
Krščanstvo  in  seksualno 
vprašanje. 

Franc  Tcrseglav  (Gradec). 

|a  zadnjem  kongresu  v  Mannheimu  (1907)  zoper  spolne 
bolezni  je  nastopil  tudi  protestant  dr.  F.  W.  Forster, 
privatni  docent  zuriškega  vseučilišča  in  slovit  pedagog. 
Ta  mož  je  o  spolnem  vprašanju  z  globokim  prepričanjem  postavil 
in  branil  načela,  ki  jih  je  vsekdar  učilo  krščanstvo,  lehko  rečemo 
katoliška  načela, ^  in  izzval  s  tem  zelo  živahno  polemiko. 
Ta  načela  o  spolnem  življenju  je  razložil  tudi  posebej  v  knjigi: 
^Sexualethik  und  Sexualpčdagogik^  (Eine  Auseinandersetzung  mit 
den  Modernen.  Kempten  u.  Miinchen  1907). 

Vredno  je,  da  razberemo  vodilne  misli  te  zanimive  knjige  in 
potem  določimo  smer  in  mesto,  ki  je  zavzema  po  načelih  krščanske 
etike  spolno  življenje.  2  To  vprašanje  je  pereče,  morda  eno  izmed 
najbolj  perečih.  Agitacija  celo  med  modernim  ženstvom  za  razpo- 
roko  in  svobodno  ljubezen  poleg  toliko  individualno  in  socialno  silno 
kvarnih  pojavov  razbrzdane  seksualnosti  je  tega  priča  in  dokaz. 

Forster  razvija  sledeče  misli: 

Živimo  v  času ,  ko  se  izkušajo  izpodkopati  vsa  nravna  nh-- 
čela,  na  katerih  je  bilo  dozdaj  osnovano  naše  življenje.  Na 
drugi  strani  pa  se  vedno  bolj  uveljavlja  spoznanje,  da  je  človeštvo, 
čim  bolj  se  je  vglobilo  v  raziskavanje  zunanjih  natornih  sil,  zane- 
marilo vzgojo  svojih  notranjih  sil,  svoje  volje.  Pojavlja  se  vsestranska 
moralna  degeneracija,  to  je:  človek  se  ne  more  več 
ustavljati  zunanjim  mikom,  ki  razdirajo  njegovo  živčevje  in  slabijo 

'  Pisalo  se  je  že  zadnji  čas,  da  je  dr.  Fdrster  prestopil  v  katoliško 
cerkev.  Op.  ur. 

2  To  in  ono  smo  že  omenili  v  polemiki  proti  H.  B.  A.  L  c  h  m  a  n  n  u 
v  10.  zvezku  I.  letnika  »Časa«.  Ta  razprava  je  nadaljevanje  in  izpopolnjenje  one. 

njegovega  duha.  Volja  je  omajana,  plemenita  čuvstva  od  nižjih  na- 
gonov premagana,  domišljija  je  razbrzdana.  Goji  se  znanje,  ubija 
pa  srce.  In  zakaj  vse  to?  Ker  moderna  kultura  proglaša  za  cilj  živ- 
ljenju izključno  le  utešitev  materialnih  potreb.  In  ker  med  te  spada 
v  prvi  vrsti  čutnost,  vsaj  po  sili,  s  katero  se  javlja,  je  zmisel  življe- 
nju postala  njega  seksualna  stran.  Čutna  ljubezen  je  pomen  in  namen 
življenju.  Kakšno  stališče  zavzema  nasproti  temu  krščanska  etika? 
Tucli  globlja  predkrščanska  verstva  in  veliko  modroslovcev, 
ki  svojih  sestavov  niso  snovali  na  temelju  krščanske  svetovne 
misli,  je,  kar  se  tiče  spolnega  vprašanja,  vsaj  v  glavnih  potezah 
začrtalo  v  tem  oziru  ista  vodila  kot  jih  je  krščanstvo.  Načelo  tej 
zdravi  spolni  etiki  je  bilo  to,  da  je  izvunzakonsko  spolno 
občevanje  nenravno  in  prepovedano.  Iz  tega  se  je 
polagoma  razvilo  spoznanje,  da  je  najnravnejša  oblika 
za  konskega  spolnega  življenja  enoženstvo,  ozi- 
roma enomoštvo.  To  misel  je  vsestransko  utemeljilo  in  udej- 
stvilo  krščanstvo.  Ali  je  resnična?  Je  li  upravičena?  Moderna 
profikrščanska  morala  trdi,  da  ne.  Na  kaj  se  opira?  Spolno  čutenje 
in  dejstvovanje  —  pravijo  moderni  —  je  najgloblji  in  najnatornejši 
pojav  človeške  osebnosti.  Zahtevati,  da  se  sme  udejstvovati  le  v 
zakonu,  v  trdni,  od  družbe  potrjeni  obliki,  se  pravi  zatirati  pravice 
osebnosti.  Se  bolj  neupravičeno  pa  je  spolno  življenje  omejevati 
le  na  zvezo  dveh,  enega  moža  in  ene  žene,  ki  naj  bo  po  načelih 
katoliške  morale  neločljiva,  kar  je  najbolj  krivično.  To  naziranje 
ovreči  je  lahko,  sila  težko  pa  je  ukloniti  pokvarjeno  voljo,  da  se 
v  tem  vprašanju  ne  upira  spoznanju,  ki  je  samonasebi  jasno.  Čisto 
napačno  je  namreč  mnenje,  da  je  spolno  čuvstvovanje  in  dejstvo- 
vanje najgloblji  pojav  človeške  osebnosti.  Oboje  je  zgolj  pojav 
nagona  pomnožiti  vrsto,  raso.  V  tem  je  izčrpan  ves  zmisel  in  vsa 
ndloga  spolnosti.  Pač  pa  je  res,  da  je  spolni  nagon  tako  silen,  da 
celemu  duševnemu  življenju  vtisne  neki  znak  in  da  ga  je  treba  z 
ostalimi  dušnimi  višjimi  in  nižjimi  zmožnostmi  in  silami  spraviti  v 
neko  zvezo,  ga  urediti.  Mogoče  ga  je  takorekoč  oduševiti,  ople- 
menititi. Nagon,  ki  samposebi  slepo  izkuša  doseči  cilj,  namreč 
pomnožitev  vrste,  služi  zdaj  tudi  višjim  življenjskim  težnjam  in 
namenom.  Kajti  treba  pomisliti,  da  je  naše  duševno  življenje  ozko 
spojeno  in  navezano  na  čutno.  Čutna  ljubezen  more  raznetiti,  gojiti 
in  vzpodbujati  v  človeku  tudi  plemenitejša  čuvstva.  Navaja  nas 
čestokrat  k  boljšemu,  uči  nas  človekoljubja,  usmiljenosti ,  priza- 
nesljivosti.     Toda    to    more    edinole    urejeno    spolno 

čuvstvo,  naši  osebnosti  podvrženo,  nikoli  pa  ero- 
tično čuvstvo  samonasebi.  Samanasebi  je  seksualnost  pojav 
vrstnega  nagona,  ne  pa  osebnosti,  kajti  človek  kot  osebnost  ni  zgolj 
spolno  bitje,  ampak  bitje  z  višjimi  dušnimi  in  družabnimi  interesi. 
Spolnost,  samanasebi  in  neomejena,  človeško  osebnost  usužnji;  če 
je  pa  omejena  in  urejena,  potem  je  šele  človek  v  resnici  svoboden. 
Treba  spolnim  nagonom  svobodo  prikratiti,  da  se  ohrani  popolna 
svoboda  osebnosti,  to  je:  celega  človeka.  Omejitev  spolnosti  pa 
človeka  prav  nič  ne  prikrajša,  čutna  ljubezen  je  s  tem  le  povišana. 
—  Mogoče  je,  da  kdo  tega  ne  čuti,  a  s  tem  ni  mogoča  več  no- 
bena disputacija.  On  vidi  v  seksualnosti  zgolj  moment  sle,  naslade, 
uživanja.  Forster  tu  navaja  neki  izrek  Schoppenhauerja,  ki  je  dejal, 
da  se  v  Bocaccijevem  »Decamerone«  pravzaprav  predstavlja,  kako 
se  vrstni  nagon  roga  pravicam  in  interesom  osebnosti,  ki  jih  je 
sebi  podjarmil.  Zagovorniki  neomejene  spolne  sle  ravnotako  smatrajo 
spolno  opojenost  za  osamosvojitev  prave  osebnosti,  ker  jih  je 
premagal  vrstni  nagon,  dasi  sami  tega  ne  vedo.  In  nikoli  ne 
smemo  pozabljati  na  ta  važni  pojav:  marsikatero  moderno  etiko 
piše  takorekoč  vrstni  nagon  sam,  ki  si  je  popolnoma  osvojil  razum, 
ki  jo  je  zasnoval.  Umstvenim  dokazom  je  tu  pot  zaprta.  —  Da 
se  povrnemo  k  temeljni  misli:  Potrebna  je  trdna  oblika  spolne 
zvf^zfi,  ki  varuje  človeka  nadvladja  in  prevladja  nagonov.  V  njej 
š^le  je  človek  človek,  ne  pa  le  erotičen  fragment. 

To  naziranje,  ki  vidi  bistvo  spolnega  nravstva  v  tem,  da 
bodi  nagon  podrejen  duševnim  in  socialnim  interesom,  izkuša  s 
posebno  vnemo  ovreči  znana  Eli  en  Key.i  Njeno  mišljenje  se 
giblje  edinole  po  potih  osamosvojene  seksualnosti  brez  zmisla  za 
vse  ostale  vzore  in  težnje  človeštva.  Vsakdo  ima  pravico  svoja 
erotična  čuvstva  udejstviti,  z  njimi  obogatiti  sebe  in  svet,  olepšati 
z  njimi  življenje.  S  tem  proglaša  načelo,  da  je  človek  na  svetu  le 
zavoljo  čutne  ljubezni,  da  so  le  miki,  mamila,  utehe  in  podneti 
seksualnosti  resnica,  vse  druge  življenjske  naloge  in  težnje  pa 
slepive.  Ravno  nasprotno  kakor  to,  kar  so  učila  človeštvo  naj- 
globlja verstva,  najpremišljenejša  modroslovja,  da  je  namreč  čutnost 
»zagrinjalo  Maje«,  ki  nas  vara  in  prevara,  da  ne  vidimo  navzgor 
k  vekotrajnim  idealom.  Res  je,  da  so  tudi  preje  ljudje  v  svoji  spolni 
pijanosti  pozabljali  ves  svet  okoli  sebe,  toda  šele  v  našem  stoletju 

1  Med  Slovenci  je  izkušala  spolnonravoslovna  načela  Ellen  Kegeve 
med  ženstvom  uveljaviti  svoj  čas  Zofka  Kvedrova  —  gibanje,  ki  pa 
je  kmalu  zamrlo. 

so  na  tej  pijanosti  zasnovali  novo  modroslovje,  teorijo.  Tako  se  pa 
ljubezensko  življenje  ubija,  erotične  sile  tratijo,  vsa  nežnost  topi. 

Nasprotno  v  krščanstvu.  EUen  Keyeva  toži,  da  je  vsled 
krščanstva  erotično  življenje  obubožalo.  Ker  krščanska  etika  za- 
hteva, da  bodi  ljubezensko  življenje  v  zakonu  stalno  in  prevzemi 
odgovornost  za  zarod  in  njega  vzgojo,  je  zatrlo  v  nebroju  ljudi 
»možnost  osrečitve  in  osrečavanja«.  Ce  pa  pogledamo  v  zgodo- 
vino, vidimo,  da  je  krščanstvo  silno  obogatilo  čutnost  Čim  bolj  je 
namreč  krščanstvo  vzgajalo  značaje,  ostrilo  in  oplemenitovalo  vest, 
tem  nežnejše  je  postajalo  tudi  ljubezensko  čuvstvovanje.  Iz  studencev 
vere  je  zajemala  tudi  čutna  ljubezen  in  se  preobražala.  Postala  je 
požrtvovavna,  zmerna,  stalna,  vdana,  dočim  je  bila  preje  sebična, 
neukročena,  minljiva  in  kruta,  ko  je  bila  zgolj  nagon.  V  takozvani 
svobodni  ljubezni  pa  navadno  svoboda  ubije  ljubezen. 

Strast  in  sebičnost  narekujeta  vse  navedene  razloge,  ki  naj 
ovržejo  krščansko  nravoslovje  v  imenu  »svobode  in  obogatitve 
življenja«.  Kadar  namreč  gre  za  etiško  presojo  spolnosti,  preslepijo 
razum  ravnotista  čustva,  o  katerih  treba  izreči  vrednostno  sodbo. 
Toda  tudi  usmiljenje  more  izkriviti  v  teh  vprašanjih  resnično 
spoznanje.  »Nemška  zveza  za  varstvo  materinstva«  hoče  mono- 
gamiSki  zakon  odpraviti  zato,  ker  je  le  na  ta  način  mogoče 
izboljšati  položaj  nezakonskih  mater,  izbrisati  z  njih  pečat  sramote. 
Toda  —  dostojanstvo  in  lepota  materinstva  se  ravno  s  tem  va- 
rujeta, da  se  varuje  zvestoba  v  zakonu.  Le  tisto  materinstvo  je 
v  resnici  sveto,  ki  temelji  na  čutu  dolžnosti  in  odgovornosti,  ne 
pa  materinstvo,  povzročeno  zgolj  iz  lahkomišljenosti,  brez  jamstva 
za  vzgojo  zaroda.  Neusmiljeno  bi  bilo  to,  ako  bi  se 
hotela  ženstvu  vcepiti  misel,  da  je  nezakonsko 
materinstvo  enakovredno  z  zakonskim.  S  tem  bi  se 
ženi  izpodmeknila  vsakršna  moralna  opora,  vsak  moralni  nagib, 
in  bi  se  izročila  nagonom,  da  neomejeno  z  njo  razpolagajo.  Ob- 
sodba nezakonskega  materinstva  je  in  bo  ostala  temelj  častnemu 
kodeksu  ženstva,  kajti  v  nasprotnem  slučaju  bo  možu  žena  še  bolj 
kot  zdaj  le  sužnja  njegove  pohote.  Seveda  velja  tu,  kakor  povsod, 
načelo,  da  treba  obsoditi  dejanje,  ne  pa  odreči  usmiljenja  storivcu. 

Nekateri  moderni  nravoslovci  sicer  seksualnosti  nočejo  osa- 
mosvojiti od  vse  odgovornosti.  F  o  r  e  1  n.  pr.  tudi  ne  zagovarja 
sirovega  samodržtva  nagonov,  in  cilj  njegove  spolne  etike  se  morda 
niti  zelo  ne  razlikuje  od  starejše  zdrave  etike,  toda  osnovni  raz- 
loček je  v  sredstvih,  ki  naj  vodijo  k  temu  cilju.    In  ravno  tu 

vidimo,  kako  bi  sredstva,  predlagana  za  ureditev  spolnega  življenja 
od  resnejših  modernih  etikov,  privedla  do  popolnega  propada. 
Forel  nam  v  svojih  spisih  z  veSčostjo  strokovnjaka  opisuje  strašno 
perverznost,  pokvarjenost  ter  telesno  in  dušno  propast,  ki  je  po- 
sledica spolne  osamosvoje,  in  vendar,  kadar  je  treba  nasvetovati, 
kako  temu  odpomoči,  zgreši  Forel  namah  pravo  pot  Spolno 
življenje  bo  postalo  zdravejše  in  bolj  urejeno,  ko  se  bo  posrečilo 
preprečiti  vsa  spočetja,  iz  katerih  bi  se  utegnil  razviti  nezdrav 
zarod,  to  je  po  Forelovem  mnenju  ključ,  da  se  reši  ta  problem. 
Saj  človek  omejuje  in  prikrajšuje  tudi  druge  natome  sile,  da  mu 
služijo.  —  Toda  pri  spolnih  silah  ni  tako.  Tehnika,  ki  bi  prepre- 
čavala  spočetja,  bi  natornih  spolnih  sil  ne  ukrotila,  ampak  še  bolj 
razbrzdala.  Moški  bi  posirovel  do  kraja  in  vodilo  njegovim  čuv^ 
stvom  bi  potem  postal  edinole  užitek.  Tudi  ženi  bi  življenje  ne 
bilo  olajšano,  kakor  z  veliko  vnemo  izkuša  Forel  dokazati,  ampak 
vslcd  moževe  sirovosti  in  nebrzdane  slfe  še  bolj  ogrenjeno,  poni- 
žano in  poživinjeno.  Stokrat  hujša  taka  žena  brez  zaroda,  ki  živi 
z  možem  pravo  animalično  življenje,  kakor  žena  z  otroki.  Sicer 
ima  Forel  prav,  če  zahteva,  da  naj  se  bolj  skrbi,  da  se  poraja 
zdrav  zarod  brez  podedovanih  bolestnih  dispozicij,  toda  on  pre- 
tirava. Tudi  telesno  zdravi  ljudje  pokvarjajo  raso,  če  so  moralno 
pokvarjeni.  Od  strasti  razrvani  duh  razje  tudi  telo,  ki  ga  oživlja. 
—  Razen  teh  nedostatnih  higieniških  kavtel  je  pri  Forelu  vse 
dovoljeno,  bigamija,  poligamija,  svobodna  ljubezen.  Vzlic  temu  pa 
hoče,  da  čuti  človek  odgovornost  svojih  dejanj,  da  bodi  gospodar 
sam  nad  seboj.  Pa  to  je  ravno  najbolj  značilno  pri  modernih  etikih, 
da  človeške  natore  ne  poznajo.  Kadar  je  namreč  človek  rešen 
vezi,  ki  zadržujejo  njegovo  seksualnost,  potem  ni  več  sam  nad 
seboj  gospodar,  posebno  pa  ne  moderni  človek,  ki  se  ni  nikoli 
učil  samozataje.  Modemi  etiki  poznajo,  kar  se  seksualnosti  tiče, 
zgolj  negativno  metodo  zabranjevanja.  Mladino  svarijo  pred  izvun- 
zakonskimi  zvezami  le  zato,  ker  so  spolno  nevarne.  Toda  tega 
ne  povedo  mladini,  da  je  najhujša  spolna  bolezen  brezzna- 
č  a  j  n  o  s  t,  pridobljena  in  negovana  v  nebrzdanem  spolnem  obče- 
vanju, ki  iz  človeka  napravi  sužnja  hipa,  slučaja  in  trenotnega 
razpoloženja.  To  je  najhujša  propast  rase. 

Ellen  Keyeva  označuje  naše  stoletje  za  ^^stoletje  otroka«. 
Pravzaprav  pa  bi  se  moralo  imenovati  »stoletje  o  t  r  o  č  a  j  e  v«, 
stoletje,  v  katerem  hočejo  veliki  otroci  svoje  blodnje  postaviti  rla 
mesto  neminljive  modrosti  največjih  voditeljev  in  najizkušenejših 

poznavavccv  človeške  natore:  Buddha,  Mojzesa,  Kristusa.  Blebe- 
čejo,  da  sta  Avguštin  in  Hieronim  učila,  da  treba  zaničevati  natoro 
in  jo  v  sebi  ubijati,  pa  ne  pomislijo,  da  so  ravno  ti  krščanski 
asketje  prišli  do  spoznanja  po  življenjski  izkušnji  v  borbi  z  demo- 
ničnimi  erotiškimi  silami.  In  ti  poznavavci  natore  niso  učili,  da  je 
natoro  treba  zaničevati,  ampak  le  to,  da  je  natora  nekaj  pod- 
človeškega,  da  nas  ne  sme  ona  obvladovati,  ampak  da  mora 
nad  njo  gospodovati  naš  duh,  in  da  postane  natora  nenatoma  in 
perverzna,  ako  je  ne  podjarmimo  razumu.  Kako  je  moč  natoro  v 
sebi  obvladati,  obenem  pa  razumevati  in  ljubiti,  kar  je  na  njej 
dobro  in  lepo,  nas  uči  življenje  pesnika-svetnika  Franca  Asiškega, 
nasprotno  pa  vidimo  na  gnusnih  freskah  v  pompejskih  izkopinah, 
kaj  napravi  spolni  nagon  iz  človeštva,  ki  si  je  oboževanje  natornih 
sil  postavilo  za  življenjski  cilj.  Kdor  si  hoče  podjarmiti  zunanjo 
natoro,  ta  potrebuje  zato  matematike,  kdor  hoče  podjarmiti  svojo 
natoro  duhu,  temu  je  treba  idealov.  Emerson  pravi  nekje:  Na- 
prežite  svoj  voz  na  zvezde!  Ravnotako  treba  natoro  vpreči,  da  nas 
pelje  po  poti,  ki  jo  kaže  duh.  C  a  r  1  y  I  e  je  dejal,  da  je  šele  tedaj, 
ko  je  zapustil  naturalizem  in  zopet  našel  vero  v  Boga,  postal  mož. 
Toda  moštva  uči  le  stara  etika,  predvsem  etika  krščanstva.  2e 
Platonova  dialoga  »Phaedon«  in  »Phaedrus«  učita,  da,  kdor  ni 
čutnosti  podvrgel  razumu,  ni  svoboden  človek,  ni  mož,  ni  značaj. 
Krščanstvo  ne  uči  bežati  pred  natoro,  ampak  obvladati  jo. 
Kaj  pa  moderna,  današnja  kultura?  Hlapčuje  natoril 
Povsod  drugod  je  tehnika  gospostva  nad  natornimi  močmi  do 
viška  razvita,  na  seksualnem  polju  pa  je  duh  sramotno  izročen 
samovladju  nagonov.  Moderno  slovstvo  govori  o  spolnem  uživanju 
in  dejstvovanju,  kakor  da  bi  bilo  čisto  mehaniška  funkcija,  kakor 
n.  pr.  prebavljanje,  dasi  uteši  človeka  le,  ako  je  priborjeno  z  vzdrž- 
nostjo, samopremagovanjem  in  plemenitostjo.  Dandanes  pa  o  tem 
odločujejo  dninarji  pohote,  drhal  ljubezni,  in  ne  več  prosvit- 
Ijeni  duhovi.  Kdo  dandanes  ne  proglaša  svobode  na  vseh  poljih? 
In  vendar  ni  svobode  ravno  tam,  kjer  je  podlaga  vsej  svobodi:  pri 
človeku  samem.  Protestantovstvo  je  v  boju  zoper  čutnost  omagalo, 
njega  spolna  etika  je  brez  osnove,  brez  opore,  brez  zmisla  za  nad- 
natornost  Luthrovo  cinično  naziranje  o  celibatu,  zdržnosti  in  spolnem 
nagonu  je  vsemu  protestantovstvu  vtisnilo  pečat  Čuvar  prave 
etike  je^edinole  katoličanstvo.  Po  poti  krščanskega  samopre- 
magovanja  in  utrditve  značajnosti  bo  človeštvo  postalo  zrelo  za  ljube- 
zen, po  moderni  poti  pa  dozoreva  le  za  —  bolnice  za  živčne  bolezni. 

Tako  Forster.  Večji  del  njegove  knjige  se  nato  peča  s  spolnim 
vzgojeslovjem,  ki  temelji  v  tem,  da  treba  predvsem  vzgajati  in 
utrjevati  voljo,  negovati  značajnost  v  nasprotju  z  modernim  strem- 
ljenjem mladino  »spolno  razjasnjevati«,  kar  je  nevarno,  ker  žali 
sramežljivost  Po  pravici  označuje  Forster  sramežljivost  za  »naj- 
zdravejši  življenjski  instinkt«,  ker  čuva  naše  predstave  in  razum 
pred  samovladjem  nagonov  in  njihovih  mikov  in  nasprotno  tudi 
spolne  funkcije  pred  radovedno  refleksijo.  Nietzsche  je,  globoko- 
umno  razlagajoč  pomen  grške  bajke  o  Erosu  in  Psychi,  opomnil 
to,  da  ostri  plamen  refleksije  lahko  razneti  v  našem  seksualnem 
dejstvovanju  poguben  požar,  ki  vse  pokonča.  Forsterjevo  nadaljnje 
razmišljevanje,  kako  v  šoli  in  javnem  življenju  zajeziti  premoč 
seksualnosti  in  kako  jo  ublažiti,  bo  zanimalo  predvsem  pedagoge. 
Ljubezensko  teženje  mladine,  ki  je  zdaj  podvržena  ženskemu, 
treba  navajati  k  večnoženskemu.  Moderni  človek  je  kakor 
kralj  Lear,  ki  se  je  slepo  vdal  svojima  dvema  hčerama,  ki  sta  se 
laskali  njegovi  mehkobi  in  netili  njegovo  samoljubje,  hčer  Korde- 
lijo  pa,  ki  mu  pove  preprosto  resnico,  zavrgel.  Ta  Kordelija  je 
glas  religije.  Kralj  Lear  je  zblaznel,  ko  je  resnico  prepozno  spoznal. 
Dal  Bog,  da  se  moderni  naraščaj  o  pravem  času  zave  in  najde 
pot  do  resnične  ljubezni! 


lo  venni  in  ioco  d'ogni  luce  muto. 

Che  muggia,  come  fa  mar  per  tempesta, 

Se  da  contrari  venti  k  combattuto. 

La  bufcra  infernal,  che  mai  non  resta, 
Mena  gii  spirti  con  la  sua  rapina, 
'  Voltando  e  percotendo  li  molesta. 

/ 
Quando  giungon  davanti  alla  niina, 
Quivi  le  strida,  11  compianto  e  il  lamento. 
Bestemmian  quivi  la  virtA  divina. 

Intesi,  che  a  cosi  fatto  tormento 
Eran  dannati  i  peccator  carnali. 
che  ta  ragion  sommettono  al  talente. 

Dante:  Inferno.  V.  spev  (Divina 
Commedia). 

Natura  callida  est . . .  et  se  semper  pro  fine 
habet,  sed  gratia  simpliciter  ambulat  . . .  et 
omnia  pure  propter  Deum  agit,  in  quo  fina- 
liter  requiescit. 

De  imitatione  Christi.  I.  III.  c.  LIV. 

Kako  resnično  je  usodo  in  kazen  sužnjev  ljubezni  narisal 
Dante  v  svoji  neumrjoči  pesnitvi!  (Glej  motto).  Ko  z  Vergilom  pre- 
koračita predpeklo,  prideta  v  kraj,  teman  kot  noč,  vzburkan  od 
viharjev  kakor  divje  morje.  »In  zdaj  šele«  —  poje  pesnik  —  »je 

jela  žalost  me  objemati;  prišel  sem  v  kraj,  kjer  so  obilne  solze 
me  polile.«  Dolga  vrsta  duhov  se  vije  po  zraku,  gnana  semtertja, 
brez  miru  in  brez  prestanka,  od  silovitega  vrtinca.  Edino  prava 
podoba!  Kdor  se  vda  sli  in  pohoti,  postane  hlapec  slučaja  in  tre- 
notka,  kakor  piše  Forster  (str.  44  omenjene  knjige),  je  brez  vse 
opore.  Erotični  vrtinec  ga  žene  semtertja,  od  ene  navidezne  utehe 
do  druge.  Njegovo  življenje  je  pekel  —  inferno  —  na  zemlji.  Tudi 
slovenski  pesnik  je  ovekovečil  ta  nepokoj,  ki  razjeda  tako  dušo. 
Kdo  se  ne  spominja  Prešernove  pesmi  »Kam?«  .  .  . 

To  je  obsodba ,  ki  so  jo  najprosvetljenejSi  učitelji  človeštva 
izrekli  nad  tisto  čutno  ljubeznijo,  ki  nima  nravne  sankcije  v  zakonu. 
To  je  vrednostna  sodba  krščanstva  o  spolnosti.  Izrazimo  sedaj  le 
še  pozitivno,  kar  smo  v  prejšnjih  izvajanjih  nekako  negativno 
podali.  Odgovorimo  na  vprašanje,  kaj  uči  o  našem  pro- 
blemu  katoliška  morala ?i  Treba  poznati  vse  osnovne  po- 
teze te  morale,  kajti  to,  kar  se  tiče  seksualnega  vprašanja,  sledi 
nujno  iz  njih. 

Kaj  je  človek,  odkod  je,  kam  pelje  njegova  pot,  kaj  je  namen 
in  zmisel  njegovemu  življenju?  To  so  temeljna  vprašanja,  na 
katerih  mora  biti  zasnovana  vsaka  etika.  Krščanska  etika  sloni  na 
resnici,  daje  človek  stvar  božja.  Človek  ni  višje  razvita 
žival,  ni  slučajen  in  slep  stvor  natorc,  ni  zgolj  tvarno  bitje  — 
r homme - machine  —  in  tudi  ni. po  naziranju  vseboštva  del  bo- 
žanstva ali  svetovnega  duha,  istoveten  ž  njim,  ampak  tvarno- 
duhovno  bitje,  od  Boga  ustvarjeno.  Bog  je  prvi  in  edinozadostni 
vzrok  bivanja  človekovega;  razmerje  človekovo  do  Boga  je  raz- 
merje učinka  do  vzroka.  Od  tega  pravzroka  je  človek  tako  od- 
visen, da  brez  njegove  sopomoči  in  soohranjevanja  ne  more  bivati 
noben  trenotek  življenja.  Drugo  temeljno  dejstvo  je  to,  da  je 
človek  krona  stvarstva.  Moderna  etika,  ki  je  osnovana  na 
evolucijsko-materialistiškem  ali  pa  na  panteistiškem  naziranju  ali 
pa  na  zmesi  iz  obeh,  človeka  globoko  ponižuje.  Človek  ji  ni  sre- 
dišče stvarstva  in  natora  ni  naravnana  nanj,  niti  zanj  ustvarjena: 
človek  je  le  razvojna  stopnja,  člen  neke  neskončne  verige,  minljiv 
pojav,  ki  se  ne  ve  se  zakaj  porodi  in  ne  ve  se  čemu  ugasne.  Člove- 
kovo življenje  nima  nobene  cene.  V  krščanski  etiki  pa  je  človeku 

1  Die  katholische  Moral  in  ihren  Voraussetzungen  und  Grundiinien. 
Viktor  Cathrcin  S.  J.  Frciburg  1907.  —  Noldin  S.  J.:  Thcoiogia  moralis.  Oeni- 
ponte  1907.  —  Unterweisung€ir  Dber  die  christlichc  Vollkommenhcit.  Peter 
BOrger  S.  J.  Freiburg  1905. 

odmcnjcno  najodllčncjSe  mesto.  V  sebi  združuje  vse  popolnosti,  ki 
jih  nahajamo  v  neorganiškem  in  organiSkem  stvarstvu.  Njegov 
zavedni  razum,  ki  nezavedno  stvarstvo  doumeva,  in  njegova  svo- 
bodna volja  ga  povzdigujeta  nad  vso  natoro.  On  je  vez  med  duhom 
in  tvarjo,  Casovnostjo  in  večnostjo,  nebeSki,  ne  zemeljski  stvor  — 
q:vtdv  (y6x  Syysi(yp  AXX  oigaviov  —  kakor  ga  imenuje  Platon  v 
svojem  »Timaeju«.  Seveda  je  duševno  življenje  človekovo  na  čiitno 
tako  navezano,  da  je  človek  v  resnici  takorekoč  dvojno  bitje,  zmes 
iz  visokega  in  nizkega,  plemenitega  in  živalskega.  V  srcu  člo- 
veškem so  združena  hkrati  največja  nasprotstva:  velikodušje  in 
sebičnost,  težnja  po  netvarnih  vzorih  in  čutna  sla.  —  Človek  je 
podoba  božja.  Sicer  je  vsak  učinek  podoben  vzroku,  ker  je 
v  vzroku  na  neki  način  bil  predvpodobljen,  toda  človek  je  podoba, 
odsev  božanstva  na  prav  poseben  način,  ker  je  razumno  in  svo- 
bodno hoteče  bitje.  To  je  plemenitaško  spričevalo  človeku,  ki  je 
kot  otrok  božji  vladar  stvarstva  že  po  svojem  rojstvu.  On 
je  popolnejši  od  natore,  zato  njen  gospod,  kajti,  kar  je  nižje,  se 
mora  višjemu  podrediti.  Kako  pritlikava  je  moderna  etika  ravno  v 
tem  oziru  nasproti  krščanski!  Smotrnost  v  stvarstvu  mora  pri- 
znavati, a  kaj  in  kdo  je  smoter,  ne  ve.  Natorni  zakoni  vodijo  sve- 
to vje.  Kam?  V  katero  smer?  Kaj  je  njihov  smoter,  zmisel  njiho- 
vega delovanja?  Kdo  ve?  Človek  je  pač  njihovo  slepo  orodje; 
živi,  ne  da  bi  vedel  čemu.  Krščanska  etika  pa  nasprotno.  Stvarstva 
namen  je  v  prvi  vrsti  poveličevati  božanstveni  um,  ki  je  zasnoval 
stvarstvo  v  večnolepih  idejah,  in  njega  vsemoč,  ki  je  te  ideje 
ustvarila.  To  poveličanje  pa  }e  le  na  ta  način  mogoče,  da  modrost 
prauma  in  vsemogočnost  pravolje  spoznajo  razumna  bitja.  In  v 
tem  oziru  je  svetovje  ustvarjeno  za  človeka.  Sicer  ugovarjajo 
moderni,  da  je  to  naziranje  domišljavo,  češ,  da  je  heliocentriško 
naziranje  Kopernikovo  o  svetovju  podrlo  njega  podlago.  Naša 
zemlja  ni  središče  svetovju,  kakor  so  domnevali  v  starem  in  sred- 
njem veku.  Toda,  če  je  svet  središče  osolnčja  ali  ne,  to  čisto  nič 
ne  vpliva  na  to,  ali  je  človek  središče  stvarstva  ali  ne.  To  vpra- 
šanje je  neodvisno  od  koperniškega  nazora  o  svetovju.  —  Končno 
pa  je  človek  služabnik  božji.  Kakor  je  umetnik  neomejen 
gospodar  nad  svojo  umetnino,  tako  Bog  nad  svojim  stvorom.  Zato 
v  krščanski  etiki  ni  prostora  za  tisto  pojmovanje  o  nravni  avto- 
nomiji, ki  meni,  da  je  človek  sam  sebi  namen.  Zato  uči  krščanska 
etika,  da  je  ponižnost,  čut  popolne  odvisnosti  od  Boga,  temeljna 
krepost  človekova.  Celo  moderni  modroslovci  tega  čuta  odvisnosti 

ne  morejo  utajiti,  dasi  ga  seveda  po  svoje  umevajo.  Wu  n  d  t  (Ethik, 
II.,  191)  zahteva  od  človeka,  »da  se  čuti  za  orodje  v  službi  nrav- 
stvenega ideala.«  Paulsen  (Systemder  Ethik,  L,  406)  govori 
o  ponižnosti  nasproti  »neskončnemu  vsesvetovju,  iz  katerega  po- 
haja naše  življenje  in  se  vanj  izliva.«  Seveda  je  to  le  prazno 
besedičenje.  Panteist  —  in  to  je  Paulsen  —  ne  more  poznati 
ponižnosti,  saj  je  človek  po  njegovem  naziranju  pojav  božanstva. 
L.  1820.  je  začel  Hegel  svoja  predavanja  v  poletnem  tečaju  s  temi 
besedami:  »Dejal  bi  s  Kristusom:  Jaz  učim  resnico  in  sem  resnica« 
(Janssen:  Zeit  und  Lebensbilder,  L,  316)  ..  .  Kako  vse  drugače 
krščanstvo!  Na  katakombali  se  bleste  na  nagrobnih  napisih  prvih 
kristjanov  povsod  besede:  famulus,  famula  Christi  (služabnik,  slu- 
žabnica Kristusova). 

Ko  smo  ta  osnovna  načela  začrtali,  pojdimo  dalje,  da  rešimo 
problem.  Kaj  je  cilj  človeka?  » Vanitas  vanitatum  et  omnia 
vanitas,«  piše  Tomaž  Kempčan,  »praeter  amare  Deum  et  illi  soli 
servire.«  Ničemurnost  ničemurnosti  in  vse  je  ničemurnost,  razen 
—  Boga  ljubiti  in  njemu  samemu  služiti.  To  je  odgovor  krščanstva. 
Kaj  pa  moderna  etika?  Boga  ne  priznava,  smotrnosti  sveto vja 
vsled  tega  tudi  ne;  da  bi  pa  človeško  življenje  bilo  čisto  brez- 
smotrno,  tega  si  vsaj  resnejši  moderni  nravoslovci  ne  upajo  trditi. 
Kajti  neko  vrednost  mora  človeško  življenje  vendarle  imeti,  k 
nekemu  dobru  mora  težiti.  Drugače  vse  človeško  delovanje, 
čuvstvovanje,  razmišljanje,  vse  njegovo  teženje  nima  prav  nobenega 
zmisla  in  nobene  cene.  Stari  Epikurejci  so  prvf  začrtali  pot,  ki  jo 
hodi  bogotajna  ali  bogoneznanska  morala.  Namen  človeku  je  lastna 
njegova  blaginja  na  zemlji,  njega  cilj  je  uživati,  čim  več  more. 
Nravni  red  je  v  tem,  da  se  najde  čim  več  potov  in  načinov  utešiti, 
po  čemer  teže  nagoni.  To  je  morala  golega  egoizma,  morala  anar- 
hizma Maksa  Stirnerja.  Ste  ude  1  piše  (Der  religiose  Unterricht, 
2.  Hauptt.,  1900):  »Živim,  da  se  veselim  svojega  življenja;  če  ni 
nobene  možnosti  več,  da  dalje  uživam  življenje,  slednje  nima  nobe- 
nega smotra  več  in  potem  tudi  nisem  več  dolžan  dalje  živeti.« 
To  je  etika  modernih  seksualnih  nra voslovcev, 
morala  EUen  Keyeve,  ki  smatra  spolno  uživanje  za  cilj  življenju 
in  ki  hoče  vso  kulturo  osnovati  na  kult  ljubezni.  Vodilo  tej  morali 
je  navsezadnje  izključno  le  blaginja  posameznika,  kajti  le  posa- 
meznik more  odločiti  in  presoditi,  kako,  kdaj  in  v  koliki  meri  je 
dosegel  svoj  lastni  blagor,  na  kak  način  hoče  »olepšati  in  obogatiti 
svoje  življenje«,   do  kam   sme  in  more  »razviti  svojo  osebnost« 

in  kako  negovati  ter  zadostiti  svojim  nagonom.  Taka  morala  ego-* 
izma  pa  seveda  ni  morala.  Zato  si  moderni  etiki  pomagajo  s  tem, 
da  uče  navidez  finejše  egoistiško  nravoslovje:  moralo  nad- 
človeka. Pravzaprav  je  treba  pri  teh  modernih  nravoslovcih 
razločevati  dvoje:  moralo  nadčloveStva  in  moralo  nadčloveka. 
Prva  je  demokratiška ,  njen  početnik  je  znameniti  modroslovec- 
sociolog  Herbert  Spencer.  Namen  človeškemu  življenju  je 
blaginja  vseh,  blagor  skupnosti.  Kako  pa  se  bo  ta  cilj  dosegel? 
Dandanes  se  ljudje  še  niso  prilagodili  socialnim  okoliščinam.  Zato 
je  nravni  red  dandanes  mogoč  le  po  kompromisu  med  egoizmom- 
in  altruizmom.  Treba  najti  nekako  srednjo  pot  med  sebičnostjo  in 
nesebičnostjo.  Toda  človeštvo  se  razvija  in  tako  vedno  bolj  iz- 
popolnjuje. Kakor  se  je  iz  živali  razvilo,  človeštvo,  se  bo  iz  člo- 
veštva razvilo  nadčloveštvo.  Vsled  natornega  plemenskega  izbora 
bodo  izmrli  tisti,  ki  se  fizičnim  in  socialnim  življenjskim  pogojem 
niso  zadostno  prilagodili,  in  izpopolnjevali  se  bodo  le *krepkejši. 
Končno  se  bo  vse  zdravo  človeštvo  tako  visoko  razvilo,  da  bo 
vsakdo,  če  bo  to  storil,  k  čemur  ga  priganja  njegov  natorni  nagon, 
s  tem  tudi  drugim  pripravil  le  blaženstvo.  To  je  tudi  morala 
socialne  demokracije.  Toda  tako  nadčloveštvo,  ki  bo  vse- 
popolno  (Kautsky:  Die  soziale  Revolution,  II.,  1903,  48),  je  le 
utopija,  ker  temelji  na  zmotni  ideji,  da  je  človek  po  svoji  natori 
dober.  Sicer  pa  zgodovina  človeške  kulture  sama  pobija  mnenje, 
da  se  človeštvo  razvija  nravno  višje  z  razvojem  civilizacije  vred. 
Navadno  je  razmerje  obratno:  čim  bolj  je  razvita  civilizacija,  tem 
bolj  propada  nravnost.  Ravnotako  zmotna  je  aristokratiška  oblika 
nauka  o  izpopolnitvi  človeštva:  Nietzschejev  nadčlovek. 
Namen  življenju  po  tem  naziranju  ni  blagor  vsega  človeštva, 
ampak  le  blagor  nekaterih  višje  razvitih.  Masa  je  »dušnemu  ari- 
stokratu«  le  sredstvo,  da  se  on  sam  povzdigne  do  božanstvenosti. 
Življenje  slabotnežev,  pohabljencev,  siromakov,  zavržencev  nima 
nobenega  pomena,  nobenega  smotra  in  zmisla,  nobene  cene.  Tak 
nauk  pa  je  nenraven  skozinskoz.  Življenje  vsakega  bitja,  vsakega 
človeka  je  neizmerne  vrednosti.  Sploh  pa  je  velika  blodnja,  da  se 
nravnost  v  človeku  da  po  izboru  izpopolnjevati  in  podedovati, 
kakor  se  dajo  pri  živalih  vzgojiti  te  ali  one  poljubne  pasme. 
Otroci  zdravih  staršev  in  otroci  ženijev  postanejo  lahko  najhujše 
propalice.  —  Wundt  (Ethik,  II.,  122)  smatra  za  najvišjo  dobrinjo 
človeštva  in  njega  cilj  kulturni  napredek.  Sreča  posameznika 
ne   pomenja  za  nravnost  ničesar  —  izvaja  Wundt  —  zato  tudi 

blaginja  vseh  nima  nobene  nravne  vrednosti.  Iz  ničic  ne  nastane 
nikoli  enota,  torej  tudi  splošni  blagor  človeštva  ne  more  biti  nravni 
ideal.  Namen  življenju  je  ustvariti  Čim  več  »objektivnih  kulturnih 
vrednosti«,  ki  povzdignejo  duševno  življenje  človeštva,  pa  opleme- 
nitijo tudi  življenje  posameznikovo.  Take  »objektivne  vrednosti« 
so:  država,  umetnost,  znanstvo  itd.  Toda  zdravi  čut  človeštva  ne 
vidi  nravnosti  v  tem,  koliko  doprinese  posameznik  h  kulturnemu 
napredku  človeštva.  Nravnost  je  tudi  tam,  kjer  je  nihče  ne  vidi 
in  nihče  ne  čuti  njenega  vpliva.  Wundt  mora  oznatiti  težnjo 
•človeka  po  sreči  za  nezmiselno  in  brezsmotrno,  kajti  kulturni  na- 
predek  po  njegovem  naziranju  ni  istoveten  z  blaginjo  posamez- 
nika,  ampak  nasprotno  zahteva  od  njega  velike  žrtve.  Že  S  t  u  a  r  t 
Mili  je  dejal,  da  je  zelo  dvomljivo,  ali  je  kulturni  napredek  člo- 
veštvu donesel  več  sreče  ali  več  gorja.  Tak  etiški  ideal  pa  člo- 
veštvu ne  more  biti  vodilo,  kajti  težnja  po  sreči  je  in  bo  vedno 
ostala  gohilo  vsemu  etiškemu  prizadevanju  človeštva.  Sicer  pa  bo 
organiško  življenje  na  zemlji  minulo.  Svetovje  teži  h  končnemu 
stanju  omrtvenja  (C  h  w  o  1  s  o  n :  Hegel,  Haeckel,  Kossuth  und  das 
zw61fte  Gebot,  1906,  68).  Ce  je  tedaj  tako,  ali  je  ta  kultura,  ki  bo 
v  nič  izginila,  vredna  vsega  trpljenja  in  prizadevanja  človeštva 
po  kulturnem  napredku?  Zato  ne  more  človeštvu  biti  za  nrav- 
stvenost  odločilen  motiv,  ki  ga  navaja  Forel  (Allgemeine  Rund- 
schau, 1906,  21):  Sodeluj,  da  se  ustvarijo  pogoji  za  srečnejše 
človeštvo  v  prihodnosti.  Človek  ni  orodje  za  srečo  prihodnjega 
človeštva,  ampak  hoče  sam  biti  srečen. 

Kaj  uči  v  tem  oziru  krščanstvo?  Človek  teži  po  popolni 
sreči.  Njegov  razum  teži  za  popolno  resnico,  volja  pa  hrepeni 
po  popolnem  dobrem.  Le  tedaj  je  razum  nasičen,  ako  spozna 
popolno  resnico,  le  tedaj  volja  utešena,  ako  objame  popolno  do- 
broto. To  je,  kar  imenujemo  popolno  blaginjo.  To  je  dejstvo,  ki 
ga  vsi  priznavajo.  Herbcrt  Spencer  piše,  da  pripoznava 
človeštvo  le  srečo  in  blaženstvo  kot  najvišji  nravni  cilj  (Tatsachen 
der  Ethik,  Stuttgart  1879).  Ravnotako  Schoppenhauer,  Hartmann, 
Feller,  Kostlin,  Hilty,  Engels  in  drugi.  Ce  pa  vse  človeštvo  nujno 
teži  za  popolnim  blaženstvom,  mu  mora  to  blaženstvo  biti 
tudi  namenjeno.  Kajti  drugače  bi  se  moralo  trditi,  da  človek 
nujno  teži  za  nedosežnim  ciljem.  Ce  nas  pa  vara  nagon  po  sreči, 
ki  takorekoč  pohaja  iz  našega  bistva,  potem  nas  vara  vse.  BiH 
bi  stokrat  na  slabšem  nego  nerazumna  žival,  kajti  varale  bi  nas 
ravno  tiste   lastnosti,   ki  nas  povzdigujejo  nad  žival:   razum  in 


Franc  Tcrscglav:  Krščanstvo  in  seksualno  vpraSanje.  13 

volja.  —  Cc  pa  je  človek  za  popolno  blaženstvo  namenjen,  ga 
more  tudi  doseči.  Bog  je  namreč  vsedobroten  in  človeštva  ne 
slepi  s  praznimi  upi  in  težnjami.  Kaj  pa  je  predmet  temu  bla- 
ženstvu?  Kaj  more  človeka  popolnoma  osrečiti  in  zadovoljiti? 
Gotovo  je,  da  nobena  ustvarjena,  minljiva  stvar.  Naš  um  in  našo 
voljo  uteSi  le,  kar  je  popolno.  Odtod  dejstvo,  da  čim  več  ima 
človek,  tem  manj  je  zadovoljen.  Predvsem  pa  človeka  ne 
osreči  spolna  slž  in  zato  tudi  ne  more  biti  namen 
njegovemu  življenju.  O  pozemski  sreči  velja,  kar  je  dejal 
Kant  (Zur  Philosophie  der  Geschichte,  VIL,  393):  »Življenje  je  čas 
izkušnje,  ki  jo  večina  ne  prestane  in  v  kateri  tudi  najboljši  človek 
svojega  življenja  ni  vesel.«  Vsako  leto  si  konča  v  Evropi  70.000  ljudi 
življenje  in  velika  večina  zato,  ker  so  življenja  in  njega  navideznih 
naslad  siti  (Krose:  Die  Ursachen  der  SelbstmordhSufigkeit,  Frei- 
burg  1906).  Dobro,  ki  more  človeka  popolnoma  osre- 
čiti, je  Bog  sam,  združitev  z  njim.  Kakor  Tomaž  Akvinski 
prekrasno  izvaja,  (In  Sent,  IV.,  dist  49.,  q.  1.)  vlada  v  vsem 
stvarstvu  veličasten  krogotok.  Vse  stvari  izhajajo  iz  stvarnika  in 
težijo  nazaj  k  njemu,  ki  je  vsepopoln.  Kajti  teženje  vse  natore 
po  izpopolnitvi  je  takorekoč  teženje  po  povratku  k  Stvarniku. 
Vse  hoče  postati  deležno  najvišje  popolnosti  in  se  združiti  s  po-- 
polnostjo,  ki  je  brezmejna.  Toda  le  človeštvu  je  dano  z  Bogom 
združiti  se  in  se  po  njem  vpodobiti,  ker  Boga  spoznava  in  ljubi. 
Kakor  vlada  v  tvamem  svetovju  gravitacija,  tako  v  moralnem 
težnja  po  blaženstvu.  Želja  srca  vpokojiti  se  pri  Bogu  in  v  Bogu 
je  velik  gravitacijski  zakon  moralnega  sveta. ^  Ta  cilj  doseči  je 
naša  življenjska  naloga,  doseči  ga  pa  moremo  le,  če  Bogu  služimo 
in  izpolnjujemo  njegovo  voljo.  »Vanitas  vahitatum  et  omnia  vanitas 
praeter  Deum  amare  et  illi  soli  servire.«  In  zato  je  naše  življenje 
neskončnega  pomena,  neizmerne  vrednosti,  ker  je  le  priprava,  le 
šola,  le  izkušnja,  le  fragment  Izpopolnjeno  bo  šele,  ko  vse  pre- 
mine, pri  Bogu. 

Kaj  iz  teh  načel  sledi  za  to,  kar  moderni  imenujejo  seksu- 
alno etiko,  je  jasno.  Krščanstvo  tudi  to  pojmuje  z  ozirom  na 
večnost,  »sub  specie  aeternitatis«.  Erotična  sla  ni  življenju  namen. 
Slh  je  v  življenju  le  nagib  k  smotrnemu  delovanju  in  njega  po- 
sledica. Smoter  seksualnosti  pa  je  človeški  rod,  njega  bit  in  vzgoja. 
Zato  so  tudi  teženju  po  uživanju  postavljene  meje.  Zadovoljiti  je, 
je  človeku  dovoljeno  le  v  mejah  od  Boga  dane  nravne  postave,  od 

1  Cathrcin:  1.  c.  92-176. 

njega  določenega  nravstvenega  reda,  kajti  le  ta  kaže  človeštvu 
pot  do  njega  končnega  cilja:  Boga.  Izvun  tega  trdno  določenega 
nepreminljivega  nravstvenega  reda  zavaja  seksualnost  k  razbrzda- 
nosti,  k  umstvenemu,  moralnemu  in  fizičnemu  propadu.  Sicer  oči- 
tajo krščanski  morali  ravno  zato,  ker  označuje  za  merilo  nravnosti 
voljo  božjo,  heteronomnost,  češ,  da  mora  prava  nravnost 
biti  osnovana  na  avtonomiji:  človek  si  mora  sam  dati  postave. 
V  tem  tiči  nekaj  resničnega,  a  je  docela  izkrivljeno.  Nihče  ne  more 
človeka  napraviti  nravnega  proti  njegovi  volji.  In  preden  nam 
more  kdo  zunaj  nas  naložiti  na  podlagi  svoje  avtoritete  gotove 
dolžnosti,  moramo  samiposebi  uvideti,  da  je  treba  dobro  storiti, 
slabo  pa  opustiti.  Toda  odkod  to  spoznanje?  Od  Boga,  ker  je 
naš  razum  po  božjem  vpodobljen.  In  zato  naravni  nravstveni 
zakoni  niso  zgolj  zunanji  predpisi,  ukazi  samovladarja,  ampak  so 
volja  Stvarnikova,  ki  se  nam  razodeva  v  našem  in  po  našem 
lastnem  spoznanju,  teženju  in  hotenju.  Ce  je  torej  nravno,  da  se 
podvržemo  razumu,  je  še  bolj  nravno,  da^e  podvržemo  neskonč- 
nemu razumu.  Krščanska  morala  nikakor  ni  heteronomna,  zunanja 
v  zmislu  Kantovem.  Zato  tudi  obvladovanje  nagonov  spolne  čut- 
nosti ni  heteronomno,  nam  vsiljeno.  Razum  sam  spoznava,  da  je 
treba  nižje  nagone  višjim  podrediti.  Zato  tudi  ni  upravičen  ugovor, 
da  krščanska  morala  ubija  osebnost  2e,  ko  smo  poročali  o 
Forsterjevi  knjigi ,  smo  imeli  priliko  ta  ugovor  ovreči.  Sicer  je 
čisto  resnično,  da  mora  človek  stremiti  za  tem,  da  svojo  osebnost 
kolikor  mogoče  bolj  razvije  in  svoje  natorne  sile  in  zmožnosti  iz- 
popolni, toda  najvišja  naloga  človekova  to  ni  in  tudi  nravstvenost 
ne  obstoji  v  tem.  Večina  človeštva  nima  ne  zmožnosti,  ne  prilike 
»obogatiti  svoje  notranje  življenje«  in  harmoniško  razviti  svoje 
moči.  Krute  socialne  razmere  dandanašnji  tega  ne  dopuščajo.  In 
vendar  je  lehko  najbolj  neizobraženi  človek  nraven.  Ali  so  Bgron, 
Heine,  Lenau  bili  nravstveno  popolne  osebnosti?  Ne  —  in 
vendar  so  bili,  kar  se  dušnih  sil  in  zmožnosti  tiče,  neprimerno 
visoko  razviti.  Kdor  pa  vidi  razvoj  osebnosti  v  tem,  da  se  da 
duška  erotiškim  nagonom,  ta  je  docela  pogrešil.  Erotiški  nagoni 
so  pojav  splošnega  vrstnega  nagona,  ki  uniči  in  zamori  osebnost 
človekovo,  ako  razum  nima  čutnosti  v  oblasti.  Obvladovanje 
čutnosti  je  načelo  krščanskemu  vzgojeslovju.  Zato  pa  krščanska 
etika  modernim  ni  všeč.  Herbert  Spencer  ne  more  v  svojih  delih 
samozatajevanja  in  mrtvičenja  kristjanov  niti  omeniti,  da  ne  bi  slo- 
vesno proti   temu  protestiral  in  Nietzsdie  označuje  krščanstvo  za 

»religijo  dekadence«,  češ,  da  zatira  natorne  nagone.  Usodna  zmota! 
Krščanska  etika  je  pač  v  nekem  oziru  protičutna,  ni  pa  proti- 
naravna.  Človek  je  čutno-razumno  bitje.  Kdor  ni  gospodar  nad  čut- 
nostjo, ta  je  njen  suženj.  Elementarnih  seksualnih  nagonov  ni 
mogoče  drugače  uravnati  kakor  s  samozatajo.  So  kakor  ogenj, 
ki  greje  in  blaži,  ako  ga  kroti  človeška  roka,  pa  vse  ugonobi,  ako 
je  samsebi  prepuščen.  Krščanska  morala  je  asketična.  To 
je  njena  prednost,  njena  odlika.  Početnik  pozitivistiške  filozofije 
Avgust  Comte  pravi:  »Naša  srca  so  tako  nestanovitna,  da  mora 
družba  poskrbeti,  da  se  krotita  nestalnost  in  samovoljnost,  ki  bi 
drugače  človeško  življenje  popačili  v  sramotno  vrsto  brczsmotrnih 
in  brezčastnih  eksperimentov.«  Comte  je  tu  mislil  prav  posebno 
na  monogamiški  zakon.  O  askezi  splošno  pa  piše  John  Stuart 
Mili:  »Ne  dvomimo  o  tem,  da  se  bodo  v  kratkem  otroci  in  mla- 
deniči učili  sistematično  askeze  in  da  se  bodo  navajali  k  temu, 
da  bodo  obvladovali  svoje  nagone  ...  Mi  pripoznavamo  vrednost 
asketične  vzgoje  v  starem  pomenu  te  besede  .  .  .« 

V  Jorgensenovih  »Parabolah«  je  izvedena  v  »Pismu  mlademu 
človeku«  lepa  analogija  med  usodo  Faustovo  in  Marjetino  v  Goe- 
thejevi  tragediji  in  med  načinom,  kako  teži  človeštvo  po  blažen- 
stvu.  Moderno  človeštvo  je  kakor  Faust,  ki  se  potaplja  v  nasla- 
dah, znanstvu  in  bogastvu,  da  bi  utešilo  svoj  nagon  po  sreči. 
Njegova  pot  je  pot  samoljubne  pohoti.  Nasprotno  pa  pri  Marjetici. 
Ni  duhovita  kakor  njen  ljubimec,  toda  njeno  srce  je  zlato.  Njena 
ljubezen  je  kakor  žlahtno  mazilo,  ki  se  je  pa  razlilo  po  nevrednih 
nogah  Faustovih,  njena  požrtvovavna  Ijubav  je  šla  skozi  vice  trp- 
ljenja. Zato  najde  Marjetica  pri  Bogu  milost,  Fausta  pa  zadene 
prokletstvo.  Seveda  ga  Goethejeva  nedoslednost  končno  odreši. 
Toda  analogija  za  modernega  človeka  je  v  tem,  da  le  malokdo 
dandanašnji  hodi  po  potu  nesebične,  vdane  in  trpljenja  polne  lju- 
bezni k  svojemu  cilju,  temveč  svojo  žejo  po  sreči  skuša  ugasiti 
pri  nečistem  studencu  čutnega  uživanja.  Anarhija  v  filozofiji,  v 
mišljenju,  je  rodila  anarhijo  v  delovanju,  v  etiki.  Toda  mnogo 
zgledov  kaže,  da  resnejši  duhovi  v  tej  temi  še  niso  zgrešili  docela 
vodivne  luči.  In  čim  bolj  bodo  sledili  glasu  svojega  srca  in  razuma, 
tem  bolj  in  tem  preje  bodo  spoznali,  da  more  človeštvo  rešiti  nrav- 
nega  brezvladja  in  propada  le  krščanstvo. 

Ateist  o  ateizmu. 

Spisal  dr.  A.  U  S  e  n  i  C  n  i  k. 

jrili  je  mogoče,  da  bi  bil  kdo  prepričan  ateist,  o  tem  modro- 
slovci  niso  edini.  Praktičnih  ateistov  je  žalibog  mnogo.  Mnogo  jih 
živi,  kakor  da  ni  Boga;  mnogi  tudi  umirajo,  kakor  da  ni  Boga. Tolstoj 
je  opazoval,  da  mnogo  ljudi  sploh  ne  razmišlja  o  življenju.  Taki  ljudje 
žive,  kakor  živi  muha-criodnevnica;  muha-enodnevnica  se  zleze,  živi 
in  se  plodi  ter  pogine;  odkod  in  kam?  tega  vprašanja  zanjo  ni. 

Praktični  ateizem  je  dejstvo.  Mnogi  ljudje  ubijajo  v  svoji 
duši  misel  na  Boga.  Ali  }o  kdaj  tudi  ubijejo?  Večinoma  mislijo 
modroslovci,  da  ni  mogoč  prepričan  ateist.  Toda  če  jih  vprašate, 
zakaj  ne,  ne  vedo  popolnoma  zadovoljivega  odgovora.  Zato  ne, 
pravijo,  ker  ni  mogoče  pozitivno  prepričanje  o  dejanski  neresnici 
in  pa  ker  so  dokazi  za  bivanje  božje  tako  razvidni,  da  se  vsak 
lehko  prepriča  o  resnici.  Ti  modroslovci  ne  verjamejo,  da  bi  bili 
ateisti  res  prepričani  o  svojem  ateizmu.  Sklicujejo  se  tudi  na  stare 
modrijane,  ki  tudi  niso  verjeli,  da  bi  bil  kdo  resničen  ateist.  2e 
Platon  je  sodil,  da  je  ateizem  le  duševna  bolezen  in  da  nihče  ne 
vztraja  do  starih  let  v  ateizmu.  Tertulian  pa  je  očital  rimskim 
ateistom  prav  to,  da  je  njih  ateizem  le  fraza,  ki  z  njo  pokrivajo 
nenravno  življenje.  »To,«  je  dejal,  »je  vaša  največja  krivda,  da  Boga 
poznate,  a  ga  ne  pripoznate!  Haec  est  summa  delicti  no- 
lentium  recognoscere,  quem  ignorare  non  possunt 
Saj  vaša  duša  priča,  da  je  Bog.  Teži  jo  telo,  obdajajo  jo  zle  dru- 
žabne razvade,  kalita  ji  sodbo  sl^  in  pohot,  zasužnjena  je  lažnivim 
bogovom  —  toda  kadar  se  zave  kakor  iz  omotice,  iz  sn&,  iz 
bolezni,  Boga  imenuje,  veliki  Bog!  pravi,  dobri  Bog!  Bog  daj!  le 
enega  imenuje,  ker  je  le  eden  resnični.  Tudi  za  sodnika  ga  pri- 
poznava:  Bog  vidi!  kliče,  Bogu  izročim,  Bog  mi  povrne!  O  sve- 
doštvo  duše,  po  naravi  krščanske!«  (Apol.  17,  3.4.).  Med  modernimi 
priznava  ateist  Littrž,  da  se  ne  čuti  mirnega  v  svojem  ateizmu: 
vernost  velikih  mož  da  je  tista  skala,  ki  je  ne  more  prevaliti.  Ce 
Platoni,  Avguštini,  Newtoni  verujejo,  da  je  Bog  —  ta  vera  vendar 
ne  more  biti  le  bajka  selške  mamice! 

Vendar  P.  Beda  Adlhochi  misli,  da  je  mogoč  prepričan 
ateizem.    Seveda,  pravi,  resnično  notranje  opravičeni  ateizem  ni 

1  Zur  wisscnschaftlichcn  Erklfirung  des  Athcismus.  (Philosophischcs 
Jahrbuch,  18.  [19051,  str.  297-311,  377-390.) 

mogoč.  Prepričanja,  ki  bi  bilo  osnovano  na  dejanski  razvidnosti, 
ateist  ne  more  imeti.  To  bi  bilo  toliko,  kakor  reči:  za  ateista  ne 
biva  Bog,  biva  pa  za  teista,  kar  je  nemogoče.  Ali  je  Bog,  ali  ga 
ni.  Če  je  teistu  dejansko  razvidno,  da  je,  ne  more  biti  ateistu  de- 
jansko razvidno,  da  ga  ni.  Ce  je  resnično,  da  je,  ne  more  biti 
resnično,  da  ga  ni.  Toda  mogoče  je,  pravi  Adlhoch,  da  se  zarije 
ateist  v  subjektivno  prepričanje,  da  ni  Boga.  Tako  prepričanje  ni 
laž  —  če  človek  laže,  ni  prepričan  o  tem,  kar  trdi,  nasprotno, 
prepričan  je,  da  ni  resnično  —  je  pa  iluzija,  samoprevara.  Mogoče 
je,  da  se  ateist  zapiči  v  misel,  da  ni  treba  božje  ideje,  da  zado-- 
ščuje  za  umevanje  vesoljstva  materializem  ali  monizem.  Vesoljstvo 
pač  n  a  g  i  b  1  j  e  človeka  k  razmišljanju,  da  mora  bivati  neko  višje 
bitje,  ki  je  počelo  vsega,  »kar  je,  kar  bilo  je,  kar  bo«,  toda  ideje 
božje  mu  ne  izsili.  »Der  Gottesgedanke,«  pravi  Adlhoch  krepko, 
>ist  nicht  naturzwanglich,  sondern  nur  naturdranglich.« 
(o.  C.  310). 

Mogoč  je  prepričan  ateizem  —  tako  dokazuje  svojo  misel 
Adlhoch  —  če  je  mogoče,  da  se  človeku  izmakne  podlaga,  ki  se 
na  nji  snuje  božje  spoznanje,  in  če  je  mogoče,  da  človek  ne 
izpolni  pogojev,  brez  katerih  um  ne  more  dobiti  ali  ohraniti  pre- 
pričanja o  Bogu.  Oboje  pa  je  mogoče. 

Kdor  se  je  vdal  splošnemu  dvomu  o  metafizičnem  spoznanju, 
skepsi,  zanj  ni  prepričanja  o  Bogu,  dokler  ne  premaga  skepse. 
Agnostiki,  pozitivisti,  ki  načeloma  priznavajo  samo  to, 
kar  je  empirično  in  pozitivno,  ki  načeloma  zametajo  vsako  meta- 
fiziko, ne  morejo  vzprejeti  ideje  božje,  če  ne  zavržejo  poprej 
svojih  nazorov  o  spoznanju ,  če  ne  vzprejmejo  poprej  drugih 
spoznavavnih  (noetičnih)  načel.  Dokler  misli  monist,  da  je  mo- 
goče s  slučajem  vse  razložiti,  ali  pa,  da  zadoščuje  za  tolmačenje 
svetovnih  ugank  vsaj  svetu  vsobljeni  (imanentni)  um,  dotlej  se  mu 
zdi  božja  ideja  odveč. 

Tudi  empirično,  misli  Adlhoch,  je  dosti  gotovo,  da  so  v  naši 
dobi  prepričani  ateisti.  Kako  naj  tolmačimo  samomor  kot  neko 
socialno  prikazen,  če  živi  v  dušah  še  ideja  božja?  Seveda  je 
mnogo  samomorivcev,  ki  jih  moramo  prištevati  med  blazne  ali 
polblazne,  duševno  zbegane  ljudi,  a  so  tudi  samomorivci,  ki  izpo- 
vedajo  drzno  in  trajno  ateizem  in  s  to  filozofijo  mirno  gredo  v  smrt! 
So  tudi  kazenski  (kriminalni)  slučaji,  ki  jih  je  težko  razložiti  brez 
prepričanega  ateizma.  Ravachol  je  živel  kot  ateist  in  ostal  je 
zakrknjen  ateist  tudi  ob  smrti.  S  t  e  1 1  m  a  c  h  e  r  je  bil  brez  vsakega 

verskega  čuta  in  tak  je  ostal.  Duhovniku  je  dejal:  »Že  dobro,  a 
ne  potrebujem  vas,  o  teh  rečeh  imam  že  svojo  sodbo!«  Eduard 
Se  h  en  k,  zloglasni  morivec  deklet,  je  bil  pravi  živi  izraz  ateizma. 
»Elegantno  je  živel  kot  ateist,  elegantno  se  hlinil  pri  vsaki  poroki, 
elegantno  je  umrl  kot  ateist,  vzvišen  nad  vse  in  zadovoljen,  da 
bi  ga  sam  satan'  moral  zavidati «  (Str.  363.)  Kako  naj  se  to  razloži 
brez  ateizma? 

Kdo  bi  morda  dejal,  da  pa  tudi  takemu  ateistu  gotovo  pri- 
dejo dvomi.  To,  pravi  Adlhoch,  je  brez  pomena.  Naj  mu  pridejo 
dvomi  ali  ne,  morda  mu,  morda  mu  ne,  ampak  to  je  gotovo,  da 
se  jih  kmalu  znebi;  to  pa  ravno  dokazuje,  kako  trdovraten  ateist  je. 

Ce  pogledamo  v  življenje,  se  nam  tudi  ne  bo  zdelo  čudno, 
da  je  tako.  Mnogokrat  ni  tistih  pogojev,  brez  katerih  se  ideja 
božja  ne  more  uveljaviti.  Mladenič,  deklica  prideta  v  modernem 
svetu  lehko  v  položaj,  da  jima  misel  na  Boga  ni  več  prijetna.  V 
mladih  dneh  sta  verovala,  zdaj  bi  jima  bilo  ljubše,  da  bi  vsega 
tega  ne  bilo,  kar  jima  vera  predstavlja,  Boga,  sodbe,  večnosti. 
Take  misli  so  jima  mučne,  in  ker  je  s  človekom  tako,  da  se  mora 
ali  srce  ukloniti  umu  ali  pa  um  srcu,  se  pod  raznimi  vnanjimi  vplivi 
lehko  primeri,  da  se  ukloni  um,  t.  j.  da  vržeta  nekega  dne  božjo 
idejo  od  sebe.  Človek  pa  ne  bi  rad,  da  bi  se  ga  zopet  polastile 
misli,  ki  so  ga  morile.  Zato  išče  in  išče  razlogov,  da  bi  se  opra- 
vičil sam  pred  seboj,  vsaka  pomoč  mu  je  dobra,  tudi  sofizmi  — 
strasti  so  itak  velike  lažimodrijanke!  — ,  tudi  fraze.  Ako  je  tak 
človek  obrtnik,  trgovec,  se  vrže  v  podjetja,  dela  in  dela,  da  nima 
celo  časa  razmišljati  o  verskih  rečeh,  in  se  počasi  navadi  nevere. 
Ogiblje  se  družbe,  ki  bi  mu  vzbudila  nekdanje  misli,  išče  in  ljubi 
pa  družbo,  ki  s  posmehom  govori  o  takih  rečeh,  ki  uživa  življenje, 
dokler  je  čas,  a  potem  —  no  potem  tako  ni  nič,  kdo  bi  si  ubijal 
glavo  s  takimi  marnjami!  Napij  se,  prijatelj,  napij,  pa  boš  dobro 
spal,  podnevi  pa  na  delo,  in  videl  boš,  da  možu  ni  treba  abotnih  bajk! 

Ako  je  tak  človek  akademik,  mu  dopovedo  modri  možje  na 
visokih  šolah,  da  je  eden  največjih  momentov  v  življenju,  ko 
človek  preboli  versko  krizo  in  spozna,  da  modernemu  človeku 
more  postaviti  cilje  le  veda.  Absolut,  nepoznano,  ideja  pravičnosti, 
razvoj,  napredek,  kultura  —  voli  si,  kar  si  hočeš,  eno  pa  je  go- 
tovo: Boga  veda  ne  pozna,  zato  je  neznanstveno  sploh  govoriti 
o  Bogu. 

Cilj  človek  mora  imeti.  Brez  cilja  se  srce  ne  umiri.  Toda  ni 
nemogoče,   da   teženje   obstane   pri   drugotnih  ciljih,  in  če  je  um 

zavrgel  prvi  cilj,  tudi  drugače  mogoče  ni:  brez  prvega  cilja  so 
drugotni  cilji  prvi  in  teženje  se  ustavi  pri  njih.  Seveda  narava 
hrepeni  po  najvišjem,  toda  stanje  takega  človeka  ni  več  naravno! 

Adlhoch  tudi  poudarja,  da  se  dandanes  umetno  goji  nevera. 
V  Parizu  je  celo  družba,  ki  ji  je  geslo:  zoper  Boga!  Člen  2.  dru- 
štvenih pravil  se  glasi:  »Besedo  ,Bog*  j^  treba  iz  vseh  jezikov 
iztrebiti ;  zakaj  Bog  je  izmišljenina ,  zato  je  njegovo  ime  brez 
zmisla.«  In  res  je  tuintam  beseda  Bog  le  še  medmet.  Kako  se  je 
razpasel  ateizem,  tega  je  priča  popularnost  velikega  bogotajca  in 
učitelja  bogotajstva  Nictzscheja. 

Seveda  —  to  tudi  Adlhoch  (str.  298)  odločno  izpoveda  in 
ponovimo  še  enkrat!  —  upravičen  ateizem  ne  more  biti  in  nikdar 
ni.  »Ateizem  je  strašna  izkvarjenost  duha  in  vsega  njegovega 
prirodnega  teženja . . .  Ateizem  je  samomor  duha . . .«  Brez  zlorabe 
svobodne  volje  ateizem  ni  mogoč. 


Te  razprave  Adlhochove  sem  se  spomnil,  ko  sem  prebiral 
zadnje  delo  francoskega  ateista  Feliksa  Le  Dantec:  UAthiisme 
(Pariš  1906).  Le  Dantec  je  na  Francoskem  prvoboritelj  ateizma. 
Vignon  pravi  v  »Revue  de  Phllosophie«,  da  je  predstavnik  vsega 
modernega  monizma. 

Ni  prijetna  stvar  brati  knjigo,  ki  v  njej  ateist  brani  svoj 
ateizem,  a  problem  vere  in  nevere  je  v  naši  dobi  tako  silen,  da 
se  človek,  ki  preučuje  to  vprašanje,  ne  sme  strašiti,  marveč  mora 
pogledati  neveri  naravnost  v  oči  in  mirno  jo  vprašati,  zakaj  je  to, 
kar  je,  kakšne  razloge  ima  zase,  kakšne  zoper  vero. 

Ako  je  Adlhoch  zadel  resnico,  da  so  mogoči  prepričani  ateisti, 
ledaj  je  pač  Feliks  Le  Dantec  tak  ateist.  Petnajst  let  že  javno 
izpoveda  ateizem,  napisal  je  že  celo  vrsto  knjig,  ki  v  vseh  oznanja 
ateizem,  in  zdi  se,  da  ga  nič  ne  vznemirja  v  neveri.  Človeku  se 
zdi,  da  govori  z  možem,  ki  je  dobro  prepričan  o  tem,  kar  trdi, 
ki  je  veder  mislec ,  a  toleranten  z  njimi ,  ki  so  drugega  mnenja. 
Vsaj  zdi  se  tako !  Kdo  ve,  morda  je  pa  vendar  vse  to  le  »poza« 
(umetniški  nastop)  sam  vase  zaljubljenega  učenjaka,  ki  si  laska, 
da  je  nepremagljiv?  Kdo  ve,  če  ni  ta  vedrost  le  videz,  ki  naj 
zakriva  notranjo  negotovost  in  izkuša  tudi  tako  razorožiti  nasprot- 
nike? Časih  se  zdi  Le  Dantec  malo  preveč  prešern,  kakor  da  se 
nalašč  roga  sam  sebi,  da  bi  tudi  s  tem  utrdil  pri  občinstvu  mnenje, 
da  ni  najmanjšega  dvoma  o  njegovem  prepričanju.  Tudi  je   malo 

preveč  vztrpljiv,  in  časi  se  človeku  zazdi,  da  je  tu  nekaj  umetno 
narejenega.  Oglejmo  si  malo  bolj  od  blizu  tega  moža! 

»Hvala  Bogu!  moj  dragi  učitelj,« tako  začenja  Le  Dantec 
knjigo  o  ateizmu,  posvečeno  profesorju  A.Giardu,  »dandanes  ateistov 
ne  sežigajo  več.  Hvala  Bogu!  sem  dejal  —  kaj  ne  čuden  uvod  iz 
iz  ust  ateista  v  knjigi  o  ateizmu,  a  kaj  hočete,  govoriti  moram 
po  francosko!  Torej  hvala  Bogu!  Zakaj  sicer  bi  vi  morali  točiti 
krvave  solze  radi  mene,  ker  ne  da  se  tajiti,  vaš  je  bil  velii^  delež 
pri  moji  umski  vzgoji.  Ne  da  bi  bile  moje  misli  vaše,  dasi  ste  se 
vedno  nagibali  k  monizmu,  ampak  brez  vas  bi  najbrž  nikdar  ne 
bil  izrazil  teh  misli.«  Potem  pripoveduje ,  kako  jih  je  Giard  na 
višji  šoli  v  Lillu  navduševal  za  svobodno  mišljenje.  Le  Dantecu  je 
bilo  tedaj  osemnajst  let.  Tedaj,  pravi,  da  se  je  znebil  dogmatizma 
in  more  »avktoritete«.^ 

Drugje  pripoveduje,  da  sploh  nikdar  ni  imel  vere  v  Boga. 
Oče  je  bil  zdravnik  in  brezverec  in  »oče,«  pravi,  »me  je  učil 
misliti,  oče  je  vodil  vso  mojo  vzgojo.«  Hodil  je  tudi  v  ob- 
činsko laiško  šolo  v  Lannionu ,  potem  na  gimnazijo  v  Brestu, 
»vendar,«  pravi,  »sem  se  tu  učil  le  pozitivnih  predmetov.«  Učil  se 
je  pač  tudi  katekizma,  dobil  je  celo  odliko,  ampak  učil  se  ga  je, 
pravi,  kakor  bi  se  učil  hebrejščine,  samo  zato,  ker  so  mu  rekli, 
naj  se  uči,  ne  da  bi  se  kdaj  vprašal,  kaj  kaka  reč  pomeni.  Naj- 
rajši se  je  bavil  z  matematiko.  Matematika  mu  je  določila  vso 
smer  mišljenja.  Filozofije  se  ni  nikdar  učil  in  pravi,  da  je  srečen, 
da  ne;  »sicer  bi  mi  bili  dopovedali  ravno  kaj  nasprotnega  kakor 
pa  učitelji  matematike.«  2 

Le  Dantec  torej  trdi,  da  je  bil  ateist  izmlada,  v  tem  pomenu 
namreč,  da  v  njegovi  duši  nikdar  ni  bilo  »sledu  o  božji  ideji«.  »Jaz 
sem  ateist  kakor  sem  Bretonec,  kakor  je  kdo  črn  ali  plavolas  .  .  . 
Jaz  sem  rojen  ateist!«  Seveda  ni  imel  tedaj  še  nobene  »teorije«. 
Matematika  in  prirodne  vede  mu  niso  dale  še  nobenega  »osebnega 
mnenja«.  Scle  Giard  mu  je  vdehnil  »grozo  pred  avktoriteto«. 
Bivanje  božje  mu  je  bilo  »formula  brez  zmisla«.  Najljubše  so  mu 
bile  »materialistične«  razlage.  Pojem  »duše«  mu  je  bil  tako  tuj 
kakor  ideja  božja. 

»Bil  sem  torej,«  pravi,  »najprej  materialističen  metafizik; 
potem  sem  postal  agnostik;  rekel   sem  si,  da  nič  ne  vem...« 


»  O.  C.  111. 

2  O.  C.  123, 10  si. 

Ko  je  preučeval  biologijo,  se  je  oprijel  evolucionizma  in  biolo- 
škega determinizma  in  tega  oznanja  še  sedaj  na  pariški  univerzi 
Sorbonni. 

Le  Dantec  je  torej  pravzaprav  agnostik.^ilgnosticizem  je 
bogoneznanje.  Drugo  pa  je  vedeti,  ali  je  Bog,  drugo  je  pozitivno 
reči,  da  ni  Boga.  Prvo  je  bogoneznanje,  drugo  je  več,  ne  le  bogo- 
neznanje, ampak  bogotajstvo.  Vendar  je  Le  Dantec  tudi  pravi 
ateist,  bogotajec.  »Vem,  da  nič  ne  vem,«  pravi,  »ampak  o  tem 
sem  prepričan,  da  je  vera  v  Boga  nezmiselna,  in  to  je  moj  znan- 
stveni  ateizem.«^ 

Ali  se  je  izvršil  ta  razvoj  v  Le  Dantecu  od  bogoneznanja  do 
bogotajstva  brez  predsodkov?  Le  Dantec  odkrito  izpoveda, 
da  ne.  »Mislil  sem  to  dolgo  časa,  a  danes  izpoveden,  da  je  bila 
to  zmota.  Ateist  po  čudi  (temperamentu),  sem  se  vse  svoje  žive 
dni  bavil  s  študijami,  ki  bi  me  bile,  zdi  se  mi,  dovedle  v  ateizem, 
tudi  če  bi  bil  kdaj  veren...  Biologije,  vprašanja  o  življenju,  ni 
mogoče  preučevati  brez  predsodkov;  vsak  mora  imeti  'že  naprej 
neko  misel,  neko  sodbo  ali  vsaj  neko  smer . . .  Poznal  sem  velike 
može,  ki  so  se  bavili  z  istimi  vprašanji,  a  so  ostali  verni;  priznam, 
da  dolgo  časa  celo  nisem  mogel  verjeti,  da  bi  bili  odkritosrčno 
verni,  a  sedaj  mislim,  da  sem  jih  krivo  sodil.« 

Pa  bi  se  vendar  Le  Dantec  lehko  prepričal  o  tem,  da  Boga 
treba  priznati,  bo  dejal  kdo.  Le  Dantec  pravi,  da  se  ne  more. 
Ko  bi  dognal,  da  se  je  zgodil  kak  čudež?  »Nekdaj  sem  pisal,« 
pravi  Le  Dantec,  »da  bi  veroval,  ko  bi  videl  čudež;  zdaj  sodim, 
da  sem  takrat  bahal.  Ko  bi  videl  kak  pojav,  ki  bi  se  mi  zdel  v 
nasprotju  s  prirodnimi  zakoni,  bi  iskal  skrite  nitke,  ki  bi  mi 
razložila  navidezni  čudež.  Ce  bi  je  ne  našel,  bi  najbrže  dejal,  da 
pač  nisem  vsega  natanko  preiskal,  ker  mi  manjka  potrebnih  pri- 
prav in  pomočkov...  Ateist  se  vedno  lehko  kako  izmuzne:  Jaz 
ne  vem  vsega,  pravi;  tega,  kar  mi  kažete,  zakoni,  ki  jih  poznam, 
morda  res  ne  razlože,  a  je  še  toliko  zakonov,  ki  jih  ne  poznam  I . . . 
Verujte  torej  vi,  jaz  ne  morem !  Udarjajte  na  zvon,  kar  le  morete, 
nikdar  ne  bo  dal  drugega  glasu  kakor  tistega,  ki  ga  ima;  samo 
ubijete  ga,  če  bodete  preveč  nabijali !  Jaz  sem  kakor  zvon  in  moj 
mehanizem  je  že  utrjen;  znorim  lehko,  verovati  ne  morem;  neka- 
teri celo  pravijo,  da  sem  že  res  ponorel.  Jaz  bi  ne  bil  več  ateist, 
ko  bi  izprevidel,  da  mi  je  mogoče  ne  biti!« 2   Nekje  se  primerja 

1  O.  C.  15. 

2  o.  C.  7.  64. 

Človeku,  ki  je  slep  za  kako  barvo,  daltonistu.  Človek,  ki  je 
slep  za  barvo,  je  ne  vidi,7pa  mu  še  tako  zatrjujte,  da  je  in  da  jo 
vi  vidite;  nikdar  mu  ne  bodete  tega  dopovedali.  Tak  daltonist  je 
ateist  »Jaz  mislim,  kakor  morem,  verovati  pa  ne  morem  «i 

Niti  tega  ne  ve  Le  Dantec,  ali  je  ateizem  dober  ali  ne.  »Ne 
vem,  če  je  ateizem  dober  ali  ni.«^  Tudi  se  zaveda,  da  pravih 
ateistov  ni  mnogo.  »Ideja  božja  je  tako  globoko  prevzela  vse 
nravi,  jezik  in  vso  dediščino  narodov,  da  mora  imeti  večina  ljudi 
ateista ,  ki  je  vzrasel  brez  te  ideje ,  za  pravi  nestvor  ...  Ali  je 
mnogo  ateistov?  mislim  namreč  ateiste,  ki  so  logični  in  gredo  do 
zadnjih  posledic  ateizma.  Statistikam,  ki  jih  nahajamo  tuintam  po 
knjigah  in  časnikih  ne  zaupam.  Vsekako  je  gotovo,  da  živi  v  veliki 
večini  ljudi  iUeja  božja.  Ateisti  so  v  veliki  manjšini.  Tisti  antikle-- 
rikalizem  naše  dobe  ni  še  noben  ateizem.  Ti  ateisti  s  ceste  so  le 
bahači.  Zdi  se  jim  posebno  imenitno,  če  morejo  pokazati  sodobni- 
kom svoje  junaštvo,  v  resnici  polno  praznoverja,  da  n.  pr.  prebodejo 
hostijo  ali  da  se  na  veliki  petek  posebno  maste  z  mesom ...  Ta  in 
oni  pravi,  da  je  ateist,  a  še  nikdar  ni  razmišljal,  kaj  hoče  to  reči. 
Misli,  da  je  že  ateist,  če  ne  more  duhovnikov,  nekako  tako  kakor 
je  oholo  rekel  Victor  Hugo  :  Jaz  ne  maram  ob  postelji  nobenega 
duhovnika,  pa  naj  si  bo  katerekoli  vere;  jaz  verujem  v  Boga!«^ 

Francoski  abbe  Naudet,  urednik  lista  »La  Justice  sociale« 
(Socialna  pravičnost)  je  menda  rekel  na  nekem  shodu,  da  bo  tak 
pošten  mislec,  kakor  je  Le  Dantec,  gotovo  šel  ž  njim  v  nebesa. 
Dobrohotna  beseda  simpatičnega  moža,  pravi  Le  Dantec,  a  zlobno 
dostavlja:  »Toda  nekateri  poslušavci  so  dvomili  o  tem,  ne  namreč 
o  meni,  da  bi  jaz  ne  prišel  v  nebesa,  ampak  o  Naudetu,  češ,  to 
je  vendar  preliberalen  duhovnik.  Jaz  pa  nisem  doktor  teologije  in 
seveda  tega  ne  vem«...^ 

To  je  torej  Le  Dantec.  Človek  bi  mislil  časi,  da  se  norčuje, 
a  kakor  rečeno,  petnajst  let  že  oznanja  vsemu  svetu  ateizem. 
Napisal  je  celo  vrsto  znanstvenih  del  in  iz  vseh  zveni  prepričanje 
ateista. 5    O  tem  torej  skoraj  ni  dvomiti,  da  se  je  zaril  docela  v 

^  O.  C.  28, 18.  —  Daltonizem  se  imenuje  slepota  za  barve  po  slavnem 
angleškem  fiziku  Daltonu,  ki  je  (1794)  prvi  opazoval  slepoto  za  rdečo  barvo. 

2  O.  C.  117. 

3  O.  C.  8,  102.  17. 
*  O.  C.  18. 

s  Bolj  znana  dela  so:  Les  influences  ancestrales.  La  Lutte  universelle. 
Le  Conflit.  Theorie  nouvelle  de  la  vie.  Le  determinisme  biologique.  Evolution 
individuelle  et  h^r^ditč.  Traitč  de  Biologie.  Le  Lois  naturelles  itd. 

bogotajstvo.  Bodisi  kakorkoli  —  za  to  je  sam  odgovoren  —  nas 
zanima  bolj  vprašanje,  kakšne  dokaze  ima  pač  tak  mož,  da  se 
tako  odločno  in  z  neko  samozadovoljno  vedrostjo  drži  ateizma? 


V  knjigi  ateizma  Le  Dantec  najprej  presoja  dokaze  za  bivanje 
božje.  Težko  delo  za  moža,  ki  sam  priznava,  da  se  ni  nikdar  učil 
filozofije,  in  je  vesel,  da  se  je  ni.  Značilno  je  že  to,  da  najprej 
pobija  dokaze,  ki  jih  je  že  v  13.  stoletju  zavrgel  sv.  Tomaž  Akvin- 
ski,  namreč  takoimenovane  ontološke  dokaze.  Splošno  pravi  o 
dokazih,  da  le  to  dokazujejo,  da  tisti,  ki  jih  branijo,  verujejo  v 
Boga,  sicer,  pravi,  bi  ne  bilo  ateistov.  »Ce  so  ateisti,  je  to  dokaz, 
da  dokazi  za  bivanje  božje  nič  ne  dokazujejo.'««  Ne  vem,  kaj  bi 
dejal  Le  Dantec,  ako  bi  kdo  podvomil  o  njegovih  bioloških  teo- 
rijah. Dejal  bi  bržčas,  da  jih  niti  ne  razume,  ker  ni  študiral  bio-- 
legije.  Ali  ne  bi  kdo  tudi  njemu  mogel  kaj  takega  očitati?  Le 
Dantec  sicer  tudi  sam  deli  dokaze  za  bivanje  božje  v  dve  vrsti: 
»v  take,«  pravi,  »ki  jih  ne  razumem,  in  v  take,  ki  jih  razumem,«  a 
zdi  se,  da  se  tudi  v  te  ni  vglobil.  Kak  dokaz  je  lehko  veljaven, 
a  ne  prepriča  vsakega,  ali  ker  ga  ne  ume  —  koliko  je  takih 
dokazov  na  vseh  poljih!  —  ali  pa,  tudi  to  je  mogoče,  ker  ga 
noče  umeti.  Le  Dantecov  rojak  Bonald  je  dejal:  »Ko  bi  iz  te 
resnice:  2x2  =  4  sledilo  kaj  neprijetnega  in  težkega  za  člo- 
veško življenje,  bi  bili  gotovo  mnogi  že  tudi  to  resnico  tajili.«  Tako 
je  človeško  srce! 

Nravni  in  historični  dokaz,  pravi  Le  Dantec,  se  opirata  oba 
na  podstavo,  da  nas  »ideje  ne  varajo«.  Nravni  dokaz  podaje  v 
tcj-le  obliki :  »Značilno  dejstvo  nravnega  življenja  je  odgovornost, 
t  j.  z  ene  strani  svoboda,  vsled  katere  se  šteje  dejanje  v  zlo  ali 
dobro,  z  druge  strani  pa  dolžnost,  ki  terja  brezpogojno  pokor- 
ščino. Tega  splošnega,  neizpremenljivega,  nujnega  zakona  v  člo- 
veški vesti  ni  mogoče  umeti  brez  nekega  neodvisnega  zakono- 
davca  in  večnega  sodnika,  ki  so  mu  vsa  nravna  bitja  odgovorna 
za  svoja  dejanja.«  Ta  dokaz,  pravi,  je  le  tedaj  veljaven,  če  nas 
»ideje  in  čuvstva  ne  varajo«.  Kaj  naj  je  to?  Ali  naj  to  pomeni, 
da  ni  v  nas  ideje  in  čuvstva,  ki  mislimo,  da  sta  ?  To  je  nezmisel. 
Ideje  se  zavemo  prav  s  tem,  da  jo  imamo.  In  če  čutimo,  čutimo; 
zavest  čuvstva  nujno  vsebuje  čuvstvo.  Kako  naj  nas  torej  ideja  in 

»  O.  C.  24. 

Cuvstvo  varata?  Morda  hoče  Le  Dantec  reči,  da  analiza  odgo- 
vornosti ni  prava.  R  zopet  je  analiza  popolnoma  razvidna.  Odgo- 
voren človek  za  kako  dejanje  ne  more  biti,  če  ni  svoboden  in  če 
ni  dolžan.  Kjer  ni  svobode,  je  nuja.  R  kako  naj  bo  človek  odgo- 
voren ,  če  ne  more  drugače  ?  Ako  človek  ni  dolžan  storiti  česa, 
se  mu  vsaj  v  zlo  ne  more  šteti,  če  ne  stori.  To  je  torej  tudi  raz- 
vidno. Morda  nas  vara  zadnja  posledica,  da  namreč  nravna  odgo- 
vornost ni  umevna  brez  Boga?  R  tudi  ta  posledica  je  razvidna, 
Ce  sem  odgovoren,  sem  nekomu  odgovoren.  Komu  tedaj?  Sam 
sebi?  Sam  sebi  bi  hitro  odgovoril:  storil  sem,  ker  sem  hotel,  in 
stvar  bi  bila  končana.  Kvečjemu  bi  si  moral  reči,  da  je  bilo  ne- 
umno, kar  sem  storil.  Vest  pa  govori  drugače :  Ti  si  storil,  česar 
človek  storiti  ne  sme.  Zakaj  ne  sme?  kdo  prepoveduje?  kdo  ima 
oblast  nad  menoj  ?  Vest  brez  ozira  na  vse  druge  ljudi  kategorično 
govori:  Ti  si  storil,  česar  človek  storiti  ne  sme.  Noben  dvom  ni 
mogoč,  da  mora  vest  tako  govoriti  le,  če  je  glasnica  absolutne 
volje  in  absolutnega  gospostva  nadčloveškega  bitja.  Kakor  daleč 
sega  zgodovina  človeštva,  vedno  se  je  zavedal  človek,  da  je 
odgovoren  za  svoja  dejanja.  Menjavale  so  se  krog  njega  razmere, 
menjavala  družba,  menjavala  družabna  oblast,  glas  vesti  je  ostal 
v  vseh  izpremembah  nepodkupen,  svoboden,  svečan.  So  dejanja, 
ki  jih  človek  storiti  ne  sme.  Zakaj  jih  ne  sme  ?  kdo  prepoveduje  ? 
Nad  vsemi  časi,  nad  vsemi  izpremembami,  nad  vsem  človeštvom 
moramo  iskati  zakonodavca,  čigar  glasnica  je  vest.  Kdor  se  za- 
veda dolžnosti,  mora  imeti  vsaj  neko  temno  idejo  o  Bogu! 

Historični  dokaz  res  takoj  dostavlja,  da  je  božja  ideja  splošna 
v  človeštvu.  Le  Dantec  tega  tudi  ne  taji.  Ni  bila  vedno  ideja 
božja  bistra,  ne  vedno  razločna,  ne  vedno  enovita,  a  bila  je  vedno; 
izražala  se  je  v  ječanju  fetišizma  in  v  temni  slutnji  budizma 
kakor  v  modrovanju  politeizma  o  bogu,  »očetu  bogov  in  ljudi«. 
Le  Dantec  sam  priznava,  da  so  ateisti  v  človeštvu  redke  izjeme, 
»čudeži«  (un  cas  teratologique).i 

Ne  trdimo  pa,  da  bi  ta  dva  dokaza  samaposebi  naravnost 
že  dokazala,  da  je  Bog.  Naravnost  dokazujeta  le  to,  da  je  božja 
ideja  splošna.  Toda,  bi  dejal  morda  Le  Dantec,  ko  bi  zasledoval 
to  analizo,  prav  tu  velja  moj  ugovor:  Ideje  nas  lehko  varajo, 
morda  nas  tudi  ideja  božja,  dasi  splošna,  vara?  In  res  Le  Dantec 
vedno  ponavlja  zgled,  da  nas  kaka  splošna  ideja  lehko  vara.  Vsi, 
pravi,  si  mislimo,   da  kažemo  na  isto  točko  ali  vsaj  na  isto  rav- 

»  O.  C.  34. 

nico  na  nebu,  ko  kažemo  kvišku;  vsi  si  mislimo  neko  stalno 
navpičnico  (»absolutno  vertikalo«)  med  zemljo  in  nebesom;  »gori«, 
pravimo,  in  si  mislimo,  da  je  za  vse  ljudi  isto  »gori«.  In  vendar 
je  to  le  prevara !  Kar  je  za  nas  »gori«,  je  za  ljudi  onokraj  zemlje, 
za  naše  »protinožce«  (antipode),  »doli«.  Tako  nas  splošne  ideje 
lehko  varajo.  Ta  zgled  navaja  Le  Dantec  vselej,  kadar  bi  moral 
priznati  kako  resnico.  Tako  opravičuje  svoje  dvome,  svoj  skepti- 
cizem  o  veljavnosti  vseh  dokazov.  Ampak  prevara  je  le  pri  Le 
Dantecu.  Absolutna  vertikala  je  neka  predstava ,  ki  se  opira  na 
videz.  V  predstavah  pa  sploh  ni  prave  resnice,  ne  zmote.  Ce  se 
mi  zdi  kaj  gori,  se  pravzaprav  nič  ne  motim:  zakaj  res  se  mi 
zdi.  Ce  pravim  »gori«,  in  pokažem  s  prstom  nad  glavo,  se  tudi 
še  ne  motim.  Resnica  ali  zmota  je  pravzaprav  le  v  sodbi.  Ce 
pravim  »gori«  in  trdim,  da  je  ta  »gori«  za  vse  ljudi  ista  točka, 
tedaj  šele  se  motim.  »Gori«  in  »doli«  so  le  odnosni,  relativni 
izrazi ;  ozirajo  se  namreč  na  stališče,  na  katerem  je  kdo.  Geogra- 
fija nas  je  že  davno  poučila,  da  je  zemlja  okrogla,  a  vendar  še 
vedno  govorimo :  to  je  gori,  to  je  doli ;  namreč  za  nas  in  za  one, 
ki  imajo  isto  stališče.  Ali  se  motimo  ?  Nikakor,  saj  ne  trdimo,  da 
so  ti  izrazi  absolutni.  Isto  velja  o  gibanju  zemlje  okrog  solnca. 
Se  vedno  govorimo :  solnce  vzhaja  in  zahaja.  Ali  se  motimo  ?  Ne^ 
ker  izražamo  le  nekaj  relativnega.  Namreč:  za  vid  je  isto,  ali  se 
vrti  zemlja  okrog  solnca,  ali  solnce  okrog  zemlje.  Kdor  stoji  na 
solncu,  se  mu  vidi,  da  se  zemlja  giblje;  kdor  stoji  na  zemlji,  se 
mu  zdi,  da  se  solnce  giblje.  Govorimo  torej  po  videzu,  dasi  vemo, 
da  bi  se  mogli  »znanstveno«  drugače  izraziti.  Predstave  nas  torej 
ne  varajo ;  varamo  se  le,  če  hočemo  več  izvesti  iz  njih,  kakor  pa 
je  v  njih;  varamo  se,  če  ne  sodimo  in  ne  sklepamo  logično.  Sicer 
pa  je  že  to,  da  sploh  govorimo  o  prevarah,  dokaz,  da  smo  zmožni 
spoznati  resnico,  zmožni  ločiti  prevaro  in  resnico. 

Kako  je  torej   z  idejo  božjo?  Ali  je   nelogično  razbrana? 

Tako  smo  prišli  do  pravih  dokazov  za  bivanje  božje.  To  so 
dokazi,  ki  se  opirajo  na  podstave,  da  se  v  vesoljstvu  to  in  ono 
izpreminja,  da  to  in  ono  nastaja,  da  je  to  in  ono  prigodno,  da  je 
to  in  ono  manj  popolno  ali  bolj  popolno;  pa  na  podstave,  da 
vladajo  v  vesoljstvu  zakoni,  počela  reda  in  harmonije,  ter  smotr- 
nost, teleologija.  Denimo  sem  n.  pr.  okvir  za  dokaz  iz  prigod- 
nosti!  Jaz  sem  prigodno  bitje.  Namreč:  ta  sestava  atomov,  ki 
tvori  mene,  ta  živa  sestava  atomov,  v  kateri  se  je  pred  toliko  in 
toliko  leti  nekaj  zavedelo  in  jo  obseglo  in  reklo:  »jaz«,  ta  sestava 

atompv  ni  večna.  Empirično  dejstvo  je,  da  me  enkrat  ni  bilo, 
namreč  mene ,  te  gotove ,  žive  sestave  atomov,  in  vem  tudi,  da 
me  kmalu  ne  bo.  Tako  bitje  imenujemo  prigodno,  t  j.  bitje,  ki 
nima  samo  v  sebi  zadostnega  razloga,  da  je.  Ko  bi  namreč  nosilo 
samo  v  sebi  zadostni  razlog,  bi  pač  vedno  tako  bilo  in  bi  ne 
moglo  ne -biti  tako.  Ni  torej  v  meni  zadostnega  razloga,  da 
sem.  Sem,  a  sem  odvisen  od  raznih  vplivov :  pod  enimi  sem  začel 
bivati,  pod  drugimi  se  razvijam,  zopet  drugi  bodo  uničili  ta  sestav 
atomov,  in  mene,  namreč  tega  sestava  atomov,  ne  bo  več;  atomi 
se  bodo  združili  v  druge  zv2Z2  in  tvorili  druge  sestave.  Tako  je 
na  svetu  cela  vrsta  bitij,  ki  so  prigodna  kakor  jaz:  ljudje,  živali, 
rastline,  rudnine,  celo  ves  sestav  osolnčja:  gravitacija  se  morda 
da  razložiti  iz  tvari,  za  tangencialno  silo  v  osolnčju  ne  moremo 
najti  zadostnega  razloga.  Zadosten  razlog  pa  mora  biti ;  zakaj  jaz 
sem  in  drugi  ljudje  so  in  živali  so  in  rastline  so  .  .  .  Morda  je 
eno  bitje  razlog  drugega ;  morda  je  več  bitij  razlog  enega.  Bodisi 
kakorkoli:  jaz  sem;  sem  prigodno  bitje;  torej  mora  bivati  bitje 
ali  več  bitij,  ki  je  njih  vpliv  meni  dal  bit.  Ce  so  tista  bitja  pri- 
godna, tudi  ona  niso  sama  po  sebi  ali  sama  iz  sebe,  marveč  je 
pogoj  in  vzrok  njih  bitja  drugo  bitje.  Nekje  mora  torej  biti  bitje, 
ki  je  samo  sebi  zadostni  razlog,  bitje  samoobsebi,  pod  čigar 
vplivom  so  druga  prigodna  bitja.  Sicer  bi  ne  bilo  nikjer  zadost- 
nega razloga  —  a  jaz  sem !  Jaz  sem,  in  ne  sam  od  sebe ;  zadnji 
razlog,  da  sem,  mora  torej  biti,  in  biti  mora  v  bitju,  ki  je  samo 
sebi  razlog,  da  je;  v  bitju,  ki  je  in  ne  more  ne -biti;  v  bitju,  ki 
je  nujno,  večno,  absolutno  .  .  .  samobitje,  Bog. 

Skratka:  prigodno  bitje  postulira  nujno  bitje.  Ce  biva  »ens 
ab  alio«,  mora  bivati  »Ens  a  se«.  So  pa  prigodna  bitja.  Torej 
biva  tudi  nujno  bitje,  Samobitje,  Bog.  Kant  se  je  zelo  varal,  ko 
je  dejal,  da  so  vsi  dokazi  za  bivanje  božje  aprioristični.  Ta  dokaz 
je  a  posteriori  in  taki  so  tudi  drugi  dokazi  krščanske  filozofije. 
Kaj  je  mogoče  ugovarjati  na  ta  dokaz?  Kdor  ga  ume,  kdor  ume 
njegov  razvoj  —  da  se  povedati  v  raznih  oblikah,  ni  vsaka  oblika 
vsakemu  umu  enako  primerna  — ,  mora  pritegniti,  da  je  tako: 
Brez  absolutnega  bitja  visi  vesoljstvo  na  pretrgani  pajčini. 

Ali  poglejmo  telcološki  dokaz!  V  prirodi  je  polno  smotr- 
nosti. Spomnimo  se  le  tehnike  in  sociologije  žuželk !  Drobni 
žužki  rešujejo  geometrične  probleme,  ki  so  inteligenci  človeka- 
učenjaka  težki !  Čebelice  in  mravlje  rešujejo  socialne  in  politične 
probleme,    ki   delajo   preglavice   svetovnim    državnikom!    Smotri 

ravnajo  delovanje  prirode.  Smotri  so  pa  le  tam,  kjer  je  »prcmisel« 
a  »premisel«,  sprevidenje«  je  svojstvo  uma.  In  vendar  priroda 
nima  uma!  Ko  bi  uboga  čebelica  imela  um,  ali  bi  znašala  tako 
nesebično  strd  v  satje,  da  ga  ji  jeseni  pobere  človek?  Ali  bi  ne 
bilo  bolj  pametno,  da  bi  čebelice  pred  trgatvijo  napravile  svatbo 
in  popile  med  —  po  tistem  epikurcjskem  reku:  Comedamus  et 
bibamus,  cras  enim  moriemur!  Jejmo  in  pijmo,  jutri  bomo  umrle! 
Čebelica  dela  smotrno,  a  smotrov  ne  pozna,  dela  umno,  a  uma 
nima.  Delovanje  prirode  je  umno  in  smotrno,  a  priroda  ne  pozna 
smotrov  in  nima  uma.  Moderni  niti  več  ne  taje  smotrnosti,  tako 
očividna  je.  Pravijo  le,  da  deluje  v  prirodi  vsobljeni  »imanentni« 
Um.  Dobro !  Le  to  naj  še  premislijo,  da  se  Um ,  ki  spoznava 
smotre,  odnose  bitij  do  bitij,  zaveda  tudi  sam  sebe.  R  kdo  bi 
govoril  o  zavesti  solnca  in  lune,  o  zavesti  rastlin  ali  tudi  o  pravi 
zavesti  kukcev  in  hrostov?  Ce  torej  v  vsej  prirodi  deluje  Um,  je 
pač  v  vsej  prirodi,  je  imanenten,  a  tako,  da  se  z  njo  ne  istoveti, 
da  presega  vso  prirodo,  da  je  obenem  transcendenten.  To  pa  uči 
krščanska  filozofija  o  Bogu.  Torej  je  Bog ;  je  bitje,  ki  je  odmerilo 
solncem  njihova  pota  in  dalo  krogotoku  vesoljstva  prvi  nagib, 
prvi  impulz;  je  bitje,  ki  je  vzbudilo  v  tvari  kaljenje  življenja  in 
določilo  biološke  zakone;  je  bitje,  ki  je  vsadilo  v  živali  hrepe- 
nenje po  neznanih  smotrih;  je  bitje,  ki  je  položilo  v  človeškega  duha 
metafiziko ,  etiko  in  estetiko ;  je  bitje ,  in  »ni  daleč  od  nas«  — 
tako  je  izrazil  imanenco  božjo  apostol  sv.  Pavel  —  »v  njem 
namreč  živimo  in  se  gibljemo  in  smo.«  (Dej.  apost.  17,  28.) 

Kaj  pravi  Le  Dantec  na  to  ?  Reši  se  sile  dokazov  s  sofizmom. 
Na  čem  slone  naši  dokazi?  Na  dejstvih.  Dejstva  so  taka,  da  jih 
ni  mogoče  doumeti  in  razložiti  brez  Boga.  Dejstva  so  taka,  da 
terjajo,  postulirajo  Boga.  Dejstva  imajo  v  vsem  svojem  bitju 
zarisan  odnos  odvisnosti.  Vse  bitje  stvari  kliče:  smo,  a  ne  bile  bi 
brez  Boga.  Smo,  a  smo  »entia  ab  alio«,  prigodna  bitja,  bitja  od 
Bitja,  ki  je  samobitje,  »Ens  a  se«.  Smo  in  polna  smotrnosti  smo, 
a  vsa  smotrnost,  vsa  teleologija  je  le  priča  božjega  delovanja  v 
nas.  Le  Dantec  pa  je  stvar  zavil,  »Res,«  pravi, ^  mi  »čutimo  po- 
trebo razložiti  vesoljstvo.  Ni  mogoče  zanikati  te  potrebe. 
Velik  je  napredek  človeštva,  a  čim  večji  je,  tem  bolj  teži  človek 
po  razlagi.  R  to  dokazuje  le  to,  da  je  človek  metafizično 
bitje,  kakor  ideja  božja  dokazuje,  da  je  religiozno  bitje.  Jaz  celo 
mislim,  da  je  zato  religiozno  bitje,  ker  je  metafizično  bitje,  in  da 

»  O.  č  36. 

je  bila  ideja  božja  prva  posledica  tega  metafizičnega  nagona  po 
razlagi.«  Potem  pa  kratko  dostavlja,  da  je  ta  metafizični  nagon  v 
človeku  »proizvod  evolucije« ;  češ :  metafizični  nagon  se*  je  razvil, 
posledica  metafizičnega  nagona  je  ideja  božja,  torej  je  ideja  božja 
le  proizvod  razvoja,  evolucije.  To  je  čisto  navaden  sofizem.  Tudi 
ko  bi  človek  ne  imel  metafizičnega  nagona,  bi  sveta  ne  bilo 
mogoče  razložiti  brez  Boga,  svet  bi  bil  po  vsem  svojem  bitju 
prigodno  bitje,  čigar  nujni  pogoj  je  absolutno  bitje.  Metafizični 
gon  le  navaja  človeka,  da  išče  razloga  in  najde  Boga.  Ni 
torej  nagon  ustvaril  Boga,  nagon  je  le  vznemirjal  človeka,  da  je 
iskal,  in  kar  je  iskal,  je  našel,  a  našel  je  bitje,  ki  je  bilo,  preden 
je  bil  on,  bitje,  ki  mu  je  položilo  v  naravo  tudi  tisti  nagon,  ker 
je  vedelo,  da  je  človek  brez  Boga  najbolj  nesrečno  bitje  na  svetu, 
in  je  zato  hotelo,  da  ga  najde. 

Ko  se  ne  more  Le  Dantec  drugače  izviti,  pa  pravi :  »Morda 
vi  vidite,  da  je  res  tako,  meni  ni  razvidno,  in  ko  bi  mi  bilo,  jaz 
ne  zaupam  svojim  idejam,  ker  me  je  prevarala  absolutna  verti^ 
kala.«i  Ali  ni  to  samohotna  nevera? 

Govoreč  o  dokazu  iz  reda  vesoljstva  pravi:  »Priznavam 
prirodne  zakone  in  se  jim  čudim.  Skrivnost,  m  i  s  t  e  r  i  j  so.  Odkod 
so?  Jaz  ne  vem.  jaz  vidim,  da  so,  jaz  jih  preučujem  in  jih 
rabim  v  boju  za  obstanek.  Spoznanje,  da  se  vse  godi  po  pri- 
rodnih  zakonih  (determinizem),2  me  je  privedlo  do  tega,  da  tajim 
človeško  dušo,  svobodo,  osebnost  in  Boga  —  kako  naj  me  torej 
zakoni  privedo  do  Boga?  To  bi  bilo  zares  nelogično !«3  Vse 
logično  tu  res  ni,  a  vprašanje  je,  kje  ni  logike.  Zdi  se  pa,  da  je 
bolj  logično  iz  zakonov  sklepati,  da  biva  zakonodavec,  kakor  pa 
vsied  zakonov  tajiti  ga.  Ali  morda  ne?  Sicer  pa  je  malomodro, 
kar  pravi  Le  Dantec  (str.  41):  »Zanikujem  dušo,  zato  tajim  tudi 
Boga.«  Res,  tudi  iz  duševnega  življenja  moremo  dokazati  Boga, 
vendar  pa  se  osnovni  dokazi  niti  ne  opirajo  na  to.  V  dokazu  iz 
prigodnosti  ni  nobene  besede  o  duši.  Kje  je  torej  tu  logika  —  ker 
se  tudi  Le  Dantec  sklicuje  na  logiko  —  tajiti  dušo  in  zato  tajiti 
Boga?  Ne,  krščanska  filozofija  o  Bogu  ni  tako  slabotno  zasno- 
vana! Kakor  Arhimed  lehko  po  pravici  pravi  krščanski  filozof: 
Daj  mi  eno  točko,  daj  mi  eno  prigodno  bitje,  da 
oprem  vzvod  svojega  dokaza,  in  vržem  ateizem  iz 

»  O.  C.  39. 

2  Drugje  priznava,  da  je  determinizem  le  hipoteza.  O.  c.  190. 

3  O.  C.  45. 

tečajev!  Le  taji  dušo,  Boga  s  tem  ne  utajiš!  O  duši 
priča  tvoja  notranjščina,  o  Bogu  pričavesoljstvo! 

Skratka:  kdor  hoče  tajiti  logiko  krščanske  filozofije  v  do-- 
kazih  za  bivanje  božje,  ta  mora  tajiti  sploh  vso  logiko;  ta  mora 
tajiti  sploh  vsa  načela,  ta  mora  tajiti  sploh  vse  spoznanje! 
Nelogično  pa  je  bahati  z  vedo,  a  tajiti  filozofijo,  ki  rabi 
ista  načela  in  isto  logiko  in  isto  zmožnost  spo-- 
znanja!  Tudi  ateizem  je  metafizika:  negacija  je  v  istem 
redu  kakor  pozicija.  Ce  rabi  krščanska  filozofija  metafizična 
načela,  ko  dokazuje  bivanje  božje,  teizcm,  mora  rabiti  meta- 
fizična načela  tudi  tista  filozofija,  ki  dokazuje  ne-^bivanje  božje, 
ateizem.  Ali  ni  to  očividno  ?  Kvečjemu  se  more  kdo  umekniti 
s  tem,  da  pravi:  jaz  nisem  bogotajec,  ampak  le  bogone- 
znanec,  agnostik;  jaz  ne  tajim  Boga,  jaz  samo  ne  vem,  ali 
je  Bog.  Da  je  kdo  agnostik,  seveda  ni  treba  logike;  tudi  voli  so 
agnostiki.  Zoper  agnostike,  ki  ne  mislijo,  se  mi  ne  borimo; 
mi  se  borimo  zoper  nje,  ki  pravijo,  da  mislijo,  in  mislijo,  da 
ni  Boga.  Zoper  nje  kličemo:  logika  iz  prirode  vodi  k  Bogu! 

Čudno!  Moderni  navadno  očitajo  krščanski  filozofiji  —  inte- 
lektualizem,  t  j.  očitajo  ji,  da  preveč  misli  s  hladnim  umom,  da 
preveč  poudarja  logiko,  a  da  premalo  vprašuje  —  srce.  K 
kaj  Le  Dantec  ?  Ko  se  ne  more  izviti  prepričanju,  da  so  krščanski 
filozofi  neizprosni  bogoborci,  neizprosni  borivci  za  idejo  božjo, 
pa  pravi,  da  jih  vodi  »logika  čuvstev«.^  Priznavamo,  da 
imajo  tudi  čuvstva  svojo  logiko,  namreč  da  se  skušajo  tudi 
čuvstva  uveljaviti  v  človeškem  naziranju,  a  kje  so  v  sholastičnih 
silogizmih  tista  prevladujoča  čuvstva,  tega  ne  vidimo.  Tu  pa  že 
bolj  prav  sodijo  modemi,  da  prevladuje  —  hladna  logika  uma. 
Toda  Le  Dantec  je  vrgel  to  misel  le  za  to,  da  je  našel  prehod. 
Prehod  bi  bil  ta :  teisti  trdijo,  da  je  Bog,  vodi  jih  logika  čuvstev ; 
mnogi  ateisti  trdijo,  da  ni  Boga,  a  tudi  nje  vodi  logika  čuvstev ;  prvi 
si  žele  bitja  v  posmrtnosti,  drugi  si  žele  ne-biQ*a.  Postaviti  moramo 
torej  sestav,  ki  je  brez  čuvstev,  in  tak  sestav,  to  je  vodivna  misel 
Le  Dantecovega  izvajanja,  je  »moj  ateizem,  moj  monizem«. 

Ce  se  v  dokaze  vmešavajo  čuvstva,  tedaj  je  pač  treba  z 
močno  voljo  premagati  jih.  Resnica  in  le  resnica!  to  mora  biti 
geslo,   pa  najsi  bo  resnica   prijetna   ali  neprijetna.  To  je   pravo. 

1  O.  C.  158. 

Le  Dantec  pa  je  krenil  po  drugi  poti,  po  čudni  poti.  Da  se  ne  bi 
vmešalo  v  spoznanje  kako  čuvstvo,  zavrže  vse  spoznanje,  ki  je 
kdaj  pod  vplivom  osebnosti,  in  priznava  le  »neosebne«  (imperson- 
nelles)  resnice.  ^Kar  se  da  meriti,  kar  se  da  tehtati,  kar  se  da  brati 
—  to  je  resnično.  Zakaj  to  je  veljavno  za  vse,  tu  nima  osebnost 
nobenega  vpliva.  C.  g.  s,  (centimeter,  gram,  sekunda),  to  je  vsa  filo- 
zofija matematike,  in  matematika  je  vzor  vede! 

Po  teh  načelih  se  zdi  Le  Dantecu  za  naše  spoznanje  edino  tale 
formula  veljavna :  »Človek  ničesar  ne  more  spoznati,  kar  se  ne  da 
meriti.«  >  Kamen  je  padel,  strela  je  udarila,  Pavel  je  izpregovoril, 
taki  so  pojavi,  ki  jih  lahko  overovimo,  a  če  pogledamo,  se  vsi 
dajo  tudi  meriti.  Kaj  pa  z  mislimi ,  željami ,  z  notranjimi  pojavi 
zavesti?  Armand  Gautier,  ki  ga  Le  Dantec  hvali  kot  znamenitega 
veščaka  na  polju  empirije,  pravi,  da  ideje,  etične  in  estetične  misli, 
želje  in  sklepi  niso  nič  takega,  kar  bi  imelo  mehanični  ekvivalent 
ter  bi  se  torej  dalo  meriti.  Le  Dantec  mu  očita ,  da  tudi  njega 
vodi  logika  čuvstev.  Dokazati,  pravi,  take  izpremembe  res  še  ne 
moremo,  a  če  ima  vse  drugo,  kar  opazujemo,  tak  ekvivalent,  ga 
imajo  pač  tudi  misli  in  želje  in  bodočnost  bo  to  gotovo  dokazala. 
Upali  so  sicer,  da  bode  mogoče  že  z  N-žarki  predreti  v  možgane 
in  brati  tam  misli.  Ta  up  se  sicer  ni  izpolnil,  vendar  ni  dvoma, 
da  bomo  dobili  v  bodočnosti  »frenoskop«,  ki  bo  ž  njim  mogoče 
pogledati  v  možgane  in  tam  s  »frenografom«  opazovati  vse,  kar 
se  godi,  misli,  čuvstvo,  hotenje . .  .2  Le  Dantec  priznava,  da  so  to 
le  hipoteze ,  a  seveda  po  svojem  načelu  o  spoznanju  mora  to 
trditi.  Zdi  se  mu  pa  dokaz  za  to,  dejstvo,  da  se  človek,  ki  misli, 
utrudi.  Celo  igračka  se  s  francoskim  dvoumjem:  Un  homme  ne 
peut  pas  penser  sans  depenser.3  In  vendar  to  ni  nič !  Sveti 
Tomaž  Akvinski  izrecno  omenja  ta  ugovor  proti  netvarnosti  duše, 
a  mu  ne  prideva  nobenega  pomena.  Ce  človek  misli,  deluje  tudi 
domišljija,  domišljija  pa  je  organična  zmožnost,  ki  deluje  z  možgani, 
zato  ni  čuda,  da  se  glava  utrudi.  2e  pri  človeku  torej  Le  Dantec 
s  svojim  načelom  o  spoznanju  ne  more  naprej.  Pojavi  zavesti  niso 
nič  manj  gotovi  kakor  vnanji  pojavi,  in  vendar  jih  ni  mogoče  meriti ! 

Kaj  naj  torej  splošno  rečemo  o  Le  Dantecovem  spoznavavnem 
(noetičnem)  načelu,  ki  mu  je  edini  dokaz  za  agnosticizem,  ateizem 
in  monizem? 


>  O.  C.  165. 

2  O.  C.  171. 190. 

3  O.  C.  179.  211. 

Načelo  je  popolnoma  samovoljno.  Seveda  to  najlažje  spo^ 
znamo,  kar  se  da  meriti  in  tehtati.  Najlažje,  če  namreč  govorimo 
o  vnahjih  predmetih ;  zakaj  najbližji  so  nam  pojavi  zavesti  in  teh 
ne  merimo  in  ne  tehtamo  in  jih  ne  izražamo  v  matematičnih 
oblikah,  vendar  smo  si  jih  najbolj  vsvesti.  Za  vnanje  pojave  torej 
načelo  v  pozitivnem  pomenu  priznavamo :  kar  se  da  meriti,  to  je 
gotovo  predmet  izvestnega  spoznanja. 

A  Le  Dantecovo  načelo  je  negativno:  samo  to,«  kar  se  da 
meriti,  je  predmet  spoznanja  in  nič  drugega.  Omenili  smo  že,  da 
niti  sam  ne  more  vzdržati  te  trditve  brez  nove  samovoljne  hipo- 
teze, da  se  bodo  tudi  vsi  duševni  pojavi  dali  kdaj  meriti.  Toda 
še  samovoljnejši  je  njegov  dokaz  za  to  načelo.  Zato  je  uvedel 
to  načelo,  da  bi  izločil  iz  spoznanja  vsako  možno  vmešavanje 
osebnosti.  Dokaz  je  tak:  Da  se  obvarujemo  možne  zmote,  zani- 
kajmo  veljavnost  vsakemu  spoznanju,  ki  se  vanje  lehko  vmešavajo 
čuvstva  s  svojo  varljivo  logiko.  To  pa,  kar  se  da  meriti,  je  ne- 
odvisno od  čuvstev.  Torej  je  to  in  le  to  predmet  človeškega  spo- 
znanja. Ne  vem,  koliko  hib  bi  naštela  hladna  Aristotelova  logika 
v  tem  silogizmu;  malo  gotovo  ne!  Že  prvi  stavek  je  malodobm. 
Kajpada  se  na  ta  način  obranimo  zmote,  a  zavržemo  morda  tudi 
celo  vrsto  zlatih  resnic.  Kaj  bi  rekel  zlatar  gospe,  ki  so  se  jej 
pomešali  pravi  in  ponarejeni  briljanti,  pa  bi  dejala:  zdaj  pa  res 
ne  vem,  kateri  so  pravi:  najbolje  je,  da  vržem  vse  skupaj  na 
smetišče,  sicer  se  mi  lahko  primeri,  da  grem  s  ponarejenimi  bri- 
ljanti na  dvorni  ples.  Budalo!  bi  si  mislil  zlatar,  rekel  bi  pa: 
oprostite,  gospa,  z  zlatarsko  oslico  se  dajo  pravi  od  ponarejenih 
dobro  razločiti!  Tako  je  tudi  z  resnico  in  zmoto.  Logika  je  tista 
zlatarska  oslica,  ki  loči  zmoto  od  resnice.  Ce  se  da  izvesti  kaka 
trditev  logično  iz  jasnih,  razvidno  resničnih  načel ,  tudi  sama  ne 
more  biti  zmotna.  Ce  se  pa  ne  da  izvesti  jasno,  je  mogoče,  da 
je  vendarle  še  resnična,  a  gotovosti  ni  več.  Ce  pa  je  v  nasprotju 
le  z  enim  dognanim  načelom,  ni  resnica,  temveč  zmota.  Kdo  bo 
tako  malomiseln,  da  bo  zavrgel  kar  vse  spoznanje,  če  se  časi 
pokaže,  da  se  je  dal  kdo  voditi  v  svoji  sodbi  od  čuvstev.  Gotovo 
se  to  zgodi,  časi,  dostikrat ,  a  vedno  ne ;  nikdar  pa  ne ,  kadar 
človek  mirno  presodi  vsako  načelo  posebej  in  notranjo  zvezo 
med  njimi. 

Nič  boljši  ni  drugi  stavek :  to  pa,  kar  se  da  meriti,  je  neod- 
visno od  čuvstev.  Takih  stavkov  je  še  mnogo,  zakaj  bi  sklepal 
le  s  tem,   da  je  torej   le   to   predmet  spoznanja?    Tudi   nič    je 

neodvisen  od  čuvstev.  Z  isto  pravico  bi  potemtakem  kdo  sklepal, 
da  je  le  nič  predmet  spoznanja,  to  je,  da  ni  ničesar,  kar  bi  mogli 
izvestno  spoznati.  Tudi  to,  česar  sploh  ne  spoznamo,  je  neodvisno 
od  čuvstev,  to  še  najbolj.  Torej  bi  to  bilo  pravi  predmet  spo- 
znanja, kali?  Sicer  pa:  ali  je  tako  resnično,  da  je  to,  kar  se  da 
meriti,  neodvisno  od  čuvstev?  Zakaj  pa  je  Haeckel  potvarjal  kli- 
šcje?  Zdi  se,  da  so  mu  čuvstva  vodila  roko?  Tudi  c.  g,  s. 
niso  zanesljive  priče  »brezčuvstvenosti«!  Ce  kdo  nima  v  srcu 
ljubezni  do  resnice  in  pravice ,  bo  varal  ljudi  tudi  z  »mero  in 
vago«!  In  kdo  more  vedno  vse  sam  nadzirati  (kontrolirati)?  In  če 
je  to,  kar  se  da  meriti,  manj  odvisno  od  čuvstev,  ali  ni  tudi  mnogo 
načel,  ki  se  ne  dajo  ne  meriti  ne  tehtati,  a  jih  vendar  vsi  trezno 
misleči  priznavajo,  ki  torej  tudi  niso  odvisna  od  čuvstev?  Ali  ni 
torej  vendarle  tudi  metafizika  lehko  neodvisna  od  čuvstev? 

Sedaj  pa  sklep:  Priznajmo  veljavnost  le  tistemu  spoznanju, 
ki  je  neodvisno  od  čuvstev.  A  to,  kar  se  da  meriti,  je  neodvisno 
od  čuvstev.  Torej  je  le  to  predmet  spoznanja.  Ali  ni  ta  sklep 
pogrešen,  če  bi  tudi  priznali  obe  premisi?  Najprej  sploh  logičen 
sklep  po  teh  premisah  mogoč  ni.  Druga  premisa  bi  se  morala 
glasiti:  »A  spoznanje  tega,  kar  se  da  meriti,  je  neodvisno  od 
čuvstev«,  le  tedaj  bi  bilo  mogoče  kaj  sklepati.  Tedaj  se  pa  pre- 
misa že  omaje ,  ker  ni  več  v  njej  vse  objektivno ,  temveč  tudi 
subjektivna,  torej  pa  Le  Dantecu  nezanesljiva  prvina.  In  če  jo  tudi 
priznamo,  je  sklep  le  ta :  torej  spoznanju  tega,  kar  se  da  meriti, 
priznajmo  veljavnost!  Tega,  tudi  tega,  ne  sledi  pa:  le  tega, 
samo  tega! 

Zakaj  razkladamo  to,  kar  se  bo  komu  zdelo  šolsko?  Zato, 
da  pokažemo,  kako  je  šola  logike  dandanes  potrebna! 
Zato ,  da  pokažemo ,  kako  je  škodovalo  sicer  učenemu  možu 
Le  Dantecu,  da  se  ni  učil  filozofije,  in  kako  v  silni  zmoti  je  vesel, 
da  se  je  ni  učil!  Ves  ateizem  Le  Dantecov  sloni  na  rečenem 
silogizmu,  a  kako  malo  prida  je  ta  silogizem !  Ko  bi  ga  uzrl  sta- 
rina Aristoteles,  bi  pač  točil  krvave  solze  ob  taki  bedi  modeme 
filozofije. 

Na  tak  silogizem  opreti  celo  svetovno  naziranje,  malomarno 
odpovedati  se  Bogu  in  večnosti  —  ali  ni  to  višek  lehkomiselnosti, 
ali  ni  to  pravi  samomor  duha?  In  Le  Dantec  celo  lehkttno  pri- 
znava, da  so  posledice  ateizma  res  pravi  samomor! 

Ateist  o  ateizmu!  —  Ne  more  se  človek  načuditi,  zakaj  se 
je  Le  Dantec  odpovedal  Bogu  in  oklenil  ateizma.  Njegovi  razlogi 
so  tako  malodobrni,  da  jih  skoraj  ni  mogoče  vpoštevati,  ko  nam  je 
rešiti  vprašanje,  zakaj  je  Le  Dantec  ateist  Tu  je  morala  delovati  pač 
vsa  vzgoja  za  ateizem;  ves  pouk  je  moral  ustaliti  v  Le  Dantecu 
že  v  mladosti  neko  razpoloženje,  neko  mentalnost,  ki  je  dovzetna 
le  še  za  to,  kar  je  čutno,  kar  se  vidi  ali  otiplje ;  nedostatek  vsake 
filozofične  naobrazbe,  ki  ga  sam  priznava,  je  kriv,  da  se  je  v 
njem  vse  duševno  življenje  enostransko  razvilo ;  francoska  lehko-^ 
miselnost  pa  mu  je  pomagala,  da  se  je  otresel  vseh  pomiselkov, 
vseh  dvomov,  ki  bi  ga  bili  kljub  vsemu  temu  še  mučili.  Kaj 
je  še  delovalo,  kdo  ve?  Kdo  bi  zadovoljivo  rešil  tako  uganko? 
Bodisi  kakorkoli,  Le  Dantec  očitno  izpoveda  ateizem,  a  odkrito 
—  s  pravo  francosko  brezbrižnostjo  —  izpoveda  tudi  posledice 
ateizma ! 

Časih  pravijo,  da  je  ateist  lehko  prav  tako  dober  ali  še 
boljši  človek,  kakor  kdo,  ki  veruje  v  Boga.  Je  lehko,  a  ni  tak 
po  logiki  ateizma.  Logika  teizma  sili  človeka,  da  živi  krepostno, 
logika  ateizma  ne  pozna  kreposti.  Le  Dantec  tega  o  ateizmu  tudi 
ne  taji.  Odgovornost,  cilj,  zaslužen  je  in  krivda, 
krepost  in  zlost,  pravica  in  krivica,  to  so  za  ateizem 
prazne  marnje.*  Kar  je  nravnosti  v  ljudeh,  to  je  ateizmu  — 
evolucionizmu  le  dediščina  dolgega  socialnega  razvoja.  Tudi  v 
naravi  ateista  je  izvečine  še  »zasidrana  ta  nravna  zavest.«  ^ 

Ali  bi  se  bila  brez  božje  ideje  razvila  nravna  zavest?  Analiza 
nam  je  pokazala,  da  nravna  zavest  vsebuje  že  vsaj  temno  slutnjo 
o  Bogu.  Ateist  Le  Dantec  pa  priznava  vsaj  to,  da  bi  se  bila  težko 
razvila ;  v  zgodovini  človeštva,  pravi,  je  bila  nravnost  vedno  zdru- 
žena z  božjo  idejo;  kot  dediščina  je  ostala  tudi  še  v  naši  dobi  v 
ateistih:  »mi  si  lehko  mislimo  družbo  brez  Boga,  nravnost  brez 
Boga,  a  odtod  nikakor  ne  sledi,  da  bi  se  dejansko  bila  razvila 
brez  verske  ideje.«  ^  Vsekako  bi  bila  nravnost  kot  proizvod  golega 
socialnega  razvoja  brez  božje  ideje  nekaj  docela  drugega.  Nravna 
načela  in  nravna  dolžnost  bi  bile  brez  zmisla.  Le  Dantec  tudi 
tega  ne  taji.  »Za  logičnega  ateista  ni  nobenih  načel... 
Če  načela  ne  izvirajo  iz  Boga-Resnice,  če  so  le  prigodne  socialne 
tvorbe  preteklosti,  ni  nobenega  razloga,  da  bi  jim  pripisovali  večjo 

veljavo,  kakor  kakim  socialnim  potrebam  sedanjosti.  Za  logičnega 
ateista  —  naj  ponovim  še  enkrat  —  ni  nobenih  načel ;  zanj  so  le 
človeški  zakoni.«^ 

Le  Dantec  sicer  izkuša  tudi  kot  ateist  ustvariti  med  ljudmi 
neko  razmerje,  ki  je  na  zunaj  podobno  dosedanjemu  etičnemu 
razmerju.  Takole  pravi :  ateist  mora  biti  skrajno  strpljiv  nasproti 
drugim,  a  neizprosen  sam  do  sebe.  Zakaj?  Neizprosen  sam  do 
sebe:  dasi  je  namreč  ateist,  vendar  živi  še  v  njem  dejansko 
nravna  zavest;  če  torej  dela  proti  tej  zavesti,  če  se  vda  liberti- 
nizmu,  nastane  v  srcu  razprtje,  nravna  zavest  obsoja  tako  živ- 
ljenje in  človek  je  nesrečen.  Torej  sam  do  sebe  neizprosen!  A 
zakaj  skrajno  strpljiv  in  popustljiv  do  drugih?  Zato,  ker  ateist  ve, 
da  pravzaprav  vendarle  vsa  nravna  načela  niso  nič  drugega  kakor 
slučajen  produkt  slučajnih  socialnih  razmer  v  preteklosti.  Ateist 
torej  ve,  da  nima  nobene  pravice  po  teh  načelih  soditi  in  obso- 
jati drugih... 2  Krasno  igračkanje!  Le  nekaj  bi  bilo  treba  poprej 
zagotoviti :  ateist  bi  moral  biti  ideal  dobrote,  da  bi  samo  po 
tej  dobroti  uravnaval  svoje  življenje.  Zakaj,  sicer  bi  lehko  takoj 
takole  zasuknil  svojo  logiko:  Zakaj  bi  ne  užival  življenja?  »Nravna 
načela  to  obsojajo !«  Kaj  so  nravna  načela  ?  Za  ateista  ni  nobenih 
načel !  »PriSel  boš  v  razpor  sam  s  seboj,  s  svojo  nravno  zavestjo.« 
Kaj  je  nravna  zavest?  Neumen  ostanek  neumnih  časov!  Cas  je 
že,  da  udušim  v  sebi  tudi  nravno  zavest!  »Tvoje  razbrzdano 
življenje  ne  bo  brez  zlih  posledic,  brez  krivice  nasproti  drugim!« 
Kaj  je  pravica  in  krivica?  Za  ateista  ni,  kakor  sem  že  rekel, 
nobenih  načel!...  Kaj  bi  mogel  reči  Le  Dantec  na  to?  Sam  je 
pač  čutil  slabost  svojega  modrovanja  o  ateistu,  ko  je  vrgel  tako 
mimogrede  vmes  kratke  besedice :  ».  .  .  ateist  (če  je  namreč 
dobre  narave)...«  Prav  tako  lepo  igračkanje  je ,  ko  pravi 
Le  Dantec:  Ateist  ne  more  biti  anarhist.  »Anarhisti,  naj  govore, 
kar  hočejo,  niso  ateisti...  Ko  bi  bili  ateisti,  kako  bi  mogli  pripi- 
sovati absolutno  veljavo  načelu  pravice,  ki  se  v  nje  imenu  bore? 
Ce  ni  Boga,  je  tudi  pravica  kakor  vsako  drugo  načelo  le  pode- 
dovan ostanek  iz  preteklosti!« 3  Anarhisti  bi  Le  Dantecu  odgo- 
vorili: Prav  zato,  ker  ni  ne  Boga,  ne  pravice,  hočemo  streti  to, 
kar  družba  imenuje  pravico  in  brani  v  imenu  Boga !  Ali  bi  mogel 
Le  Dantec  ugovarjati,  da  bi  taka  govorica  ne  bila  logična? 

1  O.  C.  90. 

2  O.  C.  91. 

3  O.  C.  93. 

Ateista  se  ni  bati,  dokler  je  še  »dober«,  dokler  ima  še  namreč 
staro  dedino,  nravna  načela.  A  kaj  potem,  če  iztrebi  iz  svoje  duše 
tudi  ta  načela,  ki  ve  da  so  le  ostanek  minolih  vernih  časov?  Kaj 
potem?  »Takega  ateista  bi  se  bilo  treba  bati,«  pravi  Le  Dantec. 
»O  takem  bi  veljalo,  kar  je  dejal  Voltaire:  Jaz  ne  bi  rad  imel 
opravka  z  vladarjem  -  ateistom ,  ki  bi  mu  kazalo ,  da  me  dene 
pod  stope ;  prepričan  sem,  da  bi  to  storil.  In  ko  bi  jaz  bil  vladar, 
ne  bi  rad  imel  dvorjanov -- ateistov,  ki  bi  jim  kazalo,  da  me 
zastrupe;  vsak  dan  bi  moral  požirati  protistrupe.  Za  ljudstvo  in 
za  vladarje  je  torej  absolutno  potrebno,  da  je  ideja  o  najvišjem 
bitju,  stvarniku,  vladavcu,  povračevavcu  in  maščevavcu  globoko 
zarisana  v  srca.«  ^  Morda,  dostavlja  Le  Dantec,  je  šteti  v  to  vrsto 
ateistov  velike  zločince,  ki  se  jih  z  grozo  spominja  človeštvo. 
Morda  bi  taki  ateisti  niti  živeti  ne  mogli.  Sploh  pa  nas  tolaži 
Le  Dantec  s  tem,  da  se  bodo  nravna  načela  ohranila  še  dolgo 
časa.  Dobra  tolažba,  a  slaba  logika! 

Morda  bi  logičen  ateist  niti  živeti  ne  mogel?  Ta  misel  se  je 
vzbudila  Le  Dantecu  in  zasleduje  jo  s  priznanja  vredno  odkritostjo. 
»O  ateistih  s  ceste,«  pravi,  »ne  govorim,  to  niso  pravi  ateisti.  Jaz 
mislim,«  pravi,  »da  bi  pravi  ateist  ne  mogel  živeti.  Kako 
naj  živi  človek  brez  ideje  pravice,  brez  ideje  odgovornosti,  brez 
ideje  zasluženja,  ki  so  glavna  gibala  človeških  dejanj !«  A  te  ideje 
so  zmotne?  So,-  toda  odtod  sledi  le  to:  »V  naravi  sedanjega 
človeka  so  neke  osnovne  zmote,  ki  so  pa  človeku  za  življenje 
nujno  potrebne,  tako  potrebne  kakor  nos ,  usta  ali  srce.  Srečen, 
da  ateist  ne  razmišlja  o  tem,  sicer  bi  moral  poginiti.  Ateist  živi 
po  nagonu;  ravna  se  po  svoji  vesti,  ne  da  bi  mislil  na  to,  ali  je 
vest  v  soglasju  z  logiko . . .  Toda,«  pravi  dalje,  »počasi,  počasi  bi 
vsled  razmišljanja  vstala  poleg  nravnih  načel  vesti  nova  načela, 
ki  bi  morala  ona  sčasoma  zamoriti  (nevtralizirati  in  paralizirati) . . . 
Ko  bi  šel  ateist  do  kraja  ateizma,  ne  bi  imel  več  nobenega  cilja, 
nobene  želje,  nobenega  nagiba.  Sreča,  da  ni  popolnega  ateista 
in  da  so  nekatera  čuvstva  tako  vkorcninjena  v  naravo.  Jaz  vem, 
tudi  ljubezen  je  dedina  starih  časov,  vendar  ljubim  in  logika 
ničesar  ne  zmore . . .«  A  kaj  tedaj,  če  pride  velika  bol  ?  Le  Dantec 
zopet  odkrito  priznava:  »Neznosna  bol  bi  dovedla  ateista  nujno 
v  samomor.  Ateistmore  živeti  le,  če  je  srečen.  Odkrito 
izpovem :  jaz  ne  vidim  nobene  misli,  kibibilazmožna 
zadržati  popolnega  ateista  od  samomora.  Sreča,  da 

1  O.  C.  94,  91.  70. 

rti  takega  ateista  I«  <  Kar  velja  o  poedincu,  to  vel|a  tudi  o  družbi. 
»V  sares  ateistični  družbi  bi  bil  brezčutni  samomor  nekaj  čast-- 
nega;  najbrže  bi  se  sptoh  taka  družba  končala  s  samomorom  I«  2 
To  je  zadnja  posledica  logičnega  ateizma  —  Le  Dantec  tega  ne 
taji,  marveč  odkritosrčno  izpovedaS  — :  *V  družbi,  ki  bi  bili  v 
n/ej  vsi  člani  pravi  ateisti,  ki  bi  šli  do  zadnjih  logičnih  posledic 
ateizma,  bi  nravna  vest  izgubila  ves  socialni  pomen;  vsak  ateist 
bi  se  ravnal  po  vesti  le  tedaj,  kadar  bi  to  njega  osebno  zadovo- 
ljno; kaj  mislijo  drugi,  to  bi  bilo  zanj  brez  vsake  obveznosti; 
ttdca  družba  samih  ateistov  bi  se  naravno  končala  z  epidemijo  brez-- 
čutnega  samomora  .  . .« 

človek«  ki  1p  bere,  bi  mislil,  da  se  Le  Dantec  le  hiini  ateista, 
da  bi  pokazal  na  posledicah  ves  nezmisel  ateizma.  Ampak  ne. 
Le  Dantec  je  ateist  Petnajst  let  njegovega  delovanja  priča  o  tem. 
Po  našem  mnenju  tiči  v  tej  izpovedi  Le  Danteca  nekq  umetnosti 
Zdi  se  nam,  da  hoče  tudi  s  to  izpovedjo  delati  za  ateizem,  čeS: 
Vidite,  jaz  se  dobro  zavedam,  kam  vede  logika  ateizma,  toda 
resnica  nad  vse!  Jaz  vidim  posledice,  a  resnice  ne  smemo  soditi 
po  koristi  in  škodi,  po  logiki  čuvstev,  temveč  le  po  nesebični 
logiki  dejstev.  Jaz  vidim  socialni  samomor  kot  zadnjo  posledico 
ateizma,  a  to  me  ne  moti:  jaz  sem  ateist!  To  namero  ima, 
mislimo,  Le  Dantecova  izpoved. 

Toda  —  in  to  bodi  naš  sklep !  —  ali  niso  posledice  ateizma 
tako  strašne,  da  morajo  pretresti  tudi  ateista  ?  S  stolice,  na  kateri 
sedi  Le  Dantec,  siavljen  in  občudovan,  obsut  z  dobrinami  tega 
sveta,  je  lehko  modrovati  o  »dobrih«  ateistih,  ki  imajo  sami  zase 
le  odpoved,  a  za  druge  sočutno  ljubezen,  dasi  vedo,  da  je  brez 
Boga  vse  ničevo,  ničeva  vsa  načela,  ničevo  vse  to,  kar  se  ime« 
ni^  krepost  in  pravica ;  a  kaj  bo  z  ljudmi,  ki  se  morajo  boriti  v 
trdem  boju  življenja  z  bedo  in  prevarami,  s  skušnjavami  in  žival- 
skimi nagoni?  kaj  bo  ž  njimi,  če  jim  iztrgate  z  božjo  idejo 
vero  v  pravico,  vero  v  večno  veljavo  nravnih  de- 
janj? Vi  pravite:  kaj  nam  zato,  resnica  nad  vse!  Resnica  nad 
vse,  toda  ni  li  sumljiva  »resnica«,  ki  žene  ljudi  v  propast?  So- 
cialni samomor,  pravite,  da  je  zadnja  posledica  ateizma.  Torej, 
če  je  ateizem  resnica,  je  zadnja  posledica  resnice 
nujna  vscobča  propast!  In  vendar  ste  vi  biologi  in  evo- 

»  O.  C.  100. 
»  O.  C.  107. 
3  o.  C.  113. 

lucionisti vedno  klicali,  da  je  resnica  žlvljenjel  Ce|e resnica 
življenje  in  v  resnici  življenje,  tedaj  priznajte,  da  je  že  samo  radi 
tega  ateizem  stra&ia  zabloda  človeškega  duha,  ker  je  ateizem 
—  smrt  Naj  torej  živi  življenje,  naj  živi  resnica, 
ki  daje  življenje  —  vera  v  Boga! 


Evolucionizem  v  estetiki. 

Spisal  Franc  Bregar. 

Evolucionizem  je  geslo  današnjih  dni.  Razvojna  teorija  je 
zavladala  v  vseh  panogah  znanstva;  naravoslovje  je  ie  veda,  ki 
zasleduje  večni  razvoj  od  mrtve  materije  do  prve  živeče  stanice 
in  do  mislečega  človeka;  filozof-evolucionist  je  vrgel  metafiziko 
ter  z  njo  vso  filozofijo  v  kot,  ker  ni  mogoče  doseči  objektivne 
resnice:  vsi  principi  so  le  enodnevni  pojavi  razvijajočega  se  duha; 
moderna  etika  si  ne  pripisuje  več  objektivne  veljave:  neuki  ljudje 
sicer  mislimo,  da  so  nam  zapisana  v  srcu  prva  etična  načela  tako 
neizbrisno,  kakor  je  tnl  neizbrisno  vklesan  dekalog  v  trdi  kame-« 
niti  ploči,  ki  ju  je  dal  Bog  Izraelcem  v  puščavi  —  pa  se  motimo. 
—  Vse,  vse  je  begotno! 

Ko  je  evolucionizem  tako  prehodil  s  koraki  zmagavca  vsa 
polja  moderne  vede,  se  je  slednjič  ozrl  tudi  na  ponižno  njivo 
estetike.  In  pričakovati  je  že  bilo ,  da  mu  bo  tukaj  zmaga  kaj 
lahka.  Saj  v  zgodovini  umetnosti  res  opažamo  neprestano  valo- 
vanje: v  glasbi,  vpodabljajoči  umetnosti  in  literaturi  nastajajo  dan 
za  dnevom  nove  oblike,  razne  struje  se  porajajo  in  umiraja  Kje  je 
lepota,  večna,  objektivna  lepota?  Zgodovina  vsake  umetaiške 
stroke  nam  dokazuje,  da  o  objektivni  lepoti  najbrže  niti  govoriti 
ne  moremo.  Koliko  je  umetnikov,  ki  jim  je  občinstvo  dolga  leta, 
celo  desetletja  pelo  nebeško  slavo  in  ki  jih  mi  sedaj  niti  ne  po- 
znamo, če  pa  jih  poznamo,  se  jih  spominjamo  z  nasmehom.  Do 
najnovejšega  časa  smo  občudovali  Rafaeta  in  njegovo  šolo;  in 
vendar  gre  že  beseda,  da  je  treba  iskati  izvor  prave  umetnosti 
pred  njim,  pri  predrafaelitih.  Celo  naša  literarna  zgodovina,  ki  stoji 
pred  oltarjem  umetnosti  bolj  ponižno  in  pohlevno,  kot  je  stal  grešni 
cestninar  v  templju,   bi  nam  mogla  našteti  podobnih  zgledov  .  .  . 

Tako  to  neprestano  valovi.  Ko  stare  oblike  izgube  svojo 
privlačno  silo,  tedaj  nastopi  mladi  zarod  s  fanfarami  in  bojnim 
krikom,  podere  vse  staro  in  začne  iznova  zidati.  Toda  za  njim  že 
zopet  čaka  mlajši  naraščaj  s  svojimi  pravicami  in  zahtevami,  ki 
zopet  ruši  in  zopet  zida.  Kdor  ne  veruje,  da  se  tako  res  godi, 
naj  le  naglo  prelista  umetnostno  zgodovino  in  naj  odgovori:  Kaj 
je  lepota,  večna,  objektivna  lepota? 

Nekateri  menijo,  da  je  Bockiin  edini  veliki  umetnik,  ki  ga  je 
rodilo  XIX.  stoletje.^  In  vendar  se  je  dvignila  proti  njemu  cela 
stranka  slikarjev,  ki  ga  obsoja.  —  Odgovorili  bi  morda  lahko,  da 
ta  in  podobna  dejstva  še  ne  dokazujejo  evolucionizma  v  estetiki, 
ki  taji  lepoti  vsako  objektivnost  Kajti  tudi  za  resnico  se  bije 
večen  boj,  a  n  a  m  to  še  ni  dokaz,  da  ni  objektivne  resnice.^  Celo 
nasprotno!  Jaz  pravim:  da,  ti  trdiš:  ne  —  torej  mora  biti  objek- 
tivno resnična  ta  ali  ona  trditev,  ker  obedve  nista.  In  z  lepoto  je 
isto.  —  Toda  zdi  se,  kakor  bi  primera  resnice  z  lepoto  ne  bila 
popolnoma  pravilna.  Objektivna  resnica  obstoji  v  tem,  da  se  krije 
moj  pojem  o  kaki  stvari  s  stvarjo,  kot  je  sama  na  sebi.  In  lepota? 
Veliki  učenik  sholastike  je  definiral  pojem  lepote  zelo  kratko  in 
dobro :  quod  visum  placet,  kar  občuteno  ugaja.  Kriterij  resnice  je 
kongruenca  pojma  s  stvarjo,  kriterij  lepote  pa  slast  (seveda  samo 
duševna,  estetiška  slast).  Toda  ali  ni  s  tem  spodmaknjena  estetiki 
vsaka  objektivnost?  Kajti  postavimo  ob  impresionistično  pokra- 
jinsko sliko  podobo,  ki  jo  je  naslikala  trda  roka  in  okorna  fanta- 
tazija  kakega  kmetskega  risarja.  Reči  moramo,  da  sta  obedve  lepi, 
ali  pa,  da  ni  nobena,  če  ohranimo  načelo,  da  je  slast  kriterij 
lepote.  Ob  tej  sliki  se  bo  namreč  naslajal  del  izobraženega  ob- 
činstva, ono  bo  občudovala  vaška  publika,  nobena  pa  ne  bo 
vseh  zadovoljila. 

Jasno  je  tudi,  da  tu  ne  more  odločevati  numerična  večina. 
»Kompaktna  večina  nima  nikoli  prav,«  pravi  Ibsen,  in  to  velja 
tukaj  prav  gotovo.  Masa  ljudstva  je  tako  malo  estetsko  izobra- 
žena, da  ljubi  še  vedno  karikaturo  umetnosti,  in  vrhutega  tudi 
nima  pravice  zahtevati  od  mene,  da  uklonim  svoj  okus  njenemu, 
ko  sta  vendar  obadva  enakopravna  pri  presojevanju  lepote.  Toda 
ravnotako  ne  smejo  terjati  izobraženci  od  ljudstva  priznanja  za 
dela,  ki  mu  ne  vzbujajo  nobene  slasti.  —  Kaj  tedaj? 

1  Tako  pravi  n.  pr.  univ.  prof.  Jos.  Strzygowski  v  svoji  najnovejši 
knjigi  »Die  bildende  Kunst  der  Gegenwart«.  Quelle  u.  Meyer.  Leipzig.  1907. 
Str.  VIII. 

Včasi  smo  definirali  klasicizem  kot  tista  umetniška  dela, 
ki  veljajo  za  vse  čase  in  vse  ljudi.  Klasicizem  bi  torej  bil  kakor 
neko  nezasluženo  razodetje  večne  lepote  nam  nevednim  ljudem, 
ki  je  zastonj  iščemo.  To  bi  bil  vendar  nekak,  dasi  slab,  odgovor 
na  vprašanje  o  objektivnosti  lepote.  A  novejši  čas  že  zavrača  to 
definicijo  klasicizma.  Tako  se  ji  je  moderni  nemški  pisatelj  in  estet 
Hermann  Bahr  naravnost  uprl  in  odreka  stari,  zlasti  grški  umet- 
nosti v  današnjih  časih  vsako  vrednost  Izdal  je  zbirko  estetskih 
in  filozofičnih  razprav,  ^  v  kateri  zagovarja  evolucionizem  tudi  v 
umetnosti.  Knjiga  je  pisana  v  blestečem  slogu  in  lepem  jeziku, 
duhovito,  toda  z  logiko,  ki  dokazuje,  da  je  Bahr  prej  umetnik 
nego  filozof.  R  vendar  je  zanimiva  in  značilna  za  naš  čas,  ko  se 
na  ta  način  popularizirajo  teorije  Taineja,  velikega  začetnika  estet- 
skega evolucionizma. 

Bahru  je  umetnost  sad  vsakokratne  kulture,  ki  mu  je  zopet 
izraz  odnosov  človeka  do  samega  sebe,  do  bližnjega,  do  pretek- 
losti in  prihodnosti.  Toda  »razmerje  ljudi  med  seboj  se  menja,  s 
tem  se  menja  seveda  tudi  to,  kar  je  dovoljeno  in  kar  je  prepo- 
vedano, in  tako  se  menja  počasi  celo  čuvstvo,  ki  ga  ima  vsak 
človek  o  življenju.«  2  Tudi  človek  se  neprestano  izpreminja  in  se 
bistveno  razločuje  od  človeka,  ki  je  živei  v  prejšnji  dobi  razvoja. 
»Vsi  smo  igravci,  vsi  se  tako  zatajujemo  in  izpreminjamo,  da  se 
včasih  samih  sebe  ustrašimo,  in  vedno  močneje  čutimo,  da  je  vse 
življenje  izprememba  in  da  mi  nismo  nič,  a  moremo  vse  postati.«  3 
—  Tako  se  bistveno  izpreminja  kultura,  ki  poraja  umetnost,  tako  se 
menja  človek,  ki  jo  ustvarja;  in  če  je  kultura,  ki  je  bila  nekdaj 
koristna,  sedaj  škodljiva,  bo  tudi  umetnost,  ki  je  bila  nekdaj  lepa, 
sedaj  grda. 

Bahr  je  toliko  dosleden,  da  to  tudi  trdi.  Zato  zametuje  vso 
veliko  umetnost  preteklosti,  ker  je  bila  rojena  v  prejšnjih  vekovih 
in  je  torej  bila  samo  za  tiste  čase  lepa.  »Velike  drame,  visoke 
tragedije  so  mi  zoprne  in  zdi  se  mi  neokusno,  da  se  dajo  ljudje 
naše  kulture  iz  navade  od  njih  varati,  ko  vendar  tega  ne  potre- 
bujejo prav  nič  več ...  Jaz  sem  nasprotnik  Grkov,  Calderona,  zlasti 
pa  Shakespearja.  Dobro  vem,  da  so  vsi  ti  služili  kulturi  svojega 
časa,  da  je  celo  ta  kultura  šele  po  njih  postala  mogoča  in  bi 
morda  niti  ne  bila  nastala  brez  njih...  R  vendar  menim,  da  smo 

»  H.  Bahr :  Dialog  vom  Tragisclien.  S.  Fischer.  Berlin.  1904.   Str.  151. 

2  O.  C.  46. 

3  O.  C.  72. 

postali  drugačni,  da  nam  ona  kultura  ne  more  več  zadostovati  in 
do  je  torej  nespametno,  če  se  poslužujemo  sredstev  stare  kulture, 
ko  se  borimo  za  novo.  Seveda  govorim  vedno  le  o  nas,  ki  me- 
nimo, da  čutimo  v  sebi  že  višjo  obliko  človeka.  Nižjim  ljudem  pa 
seveda  tudi  v  bodoče  ni  treba  odtegovati  iger.«  >  Bahru  je  nastala 
grika  drama  popolnoma  iz  svojega  časa  in  le  za  svojo  dobo, 
bila  je  zahteva  tedanje  kulture  in  se  je  razvila  skoro  mehanično 
takole :  V  prvih,  mitičnih  časih  so  živeli  Grki  divje  in  nebrzdano. 
Vedno  preseljevanje,  boji  za  živež  in  posest,  vse  polno  nedružabnih 
nagonov,  ki  so  nasprotovali  redu  in  splošni  blaginji.  Tedaj  vstane 
velik  mož  med  narodom,  ki  pomiri  divjo  kri  mladega  ljudstva  z 
zakoni,  ki  se  jim  narod  pokori  najprej  iz  strahu  pred  kaznijo, 
pozneje  zaradi  ponosa  in  zavesti  časti.  Tako  so  se  prejšnji  divji 
nagoni  nekoliko  umirili,  a  izginili  še  niso,  temveč  živeli  skriti  in 
potlačeni  globoko  v  srcu  in  bati  se  je  bilo,  da  bruhnejo  vsak  čas 
z  nebrzdano  silo  na  dan.  Kajti  nagon  se  pomiri,  če  se  udejstvuje; 
če  ga  pa  udušite,  se  izprevrže  in  rodi  stokratno  gorje,  ker  se 
natora  ne  da  izgnati.^  Dokaz  za  to  nam  je  histerija,  ki  nastane, 
če  človek  duši  močne  afekte  in  jih  šiloma  skuša  pozabiti,  ko  naj 
bi  jim  pustil  prosto  pot  in  se  tako  ohranil  v  ravnotežju.  Strasti 
se  izprevržejo  in  se  pojavijo  kot  bolezen,  ki  se  pa  da  najbolje 
ozdraviti,  če  se  ponudi  bolniku  priložnost,  da  se  zatrte  strasti 
udejstvujejo.3  —  Tako  histerična  je  bila  vsa  grška  kultura.  Dasi 
je  bilo  v  Grkih  še  vse  polno  temnih  nagonov  iz  mitične  dobe, 
so  jih  skrbno  zakrivali  z  raznimi  čednostmi,  z  možatostjo,  juna-« 
Stvom,  zavestjo  časti.  Strasti  so  bile  zakrite,  toda  ne  mrtve,  in 
če  bi  izbruhnile,  bi  razdejale  v  enem  dnevu,  kar  so  zidala  sto- 
letja. »Toda  tedaj  je  imel  narod  še  toliko  moči,  da  je  iznašel 
zavod,  ki  mu  je  pomogel  najbolje  reagirati  na  histerijo.  Trage- 
dija... spominja  od  kulture  bolni  narod  tistega,  česar  se  on  neče 
več  spominjati,  spominja  ga  slabih  afektov,  ki  jih  zakriva,  spo- 
minja ga  prejšnjega  divjega  človeka,  ki  še  vedno  čepi  in  z  zobmi 
škriplje  v  sedanjem  olikanem  Grku,  in  mu  raztrga  verige  in  izpusti 
zver,  dokler  se  ne  nadivja  in  dokler  se  človek,  vsled  razburjenja 
potolažen,  zopet  ne  vrne  k  mirnemu  življenju.«  ^  _  Toda  sedanji 
človek  je  popolnoma  drugačen.  Vsi  tisti  divji  nagoni  so  že  zdavnaj 

i  O.  C.  10. 

2  o.  C.  14  in  si. 

3  O.  C.  17  in  si. 
«  O.  C.  23.24. 

zamrli  v  n|em  in  zato  mu  sedaj  ni  več  treba  tragedije,  ki  bi  ga 
čistila  in  dušila  v  njem  dremajoče  strasti.  »Nečemo  se  ddati 
lepših  kot  smo,  ampak  kdo  med  nami  je  željen  krvi  in  pobojev 
ali  kdo  je  samo  zavisten,  kdo  je  tako  hudoben«  da  se  sam  zasači 
pri  hudodelstvu,  če  vidi  Jaga  ali  tretjega  Riharda  ?« i  Zato  spada 
tragedija  sedaj  med  staro  šaro,  treba  je  začeti  stvarjati  popolnoma 
novo  umetnost,  ki  bi  odgovarjala  naši  kulturi,  ki  je  pa  sedaj  še 
ne  moremo  nazvati  s  pravim  imenom.  »Imenoval  bi  jo  mitično 
umetnost,  ker  si  ne  morem  misliti,  kako  bi  mogli  sicer  priti  k 
novemu  življenju,  če  ne  naslikamo  svojih  želja  tako  ogromno  in 
grozeče  na  nebo,  da  se  staro  človeštvo  zgrudi  prestrašeno  pred 
njimi,  če  ne  dobimo  moči  ustvariti  mite,  po  katerih  bi  se  učili 
naši  nasledniki  živeti.  "2 

To  se  pravi :  Tragična  umetnost  ni  več  umetnost,  ker  je  bila 
umetnost  podčloveka;  sedaj  pa  jadramo  v  drugi  tok  razvoja,  ko 
nastopi  nadčlovek  in  njegova  umetnost. 

Sedanja  kultura  bo  seveda  šele  v  prihodnosti  rodila  svojo 
lastno  veliko  umetnost,  ko  se  otrese  človeštvo  starih  tradicij,  toda 
njeni  začetki  so  že  tu.  Kajti  po  Bahrovem  mnenju  imamo  že 
strujo,  ki  jasno  označuje  moderni  čas,  v  katerem  se  je  razvila,  ki 
jasno  priča  o  glavni  težnji  nove  dobe,  o  splošnemu  evolucionizmu. 
Ta  struja  je  impresionizem.  ^  Tudi  Bahr  priznava,  da  je  ta  v  prvi 
vrsti  samo  novo  sredstvo  za  predstavljanje  likov,  samo  nova 
tehnika.  Moderni  slikarji  ne  mešajo  več  po  starih  vzorcih  barev, 
da  nato  z  njimi  oživljajo  platno,  ampak  razkrajajo  barvo  v  mno- 
gobrojne  pike  in  lise,  ki  se  stapljajo  in  delujejo  kot  ena  sama 
barva,  če  jih  človek  ogleduje  iz  daljave.  Ta  tehnika  ima  torej 
dve  prednosti:  prvič,  barve  so  živahnejše  in  izrazitejše;  drugič, 
nudijo  impresionistične  slike  gledavcu  poseben  užitelc,  ker  iz  bli- 
žine ne  opazi  na  njih  drugega  kot  neredno  množico  lis,  a  če  se 
od  slike  oddaljuje,  vstajajo  iz  kaosa  barev  vedno  določnejši  liki, 
dokler  se  v  primerni  razdalji  ne  strnejo  v  lepo  cetoto. 

Toda  to  je  le  ena  značilna  lastnost  impresionizma;  druga, 
važnejša  je  njegova  jasno  izražena  subjektivnost,  katero  Bahr 
poudarja.  Stari  slikarji  so  ustvarjali  realistično,  svet  so  slikali  tak, 
kot  je.  A  moderni  ne  več  tako.  Oni  priklepajo  na  platno  samo 
posamezne  svetlobne  reflekse,  ki  jih  navadni  ljudje  niti  ne  vidijo. 

»  O.  C.  30. 

2  o.  C.  34. 

3  »Impressionismus«  v  navedeni  Bahrovi  zbirki.  Str.  102.  in  nasl. 

Cg  stoji  belooblečeno  dekle  v  travi,  pada  na  spodnji  del  krila 
nežen  zelen  refleks  iz  trave  in  modern  slikar  ga  bo  naslikal.  Bahr 
trdi,  da  bi  srednjeveški  umetnik  tega  ne  bil  smel  storiti,  ker  je 
takratni  čas  bil  tako  malo  subjektivističen.  Krilo  je  belo,  tako  ga 
moramo  tudi  naslikati  in  refleksi  nas  nič  ne  brigajo!  Ce  bi  bil 
Leonardo  odkril  skrivnosti  impresionizma,  bi  mu  bili  rekli:  »Pri 
vas  se  spaja  vse  vprek,  telo  prehaja  v  telo,  vse  se  staplja,  saj 
niti  ne  vemo,  kaj  je  svetloba  na  telesu  in  kaj  telo  samo,  vse  se 
staplja !  Naš  ljubi,  trdni  svet  ste  izpremenili  v  tekočo  zmes!  Mislim, 
da  so  temu  vzrok  vaše  dobre,  jasne  oči.  Postale  so  ošabne  in  se 
drznejo  vse  same  opraviti:  kajti  vaša  slika  nam  prikazuje  svet  v 
resnici  tako,  kakor  bi  se  nam  zdel,  če  bi  imeli  same  oči.  Toda 
ljubi  Bog  vam  je  dal  tudi  prste,  da  morete  tipati ;  in  če  otipljete, 
tedaj  zapazite  meje  teles  in  spoznate,  da  je  vsako  trdno  ločeno 
od  drugega  in  se  ne  staplja,  kot  na  vaši  sliki.«  ^ 

Tako  Bahr  dokazuje,  da  je  impresionizem  mogel  nastati  šele 
v  zadnjem  stoletju;  kajti  prej,  ko  so  ljudje  še  menili,  da  morejo 
spoznati  svet,  kakor  je  v  resnici,  bi  bilo  slikarstvo,  čigar  značaj 
je  iluzija,  nerazumljivo  in  absurdno.^ 


Sedaj  stoji,  problem  pred  nami,  in  kaj  naj  rečemo  ? 

Na  prvi  pogled  je  jasno,  da  niso  Bahrova  izvajanja  nič  več 
kot  duhovita  špekulacija,  ki  ji  sledimo  z  zanimanjem,  slednjič  pa 
odkimamo  z  glavo.  Sophokles  je  hotel  s  svojimi  tragedijami  reagi-- 
rati  na  zle  nagone  svojega  naroda,  za  njim  ravnotako  Calderon 
in  Shakespeare  in  vsi  drugi  poznejši  mojstri  tragične  umetnosti? 
—  Vsakdo  izprevidi  takoj,  da  tako  kombinira  le  modem  »iščoč« 
človek,  ki  ne  čuti  več  trdnih  tal  pod  seboj  in  se  izgublja  v  fan- 
tastičnih sanjarijah.  Zato  je  Hermann  Bahr  dosledno  in  previdno 
napisal  za  geslo  svoji  knjigi  Goethejeve  besede :  »Ich  kenne  mich 
auch  nicht  und  Gott  soli  mich  auch  davor  behuten.« 

Toda  recimo,  da  bi  bila  Bahrova •  izvajanja  resnična;  tedaj 
je  dvoje  mogoče:  Morda  umetniki  niso  čutili  nikake  potrebe 
razodeti  lepoto,  ki  so  jo  bili  uzrli,  ampak  so  bili  samo  veliki 
socialni  reformatorji.  Ravnotako  pa  tudi  občinstvo  ni  imelo  pojma 
o  lepoti,  ampak  je  v  takozvani  umetnosti  le  iskalo  rednega  pota, 
po  katerem  bi  mirno  izpeljalo  svoje   nedružabne   nagone.   V  tem 

1  O.  C.  110. 

2  O.  C.  111. 

slučaju  bi  o  umetnosti  niti  govoriti  ne  mogli  in  estetika  bi  bila 
rodna  sestra  marksizma,  po  katerem  je  vsa  materialna  in  duševna 
kultura  le  izraz  vsakokratnih  gospodarskih  razmer.  —  Toda  Bahr 
je  menil  drugače:  čut  lepote  je  vedno  živel  in  umetniki  so  bili 
socialni  reformatorji,  toda  tudi  umetniki.  Kakor  hitro  pa  ni  imel 
njih  socialni  poklic  več  pomena,  je  ponehala  tudi  njihova  umet- 
nost Nastopila  je  nova  doba  z  novimi  poklici  in  novo  umetnostjo. 
In  to  je  resnična  oblika  estetskega  evolucionizma. 

Zdi  se  mi,  da  doslednemu  estetskemu  evolucionistu  ni  mogoče 
dokazati  objektivnosti  lepote,  kakor  ni  mogoče  prepričati  dosled- 
nega skeptika  o  objektivnosti  resnice.  Vsak  dokaz  je  brezuspešen, 
ker  je  circulus  vitiosus:  dokazuje  na  podlagi  logičnih  principov, 
katerih  nasprotnik  ne  priznava.  Isto  je  v  estetiki.  Če  kdo  a  priori 
zavrača  objektivno  lepoto,  mu  ni  mogoče  do  živega.  Lehko  se 
mu  reče,  da  s  tem  svojim  naukom  da  znak  za  anarhijo  v  umet- 
nosti, ker  v  tistem  trenutku,  ko  se  proglasi  ta  princip,  neha  umet- 
nost in  kritika:  vsako  umetniško  delo  je  lepo  in  grdo  obenem, 
vsaka  kritika  je  pravična  in  krivična  hkrati;  lehko  se  mu  reče, 
da  sta  potemtakem  Homer  in  pevec  kupletov  v  varietejih  enako- 
pravna umetnika,  da  se  Chopin  nič  ne  razločuje  od  samoukega 
vaškega  komponista  —  on  bo  to  vse  priznal,  pa  bo  ostal  evolu- 
cionist. 

Ce  torej  kdo  aprioristično  taji  objektivnost  lepote,  ga  ni  mo- 
goče preveriti  o  nasprotnem ;  toda  če  skuša  dokazati,  da  je  lepota 
res  subjektivna,  tedaj  se  mu  dokaz  ne  posreči.  Navedli  smo  že 
njihov  argument  iz  neprestanega  menjavanja  umetniških  struj. 
Priznati  moramo,  da  je  dejstvo  samo  resnično.  Toda  ali  ni  vsem 
tem  strujam  prav  nič  skupnega  ?  Nihče  ne  more  tajiti,  da  vendar 
vse  vpoštevajo  prve  estetične  principe,  da  so  vse  zgrajene  na 
elementih  lepote,  ki  so  v  vseh  časih  in  pri  vseh  ljudeh  enaki. 
Prvi  princip  (lepo  je  resnično)  nahajamo  izražen  v  početkih  grške 
umetnosti  in  potem  vseskozi  do  modernega  realizma.  Homer  nam 
je  drag,  ker  slika  svoje  junake  tako  resnično  in  naravno,  in  Tolstoj 
ravnozato.  Nasprotno  pa  nam  je  deus  ex  machina  grških  dra- 
matikov ravnotako  zoprn  kakor  bolni  junaki  današnje  psihološke 
umetnosti,  ki  se  postavljajo  v  najneverjetnejSe  duševne  poziture. 
Oboje  je  neresnično,  zato  ne  lepo  —  princip  je  isti  v  stari  kot  v 
novi  dobi.  Če  se  kdo  sklicuje  na  maso  ljudstva,  ki  kupuje  in 
razstavlja  slike  in  kipe,  ki  so  le  ena  sama  velika  anatomična 
napaka  in  ki  so  torej  popolnoma  nasprotni  prvemu  principu  umet- 

nosti,  ter  plačuje  drage  denarje  za  literarne  produkte,  ki  so  vse 
prej  kot  umetniška  dela  —  tedaj  ne  dokaže  s  tem  ničesar.  Kajti 
če  imajo  široki  krogi  občinstva  na  teh  slikah  in  kipih  sploh  kak 
umetniški  užitek,  tedaj  se  to  zgodi  gotovo  zato,  ker  ti  vsaj  kolikor 
toliko  odgovarjajo  resnici.  Naj  je  človeška  postava  ali  drevo  aii  kaj 
drugega  še  tako  napačno  naslikano,  v  glavnih  obrisih  se  vendarle 
sklada  s  pravilnim  vzorom  v  naravi  —  in  potem  je  prvi  princip 
estetike  upošteval  umetnik  in  občinstvo. 

Isto  je  z  drugimi  zakoni  estetike.  Zakon  enovitosti  v  mnogo- 
terosti in  mnogovrstnosti  v  enoti,  zakon  proporcije  in  simetrije  itd. 
so  poznali  in  uporabljali  najstarejši  umetniki,  kot  ga  poznajo  in 
rabijo  modemi. 

Da  pa  nastajajo  vedno  nove  struje  v  umetnosti,  je  umijivo. 
Kajti  časi  se  menjajo,  nove  razmere  imajo  svoje  pravice,  katere 
uveljavijo  tudi  v  umetnosti.  V  prvi  dobi  nastaja  epos,  poln  sveže 
sile  mladega  naroda.  A  čim  višje  se  dviga  kultura,  tem  več  novih 
vprašanj  giblje  človeškega  duha,  ki  jih  skuša  tudi  umetniško  izra- 
ziti. Zato  opažamo,  da  je  epika  v  našem  času  skoro  popolnoma 
opešala,  ker  ni  več  velikih  zgodovinskih  dejanj,  in  se  je  vse  naše 
življenje  nekako  poduhovilo.  Ravnotako  je  umijivo,  da  je  moder- 
nemu senzitivnemu  človeku  simpatična  impresionistična  umetnost, 
ki  vidi  in  slika  najfinejše  svetlobne  reflekse,  ko  se  je  srednji  vek, 
ki  je  bil  krepkih  moči  in  zdravih  živcev,  nagibal  v  slikarstvu  k 
realizmu.  Toda  vsaka  umetniška  struja  zida  na  istem  temelju  lepote 
in  v  toliko  je  vsaka  lepa.  Boj  med  zastopniki  različnih  umetniških 
naziranj  je  velikokrat  krivičen,  ker  navadno  pripisuje  vsakdo  sebi 
vso  lepoto,  nasprotniku  jo  pa  popolnoma  odreka:  ena  struja  je 
morda  idealu  lepote  bližja  kakor  druga,  toda  ideala  ne  doseže 
nobena  in  tudi  tista,  ki  je  od  njega  najbolj  oddaljena,  ima  kolikor- 
toliko  deleža  pri  njegovi  popolnosti.  Seveda  so  mogoče  in  so  se 
tudi  pojavile  v  zgodovini  umetnosti  velike  estetične  zablode,  a 
elementi  lepote  se  ne  dajo  prezreti  nikjer. 

Zanimiva  je  tudi  tu  analogija  med  lepim  in  resničnim.  Prvi 
metafizični  principi  so  se  ohranili  od  začetka  človeškega  rodu  do 
danes.  Tajiti  jih  moremo  le  tedaj,  če  prisilimo  svojo  naravo  k 
temu,  ker  so  vsakemu  zdravemu  razumu  evidentnL  Toda  zgodo- 
vina filozofije  nam  priča,  da  so  se  rabili  jako  različno.  Ostr^ši 
um  jih  zna  spretneje  spajati  in  izvaja  iz  njih  datekosežne  posle- 
dice; ravnotako  spaja  nadarjen  umetnik  estetske  principe  in  čim 
spretnejSi  je  pri  tem,  tem  lepša  je  umetnina.  Toda  način  spajanja 

je  različen,  metoda  in  tehnika  se  izpreminjata.  Srednji  vek  je 
ljubil  Špekulacijo  v  filozofiji  in  realizem  v  umetnosti,  naš  čas  ceni 
bol)  empirijo  in  impresionizem;  resnico  in  lepoto  pa  poznata  oba, 
a  kateri  je  bogatejši,  bo  pokazala  zgodovina. 

Tako  smo  videli,  da  vsebuje  sholastična  definicija  lepote 
(quod  visum  placet)  veliko  več  kot  se  dozdeva  na  prvi  mah.  Ta 
»placet«  ne  pripuSča  suverene  oblasti  raznim  okusom,  ampak 
suponira  neizpremenljive  estetične  principe,  ki  izključujejo  v  bist-- 
venih  stvareh  različnost  okusov. 

Toda  s  tem  —  poreče  morda  kdo  —  da  so  ostali  estetični 
zakoni  do  danes  neizpremenjeni,  še  ni  dokazano,  da  so  tudi  ne- 
izpremenljivi,  to  je  absolutno  objektivni.  R  tudi  to  je  jasno.  Zakoni 
nujno  zahtevajo  zakonodavca  in  kakor  metafizičnih  in  etičnih  za- 
konov, tako  tudi  estetskih  zakonov  ni  mogel  nihče  drugi  zapisati 
z  mogočno  roko  v  človeško  dušo  kakor  Bog.  Njegovo  bistvo  pa, 
Njegova  volja,  s  katero  nam  je  dal  zakone,  je  večna  in  neizpremen- 
Ijhra  in  zato  so  taki  tudi  Njegovi  zakoni :  lepota  je  neizpremenljiva, 
absohitno  objektivna;  je  namreč  razodetje  božje  in  božja  apologija. 


Narodni  politiški  program. 

Državni  poslanec  prof.  dr.  Jan.  Ev.  Krek. 

Politiški  programi  se  morajo  postaviti  na  konkretna  tla; 
sicer  se  ne  morejo  vzdržati,  in  stranke,  ki  se  jih  poprimejo,  pro- 
padejo ž  njimi  vred.  To  načelo  se  da  lepo  zvezati  z  idealnimi 
cil)i,  brez  katerih  tudi  ne  more  biti  trajno  nobene  politiške  stranke, 
in  zato  tudi  ne  nobenega  programa.  Takozvane  realistiške  stranke 
imajo  ravno  zato  toliko  nasprotstev,  ker  ne  priznavajo  nobenih 
stalnih  idealnih  ciljev.  Zanimivo  je  opazovati  na  Češkem,  nekaj 
tudi  že  na  Hrvaškem,  kako  se  politiški  realizem  smatra  kot  na- 
rodna nevarnost,  proti  kateri  se  je  treba  z  vso  odločnostjo  bojevati. 
Nebrojn6krat  čujemo,  kako  realisti  raznarodujejo,  kako  jemljejo 
narodnemu  gibanju  ves  polet,  kako  izkvarjajo  v  tem  zmislu  zlasti 
mladflio. 

Vredno  je,  da  za  ta  pojav  poiščemo  globljih  vzrokov.  Realist 
se  drži  načela,  da  mora  biti  politiški  program  konkreten,  zvezan 

z  življenjem,  stoječ  na  dejanskih  razmerah.  Zato  kritikuje  neiz- 
prosno in  brez  usmiljenja  razne  politiške  stranke  in  jim  v  živih 
barvah  kaže  njihovo  abstraktno  ideologijo,  šiba  hipnozo,  v  kateri  se 
vdajajo  blestečim  puhlicam  brez  jedra,  analizuje  logiko  v  programih 
in  praksi;  in  vsled  tega  je  seveda  kritika  huda  —  mrzel  curek 
na  vroča  srca,  prozaiška  resnost  v  poezije  polnem  čuvstvcnem 
politiškem  življenju.  Realist,  kakor  se  je  danes  tipiško  razvil  na 
areni  javnega  življenja,  pa  preko  kritike  ne  pride  najprej.  Vse 
pojave  v  javnosti  izkuša  razumeti  iz  danih  psihiških  dispozicij  in 
logiških  premis ;  vse  razlaga,  tolmači  in  celo  opravičuje ;  prognoze 
za  bodočnost  pa  nima,  in  če  jo  ima,  je  žalostna.  2e  iz  tega  se 
lehko  razvidi,  da  realistiška  politika  ni  zavoljo  tega  škodljiva,  ker 
se  giblje  na  realnih  tleh,  marveč  edino  zato,  ker  v  sedanji  obliki 
ni  nič  drugega  nego  evolucionizem  v  politiki.  Evolucijsko 
načelo,  ki  ne  priznava  nobene  stalne  resnice,  razen  v  matematiki, 
nobene  stalne  etike,  nobenega  stalnega  prava,  je  seveda  nespo- 
sobno, da  bi  svoje  kritiško  delovanje  gledalo  v  luči  stalnega  ideala. 

Kritika  je  pa  potrebna.  Prvi  pogoj  zanjo  je  zgodovinski 
študij.  Politiški  razvoj  se  mora  poznati  dodobra.  In  tu  manjka. 
Šola  v  tem  oziru  ničesar  ne  da.  Ogibljejo  se  vsake  besede,  ki 
bi  mogla  dijaku  dati  jasnosti  v  tem  oziru.  Noj,  ki  se  skriva  s  tem, 
da  glavo  vtakne  v  pesek!  In  vendar  bi  bilo  nujno,  da  se  zgodo- 
vina že  v  srednjih  šolah  peča  tudi  s  temi  vprašanji.  Politiški  pro- 
grami in  njihov  razvoj  so  podlaga,  ki  se  na  nji  snujejo  zunanji 
dogodki.  Zlasti  se  pa  v  naših  dneh  narodni  programi  ne  smejo 
prezirati.  Šola  pač  ne  more  imeti  neposrednjega  namena,  da  bi 
vzgajala  aktivne  politike;  mora  pa  skrbeti  za  to,  da  se  politiško 
življenje  more  pravilno  umevati. 

Iz  narodno-politiške  zgodovine  južnih  Slo- 
vanov naj  naš  članek  nekaj  poglavitnih  točk  flksira  in  pojasni. 
Ne  bo  brez  haska! 


Pisec  teh  vrstic  je  že  pri  par  prilikah  javno  pojasnil,  kdaj 
je  prišlo  politiško  življenje  na  Hrvaškem  na  poševno  ploskev,  ki 
ne  more  do  danes  ž  nje.  Stvar  je  pa  vredna,  da  se  obravna  v 
znanstvenem  listu.  Hrvaška  država  je  bila  do  1. 1790.  popolnoma 
samostojna;  v  vseh  stvareh  je  odločevala  sama,  tudi  v  vojaških, 
prometnih  in  finančnih.  Z  Ogri  je  imela  samo  skupnega  kralja,  ki 


Prof.  dr.  Jan.  Ev.  Krek:  Narodni  politiški  program.  47 


ga  je  pa  sama  izvolila.  Hrvaški  sabor  je  odločeval  v  zakonodajnem 
oziru;  ban  je  pa  zvrševal  njegove  sklepe.  Umljivo  je,  da  so  po- 
litiške  razmere  zahtevale  cesto  dogovor  med  Ogri  in  Hrvati.  V  ta 
namen  je  hrvaški  sabor  pošiljal  v  ogrski  zbor  po  nekaj  zastop- 
nikov (navadno  dva  ali  tri)  —  nuncijev,  ki  so  pa  dobili  od  svojega 
zbora  natančno  navodilo  —  inštrukcijo  — ,  kako  naj  se  vedo. 
Sami  od  sebe  niso  smeli  ničesar  ukreniti.  Sklepi  ogrskega  zbora 
niso  bili  veljavni  za  Hrvaško,  če  so  se  tudi  sklenili  v  navzoč- 
nosti nuncijev,  dokler  jim  ni  pritrdil  hrvaški  sabor.  Do  leta  1779. 
je  in^ela  Hrvaška  tudi  svoj  posebni  urad  —  banalni  svet,  ki  je 
posredoval  med  kraljem  in  hrvaško  kraljevino.  Tega  leta  je  pa 
Marija  Terezija  iz  centralistiških  namenov  ukinila  banalni  svet  in 
izročila  njegove  posle  ogrskemu  namestništvu.  Pripomniti  pa  mo- 
ramo, da  ta  določba  ni  mogla  imeti  toliko  časa  ustavne  veljave, 
dokler  ni  pritrdil  hrvaški  sabor.  To  se  je  zgodilo  1.  1790. 

Sabor,  ki  je  začel  zborovati  dne  12.  maja  1790  v  Zagrebu, 
je  pričel  tisto  politiko,  katera  je  dala  Madjarom  priložnost,  da 
svoj  šovinistiški  program  raztezajo  tudi  nad  hrvaško  kraljevino. 
Slo  je  za  to,  da  se  določi  navodilo  za  nuncije,  ki  so  se  imeli 
poslati  v  ogrski  zbor,  sklican  dne  6.  junija  imenovanega  leta.  Pri 
tej  priliki  sta  se  sklenili  dve  osnovno  važni  stvari:  1.  Odobril  se 
je  ukrep  Marije  Terezije,  da  se  Hrvaška  podvrže  ogrskemu  na- 
mestništvu. V  navodilu  beremo:  »Dokler  se  ne  osvoje  tisti  deli 
Hrvaške,  ki  jih  imata  sedaj  Turško  in  Benetke,  in  dokler  se  ne 
dobi  toliko  število  županij,  da  bodo  mogle  vzdržavati  svojo  višjo 
politiško  oblast  (dicasterium),  bode  prejemalo  preostalih  šest  žu- 
panij naredbe  od  namestniškega  sveta;  zato  naj  se  vedno  v  ta 
svet  sprejemajo  hrvaški  uradniki  (t.  j.  svetniki,  tajniki  in  zapisni- 
karji) po  razmerju  šest  hrvaških  in  slavonskih  županij.«  Iz  tega 
vidimo,  da  je  sabor  spoznal,  kako  nevarno  igro  pričenja,  in  da 
jo  je  izkušal  olepšati  s  tem,  da  ji  je  v  besedah  dal  samo  pre- 
hodnji  značaj.  2.  Sabor  je  sam  uničil  svojo  finančno  samostojnost 
in  se  podvrgel  ogrskemu  državnemu  zboru  v  finančnih  stvareh. 
Takole  slove  navodilo:  »Posel  povečanja  ali  zmanjšanja  davkov 
naj  se  odslej  razpravlja  v  skupnem  (ogrskem)  zboru  in  ne  drugje.« 

Jasno  je,  da  so  Madjari  z  velikim  veseljem  zgrabili  ta  dva 
sklepa  in  v  svojem  zboru  so  v  58.  členu  zakonodavno  sklenili, 
da  bodo  odslej  hrvaške  županije  prejemale  naredbe  od  ogrskega 
namestništva ;  v  členu  59.  pa,  da  bo  o  hrvaških  davkih  razpravljal 
skupni  zbor,  toda  posebej  od  ogrskih  davkov.  Madjari  so*  potem- 

takem  vsaj  v  obliki  še  bolj  varovali  hrvaško  samostojnost  nego 
Hrvatje  sami.  Od  tega  časa  se  pričenjajo  ogrsko^hrvaški  boji,  od 
takrat  datira  hrvaško  vprašanje.  Na  poševni  ploskvi  je  hrvaška 
samostojnost  prišla  do  današnjih  razmer. 

Kje  pa  je  razlog,  ki  nam  more  tolmačiti  postopanje  hrvaškega 
sabora?  Mislec  se  ne  more  zadovoljiti  s  psovko  izdajstva,  ki  jo 
meče  krog  sebe  omejena  dnevna  politika.  Objektivno  jeMloskle* 
panje  hrvaškega  sabora  res  pravo  narodno  izdajstvo,  subjektivno 
pa  si  dalekosežnosti  svojih  sklepov  poslanci  niso  bili  v  svesti. 
Upreti  so  se  hoteli  germanizatorsko-^centralistiškim  namenom  du- 
najske vlade  in  zato  so  iskali  zaveznikov  pri  Ogrih.  V  tem  oziru 
je  bil  njihov  sklep  reška  resolucija  v  prvi  izdaji.  Dne  6.  maja  1784 
je  namreč  Jožef  II.  izdal  naredbo,  da  se  mora  v  treh  letih  zameniti 
dotedanji  latinski  uradni  jezik  na  Ogrskem,  Hrvaškem  in  v  Erdelju 
z  nemškim.  Kdor  se  v  treh  letih  ne  nauči  nemščine,  ne  morebiti 
ne  uradnik,  ne  član  zakonodajnih  zborov.  Nezmiselna  germaniza- 
torska  politika  je  preslepila  hrvaški  sabor,  da  se  je  vrgel  Ogrom 
pod  noge.  Za  prvi  sklep,  ki  smo  ga  zgoraj  opisali,  je  tu  dovolj 
razlage,  ne  pa  za  to,  da  so  Hrvatje  zavrgli  svojo  finančno  samo- 
stalnost.  Ta  drugi  sklep,  ki  je  še  dalekosežnejšega  pomena  nego 
prvi,  pa  izvira  iz  ljudske  politike  Jožefa  II.  On  je  hotel  izvesti 
politiško  enakost  svojih  podložnikov  in  zato  je  predvsem  izkušal 
osvoboditi  kmečki  stan.  Kmetje  in  meščani  so  plačevali  pravzaprav 
ves  davek,  pravic  pa  vsaj  prvi  niso  imeli  nobenih.  Zato  je  hotel 
Jožef  II.  naložiti  davek  tudi  plemstvu  in  duhovništvu.  Plemiči  v 
hrvaškem  saboru  so  se  bali  za  svoje  žepe,  in  da  bi  jih  ložje 
varovali,  so  se  v  finančnih  zadevah  podvrgli  Ogrom,  kjer  so  vla- 
dajoči velikaši  imeli  prav  tiste  interese  kakor  oni.  Krivda  hrva- 
škega sabora  je  dvojna:  v  državnopravnem  in  finančnem  oziru; 
prvo  je  izzvala  neumna  državna  politika  dunajske  vlade,  ki  je 
hotela  iz  Avstrije  ustvariti  nemško  velevlast;  drugo  pa  je  sprožila 
aristokratska  sebičnost,  skrb  za  gmotne  koristi.  Nepobitno  nam 
kaže  ta  dogodek,  da  se  demokratiško  načelo  ne  da- izvesti  samo 
na  ekonomskem  polju,  marveč  da  mora  seči  tudi  na  politiko, 
notranjo  in  zunanjo.  Priznavati  moramo  vladi  Jožefa  II.  v  nekem 
oziru  demokraško  smer,  toda  ta  smer  je  bila  neizvedljiva  vsled 
napačnega  temeljnega  načela,  ki  mu  je  imela  služiti.  Ne  spuščamo 
se  tu  v  vprašanje,  kaj  je  mislil  Jožef  II.  Vse  njegovo  delovanje 
nam  priča,  da  je  politikoval  bolj  s  srcem,  nego  ž  razumom,  in 
da  je  bil  pravzaprav  le  orodje  v  rokah  drugih.  O  politiki  njegove 

vlade  pa  moramo  reči:  Demokraško  načelo  ji  ni  bilo  podlaga, 
marveč  le  sredstvo  za  dosego  centralistiško-germanizatorskih  na-* 
menov  v  zmislu  puhlega  Voltaire -Friderik  IL-Kaunitzovega  svo- 
bodoumja.  Zato  je  tudi  sramotno  propadla  in  rodila  absolutizem, 
zanemarila  državni  razvoj,  dovedla  do  socialnih  in  narodnih  revo- 
lucij in  bojev,  ki  trajajo  še  danes. 


Se  na  eno  znamenitost  hočemo  opozoriti  svoje  bravce  iz 
zgodovine  narodne  hrvaške  politike.  Germanizatorske  določbe 
Jožefa  11.  so  med  Aladjari  rodile  sklep,  da  se  uvede  madjarščina 
namestu  dotedanje  latinščine  za  uradni  jezik. »Umevno!  Ce  so  med 
Nemci  sprejeli  namestu  latinskega  jezika  nemščino,  so  morale 
logično  nenemške  države  vsaka  svoj  narodni  jezik  uveljaviti  v 
javnem  življenju  —  v  šolah  in  v  uradih.  Aladjari  so  to  razumeli. 
Seveda  so  pri  tem  napravili  krivico  nemadjarskim  narodnostim 
svoje  države,  toda  tudi  za  to  krivico  je  pravzaprav  odgovorna 
dunajska  vlada.  Ko  bi  bila  ta  sprejela  v  svoj  demokraški  pro- 
gram tudi  narodno  enakopravnost,  bi  se  to  ne  bilo  moglo  zgoditi. 
Tako  je  pa  ravno  utrdila  madjarske  plemiče  in  velikaše,  katere 
je  po  svojih  demokraških  načelih  hotela  ravno  oslabiti,  in  jim 
vzeti  ekonomske  privilegije.  Če  bi  se  bila  res  naslonila  na  ljudstvo, 
bi  bila  morala  potrditi  tudi  vsakemu  ljudskemu  jeziku  naravne  pra- 
vice; s  svojim  krivičnim  postopanjem  je  pa  samo  izzivala  nove 
krivice.  Hrvatje  pa  niso  spoznali  politiške  logike,  ki  jim  jo  .je  po- 
nujala germanizatorska  dunajska  vlada.  Po  madjarskem  zgledu  bi 
bili  morali  tudi  oni  svoj  hrvaški  jezik  uveljaviti  v  šolah  in  v  uradu, 
a  ne,  tiščali  so  še  vedno  s  svojo  latinščino.  Od  L  1790.— 1847. 
imamo  na  Hrvaškem  čudoviti  pojav,  da  se  narodna  politika  razvija 
brez  narodnega  jezika.  Hrvaški  narodni  politiški  program  ne  ob- 
sega glede  na  narodni  hrvaški  jezik  nobene  točke.  Kolikor  nam 
je  znana  zgodovina  narodno-politiških  bojev,  nimamo  za  to  nikjer 
nobene  analogije.  Kdor  tega  dejstva  ne  pozna  in  ga  ne  upošteva 
v  njegovem  ogromnem  pomenu,  seveda  ne  more  razumeti  ne 
hrvaške  politike,  ne  takozvanega  jugoslovanskega  vprašanja. 

Kdo  se  bo  čudil  Madjarom,  če  so  načelo  svojega  narodnega 
jezika  hoteli  raztegniti  tudi  na  Hrvaško?  Hrvatje  bi  se  bili  mogli 
ustavljati  njihovim  težnjam  v  tem  oziru  samo  na  podlagi  svojega 
narodnega  jezika.  Stoječ  na  svoji  latinščini  so  bili  že  naprej  tepeni. 

Zato  nam  je  umljivo,  da  so  se  pomalem  vdajali,  in  da  se  je  na- 
posled v  hrvaških  šolah  podučevala  madjarščina  kot  obvezen 
predmet.  Aladjari  jim  sicer  niso  mogli  takoj  vriniti  svojega  jezika 
v  urade,  toda  marsikje,  zlasti  v  občevanju  z  namestništvom  so 
preluknjali  tudi  v  tem  oziru  hrvaško  samostojnost  Od  1.  1790. 
imamo  vedne  boje  v  tem  oziru,  ki  so  se  šele  potem  jeli  razvijati 
za  Hrvate  na  bolje,  ko  so  ti  sprejeli  svoj  narodni  jezik  v  urade 
in  šole.  Prezreti  ne  smemo,  da  so  se  v  tistih  šolah,  ki  so  pač 
po  sklepih  hrvaškega  sabora  gojile  madjarščino,  zanemarjale  pa 
hrvaščino,  vzgojili  unionisti  ali  madjaroni.  Madjarščina  se  je  lepo 
razvijala,  slovstvo  se  je  množilo  in  to  je  silno  vplivalo  na  mlade 
Hrvate.  Aladjari  so  jim  imponirali  in  v  tem  ozračju  se  je  izleglo 
za  ves  jug  tako  pogubno  madjarofilstvo  pri  našem  bratskem  narodu. 

Dne  2.  maja  1843.  je  Ivan  Kukuljevič  prvi  izpregovoril  hr- 
vaški v  saboru.  On  je  prvi  spoznal  pogubno  narodno  politiko 
svojih  rojakov  in  predlagal,  naj  se  hrvaščina  določi  za  državni 
jezik  v  hrvaški  kraljevini.  Dejal  je:  *Mi  smo  malo  Latinci,  malo 
Nemci,  malo  Madjari  in  malo  Slovani;  a  če  odkrito  govorimo, 
nismo  vse  skupaj  nič.  Mrtvi  rimski  jezik  in  živi  madjarski,  nemški 
in  laški  jezik  so  naši  jerobi.  Živi  nam  groze,  mrtvi  jezik  nas  pa 
drži  za  grlo,  nas  duši,  ter  nas  oslabljene  vodi  in  izroča  v  roko 
živim  jezikom.  Sedaj  imamo  še  toliko  moči,  da  se  moremo  ustaviti 
mrtvemu  (latinskemu)  jeziku.  Za  kratko  pa  ne  bomo  mogli  več 
premagati  živih  jezikov,  ako  se  čvrsto  ne  postavimo  na  noge,  to 
je,  ako  v  domovini  ne  utrdimo  svojega  jezika  in  ga  ne  postavimo, 
da  bo  vladal.« 

Kukuljevičev  predlog  je  takrat  padel.  Šele  1. 1847.  dne  20.  listo- 
pada  je  hrvaški  sabor  sprejel  načelo,  da  se  hrvaščina  uvede  v 
vse  šole  in  urade.  Zastopal  ga  je  zopet  dični,  razboriti  Ivan  Ku- 
kuljevič. Žalostne  razmere,  ki  so  vladale  v  kraljevini  in  v  celi 
Avstriji,  so  pač  izmodrile  hrvaški  narod;  sklep  je  bil  soglasen, 
toda,  žal,  za  pol  stoletja  prepozen.  Vsa  groza  strašnih  posledic 
kratkovidne  hrvaške  narodne  politike  se  zrcali  v  dejstvu,  da  je 
Košut  začetkom  1. 1848.  v  ogrskem  zboru  vpričo  hrvaških  nun- 
cijev izjavil,  da  ne  priznava  na  Ogrskem  nobene  hrvaške  narod- 
nosti, nobenega  javnega  hrvaškega  imena,  marveč  samo  ogrski 
narod  in  ogrsko  narodnost.  Njegovemu  sinu  v  prilog  so  pa  hrvaški 
zastopniki  sklepali  reško  resolucijo! 


Prof.  dr.  )an.  Ev.  Krek:  Narodni  politiSki  program.  51 

Načelo  narodne  avtonomije  stopa  vedno  bolj  na  dan  in  zlasti 
pri  narodih,  ici  so  v  posameznih  deželah  v  manjšini,  tvori  že  inte- 
gralen del  narodno -politiških  programov.  Žal,  da  se  teoretiško 
tako  malo  razglablja,  in  da  marsikje  ni  nič  več,  nego  prazna 
puhlica,  ki  se  ž  njo  zakriva  pomanjkanje  misli.  Za  študij  tega 
vprašanja  je  neobhodno  potrebno  poznati  narodni  razvoj  Srbov 
v  naši  državi.  O  tem  vprašanju  se  bomo  še  obširneje  bavili  v 
našerri  listu.  V  lehkotnem,  splošno  informativnem  članku,  ki  ga 
danes  objavljamo,  poudarjamo  samo  tole: 

Narodna  avtonomija  je  bila  že  v  naši  državi  praktično  uve- 
dena pri  Srbih,  ki  so  se  naselili  v  Srem  in  na  južno  Ogrsko.  To 
je  pravzaprav  edini  konkretni  slučaj  v  tem  oziru  iz  vse  svetovne 
zgodovine.  Znano  je,  da  so  bili  avstrijski  vladarji  od  nekdaj  varihi 
krščanskih  narodov  pod  turškim  nasilnim  žezlom.  Čuvali  so  jih 
tam,  odpirali  so  jim  pa  tudi  radi  vrata  svoje  države,  ko  so  v  sili 
morali  bežati.  Srbskih  ubežnikov  se  je  silno  mnogo  nastanilo  tekom 
časa  po  naših  južnih  deželali.  V  največjem  številu  so  pa  prišli 
1.  1690.  Cesar  Leopold  VI.  jih  ni  samo  z  veseljem  sprejel,  marveč 
jim  je  tudi  dal  posebne  pravice  in  privilegije.  Priznal  jih  je  kot 
poseben  narod  in  jim  s  plemenitimi  zakonodavnimi  akti  dal  samo- 
stojno organizacijo.  Jasno  je,  da  se  Srbi  niso  mogli  naseliti  tako, 
da  bi  bili  kompaktno  sami  prebivali  v  nekem  določenem  ozemlju. 
Pomešali  so  se  med  Hrvate,  Rumune  in  Madjare.  Na  Hrvaškem 
je  imel  zakonodavno  oblast  hrvaški  sabor,  na  Ogrskem  ogrski. 
Srbi  so  bili  pa  od  obeh  izvzeti  in  so  spadali  neposrednje  pod 
cesarja.  Njihov  cerkveni  kongres  je  pod  vodstvom  njihovega  pa- 
triarha imel  v  politiških  in  cerkvenih  razmerah  zakonodajno  in 
upravno  oblast,  katere  ukrepom  je  seveda  moral  pritrditi  vladar. 
Vsak  Srb  je  bil,  kjerkoli  je  bival,  potemtakem  član  posebnega 
narodno-politiškega  organizma;  —  užival  je  pravo  pravcato  na- 
rodno avtonomijo.  Konštatirajmo  glavna  zgodovinska  dejstva,  ki 
so  zvezana  ž  njo: 

1.  Izprva  so  Madjari  silno  neradi  videli  Srbe  in  njihove 
predpravice,  a  kmalu  so  se  vdali  in  razvilo  se  je  medsebojno 
lepo  razmerje. 

2.  Srbi  so  vsled  svobode,  ki  so  jo  imeli  na  gospodarskem 
polju,  silno  napredovali.  Vso  žitno  trgovino  so  potegnili  kmalu 
nase;  obogateli  so  in  si  utrdili  svoj  vpliv  na  vse  strani. 

3.  V  kulturnem  oziru  so  se  sami  vodili.  Ker  so  imeli  denar, 
in  ker  jim  je  njihova  narodna  samostojnost  v  organizaciji,  katero 

4* 


52  »C  a  s.« 

jim  je  priznavala  država,  vedno  živo  bila  pred  očmi,  zato  so 
tudi  mnogo  žrtvovali  v  svoje  kulturne  svrhc.  Nastale  so  bogate 
ustanove  za  šolske  in  cerkvene  namene,  ki  danes  dosegajo  nad 
15  milijonov  kron;  ustanavljali  so  se  samostani,  fare  in  šole.  Da- 
režljivost  in  požrtvovalnost  je  imela  stalen  nagib  pa  hkrati  tudi 
zagotovilo,  da  bo  res  narodu  v  korist,  ravno  in  edino  v  narodni 
avtonomiji. 

4.  Moč  Srbov  je  tako  narastla,  da  so  v  krajih,  kjer  so  se 
naselili  v  večjem  številu,  za  nekaj  desetletij  popolnoma  zavladali 
Madjari  niso  mogli  konkurirati  ž  njimi  in  brez  vsakih  nasilnih 
sredstev,  edino  le  po  svojem  delu,  ki  ga  je  čuvala  politiška  samo-* 
stojnost,  so  zmagovali. 

5.  L.  1848.  so  dosegli  celo,  da  so  se  kraji,  kjer  so  dosegli 
kompaktno  večino,  spojili  v  posebno  upravno  skupino  z  imenom 
srbska  Vojvodina.  Povedati  pa  moramo,  da  je  v  tem  oziru  srbske 
težnje  z  vso  silo,  z  bratsko  nesebičnostjo  podpiral  in  pravzaprav 
privedel  do  zmage  hrvaški  sabor. 

Bili  so  pa  Srbi  sami,  ki  so  pokopali  svojo  Vojvodino  in  se 
vtopili  v  madjarsko  državo.  Glavni  vzrok  za  to  je  bilo  liberalno 
mišljenje  izobražene  srbske  mladine.  Zveza  narodnega  življenja 
s  cerkvijo  jim  ni  bila  všeč.  Začeli  so  v  časopisju  boj  v  tem  oziru 
in  zagovarjali  misel  združitve  z  Ogri.    Zdaj  imajo,   kar  so  hoteli. 


Slovenski  narodni  politiški  progrpim  je  .imel  od  svojega  za- 
četka formulo:  ravnopravnost  v  šoli  in  uradu.  Ob  času  taborov 
se  je  pridružila  zahteva  »združene  Slovenije«;  v  novejši  dobi  se 
je  ta  zahteva  razširila  v  zmislu  hrvaškega  državnega  prava.  Tudi 
o  tem  bomo  obširneje  razpravljali  v  posebni  študiji.  Danes  naj 
na  temelju  tega,  kar  smo  povedali,  zadostuje  tole:  Narodni  po- 
litiški program  mora  pri  nas  obsegati  za  svoj  temelj  dosledno  in 
jasno  krščansko  demokratiško  načelo  v  zvezi  z  državnopravnim 
ciljem.  Demokratiška  bodi  naša  realna  politika ;  njen  cilj  pa  ostani 
v  avstrijski  državi  upravno  zedinjen  slovanski  jug. 

Dvoje  kulturnopolitičnih  vprašanj. 

R.  J  e  h  a  r  t  (Dunaj). 

Problem  razmerja  med  vedo  in  vero  ni  nič  novega.  Bavil 
se  je  ž  njim  že  Tomaž  Akvinski  in  vsa  poznejša  krščanska  filo- 
zofija in  teologija.  Ko  so  se  v  naši  dobi  razvile  zlasti  naravo- 
slovne vede,  je  racionalizem,  prevzet  od  pridobitev  pozitivne  vede, 
skušal  izločiti  vero  iz  umske  sfere  ter  jo  omejiti  v  sfero  srca  kot 
produkt  nagonov  in  čuvstev,  češ,  da  je  z  vedo  vera  v  nezdružnem 
nasprotju.  Cerkev  je  zavrgla  tako  pojmovanje  o  veri  in  na  vati- 
kanskorn  zboru  točno  in  ostro  določila  meje  obeh  pojmov  in  njuno 
medsebojno  razmerje. 

Pa  imel  je  dosedaj  ta  problem  le  bolj  spekulativen  pomen. 
V  najnovejšem  času  pa  se  je  pojavil  povsem  v  drugi  luči,  v  čisto 
drugih  okoliščinah.  Iz  višin  teorije  je  stopil  v  življenje,  v  široko  jav- 
nost, postal  je  kulturnopolitično  vprašanje.  S  tega 
stališča  zasluži  nanovo  našo  pozornost. 

Pogubne  kulturnobojne  zahteve  koreninijo  navadno  v  na  videz 
nedolžnih  teoretičnih  špekulacijah,  ki  postanejo  nevarne  šele  v 
svojih  praktičnih  izvajanjih.  Pobiti  jih  je  mogoče  le,  če  se  jim 
gre  do  korenine;  rešiti  se  dajo  taka  vprašanja  le,  če  se  ovržejo 
premise,  iz  katerih  izhajajo. 

1.  Plitvi  racionalizem  zanikava  vsakršno  možnost  edinstva 
med  vedo  in  vero.  Logično  mora  iz  tega  izvajati,  da  je  prava 
veda  na  verski  podlagi  nemogoča,  da  je  vera  pogubna  za  svo- 
bodo vede.  Konkreten  slučaj,  v  katerem  je  udejstveno  to  nazi- 
ranje,  je  trditev,  da  je  »katoliški  učenjak«  —  nestvor,  katoliško 
vseučilišče  poguba  za  vedo,  kulturo,  državo,  —  in  iz  tega  izvi- 
rajoči poziv  na  zakonodavno  oblast,  da  čuvaj  vedo  in  vseučilišča 
verskih  vplivov. 

Sta  li  vera  in  znanost  res  tako  nezdružljivi?  Poglejmo 
globlje  v  bistvo  vede  in  vere.  Pravec  vede  so  notranji  vzroki 
spoznane  stvari,  pravec  vere  (vere  v  Boga  in  krščanske  dogme) 
jo  pričajoča  avtoriteta.  V  tem  zmislu  seve  sta  si  veda  in  vera  res 
tuji  po  bistvu;  ali  pa  tudi  nezdružljivi?  Ozrimo  se  na  nekatere 
odnose!  Veda  je  podlaga  veri.  Ne  morem  namreč  verovati,  ako 
ne  vem,  da  biva  pričajoča  avtoriteta,  da  je  pričala,  da  more  in 
hoče  govoriti  resnico.  Vera  izpopolnjuje  vedo,  ki  more  spoznavati 

Ic  čutne  in  v  čutnih  se  javljajoče  predmete,  dočim  je  sfera  vere 
nadčutna,  božja  resničnost  in  nje  nevidni  stiki  s  človeSkim  žiV" 
Ijenjem  in  njega  cilji. 

Predmet  vede  so  vse  resnice  naravnega  reda,  predmet  vere 
so  razodete  resnice.  Izmed  teh  so  nekatere  po  svojem  bistvu  nad- 
naravne, ki  torej  sploh  ne  morejo  biti  predmet  (svetni)  vedi.  O 
nezdružnosti,  o  nasprotstvu  med  vedo  in  vero  torej  v  tem  slučaju 
ne  more  biti  govora.  Pa  tudi  nekatere  resnice  naravnega  reda  so, 
posredno,  ali  pa  neposredno  v  razodetju.  Te  seve  lahko  posta- 
nejo tudi  predmet  vedi.  R  tudi  v  tem  slučaju  je  nasprotstvo  izklju- 
čeno. To  terja  že  vobče  nepobitna  logika.  Resnica  ne  more  na- 
sprotovati resnici.  Resnico  nam  podaje  razodetje,  resnico  išče  tudi 
veda.  Bog  govori  v  razodetju,  prav  isti  Bog  je  napisal  tudi^  skriv- 
nostno knjigo  prirode.  Bog  pa  sam  sebi  nasprotovati  ne  more. 
Ako  nam  torej  razodetje  ali  pa  varhinja  razodetja,  Cerkev,  kaj 
pove  o  naravnih  resnicah  in  ako  postane  dotična  resnica  tudi 
predmet  znanstvenemu  raziskavanju  —  se  je  H  treba  bati,  da  si 
bodeta  razodetje  in  znanstvo  resnično  nasprotovali?  Nikdar!  Mo- 
goče je  navidezno  nasprotje,  resnično  ne.  R  tedaj  ni  težko 
spoznati,  kje  mora  biti  zmota.  Ce  prideta  v  nasprotje  neskončni 
božji  Um  in  končni  človeški  um,  kje  naj  iščemo  zmote?  Tam, 
kjer  smo  je  že  tolikrat  našli,  kakor  priča  skepticizem,  —v  našem 
umu.  Veda  naj  bo  le  svobodna  v  svoji  sferi,  a  zaveda  naj  se,  da 
ima  ta  sfera  meje!  Katoliškemu  učenjaku  se  torej  ni  bati,  da  bi 
s  treznim  znanstvenim  preiskavanjem  prišel  v  resniCno  nasprotje 
s  svojo  vero  in  Cerkvijo. 

R  tudi  tedaj,  kadar  razodetje  javi  kake  naravne  resnice,  jih 
javi  le,  v  kolikor  so  in  ker  so  v  zvezi  z  vero.  Znanstvenih  izvajanj 
nam  razodetje  ne  podaje  prav  nobenih  —  in  je,  da  še  to  ome- 
nimo, tudi  le  malo  naravnih  resnic  razodetih.  Možno  je  torej,  da 
katoliški  učenjak  že  iz  razodetja  ve  to  ali  ono  dejstvo,  s  katerim 
se  bavi  pri  svojem  znanstvenem  delu.  Pa  ve  ga  le  kot  dejstvo, 
rekel  bi,  nepopolno,  neznanstveno,  ker  je  v  razodetju  le,  v  kolikor 
e  tam  potrebno.  Med  verskim  in  znanstvenim  spoznavanjem  je 
vedno  bistven  razloček.  Veda  hoCe  spoznati  notranje  vzroke,  bistvo 
stvari,  hoče  dognati  notranjo  zvezo  med  sorodnimi  pojavi,  hoče 
razkriti  splošne  naravne  zakone  —  tega  vsega  v  razodetju  ni! 
Mirno  torej  smemo  reči,  da  gre  tudi  verni  katoliški  učenjak  brez 
pridržkov  in  brez  predsodkov  na  svoje  znanstveno  delo,  ker  si 
hoče  pridobiti  znanstveno  spoznanje  dotične  stvari.    Sicer  pa  — 

resnica  ne  more  biti  prav  nikak  predsodek  —  v  slabem  pomenu 
besede.  Nasprotno!  Resnica,  ki  jo  ve  iz  razodetja,  ako  jo  sploh 
zadostno  ve,  mu  je  zvezda  vodnica,   da  ne  zajde  na  kriva  pota^ 

Vera  in  Cerkev  torej  nikakor  ne  določata  znanstvenemu  raz- 
iskavanju  predmeta,  nikakor  ne  podajata  znanstvenih  rezultatov 
že  vnaprej,  ampak  puščata  vedi  glede  predmeta  popolno  svobodo. 
Prav  tako  ji  ne  dajeta  glede  znanstvene  metode  prav  nobenih 
predpisov.  Ako  je  tudi  katoliškemu  učenjaku  kaka  resnica  že 
znana  iz  razodetja,  sme  mirno  zasledovati  pri  znanstvenem  raz- 
iskavanju  induktivno  pot. 

Prav  tako  tudi  silabus,  indeks,  enciklike  nikakor 
ne  vklepajo  svobode  vede  v  okove,  ker  jih  Cerkev  kratkomalo 
ni  zato  izdala.  V  kolikor  se  bavijo  z  vedo,  so  le  negativne  do- 
ločbe, ki  naj  bi  svarile  vernike  pred  človeškimi  zmotami.  In  take 
določbe  more  dajati  Cerkev,  ker  nezmotljivo  spozna  nevarnosti, 
ki  prete  veri,  ima  pa  tudi  pravico,  jih  dajati,  vsaj  isto  pravico, 
kakor  si  jo  prisvajajo  njeni  nasprotniki,  kadar  branijo  svobodo 
vede  pred  namišljenimi  napadi  vere  in  Cerkve. 

Veda  je  torej  z  verskega  stališča  svobodna,  svobodno  sme 
iskati  resnico  po  svobodnih  pravilih  znanstvenih  metod;  »katoliški 
učenjak«  ni  nikak  nestvor,  katoliško  vseučilišče  nikaka  nevarnost 
za  vedo  in  kulturo,  ampak  ima  najmanj  isto  vrednost  kakor  vsako 
drugo  vseučilišče. 

2.  Iz  načela,  da  sta  veda  in  vera  nezdružrii,  sledi  logično 
nujno,  da  je  nemogoča  »veda  o  veri«  —  bogoslovna  veda.  Zato 
bi  bila  po  tem  načelu  teološka  fakulteta  res  —  »contradictio  in 
adiecto«,  katoliška  Cerkev  bi  nasprotovala  sama  sebi,  ko  bi 
zahtevala  bogoslovno  vedo.  Tudi  to  naziranje  je  rodilo  konkreten 
slučaj  —  »kulturno«  zahtevo  na  zakonodavno  oblast,  da  odstrani 
teološko  fakulteto  z  vseučilišč,  kjer  je  prostor  le  za'  »pravo  vedo«. 

Ovrgli  smo  že  krive  premise,  iz  katerih  izhajajo  ta  izvajanja. 
Nekaj  besedi  še  o  bogoslovni  vedi  posebej. 

Bogoslovne  vede  je  treba  deliti  v  dva  dela:  v  pomožne 
znanosti  (jezikoslovje,  starinoslovje,  kritika,  zgodovina  itd.)  ter 
pravo  »bogoslovno  vedo«,  dogmatiko,  ki  se  bavi  z  razodetjem. 
O  pomožnih  znanostih  pač  ne  velja,  da  bi  bile  neznanstvene.  Saj 
sta  predmet  in  metoda  povsem  ista,  kakor  *pri  sorodnih  svetnih 
vedah,  le  da  se  uče  na  bogoslovni  fakulteti  z  ozirom  na  razodetje. 
To  pa  jim,  kakor  smo  dokazali  že  prej,  nikakor  ne  jemlje  znan- 
stvenega značaja. 

Dogmatično  bogoslovje  razlaga  bistvo  vere  in  razodetja, 
dokazuje  dejstvo  razodetja,  utemeljuje  njegove  vire,  urejuje  posa- 
mezne verske  resnice  po  njihovi  notranji  zvezi,  dokazuje  njihovo 
resničnost  pozitivno  (iz  sv.  pisma  in  izročila)  ter  preiskuje  njih 
razmerje  do  umskih  resnic.  Ali  to  ni  znanstveno  dokazovanje, 
znanstven  sistem,  znanstveno  umevanje  verskih  resnic,  scve,  v 
kolikor  je  »človeški  vedi«  mogoče  prodreti  v  nadnaravne  resnice! 
Bogoslovni  vedi  odrekajo  znanstvenost,  ker  je  po  svojem  značaju 
deduktivna  in  ne  induktivna,  kakor  n.  pr.  naravoslovne  vede. 
Toda  indukcija  vendar  ni  edina  znanstvena  metoda !  Saj  ima  de- 
dukcija poleg  stvarne  še  zgodovinsko  prednost  pred  indukcijo. 
Zares  ozkosrčno  umevanje  pojma  vede  je  to,  ako  se  omejuje  le 
na  induktivne  naravoslovne  vede.  Sploh  pa  je  bistveno  vsaki  vedi, 
da  začne  z  nekimi  podstavami. 

Bogoslovna  veda  je  najmanj  tako  znanstvena,  kakor  vsaka 
druga  veda.  Da,  še  več!  Ako  velja,  da  čim  višji  je  predmet  kake 
vede,  tem  višja  je  veda,  —  si  bogoslovna  veda,  ker  govori  o 
Bogu,  o  božjih  resnicah,  po  pravici  prisvaja  častni  naslov  »kra- 
ljice vseh  ved«.  Popolno  neovržno  pravico  pa  ima  do  svojega 
prostora  med  svetnimi  fakultetami. 

Krščansko  svetovno  naziranje  ima  pohioveljavno  pravico  do 
vele  važnih  dveh  kulturnih  postojank:  do  katoliške  vede  in  kato- 
liškega vseučilišča  z  bogoslovno  fakulteto.  Značilno  je  za  naše 
dni,  da  se  zakonodavna  oblast  bavi  s  problemi,  ki  so  po  svojem 
bistvu  filozofično-teologična  vprašanja,  po  svojih  posledicah  pa 
usodne  kulturne  zahteve.  Zdi  se,  kakor  da  bi  nasprotniki  posku- 
šali, bi  se  li  dalo  začeti  s  kulturnim  bojem  že  tudi  pri  nas.  Pa 
mirno  ga  pričakuje  krščansko  svetovno  naziranje,  v  svesti  si 
resnice  in  pravice.  In  našla  je  ta  resnica  in  pravica  tudi  krepke 
.  zagovornike  in  branitelje.  Pravkar  minula  vseučiliška  debata  v 
avstrijski  zbornici  je  to  jasno  pokazala.  Ti  dnevi  sijajne  zmage 
naj  nam  bodo  zgled  in  bodrilo,  obenem  pa  upapolno  znamenje 
novih  zmag! 

Matija  Naglic  in  njegova 
rokopisna  ostalina. 

Prispevki  za  slovensko  slovstveno  zgodovino  L  1680,-1830, 
PriobCuje  Frančišek  Rebčl  (Dunaj). 

13.  »Nebeshku  Blagu...  fkusi  Philipa  Jacopa  Re- 
pesha ...  V  Lublani . . .  1764.«^ 

V  predgovoru  te  67  strani  obsegajoče  knjižice  se  popisujejo 
pobožnosti  in  sveta  opravila  na  Križni  gori  na  Notranjskem.  Nato 
sledi  nekaj  splošnih  navodil,  kako  je  treba  obuditi  dobri  namen, 
hoditi  za  Jezusom  in  služiti  Bogu.  Na  str.  11  se  začno  jutranje 
molitve,  na  str.  33  pa  nauki,  kako  se  mora  človek  vesti  čez  dan 
in  kako  premišljevati  Kristusovo  trpljenje,  na  kar  slede  večerne 
molitve.  K  sklepu  so  natisnjene  tri  pesmi,  in  sicer:  1.  o  prikaznih, 
ki  so  se  godile,  preden  je  bila  cerkev  sezidana,  2.  kako  Jezus 
kliče  vse  k  sebi,  3.  pesem  »od  ene  dufhe,  kir  v  nje  shivlenje  je 
eno  lepo  molitvo  imela,  drugi  fo  jo  profile,  jo  dati  ni  otela,  sato 
|e  po  fmerti  dougu  u  vizah  terpeila«. 

14.  »Mifionske  pefme  inu  Molitve«  ^ 

Po  Safafiku  je  izšla  ta  zbirka  b.  k.  in  L,  8^,  112  str.  Simonič 
(str.  377)  meni,  da  je  bila  natisnjena  najbrž  v  Gradcu  pri  Wid- 
mannstatovih  dedičih  po  letu  1756.  Tej  zbirki  zelo  podobna  je  zbirka 
pesmi,  ki  jih  je  izdal  jezuit  P.  Primož  Lavrenčič  1. 1752.  v  Celovcu 
pod  naslovom:  »Mifnonske  Catholifh  Karfhanfke  Pejffme«.3  O 
medsebojnem  razmerju  različnih  pesemskih  zbirk  one  dobe  name- 
ravam govoriti  ob  drugi  priliki  samostojno.  Izvod,  ki  ga  je  imel 
Naglic  v  rokah,  se  je  strinjal  najbrže  z  »Misionskimi  pesmami  in 
molitvami«,  ki  jih  navaja  Safafik  na  str.  79,  vendar  se  vjemajo 

»  Prim.  Glaser  I.  182.  —  Saf.  te  knjige  ne  omenja.  —  H  stran  508: 
»Halifhter  is  bukuvz  od  krishne  gore,  kfo  (=  ki  so)  noti  lepi  nauki,  molitve 
sa  sutrej,  zhes  dan  in  svezherne,  jesufov  shivlenje  [premifhluvati,  inu  tri 
fvete  pefme  sloshene  philipa  jacopa  repesha.  leta  1764.« 

2  Prim.  Saf.  79.  —  Glaser  I.  205.  -  H  str.  506:  »Halifliter  js  bukou, 
u  katereh  fo  lepe  Pefme  —-  27  —  inu  vezh  Liteniji  in  molitve  per  bounikeh.« 

3  Prim.  Glaser  I.  186,  Saf.  78,  SimoniC  259. 

naslovi  pesem  Nagličevega  »halištra«  z  naslovi  »Misionskih  pesem 
in  molitev«  le  »vobče,  a  ne  prav  natančno«,  kakor  mi  je  prijazno 
sporočil  gosp.  skriptor  L.  Pintar.  Torej  bi  ne  bilo  nemogoče,  da 
je  zbirka  izšla  morda  še  v  eni  izdaji.  V  c.  kr.  licealni  knjižnici 
v  Ljubljani  imajo  Lavrenčičeve  Misionske  pesmi  signaturo  10255, 
n,  C,  d,  Misionske  pesmi  in  molitve  (Saf.  79)  pa  signaturo  10212, 
11,  C,  d.  Nagličev  »hališter«  navaja  110  strani. 

Razen  27  pesem  (str.  1—31,  36—44,  55—57)  je  obsegal 
Nagličev  izvod  še  5  različnih  litanij  in  mnogo  drugih  molitev. 
Ljudstvu  posebno  priljubljen  je  moral  biti  zadnji  del  knjižice:  mo- 
litve  pri  bolnikih  (str.  90—110),  med  katerimi  se  nahajajo  tudi 
litanije  za  umirajoče.  Naglic  je  ta  del  takole  naslovil:  »Duhoune 
vishanje,  inu  perporozhanje  te  dufhe  enega  umirejozhiga  bounika, 
zlo  do  fmerti«. 

15.  »Pot  fvetiga  Krisha,  pervu  v  Lafhkim  jesiko 
od  svelizhanga  Pater  Leonardo  a  Portu  Mauritio  . . . 
resloshcn,   potler  Nemfhku  sdcj   pak  Krainsku  . . .  na 

fvitlobo   dan  . . .  VLublani  (1753). Tretu  utis- 

neinc.  VLublani  1767. 


« 


Nobena  slovenska  knjiga  ni  doživela  toliko  različnih  izdaj, 
kakor  »Pot  svetega  križa«  ali  »Sveti  križev  pot«.  Najbolj  sloveča  je 
pač  ona  izdaja,  ki  je  prirejena  po  Leonardu  Portomavriškem  in  je  izšla 
v  slovenskem  jeziku  v  prvi  izdaji  1. 1753.,  v  tretji  izdaji  pa  1. 1767. 
Naglic  je  napravil  svoj  »hališter«  po  tej  tretji  izdaji  iz  leta  1767. 

Najstarejšo  izdajo  slovenskega  križevega  pota  omenja  Glaser 
(I.  204):  »Pot  fv.  krisha  J.  Chr.  skus  dopufhenie  te  wikshe  gofposke 
LabacitHp.A.Fr.Reichhardl723.«  A  tudi  med  1.1730.  in  1740. 
je  izšla  neka  slovenska  izdaja  Križevega  pota,  ki 
nam  je  bila  doslej  neznana,  a  se  sklicuje  nanjo  na 
nekem  mestu  svojih  prepisov  Matija  Naglic.  V 
1.  snopiču  (R  1)  Nagličevih  prepisov  beremo  na  str.  129  »Navuk 
ali  podvuzhenje  od  S.  Krishovga  pota,  kaj  ima  ufebi  sa  nafs 
nuzniga,  to  fpremifhluvanje,  inu  de  je  nafha  doushnoft«  To  po- 
učenje  sega  do  str.  134;  k  sklepu  poučenja  se  naštevajo  papeške 
bule,   ki   podeljujejo   enake   milosti   in  odpustke,   kakršne  dobijo 

>  Prim.  Simonič  264  pod  značnico:  Leonardo  da  Porto  Maurizio.  — 
H  str.  459:  »Halintter,  od  Krishoviga  (namreč  pota),  kaj  je  notisadershanu, 
jsloshen  od  patra  Leonarda  ~  drukan  uleti  1767.» 

jeruzalemski  romarji,  vsem  onim,  ki  obiščejo  kjerkoli  križev  pot^ 
ki  so  ga  postavili  frančiškani.  Nato  pa  sledi  tale  stavek:  »jnu 
leto  veliko  gnado  je  tudi  na  novizh  poterdou  ta 
fedanji  Rimski  Papesh  Clemens  ta  12.  ti.«  —  Dalje  be- 
remo na  str.  134—136  »Kratke  Navuk,  koko  Te  ima  ta  S.  Krishov 
pot  obijskati,  sa  te  jerufalemske  odpuftike  sadobiti«,  na  straneh 
136 — 141  pa  »podvuzhenje  od  fleherniga  ftationa«.  Nato  sledi  na 
str.  141  za  nas  važni  napis:  »Tukej  je  od  odpuftikou,  gnade,  inu 
vczhne  f rajofte.  —  ispifov  fem  ravno  is  teh  bukov  tega  S.  Krishovga 
pota,  kjo  drukane,  prov  ftare."^  Iz  navedenega  torej  sledi,  da  je 
imel  Naglic  v  rokah  Sv.  križev  pot,  ki  je  bil  natisnjen  za  časa 
vlade  papeža  Klemena  XII.  Klemen  XII.  pa  je  bil  papež  od  leta 
1730.— 1740.1  Ker  je  ta  knjižica  najbrže  popolnoma  izgubljena, 
nam  nadomestuje  tiskano  izdajo  vsaj  deloma  Nagličev  prepis. 

Iz  tega  razvidimo,  da  se  je  med  Slovenci  zgodaj  začela 
pobožnost  sv.  križevega  pota,  ki  jo  je  v  tistem  času  posebno  po- 
speševal frančiškan  o.  Leonard  da  Porto  Alaurizio  (1676—26.  no- 
vembra 1751).  Način,  moliti  sv.  križev  pot,  kakor  ga  je  vpeljal 
blaženi  Leonard,  je  bil  med  Slovenci  v  navadi  do  konca  18.  stoletja. 
V  teku  let  pa  se  je  razvilo  poleg  tega  Se  drugo  besedilo,  ki  je 
bilo  napolnjeno  z  raznimi  privatnimi  razodenji.  Kot  odpor  na  te 
»ljudske«  križeve  pote  moramo  pač  smatrati  križeve  pote,  naprav- 
ljene »iz  Svetega  pisma«,  v  katerih  se  je  zavrglo  sploh  vse  ustno 
izročilo,  tudi  ono,  ki  se  je  hranilo  od  nekdaj  v  katoliški  cerkvi. 
Tak  Križev  pot  je  sestavil  najprej^Anton  Klementini  in  ga  izdal 
v  prvem  natisku  1.  1806.,  kakor  bomo  videli  natančneje  pozneje. 
Toda  to  besedilo  se  pri  nas  menda  sploh  ni  udomačilo,  ampak 
zmagalo  je  besedilo  blaženega  Leonarda  Portomavriškega. 

Tudi  v  hrvaškem  jeziku  se  je  že  zgodaj  natisnil  Križev  pot, 
kakor  razvidimo  iz  hrvatske  bibliografije. 2  Na  str.  39  čitamo  pod 
št.  419:  »Filipovič  Jerolim,  frančiškan  iz  Rame.  Put  križa,  U  Budimu 
1730,  120,  str.  106«;  na  str.  137  pa  pod  št  1592:  ^Put  križa,  ili 
žalostno  putovanje  našega  izmučenoga  g.  Isukersta  od  kuče  Pila- 
tove  do  Kalvaric,  koi  je  uzdignut  i  postavljen  u  cerkvah  france- 

1  Letnice  vlade  posameznih  papežev  sem  povzel  iz  knjige  »Leo  XIII. 
Sein  Leben  und  Wirken.  Norbert  Schneider.  Kempten  1903.«,  kjer  se  nahaja 
na  str.  172—194  kronologična  vrsta  vseh  papežev  do  Leona  XUI.  Razentega 
sem  pogledal  vselej  tudi  v  Herderjev  Konversations-'Lexikon. 

2  Bibliografia  hrvatska.  Tiskane  knjige.  Ivan  Kukuljevič  Sakcinski. 
Zagreb  1860. 

Skanskih  dcržave  kapistranske.  U  Budimu  1734;  11.  izd.  u  Mletcih 
(==  Benetkah)  1744;  III.  izd.  u  Osiku  1783.«  S  to  poslednjo  izdajo 
je  morda  v  sorodu  Križev  pot,  ki  je  omenjen  pri  Simoniču  na 
str.  408:  ^^Pot  fvetiga  krisha  Jcsuffa  Chrifturra  alli  Andohtlivu  obijfkaine 
taiftiga  shaloftniga  potta,  katcriga  je  nafh  gospud ...  is  rihtne  hifhe 
Pilatushovc  na  goro  Calvaric  fturu . . .  Labaci  (ok.  1750)  m.  8^,  70  str.« 
Naglic  navaja  v  svojem  »halištru«  76  strani,  doCim  beremo 
pri  Simoniču,  da  je  imela  dotična  izdaja  87  strani.  Vsebina  knjige, 
kakor  nam  jo  je  sporočil  Naglic,  je  sledeča:  Najpoprej  je  popisano 
nakratko  čednostno  življenje  o.  Leonarda.  Nato  sledi  razlaganje, 
kako  se  je  začela  pobožnost  križevega  pota,  kako  je  koristna,  in 
kdo  ima  pravico,  postavljati  križev  pot;  kako  se  mora  človek 
pripraviti  na  to  pobožnost,  da  bo  imel  od  nje  kaj  koristi:  str.  4 
do  24.  Potem  imamo  pobožnost  križevega  pota  na  str.  25  do  56. 
Na  koncu  knjige  je  bilo  navodilo,  kako  je  treba  biti  pobožno  pri 
sv.  maši  z  ozirom  na  štiri  poglavitne  dele  sv.  maše  (str.  57 — 76). 
Napis  tega  dela  se  glasi:  »Andohti  povna  visha,  fveto  Malho 
fhlifhati«. 

16.  »Sveti  poft,  Chriftufovimu  terplenju  pofvczhen... 
pervizh  fkus  P.Gabriela  Hevenesia..  po  latinsku  popifan, 
sdei  pak  od  Joshefa  Haslna...  na  kragnski  jesik  pre- 
loshen...  Labaci  1770.«^ 

GSbor  Hevenesi  (=  Gabfiel  Heveneši)2  je  bil  ogrski  nabožni 
pisatelj.  Živel  je  od  1. 1656  do  1715.;  1. 1671.  je  postal  jezuit;  bil  je 
dekan  na  vseučilišču  v  Tyrnavi  in  pozneje  ravnatelj  Pazmaneja  in 
je  umrl  na  Dunaju  11.  marca  1715.  Hevenesi  je  zbral  v  128  zveskih 
različne  listine  in  rokopise,  ki  so  važni  posebno  za  ogrsko  zgo- 
dovino. Spisal  pa  je  tudi  večje  število  nabožnih  knjig  in  življenjepisov 
svetnikov  (sv.  Alojzija,  sv.  Stanislava  Kostka,  sv.  Franc.  Ks.  i.  dr.). 
Izmed  teh  knjig  je  za  nas  najbolj  važna  ona,  v  kateri  se  popisuje 
Kristusovo  trpljenje  v  premišljevanjih  za  vsak  dan  postnega  časa. 
To  knjigo  sta  v  istem  času  prestavljala  iz  latinskega  na  slovenski 
jezik  dva   nabožna   pisatelja,   Jožef  Haslin  Gašpar  Rupnik.   Iz 

1  Prim.  Glaser  I.  177,  Saf.  123,  SimoniC  145,  Voditelj  X.  55.  (prim.  tudi 
Voditelj  IX.  397).  -H  str.  430:  »Halifhter  js  bukuv  fvetiga  Polta  Kriltufovmo 
terplenj6  Porvezhenje  (prav:  posvečenega),  pcrvezh  sloshene  od  paterja 
Gabriela  Hevenesia,  sdei  na  kranfko  pa  od  Joshepha  Haflna  maOinika.  uleti 
1770  drukane.« 

2  Prim.  Herders  Konversations-Lexikon,  III.  izd.,  IV.  435. 

Rupnikovega  predgovora  izvemo,  da  je  »v*  temu  leitu  1761,  sazheu 
lete  Bukvize  s'  latinskega  na  slovenska  preftaulati,  inu  tem  ludem 
h'enimu  trtjdanskimu  duhouskimu  preminiluvainu  naprei  brati«; 
»tako  fem  tiftc  od  zhafa  do  zhafa  preftaulou,  inu  zcle  preftavu«, 
tako  pravi  Rupnik.  Hasl  pa  se  opravičuje  v  predgovoru  svoje 
knjige:  »Letu  moje  prcpifanje  fzer  ni,  navejm,  koku  popolnama, 
inu  lepu;  sakaj  pervizh  je  she  vfelej  ena  velika  teshava  bukve  is 
erliga  v'  ta  drugi,  fufebnu  pak  v'  kraijnfki  jesik  preftaviti.  K'  drugimu 
fc  pak  jeft  fhe  nifim  fkus  pol  zhetertu  lejtu  mojga  Pridigarftva 
v'  Lublani  toku  popolnoma  na  kraanfko  besedo  navadil,  de  bi  meni 
na  leti  veliku  namankalu.«  Na  koncu  svojega  predgovora  prosi 
Hasl  oproščenja  in  dostavlja :  »Mifli,  de  jeft  niPim  noben  Vuzhenik 
tiga  kraynrkiga  jesika,  ja  de  nifirn  enkrat  en  rojeni  Kraynz,  ampak 
le  en  Slovenz  is  Celanlkiga  mejfta  na  StitajerOcimu,  kir  fim  fe  sgul 
is  lubesni  pruti  Bogu,  inu  pruti  mojimu  blishnimu  tu,  kar  snam, 
navuzhil,  ter  fe  fhe  vfe  fkusi  vezh,  inu  vezh  vuzhim  krajjnfku 
pifati,  inu  govoriti.« 

Haslova  knjiga  je  bila  natisnjena  1. 1770.,  Rupnikova  pa  šele 
1.  1773.  Glaser  omenja  poleg  Rupnikove  izdaje  iz  1.  1773.  tudi 
istega  pisatelja  izdajo  1.  1770.,  a  mi  je  popolnoma  nerazumljivo, 
kako  je  prišel  Glaser  do  te  izdaje!  —  Nagličev  »haliSter«  se  na- 
naša na  Haslovo  izdajo,  vendar  pa  je  imel  Naglic  tudi  Rupnikovo 
izdajo  v  rokah,  zakaj  iz  Rupnikove  izdaje  je  prepisal  večji  odstavek 
iz  predgovora.  V  R  1  str.  146  beremo:  »Nauk  od  nuza  fprcmifh- 
luvati  Terplenjc  Jesufa  Kriftufa  gofpoda  nafhga:  js  od  predgovora 
Poftnih  Bukov.  —  Befede  taiftiga,  kje  te  bukve  na  krajnfko  fpifov. 
—  Na  tu  fo  meni  k' rokam  pcrfhle...  latinsku  popifane  bukvize 
jraenvane:  Ta  Krifttifovimo  Terpleinu  pofvezheni  poft  —  katire  fo 
ble  v'  nemfhkimu  grazu  tem  bratam  te  bratovfhne  Marje  od  Angela 
pozhefhene  vMejtu  1755  sa  novu  Icjto  dane.«  —  Rupnikova  knjiga 
ima  napis:  »Ta  Chriftufovimu  terpleinu  pofvezheni  poft«,  in  Naglic  je 
iz  predgovora  te  izdaje  prepisal  str.  2 — 4  (zg.  do  konca  odstavka). 

Marko  Pohlin  omenja  na  str.  26  Hevencšijcvo  knjigo  >Qua- 
dragesima  sancta«,  »quam  P.  Hasl  in  slavicum  idioma  transtulit«. 
Na  str.  25  pa  govori  o  Haslovi  prestavi  »Sveti  Poft«:  »Est 
Quadragesima  sancta  P.  Gabrielis  Hevenesi,  tanti  auctoris  dignum 
opus:  ast  dolialiter  (ut  ex  mole  libri,  qui  ipso  originali  altcro  tanto 
vastior  prodiit,  ad  oculum  patet)  in  vindicam  potius,  quam  Car- 
niolicam  linguam  (sive  orthographiam ,  sive  grammaticae  leges, 
interpretationis  periphrasticae   modum   spectes)   sed  his  non  ob- 

stantibus  in  bonum  usum  plebis  versa.«  O  Rupnikovi  izdaji  pa 
pravi  Pohlin  na  str.  47:  »Lege  et  vide,  num  P.  Hevenesi  emendaverit: 
vel  dehonestaverit?«  —  Hasl  se  je  držal  starega  pravopisa  in  ni 
hotel  sprejeti  Pohlinovih  novotarij,  zato  je  bil  o.  Marko  nanj  neje- 
voljen. Glaser  je  navedel  iz  Haslovega  predgovora  nekaj  načel 
v  slovničnem  oziru,  ni  pa  priobčil  onih  mest,  ki  se  prav  posebno 
obračajo  proti  Pohlinu;  zato  ona  mesta  .tukaj  navedem,  ker  bom 
kmalu  moral  izpregovoriti  nekaj  več  o  Pohlinovih  načelih  glede 
pravopisja  in  slovnice.  Hasl  pravi  na  4.  strani  pregovora:  »Skor 
v'  nobenih  prou  kragnfkih  befedah  nifim  dva  zherka  (=  dveh  črk) 
od  ene  fortc  prezej  eniga  sa  tim  drugim  poftavlal,  toku  niFim  pifal: 
ona  je  dalla,  ampak  le:  ona  je  dala.«  —  Pohlin  je  bil,  ki  je  pisal 
11,  mm,  pp  v  popolnoma  slovenskih  besedah.  —  Hasl  pravi  dalje: 
»Druge  snaminja  koker  ',  inu  '  niPim  fhpogal,  tudi  ne  per  konzu 
teh  besedjj,  toku  nifim  nezh  sasnaminjal  te  famuglafne  zherke  a, 
e,  o,  u,  kjer  kakerfhno  befedo  dokonzhajo,  poftavim:  ferza,  govore, 
gredo,  fadu.  Kateri  je  na  krajjnfkimu  rojen,  al  fe  vfaj  na  kraynsko 
befedo  saftopi,  ta  she  vej,  koku  fe  kej  ima  v'  govorjenju,  al  fe 
ima  hitru,  al  pak  pozhafnu,  al  fe  ima  s'vezh  odpertimi,  al  pak 
s'  nikoliku  satifnenimi  vuftami  isrezhi.  Per  tim  pak  ofi  Kraijnzi 
befede  na  eno  enako  visho  naisreko  (=  ne  izreko),  eden  tu  potegne, 
kar  ta  drugi  pokrajfha.  Zhes  vfe  letu  fim  she  jeft  tudi  vezhkrat 
fhlifhal,  de  veliku  takih  snaminjov  branje  nafturij  loshej,  ampak 
le  tesh^j.«  —  Tudi  te  besede  so  namerjcne  proti  Pohlinu,  ki  je 
pri  samoglasnikih  rabil  vse  polno  znamenj,  n.  pr.  e,  e,  6,  ^.  —  Iz 
Haslovega  predgovora  razvidimo,  da  je  imel  zelo  trezne  nazore, 
in  pohvaliti  ga  moramo,  da  se  je  svojih  načel  dosledno  držal! 
Ne  morem  se  tukaj  spuščati  v  bolj  podrobno  primerjanje 
Haslove  in  Rupnikove  izdaje,  dasi  me  to  mika,  le  toliko  hočem 
splošno  omeniti,  da  moramo  vsekako  Haslu  dati  prednost  pred 
Rupnikom. 


V  knjigi  »Sveti  poft«  je  46  premišljevanj  za  vsak  dan 
40 danskega  posta,  tudi  za  nedelje,  in  sicer  o  trpljenju  Gospodovem. 
Vsako  premišljevanje  je  tako  sestavljeno,  da  se  premišljuje  najprej 
kaka  posamezna  bol  Kristusova  v  več  točkah,  nato  sledi  vsakikrat 
zdihovanje  h  Kristusu,  potem  navede  pisatelj  na  koncu  premišljevanja 
Stacijo,  to  je  dotično  cerkev  v  Rimu,  kjer  se  dobijo  »štacijonski« 
odpustki.  Večinoma  so  ti  odpustki  jako  veliki:  »defet  tavshent  Icjt«, 


Frančišek  Reb61:  Matija  Naglic  in  njegova  roltopisna  ostalina.        63 


»osem  inu  dvGJfGt  tavshcnt  Icjt,  inu  ravnu  tolikukrat  fhtirdefet 
dnevov  odpuftiki«  (str.  60),  »pctnajft  tavshcnt  lejt  odpuftiki  inu 
odpufhanJG  tiga  trctiga  dejla  grehov"  (!)  (str.  112).  To  je  proti  nauku 
katoliške  cerkve.  Morda  se  misli  tu  na  kazni  za  grehe,  kakor  je 
to  n.  pr.  izraženo  na  str.  260:  »defet  tavshent  lejt  odpuftiki,  inu 
odpufhanJG  teh,  fkusi  treti  dejl  grehov  saflushenih,  zhafnih  fhtrafing«. 
Ti  odpustki  se  mi  zdijo  nekoliko  sumljivi,'  dasi  je  Hevcneši  v 
predgovoru  zapisal:  »Potler  fim  gori  sapifal  te  fvete  Shtacionfke 
odpuftkc,  katere  fta  ta  dva  Rimfka  Papcsha  Grogor  ta  VIIL2  inu 
Sixtus  ta  V. 3  vfim  Marianfkim,  k*  ti  pervi  Rimfki  Bratovfhni  per- 
pifanim  Bratam  darotlivu  dodejlila.«  —  Potem  je  navedel  Heveneši 
in  po  njem  Hasl  še,  kateri  list  in  kateri  evangelij  se  bere  pri 
sv.  maši  dotičnega  dneva,  k  sklepu  pa  je  dostavil  še  dnevno 
cerkveno  molitev.  Rupnik  ni  zaznamenjal  posameznih  dni  v  postu, 
ob  katerih  naj  bi  se  premišljevali  dotični  odstavki,  namesto  vzdi- 
hovanje« je  ohranil  »Affcctus«  in  je  izpustil  vse  štacije  in  vse 
drugo,  kar  je  pri  Hevenešiju  potem  sledilo. 


Naglic  je  spisal  vsebino  teh  premišljevanj  prav  posebno 
vestno  na  28  straneh.  K  sklepu  je  dostavil:  »To  jspifane  aprila  ta 
4.  ti«  —  najbrže  1. 1824.  —  »Konz  —  fine  —  ende.« 

Naj  omenim  še  glede  Haslove  izdaje,  da  je  Hasl  rabil  besedo 
»rameno«  (==  zelo,  jako).  Na  koncu  Hevenešijevega  predgovora 
beremo  namreč:  »Toku  ta  vofhi  (Gospodovo  tolažbo  v  življenju 
in  ob  smrti),  kateri  je  lete  bukvize  ta  narpervi  vkupej  sloshil  — 
Namerzh  ta  vfe  zhlovefhke  dufhe  k^njeh  vezhnimu  isvelizhanju 
perpraviti  raminu  shelni  P.  Gabriel  Heveneši  is  Tovarfhtva  Jesu- 
foviga.« 

1  Navadno  so  bili  taki  odpustki  v  cerkvah  v  kamen  vsekani,  zato 
moramo  biti  glede  takih  odpustkov  zelo  previdni !  Prim.  Historisches  Jahrbuch 
dcr  GOrrcsgesellschaft  XXVIII.,  1.  zv.  1.  si. 

2  Vladal  samo  leta  1187. 

3  1585-1590. 


Kulturne  slike  z  Balkana. 

Piše  prof.  dr.  )os.  Debcvec  (Kranj). 

I.  Zapoznela  »vojska«  v  Grčiji. 

Na  Balkanu  neprenehoma  vre,  neprenehoma  se  nekaj  kuha; 
Balkan  je  sedaj  nekako  središče  evropske  politike,  Paridovo  jabolko, 
ki  utegne  vsak  trenutek  povzročiti  krvav  ples.  O  bombah,  o  zarotah, 
o  umorih  se  nam  poroča  iz  balkanskih  držav;  samo  v  Grčiji  je 
nekako  vse  tiho.  Pred  nekaj  leti  je  bila  Kreta  razburila  svet;  odtedaj 
se  nič  več  ne  govori  o  novih  Grkih;  samo  stare  Grke  še  kličejo  po 
gimnazijah  iz  grobov.  In  vendar  imajo  sedanji  Grki  v  deželi  — 
vojsko,  hudo,  hudo  vojsko,  ne  sicer  perzijsko,  xie  peleponeško,  ne 
korintsko,  pač  pa  —  nekakšno  abecedno!  Se  mi,  narod  filologov, 
smo  jo  nekako  srečno  prestali,  in  Grki,  potomci  starih  Helenov,  ki 
so  nam  ustvarili  filozofijo  in  vso  jezikoslovno  znanost,  ti  naj  bi  se 
zdaj,  v  XX.  stoletju,  med  seboj  vojskovali  zaradi  jezika?  In  vendar 
je  tako,  in  sicer  prav  zato,  ker  so  potomci  starih  Helenov  in  se 
je  počasi  vkoreninil  med  njimi  predsodek,  da  morajo,  ako  hočejo 
pred  svetom  kaj  veljati,  sedaj,  po  2500  letih  pisati  v  svojem  višjem 
slovstvu  in  časopisih  isti  jezik,  iste  oblike,  kakor  so  jih  pisali  slavni 
atiški  govorniki  Ajshin,  Antifon,  Demosten,  Izokrat  i.  dr.,  ki  so  bili 
v  IV.  stoletju  pr.  Kr.  cvet  najčistejšega  aticizma. 

V  4.  stoletju  pr.  Kr.  za  Demostena  je  bila  grška  proza  v  Atenah 
na  vrhuncu  dovršenosti  in  blagoglasja  (brez  hiata,  brez  kadenc).  Tu 
pride  nesrečna  bitka  pri  Hajroneji  (leta  338.  pr.  Kr.).  Tedaj  je  umrla 
za  večno  grška  svoboda,  ni  pa  umrla  —  večno-mlada,  deviška  božiča 
Atena.  Stopila  je  z  visoke  akropole  atenske  ter  nastopila  pot  dol  v 
nižavo,  med  ljudstvo.  Zlato  in  slonokoščeno  obleko,  ki  jo  je  nosila 
dotlej,  so  ji  ugrabili;  zato  pa  si  je  ogrnila  priprosto  zeleno  obleko 
(zelena  oljika  je  bilo  njej  sveto  drevo)  ter  se  napravila  na  pot  po 
svetu.  Doslej  je  bila  navezana  le  na  svoje  mesto  Atene;  odslej  bo 
njen  ves  tedaj  znani  svet.  Poudariti  moramo,  da  je  ostal  doma 
Apolon  delfski,  se  počasi  staral  ter  umrl;  ostala  je  doma  Hcra, 
vladarica  Sparte,  se  postarala  in  umrla;  ^  po  svetu  je  šla  torej  edinole 

1  Zanimivo  pa  je,  da  je  zapustila  hčerko,  ki  Se  danes  živi  —  govorico 
tsak6nsko  v  gorah,  južno-vzhodno  od  Sparte;  Tsakonci  (kakih  8700  duS)  so 
pristni  potomci  starodavnih  Lakoncev  ter  čudovit  vzgled,  kako  se  v  goratih 
zakotjih  skozi  stoletja  in  tisočletja  ohrani  jezikovni  otok  vkljub  vsem  vi- 
harjem in  prevratom,  ki  se  god^  v  nižavah. 

bistroumna  Atena  ter  liki  slovenska  desetnica  prehodila  vesoljni  svet. 
Po  smrti  Aleksandra  Velikega  (leta  323.  pr.  Kr.)  so  ustvarili  njegovi 
generali  iz  velike  Aleksandrove  svetovne  države  več  manjSih  držav, 
tako  Ptolemej  v  Egiptu,  Selevk  v  Siriji,  Antipater  v  Makedoniji. 
Aleksander  in  pa  njegovi  poveljniki  so  bili  vsi  vzgojeni  v  grškem 
duhu,  v  grški  omiki  ter  so  to  omiko  sedaj  širili  po  svojih  kraljestvih. 
In  tako  se  je  napotila  božiča  Atena  v  Aleksandrijo  h  kralju  Ptole- 
meju  (II.).  Ogenj  svetega  navdušenja,  ki  ji  je  žarel  iz  oči,  sladki 
glas  njenega  govora,  lepota  njenega  obličja,  vse  to  je  očaralo  kralja 
in  ustanovil  je  njej  na  čast  muzej,  najslavnejši  starega  sveta,  kot 
tiho  zavetišče  največjim  učenjakom;  tik  muzeja  pa  je  ustanovil  ve- 
likansko knjižnico  (490.000  zvezkov,  zgorela  1.  48/47  pr.  Kr.).  Tako 
je  postala  Aleksandrija  žarišče  omike  ter  tudi  ostala  še  noter  do 
III.  stoletja  po  Kr.  Napotila  se  je  k  Selevku  v  Antiohijo  ter  mu  po- 
magala ustvariti  svetovno  mesto;  kralja  Atala  v  Pergamu  je  navdušila, 
da  je  ustanovil  po  zgledu  Ptolemejevem  veliko  knjižnico  ter  sezidal 
prekrasni  žrtvcnik  Zenov.  Kakor  v  diru  je  prehodila  Atena  ves  vzhod 
ter  ga  navezala  za  vselej  nase.  Po  vseh  večjih  mestih  in  otokih  so 
se  ustanavljale  akademije,  vseučilišča;  učenjak,  umetnik,  ki  je  enkrat 
videl  nje  vedro  čelo  ter  njen  smehljaj,  je  ni  pozabil  več.  In  tako 
se  nikdar  v  starem  veku  ni  toliko  pisalo,  predavalo,  upodabljalo, 
delalo  izumov  v  mehaniki,  kakor  v  tej  dobi,  ki  se  imenuje  helenistična.i 
Najrazličnejše  narode,  najbolj  sovražne  si  stanove  je  zvezala  ta  čudo- 
delna desetnica  z  močno  vezjo:  s  svojo  govorico.  Kakor  so  slišali 
govoriti  njo,  tako  so  govorili  po  vseh  mestih  vzhoda;  njen  (atiški) 
jezik  je  postal  občevalni  jezik  (koine).  Pa  tudi  zapad  se  ni  mogel 
dolgo  ustavljati;  v  Rimu  si  je  v  hipu  osvojila  najboljše  može.  In 
celo  njen  zakleti  sovražnik,  stari  Katon  (f  149  pr.  Kr.)  se  je  na  stara 
leta  začel  učiti  njenega  jezika.  In  tako  je  zavladala  po  vesoljnem 
svetu  .  .  .  Seveda  je  vsled  tolikih  potov  lepa  zelena  barva  njene 
obleke  na  nekaterih  mestih  obledela;  božiča  je  izgubila  kmalu  n.  pr. 
dual  in  optativ,  toda  živahnosti  ni  izgubila  nič,  ker  je  ostala  nepre- 
nehoma v  zvezi  z  ljudstvom:  ljudstvo  jo  je  razumelo  in  je  ž  njo 
govorilo.  — 

Tako  je  prišla  v  dobo  cesarja  Avgusta.  Tedaj  je  živel  in  učil 
v  Rimu  duševno  omejeni  retor  Dionizij  iz  Halikarnasa.  Temu  nikakor 
ni  ugajala  nekoliko  obledela  obleka  božiče  Atene ;  zato  jo  nekega 
dne  vjame  ter  ji  govori  trde  besede :  »Cc  te  bomo  še  dalje  pustili 
tako  hoditi  po  mestu,  se  bo  tvoja  obleka  čisto  obnosila  in  pokončala; 
jaz  pa  tega  ne  morem  dovoliti.  Čakaj!  Jaz  ti  naredim  novo  obleko, 
ki  ti  bo  ostala  nespremenjena  za  vse  čase.«  In  modra  glava,  kakor 
je  bil,  je  ročno  vzel  besedni  zaklad,  mu  kolikor  mogoče  primešal 
izrazov  iz  starih  grških  pesnikov  (Pindarja,  Alkmana,  Alkaja,  Sofokla. 
Aristofana  i.  dr.),  vse  to  prepojil  z  imenskimi  in  glagolskimi  oblikami 
klasičnih   govornikov  (Demostena  in  sodobnikov)  ter  tako  v  svoji 


J  U.  v.  Willamowitz  (»Die  Kultur  der  Gcgenwart«,  1905,  I.,  odd.  VUL, 
str.  82)  tnčni,  da  se  edino  ta  doba  starega  sveta  dš  primerjati  z  našo. 

kovačnici  napravil  železno  obleko,  čelado,  oklep  in  dolgo  haljo ,  vse 
železno,  nepregibno.  za  mladostno-živo  božico  /Iteno.  In  vklenil  jo 
je  v  tisto  železno  ali  jekleno  opravo  ter  ji  dal  ukaz :  »V  tej  opravi 
moraš  ostati  za  vse  večne  čase;  kajti  ona  bo  spominjala  vse  tujce 
na  najslavnejše  čase  atenske  zgodovine.  Grška  literatura  se  mora 
gibati  odslej  v  mejah  te  tvoje  železne  oprave.  Dionizij  je  tako  rekel 
in  oprava  (t.  j.  umetni,  po  starih  klasikih  prikrojeni  literarni  jezik) 
je  res  ostala,  samo  neka  majhna  nesreča  se  je  pripetila:  živa  božiča 
Atena  ni  ubogala  modrega  retorja,  temuč  je  pri  tisti  priči  skočila  iz 
železnega  oklepa  ter  bežala  vun  na  svobodo,  med  ljudi  .  . .  Blodila 
je  zopet  po  svetu.  Nekaj  prijateljev  je  še  imela;  tako  so  ji  zvesti  ostali 
pisci  svetih  knjig  novega  zakona;  tudi  v  Egiptu  je  imela  še  vedno 
velik  vpliv,  kakor  spričujejo  popisi,  ki  prihajajo  iz  grobov  na  dan. 

V  Rimu  pa  učeni  Dionizij  in  njegovi  nasledniki  niso  zapazili, 
da  je  iz  železnega  oklepa  ušlo  življenje;  metali  so  plodove  svojega 
uma  v  tisto  umetno  odejo  —  in  niso  zapazili,  da  se  oddaljujejo  od 
življenja. 

Ko  je  Konstantin  Veliki  premestil  svojo  prestolnico  na  vzhod, 
v  Carigrad,  so  tudi  grški  učenjaki  prenesli  tisto  železno  opravo  za 
za  božico  Ateno  v  prestolnico  vzhodnega  rimskega  cesarstva  in  vsak 
spis  je  moral  nositi  tisto  »opravo«.  Vsled  tega  je  ostalo  bizantinsko 
slovstvo,  ki  se  pričenja  v  Carigradu  s  Konstantinom  (324—337), 
brez  vpliva  na  nižje  ljudstvo. 

Uboga  desetnica  pa  se  med  tem  skriva  v  siromašnih  kočah 
preprostega  ljudstva  in  se  ne  sme  prikazati  v  javnost.  Prvič  po  dolgem 
času  pride  do  besede  v  VI.  stoletju  (letopisec  Joannes  Malalas,  ki  je 
zato  pisal  »vsakdanjo«  grščino,  ker  se  ni  učil  v  šolah  umetne,  Dio- 
nizijeve);  v  VII.  stoletju  se  je  usmili  Leontij  neapelski,  pisec  življenja 
svetnikov,  v  IX.  stoletju  letopisec  Teofrast,  v  X.  pa  celo  —  kdo  bi 
si  mislil!  —  pisatelj  s  cesarskega  dvora,  Konstantin  Porfirogenet 
Sirota  je  že  začela  upati,  da  se  bodo  učeni  krogi  izpametovali  ter 
jo  rešili  pozabljenosti.  Toda  zopet  se  je  bridko  varala;  kajti  prav 
takrat  (sredi  IX.  stoletja)  je  nastopil  učeni  Fotij,  ki  je  strastno  ljubil 
staro  klasično  slovstvo,  rešil  brez  števila  starih  rokopisov  pogina 
ter  vzbudil  novo  zanimanje  za  starodavno  grško  omiko.  Posledica 
je  bila,  da  so  tisto  železno  ali  jekleno  opravo,  ki  je  bil  Dionizij 
hotel  vanjo  vkleniti  božico  Ateno.  začeli  iznova  snažiti  in  likati,  da 
da  bi  se  še  bolj  iz  nje  svetila  starodavnost.  Dosegel  je  Fotij  s  svojim 
slavljenjem  starih  klasikov  to,  da  so  bizantinski  pisatelji  v  XII.— XV. 
stoletju  pisali  bolj  »klasično«,  nego  prejšnji,  od  VI.— X.  stoletja.  (Krum- 
bach,  »Die  griechische  Literatur  des  Mittelalters«,  p.  152.  »Kultur  dcr 
Gegenwart«,  1.  c.)  Vsled  tega  je  pa  tudi  čimdalje  večja  odrevenelost 
v  slovstvu.  Kakor  sežgana  puščava  je  vsa  umetna  bizantinska  lite- 
ratura: edina  prijazna  zelenica  je  verski  pesnik,  diakon  Romanos, 
(v. VI.  stoletju),  ki  je,  kakor  sam  pripoveduje,  v  neki  božični  noči. 
prisostvujoč  polnočnici  v  dvorni  cerkvi  carigrajski,  ves  omamljen  od 
svetlobe  nebrojnih  luči,  bleščečih  zlatih  mozaikov  ter  zažganega 
kadila  prejel  iz  neba  dar  poezije.  Nekateri  njegovi  slavospevi  so  pravi 

biseri  verske  poezije.  Žalibog,  da  je  pel  v  jeziku,  kakor  bi  ga  bil  pred 
1000  leti  rabil  Sofoklej!  Za  zgled  navajamo  eno  vrstico  himne,  na 
sv.  tri  kralje: 

xal  zb  ^o>s  aou,  x6p'.3. 
š«?'  "^liAg,  sv  imvvoiaai 

6t»VO0VT«5    06 

f^^,  i<f  dvr<€, 

zb  (?>(•);  T-i  dnpcJafcov ! 

Slovensko:  Prikazal  si  se  danes 
vesoljnemu  svetu 
in  tvoja  luč,  o  Gospod, 
se  je  razlila  nad  nas,  ki  te  v  razsvetljenju 
slavimo; 

priSel  si,  prikazal  si  se, 
luč  nedostopna! 

In  božiča  Atena?  Kako  se  je  godilo  njej  v  teh  »učenih«  časih? 
Zelo  se  je  spremenila  od  tedaj,  ko  je  srečno  ušla  Dioniziju  iz  Hali- 
karnasa.  Saj  pa  tudi  ni  čuda,  da  se  je  spremenila!  V  boljše  kroge 
ni  smela,  v  nobeno  učeno  družbo;  potikala  se  je  torej  po  ulicah 
carigrajskih  ter  ondi  govorila  z  ljudmi;  blodila  je  po  grških  pokra- 
jinah, Tesaliji,  Atiki,  Peleponezu;  begala  je  po  otokih  jonskih;  rada 
je  obiskovala  otok  Kreto:  povsod  je  govorila  z  ljudmi.  Pretrpela  je 
pa  v  teh  stoletjih  tudi  hude  udarce  s  svojim  ljudstvom  vred:  od 
severa  dol  so  prihruli  slovanski  narodi  ter  napadali  njeno  ljudstvo; 
od  zapada  so  prihajali  premeteni  Italijani  ter  ponujali  s  svojo  kramo 
tudi  svojo  omiko;  od  vzhoda  so  se  ji  bližali  Turki  ter  s  strahom 
napolnjevali  srca  njenih  otrčk.  2iveti  v  večnem  strahu  in  trepetu, 
potikati  se  po  umazanih  kočah,  govoriti  les  kmeti  in  pastirji  —  pri 
tem  pa  ne  izgubiti  prvotne  atiške  lepote  in  gibčnosti?  Nemogoče! 
Na  obleki  vidimo  razne  zaplate:  romanske,  slovanske,  turške  besede. 
Posebno  veliko  zaplato  zapazimo  na  enem  mestu:  revica  je  izgu- 
bila infinitiv,  —  nastala  je  velika  luknja,  ki  jo  je  bilo  treba  zašiti. 
(Novogrščina  opisuje  nedoločnik,  n.  pn  dkv  ojvogm  vd  yQdy)(o  =  ne 
morem  pisati,  pravzaprav:  ne  zmorem,  da  [va  m.  iva]  pišem.)  Tudi 
mnogo,  mnogo  besed  je  pozabila,  ki  jih  je  vedela  še  tedaj,  ko  se 
j€  napravila  prvič  po  svetu.  Toda  nič  ne  de!  Pri  svojem  ciganskem 
življenju  se  je  pa  priučila  tudi  mnogo  novih,  jako  lepih,  ki  jih 
Periklej  in  Demosten  nista  poznala,  a  ki  so  morda  tudi  že  takrat 
živele  v  kočah  siromakov.  (N.  pr.  konj  =  ro  dXoyo,  vino  =  to  xoaai, 
voda  =  TO  vbq6  itd.) 

In  če  ji  gledamo  na  ustnice,  kadar  govori,  vidimo,  da  se  je 
mnogo  spremenila  njena  izgovarjava.  Toda  vkljub  vsem  spremembam, 
vkljub  vsem  viharjem  se  ji  še  pozna  na  obrazu  plemeniti  izraz 
atiške  lepote  in  tudi  temeljna  barva  njenega  krila  je  še  vedno  — 
zelena.  Torej  ^e  vedno  jasno  kaže:  večnomlada  hčerka  sem  atiške 
zemlje!  Zagorela  sem  v  obraz,  finih  Fejdijevih  potez  ne  vidiš  morda 

več  v  mojem  obličju,  toda  zdravo  barvo  imam,  brez  lepotičja,  nič 
narejenega!  Ves  čas  sem  živela  z  ljudstvom,  delila  ž  njim  žalost  in 
veselje,  in  trdno  upam,  da  me  bo  ljudstvo  enkrat  postavilo  nazaf 
na  akropolo! 

Večkrat  še  je  božiča  za  trdno  upala,  da  jo  rešijo  pozabljenosti. 
Ko  je  okrog  1. 1300.  v  sosednji  Italiji  pesnik  Dante  dotlej  zaničevana 
pastorko  —  italijanščino  —  povzdignil  na  prestol  v  svoji  »nebeški 
komediji«  ter  s  tem  zadal  smrtni  udarec  latinščini,  ki  je  počasi 
izbirala  tudi  v  prozi,  je  tudi  naša  preganjana  božiča  Atena  upala, 
da  tudi  njo  doleti  ista  sreča.  Toda  zastonj  je  pričakovala;  grška 
zemlja  je  bila  pusta,  nerodovitna  in  ni  mogla  roditi  bogonadarjenega 
pesnika,  kakor  je  bil  Dante. 

Prišlo  je  leto  1453.,  ko  se  je  zrušil  trhli  prestol  bizantinskih 
cesarjev.  Zopet  se  je  nadejala  uboga  desetnica,  češ:  učenjaki,  moji 
najhujši  nasprotniki,  so  bežali  iz  Carigrada,  morda  mi  sedaj  zasijejo 
milejše  zvezde.  Toda  prazne  sanje !  Učenjaki  so  vzeli  s  seboj  tisto 
nesrečno  Dionizijevo  jekleno  haljo  ter  jo  nekam  skrili  —  za  poznejše 
čase.  Božiča  pa  je  sedaj  zbežala  s  klefti  (6  xXiq)Tr)g,  izg.  kleftis, 
podobno,  kar  srbski  hajduki)  ter  z  njimi  zlagala  narodne  pesmi  o 
svobodi,  o  junaštvu,  o  bojih  s  Turki. 

Sredi  XVI.  stoletja  je  završalo  po  vsej  Evropi:  pri  Slovencih 
je  tedaj  Primož  Trubar  povzdignil  svoje  dolenjsko  narečje  v  knji- 
ževni jezik.  Božiča  Atena  je  tudi  poslušala  —  vse  tiho!  V  Grčiji 
vse  mrtvo  ... 

Minilo  je  zopet  dvesto  let  in  prišlo  je  1. 1750.,  ko  se  je  začul 
glas:  »Vrnimo  se  k  prirodi!«  Pripravljala  se  je  doba  romantike,  tako 
navdušena  za  vse,  kar  je  narodnega.  Ko  je  koncem  XVIII.  stoletja  na 
Dunaju  p.  Pohlin  Slovencem  hotel  biti  nekak  Dionizij  iz  Halikarnasa 
ter  slovenščino  vkleniti  v  vezi  svoje  slovnice,  se  je  oglasil  proti 
njemu  2iga  Popovič,  potem  pa  Jernej  Kopitar,  naglašujoč  pravice 
živega  govora  narodovega.  V  tej  lepi  dobi  je  bilo,  ko  so  Srbi  dali 
slovo  mrtvemu  starocerkvenemu  jeziku  ter  začeli  pisati  živi  jezik 
(Dozitej  Obradovič,  zlasti  pa  Vuk  Karadžič,  leta  1814.,  ko  je  prvič 
obelodanil  zbirko  srbskih  narodnih  pesmi);  v  istem  času  so  tudi 
Rusi  —  naši  božiči  Ateni  dobri  znanci  kot  bratje  po  veroizpovedi 
in  grški  omiki  -—  pustili  staro  cerkveno  slavjanščino  ter  uvedli  v 
slovstvo  živi  govor  velikoruskega  mužika  (slovničar  Lomonosov 
1712—1765,  do  zmage  pa  je  pripomogel  ruskemu  jeziku  N.  Ka- 
ramzin  1766—1826).  Veselo  pričakovanje  je  navdajalo  v  tem  času 
nesrečno  desetnico:  morda  vstane  tudi  v  mojem  narodu  mož,  ki  bo 
zagovarjal  moje  pravice?  Toda  zopet  vse  tiho  ... 

Toda  čuj,  božiča,  ni-li  nekaj  zajokalo?  Ni-li  to  glas  deteta,  ki 
kliče  tvoje  ime?  Vsa  razburjena  vstane  devica  ter  hiti  proti  zapadu. 
Na  otoku  Zante  (starogrški  Zakynthos),  blizu  tam,  kjer  je  bil  doma 
tudi  slavni  Odisej,  v  mestu  Zante  se  ustavi.  Pri  zibelki  jo  vidimo 
deteta,  čigar  lepo  čelo  poljublja.  S  svojim  poljubom  mu  je  vdihnila 
tudi  svojega  duha,  svojo  ljubezen.  Dionizij  Solomos  (1798—1857) 
e  ime  temu  detetu;  to  je  najslavnejši  novogrški  pesnik,  in  kar  je 

bilo  božiči  Atcni  v  največjo  tolažbo,  pel  je  svoje  lirične  pesmi  v 
živi  govorici  svojega  naroda,  torej  v  novogrSčini.  Morda  ni  daleč 
ta  dan,  ko  se  premislijo  tudi  učenjaki  ter  novogrščini  dovolijo  vstop 
tudi  v  znanstveno  prozo?   Takrat  je  bil  še  daleč. 

Sušca  meseca  1.  1821.  se  je  vzdignil  novogrški  narod  proti 
turškemu  nasilstvu;  do  leta  1827.  se  je  nagibala  bojna  sreča  zdaj 
na  grško,  zdaj  na  turško  stran.  Vsake  zmage  se  je  naša  desetnica 
srčno  razveselila;  vsak  poraz  jo  je  globoko  razžalostil.  Najbolj  pa 
je  jokala  v  teh  burnili  letih  nad  zaslepljenostjo  svojega  ljudstva,  ki 
se  je  med  seboj  klal6  kakor  stari  Grki!  Vtem  času  je  Atenin  ljub- 
ljenec Dionizij  Solomos  zložil  svojo  najslavnejšo  »odo  na  svobodo«. 

Res  je  napočil  svobode  dan!  Bratje  po  veri,  Rusi,  so  jo  po- 
darili nesrečnemu  narodu.  Dne  30.  septembra  L  1834.  je  slavil  svoj 
slavnostni  vhod  v  Atene  prvi  novogrški  kralj,  Oton,  sin  bavarskega 
kralja  Ludovika  I.  L.  1837.  so  otvorili  vseučilišče  v  Atenah.  »Sedaj 
bode  konec  mojih  blodenj,«  tako  si  je  mislila  revica  Atena,  »sedaj 
mi  postavijo  prestol  v  najlepši  dvorani  novega  vseučilišča;  okrog 
mene  se  bodo  zbirali  učenjaki,  mene  bodo  postavili  za  vzor  mla- 
dini!« Kako  lepe  sanje!  Toda  prišlo  je  zopet  drugače.  Učenjaki  so 
našli  tisti  nesrečni  oklep  Dionizija  iz  Halikarnasa  ter  ga  privlekli  v 
avlo  novega  vseučilišča.  V  ta  stari  stroj  naj  vliva  novogrška  mladina 
—  tako  zahtevajo  učenjaki  —  plodove  svojega  uma!  In  razočarana, 
ranjena  v  sreč  je  zopet  zbežala  božiča  Atena  vun  iz  svojega  mesta, 
vun  v  planine,  na  kmete,  na  otoke,  med  priprosto  ljudstvo  .  .  . 

Toda  bliža  se  čas  maščevanja!  Kakor  vse  kaže,  ne  bp  dolgo, 
ko  te  bodo  tvoji  osvetniki  s  slavo  peljali  na  vseučilišče  in  na  tvoje 
nekdanje  stalo,  na  akropolo! 

Čuvaj  starega  Dionizijevega  oklepa  na  vseučilišču  v  Atenah 
je  sedaj  vseučiliški  profesor  Jurij  Hatzidakis  (rojen  23./24.  no- 
vembra 1.  1848.  na  Kreti);  dasi  izmed  vseh  sedanjih  Grkov  najbolje 
pozna  vso  zgodovino  božiče  Atene  —  torej  novogrščine  — ,  vendar 
smatra  za  svojo  najvažnejšo  nalogo,  da  v  potu  svojega  obraza  čisti 
in  snaži  stari,  že  zarjaveli  oklep  Dionizijev;  za  njim  pa  stoji  vsa 
kraljeva  vlada.  In  ker  so  oklep  očistili,  da  se  lepo  sveti,  imenujejo 
to  svojo  nenaravno  starogrško  jezikovno  strujo  Ka^&^agevovaa  = 
čista!  In  postavili  so  tega  svojega  malika  na  visok  podstav  z  visoko- 
donečim  napisom:  "E/M]veg,  dočim  se  ljudstvo  po  vsem  Grškem  in 
otokih  imenuje  Po^fjitoi  (izg.  Romji)  t  j.  (vzhodni)  Rimljani! 

L.  1 888.  je  počil  prvi  strel  zoper  to  trdnjavo  Dionizija  iz  Hali- 
karnasa! Od  daleč  je  sicer  prišel  strel,  a  zadel  je  v  živo.  Ivan 
Psihari,  profesor  novogrščine  v  Parizu  (rojen  1.1854.  v  Odesi  Od 
grških  staršev,  vzgojen  pa  na  francoskem)  na  zavodu  fecole  des 
langues  orientales  vivantes,  je  sprožil  ta  strel  iz  topa  in  sicer  v 
svoji  knjigi  »Moje  potovanje«,  pisani  v  živem,  narodnem  jeziku; 
tu  zahteva,  da  se  vse  novogrško  slovstvo,  leposlovje  in  znanstvo, 
poezija  in  proza,  postavi  na  prirodno  podlago  živega  jezika.  Vzor 
mu  je  jezik  novogrških  narodnih  pesmi  in  pa  gori  omenjeni  lirik 
Dionizij  Solomos! 

Silno  je  odmeval  ta  strel  iz  daljnega  Pariza;  bil  je  bojno  zna- 
menje  za  odločilno  vojsko.  Pri  tej  priči  se  je  začelo  vse  gibati  in 
pripravljati  na  boj.  Okrog  Psiharija  se  zbira  vedno  več  sobojevikov. 
Aleksander  Pa  1  lis  (rojen  1. 1851.  v  Pireju)  je  1. 1902.  prevedel  sveto 
pismo  novega  zakona  v  novogrSčino.  Nezaslišano!  Privrženci  Dioni- 
zijevega  stroja  so  nahujskali  ljudstvo  v  Atenah  k  vstaji  zaradi  te 
»oskrumbe!«  L.  1904.  je  prevedel  isti  pisatelj  tudi  »Iliado«  v  novo- 
grščino  ter  del  Kantove  »Kritik  der  reinen  Vernunft«;  Eftaliotis 
pa  je  pričel  pisati  zgodovino  v  novogrščini:  vse  to  z  namenom,  da 
dokažejo  starokopitnežem,  kako  lahko  se  obdelujejo  vse  stroke  člo- 
veškega znanja  tudi  v  zaničevanem  narodnem  jeziku.  Kdo  bi  mislil, 
da  je  treba  v  XX.  stoletju  kaj  takega  šele  dokazovati!  —  Tudi  v 
Atenah  samih  živi  nekaj  dobrih  bojevnikov  pravice  božiče  Atene: 
lirika  Drozinis  in  Palamas.  Največji  top  pa  imajo  ti  možje  nastavljen 
v  Parizu,  tednik  6  Nov  fidg,  ki  zagovarja  njih  ideje. 

Vse  novogrško  razumništvo  je  sedaj  razdvojeno  v  dva  tabora; 
za  sedaj  je  večina  še  za  stari  »oklep«;  evropski  učenjaki,  kakor 
Krumbacher,  Brugmann  i.  dr.  pa  so  odločno  na  Psiharijevi  strani. 

In  tako  se  doslej  nečloveško  preganjana  božiča  Atena  zopet 
bliža  svojemu  mestu,  počasi,  počasi  ...  a  zdi  se,  da  si  ga  bo 
slednjič  osvojila! 

To  vprašanje  pa  je  tudi  svetovne  važnosti;  kajti  sedanji  grški 
narod  mora  izpolniti  še  veliko  kulturno  nalogo,  ki  jo  bo  pa  iz- 
vršil le,  če  se  slovstvo  pomladi  v  narodnem  duhu.  Vsa  Levanta 
občuje  v  novogrščini;  Jtov  Jt^g  (kam  greš?)  do)ae  /nov  sva  zgaoi- 
jraidl  fiov  (ne  rmvov  piov)  govori  vsa  Grčija,  vsa  Mala  Azija,  pri- 
prosto  ljudstvo  pa  tudi  omikani  stanovi  v  vsakdanjem  govoru;  le  z 
največjim  naporom  se  v  šolah  vbijajo  mladini  stare,  mrtve  oblike. 

Vzemimo  v  roke  zemljevid  (obe  zemeljski  poluti)  ter  premiš- 
Ijujmo  lepe  besede,  ki  so  v  tesni  zvezi  z  našo  razpravo  (* Kultur 
der  Gegenwart«,  1905,  1.  c,  str.  238  nsl.): 

»Veliko  zgodovinsko  dejstvo  leži  pred  nami:  v  sredi  med  ka- 
toliško-protestantskim,  romansko -germanskim  zapadom,  ki  velja  — 
s  svojimi  izvunevropskimi  razrastki  vred  —  kot  edino  pravo  gojišče 
in  zavetišče  moderne  kulture,  pa  med  nekrščanskim  vzhodom  se 
nahaja  neki  drugi  kulturni  svet,  pol  evropski,  pol  azijski,  po  veri 
izvečine  grškopravoslaven,  po  narodnosti  na  enem  koncu  grški,  na 
drugem  slovanski,  vanj  pa  spadajo,  vkljub  razlikam  glede  na  na- 
rodnost in  vero,  tudi  Rumuni  in  Albanci,  Kopti  in  Sirci,  Armenci. 
Georgijci  in  še  drugi  krščanski  narodi  na  Kavkazu.  Romansko -ger- 
manski zapad  je  razširil  krščansko  omiko  v  zadnjih  štirih  stoletjih 
čez  vso  amerikansko  celino;  grško -slovanski  svet  se  danes  zaveda 
svoje  naloge,  da  enako  oplodi  bližnji  in  daljni  vzhod.« 

Nato  pa  pisatelj  govori  v  preroškem  duhu:  »Cez  štiristo  let 
bo  pazni  zgodovinar  videl  morda  to-le  čudovito  dejstvo:  romansko- 
germanska  kultura,  izšla  iz  starejše,  latinske  dobe  rimskega  cesarstva* 
si  je  osvojila  Ameriko,  in  sicer  prvotno  Germani  sever,  Romani  sre- 
dino in  jug,  pozneje  pa  močnejši  germanski  živelj  tudi  velike  dele 

juga;  grško -slovanska  kultura  pa,  vzrastla  iz  mlajše  grške  dobe 
cesarstva,  se  je  mnogo  pozneje  razvila,  zato  pa  tudi  mnogo  pozneje 
pričela  svoje  svetovno  *  zgodovinsko  kulturno  poslanstvo  ter  si  osvojila 
—  seveda  pod  čisto  drugačnimi  uveti  ter  drugače  ko  pa  prej  njena 
romansko -germanska  sestra  —  velik  del  azijske  celine,  in  sicer 
Slovani  pa  ž  njimi  politično  spojeni  manjši  narodi  sever  ter  dele 
osrednje  Azije,  Grki  in  Armenci  pa  južne  dele  tega  kulturnega  kroga. 
V  tihem  morju  zadevajo  žarki  obeh  iz  rimskega  cesarstva  vzrastlih 
kultur,  ki  so  šli  eni  proti  zapadu,  drugi  proti  vzhodu,  drug  ob  dru- 
gega in  tam  se  stika  obroč,  ki  je  izšel  iz  večnega  mesta  in  ki  zdaj 
obsega  vesoljni  svet.« 


Boj  za  svetovni  nazor. 

Poroča  dr.  A.  Pavlica  (Gorica). 

L.  1905.  je  predaval  prof.  Ernest  Haeckel  v  Berlinii  o  darvi- 
nizmu  in  razvojni  podmeni.  Veda  je  dognala  —  to  je  bil  zmisel 
njegovih  govorov  — ,  da  so  se  vsa  organična  bitja  razvila  iz  enega 
bitja  in  da  se  je  tudi  človek  razvil  iz  živali.  Pri  tem  se  je 
skliceval  tudi  na  jezuita  E.  Wasmanna  in  njegovo  knjigo:  »Die  mo- 
derne Biologie  und  die  Entvvicklungstheorie.«  Jezuit  Erich  Wasmann 
je  odgovoril  Haeckelu  v  odprtem  pismu  (objavljenem  2.  maja  1905 
v  »Germania«  in  »K6ln.  Volkszeitung«) ,  kmalu  potem  pa  sprejel 
povabilo  iz  Berlina,  da  v  javnih  predavanjih  razloži  svoje  nazore 
o  prepornem  problemu.  Predaval  je  torej  o  descendenčni  teoriji  v 
Berlinu  meseca  februarja  1907.  Zadnji  večer  je  bila  javna  razprava 
med  njim  in  med  navzočimi  učenjaki  naravoslovci.  Vsa  javnost  je 
napeto  zasledovala  ta  moderni  duševni  boj.  Nemško  časopisje  je 
objavilo  nad  500  člankov  o  teh  predavanjih.  Ker  so  nekateri  resnico 
krivili  in  pačili,  je  izdal  sedaj  Wasmann  po  stenogramih  objektivno 
poročilo  o  tem 'boju:  »Der  Kampf  um  das  Entwicklungsproblem  in 
Berlin«  (Primeri:    »Cas«,  L,  1907.),  str.  476.) 

Program  za  Wasmannova  predavanja  in  za  javno  razpravo 
so  podpisali  znani  naravoslovci:  dr.  med.  Horn,  prof.  dr.  Kni),  pro- 
fesor Kolbe,  prof.  dr.  Plate,  Rintelen  in  prof.  dr.  Waldeyer.  Program 
je  obsegal  štiri  točke,  in  sicer:  l.Dne  13.  februarja  predavanje  jezuita 
Wasmanna  o  razvojni  teoriji.  2.  Dne  14.  februarja  predavanje  jezuita 
Wasmanna  o  teističnem  in  ateističnem  razvojnem  nauku  ter  o  dar- 
vinizmu  posebej.  3.  Dne  17.  februarja  predavanje  jezuita  Wasmanna 
o  razvojni  teoriji  z  ozirom  na  postanek  človeka.  4.  Dne  18.  febru- 
arja javna  razprava  o  Wasmannovih  predavanjjh. 

Javnih  predavanj  dne  13.,  14.  in  17.  februarja  se  je  udeležilo 
do  icioo  poslušavcev,  med   njimi  mnogo  znanstvenikov  iz  Berlina 

in  iz  cdc  Nemčije,  javne  razprave  pa  do  2000  poslušavcev.  Vstop* 
niče  so  se  delile  po  programu,  neodvisno  od  Wasmanna.  Javne 
razprave  v  začetku  niso  nameravali.  Določili  so  jo  šele  pozneje, 
ker  sicer  prof.  Plate,  član  nemške  monistovske  zveze  in  glavni  učenec 
Haeckelov,  ni  hotel  podpisati  programa.  Osem  dni  pred  prvim  Was- 
mannovim  predavanjem  so  bile  razprodane  že  vse  vstopnice. 

V  prvem  predavanju  je  prišel  jezuit  Wasmann  do  tega-le 
zaključka:  Teorija  o  nepremenljivosti  vrst  (species)  je  po  njego- 
vem mnenju  nevzdržljiva.  Razvojna  teorija  ima  dovolj  dokazov, 
direktnih  in  indirektnih,  ki  jih  ne  moremo  prezirati.  Direktne  do- 
kaze nam  podaja  izkušnja,  ki  uči,  da  se  razvijajo  organična  bitja 
še  dandanes.  Indirektne  dokaze  nam  podaja  primerjajoča  morfolo- 
gija, anatomija,  primerjajoča  bionomija,  paleontologija  itd.  Nove 
tvorbe  niso  samo  ponavljanje,  ampak  tudi  prenavljanje.  Vprašanje 
je,  kako  daleč  sega  moč  razvoja  organičnih  bitij?  Na  to  vprašanje 
odgovarjajo  različno. 

Naravoslovje  podaja  v  nekaterih  slučajih  precej  verjetne  do- 
kaze za  razvijanje  vrst  istega  rodu  in  celo  rodov  iste  družine,  družin 
istega  razreda  in  razredov  istega  reda.  Cim  dalje  pa  gremo,  tem 
manj  je  verjetnih  dokazov.  Trditev,  da  bi  se  bile  razvile  vse  živali 
iz  ene  oblike,  nima  nobene  znanstvene  podlage.  Celo  ničeva  je  pa 
trditev,  da  bi  se  razvile  vse  živali  in  rastline  in  sploh  vsa  orga- 
nična bitja  iz  ene  oblike.  To  so  prazne  marnje.  Največji  naravo- 
slovci so  danes  v  tem  edini.  Hertwig,  prof.  Boveri,  Steinmann. 
Koken,  Diener,  Wettstein,  Virchow  in  drugi  pravijo,  da  so  vsi  do- 
kazi za  monofiletični  (enostebelni)  razvoj  vseh  živečih  bitij  prazni. 
Veda  mora  priznati  polifiletični  (večstebelni)  razvoj.  To  potrjuje  tudi 
s  v.  p  i  s  m  o  ,  ki  pravi  (Gen.  1,11  —25),  »da  je  ustvaril  Bog  rastline 
in  živali  po  njih  plemenih«  (izraza  .pleme'  seveda  ne  smemo  jemati 
v  današnjem  pomenu).  Dejstva,  na  katerih  sloni  razvojna  teorija, 
ne  nasprotujejo  niti  sv.  pismu,  niti  krščanskemu  svetovnemu  nazoru. 

V  drugem  predavanju  je  dokazal  Wasmann  to-le:  Iz 
osnovnih  naukov  monističnega  in  teističnega  naziranja  je  razvidno, 
da  je  v  prvem  vse  polno  ugank,  dočim  je  v  poslednjem  ena  sama 
uganka,  t.  j.  stvarjenje  iz  nič.  Stvarjenje  iz  nič  je  uganka, 
pa  le  uganka  in  nič  drugega,  ker  ne  nasprotuje  razumu.  Razum 
celo  spozna,  da  svet  ni  večen  in  da  je  imel  začetek.  Ce  je  imel 
začetek,  ga  prej  ni  bilo.  Iz  tega  sledi,  da  ga  je  moralo  stvariti 
drugo  bitje,  ki  je  nujno  večno,  ki  ima  vzrok  za  svoje  bivanje  v 
samem  sebi. 

S  tem  je  rešena  ta  uganka.  Komur  pa  je  rešena  ta  uganka, 
zanj  ni  sploh  noben  nauk  teističnega  naziranja  več  uganka.  V 
teističnem  naziranju  je  torej  ena  sama  uganka.  Vse  drugače  pa  je 
v  monističnem  naziranju.  Tu  je  brez  števila  ugank.  Uganka  je 
n.  pr.  večnost  materije,  ki  polegtega  nasprotuje  tudi  našemu  razumu. 
Materija  je  namreč  izpremenljiva,  a  večno  more  biti  le  neizpremen- 
Ijivo  bitje.  Uganka  je,  odkod  prvo  gibanje  materije.  Ce  se  ma- 
terija  nekdaj    ni    gibala,   odkod   prvo  gibanje?    Ce  je  bila  pa  od 

vekomaj  v  gibanju,  kako  je  mogoče,  da  se  še  niso  zravnale  vse 
svetovne  sile?  Uganka  je  dalje  red  v  naravi  in  v  vsemiru.  Slu- 
čajno ta  red  ni  mogel  nastati.  Kjer  je  red,  ki  ga  more  pojmiti  samo 
razmišljujoči  razum,  tam  je  moral  biti  tudi  stvarnik,  ki  je  zamislil 
in  napravil  ta  red.  Uganka  je  dalje  življenje  v  rastlinstvu,  žival- 
stvu in  človeku,   uganka   je  smotrnost  v  organičnih  bitjih  itd. 

V  drugem  delu  tega  predavanja  je  Wasmann  podal  natančen 
nauk  o  darvinizmu.  Kdor  si  hoče  vzgojiti  pasmo  z  določenimi 
lastnostmi,  izbere  si  par  z  dotičnimi  lastnostmi.  Tako  se  godi  v  naravi 
tudi  samoobsebi.  Živali  raznih  pasem  se  med  seboj  parijo  in  tako 
nastajajo  nove  oblike.  Lastnosti,  ki  so  bolj  močne  in  se  prilegajo 
življenskim  razmeram  bolj,  zmagujejo  nad  drugimi  manj  močnimi. 
Lastnosti,  ki  zmagujejo,  se  podedujejo,  pa  polagoma  spet  izginjajo. 
Na  ta  način  nastajajo  v  naravi  vedno  nove  oblike,  nove  pasme, 
nova  plemena  itd.  To  je  darvinizem  v  ožjem  pomenu  besede  ali  nauk 
o  selekciji  v  naravi.  Nauk  o  razvijanju  organičnih  bitij  je  bolj  splošen 
ko  darvinizem,  ker  razpravlja  na  sploh  o  razvijanju  in  ne  samo  o 
razvijanju  po  naravski  selekciji  ali  naravnem  izboru.  Ni  vsakdo,  ki 
uči,  da  se  razvijajo  organična  bitja,  že  s  tem  darvinist.  Napredka 
razvojne  teorije  nikakor  ni  pripisovati  darvinizmu.  To  je  zmota,  ki 
jo  razširja  že  več  desetletij  Haeckel.  Naravni  izbor  je  pri  razvijanju 
le  pomožen  činitelj.  Naravno  izbiranje  spada  med  zunanje  okolnosti, 
ki  odstranjujejo  v  življenskem  boju  to,  kar  se  življenskim  razmeram 
manj  prilega.  Ima  torej  le  negativen  značaj.  Razen  zunanjih  pričin 
pa  so  v  prvi  vrsti  merodajni  notranji  razvojni  zakoni,  ki  proizvajajo 
smotrne  premembe.  Notranji  vzroki  rodijo  to,  kar  se  življenskim  raz- 
meram najbolj  prilega,  dočim  zunanje  okolnosti  le  odstranjujejo,  kar 
se  ne  prilega.  Po  darvinizmu  v  ožjem  pomenu  besede  si  ne  moremo 
vsega  razložiti,  kajti  izkušnja  uči,  da  se  plemena  preminjajo  tudi,  če 
ne  izbiramo  čistih  pasem.  Vzroki  so  notranji.  Ce  so  se  n.  pr.  iz  enega 
rodu  razvila  stotera  plemena,  je  pač  jasno,  da  so  morali  biti  v  prvotni 
obliki  že  dani  pogoji  za  razvoj.  Ce  bi  že  v  prvotni  obliki  ne  bilo 
teh  pogojev,  bi  po  selekciji  ne  mogli  priti  do  plemenskih  razlik,  ker 
selekcija  se  vrši  le  tam,  kjer  je  kaj  izbirati,  kjer  so  že  dotične  last- 
nosti, ki  zmagujejo  nad  drugimi  manj  močnirni.  Selekcija  ima  torej 
le  negativen  značaj,  ker  le  odstranjuje,  kar  se  ne  prilega,  in  ohra- 
njuje, kar  se  bolj  prilega. 

Tretje  predavanje  Wasmannovo  se  je  sukalo  okolu  vpra- 
šanja o  postanku  človeškega  rodu.  Biologija  uči,  da  se  človek 
razvije  iz  prav  majhne  stanice,  kakor  hrbtcničniki  sploh.  Te  stanice 
so  edini  element,  ki  se  podeduje,  ki  je  torej  stalen  v  zgodovini  člo- 
veškega telesa.  Vse  drugo  v  človeškem  telesu  je  minljivo.  Edino  to 
uči  naravoznanstvo.  Glede  neumrjoče  duše  ne  uči  naravoznanstvo 
ničesar,  ker  se  duša  kot  duhovno  bitje  ne  more  opazovati  s  teles- 
nimi čuti  in  ne  spada  torej  v  naravoznanstvo.  Prav  tako  se  tudi 
podmena  o  razvoju  človeškega  telesa  iz  živalskega  telesa  sama  ob 
sebi  ne  dotika  nauka  o  neumrjočnosti  človeške  duše  kot  duhovnega 
bitja  in  se  ne  dotika  nauka  o   nadnaravnem  namenu  človekovem. 

Tudi  če  bi  se  bil  razvil  človek  po  telesu  iz  živali,  bi  prav  tako  še 
lehko  rekli,  da  je  ustvarjen  od  Boga,  neposredno  po  duši,  po- 
sredno po  telesu.  Človeško  telo  se  je  lehko  razvilo  po  razvojnih  za- 
konih, katere  je  Bog  položil  v  prve  življenske  stanice.  Začetek  za 
človeški  rod  je  bil  pa  šele  takrat,  ko  je  Bog  ustvaril  in  vdihnil 
prvo  neumrjočo  dušo. 

Vpraša  se  pa,  ali  je  ta  nauk  o  pokolenju  človeškega  telesa  iz 
živalskega  znanstveno  utemeljen?  Med  naravoslovnimi  vedami  sta  v 
prvi  vrsti  zoologija  in  paleontologija,  ki  se  bavita  s  tem  vprašanjem. 
Zoologija  nam  tega  vprašanja  do  zdaj  še  ni  rešila.  Vsi  dokazi,  ki 
jih  podaja  v  zoologiji  primerjajoča  morfologija,  primerjajoča  zgodo- 
vina o  razvijanju  individua,  dalje  nauk  o  krvni  sorodnosti,  so  do- 
cela nezadostni.  Primerjajoča  morfologija  nam  kaže  človeško  telo 
kot  najbolj  razvito  obliko  med  sesavci.  Okostje  človeškega  telesa  je 
podobno  okostju  drugih  sesavcev,  isto  velja  tudi  o  posameznih  organih 
in  o  živčevju-  To  je  treba  priznati.  Na  drugi  strani  pa  ne  smemo 
prezreti  velikih  razlik  med  človekom  in  živaljo  in  posebe  med  člo- 
vekom in  med  najbolj  razvitimi  opicami  ali  antropoidi.  S  pomočjo 
Rontgenove  fotografije  se  spozna  na  prerezu  kosti  v  stegnu,  pa  tudi 
na  celi  kosti  takoj,  ali  je  bila  kost  človekova  ali  opičja.  V  kosti 
človeka,  pokoncu  bodečega,  so  koščene  niti  v  stegnu  vse  drugače 
obrnjene,  ko  v  opici.  Prav  tako  se  brž  spozna  tudi  razlika  v  lobanji. 
Razlika  med  človekom  in  človeku  najbolj  podobno  opico  (gorila, 
šimpans)  je  taka,  da  se  ne  da  premostiti.  Do  danes  ni  bilo  mogoče 
najti  nobenega  člena,  ki  bi  vezal  človeka  z  opico. 

Kar  se  tiče  primerjajoče  zgodovine  o  razvijanju  indi- 
vidua, sta  postavila  Friderik  Miiller  in  Ernest  Haeckel  sledeče  po- 
polnoma krive  biogenetične  zakone:  Razvijanje  individua  ni  drugega 
ko  kratko  ponavljanje  vsega  razvijanja  rodu.  Pri  tem  ponavljanju  se 
vrše  tudi  male  premembe  po  selekciji.  Haeckel  je  skušal  dokazati,  da 
preteče  človek  v  svojem  individualnem  razvoju  30  različnih  stopenj, 
po  katerih  se  je  razvijal  človeški  rod.  Te  stopnje  so  deloma  še  zdaj 
ohranjene  oblike  v  živalstvu,  n.  pr.  ribe,  deloma  že  izumrle.  Ta  nauk 
pa  je  neresničen  in  so  se  proti  njemu  izrekli  največji  učenjaki.  Raz- 
vijanje individua  ni  ponavljanje  rodovnega  razvoja,  ampak  nada- 
ljevanje dotičnega  organizma.  Tako  je  človek  v  svoji  otroški  dobi 
podoben  živalim,  a  s  tem  ni  rečeno,  da  je  enak  živalim  in  da  je 
otroška  doba  ponavljanje  nekdanjih  oblik,  iz  katerih  se  je  razvil 
človek.  V  človeškem  zametku  vidimo  s  početka  res  nekaj,  kar  je 
podobno  ribjim  škrgam,  toda  to  niso  škrge,  ampak  vse  nekaj  dru- 
gega. Iz  teh  škrgastih  zarez  se  razvijejo  kasneje  usta,  ušesa  itd. 
Iz  tega  se  logično  ne  sme  sklepati,  da  je  treba  človekovih  prednikov 
iskati  celo  med  ribami.  Tudi  trditev,  da  se  dobe  v  človeškem  telesu 
deli,  ki  nimajo  nobenega  pomena  in  namena,  katere  je  torej  sma- 
trati kot  ostanke  iz  prejšnjih  dob,  n.  pr.  processus  vermiformis,  ni  do- 
kazana. Večkrat  se  je  mislilo,  da  je  kak  del  brez  smotra,  ki  so  ga 
pa  kasneje  spoznali  za  jako  važnega  v  človeškem  organizmu.  Recimo 
pa,  da  bi  bil  Haeckelov  biogenetični  zakon  resničen  in  da  se  v  raz- 

voju  individua  ponavljajo  stopnje,  po  katerih  se  je  dotično  pleme 
razvilo.  Kaj  opazimo  na  opicah?  Opazimo,  da  je  mlada  opica  po 
obrazu  in  po  lobanji  mnogo  podobnejša  človeku,  ko  stara  opica.  Iz 
tega  bi  po  biogenetičnem  zakonu  tudi  sledilo,  da  se  ponavlja  v  raz- 
voju opice  v  mladosti  človeku  podobna  oblika  in  da  se  je  morala 
opica  razviti  iz  človeka  in  ne  človek  iz  opice!! 

Glede  sorodnosti  krvi  v  človeku  in  v  opicah  treba  omeniti  tole: 
Ako  se  vcepi  kri  kakega  plemena  hrbteničnikov  in  zlasti  sesavcev 
v  žival  drugega,  plemena,  pokažejo  se  krvne  bolezni,  ki  nastajajo 
tako,  da  razkraja  krvni  serum  kateregakoli  plemena  rdeča  krvna 
telesca  drugega  plemena.  Take  bolezni  pa  ni,  ako  so  si  plemena 
prav  blizu.  Dokazano  pa  je  baje,  da  je  reakcija  med  človeško  in 
opičjo  krvjo  zelo  majhna.  Iz  tega  so  brž  sklepali,  da  je  človek  ne- 
posreden sorodnik  opicam.  V  reakciji  antiseruma  pa  se  kaže  stru- 
peni vpliv  najbolj  pri  plemenih,  ki  so  si  najbolj  sorodna. 

Na  to  dokazovanje  odgovarjamo,  da  ne  smemo  zamenjavati 
krvne  sorodnosti  ali  plemenske  sorodnosti  s  kemično-fiziologično  po- 
dobnostjo. Iz  kemično  fiziologične  podobnosti  krvi,  se  ne  sme 
sklepati  na  krvno  sorodnost,  kakršna  je  med  brati,  nečaki  itd.  Ce 
je  kri  v  človeku  v  kemično-fiziologičnem  zmislu  podobna  krvi  opičji, 
smemo  reči  edino-le,  da  je  tvorba  krvi  v  živali  podobna  tvorbi  v 
človeku,  kakor  je  tudi  okostje  opičje  podobno  okostju  človeškemu. 
Sklep,  da  je  človek  neposredno  soroden  z  opicami,  ali  da  je  celo 
prava  opica,  ni  dovoljen.  Ti  dokazi  torej  niso  veljavni.  Dokazano 
je  tudi,  da  se  sorodnost  krvi  nič  ne  ujema  z  morfologično  podob- 
nostjo. Včasih  kaže  krvna  reakcija  bližnje  sorodstvo,  dočim  dokazuje 
morfologija  najbolj  oddaljeno.  V  novejšem  času  pa  se  izrekajo  uče- 
njaki že  proti  podobnosti  človeške  krvi  z  opičjo.  V  človeški  krvi  se 
dobe  posebnosti,  ki  se  ne  dobe  v  krvL  drugih  hrbteničnikov.  Brumpt 
je  dokazal,  da  obole  živali  sesavke,  ako  se  jim  vcepi  kri  ljudi,  ki 
nimajo  spanja.  Le  opice  in  svinje  ne  obole.  Ali  so  tudi  svinje  s 
človekom  v  neposrednem  sorodstvu?  To  dokazuje,  kako  previdni 
moramo  biti  v  sodbah. 

Glede  paleontologije  moramo  reči,  da  so  se  paleontologi  po- 
šteno osmešili  s  takozvanim:  »Pithecanthropus«.  Stvar  je  bila  namreč 
ta-lc:  Vojaški  zdravnik  E.  Dubois  je  našel  leta  1891.  na  javi  nekaj 
metrov  narazen  lobanjo,  eno  kost  iz  stegna  in  kasneje  še  par  zobov. 
Mož  je  brž  sodil,  da  so  ti  kosi  pripadali  bitju,  ki  ni  moglo  biti  ne 
človek  ne  opica,  ampak  prehodno  bitje,  ki  je  zdaj  izumrlo,  oziroma 
se  dalje  razvilo  in  iz  katerega  se  je  razvil  tudi  sedanji  človek.  Cela 
vrsta  naravoslovcev  se  je  izprva  zavzela  za  to  misel.  Toda  v  no- 
vejšem času  je  docela  prevladalo  prepričanje,  da  je  bil  »Pithecan- 
thropus«  prava  opica  iz  vrste  hilobatidov  in  nič  drugega,  ki  je  po 
:zunanji  obliki  v  nekaterih  točkah  zelo  podobna  človeku,  v  drugih 
pa  zelo  različna.  Tako  je  »Pithecanthropus«  pogorel!  Pred  50  leti  so 
našli  pred  neko  luknjo  v  neanderski  dolini  ob  reki  Diissel  na  Nem- 
škem drugo  lobanjo.  Človeka,  ki  je  nosil  to  lobanjo,  so  imenovali: 
'^Homo   primigenius«.   Kmalu    pa   so   spoznali    da   je  med  lobanjo 

neanderskega  bitja  in  med  lobanjo  sedanjih  črncev  manjša  razlika, 
ko  med  lobanjo  sedaj  živečih  črncev  v  Avstraliji  in  lobanjo  kakega 
Angleža.  »Homo  primigenius«  je  bil  torej  pravi  človek,  kakor  smo 
mi!  Tako  so  se  spet  osmešili!  Leta  1905.  so  zaslovele  izkopine  v 
Krapini  na  Hrvaškem.  Te  je  temeljito  preiskal  prof.  Kramberger,  ki 
je  prišel  do  zaključka*  da  prehodnjega  bitja,  iz  katerega  bi  se  bil 
razvil  človek,  ni!  Haeckel  torej  širi  le  izmiSljenine,  ki  so  čisto  ne- 
znanstvene.  Veda  o  opičjem  postanku  človeka  ničesar  ne  ve! 

Veda  in  veda,  je  končal  Wassmann,  sta  le  dva  studenca  iz 
istega  pravrelca,  zato  ni  čuda,  da  je  vsako  nasprotje  med  njima  le 
navidezno.  Resnica  ne  more  nasprotovati  resnici! 

Tako  je  končal  svoje  temeljite  govore  jezuit  Wasmann.  Dne 
18.  februarja  je  bila  javna  razprava.  Oglasilo  se  je  25  govornikov. 
Od  teh  jih  je  odstopilo  na  dan  razprave  14.  Ostalo  jih  je  11.  Go- 
vorili so  najznamenitejši  naravoslovci  in  drugi  znanstveniki :  profesor 
dr.  Plate,  profesor  dr.  Dahl,  psiholog  in  psihiater  dr.  Juliusburger, 
dr.  Schmidt,  tajnik  nemške  ministrske  zsjuz^  dr.  Thesing,  profesor 
Hansemann,  grof  Pavel  Hoensbroch,  pisatelj  Itelson,  dr.  Frieden- 
thal,  dr.  Bolsche  in  dr.  Plotz.  Zadnjo  besedo  je  imel  jezuit  Wasmann, 
ki  je  odgovarjal  na  vse  ugovore.  Za  glavnega  govornika  proti  Was- 
mannu  je  bil  izbran  Plate,  ki  velja  za  najduhovitejšega  pristaša  in 
učenca  Haeckelovega.  Da  razvidijo  čitatelji,  kako  plitvi  so  naravo- 
slovci, ki  se  predrzno  vtikajo  v  najvišja  vprašanja,  ki  jih  ne  raz- 
umejo, povzemimo  nekaj  citatov  iz  njihovih  govorov.  Takole  je  ugo- 
varjal prof.  Plate  Wasmannu:  »Ce  more  človeško  telo  samoobsebi 
razpasti  v  prah,  priznati  moramo  tudi,  da  se  lahko  iz  prahu  samo- 
obsebi rodi.«  Dalje  je  rekel:  »Materija  je  tu,  iz  nič  se  ne  rodi  nič. 
torej  je  materija  večna.  Stvarjenja  za  materijo  ne  moremo  priznati.« 
Dalje:  »Moja  osebna  misel  je,  da  moramo  v  vsemiru,  kjer  vidimo 
zakone,  priznati  tudi  zakonodavca.  O  njem  pa  ne  moremo  ničesar 
reči,  ker  sicer  zaidemo  v  prazne  špekulacije.  Tu  se  začenja  vera. 
O  veri  pa  nočejo  mnogi  ničesar  slišati.  Jaz  za  svojo  osebo  ne  po- 
trebujem vere,  prepuščam  pa  v  tem  vsakemu  popolno  svobodo.« 

Dr.  Thesing  je  takole  govoril:  »Kaj  je  Bog?  Ali  je  kaka  točka, 
aH  ni  nič,  ali  je  kaj?  Ako  hočemo  z  Bogom  kaj  začeti,  moramo  si 
ga  misliti  kot  bitje,  ki  se  da  predočiti.  Osebnega,  t.  j.  telesnega  stvar- 
nika pa,  ki  bi  bil  prvo  živeče  bitje,  si  ne  moremo  misliti.  Saj  se 
mora  vendar  vsakdo  vprašati:  Odkod  naenkrat  to  najvišje  bitje?  Oči- 
vidno,  da  mora  biti  iz  organične  snovi,  ki  je  sestavljena  iz  stanicf 
Toda  Virchow  uči,  da  je  vsaka  živa  stanica  iz  druge  stenice.  Najvišje 
bitje  bi  se  bilo  moralo  torej  razviti  iz  kake  prastanice.« 

Dr.  Juliusburger:  »Naš  boj  proti  zločinom  je  brezuspešen  radi 
nauka  o  neumrjočnosti  duše.  Kot  zdravnik  v  blaznici  vem,  da  se  je 
blaznim  slabše  godilo  takrat,  ko  je  prevladoval  nauk  o  neumrjoč- 
nosti duše.  Čimbolj  postajamo  monisti,  tem  bolje  se  blaznim  godi.« 

Dr.  Friedenthal  je  modroval  takole:  »Moje  prepričanje  je,  da 
ni  nobeno  razžaljenje  ne  za  lajika,  ne  za  duhovnika,  ako  rečemo, 
da  je  človek  opica,« 

Dr.  Bdlsche  je  izgovoril  med  drugimi  teie  pobožne  besede:  »Be- 
rite novi  zakoni  Dveh  reči  potrebuje  človek  nujno:  ljubezni  do  Boga 
in  ljubezni  bližnjega.  Na  eni  strani  se  moramo  sprijazniti  s  svetom 
do  najvišjih  zvezd  na  nebu:  To  je  ljubezen  do  Boga!  Na  drugi  strani 
pa  moramo  imeti  ljubezen  do  bližnjega.  To  je  ideal  človekoljubnosti 
(humanitete),  ki  se  začenja  globoko  doli  pri  živali  in  konča  kot  soci- 
alni  človeški  duh.« 

Prof.  Hansemann:  »V  organizmih  ne  najdemo  povsod  smotr- 
nosti, kakor  trdi  Wasmann.  V  prav  mnogih  slučajih  vidimo  nesmo- 
trnost in  zlasti  v  človeku.  Tako  so  n.  pr.  zobje  v  človeku  zelo  ne- 
rodna naprava:  Z  bolečinami  jih  dobimo,  z  bolečinami  jih  men jujcmo, 
z  bolečinami  jih  izgubljamo.  Sloni  in  živali-glodavke  so  na  boljšem.  Se 
na  boljšem  so  želve  in  ptice.  Človeški '  zobje  so  torej  neka  nesmo- 
trna naprava.«  (Kako  da  nismo  kot  višek  razvoja  dobili  boljših  zob?) 

Grof  Hoensbroech  sploh  ni  govoril  o  naravoslovju,  ampak  o 
kanoničnem  pravu,  o  vatikanskem  koncilju  in  o  silabu!  Večinoma 
so  se  skoraj  vsi  govorniki  zaganjali  le  v  katoliško  cerkev  in  v  je- 
zuite. Razen  Plateja,  Schmidta  in  Thessinga  niso  prav  nič  stvarnega 
povedali.  Wasmann  ni  imel  na  koncu  težke  naloge.  Z  eleganco  je 
zavračal  zmedene  trditve  svojih  nasprotnikov.  Končal  je  popolnoči. 
Občinstvo  mu  je  priredilo  velike  ovacije.  Tako  se  je  končal  ta  boj. 
Celo  protestantovski  listi  so  morali  priznati,  da  je  Wasmann  visoko 
nadkrilil  svoje  nasprotnike.  »Razen  prof.  Plateja,«  pravi  tak  list,  »so  se 
zdeli  vsi  drugi  poleg  Wasmanna  kakor  pritlikavci.«  (Deutsche  Tages- 
zeitung.)  Wasmann  je  temeljito  dokazal,  kako  neupravičeno  si  pri- 
svaja moderni  absolutni  evolucionizem  in  ž  njim  monizem  znanstven 
značaj,  ko  je  skozinskoz  neznanstven.  Samovoljne  podmene  izdaja 
za  dognane  resnice,  le  tako  se  vzdržuje  moderno  svetovno  naziranje. 
To  pa  mu  je  seveda  tem  lažje,  ker  manjka  v  moderni  družbi,  ne  da 
bi  bili  znanstveni  krogi  izvzeti,  prvih  pogojev  za  pravo  umevanje 
najvišjih  vprašanj,  resne  filozofične  izobrazbe.  Kar  so  govorili  v  tem 
oziru  nekateri  možje  pri  tej  razpravi,  možje,  ki  so  učenjaki  na  glasu, 
to  je  silno  značilno.  Ne  omenja  isti  list  po  krivici,  da  je  zvenelo  iz 
zadnjega  odgovora  P.  Wasmanna  nekaj  kakor  tih  posmeh;  »ko  bi 
bil  kdo  drugi,  bi  se  bil  izpremenil  ta  posmeh  najbrže  v  žgočo 
-satiro.«  Kdor  je  filozofično  izobražen,  naj  sam  vzame  v  roko  Was- 
mannovo  knjigo  in  naj  bere  govore  Wasmannovih  nasprotnikov,  ne 
vzdrži  se,  da  se  ne  bi  glasno  začudil,  kako  klavrni  so  ti  znanstve- 
niki, kadar  se  spuste  na  filozofično  polje! 

In  to  znanstveno  in  filozofično  absurdno  svetovno  naziranje, 
monizem,  sili  z  nemških  tal  tudi  med  našo  mladino.  Ali  smo  Slovani 
res  v  to  obsojeni,  da  moramo  vedno  stopinjice  pobirati  za  tujci,  pa 
naj  si  hodijo  po  še  tako  neumnih  potih? 


^^^^^^^^ 

Problem  svetovnih  jezikov  v  luči 
modernega  jezikoslovja. 

Poroča  Da  v.  Gorjanec.  (Gradec). 

Poskus  ustvariti  nov  svetovni  jezik  je  bruhnil  z  vso  silo  na 
dan  pred  dvajsetimi  leti.  Katoliški  župnik  S  c  h  1  e  i)  e  r  nam  je  ustvaril 
»volapiik«.  Vse  je  tedaj  mislilo,  da  je  problem  svetovnega  jezika 
rešen.  Tudi  pristašev  je  imel  ta  novi  jezik  v  vseh  deželah  obilo. 
V  par  letih  (do  1.  1900.)  so  si  baje  pridobili  »volapukovci«  do 
2 '/2  milijona  učencev  in  privržencev.  Imeli  so  tedaj  290  društev  in 
23  časopisov,  pisanih  v  volapiiku.  Leta  1889.  so  zborovali  cele  tri 
dni  v  Parizu  na  internacionalnem  kongresu,  kjer  so  se  zbrali  njih 
pristaši  iz  vseh  dežel.  Sešli  so  se  različni  ljudje,  med  njimi  tudi 
učenjaki  raznih  strok,  izvzemši  pa  strokovnjake  jezikoslovce.  Toda 
kmalu  se  je  zrušila  cela  stavba.  Se  celo  največje  pesimiste  je  pre- 
senetil ta  propad.  Danes  se  spominjamo  tega  poskusa  le  še  z  na- 
smehom .  .  . 

Vendar  takim  poskusom  ne  smemo  odrekati  resnosti.  O  resnobi 
pričajo  že  veliki  napori  in  trudi,  ki  ž  njimi  skušajo  rešiti  problem 
o  svetovnem  jeziku.  Po  vrsti  so  nastajali  taki  jeziki  tudi  še  po 
prvem  ponesrečenem  poskusu:  esperanto  (1887),  s  pel  in  (1888), 
myrana  (1889),  lingua  internazional  (1890),  idiom  neu- 
t  r  a  1  itd.  Vsak  teh  jezikov  se  je  boril  in  se  bori  za  prvenstvo. 
Med  vsemi  si  je  pa  pridobil  največ  tal  esperanto,  ki  ga  je  se- 
stavil varšavski  zdravnik  Zamenhof. 

Ker  vidimo,  da  so  ob  problemu  svetovnega  jezika  in  zlasti 
esperanta  na  eni  strani  vrste  gorečih  pristašev,  na  drugi  strani  pa 
tudi  resni  možje,  ki  skeptično  zr6  na  vse  take  poskuse,  zato  nam 
bo  gotovo  dobro  došla  sodba  prvega  strokovnjaka-je- 
zikoslovca  v  Evropi,  profesorja  K.  Brugmanna,  ki 
je  izdal  pred  kratkim  skupno  s  prof.  Leskienom  brošuro  o  tem 
vprašanju.^  Brugmann  najprej  splošno  presoja  problem  o  svetovnem 
jeziku,  potem  pa  še  posebej  pove  svoje  misli  o  esperantu ;  Leskien 
pa  razpravlja  o  napakah,  ki  jih  ima  ta  novi  sestav. 

Lahko  rečemo,  če  je  sodba  kakega  učenjaka  sploh  tehtna, 
tedaj  je  Brugmannova  gotovo.  Brugmann  je  danes  v  Evropi  prva 
kapaciteta  na  polju  indoevropskega  jezikoznanstva,  znan  po  svojem 
ogromnem  delu :  »Vergleichende  Grammatik  der  indogermanischen 
Sprachen«.  —  Tudi  prof.  Leskiena,  ki  nam  je  napisal  poleg  Vondraka 
najboljšo  staroslovensko  slovnico  in  ki  je  tudi  kot  splošen  jezikoslovec 
priznan,  lehko  pazno  poslušamo,  kako  sodi  o  tej  novi  jezikovni  tvorbi. 

i  Zur  Kritik  der  kflnstlichen  Weltsprachen.  Von 
K.  Brugmann,  Prof.  der  indogerm.  Sprachwissenschaft  an  der  Univcr- 
sitdt  Leipzig,  und  Aug.  Leskien,  Prof.  der  slavischen  Sprachen  an  der 
Universitat  Leipzig.  StraBburg.  Verlag  von  K.  J.  TrObncr.  1907. 

Kaj  pravi  Brugmann  ?  Brugmann  se  ozre  najprej  v  zgodovino, 
da  vidi,  kaj  pravi  le-ta  o  >posredovavnih«  jezikih. 

Vsak  narod  ima  najprej  svoj  jezik.  A  dva  naroda,  ki  sta  si 
soseda,  kmalu  čutita  potrebo,  da  se  na  ta  ali  oni  način  razumeta, 
V  zgodovini  se  je  to  izvrSilo  takole :  po  naravnem  potu  raz- 
viti jezik  je  posredoval  občevanje  med  njima.  Razločevati  je  pa 
tu  dva  različna  načina:  občevanje  posredujoči  jezik  je  bil  pri  so- 
sednjem narodu  poleg  in  nad  njegovim  jezikom.  Tako  je  postala 
sosednja  dežela  dvojezična,  seveda  le  deloma,  v  večji  ali  manjši 
meri.  Zgled:  v  stari  dobi,  po  Aleksandru  Velikem  je  zavladala  grščina, 
nekaj  stoletij  pozneje  latinščina  in  v  našem  času  angleščina  v  drugo- 
jezičnih  deželah  in  tu  služila  državni  upravi,  cerkvi,  znanosti,  trgovini  itd. 

Drugi  slučaj  je  pa  ta,  da  se  je  začel  med  obema  jezikoma 
b  o  j  na  življenje  in  smrt.  Zgledi :  vulgarna  latinščina  je  zatrla  jezike 
v  Italiji  sami  in  nato  tudi  v  drugih  izvunitalskih  pokrajinah  (oziroma 
si  jih  je  priličila,  asimilirala) ;  v  novejšem  času  pa  je  nemščina  čisto 
uničila  slovanska  narečja  med  Odro  in  Labo. 

Se  mnogo  bolj  kakor  med  obema  narodoma  se  čuti  potreba 
skupnega  občevavnega  jezika  tam,  kjer  je  več  narodov  med  seboj 
v  zvezi.  Zlasti  je  to  danes  očividno,  ko  je  narod  vsled  prometnih 
sredstev  prisiljen  občevati  s  sosednjimi  narodi  in  je  stopilo  že  toliko 
narodov  v  krog  kulturnih  narodov,  in  sicer  vsak  s  svojim  jezikom. 
Umljiv  je  tedaj  klic,  da  je  treba  tu  kako  pomoči. 

Kako?  Prvi  način  bi  bil  ta,  da  bi  se  narodi  zedinili,  sprejeli 
enega  izmed  živih  jezikov,  n.  pr.  francoščino  ali  angleščino,  in  ga 
uponiM|ali  kot  sredstvo  za  medsebojno  občevanje.  Ta  način  bi  bil 
po  mnenju  Brugmanna  naravnemu  razvoju  jezikovne 
zgodovine  najbližji.  Je  pa  tu  nepremagljiva  ovira:  egoizem, 
samoljubje  posameznih  narodov.  Zato  ni  izvedljiv. 

Druga  pomoč  bi  bila,  da  bi  se  uvedel  nevtralen  jezik,  ki  bi  pri 
nobenem  narodu  ne  vzbujal  ljubosumja ;  tak  jezik  bi  bil  latinski. 
Latinščina  je  mrtev  in  zato  nevtralen  jezik ;  služila  je  že  v  srednjem 
veku  in  v  času  renesance  enotnosti  evropske  kulture. 

Tretji  način:  če  ni  primernega  jezika,  ki  bi  služil  internacio- 
nalnemu prometu,  ga  naredimo.  No,  ta  zadnji  način  se  najbolj 
oddaljuje  od  naravnih  jezikovnih  zakonov.  Tedaj  umetno  na- 
rejen naj  bo  svetovni  jezik !  Seveda  bo  ta  jezik  v  glasoslovnem 
in  besedoslovnem  kakor  tudi  v  sintaktičnem  oziru  sestavljen  iz 
prvin  raznih  jezikov.  Prva  prednost  naj  pa  bo  pri  tem  umetnem 
jeziku  preprostost  in  pravilnost;  brez  izjem  naj  bo.  Vse  to 
povzroči,  da  se  ga  naučimo  čudovito  hitro.  Ker  si  obetajo,  da 
se  s  tem  pospešita  omika  in  napredek,  zato  hočejo,  da  se  uvede 
ta  jezik  v  vseh  šolah  vseh  narodov. 

Nato  prehaja  Brugmann  na  volapiik  in  esperanto.^  Najprej 
navaja  vzroke  propada  volapuka.  Vzrok,  da  je  propal  »volapuk«, 
je  tičal  v  njem  samem  —  v  slabi  sestavi.  Tako  je  dokazal  profesor 

*  Zanimiva  kratka  študija  o  teh  svetovnih  jezikih  se  nahaja  v  »Dom 
in  Svetu«  (št.  4.  1907). 

Bermann  mnogo  napak  in  nedostatkov ;  prav  tako  ga  je  tudi 
G.Megcr  zavrgel.  Poleg  tega  pa  tudi  širše  občinstvo  ni  moglo  vedeti  ,. 
čigavo  sodbo  naj  vpošteva.  Pristaši  volapiika  so  navajali  mnenja 
raznih  profesorjev  zoologije  in  astronomije,  a  zaman  so  se  trudili 
pridobiti  za  svoj  jezik  »jezičnike«  po  poklicu  —  lingviste.  Tudi  so 
začeli  kmalu  svoj  sestav  popravljati  in  vsled  tega  je  nastal  razdor,, 
ki  je  odnesel  v  kratkem  vso  stvar  s  pozorišča.  Pozneje  se  je  po- 
kazalo, da  so  mnogi  imeli  do  volapiika  le  zgolj  platonska  ljubezen. 
Goreli  so  zanj,  a  ga  niso  govorili,  ker  se  jim  je  zdel  pretezak,  ne 
mnogo  lažji,  kakor  kateri  izmed  modernih  jezikov. 

Esperantisti  so  se  učili  od  volaptikovcev  in  njih  usode. 
Najprej  pravijo,  da  svojega  jezika  ne  bodo  nikakor  popravljali,  da 
je  le  »kodificiran«  in  se  že  poučuje  med  ljudstvom.  Reklamo  so  pa 
povzeli  od  volapiika;  misijonarjev  iščejo  iz  istih  krogov,  to  so 
namreč  profesorji  raznih  strok,  le  ne  lingvisti.  Nemški  profesor 
kemije  Ostwald  je  zanesel  to  misel  s  predavanji  celo  v  Severno 
Ameriko.  V  učenjaškem  svetu  moramo  ločiti  strokovnjake  in 
d  i  leta  n  te.  Pri  ustvarjanju  takega  jezika  bi  morali  biti  v  prvi 
vrsti  odločivni  jezikoslovci  po  poklicu,  in  tu  osobito  lingvisti. 
O  potrebi,  o  važnosti  lehko  govori  vsakdo,  trgovec,  oficir  ali 
pa  profesor  kemije,  o  načinu  pak  samo  lingvist. 

Kakšno  stališče  pa  so  zavzeli  strokovnjaki  z  ozirom  na  to 
idejo?  Edini  jezikoslovec-strokovnjak,  ki  se  je  resno  zavzel  zanjo, 
je  genialni  romanist  in  lingvist  H.  Schuchardt  v  Gradcu,  ki  pa 
sam  ni  nikoli  poskušal  ustvariti  kakega  sistema,  ampak  je  le  po- 
udarjal, da  je  izvršitev  takega  umetnega  jezika  mogoča  in  da 
ima  tak  jezik  tudi  življenske  pogoje.  Njega  je  po  mnenju  Brugmanna 
srečno  pobijal  G.  Meger.  Sklicevali  so  se  dalje  ti  »weltsprachlcrji« 
(volapiikovci)  na  jezikoslovca  Mullerja,  ki  pa  med  lingvisti  ni  bil 
nikoli  avtoriteta;  toda  mož  sam  je  dobil,  ko  je  Lyptay  podal  kri- 
tiko o  teh  načelih,  pomisleke  o  življenski  zmožnosti  novega  jezika. 

S  temi  mislimi  se  strinja  poleg  omenjenih  tudi  izvrstni  jeziko- 
slovec Baudouin  de  Courtenag  (Petrograd)  in  O.  Jespersen 
(Kopenhagen).  Vendar  niti  prvi  niti  drugi  ni  posegel  v  to  gibanje 
dejansko  ali  da  bi  celo  sam  zasnoval  kak  načrt.  —  Sploh  je  pa 
zelo  čudno,  da  zro  jezikoslovci  na  vso  stvar,  rekel  bi,  izza  plota, 
ko  jim  mora  biti  vendar  jasno,  da  ne  more  in  ne  sme  dobiti  no- 
beden izmed  dosedanjih  projektov  radi  nedostatkov  sankcije  in  celo 
esperanto  ne,  ki  ga  danes  tako  poveličujejo. 

V  zadnjem  času  je  podal  sodbo  o  tem  strokovnjak -lingvist 
Hermann  D  i  e  1  s.  Vse  njegove  splošne  in  esperanta  se  tikajoče  po- 
misleke odobrava  Brugmann,  vendar  dodaja  le  to,  da  je  Diels 
prezrl  jako  važne  momente. 

Nato  nam  podaja  Brugmann  svojo  kritiko,  svoje  mnenje. 
»Delegacija«  *    pravi  v   svojem   oklicu :     Ta   mednarodni   pomožni 

1  Tu  meni  delegacijo  petih  mož,  ki  so  jo  izvolili  v  Parizu  1. 1900.  »inter- 
nacionalni kongres  za  sociologijo«,  franc.  družba  za  napredek  umetnosti  itd. 
Sicer  pa  primerjaj  o  tem  »Dom  in  Svet«  1.  c. 

jezik  mora  zadoščati  potrebam  vsakdanjega  življenja  kakor 
tudi  trgovini  in    prometu    in    končno  tudi   znanosti. 

Začnimo  z  znanostjo!  Za  napredek  vede  je  treba  učenjaku 
knjig,  ki  se  nanašajo  na  dotično  stroko.  Danes  pa  imamo  na 
vsakem  polju  literaturo  v  vseh  jezikih.  To  literaturo  bi  lahko  pogre- 
šali —  če  govorimo  prav  mogočno  —  šele  po  preteku  ene  človeške 
generacije  in  šele  tedaj  bi  prišel  esperanto  čisto  v  veljavo.  Na  da- 
našnji in  prihodnji  rod  znanstvenikov  se  torej  stavi  zahteva,  da  se 
poleg  tujih  jezikov  uči  še  enega  novega.  In  to  naj  pomenja  prihra- 
nitev energije!  Učenjaki  naj  se  pa  trudijo,  da  v  tem  svetovnem 
jeziku  pišejo,  da  s  tem  olajšujejo  vnukom  in  pravnukom  njih  študij? 
In  vsa  znanstvena  literatura  naj  se  v  par  letih  prevede  v  svetovni 
jezik?  Kdo  je  tako  naiven,  da  bi  to  imel  za  mogoče?  Ce  torej 
učenjak  še  vedno  potrebuje  tujih  virov  in  obenem  tudi  tujega  jezika, 
in  to  še  precejšnje  število  let  v  bodočnosti,  tedaj  umetni  jezik  da- 
našnjih razmer  docela  nič  ne  izpremeni.  Res  bi  se  lažje  umevali 
na  mednarodnih  shodih,  a  za  to  se  komaj  izplača  ves  trud. 

Trgovina  in  promet.  Na  tem  polju  je  pomožni 
jezik  najbolj  umesten  in  res  potreben.  Vendar  bi  bila 
tudi  v  slučaju,  da  trgovec  zna  ta  jezik,  še  vedno  in  sicer  komaj 
manjša  potreba,  da  se  nauči  tudi  jezika  tujih  dežel,  kjer  kupčuje. 
Priden  trgovec  bo  imel  vedno  korist  in  prednost,  ako  se  bo  naučil 
dotičnega  deželnega  jezika  še  povrhu.  Kajti  gotovo  je,  da  bo  velik 
del  trgovske  literature  vedno  pisan  v  dotičnem  deželnem  jeziku. 

Nazadnje  se  ozrimo  še  na  potrebe  vsakdanjega  živ- 
ljenja. Ostwald  piše:  Za  občni  promet  rabimo  jezik,  ki  ga  bo 
govoril  učenjak  kakor  delavec ;  kupili  bomo  v  Belgradu  od  prodajalke 
ovratnik,  na  Norveškem  pa  bomo  vprašali  kmetica,  »kam  drži  na 
levo  pot«  v  istem  jeziku.  Drugi  esperantist  Coutourat  pa  opozarja 
na  korist,  ki  bi  jo  imel  »Rdeči  križ«  pri  svojem  poslovanju,  in  se 
ponorčuje  iz  filologov,  češ,  da  bi  se  čutil  srečnega  tudi  najošabnejši 
jezikoslovec,  ako  bi  si  mogel  s  tem  mešanim  jezikom  (Retorten- 
sprache)  rešiti  svoje  kosti  ali  celo  življenje.  Glede  »Rdečega  križa« 
Brugmann  odobrava  trditev,  seveda  le  pogojno,  to  je,  če  se  da 
načrt  izvesti.  Kar  se  pa  tiče  prenesrečnega  položaja  filologa  in  pa 
tistega  ovratnika,  opozarja  na  drugi  mednarodni  jezik,  ki  bi  se  v 
takem  položaju  uporabljal  z  Veliko  koristjo  in  uspehom  in  katerega 
ima  vsak  človek  v  svojih  mišicah,  namreč  jezik  gestikulacije 
(Gebardensprache).  Ker  je  tudi  le-ta  jezik  različen,  zato  bi  bilo 
treba  seveda  ustvariti  enotnost.  Morda  pride  tudi  še  ta  način  kdaj 
na  vrsto. 

Poglejmo  dalje!  Jako  zanimivo  je  to  vprašanje  glede  lepo- 
slovja. V  »esperanto«  lehko  dobesedno  prestavimo  vsako  stvar. 
Toda  užitek  bomo  imeli  pri  čitanju  te  prestave  isti  kot  pri  prestavi, 
ki  jo  napiše  tretješolec  n.  pr.  iz  Ovida  in  se  pri  tem  ne  ozira  na 
značaj  svojega  jezika,  marveč  kar  dobesedno  prevrže  besede  iz 
latinščine.  Latinski  tekst  bomo  lehko  razbrali  iz  tega  produkta.  Da 
bi    pa   nas    v  estetskem  oziru    zadovoljil,   o   tem   ni 

govora.  Sicer  je  pa  splošno  priznano  načelo,  da  leposlovje  ka- 
kega naroda  najbolje  in  le  tedaj  docela  poznamo,  ako  razumemo 
jezik  avtorja. 

Ozreti  se  moramo  še  na  eno  trditev,  namreč,  da  se  >espe- 
ranta«  naučimo  v  čudovito  kratkem  času.  Esperanto  ima  okoli 
66  O/o  romanskih  prvin.  Kdor  že  zna  romanske  jezike,  temu  je  kaj- 
pada učenje  novega  svetovnega  jezika  olajšano.  Lehak  jezik  še 
vedno  ni:  obvladati  ga  v  pismu  in  besedi  ne  bo  tako  lehko  niti 
poznavavcu  romanščine.  A  kaj  bo  z  Neromani?  Tem  bo  domalega 
ali  docela  nov  jezik !  Poglejmo  n.  pr.  stavek : 

Bonoolu  aldoni  la  fakturon  kaj  akcepti  miajn  sincerajn  salu- 
tojn,  t.  j.  »Prosim,  dodajte  račun  in  sprejmite  moje  srčne  pozdrave.« 
Ta  stavek  je  dosti  lehak  Romanu,  a  čisto  tuj  Germanu  ali  Slovanu. 

Esperantist  Ostwaid  pravi :  Ko  bo  umetni  jezik  narejen  in  vlada 
dovoli,  da  se  bo  učil  že  v  ljudski  šoli,  tedaj  bodo  rabili  naši  otroci 
in  vnuki  esperanto  kakor  mi  rabimo  telefon  ali  železnico.  Toda 
med  jezikom  in  takimi  napravami  je  velikanski  razloček.  Kajti  z 
novim  jezikom  se  veliko  globlje  poseže  v  kulturni  razvoj ;  s  tem  se 
pa  dotaknemo  najintimnejšega  duševnega  življenja 
ljudskega;  v  jeziku  se  zrcali  vse  čuvstvovanje  in 
teženje,  ki  se  javlja  v  skupnem  življenju  človeških 
duš.  Tako  se  pojavijo  prave  težave  šele  tedaj,  ko  se  misli,  da  je 
stvar  rešena. 

Predvsem  je  treba  imeti  pred  očmi,  da  je  jezik  podvržen  ved- 
nemu  razvoju  in  spremembam.  Nastajajo  razni  dialekti, 
na  drugi  strani  pa  vsied  prilikovanja  (asimilacije)  ginejo  razlike,  ki 
so  nastale  vsled  živahnega  prometa  med  posameznimi  skupinami 
istega  debla.  V  tem  ravno  obstoji  del  zgodovine  jezika.  Se  večja 
mešanica  pa  nastane,  ako  pridejo  v  deželo  ljudje,  ki  govore  drug 
jezik  ali  če  se  tuj  jezik  poučuje  v  šolah.  Zlasti  se  v  takem  slučaju 
spreminja  pod  vplivom  domačega  jezika  nanovo  uvedeni  jezik,  bo- 
disi v  glasoslovnem,  oblikoslovnem  in  sintaktičnem  oziru.  Poglejmo 
n.  pr.  kako  se  spreminja  angleščina  v  ustih  Neangleža,  četudi  si 
še  tako  prizadeva,  da  pazi  na  vse  posebnosti  jezika.  Kako  se  je 
dalje  spremenila  latinščina,  ko  se  je  razširila  po  deželah  ob  sredo- 
zemskem morju,  vsled  vpliva  različnih  narodov.  V  španski  besedi 
hijo  =^  lat.  filius,  sin,  je  nastal  h  mesto  /  na  ta  način,  da  so  stari 
Spanci  (Iberci)  zamenjavali  vsak  latinski  /rs/,  ker  onega  glasu 
niso  imeli. 

Jasno  je  vsled  tega,  da  se  novi  svetovni  jezik  ne  sme  vdati 
znatnim  vplivom  različnih  modernih  jezikov.  Vsled 
prilikovanja  bi  prišlo  v  esperanto  toliko  tujih  prvin,  da  bi  se  sča- 
soma bistveno  spremenil  in  nazadnje  čisto  izginil.  Kako  naj  se 
izognemo  temu,  pravi  Bnigmann,  res  ne  vem. 

Esperantisti  mislijo,  da  se  bo  jezik  lehko  ohranil  nepokvarjen 
vsled  svetovnega  prometa,  ki  bo  tista  centripetalna  sila,  vsled  katere 
bo  vsak  vpliv  nemogoč.  Ta  misel  je  čisto  napačna.  Francoščina 
n.  pr.,  ki  se  govori  na  Angleškem  ali  v  Nemčiji  slabo,  pokvarjeno, 

ne  trpi  pri  tem  nič,  kajti  Francozi  sami  dajajo  normo,  po  kateri  se 
morajo  ravnati  vsi  Ncfrancozi.  A  kdo  naj  bo  pri  svetovnem  jeziku 
avtoriteta?  Kajti  gotovo  je,  da  bodo  nastale  vsled  kulturnega 
razvoja  razne  težnje,  da  se  spremeni  jezik  v  tem  ali  onem  oziru. 
Kaka  akademija  bi  ne  mogla  v  tem  oziru  biti  središče,  ki  bi  iz 
njega  izhajala  navodila.  Najbolje  bi  bilo,  ako  se  države  zedinijo  in 
določijo  novemu  jeziku  domovino,  kjer  bi  se  govoril  samo 
esperanto;  zadostoval  bi  za  to  le  mal  del  zemlje,  n.  pr.  kak  otok 
v  oceanu.  Pod  nadzorstvom  držav  bi  se  tako  vse  centrifugalne  sile, 
ki  se  bi  pojavljale  v  takem  svetovnem  jeziku,  ukrotile. 

Pomislimo  dalje,  da  je  jezik  proizvod  nebroja  medsebojnih 
duševnih  vplivov,  in  to  iz  najstarejših  časov  dotičnega  naroda.  Tako 
je  dosegel  vsak  jezik  v  svojem  razvoju  neki  tip,  ki  se  ne  more  po- 
navljati. Morda  je  v  jeziku  tudi  kaka  prikazen,  ki  so  jo  vsilili 
posamezniki,  toda  to  je  le  malenkost,  ki  se  je  pa  itak  sčasoma  ne 
pozna  več.  Torej  razvoj,  tradicija,  to  daje  jeziku  moč.  Vso 
tradicijo  pa  pogrešamo  pri  esperantu.  Zato  je  nemogoče,  da  bi 
bil  esperanto  tako  vsestransko  izveden  —  v  glasovnem,  formalnem 
in  sintaktičnem  oziru  ali  pa  v  besednem  zakladu  — ,  da  bi  mogel 
vsak  narod  zavzeti  pravo  stališče  nasproti  njemu.  Pomislimo  le, 
kako  različna  je  frazeoiogija  posameznih  narodov.  In  vsa  ta 
mešanica  naj  bi  se  vrgla  v  kotel  skupnega  jezika,  iz  katerega  naj 
bi  zajemal  narod  obledele  figure  v  izrazu,  ki  so  njegovemu  duhu 
tuje  kot  španske  vasi. 

Zlasti  obsoja  Brugmann  to,  da  so  si  esperantisti  izbrali  pre- 
šimo  polje.  Misel  sama  ni  napačna,  morda  se  bo  dala  celo  uresni- 
čiti, če  se  zavzamejo  zanjo  strokovnjaki.  A  mogoče  jo  je  uresničiti 
le  v  gotovih  mejah,  recimo  za  trgovce,  in  sicer  le  za  pismeno 
porabo.  >Aber  gegen  die  Ausdehnung  der  Hilfssprache  in  diesem 
weiten  Umfang  verhalte  ich  mich  absolut  ablehnend.  Will 
man  sich  dagegen  darauf  beschranken,  erstlich,  daB  die  Schrift- 
sprache  nur  dem  schriftlichen  internationalen  Verkehr  zugute 
kommen  soli,  und  zweitens  darauf,  daB  sie  nur  in  gewissen  en- 
geren  Spharen,  etwa  im  H  a  n  d  e  1 ,  wo  man  es  mit  einer 
ziemlich  geschlossenen  und  leichter  Dberschaubaren  Terminologie 
und  Phraseologie  zu  tun  hat,  und  wo  alle  anderen  Ansprtiche  an 
die  Sprache  als  der  auf  Verstehbarkeit  fortfallen,  ihre  Statte  haben 
soli,  so  sage  ich:  Fiat  experimentum.«  Tedaj  šele  je  tudi  upati,  da 
se  uvede  jezik  v  šole,  in  sicer  ne  v  ljudske,  kakor  bi  radi  >welt- 
sprachlerji«,  marveč  le  v  trgovske. 

Nato  sledi  kratka  kritika  Leskienova  o  sestavu  samem.  Nakratko 
povzamem  tudi  iz  te  nekaj  nedoslednosti,  ki  jih  navaja. 

Da  se  jezika  lehko  ih  hitro  naučimo,  mora  biti  enostaven 
in  brez  fines  v  celem  sistemu.  Glede  glasoslovja  bi  ne  bilo 
nič  ugovarjati,  ko  bi  se  jezik  samo  pisal  in  ne  tudi  govoril. 
Toda,  ker  se  bo  jezik  rabil  tudi  v  govoru,  pridemo  do  precejšnjih 
napak.  Vsak  narod  ima  pri  artikuliranju  svoje  posebnosti.  Zato  bi 
moral  imeti  esperanto  le  take  skupine  glasov,  ki  so  enake  ali  vsaj 

sorodne.  Tako  n.  pr.  rabi  cesto  c  (=-  č)  in  g  (=  dž),  kar  dela  nem- 
ščini silo;  cela  vrsta  dvoglasnikov  bo  delala  preglavice  Francozu; 
skupina  kn  v  začetku  besede  je  za  Angleža  nemogoča;  kajti  le-ta 
bo  vedno  izgovarjal  kn  kot  n :  knave  —  nčw.  itd.  itd. 

Velika  napaka  je  v  esperantu  pri  skupinah  konzonant+/+ 
vokal:  kiu,  kia,  kie,  tiu,  tio,  cia.  Ta  /  bo  večina  narodov  izgovar- 
jala —  po  značaju  svojega  jezika  —  kju,  kja  itd.  in  kjo  in  tja 
se  bosta  zlila  v  en  sam  glas.  Naravnost  usodepolno  pa  je 
načelo,  da  se  vsaka  beseda  naglašuje  na  predzadnjem  zlogu. 

Mi  a/na5  =  ljubim,  mi  d/nos  =  bom  ljubil,  mi  dmus  =  bi  ljubil. 
Končnica,  ki  je  pa  nenaglašena.  nam  pa  kaže  čas.  2e  v  naši  slo- 
venščini opazujemo  prikazen,  da  se  nenaglašeni  vokali  poizgube  in 
da  se  pogosto  vsled  nenaglašenosti  izgovarjajo  nejasno  •—  nerazločno. 
Enako  bo  v  tem  slučaju  tudi  Nemec  ali  Anglež  izgovarjal  nejasen 
temen  glas  za  as,  os  in  us  in  s  tem  tudi  ni  mogoče  spoznati  razlike 
v  pomenu.  Vidi  se  iz  tega,  da  Zamenhof  nima  nobenih  pojmov 
o  glasovni  fiziologiji. 

Besede  in  besedne  oblike.  Tu  imamo  načelo :  Nič  izjem, 
sama  pravilnost.  Tako  velja  pravilo,  da  se  tvori  femininum  iz  ma- 
skulina  s  končnico -/na  Brž  je  nastalo:  patro^ote,  femin.  oziroma 
pomen  mati  pa  patrino,  dasi  se  rabi  od  Kalkute  do  Islandije  zato 
beseda  mati,  oziroma  izraz  od  istega  debla.  Seveda  ker  je  v  veljavi 
pravilo,  da  pomeni  čevalo  konj  in  čevalino  kobila,  zato  je  treba 
skrajnje  doslednosti  tudi  pri  pairo  —  patrino. 

Dalje:  s  prefiksom  /na/ se  izraža  nasprotje,  n.  pr.  frona  =  dober, 
mai  bona  =  slab;  po  tem  pravilu  pa  smo  dobili  tudi:  junulo  =  mla- 
denič, mal  junulo  =  starec.  Čudno,  da  pride  do  take  analogije. 

Druge  čudne  posledice  Zamenhofa  so:  sufiks-e/o,  obešen 
na  glag.  deblo  pomenja  kraj  dejanja,  n.  pr.  kuiri  =  kuhati,  kuirejo  = 
kuhinja.  Moliti  se  pravi  pregi,  tedaj  pregejo  -=  kraj  molitve  =^  cerkev. 
Kakšen  zmisel  ima  pa  ta  stvor,  vidimo,  če  prestavimo  v  esperanto: 
papež  je  glava  cerkve.  —  Končnica  -ero  pomenja  posamezno  iz 
celote  iste :  sablo  =  pesek,  sablero  =  zrno  peska.  Kje  je  potem  ona 
pravilnost,  če  imamo  poleg  tega  še  druge  besede  nn-er-ero? 
Take  besede  so  vzete  iz  francoščine:  ingeniero. 

Po  nemškem  zgledu :  Geschwister  (ge-)  je  narejen  za  »prijatelj 
in  prijateljica«  izraz  geamikoj. 

Kako  pridemo  do  sorodnosti  obeh  pomenov,  je  nejasno. 

V  morfologičnem  oziru  je  največja  napaka,  da  ni  akuzativ 
enak  nominativu,  kar  nahajamo  v  večini  romanskih  in  ger- 
manskih jezikov.  Posebna  oblika  za  akuzativ  je  čisto  odveč.  Seveda 
pri  glagolu  imamo  šest  participov,  celo  part.  fut.  pass. 

Ravnotako  najdemo  tudi  v  sintaktičnem  oziru  marsikaj  odveč, 
tako  konjunktiv  in  celo  kopo  raznih  veznikov.  Enostavnosti,  ki  bi  jo 
pričakovali  v  svetovnem  jeziku,  torej  ni.  —  Ker  je  esperanto  narejen  brez 
ozira  na  glasovno  fiziologijo  in  na  zgodovinski  razvoj,  zato  je  po  mne- 
nju Leskiena  docela  ponesrečen.  Iz  svoje  skušnje  tudi  sodi,  da  je  čisto 
prazna,  če  se  kriči,  da  se  esperanto  lahko  nauči  v  kratkem  času. 

Culi  smo  sodbo  dveh  strokovnjakov.  Res,  s  posebno  bistrostjo 
je  zlasti  Brugmann  premotril  vsestransko  problem.  Skoraj  brez- 
dvomno  se  bo  ozrl  esperantovski  svet  na  to  sodbo  in  jo  tudi 
kolikortoliko  vpoSteval.  Gibanje  se  širi,  vendar  pa  moramo  pomi- 
sliti, da  se  mu  mnogi  pridružujejo  edino  le  radi  mode.  Vse  gibanje 
moramo  presojati  trezno  in  tudi  precej  skeptično.  Šele  bodočnost 
bo  pokazala  uspehe  ali  neuspehe. 

Nazadovanje  francoskega  naroda. 

Poroča  prof.  Evgen  Jarc  (Kranj). 

Ravnatelj  pariškega  statističnega  urada,  Bertillon.  je  priobčil 
nedavno  v  »Figaro«  članek  pod  naslovom  »La  defaite  annuelle« 
(vsakoletna  izguba),  v  katerem  z  ozirom  na  ljudsko  štetje  leta  1905. 
opozarja  na  nevarnost,  ki  preti  francoskemu  narodu,  ker  prebivalstvo 
od  leta  do  leta  manj  narašča.  Isti  list,  ki  menda  dobro  pozna  Fran- 
coza, je  izrekel  mnenje,  da  bodo  prešli  Francozi  preko  tega  vpra- 
šanja z  dovtipom  ali  z  opereto,  ali  nevarnost  je  tako  resna,  da  teži 
trezno  misleče  politike  in  nacionalne  ekonome  vedno  večja  skrb.  (Pr. 
Krosejeve  članke  v  »Stimmen  aus  Maria  Laach«.  1906,  zv.  6,  7  in  10.) 

Kako  počasi  je  napredovalo  francosko  prebivalstvo  v  primeri 
z  nemškim,  kaže  sledeča  tabela: 


Leto 

Prebivalstvo         Vsakoletni 
Francoske            prirastek 

Leto 

Prebivalstvo      '  ^^^Sl^ifiC* 
Nemčije          j    P^r^tek 

1872 
1881 
1891 
1901 
1906 

1      36,102.901                - 
1      37,405.090             0-27 
38,133.385             0*11 
!      38.961.945             007 
1      39,252.627             015 

1871 
1880 
1890 
1900 
1905 

41,058.792               - 
45,234.061             li4 
49.428.470             107 
56,367.178             150 
1      60.605.183             1-45 

Torej  sta  se  razlikovali  obe  državi  po  vojski  leta  .1870/71. 
komaj  za  5  milijonov,  danes  pa  za  približno  21  milijonov.  Kakšen 
pogled  v  bodočnost! 

Te  številke  ne  bi  bile  tako  obupne,  ko  bi  število  ljudstva  rastlo 
tako  počasi  vsled  izseljevanja  ali  velike  umrljivosti  otrok,  kakor  n.  pr. 
pri  nas.  Tudi  revščina  temu  ni  kriva.  Saj  pravi  ugledni  nacionalni 
ekonom  Leroy  Beaulieu  v  »Economiste  Fran(;:ais«  št.  48  (pr.  Hochland 
1907,  str.  627  si.):  »Kaj  je  vzrok,  da  je  padlo  izza  40  let  število 
novorojencev  za  200.000.  Morda  beda?  Nikakor  ne.  Razen  južnih 
pokrajin,  ki  trpe  nekaj  let  vsled  vinarske  krize,  ni  gospodarski 
položaj  Francoske  neugoden;  to  dokazuje  razvoj  izvoza,  dohodki 

železnic  in  uspeh  davkov,  t Tudi  fizičnih  vzrokov  ne  smemo 

preveč  poudarjati.  Tudi  razvoj  alkoholizma  ni  vzrok,  da  je  padlo 
število  porodov.  Kajti  ravno  pokrajine,  kjer  se  rodi  primeroma  še 
največ  otrok,  uživajo  največ  alkohola.  Sploh  ni  oslabel  fizično  fran- 
coski narod  kot  tak.  Umrljivost  se  je  občutno  zmanjšala. 

Povprečna  starost  je  večja,  ne  vsled  umrljivosti  otrok,  ampak  vsled 
daljše  povprečne  življenjske  dobe.« 

Da  francosko  prebivalstvo  napreduje  tako  malo,  povzroča  torej 
malo  število  novorojencev.  Primerjajmo  njih  število  v  večjih 
evropskih  državah  danes  in  pred  30  leti: 


1875           1           1904           :    \^S^S^ 

1                                       ** 

Nemčija 

Avstro-Ogrska  ... 
Velika  Britanija        .    .   . 

Italija       

Evropska  Rusija   ... 
Francoska  

1.724.412              2,025.847                15 
1,450.743              1,709.804                125 
1,115.505       1       1,181.770                122 
1.035.377       j       1,085.645       j         107 
3,661.534              4.764.678       i           ? 
950.975       1          818.109               01 

Leta  1905.  je  štela  Francoska  le  807.291  novorojencev,  med 
temi  71.500  nezakonskih. 

Dočim  je  v  drugih  državah  v  teh  letih  število  novorojencev 
rastlo  več  ali  manj  sorazmerno  s  številom  prebivalstva,  nazaduje  to 
število  na  Francoskem  tako,  da  je  presegalo  število  umrlih  leta  1904. 
le  še  za  57.026,  leta  1905.  za  37.120,  leta  1906.  pa  cel6  samo  za 
26.651  oseb.  Ako  bo  prebivalstvo  še  dalje  napredovalo  tako  počasi 

—  in  statistika  opravičuje  ta  sklep  s  svojo  neizprosno  doslednostjo 

—  bo  Francoska  v  doglednem  času  glede  rasti  prebivalstva  pasivna 
in  ji  bodo  navzlic  ogromnemu  narodnemu  bogastvu ,  ki  ga  cenijo 
na  približno  250  milijard  frankov,  —  roke  v  zunanji  politiki  vezane. 
2e  leta  1904.  je  v  36  okrajih  in  leta  1905.  celo  v  44  okrajih  več 
ljudi  umrlo  kakor  jih  je  bilo  rojenih. 

Odkod  ti  pojavi?  Krive  niso,  kakor  priča  Leroy-Beaulieu,  ne 
gospodarske,  ne  fizične  razmere  prebivalstva,  tudi  ne  kultura  sama- 
obsebi,  kar  nam  dokazuje  primera  z  Nemčijo  in  Veliko  Britanijo. 
Razlago  si  pa  najdemo  v  zvezi  z  nekaterimi  drugimi  pojavi,  ki  do- 
kazujejo, da  je  vzrok  nazadovanju  —  nenravnost. 

Nenravnost  —  to  je  tista  usoda  nesrečne  Francije,  ki  jo  utegne 
pogubiti. 

Število  nezakonskih  otrok  ni  sicer  samoobsebi  merilo  za 
nravnost  prebivalstva,  ker  je  tesno  zvezano  z  gospodarskim  živ- 
ljenjem, dokazuje  pa  nenravnost,  če  raste  njih  število,  dočim  število 
novorojencev  sploh  pada.  In  to  opazujemo  na  Francoskem:  v  letih 
1871.--1880.  se  je  rodilo  povprek  67.000,  v  letih  1891.— 1900.  pa 
75.000  nezakonskih  otrok. 

*  Enako  žalostna  je  statistika  samomorilcev  na  Francoskem.  (Pr. 
Rost,  >Der  Selbstmord«.  str.  16— 17.  in  Krose.  »Der  Selbstmord  im 
XIX.  jahrh.«,  str.  60).  O  tem  priča  sledeča  tabela: 


Leto 

Absolutno  Število  samo-  1    Povprek  na  leto  na 

morilcev  na  Francoskem  1  1  milijon  prebivalcev 

1 
1871-1875 

5276                                144 

1876-1880 

6259                 '               168 

1881-1885 

7339                               194 

1886-1890 

8286                              216 

1891-1895 

9238                              241 

1896-1900 

9186                              238 

S  tema  zadnjima  številkama  je  stopila  Francoska  na  prvo  mesto 
in  prekosila  Dansko,  ki  je  štela  prej  največ  samomorilcev.  Samomor 
je  zahteval  na  Francoskem  v  30  letih  (1871  —  1900)  krog  230.000  žrtev. 

Leroy-Beaulieu  —  ki  spada  sicer  med  liberalne  nacionalne  eko- 
nome —  mora  priznati,  da  raste  prebivalstvo  primeroma  najbolj  ravno 
v  tistih  okrajih,  kjer  je  versko  čuvstvovanje  najbolj  ohranjeno,  in  pravi, 
da  je  najbolje  dokazano  dejstvo,  da  je  število  otrok  v  tesni  zvezi 
z  verskim  življenjem  prebivalstva.  To  so  posledice  maltuzianizma,  ki 
se  je  začel  širiti  po  Francoskem  sredi  minolcga  stoletja  in  je  iz 
izobraženih  krogov  prešel  tudi  med  produktivne  stanove. 

Proti  tem  pogubnim  naukom  se  je  ustanovila  pred  desetimi 
leti  »Alliance  Nationale  pour  Taccroissement  de  la  population  fran- 
<;aise«.  Da  bi  se  zopet  zvišalo  število  otrok,  predlaga  ta  zveza  sledeče: 

1.  Vse  družine,  ki  imajo  več  kakor  po  troje  otrok,  se  naj 
oproste  vseh  direktnih  davkov.  Nasprotno  pa  naj  plačujejo  družine 
z  dvema  otrokoma  po  lO^/o  več  davkov,  z  enim  otrokom  300/o  in 
moški  samci,  stari  nad  30  let,  pa  500/o  več.  Odpade  pa  naj  ta  po- 
višek  pri  družinah,  ki  imajo  samo  po  enega  posla. 

2.  Oženjeni  vojaki  naj  se  oproste  službe,  zlasti  če  imajo  več  otrok. 

3.  Kdor  ima  manj  kakor  troje  otrok,  naj  pripade  po  njegovi 
smrti  del  premoženja  državi. 

4.  Iz  teh  doneskov  naj  se  napravi  fond  za  vzgojo  revnih  otrok 
in  starostne  rente  starišem,  ki  so  imeli  mnogo  potomcev. 

5.  Odpravo  strogih  določb  sedanjega  Code  civil  pri  podedovanju, 
vsled  katerih  se  mora  razdeliti  premoženje  po  smrti  starišev  med  vse 
otroke  v  enakih  delih. 

6.  Sploh  pospeševanje  obilnih  družin  pri  oddajanju  služb,  v 
učiliščih  in  vzgojevališčih. 

Razni  nacionalni  ekonomi  priporočajo  še  druga  sredstva:  natu- 
raliziranje  tujcev,  higienične  odredbe  (boj  proti  alkoholu  in  nikotinu), 
večja  skrb  za  novorojence  in  matere.  Vseh  teh  predlogov  pa  doslej 
zakonodaja  še  ni  vpoštevala,  kvečemu  da  daje  doklade  uradnikom 
z    veliko   družino  in  podpira  zavode  za  novorojence.  Ali  vsa  taka 

sredstva  so  polovičarska,  preobrat  je  le  mogoč,  če  se  ves  sedanji 
protiverski  zistem  izpremeni.  Leroy-Beaulieu  pravi:  »Vzrok,  da  pada 
število   novorojencev,   je  jasen:   oslabljenje  verskih  čuvstev,   vedno 

večja  skrb  za  materialno  blagostanje,  štreberstvo. To  usode- 

polno  smer  pa  pospešuje  naše  javno  šolstvo  in  naša  nova  dru- 
žabna morala,  mesto  da  bi  se  borila  proti  njej.« 

Do  leta  1884.  so  poznali  na  Francoskem  le  »ločitev«  zakona, 
lega  leta  je  šele  sprejela  zbornica  tudi  popolno  »razporoko«.  Leta 
1884.  je  bilo  izrečenih  2122  ločitev  in  že  4123  razporok.  Število 
ločitev  se  je  v  sledečih  letih  malo  menjavalo,  n.  pr.  1.  1902.  je  bilo 
2281  ločitev;  število  razporok  pa  raste  silno  od  leta  do  leta,  n.  pr.: 
1.  1902.  9431,  1.  1904.  9860  in  1.  1905.  100.019  razporok,  z  ozirom 
na  število  porok  (1.1904.  298.721  in  1.1905.  302.623). 


^ag9^Bgg=  ^ 


Teozofična  družba. 

Poroča  prof.  Evgcn  Jarc  (Kranj). 

Ni  dvoma,  da  se  doba  materializma  t)liža  svojemu  koncu. 
»Naravoslovski  svetovni  nazor«  ne  more  zadostovati  trajno  člove- 
štvu, ki  mu  je  prirojeno  metafizično  stremljenje.  O  tem  nas  prepri- 
čuje boljinbolj  moderno  slovstvo  s  svojo  ljubeznijo  do  romantike 
in  mistike,  kakor  tudi  vedno  rastoče  zanimanje  za  verske  probleme. 
Komur  se  je  pristudil  kult  razuma,  mu  preostajata  pravzaprav  le 
dve  poti:  pot  do  cerkve  in  do  okultizma.  Reakciji  proti  materializmu 
moramo  pač  pripisovati,  da  se  je  razširil  v  zadnjih  desetletjih  spi- 
ritizem  ravno  med  »izobraženci«  tako,  da  štejejo  spiritisti,  kakor 
trdijo  sami,  do  30  milijonov  privržencev.  Prevara  pa,  ki  so  jo  do- 
kazali v  zadnjih  letih  raznim  slavnim  medijem,  je  odbila  pač  marsi- 
koga od  spiritizma  in  ga  pod  vplivom  budizma  prelevila  v  »teozofa«. 

Teozofično  družbo  —  Theosophical  Society  —  je  ustanovila 
Rusinja  Blavatski)  s  svojim  možem,  ameriškim  polkovnikom  Olcottom 
leta  1875.  v  New-Yorku.  Gospa  Blavatsky  je  imela  jako  romantično 
preteklost.  Sedemnajstletno  dekle  so  jo  prisilili,  da  se  je  poročila  z 
62 letnim  ruskim  državnim  svetnikom,  ki  ga  je  pa  zapustila  že 
čez  par  mesecev  in  se  klatila  med  Perzijci,  Kalmuki  in  Tatari.  Bu- 
dizem ji  je  pokazal  pot  do  nove  vere,  ki  jo  je  zasnovala  v  dveh 
delih:  »Isis  unveiled«  (»Odgrnjena  Isis«)  in  »The  secret  Doctrine« 
(»Tajni  nauk«).  O  njenem  značaju  si  sodbe  jako  nasprotujejo  in  tr- 
dijo, da  so  ji  pri  propagandi  pomagale  tudi  prevare.  Prvi  predsednik 
družbin  je  bil  njen  mož,  ki  je  določil  za  svojo  naslednico  gospo 
Annie  Besant,  ki  je  prestopila  kakor  že  Olcott  v  budizem  in  si  izbrala 
Indijo  za  torišče  svoje  agitacije.  V  zvezi  s  spiritizmom  se  je  raz- 
širila teozofična  družba  po  Angleškem  in  Francoskem,   kjer  je  bilo 

L  1890.  krog  dva  milijona  spiritistov.  V  Nemčiji  sta  začela  širiti  teo- 
zofizem  znani  spiritist  Rus  Aksakov,  ki  izdaja  mesečnik  »Psychische 
Studien«,  in  zdravnik  Hartmann,  ki  je  živel  prej  v  Ameriki  in  tam 
postal  budist. 

Glavne  cilje  teozofistov  izražajo  njih  pravila  takole:  1.  ustva- 
riti jedro  splošnega  bratstva  človeštva  brez  ozira  na  pleme,  vero. 
kasto  in  barvo;  2.  pospeševati  proučavanje  primerjalne  religije,  filo- 
zofije in  vede;  3.  raziskavati  nerazjasnjene  naravne  zakone  in  sile. 
skrite  v  človeku. 

Teozofizem  je  panteizem,  ki  vidi  povsod  v  sebi  in  krog  sebe 
božanstvo.  Naslanjaje  se  na  budistično  mistiko  poizkuša  spoznavati 
»astralni  svet«,  ki  se  skriva  za  fizičnim.  Sprejel  je  v  svoj  sestav  tudi 
druge  nauke  budizma  in  drugih  azijskih  in  egipčanskega  verstva. 
Priljubljen  je  zlasti  nauk  o  povračanju  in  potovanju  duš  (reinkarna- 
cija),  o  karmi  in  sedmih  principih.  Teozofi  ne  zametavajo  verskih 
naukov  raznih  religij,  temveč  le  trdijo,  da  ima  vsaka  vera  nekaj 
resnice  v  sebi,  ki  se  pa  ne  sme  umevati  dobesedno,  ampak  le 
simbolično.  Mistika,  ki  nas  vodi  v  tajinstveni  nadčutni  svet,  je  zato 
glavni  vir  našega  verskega  spoznavanja.  Odtod  tesna  zveza  teozo- 
fizma  z  budizmom. 

Teozofizem  se  širi  vedno  bolj.  Podružnice  se  ustanavljajo  na 
podlagi  patentov,  »charter«,  ki  jih  izdaja  osrednja  družba.  Teozof- 
skih  lož  je  bilo  ustanovljenih  n.  pr.  leta  1878.  šele  ena,  1879.  dve, 
1882:  42,  1887:  156,  1901:  647,  1902:  1704.  1903:  750,  1904:  800. 
1905:  860  in  1906:  893.  Ustanovile  so  se  po  posameznih  deželah 
sekcije:  ameriška,  indijska,  angleška,  avstralska,  skandinavska,  novo- 
zelandska, holandska,  francoska,  laška,  kubanska  in  južnoameriška. 
Nemška  sekcija  obsega  24  lož.  Vsako  leto  imajo  evropske  sekcije 
svoj  kongres;  tretji  je  bil  leta  1906.  v  Parizu,  1.  1907.  v  Monakovem 
in  1.  1909.  bo  v  Budimpešti. 

Čudna  so  pota  moderne  družbe.  V  srcu  ji  tiči  hrepenenje  po 
nadčutnem.  Ali  težka  je  za  ponosnega  nadčloveka  pot  do  krščan- 
stva, lažja  nego  ponižen  in  skesan  »Čredo«  pot  —  do  »četrte«  di- 
menzije okultizma.  (Pr.  »Religion  u.  Geisteskultur«,  1907,  št.  4.) 


Kako  je  s  podmorskimi  čolni? 

Poroča    Ferdinand   CilcnSek   (Praga). 

O  nobeni  tehnični  napravi  se  še  ni  toliko  lagalo,  kakor  o 
podmorskem  čolnu. 

2e  od  leta  1891.  dalje  so  časopisi  raznih  narodnosti  prinašali 
poročila,  kakšne  podmorske  čolne  ima  ali  si  nabavlja  nemška  vojna 
mornarica.  Leta  1904.  je  pa  admiral  Tirpitz  v  nemškem  državnem 
^boru  izjavil,  da  nemška  vojna  mornarica  nima  nobenega  podmor- 

skega  čolna,  da  nikoli  nobenega  imela  ni,  in  da  vojna  uprava  sedaj 
sploh  Se  ne  namerava  začeti  eksperimentirati  s  takimi  brodovi. 

Skoro  20  let  je,  kar  vedno  in  vedno  čujemo  kaj  novega  o 
podmorskih  čolnih.  Tekom  tega  časa  je  bilo  mnogo  takih  ladij 
patentovanih ;  samo  v  letu  1905.  so  bili  iznajdeni  štirje  novi  tipi. 
Dejali  bi,  da  bi  se  bil  torej  vendar  v  zadnjih  vojnah  moral  na 
morju  uporabljati  kak  podmorski  čoln!  A  to  se  ni  zgodilo  ne  v 
špansko-ameriški,  ne  v  rusko-japonski  vojni.  Nasprotno  je  znanih 
več  slučajev,  ko  se  je  podmorski  čoln  v  luki  sami,  ali  ne  daleč  od 
luke  na  žalosten  način  z  moštvom  vred  potopil.  Spominjamo  samo, 
kako  se  je  leta  1905.  pogreznil  »Farfadet«  v  luki  pred  Bizerto.  V 
en  del  čolna  voda  ni  prišla,  dasi  je  že  ležal  na  morskem  dnu.  In 
v  tistem  oddelku  je  moštvo  čakalo  rešitve  več  dni  ter  se  je  s  trkanjem 
sporazumljalo  s  potapljava,  ki  so  izkušali  čoln  dvigniti.  A  smrt  jih 
je  dohitela  prej,  nego  je  prišla  rešitev.  Iz  vsega  tega  lehko  s  po- 
polno gotovostjo  posnamemo,  da  podmorski  čoln  vendar  le  še  ne 
more  biti  dozorela  stvar. 

V  nekem  oziru  se  mora  podmorski  čoln  bojevati  z  istimi 
ovirami,  kakor  zrakoplov.  Od  morske  površine  se  taka  ladja  lahko 
oddalji,  potopi  se  lehko,  a  nazaj  priti  je  včasih  ravnotako  težko, 
kakor  je  zrakoplovcu  mnogokrat  težko,  priti  brez  poškodbe  na  tla. 
Kajti  podmorski  čoln  se  potopi  le  na  ta  način,  da  v  se  posrka  do- 
ločeno množino  vode.  —  Ako  ima  balon  najmanjšo  luknjo,  se  lehko 
zgodi  nesreča.  Isto  je  pri  podmorskem  čolnu.  Ako  tak  čoln  pride 
40  m  pod  morsko  gladino,  znaša  pritisk  vode  na  njegove  stene 
4  atmosfere!  Zdaj  je  treba  pomisliti,  koliko  odprtin  ima  tudi  taka 
ladja ;  in  nastane  vprašanje,  je  li  mogoče  v  ladji,  ki  je  že  nekoliko 
obrabljena,  vse  tako  zapreti,  da  tudi  pritisk  4  atmosfer  ne  more 
vodi  otvoriti  poti  v  ladjo. 

Ravnotežje  je  v  zrakoplovstvu  važno  vprašanje,  istotako  pri  pod- 
morskem čolnu,  katerega  bi  neugoden  tok  lehko  prekopicnil;  in  to 
bi  mu  utegnilo  biti  v  pogubo,  kajti  vozil  bi  nevarno  blago,  torpede. 

Vodnik  podmorskega  čolna  pod  vodo  pravzaprav  ne  vidi  nič. 
Imajo  sicer  neko,  navpičnemu  daljnogledu  podobno  pripravo  (omni- 
skop),  s  katero  posadka  podmorskega  čolna  (potom  odbijanja  svetlob- 
nih žarkov)  vidi  vun.  Pa  to  je  mogoče  le.  kadar  čoln  plava  tik  pod  mor- 
sko gladino,  in  kadar  ni  valov,  ki  bi  mogli  oškropiti  vrh  omniskopa. 
Torej  to  je  toliko,  kot  nič.  Ako  čoln  vozi  hitro,  je  brž  dovolj  valov. 

Podmorski  čoln  bi  bil  marsikdaj  ravno  tam  neporaben,  kjer 
bi  ga  bilo  najbolj  treba.  Koliko  je  luk,  v  katere  bi  podmorski  čoln 
nikdar  ne  mogel,  ako  bi  plaval  pod  vodo!  So  namreč  luke,  pri 
katerih  še  celo  vrh  vode  plavajoče  ladje  potrebujejo  signalov  na 
desni  in  levi,  če  hočejo  brez  nesreče  pripluti  v  pristan.  Vsekako  bi 
bilo  torej  mogoče,  zavarovati  luko  tudi  proti    podmorskim  čolnom. 

Kot  gonilni  stroj  se  zdi  skoro  najpripravnejši  petrolejev  eks- 
plozivni motor,  s  katerim  se  vozi,  kadar  plava  čoln  vrh  vode;  isti 
čas  polni  ta  motor  akumulatorje  z  elektriko.  Pod  vodo  žene  čoln 
električna  sila. 

Za  podmorske  čolne  je  najbolj  vneta  Francija,  ki  si  jih  že 
dalje  časa' nabavlja  in  ki  jih  bo  leta  1908.  imela  okrog  sto.  Njen 
sosed  onstran  kanala  se  boji,  da  ne  bi  zaostal  predaleč  za  njo.  2e 
pred  letom  1906.  so  si  Angleži  pridno  gradili  podmorske  čolne. 
Leta  1906.  pa  je  Anglija  sklenila,  nabaviti  si  še  petdeset  podmorskih 
ladij.  Nemci  so  leta  1906.  sklenili,  da  bodo  vprihodnje  vsako  leto 
žrtvovali  pet  milijonov  mark  za  brodove  te  vrste. 

Eden  največjih  pomislekov  pri  podmorskih  čolnih  je  bil  doslej, 
da  je  bilo  treba  primeroma  mnogo  pripravljanja  in  časa,  preden  se 
je  čoln  mogel  potopiti  ali  zopet  dvigniti.  Temu  hoče  odpomoči  lani 
objavljena  iznajdba  markija  d'  Equevillaya ;  na  zunanji  strani  njego- 
vega podmorskega  čolna  so  pritrjene  plavute,  ki  se  lehko  tako 
postavijo,  da  izpodoravajo  vodo,  ako  čoln  vozi.  Vsledtega  se 
seveda  čoln  tem  globlje  potopi,  čim  hitreje  plove. 

Čoln  bi  se  torej  lehko  kar  med  vožnjo  potopil  in  spet  prišel 
na  površje.   Oboje  bi  se  moglo  izvršiti  hitro  in   brez   pripravljanja. 

Vsekako  je  nekaj  napredka  v  EqueviUayevi  iznajdbi. 

Nebroj  ovir  je,  ki  onemogočujejo  sestavo  praktičnega  podmor- 
skega čolna.  Nekatere  so  videti  nepremagljive.  Brez  dvoma  bo  pa 
tudi  to  Slo  po  onem  načelu  tehnikov,  ki  slove:  Kar  se  ne  more 
premagati,  se  obide. 


^^^^^^=^ 

Dr.  M.  Zdziechowski:    Die   Grundprobleme   Russlands. 

Littcrarisch-politische  Skizzen.  Wicn- Leipzig  1907.  Str.  431. 

Najrazličnejše  nasprotujoče  si  sodbe  so  se  slišale  in  se  še  sli- 
šijo o  Rusiji,  ki  je  bila  že  od  nekdaj  velika  uganka  za  zapadno 
Evropo.  In  ni  čuda.  Saj  je  Rusija  celo  za  dobre  poznavavce,  celo 
za  Ruse  same,  polna  nerešenih  problemov.  Dasi  je  pravzaprav  ena 
sama  velika  planjava,  je  vendar  polna  globokih  nasprotij,  neka 
zmes  velikosti  in  nizkosti,  sile  in  slabosti,  razvoja  in  razpadanja. 
Zato  tudi  zdaj  mnoge  Ruse  prevevajo  podobna  čuvstva,  kakor  so 
prevevala  Gogolja,  ko  je  v  »Mrtvih  dušah«  zapisal  besede:  »Rusija, 
kaj  zahtevaš  od  mene?  Kaka  nepojmljiva  vez  se  skriva  med  nama?« 

Poljski  prof.  Zdziechowski,  rojen  in  vzgojen  v  Rusiji,  je  imel 
priliko  od  blizu  gledati  in  proučevati  vprašanja,  od  katerih  je  od- 
visna bodočnost  ruske  države  in  ruskega  naroda.  Sam  je  s  pleme- 
nitejšimi Rusi  vred  sanjal  o  rusko -poljski  državi,  osnovani  na  te- 
meljih krščanske  kulture  in  pravičnosti;  kakor  mnogim  Rusom,  tako 
so  se  tudi  njemu  večkrat  zbujali  dvomi,  ali  je  ruski  narod  sploh  še 
sposoben,  da  normalno  razvije  svoje  še  neizrabljene  sile  in  izvrši 
svoje  zgodovinsko  in  kulturno  poslanstvo.  —  Vsa  ta  vprašanja,  vse 
te  nade  in  dvome  je  Zdziechovvski  popisal  v  globokočuvstvenih  in 
premišljenih  člankih  in  jih  zbrane  izdal  v  nemškem  jeziku,  da  bi 
bili  pristopni  zapadni  Evropi.  Priznati  moramo,  da  v  zapadni  Evropi 
ŽG  dolgo  ni  izšla  tako  globoko  premišljena  knjiga  o  Rusiji.  To 
je  nekaka  filozofija  ruske  politične  in  kulturne  zgodovine,  spisana 
na  podlagi  temeljitih  študij,  resnega  premišljevanja  in  vestnega  opa- 
zovanja. 

V  boju  z  mongolskim  svetom  je  nastala  ruska  država.  Ta 
boj  se  je  po  večstoletnem  presledku  zopet  pričel.  V  rusko-japonski 
vojski  je  Rusija  podlegla  višji  japonski  kulturi.  Vstaja  torej  vpra- 
šanje, ali  se  bo  Rusija  mogla  uspešno  ustavljati  novi  mongolski 
nevarnosti?  Knez  Trubeckoj  je  izjavil,  da  bo  Rusija  zmagala  le 
potem,  če  bo  res  prekvašena  z  ono  krščansko  kulturo,  katero  je 
poklicana  zastopati  in  braniti.  Dosedaj  se  to  še  ni  zgodilo,  dasi  je 
Rusija  že  nad  tisoč  let  v  dotiki  s  krščansko  kulturo.  Ruski  narod 
je  bil  tako  nesrečen,  da  je  krščanstvo  sprejel  obenem  z  bizantinsko- 
poganskim  kultom  carizma  —  krščansko  idejo  obenem  s  pogansko 

državno  in  družabno  idejo.  V  dobi  Petra  Velikega  pa  je  Rusija 
sprejela  zapadno-evropsko  kulturo  obenem  s  prusko  birokracijo,  mili- 
tarizmom in  policijo.  Tako  je  ruska  država  vse  cerkveno  in  dru- 
žabno življenje  vpregia  v  tuji  bizantinsko -pruski  jarem;  oblike  ru- 
skega državnega  in  cerkvenega  organizma  so  v  globokem  nasprotju 
z  ruskim  narodnim  značajem.  Te  zunanje  forme  so  bile  glavna 
ovira,  da  krščanska  kultura  ni  mogla  prekvasiti  ruskega  narodnega 
in  cerkvenega  življenja. 

Take  so  korenine  ruskih  problemov  (1  —  19).  Na  tej  podlagi 
Zdziechowski  opisuje  razcvet  ruske  kulture  v  XV!IL  stoletju  in  v 
začetku  XIX.  stoletja;  v  tej  dobi  je  večinoma  napredovala  le  demo- 
ralizacija  višjih  slojev,  o  pravem  kulturnem  napredku  ni  mnogo 
sledov.  Kolikor  bolj  je  prodirala  kultura  v  Rusijo,  toliko  bolj  jasno 
so  se  kazala  nasprotja  v  ruskem  državnem  in  družabnem  organizmu, 
toliko  bolj  so  se  majali  temelji  ruske  države.  Okoli  polovice  XIX.  sto- 
letja sta  se  pojavili  dve  glavni  struji,  ki  sta  s  svojimi  idejami  izku- 
šali  preroditi  Rusijo  in  ji  dati  pogoje  aa  vsestranski  napredek  in 
harmonični  razvoj  narodovih  sil.  To  so  bili  slavjanofili  in 
zapadniki.  Slavjanofili  so  idealizirali  zgodovinske  temelje,  na 
katerih  se  je  Rusija  razvijala;  trdili  so,  da  so  v  ruski  cerkveni  in 
politični  zgodovini  in  v  ruskem  značaju  že  dani  pogoji  in  že  za- 
črtan pot  k  pravi  krščanski  kulturi  in  preroditvi  Rusije  in  vsega 
človeštva  (76).  Ideje  in  nazori  slavjanofilov  so  bili  v  prevelikem 
nasprotju  z  dejanskimi  razmerami,  zato  je  slavjanofilstvo  kmalu  za- 
čelo propadati;  po  poljski  vstaji  je  v  slavjanofilstvu  namesto  ideal- 
nega teženja  začelo  prevladovati  sovraštvo  do  Poljakov  in  do  kato- 
liške cerkve.  Genialni  VI.  Solovjev  je  spoznal,  da  je  slavjanofilstvo 
nevaren  nasprotnik  za  pravi  napredek  Rusije,  ker  oznanja  sovraštvo 
do  katoliške  cerkve,  ki  je  dala  podlago  zapadni  kulturi,  do  one  cerkve, 
s  katero  se  morajo  Rusi  zediniti,  ako  hočejo  postati  res  pravi  kul- 
turni narod.  Zato  je  začel  odločen  boj  proti  slavjanofilom  in  jim 
dokazal,  da  njih  ideje  niso  nekaj  pristno  ruskega,  ampak  da  so 
povzete  po  nazadnjaških  zapadno- evropskih  idejah  kakor  so  jih  raz- 
vijali nekateri  obskurni  zapadno -evropski  pisatelji  (1 16—147). 

Ruski  zapadniki  so  pa  na  zapadu  iskali  idej,  ki  naj  bi  pre- 
rodile  Rusijo.  Rusko  zapadništvo  se  je  razcepilo  v  razne  radikalne 
struje:  romantični  anarhizem  (Hercen),  bojeviti  anarhizem  (Bakunin) 
in  krščanski  anarhizem  (L.  Tolstoj).  Le  malo  je  bilo  zmernih  in  res 
idealnih  zastopnikov  zapadne  kulture;  najodličnejši  med  temi  je 
pravnik  in  modroslovcc  Boris   Cičerin  (292—336). 

Ob  koncu  se  Zdziechowski  ozira  v  bodočnost  Rusije.  V  zna- 
čilnem krasnem  članku  o  »Antikristu«  (338—359)  pretresljivo  popi- 
suje prerokovanje  VI.  Solbvjeva,  ki  je  že  1. 1894.  napovedoval  rusko- 
japonsko  vojsko  in  poraz  Rusije,  1. 1900.  pa  opisal  prihod  Antikrista 
in  poslednje  dni  človeštva.  Članek  »Sedanjost  in  bodočnost«  (360 
do  399)  je  bil  objavljen  v  »Času«  (1907,  str.  97—108).  Zadnji  članek 
»Kristus  je  vstal!«  (400—431)  pa  dokazuje,  da  je  rešitev  Rusije 
edino-le  v  zedinjenju  s  katoliško  cerkvijo,  v  ideji,  za  katero  se  je 

boril  najgenialnejši  ruski  mislec  VI.  Solovjev;  ako  Rusija  ne  bo  po- 
slušala VI.  Solovjcva,  potem  »ex  oriente  lux«  ne  bo  veljalo  o  Rusiji, 
ampak  o  Japonski. 

Knjiga  Zdziechovskega  se  čita  res  s  pravim  užitkom.  Pisana 
je  v  krasnem  in  duhovitem  slogu,  s  pesniškim  poletom  in  globoko 
premišljenostjo.  Subjektivni  ton,  ki  se  večkrat  oglaša,  nič  ne  moti 
čitatelja.  Nekatere  karakteristike  so  naravnost  veličastne,  posebno 
karakteristika  VI.  Solovjeva,  ki  je  po  pravici  ljubljenec  profesorja 
Zdziechowskega.  Nekatere  filozofske  netočnosti  pisatelju  radi  odpu- 
stimo. Nesrečen  se  nam  pa  zdi  ekskurz  o  katoliškem  modernizmu 
(317—326),  kjer  slavi  Tyrrella  in  Laberthonniera,  ki  sta  najbolj  pri- 
zadeta po  zadnji  papeževi  okrožnici,  zraven  pa  napada  »oficielni, 
ošabni  racionalizem  in  dogmatizem«  katoliške  cerkve;  to  gotovo  ne 
spada  med  ruske  probleme.  Sicer  je  pa  knjiga  nekaj  krasnega  in 
globoko  poučnega  za  vse,  ki  se  zanimajo  za  ogromno  in  zagonetno 
rusko  sfingo.  ^^  p  q^^^^ 

H  e  r  d  e  r  s  Konversations  -  Lexikon.  III.  Auflage.  8  BSnde. 
Lex.80.  Freiburg  1902—1907.  Herder. 

Naučni  in  strokovni  slovarji  so  dandanes  živa  potreba.  Vede 
so  tako  silno  narastle,  da  jih  posameznik  nikakor  ne  more  več  obvla- 
dati. Pravih  »polihistorjev«,  vsevedežev  dandanes  ni  več,  ker  niso 
mogoči.  Učenjaki  se  ločijo  po  strokah  in  te  cepijo  v  vedno  po- 
drobnejše betve.  Navadni  ljudje  morajo  imeti  neko  splošno  izobrazbo, 
potem  pa  si  pridobiti  natančnejše  znanje  v  svojem  poklicu.  Ker 
torej  ne  more  vsak  vsemu  kaj  in  so  vendar  vse  razmere  take,  da 
se  mora  človek  časih  hitro  poučiti  o  tem  in  onem,  zato  mora  seči 
po  naučnem  slovarju. 

Taka  dela,  obsegajoča  v  malem  vse  vede  (enciklopedije),  niso 
kaj  novega.  Vsak  se  spomni  velike  francoske  enciklopedije,  ki  sta 
jo  započela  Diderot  in  Dr.  Alambert  (35  knjig,  1751  —  1780).  Iz  tega 
francoskega  vzorca  se  je  razvilo  to,  kar  imenujemo  sedaj  »naučni 
slovar«,  »Konversations- Lexikon«.  Imajo  take  slovarje:  Francozi  in 
Angleži,  Italijani  in  Španci,  Madjari,  in  Cehi.  Nemci,  jih  imajo  celo 
vrsto,  a  najznamenitejši  so  Brockhaus,  MeHer,  Pierer,  ki  se  jim  je 
sedaj  dostojno  pridružil  še  Herder. 

O  živi  potrebi  naučnih  slovarjev  priča  najbolje  dejstvo,  da  )€ 
izšel  Brockhaus  že  v  14.  izdaji,  MeHer  v  6.,  Pierer  v  7.,  dasi  so 
cene  znatne,  Meyer  n.  pr.  216  K,  Brockhaus  celo  246  K.  Poleg 
velikih  naučnih  slovarjev,  ki  obsegajo  po  17  in  več  knjig,  izhajajo 
tudi  razni  majhni  naučni  slovarji  po  1 ,  2  ali  3  knjige.  Herder  je  v 
svoji  3.  docela  novi  izdaji  ubral  srednjo  pot.  V  8  knjigah  je  skusil 
povzeti  in  zbrati  vse,  kar  si  more  želeti  od  takega  slovarja  navaden 
človek  ali  tudi  strokovnjak.  Ali  se  mu  je  posrečilo?  Sodimo,  da, 
in  sicer  častno. 

Kaj  zahtevamo  od  takega  slovarja?  Da  nas  pouči  o  vsem 
hitro,  točno,  vestno  in  kolikor  mogoče  nazorno. 

Kar  se  tiče  popolnosti,  je  seveda  težko  izreči  čisto  podrobno 
sodbo;  primerjati  bi  bilo  treba  besedo  za  besedo  n.  pr.  velikega 
Brockhausa  in  Herderja.  A  zdi  se,  če  človek  nekoliko  natančneje 
pogleda,  da  Herder  nima  manj,  ampak  časi  morda  celo  več,  kakor 
oni.  Kajpada  določno,  kratko,  jedrnato!  In  to  ni  hiba,  ampak  pred- 
nost. Kdor  bi  se  rad  hitro  poučil  o  kaki  stvari,  mu  ni  do  tega,  da 
mu  poda  slovar  dolgo  razpravo;  nasprotno,  čim  krajSi  je,  tem  bolje, 
če  je  le  točna.  Napravimo  kak  poskus!  Poglejmo  n.  pr.  kaj  ve  naS 
naučni  slovar  o  slovenski  literaturi!  Postaviti  se  moramo  seveda  na 
svetovno  stališče.  Ni  mnogo,  a  če  se  spomnimo  svetovnih  literatur, 
mnogo!  Omenjc  početkov  (brižinske  spomenike),  Trubarja  potem  pa 
nadaljuje:  »Začne  se  pravzaprav  slovenska  književnost  koncem  XVilI. 
stoletja  z  mnogostranskim  ljudskim  pisateljem  in  pesnikom  Vodnikom 
(1758—1819);  toda  prva  desetletja  so  zavzeli  največ  filološki  prepiri, 
dokler  ni  znameniti  umetnik,  lirik  in  epik  Prešeren  (1800—1849, 
primerjaj  pod  Prešer(e)n)  ustvaril  pravo  slovensko  poezijo  in  jo  ob- 
enem naravnal  v  narodno  strujo;  njegove  pesnitve  so  bile  vsebinsko 
in  oblikovno  odločilne  za  nadaljni  razvoj  .  .  .«  Potem  omenja  Blei- 
^veisa  in  »Novice«,  Slov.  Matico,  Slomška  in  Družbo  sv.  Mohorja, 
pesnike  od  Koseškega  do  Aškerca,  Cankarja  in  Zupančiča.  Čudno 
le,  da  omenja  med  pisatelji -prozaisti  celo  Govekarja,  a  Stritarja  ne 
tu  ne  tam.  Za  znanstvo  navaja  le  filologe.  Literatura  na  koncu  je  prav 
dobra.  Za  zgled  iz  geografije  poglejmo,  kaj  pravi  o  Ljubljani.  »Laibach, 
slov.  Ljubljana  . . .«  Tu  je  narisan  grb,  opisana  kratko  lega,  zgodovina, 
našteti  uradi,  zavodi,  redovi,  knjižnice,  cerkve,  stavbe,  obrti.  Pogrešamo 
pa  gospodarskih  društev!  Denimo  sem  za  zgled  črtice  o  stavbah:  .  .  .« 
stolnica  (baročna  1700—1706),  freske  Ouaglia  (1704);  št.  Jakob 
(italijanska  rcnesanca  1612—1615);  št.  Peter  1726—1730  po  vzorcu 
S.  Giorgio  Maggiore  v  Benetkah);  frančiškanska  (1646,  baročna); 
rotovž  (italijanska  visoka  renesanca  1718);  Marijin  steber  (Valvazorja, 
1680),  steber  sv.  Trojice  (1722),  vodnjak  pred  rotovžem  (1 752,  Robba), 
spomeniki  Radeckega,  Vodnika,  Valvazorja,  Vega  .  .  .«  Ali  ni  to 
kratko,'  a  točno  do  malega  vse?  Toliko  le  za  zgled  z  neznatnih 
polj  naše  neznatne  domovine!  Ceniti  moramo  Herderja  dostojno  le, 
če  se  ozremo  na  širna  polja  človeštva,  njega  zgodovine,  kulture, 
umetnosti  in  vede.  Izborne  so  geografične  karte  z  natančnimi  statisti- 
kami dežel  in  držav.  Odprimo  n.  pr.  Afriko.  Tu  imamo  vse;  zem- 
ljevid, statistiko  o  velikosti  krajev,  prebivalstva,  trgovine;  zgodovino 
odkritja;  problieme  posameznih  porečij;  klimo,  favno  in  floro.  Vse 
kratko,  a  natan|y;io  in  točno.  Izvrstno  so  tudi  obdelane  tehnične  vede: 
izumi  in  iznajdbe  večinoma  podrobno  razložene  in  narisane.  Primeri: 
parne  stroje,  železnice,  električne  stroje,  mostove,  topove,  bojne  ladje, 
zrakoplove  itd.!  Posebna  karta  navaja  letnice  raznih  iznajdb.  Ali  po- 
glejte Rusijo!  Kako  pregledno  je  obdelana  vsa  tvarina!  Bogato  je 
zastopano  prirodoslovje.  Živalstvo  in  rastlinstvo  je  naslikano,  tuintam 
v  krasnih  barvenih  skupinah. 

Anatomijo  pojasnujejo  barvane  slike  (oko,  srce,  pljuča,  krvni 
obtok  .  .  .).  Zgodovina  (cerkvena,  literarna)  je  obdelana  v  podrobnih 

obrisih.  (V  karti  svetovne  literature  pogrešamo  slovenske.)  Krasne 
so  slike,  predstavljajoče  umetne  obrti  (tekstilno,  porcelansko  i.  dr.). 
Na  višku  pa  je  umetnost!  Herderjev  naučni  slovar  je  prava  knjiga 
umetnosti,  zlasti  slikarstva.  Poglejte  liste  o  gotiki,  renesanci,  podobe 
Kristusa  in  Madone,  to  je  nekaj  prelepega!  Ali  slike  posameznih 
mojstrov  (Eycka,  Michelangela,  Rafaela,  Durerja,  Rubensa.  Leonarda 
daVinci,  Fiesole,  Tiziana,  Rembrandta  .  .  .)!  Ali  nazorne  slike  o 
indski,  japonski,  perzijski,  nordski,  islamski  umetnosti! 

Kar  je  za  naš  čas  velike  vrednosti  je  to,  da  se  Herderjev 
slovar  ozira  zlasti  tudi  na  pravo,  gospodarska  in  socio- 
loška vprašanja.  Tudi  le-ta  so  kratko,  a  točno,  cesto  statistično 
obdelana.  Primeri:  zavarovanje  delavcev,  strokovna  društva,  kon- 
sumna  društva,  pridobitne  zadruge,  banke.  Tuintam  bi  si  želeli 
seveda  še  podrobnejših  podatkov.  (V  pravu  n.  pr.  se  ozira  nekoliko 
preveč  —  kar  je  sicer  umevno  —  na  nemško  pravo.  Tudi  sicer  je 
to  in  ono  bolj  umerjeno  za  Nemčijo;  primeri:  kriminalno  statistiko, 
ki  je  podrobno  izdelana  le  za  Nemčijo.) 

Herderjev  naučni  slovar  je  zavzel  torej  vsekako  častno  mesto 
med  podobnimi  deli.  Brockhaus  in  Meyer  nudita  več  tvarine,  imata 
tudi  več  slik,  (saj  sta  tudi  dvakrat  dražja),  toda  pri  Herderju  je 
tvarina  tako  predelana  in  so  slike  tako  izbrane,  da  se  človek  lehko 
zares  hitro,  točno  in  nazorno  o  vsem  pouči.  Naučni  slovar  pa 
mora  biti  tudi  vesten  tolmač  resnice.  Znano  je,  kolika  je  že  prva 
taka  enciklopedija  (Diderotova  namreč)  napravila  kvari.  To  se  žal 
da  ponavlja  tudi  v  modernih  naučnih  slovarjih.  Zlasti  v  religioznem 
oziru  so  malo  zanesljivi.  Poglejte  v  Brockhausa,  kako  izkvarjene 
nazore  širi  o  katoliški  cerkvi!  Pri  Herderjevem  naučnem  slovarju 
so  sodelovali  katoliški  učenjaki  in  to  je  zanj  najboljše  priporočilo! 
V  znanstvenem  oziru  na  višku  modernega  časa,  glede  verstva  vesten 
tolmač  resnice  —  sodimo,  da  ni  nobenega  razloga  več,  zakaj  bi 
še  segali  po  protestantovskih ,  versko  iridiferentnih  ali  celo  brez- 
verskih  delih! 

Cena  novemu  Herderju  je  120  K.  Naroča  se  pri  »Katoliški 
bukvami«  v  Ljubljani,  ki  ga  daje  po  dogovoru  tudi  za  plačila  na 

^^^^^^-  Dr.  A.  Ušeničnik. 

Ivan  Podlesnik:  Knjigovodstvo.  I.  del.  Cena  K  3'20. 
Ljubljana  1907.  »Katoliška  bukvama.« 

Socialno  vprašanje  je  tudi  gospodarsko  vpr^anje.  Umnega 
gospodarstva  pa  ni  brez  knjigovodstva.  Marljivemu  odborniku  »Slo- 
venske krščansko -socialne  zmozz^  Iv.  Podlesniku  gre  zasluga,  da 
se  je  začel  buditi  v  naših  izobraževalnih  društvih  zmisel  za  knjigo- 
vodstvo. Požrtvovalno  vodi  knjigovodske  tečaje,  sedaj  pa  je  sklenil 
napisati  še  potrebne  učne  knjige.  Prvi  del,  ki  je  pravkar  izšel,  je 
nekaka  učna  knjiga  za  voditelje  izobraževalnih  društev  in  obsega 
knjigovodstvo  za  društva,  »Čebelice«,  za.  mladeniče  in  gospodarje. 
Knjiga  je  skrbno  sestavljena.  Dodanih  je  cela  vrsta  tabel,  ki  prak- 

tično  z  zgledi  pojasnujcjo.  kar  se  da  z  besedo  le  težko  razložiti. 
Drugi  del  bo  obsegal  knjigovodstvo  za  zadruge,  tretji  pa  sistem 
dvojnega  knjigovodstva  za  večje  trgovine.  Z  veseljem  pozdravljamo 
to  delo  in  le  želimo,  da  bi  naša  društva  umela  pomen  knjigovod- 
stva za  pravi  napredek  in  se  zavzela  za  vzorne  smotre,  ki  jih  je 
imel  pred  duhom  pisatelj,  ko  je  začel  iz  ljubezni  do  slovenskega 
ljudstva  pisati  tako  delo.  ^^  ^  Ušeničnik. 

Dr.  Fr.  Detel  a:  Malo  življenje.  Povest.  (Ljudska  knjiž- 
nica 4.  zvezek.)  Ljubljana  1908.  »Katoliška  bukvama.« 

Šolski  svetnik  dr.  Fr.  Detela  je  eden  naših  prvih  pisateljev. 
Ni  iz  moderne  šole,  ampak  iz  stare,  recimo  klasične  šole,  ki  pa  bo 
s  svojimi  deli  preživela  večino  tvorb  secesije.  Povest  »Malo  živ- 
ljenje« je  objavil  »Zvon«  takoj  drugo  leto,  ko  se  je  preselil  v  Ljub- 
ljano. R  brali  jo  bodo  še  danes  vsi  z  isto  radostjo,  kakor  pred  25  leti. 
ko  so  jo  čitali  prvič  s  tolikim  užitkom.  Zadnja  poglavja,  ki  so  bila 
nekoliko  neverjetno  ubrana,  je  pisatelj  sedaj  predelal  in  je  tako  le 
Se  bolj  izpopolnil  lepi  umotvor.  z. 

Taras-Sevčenko:  Kobzar.  Izbrane  pesmi.  Prevel  Josip 
Abram.  (Leposlovna  knjižnica  5.  zvezek.)  Ljubljana  1908.  »Kato- 
liška bukvama.« 

Kdo  še  ni  sanjal  o  tužni  Ukrajini,  o  širokem  Dnjepru.  o  tihih 
stepah,  ko  je  prebiral  kozaške  zgode  v  povesti  »Z  ognjem  in  me- 
čem?« ali,  ko  je  bral  v  »Dom  in  Svetu«  o  ukrajinskih  pesmih,  ali 
slišal  tisto  Sevčenkovo: 

Ukrajino,  Ukrajino, 
Nenjko  moja,  nenjko! 
Jak  zgadaju  tebe  kraju, 
Zavjane  scrdenjko! 

Ukrajina,  Ukrajina, 
Mati  moja,  matil 
Ko  se  srce  te  spomina, 
Tužno  neha  plati! 

Jos.  Abram,  naš  najboljši  poznavavec  maloruščine,  nam  je 
v  tej  knjigi  podal  dosti  verno  sliko  Ukrajine  in  nje  30 milijonskega 
naroda.  Prevedel  je  sicer  le  41  pesmi  (dum)  iz  Sevčenkovega  Kob- 
zarja,  toda  Sevčenko  je  pravi  predstavnik  Ukrajine;  v  njegovi  duši 
in  njegovih  dumah  se  odbija  vsa  žalost  ukrajinska,  vse  nje  boli, 
nje  brezup  in  up  .  .  .  Kdor  upozna  Sevčenka,  upozna  Ukrajino! 
Poleg  tega  pa  je  napisal  Abram  zgodovinski  pregled  Ukrajine  in 
življenjepis  Tarasa  Sevčenka.  Oboje  je  polno  tragike,  usoda  tega 
velikega,  darovitega,  junaškega,  a  tako  zasužnjenega  naroda  kakor 
usoda  največjega  pesnika  Ukrajine,  samouka  Sevčenka.  Življenjepis 
Sevčenkov  se  bere  kakor  roman.  To  smo  hoteli  povedati,  da  koga 
ne  oplaši  naslov  knjige,  ki  zveni  nekam  tuje.  Vzemi  vsak  knjigo  v 

roke,  ne  bo  mu  žal!  Knjigi  je  dodejana  tudi  slika  Sevčenka,  zem- 
ijevid  Ukrajine  in  pojasnila  k  dumam.  (2al,  da  moti  umevanje 
toliko  mučnih  hib!)  z, 

J.  Pregelj:  Adria-Klinge.  Auswahl  aus  den  Gedichten 
des  Simon  Gregorčič.  (Naročila  prejema  č.  g.  Jos.  Fabijan.  župnik. 
Sv.  Lucija,  Goriško.) 

Šele  sedaj  smo  prejeli  to  knjižico  v  oceno.  Ker  je  čitateljem 
že  od  drugod  znana,  jo  le  priporočamo.  Zbranih  je  tu  15  najlepših 
Gregorčičevih  pesmi,  spretno  prevedenih  v  lepo  nemščino;  nekatere 
se  bero  skoraj  kakor  v  izvirniku.  z. 

Dr.  Jurij  Bertrin:   Kritična  razprava  o  lurskih  čudežih. 

in.  del.  Ljubljana  1907.  Tiskala  »Katoliška  Tiskarna«. 

S  tem,  tretjim  zvezkom  je  veliko  kritično  delo  pariškega  vse- 
učiliškega  profesorja  dr.  J.  Bertrina  o  Lurdu  in  lurSkih  dogodkih 
celotno  preloženo  v  slovenščino. 

Ta  zvezek  opisuje  nekaj  bolj  znamenitih  ozdravljenj.  Prvo  je 
ozdravljenje  Petra  de  Rudder.  To  se  sicer  ni  zgodilo  v  Lurdu, 
ampak  v  Oostacker  v  Belgiji,  a  je  v  zvezi  z  Lurdom,  ker  se  je  do- 
godilo ob  preprosti  votlini,  zgrajeni  po  vzorcu  lurSke  votline  in  po- 
svečeni lurški  Devici.  Je  pa  to  ozdravljenje  brez  vsakega  dvoma 
eno  najznamenitejših ,  ker  ni  šlo  za  kako  živčno  bolezen  ali  kaj 
sličnega,  kjer  so  mogoči  pomiselki,  ni  li  hipno  ozdravljenje  le  na- 
raven pojav,  marveč  delavec  Peter  de  Rudder  je  imel  zlomljeno 
nogo  in  zlomljene  narazen  štrleče  kosti  so  se  hipoma  sprijele  in 
rane  so  se  prav  tako  hipoma  zacelile.  Naj  priroda  še  toliko  zmore, 
zlomljenih  udov  ne  more  hipno  zaceliti ;  zlomljeni  udje  se  morajo 
zrasti,  a  za  rast  stanic  in  vlakenc  treba  časa.  Tega  ne  more  noben 
zdravnik  tajiti.  Potem  pa  je  to  ozdravljenje  znamenito  tudi  radi  tega, 
ker  je  bilo  z  vso  zdravniško  veščino  preiskano  in  potrjeno.  Trije 
zdravniki  dr.  Royer,  dr.  Van  Hoestenberghe  in  dr.  Deschampes  so 
natančno  preiskali  ves  dogodek  in  izdali  o  njem  kritično  razpravo, 
ki  je  izšla  najprej  v  znanstveni  reviji  »Revue  de  guestions  scicnti- 
figues«  1.1899.,  potem  pa  tudi  v  posebni  knjižici.  Dr.  Van  Hoesten- 
berghe sam  izpoveda,  da  je  bil  do  tedaj  brezverec,  a  da  ga  je  ta 
dogodek  prepričal  o  nadnaravnih  pojavih,  o  bivanju  božjem,  o  res- 
nici krščanstva,  o  ljubezni  Device.  Francoskemu  romanopiscu  Zolu 
je  sporočil  dr.  Van  Hoestenberghe :  »Gospod,  bil  sem  nevernik,  kakor 
Vi.  Rudderjevo  čudežno  ozdravljenje  mi  je  odprlo  oči.  Pozneje  so 
me  sicer  časih  še  napadli  dvomi,  toda  začel  sem  preučevati  krščan- 
stvo in  moliti,  in  sedaj  Vas  zagotovim  s  častno  besedo,  da  nimam 
najmanjšega  dvoma ;  verujem  trdno.  In  dejal  bom  še  to :  Ko  sem 
postal  veren,  sem  postal  srečen ;  okušam  dušni  mir,  kakršnega  nisem 
poznal  nikdar  poprej.« 

Kaj  pa  Zola?  Zakaj  pa  on  ni  veroval?  Tudi  na  to  daje  od- 
govor ta  zvezek.  Poleg  še  nekaterih  drugih  ozdravljenj  opisuje  zlasti 
tiste  dogodke,  ki  so  se  zgodili,  ko  je  bival  Zola  v  Lurdu.  Zola  je 

sam  videl  nekatere  pojave,  ki  jih  ni  mogoče  naravno  razložiti.  A 
Zola  ni  prišel  v  Lurd  iskat  resnice,  marveč  iskat  tvarine  za  roman. 
Zato  ni  čuda,  da  je  Zola  tudi  v  Lurdu  ostal,  kar  je  bil,  brezverec. 
Vedno  je  našel  kak  izgovor,  da  se  je  izmuznil  dokaznosti  dejstev.  Ce 
se  je  zdelo  kaj  nadnaravno,  si  je  pomagal  s  starim  izgovorom :  Saj 
ne  poznamo  vseh  naravnih  sil,  morda  je  to  pojav  kake  še  nepo- 
znane sile.  Drugič  si  je  pomagal  s  sugestijo.  Zopet  drugikrat  si  je 
miril  vzbujajoče  se  dvome  s  tem,  da  je  morda  ozdravljenje  le  hipno, 
navidezno,  nekak  »nervozni  vtis«,  ki  bo  minil,  kakor  minevajo  drugi 
hipni  vtisi.  Skratka:  Vera  je  tudi  dejanje  volje,  in  če  človek  neče 
verovati,  mu  nobeno  še  tako  očividno  dejstvo  ne  more  izsiliti  vere. 
Kako  malo  dobre  volje  pa  je  imel  Zola.  dokazuje  najbolj  njegov 
roman  o  Lurdu.  Najprej  si  je  izmislil  splošen  slučaj,  na  katerega  je 
oprl  celo  knjigo:  to  je  tista  nervozna  bolnica,  ko  so  ji  živci  provzročili 
bolezen  in  ki  so  jo  sami  živci  ozdravili,  tista  gospodična  Guersaint, 
ki  ni  živela  nikoli  nikjer  drugod  kakor  v  romanu ;  to  osebo  je  Zola 
kar  kratkomalo  sam  ustvaril.  Vse  druge  resnične  dogodke  potem 
tolmači  z  ozirom  na  to  izmišljeno  naravno  ozdravljenje,  češ:  kakor 
je  ta  tako  čudovito ,  a  vendar  le  po  sugestiji  naravno  ozdravela, 
tako  je  pač  tudi  z  drugimi,  četudi  ne  moremo  opaziti  kakega  vpliva 
sugestije.  Ko  mu  je  dr.  Boissarie  očital,  kako  si  upa  tako  pačiti  res- 
nico, mu  je  Zola  odgovoril:  »Kaj  hočete?  Moje  osebe  so  moje;  jaz 
imam  pravico  storiti  ž  njimi,  kar  hočem ;  pustim  jih  živeti ,  pustim 
jih  umreti,  prav  kakor  se  meni  ljubi.  Mene  ne  briga  nič  drugega, 
kakor  moja  fantazija  in  pa  uspeh  mojega  dela.«  To  je  resnično,  da 
romanopisec  lahko  po  svoji  domišljiji  ustvarja  osebe,  a  tedaj  nima 
pravice  zatrjati,  da  je  njegov  roman  le  analiza  dejstev.  Zola  pa  je 
širil  po  časopisih,  da  hoče  poročati  resnico  o  Lurdu,  samo  resnico 
in  vso  resnico.  To  pa  je  bila  čisto  navadna  —  laž.  Zola  ni  poročal 
resnice,  temveč  je  pačil  resnico  in  skušal  še  druge  odvrniti  od  spo- 
znanja resnice.  Po  pravici  spominja  dr.  Bertrin  govoreč  o  Zolu  greha 
zoper  Sv.  Duha.  Da,  to  je  tisti  greh  zoper  Sv.  Duha,  o  katerem  je 
dejal  Kristus,  da  ne  bo  odpuščen  ne  na  tem,  ne  na  onem  svetu: 
Gledati  božja  dela,  a  jih  pačiti  z  lažjo  in  z  lažjo  moriti  vero  tudi 
v  duši  drugih!  ali  zapreti  oči.  da  kdo  ne  vidi  teh  del,  potem  pa 
smešiti  in  kleti  tiste,  ki  jih  vidijo  in  verujejo  I 

Lurški  dogodki  so  dejstva,  ki  jih  ni  mogoče  tajiti;  lurška  dej- 
stva so  dogodki,  ki  jih  ni  mogoče  brezbrižno  poslušati:  Odločiti  se 
je  treba  ali  zanje  ali  proti  njim.  In  prav  to  je  namen  Bertrinovega 
dela,  opozoriti  vse,  ki  dvomijo,  na  te  dogodke;  pokazati  jih  v  luči 
kritične  moderne  vede,  da  moderni  skeptiki  ne  morejo  ostati  brez- 
brižni, ampak  da  se  morajo  odločiti.  —  Bog  daj,  da  bi  to  lepo  delo 
prišlo  v  roke  mnogim  Slovencem,  da  bi  pregnalo  verske  dvome, 
potrdilo  vero,  poživilo  versko  življenje!  £).  >l.  f/. 

Disputa  o  svobodi  vede  in  Cer- 
kve. —  Krilate  Luegcrjwe  besede,  da 
si  mora  krščanstvo  ljudstvo  zopet  pri- 
boriti univerze,  so  provzročile  v  držav- 
ni zbornici  znamenito  »disputo«  o 
svobodi  vede.  V  tej  duševni  borbi 
se  je  reklo  to  in  ono,  kar  je  dobro 
zabeležiti.  (Cf.  Stenogr.  Protokoli  3.  4. 
5.  Dez.  1907.  S.  2855-3053.) 

Definicija  vede.  —  Če  gre  za 
svobodo  vede,  je  treba  najprej  pač 
vedeti,  kaj  je  veda.  Prvoboritelj  proti 
zahtevam  krščanskega  ljudstva  vse- 
uCiliSCni  profesor  dr.  M  a  s  a  f  y  k  je 
tako-le  označil  vedo:  »Veda  je  pri- 
dobljeno razpoloženje  tistih  ljudi,  ki 
so  si  vsvesti,  kaj  vedo,  a  česa  ne  vedo, 
ljudi,  ki  kritikujejo  sebe  in  druge,  ljudi, 
ki  so  skromni,  ki  so  agnostično  na- 
dahnjeni,  ki  hočejo  zase  in  za  druge 
svobodo,  strpnost,  priznanje  .  .  .  Mo- 
derna veda  ni  učenost ;  ona  išče  novih 
resnic,  inducira,  kakor  pravimo...  Veda 
je  velika  le  po  metodi.  Znanstvenik  se 
loči  od  neznanstvenika  le  po  metodi 
in  ta  metoda  je  umsko  in  tudi  nravno 
razpoloženje.  To  je  veda.«  Socialni 
demokrat  Pernerstorfer  je  tako 
povedal :  »V  bistvu  vede  je,  da  ni  nikdar 
dovršena.  Jutri  lahko  veda  popravi, 
kar  danes  uči;  dš,  jutri  lahko  zavrže, 
kar  danes  kot  svoj  nauk  oznanja  .  .  . 
Veda  je  kritika.  Po  načelih  današnje 
vede  je  le  eno  izvestno,  namreč  mena, 
izpremin Janje.  To  je  nauk  evolucio- 
nizma . . .  Večno  bistvo  vede  je  kritika, 
dvom.«  Dr.  K  r  C  k  je  obojno  definicijo 
zavrgel.  Masai^ijk  je  potegnil  v  bistvo 


vede  agnosticizem.    »Popoln  agnosti- 
cizem,«  je  dejal  dr.  Krek,  »je  absolutno 
nemogoč.  Vsaj  to  moram  priznati,  da 
imam  zmožnost  misliti,  spoznavati.  To 
se  sicer  ne  da  dokazati,  a  ne  da  se. 
ker  je  samo  po  sebi  razvidno.   Brez 
te  podstave  ni  nobene  vede  .  .  .  Mo- 
derna veda  je  res  induktivna,  ker  se 
opira   na   izkustvo.    Toda   induktivna 
metoda  zahteva,  da  vsak  slučaj  skrbno 
razkrojimo,  preučimo  in  da  doženemo 
tako  množino  dejstev,  da  je  res  mogoč 
trden  sklep . . .  Veda  pa  je  nekaj  stal- 
nega.   Nam  je  veda    spoznanje 
na   podlagi   dokazov.    Zato  ni 
mogoče,  da  bi  veda  jutri  ovrgla,  kar 
danes  trdi.  Taka  veda,  ki  danes  ne  ve, 
kaj  jutri  poreče,  je  nezmisel.«  Dr.  Ma- 
safyk  je  naposled  moral  to  priznati. 
»Priznavam,  da  je  treba  za  spoznanje 
(noetično)   sprejeti  objektivizem«  .  .  . 
Nasprotje  med  vedo  in  vero. 
—  Na  podstavi  samovoljnega  pojmo- 
vanja o  vedi  je  bilo  Masafi|ku,  Pcr- 
nerstorferju  in  drugim  lehko  govoriti  o 
nasprotju  med  vedo  in  vero.  Kajpada, 
če  je  vse  veda,  kar  kdo  danes  reče, 
četudi  jutri  oporeče,  potem  ni  čuda, 
da  se  pojavi  nasprotje  med  tako  »bi- 
stveno izpremenljivo«  vedo,  kakor  se  je 
izrazil  Pernerstorfer,  pa  med  krščansito 
vero,  ki  je  nekaj  večnega,  v  bistvu  ne- 
izpremenljivega.  Toda  prav  tako  lahko 
je  bilo  braniteljem  vere  odbiti  napad. 
Če  je  nasprotje,  kdo  ga  je  pa  kriv?  Ali 
ne  tisti,  ki  danes  reče,  a  jutri  oporeče? 
Pravzaprav  niti  o  nasprotju  govoriti 
ni  mogoče.  Kaj  za  to,  če  »veda«  danes 

reče,  kar  nasprotuje  veri,  saj  jutri 
oporcCe,  jutri  ne  bo  več  nasprotja.  Ce 
torej  veda  sama  sebe  zanikuje,  nima 
nje  nasprotje  do  vere  nikakega  pomena. 
Tako  umevamo,  kar  je  izrekel  dr.  Krek 
o  neprimerljivosti  vede  in  vere,  »znan- 
stvenega« elementa  v  kulturi  in  vere. 
»Kultura  in  vera,  kultura  in  bogo- 
znansko  svetovno  naziranje  sta  dve 
neprimerljivi  (inkomensurabilni)  količi- 
ni. Bogoznanje  vere  je  nekaj  stalnega, 
kultura  nekaj  labilnega,  vedno  se  iz- 
preminjajočega.  Eno  se  ne  da  z  drugim 
meriti.  Lice  kulture  z  ozirom  na  naj- 
višja vprašanja  se  vedno  menja.  Kon- 
cem XVILveka  je  zavladal  deizem,  po- 
tem materializem  Lamettrieja  (L*hom- 
me  machine),  potem  zopet  lahkotno 
frivolno  modrovanje  Voltairja,  potem 
pozitivizem  in  misticizem,  mešan  drug 
z  drugim,  in  zanikanje  vsake  metafizike. 
Vzporedno  s  svetovnim  nazorom  vsake 
dobe  gre  tudi  literatura,  znanstvena  in 
leposlovna  . . .  Vsak  dan  se  menja  lice 
kulture,  kako  naj  jo  torej  primerjamo 
z  vedno  stalno  vero?« 

Svoboda  vede.  —  Za  to  vedno  se 
menjajoCo  vedo  torej  terjajo  Masafyk 
in  drugi  svobodo.  Kaj  pa  je  svoboda? 
Neodvisnost.  Od  koga  naj  bo  torej 
veda  neodvisna?  Vplivi  so  razliCni: 
vpliv  vere,  vpliv  Cerkve,  vpliv  države, 
vpliv  narodnosti,  vpliv  oseb,  vpliv  in- 
teresov .  .  .  Jasno  je,  da  učenjak  svo- 
bodno misli,  kar  hoče;  vsaka  sila  je 
nemogoča.  Ali  pa  je  tudi  tako  jasno, 
da  naj  prav  tako  svobodno  s  stolice 
razklada  svoje  nazore,  naj  so  kakršni- 
koli? Če  so  resnični,  resnici  svobodo! 
R  kaj,  če  so  zmotni?  kaj,  Ce  so  zmotni 
in  kvarni?  kaj,  če  so  zmotni  in  kvarni 
in  pogubni  za  človeštvo?  flli  je  še  tako 
jasno,  da  treba  pustiti  takemu  »uče- 
njaku« absolutno  svobodo?  Ločiti  je 
torej  treba  vedo  in  vedo;  vedo,  kakor 
jo  je  po  pravici  definiral  dr.  Krek, 
spoznanje  na  podlagi  dokazov,  in  vedo, 
kakor  sta   jo   definirala   Masafgk    in 


Pernerstorfer.  ki  pravi  danes  to,  jutri 
ono,  danes  da,  jutri  ne;  ločiti  je  treba 
vedo  in  osebe,  ki  jo  tolmačijo;  ločiti 
je  treba  svobodo  in  svobodo;  svobodo 
nasproti  resnici  in  svobodo  nasproti 
samovolji ;  svobodo  nasproti  zakonitim 
čuvarjem  resnice  in  socialne  blaginje, 
in  svobodo  nasproti  sebičnim  stran- 
karjem  (klikam).  Svobodomiselci  terjajo 
svobodo,  a  le  zase;  terjajo  svobodo 
vede,  a  le  po  svoje  pojmovane;  terjajo 
svobodo,  a  svobodo  brez  ozira  na 
resnico;  terjajo  svobodo  od  verskega 
vpliva  in  od  pravične  ljudske  volje,  a 
ne  svobode  od  države,  judovstva  in 
masonstva.  Dr.  Krek  je  to  označil  v 
kritiki  Masafgkovega  predloga  v  treh 
točkah.  Masafyk,  je  dejal,  zahteva  na- 
sproti krščanskim  socialcem  svobodo 
vede  in  pouka,  ki  je  zajamčena  v 
osnovnih  zakonih.  Tu  tiči  več  logičnih 
napak.  »Prvič:  se  zamenjava  veda  s 
profesorji . . .  Drugič  se  napak  tolmači 
§  17.  o  svobodi  vede  in  pouka  — 
mimogrede  bodi  omenjeno,«  je  dejal 
govornik,  »da  je  prišla  visoka  vlada  v 
svojih  študijah  Cele  do  §  17.  in  še  ne 
ve  za  §  19.  o  enakopravnosti  narodov, 
kar  ni  posebno  hvale  vredno  — .  Na- 
pačno je  misliti,  da  tolmači  država  v 
§  17.  svoje  svetovno  naziranje.  §  17.  je 
le  norma,  le  pravec,  le  zakon,  ki  hoče 
reči,  da  se  država  ne  meša  v  znan- 
stveno delovanje,  da  ga  ne  ovira  in 
tudi  nanje  ne  vpliva.  To  ni  isto,  kar 
reči:  profesorji  nimajo  nobene  odgo- 
vornosti. In  še  to,  kar  izraža  §  17.,  ni 
resnično.  Ali  ne  vzdržuje  država  šol? 
ali  ne  določuje  učnega  reda?  ali  ne 
imenuje  profesorjev?  ali  res  sme  vsak 
učiti,  kar  če?  Med  načelom:  veda  in 
nje  pouk  sta  prosta,  pa  med  državnimi 
šolami  je  nepremostljivo  nasprotje.  Isto 
nasprotje  se  kaže  tudi  pri  vprašanju  o 
narodnih  in  verskih  šolah.  Država  sama 
največkrat  krši  to  načelo  .  .  .  Tretjič: 
Svoboda  vede  in  pouka  je  le  abstrakten 
pojem.   Učitelji  in  učenci  se  ločijo  po 

narodnostih  in  veroizpovedih,  zato  je 
znanstveno  delovanje  brez  ozira  na 
narodnost  in  veroizpoved  le  vzor,  ki 
ga  dejansko  popolnoma  doseči  ni  mo- 
goCc.  To  je  abstrakcija,  fikcija,  eden 
izmed  mnogih  fetišev  našega  javnega 
življenja,  neki  misticizem,  ki  mu  je  pa 
dvojček  fanatizem .. .«  Katoličani  imajo 
torej  pravico  terjati  svobodo  tudi  zase, 
terjati  svobodo  tudi  svoji  vedi,  terjati 
tudi  zase  vseučilišč,  kjer  bodo  svobodno 
tolmačili  spoznano  resnico  krščanski 
učenjaki.  Prav  tako  pa  imajo  tudi  na- 
rodi pravico  terjati  zase  narodnih  šol 
in  narodna  vseučilišča.  Sprava  med 
temi  nasprotji  je  mogoče  le  tedaj,  »če 
zavlada,«  kakor  je  poudarjal  dr.  Krek, 
»v  vseh  slojih  čut  za  resnico  in  pra- 
vico.« Najmanj  pa,  kar  se  more  zahte- 
vati, je  to,  da  država  res  uveljavi 
enakopravnost  tudi  na  vseučiliščih. 

Borba  za  vseučilišča.  —  Kako 
uveljaviti  enakopravnost  na  vseučili- 
ščih? »Vseučilišča,«  je  dejal  dr.  Krek, 
»je  mogoče  priboriti  le  s  kulturnim  de- 
lom, a  ne  s  politično  močjo.«  Katoliški 
dijaki  naj  se  pridno  uče,  naj  se  odli- 
kujejo, tako  bodo  prišli  na  vseučili^ke 
stolice.  »Da  katoliško  prepričanje  ne 
bo  nobena  ovira,  zato,«  je  dejal,  »pa 
bomo  že  mi  skrbeli.«  To  je  resnično, 
vendar  se  nam  zdi,  da  je  tu  vplivala 
na  besede  politična  taktika.  Zakaj 
dejstvo  je,  da  je  liberalizem,  ko  je  v 
70.  letih  minolega  stoletja  dobil  poli- 
tično pomoč,  s  to  politično  močjo 
osvojil  tudi  vseučilišča.  Luegerjev  klic 
torej  morda  ni  bil  taktičen,  a  bil  je 
upravičen.  Treba  bo  zopet  s  politično 
premočjo  krščanskega  socializma  streti 
moč  svobodomiselstva  na  univerzah  in 
v  učni  upravi,  šele  tedaj  bo  mogoče 
uveljaviti  resnično  enakopravnost! 

Ločitev  Cerkve  in  države.  —  V 
boju  za  svobodo  vede  in  vseučilišč  se 
je  bil  tudi  boj  proti  Cerkvi  in  za  Cerkev. 
O  svobodi  vede  so  govorili  združeni 
svobodomiselci,  a  mislili  so  le  svobodo 


od  vere  in  Cerkve.  To  je.  poudarjal 
Masafyk,  a  Pernerstorfer  je  naravnost 
stavil  predlog,  naj  se  izločijo  iz  univerz 
teološke  fakultete,  naj  so  vsa  teološka 
učilišča  le  privatna  in  naj  država  ne 
prizna  doktorata  bogoslovja.  Kako  je 
utemeljeval  tak  predlog?  Tako,  da  je 
dokazoval  potrebo  ločitve  Cerkve  od 
države.  Prvi  dokaz :  Veda  je  v  nasprotju 
z  vero.  Bistvo  vede  je  mena,  bistvo 
vere  stalnost;  bistvo  vede  dvom,  bistvo 
vere  izvestnost;  pravec  vede  kritika, 
pravec  vere  avktoriteta.  Teološke  fa- 
kultete kot  učilišča  vere  so  torej  v 
nasprotju  z  bistvom  vseučilišč,  ki  so 
središča  vede.  Drugi  dokaz:  Mi  terjamo 
absolutno  svobodo,  torej  tudi  Cerkvi 
ne  moremo  priznati  nobenih  privile- 
gijev. Mi  nismo  proti  svobodi  Cerkve, 
ampak  »teoretično,  programatično  in 
praktično«  za  nje  svobodo.  Naš  pro- 
gram je:  vera  je  zasebna  stvar.  Tretji 
dokaz:  Svoboda  bo  tudi  Cerkvi  v  naj- 
večjo hasen.  Cerkev  naj  da  svobodo 
in  naj  dobi  svobodo.  Da  naj  svobodo: 
»sedaj  vlada  v  šolstvu  versko  nasilje, 
a  nič  bolj  ne  zatira  verskega  čuta  in 
ljubezni  do  Cerkve  kakor  tisto  nasilno 
učenje  religije  in  tisto  zganjanje  ljudi 
kakor  črede  v  cerkev  (dleses  herden- 
mSBige  In-die-Kirche-treiben).«  R  če 
se  loči  Cerkev  od  države,  bo  tudi 
sama  dobila  resnično  svobodo:  »Če 
vas  je  res  skrb  religije,  ločite  jo  po- 
polnoma od  države  in  mi  bomo  z  vami, 
če  bi  se  hotela  država  še  količkaj  vti- 
kati v  nje  nauk  ali  izvrševanje  njenega 
nauka.  Mi,  ki  stojimo  na  stališču  ab- 
solutne svobode  vede,  vere  in  verskega 
prepričanja,  bi  branili  tedaj  tudi  vas. 
Stališče  pa,  ki  na  njem  danes  stojite, 
se  ne  da  združiti  z  modernim  življenjem, 
modernimi  nazori  in  moderno  vestjo. 
Tako  vas  čaka  le  boj  in  tudi  mi  mo- 
ramo biti  v  tem  boju  proti  vam.  Le  če 
se  ločite  popolnoma  od  države,  dobite 
svobodo  in  tedaj  bodete  tudi  zopet 
zares  religiozni,  ko  ste  sedaj  že  .po- 

zabili,  kaj  je  religioznost,  in  je  vaša 
religija  le  izraz  divjega  in  razbrzdanega 
pohlepa  po  moči  in  oblasti  na  zemlji.« 
Prvi  dokaz  Pernerstorferjev  je  dobro 
ovrgel  dr.  Krek  že  s  tem,  kar  je  povedal 
o  vedi.  Bistvo  prave  vede  ni  mena, 
ampak  spoznanje  resnice.  O  pomenu 
avktoritete  v  verskem  vprašanju  (silaba, 
Indeksa,  odlokov  kongregacij)  pa  je 
dobro  govoril  dr.  Drexel.  S  samo 
svobodomiselnostjo  ne  pridemo  nika- 
mor. »Definirajte  besedico  .svobodo- 
miselnost'. Recite  svobodomiselcem, 
naj  sestavijo  enotno  etiko  za  ljudstvo, 
da  bo  ljudstvo  srečno  hitelo  naproti 
lepši  bodočnosti!  Dajte!  Polno  etičnih 
sistemov  imate,  a  nobene  etike!  .  .  . 
Seveda,  če  gre  za  umetnost,  muziko, 
dramo,  je  pač  vseeno,  ali  se  sedaj  letos 
ogrevamo  za  Straussa,  k  leti  za  Wag- 
nerja,  sedaj  za  Ibsena,  potlej  za  Suder- 
manna;  toda  v  religiji  in  velikih  vpra- 
šanjih svetovnega  naziranja  je  treba 
jasnosti,  trdnosti,  izvestnosti,  in  le 
dokaz  moči  in  resnice  je,  če  Cerkev 
kljub  vsem  napadom  brani  z  vso  svojo 
avktoriteto  enoto  religije  in  etike  .  .  . 
Kar  se  tiče  podstav  (ki  jih  ima  kr.-čan- 
ska  veda),  ali  nimajo  takih  podstav 
tudi  druge  vede?  Ali  nima  matematika 
stavkov,  ki  se  jih  nihče  ne  sme  do- 
tekniti,  ker  bi  sicer  razpadlo  vse,  in 
vendar  je  matematika  veda,  ki  se  raz- 
vija, išče  novih  polj  in  novih  poti.  Taka 
podstava  je  bogoslovni  vedi  dogma,  a 
na  tej  podstavi  se  bogoslovna  veda 
razvija  dalje  .  .  .  Kar  govorite  o  šoli 
brez  religije,  rečeni  le  to,  da  tega 
ne  poskušajte!  Najnaprednejša  dežela, 
Amerika,  hoče  religiozno  vzgojo  v  soli, 
in  na  Francoskem,  kjer  so  odpravili 
križe  iz  sol  in  hoteli  ustanoviti  popol- 
noma brezvcrsko  šolo,  že  govore  zopet 
o  Bogu.  le  da  ga  ne  imenujejo  tako, 
ampak  govore  o  »idealu«,  o  »očetu«. 
To  je  spoznanje,  da  vzgoja  brez  ozira 
na  Boga  ni  mogoča  ...  Dr.  Forster, 
protestant,  potem  brezverec.  Član  med- 


narodne etične  družbe,  je  skusil  dobiti 
nagrado  za  razpisano  vprašanje:  kako 
ustvariti  etiko  in  pedagogiko  brez  ozira 
na  Boga.  Mož  se  je  z  vso  resnobo  lotil 
naloge,  preskušal  je  pedagogiko  prak- 
tično in  razmišljal  teoretično,  a  prišel 
je  do  spoznanja,  da  taka  etika,  etika 
brez  ozira  na  Boga.  ni  mogoča!«  .  .  . 
Na  drugi  in  tretji  dokaz  Pernerstorferjev 
je  odgovoril  dr.  Krek,  a  le  bolj  indi- 
rektno.  Dejal  je:  »Svoboščine  Cerkve, 
privilegije  je  opaziti  le  v  proračunu  za 
kongruo,  sicer  nima  Cerkev  v  Avstriji 
nobenih  svoboščin.  Cisto  res  —  vpra- 
šanje je,  ali  ni  škoda,  ki  prihaja  iz 
sedanjega  razmerja  Cerkve  do  države, 
za  vero  večja  kakor  pa  korist,  in  to 
vprašanje  je  vredno  resnega  dela  naj- 
boljših mož.  Po  mojem  osebnem  pre- 
pričanju je  že  skrajnji  čas,  da  jamejo 
verni  katoličani  čisto  odkrito  gledati  in 
razmatrati  vprašanje  o  ločitvi  Cerkve 
in  države« ...  Ta  odgovor  je  pozneje 
na  razna  vprašanja  v  »Kons.  Korr.« 
takole  pojasnil:  »Prva  zahteva  Cerkve 
mora  biti  ta,  da  jej  je  dana  možnost, 
svobodno  vršiti  dušno  pastirstvo.  Vse 
drugo  je  postranska  stvar,  tudi  vpra- 
šanje, ali  naj  ima  Cerkev  v  državi 
javnopravni  ali  zasebnopravni  značaj. 
Zato  je  dolžnost  katoličanov  misliti 
na  to,  če  bi  se  kdaj  imelo  spremeniti 
razmerje  med  Cerkvijo  in  državo,  in 
pripraviti  se  za  slučaj,  da  bi  nasprotniki 
spravili  vprašanje  o  ločitvi  na  dnevni 
red.  Zlasti  je  najprej  potrebno  vse- 
stransko preučiti  tako  zamotano  vpra- 
šanje o  verskem  zakladu.-«  Ta  odgovor 
v  svoji  splo"nosti  mora  vsakega  za- 
dovoljiti. Vprašanje  je  tu,  torej  treba 
o  njem  razmi^^ljati,  da  moremo  dati 
odločen  odgovor.  Seveda  so  težka 
vpraanja:  kak. ne  posledice  bi  kon- 
kretno imela  ločitev?  glede  šolstva, 
vzdržavanja  bogoslužja ,  bogoslovnih 
učilirč  in  vseučilišč?  ali  so  ljudje  res 
tako  samostojni  in  značajni,  da  svo- 
boda ne  bi  odtujila  mnogih,  a  bi  mnoge 

zbližala?  in  zlasti  vprašanje,  kako  za- 
jamčiti  resnično  svobodo,  da  ne  bi  bila 
danes  svoboda,  a  jutri  suženjstvo  pod 
tiranijo  jakobinstva?  ali  si  torej  kato- 
ličani v  dejanskih  razmerah  morejo  in 
smejo  želeti  ločitve?  Katoličanov  je  v 
Avstriji  nad  900/o,  zato  imajo  pravico 
razmišljati  o  razmerju,  ki  ni  za  nikogar 
krivično,  a  zanje  najboljše. 

Ateizem  in  religija«  —  Ko  so  svo- 
bodomiselci  napadli  Cerkev,  so  vedno 
poudarjali,  da  pa  niso  zoper  religijo. 
Bodisi  to  kakorkoli  (vera  je  njih  zaseb- 
na stvar),  veselo  je  vsaj  dejstvo,  da  je 
verska  misel  tako  močna.  To  je  bil  pač 
najlepši  akord  v  tej  debati,  ko  so  se 
vsi  strnili  v  soglasju,  da  je  religija  člo- 
veštvu življenje.  »Jaz  nisem  nikakor  pro- 
ti religiji,«  je  zatrjeval  dr.  Masafyk. 
»jaz  nisem  bil  niti  za  hip  kdaj  ateist! . . . 
Zame  je  religija  korenina  duševnega 
življenja  in  kulture.  Sploh  ni  več  dan- 
danes na  vseučili.sčih  nobenega  mate- 
rialista  . . .  Materializem  je  bili  . . .  Tudi 
liberalizem  je  že  premagana  stvar  .  .  . 
Moja  pamet  mi  pravi,  da  mora  biti  Jezus 
religiozno  moj  učitelj  in  voditelj . . .  No- 
bene dobe  še  ni  bilo,  ki  bi  jo  bilo  tako 
žejalo  po  religiji,  ki  bi  bila  z  vsemi 
vlakenci  srca  tako  preživela  najvišje 
probleme.  Večina  ljudi  dandanes  išče 
Boga.«  Tudi  dr.  Krek  je  poudarjal,  da 
je  v  naših  dneh  nov  razcvet  verske 
misli.  Bog  je  središče  vse  filozofije,  raz- 
merje do  Boga  pravec  vsake  kulture. 
To  vprašanje  o  Bogu  ne  bo  nikdar 
umolknilo.  In  priti  mora  čas,  ko  bodo 
vsi  priznali  znanstvene  podlage  religije, 
bivanje  božje,  človeško  svobodno  voljo, 
objektivnost  spoznanja,  in  bodo  skep- 
tiki ter  agnostiki  le  izjeme.  Dr.  Drexel 
pa  je  dodal:  »Zdi  se  mi,  da  že  gledam 
v  duhu  čas,  ko  bo  Cerkev  zopet  zbrala 
vse  tiste,  ki  iščejo  Boga  in  jim  dala 
jasnosti  in  srčni  mir!« 


Komentar  Luegerjevim  bese- 
dam. —  »Ljudstvo  si  mora  zopet 
priboriti  univerze!«  Komentar  tem  be- 
sedam je  napisal  vseučiliski  profesor 
L.  pl.  Schroeder.  Napisal  ga  je  za 
»Neue  Freie  Presse«  —  Schroeder  ni 
naš  mož!  — ,  a  le -ta  ga  ni  hotela 
vzprejeti,  zato  ga  je  del  v  »Zeit« 
(19.  dec).  Odkod  to  gibanje  zoper  vse- 
učilišča? To  gibanje,  pravi  dr.  Schroeder, 
je  ljudsko  gibanje.  Nastalo  je  in  je 
moralo  nastati  kot  odpor  na  ved  ne 
napade  zoper  religijo.  »Zadnja 
desetletja  se  glasi  iz  vodilne  moderne 
literature,  iz  poezije  in  časopisja  vedno 
bolj  očitno  in  brezobzirno  sovraštvo 
zoper  vsako  religijo,  zlasti  pa  zoper 
krščanstvo;  časih  z  zasmehom,  Časih 
z  neko  vzvišeno  modrostjo,  kakor  da 
je  religija  nekaj,  kar  se  je  preživelo, 
kar  je  že  davno  premagano,  o  čemer 
sploh  ni  da  bi  se  govorilo.  Prejšnje 
čase  so  se  tudi  najodločnejši  nasprot- 
niki krščanstva  navadno  še  nekako 
premagovali,  vedoč,  da  treba  prepri- 
čanje, ki  je  drugim  sveto,  spoštovati. 
Danes  ne  poznajo  več  tega  spoštovanja, 
namesto  tega  le  odkrito  zaničevanje, 
kvečjemu  ne|^o  usmiljenje  z  onimi,  ki 
so  tako  zaostali  ...  Ta  kriviCna  so- 
vražnost je  morala  roditi  odpor,  na- 
ravno in  nujno!  .  .  .  Učeni  in  veleiz- 
obraženi  možje  se  čudijo,  da  zmaguje 
na  Nemškem  centrum,  a  v  Avstriji 
krščanski  socializem.  Zakaj  zmaguje? 
Zato,  ker  moderni  svet  tako  sramotno 
ravna  z  religijo!  .  .  .  Ljudstvo  ni  tako 
neumno,  da  ne  bi  videlo  in  čutilo  te 
sovražnosti  zoper  religijo,  tega  izziva- 
jočega,  žalečega,  zaničljivega,  brezob- 
zirnega »tona«,  ki  mora  v  vseh  religi- 
ozno čutečih  srcih  vzbuditi  ogorčenje 
in  odpor!  .  .  .  Moderni  nasprotniki 
krščanstva  so  skrajno  intolerantni  .  . . 
Odtod  vse  zlo  .  .  .« 


Uredniki:  dr.  Fr.  Grivec,  prof .  Evg.  Jarc,  dr.  A.  UšeničnilK. 


Problemi  v  sodobnem 
dušeslovju. 


Franc   Tcrseglav. 


I. 


i\  brez  namena  in  tudi  ne  brez  povoda,  da  hočemo  v  daljši 
vrsti  razprav  obrniti  pozornost  na  vprašanja,  ki  ločijo  so- 
dobno modroslovje,  kar  dušeslovja  tiče,  v  nebroj  bistveno 
razlikujočih  se  struj.  Na  eni  strani  je  namreč  dušeslovju  v  mo- 
dernem znanstvu  odmerjeno  malodane  osrednje  mesto,  na  drugi  pa 
kaže  znanstveno  obdelovanje  psihologije  ravno  dandanašnji  tako 
glede  na  osnovna  načela  kakor  glede  na  metodo  tolika  nasprot- 
stva,   da  se  je  brez  kažipota  v  tem  labirintu  težko  iznajti. 

Dušeslovje  se  izmed  vseh  modroslovnih  disciplin  danes  res 
najtemeljiteje  in  najbolj  obdeluje.  Odkriti  zakonitost,  vzročno  za- 
povrstnost,  pomen  in  silo  človeškega  mišljenja,  čuvstvovanja  in 
hotenja,  razkrojiti  zapletene  dušne  pojave  v  njihove  prvine,  zasle- 
dovati jih  ne  samo  v  posameznikih,  ampak  tudi  v  razvoju  celih 
narodov,  to  je  zdaj  takorekoč  veda  nad  vsemi  vedami.  Tako  eno- 
stransko negovanje  seveda  ne  more  biti  brez  kvarnih  posledic. 
Pokazalo  se  je  tu  dvojno:  1.  začela  se  je  specializacija,  tako  da 
ima  vsak  čut  danes  svojo  psihologijo,  kar  v  teoriji  seveda  ni 
zmotno,  v  danih  razmerah  pa  zavaja  k  zanemarjanju  osnovnih 
načel;  2.  razvilo  se  je  proučevanje  psihologije  v  psihologizem, 
v  svetovni  nazor,  da  so  vsi  pojavi  izvun  človeka  in  v  njem,  ves 
»makrokozmos«  in  ves  »mikrokozmos«,  le  proizvod  dušnega  de- 
lovanja. 

Ker  je  na  tem  polju  toliko  podrobnega  dela  in  ker  se  ta 
veda  po  svoji  natori  dotika  vseh  panog  modroslovja,  ni  čuda,  da 
se  enotno  ne  obdeluje  in  da  so  rezultati  različni,  kakor  je  različno 

svetovno  naziranje  raziskovavccv.  Malokjc  je  toliko  različnih  šol 
kakor  med  dušeslovci.  Zadnji  čas  sta  dve  razpravi  o  tem  pro- 
blemu vzbudili  občno  pozornost,  ker  sta  kratko  in  pregledno  ori- 
sali nasprotja  v  modernem  dušeznanstvu.  Prva  je  K.  Stumpfova, 
rektorja  na  berolinskem  vseučilišču:  »Riditungen  und  Gegensdtze 
in  der  heatigen  Psychologie^  (»Internationale  Wodiensdirift«,  19.  ok- 
tobra 1907),  druga  C. Gutberletova:  »Der  gegenwdrtige  Stand 
der  psydiologisdien  Forsdiung*  (Philosophisdies  Jahrbudi  XXI.,  L, 
1908).  Ker  sta  obed  ve  razpravi  primeroma  kratki  in  bolj  informa- 
tivnega značaja,  jih  za  n^š  namen  moremo  vporabiti  le  toliko, 
kolikor  nudita  točno  razpredelbo  posameznih  struj  v  sodobnem 
dušeslovju.  Da  te  struje  bolje  izpoznamo  in  vemo  pravo  ločiti  od 
zmotnega,  moramo  seveda  do  prvotnih  virov.  Treba  pa  je  pri- 
pomniti, da  nam  preobsežnost  tega  predmeta  večkrat  ne  bo  do- 
puščala izvesti  vseh  potankosti  in  se  bomo  večinoma  morali  ome- 
jiti na  ogrodje. 

Psihologizem  —  Apriorizem. 

Najoči vidnejša  in  najbolj  temeljna  je  v  modernem  dušeslovju 
razlika  med  strujo»psiho  logizma«  in  strujo  »apriorizma« 
Psihologizem  v  prvi  vrsti  zastopata  E.  Mach  in  W.  Jeruzalem 
[»Der  kritisdie  Idealismus  und  die  reine  Logik^,  1905,  ter  »D/e 
Urlheilsfunktion^,  1895),  apriorizem  pa  zlasti  E.  HusserI  (^Logische 
Untersudiungen^,  1900—1901)  in  Aleksander  pl.  Meinong  na 
graškem  vseučilišču.  Kakšno  je  stališče,  ki  iz  njega  izhajajo 
psihologisti?  Vse  znanstvo  —  trdijo  —  je  pravzaprav  le  duše- 
slovje.  Celo  aksiomi,  logiški  zakoni  mišljenja,  so  proizvod  duš- 
nega delovanja.  Vsled  dolgotrajne  navade  so  logične  sodbe,  ki 
so  za  življenje  koristne,  zadobile  značaj  nujnosti  in  brezpogojne 
veljavnosti.  Njihova  apriorna  veljavnost  se  da  izvajati  iz  psihič- 
nega doživljaja.  Temu  nasproti  zagovarjajo  »aprioristi«  popravici 
načelo,  da  so  zakoni  mišljenja,  logiški  aksiomi,  samizase  in  brez- 
pogojno veljavni  in  nikakor  ne  zgolj  plod  dušnega  delovanja, 
ampak  razbrani  in  izvedeni  iz  spoznanih  predmetov  samih.  Cc 
imajo  psihologisti  prav,  da  logiška  nujnost  sodb  pohaja  le  iz  psi- 
hološke navade,  vrstiti  to  predstavo  z  ono,  potem  bi  bilo  čisto 
mogoče,  da  bi  bilo  človeštvo  na  podlagi  te  navade  prišlo  do  te 
nujne  mišljenske  postave:  bivanje  ■-  nebivanju  [A  --  non  i4).  Naši 
predniki,  od  katerih  smo  logiške  aksiome  podedovali,  bi  se  bili 
Ichko   navadili  misliti,    da  je  bivanje  enako  nebivanju,    da  je  A 

enak  svojemu  nasprotju.  Takozvano  načelo  nasprotja  bi  bilo  torej 
napačno.  Toda  če  je  to  res,  pade  vse  spoznanje  in  znanost  je 
sploh  nemogoča.  Psihologizem  je  smrt  znanosti.  (C.  Gutberlet: 
1.  c:  str.  4.) 

Toda  stvar  si  treba  globlje  ogledati.  Zmota  psihologizma 
pohaja  iz  tega,  ker  se  zadostno  in  prav  ne  ločijo  medseboj  te 
tri  vede:  logika,  dušeslovje,  spoznavna  teorija.  Psihologist  je,  kdor 
logiko  smatra  za  istovetno  s  psihologijo,  oziroma,  kdor  vso  logiko 
izvaja  iz  dušeslovja.  Tu  gre  za  načelno  stvar:  za  pojem  in  raz- 
predelbo  vsega  znanstva.  Treba  dobro  vedeti,  kam  spada  duše- 
slovje, kam  logika,  kam  spoznavna  teorija. 

Skrajnji  psihologist  je  danes  malokdo.  Tudi  ni  mogoče,  ker 
vede  do  absurdnosti,  kakor  smo  že  zgoraj  označili.  Pač  pa  je 
mnogo  modroslovcev,  ki  sicer  ločijo,  kar  je  predmet  logiki  od 
tega,  kar  je  svojsko  dušeslovju,  toda  končno  vendarle  logiške  miš- 
Ijenske  zakone  izvajajo  iz  dušnega  delovanja,  iz  duše  same.  Med 
lemi  je  sloviti  lipski  dušeslovec  W.  W  u  n  d  t.  Njegova  načela  je  v 
tem  oziru  najlažje  razbrati  iz  »Logike«  (Logik.  3  Bande.  1.  Band: 
Allg.  Logik  und  Erkenntnistheorie.  3.  Aufl.  Stuttgart  1906).  Oglejmo 
si  zazdaj  njen  uvod  in  1.  poglavje  (str.  1—87),  kjer  so  osnovne  de- 
finicije. Sledimo  natančno  logični  Wundtovi  razporedbi  snovi. 

Logika,  tako  *  izvaja  Wundt,  razpravlja  o  tistih  zakonih  miš- 
ljenja, ki  se  udejstvujejo  pri  znanstvenem  spoznanju.  Zato  je  lo- 
gika v  sredi  med  dušeslovjem,  ki  je  splošna  znanost  o  delovanju 
in  svojstvih  duha,  in  ostalimi  teoretiškimi  znanostmi.  Dočim  duše- 
slovje uči,  kako  se  v  resnici  vrši  mišljenje,  uči  logika,  kako  se 
mora  vršiti,  ako  naj  vede  do  znanstvenega  spoznanja.  Od  ostalih 
teoretiških  znanosti  pa  se  loči  v  tem,  da  za  metodo  mišljenja,  ki 
je  za  znanstveno  raziskavanje  potrebna,  išče  splošno  veljavnih  za- 
konov. Njeno  razmerje  do  dušeslovja  je  podobno  razmerju  etike, 
nravoslovja,  do  dušeslovja.  Nravoslovje  določa  dejanjem  teženja 
in  hotenja,  ki  jih  opisuje  dušeslovje,  njihovo  nravno -vrednost,  da 
najde  pravec  za  nravno  dejstvovanje,  logika  iz  različnih  pred- 
stavnih ZV2Z,  asociacij,  izloča  in  izbira  zase  tiste,  ki  so  zakono- 
davni  pravd,  zakonodavne  norme  za  razvoj  znanstvenega  spo- 
znanja. Logika  je  normativna  veda.  Temelj  logiškim  raz- 
iskavanjem  je  na  vsak  način  dušeslovje,  kajti  zakoni  logiškega 
mišljenja  niso  dana,  nepojmljiva  dejstva,  temveč  njihov  postanek 
treba  zaslediti  v  dejstvih  notranjega  izkustva,  ki  je  predmet  psi- 
hološki vedi.   Ker   pa   je  logiškim  zakonom,    ki  so  iz  psiholoških 

miSlJGnskih  dejstev  ahstrahirani,  namen  roditi  resnično,  znanstveno 
spoznanje,  treba  preiskati  vzroke,  zakaj  so  ti  zakoni  uvidni,  nujno 
veljavni  in  pod  katerimi  pogoji  vedejo  do  pravega  spoznanja.  To 
je  poseben  oddelek,  oziroma  izpopolnitev  zgolj  formalne  logike, 
namreč  spoznavna  teorija.  Wundt v 2.  poglavju  uvoda  pred- 
očuje  sledeče:  Ce  ]q  A  ^B,  B  —  C,  potem  je  A  ^  C,  Dognati 
zakone  tega  sklepanja,  to  je  naloga  formalne  logike.  A  ^  B  in 
B  =  C,  i^i  dva  stavka  sta  materialno  lehko  napačna,  ne  odgovarjata 
dejstvu,  vzlic  temu  je  sklep  A  =  C  formalno  pravilen.  Tako  lehko 
sodnik  izvaja  logično  popolnoma  pravilno  cel  kompleks  sodba  in 
končno  sodbo  iz  predpostave,  ki  ne  odgovarja  dejstvu,  iz  zmote, 
podmene  itd.  Raziskovati,  ali  se  kako  spoznanje  res  krije  z  de- 
jansko resnico  {A  -^  fi),  ali  res  odgovarja  spoznani  predmet  na- 
šemu spoznanju,  ali  spoznamo  objekt  našega  spoznanja  tako, 
k&kršen  je  v  resnici,  kdaj  je  to  spoznanje  gotovo,  na  kaj  se 
opira  in  na  čem  se  spozna  njega  resničnost,  to  je  naloga  spo- 
znavne teorije.  Tretjič  pa  mora  logika  na  teh  počelih  osnovati  me- 
tode znanstvenega  spoznanja  za  vse  znanosti. 

Logika  je  torej  del  filozofije  (str.  7  in  8).  Metafizika  pre- 
iskuje vsebino  znanja,  logika  njega  postanek.  Metafizika  se  bavi 
s  temeljem  vseh  izkustvenih  ved,  z  bivanjem,  načeli  bivanja  in 
njega  razmerji.  Na  osnovi  izkustvenih  ved,  v  enem  oziru  pa  tudi 
preko  njih  izkuša  ustvariti  enotno  svetovno  naziranje.  Logika  daje 
metafiziki  metodo  in  pravec.  V  sredi  med  njima  je  spoznavna 
teorija,  ki  se  ne  peča  ne  z  vsebino  ne  z  metodo  znanja,  temveč 
preiskuje  njega  temelje  in  mu  določa  meje. 

Težavneje  je  določiti  razmerje  med  logiko  in  dušeslovjem, 
da  ne  zabredemo  v  psihologizem.  Wundtu  moremo  slediti  tu  le 
do  gotove  meje,  kajti  končno  nas  ravno  on  vede  do  zmote,  dasi 
je  izpočetka  težko  ločiti  v  njegovih  izvajanjih  dejansko  od  hipo- 
tetičnega. Ko  gre  za  določitev  razmerja  med  logiko  in  dušeslov- 
jem —  tako  dalje  razmatra  Wundt  (str.  1 1  ssq.)  —  nas  ustavi  sle- 
deči ugovor:  dušeslovno  raziska vanje  se  nanaša  zgolj  na  opisovanje 
dejstev  človeške  zavesti.  Logika  pa  se  od  psihiških  doživljajev 
v  tem  razlikuje,  da  določuje  pravec,  normo  psihiškemu  mišljenju. 
Razlika  je  torej  bistvena.  Norma  v  nobenem  oziru  ne  spada  med 
normirani  predmet.  Toda,  odgovarja  Wundt,  to  je  zgolj  nespora- 
zumljenje;  ako  določimo  razmerje  med  logiko  in  dušeslovjem,  ni- 
kakor nimamo  namena  logiko  takorekoč  izročiti  dušeslovju  na 
milost  in  nemilost,   temveč  le  odkriti  one  znake,  ki  nekatera  psi- 

hološka  dejstva  od  ostalih  tako  ločijo,  da  jih  treba  uvrstiti  med 
logiške  procese.  Že  tu  opazimo,  da  Wundt  ne  loči  ostro.  Treba 
poznati  vso  njegovo  takozvano  apercepcijsko  teorijo,  da  se 
spozna,  odkod  zmota.  Tu  moremo  to  teorijo  označiti  le  v  par 
potezah.  Med  dejstvi  psihiških  pojavov  pripisujemo  logičnost  le 
onim  predmetom,  oziroma  zaznamujemo  kot  logično  mišljenske 
predmete  le  one  predmete  zavesti,  ki  imajo  znak  predstav.  Miš- 
ljenske deje  (akte)  v  pravem  in  najožjem  pomenu  besede  zasle- 
dimo le  na  predstavah,  na  predstavnem  procesu.  TI  procesi  pa 
so  dvojne  natore:  asociativni  in  aperceptivni.  Kateri  od 
teh  tvorijo  osnovo  logiškemu  predstavnemu  procesu? 

Kaj  je  asociacija?  Druženje,  vrstenje  predstav.  Navadno  se 
pod  asociacijo  pojmuje  od  volje  neodvisno,  torej  nehoteno  vrstenje 
predstav  v  psihi  na  podlagi  njihovega  medsebojnega  časovnega 
ali  prostornega  razmerja  ali  pa  na  podlagi  njihove  sličnosti  in  ne- 
sličnosti.!  Wundt  je  asociacijske  procese  bolje  označil  (16 — 29). 
Asociacijo  predstav  nahajamo  1.  pri  spoju,  2.  pri  priličenju,  3.  pri 
sestavi  predstav  in  4.  pri  spominu.  Pri  spoju:  Vsaka  v  naši 
zavesti  nahajajoča  se  predstava  je  sestavljena,  nerazkrojnih  pred- 
stav sploh  ni.  Tako  si  n.  pr.  nobene  svetlobne  točke  ni  moči  pred- 
stavljati, da  je  ne  bi  združili  s  predstavo  nekega  kraja  v  prostoru; 
celo  glasovnih  predstav,  ki  so  že  samenasebi  zelo  sestavljene,  ne 
moremo  ločiti  od  vidnih  predstav,  ker  tudi  posamezne  glasove, 
četudi  na  zelo  nedoločen  način,  poprostorimo  na  to  ali  ono  točko 
v  kraju.  Vonjske  zaznave  so  ravnotako  zvezane  z  vidnimi  in  tip- 
nimi  občuti.  Predstave  so  torej  spoji  iz  občutov,  pa  ne  zgolj  vsota 
njihova,  ampak  nekaj  več,  nekaj  nad  to  vsoto,  z  novimi  znaki. 
Predstava  neke  časovne  vrste  je  n.  pr.  več  kot  zgolj  zapovrst- 
nost  dotičnih  vidnih,  slušnih  in  tipnih  občutov,  ki  jo  sestavljajo. 
Čutne  predstave  so  torej,  kakor  pravi  logiška  terminologija,  ele- 
mentarna asociacija,  ki  nastane  vsled  spoja  občutov.  Pripomniti 
je  seveda  treba,  da  so  s  predstavami  asociirana  tudi  čuvstva,  te- 
ženja, hotenja,  gibljaji  in  narobe.  Pri  priličenju:  Ce  popotnik 
v  Sahari  vidi  Fato  Morgano,  si  on  to  iluzijo  čutov,  to  podobo 
izpopolni  in  izvede;  zdi  se  mu,  da  ima  pred  seboj  krasno  pokra- 
jino, ki  v  sebi  združuje  lepote  vseh  drugih,  ki  jih  je  prej  kdaj 
videl.  To  je  prilikovanje,  priličenje,  asimilacijska  asociacija.  Prili- 
čenje   nastopi,   kadar  se  vsled   nove   predstave,   ki   se  v  zavesti 

1  v  kolikor  so  ti  psihlSki  zakoni  osnova  pedagoškim,  razpravlja  o 
njih  več  ali  manj  »Popotnik«,  pa  brez  trdnega  temelja  in  točnega  pojmovanja. 

pojavi,  obnove  prejšnje  predstave,  oziroma  predstavne  sestavine. 
Druga  predstava  (A\),  si  priliCi  (asimilira)  prejšnjo  (^4)  in  nastane 
novi  spoj  {A+A\),^  Pri  sestavi:  Družijo  se  predstave  različnih, 
prostorno  drug  od  drugega  ločenih  čutov.  Tako  n.  pr.  se  druži 
s  tipno  in  vidno  predstavo  kakega  telesa  vonjska  itd.  Kadar  se 
mi  vzbudi  ena,  se  vzbudijo  ostale  z  njo  zvezane.  Od  spojev  se 
sestave  ločijo  v  tem,  da  so  menj  tesne.  Končno  pa  imamo  še 
spominske  asociacije:  Taka  asociacija  nastopi  med  dvema 
predstavama,  ki  bi  se  sicer  združili  v  spojno  ali  sestavljeno  pred- 
stavo, pa  jih  loči  drugo  od  druge  čas.  Ko  se  mi  vzbudi  ena  prestava, 
se  spomnim  druge,  ki  ji  je  podobna  ali  nasprotna,  ali  je  z  njo  bila 
kdaj  prostorno  ali  časovno  združena  itd.  Kombinacij  je  tu  nebroj. 

Toda  —  povprašujete  —  kaj  ima  asociacija  opraviti  s  pred- 
metom, ki  ga  tu  obravnavamo?  Mnogo,  četudi  ne  vsega.  Vzemimo 
konkreten  zgled!  Asociacija  predstav  pri  sanjajočem  aJi  zlasti 
pri  blaznem  človeku.  Kako  mnogovrstna  in  čudovita  je!  V  divjem 
mctežu  se  vrsti  predstavna  podoba  za  podobo,  zmotna  predstava 
za  zmotno,  prisilna  (Zwangsvorstellung)  zaprisilno,  z  njimi  čuvstvo 
strahu,  ki  nima  dejanskega  razloga  (takozvane  fobije),  besnost 
in  maniakalični  gibljaji;  narobe  zopet  vzbujajo  posebna  notranja 
čuvstva,  povzročena  od  posebnih  fizičnih  procesov,  iluzije,  oziroma 
halucinacije;  alkoholik  v  deliriju  vidi  gomazeti  okoli  sebe  vse 
polno  mrčesja,  podgan  itd.  Kaj  je  tem  asociacijskim  procesom,  ki 
se  vr^e  seveda  tudi  v  gotovih  pogojih  pri  zdravem  človeku,  na 
prvi  pogled  svojsko?  To  —  da  niso  logični. 

Smo  torej  tam,  kjer  hočemo  biti,  še  vedno  sledeč  Wundtu. 
(1.  C. :  Die  Apperceptionsprocesse,  30—73).  Da  nakratko  in  določno 
povemo:  Psihologija  sebavizasociacijskimi  pro- 
cesi, ki  so  podstav  mišljenju,  in  seveda  tudi  z 
mišljenjem  samim,  logika  pa  zgolj  z  logičnim  miš- 
ljenjem, ki  je  več  kot  asociacija,  zapovrstnost  predstav,  prav- 
zaprav nekaj  drugega,  od  nje  bistveno  različnega.  Odzdaj  naprej 
moramo  Wundtovim  izvajanjem  slediti  jako  previdno,  kajti  tu  je 
sloviti  modroslovec  zapustil  v  marsičem  izkustvena  dejstva  in  se 
naslanja  na  svojske  mu  metafiziške  predpostave. 

Poleg  asociacije  razločuje  namreč  Wundt  takozvano  a  p  e  r  - 
C  e  p  C  i  j  o.  Kaj  je  apercepcija  ?  Apercepcija  je  neke  posebne  vrste 
asociacija,  in  sicer  tista,  pri  kateri  se  dva  pojma  združita  po  vplivu 

*  Formula  ni  točna,  kajti  nova  predstava  doda  vsoti  asimilirane  in  asi- 
milujoče  predstave  nov  znak  v  zavesti. 

volje,  samohotenega  mišljenja,  ki  spravi  gotove  pojme  medseboj 
v  gotovo,  le  njim  lastno  zakonito  razmerje.  Asociacija  je  nehotena, 
pasivna ,  apercepcija  hotena ,  aktivna.  N.  pr.  sodba  \  A  -^  B  ni 
asociacija,  kajti  subjektu  A  pripisujem  predikat,  lastnost  B  in  no- 
bene druge  ne.  Sodba  je  tista  dejavnost  duha,  s  katero  izrekamo 
istost  (identiteto)  ali  različnost  dveh  pojmov  medseboj.  Tu  ni  za- 
povrstnosti,  temveč  izrek,  ki  mu  pripisujemo  nujno  veljavo.  Wundt 
imenuje  ta  pfoces  apercepcijo.  Pripisuje  pa  apercepcijo  volji. 
(„Das  logische  Denken  bildet  einen  Bestandteil  des  willkiirlichen 
Gedankenverlaufes" ,  1.  c.  33.)  Aperceptivni  procesi  tvorijo  logiške 
mišljenske  procese,  ki  i^  njih  izhajajo.  V  duši  je  mnogo  možnosti, 
da  se  n.  pr.  predstava  ali  pojem  A  druži  z  drugimi:  B,C,D  —  X 
Izmed  teh  asociacij  pa  je  ena,  n.  pr.  A^B,  ki  jo  volja  iz  vseh 
drugih  izloči.  Med  njima  najde  istost,  neko  gotovo  zakonito  raz- 
merje (A  -----  B).  Ta  aperceptivna  zveza  A  -  B  ima  to  svojstvo,  da 
je  razvidna  (evidentna).  To  je  logična  zveza,  logični,  zakoniti 
mišljenski  proces.  Logično  mišljenje  ima  sledeča  svojstva:  1.  je 
spontanno,  to  se  pravi  samohoteno,  od  notranjih  nagibov  določeno 
dcjstvovanje,  2.  je  razvidno,  3.  splošnoveljavno. 

Na  ta  način  je  torej  ločen  po  Wundtu  delokrog  logike  od 
dušeslovja.  Jasno  sicer,  toda  zmotno.  Kajti  ravno  v  osrednjem 
vprašanju,  v  apercepciji,  je  temeljna  hiba  Wundtove  analize. 
Wundtova  razlaga  o  postanku  in  zakonih  logič- 
nega mišljenja  je  končno  psihologistična;  logika 
je  izročena  na  milost  in  nemilost  psihologiji.  Seveda  je  Wundtova 
»Logika«,  kjer  gre  za  formalno  sklepanje,  za  metodo  znanosti  in 
ponekod  tudi  v  spoznavni  teoriji  zares  izvrstno  delo,  toda  podlaga 
je  zmotna,  dasi  se  to,  kjer  gre  za  praktično  uporabljanje  logiških 
aksiomov,  ne  opazi.  Wundt  navaja  v  teh  osnovnih  problemih 
čestokrat  svoje  delo:  System  der  Philosophie  (1897).  Treba,  da  si 
tudi  v  njem  ogledamo  to,  kar  se  nanaša  na  aperceptivne  mišljenske 
procese,  da  spoznamo  in  presodimo  zmotne  Wundtove  predpostave 
v  tem  vprašanju.  V  to  svrho  pa  moramo   poseči  nekoliko  dalje. 

Pri  razmatranju  o  apercepciji  v  »Logiki«  se  nam  namreč 
dozdeva,  da  Wundt  logične  zakone  mišljenja  iz  psihiških  tako 
izvaja,  kakor  da  bi  mišljenje  samo  te  zakone  proizvajalo,  kajti 
nikoder  ni  omenjeno  bivanje  stvari  izvun  našega  spoznanja.  Pač 
razpravlja  o  evidenci,  razvidnosti  logičnih  mišljenskih  zakonov 
in  evidenco  izvaja  iz  nazornosti  (Anschauung),  toda  že  tu  izkuša 
nazornost  nekako  poduševiti,  iz  psihiških  dejstev  izvesti.   Da  res 

izvaja  logiške  aksiome  samo  iz  notranjega  izkustva  duše,  nam 
dokazuje  zlasti  odstavek  o  »zakonu  razloga«  v  »Logiki«  {Der 
.  Satz  des  Grundes,  557—565).  Vse,  kar  biva  in  vse,  kar  se  da  mi- 
sliti, vse,  kar  je  dejansko  in  kar  je  zgolj  možno,  vse  ima  zado- 
sten razlog,  da  biva,  da  se  tako  in  ne  drugače  da  misliti.  Ni 
dvoma,  da  se  ta  aksiom,  ki  velja  za  vse  bivajoče,  tudi  izvaja  iz 
bivajočega,  to  se  pravi,  da  ni  nekaj  izključno  psihiškega,  kar 
bi  bilo  iz  naše  duše  vun  vzvrženo  (projicirano)  v  svet,  temveč 
je  iz  stvari  samih  in  v  njih  izpoznano.  R  Wundt  —  dasi  le 
hipno  in  skoro  mimogrede  —  izmota  aksiom  zadostnega  razloga 
izključno  iz  psihiških  dejstev,  kakor  da  bV  bil  njih  proizvod,  i  Tako 
se  nam  stvar  ne  zdi  daleč  od  zmotnega  psihologizma.  Naziranje 
Wundtovo,  da  ima  volja  pri  apercepcijah,  ki  so  temelj  logiškim 
zakonom  in  njih  nujnosti,  odločivno  vlogo,  vzbuja  sum. 

Načelo  zdravega  modroslovja  je  bilo  in  bo  ostalo  dejstvo, 
da  s  čutnim  in  višjim  dušnim  spoznanjem  spoznamo  stvari,  ka- 
kršne so,  njihove  bivanje  in  bistvo  samo.  (Nekaj  drugega  je 
da  njihovega  bistva  docela,  popolnoma,  skoziinskozi  ne  spoznamo.) 
Na  tem  temelji  naša  spoznavna  teorija  {>Logica  maior^  jo  je 
imenovala  sholastika),  tista  znanost,  ki  nam  podaja  pravce 
(norme),  ki  nas  vodijo  do  spoznanja  resnice.  Res- 
nično pa  je  naše  spoznanje,  ako  se  sklada  s  svojim  predmetom. 
Ce  torej  moremo  spoznati  bivanje  takšno,  kakršno  je,  nam  je 
tudi  jasno,  odkod  zakoni  mišljenja.  Ti  zakoni  se  izvajajo  iz  ob- 
jektivne vsebine  našega  duševnega  spoznanja  samega.  Oblike 
so,  forme,  nujne  določbe  bivanja  samega,  torej 
tudi  nujne  določbe  našega  spoznanja,  da  more  le- 
to z  bitji,  s  svojimi  predmeti  soglašati.  S  tem  je  vse 
povedano.  Forme  mišljenja  so  obenem  a  priori,  to  se  pravi,  bivajo 
pred  našim  spoznanjem,  so  od  njega  neodvisne  (n.  pr.:  b  je  za- 
dostni razlog  za  A)  in  objektivne,  ker  izražajo  forme  bivanja 
stvari  samih,  obenem  so  pa  tudi  a  posteriori,  ker  jih  tvorimo  na  pod- 
lagi izkustva,  nazornosti.  Le  oglejmo  si  štiri  logiške  aksiome,  kakor 
jih  Wundt  sam  formulira  (I.  c:  Die  logischen  Axiome,  533—565), 
da   se  prepričamo   o  tem.    1.   Zakon   istosti   (identitete): 

1  »In  dem  Naturgesetz  projiziert  der  menschltche  Intellekt  das  ihm 
immanente  logische  Prinzip  in  die  Natur,  und  indem  sich  diese  seiner  durch 
dieses  Prinzip  bestimmten  Verknfipfung  der  Erscheinungen  fugt,  objektiviert 
er  das  Gesetz  selbst"  (1.  c.  564).  —  Kako  da  se  natora  »vkloni«  n.  pr.  »nam 
imanentnemu«  zakonu  zadostnega  razloga,  nam  ni  jasno  in  mora  končno 
dovesti  do  idealizma,  ki  ga  Wundt  sicer  uspešno  pobija. 

A  =  A,  vsaka  stvar  je  sama  s  seboj  enaka.  2.  Zakon  na^ 
sprotja:  Sodba  A  ^  B  izključuje  sodbo  A  non  B  (aristotc- 
liška  oblika)  ali :  A  ni  non  A  (Leibnizova  oblika),  enemu  in  istemu 
subjektu  se  ne  morejo  obenem  pripisovati  predikati,  ki  drug  dru- 
gega izključujejo.  3.  Zakon  izključenega  tretjega:  A  je 
ali  B  ali  non  B,  kaj  tretjega,  kar  ne  bi  bilo  non  B,  ne  more  biti. 
4.  Zakon  zadostnega  razloga:  Vse,  kar  je  spoznano, 
mora  imeti  spoznavni  razlog  (Erkenntnisgrund);  vse,  kar  biva, 
mora  imeti  bitni  razlog,  razlog,  da  tako  biva  (Seinsgrund). 
Primer  za  prvo  je:  i4  -=  B,  jB  =-  C,  torej  A  ^  C,  premise  A  ^  B 
in  jB  =  C  so  logični  razlog  za  i4  =  C  Nujnost  teh  zakonov  na 
prvi  pogled  ni  subjektivna,  zgolj  iz  našega  mišljenja  izvedena, 
temveč  objektivna.  2x2-4:  to  je  resnično  In  nujno,  tudi, 
ako  bi  nobenega  spozna vajočega  subjekta  ne  bilo,  ki  bi  to  spo- 
znal.   Kaj  pa  Wundt? 

Kartezij,  Leibnitz,  Kant,  Helmholtz  in  drugi 
menijo,  da  so  nam  te  prvotne  ideje,  zakoni  mišljenja,  vrojeni, 
oziroma,  da  so  to  našemu  duhu  svojske  mišljenske  oblike,  ki  jih 
prenesemo  v  izvundušne  stvari,  kakor  da  bi  iztopljeno  kovino 
vlili  v  že  dano  formo.  To  stališče  je  zdaj  že  večinoma  opuščeno, 
kajti  izkustvo  nas  uči,  da  si  moramo  vse  pojme  in  sodbe  sami 
na  podlagi  izkustva  stvoriti.  Herbert  Spencer  uči,  da  so  na- 
stali mišljenski  zakoni  in  oblike  po  evoluciji,  da  so  podedovani, 
da  se  je  njih  nujnost  v  dolgi  evoluciji  vstalila.  Da  je  na  tej  podlagi 
izključena  vsaka  znanost,  je  razvidno.  (Glej  Herbert  Spencer: 
System  der  synthetischen  Philosophie:  Principien  der  Psychologie 
L,  II.,  zlasti  11. :  §§  330—419  (1886)  ter  »System  d.  synth.  Phil.«: 
Gmndsafze  einer  synthetischen  Auffassung  der  Dinge,  zlasti  po- 
glavje: Razvojni  zakon  (1901).  Nemška  izdaja.  Stuttgart.)  Nobene 
teh  trditev  Wundt  ne  zagovarja.  Njemu  so  zakoni  mišljenja  za- 
koni, tvorbe  volje.  To  zagovarja  v  »Logiki«,  prav  posebno  pa  v 
svojem  »Sistemu  modroslovja«  (1897),  ki  se  nanj  v  »Logiki« 
mnogo  sklicuje.  »Sicer  so  logiška  razmerja  v  nazornosti  (primerjaj 
»Logika«  76—83)  predvpodobljena,  toda  najprej  jih  mišljenje  samo 
ustvari«  (»Sijstem«  151)  ..  .  »Logični  zakoni  so  zakoni  volje« 
(»System«  79),  in  nebroj  podobnih  izvajanj.  Skratka :  mišljenje  samo 
si  je  ustvarilo  zakone  logike.  Volkelt  je  hibe  Wundtovega  mo- 
drovanja temeljito  razkril  v  »Philos.  Monatshefte^  od  I.  1891,  kjer 
popra vici  Wundtu  očita,  da  je  nejasen  in  netočen  tam,  kjer  gre 
za  to,  da  se  določi,   imajo  li  logiški  zakoni  veljavnost  tudi  izvun 

zavesti,  v  izvunpsihiških  stvareh  (261).  Veliko  nasprotje  je  v 
Wundtovih  spoznavnih  načelih.  Zakoni  mišljenja  so  po  Wundtu 
proizvod  mišljenja;  toda  ni  ga  mišljenja  brez  zakonov,  kajti,  kakor 
pravi  Wundt  sam,  mišljenje  preobrazuje  nazorno  zunanjost  po 
zahtevah  logiških  zakonov.  Torej  so  po  Wundtu  logiški  zakoni 
obenem  vzrok  ali  vsaj  pogoj  in  obenem  učinek  mišljenju,  kar  je 
protislovno.  Wundt  pripisuje  volji  zmožnost  stvarjati  logiške  zakone 
s  tem,  da  s  pomočjo  apercepcije  iz  asociacij  izbere  gotove  stalne 
predstavne  z^^z^.  Toda  odkod  postavnost  in  nujna  veljavnost  teh 
»apercipiranih«  z^jzzl  Zakaj  je  brezpogojno  resnično,  da  A  nI 
non  i4?  Ali  more  volja  to  zakonitost  določiti  in  uveljaviti?  Končno: 
ali  volja  ustvari  logiške  zakone  samovoljno  ali  ne?  Ce  jih  sa- 
movoljno ustvarja,  potem  ni  jamstva  za  njih  iz- 
vestnost  in  nujnost,  kajti  nič  ni  bolj  izpremen- 
Ijivo  kakor  volja,  ki  ni  na  noben  zakon  navezana; 
ako  jih  pa  ne  ustvarja  samovoljno,  potem  dolo- 
čajo voljo,  še  preden  izbere  iz  asociacij  logiške 
z^ji^zi^.,  logične  norme,  logični  zakoni.  (Glej  poleg 
Volkelta  1.  c.  tudi  ^Die  Erkenntnislehre  des  modernen  Idealismus^. 
Dr.Willems.  Trier  1906). 

S  tem  smo  zazdaj  dovršili.  Psihologizem  je  pogrešen  in 
grobokop  izvestnosti  človeškega  spoznanja,  konec  vsega  znan- 
stva,  začetek  skepticizma.  Vidi  se  pri  Wundtu,  kako  dobro  izpo- 
četka  loči  dušeslovje  od  logike  in  spoznavne  teorije,  končno  pa 
logiko  razblini  v  dušeslovje.  Razločki  med  temi  znanostmi  so  nam 
zdaj  jasni.  Logika  *.  znanost,  ki  razlaga  pravce,  po  katerih  se  mora 
mišljenje  ravnati,  ako  hoče  doseči  gotovo  in  pravo  spoznanje. 
Logika  je  torej  v  nekem  zmislu  umetnost,  kajti  pravo  mišljenje, 
ki  ga  uči,  je  le  sredstvo,  kako  priti  do  resnice.  i\li  je  sploh  mo- 
goče resnico  spoznati  in  v  koliko,  to  preiskuje  spoznavna  teorija. 

Dušeslovje  pa  raziskuje  sploh  vsa  psihiška  dejstva  in  duševne 
zmožnosti  brez  ozira  na  to,  ali  vedejo  do  resničnega  spoznanja  in 
brez  ozira  na  zakone,  ki  so  potrebni,  da  so  psihiški  akti  mišljenja 
pravilni.  Tisti  modroslovci  pa,  ki  dušeslovje  med  znanosti  ne  uvr- 
stijo tam,  kamor  spada,  vsled  te  zmotne  uvrstitve  zaidejo  v  druge 
zmote,  ali  pa,  boljše  rečeno,  čestokrat  napačna  uvrstitev  pohaja 
iz  drugih  načelnih  predpostav  in  predsodkov.  O  teh  nasprotjih 
bomo  še  obširneje  razpravljali.  (Dalje.) 

Kulturni  pomen  sv.  Janeza 
Zlatousta. 

Ob  1500  letnici  njegove  smrti. 

K.  T.  (Ljubljana). 

Zanimanje  za  življenje  in  delovanje  sv.  Janeza  Zlatousta 
(r.  v  Antijohiji  c.  347.  f  v  Komani  v  Pontu  14.  sept  407)  je  ob 
1500  letnici  njegove  smrti  živahneje  ko  kdaj.i  Umotvori  velikega 
vzhodnega  misleca  in  govornika  odkrivajo  obširno  polje  vzhodnim 
in  zahodnim  filologom,  sociologom  in  teologom.  Celo  nasprotniki 
krščanskega  naziranja,  socialni  demokratje  in  anarhisti,  se  potegu- 
jejo zanj.  S  potvaro  vzvišenih  idej  Zlatoustovih  izkušajo  dokazati, 
da  je  v  harmonični  osebnosti  Zlatoustega  svetnika  bilo  upodobljeno 
njih  neharmonično  stremljenje  po  razdoru  človeške  družbe. 

Ne  tajimo,  da  strogi  asket  postane  simpatičen  vsakemu,  ki 
se  seznani  z  vzvišenimi  ideali  njegovega  življenja.  Vzorni  klasiški 
slog  združen  z  idealno  mislijo,  umetniška  lepota  oblike  v  zvezi 
z  idealnim  naziranjem,  plemenito  teženje  po  zboljšanju  socialne 
blaginje,  vse  to  vzbudi  v  duši  opazovavca  sočutje  in  občudovanje. 
Ko  vidiš  v  pustinji  divjih  kukuških  gora  Zlatousta  umirajočega  s 
hvalnico  odrešenja  na  ustnih,  ne  moreš  ostati  hladen.  Zadnji  njegov 
vzdih  —  do^a  Tq)  Hf^u)  jidvruw  tva^ev  —  nehote  odmeva  v  tvoji 
duši.  Zlatousta  občuduješ  ko  dovršen  staroklasiški  kip,  ki  iz  njega 
odseva  dih  zdravega  življenja. 

I. 

Velik  del  naše  kulture  sloni  na  grško-rimski  kulturi.  Res  je, 
da  je  v  duševnih  proizvodih  klasične  dobe  mnogo  zmot,  a  je  v 
njih  tudi  polno  krasnega  cvetja,  obilo  zlatih  resnic.  Ni  čuda  torej, 
da  so  tudi  krščanski  učenjaki,  predvsem  cerkveni  očetje,  cenili 
klasično  lepoto  ter  zbirali  s  cvetnega  polja  klasične  kulture  vse, 
kar  je  lepega  in  pravega,  liki  čebelicam,  ki  letajo  od  cvetke  do 
cvetke,  a  vrskavajo  le  sladki  med  in  ne  strupa. 

Cerkveni  očetje  govore  kaj  radi  o  egiptovskih  zakladih,  ki 
so  jih  Izraelci  vzeli  Egipčanom  in  odnesli  s  seboj ;  pri  tem  mislijo 

1  Chr.  Baur,  O.  S.  B.:  S.  )ean  Chrysostome  et  ses  oeuvres  dans  1'  hi- 
stoire  litteraire.  Pariš  1907.  Anton  Naegele :  Johannes  Chrysostomos  und  sein 
Verhfiltnis  zum  Hellenismus.  (Byzantinische  Zeitschrift  1904.)  Dr.  Ignaz  Seipel: 
Die  wirtschaftsethischen  Lehren  der  Kirchcnvfiter.  Wien  1907. 

tudi  učenost  in  znanost,  ki  si  jo  je  Mojzes  pridobil  v  Niiovi  deželi. 
Sv.  Avguštin  piše  o  sv.  Ciprijanu :  »S  kolikimi  zakladi  zlata,  srebra 
in  dragocenih  tkanin  je  zapustil  ljubeznivi  učenik  in  blaženi  mu- 
čenec  Ciprijan  EgipetI  Prav  tako  Laktancij,  Viktorin,  Optat,  Hilarij, 
da  molčim  o  še  živečih!  Dalje  nešteto  Grkov.  Zgled  so  imeli  v 
zvestem  služabniku  Mojzesu,  ki  beremo  o  njem,  da  je  bil  poučen 
v  vsej  egiptovski  učenosti.«  (De  doctr.  christ.  2,  61.)  Le-ta  veliki 
pomen  klasične  izobrazbe  so  spoznali  veliki  krščanski  pisatelji 
prvih  in  tudi  naslednjih  stoletij. 

Prav  posebno  zanimivo  je  vprašanje,  kako  naziranje  je  imel 
veliki  Zlatoust  o  stari  kulturi.  Nastopal  je  v  Antiohiji  in  carskem 
Carigradu,  oznanjeval  evangelij  tam,  kjer  so  še  živele  tradicije 
starega  sveta,  nastopal  predvsem  kot  propovednik  nravnih  naukov, 
ki  so  bili  pogosto  diametralno  nasprotni  življenskim  nazorom  po- 
ganstva, nastopal  kot  učenik  ljubezni,  da  izpodbije  tla  mrzkemu, 
ledenemu  samopašju  poganskega  sveta. 

Zlatoust,  pravi  staroklasični  Grk,  ki  je  postal  kris^an,  je  dobil 
prvo  vzgojo  doma  pri  pobožni  materi  Antuzi,  pozneje  je  obogatil 
svojega  gibčnega  duha  z  klasično  izobrazbo,  ki  jo  je  dobival  pri  po- 
ganskem retorju  Libaniju  in  filozofu  Andragastu.  Poznal  je  popol- 
noma dobro  pogansko  kulturno  zapuščino,  saj  je  bilo  v  višjih  pogan- 
skih šolah  središče  vseh  študij  ravno  čitanje  in  proučevanje  klasikov. 
Libanij  sam  je  rekel:  »Moji  učenci  morajo  z  velikim  trudom  proučiti 
pesnike,  govornike  in  mnoga  druga  dela.«  (Byz.  Zt  1904,  str.  96.) 

Tudi  pozneje,  ko  je  Zlatoust  zapustil  šolo  svojega  pogan- 
skega učitelja,  je  vendar  ostalo  njegovo  učenje  še  v  ozki  zvezi 
s  klasično  izobrazbo.  Pohajal  je  slavno  antiohijsko  eksegetsko 
šolo,  ki  je  bila  ustanovljena  na  podlagi  Aristotelove  dialektike. 

Vsa  Zlatoustova  izobrazba  diha  torej  poleg  globokega  krščan- 
skega duha  tudi  duha  čistega  klasičnega  globokoumja  in  bistrosti. 
Prav  vsled  tega  je  bil  ravno  on  poklican,  da  je  kot  eden  največjih 
zastopnikov  grške  kulture  in  krščanskega  duha  sklenil  na  vzvišen 
način  zvezo  med  klasicizmom  in  krščanstvom.  (Bijz.  Zi  str.  92.) 
Le-to  veliko  dejanje  je  umljivo  le,  ako  se  zopet  in  zopet  ozremo 
na  Zlatoustovo  vzgojo.  Stare  naobrazbe  ni  mogel  odložiti  in  po- 
zabiti, in  če  bi  bil  hotel,  bi  ne  bil  mogel;  saj  so  se  vsi  njegovi 
sovrstniki  in  saj  se  slednjič  vse  človeštvo  nevede  klanja  imanentni 
sili  starogrške  tradicije.  (Bijz.  Zt  101.) 

V  vseh  Zlatoustovih  spisih  in  delih  se  jasno  zrcali  le-ta  vpliv 
klasične   izobrazbe.    Primere,   analogije   in  metafore  jemlje   prav 

pogosto  iz  poganskega  slovstva.  Vedel  je,  kako  čuti  in  misli 
ljudstvo,  poznal  je  srca  svojih  sovrstnikov,  vedel,  da  poganstvo 
sicer  vojuje  zadnji  smrtni  boj,  a  izginilo  da  še  ni;  Zlatoustov 
učenec  Libanij  je  še  sanjal  o  moči  in  slavi  poganstva,  oživiti, 
pomladiti  jo  je  hotel.  Tem  razmeram  se  je  znal  Zlatoust  prila- 
goditi, zato  omenja  v  svojih  spisih  pogosto  staroklasične  kulturne 
osebnosti  s  polja  religije  in  mitologije. 

Zgleda  sta  mu  Klemen  Aleksandrijski  in  apostol  narodov. 
Spomni  se,  da  bi  ta  in  oni  morebiti  tudi  sv.  Pavla  napadel,  ker 
rabi  tudi  on  v  svojih  pismih  reke  poganskih  pesnikov.  Zlatoust 
zagovarja  Pavla  in  ta  zagovor  velja  i  njemu  v  opravičenje. 

Posvetne,  materialne  poganske  nazore  o  življenju  Zlatoust 
odločno  zavrača.  »Prvo  nam  mora  biti  skrb  za  otroke  in  njih 
vzgojo  v  strahu  božjem.  Ce  ga  (otroka)  učiš  znanosti  in  vednosti, 
kako  se  pridobiva  bogastvo,  ne  boš  toliko  dosegel,  kakor  če  ga 
izuriš  v  znanosti,  ki  bo  ž  njo  zaničeval  bogastvo  ...  Ne  trudi 
se,  da  bi  ga  vzgojil  v  dobrega  govornika,  nauči  ga  prav  živeti 
(q)iXoaoipelv).  Ce  prvega  ni,  ni  nikake  škode;  če  pa  ni  drugega, 
nič  ne  koristi  še  tolika  zgovornost.  Treba  je  dobrih  nravi,  ne 
zgovornosti,  poštenega  življenja,  ne  moči  besede,  dejanj,  ne  praznih 
besedi . . .  Nikar  ga  ne  uri  v  govorništvu,  očisti  mu  dušo  . . .  Tega 
ne  pravim,  kakor  da  bi  branil  izobraževati  jih  (v  posvetnih  vedah), 
temveč  zato,  da  ne  bi  skrbeli  samo  za  to.«  Te  krasne  besede 
je  izrekel  Zlatoust  v  homiliji  ad  Eph.  21,  1,  in  2.  Zlatoust  torej 
nikakor  ni  nasprotnik  klasične  izobrazbe,  ampak  poudarja  le,  da 
sama  izobrazba  še  ne  zadostuje.  (Prim.  Byz.  Zt.  94  nasl.)  Nasproti 
nevarnostim  posvetnega  življenja  in  zgledom,  ki  jih  podaja  grška 
literatura ,  priporoča  Zlatoust .  čitanje  in  proučavanje  sv.  pisma. 
Mladostnih  let  nevarnost  se  še  poveča,  pravi,  ko  čitajo  mladeniči 
o  herojih,  ki  jih  splošno  občudujejo,  v  resnici  so  pa  sužnji  strasti 
in  zmot.  Temu  nasproti  opozarja  Zlatoust  na  sv.  pismo  in  bibliške 
zglede  kreposti.  (Prim.  Efez.  21,  1.) 

Literarna  in  moralna  vzgoja  morata  biti  združeni,  literarna 
sama  ne  more  dati  človeku  nikdar  sreče.  Tudi  veliki  grški  mo- 
drijani so  se  zavzemali  pred  vsem  za  moralno  vzgojo,  ne  toliko 
za  literarno. 

Dokaze  zajema  Zlatoust  pogosto  iz  zgodovine,  religije,  slov- 
stva onega  naroda,  ki  je  v  svojih  mnogoštevilnih  literarnih  pro- 
izvodih kljub  vsem  zmotam  ohranil  neizcrpljiv  zaklad  resnice  in 
življenske  modrosti. 

Zgodovinske  dokaze  večkrat  bolj  čisla  kakor  druge,  posebno 
ko  poučuje  Helene,  oziroma  Jude,  ki  jim  drugi  dokazi  niso  bili 
tako  umljivi.  V  hom.  ad  II.  Thcss.  1,  2  priporoča  poslušavcem  celo 
študij  grških  pesnikov,  filozofov,  zgodovinarjev,  retorjev;  le-ta 
dela  so  zlati  rudniki  življenske  modrosti. 

Zlatoust  ni  porabljal  le  poganske  modrosti,  da  bi  se  prilagodil 
helensko-poganski  vzgoji,  temveč  so  ga  silili  k  temu  tudi  apolo- 
getski  oziri. 

Zlatoust  se  opravičuje,  da  se  poslužuje  tudi  posvetnega 
slovstva.  »Nihče  naj  ne  misli,  da  je  za  Kristusa  sramotno,  ako  se 
spominjamo,  ko  o  njem  govorimo,  i  Pitagora,  Platona,  Zenona  in 
Tianeja;  tega  namreč  ne  storimo  svojevoljno,  temveč  ponižamo 
se  k  slabosti  Judov,  ki  imajo  Kristusa  za  navadnega  človeka.« 
Tako  je  tudi  Pavel  delal.  (Adv.  Ind,  5,  3.) 

Da,  kdo  bi  mogel  po  teh  besedah  Zlatousta  še  prištevati 
sovražnikom  klasične  izobrazbe?  Povsod,  kjer  je  nanesla  prilika, 
se  je  dotaknil  tudi  tega  razmerja  med  pogansko  modrostjo  in 
evangelijem.  Ce  bi  kristjani  ne  imeli  šol,  bi  bila  to  zanje  neiz- 
merna škoda;  Zlatoust  spomni  v  hom.  in  luventium  et  Maxim. 
na  dekret  Julijanov,  ki  je  ž  njim  kristjanom  prepovedal  šole,  in 
pravi :  »Julijan  je  dobro  vedel,  da  niti  vrtovi  z  vodo  poškropljeni 
ne  cveto  tako  kakor  cerkve,  če  se  namakajo  z  mučeniško  krvjo,« 
zato  je  začel  indirekten  boj  zoper  kristjane,  prepovedal  jim  je 
šole;  »ne  pustimo  jim,«  je  rekel>  »da  bi  nova  znamenja  zmago- 
slavja postavljali,  šli  od  zmage  in  bili  ovenčani.«  (Prim.  hom.  in 
luvent.  et  Max.  1.) 

Zlatoust  je  krščanski  klasik ;  vzgojen  skrbno ,  izobražen  v 
vsej  tedanji  znanosti;  zato  se  ne. čudimo,  ko  srečamo  pri  vsaki 
besedi,  vsakem  stavku  grškega  globokoumnega  misleca.  Vsicd 
tega  je  jezik  njegov  klasičen,  popoln,  dovršen;  vsi  njegovi  spisi 
so  spisani  v  čisti,  krasni  atiški  grščini.  Vsaka  Zlatoustova  beseda 
je  izklesana  kot  dovršen  grški  kip. 

Oni  klasični  duh,  ki  je  vodil  velikega  Aristotela,  da  se  je  s 
toliko  varnostjo  vzpenjal  na  nebotičnc  višine  metafizike,  oni  kla- 
sični genij,  ki  je  vdihnil  grški  umetnosti  dosedaj  še  nedoseženo 
harmonijo  in  sijaj  umetniške  oblike  —  oni  duh  klasične  harmonije 
je  vodil  tudi  sv.  Krizostoma. 

Toliki  bistrosti  in  globokoumju  svojega  učenca  se  je  čudil  tudi 
njegov  poganski  učitelj  Libanij ;  rekel  je,  da  bi  bil  njegov  naj- 
vrednejši naslednik  Janez,  ako  bi  ga  ne  bili  odvedli  kristjani. 

2e  najstarejši  krščanski  literarni  historik,  sv.  Hieronim,  je 
posvetil  velikemu  mislecu  in  škofu  v  svoji  knjigi  ^De  viris  illu- 
stribus^  celo  poglavje  (c.  129).  Veliki  Avguštin  se  že  sklicuje  v 
boju  zoper  Pelagijance  na  veljavo  sv.  Krizostoma.  Kasijan  navaja 
njegove  besede  in  z  navdušenjem  poveličuje  njega,  ki  mu  je  nje- 
gova svetost  priborila  muCeništvo,  ne  da  bi  bil  preganjal  pogan- 
stvo. (De  incarnat  Dom.  7,  30,  cit  Byz.  Zt.  75.)  Zahod  je  tako  zvesto 
prebiral  njegove  spise ,  da  ga  je  že  papež  Celestin  I.  imenoval 
učitelja  vesoljnega  sveta. 

Zlatoust  je  po  izpričevanju  Izidorja  peluškcga  mivao<f(K;  glede 
krasote  njegovega  jezika,  kakor  tudi  glede  krasne  vsebine  njegovih 
govorov  trdi  isti  učenjak,  da  bi  sv.  Pavel  sam  ne  mogel  v  atiški 
grščini  lepše  razložiti  pisma  do  Rimljanov,  kakor  je  to  storil  Zlatoust. 

Velikega  kulturnega  pomena  je  Zlatoustovo  postopanje  na- 
sproti Gotom;  zanje  fe  ustanovil  posebno  semenišče  v  Carigradu, 
da  bi  jim  tako  preskrbel  duhovnikov  njih  narodnosti.  Tega  duha 
Zlatoustovega  si  je  osvojil  tudi  sv.  Ciril,  preden  je  odpotoval  z 
bratom  Metodom  v  Svetopolkove  pokrajine.  Tako  so  po  sv.  Cirilu 
in  Metodu  Slovani  še  posebno  postali  deležni  dedščine  Zlato- 
ustove.  Stara  slovanska  cerkev  se  je  hvaležno  izkazala  Zlatoustu 
zlasti  s  tem,  da  je  pod  njegovim  imenom  ohranila  veliko  homilij, 
ki  so  pa  last  Zlatousta  le  po  vsebini,  ne  po  obliki.  Globoko  spo- 
štovanje naših  pradedov  do  velikega  svetnika  se  zrcali  tudi  v 
dragocenem  spomeniku  »Glagolita  Clozianus«,  kjer  je  raztresenih 
mnogo  Janezovih  homilij. 

Da  v  srednjem  veku  Zlatoustovih  del  niso  toliko  čitali,  je 
krivo  največ  dejstvo,  da  večina  zastopnikov  srednjeveške  znanosti 
ni  znala  grško.  Dolgo  časa  je  bila  edina  teologična  literarna  zgo- 
dovina, ki  so  jo  rabili,  Hieronimova  knjiga :  »De  viris  iilustribus^. 
Med  vsemi  cerkvenimi  očeti,  ki  jih  navaja  Albert  Veliki,  je  naj- 
pogostneje  Zlatoust.  Cital  ga  je  v  prevodu,  ali  pa  je  dobil  citate 
v  kaki  drugi  knjigi,  saj  pravi  Albert  sam:  »Vprašanje,  ki  ga  sta- 
vijo nekateri ,  kdo  je  pisatelj ,  je  nepotrebno  in  nikdar  nobenega 
filozofa  niso  o  tem  povpraševali;  razen  v  Pitagorovi  šoli.«  (Cf. 
v.  Hertling,  Albertus  Magnus,  Koln,  1880,  str.  28.) 

Tomaž  Akvinski  je  cenil  Zlatousta  tako  visoko,  da  je  rekel, 
da  bi  zamenjal  cel  Pariz  samo  s  takozvanim  »Opus  imperfectum 
in  Matthaeum«. 

Doba  humanizma  in  renesance  je  prinesla  tudi  v  študij  vzhodnih 
cerkvenih  očetov  novo  življenje.    Že  naslovi  prepisov   raznih  del 

Zlatoustovih  oznanjajo  njegovo  slavo:  >elcgans  sermo«,  »vere 
aurea  interpretatio«  in  podobni  jedrni  slavospevi  krase  napise 
njegovih  del.  Slava  prejSnjih  stoletij  se  vrača.  Nekoč  je  Suidas 
vzkliknil:  v  retorsko-filoloSkem  oziru  ni  od  začetka  sveta  nihče 
dosegel  njega,  ki  edini  opravičeno  nosi  zlato  in  božanstveno  ime. 
In  sedaj  v  dobi  preporoda  klasične  literature  zatrjujeta  Angelo  di 
Cingulo  in  veliki  Petrarka,  da  je  Krizostom  grško  govorico  od 
Boga  prejel. 

Umevno  je,  da  se  Luter  nič  ne  ogreva  za  velika  Zlatoustova 
dela,  a  Melanchton  že  priporoča  patristični  študij,  Ekolampadij  pa 
je  prestavil  Zlatoustova  dela  in  jih  izdal.  Ob  živahnem  zanimanju 
za  Zlatousta  v  tej  dobi  sta  si  hoteli  obe  stranki,  katoličani  in 
protestantje,  pridobiti  njegovo  avktoriteto  glede  evharistije.  Se  celo 
stoletje  po  reformaciji  so  izšla  razna  bibliografična  in  dogmatično- 
zgodovinska  dela  o  Zlatoustu. 

Tudi  v  naslednjih  stoletjih  študij  Zlatoustovih  del  ni  izginil; 
filologi  in  zgodovinarji  so  se  zanimali  zanj :  Bentleij,  Hemsterhuys, 
Valckenauer,  Ruhnken,  Wyttenbach,  Al.  v.  Humboldt,  Niebuhr  i.  dr. 

Dandanes  pa  je  polje  klasičnih  študij  že  obširnejše  kot  nekdaj. 
Prej  so  se  ozirali  le  na  one  pisatelje,  ki  jih  navadno  imenujemo 
klasike,  zdaj  pa  tudi  poznejše  avtorje  spoznavajo  za  vredne  znan- 
stvenih razprav  . . .  Tako  stopa  klasični  študij  v  vedno  ožjo  zvezo 
z  orientalsko  filologijo  in  cerkveno  zgodovino.  Zdi  se,  da  nam 
pomnožen  študij  klasikov  krščanske  dobe  kmalu  odstrani  pred- 
sodke, ki  jih  ima  učeni  svet  do  teh  del,  starodavna,  vzvišena 
zveza  med  krščanstvom  in  helenizmom  pa  stopi  na  dan  v  jasnejši, 
sijajnejši  luči. 

II. 

Stara  klasična  kultura  ni  poznala  sredstev  za  moralno  in 
socialno  reformo  človeštva.  Krščanstvo  je  pa  takoj  v  prvih  sto- 
letjih pokazalo  veliko  reformatorično  silo  svojih  idej.  Tudi  Zlatoust 
je  bil  globoko  prepričan,  da  se  dajo  tedanje  socialne  razmere  le 
po  krščanskih  načelih  izboljšati  in  urediti.  Tako  je  Zlatoust  eden 
največjih  zastopnikov  one  krščanske  kulture,  ki  ne  bistri  samo 
duha,  ampak  tudi  blaži  srce,  ki  pospešuje  obenem  duhovni  na- 
predek in  socialno  blaginjo. 

V  nasprotju  s  preperelim  in  onemoglim  klasicizmom  je  Zla- 
toust v  ideji  mladostno  svežega  krščanstva  gledal  ono  veliko  so- 
cialno moč,  ki  človeštvo  dviguje,  vzgaja  in  organizira.  Obnovljenje 

vzajemne  solidarnosti  prvih  kristjanov,  se  mu  zdi,  bi  bila  ono 
krepko  sredstvo,  ki  bi  edino  moglo  povoljno  zboljšati  nezdrave 
politične,  socialne  in  gospodarske  razmere. 

Ta  idealna,  solidarna  vzajemnost  ugaja  celo  novodobnim 
anarhistom  in  socialnim  demokratom.  Moderni  prvoboritelji  komu- 
nistiških  načel  se  na  vso  moč  trudijo  dokazati,  da  so  bili  veliki 
predstavitelji  čistega  krščanskega  naziranja  prvi  predhodniki  anar- 
histov in  socialnih  demokratov.  Izmed  cerkvenih  očetov  zlasti 
sv.  Bazilja  in  Zlatousta  prištevajo  apostolom  in  neustrašenim  bra- 
niteljem  demokratskega  komunizma.  Zlatoustu  so  celo  v  vrsti 
revolucionarnih  demokratskih  avktoritet  odmerili  eno  prvih  mest. 
Do  takega  drznega  zaključka  pridejo  na  prav  preprost  način.  Iz 
celotne  vsebine  zlatih  homilij  Zlatoustovih  trgajo  posamezne  stavke, 
jih  razvijajo  ter  razlagajo,  ne  oziraje  se  na  njih  celotni  sestav. 
Te  iztrgane  odlomke  prikrojijo  socialno-demokratski  misli  in  jih 
pobarvajo  s  krvavo  barvo  anarhije.  Iz  velikega  bojevnika  cerkvene 
svobode  na  tak  način  ustvarijo  pristnega  socialnega  demokrata  in 
revolucionarja. 

Bebel,  voditelj  nemških  socialnih  demokratov,  je  v  razpravi 
»Ženska  in  socializem«  Zlatousta  proglasil  za  načelnega  nasprot- 
nika  zasebni  lasti.  Zlatoust  da  se  je  ljudstvu  jako  priljubil  z  bojem 
proti  zasebni  lasti  in  s  propovedjo  komunizma.  Zasebna  last  je 
po  mnenju  socialnih  demokratov  in  vseh  komunistov  povzročite- 
ljica vsega  zla,  gorja  in  bede,  komunizem  pa  je  po  njih  mnenju 
cerkvenim  očetom,  papežem  in  škofom  zagotovil  in  utrdil  suve- 
rene stolice. 

Beblovemu  pojmovanju  je  podobno  mnenje  ruskega  revolu- 
cionarja Morozova.  V  spisu  »Razodetje  v  viharju  in  burji«  slika 
Morozov  Zlatousta  kot  revolucionarja  in  demagoga. 

Zlatoust,  luč  vzhoda,  naj  je  zagovornik  anarhistiških  načel 
in  predhodnik  demokratskega  anarhizma !  Take  trditve  nas  vzpod- 
bujajo, da  vsaj  v  glavnih  potezah  proučimo  Zlatoustovo  socialno 
naziranje. 

Bistvo  Zlatoustovega  socialnega  naziranja  je  sledeče:  Zlatoust 
je  bil  praktičen  moralist;  socialno  vprašanje  mu  je  bilo  hkrati 
moralno  vprašanje.  Z  globokostjo  in  premišljenostjo  klasiškega 
veleuma  opazuje  obe  strani  bogastva  in  bede:  dobro  in  slabo. 
Za  človeka  nima  ne  bogastvo  ne  beda  absolutne  vrednosti,  prvo 
in  drugo  spremljajo  nevarnosti  in  zle  posledice.  Bogastva  in  bede 
ne  meri  s  ploskovno  mero  zemljiške  lasti,   ampak  po   duhu  srca. 

Pravo  bogastvo  je,  ne  hrepeneti  po  bogastvu.  Od  yhQ  vb  zgiiuarn 
fXf-tt%  dA/d  TO  /Liij  deloval  rov  e^Hv,  tovto  fidkiava  evjvoom.  Ta 
ni  ubog,  ki  nič  nima,  ampak  oni,  ki  mnogo  poželi.  (Cf.  Dr.  I.  Seipel, 
Die  vvirt^chaftsethischen  Lehren  der  Kirchenvater,  Wien  1907, 
str.  66  si.) 

Razkošje  bizantinskega  dvora  in  bizantinski  sestav  vladnega 
aparata  sta  zahtevala  ogromne  vsote.  Vedno  naraščajoče  davčno 
breme  je  množilo  bedo  in  iz  prostega,  svobodnega  državljana 
ustvarjalo  z  davki  obloženega  sužnja.  Preosnova  socialnogospo- 
darskega  življenja  je  bila  potemtakem  nujna  potreba  časa.  Pa  kako 
jo  uspešno  proizvesti!  Resničen  preporod  bo  le  tedaj  mogoč,  če 
zavlada  v  družbi  pravica  in  ljubezen.  Ker  pa  v  državi,  ki  v  sa- 
mostojni neodvisnosti  cerkve  z  nezaupnostjo  in  zavistjo  gleda 
sovražnega  tekmeca  državne  vseoblasti,  gine  ideja  pravice,  po- 
zivlje  Zlatoust  moč  ljubezni,  da  zenači  pereče  nasprotje  bogastva 
in  bede.  Ljubezen,  ki  v  hiši  božji  pri  evharistiškem  obedu  druži 
bogatine  in  siromake,  naj  bi  tudi  v  socialnem  življenju  zbliževala 
vse  ljudi.  Mejnik  separatizma  izdiraj  miloščina  —  bogato  uboštvo. 
Temelj  enakosti  mu  je  vera  v  dostojanstvo  človeške  narave.  Sla- 
botni Antijohijec  neustrašeno  brani  dostojanstvo  človeške  narave, 
ozko  ločenih  kast  ne  pozna.  Poteguje  se  za  pravice  malih  in  nizkih, 
služabnikov  in  delavcev  proti  kapitalizmu  veljakov.  Priznava  upra- 
vičenost zasebne  lasti  in  potrebo  stanovske  razlike;  obstoječe  dru- 
žabne oblike  jo  zahtevajo,  a  uči  tudi,  da  ,misera  plebs'  ni  sredstvo, 
ki  naj  bi  služilo  pohlepu  in  pohoti  mogočnih  patricijev,  ker  vsi, 
gospodje  in  sluge,  so  vendarle  služabniki  Najvišjega. 

Zlatoustovo  življenje  je  bilo  življenje  dejanske  ljubezni.  Ne- 
malo očetovo  imetje  je  razdelil  med  uboge,  zidal  zavetišča  za 
tujce  in  bolnice  za  onemogle.  V  odpomoč  socialni  bedi  je  cerkev 
žrtvovala  vse  svoje  moči.  300  imen  ubogih  hrani  uradna  listina, 
ki  jih  je  podpirala  in  preskrbljevala  Antijohija  na  prizadevanje  Ja- 
nezovo. Ko  so  pa  usahnili  vrelci  cerkvenih  milodarbv,  je  Zlatoust 
potrkal  na  srca  imovitih  rodoljubov.  (Dr.  Ig.  Seipel  o.  c.  99  si.) 

Vzroka  socialni  bedi  je  Zlatoust  iskal  v  moralnem  zlu.  Od- 
pad od  Boga  je  tista  skeleča  rana,  ki  neprestano  razjeda  blago- 
stanje človeštva,  snuje  razdor  in  dela  razpor.  Notranji  nered  po- 
samnika  se  razširi  in  okuži  okolico,  družino,  družbo,  državo. 
Ce  se  pa  cel  narod  odvrne  od  Boga,  se  pa  s  tem  zlomi  njegova 
telesna,  umska  in  nravna  moč.  Cinicizem  in  stoicizem  pospešujeta 
premoč  egoizma,  gojita  teženje  po  utehi  čutnih  strasti  in  napuha. 

Odtod  tudi  vedno  veCja  razdalja  med  praktiSkim  življenjem  in 
teoretiSkim  naziranjem! 

Razvidno  je,  da  med  Zlatoustom,  socialnimi  demokrati  in 
anarhisti  ni  druge  analogije  kakor  boj  proti  izžemanju  in  razkošju 
mogotcev.  Zlatousta  in  novodobne  socialiste  loči  nedogledna  raz- 
dalja: v  motivih  in  ciljih  so  si  tako  oddaljeni  ko  zemlja  in  nebo. 
(Ccrkovnyj  Vestnik  1907,  štev.  52.)  Zlatoustu  je  smoter  življenja 
večno  blaženstvo;  nebo,  raj,  odrešenje.  Zlatoust  ima  religijo;  nad 
seboj  priznava  Boga  in  njega  gospostvo.  Zlatoustovo  svetovno 
naziranje  je  diametralno  nasprotno  naziranju  socialnodemokratskih 
struj.  Anarhisti  nazivljejo  posmrtnost  »skrivnostno  ničnost«.  Strem- 
ljenje anarhizma  je  popolnoma  zemsko,  njegova  hrana  so  prak- 
tiški  zaključki  leoretiškega  materializma:  negacija  večnosti  in  ne- 
umrjočnosti.  Zlatoustu  je  življenje  borba  in  teženje  po  nravni 
popolnosti:  svetost  je  ona  močna  socialna  sila,  ki  ureja  blagor 
posamnika  in  družbe;  socialno  življenje  je  izkušal  reformirati  z 
lastno  svetostjo. 

Med  slavnim  Zlatoustom  in  med  anarhisti  ter  socialnimi  de- 
mokrati je  torej  nepremostljiv  prepad.  Pač  se  oboji  borč  proti 
zlorabi  bogastva  in  svetne  oblasti,  toda  razdirajoča  sila  anarhizma 
in  komunizma  se  ne  da  primerjati  s  plemenito  požrtvovalnostjo 
in  oživljajočo  harmonijo  sv.  Zlatousta. 

Zlatoust  je  velikan  vseh  vekov.  V  meglenem  ozračju  sploš- 
nega nesoglasja  med  krščanskim  duhom  in  poganskimi  formami, 
med  krščansko  vero  in  poganskimi  tradicijami  je  postal  eden  naj- 
večjih zastopnikov  najidealnejšega  soglasja  med  klasično  obliko 
in  krščanskim  duhom,  med  ostarelim  klasicizmom  in  mladostnim 
krščanstvom.  V  njegovi  harmonični  osebnosti  je  jasno  izražena 
velika  resnica,  da  krščanstvo  pospešuje  kulturo  in  socialno  blaginjo. 

Zoper  nenravnost. 

Spisal  dr.  A.  U  š  e  n  i  č  n  i  k. 

Splošna  tožba  je,  da  nravnost  v  naši  dobi  silno  propada. 
Vzrok  so  gotovo  tudi  gospodarske  razmere,  kakor  pra- 
vijo socialisti,  beda,  slaba  stanovanja,  nezdravo  delo,  toda  te  raz- 
mere niso  ne  edini,  ne  prvi  vzrok.  »Nravno  propadanje,«  pravi  po 

pravici  H.  Roeren  (Die  Sittlichkdtsgesetzgebung  der  Kultur- 
staaten.  Miinchcn  1907),  je  splošno;  kaže  se  v  vseh  slojih,  ne  le 
pri  nižjih,  ki  jih  nabolj  v  živo  zadeva  socialna  beda;  kaže  se, 
če  ne  še  bolj,  vsaj  tako  tudi  v  slojih,  ki  žive  v  jako  ugodnih 
razmerah  in  ne  čutijo  nobenih  gospodarskih  težav.«  Na  število 
prostitutk  n.  pr.  brez  dvoma  zelo  vplivajo  tudi  nezdrave  socialne 
razmere,  vendar  pa  bi  ne  bilo  to  število  niti  približema  tako 
veliko,  ko  bi  ne  bilo  toliko  zvodnikov  in  hotnikov.  Ti  pa  so  do- 
mala iz  boljših  krogov,  kjer  ni  moč  govoriti  o  kaki  socialni  bedi. 
Prvi  vzrok  naraščajoče  nenravnosti  mora  biti  torej  drugi.  Skratka 
bi  lehko  rekli,  da  je  prvi  vzrok  želja  po  uživanju.  Želja 
po  uživanju  je  prevzela  vse  sloje  in  kroge,  višje  in  nižje,  bogate 
in  uboge.  Uživanje,  se  zdi,  kakor  da  bi  bilo  cilj  vsega.  Lagotno 
in  lagodno  življenje,  nasičevanje  čutnosti,  nasičevanje  čutnih  na- 
gonov, to  je  modernemu  človeku  vse  življenje.  In  ta  modemi 
človek  ne   hodi  le  v  črnem   fraku,   marveč  tudi  v  delovni  bluzi! 

Seveda  ima  tudi  to  moderno  življenjsko  naziranje  svoje 
vzroke.  Nekateri  mislijo,  da  je  naraven  plod  višje  kulture. 
Roeren  prav  pripominja,  da  je  višja  kultura  res  lehko  nekak 
vnanji  povod  večji  nenravnosti.  Zgodovina  narodov  priča,  da  je 
navadno  s  kulturo  napredovala  tudi  nenravnost.  Kultura  vzbudi 
potrebe,  ki  jih  prej  ni  bilo,  in  nudi  sredstev,  ki  jih  prej  tudi  ni 
bilo.  Tako  rada  izgine  preproščina,  skromnost,  zadovoljnost  z 
malim,  a  naseli  se  udobnost,  lagotnost,  mehkužnost,  z  njimi  pa 
poželjivost  po  nasladnosti,  po  uživanju,  ki  se  iz  nje  koti  nenrav- 
nost. Vendar  kultura  ni  in  ne  more  biti  pravi  vzrok  nravne  pro- 
pasti. Prava  kultura  je  v  največjem  nasprotju  z  nenravnostjo.  Cim 
višja  je  kultura,  tem  bolj  dovzetno  bi  moralo  biti  človeštvo  za 
vse  vzvišeno  in  plemenito,  tem  bolj  bi  moralo  mrziti  vse,  kar  je 
nizko,  sirovo  in  podlo,  a  ljubiti,  kar  je  čisto  in  nravno  lepo.  Ce 
je  torej  s  kulturo  v  zvezi  nenravnost,  mora  biti  na  taki  kulturi 
nekaj  nezdravega  in  gnilega,  kar  je  treba  izrezati  in  iztrebiti. 

V  moderni  kulturi  je  pač  mnogo  nezdravih  sestavin.  To  je 
predvsem  materializem.  Sicer  Masarijk  in  drugovi  zatrjujejo, 
da  materializma  ni  več,  a  vse  njih  govorjenje  o  idealizmu  je  le 
prazno  besedičenje.  Kdor  ne  priznava  Boga,  posmrtnega  življenja 
in  svobodne  volje,  ta  je  dejansko  materialist,  pa  naj  si  nadeva 
kakršnokoli  zveneče  ime!  Brez  Boga,  posmrtnosti  in  svobodne 
volje,  življenje  nima  višjega  cilja  kakor  materijo  in  kar  se  razvije 
iz  materije.   Ali  je  mogoče   to  tajiti?    Ne.    Torej  je  vsako  tako 

naziranje  bistveno  materialistično.  Ta  materiaiizem  mišljenja,  ki 
se  je  razširil  z  visokih  učilišč  tudi  že  med  mase,  se  čisto  naravno 
uveljavlja  tudi  kot  materiaiizem  življenja.  —  Ce  je  cilj  v  materiji, 
v  materialnem  uživanju,  zakaj  bi  se  pehali  za  nedosežnimi,  niče- 
vimi  in  slepivimi  »višjimi  cilji«,  ki  jih  ni  ?  Cisto  naravno  je  zapel 
H  e  i  n  e  »novo  pesem«,  da  »mi  hočemo  na  zemlji  sreče,  mi  hočemo 
pitja  in  jela;  mi  hočemo  sladkega  graha  v  stročji,  oj  sladkega 
graha  v  stročji,  da  se  le  stročje  razpoči;  nebesa  pa  prepuščamo 
angelom  in  vrabcem  .  .  .«  Cisto  naravno  je  povzel  ta  refren  »ne- 
besa pa  prepuščamo  angelom  in  vrabcem«  v  imenu  socialne  de- 
mokracije stari  B  e  b  e  I ,  in  zopet  čisto  naravno  so  povzele  ta 
refren  mase,  če  ne  z  besedami,  pa  z  življenjem!  Tudi  življenje 
ima  svojo  logiko  in  iz  materializma  mišljenja  se  mora  počasi 
izcimiti   materiaiizem  življenja.   In  izcimil  se  je  v  strašni  bohoti! 

V  zvezi  z  materializmom  in  poleg  njega  se  je  razvil  v  mo- 
derni kulturni  etični  pozitivizem,  ki  so  mu  vsa  nravna 
načela  le  nekaj  odnosnega,  časovnega  in  izpremenljivega  brez 
večne  vsebine,  brez  veljave  v  vesti,  brez  absolutne  obveznosti. 
Ce  so  nravna  načela  malo  več  kakor  »konvencionalne  laži«,  če 
so 'le  neke  menljive  oblike  vsakočasne  kulture,  res  ni  umijivo, 
zakaj  bi  se  moral  človek  v  imenu  teh  izpremetajočih  se  oblik  od- 
povedovati uživanju,  kamor  ^a  vleče  sid  in  hot.  Zakaj  ?  Mase 
ne  umejo  zakaj,  in  zopet  30  čisto  naravno  povzele  iz  te  spekula- 
tivne  filozofije  praktično  filozofijo,  da  je  uživanje  naslad  vse 
življenje. 

Pravzaprav  množicam  ni  bilo  niti  treba  delati  kakih  sklepov. 
Za  vse  to  so  poskrbeli  drugi.  Poskrbela  je  zopet  v  prvi  vrsti 
moderna  kultura  s  tistim  velikanskim  ustrojem,  ki  se  imenuje 
umetnost  in  slovstvo.  Roeren  misli,  da  tiči  tu  splošni 
vzrok,  zakaj  je  nravnost  v  vseh  slojih  tako  zelo  propadla.  Le 
malokdo,  pravi,  ima  pravo  predstavo,  kako  silno  so  se  te  stvari 
zadnja  desetletja  razširile  in  kako  umazane  so ;  brez  vsake  umet- 
niške ali  znanstvene  vrednosti  preže  le  na  najnižje  nagone.  Po- 
glejte le  inseratni  del  kakega  šaljivega  lista!  V  vsaki  številki  je 
polno  oglasov  pornografične  vsebine.  Za  same  take  inserate  izme- 
čejo  založniki  na  leto  po  več  sto  tisoč,  morda  več  kakor  milijou 
mark.  Teh  vsot  gotovo  ne  bi  plačevali,  če  ne  bi  neslo.  Ce  pa 
nese,  tedaj  je  jasno,  da  morajo  razpečati  vsako  leto  milijone  in 
milijone  takih  stvari.  Ti  spisi  in  te  podobe  gredo  v  vse  sloje;  ž 
njimi  se  zastruplja  že  najnežnejša  mladina;  čutni  nagoni  se  pred 

časom  vzbujajo  in  dražijo  in*  tako  se  umetno  koti  nečistost  in  raz- 
položenje za  seksualne  perverznosti.  Zlasti  so  zadnji  čas  zanesle 
neizmerno  zid  med  odrasle  in  mlade  razne  umazane  fotografije 
in  razglednice,  takoimenovani  »akti«,  ki  so  izpostavljeni  povsod 
po  izložbah  in  jih  je  šlo  na  milijone  in  milijone  med  ljudi. 

Ni,  da  bi  omenjali  še  gledališča,  razne  kabarete,  orfeje, 
tingel-tangel,  varietes  in  kakor  se  še  imenujejo  druge  take  naprave 
moderne  kulture,  ki  izvečine  merijo  in  računajo  le  na  spolne  na- 
gone.  Po  mestih  se  množe  vse  bolj,  a  silijo  že  tudi  na  kmete... 

Kdo  tu  pomore?  Zlo  je  veliko  in  pomoč  silno  potrebna! 
Veselo  znamenje  je  v  tej  bedi  vsaj  to,  da  že  tudi  trezni  možje 
raznega  mišljenja  izprevidevajo :  pedagogi,  sociologi,  zakonodavcL 

Tri'  struje  lehko  ločimo,  ki  imajo  vsaka  svoja  pota,  a  jim  je 
skupno  prepričanje,  da  treba  započeti  odločen  boj  zoper  ne- 
nravnost. 

Tu  je  najprej  moderna  pedagogika.  Človek  bi  dejal,  da 
se  je  moderna  filozofija  sama  sebe  ujedla.  Sama  se  je  ustrašila 
pojavov,  ki  jim  je  ona  dala  početek.  Zato  skuša  v  praksi  popra- 
viti, kar  je  v  teoriji  sama  zagrešila.  Moderna  pedagogika  je  začela 
oznanjati  čistost  »Ce  hočeš  biti  močen,  tako  kliče  mladeniču, 
bodi  čist!«  (Michelet).  Seveda  jim  je  o  pravem  času  prišla  na 
pomoč  tudi  moderna  medicina  in  higienika.  Treba  je  bilo  mož, 
kakršni  so  Ribbing,  Gruber,  Krafft-Ebing,  Forel,  da  so  s  svojo 
strokovno  veljavnostjo  premagali  predsodek,  kakor  da  je  zdržnost 
nezdrava  in  kvarna.  Ne  nezdrava  in  kvarna,  ampak  vir  duševne 
in  telesne  sile!  Tako  je  dobila  pedagogika  zopet  trdna  tla  podse, 
ki  so  se  ji  bila  izpodmeknila,  ko  je  zavrgla  krščanstvo.  Moderna 
pedagogika  je  začela  proglašati  tri  načela:  jasno  spoznanje,  čisto 
mišljenje,  krepko  samovzgojo.  O  spolnem  pouku  se  je  zadnji  čas 
mnogo  pisalo.  Nastala  je  že  cela  literatura.  Angleži  imajo  že  po- 
sebno knjižnico  pod  naslovom  »Puritas«  (čistost).  Izdajajo  jo  Syl- 
vanus  Stali,  dr.  med.  Marij  Wood  -  Allen  in  Emma  Drake.  Njen 
namen  je  zlasti  pouk  o  spolnem  vprašanju,  seveda  pouk  tako  nežen 
in  čist,  kakor  ga  zahteva  tako  silno  kočljiva  stvar.  Osem  zvez- 
kov je  prevedenih  že  na  nemško:  1.  Kaj  mora  vedeti  deček.  — 
2.  Kaj  mora  vedeti  mladenič.  —  3.  Kaj  mora  vedeti  mlad  mož. 
—  4.  Kaj  mora  vedeti  mož  srednjih  let.  —  5.  Kaj  mora  vedeti 
dekletce.  —  6.  Kaj  mora  vedeti  deklica.  —  7.  Kaj  niora  vedeti 
nevesta.  —  8.  Kaj  mora  vedeti  žena  srednjih  let.  Mnenja  o  vred- 
nosti takega  pouka  so  še  razdvojena.  Zdravo  jedro  ima  gotovo 

zahteva,  če  mladina  mora  izvedeti,  naj  izve  rajši  iz  čistih  ust 
izkušenega  in  ljubečega  vzgojitelja,  a  ne  iz  ust  pohotnega  izkvar- 
jenca.  Velikega  pomena  je  drugo  načelo:  čisto  mišljenje.  Tega  ni 
moči  dosti  poudarjati.  Mladina  nosi  v  svoji  domišliji  svet,  in  če 
je  ta  svet  nečist,  bo  nečista  tudi  v  samoti.  Zato  pa  je  treba  —  in 
to  je  prvo  —  krepke  samovzgoje.  Prof.  Forster  je  postavil  v  svoji 
»Jugendlehre«  to  načelo  za  podlago  vse  vzgoje.  Podlaga  vse  vzgoje 
sicer  ni,  a  je  neprecenljivega  pomena.  Samovzgoja,  samoodpoved, 
samozataja,  to  so  besede  iz  krščanske  askeze.  Nova  doba  jih  je 
bila  zavrgla,  kakor  je  zavrgla  krščansko  askezo,  sedaj  jih  je  zopet 
povzela,  meneč,  da  so  moderna  pridobitev.  Nič  ne  de,  če  se  moti 
v  tem,  ta  zmota  je  prilična;  poglavitno  je,  da  uči  moderna  peda- 
gogika zopet  samozatajo:  detetu,  otroku,  dečku,  mladeniču  ne  vsega 
dovoliti;  uči  naj  3e  odpovedati,  uči  naj  se  zatajevati,  vzgoji  naj 
si  krepko  voljo,  ki  je  ne  zmore  vsaka  strastica,  da  bo  kdaj  mož, 
zaveden,  značajen,  svoboden.  »Ce  hočeš  biti  močan,  bodi  čist!« 
kliče  Michelet  »vojakom  revolucije«.  *Pri  prvem  koraku,«  je  dejal 
Goethe,  *smo  svobodni,  pri  drugem  smo  hlapci!« 

Do  istega  prepričanja  je  prišla  moderna  sociologija.  Ne^ 
nravnost  je  tudi  socialno  zlo,  zlo  za  družbo.  »Demokracija  bo 
čista  ali  je  pa  ne  bo!«  tako  kliče  Horaz  Mann.  (Dr.  P.  Good, 
Hygiene  und  Moral.  3.  Aufl.  StraBburg.)  »Ko  govorimo  o  veličini 
in  propadanju  narodov,  le  preradi  pozabljamo,  da  so  vzroki  zgolj 
nravni.«  (Prevost-Paradol.)  »Socialno  vprašanje  je  tudi  riravno 
vprašanje.«  (Ziegler.)  Le  zdravo  ljudstvo  je  zmožno  tekmovati  v 
velikem  gospodarskem  in  kulturnem  boju,  in  zdravo  ni,  če  ni 
nravno.  Nenravnost  razdene  vse:  veselje  do  dela,  energijo,  pod- 
jetnost, celo  fizične  sile,  idealni  polet,  in  tako  prve  pogoje  na- 
predka. Zato  si  prizadevajo  tudi  sociologi,  kako  bi  omejili  nravno 
razbrzdanost.  Najprej  izkušajo  sploh  izpremeniti  žalostne  socialne 
razmere.  Saj  so  socialne  razmere  gotovo  mnogo  krive.  Potem 
bolj  naravnost  hočejo  zadeti  in  preprečiti  zlo  z  domovi  za  zane- 
marjeno mladino,  z  domovi  za  posle  brez  dela,  z  abstinenčnimi 
društvi  (ker  je  alkoholizem  mogočen  pomočnik  nenravnosti),  z  druž- 
bami v  varstvo  deklet,  s  patronažo.  Zoper  javno  nenravnost,  pro- 
stitucijo, umazane  podobe  so  se  osnovale  tudi  posebne  zv2z^. 
2e  od  I.  1875.  obstoji  taka  mednarodna  zveza,  ki  se  bori  zoper 
nesramne  hiše,  (Fčderation  abolitioniste  Internationale).  V  Nemčiji 
iQ  več  protestantovskih  moških  in  ženskih  društev  za  povzdigo 
javne   nravnosti;    posebno   tako   društvo   imajo  nemške  kneginje; 

dijaki  so  združeni  v  akademični  zvezi  »Ethos«.  V  Kolinu  je  usta- 
novil 1.  1898.  Roeren  društvo  mož  zoper  javno  nenravnost,  ki  se 
bori  zlasti  zoper  nenravne  podobe,  spise,  inserate,  zoper  umazane 
izložbe  ter  bojkotira  slabe  trgovine.  Taka  društva  so  se  ustanovila 
tudi  po  drugih  mestih;  1.  1907.  pa  so  se  združila  v  zvezo.  Končno 
pa  se  obračajo  sociologi  na  zakonodajo,  na  državo,  ki  jo  tu  čaka 
še  mnogo  dela. 

Tudi  moderna  zakonodaja  spoznava,  da  treba  zoper  ne- 
nravnost korenitejših  odredb.  V  18.  stoletju  je  zakonodaja  mnogo 
grešila,  ker  se  je  vdala  vplivu  francoskega  libertinizma.  Sedaj 
zopet  prevladuje  načelo,  da  je  »nravnost  pravno  dobro,  ki  ga 
mora  država  v  svojem  interesu  braniti.«  (Roeren  o.  c.  12.)  Zato 
izkušajo  države  po  tem  umeriti  kazensko  pravo.  Roeren  pri- 
merja v  imenovani  knjigi  kazenske  določbe  raznih  držav  z  ozirom 
na  nenravnost.  Nedostatno  je  še  zakonodajstvo  zlasti  glede  na 
prostitucijo  in  kar  je  ž  njo  v  zvezi  (rufijanstvo,  trgovina  z  dekleti), 
pa  na  nenravno  slovstvo  in  »umetnost«.  Zoper  javno  pohujšanje 
s  predstavami,  podobami,  fotografijami,  spisi  bi  se  morale  odre- 
diti najstrožje  določbe.  Na  Nemškem  so  poskusili  I.  1900.  z  »lex 
Heinze«,  a  so  jo  svobodomiselci  in  socialni  demokratje  obstruirali. 
V  Avstriji  že  40  let  delajo  nov  kazenski  zakonik  (sedanji  je  iz 
1.  1852.).  Pet  načrtov  je  bilo  že  predloženih  državni  zbornici,  zadnji 
Scho€yibornov  1. 1891.,  a  nobenega  ni  zbornica  obdelala.  Kadar 
bo  zbornica  sprejela  nov  zakonik,  naj  bi  se  takrat  potegnila  tudi 
za  javno  nravnost!  Seveda  zakon  sam  malo  pomaga;  treba  je 
duha.  Roeren  (o.  c.  118)  po  pravici  poudarja,  da  je  zakon  v 
obrambo  nravnega  čuvstvovanja  ljudstva.  Zato  se  sodišča  ne 
smejo  ozirati  na  mnenje  tega  ali  onega  izvedenca,  najsi  bo  tudi 
umetnik,  ampak  na  ljudsko  čuvstvovanje.  »Nravno  zdravje  in 
nravna  sila  ljudstva  je  več  vredna  kakor  pa  zabava  publike  na 
pikantnostih,  in  tudi  sam  po  sebi  upravičeni  umetniški  užitek  naj 
utrpi  male  žrtve,  če  treba  obraniti  ljudstvo  nenravnega  okuženja!« 
Sicer  pa  je  »umetnost«  jako  raztezljiva  beseda,  ki  se  z  njo  uganja 
največje  sleparstvo.  To  se  je  pokazalo  zlasti  pri  »umetniških  foto- 
grafijah«, aktih.  Milijone  in  milijone  jih  je  šlo  na  trg.  Pri  raznih 
pravdah  so  zatrjevali  založniki,  da  jih  umetniki  zahtevajo.  Hans 
T  h  o  m  a ,  prvak  modernih  nemških  umetnikov,  je  tedaj  javno 
izpovedal  (13.  jul.  1. 1906.  v  »Munch.  N.  Nachrichten«):  »Izdelovavci 
umazanih  fotografij  so  mladinski  in  ljudski  kvarivci;  z  umetnostjo 
nimajo  ničesar   opraviti.    Isto  je  s  tako  imenovanimi   umetniškimi 

akti.  Resen  umetnik  takih  aktov  ne  more  rabiti.«  Njemu  se  je 
pridružil  ravnatelj  monakovske  umetniške  akademije ,  profesor 
Ferd.  M  i  1 1  e  r :  »Prepričanje  Hans  Thoma  je  tudi  moje.  Nobenega 
dvoma  ni,  da  so  gotovi  literarni  in  umetniški  proizvodi  vzrok 
nravne  posirovelosti  naše  mladine.  Akti  imajo  čisto  drugi  namen 
kakor  navdušiti  umetnika.  Revež  umetnik,  ki  si  mora  s  takimi 
proizvodi  oplajati  umetniško  stvarilnost !«  Prof.  F  u  g  e  I  je  pri- 
stavil: »Vprašajte  umetnike,  če  res  delajo  po  takih  aktih!  Sicer 
pa,  ako  bi  samo  umetniki  kupovali  te  akte,  kako  bi  mogli  založ- 
niki izhajati.  Napis  po  izložbah:  ,samo  za  umetnike!'  je  le  slepilna 
reklama  za  umazano  trgovsko  podjetje  ...  Z  umetnostjo  nimajo 
taki  akti  ničesar  opraviti,  v  javnosti,  zlasti  med  mladino  pa  pro- 
vzročajo  največjo  nravno  škodo!«  Dobro  je  označilo  monakovsko 
društvo  zoper  javno  nenravnost  take  proizvode  za  »izrodke  s  p  e- 
kulativnega  seksualizma.«  Nič  drugega  niso  kakor  pod 
lepim  imenom  umetnosti  umazana  špekulacija  na  spolske  nagone! 
Ce  povzamemo  težnje  teh  treh  struj,  ki  smo  jih  kratko  ozna- 
čili, vidimo,  da  se  moderna  pedagogika,  sociologija  in  zakonodaja 
vsaka  s  svojega  stališča  trudi,  kako  bi  zaprla  zatvornice  umazani 
povodnji  nenravnosti,  ki  se  je  razlila  čez  dežele.  Ali  bo  imel  ta 
trud  uspeh?  To  in  ono  se  bo  gotovo  doseglo.  Vsaj  neko  varstvo 
nravnosti  bo  mogoče  doseči.  Toda  nekaj  vse  te  težnje  ne  bodo 
mogle  dati:  prave  nravne  moči!  Samovzgoja  je  nekaj  lepega,  a 
treba  je  vedeti,  kaj  treba  vzgojiti  in  zakaj.  Sami  higienični  oziri 
varujejo  morda  ekscesov,  a  ne  nenravnosti.  Sociologija  izkuša 
nenravnost  omejiti,  zakonodaja  zadeti  nje  javne  izgrede.  Nikjer  tu 
ni  vzgojitelja,  ki  bi  vzgojil  nov,  nraven  in  čist  rod;  rod,  ki  ljubi 
in  čisla  čistost  in  jo  zato  brani!  Nikjer  ni  tu  sile,  ki  bi  zatrla 
moderni  materializem,  prvi  vir  in  vzrok  vse  sodobne  nenravnosti! 
Nikjer  ni  tu  avktoritete,  ki  bi  iz  večnega  vira  resnice  zajemala 
večno  veljavna  nravna  načela !  To  zmore  le  religija,  to  zmo- 
rejo le  religiozno -etični,  versko -nravni  nagibi,  to  zmore  le  krščan- 
stvo! V  marsičem  se  moderna  higienika  in  sociologija  že  bliža 
krščanstvu,  a  tisto,  kar  uči,  nima  moči  v  vesti,  v  srcu,  v  duši! 
Povsod  in  vsakikrat,  če  izkušamo  seči  modernim  socialnim  pro- 
blemom do  dna,  pridemo  do  tega,  da  je  zadnji  odgovor  na  soci- 
alno vprašanje:  ,Kr i stu s!  Treba  je  izrabiti  vse,  kar  nudi  do- 
brega moderna  veda,  moderna  sociologija,  moderna  država,  a 
vsem  je  treba  dati  krščanski  osnutek,  vse  je  treba  pronikniti  s 
krščansko  idejo,  le  tedaj  bo  zares  rešilno.  Ce  z  verskimi  sredstvi. 

potem  pa  s  poukom  krščanskih  mater,  z  Marijinimi  družbami,  z 
izobraževalnimi  društvi,  z  mladeniškimi  zvezami  vzgojimo  nravno- 
čisto  krščansko  ljudstvo,  tedaj  bodo  imele  moderne  socialne  na- 
prave kot  obramba  velik  pomen,  nravnosti  pa  same  ljudstvu 
ne  morejo  dati.  Z  modernimi  sredstvi  boj  nenravnosti,s 
starimi  in  večnomladimi  krščanskimi  sredstvi  vzgoja  nravnosti! 


Matija  Naglic  in  njegova 
rokopisna  ostalina. 

Prispevki  za  slovensko  slovstveno  zgodovino  L  1680.— 1830.      ' 
Priobčuje  Frančišek  Reb61  (Dunaj). 

17.  »Chriftianske  refnize...  od  enega  Mefhnika  is 
Tovarfhtva  Jefufovega  na  fvetlobo  dane.  Y  Zelovzi ...      j 
1770.«^ 

Tretji  slovenski  nabožni  pisatelj  18.  stoletja,  ki  je  porabil  snov       | 
duhovnih  vaj  sv.  Ignacija  Lojolskega  za  svoja  premišljevanja,  je 
bil  jezuit  Osvald  Gutsmann,  znamenit  pridigar  na  Koroškem.  Naj-       j 
obširniši  je  bil  jezuit  Jernej  Basar,  ki  je  priredil  po  Ignaciju  Lojol- 
skem    52   pridig   za  vse   nedelje   celega   leta    (prim.  Čas  I.  452);       | 
kratke  duhovne  vaje  s  šestimi  premišljevanji  nahajamo  v  knjigi:       | 
»Hitra  inu  glatka  pot  proti  nebesom^  (prim.  Cas  1. 458 — 459);  Guts- 
mann  pa  nam  podaja  v  »Kristjanskih  resnicah«  o  istem  predmetu 
15  premišljevanj. 

Gutsmann  je  dodal  na  koncu  svoje  knjige  »Anmerkungen 
iiber  die  windische  und  krainerische  Rechtschreibung«,  a  Naglic 
teh  opomb  nič  ne  omenja.  —  Gutsmann  ni  bil  le  sloveč  govornik 
in  nabožni  pisatelj,  ampak  je  bil  tudi  zaslužen  slovničar  slovenski. 
O  pomenu  njegove  slovenske  slovnice  »Windische  Sprachlehrc« 
in  njegovega  slovarja  »Deutsch-windisches  W6rterbuch«  govori  | 
Glaser  na  str.  190—191  v  I.  delu.  Slovnica  je  izšla  1. 1777.,  slovar 
pa  1.  1789.   Gutsmannova  slovnica  nam  kaže  z  ozirom  na  Boho-       ! 


»  Prim.  Glaser  1. 190.  Saf.  124.  Voditelj  X.  48-52.  -  H  str.  397:  »Halifhtcr 
js  bukuv  ,Kerniann(eh  Resniz,  flculs  preminiluvanje  .  .  .  drukane  v  Zelouzi 
uleti  1770.  [o  lepe.« 

ričevo  slovnico  precejšen  napredek  in  je  važna  posebno  zato,  ker 
se  je  Gutsmann  odločno  uprl  krivim  načelom  Marka  Pohlina,  ki 
jih  je  zastopal  ta  v  svoji  »Kraynski  Grammatiki«. 

Marko  Pohlin  je  začel  svoje  slovstveno  delovanje  1.1765., 
ko  je  izdal  svojo  »Abecediko*.  Dve  leti  potem  (1767)  so  izšle  Po- 
hlinove  »Molitvene  bukuvze^,  o  katerih  bom  moral  še  obširniše 
govoriti.  L.  1768,  pa  je  zagledala  v  prvi  izdaji  beli  dan  Pohlinova 
»Kraynska  Grammatika*,  Pohlin  je  vpeljal  toliko  nepotrebnih  in 
slovenskemu  jeziku  kvarnih  novotarij,  da  so  se  mu  takoj  ustavili 
vsi  razsodni  slovenski  pisatelji,  zlasti  izvenkranjski.  Hasl  in  Guts- 
mann sta  izdala  dve  leti  nato  (1770)  vsak  svoja  premišljevanja, 
Hasl  »Sveti  post«  in  Gutsmann  »Kristjanske  resnice«,  in  glej,  oba 
sta  se  odločno  izreMa  proti  Marku  Pohlinu.  Hasl,  štajerski  Slo- 
venec ,  se  je  držal  starih  Bohoričevih  načel  (prim.  Cas  II.  62).  Iz 
predgovora  k  »Svetemu  postu«  hočem  navesti  tu  še  nekaj  mest: 
»Tu  preftavlanje  leteh . . .  bukviz  fim  jeft  po  taki  vishi  tiga  govor- 
jenja rovnal,  kakerfhne  vishe  fim  Te  Tam  is  branja  vrake  Torte 
kraijnlkih  bukov  navuzhil«  (2).  »Kar  tu  provpisanje  amtizhe,  Hm 
fe  jeft  vezhi  dejl  te  ftare  navade  dershal,  ne  fzer,  kir  bi  jeft  tu 
rtaru  provpilanje  toliku  fhtimal,  ampak  savol  tiga,  ker  le  Hie  ludji 
narvczh  na  tu  saftopijo«.  —  »Doftikrat  fim  po  ftari  navadi  I  pilal, 
kjer  je  treba  u  isrezhi,  koker :  dolshan,  fim  fturil,  fijlnu.«  —  »Kjer 
Te  kej  neisrezhe  želu  koker  e,  pak  tudi  ne  želu  koker  i,  tamkej 
Rm  po  ftari  navadi  i  pifal,  poftavim:  en  brumn/,  ne  pak:  en 
brumne  zhlovk«  (3).  R  Pohlin  je  pisal  v  takih  slučajih  vedno  e 
namesto  i.  (Prim.  sicer  še  Cas  II.  62.)  —  »Sizer  fim  fe  v'  prov- 
pifanju  vezhi  dejl ,  de  lih  ne  želu,  po  unih  ftarih  Evangelfitih  bukvah 
vishal,  inu  rovnal,  katere  fo  ble  v'  timu  Icjtu  MDCCLIV.  (1754)  v' 
Lublani  vtifnene«  (5).  —  Kakor  Hasl,  se  je  držal  tudi  Gutsmann 
večinoma  starega  pravopisa.  Sičnike  in  šumnike  je  zaznamenjeval 
Hasl  strogo  dosledno  po  Bohoričevem  načinu,  Gutsmann  pa  je 
poleg  že  obstoječih  znamenj  vpeljal  še  dve  novi  znamenji,  namreč 
za  veliki  začetnici  S  in  S,  Bohoričev  S  -^  S  in  Z,  Sh  ----  S  in  2, 
Gutsmann  pa  razločuje  takole:  S  -  Z,  S,  --  S;  Sh  --  2.  S,h  S. 
Ni  pa  ohranil  Gutsmann  Bohoričevega  1,  ampak  ga  je  nadomestil 
z  u:  biu,  gledau  nam.  bil,  gledal. 

In  sedaj  k  Pohlinu!  Pohlin  je  napravil  predvsem  največjo 
zmedo  v  pravopisju  s  tem,  da  je  zamenjal  popolnoma  po  nepo- 
trebnem znamenja  za  ostre  in  mehke  sičnike  in  šumnike.  —  Bohorič 
je  pisal  za  s— f,  za  š-— fii,  za  z— s,  za  ž— sh,  za  Sč-— fhzh.  Marko 

Pohlin  pa  za  s — s,  za  š  —  sh,  za  z  —  f,  za  ž — fh,  za  Sč — flich. 
Pomisliti  moramo  še  poleg  tega,  da  Marko  Pohiin  ni  bil  dosleden 
v  rabi  svojih  znamenj,  ampak  je  za  s  rabil  večkrat  tudi  T  i.  t  d. 
Da  bi  se  bil  vsaj  tako  dosledno  držal  svojih  znamenj,  kakor  se 
je  Hasl  Bohoričevih!  Ohranil  pa  je  Pohlin  I  in  ga  je  le  redko 
zamenjal  z  u ;  oblike  deležnika  preteklega  časa  so  se  torej  glasile: 
-1,  -la,  -lu.  —  Po  drugi  izdaji  Pohlinove  slovnice  (1783)  navedem 
tu  še  nekaj  Markovih  posebnosti: 

1.  Med  vokali  navaja  tudi  y,  kar  sicer  ni  nič  posebnega;  a 
nekaj  posebnega  je  to,  kako  naziva  ta  vokal,  imenuje  ga  Ybxonyre. 

2.  Pohlin  razločuje  pet  glasov  za  e,  ki  jih  zaznamenjuje : 
e,  e,  C,  ^  in  nemi  e,  ki  ga  pa  sploh  ne  piše,  n.  pr  dobr  (=  dober), 
pesm  {--  pesem),  pridn  {--  priden).  Tako  tudi  piše  Pohlin  zmeraj 
prishl  (=  prišel). 

3.  o  je  četveren:  6,  6,  6,  o. 

4.  a,  i,  u  so  Pohlinu  enostavni  vokali. 

5.  Naglaski  ne  zaznamujejo  niti  naglasa,  niti  dolžine,  ampak 
samo  kakovost  vokala. 

Med  soglasniki  navaja  Pohlin  tudi  C  (Ci)  in  W  (W6di).  Za- 
nimivo je,  kar  piše  Pohlin  o  svojem  W  (W6di) :  »W  wird  in 
kraynerischen  Sdiriften  nicht  so  oft  als  in  bohmischen  gebraudiet 
Es  madit  meistentheils  Untersdiied  zwischen  gleidilautenden  W6r- 
tern.  Darin  besteht  audi  die  mehrere  oder  wenigere  Reinig-  und 
Vollkommenheit  einer  Sprache,  wie  mehr  oder  weniger  sie  ihre 
W6rter  durdi  einzelne  Budistaben  untersdieiden  kann:  Wddeffl 
—  ich  steche,  bodem  ich  werde ;  wogam  -^  idi  gehordie,  is  Bogam 
mit  Gott ;  sem  wyla  -  ich  habe  gesdilagen ,  sem  bila  -  ich  ware 
gewesen.«  —  Pohlin  primerja  svoj  w  s  starim  češkim  w,  ki  so 
ga  poprej  Cehi  pisali  za  v  splošno,  dočim  je  Pohlinov  w  --  b! 
Kolika  nesmisel  je  bil  Pohlinov  W6di ! 

7.  Jako  razvedrilno  je  tudi,  kar  piše  Pohlin  o  srednjem  spolu, 
ki  ga  imenuje  »das  ungewisse  Gesdiledit«:  »Nadi  der  Bedeutung 
sind  diejenigen  Hauptwdrter,  welche  weder  zum  manniichen  nodi 
zum  weiblichhen,  oder  zu  beiden  Geschlechtern  gleich  konnen 
gezogen  werden,  wie  serze,  oblizhje,  welches  Mannern  und  Wei- 
bern  gemein  und  darum  ungewissen  Gesdilechtes  ist  Nadi  der 
Endung  erkennt  man  sie,  weil  sie  auf  e  auslauten.  Ausnahmen: 
flloe,  ozhe  (oče!)  etc.  —  mannlidien  Geschiechtes.  Mate  (mati!) 
ist  vermoge.der  Bedeutung  weiblich.« 

Iz  tega  razvidimo  dovolj,  kakšen  posebnež  je  bil  o.  Marko 
v  slovniških  vprašanjih!  ^A  navesti  sem  moral  nekaj  podrobnosti 
iz  njegove  slovnice,  ker  se  bom  pri  obravnavanju  Pohlinovih 
knjig  na  nekem  mestu  nanje  skliceval! 

Pod  naslednjimi  petimi  številkami  (18—22)  se  bomo  pečali 
s  knjigami  Marka  Pohlina,  ki  so  bile  znane  Nagliču. 

18.  »Marianske  Kempenfar ...  P.  Marka ...  V  Lub- 
lani  . ..  1769.«^ 

Knjigo  je  sestavil  v  latinskem  j\^ziku  pobožni  Sebastijan  Sailer, 
P.  Marko  pa  jo  je  »na  kranjsko  prepisal«.  Razdeljena  je  na  dva 
dela  ali  »dvoje  bukuvce«;  v  prvem  delu  (str.  1 — 63)  se  pripo- 
ročajo v  21  poglavjih  vsakovrstne  čednosti,  v  katerih  mora  vsak 
pobožen  kristjan  posnemati  Marijo  in  »hoditi  za  njo«;  drugi  del, 
pogl.  22 — 43  (str.  63 — 167),  poučuje  kristjana  o  ovirah  čednostnega 
življenja  in  mu  nasvetuje  primerne  pomočke  za  bogoljubno  živ- 
ljenje, zlasti  priporočata  zadnji  poglavji  češčenje  sv.  Jožefa ,  ki  je 
»slulhbe  Matere  bofhje  popolnema  dokonzhanje«.  K  sklepu  je  še 
pouk  o  bratovščini  sv.  Jožefa. 

19.  »Mathia  Schoenberga  Oppravk  tega  Zhloveka . . . 
is  Nemshkega*  na  Kragnsko  prestavil  Novus  ...  V  Lub- 
lani...  1781.«' 

Tudi  ta  knjiga  je  razdeljena  v  dvojne  bukve,  te  pa  v  dva 
dela,  vsak  de!  pa  v  2 — 4  poglavja.  Vsebina:  Bogu  služiti  je 
a)  edini  opravek,  b)  neizogibno  potrebni,  c)  najkoristniši,  d)  najlaži 
opravek  človekov  na  zemlji. 

20.  »Kratku  popisuvanje  tega  shivlenja  S.  Floriana, 
S. Donata,  SS.Janefa  inu  Pavla,  S. Emigdija...  P. Marka. 
VLublani...  \169.<^' 

>  Glascr  I.  204,  Saf.  134.  —  H  382:  »Halifhter  js  bukovz :  od  AVarian- 
skega  Kempenlar ja :  tega  leta  1769.« 

2  Prim.  Glaser  I.  195,  Saf.  135.  -  H  str.  395:  »Halifhter  js  bukuv  Matia 
Schoenberga:  Opravk  tega  zhloveka,  uleti  1781«. 

3  Prim.  Glaser  I.  203  in  zopet  204,  Saf.  129,  SimoniC  397.  —  H  str.  212: 
»Od  eneh  majhneh  bukov  halifhter  tukej:  Kratke  fapopadek  od  shivlenja 
fvetiga  Floriana  Marternika ...  je  vender  fkor  vfe  od  njega,  in  od  te  zerkle 
u  lublane.  k'  njega  zhafte  fidana  itd.« 


134  »Čas.* 

Knjižica  je  obsegala  po  Simoniču  56  strani,  Naglic  je  na 
koncu  svojega  »halištra«  zapisal :  »en  kfatek  popifek  od  S.  Emigdia 
fhkofa  (na  str.:)  53.«,  torej  je  bil  popis  življenja  sv.  Emigdija  le 
na  zadnjih  štirih  straneh,  Safafik  in  Glaser  (na  str.  203)  navajata 
55  strani,  Glaser  na  str.  204.  L  dela  napačno  82  strani!  —  Dobra 
polovica  knjižice  je  posvečena  sv.  Florianu  (do  str.  32),  drugi 
večji  del  pa  popisuje  življenje  sv.  Donata,  pomočnika  v  nesrečah 
in  vseh  nevarnostih  (do  str.  42),  in  življenje  sv.  mučencev  Janeza 
in  Pavla,  pomočnikov  zoper  hudo  vreme  (do  str.  52).  Na  str.  50 
je  molitev  k  sv.  Janezu  in  Pavlu  za  čas  hudega  vremena. 

21.  »AVolituvne  bukuvze  . . .  1792.«^ 

Pohlin  naznanja  to  knjižico  takole:  >c)  Molitvene  bukuvze. 
Labaci  1767,  in  32.,  sacpe  saepius  et  Graecii,  et  1792  octava  edh 
tione  Viennae  recusus  precum  libeilus.«  —  Toda  po  Safafiku  in 
Simoniču  je  izšla  8.  izdaja  v  Ljubljani  1787,  32o,  283  str.  Naglic 
je  v  resnici  imel  v  rokah  P.  natisk,  ki  je  bil  vsekako  istoveten  z 
natiskom  1. 1792.  na  Dunaju,  ki  ga  omenja  Pohlin  v  svoji  Biblio- 
teki. Pohlin  se  je  torej  motil,  ko  je  zapisal,  da  je  na  Dunalu  izšel 
8.  natisk,  ker  v  resnici  je  bil  to  9.  natisk,  kar  nam  potrjuje  Naglic 
s  svojim  »halištrom«!  Dasi  je  knjižica  izšla  v  9  natiskih,  vendar 
nisem  mogel  dobiti  v  roke  niti  enega  izvoda!  Kakor  mi  je  pri- 
jazno sporočil  gospod  skriptor  Pintar,  se  ne  nahaja  tudi  v  licealni 
knjižnici  noben  izvod! 

Dokler  se  torej  ne  najde  kak  izvod  Pohlinove  molitvene 
knjižice,  nas  more  poučiti  o  vsebini  tega  tako  zelo  priljubljenega 
molitvcnika  samo  Nagličev  »hališter«. 

Dočim  je  imela,  kakor  nam  je  sporočil  Safafik,  8.  izdaja 
283  strani,  navaja  nam  Nagličev  »hališter«  za  9.  izdajo  le  204 
strani.  Najbrže  je  bila  9.  izdaja  tiskana  v  nekoliko  večji  obliki  in 
je  zato  imela  manj  strani. 

Glaser  piše  v  I.  delu  na  str.  202:  »Morda  je  samo  poznejši 
ponatis  te  knjige  molitvenik :  Molitoune  Bukve,  u  katerih  se  snei- 
dejo  juterne  inu  vezherne  pred  spoudi  (!)  inu  po  spoudi  pred  ob- 
hailam  inu  po  obhailu  per  s.  Mashi  inu  veliku  drusih  lepih  molitvi 
sa   use   perloshnosti   inu   potrebe   ukup   sbrane.   U  Terftu  Jannes 

1  SimoniC  398,  Pohlin.  Biblioteka  34.  Glaser  202.  Saf.  142.  —  H  str.  510: 
»Halifhter  )s  bukouz  molitvuskeh,  To  oficiumi  inu  molitve,  futrej,  vezher,  per 
maflie,  krifhou  pot  in  ke  fvetnikam,  vfe  forte  molitve.  9.  dnikane. 

Marenigh  Natiskavez.  1827.«  Glaser  navaja  naslov  po  »De  Rosctti 
L' Ardicografo  Triestino,  Trieste  1829«.  Ravnokar  navedeni  naslov 
sem  na  dveh  mestih  popravil  po  izvirniku,  ki  sem  ga  dobil  iz 
liccalne  knjižnice  v  Ljubljani  (sign.  130M  II  C  f  1  R).  Primerjal 
sem  Molitoune  Bukve  iz  1. 1827.  z  Nagličevim  »haliStrom«  Pohli- 
novih  Molitvenih  bukvic  iz  L  1792.  in  sem  prišel  do  zaključka, 
da  je  Glaser  s  svojim  domnevanjem  približno  pravo  zadel.  Na 
str.  305 — 308  tržaške  izdaje  beremo:  »Samerk  od  ufih  tajsteh 
katiri  fofe  sa  ta  non  (nam.  nov)  natif  teh  Bukviz  podpifali.  S'  Riz- 
magne.  S*  Loga.  S'  Bolunza.  S'  Borfhta.  S'  Doline.  S'  St.  Sozerba. 
S  Prebenega,  Basovize.  S'  Saule.  S'  Rozola.  S'  Longera.«  Na  strani 
300 — 304  je  kazalo:  Listron.  h\\  fkasaviz  od  ufih  molitvi  katirc 
fo  u  teh  Bukvizah.  —  Na  str.  299  na  koncu  sklepne  pesmi  pa 
beremo  opazko :  »Se  perporozhi  ene  Zhefhena  Fi  Maria  etc.  sa 
taiftiga  k*  je  te  Bukvize  u'  ta  non  (--  nov)  Natif  poftavu.« 

Tržaški  molitvenik  (1827)  je  nova,  v  marsičem  izpremenjena 
izdaja  Pohlinovega  molitvenika,  a  ne  >samo  poznejši  ponatis«, 
kakor  domneva  Glaser.  Na  prvem  mestu  imata  oba  molitvenika 
jutranje  molitve;  v  molitveniku  iz  1. 1827.  slede  nato  takoj  večerne 
molitve,  ki  so  se  nahajale  v  9.  natisku  šele  na  str.  148.  Nato  slede 
soglasno  izpovedne  in  obhajilne  molitve  in  dva  oficija:  na  čast 
M.  B.  in  sv.  Jožefa.  Tržaška  izdaja  ima  nato  na  novo  vstavljene 
dvojne  litanije :  v  čast  presv.  Imenu  Jezusovemu  in  za  verne  duše 
v  vicah,  Pohlinova  izdaja  pa  ima  takoj  oficij  v  čast  žalostni  M.  B., 
ki  se  nahaja  tudi  v  tržaški  izdaji.  Potem  slede  litanije  vseh  svet- 
nikov in  različne  molitve  k  svetnikom.  Tržaška  izdaja  je  več 
molitev  k  svetnikom  izpustila  in  jih  deloma  nadomestila  z  novimi 
molitvami  k  drugim  svetnikom.  Pohlin  ima  n.  pr.  molitev  k'  sve- 
temu Peregrinu  spovedniku  (nam.  spoznavavcu :  Confessor !),  izdaja 
1.  1827.  pa  molitev  k'  sv.  Roku  spovedniku.  —  V  novi  izdaji  so 
bile  potem  vstavljene  litanije  k  bridkemu  trpljenju  Jezusovemu.  — 
Soglasno  sledi  nato  sv.  križev  pot  in  v  izdaji  1827.  leta  »Com- 
mendatio  animae  in  articulo  mortis«  (str.  259 — 291),  morda  je  bila 
»Commendatio«  tudi  v  Pohlinovem  molitveniku,  dasi  je  Naglic  ne 
omenja  v  »halištru«.  —  V  molitveniku  1.  1827.  je  potem  natisnjena 
»Andohtliva  Molituvza«,  ki  jo  Naglic  omenja  prav  na  koncu  »ha- 
lištra«.  Nato  sledijo  v  tržaški  izdaji  še  nekatere  vsakdanje  molitve 
k  angelu  varihu,  M.  B.  i.  dr. 

Pomuditi  se  moramo  zdaj  še  nekoliko  pri  pravkar  omenjeni 
»Andohtlivi  molitvici« !   Pred   to   molitvico  stoji  sledeča  opomba : 


136  »C  a  s.«  

»Na  vciko  sobotho  k'  Jesusu,  katir  je  zhaftitu  od  smerte  uftau 
inu  Tvoji  shaloftni  Materi  Te  perkasau.  Katiro  Molituvzo,  kaderkoli 
njo  kedu  moli,  je  Bonifacius  VIL  Rimske  Papesh  80.000  lejt  od- 
puftekou  dadejliu;  kar  je  potem  Benedikt  XIII.  Rimske  Papesh 
poterdiu,  kokcr  fe  v'  Rimu  v'  Zirkvi  S'  Jannesa  v'  Lateranu  v*  enemu 
kamenu  usekanu  bere.«  Nato  sledi  kratka  »andohtiiva«  molitvica. 
—  Omenil  sem* že  v  Času  II.  str.  63,  kako  moramo  biti  previdni 
glede  starih  odpustkov,  katerih  podelitev  po  papežih  se  bere 
vsekana  v  kamen!  To  velja  zlasti  o  odpustkih,  po  katerih  naj  bi 
se  odpustile  kazni  1000,  2000.  3000  ali  še  več  let!  Koliko  bolj 
torej  še  o  odpustku  80.000!  ^  Ta  odpustek  je  pač  apokrifen.  Papeži 
sploh  niso  radi  dovoljevali  prevelikih  odpustkov.  Zanimivo  je  to, 
da  se  pri  takih  velikih  odpustkih  vedno  navajata  dva  papeža:  en 
papež  iz  davnega  srednjega  veka,  ki  je  odpustek  podelil,  in  drugi 
papež  iz  novejše  dobe,  ki  je  baje  dotični  odpustek  potrdil.  Po- 
glejmo torej  natančnejše  naš  slučaj!  Odpustek  80.000  let  je  baje 
dodelil  Bonifacij  VIL,  rimski  papež.  Kdo  pa  je  bil  ta  Bonifacij  VIL, 
in  kdaj  je  živel?  Bonifacij  VIL  je  bil  protipapež,  ki  se  je  hotel 
vsiliti  na  papeški  prestol.  Dal  je  umoriti  papeža  Benedikta  VI. 
(973—974)  in  je  skušal  sam  zasesti  papeški  prestol  s  pomočjo 
Krescencijev,  a  moral  se  je  umekniti  pravemu  papežu  Benediktu  VII. 
(975—983).  Po  smrti  Benedikta  VIL  pa  je  zopet  nastopil  proti  Be- 
nediktovemu  nasledniku  Janezu  XIV.,  katerega  je  dal  sestradati  v 
angelskem  gradu.  L.  985.  pa  je  Bonifacij  VIL  umrl,  zadet  od  kapi! 
(Prim.  Herders  Konvers.-Lexikon  11.  9.)  Bonifacij  VIL  torej  nikdar 
ni  bil  postavni  papež  in  zato  tudi  ni  mogel  podeliti  nikakega 
odpustka ! 

Iz  tega  razvidimo,  kako  malo  kritični  so  bili  naši  starejši 
nabožni  pisatelji! 

V  jezikovnem  oziru  omenjam  samo  to,  da  piše  izdaja  iz 
I.  1827.  namesto  I  vedno  u  —  kadar  se  tako  izgovarja  —  dočim 
je  Pohlin  pisal  I,  n.  pr.  ustal,  1827:  uftau. 

1  Prim.  razpravo  »Die  AblSsse  dcr  romisdicn  Kirchen  vor  Innozenz  III.* 
Von  N.  Paulus.  Histor.  Jahrbudi  dcr  Gftrresgesellsdiaft  XXVIII.  l.zv.  str.  I  si. 
1907:  »Ein  spštcrer  Autor,  derwohl  erst  gegcn  Ende  des  14.  oder  imlS.Jahr- 
hundert  sdiricb,  IšBt  dcn  Papst  Silvester,  statt  sidi  mit  cinem  AblaB  von  1, 
2  oder  3  Jahren  zu  begnugen,  einen  AblaB  von  1000,  2000  und  5000  Jahren 
bewiUigen.«  —  Isti  pisatelj  )e  priobčil  v  »Historisch-politisdie  Blfitter«,  zvezek 
138  (1906).  str.  552  si.:  »Dic  AnfSngc  des  AbiaBwesens«. 

22.  »Buque  fa  brati,  inu  moliti  Slavenskcm  fhov- 
nirjam  na  Shtajersketnu,  Koroshkemu  inu  Krajinskemu 
ommislene.  Na  Duneju  stiskane  per  Christianu  Grofserju. 
1799.^' 

Knjižica  za  Vojake  je  izšla  na  Dunaju  1799.  leta,  v  rojstvenem 
letu  Matija  Naglica.  Skušal  bom  dokazati,  da  je  bilo  to  zadnje 
pisateljsko  delo  Marka  Pohlina !  Poprej  pa  naj  navedem  vsebino 
knjižice  v  glavnih  obrisih:  Na  čelu  stoji  nauk  o  vrednosti  voja- 
škega  stanu.  Vsak  vojak  pa  mora  z  vojaško  službo  združiti  tudi 
službo  božjo,  zato  poučuje  knjižica,  katere  čednosti  mora  vojak 
gojiti  in  katerih  pregreh  se  mora  varovati.  Nato  sled^  molitve  za 
vojake:  jutranje,  večerne,  izpovedne  in  obhajilne.  Potem  razlaga 
molitvenik  v  kratkem  ves  krščanski  nauk:  deset  božjih  in  pet 
cerkvenih  zapovedi,  sedem  sv.  zakramentov,  krščansko  pravičnost 
in  štiri  poslednje  reči,  na  kar  sledi  še  nauk  o  molitvi.  K  sklepu 
so  natisnjene  molitve  za  cesarja,  za  armado,  molitev  pred  nevar- 
nostjo: 90.  psalm,  molitev  po  rešenju  iz  nevarnosti,  pred  vojsko 
L  dr.  Knjižico  zaključujeta  hvalnica  sv.  Ambroža :  Te  Deum  lau- 
damus  in  Mojzesova  hvalna  pesem  v  slovenskem  prevodu,  na 
kar  slede  končno  še  molitve  za  bolnega  vojaka  in  pouk,  kako  je 
treba  bolnika  pripraviti  za  smrt. 

Na  naslovni  strani  knjižice  je  natisnjen  sledeči  Motto :  »Ne- 
komer  sile  nadelajte,  nekroga  se  po  krivem  nalotite,  ter  ufamite 
fa  dobru  is  svojo  plazho.  Luc.  3.  14.«  —  Navesti  hočem  še  eno 
mesto,  ki  se  nahaja  na  str.  18:  »Nigdar  nekol  na  fupervirske  per- 
pomozhe,  na  fhegne,  besede,  Urte,  inu  druge  take  sorte  babjevire 
naderihi ;  skus  tuiftu  Tuper  wddenje  (  bodenje),  Ttrel,  inu  posekanje 
se  terdnega,  inu  nauranenga  delati  (-   neranljivega  storiti).« 

Molitvenik  za  vojake  je  vsekako  prestava  enakega  nemškega 
molitvenika,  dasj  to  v  knjižici  ni  nikjer  omenjeno.  To  sklepam  iz 
mnogih  nemčizen,  katerih  kar  mrgoli  v  knjižici.  To  dokazuje  tudi 
hrvaški  molitvenik  za  vojake,  ki  ga  omenja  Ivan  Kukuljevič  na 
str.  73  svoje  Hrvatske  bibliografije  pod  štev.  842 :  »Knjižica  štijenja 
i  molitavah  za  vojnike.  Iz  nimačkoga  jezika  privedena  s  jednim 
kamenotiskanim  kipom  na  početku.  U  Budimu  pii  Gjurianu  i  Bagou. 
1835.  160,  str.  185.«  Slovenska  knjižica  obsega  189  strani.  —  Pre- 

1  Prim.  Simonič  51.  —  Drugod  nisem  našel  nikjer  te  knjižice  ome- 
njene. —  H  str.  525 :  »Haiirhter  is  bukuvz  fa  nauk  in  moliti :  sholnerjam  ali 
soldatam:  utifnene  na  Duneju  1799.« 

10 

vedel  pa  je  molitvcnik  na  slovenski  jezik  Marko  Pohlin,  kar  smemo 
z  popolno  gotovostjo  trditi,  ker  nas  silijo  k  temu  zunanji  in  no- 
tranji razlogi.  1.  Knjižica  je  natisnjena  na  Dunaju  pri  Kristijanu 
Grosserju,  kjer  je  dal  Pohlin  od  1. 1785.  dalje  tudi  nekaj  drugih 
svojih  knjig  natisniti.  2.  V  knjižici  se  nahaja  tako  pristna  pohlin- 
Sčina,  da  je  pač  ni  bil  zmožen  nihče  drugi,  nego  o.  Marko 
Pohlin  sam. 

To  potrjujejo  sledeče  posebnosti:  1.  Pisatelj  piše  dvojne 
soglasnike:  ommislene  (omislene),  oppravk  (opravek)^  obbranenje 
(obranjenje),  ohhrani  (ohrani),  okkrushen  (okrušen) ;  2.  večkrat  be- 
remo Pohlinov  >W6di«:  w6denje  bodenje,  v*  woju  (str.  27)  v 
boju,  wugati  (27)  ^  bogati  (folgen),  uwog  ubog,  pow?len  po- 
beljen ;  3.  e  in  o  se  pišeta  s  Pohlinovimi  znamenji.  —  Sičniki  in 
šumniki  se  pišejo  po  Pohlinovem  predpisu;  l  se  ne  zamenjuje  z 
u,  le  izjemoma  beremo  poslau  (str.  8)  za  poslal.  —  4.  Po  Pohli- 
novem načinu  se  sklanja  kri:  krij,  kryvy.  Za  zlo,  zla  se  rabi 
Pohlinov  n^gu  (n.),  fl^ga.  —  5.  V  knjižici  beremo  vse  polno  Po- 
hlinovih  skovank:  nafdushnoft  -  impietas,  adur  urno  pripravljen, 
anati  se      varovati  se,  rajmno    -  zhlovek      Mitmensdi,  perpadnoft 

Zufall,  slučaj,  posati  kaznovati,  is  fhivem  aduram  --■-  z  živo 
gorečnostjo,  adurnu  goreče,  permejvirni  -  meineidig,  permej- 
vira  Meineid,  perjurium  (nemški  mein  je  pomenil  v  srednjem 
veku  kriv,  goljufiv,  torej  Meineid  kriva  prisega),  blogerrezhenje 
(  -  blagor-rečenje,  blagoslov  —  benedictio),  zhes  sovrafhneke  ul^zhi 

gegen  die  Feinde  ziehen  itd. 

Knjižica  je  ohranila  še  stari  tožilnik  množine  pri  samostal- 
niku dar:  dary,  za  orodnik  se  rabi  oblika  darmy.  Omeniti  imam 
sedaj  še  neko  posebnost,  ki  jo  opazujemo  v  knjižici  od  75  strani 
dalje,  namreč,  da  se  zaznamuje  trdi  1  po  poljskem  načinu :  1,  n.  pr. 
gorivofral,  umeri  (75),  scht  (117),  raslufhU,  mislel  (170),  podejlil. 
—  Vprašanje  je,  ali  je  stavec  svojevoljno  vstavljal  \  namesto  1, 
ali  je  Marko  Pohlin  na  koncu  svojega  življenja  hotel  vpeljati 
poljski  \  za  naš  1,  kadar  se  izgovarja  ko  u?  Mogoče,  da  je  Po- 
hlina  kak  poljski  soredovnik  na  Dunaju  nagnil  do  tega,  da  bi 
tudi  za  slovenščino  rabil  1  in  1,  kar  bi  bilo  popolnoma  v  Pohli- 
novem duhu,  ki  je  hotel  ločiti  celo  v  in  w.  Sploh  opazujemo,  da 
se  je  Pohlin  v  poznejših  letih  hotel  postaviti  na  širše  »slavensko« 
stališče:  poprej  je  pisal  za  »kraynske  ludi«,  prestavljal  na  kranjski 
jezik,  spisal  »Kraynsko  Grammatiko«,  pozneje  pa  je  izdal  *Dictio- 
narium  slavicum  carniolicum«  (1792)  In  dve  leti  pred  smrtjo  (1799) 

je  omislil  molitveno  knjižico  »Slavonskem  shovnirjam  na  Shtajer- 
skemu,  Koroshkema,  inu  Kragnskcmu«! 

Zdi  se  mi,  kakor  da  bi  bil  Pohlin  slutil  bližnji  konec  svojega 
življenja,  ko  je  pisal  zadnja  poglavja  molitvenika  za  vojake.  S 
prekrasnim  Ambroževim  slavospevom  in  zahvalno  pesmijo  Moj- 
zesovo je  hotel  završiti  svoje  slovstveno  delovanje  in  se  pripraviti 
potem  na  smrt!  Značilno  je,  da  se  je  na  zadnje  spomnil  »šov- 
nirjev«  —  vojakov  in  zanje  priredil  slovenski  molitvenik,  on,  ki  se 
je  celo  življenje  stanovitno  boril,  da  bi  bil  uveljavil  med  rojaki 
svoja  slovniška  načela!  Ko  mu  je  pero  omahnilo  v  roki,  si  je 
pač  moral  reči,  da  zmage  ni  dosegel,  vendar  je  lehko  umrl  z 
mirno  zavestjo,  da  je  o^tal  zvest  svojemu  narodu  do  zadnjega 
dihljaja!  Za  svoj  narod  je  deloval  z  najboljšim  namenom,  da  bi 
mu  koristil  v  gmotnem  in  duševnem  oziru! 


Pohlin  v  svoji  Biblioteki  molitvenika  za  vojake  ne  omenja, 
dočim  navaja  »Adjumentum  Po^seos  Carniolicae«,  izdano  na  Dunaju 
pri  Trattnerju  leto  poprej  (1798).  Najbrže  je  torej  sklenil  rokopis 
Biblioteke  I.  1798.,  pozneje  pa  je  pozabil  pripisati  izdajo  molit- 
venika za  vojake. 

K  sklepu  hočem  omeniti  še  večjo  tiskarsko  pomoto  v  knjižici 
zz  vojake.  Na  str.  181  in  182  je  namreč  po  pomoti  natisnjeno 
ponovno  vse  ono,  kar  stoji  že  na  str.  179  in  180,  22  verzov  hvalne 
pesmi  Mojzesove! 

Buque  fa  brati  inu  moliti  Slavonskem  fhovnirjam  se  nahajajo 
v  C.  kr.  licealni  knjižnici  v  Ljubljani  pod  sign.  23870  II,  C,  g. 

Sedaj  se  poslovimo  od  Marka  Pohlina  in  si  hočemo  ogledati 
prihodnjič  še  druge  pisatelje  Pohlinove  dobe! 

William  Thomson. 

J.  Sever   (Dunaj). 

17.  decembra  1907  je  umri  sloveči  angleški  fizik  in  kemik, 
WilliamThomson,  mož,  ki  je  po  svojih  znanstvenih  delih  znan  po 
vsem  širnem  svetu  in  je  obravnaval  probleme,  s  katerimi  se  mora 
tudi  »Cas«  večkrat  baviti. 

W.  Thomson,  imenovan  lord  Kclvin,  je  bil  rojen  1.  1824.  v  Bel- 
fastu  na  Irskem.  Šole  je  pohajal  v  Glasgowu,  Cambridge  in  Parizu. 
2e  v  mladih  letih  se  je  odlikoval  po  temeljitih  fizikaličnih  razpra- 
vah, in  1.  1846.  je  bil  imenovan  profesorjem  eksperimentalne  fizike 
na  vseučilišču  v  Glasgowu. 

V  Glasgowu  je  iz  neke  stare  vinske  kleti  prenaredil  fizikaličen 
laboratorij,  ki  ga  je  obiskal  celo  sloveči  nemški  fizik  Helmholtz. 
Svoj  laboratorij  je  opravil  z  raznimi  aparati,  katere  je  deloma  sam 
izumil,  kakor  n.  pr.:  elektrometer,  galvanometer  itd.  Imel  je  tudi 
svojo  jahto,  na  kateri  je  izumil  svoj  pomorski  kompas  in  proučeval 
električne  pojave,  s  čimer  je  veliko  pripomogel  k  razvoju  podmorske 
telegrafije. 

Dasi  je  bil  Thomson  profesor  eksperimentalne  fizike,  ga  vendar 
najdemo  tudi  na  vseh  poljih  teoretične  fizike.  2e  L  1848.  je  priobčil 
slovečo  razpravo  o  razdelitvi  elektrike  na  sferičnih  prevodnikih.  Od 
tega  časa  dalje  beremo  njegovo  ime  skoro  v  vsakem  poglavju  v 
teoriji  o  toploti  in  v  Maxwellovi  elektromagnetični  teoriji.  Dolgo  se 
je  držal  one  teorije  o  toploti,  ki  je  po  Fourieru  nekaj  materialnega. 
Ta  teorija  je  dosegla  veliko  lepih  uspehov.  Vsled  energetike,  ki  je 
v  zadnjem  času  neverjetno  hitro  napredovala,  je  pa  Fourierova 
teorija  postala  zelo  problematična. ^  Tudi  se  ni  mogel  sprijazniti  z 
ono  atomistično  hipotezo,  ki  zagovarja  »actio  in  distans«.  Vsled- 
tega  je  ugovarjal  Weberjevemu  zakonu  o  elektriki,  češ,  da  nasprotuje 
zakonu  o  energiji.  Spopolnii  je  molekularno  hipotezo  in  sprejel  že 
davno  pozabljeno  Kartezijevo  teorijo  o  vrtincih  in  trdil ,  da  je  eter 
edina   prasnov,   po   kateri   vse   sile   delujejo.   Materijo   si  je   pred- 

^  Kadar  imam  opraviti  z  energetiko,  se  nehote  moram  domisliti  našega 
slavnega  Boltzmanna.  Živo  mi  je  v  spominu,  kako  je  več  minut  molče  in 
nepremično  stal,  ko  je  predaval  o  analitični  mehaniki.  Omenil  je  uspehe 
energetike  in  nepremično  zrl  na  formule,  katere  je  izrazil  s  pomočjo  ato- 
mistične  hipoteze  in  s  pomočjo  energetike ,  pa  se  po  vsej  pravici  ni  mogel 
ločiti  od  atomizma. 

stavijal  zdrzne ,  ki  pa  je  sestavljena  iz  resničnih ,  ne  ie  namišljenih 
delcev.  Veliko  je  pisal  tudi  o  svetlobnem  eterju. 

Obravnaval  je  dalje  vprašanje  o  velikosti  molekil.  Prvi  je  meril 
molekile  znani  dunajski  fizik  Loschmidt,  njegove  rezultate  je  potrdil 
Thomson.  Podobne  številke  so  našli  tudi  mlajši  fiziki  in  kemiki. 

Objavil  je  novo  metodo  o  preiskovanju  specifične  teže  dušika, 
metodo,  ki  je  pokazala  angleškima  fizikoma  Rayleigh  in  Ramsay 
(1895)  sled  do  nove  kemične  prvine,  argon.  Po  svoji  teži  so  bile 
kemične  prvine  razdeljene  v  osem  družin.  Med  prvo  in  osmo  dru- 
žino pa  je  bila  neka  vrzel,  katero  je  izpolnil  argon  in  njemu  so- 
rodne prvine,  ki  vežejo  enomočne  prvine  z  osmomočnimi. 

Thomson  je  pisal  tudi  zanimive  razprave  o  notranji  sestavi 
kristalov,  o  elastičnosti  teles,  o  vseh  važnih  hidrodinamičnih  pro- 
blemih: o  termodinamiki  elastičnih  teles.  Svetoval  je,  termodinamiko 
uporabiti  na  galvanični  element,  kar  je  Helmholtz  prvi  strogo  znan- 
stveno izvršil. 

Dal  je  znanstveno  podlago  teoriji  o  plimi  in  oseki,  dasi  je  pri 
tem  problemu  ostra  matematična  analiza  odrekla  svojo  pomoč.  Ta 
problem  po  šolah  jako  površno  obravnavajo,  pa  je  eden  izmed  naj- 
težjih. Kolikor  je  bilo  mogoče,  sta  ga  Thomson  in  Darwin  mate- 
matično razvozljala. 

Zanimivo  je,  da  se  je  Thomson  rad  bavil  z  vprašanji,  ki  ne 
zanimajo  le  fizika  in  kemika,  ampak  tudi  astronoma,  kozmologa, 
modroslovca  in  apologeta.  V  prostem  času,  ko  so  se  drugi  zaba- 
vali, je  Thomson  računil  in  reševal  probleme  v  naravi.  O  zemlji 
je  računil,  kdaj  je  postala  trda,  in  je  sklepal  iz  svojih  računov,  da 
pred  več  kakor  tisoč  milijonov  let  še  ni  bila  v  trdem  stanju.  Iz 
toplote,  ki  jo  oddaja  zemlja  v  vesoljni  prostor,  pa  je  zopet  sklepal, 
da  je  bila  že  pred  več  kot  20  milijonov  let  trda.  L.  1862.  je  tisoč 
milijonov  let  znižal  na  40  milijonov  let.  V  tem  vprašanju  mu  je 
veliko  učenjakov  pritrdilo,  drugi,  kakor  Perry,  Darwin,  so  mu  ugo- 
varjali. Posebno  pa  se  je  zameril  geologom,  ker  pri  svojih  računih 
ni  vpošteval  geologičnih  hipotez. 

Obravnaval  je  tudi  problem,  je  li  zemlja  v  sredini  v  tekočem 
ali  trdem  stanju,  in  je  prišel  do  zaključka,  da  se  je  zemlja  jela 
utrjevati  od  znotraj  na  zunaj.  O  toploti  v  zemlji  je  menil,  da  izvira 
od  nekega  neznanega  svetovnega  izžarivanja. 

Thomson  je  bil  goreč  zagovornik  drugega  termodinamičnega 
zakona  o  energiji.  Kakor  Helmholtz  je  tudi  Thomson  trdil,  da  mo- 
rajo slednjič  vse  raznovrstne  energije  preiti  v  toploto,  ki  se  bo  ena- 
komerno razdelila  po  vesoljnem  svetu,  iz  česar  sledi  konec  sveta. 
Po  Thomsonu  imamo  tudi  zakon  o  dissipaciji  energije. 

V  znanstvenem  delovanju  je  bil  Thomson  neutrudljiv.  Vsled 
svojih  zaslug  je  postal  1.  1890.  predsednik  kraljeve  družbe,  1. 1892. 
lord  Kelvin,  pod  katerim  imenom  je  svetovno  znan.  L.  1899.  je  stopil 
v  pokoj,  pa  ni  miroval.  Se  na  stara  leta  se  je  prepiral  z  Ragleighom 
in  Ramsayem  in  zagovarjal  hipotezo  o  mutaciji  kemičnih  prvin,  po 
kateri  bi  bilo  možno  kemične  prvine  spreminjati  v  druge. 

V  občevanju  je  bil  poseben  mcKž.  Helmholtz  ga  je  obiskal  v 
njegovem  laboratoriju,  kjer  si  je  ogledal  njegove  aparate.  O  marsi- 
čem si  je  Se  želel  pojasnil,  pa  je  bilo  Thomsona  zelo  težko  pripra- 
viti do  kakega  odgovora.  V  svojih  predavanjih  je  zelo  hitro  mislil, 
in  Helmholtz  se  je  čudil,  kako  mu  morejo  učenci  slediti.  Imel  je 
tudi  to  lastnost  pravega  učenjaka,  da  je  na  svoji  jahti  v  kakem 
skrivnem  kotičku  računil,  ko  so  se  njegovi  prijatelji  zabavali. 


K  problemu  svetovnih  jezikov. 

PoroCa  B.  (Dunaj). 

V  članku  »Problem  svetovnih  jezikov  v  luči  modernega  jezi- 
koslovja« (Cas  II;  1,2,  str.  78  dd.)  poroča  pisec  o  nazorih,  ki  sta 
jih  izrazila  jezikoslovca  Brugmann  in  Leskien  v  posebni  brošuri 
o  svetovnih  jezikih  sploh,  posebej  o  esperantu.  Njuna  sodba  je  ne- 
ugodna, esperanto  z  jezikoslovnega  stališča  nepravilen  in  neprimeren. 
Do  nasprotnega  zaključka  pa  je  prišel  slavni  slovanski  jezikoslovec 
Baudouin  de  Courtenay,  ki  je  napisal  kot  odgovor  omenjeni 
brošuri  daljšo  razpravo  v  Ostwaldovi  reviji:  Annalen  der  NaturphUo- 
sophie  1907.  Razprava  je  že  izišla  kot  brošura:  Baudouin  de  Courtenay, 
Zur  Kritik  der  kilnstlichen  Weitsprachen  (veranlaBt  durch  glcich- 
namige  Broschiire  von  Kari  Brugmann  und  Aug.  Leskien).  Najprvo 
odgovarja  Baudouin  Brugmannu  točko  za  točko.  Ozrimo  se  na  tiste 
točke,  ki  jih  je  poudarjal  »Cas«.  Občevalni  jezik.  Brugmann 
trdi:  Tuj  jezik  se  je  udomačil  kot  občevalni  jezik  poleg  materinega 
jezika,  ali  pa  se  je  začel  med  obema  boj  na  življenje  in  smrt.  Tako 
je  n.  pr.  nemščina  v  novejšem  času  čisto  uničila  slovanska  narečja 
med  Odro  in  Labo.  Možno  je  troje:  vsi  narodi  se  zedinijo  za  kak 
živ  jezik,  za  latinščino,  ki  je  »mrtev«  jezik,  ali  pa  stvorijo  novega. 
Na  to  Baudouin:  Ali  je  mogoč  boj  med  jeziki?  Domovje  jeziku 
je  v  glavi  onega,  ki  ga  govori,  tako  ima  lehko  več  jezikov  skupno 
domovino.  Boj  bi  se  moral  biti  v  glavi  med  posameznimi  jeziki,  kar 
se  menda  ne  dogaja.  Vsak  jezik  je  za  nas  toliko  časa  mrtev,  dokler 
ga  ne  znamo.  Sploh  »ne  dovoljuje  resna  znanstvena  analiza  izrazov 
kot , borba  jezikov'.  ,mrtvi  ter  živi  jeziki'  itd.  taki  izrazi  spadajo  med 
staro  šaro  že  davno  preživelega  se  učenjarstva«  (gehčren  in  die 
Rumpelkammer  einer  schon  langst  uberwundenen  Gelahrtheit).  Omenili 
bi  še.  da  slovanskih  narečij  ni  zatrl  nemški  jezik,  temveč  svobodomi- 
selni nositelji  nemške  kulture.  Ali  hoče  na  Pruskem  nemški  jezik  zatreti 
poljskega,  ali  ne  mar  Nemci,  ki  ne  dovolijo  Poljakom  šol,  da.  niti 
zraka,  da  bi  ga  dihali?  —  Brugmann  meni,  da  moramo  razločevati 
v  učenjaškem  svetu  strokovnjake  in  diletante.  Pri  ustvarjanju  jezika 
bi  morali  odločevati  v  prvi  vr^i  jezikoslovci  po*  poklicu,  osobik) 
lingvisti.  O  potrebi,  o  važnosti  govori  lehko  vsakdo,  o  načinu  samo 

lingvist.  Z  vso  pravico  opozarja  proti  tej  trditvi  Baudouin  na  pomen 
in  vlogo  uvstvarjajočc  sile.  Na  očitanje  Brugmannovo,  zakaj  ne 
pomagata  on  in  Jespersen,  odvrača:  Lehko  je  govoriti,  težko  storiti. 
Cc  bi  kdo  tudi  hotel,  navadno  zato  nima  časa,  ni  pripravljen,  nima 
zmožnosti.  In  če  bi  imel  vse  to,  mu  nedostaje  inspiracije,  brez  katere 
ni  nobenega  velikega  izuma.  Celo  taka  učenjaka  kot  sta  Leskien 
in  Brugmann  bi  komaj  mogla  izumiti  umetni  jezik.  Teoretična  in 
praktična  genijalnosf  se  jako  pogosto  izključujeta.  Strokovnjaki, 
t.  j.  teoretiki,  so  jako,  jako  redko  izumitelji,  pota  teorije  in  prakse 
gredo  najčešče  narazen.  Ločitev  v  strokovnjake  in  diletante  je  naj- 
večkrat neutemeljena.  Mnogim  jezikoslovnim  teoretikom 
lasten  ari  stokratizem  nasproti  vsakemu  poizkusu, 
izumiti  sintetičnim  potem  umetni  jezik,  se  mora 
umakniti  demokratični  treznosti. 

Baudouin  ugovarja  razlogu,  da  se  bo  težko  priučiti  še  enemu 
jeziku.  Odločevati  ne  smejo  egoistični  oziri.  Za  razvoj  znanstva  bi 
bil  tak  jezik  jako  važen.  »Naj  opozorim  le  na  mednarodne  shode 
in  mednarodno  znanstveno  občevanje  narodov  ki 
govore  manj  razširjen  jezik.  (Zdi  se,  kot  bi  imel  slavni 
jezikoslovec  Slovence  v  mislih.)  O  vprašanju  mednarodnega  pomož- 
nega jezika  moramo  razpravljati  sub  specie  aeternitatis.  Tudi  ne 
velja  Brugmannov  ugovor,  da  bi  bil  tak  jezik  neraben  za  leposlovje 
in  da  ne  bi  estetsko  zadovoljeval.  Oziri  na  »leposlovje«  in 
estetsko  zadovoljstvo  se  morajo  umakniti  plebej- 
skim  potrebam  vsakdanjega  življenja,  kjer  nobena  čuvstva, 
tudi  ne  takozvano  »jezikoslovna«  ne  igrajo  posebne  vloge. 

Baudouin  pričakuje  od  takega  jezika  tudi,  da  bi  zrušil  del 
nacionalne  in  državne  megalomanije  ter  storil  več  za  umiritev  sveta 
kakor  pa  vse  mirovne  konference  tistih  mož,  ki  imajo  polna  usta  fraz 
o  miru  in  človekoljubju,  a  doma  preganjajo  in  zatirajo  podložne 
jim  narode  ter  njihov  jezik. 

Možnost  umetnega  jezika.  Brugmann:  novi  jezik  se  ne 
sme  vdati  znatnim  vplivom  različnih  modernih  jezikov,  ki  se  nepre- 
stano razvijajo  in  spreminjajo.  Predlaga,  naj  se  da  na  kakem  otoku 
v  oceanu  novemu  jeziku  domovina  in  tako  korektivna  norma.  Tega 
predloga  Baudouin  ne  smatra  za  resnega.  Tega  jezika  se  ne  bodo 
učili  kot  materinega,  temveč  pozneje  največ  s  pomočjo  čtiva,  ko  že 
znajo  vsaj  en  jezik;  zato  moderni  jezik  tudi  ne  bo  podrejen  onim 
elementarnim  silam,  ki  stopnjema  izpreminjajo  druge  jezike. 

Obširno  odgovarja  Leskienu.  Glasoslovje.  Ako bi  se  ozirali 
nato,  da  ima  esperanto  posamezne  glasove  in  skupine,  ki  jih  ne 
morejo  izgovarjati  nekateri  narodi,  bi  mogli  sploh  uporabljati  le 
glasove  p,  t,  k,  s,  m,  n,  1,  a,  e,  o.  u,  i.  A  Se  ti  ne  bf  bili  vsi  rabni, 
ker  Japonci  n.  pr.  ne  poznajo  pravega  1,  Angleži  ne  neodvisno 
izgovornega  a.  Vsak  narod  mora  nekoliko  odnehati,  Nemci  tudi. 
Izkušnja  kaže,  da  izrekajo  Francozi  in  Angleži  njim  docela  tuje 
skupine  glasov  popolnoma  pravilno.  Ako  se  bo  vedno  poudarjalo, 
da  je  treba  i  jasno  izgovarjati,  ne  bo  nevarnosti,  da  bi  ga  izrekali 

nekateri  kot  j.  Leskien  se  moti,  ko  ima  za  veliko  pogreSko  pravila 
esperanta,  da  se  naglašajo  besede  na  predzadnjem  zlogu.  V  smotreno 
sestavljenem  umetnem  jeziku  je  naglas  besede  le  potrebno  zlo,  ki 
ga  zahteva  sila  človeSke  navade  v  govorjenju.  Esperantisti  se  med 
seboj  razumejo,  naj  naglašajo  besedo  na  kateremkoli  zlogu,  ker  od 
naglasa  ni  in  ne  sme  biti  odvisen  pomen  slova.  Sploh  pa  mora 
veljati  načelo,  da  se  izgovarja  vsak  glas  razločno. 

Morfologija.  Baudouin  se  čudi  Leskienovi  ogorčenosti,  da 
izvaja  esperanto  izraz  za  mater  (patr-in-o)  iz  izraza  za  oče  (patro). 
Podobnosti  se  nahajajo  tudi  v  naravnih  jezikih:  poljsko  ojcowie 
(plur.  besede  ojciec:  oče)  pomeni  tudi  očeta  in  mater.  Le  bolje  bi 
bilo,  če  bi  se  tvorili  izrazi  za  moški  in  ženski  spol  od  kakega 
nevtralnega  debla,  bodisi  s  ;sufiksom  n.  pr.  bov-o  (goved)  bov-in-o 
(krava)  bov-un-o,  bov-im-o,  bov-ov-o  (bik),  ali  pa  s  predlogi  mase, 
fem.  Sicer  pa  to  ni  bistveno  pogrešeno,  temveč  le  nedostatek.  Ne- 
logično in  enostransko  je,  da  pomenja  zloženka  iz  korena  in  pre- 
fiksa  nasprotje  korena  n.  pr.  bon-:  malbon.  Vzel  naj  bi  se  nevtralen 
koren,  za  vsako  nasprotje  pa  poseben  prefiks  n.  pr.  bin  (da  se  loči 
od  korena  bon)  in  mal.  Ni  res,  da  bi  bil  stavek:  »Papež  je  glavar 
cerkve«  prestavljen  v  esperanto  nestvor,  češ,  izraz  za  cerkev  pomenja 
le  kraj  molitve.  Za  cerkev  kol  institucijo  ima  esperanto  izraz  eklezio. 
(Sicer  pa  ali  nima  n.  pr.  tudi  slovenščina  le.  izraza  cerkev?)  Želeti 
bi  pač  bilo,  da  bi  bilo  tudi  posebno  slovo  za  cerkev  kot  stavba 
(v  češčini  kostel).  Vseeno  je,  ali  izraža  skupnost  predzlog  ge-  ali 
kak  drugi  (n,  pr.  geamikoj :  prijatelj  in  prijateljica),  le  preprostejše 
bi  bilo,  če  bi  se  rabil  že  omenjeni  nevtralni  koren  za  skupni  pojem. 
Potreben  pa  je  tožilnik,  sicer  se  ne  bi  dale  ločiti  tn^z^  :  »na  mizo«, 
»na  mizi«.  Hudega  ni  nič,  če  je  toliko  deležnikov,  dasi  bi  jih  bilo 
lehko  manj,  če  so  le  esperantisti  s  tem  zadovoljni. 

Konjunktiv  pa  ni  oblika  glagolov  v  neodvisnih  stavkih,  tem- 
več le  želevnik:  desideratio,  volitio. 

Ako  trdi  Leskien,  da  je  esperanto  pretežak,  ima  le  deloma 
prav.  Težek  je  relativen  pojem.  Baudouin  se  je  naučil  esperanta  v  dveh 
tednih,  računati  je  pač  12  ur  dela  na  dan.  Seveda  speši  učenje 
veselje  in  zanimanje  za  stvar.  Tako  zavrača  Baudouin  razlog  za 
razlogom.  Zanimiva  in  verjetna  je  razlaga  dejstva,  da  so  ravno 
največji  jezikoslovci  protivni  svetovnemu  jeziku.  Ta  krivi  samoljubni 
aristokratizem  biča  Baudouin  ostro,  neizprosno. 

Končno  je  povzel  Baudouin  v  tezah  misli  in  trditve,  dane 
v  razpravi.  Leskienove  sodbe,  da  je  Zamenhofovo  delo  docela  pone- 
srečen poizkus  rešiti  problem  svetovnega  jezika,  ne  more  podpisati. 
Esperanto  sicer  ne  dosega  ideala,  a  hvali  ga: 

1.  da  je  res  jezik, 

2.  ni  enostransko  romanski, 

3.  ni  preumeten, 

4.  ima  praktične  prednosti  pred  večino  drugih  svetovnih  jezikov, 

5.  je  dandanes  med  vsemi  najbolj  razširjen. 

V  esperantu  se  nič  ne  nahaja,  kar  se  ne  bi  dobilo  tudi 
v  naravnih  jezikih :  iste  prvine,  iste  posebnosti,  iste  tendence.  Espe- 
ranto  kot  tudi  druge  po  istem  načelu  sestavljene  umetne  jezike 
lehko  označimo  za  jezike  modernega  evropsko-amerikanskega  miš- 
ljenja. Ideje  mednarodnega  jezika  pa  ne  bo  mogoče  zatreti  niti 
z  molkom. 

To  je  laskava  sodba  slavnega  jezikoslovca  o  esperantu,  ki  je 
zlasti  med  Poljaki  jako  razširjen,  kakor  tudi  med  Cehi,  Francozi  i.  dr. 
Dva  momenta  se  nam  zdita  važna,  ki  jih  je  poudaril  Baudouin.  Tak 
jezik  bi  octprl  malim  narodom  vse  vire  prosvete  in  napredka,  dal 
jim  priliko,  da  se  vzporedno  razvijajo  in  postavijo  svoje  sile  na 
mednarodno  bojišče  v  konkurenčni  boj  za  napredek  človeštva. 
Značilno  je  za. čas,  v  katerem  živimo,  ako  pričakuje  Baudouin  od 
mednarodnega  jezika,  da  bo  deloma  zaprl  sapo  nacionalni  mega- 
lomaniji.  To  je  odpor  proti  nacionalni  prenapetosti,  proti  tistemu 
narodnemu  nasilju,  kakor  ga  prav  sedaj  kani  država,  ki  se  ima  za 
najbolj  kulturno.  Veliki  duhovi,  katerih  ljubezen  do  slavne  domo- 
vine, do  materine  govorice  je  vzvišena  nad  vsak  dvom,  vrše  svoje 
kulturno  zvanje,  ako  svare  pred  krivico  in  kažejo  poti  v  temini. 
Le  želeti  je,  da  izpolni  nov  jezik  nade  velikemu  Slovanu  ter  pomir- 
jevalno vpliva  na  razbrzdane  narodnostne  strasti,  da  zopet  zavlada 
spasonosno  načelo  krščanske  pravičnosti,  kot  mu  je  nehote  dal  izraza 
pesnik  filozof  (Prudhommc): 

Et  plus  je  suis  fran(;ais,  plus  je  me  sens  humain! 


i^^S^^^ 

Dr.  L.  F  o  n  C  k  s.  j.  Wissenschaftliches  Arbeiten.  Beitrage 
zur  Methodik  dcs  akadcmischen  Studiums.  Innsbruck  1908.  XHI-'  339. 
Cena  2-60  K. 

Vsakemu  kulturnemu  narodu  je  potrebna  strokovna  in  po- 
ljudna znanstvena  književnost;  treba  je  torej  tudi  mnogo  spretnih 
delavcev  na  tem  polju.  Izmed  Slovencev  je  malo  tako  srečnih,  da 
bi  se  mogli  na  kakem  vseučilišču  pod  vodstvom  veščega  profesorja 
vaditi  v  izdelovanju  znanstvenih  spisov  in  v  raziskavanju  po  pra- 
vilni znanstveni  metodi.  Samouk  pa  težko  zadene  pravo  pot  in  ve- 
likokrat šele  po  mnogih  ovinkih  in  z  velikim  trudom  doseže  to,  kar 
bi  mu  ne  delalo  nikakih  težav,  ako  bi  poznal  pravo  metodo  in  pri- 
pomočke za  znanstveno  delo.  Iz  knjig  se  je  sploh  težko  naučiti 
prave  znanstvene  metode;  zakaj  pri  tem  je  najvažnejša  praktična 
uporaba,  a  te  ne  more  podati  nobena  knjiga.  Sploh  je  o  metodi 
znanstvenega  dela  malo  knjig,  a  še  to  so  veči/ioma  malo  praktične 
in  preveč  enostranske.  Tako  je  n.  pr.  prof.  E.  Bernheim  napisal  te- 
meljito knjigo  o  zgodovinski  metodi  (Lehrbuch  der  histor.  Methode, 
3,  Leipzig  1903);  a  knjiga  je  malo  pregledna  in  namenjena  le  zgo- 
dovinarjem. Zelo  praktična,  pregledna  in  kolikor  možno  vsestranska 
pa  je  pričujoča  knjiga  prof.  Foncka,  brez  dvoma  edina  svoje  vrste. 
Knjigi  se  pozna,  da  je  delo  moža,  ki  je  študiral  na  prvih  evrop- 
skih univerzah  in  napisal  že  mnogo  znanstvenih  del  in  razprav. 
Pisatelj  že  več  let  spretno  in  uspešno  vodi  znanstveni  seminar  (bi- 
blično-patristični  oddelek)  na  bogoslovski  fakulteti  v  Inomostu;  torej 
ima  tudi  mnogo  prakse. 

Jako  zanimivo  je  v  knjigi  opisan  zgodovinski  razvoj  vseuči- 
liških  znanstvenih  seminarjev.  V  srednjem  veku  so  se  večinoma 
gojile  le  disputacije.  Po  iznajdbi  tiskarske  umetnosti  so  pa  na  vi- 
sokih šolah  takoj  spoznali  važnost  pisateljevanja  in  so  izkušali  slu- 
šatelje navajati  tudi  k  znanstvenemu  pisateljskemu  delu.  Tako  so 
nastale  »akademije«,  ki  so  učence  razen  v  disputacijah  vadile  tudi 
v  spoznavanju  znanstvenih  razprav.  Tudi  strokovni  znanstveni  se- 
minarji niso  bili  neznani,  a  do  sedanje  popolnosti  so  se  razvili  šele 
v  XIX.  stoletju.  Zdaj  so  znanstveni  seminarji  poleg  raznih  medicin- 
skih in  prirodoslovnih  institutdv  in  laboratorijev  ponos  vsakega  bolj- 
šega vseučilišča. 

Najvažnejši  del  znanstvene  izobrazbe  v  seminarjih  je  vaja  v 
pisateljskem  delu.  Najlažja  vrsta  znanstvenega  dela  so  poročila  (re- 
ferati) o  eni  ali  več  knjigah  in  kake  znanstvene  stroke  (69—72). 
Druga  vrsta  znanstvenega  dela  je  ocena  (73—88).  Poglavje  o  po- 
Ijudno-znanstvenih  spisih  keiže,  da  ima  Fonck  pravi  pojem  o  znan- 
stvu,  ki  mora  težiti  za  tem,  da  njega  rezultati  prodro  v  najširše 
sloje  (89—95).  —  Glavni  del  knjige  pa  podaja  navodila,  kako  se- 
stavljati in  pisati  znanstvene  razprave;  to  je  namreč  res  znanst- 
veno delo  v  pravem  pomenu  in  kjer  ne  uspeva  strogo  znanstveno 
delo,  tam  seveda  tudi  poljudno  znanstvo  ne  more  uspevati.  Naj- 
obširnejša  so  navodila  o  zbiranju  gradiva,  poučevanju  literature  o 
dotičnem  predmetu,  uporabi  in  presojevanju  virov,  o  obdelovanju 
in  ureditvi  gradiva.  Poglavje  o  zbiranju  znanstvenega  gradiva  in 
raznih  podatkov  (164—186)  je  važno  ne  samo  za  strokovne  pisa- 
telje, ampak  tudi  za  druge  izobražence;  zato  je  izšlo  tudi  v  poseb- 
nem odtisku.*  Izvrstno  je  poglavje  o  citatih  (254—265). 

Ob  koncu  knjige  so  zelo  praktična  navodila,  kako  objavljati 
(tiskati)  spise;  o  rokopisu,  o  pogodbi  z  založnikom,  o  korekturi 
(pridejan  je  tudi  pregleden  vzorec),  o  abecednem  kazalu  itd. 

Pisatelj  sam  se  zaveda  (v  uvodu),  da  so  v  knjigi  še  nekatere 
pomanjkljivosti,  a  vendar  je  treba  priznati,  da  je  knjiga  zelo  upo- 
rabna in  da  jasno,  pregledno ,. precizno  in  praktično  popisuje  ono 
znanstveno  metodo,  ki  je  preiskušena  po  stoletni  izkušnji.  Knjigo  je 
posebno  priporočati  visokošolcem  in  bogoslovcem,  ki  jim  je  v  prvi 
vrsti  namenjena,  pa  tudi  vsem,  ki  se  zanimajo  za  znanstveno  delo. 

Dr.  F,  Grivec. 

Sgnodus  dioecesana  Lavantina,  quain  a.  1906  concivit 
et  fecit  Michael  Napotnik,  princeps.  ep.  Lav.  Maribor  1907. 
Str.  654-f  Vni. 

Namen  te  sinode  je  bil  posebno  ta,  da  bi  dal  duhovščini  za- 
nesljiva navodila,  na  kak  način  je  treba  v  modernem  času 
delati  za  obrambo  in  napredek  krščanskih  idej  in  krščanskega  živ- 
ljenja. Zato  je  ta  knjiga,  ki  je  v  nji  z  veliko  marljivostjo  zbrano 
vse,  kar  se  je  na  sinodi  razpravljalo,  velike  važnosti  za  zgodovino 
cerkvenega  življenja  v  mariborski  škofiji.  Važne  in  zanimive  so  raz- 
prave o  krščanski  družini  (207—219).  o  praktičnem  so- 
cialnem delu  (219—233),  o  svobodni  šoli  (284—296),  o 
novi  šolski  postavi  (618—651).  Posebne  važnosti  so  sklepi  za 
pospeševanje  katoliškega  tiska  (323—332);  v  ta  namen  se  je 
na  sinodi  ustanovila  »Družba  sv.  Viktorina«  (sv.  Viktorin  je 
bil  slaven  cerkveni  pisatelj  in  škof  ptujski,  umrl  je  1.  308.).  Za  to 
važno  družbo  se  je  že  ob  sinodi  zbralo  nad  10.000  kron,  vrhutega 
je  škof  daroval  5000  kron.  —  Knjiga  torej  ni  samo  za  mariborsko 
škofijo  velike  važnosti,  marveč  zanimiva  tudi  za  vsakega,  ki  se  zanima 
za  napredek  krščanske  misli  in  izobrazbe  med  Slovenci.       /?  q 

*  Kolektaneen  fur  vvissenschaftiiche  Arbeiten,  cena  20  h. 

Svetoslav  Premrou:  Vtisi  s  prvega  zadružnega  shoda 
na  Dunaju  1.  1906.  Z  ozirom  na  slovensko  zadružništvo.  Izdala  in 
založila  »GoriSka  zveza  gospodarskih  zadrug  in  društev«  v  Gorici. 

Ta  114  strani  obsegajoča  knjiga  sicer  ni  nikako  sistematično 
urejeno  sociološko  delo,  vendar  ima  toliko  zdrave  vsebine  in  resnih 
misli,  da  treba  opozoriti  nanjo  vse,  ki  se  bavijo  pri  nas  s  social- 
nim delom.  Najprej  nudi  knjiga  zgodovinski  pregled  o  zadružništvu 
na  Nemškem  in  pri  nas:  Analogija  zveznega  vprašanja  v  Nemčiji 
in  na  Slovenskem.  —  Zgodovina  nemškega  zadružništva  (Schultze- 
Delitsch).  —  Razvoj  poljedelskega  zadružništva  (Raiffeisen).  — 
Slovensko-hrvatsko  zadružništvo  v  naši  državni  polovici.  Zadružna 
zveza  v  Celju.  Zadružna  zveza  v  Ljubljani.  Pokrajinske  zv<^z2.  Istrsko 
zadružništvo.  Združevalni  poskusi.  Zadružna  enketa  v  Ljubljani.  Na- 
daljni  razvojni  načrt.  (Str.  62—114.)  Že  ta  zgodovinski  pregled  je 
za  sociologa  jako  poučen  in  ima  obenem  kulturno-literarno  vred- 
nost. Dobro  je  označen  vpliv  politike  na  zadružinstvo  in  narobe. 
Poleg  tega  pa  je  v  prvem  delu  knjige  (str.  1—61)  obdelanih  več 
podrobnih  vprašanj,  ki  jih  je  pisatelju  vzbudil  prvi  avstrijski  za- 
družni shod.  Zadružni  shod  je  imel  v  programu  te  točke:  1.  histo- 
rična slika  o  razvoju  zadružništva  na  Nižjeavstrijskem ;  2.  o  za- 
družnem šolstvu;  3.  o  skupnem  zadružnem  nakupu  in  skupni  pro- 
daji; 4.  kako  pokrivati  izgube  pri  zadrugah  z  omejeno  zavezo;  5.  o 
ustanovitvi  zadružne  državne  osrednje  blagajne  in  6.  o  pupilami 
varnosti  hranilnih  vlog  pri  posojilnicah.  Gotovo  važna  vprašanja! 
Pisatelj  pa  obravnava  podrobneje  vprašanje  o  namenu  poljedelskega 
zadružništva;  o  značaju  slovenskeka  zadružništva  (tu  podaja  pre- 
gled slovenskih  zadrug  po  raznih  panogah);  o  mlekarstvu  zlasti  z 
ozirom  na  slovenske  razmere;  o  zadružni  izobrazbi;  o  zlaganju  in 
zaokroževanju  zemljišč.  Povsod  je  mnogo  dobrih  misli;  povsod  se 
pa  tudi  vidi,  da  pisatelj  jako  dobro  pozna  dotično  literaturo;  tudi 
slovensko,  kar  je  je,  je  dobro  izrabil;  navaja  knjige  in  časnike,  ki 
imajo  kaj  o  teh  vprašanjih.  S  to  in  ono  mislijo  pisateljevo  se  ne  bo 
vsak  strinjal,  a  važno  je  že  to,  če  misel  vzbudi  drugo  misel,  ker 
le  tako  je  mogoč  napredek.  Skoda,  da  je  en  del  knjige  izšel  naj- 
prej kot  vrsta  člankov  v  časnikih  in  je  tako  vnanja  oblika  manj 
primerna,  a  tudi  notranja  razdelitev  manj  enotna!  Dr  A  U 


^^^^^^=^ 


Listek. 


Sv.  Tomaš  Akvinski  in  kazensko 
pravo.  Pravo  )e  polno  modroslovnih 
problemov.  Ni  čuda,  da  se  tudi  prav- 
niki ozirajo  na  nauke  velikega  Akvinca. 
Mnogo,  lahko  rečemo  večina  moder- 
nih pravnikov  priznava  sv.  Tomažu 
Alivinskemu  izredno  globokost  in  se 
čudi  njegovemu  jasnemu  in  širokemu 
pogledu. 

Zanimivo  je  n.  pr.  dejstvo,  da  je 
sv.  Tomaž  Akvinski  povedal  že  dolgo 
preje  mnogo  misli,  ki  jih  je  učil  v 
svojih  delih  duhoviti  Ihering.  Saj 
pravi  ta  učenjak  v  2.  zvezku  svojega 
dela  »De r  Zweck  i  m  Recht«  na 
str.  161  (3.  izd.) :  »Strmeč  se  vpraSam, 
ali  je  mogoče,  da  je  naSa  protestan- 
tovska  veda  pozabila  takSne  resnice, 
potem  ko  so  bile  povedane?!  —  Ko- 
liko zmotnih  potov  bi  se  bila  lehko 
prihranila,  ako  bi  jih  bila  vpoStevala! 
Jaz  bi  svoje  knjige  morda  ne  bil  pisal, 
kajti  one  temeljne  misli,  ki  sem  jih 
hotel  povedati,  je  že  davno  prej  raz- 
ložil oni  silni  mislec  —  popolnoma 
jasno  in  v  dovršeni  obliki.«  —  Čudno: 
Iheringu  je  »boj  za  pravo«  moralna 
dolžnost,  —  sv.  Tomažu  —  krepost. 
Tudi  one  ideje,  ki  jih  je  razvil  Ihering  v 
svoji  razpravi :  »Das  Schuldmoment 
im  rčmischen  Privatrecht«  —  je 
že  davno  preje  razložil  kratko  in  izra- 
zito sv.  Tomaž  Akvinski.  —  Kolikor 
nam  je  slovstvo  poznano,  hvalijo  tudi 
Kohler,  Lasson,  Steinbach,  Sternberg 
sv.  Tomaža  kot  pravnika. 

Gotovo  je,  da  mora  največ  etičnih 
problemov  rešiti  znanstvenik  na  ka- 
zensko -  pravnem  polju ;  kazensko  - 
pravnih  teorij  je  skoro  toliko,  kolikor 


je  modroslovskih  sestavov.  Zanimivo 
bi  bilo  torej  pojasniti  kazensko-pravne 
nazore  sv.  Tomaža  Akvinskega.  Deloma 
(samo  posebni  del)  je  to  izvršil  Bern- 
hard  Brands  v  razpravi:  »Zur  Straf- 
rechtsphilosophie  des  Thomas  von 
Aguin«,  ki  je  iziSla  v  18.  zvezku  revije : 
»Zeitschrift  ffir  vergleichende  Rechts- 
wissenschaft  (1.1905.)  str.  76.-118. 

Pisatelj,  ki  je  učenec  znanega  uče- 
njaka za  primerjalno  pravoslovje  ].  Koh- 
ler ja,  je  razložil  —  na  podlagi  sv.  To- 
maža S.  Th.  2.  II.  qu.  57  si.  ter  neka- 
terih drugih  mest  —  na  kratko  in 
pregledno  nauk  sv.  Tomaža  o  kazni, 
in  sicer:  o  vrstah  kazni  (§  1.),  o  sod- 
niku in  kazni  (§2.),  o  hudodelcu  in 
kazni  (§5.)  in   o  namenu  kazni  (§4.). 

Razprava  je  zanimiva  za  pravnika 
in  bogoslovca.  Sv.  Tomaža,  pravi  pi- 
satelj, odlikuje  pred  vsem  svojstvo,  da 
išče  povsod  notranjega  jedra  in  da  mu 
ne  zadostuje  opazovanje  zunanjosti. 
Tudi  bo  morda  zanimala  pisateljeva 
opazka  na  str.  80:  »Ta  na  kratko  ozna- 
čeni nauk  (sv.  Tomaža)  o  odškod- 
nini (restituciji)  tvori  stalno  in  ob- 
sežno poglavje  v  sholastični  moralni 
filozofiji  in  zasluži,  da  bi  se  z  njim 
tudi  pravniki  bolje  seznanili.«  —  Sploh 
bi  bilo  dobro,  poiskati  sorodna  znan- 
stvena polja  med  teologi  in  lajiki,  in 
sicer  ne  preveč  splošno,  temveč  na 
podlagi  konkretnih  vprašanj. 

Tudi  namen  kazni  je  sv.  Tomaž 
lepo  razložil  z  ozirom  na  trojni  red, 
ki  vlada  na  svetu:  božji,  človeški  in 
natorni.  —  Težje  je  vprašanje,  ali  tvori 
po  mnenju  sv.  Tomaža  sila  bistven 
moment  prava?  —  Brands  meni,  da 

ni  dvoma  o  tem  in  da  se  novishola- 
stiki  ne  morejo  opirati  na  avtoriteto 
sv.  Tomaža,  trdeč,  da  sila  ni  bistven 
moment  človeškega  (!)  prava 

Razlagajoč  kazensko-pravno  teorijo 
sv.  Tomaža  pravi  pisatelj :  »Nočemo  se 
dotakniti  avtoritete  Kanta,  tudi  no- 
čemo prezreti  njegovih  zaslug  za  etiko, 
toda  reči  moramo,  da  je  formuliral 
nauk  o  povračilu  (poena  retributiva) 
tako  nesrečno,  da  se  način  njegovega 
formuliranja  niti  zdaleka  ne  da  pri- 
merjati s  tomističnim.«  č. 

O  skupnem  obCevalnem  jeziku 
vseh  Slovanov  razpravlja  v  »Os veti« 
(1908,  št.  2.)  prof.  slavistike  na  dunajski 
univerzi.  —  Lehko  se  smeje  nam  Slo- 
vanom brat  Nemec,  češ,  saj  se  vam  ni 
treba  ozirati  po  skupnem  slovanskem 
jeziku,  ki  ga  v  resnici  že  imate,  nam- 
reč nemškega.  Vendar  ni  z  nasmehom 
važna  stvar  niti  odbita,  niti  rešena. 
Izkušnja  uči,  da  se  razume  preprosto 
slovansko  ljudstvo,  ako  pride  med 
seboj  v  stik,  v  kratkem  času  in  brez 
vsakih  težkoč;  največ  gre  za  to,  da 
se  sluh  privadi.  Preprost  človek  nima 
obširnega  izbora  pojmov,  in  nazivi  za 
te  pojme  so  vsem  Slovanom  skoro 
skupni.  Med  inteligenco  se  je  doseglo 
v  ovejši  dobi  toliko,  da  razume  Slo- 
van Slovana  dobro,  ne  sicer,  če  go- 
vori, pač  če  piše.  Vsaj  na  polju  vede 
so  Slovani  združeni,  a  to  je  premalo, 
ker  se  ne  razumejo  z  živo  govorico. 
K  temu  bi  dopomogel  edino  jezik,  ki 
bi  ga  znali  vsi  Slovani  in  ga  sprejeli 
za  skupnega.  Mislilo  se  je  na  staro- 
slovenščino,  ali  to  je  jezik,  sam  v 
sebi  sklenjen,  ki  mu  ni  sojeno,  da  bi 
se  dalje  razvijal  izvun  cerkvenih  sfer. 
Umetni  jezik  bi  bilo  pretežko  stvo- 
riti  in  z  uspehom  razširiti,  [vsak  bi 
se  ustrašil  učenja.  Ne  preostane  dru- 
gega kakor  izbrati  kak  slovanski  jezik. 
Katerega?  Ruščino,  bi  dejal  navaden 
človek,  ker  je  tako  razširjena,  ima 
razvito    vedo    in    bogato    literaturo. 


Sprejeli  pa  je  ne  bi  Čehi  in  Poljaki,  ki 
imajo  tudi  razvit  jezik  in  obširno 
slovstvo  ter  ne  bi  hoteli  češčine  ali 
poljščine  podrediti  ruščini.  Najpriprav- 
nejši  jezik  bi  bila  srbščina,  t.  j.  srb- 
skohrvaški  jezik  kakor  se  govori  v 
Hercegovini  in  Dubrovniku.  Lastna  ji 
je  izmed  vseh  slovanskih  jezikov 
največja  harmonična  biagozvočnost, 
nima  prevelikih  mehkosti  niti  trpkih 
zvokov,  je  bogata  korenov  in  zmožna 
daljšega  razvoja.  Dialektične  razlike 
so  malenkostne,  govorica  ljudstva  se 
sklada  s  pismenim  jezikom.  Pravopis 
je  preprost.  Znanstvene  literature  srb- 
ščina nima,  pač  pa  bogato  pesniško. 
Jezik  je  prožen  in  gibčen,  primeren, 
da  se  stvori  nazivoslovje  katerikoli 
vedi.  Piše  se  lehko  jezik  v  latinici  in 
azbuki.  Jezik  ima  že  sedaj  svetovno 
potezo,  ker  ga  raznašajo  državni  mor- 
nar ji  že  sedaj  po  vseh  pristaniščih  na$e 
zemlje.  Poleg  tega  bi  se  rad  učil  vsak 
izobražen  Slovan  tako  miloglasnega 
jezika,  zlasti  ker  ne  bi  delala  izgovar- 
java nikakih  težav.  B. 

Narodnostno  vpraSanje.  Pod 
naslovom  »Die  Zukunft«  razpravlja 
Bjdrnstjerne  Bjčrnson  v  listu  »Mirz« 
(1908,  2.  zv.  Monakovo)  aforistično  o 
narodnostnem  vprašanju  v  avstrijski 
državi.  —  Avstroogrski  državniki  so 
se  zaračunali,  ako  so  se  noteli  braniti 
z  madjarstvom  proti  panslavizmu.  Ma- 
djari  ne  sovražijo  le  Slovanov  temveč 
prav  tako  tudi  Nemce.  Sicer  pa  brez 
predsodkov  odgovorimo  na  vprašanje: 
Ali  je  res  panslavizem  tako  preteča 
nevarnost?  Panitalianizem  so  imeli  za 
pogubo  Avstrije  in  katoliške  cerkve. 
Italija  je  zedi njena,  Avstrija  Se  obstoji, 
katoliška  cerkev  tudi.  Pangermanizem 
je  baje  rušil  temelje  evropskemu  miru 
—  Nemčija  združuje  nemške  rodove, 
v  Evropi  je  mir,  kdo  si  želi  starih 
razmer?  Uverjeni  smo  lehko,  da  je 
panslavizem  ravno  tako  močna  na- 
ravna sila,  ki  bo  premagala  vse  ovire. 

Duševno  se  bratijo  Slovani  vedno 
iskreneje,  na  Germanih  pa  je,  ali  osta- 
nejo oni  deli  šlovanstva.  ki  so  v 
Avstriji,  rajSi  v  tej  državi  ali  se  pa 
priklopijo  bratom,  najsi  teče  kri  in 
Šviga  plamen.  Vsi  so  zatrdili,  da  bodo 
ostali,  le  dovoliti  iim  morajo  Germani, 
da  uporabljajo  popolnoma  neovirano 
svoj  jezik,  deliti  morajo  z  njimi  vse 
dobro  in  pravo.  Potem  izgine  sovra- 
štvo, Slovani  sami  bodo  iskali  posre- 
dovalnega jezika,  ki  bo  gotovo  nemški 
kot  je  v  Ameriki  angleSki.  Na  mesto 
starega  rimskega  pojma  o  državi,  da 
je  vse  usluženo  državnemu  stroju,  da 
so  vsi  državljani  v  »uniformi«,  naj 
stopi  moderni  pojem:  država  je  zveza 
enakopravnih.  Dokler  niso  avstrijski 
narodi  sami  složni,  ne  morejo  poma- 
gati bratom  na  Ogrskem.  Ko  bodo 
edini,  tedaj  bo  Madjare  strah.  Ni  treba, 
da  bi  tam  izpremenila  razmere  morala 
vojne,  silna  je  tudi  morala  miru.  »Ako 
ne  priznajo  Madjari  vsem  državljanom 
istih  pravic,  enake  jezikovne  svobode, 
bo  prišel  dan,  ko  bodo  pretrgali  vse 
zv^z^  z  njimi  narodi  okoli  njih,  jih 
bojkotirali,  dokler  se  kot  poštenjaki 
ne  spokore  in  sramujejo.  Država  pri 
tem  lehko  posreduje  ali  ne  posreduje, 
zgodilo  se  bo  nekega  dne  z  največjo 
slo^n ostjo  in  navdušenostjo.«        B. 

Modernizem.  —  2e  Vincencij  Le- 
rinski  je  početkom  V.  stoletja  v  knjigi 
»Commonitoria«  (c.  10-20)  razmišljal, 
zakaj  Bog  pripusti,  da  časih  vstanejo 
v  Cerkvi  možje,  ki  začno  tajiti  resnico 
in  učiti  zmoto,  časih  možje,  ki  so  bili 
sloveči  učitelji  resnice,  in  so  imeli 
mnogo  nčencev  in  občudovavcev.  To 
je  neka  poskušnja,  pravi  Vincencij.  Bog 
hoče  poskusiti  našo  vero,  ali  je  zares 
močna  in  živa;  našo  ljubezen,  ali  je 
zares  iz  vsega  srca  in  vse  duše.  *Temp- 
tat  vos  Dominus!*  To  misel  je  našei 
v  5.  AVojzesovi  knjigi.  Tam  je  pisano : 
(13.  1-3)  »Ako  vstane  med  teboj  pre- 
rok ali  kdo,  ki  pravi,  da  je  videl  sanje. 


in  napoveduje  znamenje  in  čudež,  in 
bi  se  zgodilo,  kar  j  govoril,  in  bi 
rekel:  Pojdimo  in  hodimo  za  tujimi 
bogovi,  ki  jih  ne  poznaš,  ter  jim  slu- 
žimo :  ne  poslušaj  besedi  tega  preroka 
ali  sanjavca;  zakaj  Gospod,  naš  Bog, 
vas  skuša,  da  bi  bilo  očitno,  ali  ga 
ljubite  ali  ne,  iz  vsec^a  svojega  srca 
in  iz  vse  svoje  duše  «  In  potem  navaja 
Vincencij  nekatere  take  može,  ki  so 
bili  v  Cerkvi  velika  poskušnja.  »Brez 
dvoma  je  velika  poskušnja,«  pravi,  »če 
,  začne  potajno  učiti  kvarne  zmote  oni, 
ki  ti  je  bil  prerok  in  učitelj,  ki  si  mu 
bil  vdan  z  vso  ljubeznijo  in  vsem 
spoštovanjem,  čigar  zmot  niti  odkriti 
ne  moreš,  ker  živiš  v  predsodku,  da 
tvoj  učitelj,  ki  ti  je  bil  nekdaj  učitelj 
resnice,  ni  mogel  kreniti  s  pota,  čigar 
zmot  si  tudi  obsoditi  ne  upaš,  ker  te 
veže  ž  njim  kot  nekdanjim  učiteljem 
vez  sočutja  in  ljubezni«  Taka  velika 
poskušnja  je  bil  v  Cerkvi  na  primer 
Origenes.  Težko,  pravi  Vincencij,  si  je 
misliti  večjo  poškušnjo.  Origenes,  sin 
mučenca,  brezmadežen  v  življenju, 
sam  mučen  za  Kristusa;  Origines,  mož 
darovit,  globokoumen,  duhovit,  geni- 
alen; Origenes,  mož  poln  čudovite 
zgovornosti,  neumorne  delavnosti,  velik 
učitelj,  ljubljen  od  množic  učencev  in 
učenk,  velik  pisatelj,  čigar  delom  se 
človek  ne  more  prečuditi  —  ta  mož 
je  bil  v  Cerkvi  velika  poskušnja.  »Pre- 
več je  zaupal  svojerpu  geniju,  pravi 
Vincencij,  preveč  je  sam  sebi  verjel, 
mislil  je,  da  ve  več  kakor  vsi  drugi, 
premalo  je  cenil  staro  preprosto  kr- 
ščansko religijo,  premalo  je  spoštoval 
cerkvena  sporočila  in  nauk  starih  uči- 
teljev in  tako  je  začel  nekatera  po- 
glavja sv.  pisma  po  svoje,  po  novo 
modernistično  (novo  more)  razlagati 
in  počasi,  počasi  je  zašel  iz  stare  re- 
ligije v  profanc  novotarije.«  Taka  po- 
skušnja je  bil  v  zapadni  Cerkvi  Tcr- 
tulian.  Filozof,  historik,  pisatelj  —  o 
njem  je  veljalo:  »kolikor  besed  toliko 

izrazitih  misli;  kolikor  izrekov,  toliko 
zmag«  —  ki  je  kakor  s  strelami  udar- 
jal na  sovražnike  Cerkve  in  ubijal  njih 
zmote:  toda  tudi  on  se  je  premalo 
menil  za  katoliško  dogmo,  t.  j.  za  splo- 
šno staro  vero,  in  tako  je  zašel  in 
naposled  imel  brezumne  sanjarije  mo- 
dernizma (novicii  dogmatis  somnia)  za 
resnico.  In  potem  zopet  pravi  Vin- 
cencij :  V  poskušnjo  so  nam  tal^i  možje, 
da  se  pokaže,  ali  zares  ljubimo  Boga. 
»Le  tisti  je  pravi  in  pristni  katoličan, 
ki  mu  je  božja  resnica,  Cerkev,  telo 
Kristusovo,  božja  religija,  katoliška 
vera  več  kakor  pa  kogarkoli  drugega 
avtoriteta,  ljubezen,  duh,  zgovornost, 
filozofija ...  So  ljudje,  ki  jim  sporo- 
čeni in  vedno  veljavni  pravec  vere  ne 
ugaja,  ampak  vedno  iščejo  kaj  novega, 
vedno  skušajo  religiji  ali  kaj  dodati, 
ali  odvzeti  ali  sploh  kaj  izpremeniti, 
kakor  da  je  vera  človeška  iznajdba,  ki 
jo  je  treba  vedno  izboljševati,  a  ne  ne- 
beška dogma,  ki  enkrat  razodeta  za- 
doščujeU 

Človeku  se  zdi,  ko  bere  to,  kakor 
da  je  Vincencij  pisal  zoper  moderni- 
zem naše  dobe.  Tudi  sedaj  so  vstali 
možje,  ne  brez  veljave,  brez  učenosti, 
brez  vpliva,  oznanjujoč  nove  nauke. 
Ta  in  oni  je  zbegan,  ko  gleda,  kako 
je  Rim  neizprosen,  kako  grozi  z  izob- 


čenjem možem  duhovnikom,  redovni- 
kom, na  glasu  učenjakom  Temptat 
nos  Dominus/  Cas  poskušnje  je!  Bilo 
je  zadnji  čas  toliko  omahovanja,  to- 
liko mežikanja  z  zmotami  protestan- 
tizma,  toliko  samovolje,  da  je  Cerkev 
morala  izpregovoriti :  dosti!  ali  ali! 
Obžalovati  je,  da  bo  toliko  mož  ostalo 
izvun  Cerkve,  toda  beseda  Cerkve  je 
bila  rešilna!  Sedaj,  ko  je  zmota  ob- 
sojena, se  šele  kaže,  kako  usodna  bi 
bila,  ko  bi  se  bila  še  dalje  Sirila,  h 
spisov,  ki  so  jih  izdali  uporni  moder- 
nisti po  obsodbi  (Italijani :  II  program- 
ma  dei  modernisti.  Risposta  alFen- 
ciclica  di  Pio  X  Francozi:  flu  len- 
demain  d'encyclique)  je  očitno,  da 
modernistom  religija  ni  nič  več  kakor 
nekak  racionalističen  protestantizem 
brez  vsake  pozitivne  vsebine.  Ne  bo- 
žanstvo Kristusovo,  ne  božja  ustanova 
Cerkve,  ne  božja  ustanova  zakramen- 
tov, sploh  nobena  dogma  nima  več  v 
modernizmu  pozitivne  vsebine.  Zato 
ni  čuda,  da  je  mili  Pij  X.  s  toliko 
apostolsko  gorečnostjo  nastopil  proti 
modernizmu.  Ali  —  ali!  Ali  Cerkev  iti 
krščanstvo,  ali  modernizem!  Obojega 
ni  mogoče  strniti.  Modernist  ni  več 
v  resnici  kristjan,  zato  tudi  kristjan 
ne  more  biti  modernist! 


^l 


^ 


Glasnik  Leonove  družbe. 


Novi  redili  člani:  Konvent  nem- 
škega viteškega  reda  v  Ljubljani. 
Dr.  Schweitzer  Viljem,  odvetnik  v  Ljub- 
ljani. Dr.  Pavletič  Franc,  odvetnik 
v  Gorici.  -  Dr.  Dermastia  Josip,  odvet- 
niški koncipient  v  Gorici.  —  Dr.  Capu- 
der Kari,  gimn.  učitelj  v  Gorici.  -  Ko- 
larič  Josip,  župnik,   Smartin  na  Paki. 


Novi  podporni  člani:  Kajdiž  Tom, 
stolni  kanonik  v  Ljubljani.  —  Potokar 
Jos,  stolni  vikar  v  Ljubljani.  Dr.  Luk" 
man  Fr.  Ks.,  mestni  kaplan  v  Slov. 
Bistrici  —  Žust  Jgnacij,  kaplan  v  Mo- 
ravčah —  Rott  Gotard,  župnik  v  Za- 
gorju ob  Savi.  —  Žnidaršič  Anton,  ka- 
plan v  Zagorju  ob  Savi. 


Uredniki:  dr.  Fr.  Grivec,  prof . Evg.  Jarc,  dr.  A.  USeničnik. 


K  poglavju  ,Narodna  avtonomija*. 

Državni  poslanec  prof.  dr.  j  a  n.  E  v.  K  r  e  k. 

srbski  narodni  avtonomiji  sem  obljubil  v  prvi  številki  letoš- 
njega Časa  (Narodno -politiški  program)  poseben  članek. 
Evo  ga! 

2e  po  usodnf  bitki  na  Kosovem  polju  1. 1389.  se  je  naselilo 
več  srbskih  rodbin  na  Ogrskem.  V  Budi  je  bil  cel  mestni  oddelek 
srbski.  Despot  Jurij  Brankovič  je  prepustil  Ogrom  Beligrad  in  še 
nekaj  manjših  trdnjavic;  zato  je  pa  dobil  Slankamen,  Tokaj  in 
Munkač,  da  naseli  svoje  rojake.  Ogrski  kralji  so  srbskim  nase- 
ljencem dali  razne  privilegije:  svobodo  v  verskem  oziru,  prostost 
glcd*  na  carino  in  celo  samostojno  politiSko  organizacijo.  Prvi 
srbski  škof  Maksim  na  ogrskem  ozemlju  je  umrl  1. 1526.  v  Kruše- 
dolu.  Tudi  v  Slavonijo  in  na  Hrvaško  se  je  pred  Turki  izselje- 
valo mnogo  Srbov.  L.  1572.  čujemo  že  o  menihih  krog  Varaždina 
in  Križevcev;  L  1600.  jih  je  pribežalo  iz  Bosne  in  Srbije  več  tisoč 
v  hrvaške  pokrajine.  Stara  ogrska  kronika  iz  XVI.  veka  piše: 
»Die  Einwohner  der  Landsdiaft  Temesvar  sind  ausschiieslich  Ra- 
itzen  (Srbi),  die  sidi  zum  griediisdien  oder  Pauliner  Glauben 
bekennen  und  ir  Religion  fest  und  steyff  observiren  und  halten, 
audi  ire  Andacht  betten  und  vasten  gar  viel  und  offt.« 

L.  1689.  )e  avstrijska  armada  s  pomočjo  Turku  podjarmi  jenih 
krščanskih  narodov  osvobodila  Srbijo,  Bosno,  Hercegovino  in 
Rumelijo  izpod  turškega  nasilja.  Žal,  da  zmagovavci  niso  znali 
držati,  kar  so  pridobili.  Hoteli  so  naenkrat  preveč.  Zagnali  so  se 
v  Bolgarijo  in  Macedonijo,  toda  poraženi  so  morali  1. 1690.  ostaviti 
vse  imenovane  dežele.  Ugledni  Srbi  so  se  po  pravici  zbali  turške 
osvete  in  prosili  so  Leopolda  VL,  naj  jih  vzprejme  v  svojo  državo. 
Dne  21.  avgusta  1690  je  izšlo  cesarsko  pismo  na  nadškofa  Arzenija 
Cemojeviča,  ki  se  v  njem  Srbom  dovoljuje  naselitev  na  Ogrskem 

Z  znamenitimi  privilegiji:  voliti  si  smejo  svojega  podvojvodo; 
rabiti  smejo  stari  koledar;  nadškofa  si  sami  volijo;  cerkve  in 
samostani  so  pod  škofovsko  oblastjo;  občevanje  škofov  in  du- 
hovnikov s  srbskimi  verniki  je  popolnoma  prosto;  desetine,  vojaških 
kontribucij  jim  ni  treba  plačevati;  tudi  vojakom  niso  dolžni  skrbeti 
za  nastanjenje. 

Vsled  tega  pisma  se  je  naselilo  37  do  40  tisoč  srbskih  rodbin 
zlasti  v  obmejne  opustošene  kraje,  pa  tudi  v  mesta  Budim,  Mohač, 
Stolni  Bcligrad,  Sv.  Andrej,  Arad,  Segedin,  Pečuh,  Veliki  Varadin 
in  v  ozemlje  Vojaške  Granice.  Prvi  vojvoda  je  bil  Ivan  Monasterlij. 
Dne  20.  avgusta  1691  je  cesar  dal  nadškofu  vrhovno,  samo  od  njega 
odvisno  oblast,  tudi  v  posvetnih  stvareh.  Nadškof  je  bil  potem- 
takem cesarski  namestnik  za  Srbe.  Te  privilegije  je  potrdil  Jožef  I. 
1.  1706.  in  Karol  VI.  1.  1713.  in  1715.  Srbi  so  se  razvijali  kot  sa- 
mostojen, od  Ogrov  popolnoma  nezavisen  narod.  V  dveh  zastopih 
so  se  vladali  sami:  v  škofovski  sinodi  in  v  narodnem  kongresu. 
Škofovska  sinoda,  ki  ji  je  načeloval  nadškof,  je  urejala  strogo 
verske  in  cerkvene  zadeve,  skrbela  za  vzgojo  duhovskega  nara- 
ščaja in  za  disciplino.  Vse  upravne  stvari  cerkvenega  in  posvetnega 
značaja  je  pa  določeval  narodni  kongres,  ki  je  bilo  v  njem  pod 
nadškof  o  vim  predsedstvom  25  duhovnikov  in  50  laikov.  Ta  f 
volil  tudi  nadškofa.  Izvrševalni  organi  za  sklepe  obeh  zastopov 
so  bili:  v  strogo  cerkvenem  oziru  od  sinode  odvisni  metropolsta 
cerkveni  svet;  za  upravne  stvari  od  kongresa  določeni  kongresni 
in  šolski  odbor.  V  vsaki  škofiji  je  pod  škofovim  vodstvom  skrbel 
za  verske  stvari  in  za  duhovsko  disciplino  konzistorij;  za  upravne 
stvari  pa  upravni  odbor.  Stroške  za  upravo  so  Srbi  radi  pokrivali 
Z  izredno  marljivostjo  so  obdelovali  zemljo  in  se  bavili  zlasti  z 
žitno  trgovino.  Mnogo  rodbin  je  zelo  obogatelo  in  s  sijajnimi 
ustanovami  za  župnije,  samostane  in  šole  okrepilo  narodno  živ- 
ljenje. Novi  naseljenci  so  dohajali;  srbski  živelj  je  tudi  tam,  kjer 
je  bil  proti  Madjarom  v  manjšini,  dobival  vedno  večjo  moč,  ohranil 
si  je  povsod  svoj  značaj,  svoje  šege,  svojo  poezijo. 

Madjari  že  izprva  niso  radi  sprejeli  srbskih  naseljencev;  toda 
upali  so,  da  bodo  le  za  kratek  čas  med  njimi.  Zdelo  se  je  namreč, 
da  bo  turška  moč  kmalu  strta  in  naseljenci  sami  so  prosili  zavetja 
samo  začasno.  Prišlo  je  drugače.  Po  karlovškem  miru  1.  1699.  so 
dobili  Turki  vse  ozemlje  onstran  Donave  in  Save,  in  na  kako 
bližnjo  izpremembo  v  tem  oziru  ni  bilo  nobenega  upanja.  Srbski 
naseljenci  so  se  ustalili.    Madjari  so  se  neprenehoma  pritoževali 

proti  njim  in  jim  hoteli  oškodovati  njihove  svoboščine.  Pri  vladarju  • 
pa  niso  ničesar  opravili,  ker  je  vojna  uprava  spoznala,  da  ima  v 
njih  ob  mejah  najboljši  branik  proti  Turkom.  Madjarske  gosposke 
niso  imele  proti  Srbom  neposrednje  nobene  moči;  samo  posrednje 
so  jim  nagajali:  Srb  ni  mogel  dobiti  madjarske  državljanske  pra- 
vice, ni  mogel  dobiti  v  last  zemlje  od  Madjarov,  in  vrata  do  vseh 
državnih  služb  so  mu  bila  zaprta.  Umljivo  je,  da  je  vsledtega 
nastalo  mnogo  prepirov.  Cesar  Karol  VI.  je  vsled  njih  najvišjo 
upravno  oblast  vzel  iz  rok  nadškofa  1. 1729.  in  jo  izročil  dvornemu 
vojnemu  svetu;  temu  je  bil  do  1. 1746.  podlo^^en  narodni  kongres 
in  vsi  drugi  upravni  narodni  odbori.  L.  1746.  je  pa  Marija  Terezija 
ustanovila  za  Hrvate  in  Srbe  posebno  najvišjo  gosposko  —  ilirsko 
dvorno  deputacijo,  seveda  popolnoma  neodvisno  od  ogrskega 
namestništva.  Vendar  pa  moramo  poudarjati,  da  srbske  samo- 
stojnosti dunajski  dvor  že  ni  več  gojil  v  prejšnjem  zmislu,  ko  se 
je  narodna  avtonomija  samaposebi  priznavala,  marveč  edino  le 
iz  vojaških  namenov.  To  pa  ni  dejanski  mnogo  škodilo.  Kako  je 
ilirska  dvorna  deputacija  sama  umevala  svojo  nalogo,  razvidimo 
najbolje  iz  poročila,  ki  ga  je  poslal  njen  predsednik  dne  27.  av- 
gusta 1748  Mariji  Tereziji.  Tam  beremo:  »Zadeva  srbskega  naroda 
se  imenuje,  odkar  je  cesar  sprejel  Srbe  pod  svoje  posebno  varstvo, 
austriaco-pofitica;  narod  sam  se  pa  imenuje  patrimonium  domus 
Austriacae  in  ne  Hungariae.  Popolnoma  zase  je  in  odločen  od 
odvisnosti  od  Ogrske  in  samo  vrhovnemu  varstvu  najvišje  osebe 
njegovega  Veličanstva  podložen.« 

Za  Marije  Terezije  se  je  politiška  smer  popolnoma  iz- 
premenila.  L.  1779.  je  izginila  ilirska  dvoma  deputacija  in  ogrsko 
namestništvo  je  prevzelo  njene  posle.  Srbi  so  se  upirali  na  vso 
moč.  L.  1790.  so  sklicali  narodni  kongres  v  Temešvar  in  tam  so 
zahtevali,  naj  se  ilirska  deputacija  zopet  obnovi.  Ce  pa  že  imajo 
spadati  pod  ogrsko  namestništvo,  naj  se  pravice  srbskega  naroda 
glede  na  cerkveno  in  upravno  avtonomijo  inartikulirajo  v  ogrskih 
državnih  zakonih  in  seveda  podeli  Srbom  popolno  ogrsko  držav- 
ljanstvo. 

Ogrski  deželni  zbor  se  je  I.  1790/1.  pečal  tudi  s  srbskim 
vprašanjem.  Narodne  avtonomije  ni  hotel  priznavati  Srbom,  pač 
pa  je  dal  »grškim  neunirancem«  —  to  je  bil  v  zakonu  terminus 
tedmicus  zanje  —  državljansko  pravico  in  ž  njo  pravo  pridobivati  • 
si  last  in  vstopati  v  državne  službe.  Dovolil  jim  je  tudi,  da  smejo 
samostojno  upravljati  svoje  cerkve,  šole  in  druge  narodne  ustanove, 

odtekel  je  pa  kratkotnalb  nerodnim  ki^ngresom  vsako  polilfik« 
oblast.  V  nadomestek  se  je  sprejela  ve€  Srbov  med  uradhiiK 
ogrskega  namesttriStva  in  v  magnatski  zbornici  se  je  dal  nadSkofii 
sedež  in  glas.  Sda  in  cerkev  sta  Srbom  Se  ostali.  Prcmoženjei  M 
so  ga  sami  upravljal!  v  te  in  druge  dobrodetae  namene,  je  na- 
raščalo: bogati  samostani,  kleriSki  zftkled,  šolski  zaklad^  penzijstd 
zaklad  za  učitelje,  ustanove  za  revne  učenec,  za  onemogle  du- 
hovnike in  velika  škofijska  imet^ia  imajo  sedaj  vrednosti  dialeko  mti 
20  milijonov  kron.  Izguba  politiSke  samostojnosti  so  nadennesfli 
St^bi  s  tem  živahnejšim  gospodarskim  in  kulturnim  delom.  0d'  tega 
je  imela  tudi  njihova  prvotna  domovina  neizmernih  koristi.  Prv€ 
srbske  knjige  so  se  tiskale  na  Dunaju,  v  Budlmu  in  v  Kiarlovdh. 
Znameniti  belgrajski  metropolit  Peter  se  je  šolal  v  Kariovcih,  Črni 
is^^ter  Petrovič,  osvoboditelj  SrbijCi  je  bil  zfi  mlada  podčasMk  v 
avstrijskem-  srbskem  polku.  Prvi  zgodbvinar  Davidovič,  prvi  srbsifl 
zakonodajavec  Milbš  Svetič  Hadžič,  organizator  srbskega  Sofetva 
Dositijč  Ot)radovič,  so  bili  avstrijski  Srbi.  Knez  Miloš  je  za  važ- 
nejše posle  v  državni  službi  poklical  rojake  iz  Avstrije.  Med  Srhi 
na  Ogrskem  in  Hi^vaškem,  kakor  tudi  med  tistimi,  kateri  so  živefi 
v  sedanji  kraljevini,  je  krepko  poganjalo  prepričanje,  da  so*  HW»- 
buržani  njihovi  najboljši  zavetniki,  in  da  morejo  le  v  tesni  zvem 
z  Avstrijo  ohraniti  svoje  narodno  življenje.  Kako  naglo  se  je  vse 
to  izpremenilo!  Prijatelj  Avstriji  pomenja  danes  Srbu  izdajavca  in 
bohotno  poganja  velikosrbska  misel  tam,  kjer  je  imela  naša  država 
svoj  čas  najpožrtvovalnejše  prijatelje  in  zveste  podložnike. 

Se  1. 1848.!  Dne  8.  aprila  je  stopila  srbska  dfeputacija  iz  No- 
vega Sada  pred  Košuta,  naj  zagotove  Ogri  Srbom  narodno  samo*- 
stojnost.  Košut  ni  hotel  o  tem  ničesar  slišati  in  na  koncu  dejal, 
da  bo  o  takih  vprašanjih  meč  razsodil.  Bivši  avstrijski  podčastnik, 
tedanji  stari  srbski  metropolit  Rajačič,  je  razumel  važnost  svoje 
dobe  in  je  že  meseca  maja  1848  sklical  narodni  kongres;  tam  se 
je  ozemlje,  ki  so  na  njem  prebivali  Srbi  (temeški,  torontalski, 
kraški  komitat,  Bačka  in  Srcm)  proglasilo  kot  samostojna,  od 
Ogrske  neodvisna  srbska  Vojvodina.  Za  vojvodo  je  bil  izbran 
general  Supljikac.  Vladne  posle  je  prevzel  posebej  za  to  sestavljeni 
glavni  odbor.  Rajačič  je  deloval  roko  v  roki  z  banom  Jfelačičem, 
v  bratski  zvezi  s  Hrvati.  On  je  tudi  namesto  odsotnega  zagrebškega 
nadškofa  jelačiča  slovesno  inštaliral.  Mladi  cesar  Franc  Jožef  je  dne 
15.  decembra  1848  s  posebnim  manifestom  potrdil  Vojvodino  Srbijo 
in  njenega  prvega  vojvodo,  kateri  je  pa  že  dne  27.  decembra  v 

Veselem  navdušenju  preveč  vznemirjen  nanagloma  umrl.  Manifest 
xagotav^  zveslenui  in  junaškemu  srbskemu  narodu  jamstvo  za 
narodno,  iijegovira  potrebam  primerno  -notnanfo  organizacijo.  Dr- 
žavna ustava  dne  4.  marca  1M9  obsega  v  §  72  tudi  določilo  o 
flovi  Vojvodini.  Dne  1&  aovei^ra  1849  se  v  cesars:kem  patentu 
<}oloča  njena  notranja  uredba« 

Etenes  nam  govore  o  tem  samo  še  spomini.  Notranja  in 
jEunanja  politika  avs^ijske  države  se  je  popolnoma  izpremenila. 
NesiMmetni  centralistišld  absolutizem  z  germanizacijskim  pečatom 
na  čelu  na  eni  slrani,  na  drugi  pa  popustljivost  proti  tir^anskemu 
madjarskemu  šovinizmu  sta  risala  kriva  pota  naši  državi  v  »dz- 
rekljivo  škodo  njenih  narodov  in  njene  lastne  moči.  Južni  Slovani 
smo  postali  quantitč  negiigeable,  igračica  v  rokah  državnikov  in 
diplomatov,  zmemarjeni,  brez  pravic.  Srbska  vojvodina  je  hirala 
v  takem  ozračju;  liberalna  srbska  mladina  se  je  družila  z  madjarsko 
in  se  vadila  v  mržnji  proti  Avstriji.  Dr.  Svetojar  Miletič  je  na  čelu 
mlade,  liberalne  struje  v  »Srpskem  Dnevniku«  proglašal  načelo,  da 
se  je  treba  pomiriti  z  Ogri  in  vsiedtega  se  odreči  samostojni 
Vojvodini.  Smerling  je  s  svojo  politiko  pospeševal  ta  razvoj,  in 
ko  je  L  1367.  izginila  srbska  vojvodina,  ni  bik)  domala  nikogar,  ki 
bi  bil  žaloval  za  njo.  Od  vse  nekdanje  srbske  samostojnosti  priča 
samo  čl.  9.  ogrskega  zakona  1. 1868.,  ki  se  v  njim  priznava  Srbom 
cerkvena  avtonomija.  Narodni  cerkveni  kongresi  so  pa  od  tedaj 
vkljub  temu  členu  igrača  v  ogrskih  vladnih  rokah,  torišča  vednih 
prepirov  in  bojev.  Metropolit  ima  pač  še  naslov  patriarha,  ki  ga 
mu  je  1. 1848.  priznal  naš  vladar,  toda  njegovega  sedanjega  vpliva 
ne  moremo  niti  primerjati  z  nekdanjim.  Rajačičev  ni  več;  v  ogromno 
škodo  verskemu  življenju  se  prepirajo  kongresi  s  patriarhi,  inte- 
ligenca, odtujena  verskemu  prepričanju,  ima  cerkev  le  še  za  zu- 
nanjo parolo. 

Med  seboj  razdvojeni  Srbi  in  Hrvatje;  sovraštvo  proti  Avstriji. 
ki  se  imenuje  balkanska  velevlast,  po  vsem  Balkanu,  na  čelu  s 
Srbi,  ki  so  se  nekdaj  zatekali  k  nji  in  zanjo  prelivali  kri;  vedno 
večja  madjarska  predrznost  in  vedno  večja  popustljivost  do  nje, 
—  te  slike  nam  v  živih  bojah  riše  sedanjost  pred  oči,  ko  listamo 
stare  povesti,  kako  je  Avstrija  nekdaj  umevala  svojo  nalogo  na 
slovanskem  vzhodu. 

Srbi  so  imeli  uresničeno  narodno  avtonomijo.  Tudi  za  naš 
čas  se  lehko  mnogo  učimo  iz  nje.  Vedno  glasneje  odmeva  med 
narodi  zahteva  po  nji.  Da  5i  le  ne  bilo  čuvstvo,  ki  sodi  te  glasove, 
močnejše  in  burnejše  od  razuma!  Resnega  študija,  treznega,  kri- 
tiškega razmišljanja  nam  je  v  tem  oziru  treba,  Žal,  da  je  poglavje 
o  narodu  in  narodnosti  dozdaj  znanstveno  silno  malo  obdelano. 

V  tem  oziru  nas  puščajo  viri  svetovnih  slovstev,  velikih,  narodno 
nasičenih  narodov  brez  pomoči.  *  Edina  socialna  demokracija  se 
trudi  na  tem  polju,  seveda  s  svojega  proletarskega  stališča,  stoječ 
na  Marksovi  metodi.  Bilo  bi  pač  napačno,  ko  bi  prezrli  njeno  delo. 

V  informacijo  podajamo  tu  nekaj  pregleda  o  njem. 

L.  1899.  je  pri  bmskem  shodu  avstrijska  socialna  demokracija 
sklenila  glede  na  narodna  vprašanja  v  Avstriji  ta-le  načela: 

1.  Avstrija  naj  se  preosnuje  v  demokratiško,  narodnostno 
zvezno  državo. 

2.  Namesto  zgodovinskih  kronovin  naj  se  uredč  narodno 
omejena  samoupravna  telesa;  zakone  naj  jim  dajejo  in  upravo  naj 
vodijo  narodne  zbornice,  voljene  po  splošnem,  enakem  in  direktnem 
volivnem  pravu. 

3.  Vsa  samoupravna  telesa  enega  naroda  tvorijo  skupno 
narodno  enotno  zvezo,  ki  popolnoma  avtonomno  skrbi  za  svoje 
narodne  zadeve. 

4.  Pravice  narodnih  manjšin  varuje  poseben  zakon,  ki  naj  ga 
sklene  državna  zbornica. 

5.  Nobene  narodne  predpravice  ne  priznavamo;  zato  zametamo 
zahtevo  državnega  jezika;  državna  zbornica  naj  določi,  koliko  je 
potreben  posredovaven  jezik. 

Tu  imamo  torej  zahtevo  po  narodni  avtonomiji  v  odločni 
obliki.  Znanstveno  so  se  v  to  vprašanje  poglobili  nekateri  socialni 
demokratje  v  obširnih  spisih.  2  Predvsem  dr.  Kari  Rcnner.  Iz 
njegovega  peresa  imamo  I.  1899.  na  Dunaju  (Fr.  Deuticke)  izišlo 
knjižico:  Sijnopticus,  Staat  und  Nation.  Zur  osterreidiischen  Na- 
tionalitatenfrage.  Staatsreditlidie  Untersudiung  iiber  die  moglidien 
Principien  einer  Losung  und  die  iuristisdien  Voraussetzungen  eines 
Nationalit^tengesetzes.  Se  važnejše  za  naš  predmet  je  pa  ravno 
tistega  pisatelja  veliko  delo:   Rudolf  Springcr,  Der   Kampf  der 

»  S  staliSCa  krSCanske  filozofije  prim.  Socializem,  str.  129—140.  Tam 
je  tudi  kratek  sestavek  o  »narodni  avtonomiji«.  ' 

2  Prvi  v  tem  oziru  je  Kari  Kautsky:  Ober  die  osterreichisdie  Natio- 
nalitStenfrage.  Neue  Zeit,  1898. 

osterreidiisdien  Nationen  um  den  Staat  I.  Das  nationale  Problem 
als  Verfassungs-'  und  Verwaltungsfragc.  Wicn  1902.  (Deutickc.) 
Semkaj  spada,  tudi  njegova  knjiga,  Grundlagen  und  EntwicklungS'' 
zide  der  osterrcichisdi-ungarlschcn  Monardiie.  Wicn  1906. 

Renn^r  zastopa  stališče,  da  more  edino  narodna  avtonomija 
rešiti  Avstrijo  narodnih  bojev,  Njegovi  spisi  so  obširen  komentar 
k  navedenemu  socialno-^demokraškemu  narodnemu  programu:  Vsaka 
narodnost  je  juridiška  osebnost,  ki  ima  pravico  in  dolžnost,  da 
skrbi  za^^narodne  potrebe.  Uprava  se  izvršuje  v  občinah,  okrožjih, 
kurijah,  narodnih  svetih  in  nad  celo  državo.  Kolikor  je  mogoče, 
naj  se  sestavijo  občine  in  okrožja  samo  iz  ene  narodnosti.  Občinski 
in  okrožni  zastopi  jih  vodijo.  Kjer  se  pa  to  ne  da  izvesti,  se  mora 
poskrbeti  za  narodne  manjšine.  O  narodni  manjšini  se  more  go- 
voriti le  tam,  kjer  je  v  enem  okrožju  tako  močna,  da  more  s 
svojimi  finančnimi  sredstvi  vzdržavati  kako  srednjo  šolo,  v  občinah 
pa  tam,  kjer  more  vzdržavati  ljudsko  šolo.  Ce  tega  ne  more,  ni 
več  manjšina,  marveč  diaspora.  Za  diaspor^  skrbi  poseben  narodni 
državni  tajnik  v  zmislu  pogodbe,  ki  naj  se  sklene  med  posamnimi 
narodi.  Vsaka  manjšina  ima  za  svoje  narodne  stvari  lasten  zastop 
(kurijo);  polegtega  pa  primerno  število  zastopnikov  v  skupnem  ob- 
činskem ali  okrožnem  zastopu.  Šole  si  ustanavlja  vsak  narod  kakor 
mu  drago:  v  občinah,  oziroma  narodnih  občinskih  kurijah,  ljudske 
šole,  v  okrožnih  zastopih,  oziroma  okrožnih  kurijah,  srednje  šole  in 
v  narodnih  svetih  visoke  šole;  po  svojih  zastopih  si  tudi  sam  ureja 
jezično  vprašanje.  V  skupnih  zastopih  pa  z  medsebojnimi  pogod- 
bami urejajo  narodnosti  sporna  vprašanja.  Ce  se  hoče  n.  pr.  ustanoviti 
kaka  srednja  ali  visoka  šola  v  jezično  mešanem  okrožju,  je  zato  treba 
pogodbe.  Kar  bo  ena  narodnost  na  enem  kraju  odstopila,  dobi 
drugod.    Vse  stroške  za  narodno  upravo  nosi  dotični  narod  san\. 

Tako  Renner.  Na  ravno  tisti  podlagi  se  giblje  v  tem  vpra- 
šanju Otto  Bauer:  Die  Nationalitatcnfrage  und  die  Sozialdcmokratie. 
Wien  1907.  Volksbuchhandlung.  Proletarsko  stališče  pa  poudarja 
še  mnogo  bolj.  V  eni  točki  se  nekoliko  loči  od  Rennerja.  Ta  pozna 
samo  osebni  davek,  ki  naj  se  za  narodne  potrebe  pobira  od  vsa- 
kega člana  kake  narodnosti.  Bauer  pa  zahteva  tudi  drugih  davkov 
v  ta  namen,  n.  pr.  en  del  zemljiškega  davka  ali  pridobnine  od 
podjetij  v  dotičnem  okrožju  (str.  364  kot  odgovor  na  Kramafev  spis: 
Anmerkungen  zur  bohmischen  Politik.  Wien  1906),  češ,  ko  bi  smel 
narodni  svet  nalagati  samo  osebne  davke  svojim  sorojakom,  bi  n.  pr. 
nemški  tovarnar  ničesar  ne  plačal  za  šolo  svojih  čeških  delavcev. 

Iz  srede  čeških  sodrugov  se  pa  že  dlje  časa  oglaša  kritika 
teh  načrtov.  Naravnost  zahtevajo,  da  se  mora  socialno-'demokraški 
program  glede  na  narodno  vprašanje  popraviti  in  izpopolniti.  Na- 
rodna zavest  je  na  Češkem  silno  prebujena  in  zato  bi  socialna 
demokracija  ne  mogla  nikamor  naprej,  ko  bi  je  ne  vpoStevala. 
Zato  pa  češki  sodrugi  v  narodnem  oziru  venomer  poudarjajo,  da 
so  zvesti  sinovi  češko-slovanskega  naroda  in  da  se  bodo  z  vsemi 
silami  bojevali  za  pravice  svojega  materinega  jezika  v  šolah  in  uradih. 

Osnovni  ugovor,  ki  se  v  čeških  socialno-demokraških  listih 
cesto  ponavlja  glede  na  narodno  avtonomijo,  slove  tako-le:  Sama 
narodna  avtonomija  ne  more  rešiti  narodnega  vprašanja,  ker  je 
sedanje  razmerje  med  iiarodi  popolnoma  krivično.  Nemci  imajo 
n.  pr.  vse  in  še  mnogo  več,  nego  si  želeti  morejo  glede  na  šolstvo. 
Ce  se  tudi  osnujejo  narodni  sveti  z  narodnimi  okrožji,  ostane 
Nemcem,  kar  imajo,  ne  glede  na  to,  da  se  njihovi  sedanji  zavodi 
niso  ustanovili  samo  iz  njihovega  denarja;  drugi,  dozdaj  zatirani 
narodi,  bi  si  pa  morali  s  svojimi  sredstvi  šele  snovati,  česar  po- 
trebujejo. Najprej  je  treba  izvesti  narodno  ravnopravnost,  potem 
je  šele  možna  pravična  avtonomija. 

V  zadnji  številki  dunajskega  socialno-demokraškega  mesečnika 
Der  Kampf  (z v.  6.,  str.  271  nasl.)  se  peča  s  tem  vprašanjem  tudi 
češki  sodrug  dr.  Alfred  Meissner  iz  Prage.  Njegova  kritika  Ren- 
nerjevih  idej  obsega  to-le: 

1.  Premalo  je  določen  pojem  manjšine  in  obseg  pravic,  ki 
jih  ima  manjšina  ali  posamnik  do  druge  narodnosti. 

2.  Po  finančni  sili  se  ne  sme  meriti,  ali  se  more  kaka  manjšina 
ustanoviti  kot  narodna  kurija  v  občini  ali  v  okrožju.  V  tem  slučaju 
bi  bili  bogatini  neprimerno  na  boljšem;  ubožno  ljudstvo  bi  trpelo. 
V  krajih,  kjer  so  med  Nemci  češki  delavci,  bi  ne  mogli  imeti  svoje 
kurije,  ker  ne  spravijo  iz  svojega  niti  ljudske  šole,  kamo  li  gi- 
mnazije skupaj. 

3.  Kako  bi  mogle  manjšine  skrbeti  za  svoje  šole,  ko  bi  jim 
večina  v  dotičnem  kraju  ne  dovolila  ustanovitve.  Naj  sklene  na- 
rodno okrožje  slovensko  gimnazijo  v  Celju,  če  je  pa  Nemci  ne 
dopuste;  naj  poizkusijo  Cehi  z  vseučiliščem  v  Brnu.  Pogodba  z 
drugim  narodom  bi  se  pač  dala  napraviti,  ko  bi  ne  bil  drugi  narod 
že  narodno  nasičen.  Nemec  ne  potrebuje  ne  vseučilišč,  ne  gimnazij 
v  mešanih  pokrajinah,  ker  jih  ima  dovolj. 

4.  Krivično  bi  bilo,  ko  bi  moral  vsak  narod  za  svoje  kulturne 
potrebe  sam  skrbeti.  Zdaj  od  narodov,  kot  n.  pr.  od  slovenskega 

ali  ruskega  terjati,  naj  izključno  iz  svojih  sredstev,  iz  sredstev 
svqih  revnih  rojakov  zadovoljijo  svoje  kulturne  potrebe,  bi  bilo 
Icrivično;  tem  narodom  bi  s^  dala  formalna  pravica,  naj  sami  od' 
ločijo,  ali  naj  se  ustanovi  kak  zavod,  dejanska  možnost  za  to  bi 
se  jim  pa  hkrati  vzela.  Zato  naj  bi  se  narodna  avtonomija  izpo- 
polnila s  tem,  da  bi  morala  država  iz  železniških  dohodkov  ali 
iz  davkov  na  delniške  družbe  prispevati  k  stroškom  revnih,  za- 
ostalih narodov. 

5.  V  skupnih  občinskih  in  okrožnih  zastopih  bo  vkljub  temu, 
da  se  bodo  narodne  zadeve  večinoma  obravnavale  drugod,  ven- 
darle veden  boj;  vsaka  narodnost  bo  hotela  imeti  v  gospodarskih 
ali  politiških  zadevah  večino  in  moč. 

6.  Vprašanje  o  uradnem  jeziku  se  po  Rennerjevih  nasvetih 
ne  da  rešiti. 

V  informacijo  so  zapisane  te  vrste.  Moč  organizovanega 
proletariata  raste;  tudi  krščansko-sociaina  demokracija  bo  morala 
izpregovoriti  jasno  besedo  v  narodnem  vprašanju;  pri  nas  jo  je 
že;  tudi  nam  velja  geslo  narodne  avtonomije.  Eno  je  po  moji 
sodbi  gotovo:  centralistiško  načelo  se  bo  umaknilo  avtonomnemu 
v  vseh  ozirih,  tudi  v  narodnem.  Meje  med  posamnimi  deželami 
kmalu  ne  bodo  več  nepremostne.  Demokratizacija  javnega  življenja 
bo  izbrisala  mnogo  stvari,  ki  so  se  zdele  do  nedavno  neizbrisne, 
gospodarsko,  kulturno,  predvsem  pa  narodno  načelo  bo  zmagalo 
konservativno  zgodovinsko.  Drugi  časi,  druga  zgodovina!  Ali  bomo 
Slovenci  pripravljeni  za  ta  preobrat?  That  is  the  guestion. 


:^s§9^g§ei 


Problemi  v  sodobnem 
dušGslovju. 

Franc  Terscglav. 

II. 

Nasprotje  med  apriorizmom  in  psihologizmom ,  o  katerem 
smo  razpravljali  dozdaj,  se  ne  dotika  drugega  načelnega  nasprotja 
med  materializmom  in  spiritualizmom,  o  katerem  bomo  zdaj  obrav- 
navali. Prvo  je  širše,  kajti  bodisi  matcrialist,  bodisi  spiritualist,  vsak 
je  lahko  v  dušeslovju  ali  apriorist  ali  psihologist.  Ako  govorimo 
zda)  o  materializmu  na  dušesk>vnem   polju   v  nasprotju   s  spiri- 

tualizmom,  opomnimo  takoj  izpočetka,  da  to  vprašanje  še  ni  iz- 
gubilo nič  aktualnosti,  vkijub  temu,  da  je  materializem  v  modernem 
modroslovju  premagano  stališče.  V  praktičnem  življenju  namreč 
materializem  tudi  dandanes  še  prevladuje. 

Zarišimo  v  velikih  potezah  obojno  stališče. 

Materializem  ~  Spiritualizem 

Aktualizem    Substancializem 

Eden  izmed  najizrazitejših  spiritualistiških  dušeslovcev,  obenem 
pa  globokoumen  mislec,  da  mu  je  med  sodobnimi  malo  enakih^ 
je  L  Rehmkc,  profesor  modroslovja  v  Greifsvvaldu.  Treba,  da 
proučimo  njegovo  »Dušeslovje«,  kjer  je  nasprotje  med  materializmom 
in  spiritualizmom  ostro  in  določno  izvedeno.  (Lehrbuch  der  allge- 
meinen  Psychologie,  Dr.  Johannes  Rehmke.  Hamburg  und  Leipzig 
1894).  Dokler  gre  za  spiritualistiško  stališče  nasproti  materialisti-- 
škemu  v  obče,  sledimo  Rehmku  brez  pomislekov,  drugače  pa,  ko  on 
pobliže  razlaga  svoj  spiritualizem.  Tu  namreč  označuje  svoje  sta- 
lišče kot  aktualistiško,  dočim  smo  mi  substancialisti.  Toda  o  tem 
pozneje. 

Neovržno  je,  da  je  predmet  dušeslovju  duša, 
oziroma  da  so  predmet  dušeslovju  psihiška  dejstva. 
Kajti  predmet  dušeznanstvu  je  nekaj  neposredno  danega,  kar  se 
na  vsak  način  loči  od  snovnih  pojavov,  bodisi,  da  je  ta  razlika 
bistvena  ali  ne.  Dušni  pojavi  so  nam  dani  v  »Jazu«,  oziroma  v 
zavesti  in  če  hočemo  še  to  natančneje  razložiti,  v  dejih:  Jaz 
mislim,  čutim,  h  o  č  e  m  (7.  c..-  pag,  49  ssq,  in  drugod  po  vsej 
knjigi).  Kdor  trdi,  da  ni  »duše«,  pravzaprav  ne  zanikuje  tega,  kar 
je  v  ravnokar  razloženih  dejstvih  danega,  temveč  le  tisti  pojem, 
s  katerim  ta  ali  oni  hoče  ta  dejstva  doumeti.  Materialist  n.  pr.  ne 
zanikuje  dušnih  pojavov,  pač  pa  taji,  da  bi  bila  nesnovna,  in 
sicer  to  pobija  na  podlagi  svojstev  dušnega  dejstvovanja  samega, 
ki  mu  mora  služiti  za  temelj  (pag,  14-— 15). 

Zgodovina  modroslovja  nam  kaže  čvetero  različno  pojmo- 
vanje  v  dušnih  pojavih  danega.  To  so:  1.  Staromateriali- 
stovsko,  2.  spiritualistiško,  3.  no vomaterialistov- 
sko,  4.  spinozistišico  naziranje.  Stari  materializem  smatra 
dušna  dejstva,  oziroma  dušo,  za  nekaj  konkretnega,  ravnotako 
dušo  spiritualizem;  novi  materializem  in  spinozizem  pa  pojmujeta 

dušo  za  nekaj  abstraktnega.  Preden  analiziramo  ta  osnovna 
naziranja,  treba,  da  smo  si  na  jasnem  o  pojmih  samih. 

Kaj  naj  razumemo  v  zmislu  Rehmkove  terminologije  pod 
pojmi  konkreten  in  abstrakten?  Najbolje  bo,  če  to  predočimo  v 
tabeli.  Vse,  kar  biva  v  najširšem  pomenu  te  besede,  ali  dejansko 
biva  ali  pa  je  samo  možno  (Gegebenes  —  Denkbares,  bzw.: 
Abstractes  v  širšem  pomenu  besede).  Vse,  kar  pa  dejansko  biva, 
je  ali  prostorno  dano,  raztezno  ali  pa  neprostorno,  neraztezno; 
oboje  je  nekaj  konkretnega.  Telo  je  prostorno  konkretno,  duša 
n.  pr.  neprostorno  konkretno,  duhovno  (Raumkonkretes  oder  Ding- 
konkretes  —  Unrčumlichkonkretes  oder  Seelenkonkretes,  Ichkonkretes)^ 
Temu  nasprotno  je  abstraktno  v  ožjem  pomenu.  Abstraktno 
je  neko  določilo  konkretnega  (Die  Bestimmtheit  eines 
Konkreten),  Razložimo  natančneje.  Konkretno,  bodisi  da  je  prostorno, 
bodisi  da  je  duhovnokonkretno ,  je  približno  to,  kar  razume 
starejše  modroslovje  (sholastika  in  v  nekem  oziru  tudi  spinozizem) 
pod  pojmom  substanca.  Substanca  je  to,  kar  biva  samo  v  sebi, 
kar  ne  potrebuje  za  svoj  obstoj  drugega  subjekta,  v  katerem  bi 
temeljilo;  abstraktno  pa  je  v  tem  slučaju  akcidenca,  prigodnost, 
to  je  tisto  dano  (Gegebenes),  kar  za  svoj  obstoj  potrebuje  sub- 
jekta, v  katerem  takorekoč  počiva,  iz  katerega  pohaja.  Barva  je 
akcidenca  barvanega,  razteznost  je  akcidenca  razteznega  predmeta, 
gibanje  je  akcidenca  gibajočega  se  itd.  Akcidenca  je  torej  dolo- 
čilo nekega  konkretnega  (Bestimmtheit),  ali  če  rabimo  izraz  iz 
matematike,  funkcija^  njegova.  Tabela  je  torej  sledeča: 


Dano  (Gegebenes) 


Konkretno  Abstraktno 

(Določilo  nekega  konkreta) 

Prostorno  konkretno       Neprostorno  konkretno 

(Ding-,  Raumkonkretes)  (Seeten-,  Ichkonkrefes) 

Stari  materializcm  trdi,  da  je  duševnost  (Das  Geistige) 
nekaj  konkretnega,  in  sicer  prostorno-konkretno,  spiritualizem  poj- 
muje pod  duševnostjo  nekaj  neprostorno,  duhovno-konkretnega, 
novi  materializem  smatra  dušna  dejstva  za  nekaj  abstraktnega,  in 
sicer  je  to  abstraktno  določilo,  funkcija,  gibanje  kon- 

i  Ne  gre  pa,  da  bi  pojem  matematične  funkcije  čisto  doslovno  prenesli 
na  modroslovno  polje.  "* 

nega.  Ne  zaznavamo  je,  lahko  pa  si  jo  kot  nekaj  nazornega, 
»neskončno  malega«,  predstavljamo.  Proti  temu  seveda  ne  bi  bilo 
ugovarjati,  kajti  tudi  najmanjšo,  še  zaznavano  stvar  si  lahko  pred- 
stavljamo razdeljeno  v  nebroj  delcev,  od  katerih  vsak  posamezni 
ni  več  viden,  oziroma  ga  ne  moremo  zaznati,  pač  pa  je  vzlic 
temu  še  vedno  lahko  nazoren,  to  je :  kolikovosten  in  kakovosten.  Na 
ta  način  se  materialist  starega  kova  izogne  lahko  ugovoru:  Kje 
pa  naj  raztezna,  prostorna  duša  biva  v  prostornem  telesu?  Saj 
je  vse  telo  itak  že  napolnjeno  z  telesnimi  deli.  Mdterialist  se  v 
tem  slučaju  lahko  izgovorja  na  fizika,  ki  pravi,  da  so  med  snov- 
nimi atomi  še  etrovi  atomi.  Saj  je  ta  dušna  stvar  tako  silno, 
»skoroda  neskončna  majhna«,  torej  bo  že  nekje  imela  prostora. 
Nezmiselnost  »dušnega  atoma«  se  pokaže  drugod.  Dušni  atom 
mora  torej,  če  ni  zaznaven,  biti  vsaj  predstaven,  mora  biti  tak, 
da  si  ga  je  predstavljati  mogoče.  Mora  imeti  n.  pr.  gotovo  obliko. 
Demokrit  je  dejal,  da  je  duša  okrogla.  Nadalje  mora  dušni  tvami 
konkret  biti  barvan,  kajti  nekaj  razteznega  brez  barvnosti  in  narobe 
si  sploh  predstavljati  ni  mogoče,  poleg  kolikovDsti  mora  »dušna 
stvar«  imeti  kakovost  O  »dušni  barvi«  pa  materialisti  starega  kova 
nič  ne  vedo  in  ji  tudi  ne  prisojajo  določene  oblike,  kakor  njih 
mojster  Demokrit.  Toda,  četudi  jim  to  nedoslednost  odpustimo, 
ne  moremo  preko  drugega  momenta,  gibanja  namreč.  Stari 
materialisti  si  predstavljajo  dušo  kot  fizikališki  atom  in  mu  seveda 
pripisujejo  tudi  gibanje.  Ze  Heraklit  je  dušni  tvari,  podobni  »ognju«, 
pripisoval  veliko  gibljivost,  hoteč  na  ta  način  razložiti  izprcnicn- 
Ijivost  delovanja  zavesti.  Toda  materialist  temu  dušnemu  atomu 
ne  more  pripisovati  drugega  gibanja  kot  zunanjega,  ki  obstoja  v 
izpremembi  kraja  v  prostoru.  Notranje  gibanje  v  dušnem  atomu 
je  nemogoče,  ako  naj  se  namreč  vrše  izpremembe  v  notranjosti 
atoma  samega,  kajti  potem  mora  dušni  atom  biti  v  resnici  dušna 
molekula,  to  je  sestava  več  atomov,  da  je  med  njimi  mogoče 
izpreminjanje  kraja  v  dušnem  prostoru  samem.  Pa  tudi  to 
bi  morda  še  ne  bila  bogvekakšna  težkoča,  kajti  končno  se  tudi 
dušna  molekula  da  predstavljati  tako  majhna,  da  bi  našla  kje  med 
telesnimi  molekulami  prostora,  ki  ga  rabi. 

Drugače,  ako  vprašamo  po  bistvu  tega  gibanja.  V  kakšni 
zvezi  —  vprašamo  —  je  gibanje  dušne  tvari,  bodisi,  da  je 
zunanje,  bodisi,  da  je  notranje,  z  izpremembami  nepo- 
sredno danega  dušnega  dejstva,  ki  je  edini  objekt 
dušeznanstva?  Ta  gibanja  morajo  razložiti  izpremembe  zavesi, 

morajo  na  kakšen  način  pripomoči  do  umevanja  tega,  kar  imenu- 
jemo misliti,  čutiti,  hoteti.  Kajti  le  to  je  neposredni  predmet 
duSeslovnemu  raziskavanju.  Po  materialistovskem  naziranju  ti  po- 
javi v  zavesti  morajo  biti,  ker  so  izpremembe  na  nekem  tvarnem 
konkretu,  kakor  izpremembe  atoma  in  molekul,  gibanja.  Toda 
znači  li  ta  podmena  znanstveno  spoznanje?  Nikakor  ne  —  kajti, 
ali  je  mišljenje  in  hotenje  razloženo,  doumljeno,  ako  ga  isto- 
vetimo z  gibanjem?  Nasprotno,  nove  težkoče  nastanejo  vsled  te 
razlage,  ker  je  ena  neznanka  le  z  drugo  nadomeščena,  ki  se  sploh 
s  prvo  v  ničemer  ne  da  primerjati. 

Sicer  se  mišljenje,  čustvovanje  in  hotenje  res  zaznamuje 
semtertja  za  gibanje,  toda  le  prispodobno.  Dušna  dejstva  so  neki 
deji,  neke  izpremembe,  neka  delatnost,  niso  pa  gibanje  v  pravem 
pomenu  besede,  to  je:  krajevno  gibanje.  Prispodoba  je  v  tem,  da 
pravimo,  ako  n.  pr.  o  kaki  stvari  mislimo,  razgljabijamo,  da  naša 
zavest  od  stopnje  do  stopnje  iz  nejasnosti  koraka  dalje  do 
jasnosti,  da  se  premika  od  tega  predmeta  do  drugega,  da  tega 
zapusti  in  pride  do  drugega  itd.  To  pa  je  le  podobnostno 
predočevanje  za  dejstvo,  da  pri  mišljenjskih  dejih  zavest  vedno 
jasneje  doumeva  svoj  predmet,  da  ima  zdaj  to,  zdaj  ono  za  svoj 
objekt  Ako  pa  po  materialistovskem  naziranju  mišljenje  istovetimo 
z  gibanjem  v  pravem  zmislu  besede,  se  pod  tem  pojmom  v  resnici 
prav  ničesar  ne  moremo  predstavljati.  Pomniti  je  treba:  Vsakršno 
naziranje  o  duši  se  mora  preizkusiti  glede  na  svojo 
resničnost  na  neposredno  danem  dušnem  dejstvu.^ 
Neposredno  dušno  dano  dejstvo  je  izraženo  v  pojmu:  Jaz  mislim, 
čutim,  hočem.  Ce  se  to,  kar  pojmujejo  materialisti  pod  gibanjem, 
ki  ga  istovetijo  z  dušnimi  dejstvi,  izpremembami ,  v  resnici  krije 
s  tem,  kar  pojmujemo  v  besedah:  mislim,  čutim,  hočem,  potem 
je  resnično  njihovo  naziranje.  Toda  ni  tako.  Predočimo  to  na 
zgledu,  ki  ima  neovržno  dokazivno  moč!  Ce  mi  kdo  reče:  »Ti 
kot  misleči,  čuteči,  hoteči  —  ti  si  zelo  majhen  drobec,  atom,  ki 
se  nahaja  nekje  v  možganju  in  katerega  ti  v  povečani  meri  narišem 
tu  na  papir  pred  teboj : O«  Kaj  bo  vsakdo  na  to  odgovoril ?  Da 
se  vkljub  vsem  naporom  nikakor  ne  more  identificirati  s  tem  O 
v  možganju,  kar  pa  ne  bi  moglo  biti  težavno,  ako  bi  Jaz  bil 
enak  temu  atomu.  Seveda  si  lahko  tako  stvar,  kakor  je 
narisana  pred  menoj  na  papirju  (0)i  lahko  predstav- 

»  To  načelo  je  v  resnici  ključ,   če  hočemo  razrešiti  temeljnje  duSe- 
slovne  probleme  in  zavrniti  zmote  na  tem  polju. 

Ijam  in  si  tudi  lahko  predstavljam,  da  je  taO  nekje 
v  mojem  možganju,  toda  s  tem,  da  to  storim,  si  jo 
nujno  predstavljam  kot  nekaj  drugega,  torej  kot 
nekaj  takega,  kar  je  različno  od  mene,  mislečega, 
čutečega,  hotečega.  Po  pravici  pravi  Rehmke  na  koncu  svojih 
izvajanj  (20—25,  §  6),  da  je  to  odločiven  argument,  ki  staromateria^ 
listovski  pojem  o  duši  docela  ovrže  kot  ničvreden  plod  domišljije. 

Nič  manj  zmotno  ni  novomateriaiistovsko  naziranje 
o  duši  (Biidiner,  Vogt,  Haeckel,  Bolsdie  itd.),  dasi  izvajajo  novo- 
materialisti  svoje  dušeslovno  pojmovanje  iz  čisto  drugih  načel 
kakor  stari  in  novejši  demokričani.  Novomaterialisti  se  razlikujejo 
od  starih  v  tem,  da  duše  ne  smatrajo  za  nekaj  konkretnega^  ampak 
za  abstrakt^  Na  eni  strani  namreč  uvidevajo,  da  se  pojem 
»stvari«,  razteznega  konkreta  s  pojmom  v  dušnih  dejstvih  danega 
ne  da  združiti,  na  drugi  pa  v  soglasju  s  starim  materializmom 
razen  prostorno -konkretnega  nočejo  poznati  nobenega  drugega 
konkreta.  Kaj  je  torej  duša,  ako  ni  tvarna  stvar  in  tiko  razen 
tvarnih  konkretov  ni  nobjenih  drugih?  Duša  mora  torej  biti  nekaj 
abstraktnega,  določilo  nekega  konkreta,  in  sicer  je  po 
novomaterialistovskem  nazoru  funkcija  konkreta: 
telo;  funkcija  možganja.  Vse,  kar  je  konkretno,  je  prostorno 
—  tako  argumentira  materialist  —  duševni  pojavi  pa  se  ne  dajo 
pojmovati  kot  raztezna  tvarnost,  kot  »stvari«,  torej  morajo  bifi 
gibanje  stvari,  njih  funkcija,  njih  proizvod.  Stvar  je  v  tem 
slučaju  možganje,  njega  proizvod  dej:  misel,  čuvstvo,  hotenje, 
skratka:  duša  je  možganjsko  gibanje.  To  naziranje  pa,  kakor  se 
da  na  prvi  pogled  uvideti,  ni  bistveno  drugo  kakor  že  ovrženo 
staromaterialistovsko.  Ako  so  namreč  duševni  pojavi  možganjsko 
gibanje,  gibanje  snovi,  potem  mora  na  vsak  način  biti  to  gibanje 
neko  čisto  posebno  gibanje,  kajti  izvajali  smo  v  prejšnjem 
odstavku,  da  to,  kar  se  javi  v  zavesti,  ni  istovetno  ne  1.  s  kra- 
jpvno  izpremembo  cele  stvari,  ne  2.  s  krajevno  izpremembo  nje 
najmanjših  delcev.  Kakšne  tretje  vrste  gibanja  snovi  pa  si  ni  moč 
misliti.  Torej  je  ta  trditev  nezmiselna.  Toda  materializem  se  dan- 
današnji skriva  pod  drugo  formulo :  Duša  je  stvor  gibajočega  se 
možganja.  Ta  trditev,  ki  jo  postavljajo  dandanašnji  vsi  materialisti, 
vede  do  spinozizma  in  je  zato  nepravi  materializem. 

Kaj  znači  stvor  (Sdiopfung)?  Nekaj,  kar  je  v  vrsti  biva^ 
jočih  bitji  čisto  novo,  tako  da  z  dozdaj  bivajočimi  stvarmi  nima 

t  Glej  v  uvodu  tabeli  in  ondi  razloženo  terminologijo! 

nobenega  skupnega  znaka.  Izkustvo  stvorov  v  tem  zmislu  sploh 
ne  pozna;  če  n.  pr.  postane  kakšna  stvar,  ki  je  včeraj  bila  rdeča, 
danes  črna,  je  ta  slednji  znak  sicer  »nov«,  ni  pa  pravi  stvor, 
ker  ima  s  prejšnjimi  znaki  vsaj  znak  »barve«  skupen.  Le  na  pod- 
iagi  izkustva  se  da  čisto  umstveno  sklepati,  da  je  n.  pr.  ves 
svet  ustvarjen  od  netvamega  pravzroka.  (Končno  —  Neskončno.) 
Drugače  pa  v  izkustvu  o  pravih  stvorih  ni  moč  nikjer  govoriti. 
Novomaterialisti  pa  postulirajo  tako  ustvarjanje, 
ki  v  tvarnem  svetu  ni  mogoče.  Tvar  nove  tvari  ne  ustvarja.  Mož- 
ganje  je  nazorni  konkret,  ki  je  prostoren  in  ima  gotovo  kakovost 
Gibanje  in  izpreminjanje  na  njem  je  nazorno,  tvarno.  Zdaj  pa  ma- 
terialisti  trdijo,  da  ima  možganje  poleg  teh  tvarnih  določil  še  neko 
netvarno,  od  njega  bistveno  različno,  da  producira  iz  sebe  du- 
ševnost,  da  torej  tvar  ustvarja  psiho!  Drugače  tudi  ne 
morejo,  ker  se  v  istini  duševni  pojavi  bistveno  ločijo  od  tvarnih, 
in  če  bi  to  hoteli  tajiti,  zabredejo  v  preabsurdni  demokritovski 
materializem!  Čudno  —  ravnoisti  matcrialisti,  ki  tako  pobijajo 
»stvarjenje  iz  nič«,  ko  gre  za  izvunsvetovnega  Boga  —  stvarnika, 
ravnoisti  stavijo  v  izkustvenem  svetu  samem  pravo  stvarjenje  iz 
nič !  Dušno  življenje,  trdijo,  je  »imanentno,  psihično  določilo  mož- 
ganja«  (Haeckel),  dasi  je  pojem  materialnega,  ki  ima  nematerialno 
določilo,  najhujši  nezmisel,  ki  si  ga  sploh  ni  misliti  mogoče.  Končno 
pa  se  tudi  novi  materializem  razbije  ob  analizi  neposredno  danih 
duševnih  dejstev  (mislim,  čutim,  hočem).  Ta  dejstva  so,  kakor  je 
bilo  že  večkrat  poudarjeno  in  kakor  Rehmke  markantno  pravi, 
»ultima  ratio  psydiologiae«.  Kdor  z  njimi  pride  navskriž,  tega 
dušeznanstvo  je  mrtvorojeni  stvor.  Ce  je  dušno  dejstvovanje  nujno 
in  bistveno  določilo  možganja,  bodisi  tudi,  da  je  netvarno  dolo- 
čilo,  potem  bi  bilo  nujno,  da  bi  se  jaz,  misleči,  oziroma  hoteči  in 
čuteči  jaz,  moral  nujno  smatrati  za  eno  z  mislečim,  hotečim  in 
čutečim  možganjem.  Četudi  bi  se  dalo  misliti  čuteče,  misleče  in 
hoteče  možganje,  torej  netvarno  udejstvujoča  se  tvar  —  kar  pa 
je  absurdno  —  nikoli  se  jaz,  ki  sem  vendar  tisto  misleče,  čuteče 
in  hoteče,  ne  morem  istovetiti  s  tem  netvarno  se  udejstvujočim 
tvamim  možganjem,  oziroma  z  imanentno  mislečo  možganjsko 
celico!  (Primerjaj:  »W€ltrathsel^  od  Haeckla.) 

Ni  čuda,   da   je   neomaterializem   polagoma   sam   uvidel   ta 
nasprotstva.  Da  se  jih  iznebi,  je  posegel  po  sestavu  Spinoze^  in 

«  Baruch  Spinoza.  1632  —  1677.  Njegova  dela:  »Renati  Descartes  prin- 
cipia  philosophiae«  (1663),   »Tractatus  theologlco-pollticus«  (1670),    »Ethica 

iz  tega  se  je  izcimil  na  dušeslovnem  polju  spinozizem.  Mate- 
rializem,  kakor  smo  ga  dozdaj  analizirali,  je  silno  protisloven,  je 
pa  kolikortoliko  umeven  zaraditega,  ker  je  za  dušno  delovanje 
možganje  nujni  pogoj.  Toda  dejstvo,  da  je  nekaj  kon- 
kretnega (možganje)  pogoj  za  dušno  dejstvovanje.jc 
čisto  različno  od  trditve,  daje  dušno  dejstvovanje 
določilo  J  funkcija,  proizvod  možganja!  Da  je  slednje 
nemogoče,  smo  pravkar  dokazali.  Pa  tudi  materialisti  uvidevajo, 
da  duša  ne  more  biti  določilo  tvarnega  telesa,  na  drugi  strani  pa 
trdno  stojijo  na  stališču,  da  je  duša  neki  abstrakt,  določilo.  Čigavo 
določilo  je  torej,  če  ni  določilo  telesa?  Odgovarjajo  s  Spinozo 
takole:  Telesnost  in  duševnost,  oboje  je  nekaj  ab- 
straktnega, neka  akcidenca,  prigodnost;  tisto  kon- 
kretno, substanca,  čigar  določilo  sta,  pa  je  človeški 
individuum.  Človeški  individuum  kot  tak  ima  kot  substanca  dve 
akcidenci,  takorekoč  dve  funkciji:  telo  in  dušo,  kakor  ima  na 
primer  vsaka  druga  stvar  dve  prigodni  lastnosti:  prostornost  in 
kakovost  (n.  pr.  barvo).  Ti  dve  prigodnosti  sta  bistveni  določili 
človeškega  bistva  in  sta  nujno  mcdseboj  zvezani,  kakor  si  stvari 
ni  mogoče  misliti  brez  razteznosti  in  barvenosti,  ki  sta  obenem 
povsod  in  vselej  skupaj.  (Rehmke,  pag.  35  ssq.)  Duševnost  in 
telesnost  nista  dve  realiteti,  temveč  le  dve  strani  enega- 
inistega  konkreta.  Telesnost  je  zunanja  stran  tega  konkreta,  te 
substance,  duševnost  notranja  stran  iste  realitete.  (Gutberlet:  Kampf 
um  die  Seele.  Mainz.  1899.  pag.  155  ssq.  in  drugod.) 

Ovreči  spinozistiško  naziranje,  samoposebi  ni  težavno,  in  če 
se  ga  nebroj  modernih  dušeslovcev  krčevito  oprijema,  to  le  za- 
raditega,  ker  nočejo  priznati  spiritualizma.  Takorekoč  vsied  sile 
nekega  protikrščanskega  nagona  nočejo  priznati  edinopravega  in 
neprotislovnega  naziranja,  da  je  duša  duhovna  substanca,  od 
telesne  bistveno  različna.  Kajti,  kako  more  ena  ter  ista  substanca 
imeti  dve  akcidenci,  telesnost  in  duševnost,  ki  sta  vendar,  ka- 
kor smo  pri  zavračanju  materializma  dokazali,  dve  bistveno 
medseboj  različni  dejstvi?  Spinozisti,  zlasti  Fr.  jodi 
(Lehrbudi  der  Psydiologie,  Stuttgart  1896  in  tudi  novejše  izdaje), 
navajajo  za  resničnost  svojega  naziranja  znano  prispodobo  o  kro- 

morc  geomctrico  demonstrata«  (1677),  »Opera  posthuma«,  izdana  od  njego- 
vega prijatelja,  zdravnika  Ludovika  Meyer,  po  njegovi  smrti.  Spinoza  je  \>\\ 
čistega,  ljubeznivega  značaja,  njegovi  temeljni  nazori  pa  so  silno  zmotni 
in  vzrok  velikim  blodnjam  do  današnjega  dne. 

govi  črti,  ki  je,  odzunaj  «zaznana,  konveksna,  odznotraj  videna,  pa 
konkavna.  Prispodoba  je  Fechncrjeva,  ki  z  njeno  pomočjo 
hoče  predočiti,  kako  more  biti  možganjsko  delovanje  odzunaj  za- 
znano fiziološki  proces,  odznotraj  zaznano  pa  duševni  pojav. 
Prispodoba  šepa  na  obeh  nogah,  če  naj  se  poslužimo  navadne 
sentence.  Krogova  črta  je  in  ostane  okrogla  črta,  kurva,  ali  jo 
»odzunaj«  gledamo  ali  pa  »odznotraj«!  Delovanje  možganjsko  je 
in  ostane  fiziološko  in  sklicevanje  na  tistega  tajnega  opazovavca, 
ki  nekje  zavzema  neko  stališče  in  gleda  proces  konkreta  »človek« 
zdaj  odzunaj,  zdaj  odznotraj,  je  prazno  besedičenje,  porojeno  iz 
domišljiskih  podmen.  Po  naziranju  spinozistov,  ki  so  monisti,  je 
fiziološki  proces  sam  tisti,  ki  samega  sebe  opazuje,  zdaj  odzunaj, 
zdaj  odznotraj,  se  v  prvem  slučaju  materialno,  fiziološko  giblje, 
v  drugem  pa  misli!  Nezmisel!  Spinozizem  ni  nič  drugega  nego 
materializem  v  zadregi.  Natančneje  bomo  zavračali  spinozizem, 
ko  bomo  govorili  o  nasprotju  med  psihofiziškim  paralelizmom  in 

substancialno  enoto, 

*      *      * 

Staromaterialistovsko,  novomaterialistovsko  in  spinozistovsko 
naziranje  o  duši  smo  zavrgli.  Ostane  nam  spiritualistiško. 
Tu  je  točka,  pri  kateri  pridemo  z  Rehmkom  navskriž,  in  sicer 
zato,  ker  on  med  vsemi  sodobnimi  dušeslovci  najdosledneje  in 
najostreje  zastopa  aktualizemi,  dočim  krščansko  modroslovje 
uči  slejkoprej  substancializem.  Razločka  ni  težko  pojmiti. 
Aktualizem  trdi  namreč,  da  duša  ni  substanca,  nekaj  stalnega, 
trajnega,  kar  vzlic  vsem  izpremenam  ostane  vednoisto  in  na  katerem 
se  takorekoč  odigravajo  dušna  dejstva,  temveč,  da  dušne  substance 
sploh  ni  in  da  bivajo  le  neposredno  nam  dani  dušni 
d  e  j  i ,  akti.  Odtod  ime  aktualizem  ali  pa  tudi  fenomenalizem, 
ker  se  pripoznavajo  zgolj  dušni  pojavi,  ne  pa  dušna  substanca, 
ki  te  pojave  nosi  in  jih  združuje  v  enoto.  (»Kar  imenujemo  duhž, 
je  le  sveženj  ali  skupina  zaznav«  —  Huxley:  Hume,  II.  c.  II., 
pag.  64.  1886.  Podobno  Herbert  Spencer  —  »Principi  psihologije« 
2.  del,  §  58.)  Če  vprašamo,  kateri  so  ti  dušni  deji,  odgovarja  naj- 
jasneje Rehmke,  ki  dušo  istoveti  z  zavestjo,  z  dejem  zavest- 
nosti.  (»Ist  Seele,  sei  es  unmittelbar  sei  es  miitelbar  Gegebenes, 
sdiledithin  Anderes  als  Dinggegebenes  iiberhaapt,  so  kann  dieses 

>  ilktualisti  so  mnogi  moderni  dušeslovci  (Wundt,  Paulsen,  Hdffding, 
Vannerus,  Ziehen),  aktualizmu  nasprotni  so  )ia  takozvan!  Herbartovci 
(O.  Flugel  in  drugi)  in  seveda  vsi  krščanski  modroslovci  (Gutberlet,  Mercier). 

Andere  als  Undinglidies  [Rehtnke  je  torej  odločen  spiritualist,  kakor 
mi]  einzig  und  allein  in  dem  Begriff  ^concretes  Bewusstsein^  riditig 
erfasst  sein.  Bewusstsein  muss  alles  Seelische  sein,^  l.c.pag.66  ssq.) 
Iz  katerih  razlogov  pa  Rehmke  zavrača  substancialistiški  spiri- 
tualizem,  ki  ga  nakratko  imenuje  spiritualizem  sploh? 

Spiritualizem  v  zmislu  Aristotelikov  (sholastiki,  v  novejSem 
času  Trendelenburg,  in  dr.)  in  Herbartovcev  pojmuje,  kakor  smo, 
sledeč  Rehmkovi  analizi  uvodoma  izvajali,  dušo  za  nekaj  kokret- 
nega,  in  sicer  za  neprostorni,  duhovni  konkret,  za  netvarno 
substanco.  Od  novega  materializma  in  spinozizma  se  torej  v 
tem  loči,  da  dušo  smatra  za  konkret,  s  spinozizmom  pa  v  tem 
strinja,  da  jo  pojmuje  kot  nekaj  netvamega.  S  starim  materializmom 
se  v  tem  strinja,  da  si  dušo  misli  kot  neki  konkret,  loči  se  pa 
od  njega  v  tem,  da  jo  ima  za  netvarno.  Najbolje  nam  predočuje 
to  razmerje  tabela: 

1.  Je  11  dnia  konkret? 


Da:. 
Stari  mater.,  Špirit. 


Ne: 

NoTi  mat^.,  Splnoz. 


2.  Je  11  duša  abstrakt? 


Da: 
Novi  mater.,  Splnoz. 


Ne: 

Stari  mater.,  Špirit* 


3.  Je  U  duša  tvami  konkret? 


Da: 
Stari  mater. 


Ne: 

Špirit.,  Novomater.,  Splnos.. 


4.  Je  11  duša  tvami  abstrakt  (možganjska  funkcija)? 


Da:  Ne: 

Novi  mater.  Stari  mater.,  Špirit.,  Splnos. 

5.  Je  11  duša  netvami  abstrakt? 


Da:  Ne: 

Splnoz.  Stari  mater..  Špirit«,  Novomat«'* 

6.  Je  11  duša  netvami  konkret? 


Da: 

Špirit. 


Ne: 

Stari  mater.,  Splnoz.,  Novi  mater* 

Zakaj  torej  Rehmku  ni  všeč  netvarni  dušni  konkret,  spiritua-- 
listtški  substancializem? 

Netvarni  dušni  konkret  substancialistov,  izvaja  Rehmke,  je 
samo  negativen  pojem,  ki  nikakor  ne  pojasni,  kakšen  je  ta 
konkret  dejansko.  Duša  je  netvarna,  neprostorna,  netelesntf,  pravijo 
spiritualisti.  Toda  z  nikavnimi  določili  ni  konkret  jasno  določen. 
J\ko  hočem  in  da  sploh  morem  razumeti  zmisel  nikavnega  določila 
kake  stvari,  je  treba,  da  sem  preje  to  stvar  že  pojmil  kot  nekaj 
pozitivnega,  v  kakšnem  njenem  pozitivnem  določilu,  kajti  le  to 
pozitivno  določilo  mi  da  pravico  in  je  razlog  za  to,  da  od  te  stvari 
neko  drugo  določilo  zanikam.  Tako  Rehmke  pag.  26  ssq.  Vsied 
te  nejasnosti  Rehmke  venomer  očita  spiritualistom,  da  so  v  resnici 
materialisti,  prikriti  materialisti,  »kryptomatcrialisti«.  Trdijo  sicer, 
da  je  duša  netvarna,  ker  pa  pozitivno  ne  morejo  razložiti  dušev- 
nosti,  dušo  končno  potvarijo,  ponazorijo.  Odgovor  na  tole  je  ta, 
da  se  s  samim  zanikanjem  res  nič  jasno  ne  da  določiti  in  če  bi 
dejali  samo:  Duša  je  nekaj  netvarnega,  bi  pod  tem  pojmom  lahko 
razumeli  tudi  n.  pr.  matematično  točko  ali  pa  idejo  ali  kaj  podobnega. 
Toda  mi  pravimo:  Duša  je  netvarna  substanca;  enovita,  ne- 
tvarna substanca  pa  je  nekaj  čisto  določenega  in  čeprav  vsled 
nepopolnosti  našega  spoznanja  nepopolno,  pa  vendar  zadostno  od 
vseh  drugih  konkretov  razločenega.  Vrhtega  je  Rehmkova  trditev, 
da  mora  biti  preje  znano  pozitivno  določilo,  da  ga  moremo  potem 
z  nikavnim  razložiti,  ali  —  jasneje,  kakor  on  sam  pravi  —  »da 
mora  tisto,  kar  zaznamujemo  kot  netvarno,  biti  nam  preje  dano 
kot  neko  (pozitivno)  določilo,  ki  nam  pojasni,  da  je  ravno  vsled 
tega,  na  podlagi  tega  pozitivnega  določila  netvarno,«  logično  po- 
grešena.  Pomislimo,  kako  je  n.  pr.  pri  negativnih  pojmih:  neskončno, 
neizmerno.  Kdo  bo  trdil,  da  mora  biti  neskončno  pred  končnim 
spoznano  kot  nekaj  pozitivnega,  oziroma  v  nekem  pozitivnem 
znaku,  da  se  more  šele  iz  tega  izvesti  pojem  neskončnosti?  Stvar 
je  čisto  drugačna:  Opazovanje  končnega  in  njega  mej  nas  vede 
do  tega,  da  vse  meje  odmislimo  in  tako  po  zanikanju  končnega 
pridemo  do  spoznanja  neskončnega.  Ravnotako  pridemo  po  opa- 
zovanju dušnega  delovanja  do  spoznanja,  da  ne  more  pohajati 
iz  telesa  kot  svojega  subjekta.  Torej  mora  ta  subjekt  biti  netelesen, 
nctvaren.  Razlog,  da  zanikujemo  tvarnost  duše,  je  nezmožnost, 
da  bi  tvama  sila  se  netvarno  udejstvovala,  ne  pa  njena  že  prej  v 
pozitivnem  določilu  spoznana  netvarnost,  kakor  bi  sledilo  iz  Rehm- 
kovega  principa.    Sicer  pa  določi  spiritualizem  dušo  tudi  drugače 

veliko  bolj  pozitivno,  kakor  misli  Rehmke.  Dušo  definiramo  tudi 
kot  subjekt  mišljenja,  čutenja,  hotenja.  Seveda  bistva  duše  tudi  ta 
definicija  ne  doumeva,  toda  ali  ni  tako  tudi  drugod?  Dovolj,  da 
je  s  tem  dušnost  zadostno  razločena  od  telesnosti.  Tudi  tvarnost, 
ki  jo  Rehmke  tolikokrat  navaja  (Das  Dinggegebene),  nam  je  v 
svojem  notranjem  bistvu  nedoumljiva,  in  sicer  mnogo  bolj  kot  du- 
ševnost,  ki  nam  je  vendar  v  zavesti  neposredno  dana,  dočim  sta 
nam  n.  pr.  barvitost  in  razteznost  le  posredno  dani.  Ce  jasno  spo- 
znam duševne  deje,  iz  njih  jasno  spoznam  bistvo  duha,  ki  je  njih 
počelo.  Kajti,  kakor  deluje  kaka  stvar,  takšna  mora  tudi  biti.  saj 
je  bivanje  adekvatni  razlog  za  delovanje:  modus  agendi  seguitur 
modam  essendi.  Iz  posebnih  dušnih  dejev  sklepati  na  posebno,  njim 
odgovarjajočo  dušno  substanco,  ni  nobeno  »izmišljanje«. 

Dalje  očita  Rehmke  substancialistom ,  da  duši  pripisujejo 
prostornost.  Dušna  dejstva  pa  so  netvarna,  torej  morajo  nujno 
tudi  neprostorna  biti.  V  tem  oziru  so,  meni  Rehmke,  vsi  spiritua- 
listi  bili  materialisti,  od  Platona  počenši  do  Herbarta.  Celo  Kartezij 
si  je  svoj  »jaz  mislim«  predstavljal  za  neko  substanco  v  možganju, 
saj  je  odkazal  misleči  substanci  prostor  in  sedež  v  možganih. 
Pojmoval  je  dušni  netvarni  konkret  za  prostorni  konkret,  torej  za 
tvarno  stvar.  Tu  bi  Rehmke  čisto  prav  imel,  ako  bi  1.  spiritualistora 
ne  očital,  česar  niti  ne  učijo,  in  2.  ojstreje  pojmil  neprostornost 
Kajti  duša  je  v  resnici  neprostorna,  ker  je  netvarna. 
Toda  nasprotje  med  prostornim  in  neprostornim  ni  sledeče  (po 
Rehmku):  Prostorno  je  vse,  kar  je  sploh  v  kateremkoli  oziru  s 
prostorom  v  zvezi.  Kajti  neizpodbojno  dejstvo  je,  da  so  dušna 
dejstva  v  nekem  gotovem  razmerju  do  prostora,  da  se  v  njem  na 
neki  način  nahajajo.  Ali  nima  Rehmkov^  »zavest«,  ki  jo  on  ozna- 
čuje za  bistvo  duševnosti,  ali  nima  ta  dej  stika  z  možganjem?  V 
prstih  ali  v  organu  vida  vendar  ne  nastaja  zavest,  potrebno  je 
zanjo  možganje.  Odkod  to  dejstvo,  ako  bi  duša  bila  neprostorna 
v  tem  zmislu,  da  bi  z  njim  in  z  gotovimi  kraji  v  prostoru  ne  bila 
v  zvezi?  Kajti  kakšen  zmisel  naj  ima  to?  Duša  je,  toda  ni  nikjer?^ 

1  »Ist  Seele  Bewusstsein,  also  kein  Ding,  also  kein  RSumlidies  oder 
Bestimmtheit  des  raumgegebenen  Concreten,  so  kann  sie  audi  keinen  Ort 
haben;  wer  Ernst  madit  mit  seinem  Immaterialismus  in  der  Psychologie, 
der  muss  zu  dem  Satze  stehen:  Die  Seele  ist,  aber  sie  ist  nirgends. 
Idi  (Mensdi)  zwar  bin  hier,  an  diesem  Ort,  den  jetzt  mein  Leib  einnimmt 
idi  (Seele)  aber  bin  nidit  hier,  freilich  audi  nidit  dort  oder  anderswo.  denn 
ich  (Seele)  bin  Bewusstsein,  und  daher  nirgends.  Gegen  diese  Ortlosigkcit 
braudit  allerdings  gar  nidit  gesiindigt  zu  sein  in  dem  Worte:  idi  denke  jetzt 

Dejstvo  jc,  da  je  duša  netvarna,  torej  tudi  kot  du- 
hovna substanca  neprostorna,  ravnotako  pa  je 
dejstvo  to,  da  duša  udejstvuje  prostorno  telo, 
oziroma  na  telo  v  prostoru  deluje.  Vsled  tega  je  duša 
tudi  v  prostoru,  ampak  samo  v  toliko,  v  kolikor  je  v  prostoru 
telo,  ki  je  udejstvuje,  je  v  prostoru  z  ozirom  na  telo,  v 
katerem  se  javlja.  Sholastiki  izražajo  to  s  tem,  da  pravijo: 
Duša  ni  v  prostoru  per  se,  temveč  per  accidens  ali  pa:  Tvarna 
bitja  so  v  prostoru  circumscriptive,  obsegajoče,  duša  pa  definitive, 
določujoče.  Obsegajoče:  Telo  zavzema  neki  prostor  tako,  da 
njega  posameznim  delom  odgovarjajo  enako  razsežni  deli  prostora; 
telo  je  celo  v  celem  prostoru  in  s  svojimi  deli  v  delih  prostora. 
Določujoče  se  nahaja  v  prostoru  duša:  ona  je  v  prostoru  tako, 
da  je  ni  izvun  določenega  prostora,  a  da  je  vsa  v  celem  prostoru 
in  tudi  vsa  v  fijega  posameznih  delih.  Da  duša  na  ta  način  ne  bi 
bila  v  tvari,  ki  jo  oživlja,  ni  moč  dokazati  in  kdor  to  zanikuje, 
ta  bi  moral  duši  odrekati  sploh  zmožnost  katere- 
gakoli stika,  kateregakoli  razmerja  s  telesom, 
kakršnegakoli  vpliva  nanj.  To  pa  je.  nezmiselno,  ker  je 
proti  dejstvom.  Duša  oživlja  telo,  je  telesu  pričujoča,  nanj  deluje. 
Med  dušo  in  telesom  obstoja  medsebojno  učinkovanje. 
Kjer  pa  kaka  stvar  deluje,  tam  tudi  je.^ 

Toda  —  kaj  je  tisti  dej  za  vestnosti,  ki  ga  Rehmke 
smatra  za  bistvo  duše?  Naširoko  o  Rehmkovi  teoriji  ne  moremo 
obravnavati,  ker  nima  splošnega  pomena.  Zanimiva  in  dosledno 
izvedena  je  v  resnici,  tudi  zasluži,  da  se  vpošteva,  ker  je  skoz- 
inskozi  protimaterialistovska  in  kaže  veliko  metafiziško  izobrazbo 
pisateljevo,  toda  ex  professo  o  njej  razpravljati  na  tesno  nam 
odmerjenem  prostoru  ni  mogoče  niti  potrebno.  Glavno  je,  da  do- 
kažemo,  da  je  aktualizem,  ki  ga  Rehmke  zastopa,  protisloven. 
Bistvo  duše  mu  je  dejstvo  zavesti,  oziroma  so  mu  deji  zavesti. 
Ker  odklanja,  kakor  smo  že  obširno  razložili,  substancializem,  češ, 
da  je  materialistovski,  pripoznava  samo  deje,  ki  niso  pojavi  nobene 
podstati.  Toda  —  vprašamo  —  ako  dušni  deji  ne  pohajajo  iz 

hier  am  Pulte:  wenn  das  »idi«  eben  audi  das  Zusammensein  von  Leib  und 
Seele  bedeutet,  dann  heisst  jenes  Wort  eben :  »Dieser  Mensch  ist  dem  Leibe 
nadi  hier,  und  die  Seele,  welche  mit  diesem  Leibe  zusammen  ist,  denkt,« 
nicht  aber  kann  damit  gesagt  sein  dfirfen,  dass  das  Denken  der  Seele  hier 
am  Pulte  sei.«  (Rehmke.) 

»  Gutberlet:  Kampf  um  die  Seele  (50—101). 

du§ne  podstati  in  ako  tudi  niso,  v  čemer  smo  z  Rehmkom  edini, 
proizvod,  funkcija  tvarnega  telesa,  odkod  so,  kako  nastanejo? 
Dejstvo  je  vendar,  da  zavest  v  gotovih  sJučajih  poneha, 
izgine,  n.  pr.  v  stanju  brezzavestnosti.  Sicer  je  sporno  vprašanje, 
je  li  so  nezavestni  občutki,  sklepi  itd.,  toda  ni  sporno  vprašanje, 
je  li  so  nezavestna  dušna  stanja,  nezavestne  dušne  sile.  Predstava 
n.  pr.,  kakšna  misel  itd.  ne  izgine  popolnoma  iz  duše,  dasi  se  je 
ne  zavedamo,  kajti  mi  to  predstavo  lahko  reproduciramo,  obnovimo, 
iz  nezavestnosti  prikličemo  v  zavestnost  Če  predstave  nikoli  ni- 
smo imeli,  se  je  ne  moremo  spominjati.  Spominjati  se  moremo 
le  nečesar,  kar  je  nekdaj  v  naši  duši  zavestno,  aktualno  bivalo, 
kar  pa  je,  ko  je  iz  zavesti  »izginilo«,  postalo  nezavestno,  habi- 
tualno,  potencialno  in  se  v  gotovih  pogojih  zopet  v  zavesti 
vzbudi,  udejstvi,  aktualizuje.  V  duši  ostane  neki  habitus, 
neka  potenca,  neka  zmožnost  Sicer  Rehmke  z  vsemi  silami 
pobija  to  nezavestno  potencialnost,  pa  z  zmotnimi  argumenti. 
Kako  more  zanikavati,  kar  je  vendar  neobhodno  potrebno,  da 
razložimo  dejstvo  spomina?  Rehmke  meni,  da  je  protislovno 
trditi,  da  je  duša  zdaj  zavestna,  zdaj  nezavestna,  kajti  kaj  naj 
pomenja  »nezavestna  duševnost«?  Ako  nekaj  izpremenljivega  (duša) 
izgubi  svoje  bistveno  določilo  zavestnosti,  mora  zato  dobiti  neko 
drug0  določilo,  če  ne,  je  duša  prazen  pojem.  To  je  glavni  argument 
Rehmkov.  Treba  priznati,  da  je  na  tem  nekaj,  toda  le  to,  da  je  v 
resnici  dejstvo  nezavestnosti  duše  težko  pojmljivo.  Drugače  pa 
nikakor  ni  res,  da  mora  »izpremenljivo,  ako  izgubi  kako  določilo, 
namesto  tega  dobiti  drugo«,  vsaj  v  Rehmkovem  zmislu  ne.  Ako 
n.  pr.  telo  izgubi  gibanje,  ni  treba,  da  bi  zato  drugo  dobilo. 
Aktualna  energija  teles,  n.  pr.  njih  elektriško  ali  gorkotno  stanje, 
lahko  preide  v  potencialno  energijo,  napetost,  ni  pa 
treba,  da  bi  telo  dobilo,  ako  premine  aktualna  energija,  drugo 
aktualno  (Gutberlet  I.  c.  67).  Seveda  tudi  ta  primera  šepa,  bistveno 
pa  je  analogija  prava.  Sicer  pa  preko  dejstva  nezavestnosti 
ni  moč  iti. 

Le  poglejmo,  kako  se  Rehmke  s  svojim  dejem  zavest- 
nosti zapleta  v  protislovja!  Kaj  je  dej,  ki  v  nobeni  substanci,  v 
nobeni  podstati  ne  počiva,  ne  v  telesu,  ne  v  duhovni  podstati? 
Ali  je  akcidenca  sploh  brez  podstati  mogoča?  Kaj  je  barva  brez 
barvanega,  razteznost  brez  razteznega,  dej  brez  delujočega?  Ali 
ni  to  pojem  brez  zmisla?  Dejstva  nezavestnosti  n.  pr.  tudi  Rehmke 
ne  more  tajiti.    Zdaj  je  tu  zavest,  potem  preneha.    Kaj  ostane? 

Telo  brez  duševnosti.  M  si  je  to  misliti  mogoče?  In  če 
^e  zavest  zopet  vzbudi?  Odkod  je  priSla?  Rehmke  mora  tu  pO' 
seči  po  panteizmu,  po  vseboštvu,  torej  po  nedokazani  podmeni! 
On  pravi,  da  se  zavest  sproti  vsakokrat  ustvarja.  To  je  sicer 
-čisto  dosledno,  kajti,  ako  dušni  deji  niso  iz  materije  in  tudi  ne 
temelje  v  kakšni  dušni  podstati,  morajo  biti  ustvarjeni  in  sicer 
js  p  r  o  t  i  ustvarjeni,  ne  samo,  kadar  se  telo  prvič  oduševi, 
temveč  tudi  vsakokrat,  ko  nastopi  po  nezavestnosti  zavestnost. 
Kdo  pa  ustvarja  deje?  Na  vsak  način  Bog,  ki  ga  Rehmke  definuje 
kot  »splošno,  vseobčno  vsezavest«.  To  panteistiško 
načelo  je  seveda  skozinskozi  zmotno.  Zmota  je  dvojna.  1.  Kako 
naj  je  končna  zavest  del  neskončne?  2.  Kako  mo- 
reta končna  zavest  in  neskončna,  torej  dva  deja, 
biti  en  dej  brez  substance,  ki  jih  nosi?  (Gutberlct: 
Die  Psychologie,  Munster  190*,  pag.  328,  29.) 

Nasproti  aktualizmu  treba  torej  odločno  poudarjati  sub' 
stancializem.  Mercier,  ki  je  eden  najglobokoumnejših  mo- 
droslovcev  lovanjske . novosholastične  šole,  izvaja  v  svoji  »Psi- 
hologiji« (1906)  o  tem  sledeče: 

V  življenskem  aktu,  deju  razločujemo,  kar  se  vegativne  strani 
tiče,  sledeče  deje:  Prehranjevanje,  plojenje,  v  čutnem 
oziru  čutno  spoznanje,  čutno  zelenje,  hoteno  gi- 
ba n  j  e ,  >  v  nadčutnem  mišljenje,  hotenje.  Vsak  izmed  teh 
dejev  se  nam  v  zavesti  javlja  kot  nekaj  neposredno  v  nekem 
subjektu  počivajočega,  nekemu  subjektu  pripadajočega. 
Prehranjevanje  se  vrši  v  nečem,  ki  se  prehranjuje  in  podobno  pri 
vseh  ostalih  dejih.  Zato  je  brezplodno  prizadevanje  modernih 
fenomenalistov  (aktualistov),  ki  smatrajo  duševno  življenje 
le  kot  neko  vrstenje  posamičnih  pojavov,  poedinih  dejev.  (Mercier 

<  WillkQrlidie  Bewegung.  Razločujemo  namreč  1.  refleksno,  2.  avto- 
matisko  in  3.  hoteno  gibanje.  Refleksno  gibanje  je  gibanje,  ki  nastopi 
brez  vpliva  teženja,  oziroma  hotenja,  kot  protigibanje,  reakcija  na  kak  zu- 
nanji mik.  (Zamižanje  z  očmi, ako  vanje  pade  preobilna  luč.)  AvtomatiSko 
gibanje  je  tudi  nehoteno,  mik  pa,  ki  ga  povzroča,  je  notranji  (udarjanje  srca). 
Hoteno  gibanje  (wiilktirliche,  spontane  Bewegung)  je  gibanje,  povzročeno 
od  čutnega  zelenja.  To  gibanje  je  skupno  živali  in  človeku  in  je  nujno. 
Instinktivno,  nagonsko  gibanje  dodaja  hotenosti  neko  gotovo  zakonitost 
in  stalnost.  Samohotno  gibanje  (freiwillige  Bewegung,  volontaire)  je 
samo  človeku  lastno,  ki  ima  svobodno  voljo  in  svobodno  ukazuje  udom 
gibanja.  To  gibanje  pa  večina  modernih  dušeslovcev,  ki  so  deterministi,  za- 
nikuje. 

navaja  znanega  Hyppolita  Taine:  De  V  intelligence,  I.  343).  Zakaj 
pa  govorimo  dosledno  o  nas,  o  naših  pojavih,  našem  bistvu, 
našem  jaz-u,  če  bivajo  samo  pojavi  in  če  mi  nismo  nič?  V 
resnici  se  življenjski  akt  da  zagnati  samo  v  jaz-u,  v  katerem  se 
udejstvuje.  Jaz  ga  proizvajam,  jaz  ga  sprejemam.  Ta  jaz  je 
podstat,  substanca,  natora, torej  prvi  notranji  princip  dejev. 
Fenomenalisti  tej  podstatnosti  pravzaprav  samo  zato  nasprotujejo^ 
ker  menijo,  da  substancialisti  pojmujejo  pod  duhovno  substanco 
nekaj  mrtvega,  lenega,  na  katerega  površini  se  odigravajo  razKčni 
pojavi.  Zakaj  —  pravijo  —  posegati  po  nekem  skrivnostnem,  ki 
ga  vendar  ne  izkusimo,  dočim  so  nam  dani  pozitivni  deji?  Toda 
aktualisti  napačno  umevajo  substancializem.  Substancialisti  nikakor 
ne  postavljajo  »delujočim  dejem«  nasproti  '►počivajoče  podstati«, 
torej  nekaj  prvim  čisto  nasprotnega,  kakor  se  bistvenosti  A  po- 
stavlja nasproti  druga  bistvenost  B,  temveč  samo  trdijo,  da  ni 
nobene  akcidence,  prigodnosti  brez  podstatnosti,  to  je,  da  ni 
mogoč  pojav  brez  javljajočega  se  bitja.  Saj  fenome- 
nalisti sami  niso  dosledni ;  Taine  n.  pr.  sicer  nika  podstat,  toda 
samo  v  besedah,  v  resnici  razločuje  tudi  on  n.  pr.  deje  čutnih 
zaznav  od  »trajne  možnosti  čutnega  zaznavanja«l 
Da  je  jaz  nekaj  substancialnega,  za  to  sta  dva  odločilna 
dokaza.  Prvič  nam  o  tem  jasno  priča  zavest  Zavest  pojmuje 
v  vsakem  življenjskem  deju  tisto,  oziroma  tistega,  ki  deluje,  v 
vsakem  trpljenju  tistega,  ki  trpi.  Markantno  je  to  izrazil  Tomaž 
Ak vinski,  ki  pravi  (De  veritate  q.  10.  a.  8.):  In  fioc  aliguis  per^ 
cipit,  se  animam  habere  et  vivere  et  esse,  quod  percipit,  se  sentire 
et  intelligere  et  alia  huiusmodi  vitae  opera  exercere.  Nemogoče 
nam  je  zaznati,  ne  da  bi  zaznavali  nekaj,  neko  stvar.  To  nekaj 
ali  obstoji  samo  zase,  samo  v  sebi  (»stands  by  itself«,  kakor  pravi 
angleški  filozofski  izraz),  je  torej  podstat,  ali  pa  to,  kar  zaznamo, 
obstoji  v  drugem  in  potem  je  to  drugo  podstat.  V  obeh  slučajih 
ima  spoznanje  za  svoj  objekt  substanco.  Kajti,  kako  naj  si  dru-- 
gače  predstavljamo  to,  kar  je  izraženo  n.  pr.  v  dejih:  delati,, 
dobro  se  počutiti,  obstojati  itd.,  ako  ni  s  tem  združena 
nujno  predstava  nečesa,  ki  dela,  se  dobro  počuti,  ob- 
stoja? Nujno  ti  deji  obstojajo  le  odvisno  od  predpostavljenega 
subjekta,  so  torej  akcidence  neke  substance.  Z  občudo- 
vanja vredno  filozofsko  ostrostjo  pravi  zopet  Akvinčan:  Substanfia 
est  res,  cuius  naturae  debetur  esse  non  in  alio,  accidens  vero  est 
res,  cuius  naturae  debetur  esse  in  alio.  Ako  hočejo  aktualisti  zani- 

kavati  to  našo  zavest,  morajo  reči,  da  nas  v  tem  vara,  toda  ta 
ugovor,  ki  ga  imajo  vedno  pri  roki,  kadar  se  pričanje  zavesti  ne 
strinja  z  njihovimi  podmenami,  ni  vpoštevanja  vreden.  Quod  gratis 
asseritur,  gratis  ncgatur. 

Drugič:  Ce  je  človeška  duša  le  dej,  če  ni  nekaj  različnega 
od  svojih  dejev,  kako  je  potem  mogoč  spomin,  odkod  čuvstvo 
stalnosti  jaz-a,  odkod  čuvstvo  odgovornosti?  Th. Fon- 
t  a  i  n  C  (La  sensafion  ef  la  pensie  23)  pravi  markantno :  »Ce  vse 
obstoja  v  samih  dejih,  potem  smo  mi  le  pojavi,  od  katerih  je 
eden  drugemu  neznan ;  da  se  nam  ti  pojavi  javljajo  v  zavesti  kot 
nekaj  enotnega,  da  moremo  sploh  govoriti  o  njih  zapo- 
vrstenju,  o  vrsti  pojavov,  o  »niti«,  ki  jih  veže,  je  potrebno, 
da  še  nekaj  drugega  obstoji  kakor  pojavi  sami;  ta  druga  stvar, 
ta  vez,  ki  jih  medseboj  združuje,  ta  princip,  vsled  katerega  drug 
drugemu  sledijo,  kaj  je  to  drugega,  kot  nepojav,  nefenomen, 
to  je,  substanca,  substancialni  od  svojih  zaznav  različni  jaz.«  In 
če  govori  aktualist  Taine  o  »trajni  zmožnosti  zaznavanja«,  kaj  je 
pod  tem  razumeti?  Ce  ta  »trajna  možnost  čutnega  zaznavanja«  ni 
subjekt,  ki  ostane  tudi,  ako  ničesar  ne  zaznavamo,  in  v  gotovih 
pogojih  proizvaja  iz  sebe  čutnospominske  slike  prej  zaznavanega, 
potem  sploh  nič  ni. 

Ce  sestoji  naše  dušno  življenje  iz  samih  dejev,  katerih  med- 
seboj nobena  podstat  ne  veže,  potem  ni  mogoče  razložiti  traj- 
nosti jaz-a,  enotnosti  zavesti.  Jaz,  ki  danes  to  mislim,  sem 
isti  jaz,  ki  sem  n.  pr.  včeraj  mislil  nekaj  drugega.  Ce  kdo  dvomi, 
jeli  njegov  denašnji  »jaz«  isti,  kakor  njegov  »jaz«  od  včeraj  ali 
pa  pred  leti,  ga  opozorimo  na  jaz  od  ravnokar  preminulega  hipa. 
To  bomo  vendar  lahko  trdili  z  gotovostjo,  da  je  »jaz«  seda- 
njega trenotka  istoveten  z  jaz-om  neposredno  pred  tem  trenotkom 
minulega  trenotka.  »Jaz«  naslednjega  trenotka  pa  je  ravnotako 
neposredno  združen  s  sedanjim.  Torej  moremo  tudi  konstatirati 
njihovo  istovetnost.  To  pa  velja  o  vseh  trenotkih  jaz-a.  (Eksperi- 
mentalno je  to  dokazal  W.  S  t  e  r  n ,  ki  je  dognal  s  poizkusi,  da 
naša  aktualna  zavest  ni  omejena  ne  en  trenotek,  temveč  vsebuje 
nepretrgano-raztezni  »prezenčni  čas«.)  Seveda  se  zavest  v  spanju^ 
v  stanju  nezavestnosti  itd.  prekinja,  toda  to  prekinjenje  ravno  do- 
kazuje substancialno  trajnost  jaz-a.  Kajti  v  stanju  nezavesti  ni 
dejev,  ki  bi  mogli  povzročiti  kontinuiteto,  zapovrstnost  v  jaz-u.  In 
vendar  samo  dušno  zmoteni  zamorejo  dvomiti  o  tem,  ali  je  »jaz« 
po  spanju  isti,    kakor  je  bil  pred  spanjem.   Saj  je  vendar  izguba 

navesti  o  zapovrstnosti  dušnih  dejev,  o  zvezi  preteklih  dogodkov 
:s  sedanjostjo,  o  njih  enotnosti,  znak  dušne  bolezni,  n.  pr.  pri  blod-^ 
noveličju  (megalomaniji),  takozvanemu  »razdvoju  jaz-a«  (Spaltung 
des  Ich)  itd. 

Z  aktualizmom  sta  v  tesni  zvezi  dve  posebni  teoriji  njegovi, 
asociacijska  dušeslovna  struja  in  voluntarizem.  Zlasti 
jslednje  naziranje  je  tako  razširjeno,  da  je  prodrlo  celo  v  moderno 
veroslovje  in  apologetiko.  Zato  moramo  o  njem  obravnati  posebe. 

(Dal)e.) 


Ločitev  Cerkve  in  države. 

Spisal  dr.  AleS  USeničnik. 

Svobodna  Cerkev  v  svobodni  državi.  —  Libera  chiesa  in 
libero  stato!  —  to  je  ena  izmed  tistih  očarljivih  gesel  liberalizma, 
ki  tudi  v  dušah  katoličanov  vzbujajo  simpatične  odmeve.  V  vzne* 
senih  besedah  je  izrazil  to  simpatijo  italijanski  škof  Bonomelli  v 
pastirski  poslanici  »Cerkev  in  novi  časi«  (L a  chiesa  e  i  nuovi 
tempi.  Cremona  1906):  »Demokracija  se  bliža  na  obzorju;  nje 
prihod  je  nevzdržljiv  in  usoden;  vrhovi  se  ponižujejo  pred  njo, 
a  polnijo  kotline ;  odpira  se  neizmerna  ravnina.  Vse  države  hite  v 
veliko  morje  svobode;  bliža  se  doba  svobode  za  vse  .  .  .  Kdor 
pazno  zasleduje  socialni  in  religiozni  tok  ter  proučuje  težnje  in 
duha  naše  dobe,  ta  ne  more  ni  za  hip  dvomiti,  da  bo,  preden 
zaide  pravkar  započeto  stoletje,  le  to  rešitev  velikega  problema 
(o  razmerju  med  Cerkvijo  in  državo):  splošno  pravo;  samo,  a 
polno  splošno  pravo  .  .  .  Časovni  razvoj  je  napravil  mogoč,  da, 
nujen  sistem  Montalemberta  in  Lacordairja  ...  Ta  sistem  bo 
končal  ponižanje  Cerkve  in  započel  bo  zanjo  dobo  veličine  in 
nravne  moči,  do  kakršne  se  v  preteklih  časih  še  nikdar  ni  po- 
vzpela ...  Ta  triumf  Cerkve  bo  največji  v  vsej  zgodovini ! . . . 
Jaz  ljubim  božjo  avktoriteto  in  se  ji  klanjam,  oklepam  se  Cerkve 
kakor  sin  matere,  a  ljubim  tudi  svobodo  in  imam  vanjo  veliko, 
neporušno  zaupanje.  Avktoriteta  in  svoboda  sta  tečaja,  ki  se  v  njih 
vrti  vse  socialno  in  religiozno  življenje.  Avktoriteta  predstavlja 
počelo  stalnosti  in  varnosti,  sredotežno  silo,  svoboda  pa  gibajočo, 
sredobežno  silo;  njiju  harmonija  tvori  red,  napredek  in  prospeh... 

Želim,  da  bi  bili  avktoriteta  in  svoboda  družici,  a  ne  po  legalnih 
vezeh,  ki  so  malo  prida  ali  nič,  marveč  po  hrepenenju  in  svo- 
bodni ljubezni  za  blaginjo  Cerkve  in  domovine!«  .  . . 

Čuda  tudi  ni,  ako  si  katoličan  zaželi  svobode.  Državne  vezi 
so  redko  vezi  ljubezni,  ampak  rade  železni  okovi  sile.  Država  z 
eno  roko  daje,  a  z  drugo  jemlje,  in  druga  je  velika  in  močna. 
Država  je  varihinja  Cerkve,  zato  pa  izkuSa  vsiliti  škofe  svojega 
duha;  država  čuva  verski  zaklad,  zato  pa  nastavlja  iupniKe;  država 
izplačuje  iz  tega  zaklada  mezdo,  zato  pa  z  žandarji  nadzoruje  du- 
hovnike. Ni  čuda,  ako  vzklikne  katoličan  državi  in  državnikom: 
»Imejte  ljubezen,  vrnite  nam  le  svobodo !  Mi  nočemo  privilegijev, 
a  hočemo  splošno  pravo,  hočemo  svobodo,   kakršno  imajo  vsi!« 

Drugi  sodijo,  da  terja  ločitev  Cerkve  in  države  že  samo 
bistvo  moderne  države.  Demokracija  je  gospostvo  enakosti.  Vsi 
naj  bodo  torej  enaki,  enako  pravo  veljaj  za  vse.  Nič  privilegijev, 
nobenih  privilegiranih  stanov,  ne  privilegiranih  družb,  temveč 
splošno  pravo  za  vse! 

Se  drugim  se  zdi,  da  je  svoboda  vir  vsega  napredka.  Svo- 
bodno naj  polje  versko  življenje  in  Cerkev  se  ne  boj  bodočnosti! 

Lep  je  idealizem,  lepa  je  svoboda  —  ampak  če  človek  raz- 
mišlja dejanske  razmere,  se  mu  pokaže  marsikaj  drugače,  i 

Ali  je  pa  tudi  res,  da  moderna  država  terja  ločitev  Cerkve 
od  države?  Tako  ločitev  je  pač  dosti  dosledno  terjal  liberalizem. 
Liberalizem  je  razbil  vse  družbe  v  atome,  zato  tudi  v  verstvu 
ni  mogel  trpeti  socialne  oblike.  Liberalni  državi  se  najbolj  prilaga 
protestantizem,  kjer  vsak  individualno  veruje,  kar  hoče,  kjer  je 
vidna  verska  družba  le  nelogična  zgodovinska  tvorba.  Katoli- 
cizem pa  je  bistveno  socialen.  Zato  ga  mora  liberalna  država 
potisniti  najprej  na  zasebnopravno  stališče,  da  tako  razbije  kolikor 
mogoče  hierarhijo:  škof  ji  je  potem  toliko  kolikor  navadni  duhovnik, 
in  duhovnik  toliko  kolikor  vsak  vernik  in  vsak  vernik  toliko  ko- 
likor vsak  državljan.  Potem  raztrga  lehko  počasi  tudi  druge  versko- 
socialne  vezi;  že  dobi  vzroke,  policijsko  varstvene,  zdravstvene 
in  nravstvene,  da  ovira  službo  božjo,  javne  obhode  in  shode  itd.; 
skratka,  da  zaduši  socialne  pojave  verstva,  po  načelu:  vera  je 
zasebna  stvar. 

Toda  današnja  država  ni  več  liberalna,  marveč  plove  že  v 
socialni  struji.  To  priča  socialna  politika  z  vsemi  socialnimi  refor- 

>  Tudi  sam  sem  Se  v  »K.  O.«,  IX.  (19051,  preidcalno  sodil  o  teh  stvareh.  . 
—  Opazka  pisatelja. 

mami,  ki  so  naravnost  v  nasprotju  z  liberalnim  individualizmom. 
Zadružna  misel  meri  naravnost  na  to,  da  dobe  stanovske  organi- 
zacije javnopravni  značaj.  Zakaj  torej  v  tej  dobi  samo  glede  na 
Cerkev  zanikavati  socialno  misel  in  se  vračati  k  razdirajočemu 
liberalizmu?  Ali  ima  mar  religija  za  državo  manj  pomena  kakor 
katerikoli  drugi  kulturni  činitelj,  da  bi  država  pospeševala  vse,  le 
za  verstvo  ne  bi  imela  nobenega  zmisla?  Saj  celo,  Roiisseau,  oče 
moderne  državite  misli,  ni  mogel  pogrešati  2^  svojo  ljudsko  državo 
religije.  V  »Contrat  social«  (IV.,  8.)  pravi,  da  tudi  država  mora 
imeti  neko  vero,  ne  katoliške  —  to  je  Rousseau  mrzil  — ,  a  vsaj 
vero,  da  je  »Bog,  vsemogočni,  modri,  dobri,  da  je  vseobsega- 
joča  previdnost,  da  je  posmrtno  življenje,  kjer  bodo 
pravični  poplačani,  a  brezbožni  kaznovani;  vero,  da  so  zakoni 
sveti.«  Država,  je  dejal,  ne  more  nikogar  siliti,  da  bi  to  veroval, 
a  lehko  vsakega  izobči,  ki  noče  verovati,  zakaj  vera  v  te  resnice 
je  podlaga  in  pogoj  socialnemu  življenju.  Ce  pa  je  kdo  te  resnice 
javno  izpovedal,  a  se  pokaže,  da  je  brezbožen,  tak,  pravi  Rousseau, 
^►zasluži  smrtno  kazen,  zakaj  to  je  največji  zločin,  to  je  zavestna 
kriva  prisega  vpričo  zakonov.«  Res  da  skrajnji  socializem,  socialna 
demokracija,  zopet  zahteva,  da  se  smatra  verstvo  kot  čisto  za- 
sebna stvar,  toda  to  zahteva  radi  načel,  ki  jih  vesten  socialni 
politik  ne  more  vzprejeti.  Socialno  demokracijo  je  Marx  postavil 
na  materializem,  zato  mora  biti  načeloma  sovražna  vsaki  veri. 
Potem  pa  socialna  demokracija  zopet  načeloma  hoče  izravnati 
sploh  vse  razlike,  razbiti  vse  stanove  in  sloje,  vse  v  vsakem 
oziru  zenačiti,  zato  zopet  ne  more  priznavati  verskim  družbam 
javnopravnega  značaja.  Polegtega  socialna  demokracija  dobro 
ve,  da  jej  je  edini  veliki  in  resni  sovražnik  prav  katolicizem,  zato 
že  taktično  mora  izkušati,  da  kolikor  mogoče  izloči  vpliv  katoliške 
religije  in  Cerkve. 

Ce  ni  res,  da  moderna  država  terja  ločitev,  ali  je  vsaj  upra- 
vičeno upanje,  da  bo  ločitev  počelo  novega  verskega  življenja? 
Kdo  pa  zahteva  najglasneje  tako  ločitev  ?  Ali  ni  sumljivo,  da  naj- 
glasneje vpijejo  framasoni,  svobodomiselci  in  socialni  demokratje? 
torej  tisti,  ki  z  zakletim  sovraštvom  sovražijo  Cerkev?  Ločitev 
Cerkve  in  države  je  tudi  v  programu  '►Svobodne  misli«.  Komaj 
se  je  pri  sloveči  disputi  o  svobodi  vere  in  vede  v  avstrijski  državni 
zbornici  zaslišala  beseda  o  ločitvi,  je  takoj  s  podsmešljivo  hitrico 
oznanil  Masarijk,  da  bo  o  prvi  priliki  prišel  s  predlogom  o  ločitvi 
Cerkve  in  države.    Pernerstorfer   pa  je  v  imenu   socialne   demo- 

kracije  napovedal  boj,  dokler  se  ta  ločitev  ne  izvrši.  Ali  ni  ta 
prikazen  sumljiva?  Framasoni  da  bi  se  ogrevali  za  svobodo 
Cerkve,  če  obeta  ta  svoboda  Cerkvi  največji  triumf  ?  Naj  verjame, 
kdor  more!  In  socialni  demokratje,  ki  še  vedno  po  veliki  večini 
i^povedajo  Marxov  sirovi  materi^Jjj^em,  prepuščajoč  z  Beblom 
»nebesa  angelom  in  vrabcem«,  ti  naj  gore  za  ločitev,  ki  bo  dala 
katolicizmu  novega  življenja  in  bo  vedla  Cerkev  do  novih  zmag? 
In  svobodomiselci,  ki  se  bahajo  z  ateizmom,  naj  iz  same  ljubezni 
<io  Cerkve  Kristusa  —  Boga,  zahtevajo  ločitev? 

A  recimo,  da  bi  se  posrečilo  zaustaviti  nakane  rdeče  inter- 
nacionale  in  združenega  svobodomiselstva,  ali  obeta  ločitev  že 
samaposebi  kakih  posebnih  dobrot? 

Na  videz  pač  —  kaj  je  lepše  kakor  svoboda?  Cerkev  bi 
bila  prosta  vseh  ozirov  »na  zgoraj«,  prosta  vseh  birokratskih  vezi, 
svobodna  božja  poslanka  bednemu  človeštvu !  Ampak  ali  ne  bi 
te  svobode  silno  drago  plačala?  Omenimo  samo  tri  stvari:  zakon, 
šolstvo,  budget. 

Avstrijska  država  je  res  da  1. 1868..  1870.  in  1874.  popolnoma 
samolastno,  kakor  da  je  Hegelov  »prezentni  bog«,  uravnala  svoje 
razmere  do  Cerkve.  Neverjetno  je,  da  si  je  drznila  to  država,  ki 
ima  90^lo  katoličanov.  To  je  le  dokaz,  kako  je  liberalizem  umel 
volivno  geometrijo!  Tudi  je  resnično,  da  vlada  takrat  ni  hotela 
ločitve,  ne  morda  iz  ljubezni  do  Cerkve,  ampak  kakor  je  pove- 
dala v  »Motivenbericht«,  ker  ima  neki  tako  več  vpliva  na  cerkvene 
stvari.  Oboje  je  resnično,  vendar  bi  bile  posledice  za  Cerkev 
usodnejše,  ko  bi  bila  država  raztrgala  vsako  vez  s  Cerkvijo. 
Država  si  je  sicer  prisvajala  absolutno  oblast,  a  dejansko  te 
oblasti  ne  more  uveljaviti  in  jo  bo  mogla  tem  manj,  čim  več  moči 
zadobi  ljudstvo.  Pravtako  ima  tudi  sedaj  država  res  več  vpliva 
na  cerkvene  stvari,  a  zato  ima  pa  tudi  Cerkev  več  vpliva. 

Ce  se  Cerkev  loči  od  države,  tedaj  bodo  med  njima  najprej 
potrgane  vse  vezi  glede  zakona.  Civilni  zakon  in  raz- 
poroka  je  potem  nekaj  čisto  gotovega.  Seveda  bi  bilo  mogoče 
prepustiti  osnovna  določila  o  zakonu  verskim  družbam,  a  prav 
nobenega  upanja  ni,  da  bi  država  to  storila.  Če  se  oprosti  vseh 
verstev,  bo  brez  ozira  na  verstva  urejala  svoje  stvari.  Civilni 
zakon  in  razporoka  pa  je  zlasti  v  naši  libertinski,  uživanjaželjni 
dobi  toliko  zlo,  da  ga  Cerkev  z  vso  svobodo  ne  bo  mogla  uspešno 
zmagovati.  Lepa  je  svoboda,  a  množici,  ki  ne  pozna  več  samo- 
zataje,  je  pogubna! 

Usodna  bi  bila  ločitev  tudi  za  Šolstvo.  Hoteti  ločitev  se  pravi 
v  dejanskih  razmerah  hoteti  svobodno  šolo,  tj.  šolo,  svo- 
bodno vsakega  verstva  in  verskega  vpliva.  Ali  je  upanje,  da  bi 
država  prepustila  šole  verskim  družbam?  Ne!  Torej  šole  bodo 
državne,  brez  religije,  Cerkev  pa  naj  pozida  vse  šole  nanovo,  da 
bode  oskrbela  ljudstvu  verskih  šol?  Ali  bi  ljudje  zmagovali  ta 
dvojni  davek,  davek  za  državne  šole  in  davek  za  verske  šole? 
In  če  bi  ga  zmagovali,  ali  je  še  toliko  heroične  požrtvovalnosti  v 
ljudstvu? 

Država  bi  črtala  tudi  b  u  d  g  e  t.  Res  zajema  država  iz  ver- 
skega zaklada,  toda  verski  zaklad  je  zelo  izčrpan.  V  budgetu  za 
1. 1907.  je  označenih  izdatkov  17,922.706  K,  dohodkov  6,250.565  K, 
torej  je  1 1  milijonov  primankijaja.  Za  Kranjsko  je  v  istem  budgetu 
516.300  K  stroškov  in  66.630  K  dohodkov,  torej  malone  V2  mili- 
jona primankijaja.  Ali  je  mogoče  še  dognati,  kakšen  je  bil  verski 
zaklad,  ko  ga  je  država  prevzela  v  oskrb?  Težko  da.  In  ko  bi 
bilo  mogoče,  ali  bi  bila  država  voljna  vrniti  ga  Cerkvi?  Zopet 
prazno  upanje!  Torej  bi  zopet  morali  dobiti  od  ljudstva  rado- 
voljnih  prispevkov  za  11,  če  ne  za  17  milijonov,  samo  pri  nas 
na  Kranjskem  za  pol  milijona !  Sedaj  si  pa  mislimo  hude  čase,  ki 
v  njih  živi  ljudstvo,  mislimo  si  lehkomiselno  versko  vnemarnost 
širokih  slojev  —  ali  si  moremo  obetati  kaj  drugega  kakor  pre- 
žalostnih  francoskih  razmer?  —  Naj  nas  nič  ne  moti,  da  je  to 
vprašanje  materialno  in  da  bi  utegnili  take  pomiseike  nasprotniki 
izkoriščati.  Mi  stojimo  na  neomajnem  stališču:  Religija  je  prva 
socialna  sila;  zato  država  skrbi  le  za  svoj  interes,  če  skrbi  za 
materialne  pogoje,  ki  se  brez  njih  tudi  religija  ne  ttiore  socialno 
dejstvovati. 

Le  kratko  smo  omenili  nekatere  stvari.  Naj  razmišlja  vsak 
sam  in  naj  se  zlasti  živo  umisli  dejanskih  razmer,  potem  na  naj 
si  svobodno  odgovori,  je  li  mogoče  želeti  si  ločitve? 


Ker  pa  smo  katoličani  in  verujemo,  da  »sv.  Duh  vlada  Cerkev 
božjo«,  vprašajmo  že,  kako  sodi  o  tem  Cerkev.  Dogme  o  tem 
vprašanju  ni,  toda  nauk  Cerkve  ni  obsežen  v  mejah  dogem.  Cerkve 
mora  biti  najbolj  skrb  bodočnosti,  vprašajmo  torej  njo,  si  li  ona 
želi  ločitve?  Vprašajmo  po  vrsti  le  zadnje  tri  papeže,  Pija  IX., 
Leona  XIII.  in  Pija  X.  Tri  trije  papeži  so  izrazite  individualnosti, 
lice   enega  je  čisto   različno  od  drugega;  Pij  IX.,  proslavljan  od 

mnogih  kot  »liberalen«  papež,  Leon  Xni.  velik  državnik  in  filozof, 
Pij  X.  živoveren  goreč  prvopastir.  Kako  sodijo  torej  le-ti  o  ločitvi 
Cerkve  in  države? 

Pij  IX.  je  zavrgel  nauk : 

»Cerkev  se  mora  ločiti  od  države  in  država 
od  Cerkve.«  (Sgllabus  LV:  Ecdesia  a  Statu,  Statusque  ab 
Ecdesia  seiungendus  est)  Seveda  ne  gre  sklepati  odtod  kar 
kratkomalo,  da  je  že  s  tem  določen  katoliški  nauk:  Cerkev  se 
ne  sme  ločiti  od  države.  Tak  sklep  bi  bil  prenagljen.  Ce  Cerkev 
obsodi  kako  zmoto,  je  iz  te  obsodbe  mogoče  razbrati  katoliški 
nauk,  a  ta  nauk  ni  vsaka  nasprotna  trditev,  temveč  po  logičnih 
pravilih  le  ona,  ki  je  zavrženemu  stavku  protislovno  (kontradikto- 
rično)  nasprotna.  V  našem  slučaju  je  protislovni  stavek  le -ta: 
»Cerkev  se  ne  mora  ločiti  od  države,«  ali:  »Ni  res,  da  se  mora 
Cerkev  ločiti  od  države.«  Cerkev  je  potemtakem  zavrgla  načelo 
o  ločitvi  Cerkve  in  države,  kakor  da  je  to  načelo  edino  pravo 
socialno  načelo  o  razmerju  med  Cerkvijo  in  državo. 

Zanimivo  je,  da  je  bila  ta  obsodba  v  prvotnem  načrtu  Sjjl- 
laba  ostreje  izražena.  Že  I.  1860.  je  bil  objavil  perpignanski  škof 
Gerbet  nekak  zaznamek  zmot,  ki  ga  je  potem  Pij  IX.  vzel  za 
podlago  za  »Syllabus«.  Tu  se  obsojena  zmota  takole  glasi :  »Kul- 
turni napredek  zahteva,  da  se  osnuje  država  na  zgolj  človeške 
temelje  brez  ozira  na  religijo.«  Pravi  nauk  bi  bil  torej :  »Ni  res, 
da  kulturni  napredek  zahteva  zgolj  laično  osnovo  države.«  Tu  bi 
bila  obsojena  zmota  v  že  nekoliko  bolj  časovni  obliki.  Ni  zmotno 
le  splošno  načelo,  da  se  mora  Cerkev  ločiti  od  države,  marveč 
zmotna  je  tudi  misel,  da  moderni  čas,  moderna  država  zahteva 
tako  ločitev.  Pij  IX.  ni  vzprejel  v  Syllabus  tega  časovnega  po- 
udarka, vendar  zveni  ta  časovni  naglas  iz  okrožnice  »Quanta 
cura«  (1864),  ki  je  avtoritiven  uvod  v  Syllabus.  Pogubna  in  ob- 
sodbe vredna  težnja  modernih  političnih  zmot,  pravi  tu  Pij  IX., 
je  zlasti  ta,  da  bi  se  preprečil  tisti  zveličavni  vpliv,  ki  ga  mora 
imeti  Cerkev  po  svojem  božjem  zvanju  ne  le  na  posamezne  ljudi, 
marveč  tudi  na  narode  in  države,  in  da  bi  se  odpravila  vzajem- 
nost in  zveza  med  Cerkvijo  in  državo.  »Zakaj,«  pravi  dalje,  »mnogo 
jih  je  v  naši  dobi,  ki  izkušajo  osnovati  države  na  brezbožno  in 
brezmiselno  načelo  naturalizma,  češ,  da  bistvo  moderne  države 
in  kulturni  napredek  zahtevata,  da  se  država  uredi  in  vlada  brez 
ozira  na  religijo  ali  vsaj  brez  ozira  na  razloček  med  pravimi  in 
nepravimi  verstvi.   Iz  te  docela  napačne   politične   ideje   izvajajo 

neomejeno  svobodo  ...  In  ker  brez  religije  otemni  in  se  izgubi 
tudi  pravo  pojmovanje  prava  in  pravice  in  mesto  nravnega  prava 
zavzame  fizična  sila,  odtod  je,  da  proglašajo  ljudsko  voljo  za 
vrhovni  neodvisni  zakon  in  da  jim  je  v  politiki  dovršeno  dejstvo 
samo  zato,  ker  je  dovršeno,  pravo.«  Tu  torej  Pij  IX.  ni  obsodil  samo 
abstraktnega  načela,  ampak  je  pokazal  tudi  strupeno  korenino, 
iz  katere  kali  v  naši  dobi  to  načelo,  namreč  naturalizem. 
Sicer  pa  je  poudaril  že  Gregor  XVI.,  ko  je  obsodil  z  okrožnico 
»Mirari«  (1832)  Lamennaisa,  da  izvira  načelo  o  ločitvi  Cerkve  in 
države  iz  verskega  indiferentizma.  Pravtako  je  izpovedal,  da  si 
ne  more  obetati  nič  veselega  ne  za  religijo,  ne  za  državo,  ko  bi 
se  načelo  uresničilo.  Katera  bi  bila  prva  posledica?  Gregor  XVI. 
je  sodil,  da  bi  se  še  bolj  razširila  kuga  indiferentizma.  Z  Avgu- 
štinom je  imenoval  tako  svobodo  »svobodo  pogube«  (libertatem 
perditionis).  Isto  misel  pa  je  izrazil  tudi  Pij  IX.,  ko  je  obsodil  v 
Sijllabu  stavek  79.,  ki  pravi,  da  taka  svoboda  ne  bi  pospešila 
nravne  in  duševne  izkvarjenosti  ter  indiferentizma, 

Ce  vse  to  povzamemo,  bi  bil  zmisel  katoliškega  nauka  o 
ločitvi  Cerkve  in  države  po  Sgllabu  ta-le:  Zmotno  je  načelo, 
da  se  mora  Cerkev  ločiti  od  države.  Mnogi  mo- 
derni zahtevajo  tako  ločitev,  ker  so  prepojeni  z 
idejami  naturalizma  in  verskega  indiferentizma. 
Obetati  pa  si  ni  od  teh  teženj  nič  veselega.  Posle- 
dica bi  bila,  da  bi  se  še  bolj  razpasel  indife- 
rentizem. 

Že  iz  Sgllaba  sledi  vsaj  to,  da  Cerkev  obsoja  načelo  o  ločitvi 
Cerkve  in  države,  ker  je  to  načelo  naturalistično.  Ali  pa  more 
Cerkev  vsaj  odobravati  dejansko  ločitev  v  gotovih  časovnih 
razmerah?  Iz  Syllaba  zveni,  da  bi  taka  ločitev  še  pospešila 
indiferentizem,  vendar  kaj  odločnega  Syllabus  ni  izrekel.  Poglejmo, 
kaj  pravi  o  tem  papež-filozof  Leon  XIII.!  Zopet  in  zopet  se  je 
veliki  državnik  Leon  povrnil  k  temu  vprašanju.  Že  1.1880.  je  po- 
udarjal v  okrožnici  »Arcanum«,^  da  je  najboljše  razmerje  tam,  kjer 
vlada  harmonija  med  Cerkvijo  in  državo;  tam  je  zares  upati  prave 
socialne  blaginje.  Leta  1882.  je  dejal  v  okrožnici  *De  animorum 
concordia«:  »Nekateri  hočejo  Cerkev  in  državo  ločiti,  da  bi  ne  imela 
druga  z  drugo  nič  skupnega  in  druga  na  drugo  nobenega  vpliva. 

1  Leonove  izreke  citiramo  po  zbirki:  Leonis  XIII.  Allocutioncs, 
Epistolae,  Constitutiones  aliaque  Acta  praecipua,  vol.  L— VIII. 
(ed.  Desclče). 

Ti  se  ne  ločijo  mnogo  od  tistih,  ki  hočejo  ateistično 
državo,  in  motijo  se  tem  gorje,  ker  bi  s  tem  zaprli  državi  naj- 
bogatejši vir  blaginje.  Zakaj  kjer  se  začne  majati  religija,  tam  se 
začno  majati  tudi  socialna  načela,  ki  na  njih  temelji  socialna  bla- 
ginja... Brezbožna  zmota!«  Drugi  pot  (1884  v  okrožnici 
^►Humanum  genus«)  imenuje  načelo  o  ločitvi  Cerkve  in  države 
»krivično  in  absurdno«  ter  pravi,  da  jo  proglašajo  frama- 
soni,  ker  so  naturalisti.  V  sloveči  okrožnici  »Immortale  Dei«  (1885) 
dokazuje,  zakaj  ni  dopustna  taka  ločitev.  Ker  so  isti  ljudje 
občani  Cerkve  in  države  in  iste  stvari  časi  spadajo  v  drugem  in 
drugem  oziru  pod  obojno  oblast,  cerkveno  in  državno  (na  primer 
šolstvo,  zakon),  mora  biti  med  obema  neka  vzajemnost,  sicer  bi 
nastali  vedni  razdori  in  prepori.  Državljan  in  kristjan  bi  bila  v  istem 
človeku  med  seboj  razprta.  Tudi  druge  posledice  bi  bile 
usodne:  ginila  bi  nravna  moč  socialne  oblasti,  širil  se  indife- 
rentizem,  brez  religije  pa  ni  mogoča  srečna  država.  V  okrožnici 
»Libertas«  (1888)  zopet  poudarja  iste  misli.  Težnja  po  ločitvi  Cerkve 
in  države,  pravi,  da  je  pogubna  (perniciosa  sententia).  Je  proti 
naravnemu  smotru  družbe,  saj  ni  smoter  države  le  materialna 
blaginja,  marveč  država  mora  podpirati  državljane  tudi  v  etičnem 
in  sploh  duševnem  oziru.  ^^Državljani  ne  potrebujejo  le  vnanjih 
ugodnosti,  temveč  pred  vsem  duševnih  dobrin.  R  kaj  te  dobrine 
bolj  pospešuje  kakor  božji  zakoni?  Države  potemtakem  zataje  svoj 
poklic  in  svoj  naravni  namen,  če  hočejo  biti  indiferentne,  brez  ozira 
do  božjih  zakonov ...  In  kar  je  poglavitno,  ali  niso  stvari,  o  ka- 
terih morata  obe  oblasti,  cerkvena  in  državna,  vsaka  v  svojem 
odločevati?  Ker  so  konflikti  gotovo  proti  božjim  namenom,  mora 
biti  neki  način,  po  katerem  moreta  obe  zložno  in  skupno  uravnati 
razmere.  To  slogo  so  po  pravici  primerjali  edinstvu,  ki  je  med 
dušo  in  telesom.  To  edinstvo  je  potrebno  za  oba;  zlasti  telo,  od- 
trgano od  duše,  ne  more  niti  živeti.«  »Posebno  v  naši  dobi,«  — 
tako  je  pisal  Leon  cesarju  Brazilije  1. 1889.  —  »v  dobi,  ki  potrebuje 
bolj  kakor  katera  druga  rešilnega  vpliva  religije,  sredi  vedno  večje 
moralne  in  socialne  bede,  je  skrajno  nevarno  in  usodno  v  katoliške 
države  sprejemati  sistem,  ki  more  imeti  le  ta  učinek,  da  oslabi  in 
uniči  edino  nravno  moč,  ki  more  še  držati  prebivalstvo  v  mejah 
dolžnosti.  Države,  ki  so  se  spustile  na  ta  nova  pota,  so  morale  in 
morajo  še  bridko  izkušati,  kako  se  množe  zločini,  rastejo  nemiri 
in  upori,  kako  je  vsa  oblast  izgubila  svojo  stalnost,  a  se  kupici 
moralna  in  materialna  beda«...  V  okrožnici  francoskim  katoličanom 

»Au  milicu  des  sollicitudcs«  (1892)  imenuje  zopet  teorijo  o  lofitvi 
Cerkve  in  države  »absurdno  teorijo«,  ker  ločiti  Cerkev  in 
državo  se  pravi  ločiti  človeško  in  božje-cerkveno  zakonodavstvo, 
a  odkod  imajo  človeški  zakoni  nravno  moč,  če  ne  iz  božjega 
zakona?  Tako  država  zanika  sama  sebe  in  zataji  svoj  namen.  V 
tej  okrožnici  je  Leon  Xni.  tudi  naravnost  izrekel:  »Katoličani 
se  ne  morejo  dosti  čuvati,  da  ne  zagovarjajo  take 
ločitve« 

Cerkev  torej  po  nauku  Leona  Xin.  ne  more  odobriti 
ločitve  Cerkve  in  države. 

Kaj  tedaj,  če  se  ločitev  kljub  temu  izvrši?  Tedaj  Cerkev  to 
trpi  (tolerira)  ter  izkuša  v  razmerah,  kakršne  so,  storiti,  kar 
more.  Leon  Xin.  ne  prereka,  da  časih  tako  razmerje  ni  najne- 
ugodnejše.  Leon  je  dobro  poznal  Ameriko  in  se  veselil  napredka 
katoliške  cerkve  v  Zveznih  državah.  Priznajmo,  pravi  v  okrožnici 
»Longinqua«  ameriškim  škofom  (1895),  da  gre  hvala  za  ta  napredek 
tudi  pravičnosti  vaših  zakonov,  ki  dajejo  Cerkvi  svobodo,  da  živi 
po  splošnem  pravu.  Ampak  to  Leona  ni  premotilo,  da  bi  se  zavzel 
za  ločitev.  Takoj  dostavlja:  >Toda  zmota  bi  bila,  ko  bi  kdo  odtod 
sklepal,  da  podaje  Amerika  zgled  najboljšega  položaja  Cerkve,  ali 
da  je  splošno  dovoljeno  ali  vsaj  hasnivo  ločiti  po 
ameriškem  zgledu  Cerkev  in  državo.  Da  namreč  pri  vas  katoliška 
stvar  prospeva,  to  izvira  iz  božje  plodovitosti  Cerkve,  ki  se 
samaposebi  razvija,  če  je  nihče  ne  ovira;  a  rodila  bi  mnogo  več 
sadov,  ko  bi  ne  bila  le  svobodna,  marveč  bi  jo  socialna  oblast  in 
zakoni  čuvali  in  podpirali.«  Že  poprej  pa  je  v  rečeni  okrožnici 
francoskim  katoličanom  (1892)  izrazil  isto  misel  in  zavrnil  isti 
ugovor.  »Hoteti,  da  se  država  loči  od  Cerkve,  bi  bilo  logično  isto, 
kar  hoteti,  naj  živi  Cerkev  svobodno  po  splošnih  pravicah,  ki  jih 
imajo  vsi  državljani.  (Leon  Xni.  torej  ne  govori  o  jakobinski  ločitvi^ 
ki  je  prava  tiranija,  a  ne  svoboda!)  Res  je  Cerkev  v  nekaterih  državah 
v  takem  položaju.  To  stanje,  ki  ima  mnoge  in  težke  neprilike, 
pač  nudi  tudi  nekatere  ugodnosti,  zlasti,  če  se  zakonodavec  po 
neki  srečni  nedoslednosti  ne  odteguje  vplivu  krščanskih 
načel.  Te  ugodnosti  ne  morejo  ne  opravičiti  krivega  načela 
o  ločitvi,  ne  upravičiti  njega  obrambe,  so  pa  vendar 
take,  daje  mogoče  tako  stanje  trpeti  (tolerirati),  ki  dejansko 
ni  najslabše ...  A  na  Francoskem,  kjer  je  večina  katoliška,  Cerkev 
nikakor  ne  sme  priti  v  tako  negotov  (prekeren)  položaj.  Tem  manj 
pa  morejo  katoličani  oznanjati  ločitev,  ker  dobro  poznajo  namen 

nasprotnikov,  ki  jo  zahtevajo.  Za  te  je  ločitev  —  to  dosti  jasno 
izpovedajo  —  popolna  neodvisnost  političnega  zakonodavstva  od 
verskega;  popoln  indiferentizem  socialne  oblasti  nasproti  interesom 
krščanske  družbe.  Cerkve,  da,  zanikanje  nje  biti  (eksistence).  Ideal 
teh  ljudi  je  povrat  v  poganstvo!« 

To  so  Leonovi  nauki. 

Poglejmo,  kako  sodi  o  vprašanju  Pij  X.! 

V  okrožnici  o  modernizmu  »Pascendi  Dominici  gregis«  (1907) 
navaja  kot  zahtevo  modernistov  tudi  ločitev  Cerkve  in  države 
(Status  ab  Ecclesia  dissociandus).  R  že  leto  prej  (1906)  je  izdal 
Pij  X.  okrožnico  »Vehementer  Nos«  zoper  francoski  zakon  o  ločitvi 
Cerkve  in  države.  V  tej  okrožnici  najprej  opisuje,  kako  se  je  po- 
časi uveljavljala  ločitev.  Uvedli  so  razporoko,  potem  odpravili 
f€ligijo  iz  šol  in  javnih  bolnic,  začeli  jemati  klerike  v  vojake,  potem 
jemati  redovom  imetje;  odpravili  so  s  sodišč,  iz  zakonodavnih 
zbornic,  v  mornarici,  iz  šol  vse  verske  znake  in  religiozne  običaje, 
vse,  kar  bi  spominjalo  krščanstva.  To  so  bile  same  stopnje,  s  ka- 
terimi so  namenoma  pripravljali  ugodne  razmere  za  poseben  zakon 
o  ločitvi.  Apostolska  stolica  se  je  trudila,  da  bi  ustavila  republiko 
na  pogubni  poti.  Zaman!  Zgodilo  se  je,  kar  so  krščanstvu  sovražne 
sile  že  dolgo  kanile.  Potem  pa  nadaljuje  Pij  X.:  »Da  se  mora 
Cerkev  ločiti  od  države,  to  je  popolnoma  napačna  in  skrajno  po- 
gubna misel  (falsissima  maximeque  perniciosa  sententia).  Prvič  se 
ta  misel  snuje  na  socialno  verskem  indiferentizmu, 
kakor  da  se  državi  ni  treba  ozirati  na  religijo,  s  čimer  dela  veliko 
krivico  Bogu,  ki  je  stvarnik  in  ohranjevavec  ne  le  poedincev,  temveč 
tudi  družbe  in  more  zato  biti  bogočastje  ne  le  zasebno,  ampak 
tudi  javno.  Drugič  je  to  načelo  naturalistično:  kakor  da  ni 
ničesar  nad  naravo,  meri  vse  le  po  časni  blaginji,  ki  je  neposredni 
smoter  države,  brez  ozira  na  večno  blaginjo,  ki  je  zadnji  nad- 
časovni  smoter  človeškega  življenja.  In  vendar  držiava  ne  le  ne  bi 
smela  ovirati  teženja  po  zadnjem  smotru,  marveč  bi  ga  morala 
pospeševati,  ker  ima  ves  bežni  tek  stvari  le  v  njem  svoj  cilj. 
Tretjič  to  načelo  prevrača  naravni  red,  ki  ga  je  Bog 
modro  ustanovil.  Ta  red  terja  harmonijo  obojne  družbe.  Cerkve 
in  države.  Država  in  Cerkev  imata  sicer  vsaka  svoj  delokrog, 
toda  ker  so  člani  eni  ter  isti,  ni  mogoče,  da  ne  bi  nastala  vpra- 
šanja, ki  jih  ni  mogoče  pravično  in  mirno  rešiti  brez  vzajemnosti 
in  zloge.  Naposled  pa  je  to  načelo  državi  sami  v  največjo 
kvar.  Brez  religije,  ki  je  najvišja  učiteljica  in  varihinja  pravic  in 

dolžnosti,  tudi  država  ne  bo  dolgo  ne  prospevala  ne  sploh  bivala. 
Zato  so  rimski  papeži  vedno  zametali  in  obsojali  nazore,  ki  se 
tičejo  ločitve  Cerkve  od  države.  Zlasti  je  Leon  KIIL  večkrat 
sijajno  razložil,  kakšna  vzajemnost  naj  bi  vladala  po  načelih 
krščanske  filozofije  med  Cerkvijo  in  državo.  Države,  je  dejal,  se 
ne  morejo  brez  velike  krivde  vesti,  kakor  da  ni  Boga,  ali  vso 
skrb  za  religijo  odvreči,  kakor  nekaj,  kar  jih  nič  ne  briga  in  jim 
tudi  nič  ne  hasni.  Izločiti  vpliv  Cerkve,  ki  jo  je  Bog  sam  usta- 
novil, iz  političnega  In  socialnega  življenja,  iz  zakonodavstva,  iz 
mladinske  vzgoje,  iz  rodbine,  to  je  velika  in  pogubna  zmota.« 

To  je  sodba  Pija  X.  o  ločitvi  Cerkve  od  države  brez  ozira 
na  način,  kako  se  je  izvršila  ločitev  na  Francoskem.  Saj  potem 
nadaljuje:  »Seveda  če  je  krivično  ravnanje  katerekoli  krščanske 
države,  ki  se  loči  od  Cerkve,  je  tembolj  obsodbe  vredno  ravnanje' 
Francije,  ki  bi  bila  to  najmanj  smela  storiti!«  Francijo,  pravi,  je 
apostolska  stolica  posebno  ljubila ;  s  Francijo  je  bila  Cerkev  zdru- 
žena s  svečano  pogodbo;  način,  kako  se  je  Francija  ločila,  je 
proti  vsemu  mednarodnemu  pravu  in  —  ne  še  dosti  tega  —  zakon 
o  ločitvi  ne  daje  Cerkvi  niti  tiste  splošne  politične  svobode,  ki  jo 
daje  splošno  pravo  vsem,  ampak  je  še  poln  posebnih  krivic  zoper 
svobodo  Cerkve.  Res  je  tedaj  načelo  o  ločitvi  Cerkve  in  države 
na  Francoskem  na  jakobinski  način  izvedeno,  vendar  je  po  Pijcvih 
izrekih  že  samoposebi  vse  obsodbe  vredno. 

Ko  je  škof  Bonomelli  izdal  izpočetka  omenjeni  list,  ki  se  v 
njem  ogreva  za  ločitev,  so  bili  italijanski  modernisti  vsi  navdu- 
šeni zanj.  Fogazzaro  je  pisal  tedaj:  »Nikoli  še  ni  nihče  z  večjo 
avtoriteto  religiozne  luči  razsvetlil  poti  Cavourjeve  ideje  „Libera 
diiesa  in  libero  stato"  (svobodna  cerkev  v  svobodni  državi),  ideje, 
ki  si  vsebolj  z  zmagovalno  močjo  osvaja  srca!«  A  kaj  Pij  X.? 
Pij  X.  je  takoj  pisal  milanskemu  kardinalu,  da  je  »ta  list  obžalo- 
vanja vreden,  samposebi  in  vsled  tužnih  razmer,  v  katerih  je 
izšel;  še  bolj  obžalovanja  vreden  pa  radi  žalostnih  posledic« 
»Velika  je  kvar,  katero  povzroči  taka  publikacija  v  množici,  ki 
jo  mamijo  ideje  modernega  liberalizma  ter  niso  vajeni  distinkcij 
in  subtilitet,  marveč  gledajo  le  na  videzno  avtoritativni  vir  in  po- 
tem po  vplivu  slabih  časnikov  pijejo  smrtonosni  strup  načel,  ki 
jih  Cerkev  nikdar  ne  bo  mogla  vzprejeti.« 

Povzemimo!  Leon  Xin.  in  Pij  X.  odločno  zametata  načelo 
o  ločitvi  Cerkve  od  države  kot  zmotno,  absurdno,  brezbožno, 
pogubno,  protisocialno  načelo.  Ločitev,  ki  da  Cerkvi  resnično  svo- 

bodo  po  splošnem  pravu,  ima  nekatere  ugodnosti,  a  tudi  mnoge 
in  težke  nepriiike.  Polegtega  so  tiste  ugodnosti  le  bolj  posledice 
neke  srečne  nedoslednosti,  ko  država,  ki  je  teoretično  ateistična, 
praktično  v  svojih  državnikih  vendarle  ni  brez  krščanskih  idej.  Je 
pa  položaj  Cerkve  v  takih  razmerah  vedno  negotov.  Tiste  ugodnosti 
ne  morejo  opravičiti  načela  o  ločitvi  in  tudi  ne  upravičiti  katoli- 
čanov, da  bi  branili  tako  ločitev.  Zlasti  pa  morajo  katoličani  pre- 
misliti, da  ločitev  zahtevajo  framasoni,  svobodomiseln,  jakobinci, 
torej  zakleti  sovražnik  Cerkve  in  krščanstva,  ki  bodo  vse  storili, 
da  bi  Cerkev  ločili  in  uničili.  Ce  se  bo  vsied  žalostnih  razmer 
nasprotnikov  posrečilo  izvršiti  ločitev,  bo  seveda  Cerkev  tudi  tedaj 
nadaljevala  svoje  delo  in  vršila  svoje  zvanje,  kakor  je  je  nekdaj 
vršila  preganjana  Cerkev  v  katakombah! 

Ali  je  torej  po  Leonovem  in  Pijevem  nauku 
dopustno  želeti  si  ločitve  in  delati  zanjo?  Iz  vseh 
okrožnic  Leonovih  in  Pijevih  zveni  odločni:  ne! 

Ločitev  Cerkve  in  države  je  kakor  razporoka :  Dajte  svobodo 
teptani  sužnji,  to  je  dobro;  vrnite  svobodo  poročeni  ženi,  to  je 
zlo!  Svoboda  je  torej  nekaj  lepega  in  dobrega,  a  kjer  moramo 
pri  tem  govoriti  o  ločitvi,  tam  je  zlo.  Kjer  se  država  loči  od 
Cerkve,  tam  se  je  izvršil  neki  notranji  razvoj  verskega  odtujcnja. 
Država,  poprej  krščanska,  je  izgubila  krščansko  zavest  in  bi  se 
rada  odtegnila  vplivu  verstva;  zato  naj  se  izloči  verstvo.  Cerkvi 
naj  se  da  zasebno  pravni  značaj.  Država  se  je  odtujila  Cerkvi; 
to  čuvstvd  ji  je  mučno;  zato  naj  se  ločijo  razmere,  da  se  bo 
zdelo  odtujenje  nekaj  naravnega.  Namen  ločitve  torej  ni  svoboda 
Cerkve,  ampak  zločesta  svoboda  države!  Zato  pa  ločitev  tudi 
slabo  jamči  svobodo  Cerkve.  Cerkev  si  ne  bo  mogla  kaj,  da  ne 
bi  oznanjala  evangelija,  in  tako  bo  vedno  očitajoča  vest  za  držav- 
nike, ki  bi  radi  vladali  svet  po  načelih  madiiavellizma,  brez  religije, 
brez  morale.  Tako  pa  se  bo  uresničilo,  kar  je  dejal  mladi  fran- 
coski pisatelj  G.  Noblemaire  (A  la  veille  de  la  separation.  Pariš  1904): 
»Kaj  prinese  ločitev  Cerkve  in  države?  Obetate  si  svobodno 
Cerkev  v  indiferentni  državi,  to  so  sanje!  Prega- 
njana Ccrke  v  v  samosilni  državi,  to  pa  bo  resnica!« 

Take  misli  navdajajo  pač  tudi  Cerkev,  da  po  svojih  prvo- 
učiteljih  zopet  in  zopet  izjavlja:  ločitve  ne!  In  zares  se  je  na 
Francoskem  že  strašno  uresničilo,  kar  je  napovedal  že  1.  1865.  v 
francoski  zbornici  M.  Thiers  (Citat  pri  R,  Scrtillanges,  La  Po- 
litique  Chretienne.  Pariš  1904,  str.  204):  »Ljudje,  ki  bi  radi  ločili. 

kar  so  naši  očetje  vedno  družili  —  jaz  poznam  te  ljudi  in  zato 
trdim,  ti  ljudje  nočejo  svobodne  Cerkve.  Jaz  ne  sodim,  jaz  izpri- 
čujem le  dejstvo:  težnja  liberalnih  strank  na  Francoskem  in  po 
vsej  Evropi  je  taka,  da  bo  ločitev  Cerkve  in  države  vse  kaj  dru- 
gega kakor  svoboda  vesti;  ne  svoboda  vesti,  marveč 
najhujša  tiranija!« 


^ 


^ 


O  zanemarjeni  mladini/ 

Spisal  I.  B.  (Ljubljana.) 

Poizvedbe  so  dognale,  kar  so  že  prej  z  žalostjo  opazovali 
domoljubi,  da  je  po  vseh  avstrijskih  deželah  vedno  več  zane- 
marjene in  izkvarjene  mladine.  Poročila  iz  posameznih  dežel  slikajo 
v  živih  barvah  vso  bedo  zanemarjene  mladine.  Seveda  je  mogoče 
presoditi  vzroke  le  onemu,  ki  pred  vsem  dobro  pozna  socialne 
razmere  dotične  dežele.  V  tem  oziru  se  moramo  opirati  na  stati- 
stična poročila  pokrajinskih,  ne  dvomimo,  da  vestnih  in  veščih 
poročevavcev.  Iz  teh  poročil  skušajmo  povzeti  vzroke,  pojave  in 
obseg  te  silne  žalostne  prikazni.  Zakaj  tu  bo  treba  še  požrtvo- 
valnega dela,  če  hočemo  pomagati  mladini  in  pomagati  ljudstvu. 
Za  tako  delo  pa  je  treba  najprej  spoznanja! 

Določimo  najprej  nekatere  pojme! 

Zanemarjen  je  otrok,  če  nima  prave  telesne,  duševne  in 
nravne  vzgoje,  bodisi,  da  se  je  vzgoja  zanemarila,  bodisi  radi 
naravnih  svojstev  otroka  samega.  Posledica  je,  da  stanje  takega 
otroka  ne  ustreza  niti  najmanjšim  zahtevam,  ki  jih  stavi  nanj 
življenje  z  ozirom  na  njegovo  starost,  stan  in  narodnost    Za  ta- 

1  Viri  za  podatke  in  statistiko  so  bile  knjige,  ki  jih  je  izdal  I.  avstrijski 
kongres  za  varstvo  otrok  na  Dunaju  1907,  zlasti  prva:  Die  Ursadien,  £r- 
sdieinungsformen  und  die  Ausbreitung  der  Verwahrlosung  von  Kindern  und 
Jugendlichen  in  Osterreich,  Einzeldarstellungen  aus  allen  Teilen  Osterreidis 
mit  Vorwort  und  Einleitung  von  Dr.  Joseph  M.  Baernreither.  {XVH-533.) 
Wien  1906.  Druga  knjiga  obsega :  Gutachten  zu  den  Verhandlungsgegenstflnden 
des  Ersten  dstcrrcidiisdien  Kindcrsdiutzkongresses  in  Wien,  1907.  {X+390.) 
Tretja  knjiga  obsega:  Protokoli  aber  die  Verhandlungen  des  Ersten  dster- 
reidiisdien  Kindersdiutzkongresses  in  Wien,  18.  bis  20.  Mflrz  1907.  Nadi 
stcnographisdien  Aufnahmen  rcdigiert  vom  Bureau  des  Kongresses,  (XLVI11 
+317.)  Wien  1907.  * 

kega  otroka  ne  zadoščajo  več  navadna  vzgojna  sredstva  doma  ali 
v  šoli,  ampak  je  treba  izrednih  javnih  sredstev,  zavodov  in  po- 
dobnih varstvenih  naprav.  V  nevarnosti  (gefShrdet)  so  mladoletni 
otroci,  ki  žive  v  takih  okolnostih,  da  se  je  bati,  da  se  zanemarijo. 
Otroci  so  torej  lehko  telesno,  duševno  in  nravstveno  zanemarjeni. 
V  resnici  je  združeno  največkrat  vse  troje  in  je  telesno  oziroma 
duševno  zanemarjenje  predpogoj  nravne  propalosti.  Vendar  je 
va^o,  —  posebno  če  gre  za  to,  kako  odvrniti  zlo,  —  da  ločimo 
tri  vrste  zanemarjenih  otrok.  (Navadno  se  rabi  namreč  dandanes 
za  vse  tri  vrste  samo  eno  sredstvo  —  boljSevalnica,  kar  je  pa 
popolnoma   pogrešeno   in   ne  more  izboljšati   žalostnih   razmer.) 

Zanemarjena  mladina  je  zanemarjeni  del  ljudstva  samega. 
Kar  slabo  vpliva  na  živelj  ljudstva  v  celoti,  je  tudi  vzrok  slabega 
stanja  mladine,  je  vzrok  onih  družabnih  razmer,  proti  katerim  se 
bode  morala  boriti  vsaka  resna  reforma  na  tem  polju. 

Vzroki  so  dvojni,  prvotni  in  drugotni;  drugotni  slede  nepo- 
sredno iz  vsakega  slučaja  kot  pojavi  prvotnih  vzrokov.  (Zgled: 
Prenapolnjena  stanovanja  —  vir  nenravnosti,  pohujšanja  otrok  — 
so  drugotni  vzrok.  Gospodarske  razmere  —  ki  silijo  delavca,  da 
si  najme  malo  stanovanje  in  poleg  svoje  družine  prenočuje  še 
kopico  drugih  ljudi  —  so  prvotni  vzrok  zanemarjenosti  mladine.) 

Drugotni  vzroki  so  največkrat  le  različni  pojavi  enega  in 
istega  prvotnega  vzroka,  ene  in  iste  socialne  bolezni,  dasi  po 
razliki  dežela  in  krajev  zelo  različni. 

Oglejmo  si  najprej  nekatere  glavne  vzroke,  ob  katerih  se 
zanemarja  mladina. 

Velika  socialna  bolezen,  eden  glavnih  vzrokov  zanemarjenosti 
mladine  je  moderni  gospodarski  proces,  ki  tako  uničujoče 
vpliva  na  delavsko  rodbino.  Mož  ne  zadostuje  sam  za  vzdržavanje 
rodbine,  ampak  tudi  žena  —  mati  —  se  mora  pehati  in  truditi  z 
možem  vred  za  zaslužek. 

V  takih  razmerah  je  nemogoče  dobro  nadziranje,  nežna  skrb 
in  negovanje  otrok,  sploh  nemogoča  je  vzgoja.  Ce  pregledujemo 
poročila  raznih  krajev  in  kronovin,  najdemo  povsod  ta  vzrok 
označen  kot  najmočnejši  vzrok  zanemarjenosti.  Seveda  se  ta  vzrok 
kaže  le  bolj  v  krajih  z  razvito  industrijo  in  delavskim  prebivalstvom. 
Velika  moderna  industrijska  mesta  so  zbirališča  industrijskih  de- 
lavcev in  navadnih  dninarjev  domačinov,  katerim  se  pridružujejo 
še  delavci  z  dežele,  ki  iščejo  kot  neuki  delavci  v  mestu  boljšega 
plačila.  Med  tem  proletariatom  vlada  nekak  železni  zakon  zane- 

marjenja  in  degcneracije  otrok.  Oče  je  delavce  v  tovarni  ali  je 
navaden  dninar,  postrcšček,  kolporter  itd.  Mati  dela  v  tovarni,  ali 
je  dninarica,  šivilja,  perica,  prenaša  časopise,  je  začasna  postrežnica. 
Tako  se  zgodi,  da  večkrat  oba,  oče  in  mati,  ostaneta  čez  poldne 
na  delu  in  se  vrneta  šele  na  noč  k  rodbini.  O  pravi  revščini  v 
takih  slučajih  ne  moremo  govoriti,  saj  zaslužita  skupno  še  precej, 
toda  mati  se  na  ta  način  odtuji  svojemu  edinemu  in  pravemu 
poklicu  —  vzgoji  otrok.  Obenem  pa  se  odtujijo  v  teh  razmerah 
tudi  otroci  staršem,  ni  več  tistega  harmoničnega  razmerja  med 
roditelji  in  deco,  na  katerem  sloni  vsaka  prava  in  dobra  vzgoja* 

Med  delavskim  časom  so  izročeni  otroci  v  oskrbo  kaki  dobri 
sosedi;  če  pa  dobre  sosede  ni,  jih  pa  mati  zapre  v  stanovanje 
pod  nazorstvom  starejše  sestrice  ali  brata.  Mislimo  si  zraven  še 
zaduhlo  sobo  in  nesnago,  ki  vlada  v  njej!  Otroci  oslabe  na  ta 
način  ne  le  telesno,  ampak  tudi  duševno,  Pohujšajo  lehko  drug 
drugega.  Pravilno  obiskovanje  šole  je  nemogoče,  starši  pa  med 
prostim  časom  ne  morejo  zadostiti  vzgoji. 

Toda  to  bi  še  bilo.  Nekateri  starši  pa  prepuste  ta  čas  svojim 
malim  prosto  zabavo  na  ulici.  Tu  na  ulici  pa  se  začne  zanje  prava 
šola  zanemarjenosti,  to  je  tisti  milje,  ki  je  nevaren  za  otroke,  da 
se  zanemarijo  in  docela  pokvarijo.  Na  ulici  pridejo  v  dotiko  z  že 
pokvarjenimi  otroci,  in  ker  je  pokvarjenost  kakor  nalezljiva  bolezen, 
se  je  nalezejo  tudi  sami.  Nauče  se  vsega,  samo  tistega  ne,  kar  bi 
jih  vzposobilo  za  poznejše  pošteno  življenje.  Začnejo  s  tem,  da 
si  prislužijo  par  novčičev  s  kakim  majhnim  delom,  nadlegujejo 
ljudi,  mečejo  kamenje,  zbirajo  se  v  male  rokovnjaške  družbe,  la- 
kota jih  sili  k  beračenju  in  jih  uči  krasti,  dekleta  se  vdajajo  pro- 
stituciji, šola  jim  postane  deveta  briga,  poskušajo  tudi  že  ropati 
in  sodelujejo  pri  vlomih  itd.  Ob  takem  počenjanju  izgube  veselje 
do  dela,  ki  je  podlaga  poštenega  življenja. 

Povsod,  kjer  so  industrijski  kraji  in  razmere  take,  da  mora 
tudi  žena  z  možem  delati  izvuh  domače  hiše,  da  vzdržita  družino, 
je  dana  podlaga  zanemarjanju  otrok.  Seveda  se  zanemarjenost  in 
pokvarjenost  mladine  v  označenih  razmerah  v  malih  krajih  ne 
kaže  v  tako  groznih  pojavih,  kakor  recimo  na  Dunaju  ali  v  drugih 
velikih  mestih,  vendar  razmeroma  je  povsod  isti  proces,  ker  je 
vzrok  isti. 

Poglejmo  sedaj  stanovanjske  razmere  takih  delavskih 
družin.  Mala  plača  jih  sili,  da  najmo  najmanjša  stanovanja,  ki 
obstoje  največkrat  iz  enega  samega  prostora.    Ta  prostor  je  ob- 


I.  B.:  O  zanemarjeni  mladini.  195 


enem  kuhinja,  jedilnica  in  spalnica!  V  tej  edini  sobi  biva  torej  vsa 
družina.  Sedaj  si  pa  mislimo,  kakšne  posledice  ima  to  skupno 
bivanje  otrok,  posebno  že  bolj  odraslih,  s  starši  ponoči  in  podnevi 
pri  morebitni  neprevidnosti  staršev  na  nravno,  posebno  seksualno 
vzgojo  otrok!  Se  huje  je  pa,  če  starši,  bodisi  iz  lakomnosti,  ali 
pa  tudi,  ker  zavoljo  bornega  plačila  ne  zmorejo  sami  razmeroma 
visoke  najemnine,  oddajo  morebitni  prostor  še  tujim  prenočevalcem 
in  sicer  obojega  spola!  V  takih  ^nnassenkvartirjih«  je  pohujšanje 
mladine  neizogibno!  Že  dorasli  otroci  obojega  spola  spijo  večkrat 
na  isti  postelji  skupaj!  Kar  pripovedujejo  poročila  v  tem  oziru,  je 
strašno!  V  eni  sami  sobi  prenoči  večkrat  do  20  oseb  različnega 
spola  in  starosti.  ^ 

Taka  stanovanja  so  pa  tudi  izvor  »proletarskih«  bolezni, 
tuberkuloze  i.  dr.,  ki  se  pa  lotijo  tudi  neproletarcev!  Tesno  stano- 
vanje sili  otroke  na  ulico,  kjer  se  pokvarijo.  In  če  je  tudi  recimo 
mati  doma,  mora  otroke  nehote  spustiti  na  ulico,  da  se  vsaj  malo 
pregibljejo  in  prezračijo. 

O  slabih  stanovanjih  nižjih  slojev  se  pritožujejo  poročila  iz 
vseh  krajev  in  kronovin.  Da  je  pa  tudi  pri  nas  na  Kranjskem  dosti 
takih  stanovanj,  kjer  ždi  in  spi  vsa  družina  v  eni  sobi,  ker  dveh 
ni,  je  gotovo  vsakemu  znano,  kdor  je  opazoval  stanovanja  v 
svojem  domačem  kraju,  posebno  delavska  v  industrijskih  krajih. 

Vse  to  so  še  bolj  normalne  razmere.  Toda  kaj  pa,  če  zboli 
mati  ali  oče,  če  zgubita  eden  ali  drugi  ali  pa  celo  oba  delo?  V 
tem  slučaju  ni  mogoče  opisati  materialne  in  nravne  bede  otrok. 

S  slabimi  stanovanjskimi  razmerami,  nekoliko  tudi  s  pičlo 
plačo  je  združen  alkoholizem  delavstva.  Tudi  delavec  je  človek, 
ki  ljubi  udobnost,  mir,  prijazno  sobico,  veselo  zadovoljno  družino, 
prijeten  počitek  ponoči!  Razmere,  kakor  smo  jih  opisali,  mu  ne 
nudijo  tega,  zato  si  išče  nadomestila  v  gostilni  —  pri  alkoholu.  Iz 
gostilne  vrtoglavi  domov  in  na  dnevnem  redu  je  prepir  ali  celo  pretep 
z  domačimi.  Otroci  se  pri  prvih  izbruhih  sirovosti  še  s  strahom 
skrivajo  za  materjo.  Sčasom  pa  se  privadijo  pijanega,  sirovega 
očeta,  zgine  pa  tudi  vsaka  ljubezen,  spoštovanje  in  pokorščina. 

To  so  posledice  gospodarskih  razmer,  v  kojih  živi  delavec, 
posebno  industrijski  delavec.   Velikanski  industrijski  napredek  na 

^  Poročevavec  s  Češkega  navaja  slučaj,  ko  je  15  oseb  razne  starosti 
in  spola  imelo  na  razpolago  samo  tri  postelje!  Poročevalec  iz  Trsta  navaja 
več  slučajev,  ko  so  v  isti  postelji  prenočevali  starSi  in  Se  dva  ali  trije  otroci,. 
tudi  nad  10  let  stari. 

eni  strani,  katerega  žrtve  so  na  drugi  strani  največkrat  otroci  de- 
lavcev! Materializem  uduši  v  delavcu  tako  idealno,  lepo,  nežno 
skrb  za  boljšo  vzgojo  mladine!  Dokler  so  razmere  industrijskih 
delavcev  take,  da  silijo  tudi  ženo  v  boj  za  obstanek  družine, 
toliko  časa  bo  zanemarjenost  otrok  v  teh  slojih  kljub  mogoti  in- 
telektualni izobrazbi  neizogibno  le  napredovala! 

Kar  store  med  industrijskim  delavstvom  gospodarske  razmere, 
to  učini  pri  nižjih  slojih  uboštvo  sploh,  ki  je  torej  drugi  glavni 
vzrok  zanemarjenosti  mladine. 

Revščina,  ki  tlači  nižje  sloje,  ne  le  v  mestih,  ampak  tudi 
prebivalstvo  na  deželi,  je  velik  vir  telesne  in  duševne  onemoglosti 
in  pogube  otrok.  Skoro  vsa  poročila  navajajo  med  glavnimi  vzroki 
zanemarjanja  uboštvo  med  ljudstvom.  Referent  s  Solnograškega 
n.  pr.  pravi,  da,  kjer  je  zanemarjenost  otrok  razširjena,  tam  so  ponaj- 
več  krive  ubožne  razmere  dotičnih  krajev.  Isto  je  na  Koroškem.  Prav 
posebno  pa  velja  to  za  našo  deželo.  Milčinski  poudarja  v  svojem 
poročilu,  da  je  revščina  na  Kranjskem  glavni  vir  zanemarjenosti. 

Revščina  je,  ki  ne  pripušča  staršem,  da  bi  se  posebno  bri- 
gali za  dobro  vzgojo  svoje  dece;  revščina  sili  mlade  revčke  k 
prosjačenju  in  jih  uči  krasti,  in  revščina  največkrat  požene  otroka 
izpod  domače  strehe  v  tuji  svet  iskat  si  s  svojimi  slabimi  močmi 
prezgodaj  kruha  in  eksistence.  Z  revščino  je  pa  v  zvezi  lehko- 
miselno  življenje  in  pa  pijančevanje. 

Dva  vzroka,  ki  smo  jih  omenili  dosedaj,  slabe  socialne  raz- 
mere, ki  silijo  oba  roditelja  k  trudapolnemu  delu  za  obstoj  družine, 
in  pa  splošno  uboštvo  nižjih  slojev,  sta  dve  socialni  rani,  kateri 
popolnoma  zaceliti  je  skoraj  nemogoče.  Zato  pa  tudi  ne  smemo 
zvrniti  v  teh  razmerah  vse  krivde  zanemarjanja  na  starše.  Mnogo 
je  gotovo  staršev,  ki  bi  radi  dobro  vzgojili  svojo  deco  in  poskrbeli 
zanjo,  pa  jim  je  nemogoče  v  razmerah,  v  katerih  žive. 

Preidimo  torej  k  vzrokom  zanemarjanja,  ki  tiče  v  starših  samih. 

»Vsak  otrok  potrebuje  skrbne,  ljubeznive,  potrpežljive  po- 
strežbe in  vzgoje,  ki  se  zaveda  svojega  cilja.  Tako  vzgojo  pa 
moreta  preskrbeti  otroku  le  oče  in  mati,  ki  se  zavedata  svojih 
dolžnosti  in  jih  harmonično  izvršujeta.  Pomanjkljivost,  večja  ali 
manjša  brezbrižnost  v  tem  oziru,  je  otroku  nevarna,  da  se  zane- 
mari ali  pokvari.«  (Milčinski.) 

Žalibog  je  veliko  število  staršev,  ki  se  ne  zavedajo  svojih 
dolžnosti  ali  jih  pa  zanemarjajo.  Da  se  starši  svojih  dolžnosti 
včasih  ne  zavedajo,  je  kriva  nevednost,  katero  zaznamuje  referent 

za  Kranjsko  kot  drugi  vzrok  zanemarjcnja  otrok.  Zlasti  materam 
treba  pouka,  temeljitega,  dobrega,  pravega  pouka! 

So  pa  tudi  starši,  ki  vedoma  zlorabljajo  svoje  otroke  in 
store  s  tem  vse,  da  se  zanemarijo.  Največkrat  so  to  brezskrbne 
eksistence,  ki  uživajo  lehkomišljeno  življenje  brez  nravnih  načel, 
brez  vesti.  Zavest  dolžnosti  jim  je  popolnoma  tuja,  do  svoje  dece 
pa  si  prisvajajo  neomejene  pravice!  Starši,  ki  žive  od  beračenja, 
tatvine,  prostitucije,  vadijo  deloma  s  slabim  zgledom,  ali  pa  tudi 
s  silo  svoje  otroke  v  podot)nem  življenju.  Taki  brezvestni  ljudje 
izrabljajo  otrokove  telesne  moči,  da  opeša  mladi  organizem.  Pre- 
oblože  jih  doma  z  delom,  sami  pa  pasejo  lenobo.  Pošiljajo  jih  na 
ulico,  da  si  služijo  z  beračenjem,  tatvino,  prostitucijo  kruh,  ka- 
terega dobe  pa  šele  tedaj,  ko  so  se  nasitili  starši.  Šolo  obiskujejo 
taki  otroci  neredno,  če  jim  ne  branijo  starši  še  nalašč  v  šolo. 
Največ  pač  trpe  v  tem  oziru  nezakonski  otroci.  Če  se  omoži  mati, 
kako  so  ji  vendar  taki  revčki  vedno  odveč,  in  če  se  jih  ne  more 
znebiti  zlepa,  jih  trpinči  z  delom,  izrablja  njihove  moči  s  stradanjem, 
tepenjem,  tako  da  se  skušajo  mali  nesrečneži  večkrat  s  samo- 
morom rešiti  take  vzgoje! 

Veliko  družin  je,  ki  se  naravnost  žive  od  tega,  kar  jim  pri- 
beračijo  otroci!  Največkrat  pa  porabi  oče  priberačen  denar  za  pijačo!  i 

Starši,  ki  smo  jih  opisali  sedaj,  so  res  nekak  izvržek  člo- 
veštva in  zato  vendar  le  bolj  redki.  V  večjem  številu  se  nahajajo 
le  po  večjih  mestih  med  proletariatom. 

Poleg  teh  je  pa  vendar  še  veliko  število  staršev  iz  vseh 
slojev,  ki  so  več  ali  manj  krivi  zancmarjenja  svojih  otrok.  Skoro 
vsa  poročila  šibajo  lehkomiselno  življenje  staršev,  ki  s  slabim 
zgledom,  z  nepazljivostjo,  z  grdimi  dejanji  prezgodaj  vzbude  v 
otrocih  poželjivost  in  so  tako  vzrok  nravne  propalosti  otrok. 

Veliko  pripomorejo  v  tem  oziru  že  preje  omenjena  prena- 
polnjena stanovanja.  Tu  hočemo  opozoriti  na  neko  nevarnost,  ki 
se  tudi  pri  nas  na  kmetih  nahaja.  Nedorasli  otroci  spijo  večkrat 
skupaj  na  eni  postelji,  razentega  pa  še  v  majhni,  zaduhli,  vlažni 
sobi,  da  je  poleg  nravnosti  tudi  njih  zdravje  v  nevarnosti.  Ko  fant 
ali  deklica  nekoliko  dorasteta,  prideta  med  družino,  med  hlapce, 
oziroma  dekle,  katerih  medsebojno  občevanje  ni  vedno  najdostoj- 
nejše,  in  se  v  tej  druščini  okužita.   Po  nekaterih  krajih  imajo  pa 

»  Poročevavcc  s  Kranjskega  poroča  sedem  slučajev,  v  katerih  so  starSi 
otroke  prisilili  prosjačiti.  Samo  v  dveh  sluCajih  je  bila  res  revščina  vzrok,, 
v  petih  sluCajih  je  pa  oCe  —  žganjar  —  zapil  priberaCeni  denar. 

šc  to  razvado,  da  spijo  nedorasli  otroci  v  isti  sobi  z  družino, 
fantje  v  sobi  za  hlapce,  dekleta  v  drugi  za  dekle.  Fantje  se  od 
hlapcev  navadijo  ponočevanja  in  pijančevanja, 

S  tem  smo  zadeli  na  malodajie  glavni  drugotni  vzrok  zane- 
marjenosti mladine  —  pijančevanje,  alkoholizem  staršev. 
Sicer  smo  omenili  že  pre^  nekoliko  ta  vzrok,  toda  tu  si  ga  mo- 
ramo ogledati  bolj  natanko! 

Oče  pijanec,  mati  pijanka,  včasih  oba,  kakSni  bodo  otroci 
takih  staršev?  Največkrat  so  otroci  pijancev  že  od  rojstva  po- 
habljeni na  telesu,  velikokrat  so  duševni  revčki,  vedno  pa  v 
nevarnosti,  da  se  zanemarijo.  Kaj  pa  zgled  staršev  pijancev? 
Prizori  prepirov  in  pretepov  med  roditeljema,  kletvine,  grde  besede, 
nespodobna  dejanja  se  z  vso  silo  vtisnejo  v  mlado,  dovzetno 
otrokovo  domišljijo  in  mu  jo  skvarijo.  Ko  pride  do  spoznanja,  se 
mu  zopet  obude  in  silna  nravna  eneržija  je  potrebna  —  da  se 
odpravijo  brez  zlih  posledic. 

In  če  bi  pustili  starši  -  pijanci  vsaj  svoje  otroke  pri  miru 
z  alkoholom !  Toda  tudi  tega  ne.  Pač  pa  vidimo,  da  starši,  posebno 
očetje,  ki  radi  zahajajo  v  gostilne,  jemljo  sabo  posebno  fante, 
češ,  da  se  fant  privadi  pijači !  V  gostilni  se  tak  otrok  gotovo  po- 
hujša,  ko  mora  poslušati  kletvine,  prepire,  grde  besede,  vidi 
pretepe  in  nespodobno  vedenje. 

Drugi  zopet  ponujajo  otrokom  že  v  zgodnji  mladosti  žganje, 
da  jim  zaduše  in  omamijo  čut  lakote.  Preglejmo  poročila! 

Poročevavec  solnograške  dežele  toži,  da  vpliva  zlasti  uži- 
vanje alkohola  zelo  na  razbrzdanost  in  pokvarjenost  otrok,  posebno 
ko  otroci  uživajo  že  v  mladih  letih  doma  alkohol. 

Tirolsko  poročilo  stavi  med  vzroki  zanemarjenosti  mladine 
alkohol  na  prvo  mesto  in  pravi,  da  niso  redki  starši,  ki  takorekoč 
rede  svojo  deco  z  alkoholom.  In  pri  nas  na  Kranjskem?  Poroče- 
vavec je  označil  alkoholizem  kot  tretji  glavni  vzrok  zanemarjenosti. 
Na  Koroškem  devajo  posebno  kmečki  starši  med  poljskim  delom 
otrokom,  katere  jemljo  seboj  na  delo,  v  mošt  ali  žganje  pomočen 
zamašek  v  usta,  da  jih  omotijo  in  pripravijo  v  nekako  omotično 
spanje.  Poročevavec  za  Koroško  navaja  sploh  alkoholizem  ne  le 
kot  vzrok,  ki  kvari  mladino  telesno  in  duševno,  ampak  ki  je  ne- 
varen prihodnosti  ljudstva  samega!  Veliko  zlo  so  posebno  po 
deželi  vedno  množeče  se  branjarije,  kjer  se  dobiva  povsod  tudi 
žganje.  In  pri  nas,  ko  je  v  gotovih  krajih  v  vsaki  deseti  hiši  kotel? 
Na  Koroškem  pride  na  vsako  osebo  7i  /  žganja! 

Češki  poročevavGC  posebno  poudarja  zli  vpliv,  ki  ga  ima 
vse,  kar  otrok  vidi  in  sliši  pri  pijanih  starših,  na  njegov  nravni 
propad J 

Posebno  zgube  otroci  do  staršev- pijancev  vso  ljubezen  in 
spoštovanje,  starši  pa  svojo  avktoriteto.  Izmed  316  gojencev  zavoda 
za  poboljšanje  mladoletnih  otrok  v  Brnu  na  Moravskem  je  bil 
pri  35  zanemarjenih  vzrok:  alkoholizem  staršev.  V  drugem  takem 
zavodu  na  Moravskem  je  bilo  izmed  123  deklet  15,  in  izmed  549 
fantov  93  zanemarjenih  vsled  pijančevanja  staršev. 

Poročevavec  iz  Trsta  pripoveduje,  da  jemljo  pijanci  otroke 
nežne  starosti  seboj  v  gostilne.  Istotako  tudi  goriški  referent,  ki 
trdi ,  da  so  sicer  slovenski  okraji  glede  zanemarjenosti  otrok  boljši 
kakor  laški,  da  je  pa  vendar  v  slovenskih  okrajih  razširjeno  pi- 
jančevanje s  svojimi  slabimi  nasledki.  V  tolminskem  okraju  je  šola, 
v  kateri  je  bilo  izmed  57  otrok  samo  5  takih,  ki  niso  pili  žganja! 

V  Istri  je  alkoholizem  velikokrat  vzrok  zanemarjenosti.  Tudi 
v  Dalmaciji  se  otroci  privadijo  kmalu  selški  krčmi,  kjer  se  navadijo 
pijančevanja,  grdega  govorjenja  in  vedenja. 

Za  pijančevanje  kot  vzrok  zanemarjenosti  sem  nalašč  navedel 
poročila  skoro  vseh  kronovin.  Iz  njih  razvidimo,  kako  se  je  alko- 
holizem kot  strašna  bolezen  zajedel  v  ljudstvo.  Nasledki  se  posebno 
kažejo  —  in  že  zelo  nevarno  —  pri  otrocih,  ki  jih  alkoholizem 
staršev  žene  v  pogubo. 

Ne  majhen  vzrok  zanemarjenosti  otrok  je  tudi  verski 
indiferentizem  staršev,  še  bolj  pa  nekrščanska  socialna 
načela  nekaterih  strank  in  njenih  pristašev. 

Kako  oskrunijo  brezverski  pogovori  staršev  tako  lepo,  čisto 
in  nedolžno  otroško  dušo!  Nekateri  starši  še  nalašč  v  tem  oziru 
kvarijo  otroke,  prepovedujejo  jim  hoditi  v  cerkev,  prejemati  svete 
zakramente.  Otroci  postanejo  mrtvi  na  duši,  brezbrižni,  sovražni 
cerkvi  in  duhovnikom. 

Le  prepogosto  tožijo  poročila,  kako  gine  med  ljudstvom,  ne 
le  med  inteligenco,  temveč  tudi  med  delavstvom,  posebno  onim, 
ki  je  zaslepljeno  po  razdiralnih,  brezverskih  načelih  socializma, 
vsak  čut  za  versko  življenje,  širi  se  pa  brezboštvo  in  nevera,  upor 
in  sovraštvo  do  vsega,  kar  je  sveto.  Da  je  nemogoča  dobra  vzgoja 
v  takih  razmerah,  je  jasno. 

»  Enajstleten  deček  je  imel  spolna  razmerje  s  sedemletno  deklico.  Ko 
ga  učitelj  vpraša,  zakaj,  se  je  pokazalo,  da  je  bil  vsega  vzrok  zgled  star- 
šev. Taki  slučaji  so  mogoči  tudi  drugod,  ne  le  na  Češkem. 

V  delavskih  krajih,  kjer  otroci  takoj  po  izstopu  iz  šole  dobe 
delo,  preže  nanje  agitatorji  socialnih  demokratov,  pri  delu  jim 
prigovarjajo  sodelavci,  ni  čuda,  če  se  toliko  mladih  delavcev  zgubi, 

Ce  pa  je  bila  še  vzgoja  takega  mladega  delavca,  posebno 
verska  vzgoja,  bolj  mlačna,  potem  je  navadno  zgubljen  za  dobro 
stvar.  Tukaj  omenimo  tudi,  kako  se  navadno  preveč  izrablja  de- 
lavska moč  mladine.  Komaj  čakajo  starši,  posebno  če  jih  tare 
revščina,  da  otrok  nekoliko  odraste,  in  takoj  ga  pošljejo  med  svet, 
da  si  poišče  dela  in  jela.  Koliko  takih  mladih  delavcev  se  pokvari  te- 
lesno s  pretežkim  delom,  še  bolj  pa  jih  duševno  pokvari  slaba  družba 
izprijenih  tovarišev,  zlasti  skupno  pijančevanje  in  spolni  ekscesi. 

Vzrok  zanemarjenosti  je  lehko  tudi  manjvredno  telesno  ali 
duševno  stanje  otrok  samih.  Težko  pa  je  za  vsak  posamezen 
slučaj  dognati,  kje  je  vzrok  otrokove  posebno  duševne  nenor- 
malnosti. Največkrat  je  tu  vzrok  prirojena  degeneracija.  Duševno 
stanje  staršev  vpliva  lehko  na  potomstvo.  Nenormalni  so  otroci,, 
ki  imajo  n.  pr.  razne  manije,  kleptomanijo,  piromanijo,  nagnjenje 
do  spolnih  izgredov  i.  dr  .  .  . 

Se  en  vzrok,  ki  je  več  ali  manj  v  zvezi  s  starši,  je  žalostno 
stanje  sirot  in  pa  nezakonskih  otrok. 

Postava  zahteva  za  siroto  varuha,  ki  naj  skrbi  za  osebo 
sirote  in  opravlja  njeno  premoženje.  Toda  kako  rado  se  zgodi, 
da  varuh  ne  pazi  na  svojega  varovanca,  ampak  ga  prepusti  usodi 
zanemarjene  mladine.  Tudi  je  včasih  težko  dobiti  varuha,  ker  se 
vsak  brani  tega  nadležnega  posla.  Nazadnje  ga  prevzame  sicer 
nekako  prisiljen,  toda  nič  se  ne  zaveda  dolžnosti,  ki  so  združene 
z  varuštvom.  Nezakonski  otroci  so  posebno  številni  na  deželi,  na 
kmetih.^  Mati,  uboga  delavka  v  kaki  tovarni,  ali  pa  revna  dekla, 
ne  more  seboj  jemati  otroka  na  polje,  v  tovarno,  pusti  ga  brez 
posebnega  naročila  doma  oskrbi,  kakršna  je  pač  mogoča  v  tistem 
kraju.  Ce  pa  tudi  taka  ,oskrba*  ni  mogoča,  odda  otroka  na  ,rejo*,  in 
sicer  tja,  kjer  je  treba  malo  plačati!  So  ljudje,  ki  se  žive  od  ,reje* 
tujih  otrok,  katerih  imajo  včasih  lepo  število  na  reji.  (Na  Koroškem 
v  enem  slučaju  osem  otrok.)  Kako  pa  jih  vzgajajo  in  skrbe  zanje, 
kaže  zanemarjenost  teh  otrok  in  pa  pogosti  slučaji  smrti  rejencev.^ 

^  Iz  tega  pa  ne  sledi,  da  je  nemorainost  na  kmetih  večja  kakor  v  mestih  i 
2  Neko  nižjeavstrijsko  sodišče  poroča,  da  je  moralo  postopati  ener- 
gično, da  ni  dobila  gospodinja,  pri  kateri  je  zaporedoma  pomrlo  pet  rejencev, 
novih  moči.  Drug  slučaj  z  Dunajfr:  Pri  neki  gospodinji  so  naSii  dva  rejenca, 
zanemarjena  dečka  iz  boljše  družine,  ki  jih  je  oddala  na  rejo,  da  je  imela 
sama  lehko  tuje  na  reji  I 

Reditelji  izrabljajo  take  rejence,  kar  se  da.  Poročilo  Koroške 
podaja  statistiko  o  930  otrocih,  ki  so  bili  na  reji  pri  tujih  družinah. 
807  teh  otrok  je  preiskal  zdravnik  in  pri  110  je  konštatiral  slabo 
telesno  stanje.  Izmed  teh  930  otrok  jih  je  imelo  samo  286  znanega 
varuha!  824  je  bilo  nezakonskih,  106  zakonskih.  Starost  največ 
od  1.— 2.  leta.  Zlasti  se  potegujejo,  dostavlja  poročevavec,  samice, 
ki  se  boje  dela,  da  dobe  otroke  na  rejo,  da  se  žive  od  njih.  Tudi 
na  Štajerskem  je  veliko  takih  krajev,  kjer  se  posamezne  družine 
žive  od  najdencev,  katere  jim  pošiljajo  na  rejo  iz  Gradca  ali 
Dunaja.  V  Dalmaciji  je  pet  najdenišnic,  ki  oddajo  otročiče  na  kmete 
v  rejo.  Revne  kmečke  družine  najrajši  sprejemajo  najdence  teh 
zavodov.  Na  ta  način  dobe  vsaj  nekaj  gotovine  v  roke! 

Plača  za  rejence  je  pičla.  Za  otroke  do  2.  leta  na  mesec 
7  K  20  h,  od  2.-5.  leta  po  5  K  50  h,  od  6.-8.  leta  po  4  K  20  h 
in  od  9.— 10.  leta  po  2  K  10  h  na  mesec.  Na  Češkem  se  odda 
rejenček  tudi  za  20 — 30  K  na  leto ! 

Mogoč  je  slučaj,  da  vzljubijo  reditelji  rejenca  in  ga  vzgoje 
kot  svojega,  toda  večinoma  se  smatra  rejenec  le  za  vsiljenca 
in  se  ž  njim  tudi  po  tem  ravna.  In  če  preneha  vir  rednega  plačila, 
mora  revček  neusmiljeno  od  hiše.  Usmiljenje  s  temi  otroci  ima 
največkrat  smrt,  ki  reši  mnogo  teh  revežev,  kar  je  obenem  tudi 
dokaz  za  slabo  ravnanje  z  rejenci.  In  če  otrok  tudi  ostane  pri 
materi!  Ce  se  mati  ne  poboljša,  ampak  nadaljuje  svoje  nemoralno 
življenje,  ali  ni  popolno  naravno,  da  se  pokvarijo  in  zanemarijo 
tudi  že  nekoliko  odrasli  otroci? 

Na  Kranjskem  je  beda  nezakonskih  otrok,  kakor  se  razvidi 
iz  poročila,  velika.  V  prvi  polovici  1. 1900.  je  od  203  nezakonskih 
otrok  (toliko  jih  je  imel  poročevavec  v  evidenci)  umrlo  42  otrok. 

Nad  polovico  jih  je  bilo  v  reji  pri  tujih  ljudeh,  posebno  na 
deželi  pri  kmetih,  kjer  so  največkrat  pastirji  in  si  tako  že  v  zgodnji 
mladosti  služijo  svoj  kruh,  da  niso  več  v  nadlego  svojim  materam. 

Velik,  zelo  izdaten  vzrok  zanemarjenosti  mladine  je  uma- 
zano slovstvo,  nenravne  slike  in  fotografije  (akti),  časo- 
piši  s  svojimi  groznimi  ilustracijami  in  nesramnimi  anonsami,  porno- 
grafija  sploh,  ki  v  vseh  mogočih  oblikah  preplavlja  književni  trg  in 
je  dostopna  v  vseh  oblikah  tudi  mladini,  otrokom  za  par  vinarjev. 

Prezgodnja  spolska  razbrdanost,  ki  se  kaže  v  vsej  rafinira- 
nosti  posebno  pri  propadli  mladini,  intelektualna  in  nravna  propast 
so  posledice  umazanega  slovstva.  Se  hujše  so  včasih  posledice: 
grozne,  mučne  bolezni,  norost,  samomor. 

Dosedaj  smo  govorili  o  vzrokih  zanemarjenosti,  ki  so  tako- 
rckoč  bolj  privatnega  značaja,  toda  tudi  nekatere  javne  na- 
prave, oziroma  njihova  pomanjkljivost,  imajo  svoj  precejšen  delež 
pri  zanemarjenosti  mladine. 

Največja  pomanjkljivost  javnih  naprav  za  varstvo  mladine  je 
pač  ta,  da  takih  naprav  sploh  ni.  Rekli  smo,  da  zanemarjenim 
otrokom  ne  zadošča  rodbinska  vzgoja,  ampak  da  jih  je  treba  od- 
straniti iz  okolice,  ki  je  zanje  nevarna,  in  jih  vzgajati  v  zavodih. 
Če  pa  pregledamo  poročila,  vidimo,  da  je  premalo  zavodov,  ki 
bi  odgovarjali  številu  zanemarjene  mladine.  Drastičen  slučaj.  Na 
Nižjeavstrijskcm  je  statistično  dognanih  (1907)  14.500  zanemarjenih 
otrok.  V  raznih  zavodih,  kamor  bi  moralo  teh  14.500  otrok,  pa 
je  praznih  samo  1000  mest,  od  katerih  je  še  precejšnje  število  za- 
sedenih od  nedomačinov! 

Naša  Kranjska  sploh  nima  nobenega  zavoda  za  zanemarjeno 
mladino,  razen  pred  par  leti  ustanovljenega  salezijanskega  zavoda, 
katerega  je  pa  ustanovila  krščanska  ljubezen. »  Toda  sprejet  more 
biti  v  ta  zavod  le  tak  otrok,  ki  ima  sam  denar,  ali  za  katerega 
plačujejo  starši,  oziroma  kak  dobrotnik.  (Občina?)  Sirotinska  so- 
dišča težko  spravijo  kakega  svojega  varovanca  v  ta  zavod  ravno 
radi  financielnih  razmer. 

Zanemarjenje  otrok  se  kaže  telesno,  duševno  ali  nravno. 
Druga  pomanjkljivost  javnih  naprav  za  varstvo  otrok  je,  da  hočejo 
rešiti  vse  tri  vrste  skupno  in  se  zato  prav  nič  ne  ozirajo  na  to, 
da  n.  pr.  samo  duševno  zaostali  zanemarjeni  otroci  ne  smejo  priti 
v  dotiko  v  zavodu  s  takimi  skupaj,  kateri  so  zgubili  že  zdavnaj 
ves  nravni  čut.  Taki  zavodi  so  boljševalnice  za  zanemarjeno 
mladino.  Tu  notri  spravijo  vse  tri  vrste  zanemarjencev  skupaj,  da 
se  med  sabo  še  bolj  pokvarijo.  In  tudi  v  te  zavode  je  težko  spra- 
viti otroka.  Neki  učitelj  z  Dunaja  trdi,  da  je  lažje  spraviti  otroka 
v  Terezianum  kakor  v  boljševalnico !  In  stroški  so  zopet  pri 
teh  zavodih  velika  ovira.  Razmere  najbolj  pojasni  sledeče  dejstvo: 
sirotinsko  sodišče  je  moralo  pro  forma  kazensko  obsoditi  svo- 
jega varovanca,    da   ga  je    spravilo    brezplačno   v   boljševalnico. 

Pri  nas  je  z  deželno  prisilno  delavnico  zvezan  oddelek,  ki 
predstavlja  neke  vrste  boljševalnico,  lažje  bi  rekli  pohujšcvalnico. 

*  »Marijanišče«  v  Ljubljani,  ustanova  Vincencijeve  družbe,  ki 
že  celo  vrsto  let  tako  blagodatno  deluje,  pravtako  Liditenturnov  zavod  za 
deklice,  vzprejemata  le  sirote,  ki  še  niso  sprijene,  delujeta  torej  p  r  c  - 
servativno. 

Tudi  v  ta  zavod  S€  pride  težko,  če  ni  bil  kandidat  kazensko  ob- 
sojen, ker  ti  so  prosti  šolnine.  Številke  jasno  kažejo,  kakšno  po- 
boljšanje  se  doseže  v  tem  zavodu.  Od- 1. 1898. —1902.  so  izpustili 
iz  tega  oddelka  za  korigende  23  korigendov,  ki  so  pripadali  ljub- 
ljanskemu sodnemu  okraju.  Izmed  teh  23  samo  štirje  niso  zopet 
padli  in  še  o  teh  štirih  se  ne  ve,  ali  so  med  tem  časom  umrli 
ali  pa  šli  v  tujino! 

Tretja  pomanjkljivost  javnih  naprav  je  slaba  organizacija 
pupilarnih  sodišč.  Ta  sodišča  se  brigajo  le  bolj  za  imovinske  raz- 
mere svojih  varovancev,  malo  ali  pa  prav  nič  za  njihov  telesni 
ali  duševno-nravni  blagor.  Tudi  ne  poskrbe  vsaki  siroti  ali  neza- 
konskemu detetu  varuha,  in  sicer  varuha,  ki  bi  bil  res  otrokov 
varuh,  ne  pa  kvarljivec. 

Javne  naprave  so  tudi  šole.  Četrta  pomanjkljivost  javnih 
naprav  je  slaba  vzgoja  v  šolah.  Šola  naj  bi  nadaljevala  delo 
staršev,  in  vendar  ga  večkrat  le  podira.  Splošna  napaka  našega 
šolstva  je,  da  se  briga  le  bolj  za  intelektualno  izobrazbo  malih, 
malo  ali  pa  nič  za  moralno  vzgojo.  Šola  je  vedno  bolj  učilnica, 
a  vedno  manj  vzgojilnica!  Prava  krščanska  vzgoja  gine  iz  šol! 
In  če  dobimo  še  svobodno  šolo,  potem  si  vsak  sam  lehko  pred- 
stavlja posledice,  ker  že  Luther  je  vedel,  da  kdor  ima  šolo,  ima 
ljudstvo! 

Našteli  smo  nekatere  vzroke,  ki  so  ali  neposredni  vir  za- 
nemarjenosti mladine,  ali  pa  vsaj  nevarni,  da  se  mladina  ob  njih 
okuži,  pokvari  in  tako  zanemari.  Poznanje  vzrokov  je  zelo  po- 
trebno, če  hočemo  pomagati  ubogi  mladini. 

K  poznavanju  in  razumevanju  zanemarjenosti  utegne  pripo- 
moči tudi  to,  če  vemo,  na  kak  način  se  navadno  pojavlja,  kateri 
so  simptomi  zanemarjenosti. 

Splošno  so  pojavi  povsod  enaki,  razlika  je  le  v  tem,  da 
je  po  nekaterih  krajih  več  priložnosti,  po  drugih  manj  in  se  potem 
zanemarjenost  kaže  ali  le  v  par  oblikah  ali  pa  v  najrazličnejših 
izgredih. 

Kaže  se  zanemarjenost  v  kriminalnih  in  nekriminalnih  po- 
javih, to  se  pravi,  mladi  reveži  pridejo  v  dotiko  s  kazenskim  za- 
konom ali  pa  ne.  Težko  se  ločita  ti  dve  vrsti  zanemarjenosti,  ker 
sta  ponavadi  obe  združeni. 

Nekriminalni  pojavi,  združeni  s  kriminalnimi  so:  telesna  ne- 
snažnost  in  zanemarjenost  v  obleki,  lenoba,  mržnja  in  strah  pred 
delom;   pohajkovanje   (tudi   ponoCno)  v  zvezi  z  opuščanjem   šol- 

skega  pouka,  beračenjem,  krajo,  lažnivostjo;  sladkosnedenost 
Zanemarjeni  otroci  so  nepokorni,  trmasti,  uporni,  brczvemi,  vesele 
se  povzročene  škode,  so  brez  sramu  in  kesanja  po  storjeni  hudo- 
biji, trpinčijo  živali,  njihova  sirovost  jih  stori  neobčutljive  za  bedo 
drugih,  katere  sovražijo.  Drugi  pojavi  so:  alkoholizem  in  nikoti- 
nizem,  prezgodnje  spolno  občevanje,  razbrzdanost,  nečistost  in 
pri  dekletih  prostitucija. 

Kriminalni  pojavi  so  tatvina,  goljufija,  pretep  in  telesna  po- 
škodba, tudi  uboj,  požig,  delikti  nenravnosti. 

Žalosten  izvunkriminalen  pojav  so  množeči  se  samomori  otrok. 

Splošno  je  gotovo,  da  prevladujejo  po  številu  in  intenziteti 
nekriminalni  slučaji,  torej  se  mora  skrb  za  mladino  obračati  na 
tiste  pojave,  ki  ne  pridejo  v  nasprotje  s  kazenskim  zakonom. 

Beračenje,  postopanje,  opuščanje  šole  so  najbolj  pogosti  ne- 
kriminalni slučaji,  dočim  je  največ  kriminalnih  slučajev  prestopkov 
proti  tuji  lastnini. 

Zanemarjena  mladina  pozna  tudi  moč  skupnosti,  pozna  orga- 
nizacijo. Po  velikih  mestih  se  družijo  taki  otroci  v  družbe,  da 
skupno  vrše  svoj  posel.  Po  vseh  velikih  mestih  so  družbe  otrok, 
ki  se  žive  od  zaslužka,  ki  ga  dobe  pri  prenašanju  malih  stvari, 
ali  pri  kakem  drugem  malem  opravilu,  ali  pa  tudi  po  tatvini  in 
drugih  podobnih  nepoštenih  sredstvih.  Navadno  so  udje  teh  družb 
dolžni  še  svoj  šolski  davek.  Take  organizacije  imajo  tudi  svoja 
imena.  Na  Dunaju  n.  pr.  se  imenujejo  »Platten«.  »Platten«  pomeni 
prenočiti  na  prostem.  Oglejmo  si  n.  pr.  delovanje  dunajske  »Platte«. 
Vsaka  »Platte«  ima  svojega  poglavarja,  ki  je  še  podložnik  šolske 
postave,  da  mu  ne  moreta  blizu  ne  policaj  niti  sodnik.  Mladi 
»platlerji«  slone  ob  vogalih  mestnih  ulic,  kadeč  španjoleto  in  pazno 
motreč,  kje  bi  se  dalo  kaj  unesti.  Ce  ni  prilike,  začne  mali  pobalin 
nadlegovati  pasante.  Seveda,  marsikdo  gre  mimo  in  se  ne  zmeni 
zanj,  kak  sangvinik  pa  se  razjezi  in  prične  vpiti  nad  fantičkom. 
Ta  je  pa  že  pripravljen.  Hitro  zabrlizga  na  prste  in  kakor  črmlji 
iz  mahu,  se  usujejo  iz  sosednjih  ulic  in  cest  »platlerji«,  zažene 
velikanski  hrušč,  ljudje  drve  skupaj.  Ta  trenutek  pa  porabijo  »plat- 
lerji«,  da  pokradejo  ljudem,  kar  le  morejo.  Strižejo  jim  od  obleke 
žepe,  drugi  se  spravijo  nad  najbližje  izložbe,  tretji  pa  vpijejo  na 
vse  grlo.  Ko  so  dosegli,  kar  so  želeli,  zginejo  po  vseh  kotih  s 
svojim  plenom.  Nevarni  so  zlasti  otrokom,  katere  z  zvijačo  ali 
pa  s  silo  oropajo  različnih  stvari.  Pa  tudi  odraslemu  gorje,  če 
si  upa,   posebno  v  poznih  urah,   postaviti  se  po  robu  tem  malim 

banditom;  nož  je  pri  njih  zelo  udomačeno  sredstvo  samoobrambe. 
Kar  »platlerji«  dobe,  to  zapravijo  potem  v  kavarnah  in  gostilnah, 
večkrat  v  družbi  vlačug!  Policija  jim  pride  težko  blizu,  ker  imajo 
svoje  zaveznike  med  gostilničarji  in  kavarnarji,  katerim  donašajo 
svoj  skupiček.  Polegtega  so  pa  izvrstno  organizirani.  2vižg,  ki 
je  znan  le  njim,  jih  razprši  kot  jesensko  meglo. 

Te  družbe  se  zelo  množe  in  delajo  nemajhno  skrb  policiji,  ki 
ne  ve,  kako  bi  jih  zatrla.  Kaj  bo  iz  teh  mladih  roparjev,  ko  dorastejo? 
Tudi  v  Pragi,  Trstu  in  drugih  večjih  mestih  so  podobne  družbe  za- 
nemarjenih otrok.  V  malem  se  dobe  gotovo  tudi  po  naših  krajih.- 

Se  bolj  značilne  za  zanemarjeno  mladino  so  zv2z^  mladih 
ljudi  obojega  spola.  Ponajveč  še  šolski  otroci  se  zbirajo  ob  dogo- 
vorjenih časih  na  določenih  krajih  in  uganjajo  svoje  orgije.  Poročila 
z  Dunaja  se  pritožujejo,  da  je  med  šolskimi  deklicami  veliko  število 
prostitutk!  Večkrat  si  take  šolarice  najmo  kar  skupen  salon. 

Tako  vidimo,  da  se  zanemarjenost  mladine  kaže  v  vseh 
mogočih  oblikah.  Od  brezdelnega  postopanja  po  ulicah  do  zdru- 
ževanja v  nekake  stanovske  organizacije,  od  majhnih  deliktov  ne- 
nravnosti  do  prostitucije  v  velikomestnem  slogu! 

Za  zdravo  sodbo  je  dobro,  če  poznamo  obseg  zanemarjenosti. 
Potem  lažje  umemo  vzroke  in  pojave  zanemarjenosti,  če  vemo, 
kako  je  že  razširjena  ta  kuga.  Zato  podamo  v  naslednjem  še 
kratek  pregled  obsega  zanemarjenosti  v  različnih  kronovinah  naše 
države,   kolikor  ga  je  bilo  mogoče  dobiti  iz  posameznih  poročil. 

Nižje  Avstrijsko  (koncem  1. 1905.)  je  štelo  izvun  Dunaja  izmed 
678.000  mladoletnih  4000  zanemarjenih.  Dunaj  sam  je  dal  10.500. 
Po  starosti  jih  je  največ  od  14.— 24.  leta,  na  deželi  pa  največ  od 
10. — 14.  leta.  Po  spolu  je  razmerje  na  deželi  5:  1,  v  mestu  7  :  3. 
Po  rojstvu  je  55%  zakonskih,  420/o  nezakonskih  otrok. 

Gornje  Avstrijsko  nima  statističnih  podatkov  o  številu  zane- 
marjenih otrok.  Značilno  pa  je,  da  je  po  zgornjeavstrijskih  šolah 
nad  9000  otrok,  ki  so  pohabljeni,  ali  gluhi,  kratkovidni,  bebasti, 
za  katere  pa  ni  nič  posebej  poskrbljeno.. 

Solnograška  dežela  je  v  tem  oziru  še  dobra.  V  zadnjih  dveh 
letih,  pravi  poročilo,  je  bilo  kaznovanih  193  mladoletnih  do  16.  leta, 
in  je  bilo  kakih  100  resnično  zanemarjenih.  Vzrok  dobrega  stanja 
v  tej  deželi  je  dobri  značaj  ljudstva,  dobrotljivost  ljudi  in  javno 
mnenje,  ki  obsoja  starše,  kateri  so  pozabili  na  svoje  dolžnosti. 

Tirolsko  poročilo  ima  v  evidenci  500  slučajev  (do  31.  jan.  1907). 
Pri  Sl^lo  so  krivi  starši   zanemarjenosti  otrok.   Po  starosti  jih  je 

od  6.— 15.  leta  358 -71  60/0;  po  spolu  jih  je  296  (59-20/o)  moškega, 
204  ženskega  spola;  dalje  380  zakonskih,  120  nezakonskih.  Obseg 
zanemarjenosti  se  razvidi  tudi  iz  delovanja  društva  za  varstvo 
otrok.  Društvo  je  začelo  delovati  o  Veliki  noči  1904;  koncem 
leta  1904.  je  imelo  191  varovancev,  začetkom  leta  1906.  že  550 
in  koncem  istega  leta  700.  Mesečni  prirastek  je  20 — 30  otrok. 
Poročevavec  se  ne  boji  izreči  sodbe:  »Zanemarjenost  otrok  je 
kakor  povsod,  tako  tudi  na  Tirolskem  splošno  razširjena  ljudska 
kuga,  ki  razsaja  v  mestih  in  po  deželi,  v  dolinah  in  v  gorovju, 
njej  ne  uide  noben  stan,  ne  pozna  načelne  razlike  po  rojstvu, 
spolih  in  po  starosti.* 

Štajerska  statistika  se  ozira  le  bolj  na  šolsko  mladino,  ker 
so  skoro  samo  učitelji  odgovorili  na  vprašalne  pole.  Dognanih  je 
bilo  878  slučajev,  a  ta  številka  se  pa  po  mnenju  poročevavca 
prav  lehko  poveča  v  1000.  Od  878  je  bilo  725  dečkov  in  153 
deklic,  dalje  588  zakonskih  in  241  nezakonskih,  po  starosti  jih 
je  bilo  največ  od  10. —-14.  leta,  in  sicer  od  10.— 11.  leta  118,  od 
11.— 12.  leta  137,  od  12.— 13.  leta  155  in  od  13.— 14.  leta  156. 
od  14. — 15.  leta  pa  že  samo  42.  Geograf ično  so  bili  razdeljeni: 
200  na  Zgornje  Štajersko,  po  300  na  Srednje  in  Spodnje  Štajersko, 
in  100  v  štirih  mestih  Gradcu,  Mariboru,  Celju  in  Ptuju.  Za  tretjino 
(350/0)  slučajev  zanemarjenosti  so  odgovorni  starši. 

Kranjsko:  Milčinski  pravi,  da  bi  zadoščala  polovica  mate- 
riala, kakor  ga  je  imel  sam  v  pregled,  za  dokaz,  da  je  postavno 
varstvo  za  mladino  nujno  potrebno  in  kakšna  fizična  in  moralna 
mizerija  vlada  med  mladino.  Statističnega  pregleda  ni. 

Za  Koroško  je  statistično  poročilo  o  takozvanih  rejenčkih. 
Poročilo  pozna  930  otrok  od  1. — 6.  leta,  ki  so  na  »reji«.  Od  teh 
je  106  11-30/0  zakonskih,  824  -  88*70/0  nezakonskih.  Samo  286 
(3470/0)  nezakonskih  otrok  je  imelo  varuha,  pri  ostalih  ni  bil  znan. 
Družine,  ki  imajo  otroke  na  reji,  so  navadno  revne,  nad  70o/o  so 
brez  imetja.  Za  376  otrok  se  mesečno  ni  plačevalo  nad  8  kron. 
Slabe  so  stanovanjske  razmere.  Izmed  822  preiskanih  stanovanj 
jih  je  150/0,  ki  ne  zadoščajo  sanitarnim  zahtevam. 

Na  Češkem  je  konstatirano  število  26.900  zanemarjenih  otrok 
v  šolski  dobi  in  mladoletnih.  Izmed  733  poročil  iz  vseh  delov  in 
krajev  Češke  jih  konstatira  89 0/0  resnično  zanemarjenost  mladine, 
oziroma  meni,  da  se  ista  vedno  bolj  širi. 

Za  Moravsko  imamo  samo  poročila  nekaterih  vzgojevalnih 
zavodov  v  Brnu. 

Slezija  nima  statistike  v  tem  oziru,  vendar  pravi,  da  bi  Sle- 
zija  lehko  postavila  vojsko  zanemarjenih  otrok. 

Iz  Galicije  vemo,  da  je  v  Lvovu  20  o/o  vseh  otrok  gotovo 
zanemarjenih. 

Primorska  tudi  nima  statističnih  poročil;  v  Trstu  je  bilo  od 
leta  1901.— 1906.  747  mladoletnih  (do  18.  leta)  v  preiskovalnem 
zaporu   radi  deliktov,   v  katerih   se  pojavlja  zanemarjenost  otrok. 

Tudi  za  Dalmacijo  ni  statističnih  podatkov. 

Statistika  glede  zanemarjene  mladine  pa  je  sploh  nepopolna 
iz  treh  vzrokov:  1.  Statistika  se  ozira  le  bolj  na  kriminalne  pojave 
zanemarjenosti,  ker  so  ji  ti  po  sodnijskih  aktih  laglje  razvidni. 
2.  Ne  vpošteva  detinske  dobe  od  1.— 6.  leta,  in  vendar  se  položi 
velikokrat  že  v  tej  dobi  kal  poznejši  izkvarjenosti.  3.  Nedostatna  je 
radi  pomanjkljivosti  poročil  iz  raznih  krajev  dežele,  o  kateri  poroča. 

Vendar  nam  govori  dovolj  jasno,  kako  daleč  je  že  napre- 
dovala zanemarjenost  mladine. 


Veliko  rano  na  telesu  moderne  družbe  smo  si  ogledali.  Ali 
se  bo  zacelila?  Ali  bo  moderna  družba  rabila  zdravila  za  to  rano 
in  kakšna?  Nov  moderni  socialni  problem! 

Leto  je  minulo,  ko  je  zboroval  na  Dunaju  I.  avstrijski  kongres 
za  varstvo  otrok  (18.— 20.  marca  1908).  Nad  1900  udeležencev 
tega  kongresa  je  pričalo,  da  jih  je  resna  volja  pomagati  ubogi 
mladini.  Tudi  vlada  se  je  zelo  zanimala  za  ta  zborovanja.  Mar- 
sikaj dobrega  in  koristnega  je  storil  ta  kongres.  Zbral  je  predvsem 
statistični  material  po  poročevavcih  iz  vseh  kronovin  tostranske 
monarhije.  Kdor  noče  slep  biti  in  ostati,  se  lehko  prepriča  ob  tem 
materialu,  da  je  zanemarjenost  mladine  žalostno  dejstvo,  ki  kriči 
po  resni  in  izdatni  pomoči. 

Na  kongresu  samem  se  je  predlagalo  in  sklenilo  marsikaj 
koristnega  glede  varstva  otrok.  Skušalo  se  je  s  praktičnimi  pred- 
logi in  nasveti  vplivati  na  z*akonodavno  oblast  v  prid  zanemarjeni 
mladini  (kakšno  naj  bo  kazensko  pravo  z  ozirom  na  mladoletne, 
o  zakonih  glede  sirotinskih  sodišč,  glede  varuštva,  osnujejo  naj 
se  sirotinski  sveti  i.  dr.).  Dokazala  se  je  nedostatnost  že  obstoječih 
varnostnih  naprav  in  potreba  novih  javnih  naprav,  v  katerih  naj 
bi  mladina  našla  zavetje  in  poboljšanje. 

In  vendar  nas  navdaja  prebiranje  protokolov  tega  kongresa 
s  skepso.  Zakaj? 

Kongres  se  je  bavil  le  bolj  z  vprašanjem,  kako  napraviti 
mogočen  jez  reki  zanemarjenosti,  da  ne  bi  preplavila  dežel;  pre- 
malo pa  se  je  oziral  na  to,  kako  bi  se  zamašili  viri  te  reke.  In 
to  je  po  naših  mislih  prvi  pogoj,  da  se  ustavi  in  omeji  zanemar- 
jenost. Popolnoma  zatreti  se  ne  da  in  se  ne  bo  dala  nikdar, 
dokler  bodo  bivali  na  svetu  Adamovi  otroci! 

Sta  pa  dva  glavna  vira  in  prvotna  vzroka  zanemarjenosti 
mladine,  na  katera  se  bode  moral  ozirati  vsak  poizkus,  kako 
rešiti  mladino,  če  naj  upa  uspehov.  Slabe  gospodarske  razmere 
in  uboštvo  na  eni  strani,  slaba  vzgoja  na  drugi  strani,  sta  tista 
dva  udarca  na  telesu  moderne  družbe,  iz  katerih  se  je  napravila 
huda  rana  —  zanemarjenost  mladine. 

Vsako  izboljšanje  gospodarskih  razmer  bo  obenem  tudi  zmanj- 
šalo revščino  in  bo  s  tem  odpravilo  veliko  otročje  bede.  Toda 
nobena  socialna  reforma  ne  bo  taka,  da  bi  popolnoma  zamašila 
ta  vir  zanemarjenosti.  Veliko  dela  bo  še  pri  vsej  reformi  ostalo  — 
ljubezni,  krščanski  ljubezni. 

Zato  bi  po  naših  mislih  bilo  zelo  dobro  za  stvar,  če  bi  vlada 
bolj  podpirala  dobrodelne  ustanove,  ki  jih  je  ustvarila  krščanska 
ljubezen,  Vincencijeve  družbe,  Salezijanske  zavode.  Ali  bi  ne 
bilo  morda  prav,  če  bi  se  sirotinski  sveti  združili  z  Vincencijevimi 
družbami?  Morda  bo  pa  motilo  gotove  kroge  to,  da  so  te  na- 
prave cerkvenega  značaja?  Dejstvo  je,  da  se  je  na  kongresu 
govorilo  proti  zavodom,  na  katerih  vzgajajo  duhovniki,  oziroma 
redovnice! 

Drugi  vir  je  pa  slaba  vzgoja.  Tega  je  pa  lažje  omejiti,  toda 
tudi  le  samo  tistemu,  ki  pozna  pravo  sredstvo.  To  edino  sredstvo 
pa  je  versko-nravna  vzgoja  mladine! 

Veliko  število  staršev  je  pozabilo  na  svoje  dolžnosti  do 
otrok  in  taki  starši  so  sami  krivi  zanemarjenosti  svoje  mladine. 
Kdo  naj  opomni  take  starše  na  dolžnosti,  ki  jih  imajo  do  svojih 
otrok?  Zakoni?  Kazni?  Premalo.  Edino  vera  ima  moč,  uspešno 
starše  opozoriti  na  njihove  dolžnosti!  Kjer  se  izpolnjuje  četrta 
božja  zapoved  tako,  kakor  uči  katoliška  cerkev,  tam  ni  zane- 
marjene mladine.  Kjer  so  starši  dobri  katoliški  kristjani,  tam  ni 
zanemarjene  dece,  četudi  je  večkrat  uboštvo  v  takih  družinah 
doma.  Prvo  sredstvo  zoper  zanemarjenost  mladine  je  torej :  krščanska, 
verska,  nravna  vzgoja! 

Kongres  tega  sredstva  ni  hotel  poznati.  In  to  je,  kar  nas 
navdaja  s  skepso,  bo  li  kongres  imel  zaželjene  uspehe. 

Na  kongresu  se  je  pokazalo,  da  hočejo  nekateri  krščanstvo 
izključiti  od  vzgoje;  dvoje  svetovnih  naziranj  si  je  stalo  na  tem 
kongresu  nasproti:  krščanstvo  in  materializem. 

Neka  gospa  je  na  kongresu  izrekla  besede:  »Krščansko 
svetovno  naziranje  ni  zmožno  vzgajati  mladine  (Fiirsorgeerziehung?); 
skrb  za  zanemarjeno  mladino  mora  imeti  za  podlago  splošno 
ljubezen  do  človeštva.«  Tudi  proti  klerikalizmu  se  je  govorilo, 
češ,  da  je  nesposoben  za  vzgojo  otrok!  Izrekla  se  je  tudi  misel 
o  ločljivosti  zakona,  ker  je  baje  neločljivost  zakona  mnogokrat 
vzrok  slabega  ravnanja  z  otroci.  Res  pa  je  predsednik  med  splošnim 
odobravanjem  zavrnil  *to  misel  in  izrekel,  da  bi  bila  vzgoja  slabša 
in  zanemarjenost  večja,  ko  bi  se  ločitev  zakona  načelno  priznala. 
V  pripravljavni  komisiji  in  v  vodstvu  kongresa  ni  bilo  nobenega 
katoliškega  duhovnika,  kakor  da  bi  katoliška  cerkev  še  nikdar  ne 
bila  ničesar  storila  za  mladino  in  bila  sploh  nezmožna  sodelovati 
pri  tem  karitativnem  delu. 

Predlagala  se  je  taka  vzgoja  otrok,  da  je  neki  učitelj  vzkliknil: 
>Ce  hočete  na  ta  način  rešiti  mladino,  bo  kmalu  potreben  kongres 
za  varstvo  nas  samih  proti  taki  mladini.« 

Kaj  naj  rečemo  na  vse  to?  Tudi  v  skrbi  za  izboljšanje 
zanemarjenih  otrok  mora  biti  naše  geslo :  Nazaj  h  Kristusu,  nazaj 
k  verskim  načelom  vzgoje,  nazaj  k  Srcu  Onega,  ki  je  rekel: 
»Gorje  onemu,  ki  pohujša  katerega  izmed  malih  .  .  .«  obenem  pa 
prijazno  vabil  otroke  k  sebi  rekoč:  »Pustite  male  k  meni,  ker 
njih  je  nebeško  kraljestvo !«  Tako  bo  tudi  poslej  poglavitna  skrb 
prepuščena  krščanski  ljubezni,  ki  naj  si  primerno  novim  časom 
išče  novih  sredstev  in  oblik. 


Iz  teozofije. 

Ivan  Podlesnik  (Ljubljana). 

Strašna  roka  drži  veliko  mrtvaško  glavo,  nad  njo  pa  kriči 
napis:  »Smrt  —  in  potem?«  Gotovo  ste  že  videli  tako  knjigo, 
če  ste  postali  pred  oknom  velike  knjigarne  ter  si  ogledavali  izlo- 
žena  dela.  Ali :  »Bela  in  črna  magija«  . . .  »Morje  filozofije«  .  .  . 
»Sedmero  počel«  ...  To  so  nekateri  naslovi,  ki  jih  dajejo  svojim 

delom  služabniki  in  služabnice  mistično-panteistične  verske  družbe, 
ki  se  diči  z  lepim  imenom  teozofije. 

Spominjam  se  iz  dijaških  let,  kako  smo  skrivaj  prebirali  take 
knjige  in  iskali  v  njih  novega  odgovora  na  velika  vprašanja  člo- 
veštva. Da,  taka  je  mladost,  če  ji  megle  zagrnejo  zlate  cilje! 
Brali  smo;  naši  učitelji  so  bili  poleg  Nietzscheja  Tolstoj,  poleg 
Hartmanna  Blavatsky,  in  za  njo  Verlaine  in  potem  zopet  Besant... 
brez  reda.  brez  načrta.  Glave  so  nam  bile  polne  čudovitih  sanj, 
srca  pa  tako  prazna.  To  je  bila  mladost,  pa  ne  jasna  in  soinčna, 
temveč  meglena,  polna  senc  in  nezdrava.  Hotelo  se  nam  je  no- 
vega, iskali  smo  novih  potov,  mamili  so  naš  plameni  svetlikajočih 
vešč  nad  barji.  Tako  smo  tavali  —  sinovi  moderne  dobe  —  in 
mnogo  se  jih  je  tudi  izgubilo.  Zašli  so  v  barje  in  barje  se  je  vdalo 
pod  njimi.  Vešče  so  izginile,  zagrgljale  so  mračne  vode  in  se 
zgrnile. 

Nove  vere  išče  moderni  človek,  novega  Boga ;  zataplja 
se  v  mistiko  budizma,  da  bi  tam  našel,  kar  bi  utešilo  nemirno 
srce  —  ne  da  bi  mu  govorilo  o  resnobi  življenja,  o  odgovornosti 
človeške  svobode,  o  zakonu  samoodpovedi  in  samozataje,  o  veliki 
sodbi,  o  večni  smrti  in  večnemu  življenju,  kakor  govori  evangelij 
krščanski.  Prazno  upanje,  slepive  sanje! 

Tak  poskus,  najti  Boga  človekoljubja,  ne  da  bi  se  človek  v 
resnici  odrekel  slam  svojega  srca,  je  tudi  teozofija.  Filozofija  brez 
jasnih  misli  in  načel,  polna  sanjarij,  polna  megla,  polna  čudnih 
besed  .  .  .  Ena  resnica  pa  sije  tudi  iz  teh  blodenj,  resnica,  da 
materializem  ne  more  zadovoljiti  človeškega  duha! 

I. 
Pred   kakim   dobrim  pol  stoletjem  je  začela  na  Angleškem 
H.  P.  Blavatsky  ustanavljati  družbo,  ki  si  je  postavila  v  pro- 
gram sledeče  tri  osnovne  točke: 

1.  Ustanoviti  zvezo  vesoljnega  bratstva  med  človeštvom,  brez 
razlike  plemena,  vere  in  narodnosti. 

2.  Pospeševati  proučavanje  primerjalne  vere,  filozofije  in 
znanosti, 

3.  Preiskovati  skrivne  zakone  v  prirodi  in  tajne  (latentne) 
sile  in  moči  v  človeku. 

Prva  točka  je  središče  in  cilj,  drugi  dve  naj  podpirata  in 
razjasnj ujeta  prvo.  Namen  druge  točke  je,  da  se  združi  iztok  z 
zapadom;  srce  orienta  z  umom  okcidenta.  Podero  naj  se  meje,  ki 

ločijo  plemena  in  narodnosti  in  veroizpovedanja.  Namen  tretje 
točke  je,  spodbujati  človeka,  da  si  prizadeva  umevati  samega  sebe 
in  svojo  okolico  ter  da  spozna  slednjič  bistveno  duhovno  skup- 
nost z  vsem  človeštvom  in  stvarstvom. 

Družba  se  je  razširila  zlasti  po  Angliji  in  Ameriki  ter  si 
ustanovila  podružnice  skoro  po  vseh  večjih  evropskih  mestih. 
Začeli  so  se  ustanavljati  klubi,  in  literatura,  zlasti  nemška,  je 
rastla  tako,  da  je  preplavila  knjigarne  z  različnimi  deli  o  teozofiji, 
adeptih,  reinkarnaciji,  smrti  itd.  Oglejmo  si  v  naslednjem,  brez 
kritične  primesi,  jedro  teozofske  družbe. 

Teozofi  pravijo:  Cas  lepe  vere  je  minil,  čas  preiskovanja  je 
tu.  Preiskovanje  pa,  ki  samo  razkriva  zmote,  ne  da  bi  dajalo  sred- 
stev, s  katerimi  bi  se  duša  izobraževala  —  razširja  skepticizem. 
Skepticizem  je  brezploden!  On  ne  daje  ničesar,  saj  izvira  iz 
razdiranja ;  on  samo  uničuje.  Človeštvo  pa  se  ne  more  zadovoljiti 
s  samim  zanikavanjem  in  s  samimi  dvomi.  Zato  nastopa  odpor, 
reakcija  z  vso  silo.  Ta  reakcija  vrže  kmalu  našo  dobo  v  naročje 
skrajnjega  ateizma,  ali  pa  jo  pogrezne  v  skrajnji  klerikalizem. 
Kje  rešitev?  —  V  prvotni  filozofiji  Arijcev!  Glavni  namen  teozofske 
družbe  je,  izrvati  naraščajoče  praznoverje  in  skepticizem.  Teozofi 
hočejo  pokazati  iz  starih  virov,  da  si  človek  sam  odločuje  in 
ustanavlja  svojo  bodočnost.  Človek,  pravijo  teozofi,  je  v  svojem 
bistvu  večen  —  če  le  hoče.  Vse,  kar  se  zgodi,  je  samo  pojav  na- 
ravnih zakonov,  katere  umeti  je  dolžnost  vsakega  inteligentnega 
človeka.  A  kakšna  je  dandanes  inteligenca?  Tu  praznoverje,  tu 
materializem !  Eni  brez  vednosti  ustvarjajo  dolge  periode  uniče- 
vanja in  nezavesti.  Prodajajo  svoj  intelekt,  zapirajo  in  oklepajo 
ga  v  ozke  meje  praznoverja.  To  je  proces,  ki  vodi  v  popolno 
propast,  popolno  deformacijo  umskih  zmožnosti.  Drugi  pa  nepre- 
nehoma pospešujejo  svoje  živalske  nagone,  s  polno  zavestjo,  s 
premišljenim  namenom,  vdati  se  v  slučaju  propada  uničenju  in  po 
uničenju  tisočni  degradaciji  duše. 

Taka  inteligenca,  pravijo  teozofi,  vlada  dandanes.  Ljudstvo 
pa  zre  nanjo,  hrepeni  po  nji  kakor  po  popolnem  zgledu,  vrednem 
posnemanja.  Kako  naj  je  drugače?  Ali  ni  inteligenca,  ki  naj  ljud- 
stvo vodi?  Zato  pa  tudi  z  inteligenco  pada  v  propast.  Med  uni- 
čujočim praznoverjem  in  še  bolj  uničujočim  brutalnim  materializmom 
stoji  resnica,  kateri  pa  je  odkazano  le  malo  prostora. 

Smoter  članov  teozofske  družbe  je,  služiti  vsem  kot  bratom. 
To  služenje,  to  človekoljubje  naj  je  vez,  ki  veže  člane  teozofske 

družbe,  od  katerih  se  ne  zahteva  samo  razumevanje  tajne  (eso- 
terične)  filozofije,  ne  želja  po  znanosti,  želja  po  okultizmu  in 
astralnih  planjavah,  temveč  zahteva  se  od  njih,  da  posvete  živ- 
ljenje človeštvu.  Kdor  ne  proizvaja  praktičnega  altruizma,  kdor 
ni  pripravljen  deliti,  kar  ima,  z  bednejšim  in  revnejšim,  kdor  opušča 
pomagati  svojemu  bližnjemu  kateregakoli  plemena,  naroda  ali 
vere;  kdor  sreča  nesrečnega  in  si  zamaši  ušesa,  da  ne  bi  čul 
njegovega  krika;  kdor  čuje,  da  se  kdorkoli  opravlja,  in  ga  ne 
zagovarja,  kakor  bi  zagovarjal  samega  sebe  —  tak  ne  more  biti 
član  teozofske  družbe. 

Člane  teozofske  družbe  naj  veže  bolj  nravna  (etična)  kakor 
umska  (intektualna)  vez.  Družba  ne  sme  skušati  odvrniti  človeka 
od  njegove  vere,  temveč  navaja  naj  ga,  da  se  utopi  globlje  in 
da  zajema  iz  te  globočine  duhovno  hrano,  katere  potrebuje.  Svojo 
tajno  (esoterično)  filozofijo  hoče  podajati  družba  ne  kot  dogmo, 
na  katero  bi  se  moralo  verovati,  temveč  kot  predmet  proučevanja. 
Od  članov  se  zahteva  stroga  toleranca,  kajti  toleranca  vodi  k 
skupnemu  delovanju  za  resnico,  za  lajšanje  predsodkov,  k  opro« 
ščenju  duha,  k  večanju  iskrenega  prijateljstva  in  k  navdušenju  za 
raziskovanje.  Na  ta  način  skuša  družba  nasprotovati  praznoverju 
in  materializmu  ter  širiti  plemenitost,  mir,  dobrohotnost,  ustvar- 
jajoč eno  moč  ljubezni,  ki  naj  zravna  nasprotja  moderne  kulture. 
Svojim  članom  priporoča  družba  sledeče  čednosti :  učenost  t  j. 
zavest  enote  v  vsem,  resnično  in  pravo  ljubezen  t.  j.  zavest,  da 
je  bistvo  nas  vseh  eno  in  isto,  pravo  ponižnost  t  j.  zmago  nad 
osebnostjo,  delavnost,  zmernost,  svobodo. 

To  je  družba.  Ta  družba  pa  ima  svojo  filozofijo,  iz  katere 
zajema  svoje  nazore.  Ta  filozofija  ima  sledeče  glavne  točke: 
1.  sestav  človeka,  2.  reinkarnacija,  3.  karma. 

II. 

Teozofija  uči,  da  sestoji  človek  iz  sedmerih  počel  (princi- 
pov). <  To  je:  človeško  bitje  ima  sedem  različnih  strani;  človeka 
moremo  spoznati  s  sedmerih  različnih  stališč.  Eno  teh  počel  se 
nam  kaže  v  podobi  fizičnega  telesa,  šestero  drugih  principov  pa 
je  pri  ogromni  večini  ljudi  v  latentnem  položaju.  Človeška  zavest 
more   kazati   svoje  delovanje   samo  v  tolikih   merah  in  samo  na 

t  Primerjaj:  Annie  Besant,  Die  sieben  Prinzipien.  Leipzig.  Theoso- 
phische  Central-Buchhandlung. 

tolikih  planjavah,  kolikor  jih  j€  v  človeku  razvitih.  Pod  izrazom 
»planjava«  razume  teozof  stanje  ali  stopnjo  razvoja.  Ko  doseže 
človek  zadnjo  stopnjo  razvoja,  more  živeti  s  popolno  zavestjo 
v  sedmerih   različnih  položajih,   na  sedmerih  različnih  planjavah. 

Nate  zgled !  Vojak  se  nahaja  sredi  najstrastnejSega  boja.  Vsa 
njegova  zavest  se  osredotočuje  (koncentrira)  v  bojni  strasti.  V  tem 
položaju  ne  bo  čutil  ne  lakote,  ne  bolečine,  ki  jo  provzročujejo 
rane.  Dokler  deluje  njegova  zavest  na  ravnini  strasti,  ne  bo  čutil 
ničesar.  Šele  ko  se  strast  pomiri,  razburjenje  poneha,  se  vrne 
zavest  zopet  k  fizičnemu  principu  —  začuti  vojak  bolečino,  ki 
mu  jo  prizadeva  rana.  Tako  pri  vojaku.  Pri  učenjaku  zopet,  ki 
je  zatopljen  v  svoje  sisteme,  se  nahaja  zavest  na  planjavi  inte- 
lekta  itd. 

Sedmeri  principi  človeka  se  dele  v  dva  glavna  dela.  Eden 
obsega  tri  višje  principe  in  ga  imenujejo  »triada«,  drugi  pa  obsega 
štiri  nižje  in  ga  imenujejo  >kvaterniteto«.  Triada  zaznamuje  ne- 
umrjoči  del  človeka  —  kvaterniteta  pa  zaznamuje  smrti  podvržene 
dele.  Teozofi  prištevajo  k  neumrjočemu  delu  »duha«,  k  umrjočemu 
pa  »dušo  in  telo«  ter  posebno  svare,  da  ne  bi  zamenjavali  duha 
z  dušo. 

Oglejmo  si  najprvo  nekoliko  natančneje  umrijivi  del  ali  kva-- 
temiteto  človekovo.  Ta  obsega: 

1.  Fizično  telo  —  Stula  Sharira. 

2.  Astralno  telo  —  Linga  Sharira. 

3.  Življenje  —  Prana. 

4.  Telo  čutov  in  strasti  —  Kama,  ki  je  že  deloma  združena 
z  delom  prvega  principa  triade  ali  nižjim  Manasom  in  se  zato 
tudi  imenuje  Kama-Manas. 

1.  Fizično  telo.  Evropska  znanost  se  boljinbolj  pribli- 
žuje misli,  da  sestoji  človeški  organizem  iz  neštevilnih  živih  bitij, 
ki  grade  Staniče  (celice).  H.  P.  Blavatsktj :  Bis  jetzt  liess  sidi  die 
Wissensdiaft  nodi  nidit  herbei,  gleidi  wie  die  occulte  Lehre  anzu- 
erkennen.  dass  unsere  eigenen  Korper  ebenso  wie  jene  der  Thiere, 
Pflanzen  und  Steine  durdiaus  aus  Lebewesen  (Bakterien)  zusam- 
mengesetzt  sind,  welche  mit  Ausnahme  der  grosseren,  selbst  durch 
das  Miskroskop  nidit  entdeckt  werden  konnen  .  .  .  Nachdem  sidi 
nun  herausgestellt,  dass  die  phijsichen  und  diemisdien  Bestand- 
theile  aller  Lebewesen  die  gleidien  sind,  so  ist  die  Chemie  in  ihrem 
Redite,  wenn  sie  behauptet,  es  sei  kein  Untersdiied  zwisdien 
dem  Stoffe,  aus  weldiem  ein  Odiise  und  jenem,  aus  welchem  der 

Mcnsch  bestcht  Die  occulte  Lehrc  driickt  sich  jedoch  nodi  viel 
bestimmter  und  deutlicher  aus.  Sie  sagt :  Nidit  nur  die  diemisdien 
Bestandtheile  sind  die  gleichen,  sondern  die  namiidien,  ganz  un- 
endlidi  kleinen  und  unsiditbaren  Lebewesen  bilden  die  Atome 
der  Korper  sowohl  des   Berges  wie  des  Stiefmiitterdiens  u.  s.  w. 

Ti  mikrobi  grade  in  stavijo  pod  vodstvom  življenjske  moči 
(Prana)  materialno  telo.  Zavest  molekul  je  samo  fizična  zavest 
Znak  te  zavesti  je  njih  delovanje,  s  katerim  izbirajo  iz  krvi  samo 
one  dele,  ki  jih  potrebujejo,  puste  pa  vse,  kar  ne  morejo  porabiti. 
Vse  to  njih  delo  se  vrši,  ne  da  bi  pri  tem  sodelovala  naša  zavest 
ali  volja.  Tudi  to,  kar  imenujejo  fiziologi  >nezavedajoči  se  spomin«, 
je  spomin  te  fizične  zavesti,  katere  se  v  resnici  toliko  časa  ne 
zavedamo,  dokler  ne  moremo  prenesti  naše  možganske  zavesti 
na  to  ravnino.  Kar  mi  čutimo,  ni  isto,  kar  čufijo  stanice.  Bolečino 
rane  čutimo  s  pomočjo  možganske  zavesti,  ki  deluje  na  fizični 
ravnini.  Zavest  stanic  pa  n.  pr.  povzroči,  da  se  pokvarjen  del 
hitro  popravi.  Ta  poprava  je  delo,  o  katerem  naši  možgani  ni- 
ničesar  ne  vedo.  Vsled  spomina  ponavljajo  celice  vedno  in  vedno 
to  delo,  celo  če  isto  ni  več  potrebno  (oteklina).  Smrt  fizičnega 
telesa  nastopi,  če  se  življenjska  moč  (življenje,  Prana)  oddalji  in 
pusti  mikrobe,  ki  spadajo  vsi  na  ravnino  Prane,  same.  (A.  Besant: 
Der  Tod  und  was  dann?)  Ti  mikrobi  se  razprše,  zveza  med  njimi 
je  pretrgana.  Besant  pravi:  Diese  Zertrennung  nun  ist  eben  das, 
was  wir  Tod  nennen,  wenn  es  iiberhaupt  angeht,  einen  Vorgang 
als  Tod  zu  bezeidinen,  bei  welchem  die  Molekule  des  todten 
Korpers  erst  redit  eine  intensive  Lebenskraft  aussern  .  .  .  Eliphas 
Levi  pa  pravi:  Wedisel  ist  ein  Beweis  von  Bewegung  und  Be- 
wegung  allein  verrat  Leben.  Ein  Leidmam  wurde  nidit  verfal- 
len,  wenn  er  todt  ware,  aber  alle  die  Molekule,  aus  weldien 
er  zusammengesetzt  ist,  sind  lebendig  und  kdmpfen,  um  sich  von 
einander  loszuringen. 

Tudi  materialisti  ne  poznajo  drugega  razločka  med  živim 
in  mrtvim  telesom,  kakor  to,  da  se  nahaja  v  slednjem  slučaju 
življenje  (Prana)  v  latentnem,  v  prvem  pa  v  aktivnem  stanju. 

Smrt  teozofom  ni  torej  nič  drugega  nego  razpad  zvičz^  med 
mikrobi.  Ta  razpad  povzroči  oddaljenje  življenjskega  principa 
(Prane),  ali  pa  če  se  raztrga  zveza  med  fizičnim  in  astralnim 
telesom,  ki  je  nositelj  življenjskega  principa. 

2.  Astralno  telo.  Materija,  iz  katere  je  sestavljeno  to 
telo,   je  prefina,   da  bi  jo  mogli   spoznati  z  našimi   čuti.    Imenuje 

sc  zato  astralna,  ker  je  podobna  oni,  ki  napolnjuje  prostor  in  ki 
sledi  trdi,  tekoči  in  plinasti  materiji.  Astralno  telo  je  natančna  ko- 
pija fizičnega  telesa  ter  se  more  od  slednjega  samo  malo  ločiti. 
Naravna  zveza  med  obema  je  tako  tesna,  da  moremo  na  fizičnem 
telesu  opaziti  rano,  prizadeto  astralnemu  telesu.  Ce  se  loči  astralno 
telo  od  fizičnega,  nastopi  ali  smrt,  ali  pa  zgubi  fizično  telo  samo 
mnogo  svoje  življenjske  moči  v  razmerju,  v  katerem  jo  prvo  pri- 
dobi. To  sledi  odtod,  ker  je  astralno  telo  nositelj  življenjskega 
principa,  ki  izgubi,  če  se  loči  od  fizičnega  telesa,  moč,  s  katero 
vpliva  na  njegovo  muskulaturo.  Tudi  pri  spiritističnih  fenomenih 
igra  astralno  telo  veliko  vlogo.  Bolj  važno  pa  je  to,  da  imajo 
tudi  materialni  centri  čutov  svoj  sedež  v  astraincm  telesu,  ki  tvori 
takorekoč  neko  vez  med  fizičnimi  organi  in  psihičnimi  doznavanji. 
Vtisi  iz  fizičnega  sveta  vplivajo  na  snovne  molekule  fizičnega 
telesa  s  tem,  da  spravijo  v  vibracijo  stanice,  iz  katerih  so  se- 
stavljeni naši  »čutni  organi«.  Ta  vibracija  povzroči  zopet  vibra- 
cijo molekul  odgovarjajočih  organov  astralnega  telesa,  ki  so  se- 
stavljeni iz  mnogo  bolj  fine  snovi.  Ti  povzročajo  zopet  vibra- 
cijo na  še  bolj  fini  snovi  duhovne  (geistige)  ravnine.  S  te  ravnine 
se  zopet  odbijajo  (reflektirajo),  da  morejo  doseči  snovne  molekule 
obeh  možganskih  hemisfer  in  priti  tako  do  »možganske  zavesti«. 
Ta  pot  je  potrebna  zato,  da  nastane  delovanje  »zavesti«.  V  spanju 
kakor  tudi  v  spiritistični  transi  se  navadno  preskoči  prva  in 
druga  stopinja  in  vtisi  izvirajo  z  astralne  ravnine  ter  se  vračajo 
zopet  na  isto,  vsled  česar  ne  puste  nikakega  vtisa  v  možganih. 
Naravni  psihik  bistrovidec  (Hellsehender)  more  povzdigniti  svojo 
zavest  na  astralno  ravnino,  ne  da  bi  zgubil  gospostvo  nad  fizično. 
Vsledtega  more  tudi  vtisniti  svojemu  možganskemu  spominu  zna- 
nje tega,  kar  je  doživel  na  astralni  planjavi. 

Pod  izrazom  »gledanje  v  astralni  luči«  (Hellsehen)  razumejo 
teozofi  bistrovidnost  notranjih  čutov,  t.  j.  onih  čutov,  ki  imajo  svoj 
sedež  v  astralnem  telesu.  To  gledanje  je  dano  od  narave  samo 
nekaterim,  je  pa  v  vsakem  človeku  v  latentnem  položaju. 

Smrt  pomeni  za  astralno  telo  prav  isto  kakor  za  fizično; 
razpad  njegovih  delov,  raztrganje  zy^itzz  med  molekulami. 

3.  Življenje  (Prana).  Predstavimo  si  vesoljstvo  kot  morje. 
Vzemimo  del  tega  morja  in  mislimo  si,  da  plava  v  njem  goba. 
Če  hočemo  govoriti  sedaj  o  morju  ali  o  gobi,  si  moremo  pred- 
stavljati poslednjo  ločeno  od  prvega,  ali  pa  vzamemo  samo  oni 
majhni  del  od  vsega  morja,  ki  napolnjuje  gobo  in  moremo  tako  v 

mislih  drugo  od  drugega  ločiti.  Pravtako  je  vsak  organizem  goba, 
ki  plava  v  oceanu  vesoljnega  (univerzalnega)  življenja.  Ta  organizem 
je  vzel  v  se  samo  tisti  del  življenja,  ki  ga  potrebuje  za  svoj  obsta- 
nek.  Ta,  v  vsakem  posameznem  bitju  se  nahajajoči  del  življenja 
imenuje  teozofija  —  Prana  — ,  da  ga  loči  od  univerzalnega  živ- 
ljenja. Nosilec  tega  principa  je  astralno  telo,  ki  tvori  nekak  most 
med  Prano  in  fizičnim  telesom. 

4.  Kam  a.  Pod  tem  principom  umemo  vsa  nagnjenja,  želje, 
strasti,  ki  jih  uvršča  zapadna  psihologija  v  vrsto  med  instinkte 
in  čute  in  jih  smatra  kot  podvrsto  duha. 

Kama  obsega  torej  čutenje  in  čuvstvovanje  in  jo  lahko  za- 
znamujemo  kot  počelo  naših  strasti.  Vse  živalske  potrebščine,  kakor 
lakota,  žeja,  spolni  nagon  itd.  spadajo  v  okrožje  Kame,  ki  je 
najbolj  materialna  med  vsemi  deli  našega  bitja  in  nas  veže  z  vso 
močjo  na  zemeljsko  življenje. 

Kama  v  zvezi  s  Prano  je  tisti  del  življenja,  ki  se  nahaja  v 
vsakem  delu  našega  telesa,  t.  j.  princip  življenja,  ki  obsega  čute, 

Kama  je  potemtakem  oni  princip,  ki  spravlja  čutna  središča 
v  delavnost.  2e  prej  smo  rekli,  da  so  fizična  središča  čutov  v  zvezi 
s  snovnimi  čutnimi  središči  astralnega  telesa. 

Brez  Prane  pa  ne  bi  mogli  kazati  ti  organi  in  tudi  ne  njih 
središča  svoje  delavnosti.  Prana  ali  življenje  spravlja  te  organe  v 
vibracijo  in  če  ne  bi  bilo  Kame,  principa  čutov,  bi  ostale  te  vibra- 
cije samo  vibracije  na  materialni  ravnini;  Kama  šele  jih  pretvarja 
v  čute.  Čutiti  pomeni  isto  kot  zavest  na  ravnini  čutov,  t.  j.  Kame, 
Če  stori  človek  kako  stvar  v  strasti,  se  nahaja  v  tem  času  njegova 
zavest  na  ravnini  Kame.  Vzemimo  zgled:  Drevo  reflcktira  svoje 
svetlobne  žarke  in  ti  refleksi  se  dotikajo  naših  oči.  V  tem  tre- 
notku,  ko  se  to  zgodi,  začno  fizične  stanice  čutnic  vibrirati.  Na  to 
vibracijo  reagirajo  takoj  zopet  fizična  in  tudi  astralna  središča. 
Vendar  bi  mi  ne  videli  drevesa,  če  se  ne  bi  te  vibracije  dotikale 
tudi  sedeža  čutov  in  če  nam  ne  bi  Kama  omogočila  doznavanja, 

Kama,  združena  z  nižjim  Manasom  (prvi  princip  triade)  tvori 
normalni  človeški  razum  (Verstand). 

V  času  zemeljskega  življenja  je  Kama  brez  oblike  (forme). 
Po  smrti  fizičnega  telesa  pa  dobi  kot  astralno  telo  formo,  t.  j.  kot 
telo,  narejeno  iz  astralne  snovi.  Potem  ga  imenuje  teozofija  »Kama- 
Rupa<c  (»Rupa«        telo  v  sanskritu). 

Daljše  ali  krajše  življenje  Kame-Rupe  je  odvisno  od  njene 
bolj  živalske  in  čutne  naravi.  Kdor  v  svojem  zemeljskem  življenju 

nc  brzda  svoje  živalske  naravi  in  zanemarja  s  tem  intelektualni 
in  duhovni  del,  tega  Kama-rupa  živi  še  dolgo  po  smrti  njego- 
vega fizičnega  telesa.  Ce  pa  v  času  zemeljskega  življenja  strasti 
in  želje  morimo  in  si  tako  večamo  kapital  na  duhovni  ravnini,  bo 
tudi  naša  Kama-rupa  po   smrti   fizičnega   telesa   kmalu  razpadla. 

Sedaj  stojimo  na  meji,  do  katere  je  podoben  človek  živali. 
Kvatcrniteta  samanasebi  brez  vpliva  petega  principa,  t.  j.  Manasa, 
je  samo  žival.  V  zvezi  z  razumom  šele  postane  ta  žival  človek. 

A.  Besant  pravi:  Im  Verlaufc  vergangener  Aonen  s(hwang 
sidi  der  Mensdl  allmShlidi  von  Stufe  zu  Stufe  empor,  einen  Grund- 
thcil  entwi(ikelte  er  nadi  dem  andern,  bis  er  endlidi  als  vom  Geiste 
zwar  ums(hwebte,  von  ihm  abcr  nodi  nidit  durdigedrungene 
Quaternitat  fertig  dastand  und  des  Geistes  harrte,  welcher  ihn  zu 
weiterem  Vorwartss(hreiten  befahigen,  zur  bevvussten  Vereinigung 
mit  dem  Geiste  verhelfen  und  zur  Erfullung  seines  wahren  Daseins- 
zwedces  befahigen  solite. 

Personalni  človek  brez  duha  (Manas)  je  samo  obrazina  (Larve). 
Kvaterniteta  sama  na  sebi  še  ne  stori  človeka,  mislečega  človeka. 

Kvaterniteta  tvori  umrjoči  del  človeka  in  jo  imenuje  teozofija 
osebnost  (personalnost).  Šele  duh  daje  ti  personalnosti  pečat  člo- 
veka. Brez  duha  je  človek  samo  od  svojega  fizičnega  in  astrainega 
telesa  omejeno  bitjo  z  živalsko  dušo,  ki  ima  sicer  strasti  —  ne 
pameti ;  želje  —  ne  razuma  in  tudi  ne  pametno  urejene  volje !  Duh 
šele  nareja  iz  živali  človeka! 

Višji  trije  principi  človeka,  ki  jih  imenuje  teozofija  »triada«, 
SO:  1.  Manas  (nižji  in  višji),  2.  Buddhi,  3.  fltma.  * 

Manas.  Kakor  smo  že  omenili,  tvorijo  nižji  štirje  principi 
človeka  samo  posodo,  ki  jo  smatra  teozof  za  neko  obrazino, 
osebnost  Šele  tedaj,  ko  zavzame  to  posodo  nižjih  štirih  principov 
prvi  izmed  treh  višjih,  t.  j.  Manas,  postane  iz  personalnosti  indi- 
vidualnost. A.  Besant  pravi :  »Manas  je  neumrljivi  individuum,  pravi 
„jaz",  ki  je  vedno  isti,  a  se  oblači  vedno  v  druge  osebnosti.« 
Dobro  pojasnjuje  razmerje  med  nižjimi  štirimi  principi  in  prvim 
izmed  treh  višjih  nagovor  na  novica  teozofije :  »Bodi  vztrajen  kot 
oni,  ki  obstoji  večno.  Sence  tvoje  (t.  j.  osebnost)  žive  in  preidejo, 
kar  pa  bo  ostalo  od  tebe  večno,  kar  v  tebi  spoznava  in  kar  je 
samo  spoznanje,  to  pa  ni  podvrženo  življenju  in  smrti,  temveč 
to  je  človek,  ki  je  bil,  je,  in  ki  bo.  Zanj  ne  bije  nobena  ura.«  Se 
bolj  jasno  je  označila  ta  prvi  izmed  višjih  principov  Blavatski|: 
»Predstavimo  sT  nebeško  bitje  —  kako  je  imenujemo,  je  vseeno  — 

ki  je  po  svoji  naravi  božanstveno,  vendar  pa  še  ne  tako  popolno, 
da  bi  moglo  postati  eno  z  največjim,  najpopolnejšim.  Da  to  postane, 
mora  svojo  naravo  očistiti.  To  pa  more  samo,  ako  individualno 
in  osebno,  t.  j.  duševno  in  telesno  preskusi  v  različnih  poddclih 
univerza  trpljenje  in  veselje.  Mora  torej  potem,  ko  si  je  nabral  v 
najnižjih  delih  najrazličnejše  skušnje,  na  lestvi  bitja  od  klina  do 
klina,  vedno  višje  in  višje  plezati,  da  se  more  preizkusiti  tudi  na 
ravnini  človeka.  Po  svojem  pravem  bistvu  je  to  bitje  duh.  V 
množini  se  imenujejo  ta  bitja  Manasaputra,  t.  j.  sinovi  univerzal- 
nega duha.  To  individualizirano  misel  imenujejo  teozofi  pravi 
človekov  jaz,  t.  j.  v  posodi  iz  mesa  in  kosti  zaprto  misleče  bitje. 
To  so  bitja,  ki  se  kot  angeli,  nebeški  sinovi,  kot  »jazi«  inkarnirajo 
v  nižje  štiri  principe  človeka,  ki  postane  šele  po  tej  inkarnaciji 
in  pozneje  reinkarnaciji  človek. 

Simbolistično  si  zamislimo  lahko  to  tudi  sledeče:  predstavimo 
si  najvišji  izmed  vseh  sedmih  principov  (Atma)  kot  solnce,  ki  po- 
šilja iz  sebe  žarke.  Ti  žarki  so  sinovi  solnca,  poslani,  da  ožive 
materijo.  Mislimo  si  te  žarke  kot  individualnosti,  ki  se,  ne  da  bi 
pretrgali  vez  s  svojim  izvorom,  inkarnirajo  v  personalnost  z  name- 
nom, da  se  spopolnijo  in  očistijo.  To  inkarniranje  se  ponavlja  po 
reinkarnaciji  toliko  časa,  da  se  doseže  najvišja  popolnost.  »Manas« 
se  ne  imenuje  pravzaprav  »duh«,  temveč  »čuvstvo«  (Gemut),  ali 
še  bolje  »misleči,  čuteči,  hoteči  in  se  spominjajoči  princip«  v 
človeku  (A.  Besant). 

Ako  postanemo  pri  tem  petem  principu  človeka,  t  j.  pri 
prvem  izmed  treh  višjih  principov,  združenem  že  s  štirimi  nižjimi, 
ako  postanemo  in  se  zamislimo  v  to  lepo  posodo,  ki  je  spre- 
jela v  se  žarek  božanstva,  se  nam  odpre  morje  vprašanj,  ki  si- 
lijo, da  s  svojo  močjo  prevrnejo  ves  ta  poetično  zamišljeni 
sestav.  Prvo  teh  vprašanj  je,  zakaj  so  se  inkarnirali  ti  nebeški 
sinovi?  Zakaj  je  poslala  najvišja  moč  in  popolnost  iz  sebe  žarke 
in  jih  vtesnila  v  materijo,  ki  zopet  ni  drugega  kot  del  te  popol- 
nosti? Teozof  nas  vede  v  raj:  Bog  ustvari  človeka,  napravi  iz 
materije  telo  in  mu  udahne  dušo,  ki  je  neumrljiva.  Človek  je  po- 
doben angelom.  Toda  Adam  greši  in  da  se  očisti  greha,  mora 
trpeti.  Annie  Besant  nam  slika  celi  proces  sledeče:  Manas  čuti 
pred'  inkarnacijo  ali  reinkarnacijo  privlačno  silo  do  rodbine,  v  kateri 
se  mu  bo  po  materi  rodilo  telo,  ki  mu  bo  služilo  kot  bivališče 
enega  življenja.  Manas  čaka,  da  je  hiša  življenja  gotova  in  takoj 
tukaj  mora  premagati  prvo  težavo.  Ker  je  duhovno  bitje,   ki  živi 

daleč  oddaljeno  od  fizične  ravnine,  ne  more  vplivati  na  materialne 
molekule,  iz  katerih  je  sestavljeno  njemu  določeno  ali  po  njem 
izbrano  bivališče.  Vsledtega  projecira  Manas  del  svoje  substance, 
ki  ga  obda  z  astralno  materijo,  in  prodre  s  tem  celi  sestav  nervov 
še  nerojenega  otroka.  To  projekcijo  Manasa ,  to  njegovo  senco 
ali  žarek  imenuje  teozof  »nižji  Manas«.  Manas  je  tako  razdeljen 
v  vsaki  inkarnaciji  v  dva  dela,  v  nižji  in  višji.  Blavatsky  pravi: 
Manas  se  razdeli  v  dva  dela.  Žarki  večnega,  božjega  duha, 
ki  nastopajo  kot  individualna  bitja,  si  prisvoje  dve  lastnosti: 
aj  prvič  njim  prirojeno,  od  njih  neločljivo  lastnost  proti  božanstvu 
se  povzdigajočega  duha  in  b)  lastnost  človekovega  razuma,  člove- 
kovega živalskega  mišljenja,  poživljajočega  se  od  strasti  (Kama). 

Zakaj  čuti  Manas  privlačno  silo  ravno  v  tej  rodbini,  zakaj 
se  reinkarnira  ravno  v  takem  telesu  in  pod  takimi  pogoji,  o  tem 
govori  železni  zakon  Karme,  ki  pravi,  da  je  vsaka  individualiteta 
odgovorna  za  svoja  dejanja  in  mora  v  tem  ali  v  poznejših  življe- 
njih zadostiti  za  svoje  prestopke.  Teozof  ne  pozna  večnega  pla- 
čila in  večne  kazni,  temuč  vsa  kazen  obstoji  v  ponavljajočih  se 
reinkarnacijah,  po  katerih  se  individualiteta  očiščuje  toliko  časa, 
da  morejo  reinkarnacije  prenehati  in  ostane  večni  žarek  nebeškega 
duha  vekomaj  združen  s  svojim  izvorom,  da  postane  ž  njim  eden 
v  polni  zavesti  sebe. 

Manas  je  most,  ki  veže  nižje  štiri  principe  človeka,  t.  j.  fizično 
in  astralno  telo  in  v  njih  združeno  Prano  in  Kamo  z  višjima  dvema 
principoma,  t.  j.  Atmo  in  Buddhi.  Manas  je  »jaz«,  ki  podaje  eno 
svojih  rok  najvišjima  dvema  principoma,  z  drugo  pa  drži  nižje  tri 
principe.  Od  njega  in  po  njem  je  odvisno,  ali  je  sklenjen  trdneje 
z  nižjimi  principi,  ali  je  moč  zv2Z^  z  višjima  dvema  jačja.  Ce  je 
prvo,  potem  je  treba,  mnogo  mnogo  reinkarnacij,  da  postane  zveza 
z  višjima  principoma  jačja;  če  pa  je  drugo,  potem  preide  kmalu 
moč  višjih  principov  tudi  v  nižje,  jih  očiščuje  in  dviguje  k  sebi.  Po 
višjem  Manasu  se  razliva  milost  božanstva  v  nižji  Manas,  ki  vpliva 
na  človekove  strasti,  jih  blaži  in  plemeniti.  To  razmerje  ozna- 
čuje A.  Besant  takole :  Fizični  človek  je  godalo,  Manas  pa  umetnik, 
ki  se  poslužuje  tega  godala.  Možnost  izvabiti  godalu  glasove  naj- 
potrebnejše harmonije  je  podano  v  prvem,  t.  j.  v  fizičnem  človeku. 
Se  tako  popolna  spretnost  Manasa  ne  more  izvabiti  iz  slabega 
godala  harmoničnih  glasov.  Te  harmonije  pogoj  je,  da  se  zvesto 
preneso  iz  najglobočje  notranjosti  človeka  skrite  božanstvene 
misli. 

Atma  je  najabstraktncjši  del  človekovega  bitja.  Atma  je 
edina  realnost,  ki  se  manifestira  na  vseh  planjavah.  Esenca  je 
vsega  univerza.  Večno  bitje,  iz  katerega  izvirajo  vsa  druga  bitja. 
Odgovarja  bolj  Bogu  nad  človekom,  kakor  Bogu  v  človeku.  Sam 
nezmožen  se  manifestirati  na  nižjih  ravninah,  se  obda  z  njemu 
najbližjim  principom  Buddhi. 

B  u  d  d  h  i  pa  je  možnost,  ki  poznava  pot,  po  kateri  si  pri- 
dobi »jaz«  božje  spoznanje,  t.  j.  spoznavanje  dobrega  in  slabega. 
Buddhi  je  božja  vest  in  duhovna  duša.  Nosilec  Atme  (Secrct 
Doctrine)  Atma -Buddhi  kot  univerzalni  princip  se  mora  najprvo 
individualizirati,  preden  si  more  nabrati  skušenj  in  doseči  samo- 
zavest. To  pa  doseže  s  tem,  da  se  Manas  združi  s  tema  dvema 
principoma  in  da  se  spopolni  na  ta  način  dvojica  v  trojico.  Manas 
je  samo  tedaj  spiritualni  »jaz«,  ako  se  popolnoma  združi  z  Buddhi 
in  nasprotno.  Zato  hrepeni  višji  Manas  nazaj  k  svojemu  izvoru 
k  Atma -Buddhi  prav  tako  kot  hrepeni  v  eni  človeški  dobi  nižji 
Manas  k  višjemu.  Atma  se  imenuje  tudi  oče  v  nebesih.  Nižji 
Manas  zbira  skušnje  ene  človeške  dobe  ter  jih  prinaša  višjemu 
Manasu,  ki  zbira  skušnje  vseh  posameznih  inkarnacij.  Buddhi  se 
združuje  s  tem  višjim  Manasom,  oba  pa  obseva  luč  Atme.  Buddhi 
je  torej  zopet  nekak  most  med  višjim  Manasom  in  Atmo,  kakor 
je  nižji  Manas  most  med  višjimi  in  nižjimi  principi  človeka. 

Ako  pregledamo  sedaj  vseh  sedmero  principov,  dobimo  ne- 
kako sledečo  sliko: 

Triada 

Atma   ^- — 7   Buddhi 

Manas 
(višji,  nižji) 


Kvaterniteta 

Kama   i 1   Prana 

Astralno  telo   I '   FiziCno  telo 


Ker  je  posamezni  človek  samo  mikrokozem  v  makrokozmu^ 
zato  združuje  v  sebi  vse  principe  univerza  in  tudi  celi  univerzum 
se  deli  v  te  sedmere  principe,  katerim  načeluje  vsemogočni  Atma 
—  bog  vsemirja. 

»Povzdigni  oči,  o  Lanoo,  in  povej  mi:  ali  vidiš  eno  samo 
luč  ali  vidiš  različne  luči  na  temnem  polnočnem  nebu?« 

»Jaz  vidim  samo  ^n  plamen,  o  Gucndcva,  na  njem  pa  vidim 
brezštevilno  isker  plamteti .« 

»Tvoj  odgovor  je  izvrsten ;  ozri  se  sedaj  krog  sebe  in  poglej 
v  sebe.  Ali  čutiš  luč,  ki  gori  v  tebi?  Ali  je  ta  luč  različna  od 
luči,  ki  plamene  v  tvojih  sobratih?« 

»Poglej  življenje,  ki  napolnjuje  vse.  Globoko  v  skrivnost  je 
zavito.  Kdo  je  more  umeti,  kateri  jezik  razglasiti  njegovo  bistvo?« 

»Nihče  ga  ni  videl,  nobeno  uho  zaznalo  njegovega  glasu.  In 
vendar  !**  duša  samo  ga  more  umeti,   kadar  preneha  vid  in  sluh.« 

(Bhagavad  Gita.) 


To  so  skratka  povzete  vodilne  misli  iz  skrivne  knjige  teozo- 
fijc.  To  je  vera  teozofov. 

Kaj  naj  rečemo  o  njej?  Ni  treba  besed,  saj  ima  zarisano  v 
vseh  svojih  potezah  jasen  bcleg  svojega  bitja.  To  ni  filozofija, 
ampak  sanjarija  in  pa,  če  hočete,  malo  poezije.  Eksotično  cvetje 
je,  preneseno  tam  od  vzhoda,  kjer  gori  vroče  soince,  kjer  ni  zime, 
kjer  so  mehke  noči  ob  tihih  rekah,  ki  na  njih  cvete  beli  lotus. 
To  je  vera  od  naslad  življenja  utrujenih  ljudi,  ki  so  malokdaj  bo- 
jevali težke  boje  samozatajevanja  in  bi  radi  z  reinkarnacijami 
ubežali  glasom  o  prihodnji  sodbi.  To  je  tudi  vera  ljudi,  ki  ne 
najdejo  utešenja  sanjavim  dušam  v  mrtvem  materializmu,  a  ho- 
čejo imeti  v  modernem  življenju  moderno  vero  in  modernega  boga. 

R  ta  vera  in  ta  bog,  ki  je  le  fikcija  bolestne  domišljije,  nikdar 
ne  utešita  hrepenenja  srca! 

»Povzdigni  oči,  o  Lanoo,  in  povej  mi,  ali  vidiš  eno  samo 
LuC?  .  .  .« 

Samo  eno,   ki  je   pot,   resnica   in   življenje! 

Kristus ! 

Matija  Naglic  in  njegova 
rokopisna  ostalina. 

Prispevki  za  slovensko  slovstveno  zgodovino  i  1680. — 1830. 
PriobCuje  FranCiSek   Rebčl  (Dunaj). 

23.  38>Dobru  opomineine  na  bounike.  Prc^aulcnu 
na   slovenski  govor  od  eniga  slovenskiga  Fajmeshtra. 

V  Zellu  1787.0C* 

V  knjigi  je  najprej  šest  opominjanj  na  bolnike  (str.  3 — 92),  nato 
slede  izpovedne  in  obhajilne  molitve  ter  molitve  k  različnim  svet- 
nikom, priprošnjikom  bolnikov,  k  sklepu  še  priporočenje  duše  v 
zadnjih  trenotkih  in  molitev  po  ločitvi  duše  od  telesa  (str.  93 — 150). 

24.  »Kratka  visha  k'  Bogii . . .  fe  povsdigniti.  Pervizh 
v  latinlki  fprahi  popifsane  od  joanesa  Bona,  sdej  v' 
kragnfko  fpraho  preftavleneodMaKimilianaRedeskina... 

V  Lublani . . .  1789.^2 

Redeskinijev  molitvenik  je  razdeljen  na  devet  poglavji,  vsako 
poglavje  pa  na  več  manjših  delov,  zadnje  poglavje  obsega  na 
str.  217 — 296  po  Nagličevem  »halištru«  45  delov  z  vsakovrstnimi 
vzdihovanji  in  molitvami  k  Bogu  »per  urakaterimo  delu  v  dnevu, 
inu  per  vfakatere  perloshnofti,  in  kar  koli  kej  vidimo  mi«.  —  Knjiga 
uči  kristjana,  povzdigovati  srce  k  Bogu  pri  vseh  in  to  najrazlič- 
nejših priložnostih  in  okoliščinah  človeškega  življenja. 

25.  3t>Sveta  mafha  inu  kcrfhanfku  premifhluvanjc  sa 
ursak  dan  is  f.  pifma  . . .  Gollmayr...  V  Lublani  1797.«^ 

»  Prim.  Simonie  258,  Giaser  I.  205.  —  H  str.  504:  »Halifhter  js  bukovz. 
u  katereh  je  dobro  opominanje  na  bounike,  kako  fe  imajo  tilti  v  neh  bolesni 
sadershati  inu  k  Tmerti  perpravti  inu  koko  fe  ima  bounikam  na  ftrani  Itati, 
v  Zeli  1787.* 

2  Prim.  Simonič  43  pod  »Bona  Joannes,  kardinal«.  Glašer  1. 18t,  Saf.  144. 
—  H  str.  514:  »Halifhter  js  bukovz  molitouskih  leta  1789.  Na  kratko  in  na 
dougo  visho  k  Bogu,  rkus  fnotrejne  inu  fvunajnje  Molituvze  fe  povsdigniti, 
podpisane  od  joanefa  bona,  preloshene  od  MaximiUana  Redeskina,* 

3  Prim.  SimoniC  305  pod  *M^zanguy  F.  P.  abb^*,  Giaser  1. 179,  Saf.  143 
in  145  (Ravnikar).  —  H  str.  522:  »Halifhter  js  bukuv  od  S.  mafhe.  ulublane 
1797:  5.  druki.* 


r~ 

Dr.  Juri  Gollmaijr  je  prestavil  na  slovensko  francosko  nabožno 
knjigo  >Exercices  de  plete,  tircs  de  Tecriture  sainte  et  de  peres 
de  r  eglise«.  S  svojim  molitvenikom  je  dosegel  velikanski  uspeh. 
Od  1.1783.,  ko  je  izšla  1.  izdaja,  do  1.1826.  je  bil  molitvenik  na- 
tisnjen šestnajstkrat,  ozir.  sedemnajstkrat,  ker  je  13.  natisk  izšel  v 
dveh  založbah.  Naglic  je  imel  v  rokah  5.  natisk  iz  1. 1797.  To 
molitveno  knjigo  jako  hvali  Safafik,  ozir.  Cop,  in  morda  bi  ne  bilo 
napačno,  ako  bi  jo  kdo  oskrbel  v  novi  izdaji  za  XX.  stoletje.  Go- 
tovo bi  se  našemu  ljudstvu  zopet  priljubila  prav  tako,  kakor  pred 
100  leti!  Cop  pravi,  da  nobena  »kranjska«  knjiga  ni  doživela  toliko 
izdaj,  kolikor  le-ta.  In  polegtega  nas  opozarja,  da  je  izšla  zadnja 
izdaja  v  8000  izvodih!  —  Iz  tega  razvidimo  tudi,  kako  željno  je 
segalo  po  slovenskih  knjigah  naše  ljudstvo  že  koncem  XVIII.  in  za- 
četkom XIX.  stoletja!  —  12.  izdajo  in  naslednje  je  priredil  sloveči 
Matej  Ravnikar,  ki  je  knjigo  izboljšal  v  jezikovnem  oziru,  in  zato 
je  ta  knjiga  za  nas  Se  tembolj  zanimiva.  »Mit  vorziiglidier  Sorg- 
falt  wurden  die  biblisdien  Lcsestiicke  verdollmetsdit;  die  Psalmen 
eifern   selbst  dem  hebraischen  Metrum  nach«,   pravi  Cop  n.  n.  m. 

Knjižica  je  služila  ko  molitvenik  in  obenem  ko  premišljevalna 
knjiga.  Na  str.  3—80  so  natisnjene  vsakdanje  molitve  in  molitve 
pri  sv.  maši,  na  str.  81 — 150  pa  premišljevanja  za  31  dni  v  mesecu, 
in  prav  v  teh  premišljevanjih  je  prednost  te  knjižice  pred  drugimi 
molitveniki.  Različne  resnice,  ki  jih  priporoča  pisatelj  v  premišlje- 
vanje, so  potrjene  s  primernimi  mesti  iz  sv.  pisma  stare  in  nove 
zaveze.  Ti  oddelki  so  vzeti  zlasti  iz  didaktiških  knjig  stare  zaveze, 
iz  Dejanj  apostolov  in  apostolskih  listov,  polegtega  je  navedeno 
vsak  dan  primerno  mesto  iz  evangelijev.  Na  str.  152 — 223  so  iz- 
povedne in  obhajilne  molitve,  molitev  za  bolnika  in  sedem  spo- 
komih  psalmov,  litanije  vseh  svetnikov  in  pesem  pred  pridigo.  — 
Knjižica  je  torej  zares  zanimiva  v  vsakem  oziru,  zanimiva  ne  le 
za  asketa,   ampak  tudi  za  jezikoslovca! 

26.  3e>Ta  frezhna  inu  nafrczhna  vezhnoft ...  od 
P.  Joannesa  Mana  S.  J U  Lublani  1796.«^ 

To  je  druga  izdaja  knjižice,  ki  je  izšla  v  slovenski  prestavi 
pomnožena   prvič   1. 1768.   Izvirnik  je  bil  laški,   a  je  bil  preložen 

»  Prim.  SimoniC  289,  Giascr  I.  202,  Saf.  134.  -  H  str.  495:  »Halifhter 
js  bukou  od  te  douge  vezhnofti,  od  te  srezhne  inu  nafrezhne  vezhnofti,  inu 
koko  Brumne  duflie  zel  lohka  te  Nebefa,  ta  grefhnik  pak  to  nefrezhno  vezhnoft 
zel  tefhko  fi  saflushi.  inu  koko  jo  imamo  fpremirhluvati  —  leta  1796.« 

tudi  na  nemški  jezik.  Safafik  navaja  za  prvo  izdajo  96  strani.  Po 
Nagličevem  »halištru«  pa  je  obsegala  druga  izdaja  tri  dele,  s  posebno 
paginacijo  za  vsak  del.  Prvi  del  govori  na  57  straneh  o  večnosti 
človeške  duše  in  večnosti  nebes  in  pekla;  drugi  del  obsega  na 
21  straneh  nauk,  kako  se  mora  človek  varovati  greha;  tretji  del 
pa  nas  poučuje  na  47  straneh,  kako  moramo  preživeti  vsak  dan 
v  tednu  Bogu  v  čast.  Najprej  imamo  premišljevanja  za  vsak  dan 
v  tednu;  na  str.  36  tretjega  dela  je  »Nauk  za  kmetiške  ljudi*,  na 
str.  37  pa.  »Nauk  hišnim  gospodarjem  in  gospodinjam^;  nato  sledi 
na  str.  41—47  »Sedem  Regelz^  za  prav  bogoljubno  življenje.  Knjiga 
je  obsegala  torej  v  drugi  izdaji  celotno  125  strani.  —  Opozarjani 
še,  da  je  tudi  Paglovec  v  svojem  »Zvestem  tovarišu«  sestavil  »Rc- 
gelze  ali  vishe  Bogu  flushiti«,  in  sicer  12  »regelc«,  tudi  on  posebno 
za  »kmetiške  ljudi«  (prim.  »Cas«,  L,  str.  454). 

27.  »Kerfhanfku  Premifhluvanjc  . . .  sa  vboshne  . . . 
ludi ...  Od  Joannesa  Stroja  ...  V  Lublani  1792.«^ 

Janez  Stroj  je  knjigo  najpoprej  prestavil  iz  francoskega  na 
nemški  jezik  in  jo  izdal  v  Ljubljani  1.1782.  Naslednje  leto  (1783) 
pa  je  izšla  prva  izdaja  slovenskega  prevoda.  Naglic  je  imel  drugo 
izdajo  iz  1.  1792. 


28.  »Tomasha  Kempensarja  bukve 


« 


2 


Naglic  je  prepisal  naslove  posameznih  poglavji  iz  vseh  štirih 
knjig  Kempčana.  Izdaja,  ki  jo  je  imel  Naglic  v  rokah,  je  obsegala 
349  strani,  kakor  se  razvidi  iz  »halištra«;  mogoče  pa  je  imela 
351  strani,  ker  je  Naglic  zaznamenjaval  stran,  kjer  se  je  poglavje 
pričelo.  Imel  je  torej  eno  izmed  izdaj,  ki  so  izšle  1.1778.,  1788., 
1799.,  kakor  je  razvidno  iz  Simoničeve  bibliografije.  —  Prva  iz- 
daja je  izšla  1. 1745.  na  496  straneh,  naslednje  tri  navedene  izdaje 
pa  so  obsegale  349  strani,  ozir.  351  strani  (tretja  in  četrta  izdaja). 

»  Prim.  SimoniC  498,  Glaser  I.  Dostavki  U.  —  H  str.  416:  »U  cnch 
bukuvzah  Te  najde  lep  nauk  k'  podvuzheniu  inu  k'  troOitu  sa  uboshne,  inu 
take  ludi,  kateri  se  morejo  sa  rvoj  shiveni  terdu  truditi,  je  notri  40  taljov, 
od  Janesa  Stroja  sedainiga  FajmoHitra  na  Iggu,  k  drugim  ven  danu  leti  1792. 
—  beri  kriftian,  boHi  najdou  en  velik  troHit,  ureunim  jnu  fromalhkim  ftanu, 
kir  to  ufelei  od  boga  pride,  krifh,  teshave.«  —  Natančnejše  vsebine  Naglic 
pri  tej  knjigi  ne  navaja,  ampak  je  le  ob  robu  pripisal  Se:  »Oitivila  vfega  je 
90  Fol.*,  t.  j.  90  strani. 

2  Prim.  Simonič  327  in  328.  —  H  str.  585:  »Samerkvanje  teh  pogla- 
vitnih deilou,  kateri  se  v  leteh  bukvah  fnajdejo  Tomanm  Kempenlaria.« 

29.  »Kratko  popifanje  shivlenja  Leonarda  od  Porto 
Mauritio.  Is  lashkiga  v'  Krainsko  prcstavleno  v'  leti 
1798.  V  LublanU^ 

Knjižica  nam  popisuje  najprej  do  str.  63.  zunanje  življenje  in 
javno  delovanje  slovečega  cerkvenega  govornika  Leonarda  Porto- 
mavriškega^  v  drugem  delu  (str.  64 — 131)  pa  se  nam  slika  notranje 
življenje  pobožnega  moža  in  njegove  izredne  čednosti.  Leonard 
je  bil  proglašen  L  1796.  blaženim,  in  ob  tej  priliki  je  popisal  J.  M. 
Masserano  njegovo  življenje  v  laškem  jeziku.  Neki  slovenski  ča- 
stivec  blaženega  Leonarda  pa  je  to  knjigo  prestavil  na  slovenski  jezik. 

30.  »Halifhter  js  Pridig  ena  (—  enega)  patra  u  vele- 
fovim.«  H  str.  72. 

Pred  tem  »halištrom«  je  Nagiič  zapisal  s  svinčnikom:  *te 
Jpifanc«.  Nagiič  je  moral  dobiti  od  nekod  rokopise  več  pridig, 
katerih  glavno  vsebino  nam  tukaj  navaja.  Kdo  bi  bil  ta  pater,  ki 
je  imel  v  Velesovem  pridige,  tega  nisem  mogel  dognati.  Razlagam  • 
si  stvar  tako,  da  je  najbrže  hodil  kak  frančiškan  iz  Kamnika  v 
Velesovo  pridigovat  o  posebnih  prilikah.  Nagiič  nam  omenja  21  pridig 
za  različne  nedelje  v  letih  1793—1796,  1798—1802.  —  Govori  so 
Ibili  ob  sledečih  nedeljah:  1.  nedeljo  v  adventu  (1796),  2.  ned.  v 
postu,  6.  ned.  v  postu,  10.  ned.  po  Binkoštih  (1795),  5.  ned.  po 
Binkoštih  (1795).  poslednjo  nedeljo  (1800),  1.  ned.  po  S.  Treh  Kraljih, 
6.  ned.  po  Binkoštih  (1798),  2.  ned.  v  adventu  (1798),  nedeljo  med 
božičnimi  prazniki,  6.  ned.  po  S.  Treh  Kraljih  (1798),  4.  ned.  po  Bin- 
koštih (1802),  Govor  se  nanaša  vedno  na  dotični  nedeljski  evangelij« 


Tu  se  mi  ponuja  prilika,  da  izpregovorim  nekoliko  o  Nagli- 
čevih  zvezah  z  nekaterimi  duhovniki.  Janez  Bukovnik  na  Sr.  Beli 
pri  Preddvoru  mi  je  pravil,  da  je  Kosmat  (M.  Nagiič)  hodil  večkrat 
k  domačemu  g.  župniku  po  knjige,  a  poznal  se  je  tudi  z  drugimi 
sosednjimi  župniki,  posebno  prijatelja  sta  pa  bila  z  vodiškim  g.  žup- 
nikom. Nagiič  je  vsako  leto  vodil  domačo  sosesko  na  božjo  pot 
na  Skaručino  in  na  Šmarno  goro,  nazaj  grede  pa  se  je  oglasil  pri 
g.  župniku  v  Vodicah.  Tudi  hčer  je  pozneje  omožil  na  Skaručino 
in  jo  je  večkrat  obiskal,  obenem  pa  je  pohitel  še  v  vodiško  žup- 

»  Prim.Glascr  11.296.  —  H  str.  209:  »Halifhtcr  js  Bukovz  Patra  ozhcta 
Leonarda  od  porto  Mauritio;  leta  1798.« 

nišče.  Obrnil  sem  se  pismeno  na  sedanjega  g.  župnika  v  Vodicah, 
duh.  svetn.  Sim.  Žužka,  s  prošnjo,  da  mi  sporoči,  kdo  je  župnikoval 
v  Vodicah  v  prvi  polovici  preteklega  stoletja.  Prejel  sem  takoj  nato 
prijazno  sporočilo,  da  je  župnikoval  od  meseca  avgusta  1. 1813.  do 
1. 1826.  g.  Matej  Peterman,  od  1. 1826.  do  aprila  1. 1852.  g.  jemcj 
Arco,  L  1852.— 1870.  g.  Val.  Bergant,  nato  T.  Kajdiž  do  1. 1888.,  kate- 
remu je  sledil  sedanji  gosp.  župnik.  V  poštev  prideta  Peterman 
in  Arko.  —  Verjetno  je,  da  se  je  Naglic  poznal  z  obema,  gotovo 
pa  z  Arkom.  flrko  je  bil  tudi  slovenski  pisatelj  (prim.  Glaser,  III., 
65).  Rojen  je  bil  v  Dolenji  vasi  poleg  Ribnice  in  je  umrl  kot  proSt 
v  Novem  mestu  1.1868.  Pisal  je  v  »Novice«,  »Danico«,  in  »Drob- 
tinice«. Ta  gospod  je  vsekako  posodil  ali  oskrbel  Nagliču  marsi- 
kako  slovensko  knjigo;  njegov  prednik  Peterman  pa  mu  je  izročil 
morda  rokopis  pridig,  ki  jih  je  imel  nam  neznani  pater  v  Velesovem, 


Ker  sem  že  pri  razmerju  Nagličevem  do  duhovščine,  naj 
še  omenim,  kako  sta  se  pogledala  ob  neki  priliki  Naglic  in  pred- 
dvorski  kaplan  Lovro  Pintar  okrog  leta  1850.  Zgoraj  omenjeni 
Janez  Bukovnik  mi  je  pravil,  da  se  s  Pintarjem  nista  mogla  raz- 
umeti; kot  dokaz  zato  pa  mi  je  navedel  sledečo  dogodbo:  Naglic 
je  postavil  ob  cesti,  ki  pelje  z  Bele  v  Preddvor,  ne  daleč  od  svoje 
hiše,  znamenje  (križ)  in  je  naprosil  Pintarja,  da  je  prišel  znamenje 
—  še  dandanes  imenovano  Kosmatovo  znamenje  —  blagoslovit 
Naglic  se  je  pri  tej  priliki  hotel  »postaviti«  in  govoriti  slavnosti 
primerno  »pridigo«,  toda  Pintar  je  nejevoljen  zamahnil  z  roko  in 
dal  Nagliču  znamenje,  naj  odstopi,  na  kar  je  sam  izpregovoril 
zbranim  vaščanom  nekaj  besedi.  ^ 

»  O  življenju  in  delovanju  Lovra  Pintarja  sem  obširneje  pisal  v  »Dom 
in  Svetu«  1, 1899.,  str.  1  si. 


^^^^^^^^ 


Kulturne  slike  z  Balkana. 

PiSe  dr.  J  os.  Debevec  (Kranj). 

n.  Predsodki  proti  »Latincem«  v  bulgarskih  in  srbskili 
narodnih  pesmih. 

Ni  ga  najbrže  zanimivejšega  ozemlja  na  vsem  božjem  svetu, 
kakor  je  kos  zemlje  med  Carigradom  in  Trstom  —  Balkan!  Kakšno 
živopisano  vrvenje  in  mrgolenje!  Za  jezikoslovca  neusahljiv  vir  opazo- 
vanja: na  tem  razmerno  majhnem  prostoru  prebivajo  Mongoli  (Turki), 
Romani  (Rumuni.  Cincari),  Slovani  (Bulgari,  Srbi,  Hrvatje,  Slovenci), 
Grki,  Albanci  (potomci  starih  Ilirov),  Židje  (20/o).  ciganje,  Armenci. 
Politično  zopet  največja  razkosanost:  turški  absolutizem,  majhna 
kraljestva  in  Avstro-Ogrska.  Tudi  v  verskem  oziru  zelo  velika  raz- 
lika: mohamedanci,  pravoslavni  in  katoličani.  Vse  to  pisano  življenje 
je,  rekel  bi,  pristen  odsev  balkanske  zemlje:  divja  zmes  na  vse  strani 
se  steza jočih  gorovij,  vmes  pa  kotline  ...  A  vkljub  vsej  tej  razno- 
ličnosti  in  pisanosti  je  Balkan  v  eni  reči  enovit:  kakor  se  je  ob 
smrti  Kristusovi  zagrinjalo  v  templju  pretrgalo  od  vrha  do  tal,  tako 
je  tudi  Balkan  razklan  v  dva  ostro  ločena  dela.  Tam,  kjer  sta  trčili 
druga  ob  drugo  grška  (vzhodna)  in  latinska  (zapadna)  kultura,  je 
nastala  razpoka,  jama,  prepad,  ki  se  je  od  stoletja  do  stoletja  širil 
in  je  sedaj  globok  gotovo  kakor  dolina  Jozafat.  In  mi  zapadniki 
sedimo  na  tej  strani  tega  globokega  prepada  in  oni,  vzhodniki,  sede 
na  onem  bregu  in  mi  jim  migamo  z  rokami  ter  kličemo  na  glas: 
zasujmo  prepad,  saj  se  da  lahko  zasuti  in  bodimo  eno!  A  oni  na 
vzhodni  strani  nam  migajo  z  rokami,  češ,  da  nas  ne  razumejo  . . . 
In  ko  jim  pravimo,  da  nas  verske  resnice  vendar  ne  morejo  ločiti, 
saj  tudi  oni  priznavajo  prvih  sedem  vesoljnih  cerkvenih  zborov  in 
s  tem  torej  tudi  primat  papežev,  tedaj  si  tišče  ušesa  in  beže  proč 
od  brega!  In  ko  jih  kličemo  nazaj  ter  prosimo,  da  naj  nam  sami 
povedč,  kaj  imajo  zoper  nas,  se  prične  dolga,  dolga  vrsta  očitkov: 
da  jih  hočemo  zasužnjiti,  podjarmiti,  da  nismo  odkritosrčni,  da  se 
na  nas  ne  morejo  zanesti  ...  Z  eno  besedo:  ločijo  nas  zvečine 
sami  predsodki! 

Odkar  je  po  prvem  grehu  nastal  v  vsakem  človeku  večni 
razpor  med  višjo  voljo,  ki  hoče  dobro,  in  nižjo  slo,  ki  hoče  hudo, 
ne  pozna  človeška  zgodovina  usodnejšega  razpora,  kakor  je  ta  med 
vzhodom   in  zapadom.  Razpor  v  sebi   mora  vsak  sam  popravljati; 

razpor  med  vzhodno  in  zapadno  kulturo  skušajo  poravnati  najboljši 
možje  svetovne  slave.  Taki  so  bili  zbrani  lani  poleti  na  Velehradu.  ^ 
Bil  je  tam  tudi  častitljiv  starček,  nadškof  R.  Menini,  ki  že  27  let 
deluje  med  Bulgari  za  zedinjenje.  Hvalil  je  dobro  ljudstvo  bulgarsko 
ter  izrazil  nado,  da  se  morda  vendarle  povrne  ta  narod  v  naročje 
materino,  ki  je  v  njem  že  nekdaj  bil.  Toda  kaj  pravijo  doma  na 
Bulgarskem?  Prot.  Laskov  je  1. 1905  v  bulgarskem  semenišču  v  Cari- 
gradu razpravljal  o  primatu  in  nezmotljivosti  rimskega  papeža,  pričel 
pa  je  svojo  razpravo  s  tem,  da  je  očital  katoliški  Cerkvi  greh,  ki 
ga  je  imel  odnekdaj  rod  Latincev,  gospostvaželjnost,  ošabnost, 
politično  nezvestobo! 2  —  Lani  pa  je  prinesel  izpod  peresa  nekega 
»Ts«  najuglednejši  bogoslovski  časnik  bulgarski,  C'i>rkoven  Vrstnik. 
1907,  št.  7  (Litt.  Slav.  theol.  IV.,  1,  1908)  odgovor  na  prizadevanje 
Meninijevo  po  uniji,  češ,  da  je  Menini  povračljiv  grešnik,  ki  hoče 
uničiti  bulgarsko  cerkev,  prvo  narodrio  cerkev  na  Balkanu  že  izza 
tisoč  let.  V  XX.  stoletju  hoče  združiti  Bulgare  z  rimsko  cerkvijo,  ki 
jo  je  ravnokar  zapustil  najomikanejši  narod  sveta,  francoski,  da  si 
ustanovi  svojo  narodno  cerkev!  Bulgarsko  cerkev  —  tako  očita  dalje 
isti  pisec  —  zametuje  Menini,  češ,  da  se  v  njej  ljudje  ne  morejo 
zveličati!  Preveč  svobode  da  uživa  ta  tujec  med  Bulgari;  kot  kato- 
liški škof  nima  čisto  nobene  pravice  vtikati  se  v  zadeve  pravoslavnih 
kristjanov;  naj  spoštuje  versko  čuvstvo  Bulgarov,  kakor  tudi  bul- 
garska  cerkev  spoštuje  druge  veroizpovedi.  —  Par  listov  pozneje 
istega  časopisa  (št.  10—19)  pa  razpravlja  Jeromonah  Sofronij  o  po- 
gojih zedinjenja  (»Pri  kakvi  uslovija  e  vozmožno  sedinenieto  na 
sv.  pravoslavna  Bi>lgarska  crkva  s  zapadnata  rimokatoličeska?«)  ter 
pride  do  zaključka:  zedinjenje  je  mogoče,  ako  zapadna  cerkev 
<»pusti  vse  dogmatiške  razlike.  Z  drugimi  besedami  —  nikoli! 

Že  iz  teh  izjav  je  razvidno,  da  je  prepad  globok,  silno  globok 
in  da  na  oni  strani  ni  mdž,  ki  bi  hoteli  delali  most  do  nas. 

A  tako  mislijo  samo  izobraženci,  ali  bolje,  samo  pravoslavna 
duhovščina,  ljudstvo  se  pa  gotovo  ne  meni  za  ta  prepad  med  vzho- 
dom in  zapadom,  med  grško  in  latinsko  kulturo?  Žalibog!  Pred- 
sodek proti  Latincem  in  njih  kulturi  se  je  tako  globoko  zajedel  v 
vse  meso  in  kri  grško  -  pravoslavnih  narodov,  da  ga  poznajo  celo 
narodne  pesmi,  bulgarske  in  srbske. 

Odprimo  katerokoli  zbirko  junaških  pesmi  srbskih! 3 

1  Glej  poročilo  Slavorum  litterae  theologicae,  HI.,  5  (1907). 

2  N.  d.,  L.  4,  str,  172. 

3  V  svojo  sramoto  moram  priznati,  da  doslej  nisem  posnemal  nekega 
že  rajnega  slovanskega  učenjaka,  ki  je  vestno  vsak  večer  še  v  postelji  pre- 
biral srbske  narodne  pesmi;  a  v  svoje  opravičenje  pa  moram  vendarle  po- 
vedati, da  sem  v  tistih  srečnih  časih  dijaških  kot  nižjegimnazijec  v  Ljub- 
ljani s  svetim  navdušenjem  bral  srbske  pesmi  o  kraljeviču  Marku  ter  jih 
potem  kot  rapsod  predaval  soSolcem  na  alojzijeviSkem  vrtu;  čital  sem  bil 
namreč  prav  takrat  neki  izrek  Levstikov,  da  mora  vsak,  ki  hoče  postati 
dober  slovenski  pisatelj,  temeljito  poznati  srbske  narodne  pesmi.  Kupil  sem 
si  torej  s  svojim  bogastvom  zbirko  »Kraljevič  Marko  u  narodnih  pjesmah«. 

Gjurgjo  Smedercvac  (iz  Smcdcreva.  Scmcndria,  trdnjava  na 
desnem  bregu  Donave  v  Srbiji)  je  zasnubil  pri  kralju  AVijailu  v  Du- 
brovniku hčerko  Jerico  (Jerino).  Hudobni,  zviti  kralj  mu  sicer  obljubi 
hčerko,  toda  svetuje  mu,  naj  v  svate  ne  zove  Srbov,  čeS,  da  so 
pijanci  in  prepirljivci,  temveč  Grke  in  Bulgare.  Gjurgjo  se  vrne  domov; 
a  še  med  potjo  ga  dohiti  sel  s  pismom  od  neveste,  ki  ga  zaklinja, 
naj  ne  sluša  njenega  očeta  ter  naj  le  Srbe  privede  s  seboj  v  svate, 
predvsem  kraljeviča  Marka  kot  djevera  (voja).  Junak  potoži  doma 
svoji  majki  nevedoč,  koga  bi  sluSal,  tasta  ali  nevesto?  In  tu  mu 
stara  majka  tako-le  govori: 

»O  moj  sinko,  SmcdercvCc  Gjuro. 
Latini  su  varalice  stare, ^ 
hoče,  sinko,  tebe  prevariti; 
ti  nesluSaj  kralja,  tasta  svoga, 
več  poslušaj  Jerinu  djevojku, 
pa  ti  zovi  Srbe  u  svatove: 
ako  tebi  bude  do  nevolje, 
oni  če  ti  biti  u  nevolji.*^ 

In  pesem  pripoveduje  dalje,  da  je  prav  imela  majka,  ker  zviti 
tast  bi  bil  res  iz  zasede  pomoril  vse  svate;  tako  pa  jih  je  rešil  kra- 
ljevič Marko,  ki  je  kralju  odvzel  glavo. 

Kmalu  nato  se  ženi  srbski  junak  Stojan  Popovič  in  sicer  v  1  a  - 
tinskih  Benetkah  (»u  pitomu  Mletku  latinskome«)  in  kralju  je 
zopet  ime  Mijail  (Mihael),  ki  svetuje  svojemu  bodočemu  zetu  Sto- 
janu  prav  tako,  kakor  gori  dubrovniški  kralj,  naj  ne  zove  v  svate 
Srbov,  ampak  Bulgare  in  Grke.  Komaj  Stojan  dobro  odide,  že  ga 
dohiti  pismo  od  bodoče  punice  (tašče),  ki  mu  piše: 

»Oj  moj  zete,  Popovič  Stojane, 
ti  nevodi  GrkA  ni  Bugard, 
več  ti  zovi  Srbe  u  svatovč: 
Latini  su  stare  varalice, 
bojati  s€  kakve  prijcvare.«^ 

In  res,  kralj  latinski  hoče  Stojana  Ijuto  varati,  toda  Marko 
nezvestemu  Latincu  prekolje  s  topuzom  glavo. 

Uredio  Ivan  Filipovič,  Zagreb,  1880,  XVII  +  423,  in  tolmač  turških  besed  od 
str. 425— 467.  Naučil  sem  se  jih  na  pamet,  da  bi  bilo  vsaj  dovolj  temeljito; 
in  potem  sem  čakal,  kdaj  pride  tisti  blaženi  trenotek,  da  postanem  slo- 
venski pisatelj .  .  .  Sčasoma  sem  seveda  prišel  do  spoznanja,  da  )e  hudo- 
mušni Levstik  gotovo  še  kaj  zamolčal  glede  na  potrebne  lastnosti  sloven- 
skega pisatelja.  No,  četudi  ni  pisateljske  slave,  so  mi  vendar  še  sedaj  po 
skoraj  4X7  letih  ljubi  spomini  na  alojzijeviški  vrt  in  drage  sošolce  in  pa 
Markovega  šarca.  —  Op.  pis. 
*  Podčrtal  pis. 

2  Filipovič.  n.  d.,  str.  124. 

3  Filipovič,  n.  d.,  str.  156. 

»Marko  skide  težku  topuzinu  (=  kij), 

i  zavara  oči  Latininu, 

pa  on  mahnil  težkom  topuzinom 

Latinina  medju  oči  črne, 

oba  oka  njemu  iskočiše  .  .  .« 

Sploh  velja  med  Srbi.  ki  o  njih  poj6  narodne  pesmi,  načelo, 
<la  se  Latincu  ne  sme  nikdar  zaupati.  Ko  se  ženi  Senjanin  Janko 
in  izprosi  devojko  sedem  dni  hoda  daleč  po  ravnem  in  Se  štiri  dni 
čez  hribe,  notri  tam  v  zemlji  latinski,  mu  je  Marko  zadruga, 
a  preden  gredč  po  nevesto,  svetuje  Marko:  Ko  pridemo  v  latinsko 
zemljo  pred  kralja,  nam  bodo  hoteli  mnogobrojni  sluge  vse  odvzeti, 
konje  in  orožje.  Toda  bodite  previdni: 

»Konje  dajte,  oružje  nedajte! 

Kad  sjednemo  u  dvor  za  trpezu, 

britke  sablje  preko  krila  vucte, 

bojna  kopija  sebi  pritežujte, 

kalpačine  {=  sleme)  na  oči  navucte, 

Bogu  morte,  nek  (=naj)  se  počme  kavga  (=  prepir)!«  i 

Zopet  se  je  pokazalo,  da  je  bila  nezaupnost  opravičena:  ko 
drugega  Latinec  ne  more  storiti  svatom,  pa  pošlje  po  dokončani 
svatbi  za  njimi  svojega  najboljšega  junaka  Vilovnjaša,  ki  zajaha 
konja  s  tremi  glavami,  iz  kopit  se  mu  krese  ogenj,  iz  nozdrvi  mu 
šviga  plamen,  iz  oči  strašna  strela,  iz  ušes  pokajo  gromovi  —  ta 
strašni  junak  naj  bi  ugonobil  vse  srbske  svate!  Toda  Marko  ga 
ubije  in  otme  Janku  nevesto. 

Častna  je  naloga  »djevera«,  ki 'spremlja  in  varuje  nevesto, 
dokler  je  ne  pripelje  svojemu  prijatelju  pred  oltar.  Mnogokrat  opravlja 
Marko  ta  posel,  a  vselej  častno!  Tudi  drugi  srbski  junaki  so  pošteni 
djeveri;  samo  eden  je  podel,  kar  jih  pozna  srbska  pesem,  in  ta  je 
—  Latinec.  To  pot  se  ženi  Marko  pri  bulgarskem  carju  Sišmanu; 
za  voja  je  naprosil  doza  beneškega.  Ko  v  sijajnem  spremstvu  peljejo 
nevesto  zagrnjeno  seveda  po  vzhodnem  običaju,  v  Prilip, 

»duhnu  vjetar  u  polju  široku, 
ukaza  se  lice  u  djevojke, 
vidje  lice  dužde  od  Mletakd, 
od  muke  ga  glava  zaboljela  .  .  .« 

Trikrat  poskuša,  da  bi  ženinu  izneveril  nevesto,  a  trikrat  ga 
nevesta  sramotno  odbije  ter  nazadnje  pove  Marku,  ki  preseka  La- 
tinca  na  dva  dela. 

Torej  podlost,  nezvestoba,  to  označuje  Latince  v  srbskih  na- 
rodnih pesmih.  Nič  boljše  ne  sodijo  o  Latincih   bulgarske.^   Se- 


i  Tam,  str.  78. 

2  Pred  seboj  imam  zbirko  nesrečnih  bratov  Miladinovcev,  Zagreb,  1861. 

veda  mora  biti  folija  zopet  ženitba.  V  tem  slučaju  kralj  Latinin 
leni  sina,  ki  je  neizrečeno  grd  (to  tudi  še  povrhu!). 

.  »Ama  mu  je  sin  ot  grdomazen  ('—  grd): 
»      gora  rilka  duri  do  čelbinka  {=^  zgornja  ustnica  sega  noter  do  čela), 
a  dolnja  —  ta  duri  do  pojasa.«^ 

Katera  devojka  bo  takega  marala?  Vendar  pa  kralj  legenski 
(helcnski?)  obljubi  svojo  hčer.  In  zdaj  vabi  kralj  Latinin  svate,  med 
drugimi  tudi  kraljeviča  Marka.  A  ta  je  že  truden  in  sit  svateb:  zato 
pošlje  svojega  sina  Ognjena.  Ognjen  je  diven  mladenič.  Latininu 
pride  torej  to-le  na  misel:  Mojega  sina  se  bo  nevesta  ustrašila;  kaj 
ko  bi  se  Ognjen  izdal  za  mojega  sina?  In  res,  pogodita  se:  nevesta 
bo  sinova;  kar  bo  pa  Ognjen  prejel  darov,  jih  mora  kralj  vse  pre- 
pustiti njemu.  Ognjen  pride  v  mesto  legensko  (helensko):  vse  gleda 
za  njim.  vse  devojke  blagrujejo  nevesto,  in  ta  sama  je  vsa  srečna. 
Pripelje  jo  na  dvor  kralja  Latinina.  Sedaj  bi  moral  Ognjen  dobiti 
vse  dragocene  darove,  a  Latinin  mu  jih  noče  izročiti.  V  silni  togoti 
izdcre  Ognjen  sabljo,  preseče  ž  njo  nevesto  ter  jo  vrže  v  morje; 
nato  divja  domov  k  očetu.  In  ko  ga  oče  vpraša,  zakaj  je  tako  Ijut, 
odgovori  sin: 

»Ti  ne  znajiš,  toga  ščo  da  činiš, 

so  Latini  pobratimstvo  činiš. 

alj  ne  znajiS:  oti  se  (=^  so)  bezverni  (^^  nezvesti). 

kak  ne  kani,  taka  ne  ne  drža.«  2 

Par  pesmi  se  kar  naravnost  pričenja  z  vzklikom: 
Bog  go  ubij  kralja  Latinina! 

in  šele  potem  izvemo,  kaj  je  storil,  da  je  n.  pr.  hotel  zvabiti  turškega 
bega  Rabdula  na  svoj  dvor  s  pretvezo,  da  bo  navzoč  pri  svatbi; 
a  o  pravem  času  spozna  begova  žena  vso  zvijačo,  naprosi  svaka 
svojega  Mirčeta  in  še  tri  junake,  da  gredo  in  ubijejo  kralja  Latinina. 
V  tej  pesmi  pravi  begovica  možu,  naj  nikar  ne  verjame,  kar  mu 
piše  Latinin  —  kralj,  zakaj : 

»Koj  mi  p6šol  pri  kralj  Latinina. 
nikoj  nazot  ne  mi  sje  povratil.«3 

Tudi  krščanski  veri  je  sovražen  latinski  kralj  Trojan  (Trajan). 
Kristjanom  ukaže  zapustiti  vero  v  edinega  Boga  ter  narediti  malika 
iz  srebra.  Toda  Bog  pošlje  zmaja,  ki  zahteva  vsak  dan  človeško 
žrtev.  Slednjič  bi  prišla  tudi  Trojanova  hči  Marija  na  vrsto;  tu 
pa   jej    pride   na   pomoč    neznan   junak,   ki  jo  reši.    Hvaležen  mu 


1  N.  d.,  str.  117. 

2  N.  d.,  str.  122. 

3  Tam.  str.  283. 

jo  hoče  kralj  dati  za  ženo.  A  zdaj  se  junak  razodene.  »Jaz  sem 
sveti  Georgij!  Razruši  malike  in  časti  zopet  pravega  Boga  I«  > 

Iz  navedenih  pesmi  je  razvidno,  da  mržnja  narodnih  pesmi 
bulgarskih  in  srbskih  ni  naperjena  proti  kakemu  posameznemu  na- 
rodu, n.  pr.  italijanskemu,  še  manj  hrvatskemu,  čeprav  sta  katoliške 
vere.  in  da  se  sploh  dogmatiške  razlike  niti  ne  omenjajo,  ampak 
da  mržnja  velja  latinski  kulturi  sploh,  ki  jo  zastopa  »kral> 
Latinin«.  Koder  se  je  razprostirala  grško  -  pravoslavna  cerkev,  torej 
po  vsej  Srbiji  in  Bulgariji,  povsod  so  živeli  predsodki  proti  latinski 
kulturi.  Slovani  so  jih  prejeli  od  Grkov.  Ponavljal  pa  bi  znane  reci, 
ako  bi  omenjal,  da  se  ti  predsodki  niso  pričeli  šele  sFocijem;  gotova 
je,  da  segajo  daleč  nazaj  v  protikrščansko  dobo.  Ni  dvoma,  da  je 
ta  usodepolni  predsodek  pognal  prve  kali  med  starimi  Grki,  ki  sa 
v  svoji  ošabnosti  imeli  vse  druge  narode  za  —  barbare.  V  tej 
svoji  ošabnosti  so  vztrajali  tudi  še  potem,  ko  so  jih  Rimljani  že 
premagali;  rimska  kultura  jim  je  bila  vedno  manjvredna,  zani- 
čevali so  jo  tako,  da  n.  pr.  noben  grški  pisatelj  izza  Avgusta  pa 
do  retorja  Libonija  niti  ne  omenja  rimskih  pesnikov  Vergiiija  in 
Horacija!  Ošabnost,  preziranje!  Rimljani  pa  so  jim  tudi  po  svoje 
vrnili  nemilo  za  nedrago:  ironično  so  jih  imenovali  »Graeculi«, 
kar  bi  se  po  naše  reklo:  sanjač,  morda  »prismoda«,  lahkoživec.  In 
prepad  med  obema  kulturama  se  je  širil ...  In  ko  je  Konstantin  V. 
uskočil  v  Carigrad,  tega  prepada  ni  premostil  ampak  Se  razširil. 

In  tako  torej  stojimo  tostran  prepada  in  kličemo  bratom  onstran: 
Zedinimo  se!  Ali  bomo  Slovenci  imeli  kaj  več  uspeha  ob  tem  trudu? 
Težko,  ker  tudi  mi  smo  »Latinci«!  Kaj  torej  storiti? 

Predsodek  se  rodi  iz  napačnega  spoznanja;  izruje  se  z  resnico. 
Rodil  se  je  pa  tu  najusodnejši  vseh  predsodkov  tudi  iz  ošabnosti; 
torej  tiči  tudi  v  volji,  v  srcu.  In  morda  najbolj  v  živo  ga  je  zadel 
oni  slavni  papež,  ki  se  je  nasproti  ošabnim  carigrajskim  patriarhom 
začel  podpisavati:  »Servus  Servorum  Dei«. 


^= 


Znamenite  starine. 

Poroča  bogosl.  prof.  dr.  ]os.  Gruden  (Ljubljana). 

Kameni  vas  bodo  učili,  česar  vam  ne  bodo  povedali  učitelji. 
Lapides  docebunt  vos,  quod  a  magistris  vestris  non  discetis.  V  teh 
besedah  je  dobro  izražen  pomen  starinoslovja.  Cesar  nam  ne  poro- 
čajo stari  zgodovinopisci,  kar  zaman  iščemo  po  pergamenih  in  kodeksih, 
to  spravi  starinoslovje  na  dan  in  s  tem  izpopolni  znatne  vrzeli  na- 
šega znanja.  Orient,  zibel  stare  poganske  in  krščanske  kulture,  je 
v  tem  pogledu  posebno  znamenita  dežela.  Komu  so  neznane  vele- 

•  N.  m.,  str.  38  nasl. 

pomenljive  asirske  in  babilonske  izkopine,  ki  najsijajneje  potrjujejo 
svetopisemska  poročila  in  osvetljujejo  staro  zgodovino  do  petega 
tisočletja  pred  Kristusom?  —  Znanstvena  preiskava  sirskih  razvalin 
in  maloazijskih  cerkvenih  stavb  je  privedla  do  zanimivega  zaključka, 
da  so  bili  tu  že  v  prvih  stoletjih  krščanstva  vdomačeni  vsi  tipi  srednje- 
veškega romanskega  stavbarstva.  (Prim.  Strzygowski:  »Kleinasien  cin 
Neuland  der  Kunstgesdiichte«.  Leipzig  1903.) 

Zlasti  pa  je  zadnji  čas  Egipet  obračal  nase  pozornost Jirščan- 
skih  starinoslovcev  in  zgodovinarjev.  Leto  za  letom  je  skoraj  prineslo 
nove  najdbe.  —  V  smeteh  neznatne  vasi  Behnesa  (nekdaj  Oxy- 
rhindius)  v  Spodnjem  Egiptu  sta  angleška  učenjaka  B.  Grenfell  in 
A.  Hunt  1.  1897.  našla  cele  koše  papirov.  Prepeljali  so  jih  v  London, 
Berolin,  Pariš  in  Dunaj,  da  jih  ondi  učenjaki  razberč  in  raztolma- 
čijo.  Med  temi  najdbami  je  vzbudil  največ  zanimanja  mal  listič,  po- 
pisan s  sedmimi  reki  Kristusovimi  (Logia  Jesu).  Mnogi  so  že  mislili, 
da  imajo  tu  ohranjen  odlomek  evangelija  (Logoi  kyriakoi),  iz  kate- 
rega da  sta  zajemala  evangelist  Matevž  in  Luka.  Vendar  so  razbo- 
ritejši  kritiki  (Harnack,  Bardenhewer,  Robinson)  kmalu  spoznali,  da 
so  ti  reki  le  gnostiški  patvor  iz  drugega  stoletja  in  da  so  skoraj 
gotovo  povzeti  iz  apokrifnega  »egiptskega  evangelija«.  V  isto  vrsto 
je  prištevati  tudi  drugih  »pet  rekov«,  ki  sta  jih  omenjena  učenjaka 
pozneje  izdala  (»The  Oxyrhinchus  papyri«,  IV.,  London  1904),  in  od- 
lomek nekega  »evangelija«,  ki  ga  je  Harnack  nedavno  ocenil  v 
»Preussisdie  Jahrbucher«  (Februar  1908). 

Drugo  znamenito  egiptsko  najdišče  je  pokrajina  F  a  j  u  m  ,  jugo- 
zahodno od  Kaire,  s  svojimi  obsežnimi  pokop^liščnimi  stavbami, 
starokrSčanskimi  svetišči  in  mnogimi  spomeniki  koptske  umetnosti. 
Tudi  tu  so  se  pod  razvalinami  našle  nekatere  zanimive  literarne 
najdbe,  med  njimi  izpričevalo  (libellus)  za  nekega  krščanskega  od- 
padnika Avrelija  Diogena,  da  je  v  resnici  po  ukazu  cesarja  Decija 
1.  250.  daroval  bogovom. ' 

Za  krščansko  arheologijo  pa  so  bila  zadnja  leta  najpomenlji- 
vejSa  odkritja  nemškega  starinoslovca  Karola  Kaufmanna  v  puščavi 
Marint  južnozahodno  od  Aleksandrije.  V  družbi  z  Ewaldom  Fallsom 
je  v  letih  1906.  in  1907.  temeljito  prciskal  ta  kot  egiptovske  dežele. 
Našel  je  tu  pod  peskom  libijske  puščave  ostanke  najznamenitejšega 
staroegiptskega  svetišča,  svetega  Mena,  in  okoli  njega  celo  mesto  z 
bazilikami,  samostani,  obsežnimi  gostinjci,  delavnicami  in  drugimi 
zasebnimi  hišami.  Pa  sledimo  rajši  njegovemu  poročilu!  (Prim.  Carl 
Maria  Kaufmann:  »Die  Ausgrabung  der  Menasheiligtiimer  in  der  Ma- 
reotlswuste«,  Cairo  1906,  in  pa  »Zweiter  Beridit  iiber  die  Ausgrabung 
der  Menasheiligtiimer«,  Cairo  1907,  Fink  und  Beylander.) 

Ob  poti,  po  kateri  so  hodile  karavane  božjepotnikov  iz  Ale- 
ksandrije k  Jupitru  Amonu  (sedaj  oaza  Siwah),  je  nastalo  že  v  prvih 
stoletjih  krščanstva  po  vsem  oricntu  sloveče  svetišče  sv.  Mena.  In 

»  Opisal  Rauschen:  »Die  widitigcrn  neuen  Funde  auf  dem  Gebietc  der 
šltesten  Kirdiengesdiidite«,  str.  57.  si. 

kakor  nekdaj  tempelj  Amonov,  je  bila  tudi  Menova  cerkev  zname- 
nita božja  pot.  Na  mali  višini  nad  mestom  je  stala  glavna  skupina 
svetih  stavb.  Najstarejša  med  njimi  je  bila  cerkev  nad  svetnikovim 
grobom  z  njegovim  slovečim  kipom  (Menas,  vpodobljen  kot  rimski 
vojščak,  med  dvema  velblodoma).  Tu  je  bila  pa  še  druga  znamenitost: 
sveti  studenec,  ki  je  izviral  globoko  doli  v  kripti,  čigar  zdravilno 
vodo  so  rabili  romarji  kot  uspešno  sredstvo  proti  raznim  boleznim 
in  jo  v  malih  vrčih  raznašali  po  vsem  orientu  (egiptovski  Lourdcsf). 
Poleg  te  prvotne  stavbe  je  pa  stala  še  druga  sijajnejša,  takozvana 
Arkadijeva  bazilika  iz  konca  četrtega  stoletja.  Bilo  je  to  veliko  sve- 
tišče, 57  metrov  v  dolžini,  s  petdesetimi  marmornatimi  stebri,  krasnimi 
atriji,  z  mnogimi  kletmi  in  podzemskimi  katakombami  za  pokopa- 
vanje  mrličev.  Tretje  svetišče  je  bil  baptisterij,  velik  osmerokot  s 
predloženim  atrijem,  edini  svoje  vrste  v  severni  Afriki.  Okoli  te  staro- 
krščanske  akropole  so  se  vrstila  druga  znamenita  poslopja.  Na  severu, 
v  tesnem  stiku  z  baziliko,  se  je  raztezal  samostan  tolike  obsež- 
nosti, da  mu  med  star  okrščan  skimi  zgradbami  te  vrste 
ni  najti  enakega.  Pozidana  planjava  te  redovniške  naselbine 
meri  s  svetišči  vred  40.000 /n^.  Največji  doslej  znani  koinobiji,  »Si- 
meonov Grad«  (Kalat  Senian)  v  Siriji  in  bizantinski  samostan  The- 
bessa  v  severni  Afriki  dosežeta  komaj  polovico  te  velikosti.  Daleč 
za  Menovim  samostanom  pa  ostanejo  slične  naselbine  v  petrejski 
in  sketiški  puščavi.  In  vendar  so  že  poslednje  štele  včasih  na  tisoče 
redovnikov.  Z  marljivim,  trudapolnim  prekopavanjem  so  se  v  tej 
skupini  doslej  razkrila  obsežna  s  stebrovjem  obdana  dvorišča,  veliki 
vodnjaki,  velika  (9X  12'5  m)  z  marmorjem  obložena  dvorana  na  osmerih 
stebrih,  prostor  za  sprejemanje  odličnih  gostov  (tablinum),  gospodarska 
poslopja.  Znano  je,  da  so  imeli  egiptovski  samostani  velike  literarne 
zaklade  in  da  je  bilo  zlasti  Menovo  svetišče  bogato  na  cerkvenih 
dragocenostih.  Sicer  je  bil  samostan  tekom  stoletij  opetovano  oplenjen, 
in  beduini  so  celo  izpod  razvalin  izkopali  vse,  kar  se  jim  je  zdelo 
vredno,  vendar  se  po  pravici  z  veliko  napetostjo  zasleduje  čiščenje 
podzemskih  hodnikov  in  shramb,  v  katerih  se  utegnejo  najti  vsaj 
ostanki  nekdanjega  bogastva.  —  Za  sprejem  romarjev  iz  Libije,  Egipta 
in  drugih  orientalskih  pokrajin,  ki  so  obiskovali  sloveče  Menovo  sve- 
tišče, so  služili  g  o  s  t  i  n  j  C  i  (hospici).  Ta  skupina  sicer  doslej  še  ni 
popolnoma  razkrita.  Vendar  že  izkopani  deli  izpričujejo,  da  imamo 
tu  ostanke  velikanske  zgradbe  v  obliki  rimskega  amfiteatra,  katera 
je  imela  za  središče  velik  vodnjak  (280  m^).  Okoli  njega  so  bile  ko- 
palnice za  može.  žene  in  otroke.  Za  njimi  so  se  vrstila  lepa  stebrišča, 
čakalnice  in  dvorane. 

Najstarejši  deli  Menovega  svetišča  (podstav  grobne  bazilike, 
vodovod)  so  še  iz  poganske  dobe.  Peto  in  šesto  stoletje  znači 
vrhunec  njegovega  sijaja.  Ko  so  se  po  kalcedonskem  cerkvenem  zboru 
(451)  egiptovski  monof iziti  (Jakobiti)  ločili  od  katoliške  cerkve  in 
ustanovili  svojo  cerkev  s  staroegiptskim  (koptskim)  jezikom  v  liturgiji, 
je  prešlo  tudi  Menovo  svetišče  v  njih  oblast.  Bila  je  najponosnejša 
izmed  vseh  koptskih  cerkva.  Zadnja  prezidava  se  je  vršila  pod  patri- 

arhom  Teodorjem  L  730.  — -  Ko  so  se  v  devetem  stoletju  Kopti  uprli 
proti  vladi  Arabcev,  je  egiptski  guverner  za  kazen  dovolil  melkit- 
skemu  (katoliškemu)  patriarhu  Kozmu,  da  je  iz  Menovega  svetišča 
vzel  marmornate  stebre  in  nekatere  druge  dragocenosti.  Vendar  je 
še  okoli  L  1000.  neki  arabski  geograf  videl  mesto  in  cerkev  »okra- 
šeno s  kipi  in  podobami  največje  lepote«.  Moslemini,  fanatični  na- 
sprotniki podob,  pa  so  uničili  vse  umetnine. 

Vnema  in  vztrajnost  krščanskega  starinoslovca  je  zdaj  izpod 
razvalin  spravila  na  dan  to  znamenito  starokrščansko  naselbino  in 
nam  s  lem  odprla  nov  vir  za  spoznavanje  tedanjega  bogočastja, 
umetnosti  in  življenja.  Po  pravici  se  prištevajo  Kaufmannova  razkritja 
najpomenljivejšim,  kar  jih  izza  De  Rossijeve  dobe  pozna  krščanska 
arheologija,  in  profesor  Strzygowski  kliče  spričo  teh  izkopin:  »Kaj 
je  Rim  s  svojimi  katakombami  v  primeri  z  zakladi,  ki  čakajo  še  v 
orientu  vstajenja!« 


Za  katoliško  časopisje! 

Govor  P.  V.  Kolba  S.  J.  (Dunaj).i 

Vojake,  ki  jih  pošlje  domovina  v  boj  zoper  sovražnike,  mora 
domovina  tudi  oskrbeti  in  oborožiti.  S  tem  ne  izkaže  vojakom,  mar- 
več sama  sebi  največjo  dobroto.  S  tem  izpolni  domovina  le  strogo 
dolžnost.  Bojna  sila,  ki  jo  mi  pošiljamo  v  boj,  da  rešimo  grozeče 
propasti  najvišje  dobrine,  da  obranimo',  kar  nam  je  milo  in  sveto, 
ta  bojna  sila  je  katoliški  tisk.  Raditega  je  katoliškega  ljudstva  sveta 
dolžnost,  da  skrbi  ^a  svoj  tisk.  Ta  dolžnost  je  dolžnost  vseh  brez 
izjeme.  Ce  izpolni  ljudstvo  to  dolžnost,  ne  izkaže  dobrote  tisku, 
temveč  samo  sebi.  Da,  s  tem  zadosti  le  kričeči  potrebi,  ki  ji  mora 
zadostiti,  če  noče  bedno  propasti  .  .  . 

Naše  stališče  je:  »Za  vse  je  svet  dovolj  bogat«  —  Kjer  bo- 
hotno živi  v  škodo  in  pogibelj  katoliškega  ljudstva  na  stotine  pro- 
^ozidarskih  judovskih  listov,  bi  pač  moralo  zlahka  uspevati  tudi 
nekaj  katoliških  listov:  ne  le  dva  ali  trije,  marveč  tudi  desetorica; 
ne  le  s  podporo,  temveč  tudi  brez  podpore.  Treba  je  le,  da  izpod- 
rinemo sovražni  tisk,  ki  pije  kri  našega  ljudstva,  nasprotne  časnike,  te 

*  Tu  podajemo  najznamenitejše  odstavke  iz  velikega  govora  prvobo- 
ritelja  za  avstrijsko  »Pijcvo  Društvo«  in  katoliški  tisk,  P.  V.  Kolba.  Govor 
je  imel  na  VI.  avstr.  kat.  shodu.  P.  Kolb  je  imel  pred  očmi  celo  Avstrijo, 
zlasti  pa  Dunaj.  Pri  nas  so  razmere  2e  mnogo  boljše.  Vendar  bo  treba  tudi 
pri  nas  še  boja,  če  naj  iztrebimo  protikrSčansko  časopisje.  Zato  naj  ta  klic 
probudi  tudi  v  slovenskem  krščanskem  ljudstvu  še  več  zavesti  in  moči  za 
boj  zoper  slabe  liste!  Op.  ur. 

zajcdavkc  (parasitc)  na  drevesu  katoliškega  ljudstva.  Treba  je,  da  izrine- 
mo iz  dežele  nasprotno  časopisje,  ki  je  pravi  krvoses  za  naše  ljudstvo. 

To  je  prvi  pogoj,  to  je  tista  osnovna  točka,  ki  je  ne  vpoSte- 
vamo  zadosti. 

Alliance  Israeliteseje  polastila  tiska,  kakor  povsod,  tako 
tudi  v  Avstriji,  da  uresniči  srčno  misel  celega  svojega  načrta,  nam- 
reč misel,  da  njej  po  vsej  pravici  pristoji  gospodarstvo  nad  vsemi 
drugimi  narodi ;  tisk  je,  ki  naj  izvrši  ta  njen  svetovni  načrt:  krščan- 
stvo  versko-nravno-gmotno  ugonobiti  in  na  razvalinah  in  od  raz- 
valin krščanskih  ljudstev  zgraditi  novi  Sion. 

Prva  točka  njenega  programa  je,  ugonobiti  ljud- 
stvo religiozno;  kajti  zgodovina  uči,  da  se  brez  religiozne  pod- 
lage ni  vzdržalo  nobeno  ljudstvo,  ker  se  vzdržati  ne  more.  Odtod 
dvojna  igra  teh  listov:   izločitev  cerkve  iz  vsega  javnega  življenja 

—  pripoznanje,  postavno  varstvo  judovstva.  Nauki  Jezusa  Kristusa 
so  ji  neumnost  in  zmota,  predpisi  talmudovi  neoskrunljiva  svetinja. 
Opresen  velikonočni  kruh  judovski  ji  je  častit  običaj,  zakrament 
presv.  rešnjega  telesa  predmet  strašnega  klevetanja.  Učitelji  njihove 
postave  so  nedotakljive  uradne  osebe,  duhovniki  kristjanov  farji, 
popje,  vredni  le  zaničevanja.  Na  njihove  praznike  naj  se  javne  šole 
ozirajo,  ob  nedeljah  in  praznikih  kristjanov  naj  bodo  dovoljena 
hlapčevska  dela.  Njih  mladina  naj  se  vzgaja  mozaično,  kristjanom 
naj  se  vsili  brezverski  pouk.  Sami  obhajajo  po  običajnih  obredih 
svoje  poroke,  a  divjajo  zoper  svetost  krščanskega  zakona;  sami 
imajo  tisoč  predpisov  za  svoje  pokope,  a  se  bojujejo  za  sežiganje 
krščanskih  mrličev.  Vsak  napad  na  svoje  pristaše  opisujejo  kot  ži- 
vinsko sirovost,  a  vse,  kar  je  krščanskega,  sami  porogljivo  zasme- 
hujejo. Bije  se  boj  za  uničenje  kristjanov.  Vsledtega  se  vežejo  ti 
listi  z  vsem  in  z  vsakim,  da  le  škoduje  krščanski  veri,  slave  vsa- 
kega nasprotnika  krščanstva,  povišujejo  vsakega  duhovnika  odpad- 
nika, podpirajo  vsako  društvo,  odobravajo  vsako  nasilno  odredbo, 
hvalijo  rop  in  tatvino,  če  le  škoduje  cerkvi;  dražijo  vse  divje  na- 
gone na  uničevalni  boj ;  strinjajo  se  z  nameni  prostozidarstva ,  na 
čigar  shodu  v  Parizu  je  izjavil  br.  Cooq:  »Treba  je  iztrebiti  vero 
v  dogmo,  toda  to  framasonu  ne  more  biti  dovolj.  Religija  je  zlo, 
in  iztrebiti  jo  je  treba  najprej  iz  svoje  vesti,  iz  svojega  srca,  iz 
svojega  spomina,  nanovo  začeti  svojo  vzgojo,  če  je  bila  verska,  v 
istem  zmislu  pa  vplivati  tudi  na  ženo  in  otroke.  Naša  dolžnost  je, 
da  preobrazimo  žene  v  prostomiselke  in  vzgojimo  otroke  brez  vsake 
vere.«  To  so  načela,  ki  si  jih  je  osvojil  tudi  slabi  tisk  v  Avstriji; 
bolj  zakrito,  bolj  prekanjeno  v  listih  za  inteligenco,  sirovo  cinično 
v  listih  judovske  socialne  demokracije.    Prva  točka  v  programu 

—  iztrebiti  krščanstvo !  Zakaj  ljudstvo  brez  religiozne  podlage  začne 
brez  upa  propadati  in  propade! 

Druga  točka  v  programu  AUiancc  Israelite  je  —  moralna 
propast  kristjanov. 

Listi,  ki  imenujejo  naše  Bogu  posvečene  samostane  in  redovne 
zavode  kotišča  naslade  in  razbrzdanosti,  prizanesljivo  molče  o  grdo- 


p.  v.  Kolb:  Za  katoliško  časopisje!  237 

bijah,  ki  se  gode  po  salonih  Riehl  ct  consortes;  zakrament  sv.  po- 
kore blatijo,  čeS,  da  je  nenraven,  a  iz  njihovih  romanov  in  feljto- 
nov  se  cedi  cinična  brezsramnost  in  pohot. 

Kako  hrume,  če  se  končno  vendarle  odpravljajo  nespodobne 
slike  iz  izložb,  če  se  prepovedo  pornografične  knjige,  če  se  črtajo 
najnenravnejša  mesta  iz  dramatičnih  del.  Kakor  da  bi  bila  vsa  umet- 
nost le  zato  na  svetu,  da  vsili  človeštvu  nenravnost,  prešuštvo  in 
demoralizacijo.  Kdo  uganja  javno  nesramno  rufijanstvo  v  dobro 
plačanih  oglasih?  Kdo  ščiti  kupčijo  z  dekleti?  Kdo  razširja  ne- 
sramne fotografije,  ki  zastrupljajo  našo  mladino?  Kdo  si  izmišljuje 
zoper  nedolžne  duhovnike  in  menihe  najgrše  pregrehe?  Kdo  brani 
prepisovače  kot  može,  ki  imajo  v  lasti  najvzvišenejšo  vedo?  Kdo 
se  navdušuje  za  klateže  in  morilce  in  deklamira  o  njihovem  blagem 
srcu  in  njihovi  otroški  ljubezni?  Slab  tisk  v  službi  Alliance  Israelite 
v  nravno  pogubo  krščanskega  ljudstva!  Drastičen  zgled  je  slučaj, 
ki  je  o  njem  poročala  »Reichspost«  v  št.  271.  9.  novembra  m.  1. 
pod  naslovom :  »Za  kristjane  bo  že  dobro !«  —  V  Newyorku  je 
sramotno  propadlo  umazano  delo  judovskega  »pesnika«  Salom  Asch, 
»Bog  maščevanja«.  Celo  judovska  kritika  je  z  ogorčenjem  odklonila 
ta  potvor,  ki  se  koplje  v  najnesnažnejših  kloakah  človeškega  žitja, 
ki  pa  ga  je  seveda  svoj  čas  kritika  dunajskega  liberalnega  tiska 
napetolično  slavila.  Najprvo  ni  dovolil  ravnatelj  newyorškega  ju- 
dovskega gledališča  Adler  dela  v  Newyorku  uprizoriti.  Adler  se  je 
izrazil  o  tem  uredniku  newyorškega  »Jiidisches  Tagblatta«-a  tako-le: 
»Ko  sem  namerjal  pred  poldrugim  letom  potovati  po  Evropi,  po- 
prosim tukajšnje  publiciste,  da  mi  imenujejo  nekaj  evropskih  dra- 
matikov, na  katere  naj  se  obrnem,  da  dobim  od  njih  del  za  gle- 
diščne  predstave.  Pri  »Vorwartsu«  so  mi  priporočili  Ascha.  Dospem 
v  Evropo  in  povabim  Ascha  k  sebi.  Odgovori  mi.  da  mi  prinese 
delo  v  Karlove  vare,  pa  da  nima  denarja  za  potne  troške.  Pošljem 
mu  denarja  —  celo  nekolikrat  in  on  pride.  Bral  je  meni,  moji  so- 
progi in  gospodu  Giinzburgu  ravno  končano  delo.  Poslušal  sem  s 
studom  in  grozo.  Ko  konča  svoje  berilo,  pravim:  »Gospod  Asch! 
Vaše  delo  mi  vsiljuje  misel,  da  ste  sami  zrastli  v  taki  hiši.  Jaz 
vidim  v  njem  samo  umazane  misli  in  odurne  slike.  Družinski  oče 
sem  in  sramovati  bi  se  moral  pred  svojo  družino,  če  bi  v  taki  igri 
moral  nastopiti.«  Asch  odvrne  nato:  »Vidim,  da  imate  prav.  To  ni 
delo  za  judovsko  gledališče,  toda  za  krščanski  svet  bo  dobro.«  — 
Kam  smo  prišli,  da  se  tako  govori  o  nas? 

Torej  nravno  uničenje  krščanskega  ljudstva,  to  je  druga  točka 
v  načrtu  judovsko -framasonske  zvezel  Kajti  za  nravno  uničeno 
ljudstvo  ni  rešitve! 

Tretja  točka  v  programu  tega  tiska  je  —  gmotna  pro- 
past krščanstva.  Ta  tisk  služi  njim,  ki  so  obogateli  s  tem,  da 
so  izsesali  kristjane.  Zato  so  naravni  zavezniki  vseh  krvosesov 
krščanskega  ljudstva.  Z  vznemirjajočimi  poročili  določujejo  borzne 
kurze,  ustvarjajo  milijonarje  in  berače,  povzročujejo,  da  akcije  pa- 
dajo in  rastejo,  dvigujejo  in  znižujejo  kredit  držav  v  posamnem  in 

celoti.  Oni  so,  ki  se  upirajo  slehernemu  poizkusu  pomagati  malemu 
obrtniku  in  kmetu  in  bolj  obdačiti  milijonarje.  Neprestano  kriče,  naj 
se  izroči  cerkveno  imetje,  in  skrbno  molče  o  milijonih  svojih  ddo- 
dajavcev.  Ti  listi  so  zagovorniki  krušnega  oderuštva,  mesnega  ode- 
ruštva,  premogovnega  oderuštva  —  vseh  milijonarskih  zvez  in  kar- 
telov,  ki  iztiskavajo  kri  krščanskemu  ljudstvu.  Stalno  zviševanje  cen 
za  vsa  živila,  nečuvene  premogovne  cene,  so  posledica  grozne 
igre,  ki  ji  ti  listi  z  navdušenjem  nazdravljajo.  Da,  ta  tisk  hoče 
gmotno  propast  krščanstva,  hoče,  da  postanejo  vsi  kristjani  helotje 
v  oni  lepi  domovini,  ki  je  bila  svobodna  last  njih  očetov,  ako  no- 
čejo —  kakor  toliko  tisočev  vsako  leto  —  z  beraško  palico  odpotovati 
na  tuje.  Se  enkrat,  tisk,  ki  obvladuje  vso  našo  javnost,  stremi  pa 
določenem  načrtu  za  verskim,  nravnim  in  gmotnim  uničenjem  krščan- 
skega ljudstva.  Zato  podpihuje  k  bratskemu  boju  in  ostri  narod- 
nostno sovraštvo. 

Cujmo  o  tem  še  glas  kijevskega  pravoslavnega  metropolitd 
Flavijana.  V  pastirskem  listu,  ki  ga  je  izdal  nedavno,  pravi:  Odkar 
je  car  dovolil  naši  deželi  tiskovno  svobodo,  nas  je  prepregla  kar 
cela  mreža  časopisov,  ki  so  skoro  izključno  v  judovskih  rokah. 
Zviti  Žid  je  spoznal  takoj  prednost,  ki  jo  ima  tisk  s  svojim  vplivom 
in  se  ni  najmanje  obotavljal  se  ga  polastiti.  Tako  nas  obdaja  zdaj 
na  vseh  straneh  poguben  in  brezbožen  judovski  tisk,  ki  bojuje  ne- 
postaven  boj  proti  vsem  naukom  krščanstva  in  religije  kakor  tudi 
zoper  vse  cerkvene  in  državne  naredbe  in  spodkopava  vse  dru- 
žaljne  in  moralne  temelje.  Tisk  je  velika  nevarnost  za  družino,  za 
državo  in  človeško  družbo.  Njegova  je  glavna  krivda  za  sramotne 
revolucionarne  zločine,  ki  jih  uprizarja  v  naši  nesrečni  domovini. 
Dolžnost  kristjanov  je,  da  svare  povsod  in  neprestano  pred  judov- 
skim tiskom  ter  moško  in  neustrašeno  nastopajo  za  to,  da  zapre 
duri  pred  njim  vsaka  krščanska  hiša.  Godi  se  našemu  ljudstvu^ 
kakor  svoj  čas  indijanom  v  Ameriki  in  še  dandanes  ubogim  zamur- 
cem  v  Afriki.  Njih  poguba  je  bilo  žganje,  naša  poguba  je  slabo 
časopisje.  Dasi  so  propadali-  dušno  in  telesno,  dasi  so  gubili  denar, 
posest,  svobodo,  zdravje,  življenje,  so  vendar  nosili  svoj  zadnji 
imetek  k  prekupcu  za  strup,  ki  jih  je  moril.  Tako  nosi  danes  naše 
ubogo  katoliško  ljudstvo  svoj  denar  v  milijonih  tem  listom,  ki  ga 
zastrupljajo,  plačuje  sramoto,  s  katero  ga  blatijo  ti  listi,  plačuje  vsa 
stremljenja  teh  listov  v  svoj  lastni  propad. 

Kaj  pomagajo  proti  temu  tožbe  v  skriti  tihoti  srca?  Kaj  po- 
maga proti  temu  kazati  na  to,  da  milijoni  niso  zadovoljni  s  tem,  kar 
uče  slabi  listi.  Teh  milijonov,  ki  ne  morejo  govoriti,  teh  srčnih  tožba, 
ki  ne  pridejo  v  javnost,  za  javnost  ni,  javnost  se  zanje  ne  meni  in 
veliko  zlo  brezobzirno  stopa  preko  njih. 

Zato  organizirajmo  lastno  vojsko,  da  ustavi  to  brezsramno 
gonjo  in  odvrne  boj,  ki  preti  ugonobiti  krščanstvo. 

Vun  z  judovskimi  listi  iz  krščanskih  hiš  in  iz  krščanskih  rok; 
kajti  ta  tisk  je  naš  največji,  najsilnejši,  najpogubncjSi  sovražnik,  ki 
trga,  potem  ko  nam  je  vzel  vero  in  nravi,  kruh  od  naših   ust  in 

nas  poganja  kot  berače  iz  dežele  naših  očetov.  Ne  dajajmo  več 
denarja,  da  bi  pitali  te  zveri,  ki  nas  mesarijo.  Kdor  podpira  tak 
časopis,  je  sovražnik  vere,  sovražnik  nedolžnosti,  sovražnik  blago- 
stanja krščanskih  sobratov;  kdor  plačuje  tak  tisk,  je  zaveznik  bogo- 
kletnežev,  lažnivcev,  obrekovavcev.  ljudskih  sleparjev  in  ljudskih 
oderuhov,  katerim  služijo  ti  listi. 

Ko  je  sveti  škof  Remigij  krščeval  kralja  Klodviga,  mu  je  baje 
zaklicali  »Sežgi,  kar  si  dozdaj  molil,  moli,  kar  si  dozdaj  sežigal!« 
Enako  kličemo  tudi  mi  avstrijskim  katoličanom:  Vrzite  proč,  kar  ste 
dozdaj  plačevali,  brali  in  branili,  in  berite  in  podpirajte,  kar  ste 
dozdaj  proč  metah  in  zanemarjali.  Ni  zadosti,  da  iztrebimo  slabe 
časopise  iz  krščanskih  hiš.  ampak  spraviti  moramo  vanje  krščanske 
časopise.  Kako  je  danes  s  katoliškimi  časopisi?  Ce  kličejo  na  po- 
staji imena  časopisov,  kdo  pač  pomisli  katerikrat,  da  bi  utegnil  biti 
vmes  tudi  katoliški  časopis?  Ce  zahteva  kdo  v  gostilnah  in  kavar- 
nah časopisov,  kdo  se  pač  čudi  v  Avstriji\  če  mu  polože  na  mizo 
izključno  slabih,  cerkvi  sovražnih?  Kdor  gre  mimo  razstavljenih 
časopisov,  ali  se  pač  zmeni,  da  so  izloženi  edino  le  slabi  časo- 
pisi? Da,  kdo  se  vznemiri,  če  najde  v  katoliških  družinah  le  ju- 
dovske časopise?  Kaj  bi  se  pripetilo  onemu,  ki  bi  hotel  potožiti 
pred  Juda  »Reichspost«  ali  >Vaterland«!  Pozvali  bi  ga  pred  sodnijo 
radi  zasmehovanja  religije,  ki  je  v  državi  priznana.  Ce  pa  pri- 
nese katoličanu  »N.  Fr.  Presse«  ali  »Arbeiterzeitung«,  dobi  povrh  na- 
pitnino. Da,  je  brez  števila  katoličanov,  ki  komaj  vedo,  da  imamo 
katoliški  tisk.  To  silo,  ki  spi  še  v  milijonih,  katoliško  samozavest, 
je  treba  vzbuditi.  Ako  smatra  Jud  za  razžaljivo,  če  polože  preden] 
krščanski  časopis,  dobro,  mi  vendar  nismo  iz  slabše  snovi,  naj  mi- 
lijoni katoličanov  smatrajo  za  sramoto,  če  jim  vsiljujejo  gnusni  in 
oderuški  tisk  judovstva  z  vsemi  tistimi  klevetami  zoper  vero  in 
nravnost.  Ako  zahtevajo  novine  in  Judje,  da  leže  v  vseh  javnih  lo- 
kalih njihovi  listi,  naj  izsilijo  že  vendar  tudi  katoličani,  da  se  po- 
kaže i  njihov  tisk  v  javnosti,  da  ga  razstavljajo  in  oglašajo.  Bomo-li 
večno  trpeli,  da  zvemo  le  to  od  svetovnih  novic  in  dogodkov,  kar 
ugaja  židovski  zvezi,  in  da  tega  ne  zvemo,  kar  njej  ni  prijetno?  da 
nam  bo  opisano  vse,  kar  se  po  svetu  godi,  le  z  vidika  naših  naj- 
bolj zagrizenih  sovražnikov?  Ali  bomo  še  nadalje  trpeli,  ne  da  bi 
nas  oblila  rdečica,  da  se  nam  rogajo,  če  zahtevamo  na  železnici 
krščanski  list?  Ali  bomo  še  zanaprej  brez  svete  jeze  gledali,  kako 
iščejo  naše  liste  spodaj  pod  drugimi  na  skladnici  v  trafiki?  Ali  ne 
vidimo,  da  to  zaznamuje  sramotno  stališče,  ki  ga  zavzemamo  mi 
katoličani  v  svoji  podedovani  domovini?  Zgoraj  naši  zatiravci  — 
pod  mizo^  na  tleh  katoličani!  To  mora  nehati.  Sredstvo  bodi  agi- 
tacija. Treba  je  poguma  ne  samo,  da  zahtevamo  krščanskih  časo- 
pisov, tudi  za  napitnino  se  ne  smemo  tresti  in  dajmo  natakarju, 
trafikantinji  kako  malenkost  več,  če  ponujajo  katoliške  časopise  ali 
jih  prav  vidno  izjože,  da  delajo  to  potem  z  večjim  zanimanjem. 
Brez  tega  sodelovanja  vseh  nam  nič  ne  pomaga,  če  liste  povečamo 
in  izpopolnimo.  Za  množico  jih  ne  bo. 

Le  dober  katoliški  tisk  je  uspešna  bramba  in  dovoljno  varstvo 
katoliškega  ljudstva.  Kdo  naj  sicer  odkriva  skrivne  ložine  načrte? 
kdo  odgrinja  zlobne  namene  njihovih  pogubnih  zvez?  kdo  trga 
krinko  raz  obraz  sleparskim  kartelom  in  roparjem  na  borzah?  kdo  sveti 
v  jame  podkupljivosti?  kdo  zavrača  laznjlve  očitke,  obrekovanja  in 
jemanje  dobrega  imena,  čemur  je  izpostavljen  vsak  poštenjak  kato- 
liškega ljudstva,  predvsem  njegovi  voditelji?  Odstranite  naše  časopise 
in  noben  človek  ne  zve  več  ničesar  o  besedah  najvišjega  pastirja, 
o  opominih  škofov.  Smrten  molk  zakrije  najsijajnejše  govore  naSih 
zastopnikov,  vsem,  tudi  najsilnejšim  demonstracijam  za  pravice  ka- 
toliškega ljudstva,  vsem  milijonom  protestov  se  bodo  zakonski  raz- 
diravci  in  šolski  reformatorji  smejali  in  z  njimi  se  bo  smejal  svet 
—  Želje,  tožbe,  vsak  klic,  ki  naj  oznani  gorje  tlačenega,  izže- 
manega  katoliškega  ljudstva  utone  v  solzah,  ki  jih  nihče  ne  čuje. 
Tožno  se  poslavljajo  leto  za  letom  desettisoči  obubožanih  izseljencev, 
in  to  nepoznano  širšemu  občinstvu,  ker  ni  nikogar,  ki  bi  razodeval 
javnosti,  kako  rezko  vpijejo  na  pomoč  ubožci.  Od  vsega,  kar  se 
godi  med  katoliškim  ljudstvom,  izve  javnost  le  to,  kar  ji  blagovolijo 
razodeti  njegovi  najstrastnejši  sovražniki. 

Brez  katoliškega  časopisja  je  onemogočeno  milijonom  katoli- 
čanov živo  notranje  občevanje.  Osamljeni  in  razcepljeni  gincjo  v 
boju.  Brez  katoliškega  časopisja  je  neumno  misliti,  da  bi  skupno 
delovali  pri  volitvah,  pri  javnih  zahtevah  za  velika  skupna  dela. 
Brez  katoliškega  časopisja  ni  možno  svetovati  javnosti,  ni  možno 
pojasnjevati  vprašanj,  ko  se  porajajo,  ni  nepodkupnega  vodnika, 
ki  bi  povedal  jasno  in  določno ,  kaj  je  prav  in  kaj  ni  prav,  kaj  koristi 
in  kaj  škodi  kristjanom,  ni  zanje  skupnega  vodstva,  brez  katerega 
se  zmede  tudi  največja  armada;  kajti  brez  katoliškega  časopisja  se 
ne  morejo  ne  duhovni ,  ne  posvetni  vodniki  pogovarjati  z  ljudstvom. 

Na  zadnjem  shodu  v  Pragi  so  svobodomiselci  sklenili  svoje 
prostomiselne  namene  širiti  po  časopisih.  In  kakšni  nameni  so  to? 
Cujmo  najvažnejše  točke: 

Boj  zoper  vsako  religijo;  odpravijo  naj  se  misijoni,  izloči  vera 
iz  šol,  prepovedo  procesije  in  romanja,  odstrani  prisega  pri  sodiščih, 
razpuste  brez  izjeme  vsi  samostani,  razženo  redovniki  iz  bolnišnic  in 
dobrodelnih  zavodov,  uveljavi  sežiganje  mrličev,  odpravi  krščanski 
pokop,  podpirajo  odpadli  duhovniki,  nadzorujejo  dobri  duhovniki. 
To  so  ideje,  ki  naj  jih  razširijo  časopisi  med  naše  katoliško  prebi- 
vavstvo,  ali  bolje,  ki  jih  že  širijo  slabi  časopisi  leta  in  leta  med 
katoliškim  ljudstvom. 

Ali  ni  torej  čas,  da  nastopimo  z  dobrimi  časopisi  v  obrambo 
najdražjih  svetinj?  Dober  časopis  bo  stražil  in  branil  našo  vero, 
dober  časopis  bo  varoval  blagoslov,  ki  rosi  po  misijonih,  dober  ča- 
sopis bo  ščitil  krščansko  šolo  in  družino,  bo  ščitil  svobodno  izvrše- 
vanje vseh  naših  verskih  vaj.  Katoliški  časopis  bo  zid  in  nasip  za  usta- 
nove in  samostane,  ki  jih  je  ustanovila  ljubezen  do  Boga,  za  zavode, 
ki  jih  je  zgradila  ljubezen  do  bližnjega  s  katoliškim  denarjem.  Kato- 
liški časopis  bo  varoval  posvečene  grobove,  bo  varoval  mir  njihov. 

Toda  treba  je  tudi,  da  se  gmotno  povzdigne  naš  tisk,  kajti, 
kdor  ne  pozna  stvari,  ne  ve,  kolike  vsote  so  potrebne,  da  se  more 
poskusiti  naše  časopisje  s  svetovnimi  listi  prostozidarstva.  Tako  ima 
eden  izmed  teh  listov  na  Dunaju,  in  ne  največji,  v  svojem  letnem 
proračunu  le  za  uredništvo  tri  milijone  kron!  Silne  naprave  njihovih 
tiskarn,  stroji,  nagrade,  originalna  poročila,  telefonske  in  telegra- 
fične  zvez^,  plača  urednikov  pri  sovražnih  listih  sili  tudi  katoliške 
liste  na  enake  izdatke,  sicer  pojde  že  naprej  vsak  up  po  vodi! 

Nikjer  na  svetu  nima  opraviti  katoliški  tisk  s  takimi  nasprotniki 
kakor  v  Avstriji.  Časopis  v  malem  obsegu  z  malim  številom  naroč- 
nikov se  ne  more  vzdržavati.  Obrestuje  se  le  časopis  v  velikem 
obsegu.  Saj  to  tudi  sicer  vidimo  sploh  pri  trgovskih  podjetjih.  Mala 
podjetja  propadajo,  iz  velikih  rastejo  milijoni.  Tako  imajo  mnogi 
judovski  časopisi  milijone  prebitka,  mi  pa  vsako  leto  doplačujemo. 
To  se  mora  izpremeniti.  Izpremeniti  moramo  naše  časopise  tako, 
da  ne  bodo  le  izhajali  brez  škode,  ampak  donašali  čisti  dobiček,  ki 
ga  zdaj  požirajo  žepi  judovskih  milijonarjev.  Iz  tega  pa  sledi,  da 
treba  podpirati  iiste.  Pomagajmo  jezdecu  na  konja,  potem  bo  že 
sam  jezdil.  Ce  pa  oskrbimo  svoje  liste,  izkažemo  s  tem  uslugo  ne 
toliko  listom,  ampak  sebi,  katoliškemu  ljudstvu,  ki  potrebuje  listov 
in  je  izgubljeno  brez  njih.  Slabi  smo,  če  je  slaboten  naš  tisk,  močni 
smo,  če  je  močen  naš  tisk. 

Le  po  mogočnem  tisku  moremo  mi,  avstrijski  katoličani,  razviti 
svojo  moč.  Ne  število  katoličanov,  ne  število  njihovih  davkov,  ne 
opravičenost  zahtev,  ki  nam  pripada  vsled  njih,  nam  ne  priskrbi 
potrebnega  ugleda,  ampak  samo  tisk.  Le  to  velja  v  javnosti,  kar  je 
zastopano  v  javnosti  po  tisku.  S  pomočjo  brezvestnega  pa  obsež- 
nega tiska  more  danes  peščica  tujcev  zapovedovati  nam,  ki  tvorimo 
milijone,  more  nam  dajati  postave,  more  nam  kratiti  pravo  in 
nam  ropati  naše  cerkve  in  ustanove,  nas  odrivati  od  vseh  javnih 
mest,  profesur  in  visokih  šol.  Zato  povzdignimo  naš  tisk  gmotno. 
V  Avstriji  izhaja  vsak  dan  v  180.000  izvodih  »Kronenzeitung«,  v 
80.000  izvodih  »Neues  Wiener  Journal«,  v  60.000  izvodih  >Extrablatt«, 
v  45.000  izvodih  »N.  Fr.  Presse«,  v  60.000  izvodih  »N.  Wr.  Tag- 
blatt«.  Kjer  najdejo  te  številke  hrane  za  obstoj  in  razvoj,  tam  jo 
morajo  najti  tudi  katoliški;  ali  pa  prepustimo  vetru  vsa  naša  podjetja 
in  odnehajmo! 

Od  katoliških  milijonov  živi  slabi  tisk  z  vsem  ogromnim  čistim 
dobičkom,  ki  ga  ima  vsako  leto.  To  je  vojni  davek,  ki  si  ga  vsak 
sam  naloži,  ki  pa  ne  sme  več  tja.  Kajti  o  njem  je  dejal  sveti  Oče 
Pij  X.:  »Dolžnost  za  vsakega  je,  da  pomaga  katoliškim  listom  in 
sicer  po  svojih   močeh.« 

Danes  ne  moremo  več  reči,  da  naši  listi  ne  zadoščajo.  Podajajo 
vse,  kar  moremo  zahtevati,  in  to  zanesljivo,  ter  služijo  resnici.  Danes 
ne  morejo  katoliški  politiki  pod  nobeno  pretvezo  več  objavljati 
svojih  nazorov  v  listih,  ki  so  sovražni  krščanstvu.  Da,  prepričani 
smo,  da  se  nikdar  več  ne  bo  ponovila  ta  sramota,  da  bi  moralo 
katoliško  ljudstvo   poizvedovati   v  listih   najbolj  zagrizenih  sovraž- 

nikov,  kaj  mislijo  in  hočejo  njegovi  vodniki.  Ali  se  ne  sliši  to, 
kakor  ko  bi  morali  vojaki  hoditi  poslušat  povelja  k  sovražni  armadi,, 
da  bi  tam  zvedeli  za  povelja  svojih  častnikov?  Kajti  to  se  ne  pravi 
več  boj  bojevati,  to  se  pravi  vdati  se  sovražniku  in  izročiti  svoje 
sobojevnike  njegovemu  zasmehu. 

Cas  take  sramote  je  minil. 

Zdaj  pa  je  čas,  da  porazimo  slabi  tisk,  da  prekrižamo  načrte,, 
ki  naj  bi  iztrebili  krščansko  vero,  zajezimo  okuževanje  javne 
nravnosti,  udržimo  gmotno  propast  krščanskega  ljudstva,  čas,  da 
zmagamo  in  izbi  jemo  orožje  močem,  ki  stremijo  za  tem,  da  vse 
prevržejo,  vse  zvodijo,  da  nahujskajo  narod  zoper  narod.  Cas  je, 
da  utremo  s  katoliškim  tiskom  pot  krščanskemu  ljudstvu,  da  se 
dvigne  versko,  nravno  in  gospodarsko.  Tako  ohranimo  Cerkev  in 
državo  usode,  ki  ju  je  zadela  na  Francoskem,  in  pripomoremo,  da 
nanovo  vzcvete  življenje  krščanskih   narodov! 


C 


Staro  in  novo  v  brzojavni  stroki. 

Poroča   Ferdinand   CilenSek   (Praga). 

V  strojni  tehniki  splošno  velja,  da  se  danes  ne  ve,  kakšno 
novost  utegne  prinesti  jutrišnji  dan.  Zato  se  Amerikanci  ravnajo  po 
načelu:  »Stroji  naj  bodo  poceni,  čeprav  so  vsled  nizke  cene  slabi; 
kajti  preden  se  potarejo,  bodo  iz  mode.« 

Ravno  v  eni  najmodernejših  strok  strojne  tehnike,  v  telegrafiji, 
pa  vidimo  popolnoma  nasprotno,  namreč  občudovanja  vredno  kon- 
servativnost. Enostavni  in  ceni  Morsejev  brzojav,  ki  brzojavlja 
v  samih  pikah  in  črticah,  je  gospodoval  pred  petdesetimi  leti  in 
gospoduje  še  danes!  Ima  pač  nebroj  lepih  lastnosti:  Enostaven  je 
in  se  ne  pokvari  izlepa.  Poceni  je.  Deluje  zanesljivo.  Uradnik  se 
hitro  nauči  z  njim  brzojaviti.  In  ker  je  brzojavljenje  z  Morsejem 
enostavno,  se  pomote  ne  zgode  lahko.  Dalje,  ker  je  stroj  enostaven, 
se  lahko  rabi  za  brzojavljenje  na  velike  razdalje. 

Nikakor  pa  se  n.  pr.  ne  more  na  velike  daljave  brzojaviti  z 
Mercadierjcvim  mnogokratnim  brzojavom,  s  katerim  je  mogoče  ! 

ob  istem  času  po  eni  sami  žici  poslati  dvanajst  različnih  brzojavk.  | 

Mercadierjev   brzojav  ima  na  eni  postaji  12  glasilnih  vilic,   katerih  i 

vsak  posamni  komad  ima  svoj  posebni  ton;  vsi  skup  tvorijo  akord. 
Na  drugi  postaji  je  12  telefonov,  katerih  vsak  je  uglašen  le  na  ene 
imenovanih  vilic.  Kdor  brzojavlja,  udarja  na  ene  vilice,  in  ravno 
taki  udarci  se  na  prejemni  postaji  oglašajo  v  telefonu,  ki  dotičnim 
vilicam  odgovarja.  Lahko  se  na  vseh  12  vilic  hkrati  udarja,  in  sicer 
na  vsake  teh  12  vilic  drugačna  brzojavka,  a  se  vkljub  temu  ne 
zmedo.   Na  sprejemni   postaji  vsak  telefon'  sporoči  svojo  reč  jasno 

ter  brez  pomote.  Ampak  —  te  brzojavke  je  treba  poslušati.  Stroj 
jih  ne  piše.  Kaj  pomaga,  da  se  stroj  ne  zmoti,  ko  se  pa  silno  lahko 
zmoti  človek,  kateri  brzojavko  posluša  ter  zapisuje? 

Mnogokratni  brzojavni  stroji  se  nahajajo  skoro  samo  po  naj- 
večjih mestih  in  na  črtah,  kjer  se  sicer  mnogo  brzojavlja,  pa  bi 
preveč  stalo,  ako  bi  se  napeljalo  mnogo  žic.  Pri  brzojavu  je  namreč 
žica  najdražja  stvar.  Stroški  za  aparate  in  uradnike  v  primeri  s  tem 
izginejo. 

Uvažujmo  n.  pr.,  da  evropsko-indijska  brzojavna  črta  London- 
Teheran  meri  6100  km.  Brzojavni  promet  je  ogromen.  Mnogo  žic 
napeti  bi  bilo  nemogoče.  Uvedli  so  torej  Wheatstonov  brzo- 
daljnopis,.  pri  katerem  se  rabi  AVorsejev  aparat.  Na  njem  znakov 
ne  oddaja  roka,  marveč  oddaja  jih  papirnat  trak,  v  katerega  so 
vsekane  daljše  ali  krajše  luknje  tako,  kakor  je  že  dotični  brzojavki 
primerno.  Papirni  trak  z  nepopisno  naglico  drči  skozi  aparat  in  vsled 
tega  pošilja  stroj  kakor  vsak  drugi  Morsejev  brzojav  daljše  ali  krajše^ 
električne  sunke  po  žici  v  daljavo.  Treba  je  pa  seveda  na  oddajni 
postaji  mnogo  uradnikov,  ki  brzojavke  pripravljajo  za  stroj  s  tem^ 
da  v  papirni  trak  vsekavajo  luknje.  Wheatstonov  aparat  brzojavi 
do  30.000  besed  v  eni  uri. 

Takove  brzodaljnopise  moramo  ločiti  od  mnogokratnih  brzo- 
javov,  katerih  bistvo  je  v  tem,  da  po  eni  žici  hkrati  pošiljajo  raz- 
lične brzojavke. 

Pri  mnogokratnih  brzojavih  se  ponekodi  brzojavlja  tudi  tako, 
da  gredo  od  ene  postaje  do  druge  hkrati  štiri  različne  brzojavke  in 
ob  istem  času  po  isti  žici  od  druge  postaje  do  prve  zopet  štirje  raz- 
lični telegrami.  Torej  osem  brzojavk  hkrati  po  isti  žici.  Brzojavke 
se  pošiljajo  sicer  ne  na  isti,  pač  pa  na  podoben  način,  kakor  pri 
Mercadierjevem  brzojavu.  Prenaša  jih  izmenični  tok,  ki  se  v  eni  sami 
sekundi  premnogokrat  menja.  V  enem  hipcu  šine  tok  na  eno  stran 
in  prenese  silno  majhen  delec  akorda  semkaj;  v  drugem  hipcu  švigne 
tok  na  nasprotno  stran  ter  izvrši  podobno  nalogo  v  nasprotni  smeri. 

Brez  dvoma  je  to  jako  duhovita  ureditev.  Toda  še  duhovitejši 
je  Hughesov  tiskalni  brzojav,  pri  katerem  uradnik  na  oddajni 
postaji  samo  pritisne  tipko,  nosečo  kako  črko,  in  isti  trenutek,  se 
na  prejemni  postaji  dotična  črka  natisne  tako,  kakor  se  n.  pr.  natisne 
v  pisalnem  stroju. 

Mnogokje  je  sestav  tak,  da  po  eni  sami  žici  dva  Hughesova 
brzojava  telegrafirata  na  eno  stran,  dva  druga  pa  isti  čas  na  na- 
sprotno stran.  Ker  je  princip  te  zveze  ravno  isti,  kakor  pri  De- 
lanyjevem  mnogokratnem  brzojavu,  zato  opišemo  samo  zistem 
Delany.  Opis  seveda  ne  more  biti  več  kakor  jako  splošen. 

Pravi  oddajni  in  prejemni  stroj  sta  tudi  pri  Delanyju  ravno 
taka  kakor  pri  Morsejevem  brzojavu.  Polegtega  ima  pa  Delanyjev 
brzojav  na  vsaki  postaji  kolo,  ki  se  vrti  zelo  naglo.  Vrtenje  obeh 
koles  je  popolnoma  enako.  Recimo,  da  so  na  eni  postaji  trije  od- 
dajni stroji,  na  drugi  postaji  pa  trije  prejemni  stroji.  Prej  imenovano 
kolo   n.  pr.  v   vsaki  tisočini  sekunde  pošlje  električen  udarec  proti 

prejcmni  postaji;  toda  urejeno  je  tako,  da  v  prvi  tisočim  sekunde 
gre  udarec  le  skozi  en  oddajni  stroj  na  oddajni  postaji  in  le  skozi 
en  prejemni  stroj  na  prejemni  postaji;  v  drugi  tisočini  sekunde  šine 
tok  skozi  drugi  oddajni  ozir.  prejemni  stroj,  v  tretji  tisočini  sekunde 
šine  samo  skozi  tretji  oddajni  ozir.  prejemni  aparat,  v  četrti  tisočini 
sekunde  gre  spet  le  skozi  prvi  oddajni  oziroma  prejemni  stroj  itd. 
Lahko  stoji  na  oddajni  postaji  tudi  20,  50,  ali  več  oddajnih  apa- 
ratov in  istotoliko  prejemnih  aparatov  na  prejemni  postaji,  a  vseeno 
zadostuje  za  zvezo  ena  sama  žica!  Trdi  se,  da  je  po  Delanyjevem 
zistemu  mogoče  po  eni  žici  odposlati  istočasno  do  dvainsedem- 
deset  različnih  brzojavki 

Vkljub  vsemu  brzojavni  uradniki  niso  prijatelji  mnogokratnih 
brzojavov  in  ima  v  njih  očeh  še  vedno  le  Morsejev  aparat  največ 
veljave.  Naglica  ni  pridna.  Pri  mnogokratnih  brzojavih  je  treba  za 
brzojavkami  dostikrat  vpraševati,  je-li  prejemna  postaja  prav  raz- 
umela. Nekateri  teh  strojev  delajo  uprav  peklenski  ropot,  motijo 
drug  drugega  v  teku,  se  vsled  divje  hitrosti  in  silnih  sunkov  naglo 
pokvarijo,  in  tako  mora  nazadnje  le  spet  Morsejev  stroj  dober  biti. 

So  seveda  številni  mnogokratniki  v  praktični  rabi;  ampak  o 
tem  ni  govora,  da  bi  se  vpeljali  povsod;  niti  ni  gotovo,  bodo  11 
ostali  v  rabi  na  vseh  tistih  postajah,  kjer  se  rabijo  danes. 

Zato  se  ravno  poslednji  čas  v  brzojavni  stroki  mnogo  poskuša 
z  raznimi  novimi  brzodaljnopisi. 

Oddajni  aparat  brzodaljnopisa  je  pri  vseh  zistemih  urejen  v 
istem  zmislu  kakor  pri  Wheatstonovem  brzojavu,  namreč  da  skozi 
oddajni  aparat  z  veliko  hitrostjo  drči  preluknjan  papirnat  trak.  Kaj- 
pada imajo  luknje  pri  vsakem  zistemu  drugačno  obliko.  Kar  se 
prejemnega  stroja  tiče,  bi  bilo  omeniti  Pollak -Viragov  in  pa  Alur- 
rayjev  zistem.  Pri  Pollak-Viragu  se  v  prejemnem  stroju  svetlobni 
žarek  premika  semtertja  po  širokem  traku  fotografičnega  papirja. 
Kakor  so  pri  vsaki  črki  drugače  ustvarjene  luknje  papirnatega  traka, 
ki  drči  skozi  oddajni  stroj,  tako  se  imenovani  žarek  v  prejemnem 
stroju  pri  vsaki  črki  drugače  giblje.  Premice  pa  se  žarek  na  tak 
način,  da  z  razločno  lepopisno  pisavo  v  latinici  spiše  brzojavko  na 
fotografični  papir;  prejemni  stroj  sam  fotografijo  razvije  ter  fiksira, 
tako  da  pride  fotografično  spisana  brzojavka  popolnoma  gotova 
iz  stroja! 

Pollak -Viragov  brzojav  v  eni  uri  brzojavi  do  50.000  besed. 

Murrayjev  brzodaljnopis  ima  to  svojstvo,  da  iz  prejemnega 
stroja  brzojavka  pride  v  obliki  preluknjanega  papirnatega  traku.  In 
ta  trak  gre  potlej  skozi  poseben  »prestavni«  stroj,  ki  se  lahko  zveze 
ali  s  pisalnim,  ali  s  stavnim  strojem,  ali  z  obema  hkrati.  Ce  se 
spoji  z  obema,  se  brzojavka  na  pisalnem  stroju  spiše  v  latinici,  v 
stavnem  stroju  pa  se  isti  čas  ulije  tiskovni  stavek  brzojavke. 

Na  vsak  način:  Non  plus  ultra! 

Murraijjev  aparat  brzojavi  v  vsaki  sekundi  petnajst  črk. 

Ni  dvoma,  da  se  bodo  sčasom  uvedli  brzodaijnopisni  aparati 
po  vseh  telegrafičnih  postajah,  kjer  je  kaj  več  prometa.  Vendar  bo 

brzojavna  stroka  vkljub  temu  ostala  v  znamenju  konservativizma. 
Kajti  poleg  brzodaljnopisnih  strojev  bo  vedno  in  povsodi  treba  za- 
nesljivega Morsejevega  brzojava  za  kontrolo.  Večina  brzojavnih 
postaj  ima  pa  tako  malo  prometa,  da  Morsejev  aparat  sam  popol- 
noma zadošča. 


Ali  si  že  vrgel  kdaj  kamen  iz  viška  v  vodo,  recimo  v  široko 
jezero?  Kaj  si  opazil?  Ko  je  kamen  padel  v  vodo,  je  najprej  ne- 
koliko vode  Sinilo  s  kamnom  vred  navzdol.  Nato  je  na  istem  mestu 
visok  voden  curek  švignil  v  zrak.  Potem  so  se  na  vse  strani  vedno 
dalje  in  dalje  širili  valčki  brez  konca  in  kraja.  Sirili  so  se  more- 
biti prav  do  nasprotnega  jezerskega  brega.  In  kdor  jih  je  tam  za- 
pazil, najbrže  niti  slutil  ni,  kako  so  nastali.  —  Da  se  izrazimo  na 
kratko,  ta  pojav  ni  nič  drugega,  kakor  krasna  slika  brezžičnega 
brzojava.  Kdor  po  Marconijevem  zistemu  brzojavlja,  spušča 
električne  udarce  navpično  v  ozračje.  Kakor  vemo,  je  v  vsakem 
električnem  udarcu  obsežen  tudi  protiudarec.  Saj  električen  udarec 
ni  nič  drugega  kakor  združenje  dveh  nasprotnih  sil.  Ko  torej  spustiš 
udarec  v  ozračje,  hkrati  udari  zračna  elektrika  po  tvoji  v  zrak  mo- 
leči žici  skozi  tvoj  stroj  v  zemljo.  Torej  je  stvar  ista,  kakor  tam, 
ko  si  vrgel  kamen  v  vodo,  in  je  švignilo  nekaj  vode  navzgor  in 
nekaj  navzdol!  Ta  dvojni  vodni  udarec  je  imel  posledico,  da  so  se 
po  jezerski  gladini  na  vse  štiri  vetrove  širili  vodni  valčki.  Udarec 
elektrike  v  zrak  in  iz  ozračja  pa  rodi  to  posledico,  da  se  nad  ze- 
meljskim površjem  črez  hribe  in  doline  ha  vse  štiri  vetrove  širijo 
električni  vali. 

Ko  je  delal  Marconi  prve  poskuse,  se  je  najbolj  bal,  kaj  bo, 
ker  je  zemlja  oblasta.  Toda  pokazalo  se  je,  da  to  ne  bo  največja 
ovira.  2e  1.  1902.  se  mu  je  posrečilo  poslati  brezžično  brzojavko  z 
irske  na  kanadsko  obal.  Tudi  hribi  ne  zapro  pota  brezžičnemu 
brzojavu.  Marconi  upa,  da  bo  brezžično  brzojavljenje  kmalu  cenejše 
kakor  pa  brzojavljenje  po  podmorskih  žicah  (kablu).  Od  3.  februarja 
letošnjega  leta  je  reden  brezžični  promet  med  Londonom  in  Mont- 
realom  v  Kanadi.  Do  konca  februarja  je  bilo  odposlanih  že  119.945 
besedi.  Odpira  se  torej  nova  bodočnost.  Brez  vsake  žice  bodo  kmalu 
nosili  električni  vali  novice  okrog  sveta.  Le  nekaj  greni  še  veselje, 
zlasti  državnikom  in  vojskovodjam. 

More-li  postaja,  ki  te  vale  prejme,  iz  valov  samih  sklepati, 
odkod  so  prišli,  kako  dolgo  pot  so  preleteli?  More-li  oddajna  po- 
staja določiti,  kam  ti  vali  smejo  iti,  kam  pa  ne,  in  kdo  sme  na 
tak  način  poslano  brzojavko  vjeti,  kdo  pa  ne? 

Vse  to  je  nemogoče,  vsaj  doslej. 

Kolikokrat  smo  tekom  zadnjih  petih  let  čitali,  da  se  je  posrečilo 
valnobrzojavni  aparat  uglasiti,  to  je  uravnati  ga  tako,  da  njegove 
brzojavke  ne  more  sprejeti  nihče  drugi,  kakor  samo  postaja,  ki  ima 
na  ravno  tak  način  uglašene  stroje!  A  doslej  so  se  vsi  ti  poizkusi 
izjalovili. 

Zato  si  komaj  upamo  poročati  o  najnovejšem  poizkusu  te  vrste. 
Morda  se  tudi  ta  ne  bo  obnesel? 

Danski  tehnik  Poulsen  je  namreč  po  brezžičnem  brzojavu  začel 
pošiljati  brzojavke  na  ta  način,  da  gre  električen  udarec  skozi  ob- 
ločno  svetilno,  preden  šine  v  ozračje.  Bravcu  je  znano,  da 
obločnica  »poje«.  In  ton  svoje  obločnice  naravnava  Poulsen  tako. 
da  more  njegove  valne  brzojavke  sprejemati  samo,  kdor  ima  pre- 
jemni  stroj  »uglašen«  tako,  kakor  je  Poulsenovi  obločnici  primerno. 

Dokler  se  ta  iznajdba  v  praksi  ne  obnese,  nas  mnogo  bolj 
zanima  neka  druga  pridobitev,  tičoča  se  valne  telegrafije,  namreč, 
da  je  sedaj  že  mogoče  za  jako  nizko  ceno  dobiti  stroje,,  s 
katerimi  se  lahko  brzojavi  hrez  žice.  To  je  za  naše  ljudske  šole 
posebnega  pomena.  Na  valnobrzojavnem  aparatu  i  lahko  učitelj  deci 
razloži  ves  magnetizem  in  vso  elektriko.  Pripraven  aparat  je  polaj- 
šanje  za  učitelja  in  učence.  In  navsezadnje:  Nekaj  morajo  pa  vendar 
le  tudi  Ijudsko-šolski  učenci  izvedeti  o  najnovejših  pridobitvah  na 
polju  praktične  fizike! 

1  Pri  tvrdki  Vejtruba  v  Pragi  (Stare  mčsto.  Male  ndmčsti)  se  za 
44  kron  dobi  valnobrzojavni  aparat  z  vsemi  potrebščinami,  ki  spadajo  k 
njemu.  Zraven  je  tudi  obširno  tiskano  navodilo,  kako  se  aparat  rabi. 


^— i>^^^^^ 


Nove  knjige. 


].  Flis,  korar.  Umetnost  v  bogocastni  službi.  V  Ljub- 
ljani 1908.  80.  281  str.  in  XIX  tab. 

Gospod  prciat  Flis,  ki  je  1.  1885.  v  svojih  »Stavbinskih 
slogih«  prvi  med  Slovenci  v  domači  besedi  popisal  in  v  izbranih 
slikah  razkril  početek  in  razvoj,  lepoto  in  veličje  krščanskih  cerkvfi, 
je  letos  izdal  novo  knjigo,  ki  nas  vodi  v  božji  hram  in  nam  kaže. 
kako   umetnost  znotraj   v  cerkvi  služi  bogočastju  in  bogoljubju. 

Knjiga  govori  o  vsem,  kar  se  rabi  pri  sv.  daritvi,  pri  zakra- 
mentih in  blagoslovih  vsak  dan  in  v  praznike.  Razvrstil  pa  je  pisatelj 
vso  snov  v  pet  oddelkov  tako,  da  razlaga  najprej  opravo  v  prez- 
biteriju:  oltar,  tabernakelj,  križ,  kelih,  monštranco,  svečnike,  masno 
knjigo  in  kar  je  Se  drugega  treba  pri  službi  božji;  niti  zvončkov 
in  gasilnika  ni  prezrl.  Oprava  v  cerkveni  ladiji:  prižnica,  krstni 
kamen,  izpovednica.  klopi,  orgle  ...  so  opisane  v  drugem  oddelku; 
sem  je  pritegnil  pisatelj  tudi  zvonove,  uro,  pokopališča  in  božji  grob. 
V  tretjem  oddelku  je  nakratko  povzel;  kar  treba  v  umetniškem  oziru 
vedeti  o  znamenjih,  križevem  potu,  jaslicah,  oljskih  gorah  in  svetih 
stopnjicah.  O  liturgični  obleki  razpravlja  četrti  oddelek,  peti  pa  o 
slikah  in  kipih  v  cerkvi.  Ob  koncu  so  zbrana  glavna  načela  o 
umetnosti  in  v  ljubljanski  škofiji  izdane  odredbe  o  cerkvenih  umetninah. 

Ce  knjigo  pazljivo  prebiramo,  hitro  vidimo,  da  jo  je  napisal 
mož  izkušnje  za  praktično  uporabo.  Pripovedovanje  je  gladko,  doka- 
zovanje lahko  umevno;  časih  nam  z  eno  samo  primero  vse  pojasni; 
ko  n.  pr.  govori  o  zeleni  barvi  liturgičnih  oblačil,  pravi  o  njej,  da 
je  živo  svetlozelena,  kakor  bukovje  spomladi  (str.  181); 
s  tako  primero  nam  vse  pove. 

O  vsaki  stvari  nam  pisatelj  najprej  poda  kratek  zgodovinski 
pregled  o  njenem  razvoju;  potem  razloži  višji  simbolični  pomen, 
ki  ga  ji  Cerkev  prideva;  in  slednjič  navede  najnovejša  cerkvena 
določila  in  doda  praktične  nasvete.  V  zgodovinskem  raziskavanju 
bi  se  tej  in  oni  pisateljevi  misli  dalo  kaj  prerekati,  —  pa  saj  učeni 
arheologi  sami  niso  edini  med  seboj  —  v  praktičnih  nasvetih 
je  prelat  Flis  mojster.  Kdor  bo  pri  nas  vprihodnje  kaj  novega  na- 
pravljal  v  cerkvi,  mu  ne  bo  več  treba  iskati  navodila  po  nemških 
ali  drugih  nam  tujih  knjigah;  v  Flisovi  knjigi  je  zbrano  vse,  na  kar 
treba  paziti,  da  bo  stvar  ustrezala  svojemu  namenu,   a  bo  obenem 

tudi  umetniško  dovršena.  Čudno  je,  pa  resnično,  da  n.  pr.  veliki 
arhitekti  ne  znajo  umeriti  cerkvenih  klopi  ali  prikladnih  izpovednic. 
Prelat  Flis  nam  je  oskrbel  o  vseh  teh  stvareh  natančne  mere,  ki 
so  preizkušene  kot  najboljše. 

Zgledov  za  svoj  nauk  išče  pisatelj  najprej  v  domači  deželi : 
če  doma  ne  najde  primerne  oblike,  gre  k  našim  sosedom  na  Šta- 
jerskem, Koroškem,  v  Istriji,  in  šele  nazadnje  v  druge,  tuje  kraje. 
Tega  načela  se  je  držal  tudi  pri  podobah,  ki  so  na  koncu  knjigi 
pridejane:  izmed  32  slik  je  13  posnetih  po  umetninah  iz  domačih 
cerkva. 

O  rahlem  čutu  pisateljevem  za  to,  kaj  pristoji  v  cerkev,  nam 
pričajo  opombe  o  svetih  podobah  na  čipkah  pri  albah  in  koretljih 
(str.  195)  in  o  oblačilih  pri  kipih  in  slikah  (str.  231).  Na  isti  strani 
(231)  je  izražena  tudi  misel,  ki  je  vredna,  da  bi  jo  vpoštevali  v 
marsikateri  naši  cerkvi:  »V  cerkev  naj  se  ne  postavlja  preveč  podob . . . 
Nikakor  ne  izpodbuja,  če  so  vse  stene  in  vsi  koti  zastavljeni  s  po- 
dobami in  kipi.« 

V  splošnih  načelih,  ki  jih  g.  prelat  razvija  ob  koncu  svojega 
dela,  poudarja  zlasti  namen  cerkvene  umetnosti;  iz  namena  po- 
sname, kakšen  bodi  krščanski  umetnik.  »Prav  je  to 
spoznal,«  tako  beremo  ob  koncu  tega  poglavja,  »pošten  oče  iz 
slovenske  umetniške  družine,  ki  je  svojemu  sinu,  tudi  umetniku,  dal 
kratek  nauk:  Sin  moj,  ako  hočeš  slikati  za  cerkev,    moli!«  ; 

Vemo,  da  to  in  ono  v  knjigi  ne  bo  vsakemu  po  godu.  Da 
pa  pisatelju  ne  bomo  delali  krivice,  moramo  imeti  na  umu,  kar  sam  i 

omenja  v   »predgovoru«,   da  je   namreč  dal  knjigo  natisniti  le  | 

kot  rokopis,  in  pa,  da  je  knjiga  sestavljena  iz  zapiskov,  ki  so 
bili   podlaga   predavanju  v  šoli.   V  živem   govoru   je  za  umevanje  j 

neizogibno,  da  se  tu  in  tam  kaj  ponovi,  da  se  marsikaj  pove  bolj 
na  široko,  kakor  je  to  potrebno  pri  samem  branju;  pareneze,  vple- 
tene med  razlago,  pozive  govor,  a  se  hladno  berč  v  knjigi.  Strogo 
znanstven  spis  tudi  hoče,  da  se  vsi  vporabljeni  viri  citirajo  natanko 
in  vedno  enako;  pri  ustnem  predavanju  se  to  laglje  prezre,  in  zato 
nam  je  umeven  ta  nedostatek  v  Flisovi  knjigi. 

Tiskovne  napake  in  nedoslednosti  v  jeziku,  nekatere  zamenjave, 
ki  so  ušle  korektorjevim  očem,  si  bo  bravec  izvečine  lahko  sam 
popravil.  K  str.  29.  pa  pripomnimo,  da  je  praznik  sv.  Rešnjega  Te- 
lesa za  vso  Cerkev  ukazal  1. 1264.  papež  Urban  IV.,  njegovo  zapoved 
pa  potem  1. 1311.  ponovil  cerkveni  zbor  v  Vienni.  Ko  govori  pisatelj 
o  maSni  knjigi  v  starih  časih,  bi  bilo  dobro,  da  je  omenil  kot  važen  I 

del  tudi  »ordo«,  ki  je  sprejet  v  naš  misale  kot  »rubricae  generales«  i 

in   se   je   ohranil  tudi  še  po  imenu  pod  naslovom  »Ordo  Missae«.  ' 

Svoje  poročilo  končamo  z  željo,  da  bi  knjiga  našla  mnogo 
pridnih  čitateljev  in  pospeševala  med  nami  pravo  umevanje  tega, 
kar  je  v  resnici  lepo  in  umetno.  Pisatelju,  ki  se  pri  izdavanju  ni 
ustrašil  ne  truda  ne  troškov,  bode  to  gotovo  najdražje  plačilo. 

Dr,  Fr.  Ušeničnik. 

Zbornik  »Slovenske  Matice«.  IX.  zvezek.  Uredil  L.  Pintar. 
Ljubljana  1907. 

Zborniki  »Slovenske  Matice«  so  posvečeni  znanstvu.  V  tem 
zborniku  je  poleg  drugega  nekaj  zanimivih  doneskov  dr.  Ivana 
Prijatelja  k  slovenski  literarni  in  kulturni  zgo- 
dovini (str.  1—27,  234—238),  zlasti  o  Baragu  in  dr.  Jakobu  Zu- 
panu. O  Baragu  nam  pisatelj  poroča  po  virih,  kako  si  je  kot  šmar- 
tinski  kaplan  nakopal  mržnjo  jožefincev  in  janzenistov,  ker  je  širil 
bratovščini  srca  Jezusovega  in  kronaric  Matere  Božje.  StaroloSki 
dekan  Jernej  Božič  ga  je  tožil  na  škofa  in  21.  marca  1828  mu  je 
po  naročilu  škofijstva  župnik  Kalan  stavil  razna  vprašanja,  med 
drugimi  tudi  to.  mu  li  ni  znano  iz  bogoslovja,  da  so  vse  bratov- 
ščine odpravljene.  Baraga  je  odgovoril:  »Res  mi  ni  neznano,  da  je 
marsikaj  odpravljeno,  km  je  bilo  dobro,  in  marsikaj  uvedeno,  kar 
ne  nadomesti  starega  dobrega«,  da  pa  on  ni  sodnik  in  se  bo  po- 
koril ukazom  višjih.  2upnik  je  priporočal,  da  mu  da  škofijstvo 
ukor  ali  ga  premesti ;  pravi  pa,  da  je  sicer  kaplan  vnet,  nraven, 
radodaren,  le  nekih  »meniških  nazorov«  da  se  trmoglavo  drži.^  O 
dr.  Jakobu  Zupanu  objavlja  dr.  P.  nekaj  podrobnosti  o  njegovem 
razporu  s  škofom.  Iz  navedenih  virov  je  pač  razvidno,  da  je  bil 
velenadarjeni  in  učeni  Zupan  res  duševno  bolan  čudak.  —  A.  2  i  - 
gon  nadaljuje  v  tem  zvezku  študije  o  Prešernu,  in  sicer  to  pot 
tretjinsko  arhitektoniko  v  njegovih  gazelah.  Občudovanja  vredna  je 
tenkoskrbnost  in  tenkoumnost  2igonova.  Vse  zloge  je  preštel,  dognal 
izvirna  ločila,  preučil  razmerje  med  posameznimi  pesnimi  kake  sku- 
pine in  na  tej  podstavi  išče  zakonov  pesnikove  arhitektonike.  Ni 
dvoma,  da  nam  bo  tem  potom  razjasnil  marsikaj,  kar  je  bilo  temno, 
tudi  neko  arhitektoniko,  saj  pesem  brez  neke  arhitektonike  bi  bila 
pesem  brez  logike!  Le  to  se  nam  še  vedno  zdi,  da  2igon  preveč 
vpošteva  malenkosti,  na  katere  bogonadarjen  pesnik  niti  misliti  ne 
more,  pesnik  namreč,  ki  pesnikuje,  a  ne  kuje  pesni!  —  Tudi  I.  Ste- 
klasa  nadaljuje  študije  o  slovensko-hrvatskih  junakih  (v  tem  zvezku 
o  Ivanu  Josipu  Herbersteinu  1630—1689).  A.  U. 

F.  Odvalil,  J.  K.  Hu{|smans.  Praga  1907.  Str.  137.  Cena 
2  K.  —  Knjižnica  »Novega  Včka«,  zv.  1. 

Huysmans  je  eden  najzanimivejših  in  najoriginalnejših  modernih 
pisateljev  (rojen  1848,  umri  1907).  V  mladosti  je  bil  krščansko  vzgojen, 
a  v  družbi  modernih  brezvercev  je  izgubil  vero;  zadnja  leta  svojega 
življenja  je  pa  preživel  kot  veren  katoličan.  Kot  pisatelj  je  bil  izprva 
naturalist  Zolove  šole,  potem  dekadent,  nazadnje  pa  krščanski  mistik. 
A  to  niso  bile  kake  čudne  metamorfoze  brez  naravne  medsebojne 
zvezQ\  Huysmans  je  vedno  ohranil  svoje  značilne  poteze,  tudi  kot 
veren  katoličan  in  mistik  je  deloma  še  ostal  naturalist  in  dekadent. 
Zato  so  mnogi  dvomili  o  njegovem  izpreobrnjenju;   nazadnje  se  je 

1  Skoda,  da  še  nimamo  objektivne  zgodovine  o  janzenizmu  in  jože- 
finizmu  na  Kranjskem.  Se  marsikaj  bi  nam  bilo  bolj  umevno! 

pa  pokazalo,  da  je  prav  to  dokaz  njegovega  resničnega  izpreobr- 
fijenja.  Izpreobrnil  se  je  odkritosrčno,  a  svoje  narave  ni  mogel  sleči 
in  zato  v  svoji  pesniški  odkritosrčnosti  ni  mogel  skriti  dobrih  sledov, 
ki  mu  jih  je  vtisnila  materialistična  in  dekadentska  kultura.*  Po- 
slednja leta  svojega  življenja  je  živel  napol  samostansko;  pokopan 
je  bil  v  benediktinski  obleki  s  križem  na  prsih,  kakor  si  je  sam  želel. 

Tega  originalnega  umetnika  je  lepo  in  originalno  opisal  mladi 
češki  literat  (duhovnik)  F.  Odvalil.  Glavni  Huijsmasnovi  romani  »A 
rebours«,  »La  Bas«,  »En  Route«,  *La  Cathedrale«  in  »L'Oblat«so 
podrobno  ocenjeni;  najbolj  značilna  mesta  in  poglavja  je  pisatelj 
podal  v  češkem  prevodu,  tako  da  si  iz  te  knjige  lahko  vsak  napravi 
jasno  sliko  o  Huysmansu  in  njegovih  delih.  V  romanu  »En  Route« 
je  posebno  zanimiva  psihologija  Huysmansovega  (Durtalovega)  iz- 
preobrnjenja  (37—46),  nad  vse  krasno  je  pa  popisana  katoliška  litur- 
gija,  liturgična  poezija  in  cerkvena  glasba  (koral).  V  »La  Cathe- 
drale« pa  pesniško  opisuje  cerkveno  stavbarstvo  in  simboliko  kr- 
ščanske umetnosti.  Lepota  in  vzvišenost  krščanske  umetnosti  je  naj- 
bolj vplivala  na  Hutjsmansa,  da  se  je  izpreobrnil;  postal  je  spel 
veren  katoličan,  ker  je  spoznal,  koliko  krasote  in  estetičnega 
užitka  nudi  katoliška  vera.  V  »L'  Oblat«  je  glavna  vsebina  popiso- 
vanje liturgije  in  samostanskega  življenja.  A  vsi  opisi  so  tesno  zve- 
zani s  psihologičnim  razvojem  glavnega  junaka  Durtala.  —  Nežno- 
čutnega  Huysmansa  je  izmed  svetnikov  posebno  zanimala  sv.  Lid- 
vina.  V  knjigi  »Sainte  Lydwine  de  Schiedam«  je  popisal  njeno  živ- 
ljenje, ki  je  bilo  neprestana  bolezen,  bolečine  in  zapuščenost;  v  tem 
zgledu  krščanskega  trpljenja  je  Huysmans  iskal  zdravila  za  svojo 
dekadentsko  preobčutljivost.  Zadnje  Huysmansovo  delo  (1906)  je 
posvečeno  Lurdu  (»Les  Foules  de  Lourdes«),  —  V  vseh  svojih  delih 
je  Huysmans  ohranil  posebnosti  svojega  naturalistično-dekadentskega. 
a  zelo  slikovitega  in  plastičnega  sloga,  ki  je  —  kakor  pravi  F.  Od- 
valil —  »v  kričečem  nasprotju  s  krotkim  slogom  oficielnih  zastop- 
nikov katoliške  literature.« 

F.  Odvalil  je  v  svoji  knjigi  pokazal,  da  temeljito  pozna  Hui|s- 
mansa  in  sploh  moderno  literaturo.  O  Huysmansu  navaja  sodbe 
raznih  kritikov,  a  citati  so  tako  površni,  da  skoraj  nikjer  ne  navede 
dotičnih  spisov  in  strani.  Njegova  posebnost  je  tudi  to,  da  mu  menda 
ne  ugaja  »trezni,  politični  nemški  katolicizem«  (134).  A  to  so  le 
malenkosti.  Dr.  E  Grivec. 

Acta  I.  conventus  Velehradensis.   Praga  1908.  Cena  4  K. 

0  znamenitem  velehradskem  shodu  dne  25.— 27.  julija  1.1907. 
je  obširno  poročalo  dnevno  časopisje.  Zdaj  je  pa  v  posebni  knjigi 
izšlo  podrobno  poročilo  o  shodu;  objavljeni  so  vsi  govori,  oziroma 
predavanja  s  shoda.  Mnogo  novih  misli  je  podal  P.  Urban  S.  J. 
v  svojem  predavanju  o  delu  katoliških  bogoslovskih  pisateljev  za 
zedinjenje  z  rusko  cerkvijo  (De  iis,  quae  theologi  catholici  praestare 

1  Gl.  »K.  Obzornik*  1900,  str.  288  in  345. 

possint  ac  debcant  crga  ccclcsiam  russicam).  Vrednost  ruske  bogo- 
slovske  znanosti  se  na  zahodu  zelo  podcenjuje;  v  vprašanjih,  ki  se 
dotikajo  vzhodne  cerkve,  katoliška  dogmatika  še  vedno  stoji  na 
istem  stališču  kakor  v  XVil.  in  XVni.  stoletju.  Nauk  o  bistvu  in  znakih 
katoliške  cerkve  se  mora  tako  izpremeniti,  da  ne  bode  krivičen  raz- 
kotnikom;  posebno  nauk  o  znakih  prave  cerkve  (de  notis  ecclesiae) 
ni  tako  prepričevalen,  kakor  mislijo  mnogi  katoliški  dogmatiki;  primat 
sv.  Petra  in  njegovih  naslednikov  je  edini  res  jasni  znak  prave  cerkve 
nasproti  razkolnikom.  —  Italijan  P.  Palmieri  s  plemenitim  opti- 
mizmom govori  o  katoliških  tendencah  v  ruski  bogoslovski  literaturi; 
njegovi  podatki  o  najnovejših  strujah  v  ruski  cerkvi  so  res  točni. 
—  Dr.  F.  Grivec  je  na  podlagi  prvih  virov  podal  kratko  zgodovino 
o  razmerju  Rusov  do  rimsko-katoliške  cerkve;  zanimiva  je  rešitev 
vprašanja,  kdaj  in  kako  so  postali  Rusi  razkolniki.  —  P.  Spaldak 
je  dokazal,  da  Rusi  s  stališča  svoje  cerkve  katoličanov  nikakor  ne 
morejo  imeti  za  razkolnike.  —  Fr.  Snopek  je  proti  ruskim  slavistom 
in  proti  A.  Briicknerju  temeljito  dokazal,  da  sv.  Ciril  in  Metod  nista 
bila  pristaša  Fotija,  ampak  popolnoma  pravoverna;  staroslovenske 
legende  so  v  tem  oziru  fotijansko-tendencioznc,  pravi  zgodovinski 
viri  (papeževa  pisma)  pa  jasno  govore  o  pravovernosti  slovanskih 
apostolov.  —  Iz  tega  je  razvidno,  da  pomeni  I.  velehradski  shod  važen 
napredek  v  zgodovini  vzhodnega  cerkvenega  vprašanja.  A. 

Dr.  L  Fonck,    Katholisdie  Weltansdiauung  und    freie 

TVissensdiaft.  Das  wissenschaftliche  Arbeiten  Prof.  Wahrmunds. 
Innsbrudk  1908.  Str.  48.  Cena  30  h. 

Prof.  Wahrmund  je  svoje  zloglasno  predavanje  »Katholische 
Weltanschauung  und  freie  Wissenschaft«  izdal  v  posebni  brošuri; 
v  njej  sicer  mnogo  mileje  govori,  kakor  je  dne  18.  januarja  predaval, 
a  vendar  je  tudi  v  tej  obliki  njegovo  predavanje  nizkoten  pamflet, 
nedostojen  vseučiliškega  profesorja.  Znani  vseučiliški  prof.  P.  L.  Fonck 
je  v  pričujoči  brošuri  sijajno  dokazal  neznanstvenost  WahrmundO'' 
vega  predavanja.  Wahrmund  je  mnogo  povzel  iz  Hoensbroechovih 
pamfletov  in  iz  Haecklovih  »VVeltratseU.  Prof.  P.  Fondk  pa  dokaže, 
da  sta  oba  ta  vira  neznanstvena  in  da  je  neznanstveno  tudi 
Wahrmundovo  ravnanje,  ki  svojih  glavnih  virov  nikjer  ne  citira. 
Fonckova  brošura  je  vzor  res  akademične  znanstvene  polemike,  ki 
nasprotnika  na  dostojen  način  popolnoma  razoroži.  Brošura  je  mnogo 
pripomogla,  da  so  akademični  krogi  prof.  Wahrmunda  spoznali  v 
pravi  luči.  Vsakemu  apologetu  bo  dobro  služila.  p^  G. 

Loisy  in  Renan.  —  Loisy  je  iz- 
občen (4.  marca  1908).  Cerkev  ga  je 
izobčila  iz  »občestva  svetnikov«:  ne 
daruje  več  zanj,  ne  moli  več  zanj,  ne 
misli  več  nanj;  narekuje  celo  vernikom, 
naj  tudi  v  svetnih  stvareh  ne  občujejo 
več  ž  njim.  To  je  najhujše,  kar  more 
zadeti  na  svetu  katoličana.  Ali  se  bo 
Loisy  tega  zavedel  ?  Kdo  ve  ?  —  Zadnji 
čas  je  objavil  pariški  »Matin*  pogovor, 
ki  ga  je  imel  njegov  svobodomiselni 
dopisnik  z  Loisyjem.  Dopisnik  bi  bil 
rad  izvedel,  kaj  pravzaprav  tiči  v  tem 
»abbeju«.  In  našel  je,  da  tiči  —  Renan. 
»V  zadnjem  delu  o  sinoptičnih  evan- 
gelijih« —  je  začel  dopisnik  razgovor  — 
»ste  nam  narisali  Kristusovo  podobo. 
Dovolite,  ta  podoba  je  vražje  podobna 
Rcnanovi .  .  .«  Dopisnik  je  pričakoval, 
da  bo  Loisy  odkril  kak  razloček  med 
seboj  in  Renanom.  A  »abb^«  je  le  šep- 
nil: »Moj  Jezus  podoben  Renanovemu? 
Jaz  mislim,  da  ne.  Ali  ni  bil  Renanov 
Jezus  —  Renan  sam?  V  ^Življenju  Je- 
zusovem" je  Renan  izvečine  napisal 
le  svojo  ^avtobiografijo**,  sam  svoje 
življenje.  Slika  nam  Jezusa,  kakor  da 
je  dvomil  sam  o  sebi  in  o  svojem 
delu;  očividno  ga  je  prevzela  kriza  re- 
nanizma.«  »Oprostite,  gospod  abb^,«  — 
je  dejal  dopisnik  —  »jaz  sem  le  hotel 
reči,  da  tudi  Vi  zrete  v  Jezusu,  se  zdi, 
samo  človeka.«  Loisy:  »Jaz  ga  pre- 
učujem kot  zgodovinar,  a  zgodovina 
mi  kaže  le  Človeka.«  Dopisnik:  »Gotovo, 
jaz  poznam  Vaše  razločevanje.  Vi  ho- 
čete pokazati  zgolj  zgodovinsko  stran 
evangelija.  Vi  se  ozirate  le  na  to,  kar 
spada  v  zgodovino,   in  ne  na  to,  kar 


je  stvar  vere.  Vendar  pa  se  zdi,  da  je 
Vaša  ločitev  pravzaprav  le  retorična 
oblika,  ki  ste  jo  zbrali  iz  ozirov  pre- 
vidnosti; ali  ne?«  Loisg  se  je  na- 
smehnil in  odvrnil:  »Da,  ne  tajim.  Po- 
vedal sem  tudi  dosti  jasno,  da  se  nihče 
ni  mogel  varati.  Izbral  sem  to  obliko, 
da  sem  bogoznancem  vljudno  povedal: 
prosim  Vas,  pustite  me  pri  miru!«  Do- 
pisnik :  »Ce  je  tako,  gospod  abbe,  ali 
se  Vam  ne  zdi,  da  so  nekateri  Vaši 
zgodovinski  sklepi  taki,  da  se  s  pre- 
pričanjem vernega  kristjana  ne  dado 
strniti  ?  Ce  je  vse  resnično,  kar  piše 
zgodovinar  Loisy,  potem  abbe  Loisy 
ne  more  več  verovati,  da  bi  bil  Kri- 
stus od  mrtvih  vstal !«  Loisy  se  ni  vcC 
smehljal,  ampak  je  resno  odgovoril: 
»Tako  je.  Krist  je  vstal  v  tem  pomenu, 
da  se  živi  v  cerkvi.«  Dopisnik:  »Go- 
tovo, a  to  je  le  preneseno,  metaforično 
govorjenje.  Naj  torej  vprašam  kar 
odločno:  Ali*ne  zanikuje  tako  zgodo- 
vinopisje pravzaprav  Kristusovega  bo- 
žanstva?« Loisg  —  pripoveduje  do- 
pisnik —  se  je  nagnil  k  meni  in  rekel 
s  tihim  in  mirnim  glasom :  »Zakaj  bi 
pa  branili  njegovo  božanstvo,  če  se 
ga  sam  ni  zavedal  ?«  V  tem  hipu  se 
je  zazdelo  dopisniku,  da  gleda  pred 
seboj  Voltairjev  obraz.  Omenil  je  to 
Loisgju.  »Da,«  je  odgovoril  Loisy,  »tako 
mi  ljudje  večkrat  pravijo.  Toda  sedaj 
je  čas,  jaz  moram  h  kokošim,  da  jim 
dam  zobat.«  In  Loisy  je  vstal  in  odšel 
proti  kurniku.  Dopisnik  pa  je  šel  do- 
mov in  napisal  za  »Matin«  poročilo 
z  naslovom :  »Drugi  Renan«.  Nesrečen 
mož!   Duhovnik,  oznanjevavec  evan- 

gelija  in  posvečevavec  evharistije  — 
sedaj  mu  je  ostalo  le  še  to  veselje, 
da  —  pita  kokoši! 

Svobodna  misel  in  Cerkev.  — 
Kaj  naj  je  svobodna  misel?  Sodba 
brez  predsodkov,  sodba  osnovana  na 
spoznanju  brez  domnev  in  dozdev, 
torej  misel  svobodna  vseh  ozirov  razen 
ozira  na  resnico.  Ce  se  niti  na  resnico 
ne  ozira,  je  brezumna  misel.  Torej  en 
pravec  ima  tudi  svobodna  misel,  res- 
nico, in  ker  ni  resnice  brez  spoznanja, 
ima  tudi  eno  etično  dolžnost  svobodna 
misel,  dolžnost  spoznati,  preden  sodil 

Dr.  Fr.  W.  Forster,  bivši  svo- 
bodomislec,  je  prišel  do  spoznanja,  da 
je  svobodna  misel  prečestokrat  prav 
navadna  laž.  V  »Jahrbudi  moderner 
Mensdien«  (1907,  112-134)  govori  o 
svobodni  misli  nasproti  Cerkvi.  Kar 
je  graje  vredno,  pravi,  ni  to,  da  je 
kdo  nasprotnik  Cerkve  —  »sam  sem 
bil  mnogo  let  njen  srdit  nasprotnik«  — 
ampak  graje  vredna  je  »tista  neznan- 
stvena  lehkomiselnost ,  s  katero  se 
dandanes  mladi  možje,  pristaši  vede 
brez  podstav,  oproste  vsega  resnega 
in  temeljitega  razmišljanja  in  presku- 
šanja, kadar  jim  je  soditi  o  institucijah, 
ki  se  snujejo  na  drugem  kulturnem 
pojmovanju,  na  drugi  psihologiji,  na 
drugačnem  naziranju  o  človeku,  kakor 
pa  ga  je  njim  sugerirala  vzgoja  .  .  .« 
>Saj  je  kdo  tudi  lahko  radikalen  na- 
sprotnik socialne  demokracije,  a  do- 
kazati mora,  da  pozna  vso  socialno 
bedo,  da  se  je  vglobil  v  bistvo  mo- 
dernega delavskega  gibanja  in  da  je 
preučil  brez  predsodkov  klasike  soci- 
alizma! Prav  to  velja  o  nasprotstvu 
zoper  Cerkev.  Dokler  kdo  ni  preučil 
socialnih,  psiholoških  in  pedagoških 
osnovnih  vprašanj,  s  katerimi  so  vse 
ustanove  Cerkve  v  zvezi;  dokler  ni 
preučil  nje  klasičnih  pisateljev  in 
apologetov,  skratka,  dokler  se  ni 
vglobil  v  bistvo  in  zmisel  nje  teorije 
in  prakse,    dotlej  kot  znanstvenik  ne 


more  soditi  o  Cerkvi !  Naši  izobraženci 
pa  se  jako  zanimajo  za  verske  obi- 
čaje Oceancev  in  Tibetancev,  a  glede 
katoliške  Cerkve  je  nevednost  tudi 
pri  sicer  resnih  možeh  naravnost 
vnebovpijoča  —  glede  Cerkve,  ki  ni 
od  danes  ali  včeraj,  ki  ne  sestoji  iz 
nekaj  pedantov  ali  blaznikov,  ampak 
ki  je  mati  vse  naše  kulture,  glede 
Cerkve,  ki  ni  le  stoletja  in  stoletja 
največje  in  najzrelejše  duhove  pojila 
z  navdušenjem,  marveč  ki  ima  tudi 
danes  malone  v  vseh  narodih  pre- 
mnogo resnih  in  izkušenih  mož  in 
žena  za  najodkritosrčnejše  spozna- 
vavce,  ki  dela  tudi  še  danes  doma  in 
v  tujini  čudeže  heroizma,  za  katere 
je  zavidajo  skrivši  ali  odkrito  vsi,  ki 
so  zunaj  Cerkve!« 

Kulturni  pomen  slovanSčine.  — 
Monakovski  profesor  dr.  K.  Krumba- 
dier  je  objavil  v  »Internationale  Wo- 
diensdirift«  (VII.  (1908),  Nr.  9  in  10,  Ber- 
lin) daljši  članek  o  kulturnem  pomenu 
, slovenščine.  (Der  Kulturwert  des  Sla- 
\nWschen  und  die  slawische  Philologie 
in  Deutsdiland.)  V  tem  članku  se  z 
močnimi  razlogi  zavzema  za  to,  da  bi 
se  uvedla  na  več  nemških  vseučiliščih 
kakor  doslej  slovanska  filologija,  zlasti 
pa,  da  bi  se  Nemci  učili  ruščine.  »To 
je  naša  politična  in  kulturna  dolžnost, 
dolžnost,  ki  jo  imamo  sami  do  sebe 
in  do  zanamcev.«  (316).  Vse  kaže,  da 
bo  ruski  jezik  poleg  angleščine  sve- 
tovni jezik.  Zato  je  učenje  ruščine  že 
praktično  svetovnega  pomena.  R  tudi 
s  splošnega  kulturnega  stališča.  »Kdor 
ne  pozna  Rusije,  ne  pozoa  znameni- 
tega kosa  splošne  kulture  naše  dobe. . . 
Kdor  hoče  spoznati  vso  današnjo 
krščansko  kulturo,  mora  poznati  tiste 
tri  velike  narodne  skupine,  ki  jo  pred- 
stavljajo: Germane.  Romane  in  Slovane. 
Moderni  človek  mora  vsaj  toliko  po- 
znati germanske,  romanske  in  slovan- 
ske jezike,  da  mu  kako  pismeno  delo, 
ki  izide  v  kateri  teh  jezikovnih  skupin, 

ni  docela  zaprta  knjiga.  Poznati  mora 
torej  od  vsake  skupine  vsaj  en  jezik  . . . 
Kdor  pozna  sicer  jezik  in  kulturo  Ger- 
manov in  Romanov,  a  je  gluh  za  slo- 
vanski svet,  v  tega  duSevni  izobrazbi 
je  nedostatek;  on  ni  zmožen  pregle- 
dati in  presoditi  zgodovinskih  odnosov, 
političnih,  verskih  in  socialnih  struj, 
literarnega  in  umetniškega  gibanja  naše 
dobe  ...  Da  je  zgodovina  Slovanov 
na  naših  vseučiliščih  tako  zelo  zane- 
marjena, tega  ni  kriva  nje  objektivna 
malovrednost ,  temveč  naša  lagotnost 
(komoditeta),  kratkovidnost,  nevednost, 
morda  tudi  šovinistična  prevzetnost . . . 
Zgodovina  slovanstva  nima  v  svetovno- 
zgodovinskem  okviru  še  daleko  tistega 
mesta,  ki  ji  pristoji.«  Krumbacher  opo- 
zarja na  tako  zanimivo  zgodovino  slo- 
vanskih narodov  v  verskem  oziru,  na 
njih  politično  in  socialno  zgodovino, 
do  katere  pa  je  ključ  poznavanje  verske 
zgodovine ;  opozarja  na  literaturo,  zlasti 
rusko.  V  obrazni  umetnosti,  pravi,  da 
Slovani  niso  ustvarili  kaj  velikega,  ven-, 
dar  je  za  poznanje  antične  in  srednje- 
veške zgodovine  umetnosti  ruščina  jako 
potrebna ;  zakaj  tu  velja,  kar  je  dognal 
J.  Strzygowski:  ex  oriente  lux!  O  tem 
pričajo  monumentalna  dela  ruskega 
arheološkega  instituta  v  Carigradu  (o 
bizantinskih  mozaikih  v  Kahrie  -  mo- 
šeji,  o  miniaturah  grškega  oktatevha, 
odkritih  v  starem  serajlu,  o  bolgarskih 
spomenikih  v  Aboba  -  Pliski).  Kdor  pa 
se  bavi  s  splošno  jezikovno  -  primer- 
jalnimi študijami,  a  ne  pozna  slovan- 
skih jezikov,  ta,  pravi  Krumbacher,  dela 
z  nezadostnim  gradivom  in  topim 
orodjem  (277). 

Ateizem  in  samomor.  Francoski 
ateist  Le  Dantec  odkrito  izpoveda,  da 
ni  »nobene  misli,  ki  bi  bila  zmožna 
zadržati  popolnega  ateista  (v  veliki 
boli)  od  samomora« :  »Ateist  more 
živeti  le,  če  je  srečen.«  To  se  pravi : 
ateizem  ne  more  dati  v  nesreči,  v 
težkih  krizah,  v  velikih  bolih  življenju 


nobenega    zmisla,  'a    življenje    brez 
zmisla   ni  vredno  življenja.   (Primeri: 
»Cas«  1908,  35.)  »Svobodna  MiscU  je 
napisala  zoper  to  cel  članek.  Dolg  je 
odgovor,   a   misel  ]e  kratka:  »Mi  ne 
vidimo  v  ateizmu  nikakega  vzroka  za 
samomor,    nasprotno,    človek,   ki  ne 
veruje  v  življenje  po  smrti,  tembolj 
ljubi  življenje  na  zemlji  in  hoče  ustva- 
riti tu  nebesa  ...  Saj  tudi  Le  Dantec 
živi  srečen  i/i  zadovoljen  .  .  •  Nam  se 
gre  le  za  eno:  postaviti  trden,  enoten 
svetovni  nazor .  .  .  Naše  vprašanje  je 
naše   vprašanje  in  to  treba  rešiti . . . 
Vzrok   samomora   je    verska    skepsa. 
splošna   kriza..  Iz   te    nas  more  rešiti 
nov   zdrav   življenski  nazor  .  . .  \feak 
življenski   nazor  je  zdrav,    samo  da 
daje   človeku  zmisel  in  namen  v  živ- 
ljenju . . .«  Naravnost  klasičen  je  zadnji 
stavek  in  s  tem  začnimo  I   »Vsak  živ- 
ljenski nazor  je  zdrav,  samo  da...< 
Ta  »samo«  je  imeniten!  Prav  res,  vsA 
življenski  nazor  je  zdrav,  samo  da 
daje  človeku  zmisel  in  namen  v  živ- 
ljenju!  R  prav  to  je,  kar  Le  Dantec 
trdi,  da  namreč  ateizem  ne  daje  živ- 
ljenju   zmisla    in    da    torej   ni  zdrav 
življenski    nazor!    Ali    je   »Svobodna 
Misel«    to    ovrgla?    Kratkomalo  ne! 
Tega    se    niti    doteknila    ni.    Pravi: 
Ustvariti  moramo  nov  zdrav  življenski 
nazor  ...   I  seveda,  samo  kako  ga 
ustvariti    na  ateizem?   Pravi:  Lehko, 
ker  kdor  ne  veruje  v  nebesa  po  smrti, 
hoče   ustvariti   tu   nebesa  . . .  Zopet: 
seveda  hoče,  a  vprašanje  je  le  vedno— 
kako  ?  Za  nekaj  časa  morda,  zato  tudi 
Le  Dantec   še  zadovoljno  živi,  a  kaj 
če   pride   velika   bol,    težka   prevara, 
huda   bolezen?    Skratka:    »Svobodna 
Misel«   naj   pove,   kje  naj  najde  brez 
vere  v  posmrtnost  življenju  zmisel  in 
namen,    veselo   moč   in    upanje,   ne- 
besa •—  n.  pr.  gobavec,  izvržen  iz  člo- 
veške   družbe,    žedeč    v    umazanem 
kotu  na  umazanih  cunjah  in  zroč,  kako 
odpada  ud  za  udom,   kako  bo  skoraj 

nepoznatna  krvava  kepa?  .  .  .  Dan  za 
dnevom  čitamo  o  samomoriti.  Neredko 
stoje  koncem'  poročila  besedice :  vzrok 
—  neozdravljiva  bolezen.  Tako  se 
mor^  ženske,  moški,  vojaki  .  .  .  Kje 
je  vaš  novi  življenski  nazor?  ReSite 
jih,  ustvarite  jim  nebesa  na  zemlji,  da 
bodo  z  vami  klicali:  »Ne  ljubimo  smrti 
in  nimamo  vzroka  zapuščati  življenja, 
ki  je  lepo.  in  če  ni  lepo,  je  naša  volja 
in  sila,  da  ga  ustvarimo  lepega!«  Dajte, 
ustvarite  ga  lepega  bednim,  ogolju- 
fanim, izmozganim,  smrti  zapisanim  -— 
samo  na  ateizmu!  Ustvarite  torej 
smrti  zapisanim  življenje,  vredno  živ- 
ljenja, in  veselo  bomo- priznali,  da  se 
je  ateist  Le  Dantec  grdo  zmotil,  ko 
je  dejal,  da  ateizem  ne  more  dati 
življenju  zmisla!  Ne,  niti  stvariti  vam 
ni  treba,  samo  razvite  nam  iz  ateizma 
logično  in  psihološko  nov  zdrav  živ- 
ljenski nazor,  ki  more  tudi  v  ognju 
kakor  vera  trem  mladeničem  izvabiti 
iz  duše  hvalno  pesem:  alelujai  In  po- 
nižno bomo  priznali,  da  smo  se  motili 
z  Le  Dantecem  vred! 

»Mladost.«  —  Te  dni  je  izšla 
prva  številka  novega  lista  »Mladost«. 
(Urednik:  F.  Terseglav.  List  izhaja  po 
dvakrat  na  mesec,  letna  naročnina  2  K. 
Upravništvo:  Iv.  Podlesnik,  Ljubljana, 
Katol.  tiskarna.)  To  je  list  namenjen 
posebej  slovenski  mladini.  Nakane 
svobodomiselcev  so  obrnjene  zlasti  na 
mladino:  to  hočejo  pridobiti,  tej  iz- 
trgati iz  duše  vero  v  krščanske  ideale, 
to  odtujiti  Bogu.  Zato  z  velikimi  žrt- 
vami organizirajo  dijake,  a  zadnji  čas 
tudi  kmetiško  in  delavsko  mladino. 
V  sovraštvu  proti  krščanstvu  so  edini 
liberalci  in  radikalci.  Liberalna  »Svo- 
boda«, radikalna  »Omladina«  in  češko- 
slovenska  framasonska  »Svobodna  Mi- 
sel« imajo  en  program:  »Nekam  A- 
donai !«  sovraštvo  zoper  Cerkev,  so- 
vraštvo zoper  krščanstvo,  sovraštvo 
zoper  Boga !  Monist  Aškerc  v  »Svo- 
bodni Misli«  ali  pdzitivist  dr.H.Tuma  v 


»Omladini«  ali  zadnji  liberalni  kratko- 
hlačnik  v  »Svobodi«  —  vsi  so  »znan- 
stveno« prepričam,  da  se  je  krščanstvo 
preživelo  in  da  moderni  človek  ne 
more  več  verovati.  »Ateisti  smo.  ker 
moremo  in  smemo  biti,  ker  verjeti  ne 
moremo,  ne,  ker  nočemo!«  (S.  M.)  (Zato 
uvaja  »Svobodna  Misel«  že  nov  ko- 
ledar, ki  so  v  njem  na  mestu  krščan- 
skih herojev  »moderni  svetniki«.  Tu 
čitamo  9.  prosinca  zlato  ime:  Anton 
Aškerc.  Torej  vendar  enkrat  spoznan 
in  pripoznan !  Leo  Lotrič,  blagoslov- 
ljeni kahonizator!  —To  le  mimogrede, 
ker  je  tako  značilno!)  Zopei;  te  zlo- 
činske nakane  na  slovensko  mladino 
se  hoče  boriti  »Mladost«.  Obenem  pa 
hoče  združiti  mladlino,  da  ^e  vsebolj 
zave,  da  bo  z  veselo  zavestjo  in  po- 
gumnim ponosom  dvigala  neomadežan 
prapor  slovenskega  ljudstva:  Vse  za 
vero  in  dom! 

Edmondo  de  Amicis.  —  1L  marca 
je  umrl  znani  italijanski  pripovednik 
lie.Amicis  (*  1846).  Leta  1870.  se  je 
še  bojeval  kot  vojak  zoper  Rim,  poslej 
pa  se  je  bavil  le  s  pisateljevanjem. 
Svetovno  slavo  mu  je  pridobila  mla- 
dinska knjiga  »Cuore«  (Srce).  L.  1901. 
je  izšla  že  v  225.  izdaji.  Prevedena  je 
tudi  na  slovenski  jezik  (prevedla  Janja 
Miklavčič).  Knjiga  je  pisana  v  klasično 
lepem  jeziku,  priča  o  tenkočutnem 
psihološkem  opazovanju,  priča  pa  tudi, 
da  je  bilo  to  opazovanje  enostransko: 
tenkočutno,  a  brez  čuta  za  religioz- 
nost —  knjiga  je  pisana  docela  natu- 
ralistično. Če  je  slikal  v  »Cuore«  svo- 
jega sinčka,  se  ni  čuditi  koncu,  ki  ga 
De  Amicis  pač  ni  previdel :  njegov  sin 
Furio  je  končal  pozneje  življenje  s 
samomorom.  Oče  je  bil  dolgo  časa 
kakor  ubit;  pozneje  se  je  zopet  zrav- 
nal in  zopet  začel  pisati.  L.  1891.  je 
šel  med  socialiste.  Pravijo,  da  ga  je 
»izpreobrnil«  Turati  s  »Critica  Sociale«. 
L.  1898.  so  ga  volili  v  parlament,  a  ni  ho- 
tel iti,  češ  da  ni  vešč  socialnih  vprašanj 


256 


►  C  a  s.« 


Ansgar  Albing,  znani  nemSki  kon- 
vcrtit  in  pisatelj,  je  izdal  zbirko  pisem 
>Epistulae  rcdivivae«  iz  let  1890,  1891 
!td.,  torej  iz  dobe,  ko  se  je  po  težkih 
bojih  z  očetom  in  sorodniki  vrnil  v 
katoliško  Cerkev.  Pisma  so  jako  za- 
nimiva za  religiozno  psihologijo. 

Esmardi  in  samarltanstvo.  — 
Dr.  Fr.  Derganc  je  napisal  v  »Slovencu« 
(1908,  št.  48)  zanimiv  Članek  o  slav- 
nem kielskem  kirurgu  prof.  pl.  Es- 
mardiu  (f  23.  fcbr.  t.  1.).  Esmardi  je 
ustanovil  leta  1882.  »društvo  nemSkih 
samaritancev«,  ki  prireja  pO  raznih 
krajih  kurze  zbl  pouk  o  prvi  pomoči. 
Samo  leta  1895.  je  priredilo  na  raznih 
krajih  400  takih  kurzov.  Dr.  Derganc 
priporoča,  da  bi  se  tudi  pri  nas  or- 
ganiziralo zdravstvo  v  družini  in  ob- 
čini, in  bi  se  snovale  občinske  hiralnice 
z  malimi  bolnicami,  obenem  pa  se 
ustanavljala  samaritanska  društva  in 
šole  za  pouk  o  bolniški  postrežbi. 
Vincencijeva  družba  v  Ljubljani  bo 
skušala  že  letos  prirediti  kurz  za  •de- 
kleta  z  dežele,  ki  bi  se  hotela  lotiti 
pravega  samaritanskega  dela,  dela 
krščanskega  usmiljenja,  bolniške  po- 
strežbe. 

»Bolne  duSe.«  —  Tenkočutni  pro- 
testantovski  profesor  dr.  C.  Hilty, 
ki  je  napisal  že  več  lepih  etičnih  del, 
je  napisal  sedaj  knjigo  za  »bolne 
duše«  (Kranke  Seelen.  Psijchopathischc 
Betraditungcn).  V  naši  dobi  ni  več 
veselja  do  življenja,  ni  več  življenske 
moči.  Splošna  nevrastenija  se  polašča 
človeštva.  Kje  je  pomoč?  Profesor 
Hilly  navaja  več  pomočkov.  Eno  sred- 


stvo je  resna   samozataja  z  od- 
povedjo in  delom.  Sv.  Frančišek  Asi&ki 
je  dejal  tako  lepo,  da  se  mora  Človek 
učiti  vedne  samotaje.  da  ne  dobi  »brat 
osel«    gospostva    nad    dušo.     Drugo 
sredstvo,   s  prvim  združeno,   je    boj 
zoper  čutnost.   V  moderno  knji- 
ževnost se  je  naselil  neki  nečisti  duh, 
ki  zatira  vse,  kar  je  v  človeku   zares 
plemenitega,  in  vzgaja  »bestljo«.  Sam 
spolni    pouk   bo    malo  pomagal.    *V 
idealno   razpoloženemu  otroku  se  bo 
vzbudila    ob    takem    pouku    skrivna 
groza  zoper  osebo,   ki  daje  pouk,  pa 
naj  bi  si  btla  sama  mati  I«  Zločin  zoper 
mladino  je  zlasti  tudi  nagota,  3:n  ka- 
tero  se   uganja  v  sodobni    umetnosti 
pravi   kult.   S  tem  se   otruje   mladini 
vse  notranje  življenje  misli  in  iz  take 
notranjščine   se   nikdar  ne   bo    razvil 
»plemenit   človek«,    o  katerem    sanja 
nova  doba,  temveč  le  »žival«.  Najvišje 
sredstvo   pa   je,   pravi  dr.  Hilty,    ±iva 
vera    v   Boga    in   srčno  združenje    s 
Kristusom.   »Zjutraj   naj  bi  bila    prva 
misel  na  Boga,   a  ne  nase,    in  človek 
bi    dobil   veliko   moč  za   ves   dan   in 
njegove  muke!«  Tako  piše  resen  pro- 
testant   o    pomenu    religioznosti     za 
vzgojo  »močnih  duš«. 

Hamack  o  okrožnici  soper  mo- 
demisem.  —  V  berlinski  reviji  »In- 
ternationale Wodiensdirift«  (9.  zvezek 
1908)  se  je  oglasil  tudi  Harnack.  Kot 
racionalist  je  seveda  zoper  okrožnico. 
vendar  priznava,  da  je  pokazala  »pre- 
pade, ki  zijajo  okoli  moderne  vede«. 
Dobro!  Prav  to  pa  je  pogubnost  mo- 
dernizma, da  te  prepade  taji! 


^ 


l^^^^^Š: 


» 


Glasnik  Leonove  družbe. 

Not  redni  član:  Grafenauer  Ivan,  c.  kr.  profesor,  Kranj. 


Uredniki:  dr.  Fr.  Grivec,  prof .  Evg.  Jarc,  dr.  A.  UieniCnik. 


Primož  Trubar. 


(Ob  Stiristoletnici  njegovega  rojstva.) 
Prof.  dr.  Jos.  Gruden. 

ravo  naziranjc  o  zgodovinskih  osebah  dobimo  Ig  tedaj,  če  se 
vgiobimo  v^dobo,  v  kateri  so  živele,  če  proučimo  vsestransko 
tedanje  kulturne  težnje  in  struje,  cilje  in  pota.  Le  na  ta  način 
dobimo  zanesljiva  trdna  tla,  da  moremo  soditi  o  značaju  in  namenih 
posameznih  oseb  in  o  pomenu  njihovega  dela.  Vsakdo  je  otrok 
svoje  dobe,  in  le  v  njeni  luči  se  nam  pokaže  prava,  jasna  podoba 
naših  prednikov.  Kdor  opazuje  zgodovinske  osebe  in  dogodke  v 
svitu  modemih  idej,  jih  nikdar  ne  bode  mogel  razumeti,  niti  pra- 
vično o  njih  soditi,  ker  zanaša  v  davne  čase  nagibe,  smotre  in 
težnje,  ki  so  jim  bili  tuji.  Zato  ne  pojmuje  prav  Trubarjevega 
značaja,  kdor  govori  o  narodnjaku  Trubarju;  pravtako  ne 
tisti,  ki  išče  v  njem  modernega  svobodomiselca.  Trubar  je 
sam  hotel  biti  cerkven  reformator.  Verski  so  bili  njegovi 
nameni  in  tem  namenom  so  služila  tudi  vsa  sredstva,  ki  jih  je 
uporabljal.  S  tem  je  pa  že  dano  neizpodbitno  stališče,  raz  katero 
je  presojati  njega  in  njegovo  delo. 

Ni  moj  namen  na  tem  mestu  se  baviti  z  raznimi  problemi, 
ki  so  v  zvezi  s  Trubarjem  in  reformacijo  na  Slovenskem,  temuč 
podati  hočem  le  kratek  obris  njegovega  življenja  in  delovanja,  da 
moremo   razločevati  med  pravo  in  nepravo  podobo   Trubarjevo.^ 


»  Povodom  štiristoletnice  Trubarjevega  rojstva  so  doslej  izšli  sledeCi 
spisi :  Primož  Trubar  in  naša  reformacija.  Kultumo-historična  študija  (Knjiž-* 
niča  »Svobodne  misli«.  2.  zvezek).  Brez  znanstvene  vrednosti.  —  Dr.  O.  Hege- 
mann :  Zu  Primus  Trubers  400  jShrigem  Geburtstag  (Sonderabdruck  aus  dem 
Jahrbudi  fflr  Gesdildite  des  Protestantismus  in  Osterreidi,  XXIX.  Jahrgang. 
—  Isti  avtor:  D.  M.  Primi  Truberi.  Laibadi  1908. 

Primož  Trubar  je  bil  rojen  leta  1508.  v  Rašici  pri  Turjaku 
iz  dobre,  krščanske  rodbine.  *  Oče  je  bil  tesar  in  ključar  pri  po- 
družnici sv.  Jerneja,  katero  je  dal  na  svoje  stroške  preslikati 
Umrl  je  nesrečne  smrti  leta  1525.  za  časa  kmečkega  upora,  ko  je 
bil  od  kmetov  obešen  na  drevo.  Trubar  je  pozneje  v  svojih  spisih 
in  pridigah  večkrat  posmehljivo  omenjal  očetovo  pobožnost,  češ, 
da  ga  ni  mogla  rešiti  nesrečne  smrti.^  —  2e  v  zgodnji  mladosti 
je  prišel  mladi  Primož  v  Trst  k  škofu  Petru  Bonhomu.3  Obiskoval 
je  nekaj  časa  šolo  v  Reki  (1521),  pozneje  pa  je  bil  v  škofovi 
službi  kot  pevec  in  domači  sluga;  hkrati  se  je  s  študijami  pri- 
pravljal na  duhovniški  poklic.  Ko  je  bil  Bonhomo  upravitelj  du- 
najske škofije  (1523),  se  je  tudi  Trubar  mudil  nekaj  časa  na 
Dunaju  in  v  Solnogradu,  pa  ni  obiskoval  vseučilišča.  Pridobil  si  je 
dovolj  znanja  v  nemškem  in  italijanskem  jeziku,  dočim  sam  pravi, 
da  mu  latinščina  dela  težave.  Manjkalo  mu  je  posebno  globlje 
bogoslovne  naobrazbe.  Njegovo  znanje  je  bilo  poprečno  toliko, 
kakor  drugih  nižjih  duhovnikov  v  tedanji  dobi.^ 

V  krogu  tržaškega  škofa  Bonhoma  moramo  iskati  tudi  onih 
vplivov,  ki  so  Trubarjevemu  delovanju  določili  smer.  Bonhomo  je 
bil  humanist.  Humanizem  pa  v  začetku  XVI.  stoletja  ni  stremil  le 
za  literarnimi  in  znanstvenimi  smotri,  temuč  pomenja  tudi  versko 
gibanje,  ki  je  merilo  na  neko  »reformo«  v  katoliški  cerkvi,  čeprav 
ni  imelo  prav  jasnih  in  določnih  ciljev.  Humanisti  so  napadali 
školastiko,  duhovniški  celibat,  redovništvo,  zametavali  so  češčenje 
svetnikov,  božja  pota  in  druge  »praznoverne  navade«.  Imenovali 
bi  jih  najprikladneje  »prosvetljence«  XV.  in  XVI.  veka 


1  8.  junij  se  navadno  navaja  kot  rojstni  dan,  pa  le  zato,  ker  se  ta 
dan  praznuje  spomin  sv.  Primoža  in  Felicijana. 

3  Tako  je  menda  umeti  poročilo  Rosolenza  in  Hrena.  Primerjaj 
»Katekizem  z  dveima  islagama«,  str.  267.  (Lj.  Zvon,  1905,  str.  203  si.) 

3  .  . .  Tergesti  ab  episcopo  Petro  Bonomo  docto  et  viro  piissimo 
sum  a  t  e  n  e  r  i  s  annis  educatus  (Elze :  Trubers  Briefe,  str.  27).  Z  ozirom  na  to 
poročilo  bi  bilo  treba  staviti  prvi  stik  z  Bonhomom  pred  bivanje  v  Reki. 
Leta  1526.  se  imenuje  Trubar  »servitor  Domini  episcopi«.  (Ljubljanski  Zvon, 
1884,  str.  43.) 

*  Ungnad  pravi  o  Trubarju:  »dass  er  ein  guter,  gemeiner  Dorfpfarer 
gewest,  nie  auf  keinc  Universitflt  gekommen.«  (Elze,  o.c,  str.  282.)  Hren:  »in 
humanioribus  mediocriter  eruditus.«  (Mitth.  des  hist.Ver.,  1864,  str.  1.)  HrvaStino 
je  Trubar  razumel  za  silo  (»ich  verstehe  die  crobatisdie  Spradi,  wie  alle 
Crainer  und  Mčttlinger  ziemlidi  wohl,«  o.  c).  Glagollce  in  cirilice  pa  ni 
znal  citati. 

Tega  duha  je  bil  prešinjen  tudi  Trubar,  ko  ga  je  škof 
Bonhomo  poslal  leta  1530.,  komaj  dvaindvajset  let  starega,  na 
svojo  župnijo  v  Loko  pri  Radečah.  ^ 

Tu  je  pričel  v  pridigah  napadati  ljudi,  ki  so  hoteli  v  čast 
sv.  Rolju  sezidati  cerkev.  Leto  preje  (1529)  je  namreč  kuga  lepo 
štajersko  deželo  izpremenila  v  tužno  grobišče,  in  ljudstvo  v  ra- 
deškem  okraju  je  hotelo  pomočniku  zoper  to  strašno  morilko 
izkazati  svoje  posebno  zaupanje.^  Novi  župnik  pa  ni  imel  zmisla 
za  ljudsko  pobožnost  in  se  je  zidanju  cerkve  s  silo  ustavil.  S  tem 
pa  je  izzval  hud  odpor  svojih  župljanov. 

Dočim  se  je  v  Loki  pojavil  prvi  konflikt  med  reformatorjem 
in  vernim  ljudstvom,  je  našel  Trubar  kmalu  ugodnejša  tla  za 
razširjanje  svojih  naukov  v  Ljiibljani.  Tu  se  je  bil  že  izza  1. 1525. 
okoli  Matija_Klombnerja,  pisarja  deželnih  stanov,  zbral  krog  me- 
ščanov, ki  so  prebirali  in  širili  Lutrove  spise  in  na  skrivnih  shodih 
govorili  proti  češčenju  Matere  Božje  in  drugim  obredom  katoliške 
cerkve.  Tudi  v  ljubljanskem  kapitelju  je  bilo  več  kanonikov  na- 
klonjenih novotariji  (Wiener,  DragoUč,  Mertlic).  Ti  so  menda  po- 
zvali Trubarja,  naj  pride  v  Ljubljano,  in  mu  izročili  službo  stol- 
nega pridigarja  (1531).  Trubar  je  obdržal  dohodke  svoje  župnije, 
dobil  še  poleg  nje  kapelanijo  sv.  Maksimiljana  v  Celju  in  šel 
(gotovo  z  vednostjo  škofa  Bonhoma)  na  svoje  novo  mesto. 

Šele  v  Ljubljani  se  je  pričel  humanist  Trubar  marljiveje 
pečati  z  novoverskiml  bogoslovnimi  pisatelji  in  se  je  oklenil  tiste 
struje  med  njimi,  ki  je  najbolj  izločevala  iz  krščanstva  njega  nad- 
naravni moment,  namreč  ^cjanglijanstva.  Proučeval  je  ko- 
mentarje Zwinglijevih  učencev,  Bullingerja  in  geUikana,  ki  so  prav 
takrat  izhajaU  (1532  si.),  in  iz  njih  zajemal  snov  za  svoje  pridige.^ 

Oba  imenovana  švicarska  reformatorja  imenuje  svoja  duševna 
očeta  in  učitelja  (»bitt  Gott  fiir  euch,  als  fur  meine  Vatcr  und 
Praceptores«).-* 

^  Tržaški  škofje  so  imeli  že  izza  leta  1480.  v  posesti  (in  comendam) 
župnijo  Laški  Tjg.  z  vsemi  podrejenimi  vikariati,  h  katerim  je  pripadala  tudi 
Loka.  (Orožen:  Dekanat  Taffer,  str.  17  si.) 

2  Izvestja,  L,  str.  30.  O  prikazovanjih,  ki  so  baje  dale  povod  zidanju, 
je  danes  težko  soditi.  (Primeri  Ljub.  Zvon,  1905,  str.  203.)  Toda  če  pravi 
Trubar  drugod,  da  so  romarske  cerkve  »le  od  tih  hudizhevih  lezniuvih  bab 
gori  prišle«,  je  ta  sodba  ne  le  površna,  temuč  tudi  krivična. 

3  Po  pravici  poudarja  Hegemann  (o.  c.,str.  lOsl.)  cvinglijansko  prepričanje 
Trubarjevo  proti  Elzeju;  ki  ga  je  hotel  napraviti  za  pravovernega  lutrovca. 

*  Elze:  Trubers  Briefe,  str.  10. 

Svoje  delovanje  v  Ljubljani  je  pričel  Trubar  s  tem,  da  je 
gromel  s  šenklavSke  prižnice  zoper  duhovski  ^libat  in  obhajilo 
pod  enp4)odobo.  Mnogim  je  to  ugajalo  tembolj,  ker  se  cerkveni 
predpisi  v  teh  zadevah  na  mnogih  krajih  itak  niso  več  izvrševali-^ 
Škof  Ravbar  je  tujemu  agitatorju  pridige  v  stolnici  sicer  kmalu 
prepovedal,  pa  ljubljanski  magistrat  mu  je  odprl  cerkvico  sv.  Eli- 
zabete v  meščanskem  ^italu,  kjer  je  bilo  poslej  skozi  več  deset- 
letij zbirališče  ljubljanskih  protestantov.  S  Trubarjem  so  potegnili 
že  omenjeni  trije  kanoniki  in  nekateri  drugi  ljubljanski  duhovniki, 
na  odločen  odpor  je  zadel  le  pri  frančiškanih.  Deset  let  je  mogel 
Trubar  neovirano  delovati  in  šele  leta  1540.  ga  je  opomnil  kraljev 
reskript  na  dolžnost  rezidencije  v  svoji  župniji.  —  Prihodnja  leta 
nahajamo  Trubarja  deloma  v  Laškem  Trgu  (to  župnijo  je  dobil 
od  škofa  Bonhoma  kot  tretjo  prebendo),  deloma  v  Trstu  (1541). 
Kar  ga  zadene  nepričakovano  odlikovanje  —  postal  je  ljubljanski 
Jtanpnik. 

Da  bode  ravnanje  duhovske  gosposke  umijivo,  je  treba  upo- 
števati tedanje  cerkveno-politiške  razmere.  Bila  je  doba  kompro- 
misov. Na  Nemškem  so  se  vršila  med  katoliki  in  protestanti  pogajanja 
za  unijo  (Hagenau,  Worms  1540,  Regensburg  1541)  in  zavladalo 
je  mnenje,  da  se  bode  dal  preteči  verski  razkol  izlepa  poravnati, 
zlasti  če  se  glede  rabe  keliha  in  ženitve  duhovnikov  ustreže 
protestantom.  Tak  kompromisni  politik  je  bil  tudi  ljubljanski  škof 
Kaciianar  (1536—1544),  ki  je  bil  novemu  gibanju  deloma  sam 
naklonjen  in  se  je  celo  na  smrtni  postelji  dal  obhajati  pod  obema 
podobama.  Ustregel  je  stranki,  ki  je  stala  za  Trubarjem,  s  tem,  da 
je  temu  podelil  kanonikat  in  ga  imenoval  za  pridigarja  v  ljubljanski 
stolnici  (1542).  Poslednje  je  storil  zlasti  zato,  da  bi  pobijal  nazore 
prekrščevavcev,  ki  so  se  zelo  širili  po  Slovenskem.2 

Toda  takim  načinom  se  nasprotja  niso  ublažila,  temuč  še  bolj 
poglobila.  Trubar  in  njegovi  niso  mirovali,  ampak  so  začeli  javno 
napadati  nauke  in  obrede  katoliške  cerkve.  Na  prižnici  so  ozna- 
novali,  da  sv.  maša  nič  ne  velja,  da  Marije  ni  treba  častiti, 
norčevali  se   iz  litanij,  iz  škofa,  kadar  je  posvečeval   duhovnike, 

1  O  Trubarju  pravi  Hren :  »fuit  sacerdos  coniugatus ;  quattuor  habuit 
succesivc  mulicrcs.«  (Mitth.,  1864,  str.  1  si.) 

2  Trubar  si  je  Se  pozneje  Stel  v  zaslugo,  da  je  pstavil  to  gibanje. 
(Predgovor  k  Nov.  Test.  iz  L  1582.)  Značilno  je  za  svobodomiselne  nazore 
kranjskiii  reformatorjev,  da  so  zase  zahtevali  svobodno  razlaganje  sv.  pisma, 
a  prav  to  pravico  drugim  odrekali  in  prekrSCcvavcc  z  vso  sHo  zatirali. 
(Ungnad!)  "^ 

in  imenovali  katoliško  bogočastje  maliko vanje.  ^  In  kar  se  še  ni 
smelo  javno  povedati,  o  tem  so  govorili  na  svojih  skrivnih  shodih: 
na  Rožniku,  pri  Sv.  Krištofu,  v  hišah  kanonikov.  Izza  leta  1544. 
se  opaža,  da  nastopajo  Trubarjevi  privrženci  kot  samostojna 
stranka,  ki  je  vedno  bolj  odkrito  delala  za  razkol,  čeprav  je 
Trubar  še  dolgo  trdil,  da  hoče  ostati  »v  pravi  katoliški  cerkvi«. 

Temu  početju  je  slednjič  konec  storil  škof  Urban  Textor  (1544 
do  1558).  Bližnji  povod  je  dal  Pavel  VA/jener,  ki  ni  hotel  za  umrlo 
kraljico  Ano  maševati  (f  27.  januarja  1547)  in  se  je  isto  leto  že  drugič 
oženil.  Zdaj  je  prišel  kraljevi  ukaz,  naj  se  voditelji  novoverskega 
gibanja  zapro.  Trubarju,  ki  se  je  slučajno  mudil  na  kapiteljski  žup- 
niji v  Sent  Jerneju,  se  je  posrečilo  uiti,  Wiener,  Dragolič,  Mertlic, 
Klombner  in  še  nekateri  drugi  pa  so  morali  za  nekaj  časa  v  ječo.^ 

Trubar  se  je  zdaj  nekaj  časa  skrival  v  Trstu,  leto  pozneje  (1548) 
je  obiskal  za  malo  časa  zopet  Ljubljano,  potem  pa  bežal  v^iim- 
berg  k  nemškemu  reformatorju  Vidu  Dietrichu,  s  katerim  si  je  že 
preje  dopisoval.  Ta  mu  je  preskrbel  službo  predikanta  v  Rotenburgu^ 

Trubarjevo  bivanje  na  Nemškem  (1548—1561)  je  v  marsi- 
katerem oziru  pomenljivo. 

Tu  v  krogu  nemških  reformatorjev  se  je  Trubar  šele  vživel 
v  lutrovstvo,  katero  je  poslej  moral  oznanovati  z  besedo  in 
pismom.  Čeprav  ni  popolnoma  zatajil  svojih  cvinglijanskih  nazorov 
in  še  dopisoval  s  švicarskimi  reformatorji,  vendar  se  je  skrbno 
izogibal  vsega,  kar  bi  mu  utegnilo  nakopati  nevoljo  nemških 
zaščitnikov.  Navzlic  temu  se  ga  je  sumnja,  da  ni  odkritosrčen  lu- 
teran,  držala  celo  življenje.  Zopet  in  zopet  mora  v  pismih  in  pred- 
govorih k  svojim  delom  zagovarjati  svojo  lutrovsko  pravovernost.3 

'  Primerjaj  izpovedbc  prič  v  tožbi  zoper  Wicnerja  in  Trubarja. 
(MittheU.,  1864,  str.  4  si.) 

2  Wienerja  so  pozneje  prepeljali  na^unaj,  pa  je  ušel  iz  zapora  in 
postal  lutrovski  superintendent  na  Sedmograškem.  (Jahrbudi  der  Gesellsdiaft 
fijr  die  Gesdiidite  des  Protestantismus,  III.,  str.  1  si.)  Prošt  Mertlic  in  Dra- 
golič sta  izgubila  službi,  sicer  se  pa  o  njuni  daljnji  usodi  nič  ne  ve.  Dimitz 
(II.,  212)  namiguje  na  cerkvenoj^ik^iiiciio,  CeS,  da  ju  je  ta  spravila  s  poti, 
a  te  v  Avstriji  niti  bilo  pL  Klombner  in  njegovi  somišljeniki  (Concili,  Pregl) 
so  pozneje  §e  dolgo  živeli  v  Ljubljani  in  neovirano  delali  za  protestantstvo. 

3  Hegemann  (o.  c,  str.  16)  zavrača  Elzejevo  trditev,  da  je  bil  Trubar 
»odkritosrčen  privrženec  avgsburške  konfesije«,  in  pristavlja  sledečo  značilno 
sodbo:  »Fur  Truber  war  die  augsburgisdie  Konfession  nidits  anderes,  als 
das  sich  ihm  darbietende,  unumgdnglidie  Vehikel,  um  sein  Ziel  zu  erreichen, 
sein  windisches  Volk  vom  rčmisdien  Aberglauben  loszulčsen«  (!)  in  omenja 
še  posebej,  da  je  Trubar  vedno  računal  »mit  hoheren  Mdchten«. 

Na  Nemškem  se  je  pričelo  tudi  literarno  delovanje 
Trubarjevo.  Pisar  Klombner,  Trubarjev  marljivi  književni  agent, 
si  je  prisvajal  zaslugo,  da  je  nanj  vplival,  naj  s  tiskom  Siri  lutrov^ 
stvo  med  Slovenci. i  Prvi  dve  knjigi  sta  izšli  1. 1550.  iz  Morhar* 
tove  tiskarne  v  Tubingi  pod  izmišljenim  imenom,  tiskani  z  nemškimi 
črkami.  Katekizem  je  posnet  po  sličnih  Lutrovih  in  Brenzijevih 
knjigah,  katerim  je  Trubar  pridejal  par  pesmi  in  posnetek  Vlašičeve 
pridige  »de  vocabulo  fidei«.  Namenjen  je  bil  v  prvi  vrsti  duhovnikom 
na  Slovenskem,  da  bi  poučevali  veronauk  po  Lutrovih  nazorih.^ 
»Abecedarium«  (ena  tiskovna  pola)  pa  naj  bi  ljudstvo  seznanil  s 
Trubarjevimi  pismeni  in  njih  izgovarjavo,  hkrati  pa  tudi  s  temelj- 
nimi nauki  luteranstva.  Zato  mu  je  Trubar  pridejal  prevod  malega 
Brenzijevega  katekizma.  Ni  čuda,  da  ta  prvi  literarni  poizkus  ni 
imel  zaželjenega  uspeha.  Pisava  je  bila  zelo  okorna,  mali  naklad, 
ki  je  Sel  skoraj  ves  na  Kranjsko,  se  ni  razpečal  in  tiskovni  stroški 
se  niso  pokrili.  Čeprav  so  ga  somišljeniki  na  Kranjskem  prosili, 
naj  izda  Se  »postilo«,  je  vendar  Trubar  ustavil  delo. 

Ista  ideja,  ki  sta  jo  zasnovala  Trubar  in  Klombner,  pa  je 
vzklila  tudi  v  glavi  nekega  drugega  moža,  bivšega  koprskega 
škofa  Petra  Pavla  Vergerija,  ki  je  takrat  bival  na  dvoru  virtem- 
berSkega  vojvoda  Krištofa.  Izobraženi  humanist  je  imel  širše 
obzorje  kakor  prejšnja  podjetnika  in  je  hotel  napraviti  prevod 
sv.  pisma,  ki  bi  bil  umljiv  vsem  Jugoslovanom.3  Naprosil  je  najprcje 
Trubarja,  naj  sodeluje.  Trubar  je  odbil,  češ,  »da  ne  razume  grščine 
in  hebrejščine,  slovenski  jezik  je  reven  na  izrazih,  razdeljen  v 
mnoge  dialekte,  hrvaščine  pa  ni  zmožen«.^  Vendar  sta  se  oba 
moža  seSla  v  Ulmu  koncem  meseca  januarja  1.  1555.  Tudi  tu  se 
je  Trubar  branil  sodelovati  iz  navedenih  razlogov.  Slednjič  so 
sklenili  dobiti  v  pomoč  dva  slovenska  duhovnika,  ki  bi  razumela 

1  Pismo  z  dne  28.  iuliia  1565:  »Hcrr  Primus  hat  nic  windisch  gcsdiriben 
nodi  gedruckt  wan  ich  ihn  nit  dazu  getrieben  hct.«  (Hegemann,  o.  c,  str.  44.) 
Mož.  ima  tudi  sicer  mnogo  zaslug  pri  Trubarjevem  književnem  podjetju. 
Pridobival  mu  je  pomočnike,  sestavljal  književni  program,  razpečaval  knjige; 
proti  volji  Trubarjevi  je  izdal  prvo  slovensko  protestantsko  pesmarico  in  v 
vseh  teh  zadevah  pisal  nebroj  pisem. 

2  Predgovor  je  naslovljen  na  slovenske  župnike,  pridigarje,  učitelje 
in  starše  in  jih  opominja,  naj  poučujejo  otroke  katekizem.  Primerjaj  sodbo 
Elzejevo  (Die  slov.  protest.  Drucksdiriften,  str.  5). 

3  Vergerij  zlasti  omenja  Slovence,  Istrijane  in  Dalmatince.  Korespon- 
denco Vergerijevo  je  po  Kauslerju  deloma  objavil  Fr.  Hubad  v  Letopisu 
Matice  Slovenske,  1881,  str.  130  si. 

*  Elze :  Die  slov.  prot.  Drucksdiriften,  str.  70. 

latinsko  in  nemško,  in  dva  hrvaška,  ki  bi  znala  citati  glagolico  in 
cirilico.  Toda  komisija,  ki  naj  bi  ustvarila  enoten  jugoslovanski 
književni  jezik,  se  ni  sešla.  Na  Kranjskem  so  dobili  le  dva  po- 
močnika, .enega  Slovenca  in  enega  Hrvata;  pa  slovenski  duhov- 
nik je  umrl  že  med  potom  na  Virtemberško,  hrvaški  je  prinesel 
s  seboj  glagolsko  biblijo,  a  se  je  že  po  nekaterih  dnevih  vrnil 
v  Dalmacijo.  Značilno  je,  da  tudi  kranjski  deželni  stanovi  niso 
pritrdili  Vergerijevemu  načrtu,  temuč  so  zahtevali,  naj  se  tiska 
zanje  prevod  v  »kranjskem  jeziku«.^  Zato  je  šlo  delo  naprej  v 
onem  tiru,  katerega  je  bil  Trubar  zastavil.  Trajen  uspeh  Vergerijev 
je  bil  le  ta,  da  je  odslej  Trubar  (čeprav  nerad)  opustil  okorne 
nemške  črke  in  začel  pisati  z  latinskimi  pismeni.  O  posameznih 
knjigah  razpravljati  ni  moj  namen.  V  družbi  z  Vergerijem  je  izdal 
evangelij  sv.  Matevža,  Abecednik  za  umevanje  nove  pisave,  ka- 
tekizem, ki  je  bil  posnet  po  Lutrovi  enaki  knjigi,  in  prvi  del 
Novega  Testamenta.  Koliko  je  pri  teh  knjigah  sodeloval  Vergerij, 
je  težko  dognati.  Gotovo  je  Trubarju  preskrbel  denarna  sredstva 
za  izdajanje  knjig,  a  opetovano  poudarja,  da  je  tudi  knjige  pre- 
gledoval in  popravljal.2 

Nestalni  in  vihravi  Vergerij  je  kmalu  pozabil  na  jugoslovan- 
ske književne  načrte  in  vso  pozornost  obrnil  na  diplomatiSke  posle. 
Misel  njegova:  s  protestantskimi  knjigami  pridobiti  Jugoslovane  za 
novi  evangelij,  pa  se  je  vendar  izvršila,  čeprav  v  drugačni  obliki. 
In  prav  Trubar,  ki  se  je  preje  sam  priznal  nesposobnim  za 
tako  delo,  se  je  zdaj  postavil  na  čelo  temu  podjetju.  Prilika 
se  mu  je  nudila,  ko  je  neki  istrski  duhovnik  -  glagoljaš,  Štefan 
Konzul  iz  Buzeta,  prišel  na  Nemško  in  dobil  učiteljsko  službo  v 
Regensburgu.  Ta  je  pričel  okoli  leta  1557.  Trubarjeve  slovenske 
knjige  prevajati  v  hrvaščino,  pisano  z  glagolskimi  pismeni.  Sredstva 
za  tisk  pa  je  ponudil  protestantski  plemič  Ivan  Ungnad-Sovneški, 


1  Pismo  z  dne  13.  julija  1555:  »Monent  me  (nobiles  ex  Carniola)  se 
vclle  habere  versioncm  in  propria  eorum  lingua  ncc  curarc,  ut  admisceantur 
vocabula  elegantiora.«  (O.  c,  str.  135.)  Glavni  hibi  Trubarjevega  literarnega 
dela  (germanizovanje  in  raba  dialekta,  ki  je  bil  le  omejenemu  krogu  Ci- 
tateljev  razumljiv)  sta  še  že  takrat  občutili  in  kritikovali.  Vergerij  opetovano 
poudarja,  da  hoče  prevod  v  čistejšem  jeziku  (»in  una  lingua  piu  elegante«) 
in  za  SirSi  krog  Slovanov.  Slično  je  ocenil  pet  let  pozneje  Trubarjeve  spise 
dr.  Pavel  Skalič. 

2  Samostojni  Vergerijevi  knjižici  sta  menda  le:  Razgovarange  megiu 
papista  i  gednim  luteran«  (z  italijanskim  pravopisom)  in  pa  »Jedna  molitou 
tih  kerSčenikov«  (v  Trubarjevi  ortografiji). 

bivši  štajerski  deželni  glavar,  ki  je  priredil  v  svoji  hiši  v  Urahu, 
blizu  Tubinge  posebno  tiskarno,  dal  vliti  glagoiske  in  cirilske  črke 
in  nabiral  pri  nemških  knezih  darove  za  natis  knjig.  Ungnadova 
jugoslovanska  tiskarna  je  v  malo  letih  čez  trideset  hrvaških  knjig 
poslala  med  svet  Kot  prevajalci  so  delovali  pri  njej  Štefan  Konzul, 
Anton  Aleksandrovič  (Dalmata),  Jurij  Jurešič,  Jurij  Svečič  in  drugL 

Posebno  značilno  je  bilo  razmerje  Trubarjevo  do  nje.  Ungnad 
mu  je  prepustil  vodstvo  pri  literarnem  delu,  ker  ni  imel  sposob- 
nejšega. Trubar  je  zdaj  to  ugodno  priliko  takoj  porabil,  se  pre- 
selil iz  Kemptena  v  Urah^  popustivši  pridigarsko  službo  (1. 1560.), 
in  se  poslej  brigal  le  za  nov6  književno  podjetje.  Celo  ko  mu  je 
došel  poziv  od  kranjskih  deželnih  stanov,  naj  pride  v  Ljubljano 
nadaljevat  svoje  evangeljsko  delo,  se  je  Trubar  zelo  obotavljal 
in  silno  nerad  ločil  od  tubinške  tiskarne.  In  vendar  pri  natiskavanju 
hrvatskih  knjig,  katerih  ni  znal  niti  citati,  ni  imel  drugega  dela, 
kot  da  je  zanje  pisal  dolge  nemške  predgovore,  katerim  je  pod- 
pisaval  svoje  ime  hkrati  s  Konzulom  in  Dalmatom.  Na  ta  način 
se  je  predstavljal  zlasti  nemškim  knezom  in  mestnim  občinam  kot 
duševni  voditelj  podjetja.  Naravno  je,  da  tako  razmerje  ni  bilo 
trajno  vzdržljivo.  Ko  je  prišel  Trubar  v  Ljubljano  (1561),  se  je 
začel  pogajati  z  deželnimi  stanovi,  da  se  tudi  hrvaška  tiskarna 
premesti  iz  Uraha  v  Ljubljano  in  podstavi  njegovemu  vodstvu, 
hkrati  pa  je  izrazil  zelo  neugodno  kritiko  o  Konzulovem  in  Dal- 
matovem  hrvaškem  prevodu  Novega  Testamenta,  katero  mu  je 
baje  podal  neki  frančiškan  iz  Novega  Mesta.  Ta  drzni  nastop 
Trubarjev,  ki  je  samovoljno  hotel  gospodariti  nad  tujim  blagom, 
je  vzbudil  opravičeno  nevoljo  Ungnadovo  in  njegovih  hrvaških 
sotrudnikov.  Pričela  se  je  huda  polemika,  ob  kateri  se  je  Trubarju 
očitala  nezmožnost,  pa  tudi  zopet  poudarjalo  njegovo  omejeno 
književno  stališče,  za  katero  se  ne  morejo  zavzeti  niti  Belokranjci, 
niti  drugi  izvunkranjski  Slovani.  —  Razpor  je  trajal  toliko  časa, 
dokler  ni  Ungnadovo  podjetje  z  njegovo  smrtjo  prenehalo  (1564).^ 

Kmalu  po  preselitvi  v  Urah  (1561)  je  bil  Trubar  pozvan  v 
Ljubljano,  da  dovrši  svoje  delo  z  organizacijo  nove  verske  družbe, 
katero  je  bil  že  pred  več  desetletji  zasnoval.  Ta  doba  v  Trubar- 
jevem življenju  je  zaraditega  pomenljiva,  ker  nam  kaže  njegov 
značaj  z  druge  strani.  Omenil  sem  že,  da  ga  poziv  v  domovino 
ni  prav  nič  razveselil.  Predložil  je  celo  zboru  virtemberških  bogo- 
slovcev  vprašanje,  je  li  dolžan  sprejeti  vabilo  deželnih  stanov  in 

1  Mnogo  o  tem  pri  Kostrenčiču :  Urk.  Beitrage. 

se  podati  v  nevarnost  Po  dolgem  obotavljanju  se  je  končno 
leta  1562.  stalno  preselil  v  Ljubljano,  od  svojih  privržencev  sprejet 
z  veliko  slovesnostjo.  Pa  Trubar  ni  kazal  one  vneme  in  odloč- 
nosti v  organizaciji  kranjske  protestantske  cerkve,  katero  so  ti 
pričakovali.  Pred  škofom  Petrom  Seebadiom  je  sicer  podal  avgs- 
burško  veroizpoved  (6.  decembra),  toda  z  izpremembo  kulta,  z  uredbo 
nove  cerkve  se  mu  ni  mudilo.^  Opetovano  toži  Klombner,  da 
Trubar  nima  prave  vneme  za  razširjanje  evangelija,  da  noče  spre- 
jemati duhovnikov,  ki  se  mu  ponujajo  za  predikante,  da  trpi  latin- 
ščino v  cerkvah,  in  govori  duhovnikom,  naj  le  ostanejo  v  svoji 
obredni  obleki  in  opravljajo  mašo,  kanon  pa  naj  izpuščajo.  Izjavil 
se  je  celo,  >da  bode  pač  še  sam  zlezel  v  masni  plašč«.  Tudi  s 
sestavljanjem  »cirkovne  ordninge«,  ki  je  imela  urediti  bogočastjc 
v  protestantskih  cerkvah,  se  mu  ni  mudilo.2  Vedel  je  menda,  da 
bode  s  tem  povzročil  konflikt  z  nadvojvodom.  In  ko  je  navzlic 
vsem  prošnjam  in  ugovorom  deželnih  stanov  došcl  ukaz  (13.  de- 
cembra 1564),  da  mora  avstrijske  dežele  zapustiti,  Trubarju  slovo 
ni  bilo  preveč  težko.  Spoznal  je  menda,  da  je  ložje  pridigovati 
»o  praznoverju«  in  o  potrebi  reforme,  kot  pa  na  mesto  starega 
postaviti  kaj  novega,  boljšega.^ 

Daljno  Trubarjevo  bivanje  na  Nemškem  za  nas  Slovence 
nima  posebnega  pomena.  Višek  svojega  delovanja  je  bil  že  davno 
prekoračil.  Prevajal  je  sicer  še  naprej  nemške  protestantske  knjige 
v  slovenščino,  a  onega  živahnega,  vzajemnega  književnega  delo- 
vanja ni  več  opaziti,  kot  je  bilo  za  dobe  Ungnadove.4  Iz  njegove 

1  Hren  poroča,  da  se  je  Truber  pod  vplivom  deželnih  stanov  izjavil 
za  avgsburško  konfesijo,  pišoč:  Sollicitatus  a  nobilibus  et  supradictis  (Klomb- 
ncrjev  krog)  publice  ad  S.  Nicolaum  rcvocavit  catholicam  fidem.«  (Mitth., 
1864,  str.  1.) 

2  Primerjaj  Hegemann,  o.  c,  str.  36.  Trubar  je  nameraval  vpeljati 
saksonski  cerkveni  red,  ^i  je  imel  še  mnogo  katoliškega  na  sebi,  a  se  je 
moral  slednjič  pod  vplivom  Klombnerjevim  odločiti  za  virtemberškega.  V 
predgovoru  k  svoji  »ordningi«  je  hotel  Trubar  celo  čeSčcnje  Matere  Božje 
v  neki  meri  dopustiti  »und  andere  mehr  papistisdie  pfinctlen«.  Toda  na 
Nemškem  so  mu  predgovor  zaplenili.  (Kostrenčič:  Urk.  Beitrdge,  str.  151.) 

3  Šele  z  vpeljavo  novega  kulta  so  se  kranjski  protestanti  formalno 
ločili  od  katoliške  cerkve.  Zato  nekatera  poročila  iz  XVI.  stoletja  stavijo 
pričetek  protestantizma  šele  v  leto  1560. 

*  Izdal  je  Se :  »Ta  celi  psalter«,  drugi  del  Nov.  Test.  (konec),  »Ta  celi 
catehismus«,  cerkveno  pesmarico  (štiri  izdaje),  »Catediismus  s  dveima  islaga- 
ma«,  »Formula  Concordiae«  in  »Ta  Slovenski  Koiendar«.  Prevod  Lutrove  hišne 
postile  sta  izdala  šele  po  njegovi  smrti  Felicijan  Trubar  in  Savinec  (1595). 

korespondence  posnamemo,  da  je  še  včasih  posegel  v  razmere 
na  Kranjskem,  (n.  pr.  v  Frischiinovi  zadevi) ,  sicer  pa  je  živci  le 
svoji  službi  in  svoji  družini.  Umrl  je  29.  julija  15B6  v  Deren- 
dingenu.  Znameniti  lutrovski  teolog  Jakob  Andrea  mu  je  govoril 
v  slovo,  in  Martin  Crusius  v  latinskih  distihih  sestavil  grobni  napis. 

Ob  sklepu  se  ozrimo  še  enkrat  na  Trubarjevo  delovanje, 
slovstveno  in  cerkveno,  da  moremo  posneti  bilanco. 

Kot  pisatelj  Trubar  ni  bil  samostojen  in  originalen.  Vsa  nje« 
gova  dela  so  skoraj  izključno  prevodi  nemških  protestantskih  knjig.i 
S  tem  da  je  začel  pisati  dolenjski  dialekt,  pa  je  začrtal  tir,  v  ka- 
terem se  je  poslej  nadaljevalo  slovstveno  delo.  Toda  lahko  je  spo- 
znati, da  bi  bilo  ob  širši  izobrazbi  Trubarjevi  vprašanje  književ- 
nega jezika  rešeno  na  drugačen  način,  kakor  se  je  dejansko  rešilo, 
tembolj,  ker  so  bili  pogoji  in  nastavki  zato  tudi  pri  nas  že  dani. 
Pogled  na  mnoge  glagoljaše,  Trubarjeve  verske  in  literarne  so- 
trudnike,  in  na  Vlahovičev  krog  v  Beli  Krajini  to  dovolj  izpričuje. 
Versko  gibanje,  kateremu  se  je  Trubar  vdal,  ga  je  dvignilo 
mnogo  višje,  kakor  bi  se  mogel  povzpeti  s  svojimi  zmožnostmi. 
O  razširjanju  protestantskega  slovenskega  slovstva  in  njega 
vplivu  na  posamezne  sloje  si  lahko  iz  nekaterih  poročil  približno 
napravimo  podobo.  —  Največ  knjig  je  šlo  med  slovenske  duhov- 
nike, katerim  so  bile  večinoma  tudi  namenjene,  da  jih  pridobe  za 
Lutrov  nauk.  Iz  duhovnikov  je  bila  sestavljena  komisija  za  pre- 
sojevanje  Trubarjevih  prevodov,  dajali  so  prispevke  za  natis  in 
so  menda  knjige  praktično  tudi  najbolj  uporabljali.  ^  Prevod  No- 
vega Testamenta,  razlaga  evangelijev,  vse  to  je  bilo  rabno  za 
pridige  in  katehezo,  zlasti  če  so  se  izločili  izrazito  lutrovski  nauki. 
L.  1581.  poroča  akvilejski  vizitator,  da  duhovniki  na  Slovenskem, 
ki  so  malo  vešči  latinščine,  vsi  vprek  bero  slovenske  sveto- 
pisemske prevode  in  razlage  'frubarjeve  in  po  njih  pridigujejo. 
Na  tisoče   izvodpv  se  je  našlo  po  župniščih.3  V  drugi  vrsti  pri- 


»  Hegemannmeni  (o.  c,  17):  »AlsSchriftsteHer  ware^we^igc^schčpfe- 
rischen  Geistes,  im  wesentlichen  doch  nur  Vermittler  deutscher  Kulturwerte 
an  das  Slowenentum.« 

2  Klombner  navaja  imena  (Kostrenčič,  o.  c,  str  5  si.)  onih  duhovnikov, 
ki  so  bili  v  presojevalni  Icomisiji,  in  omenja,  da  so  »gleichvohl  im  papsttumb«. 
Nekateri  izmed  njih  so  pozneje  odpadli.  O  bistriškem  priorju  poroča,  da 
je  obljubil  denarno  podporo. 

3  Izvestja,  1907,  str.  65  si.  Se  1594  piSe  cirkniSki  župnik  Stefanič :  »Pas- 
sim  fere  in  tota  Carniola  Spangenbergii  postillam  in  Slavonicam  linguam 
versam  cooperatores  ex  suggestu  proponunt  populo.«  (Izvestja,  L,  38.) 

dejo  V  poStev  lutrovski  plemiči.  Kranjski  deželni  stanovi,  ki  so  z 
denarjem  podpirali  natis  protestantskih  *knjig,  so  bili  tudi  njih  od- 
jemalci in  čitatelji.1  Zelo  malo  pa  je  vplivalo  protestantsko  slov- 
stvo  na  ljudstvo,  deloma  zato,  ker  ni  bilo  vajeno  čitanju,  deloma 
pa,  ker  mu  je  bila  vsebina  tuja  novotarija.  Najbolj  se  je  še  vdo- 
mačila  pesmarica  (štiri  izdaje),  v  katero  so  sprejeli  slovenski  prote- 
stantje  tudi  stare,  znane  katoliške  pesmi.  ^ 

Slovstvo  je  bilo  Trubarju  le  zgolj  sredstvo  za  verske  »re- 
formatorske« namene.  Pa  tudi  v  tem  oziru  ni  zarezal  globoke  brazde 
v  narodu,  preveč  je  imelo  to  gibanje  tuj,  nemški  značaj.  Izprva 
površen,  prosvetljen.  humanist,  ki  je  vse,  kar  je  bilo  cerkvenega, 
obgovarjal  in  kritikoval,  je  postal  Trubar  pozneje  »ponižnLsluga« 
kranjskih  deželnih  stanov  in  svojih  nemških  zaščitnikov.  Ti  so 
določevali  obliko  njegovemu  reformnemu  delovanju,  smer  in  cilje. 
V  tem  se  Trubar  zelo  razločuje  od  Vlahoviča,  Klombnerja  in  drugih 
tipov  tedanje  dobe.  —  Plemiški  gradovi  po  deželi  in  deloma  mestni 
občinski  sveti,  to  so  bila  središča  našega  protestantizma.  Med 
ljudstvom  pa  je  našel  zelo  malo  tal.  Število  protestantov  se 
splošno  pri  nas  previsoko  ceni.  Celo  Hrenove  podatke  je  treba  v 
tem  oziru  reducirati.  Treba  je  ločiti  med  mlačnimi  katoličani,  ki 
se  niso  udeleževali  katoliške  božje  službe,  birme  in  obhajila,  pa 
med  pravimi  protestanti.  Poslednjih  je  bilo  primeroma  malo,  ker 
se  je  luteranstvo  redkokje  razvilo  do  popolne  oblike,  ampak  je 
vedno  ohranilo  mnogoJ^oliSkega  na  sebi.  Največ  jih  je  bilo  v 
mestih  in  trgih,  zlasti  tam,  kjer  je  imel  premoč  nemški  glement^ 
Na  deželi  lutrovski  predikanti  niso  našli  mnogo  privržencev,  čeprav 

>  L.  1560.  pišejo  Trubarju,  da  niso  našli  v  njegovih  knjigah  nič  krivo- 
verskega  »soviel  aus  unserm  mittel  bemeldte  eure  in  windische  Sprache 
gesetzte  und  transiatierte  bOcher  gelesen  und  noch  heutigen  Tages  in  unsern 
geschlGssern  und  hfiusern  lesen  lassen,  desglelchen  auch  von  allen  priestern 
undpfarrherrn,  die  sich  derselben  eurer  Bficher  gebrauchen  I«  (Elze,  o.  c,  str.  64.) 

2  L.  1564.  piše  Trubar :  »Dem  Herrn  Stephano  Consul  habe  ich  unter 
anderm  geschrieben,  dass  weder  seine  crobatische,  cgrulische,  noch  meine 
crainerische  Bficher  nit  abgehen,  zu  besorgen,  wir  werden  aus  unsern 
Bfichem  Skamitzl  machen  und  die  scombros,  wie  der  Persins  sagt,  ein- 
wickeln  (Elze,  o.  c,  433).  Leta  1582  se  pač  hvali,  da  njegove  knjige  bero  že 
tudi  kmetje  in  njih  otroci  (o.  c.  str.  109). 

3  V  Ljubljani  se  ceni  njih  število  največ  na  3000  (manjša  polovica 
prebivalstva;  glej  Hegemann,  o. c,  str. 51).  Leta  1581.  je  bilo  v  Novem  mestu 
trideset  družili  lutrovskih  (120—150  Ijudij),  v  Žužemberku  24  družin  (Izvestja, 
XVII.,  str.  136).  Metlika  je  bila  nekaj  časa  povečini  lutrovska,  pravtako 
Kranj,  a  se  je  razmerje  konfesij  hitro  izpreminjalo. 

►  Cas.^ 


so  jim  plemiški  patrotii  izročali  katoliške  župnije  in  silili  svoje 
podložnike,  da  S9.  poslušali  nauke  noyč<9ere.  Tipičen  zgled  je  v  tem 
oziru  Skocijalk  pri  'Turjaku.  Šestintrideset  let  so  Turjačani  tu  na^ 
stavljali  same  predikante  za  župnike.  Tu  so  delovali  Jurij  Dal- 
matin, Xilander,  Savinec  in  druge  korifeje,  a  pri|lo||li  so  komaj 
dvajset  do  trideset  kmetov.  ^  Zato  smemo  o  slovenskem  luteran- 
stvu  uporabiti  besede  velikega ::%|pnazija:  „Bil  j^  oblak,  ki  je 
mimo  šel." 


v> 


C 


Problemi  v  podobnem 
dušcslovju. 


Franc  TJfscglav. 


III. 


Intelektualizem  —  Voluntarizem. 
4 

V  svojih  prejšnjih  izvajanjih  (11.)  smo  razložili,  kaker  mo- 
deli dušcslovci  zametajo  podstatnost  cfa^e  in  priznavajo  zgolj 
d|jjšnc  dcje.  Analiz^^amozavesti  nam  j^asno  pokazala,  da  je  to 
naziranjc  zmotn^.  Zdaj  gre  za  to,  da  zasledimo  globlje  razloge, 
zakaj  se  sodobifo*  djišeznanstvo  oklepa ^^aktuaHžloa-- 

En  stavek  nam  vse  pove,  ena  misel  vse  odkrije:  Strah 
pred  dušo  j«  tista  sila,  ki  ženc''krSčanstvu  nasprotnega  psiho- 
loga do  navedenih  rezultatov!  Materializma  ni  več  mogoče  vzdržati, 
dušna  dejstva  se  ne  dajo  s  tjShfnimi  pojavi  istovetiti  Logyjiko 
mišljenje  odtod  nujno  vede  do  spoznanja,  da  se  ti  netvarfli  deji 
izvajajo  iz  netvarne  dušne  podstatL  ki  ostaja  vedno  ista, 'dočira 
se  deji  vedno  menjavajo,  pojavljajo  in  izginevajo,  se  zdaj  dvigujejo 
nad  takozvano  stopnjo,  mejo  zavestnosti,  zdaj  takorekoč  toneje  v 
nezavestnosti. 


Take   substance,   take   samosvoje   bitnosti   pa 


se^s. 


m 


Ano 


modroslovje  ogiRlje^^pKajti,  priznavati  dušno  podstat,  to  bi  ^dio  do 


1  ^c 

poji 


d  u  a  I  i  z  m  a ,  moderni  filozofija^  pa  je  monistiška.  Dušni  pDjavi  se 

i  Izvestja,  III..  200.  Slično  drugod. Tudi Hegeman^ priznava:'  >)edenfaUs 
ist  ersichtlich,  dass  der  Katholizismus  im  eigentlichen  Lai|^volk  Krains 
ausserordenUich  tief  gewurzelt  war,  und  wohi  nur  sehr  allradhUch  v6\\i§ 
dem  Lichte  evangelischer  Wahrheit  erlegen  wdre.«  (O.  c.»  str.  48.)  * 

sicer  odtvarnih  bistveno  ločijo  —  so  pa  morda  vendarle  enoinisto! 
Mogoče  je  dušnost  isto  kot  telesnost  in  narobe:  ista  svetovna 
substanca  se  nam  javlja  pod  gotovimi  pogoji  kot  psihičpi  dej,  pod 
drugimi  pogoji,  od  druge  strani,  kot  fiziološki  proces!  In  kaj  je 
vsesvetovna   substanca,   ta  pra-bitnost,   pra-snov   ali   pra-duh? 

Kdo  ve?  .  .  . 

Erfail'  davon  dein  Herz,  so  groB  es  ist. 

Und  wenn  du  ganz  in  dem  Gefflhle  selig  bist, 

Nenn'  es  dann,  wie  du  willst, 

Nenn's  Glfidd  Herz  I  Liebel  Gott! 

Idi  habe  keinen  Namen 

Dafar!  Gefahl  ist  alles; 

Namejgt  Sdiall  und  RaudT^^ 

Umnebelnd  Himmelsglut.  Faust 

Tako  se  moderno  modrovanje  konča  v  negotovosti,  nespo- 
znatnosti,  agnosticizmu,  v  čustvenosti!  Razum,  logiško  mi^ 
šljenje,  kdo  ve,  ali  vedeta  do  resnice?  Ali  je  sploh  resnica? 
Razum  postulira  netvarno  dušo,  duhovno  podstat,  toda  volja 
modernega  človeka  se  ne  ukloni  jasnemu  spoznanju.  Boji  se  du^ 
hovnosti,  boji  se  duše,  strah  je  je  dualizma.  Kar  bi  vedlo  do 
Boga,  do  vserazumnega  početnika  in  stvarnika  svetovju,  pred  tem 
sodobna  veda  beži  —  kakor  da  bi  jo  gnal  neki  protibožji  nagon. 

Ni  še  pozabljeno,  kar  je  1. 1895.  v  »Revue  des  Deux  Mondes« 
zapisal  o  moderni  vedi  Ferdinand  Brunetiere.  Tudi  danes  še  veljajo 
tiste  besede  o  »bankrotu  znanosti«,  o  bankrotu  intelekta, 
razuma.  Kajti  to  je  zmisel  Brunetierovega  izreka :  Sodobni  človek 
je  obupaj  nad  svojim  razumom,  nad  izvcstnostjo  spoznanja,  nad 
objektivnostjo  resnice.  Zateka  se  k  čustvu^k  teženju  in  hotenju, 
k  volji,  kakor  da  bi  ta  bila  zmožna  odgovoriti  na  vprašanja 
odkod,  kaj  in  kam?  kakor  da  bi  volja  bila  zmožna  rešiti  uganke 
svetovja,  ki  jih  razum  ne  more,  kakor  da  bi  čustvo  moglo  podati 
človeku  enotno  svetovno  naziranje,  ki  bi  zadovoljilo  njegovega 
večnonemirnega  duha.  Zavladal  je  v  modernem  modroslovju 
voluntarizem  in  kar  se  je  dozdaj  smatralo  za  odliko  vsakega 
sestava,  njega  razumnost  in  umljivost,  logiška  razporedba  in  iz- 
vajanja, to  se  dandanes  označuje  za  zaostalost,  sholasticizem,  i  n  - 
telektualizem. 

Voluntarizem  —  intelektualizem !  Čudno  nasprotstvo!  Težko 
ga  je  pojmovati.  Da  sta  razum  (intellectus)  in  volja  (voluntas) 
večkrat  v  nasprotju,  to  je  dejstvo;  da  je  pa  mogoče  na  sami 
volji  osnovati  svetovno  naziranje  v  nasprotju  z  razumom,   kakor 

da   bi   slednji  bil  nekaj  drugotnega,  nižjega,   od  volje  bistveno 
odvisnega,  to  verovati  se  zdravemu  razumu  vseskozi  protivi.  Kaj 
pa  pomeni   svetovno  naziranjc?    Kaj   se    pravi:   imeti   o  svetu 
taalioni  nazor?   Svetovno   naziranje  —  toliko  rabljena  in  toliko 
zlorabljana  beseda  —  to  je  kompleks  vseh  idej,  ki  jih  ima  posa- 
meznik o  svetu,   ki  je  v  njem  samem,  p  sebi,^in  o  svetu,  ki  je 
jzvun  človeka,  o  svetovju,  o  vsem,  kar  ]e,~Rar  biva.  Ne  tvori  pa 
vsaka  ideja,  vsak  pojem  o  vsaki  stvari,  dela  svetovnega  naziranja, 
temveč  le  oni  pojmi,  one  misli,  ki  se  nanašajo  na  izvor,  bistvo, 
namen   in   pomca  vsega   bivajočega.    Pojmi,   misli,    ideje, 
logični  sklepi,   sodbe   tvorijo  svetovno  naziranje,  ne  pa 
čustva,   zelenja,   hotenja,   volja.  Gotovo  ima  volja  velik,   večjidel 
celo  odločivni  vpliv  na  kakovost  svetovnega  naziranja  pri  posa- 
mezniku,   toda    volja    ne    ustvari   nazorov.    Lahko  jih 
sprejme.   Lahko  se  jim  protivi,   lahko  jih  zavrže,   samaizsebe  jih 
ne  proizvaja.  Ideja  in  teženje  —  oboje  je  bistveno  drugo  od  dru- 
gega  različno.   Kaj   je  n.  pr.  volji  mar  načela  istovetnosti   ali  pa 
principa  vzročnosti?  Ali  je  n.  pr.  bivanje  božje  količkaj  odvisno 
od  volje?   Bog  bi  bival,   tudi  ako  bi  nobene  ustvarjene  volje  ne 
bilo.   Razum  spoznava,   da  eksistira.  Volja  se  spoznanju   lahko 
upira,  vzlic  temu  biva  Bog,  je  načelo  vzročnosti  absolutno  resnično, 
princip  istovetnosti  brezpogojno  veljaven. 

Voluntarizem  ni  enoten,  vsestransko  izdelan  sestav,  ni  nobena 
filozofija  —  prevladuje  pa  v  modernem  življenjskem  naziranju. 
W  u  n  d  t  je  poizkusil,  kako  bi  voluntarizem  modroslovno  utemeliiL 
(System  der  Philosophie),  pa  se  mu  ni  posrečilo.  2e 
P  a  u  1  s  e  n  ga  ne  uči  več  v  prvotni  obliki  Wundtovi  (E  i  n  1  e  i  t  u  ng 
in  die  Philosophie),  kot  znanstveni  sestav  pa  zdaj 
malokdo  upošteva  bodisi  Wundtov  bodisi  Paulsenov  voluntarizem. 
In  vendar  se  kaže  vpliv  te  zmotne  voluntaristiške  podmene  vse- 
povsod —  celo  v  bogoslovju. 

Kaj  uči  voluntarizem?  Kdor  prouči  dotična  poglavja  v 
Wundtovem  »Systemu«  in  v  »Logiki«  (zlasti  str.  30—90,  1906|, 
bo  skoro  gotovo  prišel  do  istega  zaključja  kot  Mart ij,  ki  je  v 
i»Viertel|ab£SS£hrift  fur^mssensdiaftlidie  Philosophie«  od  Avenariusa 
(zlasti  v  1. 1889.,  2.  z  v.,  pag.  195  ssq.)  malodane  priznal,  da  Wundtove 
voluntaristiške  teorije  sploh  umeti  ni  jnogoče  —  na  vsak  način 
Wundt  sam  sebi  nasprotuje,  je  dvoumen  m  sanjari  ter  gradi  nebo^ 
tične  zračne  gradove  na  samih  podmenah  in  j)redsqdkih.  Temelj 
Wundtovemu  voluntarizmu  je  dušesloven :  Volja  je  tisti  dušni  de), 

ki  predstave,  vsebino  zavcstnosti,  dviga  takorekoč  iz  stanja  neza- 
vestnosti,  volja  je  tista  sila,  ki  druži  medseboj  gotove  predstave, 
katere  ona  sama  izbere,  v  logiške  zv^ze,  ki  torej  ustvarja  iogiške 
zakone.  Apercepcija,  funkcija  volje,  je  temeljna  funkcija  v 
dušnem  delovanju.  Kako  in  zakaj  je  to  zmotno,  smo  obširno  raz- 
ložili že  v  razpravi  o  apriorizmu  in  psihologizmu  (L). 
Tu  samo  opozarjamo  na  to,  da  je  naše  spoznanje  večkrat  od 
volje  popolnoma  neodvisno.  Kaj  imajo  z  voljo  opraviti  n.  pr.  raz- 
vidni principi,  matematiSki  aksiomi?  Marsiktero  spoznanje  se  uveljavi 
preko  in  proti  našemu  hotenju.  Docela  pogrešeno  pa  je,  volji  pri- 
pisovati zmožnost,  da  ustvarja  mišljenje,  poraja  predstave,  trditi, 
da  se  sploh  vsi  dušni  deji  iz  same  volje  izvajajo.  Jaz  mislim, 

—  j  a  z  h  o  č  e  m ,  to  se  ne  da  drugo  iz  drugega  izvajati !  Wundt  je 
dosledno  prenesel  dušeslovni   voluntarizem   na  metafiziško   polje 

—  uči  namreč,  da  je  počelo  sveta  volja,  in  sicer  slepa,  neraz- 
umna volja,  ki  se  mora  sama  dvigniti  do  razumnosti,  samaizsebe 
proizvesti  inteligenco:  dej  brez  podstati,  ki  se  udejstvuje,  hotenje 
brez  hotečega,  ravnotako  kakor  duša  ni  substanca,  ampak  le 
kompleks  posameznih  dejev  volje,  ki  šele  ustvarijo  mišljenje  in 
mišljenjske  zakone  —  torej  delovanje  brez  delujpčega,  učinek 
brez  ^yzroka,  slepec,  ki  samemu  sebi  podeli  vid!  .  .  .  To  voljo 
vidi  Wundt  celo  v  rastlinstvu,  celo  v  tvarnih  atomih!  Svetovna 
volja,  slepo  teženje,  do  razumnosti  samoizsebe  razvijajoče  se 
hotenje  —  to  je  novi  bog!  .  .  . 

Odkod  tolika    in   tako   usodna   zmota?  Zopet  strah  pred 

le;  osebnim  Bogom,  zopet  bojazen,   da   ne   bi  morali  priznati  kot 

iij  prapočelo   svetovju    inteligentnega   stvarnika,   ki    dobro    plačuje, 

;i  hudo  kaznuje!  Tak  Bog  se  namreč  modernemu  znanstveniku  zdi 

0  antropomorfičen,   človeku  podoben;  rajši  veruje  v  slepo, 

le  •  brezumno  prateženje,  nekak  svetovni  pranagon,  svetovno  pravoljo 

—  brez  določenih  lastnosti,  brez  osebnosti,  brez  samodoločbe  — 
^1  mistična,  spaka,  ki  nima  v  sebi  razloga,  da  biva,  nima  razuma, 
^[i  da  bi  vsaj  sebe  pojmila,  ne  ve,  zakaj  je,  odkod  je,  čemu  je  .  .  . 
t.  Tako  ravno  sodobno  modroslovje  postavlja  uganko  na  uganko. 
0  Svet  počiva  na  slonu,  slon  na  krokodilu,  krokodil  na  kači,  kača 
^  na  drugi  živali,  ta  zopet  na  drugi  in  tako  naprej  v  neskončnost . . . 
1^:;  Kdo  se  ne  spomni  na  to  indijsko  bajko,  ko  premotriva,  kam  je 
^^  zašla  novodobna  metafizika?  .  .  . 

'[^  Višje  duševno  življenje  obsega  duševno  spoznanje,  razum, 

ipt      zelenje,    voljo    in  čustvovanje  (Gefiihl),  ki  pa  je,   če  ne  s 


c^ 


^ 

teženjem  istovetno',  vsaj  bistveno  od  njega  odvisno.  Med  vsemi 
dušnimi  zmožnostmi  je  spoznanje,  je  razum  p^va  temeljna  zmožnost 
Teženje  in  čustvovanje  je  od  njega  vseskozi  ^dyisno.  Na  drugi 
strani  pa  tudi  hotenje  in  čustvovanje  vpliva  na  spoznanje  in  mu 
določa  večkrat  smer.  Poudarimo  na  kratko  glavne  pojme! 

Razum  ustvarja  s  pomočjo  abstrakcije  grgkočutne,  najičutnc 
pojme.  Čutno  spoznanje  zaznava  le  kakovost  stvari ,  barvo, 
gibanje  itd.  S  pomočjo  pojma  pa  razum  umeva,  kaj  je  stvar, 
kaj  je  njeno  bistvo.  Bistva  čutno  ^poznanjejie  spoznava.  Kajti 
bistvo  ni  barvano,  se  ne  giblje  —  bistvo  je  večno,  nujno,  nad- 
čutno.  Bistvo  stvari  je  predmet  nadčutnemu  spoznanju,  razumu. 
V  širšem  zmislu  je  predmet  razumnemu  spoznanju  resnica, 
oziroma  to,  kar  biva  (das  Sein),  splošni  pojem  bivanja  sam  na 
sebi.  Vse  to  izraža  razum  v  pojmih,  idejah,  ki  niso  duši  vrojcni, 
temveč  jih  abstrahira  razum  iz  čutnih_zaznav_samih. 

Razum  je,  ki  sam  o  sebi  premišlja,  ki  razmotriva  o  stvareh, 
ki  pojmuje  zakonitost  v  njih,  ki  razbira  logiške  zakone,  ki  uvi- 
deva  njihovo  nujno  veljavnost,  v  katerem  se  skratka 
zrcali  ves  svet.  Ali  so  stvari,  kakšne  so,  ali  so  povzročene, 
ali  je  spoznanje,  kakšno  je,  ali  je  zmožno  doseči  resnico,  ali  je 
svetovje  končno,  ali  je  samoizsebe,  ali  prigodno,  ali  je  resnica 
ali  je  ni,  ali  je  Bog  ali  ga  ni  itd.,  vse  to  more  edinole  razum 
rešiti.  Svetovno  naziranje  mora  biti  razumno  naziranje,  razumno 
spoznanje. 

Kaj  pa  teženje,  hotenje,  čustvovanje?  Hotenje  — 
beseda  sama  pove ,  kaj  je:  teženje  po  spoznanem 
dobrem.  Le  po  tem  moremo  težiti,  kar  spoznamo.  Teženje  je 
s  spoznanjem  nerazdružno  zvezano.  Toda,  dočim  je  spoznanje 
naravnano  na  svoj  predmet,  v  kolikor  j^,  v  kolikor  je  resničgp, 
se  teženje  nanaša  na  svoj  predmet,  v  kolikor  je  dober,  zelenja 
vreden.  V  tem  je  bistvena  razlika.  Spoznati  kaj  —  težiti  po  čem, 
hoteti  kaj,  ni  enoinisto.  Razumu  ni  mar,  kaj  spozna,  ni  njar,  ali  je, 
kar  spozna,  spoznavajočemu  bitju  primerno,  ali  ga  izgopalnjuje  — 
samo  zato  mu  je,  da  je  resnično.  Nasprotno  pa  se  teženje,  hotenje 
ozira  ravno  na  dobroto  predmeta,  ki  ga  poželi,  na  to,  da  je 
dotični  predmet  za  hotečega  primeren,  da  ga  v  tem  ali  onem 
oziru  izpopolnjuje.  To  dobroto,  to  popolnost,  to  primernost  pa 
mora  človek  prej  spoznati,  umeti. 


Kar  se  tega  tiče,  so  mnenja  posameznih  duSeslovcev  zelo  različna. 

Kaj  pa  čustvovanje?  Ne  moremo  se  tu  pečati  z  različ- 
nimi podmenami  o  njega  postanku  in  razmerju  z  razumom  in 
voljo.  Toliko  je  gotovo,  da  je  tudi  čustvovanje  od  spoznanja 
kolikortoliko  Ddvisno.  Kakor  volja  reagira  samo  na  spoznanje,  teži 
samo  po  spoznanem,  tako  zamore  duša  občutiti  le  nekaj  zazna- 
nega.  Celo  pri  otroku  so  prej  kakor  čustva  vsaj  nepopolne  ne- 
jasne zaznave,  ki  vzbujajo  čustva  in  nagone,  kateri  zopet  vplivajo 
na  zaznavanje  in  spoznanje. 

iUi  je  to  intelektualizem?  Naj  bo!  Ce  se  kateremu  poljubi 
tega  imena,  mu  ne  branimo.  Za  kar  tu  gre,  je  to,  kaj  je  resnično, 
kaj  dejansko.  Najpreprostejša  analiza  dušnih  dejstev  vede  do 
spoznanja,  da  je  razum  jrvi  med  psihiškimi  zmotnostmi,  da  je 
intclekt  tisti,  ki  spozna  resnico,  ki  umeva  stvari,  kakršne  so. 
Volja  ne  umeva,  volja  teži  po  spoznanem.  Ne  pojmi  resnice, 
temveč  se  je  le  oklepa,  v  kolikor  je  dobra  ali  se  vsaj  dobra  zdi. 
Svetovnihjiazorov  volja  ne  ustvarja,  temveč  si  le  tistega  izmed 
njih  izbere,  ki  ga  razum  spozna^za^regni^nega  ali  ki  se  razumu 
resničen  zdi.  Da  pa  volja  mogočno  vpliva  na  razum,  je  seveda 
neutajljivo  dejstvo.  Navadno  človek  to  rad  verjame,  to  najrajši 
ve  ali  vsaj  želi  vedeti,  kar  prija  njegovi  volji,  njegovemu  čustvo- 
vanju, zelenju  njegovemu.  Moderni  človek  n.  pr.  je  tako  vzgojen, 
v  takem  miljeju  vzrastel,  da  mu  je  neljuba,  nevšečna,  zoprna 
misel  na  nadčutnost,  posmrtnost,  Boga.  Ne  čuti  več  potrebe  po 
milosti,  po  nadnatorni  izpopolnitvi,  nadzemskih  resnicah.  To  na- 
pravi vzgoja,  družba,  šola,  moderno  življenje,  ki  se  nekako  za- 
dovoljuje samo  s  seboj  in  se  ne  ozira  na  višje,  nadčutne  potrebe, 
temveč  ubija  vsako  misel,  vsak  nagon  po  prekozemski  izpopolnitvi. 
Volj^  sodobnega  človeka  je  [zkvarjena.  Zakon  človeške  narave 
pa  je  ta,  da  se  ali  vnl]a_rgzumu  uklon^alipa  razum  volii.,JVlo- 
derni  človek  noče  transcendentnih  resnic  spoznati,  se  je  o  d  v  a  d  i  1 
misliti  o  njih,  je  pozabil  nanje,  se  jih  instinktivno  izogiba. 
Razum  je  suženj  volje,  se  omamlja  in  slepi  z  lažirazlogi,  sestavlja 
cele  laži-filozofske  sestave.  Razum  postavi  sam  voljo  na  prvo 
mesto,  samega  sebe  taji  —  uči  voluntarizem!  Kaj  je  logika,  kaj 
so  zakoni  mišljenja,  ki  so  dozdaj  veljali  za  absolutne,  večno- 
resnične?  Tvorbe  apercepcije,  proizvodi  volje,  izum  zelenja!  Kaj 
je  resnica?  Stvor  hotenja,  relativne,  prigodne  vrednosti  —  časovna 
stopnja  v  razvoju  svetovne  vsevolje  I  .  .  . 

Dejali  smo  uvodoma,  da  se  je  protiintelektualizem 
uveljavil  tudi  v  bogoslovju.  To  velja  v  prvi  vrsti  —  boljše  rečeno 

—  skocoda  izključno  za  protestantovsko  teologijo.  Vera,  religija 
mora  biti  razumna.  Vera  je  nadnaravna  krepost,  vsled  katere 
imamo  nekaj  trdno  za  resnično,  ker  je  to  razodel  Bog,  ki  ne 
more  varati  niti  varan  biti.  Zato  je,  preden  mor^m  verovati,  nujno 
potrebno,  da  spoznam,  da  Bog  biva,  da  je  Bog  Resnica,  da 
je  toinono  razodel,  da  je  ustanovil  cerkev,  ki  ohranja  razodetje 
in  ga  nezmotno  razlaga  itd.  Treba  je  torej  dokazati  bivanje  božje, 
potrebo  in  možnost  nadnatornega  razodetja  itd.  To  je  brezdvomno 
stvar  razuma.  Protestantovsko  bogoslovje  je  v  tem  oziru  dosledno 
v  duhu  Luthrovem  Slo  svojo  posebno  pot.  Kant  je  razumu,  intc- 
lektualizmu  zadal  smrtni  udarec  s  tem,  da  je  zanikal  izvestnost 
spoznanja,  da  je  umu  odrekel  zmožnost  spoznati,  kakšne  so  stvari, 
pojmiti  njihovo  bistvo.  Razumna  vera  je  nemogoča.  Bog,  duša, 
nadnatornost  so  le  domneve.  Protestantovski  bogoslovci  so  iz- 
kušali  rešiti,  kar  se  je  dalo.  Bili  so  sami  Kantovi  učenci.  Modro- 
vali so  takole:  Vera  je  stvar  čustva,  z  razumom  nima  sploh  nič 
opraviti.  Razum  spoznava  do  gotove  meje,  preko  te  se  odpira 
široko  polje  čustvu.  Znanost  priznava  le  to,  kai:  se  da  izkusiti  — 
kar  je  nad  tem,  to  razumu  ni  mar  —  mogoče  je,  mogoče  ni  — 
razum  ne  more  dokazati,  da  je,  ne  more  dokazati,  da  ni. 
Vse  drugače  čustvo.  Duša  čuti,  sluti,  teži  po  neskončnem,  po 
nespoznanem  in  nespoznatnem,  se  združi  z  njim,  je  blažena  v 
njem.  Nobena  znanost  ne  more  te  vere  uničiti.  (Jakobi:  Der 
Verstand  aus  sich  macht  heidnisch,  das  Gemut  christlich;  Gefiihl 
und  Verstand,  Glaube  und  Wissenschaft  stehen  in  feindseligem 
Gegensatz  .  .  .  Man  kann  Gott  nur  f  i  n  d  e  n ,  indem  man  ihn  in 
sich  selber  empfindet.  Schleiermacher:  Religion  ist  un- 
mittelbares,  durch  keine  Vorstellung  getrubtes  AbhSngigkeitsgefuhl 
vom  Urgrund  und  illlwesen ;  S  i  n  n  und  G  e  s  c  h  m  a  c  k  f  ur  das 
Unendliche,  H  i  n  g  a  b  e  an  das  Ali.  M  a  x  M  ii  1 1  e  r  pojmuje  religijo 
kot  »sensus  numinis«  —  čustvo  o  božanstvenem,  neskončnem.) 
S  a  b  a  t  i  e  r  meni,  da  je  vera  nastala  iz  nasprotstva  med  teoretiškim 
in  praktiškim  razumom;  teoretiški  razum  vede  nujno  do  mehanizma, 
monizma,  determinizma  —  praktiški_  razum  pa  zahteva,  da  je 
sveto vje  smotrno  in  dualistiško,  da  je  naša  volja  svobodna. 
Logiška  nujnost  vede  do  modernega  brezbožnega  znanstva, 
vitalna,  življenjska  nujnost  zahteva  Boga.  Znanstvena  gotovost 
se  naslanja  na  intelektualno,  razumno  razvidnost,  verska 
gotovost  namoralično  razvidnost.  Vera  ohrani  človeku  nravstvene 
ideale.    Njeni   postulati   —   Bog   in   posmrtnost   —   se    ne  dado 

dokazati,  so  pa  brezpogojno  potrebni.  >Vera  v  Boga  je  čin  za- 
upanja, ne  dokaz;  je  trditev,  ki  ni  utemeljena  po  znanstvenih 
razlogih,  pač  pa  zgrajena  na  nravstvenih  postulatih.  Treba  ali  v 
Boga  verovati  ali  pa  umreti.  Tu  ne  gre  za  nobeno  spo- 
znanje, temveč  za  samopomoč,  ne  za  logiško,  ampak  za 
življenjsko  nujnost  Težnja  po  življenju  je  tisto,  kar  nas  k  temu 
sili,  in  sicer  z  nepremagljivo  silo  —  sicer  ne  vsakega  posameznika, 
pač  pa  človeštvo  nasplošno.  Posameznik  si  lahko  konča  življenje; 
človeštvo  hoče  živeti  in  njega  življenje,  njega  v  o  1  j  a ,  je  vsak 
dan  ponovljena  vera.«  (Phil.  de  la  relig.,  Pariš  1897,  pag.  366.)  Tu 
imamo  voluntarizem!  Brez  vere  v  Boga  ni  zadovoljstva,  ni  bla- 
ženosti, ni  življenja.  Človeštvo  pa  hoče  živeti.  Zato  tudi  hoče 
verovati.  Razum  taji  Boga,  ga  ne  spoznava  —  čustvo  teži  po 
njem,  volja  hoče  vanj  verovati.  Za  razum  ga  ni,  za  voljo  je! .  .  . 
Kakšen  nezmisel!  Kakor  hitro  bi  človeštvo  res  spoznalo,  da  ni 
Boga,  bi  ga  tudi  ne  pripoznavalo. 

Vera  je  stvar  razuma,  volje  in  čustva!  (Deut  6,  5.  Ev.  Mat 
22,  35 — W.)  Vera  —  trdijo  protestantovski  bogoslovci  in  katoliški 
modernisti  —  je  življenje,  je  čutenje.  Biti  kristjan  se  pravi 
Kristusovo  življenje  živeti,  v  sebi  čutiti.  Toda,  kako  »doživlja 
duša  Kristusovo  življenje  ?c  Kako  duša  sploh  kaj  doživlja^g^  Tako, 
da  dotični  predmet  najprej  spozna,  potem  pa  po  njem  teži,  ga 
hoče.  Ce  bi  pa  spoznali,  da  ni  Boga,  da  ni  Kristusa  ali  pa,  da 
je  nerazumno,  neresnično,  protislovno,  kar  je  učil,  bi  za  njim  ne 
težili,  bi  ne  hoteli  njegovega  nauka.  Ce  je  vera  stvar  čustva, 
stvar  hotenja,  potem^  vsa  verstva  enal^n  resnie^na,  enako  dobra. 
Da  le  želim,  da  le  težim  —  po  čem  težim,  je  vseeno.  Razum  mi 
itak  ne  more  izpričati,  ali  to,  kar  verujem,  sploh  biva  ali  ne. 

Protestantovsko,  oziroma  »modemokatoliško«  naziranje  (Le 
Roy,  Tyrell,  nekoliko  tudi  Blondel,  Bruneti^re,  OUe-Laprune, 
Fonsegrive  in  drugi)  se  pa  tudi  protivi  izkustvu.  Kaj  ima  čustvo 
opraviti  pri  ideji  o  bivanju  božjem?  Ko  se  je  človek  vprašal: 
odkod?  kam?  čemu?  kaj  mu  je  moglo  čustvo,  kaj  hotenje  po- 
magati, da  reši  ta  življenjska  vprašanja?  Moral  je  razgljab- 
Ijati,  spoznavati,  umevati,  razumevati.  Iz  končnega 
stvarstva  se  je  povzpel  do  neskončnega  stvarnika,  iz  učinkov  do 
pravzroka  itd.  To  spoznanje  izpočetka  ni  bilo  jasno,  ni  bilo  do- 
ločno, ni  bilo  popolno.  Napol  je  človek  ume  val,  napol  slutil.  Seveda 
so  spremljala  ta  mišljenski  proces  §ilna^čustva,  kakor  vedno,  kadar 
gre  za  dogodke  življenjske  važnosti.  Čustvo  je  spremljalo  postanek 

ideje  o  Bogu,  toda  čustvo  ni  ideja  o  Bogu  niti  njen  postanek. 
Prej  si  treba  Boga  na  kak  način  predstavljati,  zavedati  se, 
da  je,  potem  šele  se  pojavi  takozvano  vre^ostno  čustvo 
(Werterapfindung)  —  čustvo,  kako  mogočen,  kolikevreaHbsti  je  ta 
Bog.  Čustvo,  zelenje,  hotenje  sploh  ni  zmožno  stvoriti  religije, 
izpolniti,  kar  se  od  religije  zahteva.  Religija  mora  človeku  dati 
gotovost,  da  je  Bog,  da  je  Bog  cilj  in  končni  namen  človekov 
in  mora  učiti,  kakšne  zapovedi  je  treba  izpolnjevati,  da  se  ta  cilj 
doseže.  To  je  človeštvo  vsekdar  od  religije  zahtevalo.  Religija  je 
bila  vedno  tudi  svetovni  nazor,  nikakor  pa  ne  prazno  in  ne- 
jasno čustvovanje.  Pomislimo,  kaj  bi  bilo,  ako  bi  človek  res  ne 
mogel  z  razumom  rešiti  vprašanj,  ki  ga  vsepovsodi  obdajajo  in 
da  bi  mu  tudi  Bog  ne  bil  razodel  nadnatornih  resnic  in  dejstev. 
Človek  bi  taval  dalje  in  večno  v  temr.  Naj  bi  Se  tako  hrepenel 
po  rešitvi,  še  tako  hotel  razjasnitve:  želja  bi  mu  nikoli  ne  mogla 
nadomestiti  resnice  in  spoznanja  resnice  —  razen  v  domišljiji . . . 
To,  za  kar  pri  religiji  gre,  je  resničnost,  dejanstvenost  verskih 
naukov.  Brez  dejanstvenosti  verski  ideali  nimajo  nobene  cene, 
nobene  vrednosti. 

Voluntarizem  je  poguben  —  ni  smrt  samo  veri,  temveč  tudi 
pravi  znanosti,  ki  je  spoznanje  na  podlagi  umstvenih  dokazov.' 
Voluntarizem  odpira  nastežaj  vrata  podmenam,  samovoljnim  stvo- 
rom domišljije  in  človeštvo  vedno  bolj  pogreza  v  skepticizem. 
Mutatis  mutandis  velja  o  takih  duhovih  to,  kar  je  o  Faustu  dejal 
Mefisto: 

»Veradite  nur  Vernunft  und  Wlsscnschaft. 
Des  Menschen  allerh6diste  Kraft, 
Lass  nur  in  Blend-  und  Zaubenverken 
Didi  von  dem  LOgengeist  bestdrken, 
So  hab'  idi  didi  sdion  unbedingt  — .« 


(Dalje.) 


1  Treba  pomniti,  da  tu  ne  govorimo  o  temalionem  voluntarizmu,  o 
voluntaristiSkem  sestavu  tegaalionega  posameznika,  modroslovca,  temveC  o 
protiintelektualistiškem  teženju,  o  voluntaristiSki  tendenci  vsega  modernega 
modrovanja  sploh. 

Ločitev  Cerkve  in  države. 

Državni  poslanec  prof.  dr.  Jan.  Ev.  Krek. 

Članek  »Ločitev  Cerkve  in  države«  v  zadnjem  »Času«  me 
sili  h  kratkemu  odgovoru.  Moje  stališče  v  tem  vprašanju  je  tole: 
Naša  dolžnost  je  baviti  se  z  vprašanjem  ločitve  Cerkve  in  države 
resno  in  natančno  v  vseh  podrobnostih,  da  smo  pripravljeni  za 
vsak  slučaj.  Če  se  ima  zvršiti  ločitev,  naj  se  zvrši  z  našim  de« 
janskim,  previdnim,  od  vseh  strani  pripravljenim  sodelovanjem,  ne 
pa  brez  nas,  ker  v  tem  slučaju  bi  se  zvrSila  tudTizključno  proti 
nam.  Dokazi,  ki  jih  podaja  članek  o  tem,  da  zadnji  trije  papeži 
obsojajo  načelo,  da  se  mora  ločiti  Cerkev  od  države,  kakor  bi 
bilo  to  najboljše  razmerje  med  obema,  so  znani  vsakemu  teologu. 
Poleg  tega  avtoritativno  rešenega  vprašanja  pa  preostaja  še  drugo: 
Ali  se  glede  na  sedanji  politiški  razvoj  konkretno  v  Avstriji  bli- 
žamo  ločitvi  Cerkve  od  države?  In  če  se,  po  kateri  poti  moremo 
najložje  zagotoviti  cerkvenemu  zvanju  čim  najprostejšo  pot?  Gotovo 
ima  cerkvena  oblast  glede  na  načelno  vprašanje  odločivno  besedo; 
glede  na  dejanske  razmere,  na  fakt,  pa  je  dolžan  vsak,  kdor  ljubi 
Cerkev,  opazovati  in  študirati,  ter  svoje  skušnje  dati  javnosti  na 
razpolago;  predvsem  je  to  dolžnost  katoliško  mislečih  politikov. 
Iz  tega  sledi,  da  pravzaprav  stališče,  ki  ga  zastopa  »Časov«  članek, 
mojemu  naravnost  ne  nasprotuje.  Pač  pa  od  strani,  ker  s  svojimi 
avtoritativnimi  dokazi  po  moji  skromni  sodbi  odvrača  pazljivost 
od  dejanskih  razmer,  in  z  načelnim  kategoriškim  imperativom 
»Cerkev  in  država  bodita  združeni«,  zavira  za  vsak  slučaj  namer jeno 
pripravljavno  delo^^ter  v  javnosti  ustvarja  napačno  mnenje,  kakor 
bi  bilo  to  načelotudi  in  concreto  »noli  me  tangere«. 

Vem,  da  mi  razboriti  člankar  ne  zameri,  če  mu  naštejem 
glavne  hibe,  ki  sem  jih  našel  v  njegovem  dokazovanju.  Oba  stojiva 
na  stališču,  da  v  takih  stvareh  velja  trditev  toliko,  kolikor  je  do- 
kazana, in  da  tu  ne  igra  ne  moja  ne  njegova  osebnost  nobene 
vloge.  Torej: 

1.  Najprej  manjka  članku  jasne  opredelitve,  kaj  je  ločitev 
Cerkve  od  države.  Dva  znaka  ji  pa  pridevlje:  a)  Cerkev  je  po  lo- 
čitvi zasebnoBiavnadružba  (str.  184);  b)  po  ločitvi  postane  politično 
zakonodavstvo  popolnoma  neodvisnood_vcjskega  (str.  189).  —  Tu 
je  temeljna  hiba.  Nikakor  ni  nujno,  da  bi  moral  pasti  javnopravni 

značaj  Cerkve,  če  se  loči  od  države.  Po  pravici  pravi  člankar,  da 
prodira  socigino.  načelo  proti  individuališkemu.  Katoliška  vera  živi 
v  organizovani  druižbi.  Država  mora  to  družbo  s  stališča  verske 
svobode  priznavati  in  s  tem  priznavati  njeno  avtonomijo.  S  tem 
ko  država  avtonomijo  Cerkve  zakonito  prizna,  je  Cerkev  že  javno- 
praven organizenu  Politično  zakonodavstvo  sloni  v  demokratiški 
državi  na  ljudstvu.  Versko  organizovano  ljudstvo  more  tudi  v 
državi,  ki  je  ločena  od  Cerkve,  v  zakonodavstvu  uveljavljati  svoja 
verska  načela.  Zato  ni  nikakor  nujno,  da  bi  morala  biti  država  v 
tem  slučaju  versko  indif erentna  jali  .ateistiška. 

2.  Članek  kaže  na  posledice  glede  na  zakon  in  na  šolo. 
Sam  pravi:  »Seveda  bi  bilo  mogoče^jargjiustiti  osnovna  določila  o  ^ 
zakonu  verskim  družbam,  a  prav  nobenega  upanja  ni,  da  bi  država 
to  storila«  (str.  183).  »Ali  je  upanje,  da  bi  država  prepustila  šole 
verskim  družbam?  Ne!«  Sklepi,  ki  jih  izvaja  iz  teh  trditev,  se  mi 
zde  logiško  neutemeljeni.  Če  je  to  res,  —  člankar  misli  gotovo 
tudi  na  Avstrijo,  —  potem  se  civilnemu  zakonu  in  svobodni  Soli 
tudi  sedaj  ne  moremo  odtegniti.  Potem  smo  pa  že  v  ločitvi,  samo 
da  se  zvrši  brez  nas.  Jaz  nisem  pesimist,  da  bi  tako  črno  gledal 
v  bodočnost,  ker  zaupam  nravni  sili  ljudstva.  Denimo  pa,  da  so 
sedaj  razmere  res  take.  Potem  je  naša  dolžnost  delati  na  to,  da 
se  izpremene.  Ce  mi  sprejmemo  sami  vprašanje  ločitve  Cerkve  od 
države  v  diskusijo,  se  izpodbijejo  protiverskim  težnjam  poglavitni 

stebri.  Proti  politiSkim  privilegijem,  ki  jih  seveda  prečesto  T3»o  Iht' 

vici  prisvajajo  sedaj  svobodomiselne  stranke  Cerkvi,  gredo  v  boj. 
Nevarnost  je  zlasti  pri  delavskem  ljudstvu  pod  sodalno^demokraSko 
zastavo.  O  socialni  demokraciji  je  res,  kar  pravi  članek,  da  jo  je 
Marx  postavil  na  materializem.  Ni  pa  res,  da  mora  biti  načeloma 
sovražna  vsaki  veri.  Po  mojem  najglobljem  prepričanju  je  mogoče, 
da  postane  sedanja  socialno-demokraška  stranka  samo  radikalno- 
socialno-reformatorska.  Marxovo  materialistiSko  stališče  pada  od 
dne  do  dne  bolj.  Res  je,  da  je  danes  v  stranki  protiverska  smer 
še  silno  močna.  Toda  ne  prezrimo,  da  pri  ogromni  večini  njenih 
pristašev  določuje  to  smer  samo  politiški  značaj  verskih  družb, 
predvsem  seveda  katoliške  Cerkve.  Socialni  značal^ocialne  demo- 
kracije  je  po  svojem  bistvu  mnogo  iiolj  nasproten  protestantstvu, 
nego  katolištvu;  v  dejanskih  razmerah  se  pa  seveda  bojuje  v  prvi 
vrsti  proti  katoliški  Cerkvi,  ravno  vsiedtega,  ker  poudarja,  da  je 
Cerkev  s  kapitali^tiško  državo  sklenjena,  in  na  podlagi  večinoma 
namišljenih  privilegijev,   ki  jih   ima  od  nje,  vezana  braniti  tudi 

krivice  proti  delavstvu.  Ce  pade  podlaga  za  to  sumničenje,  oživi 
tudi  v  stotisočih,  ki  jih  ima  danes  socialna  demokracija  v  svojem 
taboru,  zmisel  za  vernost  in  za  Cerkev.  Po  ti  poti  pridemo  po 
moji  sodbi  šele  do  tega,  da  bo  odločivni  faktor  v  zakonodavstvu 
—  namreč  ljudstvo  —  umeval  in  vpošteval  načela,  ki  jih  brani  na 
temelju  avtoritetnega  dokaza  »Časov«  članek  glede  na  razmerje 
med  Cerkvijo  in  državo.  Poleg  člankovega  odgovora,  kaj  bodi 
načelno  naš  ideal,  ostane  po  moji  sodbi  vsaj  tako  važno  vprašanje : 
Kaj  moramo  storiti  v  razmerah,  ki  živimo  v  njih,  da  se  mu  pri- 
bližamo? 

3.  Članek  govori  tudi  o  gmotni  plati,  kako  naj  katoličani 
vzdržujejo  Cerkev.  Z  javno  priznano  avtonomijo  je  tudi  to  rešeno, 
javnopravni  avtonomni  organizmi  imajo  pač  pravico  svojim  članom 
nalagati  potrebne  doneske.  Vrhutega  pa  imamo  Avstrijci  še  važno 
besedo  glede  na  verski  zaklad.  Po  jasnih  zakonitih  določilih  je 
verski  zaklad  cerkvena  last,  ki  jo  država  upravlja.  Upravitelj  je 
dolžan  lastniku  polagati  račun  in  mu  povrniti  vse,  kar  ga  je  s  svojo 
krivdo  oškodoval.  Ne  prezrimo  tudi,  da  država  ne  da  iz  svojega 
ničesar  za  Cerkev,  marveč  vse  gre  iz.iiudskEga  jM^emoženja,  iz 
davkov.  Razmerje  ostane  tisto,  katero  je  sedaj,  naj  ljudstvo  po 
državi  ali  naravnost  vzdržuje  Cerkev.  Drugi  slučaj  je  za  Cerkev 
gotovo  ugodnejši,  ker  ne  pride  v  poštev  dragi  državni  upravni 
aparat.  Koliko  stane  uradništvo,  ki  se  danes  peča  s  cerkvenimi 
zadevami?  Ta  vsota  potem  odpade.  Danes  se  s  katoliškega  ljudstva 
davki  vzdržuje  tudi  protestantstvo,  židovstvo,  pravoslavje  itd.  Tudi 
to  odpade. 

Gmotno  vprašanje  torej  ni  nerešljivo.  Ponavljam:  Razmerje 
med  Cerkvijo  in  državo  ni  samostojno  vprašanje.  Z  vso  silo  sloni 
na  vprašanju:  Kaj  naj  storimo,  da  okrepimo  in  ohranimo  versko 
prepričanje  in  življenje  med  ljudstvom?  Da  se  to  zgodi,  nam  ne 
sme  biti  nobena  žrtev  prevelika.  Razprave  o  teoretiških  idealih  so 
potrebne.  Potrebnejše  pa  je  modro,  previdno,  pa  zraven  navdušenja 
polno  praktiško  delo  v  njegovo  dosego. 

Slovenski  narod,  njegova  inteli- 
genca in  dijaštvo. 

(Razvoj  od  1. 1848J) 

Jos.  p  u  n  t  a  r  (Gradec). 

Zanimiva  je  zgodovina  slovenskega  naroda  v  novejši  dobi 
od  L  1848.  dalje.  Pogled  nazaj  se  vedno  poplača,  če  iščemo  v 
razvoju  notranjih  vezi.  Zapovrstnost,  kontinuiteta  razvoja,  preha- 
janje z  nižje  stopinje  na  višjo  po  nujnih  naravnih  zakonih  in  lo- 
giški  sili  vzročnega  razmerja  med  idejami  in  dejanji,  to  zanima 
danes  posebno  sociologa,  filozofa  in  kulturnega  zgodovinarja.  Saj 
le  poznanje  notranjih  vezi  poedinih  dejstev  more  odpreti  pogled  v 
negotove  dalje.  Življenje  kaže  v  celoti  vendar  mnogovrstno  ritmično- 
harmonično  pregibanje.  Slede  si  vzroki  in  posledice.  Dočim  pa 
nezavestna  narava  mora  v  toku  dalje  v  mejah  svojih  zakonov, 
odločuje  človek  sam  svojo  »usodo«. 

Prosta  volja  in  logični  zakoni  v  sledečih  posledicah  nadaljnjega 
razvoja:  to  sta  dva  glavna  činitelja  kulture.  Neoporečen  pa  je 
gotovo  tudi  vpliv  »okoliščin«,  »miljeja«  in  »sodobne  sugestije« 
To  pač  temelji  v  človeški  družbi.  Vsi  ti  činitelji  skupaj  šele  po- 
vzročajo tisto  ritmično  valovanje  v  razvoju  človeštva-celote  in  na- 
ravnih njegovih  delov- narodov:  harmonijo  med  navzgor  in  navzdol 
in  zopet  gori  in  zopet  doli. 

Namen  in  pomen  tega  pregibanja,  »razvoja«,  nikakor  ne  more 
biti  v  razvoju  samem,  končno  le  ne  ubežimo  vprašanju: 

»Čemu  vendar  vse  to?«  če  je  človeštvo  kot  celota  res  brez 
pravega  cilja,  potem  je  vse  življenje  nezmisel  in  »Massenmord« 
nujno  izvajanje  logičnega  zaključka.  Na  to  končno  vprašanje  mo- 
demi človek  ne  ve  pravega  zadovoljivega  odgovora,  ker  se  boji 
in  noče  —  metafizike.  In  vendar  je  to  vprašanje  samoobsebi  tako 
nujno  za  človeštvo,  narode,  poedinca.  Brez  metafizičnega  ideala  je 
slednjič  vse  »ritmično  delovanje«,  vsa  evolucija  le  prazna  beseda, 

»  Viri:  Jos.Rpih:  »Slovenci  in  1848.  leto«.  1888.  —  Dr.DragotinLonCar: 
»Politično  življenje  Slovencev«.  1906.  -  Rimski  Katolilc.  1893.  1894.  V.  Ma- 
rinko: »Po  desetih  letih«.  1905.  (»Zora«  X.  Spominska  knjiga  »Danice«).  - 
Jakob  Kemenina  i.  dr.:  Rkad.  tehn.  druStvo  »Triglav«.  Njegov  razvoj  in  zgo- 
dovina tekom  30  let.  1906.  -  DiJaSki  RImanah.  1907/8.  -  »Zora«.  1907/a 

prevara.  In  zares  pravi  eden  prvih  modernih  sociologov,  Gumplo- 
wicz  (»Wage«,  1908, 9,  str.  201):  ^^Smotre  moremo  določiti  z  ozirom 
na  celoto  —  a  namen  celote  nam  je  neznan.  Tako  lahko  določimo 
na  socialnem  polju  smoter  vsake  državne  naprave,  a  določitev 
državnega  namena  stavlja  že  večje  težave.  Da  ga  dobimo,  se 
moramo  zateči  k  neki  fiktivni  celoti,  v  kateri  tvori  država  en  del. 
Misliti  si  moramo,  da  je  država  del  človeštva,  in  tako  dobimo  njen 
namen  v  koristi,  ki  jo  ima  za  človeštvo.  Toda  namena  človeštva 
nam  že  nikakor  ni  možno  določiti.  Ako  pa  namena  celote  ne  mo- 
remo doznati,  potem  pa  zgubi  smotrna  določitev  dela  zase  vsako 
pametno  podlago  —  da,  nič  drugega  ni  kot  prevara.  Ker  če  nima 
celota  smotra,  je  nezmiselno,  da  govorimo  o  smotru  dela . . .« 

Dosledno  potem  tudi  zaključuje  svoj  članek,  ko  pravi:  »In 
najsi  je  korist  človeškega  mišljenjskega  obzorja  še  tako  velika, 
ostanejo  vendarle  vsi  iz  njega  izvirajoči  človeški  in  socialni  smotri 
le  prazni  duševni  stvori,  dokler  jih  človek  ne  more  organično  pod- 
rediti najvišjemu  namenu,  namenu  sveta,  in  jih  uvrsti  med  zahteve, 
ki  jih  lahko  ta  hoče.  Tega  pa  človek  ne  more.  Saj  ne  bo  mogel 
človeški  um  nikdar  doumeti  zmisla  večnega  nastajanja  in  izginjanja 
in  nikdar  si  razjasniti  sveta.  In  vsled  te  nedoumljivosti  svetovega 
namena  ne  preostaja  človeku  nič  drugega  kakor  resignacija,  da 
se  zadovolji  in  vda  nujnim  življenjskim  potrebam  ter  skuša  življenje 
kar  najbolje  olepšati  in  pametno  uživati.«  (Str.  207.) 

Tako  ta  moderni  sociolog.  Metafizično  vprašanje  o  namenu 
razvoja  človeštva  in  narodov  je  torej  naj vitalnejše  socialno  vprašanje. 
Ce  nima  namena  človeštvo,  nima  zmisla  tudi  narod ;  če  celota  ne, 
tudi  poedinec  ne  .  .  .  Kaj  torej?  Sreča?  Prevara,  ironija  —  resi- 
gnacija. In  kultura,  napredek?  Čemu  i  to,  če  vse  skupaj  nima  pra- 
vega zmisla? 

To  so  misli,  ki  jim  ne  ubeži  nihče,  tudi  ne  tisti,  ki  mu  je  naro- 
dova sreča  istovetna  z  lastno  srečo.  Ni  li  vse  delo  za  »narod«  sama 
prevara,  kiji  prejalislej  neizogibno  sledi  bridko  spoznanje, resignacija? 

Kako  misli  in  je  mislila  o  tem  slovenska  inteligenca,, 
slovensko  dijaštvo?  Vpliv  razumništva  na  razvoj  naroda  je 
gotovo  dejstvo.  Zato  pa  je  tudi  važno  vprašanje,  kakšna  je  da- 
našnja svetna  inteligenca,  kakšne  njene  misli,  načrti  in 
stremljenja,  kakšno  zlasti  slovensko  dijaštvo  kot  naraščaj  inte- 
ligence, važno  pa  tudi,  kakšna  ostaneta  še  v  bodoče. 

Poglejmo  v  ta  namen  najprej  poedine  kulturne  stopinje  slo- 
venskega naroda  izza  1. 1848. 

Pogled  čez  celo  razvojno  dobo  izza  1. 1848.  nam  odkriva 
dvoje  pomenljivih  razhodišč.  Z  1.  1890.  se  prične  prvo  in  drugo  z 
1. 1907.  Od  1. 1848.  dalje  je  doba  bolj  zunanje  revolucije,  od  1. 1890. 
dalje  nastopa  notranja  (duševna)  revolucija  in  od  1. 1907.  (volitve 
po  načelu  splošne  in  enake  volivne  pravice)  izravnanje  nasprotij. 

V  prvi  dobi  izza  1. 1848.— 1890.  prevladujeta  v  slovenski  kul- 
turni zgodovini  dve  ideji:  narodnostna  in  svobodna.  Ideali  slovenske 
inteligence  (»naroda«  še  ne)  so  zlasti  v  prvi  polovici  do  1. 1870. 
»Zedinjena  Slovenija«,  združeno  Slovanstvo,  posebno  pa  združenje 
Jugoslovanov.  Pozna  se  še  vpliv  iz  prejšnje  dobe  ilirizma  in  ro- 
mantike. 

Narodni  program  poudarja  posebno  gorko  pravice  slo- 
venskega jezika  v  uradih  in  šolstvu.  Boj  za  narodno  neodvisnost 
je  središče  narodnega  dela.  Brez  zavestne  narodne  osebnosti  se- 
veda to  ni  mogoče.  Zato  je  treba  najprej  ločiti  duhove 
vnarodnostnem  pogledu.  Ali  ^»Slovenec«,  ali  >nemškutar«, 
to  je  deviza.  Inteligenca  bodi  torej  najprej  sama  narodno  zavedna, 
potem  šele  širi  zavest  dalje  med  ljudstvo  samo,  med  —  »narod«. 
Nujno  je,  da  se  osnujejo  v  ta  namen  potrebna  središča  za  politično 
in  nepolitično  narodno  delo. 

Tako  imamo  sprva,  posebno  v  vseučiliških  mestih  Dunaj  in 
Gradec,  društvi  »Slovenija«  z  obema  tendencama.  Čimbolj  se  širi 
narodna  zavest,  tem  več  takih  središč  se  pojavlja: 

»Ljubljansko  slovensko  društvo«,  »Slov.  društvo«  (Celovec), 
»Slavjansko  društvo«  (Trst),  »Slavjansko  bralno  društvo«  (Gorica). 
Večjim  krajem  slede  manjši,  zlasti  mala  mesta  in  trgi,  ki  zasnujejo 
»bralna  društva«,  »čitalnice«.  V  zabavi  in  veselicah  je  njihov  glavni 
namen  in  pomen.  Posebno  proti  koncu  dobe  opažamo,  kako  se 
seli  v  društva  razveseljavni  značaj  in  trenotno  navdušenje.  Za  pro- 
bujo  narodne  samozavesti  med  narodom  služijo  po  češkem  zgledu 
tabori.  Na  njih  se  govori  in  glasuje  za  zedinjeno  Slovenijo  in 
za  narodno  enakopravnost  v  šoli  in  uradih,  razpravlja  pa  se  tudi 
o  gospodarskih  stvareh  z  ozirom  na  potrebe  dotičnega  kraja,  kjer 
se  ravno  vrši  tabor.  Demokratičen  pojav. 

Dvoje  smeri  s  svojskimi  idejami  kaže  gibanje  med  slovensko 
inteligenco.  Od  Dunaja  proti  jugu  prihaja  vseslovanska,  vseslovenska 
in  svobodna  misel,  od  hrvaške  strani  pa  jugoslovanska. 

S  socialnega  vidika  je  vse  narodno  gibanje  od  zgoraj 
doli,  torej  aristokratičnega  značaja,  prihajajoče  iz  krogov  inteli- 
gence, ki  čuti  svojo  dolžnost,   da  razgiblje  tudi  zavest  med  pre- 

prostim  narodom.  Inteligenca  nastopa  v  prvih  vrstah  kot  voditeljica, 
ki  si  lasti  avtoritetno  moč.  Narod  ji  sledi  ter  zaupa  brez 
ugovora.  Umevno:  saj  širni  sloji  še  ne  čutijo  lastne  moči,  navdu- 
šenje pa  ne  pozna  kritike.  Zato  uživajo  rodoljubi  spoštovanje  in 
čast  Stik  z  ljudstvom  je  začetkoma  iskren,  proti  1. 1890.  se  iskrenost 
že  porazgublja,  odtujenje  duhov  postaja  vedno  občutnejše.  Na  dan 
silijo  med  inteligenco  liberalne  ideje,  ljudstvo  samo  pa  je  še  versko 
vdano  in  konservativno.  Slovenski  intcligent  zgublja  pravo  in  iskreno- 
narodno  navdušenje,  vdaja  se  rad  blestcčim  besedam,  je  pri  ve- 
selicah najboljši  govornik,  ali  pa  se  omejuje  na  sodelovanje  v 
literaturi  in  pri  časniStvu.  Tu  se  nadeja  večjega  uspeha  in  tudi 
večjega  vpliva  na  —  javnost.  Prevladuje  teorija. 

Ko  se  je  narodna  zavest  probudila  in  so  se  duhovi  ločili  v 
nacionalni  smeri,  se  pojavijo  resna  življenjska  vprašanja  in  terjajo 
odgovora  in  rešitve. 

Liberalne  ideje  so  si  v  dobi  narodnega  navdušenja  na  tihem 
osvojile  srca  večine  inteligence,  zlasti  one,  ki  je  bila  v  najožjem 
stiku  z  drugorodno:  na  Dunaju  in  posebno  še  v  Pragi.  Po  lepo- 
slovju in  časopisju  je  zanesla  nove  misli  med  sorodne  kroge  v 
domovini.  Čitalnice  in  bralna  društva  kot  zbirališča  malomestne 
inteligence  postanejo  naenkrat  torišča  liberalne  misli.  Iz  njih  pa 
pot  med  preprosto  ljudstvo  ni  posebno  težka. 

Z  intenzivnostjo  narašča  problem:  ali  za  novo  strujo  ali  proti 
njej  in  s  tradicijami  naprej.  V  razvoju  se  pokaže  napetost  in  kupi- 
čenje:  treba   nove   ločitve   duhov. 

Karakteristično  za  dobo  od  1. 1848.-1890.  je  gotovo  dejstvo, 
da  se  pojavi  prva  diferenciacija:  ali  »Slovenec«  ali  »nemškutar«. 
Ker  daje  značaj  celi  dobi  narodno  probujenje  in  navdušenje,  cvete 
zlasti  živahno  pesništvo  (Koseški!).  Manjka  ji  le  enotnosti,  koncen- 
tracije, organizacije:  ta  temelji  v  razmerah  samih.  Vse  delo  trpi 
na  hibi,  ker  ni  razdeljeno  po  enotnem  načrtu  in  z 
jasnimi  smotri. 

Slovenski  inteligent  je  narodni  buditelj,  politični  voditelj,  go- 
vornik pri  veselicah,  pesnik  in  prozaist,  naposled  še  ekonom  v 
teoriji,  malone  vse  obenem  in  zato  pravi  »rodoljub«.  »Slovenski 
narod«  —  to  je  inteligenca,  pravo  slovensko  ljud- 
stvo kot  celota  še  nima  zmisla  za  sodelovanje. 
Aristokratična  doba! 

Vodstvo  je  v  skupnih  rokah :  svetna  inteligenca  in  duhovščina 
se  skupno  borita,  vendar  pa  prevladuje  lajiški  del.  V  drugi 

polovici  se  pojavljajo  že  znaki  razdora.  Boj  med  »mladimi«  in  »sta- 
rimi« :  napredna  in  svobodomiselna  struja  ter  konservativno-verska. 

To  je  čas  »narodne  sloge«.  »Vse  za  vero,  cesarja  in  domo- 
vino« je  pravec  pri  delu.  Iniciativa  prihaja  od  periferije.  Doba 
idealizma   in   optimizma. 

Okrog  1. 1890.  se  pripravlja  nekaj  novega.  Narodna  misel  je 
opravila  svojo  nalogo.  »Narodnemu  vprašanju«  je  treba  globljega 
temelja,  prostornejših  meja,  širšega  polja  delavnosti,  treba  pa  tudi 
nove  metode.  Načelno  vprašanje  in  gospodarsko-socialne  po- 
trebe silijo  na  razrešitev.  Ves  razvoj  izza  1. 1890.  stoji  pod  vplivom 
te  dvojne  notranje  krize.  Radi  glavnih  idej  lahko  označimo  to  dobo 
kot  versko-^gospodarsko-socialno. 

Smer  ji  je  pozitivna  in  negativna.  Smoter:  ohranitev  sloven- 
skega ljudstva  (»narod«  —  »ljudstvo«  kot  značilna  ločitev!)  versko 
čilega  in  socialno  trdnega.  Narodno  vprašanje  je  zdaj 
versko  -  socialno  -  gospodarsko.  Vsak  poedinec  bodi 
versko  trden,  gospodarsko  samsvoj  in  socialno  enakopraven.  To 
so  tri  osnovne  misli  »katoliške  renesance«.  Delo  za  narod  je  za- 
seženo v  teh  treh  smereh.  Najlažja  pot  do  namena  je  v  združenju 
vseh  za  vse  v  organizaciji  na  najširši  podlagi.  Treba  je  deliti  delo 
in  organizacijo.  Tako  se  pojavijo  kmalu  druga  za  drugo  razne 
delne  organizacije:  verska,  gospodarska,  izobraževalna  t  j.  nepo- 
litična. Kot  izpopolnitev  nepolitične  pristopi  že  v  začetku  politična 
organizacija.  Celotna  organizacija  pa  sloni  na  trojnem  načelu. 
Zasnovana  je: 

1.  za  vse  —  demokratična  misel; 

2.  na  samopomoči:  v  veljavi  je  najpodrobnejše  praktično  delo; 

3.  na  idealni  vezi,  ki  jo  daje  krščanski  svetovni  nazor. 

Ta  trojni  princip  po  svojem  bistvu  ne  more  biti  protinaroden. 
Nasprotno,  narodnosti  je  le  po  njem  zagotovljena  nerazrušna  pod- 
laga.  Prednost  novega  »narodnega  programa«  je  odločno  v  tem, 
da  so  v  njem  določeni  obrisi  in  jasni  smotri,  da  posega  globoko  v 
zasebno  in  javno  življenje.  V  njem  je  izražen  praktični 
narodni  univerzalizem.  Prednost  je  tudi  v  tem,  da  je  do- 
cela primeren  razmeram  modernega  življenja,  glede  duševnega  in 
gospodarskega  napredka,  kakor  tudi  v  porabljanju  pripomočkov. 
Najvažnejše  pa  je,  da  gradi  na  stoletni  tradiciji 
verskega   mišljenja. 

Jasno  je,  da  vsega  tega  preokreta  ne  more  prezreti  slovenski 
inteligent.   2e    drugič   je    na    razpotju:    prej    v  narod- 

nostnem,  sedaj  v  načelnem  oziru.  Treba  se  mu  odločiti 
na  to  aH  ono  stran:  ali  iti  svojo  dosedanjo  pot  in  nastopiti  proti 
novemu  pojavu,  ali  pa  kreniti  v  novo  smer. 

In  slovenski  inteligent  je  prišel  do  spoznanja,  da  se  ne  strinja 
z  novim  tokom,  da  so  mu  osnovne  misli  novega  gibanja  čisto  tuje. 
Da,  po  njegovem  mnenju  celo  nevarne  obstoju  narodne  samosvoj- 
nostl  Uvidel  je,  da  gredo  njegove  misli  v  drugo  smer,  misli  večine 
versko  probujajočcga  se  naroda  pa  zopet  v  drugo.  Vprašal  se  je 
po  vzrokih  nakratnega  odtujenja  med  seboj  in  narodom.  Odgo- 
voril si  je  prav  lahko,  češ,  da  on  ni  kriv,  nego  drugi  ...  Drugi 
so  mu  odtujili  dosedaj  uslužno  ljudstvo.  Zjezil  se  je. 
Pri  tem  pa  ni  zapazil,  da  se  je  bil  pravzaprav  le  on  spremenil, 
zelo  spremenil  —  na  tujem,  ko  je  bil  odtrgan  od  —  domovinske 
vezi,  zapazil  ni,  da  je  vkljub  mnogim  spremembam  ljudstvo  ostalo 
vendar  še  isto:  globoko  verno  kot  nekdaj. 

Vzgojen  v  tujem  duhu  doma  in  potem  še  na  tujih  tleh,  pre- 
pojen z  modernimi,  ljudstvu  nasprotnimi  idejami,  si  je  bil  že  davno 
svest,  da  se  mora  ljudstvo  navzeti  njegovih  nazorov  in  na 
tem  temelju  se  dvigniti  z  njegovo  pomočjo  v  celoti  in  delih.  Pri- 
čakoval in  hotel  je,  da  bi  ljudstvo  sledilo  njemu 
kot  narodnemu  voditelju.  V  to  vlogo  se  je  tekom  štiri- 
desetih let  tako  zaglobil,  da  mu  niti  na  misel  ni  došlo  izneverjenje 
tistega,  ki  ga  je  hotel  rešiti  iz  tujih  rok.  Nedoumljiva  mu  je  bila 
misel,  da  bi  bilo  kdaj  možno  gibanje  iz  srede  proti  pe- 
riferiji, iz  ljudstva  proti  —  inteligenci.  V  vednem 
prepričanju,  da  mora  narod  za  njim,  ne  pa  on  med  njim  in  ž 
njim  in  zanj  kot  najboljši  prijatelj,  prične  —  boj  z  »zastare- 
limi tradicijami«. 

Aristokratični  duh  in  protiversko  stremljenje  inteligenta  ter 
probujena  verska  zavest  vstajajočih  ljudskih  sil  sta  v  bistvu  dva 
preka  pojma.  Mogoče  je  le  dvoje:  ali  da  gre  inteligenca  svojo 
pot  mimo  in  proti  ljudstvu,  ali  pa  to  prek  nje  in  priznavajoč  vo- 
divni  vpliv  le  tistemu,  ki  je  -ž  njim  po  duhu  in  stremljenju,  ki 
pozna  njegove  misli  in  želje  prav  od  blizu  in  po  dolgoletni  skušnji. 

In  tako  nam  je  povsem  umijivo  dejstvo,  da  preide  v  tej 
dobi  vodstvo  slovenskega  naroda  zopet  v  roke 
duhovnika,  dočim  se  mora  umakniti  svetna  inteligenca  tujih 
nazorov  in  tujih  stremljenj.  »Klerikalno  vprašanje«  je  s 
tem  dovolj  psihološko  utemeljeno.  Istotako  je  tudi 
razumljivo,  da  je  poslej  naperjena  ost  boja  najprej   proti  tistemu, 

ki  je  povzročil  novo  gibanje:  proti  slovenskemu  duhovniku,  potem 
pa  tudi  proti  vsakemu  in  vsemu,  kar  je  z  njim  v  najmanjšem 
stiku.  Da  se  iz  tega  mora  izcimiti  boj  za  zmago  svetovnega  na- 
ziranja,  modernega  ali  krščanskega,  je  zahteva  logike.  Med  dvema 
nasprotnima  nazoroma  je  končno  mogoča  le  ena  sama  prava  odlo- 
čitev. Načelna  odločitev  je  nujna  in  razvidna. 

Do  tega  bi  bilo  prej  ali  slej  gotovo  došlo,  to  izpričujejo 
najnovejši  dogodki  v  moderni  družbi.  Da  pa  je  pri  nas  dospelo 
do  načelne  krize  tako  kmalu  in  brez  posebno  »krvavih«  dogodkov, 
je  zasluga  slovenskega  duhovnika,  ki  je  pravočasno  opozoril  v 
svojih  spisih  na  pretečo  nevarnost  in  odločitev  samo  po- 
spešil. 

In  to  je  prevažno  dejstvo:  z  dr.  Mahničem  je  načelna 
sloga  med  liberalno  in  katoliško  inteligenco  poslej  nemogoča. 
Duhovi  se  vedno  bolj  ločijo  na  dve  glavni  strani:  protiversko 
(»napredne  elemente«)  in  katoliško.  Na  oni  strani  velika  manjšina 
slovenskega  ljudstva,  ki  se  še  ne  zaveda,  kam  vodijo  pota 
protiverske  inteligence,  na  drugi  pa  večina  versko  prešinjenega, 
gospodarsko  osamosvojenega  ljudstva.  Delitev  inteligence 
v  katoliško  in  protiversko,  to  je  prepomemben 
rezultat  te  dobe. 

Protiverska  se  odloči  in  gre  dalje  svojo  pot  z  vedno  mislijo 
v  srcu,  da  se  ljudstvo  končno  mora  na  vsak  način  oprijeti 
njenih  idealov.  Nasprotje  med  inteligenco  in  duhovščino  prehaja 
vedno  bolj  na  katoliške  lajike,  ki  jim  ljudstvo  zaupa  vodstvo 
samega  sebe.  čim  bolj  narašča  krog  lajiške  katoliške  inteligence, 
tem  manj  upanja  preostaja  svobodomiselni,  da  dobi  v  svoje  roke 
vso  moč  nad  »narodom«.  V  zavisti  in  egoizmu  in  nev 
ljubezni  do  naroda  temelji  boj  napredne  inteli- 
gence proti  katoliški  inteligenci.  Cim  manj  upanja  do 
zmage,  tem  večji  krik  je  onih,  ki  že  desetletja  hočejo  vsiliti  vlado 
svojih  nazorov  —  večini  slovenskega  naroda. 

Kako  težavno  popušča  v  svojih  docela  konservativnih  mislih, 
označuje  dovolj  jasno  boj  za  —  razširjeno  volivno  pravico.  Se 
vedno  je  nekdanjih  nazorov,  da  mora  gibanje  izhajati  le  od  zgoraj 
doli,  nikdar  pa  ne  tudi  od  spodaj  navzgor.  Kakor  je  bila  lažja 
preporoditev  ljudstva  v  verskem  zmislu  in  tem  težje  prerajanje 
inteligence,  enako  je  tudi  v  gospodarsko-socialnem  in  političnem 
oziru.  Od  početka  gibanja  je  stala  ali  pasivna  ob  strani,  ali  pa  — 
in  to  po  večini  —  ovirala  ves   preporod   ljudstva,   ki  pa  je  Slo 

svojo  pot,  napredovalo  tudi  brez  liberalne  inteligence  in  malodane 
samo  sestavljalo  obširen,  res  naroden  skupen  program  (»Katoliški 
shodi«),  pregledovalo  uspehe  in  črtalo  z  veseljem  nove  smeri 
bodočega  razvoja. 

Vsa  življenjska  vprašanja  so  obsežena  v  tem  demokra- 
tičnem programu.  »Nižji  sloji«  zro  po  pravici  v  njem  plod 
svoje  agilne  in  produktivne  sile.  In  tega  se  tudi  zavedajo,  ko 
skupno  s  svojo  inteligenco  delajo  za  izvršitev  svojega  programa, 
da   delajo   res  za   bodočnost  slovenskega  naroda. 

In  program,  delo  liberalne  inteligence?  Spreminja  se  od  časa 
do  časa.  Kameleonske  narave  je.  Eno  stalno  svojstvo  pa  ima: 
zanikuje  vse,  kar  je  ustvarila  večina  s  trudom  in  polagoma.  Piše 
in  govori  proti  reakciji,  a  se  sama  ne  more  izkopati  iz  nje.  Huduje 
se  nad  srednjeveško  temo,  a  sama  najbolj  potrebuje  razsvetljenja 
in  —  idej.  Koliko  plodovitih  misli  pa  je  zamislila  v 
tej  dobi?  Koliko  načrtov  ustvarila  v  resnično  in 
splošno  dobro?  Od  vseh  strani  se  glasi  le:  ne,  ne  in  ne! 
Se  celo  njena  literatura  nosi  pečat  —  zanikanja. 
Negativna  in  obstruktivna  je  tendenca  vsega  njenega  dela,  ljudstvo 
pa  sili  naprej,  da  ustvari  svoje  ideale.  In  velik  dvom  se  nas  po- 
lašča,  da  bi  kdaj  spoznala  ta  inteligenca,  kako  nenaravno  je 
njeno  stremljenje,  v  kako  oprečnem  razmerju  njene  misli  z  mislimi 
vsega  naroda. 

V  ospredju  je  torej  v  tej  dobi  načelna  (v  verskem  zmislu) 
ločitev,  vzporedno  tudi  gospodarsko  -  socialna.  To  znači  raz- 
vito versko,  gospodarsko,  socialno  misel.  Preokretu  na  nepo- 
litični strani  sledi  politična  ločitev:  dve  glavni  stranki,  tretja  je 
šele  v  zasnutku.  Povsod  se  kaže  delo  z  gotovim  praktičnim 
smotrom;  ustvari  se  prvi  obširen  naroden  program,  zasnuje  po- 
trebna podrobna  organizacija.  Tendenca  gibanju  je  demo- 
kratična, izvira  iz  nastalih  domačih  razmer  v  organični  zvezi  s 
prejšnjim  razvojem  na  podlagi  tradicije.  Ta  mu  jamči  uspehe  in 
trajno  vrednost.  Dasi  iz  sredine  domačih  razmer,  vendar 
ne  izide  sunek  neposredno  od  ljudstva  samega,  pač  pa  iz  du- 
hovščine, ki  je  od  nekdaj  z  ljudstvom  v  neposrednem  stiku.  Gi- 
banje ima  torej  izredno  smer  od  periferije  proti  središču,  od  zgoraj 
doli.  Vodi  ga  narodni  inteligent  —  duhovnik,  ki  riše  pot  novemu 
razvoju  v  teoriji  in  praksi,  literaturi  in  socialnem  polju.  Zanimanje 
za  verska,  socialna,  gospodarska  vprašanja  narašča.  Pomanjkanje 
sposobnih  moči  sili,  da  odločujejo  le  poedini  najinteligentnejši,  v 

večini  duhovniki.  Narašča  polagoma  tudi  krog  inteligence.  Splošen 
razvoj  kaže  dve  glavni  smeri:  ena  gre  v  versko-gospodarskem- 
socialnem,  druga  v  liberalno -naprednem  duhu.  Na  političnih  tleh 
^  pomeni  to  dvoje  glavnih  strank,  napoveduje  oziroma  poraja  se 
tretja,  socialistična.  Akcentuiranje  prehaja  najprej  z  liberalnb-na- 
predne  na  versko  -  gospodarsko  -  socialno,  potem  od  verske  na 
gospodarsko  in  kakor  pričajo  znaki  najnovejšega  razvoja,  se  na- 
giblje  poudarek  na  socialno  misel.  Glavni  znak  dobe  izza  1. 1890. 
je  realizem. 

In  po  1. 1907.,  t  j.  po  vpeljani  splošni  in  enaki  volivni  pravici? 
Kake  znake  ima  sedanjost? 

Ljudske  sile  so  razgibane  v  versko,  gospo- 
darsko in  socialno  organizatoričnem  oziru.  V 
ospredju  sta  gospodarski  in  socialni  problem.  Ljudske  sile 
se  zavedajo  svoje  moči,  posegajo  že  samotvorno  v 
vsa  vprašanja,  ki  zanimajo  sodobno  moderno  družbo.  Inici- 
ativa prihaja  že  kar  neposredno  iz  pravih  ljudskih  mas.  To  znači 
agilnost  celote,  koncentracijo  sil  v  središču  s  tendenco  proti  peri- 
feriji. Porajajo  se  stanovske  organizacije.  Znak  torej,  ki 
kaže,  da  gre  razvoj  svojo  naravno  pot.  Uresničuje  se  reakcija 
na  liberalne  principe,  ki  so  drobili  obstoječe,  osamili 
slabejše,  ne  da  bi  zidali  v  boljši  smeri,  družili  drobce  v  nove 
stvore:  liberalizem  se  umika  socializmu.  Socialna  in 
gospodarska  vprašanja  vtiskajo  smer  in  znak  prihodnjega  razvoja. 
Narodni  in  verski  problem  nikakor  še  ni  docela  rešen,  pač  pa 
precej  pojasnjen  in  zato  je  prav  umljivo  nagibanje  splošnega  za- 
nimanja h  gospodarskemu  in  socialnemu  vprašanju,  ki  sta  še 
negotovi  in  nejasni  količini  pri  nas  Slovencih  in  drugod. 

Negotovost  pa  je  vir  razmišljanju,  refleksiji.  To  znači  silo 
hrepenenja  po  gotovosti  in  stalnosti.  In  ni  se  nam  čuditi,  če  se 
polašča  modernega  človeka,  razglabljajočega  o  težkih  življenjskih 
problemih,  dvom  in  skepsa,  resignacija  in  pesimizem.  Duh  mu 
klone  pod  težo  mnogovrstnih  ugank,  srce  pa  hrepeni  in  hrepeni 
po  gotovosti  in  umirjenju.  Le  zrel  in  močan  duh  se  razbere  in 
zave,  da  mora  biti  gotova  meja  —  labilnosti.  Pri  vsestransko 
razvitih  razmerah  in  križajočih  se  koristih  poedincev  in  družabnih 
celot  so  taki  pojavi  nujen  rezultat  razvoja,  psihološko  docela  umljivi. 

Je-li  to  znak  dozorelosti,  ko  hočejo  množice  uživati  sad 
svojega  truda?  Ali  pa  je  to  le  hrepenenje  po  višjem  in  globo- 
kejšem?  Zdi  se  nam,  da  ljudstvo  hoče  razrešitve  notranjih,   du- 

šcvnih  potreb,   ki  so  še  silncjše  nego  materialno  vprašanje.   Da, 

hrepenenje   ljudstva   po    obili  in  tečni  hrani,   ki   blaži   in   teši   in 

kaže  pot  v  neskončne  daljave,   to  hrepenenje   je  od  dne  do  dne 

silnejše.  Ljudstvo  zahteva,  da  se  mu  odpro  duševni  zakladi,   ker 

mu   dosedanja  hrana  nikakor  ne  zadošča  niti  po  količini,   niti  po 

I  vsebini.  Došel  je  čas,  ko  vse  jasno  priča,  daje  naš 

I  razvoj  skoro  na  višku,   ko  se  mora  razvoj  nekako 

■  ponotranjiti,  nasprotja  zravnati.  Ali  nismo  danes  pred 

vprašanjem;  tuja  ali  domača  kultura,  nemška  ali  slovanska?  Nil  i 

to  isto  kot  vprašanje  po  slovenskem  vseučilišču? 

Kdor   bi   to   tajil,   bi   tajil   ves   naš  dosedanji  kulturni  razvoj,   ki 

nujno   hoče   duševnega   središča.   Kulturna  razre- 

!  šitev  je   postulat   sedanjosti   in   bodočnosti! 

In   bolj   kot   kdaj   prej   stoji   slovenska   inteligenca   na  raz- 
potju: ali  naprej  z  dosedanjim,  zgodovinsko  utemeljenim  razvojem, 
z   ljudstvom   in  v  njegovem  duhu,   ali   pa   zopet   mimo    in   proti 
potrebam  —  ljudstva.  Spernere  vulgus  — ?  Prva  pot  je  v  tradiciji 
I  ljudstva.  Nasprotna  smer  pelje  navidez  navzgor,  res  pa  —  navzdol. 

I  Ves  razvoj  zahteva  poglobitve,   peripetije  in  odpočitka:   miru  pa 

I  zahteva  najprej  naporno  znanstveno  delo.   Resnega  znanstvenega 

dela  hoče  —  sedanja  in  prihodnja  doba. 

[  Ako   razume    slovenski   inteligent  smer  kulturnega  razvoja, 

r  bo  gotovo  tudi  našel  pravo  pot  iz  razpotnih  neprilik.  V  njegovi 

'  roki   je  razrešitev,   dali  se  izravnajo  nasprotja,  v 

njegovi    roki    tudi    veličina    slovenskega    naroda. 

Ako  spozna  slovenski  inteligent  smer  razvoja  in  se  postavi  v  prve 

vrste   kot  požrtvovalni  vzgojitelj  in  pravi  duševni 

i  voditelj   razgibanih   sil,   si  je    lahko  v  svcsti,   da  mu  resnično 

vodstvo  slovenskega  naroda  nikdar  ne  odide. 

Najsi  bo  zanaprej  razvoj  kakršenkoli,  to  je  gotovo,  da  se 
bo  gibal  vedno  okrog  treh  vprašanj :  okrog  vcrsko-umskega, 
narodnostnega  in  gospodarsko  -  socialnega.  Mogoča  je  in  lahka 
negacija  tega  ali  onega,  zatreti  pa  se  ne  da  ne  to  in  ne  ono, 
ker  so  vsa  v  organični  medsebojni  zvezi. 

Duša  in  telo  kot  enota  tvorita  šele  človeka,  sicer  pa  dvoje 
nasprotij,  enako  tudi  versko  in  gospodarsko-socialno  vprašanje  — 
moč  narodne  celote.  Izločitev  enega  pomeni  razpad  —  celote.  Lepa 
harmonija  med  vsemi  tremi  vprašanji  je  pogoj  narodni  veličini. 

Kaj  pravi  na  to  slovensko  razumništvo?  Kakor 
vse   kaže,   je   danes  večina  —  proti  tradiciji  Ijud- 
'  20 

stva  in  za  svojo.  Kdo  se  vda  in  krene  na  drugo  pot?  Ali 
napoči  trenutek,  ko  bo  ljudstvo  in  inteligenca 
eno?  To  je  prevažno  vprašanje,  ker  ljudstvo  brez  inteligence 
ne  pomeni  veliko,  inteligenca  brez  ljudstva  —  nič.  Kaj  torej? 
Slika  te  dobe  je:  Naglašuje  se  gospodarsko  in  socialno  vprašanje. 
Naglas  je  zdaj  na  prvem,  pomika  pa  se  vidno  na  —  socialno 
polje.  Na  političnih  tleh  pomeni  to:  porajanje  gospodarsko- 
socialnih  strank  in  okrepljen  je  socialistične  stranke. 
Liberalne  stranke  se  umikajo  socialni  demokraciji  drugod,  isti 
pojav  pri  nas:  liberalci  snubijo  socialiste  in  le  z  njih  pomočjo 
se  morejo  še  vzdržati  tuintam.  Pripravlja  se  torej  so- 
cialna razrešitev  na  eni  strani,  na  drugi  pa  kulturna. 
Psihološka  analiza  kaže :  nagibanje  h  kritiki,  skepsi  in  pesimizmu. 

(Dalje.) 


Pohlinov  molitvcnik. 

L.  P  i  n  t  a  r ,  skriptor  c.  kr.  stud.  knjižnice  (Ljubljana). 

V  zadnji  številki  tega  obzornika  sem  na  134.  strani  čital 
opombo,  ki  se  tudi  mene  tiče,  ki  jo  pa  moram  resnici  na  ljubo 
in  slovstvenim  našim  zgodovinarjem  in  drugim  literarnim  razisko- 
vavcem  na  vednost  popraviti.  Lahko  si  je  misliti,  da  sem  v  naglici 
nekoliko  površno  pogledal  v  kataloge,  ali  pa,  da  sem  iskal  teh 
redkih  »bukuvz«  ali  samo  pod  značnico  »Pohlin«  ali  pod  »Marcus«, 
pod  katero  je  zabeležena  večina  pri  nas  ohranjenih  Pohlinovih 
del,  ne  pa  tudi  pod  značnico  »Bukuvze«  (NB.  knjižica  je  brez 
avtorjevega  imena  izišla  anonymno)  in  sem  potem  gospodu  Rebolu 
na  njegovo  vprašanje  odgovoril  kar  na  naglo,  da  Pohlinovega  mo- 
litvenika  naša  knjižnica  sploh  nima.  Žal! 

Čudno  bi  pa  le  bilo,  če  bi  naša  knjižnica  ne  imela  knjige, 
ki  jo  ima  Safafik  natančno  zabeleženo,  ko  vendar  vemo,  da  je 
Čopov  prispevek  za  Safafikovo  slovstveno  zgodovino  izdelan  in 
dogotovljen  prav  po  materijalu,  ki  je  zbran  v  ljubljanski  knjiž- 
nici. Ko  sem  torej  čital  opombo,  da  naša  knjižnica  omenjene  knji- 
žice nima,  sem  stvar  še  enkrat  natančneje  preiskal  ter  našel,  da 
je  pri  nas  res  ohranjena  ravno  8.  izdaja  Pohlinovega  molitvenika 
iz  leta  1787.,  ki  jo  ima  navedeno  Safafik.  Ta  knjižnica  pod  signa- 
turo   13113  II.  C  g   ima    naslov:   Molituvne   bukuvze,   v'  katireh 

se  najdejo  Juterne  inu  Vczhcrne :  per  S.  Mashi,  per  Spovdi  inu 
S.  Obhailu  prov  lepe  molituvze  koker  tudi  usesorte  officiumi  inu 
druge  Molitve  k'  Bofhjem  Svetnikam.  K'  osmemu  malu  med  ludy 
dane  v'  Lublani,  1787.  Cum  liccntia  Superiorum.  So  na  prudcj  per 
Lovrenzu  Bcrnbaharju  meirtn.  Bupvavefzu  pod  Tranzho.  12^ 
283  (+5)  str. 

Za  zgled  pohiinščine  tega  molitvenika  naj  navedem  par 
stavkov:  »Pufti  nam  Gospud!  prosemo  pomuzh  tvoje  mozhy  skus 
proshno  S.  flhza  inu  njcgovch  tovarshov  potolafhen,  k'  nuzu  pridti, 
de  nasha  Kraynska  dufhela  pred  hudemi  sovrafhnekami  inu 
pred  usemi  f legami,  katiri  nji  naprcjftoj?.  obvaruvana  oftane« 
(198);  »Im§  t^ga  Gospuda  ima  blogcrrezhcnu  biti«  (237); 
Penvejrhalshe  teh  uivogeh«  (184)  itd.  —  Neka  posebnost  v  Po- 
hlinovem  molitveniku  so  pa  štirje  »officiumi«,  namreč:  1.  officium 
od  prezhiflcga  spozhetja  B.  M.  Marie  divizc  (85—100)  z  laure- 
tanskimi  litanijami  (100—105),  2.  officium  S.  Jofliefa  (106—114)  z 
litanijami  S.  Jolhefa  (114—123),  3.  officium  Ihaloftnc  matere  Bofh. 
(124—133)  z  litanijami  od  [haloftne  m.  b.  (134—145)  in  4.  officium 
S.  Jannera  Nepomucena  (174—182)  z  litanijami  S.Jannefa  Nepom. 
(182 — 193).  Najzanimivejši  se  mi  zdi  prvi  in  zadnji  officium,  v 
prvem  pa  pesem  »k'treti«: 

Zheshena  skryna  te  sprave, 
Salomonov  tron  se  ti  ta  prave: 
T^h  neb^s  prezhudna  maverza 
AVarial  prelepa  roRieza. 
Germ  AVoifesov  se  videjozha, 
Shiba  Aarona  se^vedozha: 
Gedeona  zjiudna  kofheza: 
Od  Boga  laperte  urateza. 
Sat  Samsonov  bosh  im^nvana, 
Sa  Mater  Bogu  Synu  dana. 

Druge  tukaj  naštete  Marijine  naslove  bi  človek  še  razumel, 
sedmega  verza  o  »Gedeonovi  čudni  kožici«  pa  ne  »izgruntam«, 
sem   vse   premalo  znajden  v  biblijski  mistiki. ^  —  Intcrcsantni  so 


>  Ta  naslov  Marijin  se  nanaSa  na  Bukve  Sodnikov,  VI.,  57—40:  »Ge- 
deon  )e  rekel  Bogu :  Ako  hočeS  rešiti  Izrael  po  moji  roki,  kakor  si  govoril, 
bom  razprostrl  runo  (kožušček)  na  gumno  (pod  milim  nebom):  ako  bo 
rosa  samo  na  runu,  po  vsi  zemlji  pa  suho,  bom  iz  tega  spoznal,  da  hočeš 
po  moji  roki,  kakor  si  govoril,  rešiti  Izrael«  in  pa  na  72.  psalm  (prerokba 
o  kraljestvu  Kristusovem),  v.  6 :  »Spustil  se  bo  doli,  kakor  dež  na  runo, 
kakor  kaplje,  ki  zemljo  porose  in  povlažijo.«  —  Razlaga  cerkvenih  očetov: 
Čudežno  bo  prišel  Mesija,  kakor  je  čudežno  padla  rosa  na  Gedeonovo  runo. 
Runo:  Marija  =  rosa:  Kristus.  A.  U. 

tudi  naslovi  S.  Janeza  Nepomučana  v  njega  litanijah :  »Svitla  luzh 
te  Pragarske  Zirkve«  (184),  —  »Zhudadelnek  Bojcmske  fcmlc, 
Shlahtn  shaz  fe  velike  zirkve  v*  Pragu«  (188). 

Za  283.  zaznamovano  stranjo  sledi  še  pet  nezaznamovanih 
(neštetih)  strani,  na  katerih  je  natisnjen  »Listrom  useh  molituvz, 
katire  se  v'  teh  bukuvzah  najdejo«.  —  Listrom  (to  je  zaznamek, 
kazalo,  index)  se  po  mojem  mnenju  ne  razlagaj  iz  madjarske 
oblike  »lajstrom«,  kakor  bi  se  utegnila  razumeti  opomba  na 
321.  strani  lanskega  letnika  te  revije.  (Primeri:  pajtšs,  karaerad  = 
pajdaš).  Res  da  pater  Marko  v  svojem  Glossarium  slavicum 
(str.  50)  primerja  Listrom  z  ogrskim  Lajstrom,  vrhutega  pa  še 
izvaja  oba  izraza  iz  grškega  klotgov,  pa  ni  pomislil,  da  se  temu 
razlaganju  upira  že  pomen  besed,  kajti  /Jovgov  je  orodje  za 
Jzravnavanje  in  planiranjje^  ^neko  ploščilo  ali  gladilo,  listrom  pa 
bodi  kazalo  ali  zaznamek  vsebine  (index).  Drugič  se  pa  taki  raz- 
lagi upira  tudi  naglas,  kajti  isti  pater  Marko  je  v  drugem  svojem 
delu  »Tu  malu  besedishe«  navedel  to  besedo  z  naglasnim  zna- 
menjem »Listrom«.  Ta  naglas  na  drugem  slogu  bo  tudi  pravi.  Ce 
bi  Pohlin  na  tem  mestu  izraza  ne  bil  opremil  z  naglasnim  zna- 
menjem, bi  se  dalo  sumiti,  da  je  proizvod  njegovega  kova,  češ, 
da  je  listmarneku  podobno  skrpjan  iz  »list«  +  *rom«  (der  Rahm  = 
Rahmen),  kajti  on  je  bil  tudi  takih  krparij  zmožen.  Toda  s  tako 
sumnjo  bi  mu  delali  krivico,  ker  beseda  je  tudi  pri  drugih  ohranjena 
n.  pr.  v  Teržaških  molitounih  bukvah  Marenighovega  tiska  iz  leta 
1827.  (str.  300),  pa  v  pravilni  obliki  1  i  str  on.  Razlagati  pa  kaže 
to  besedo  naravnost  iz  romaničine.  Tu  je  pač  poddružna  oblika 
od  »lista«  (kazalo,  das  Verzeidinis)  namreč  >1  i  s  t  r  a«  podaljšana 
z  augmentativnim  sufiksom  -dne  (-on).  Primeri  »liston«  (Boerio 
312,  Pirona  237).  —  Tudi  halištra  bi  jaz  ne  razlagal  iz 
prostega  »register«  z  metatezo  v  »gerišter«,  z  dissimilacijo  prvega 
r  v  /  (gelišter)  in  z  izprevržbo  vokala  e  v  a  »zaradi  lažje  izgo- 
varjave«(?),  da  dobim  »gališter«  (zdi  se  mi  to  dokaj  prekom- 
plicirano),  ampak  bi  rajši  dejal,  da  je  »h  al  i  š ter«  zdrgnjen  iz 
Inhalisregister;  če  se  pa  enkrat  najde  tudi  oblika  »gališter«,  tedaj 
bi  se  dal  začetni  g  tolmačiti  iz  h  prav  tako,  kakor  n.  pr.  v  »^It« 
(=stoj!),  rajtguzen,  Gutman  (der  Hutmann,  čuvaj).  Druga  možna 
razlaga  je  še  bolj  problematična,  češ,  da  je,  če  vzamemo  allistare 
=  listare,  mogoča  poleg  listra  tudi  allistra,  kar  bi  poleg  menjave 
spola  (!)  s  protetičnim  g  dalo  morda  gališter.  Glede  proteze  g  ali 
h  primerimo  zapadni   gajsati   gajsnati  (Pl.  206)  poleg  vzhodnega 


L.  Pintar:  Pohlinov  molitvenik.  293 

ajsati  ajsnati  (Pl.  2),  gašar'ca  poleg  aščerica,  galun  (Alaun),  dialektni 
gun*  (=  uni,  ille),  štajerski  hajžer  iz  aser  (žep,  aržet)  in  slovenski 
/rabat  poleg  srbskega  apta  (Attidi).  —  Sicer  pa  ostane  >hališter« 
Se  in  suspenso. 

Na  135.  strani  letošnjega  letnika  te  revije  se  s  Pohlinovim 
molitvenikom  primerja  Teržaški  Marenighovega  tiska  iz  leta  1827. 
Mislim,  da  po  pravici.  Samo  nad  spovednikom  bi  se  jaz  spozna- 
vavcu  na  ljubo  celo  navzlic  dandanašnji  rabi  ne  spotikal.  2e 
stara  slovenščina  ima  za  »confessor«  HciioBtAi»HHin..  Modrušanin 
ima  v  svojem  misalu  n.  pr.  »Na  dn  stgo  Lodovika  bsku  ispovd«, 
a  Kožičič  »Na  stgo  Lodovika  bskpa  i  ispka«;  oboje  je  citati: 
»Na  dan  svetago  Lodovika  biskupa  i  ispovedhika«.  Tudi  Trubar 
ima  v  kolendru  dosledno  obliko  »fpouidnik«.  Nikar  torej  pri  raz- 
ločevanju od  mučenika  (martijr)  ne  odklanjajmo  izpovednika  za  con- 
fessor,  če  hočemo  zaznamovati  »svetca,  koji  je  u  vrijeme  progon- 
stva  ispovijedao  vjeru  hriščansku,  ali  ni  bio  mučen«.  (Akadem. 
Rječnik,  III.,  947.)  —  Žalibog,  da  se  je  moral  že  za  Pohlina 
ispovednik,  dasi  star  in  častitljiv,  umikati  spoznavavcu  menda 
spovedniku  v  spovednici  (Beiditvater)  na  ljubo.  V  litanijah  ima  na 
str.  150  sam  Pohlin  že:   »Usi  SS.  Shkofi  inu   Spofnu vavzi«. 

Ce  pa  že  primerjamo  Teržaški  molitvenik  s  p.  Markovim, 
tedaj  ne  smemo  prezreti  Gutsmannovih  »molitounih  bukviz«,  ki 
so  prvič  izišle  »v'  Zelouzi  per  Shoterju  1788,  drugizh  vtisjene  per 
J.  Leonu  stamparju  v*  Zelouzi  1830«.  Tu  treba  opomniti,  da  Si- 
moničeva  bibliografija  na  54.  strani  napačno  navaja  izdajo  iz 
1. 1844.  za  drugi  in  izdajo  iz  1. 1849.  za  tretji  natis,  ker  so  molitoune 
bukvize«  iz  1.1830.  same  že  drugi  natis  Gu£smannovega  moli- 
tvenika,  kar  je  na  naslovnem  listu  izrecno  povedano  (»drugizh 
vtisjene«).  Sicer  pa  ni  prav  verjetno,  da  bi  bil  Gutsmannu  pri 
sestavi  »molitounih  bukviz«  služil  že  p.  Markov  molitvenik  kot 
original,  prej  bi  se  dalo  sumiti,  da  sta  obadva  imela  pred  seboj 
kako  nemško  predlogo,  morda  oba  isto  v  različnih  izdajah.  Jaz 
nimam  veliko  zaupanja  v  samostojnost  teh  izdelkov.  Kdor  imaš 
čas  in  priliko,  primerjaj  morda  v  tem  smislu  n.  pr.  Gebetbudi, 
Morgen-  und  Abend-  wie  audi  vor  und  nadi  der  Beidite  und 
Communion,  Wien  (Trattner)  1775,  ali  še  kako  starejšo  izdajo. 

Isto  omahovanje  med  spovednikom  in  spoznavavccm  kakor 
pri  Pohlinu  se  pa  nahaja  tudi  v  Gutsmannovih  molitounih  bukvizah. 
V  litaniji  od  vseh  svetnikov  na  65.  kakor  tudi  v  litaniji  za  bounike 
na  126.  strani  beremo:  »Vfi  fveti   ^hkofi  inu  ^posnuvavzi«, 


F 

a  v  litaniji  »sa  dulhe  v'  hizah«  (str.  113):  »Vn  fveti  ^hkofi  inu 
spovedniki«  —  in  pravtako  tudi  v  drugi  izdaji  iz  L  1830.  — 
Spomina  vredna  je  tudi  ta  posebnost,  da  se  nahaja  pri  Gutsmannu 
kakor  pri  Trubarju  s  i  n  g  u  1  a  r  »litania«  soglasno  s  starosloven- 
skim  singularom  .mTaHuia  in  z  grškim  hvavsla.  Pod  kakim  vplivom 

(je  nastopil  plural  »litanije«?  —  In  če  že  omenjam  posebnosti,  ki 
so  mi  pri  površnem  pregledu  knjižice  vzbudile  pozornost,  ne  smem 
zamolčati.  Gutsmannovega^za  p^^ —  »Drujc«   za   drugec  (drugi 
II  roj)  nam  je  že  znan,  »breje«  za  brege  že  tudi  poznamo  iz  narodne 

jk^^  pesmi  o  pavbarju: 

W  »Pravi  Ravbarju  Andreje: 

^-v  Voda  sega  že  Cez  breje.« 

t 

|;  Pri  Gutsmannu   pa  imamo  za  Pohlinov:   »Mi   uivogi  greshniki!« 

I  čitanico  »Mi  boji  grierhnikil«  (str. 49).  Drujeh  dulh  =  drugih  duš 

I  (str. 74).  Enako  tudi:  »Nam  pomai   premagati«   (hilf  uns  uber- 

I  winden)  —  pomagaj,  pomagi,  pomaji,  pomai  (str.  74,  77,  79,  81) 

^  itd.  Iz   domačega   narečja   poznam   samo  jg  za  gg:   ubog,  rod. 

^;  ubojga  (=  ubogega);  nag,  do  naj  ga  sleči. 
f.  Toda  dovolj!  Pustimo   nekaj   pravim   raziskovavcem  jezika 

I  posameznih  slovstvenikov!  Moj  namen  je  bil  samo  popraviti,  kar 

1^  sem  v  naglici  in  površnosti  zagrešil,  pa  onim,   ki  se  za  to  zani- 

In  majo,  povedati,  da  je  vsaj  osmi  natis  Pohlinovega  molitvenika  Se 

I  ohranjen. 


Samomor. 

PoroCa  dr.  A.UScniCnik. 

t  Le  o  življenju  na  zemlji  govori  filozofija  modernega  človeka 
in  vender  Se  nikdar  ni  bilo  tolika  samomorov,  kakor  se  jih  dogaja 
sedaj  v  moderni  družbi.  Samomor  ni  več  poedin  pojav,  ki  bi  se  moral 
z  njimi  baviti  psihiater  ali  kvečjemu  psiholog,  marveč  je  socialen 
pojav,  >eine  soziale  Massenerscheinung«,  kakor  pravijo  sociologi, 
ki  že  resno  razmišljajo,  kje  bi  tičali  skupni,  družabni,  socialni  vzroki 
temu  žalostnemu  pojavu.  Zadnja  leta  je  izšla  cela  vrsta  študij  o 
samomoru,  ki  vse  preučujejo  samomor  tudi  v  socialnem  pogledu. 
Dr.H.Rost  (Der  Selbstmord  als  sozialstatistische  Ercheinung,K61n  1905) 
je  zbral  statistični  material  o  samomoru  ter  ga  je  uredil  po  treh  lo- 
čilnih momentih:  subjektivnih,  objektivih  in  socialnih. 

Zadnjih  20  let  si  je  v  Evropi  nad  en  milijon  ljudi  s  samomorom 
končalo  življenjeTNemSko-francoska  vojna  je  pomorila  40.000  Nemcev, 
samomor  jih  je  končal  od  leta  1881  —  1903  šestkrat  toliko,  namreč 
blizu  245.000.  Med  subjektivnimi  ločilnimi  momenti  navaja  dr.  Rost 
najprej  sjlo  1.  Masaryk  pravi,  da  se  umori  vsaj  trikrat  toliko  moških 
kakor  žensk.  Na  Nemškem  je  razmerje  4:1.  Glede  na  starost  se 
jih  umori  največ  od  21.— 30.  leta,  t  j.  200/o,  več  pa  v  mestih  kakor 
na  deželi.  Od  11.— 2^7~Iefa  pride  na  mesta  lO^/o,  na  deželo  S^/o. 
Zadnji  čas  so  se  začeli  množiti  tudi  samomori  otrok.  Zlasti  na  Fran- 
coskem strašno  narašča  število  samomorov  otrok.  Glede  na  dru- 
žinski moment  omenja  dr.  Rost,  da  je  največ  samomorov  jzvtm 
, zakona.  Zlasti  je  razbrzdani  jeksualaLjagop  s  svojimi  zablodami 
m  boleznimi  kriv  premnogih  samomorov.  Po  mestih  se  med  ženskami 
umori  največ  deklet,  ki  žive  tzvun  družine  ter  se  vdajo  premamam 
velikomestnega  življenja.  Se  večje  pa  je  število  samomorov  pri  za- 
konsko  Ifičpnih^  V  konkubinatu  se  umori,  kakor  je  dognal  Masaryk, 
trikrat  toliko  žensk  kakor  moških.  Ce  se  ozremo  na  veroizpoved, 
kaže  statfstika,  da  je  najmanjše  število  samomorov  med  katoličani. 
Na  Bavarskem,  je  izračunil  dr.  Rost,  pride  od  1. 1878—1900  na  prote- 
stante 21 '8,  na  jude  200,  a  na  katoličane  le  9:5^1  o  samomorov. 
NagiFe  je  statistično  težko  določiti.  Splošni  nagibi  samomorov  so: 
duševni  boji,  telesno  trpljenje,  strasti.  Statistično  je  dobil  dr.  Rost 
za  1.1881  —  1900  na  Bavarskem  te  številke:  duševne  bolezni  35'60/o, 
naveličanje  življenja  5*8,  razuzdanost  6'2,  žalost  91,  strah  in  kes  8*9, 
prepiri  3*5,  tetesno  trpljenje  77,  neznani  vzroki  17'6.  Prof.  Heller  v 
Kielu  je  skušal  na  300  samomorilcih  patološko-anatomsko  dognati. 

ali  se  more  reči,  da  so  bili  odgovorni  za  svoje  dejanje,  ali  ne.  NaSel 
je,  da  se  jih  je  umorilo  pri  zavesti  390/o,  komaj  pri  zavesti  430/o, 
malo  pri  zavesti  I8O/0.  430/o,  morda  celo  61  %  je  bilo  torej  takih,  da 
se  jim  samomor  naravnost  ne  more  lehko  šteti  v  zlo.  Med  strastmi 
sta  največ  samomorov  kriva  Venus  in  Bacdius.  Rehfisdi  pravi:  »Naj- 
večkrat je  vir  bede  alkohol  in  največ  samomorov  je  kriv  alkohole 
VpoStevati  moramo  namreč ,  da  je  pri  35  0/0  samomorov  radi  du- 
ševnih bolezni  zopet  največji  krivec  posredno  alkohol.  Na  Fran- 
coskem je  razmerje  med  naraščanjem  alkoholizma  in  samomori 
tako  le: 


PriSIo  je 

na  poedinca 
litrov  alkohola 

na  milijon  ljudi 
samomorov 

1830 
1850 
1860 
1870 
1880 
1885 

112 
1-46 
2-27 
2-32 
3-64 
3-85 

%5 
100 
Itt 
111 
179 
203 

Na  Norveškem  pa  pod  vplivom  zmernostnega  gibanja 


je  prišlo 

1 

na  poedinca 
litrov  alkohola 

na  milijon  ljudi 
samomorov 

1831-1840 

80 

103 

1850-1854 

3-2 

107 

1860-1864 

2-2 

86 

1871-1875 

2-8 

70 

1881-1885 

1-7 

67 

1886-1890 

1-5 

66 

Med  objektivnimi  momenti  (načini  samomora,  letni  časi)  nas 
zanima  čas.  Največ  samomorov  se  izvrši  poleti  in  pomladi,  v  me- 
secih maj,  juni,  juli  31*6,  v  mesecih  december,  januar,  februar  19'4. 
Masargk  sodi,  da  je  pripisovati  to  razmerje  vplivu  vročine,  in  res 
se  v  vročih  mesecih  pomnoži  tudi  število  samomorov  radi  duševnih 
bolezni. 

Kot  socialno  ločilni  moment  navaja  dr.  Rost  poklic.  Največ 
samomorov  je  relativno  med  vojaki,  trgovci  in  uradniki. 

Ce  vse  povzamemo ,  se  nam  pokaže  dvoje :  1 .  število  samo- 
morov vedno  bolj  narašča;  2.  so  neki  vplivi,  vsled  katerih  je  število 
samomorov  za  gotove  vrste  nekako  svojsko.  Drug  pojav  izraža  dej- 
stvo, da  je  volja  sicer  svobodna,  da  pa  vendar  ni  absolutna.  Razni 
nagibi  in  vplivi  delujejo  na  voljo  ter  se  izkušajo  uveljaviti.  Tako  je 
mogoče  v  gotovih  razmerah  z  neko  verjetnostjo  ugeniti  in  presoditi. 

kaj  bo  kdo  storil.  Ta  verjetnost  se  izraža  tudi  v  specifičnih  statističnih 
številkah.  Mnogo  pomenljivejSi  pa  je  prvi  pojav,  ki  dokazuje,  da 
morajo  biti  neki  splošni  socialni  vplivi,  ki  pehajo  moderno  človeštvo 
v  samomor.  Ce  se  vglobimo  v  številke  in  njih  razmerje ,  se  nam 
odkrijejo  kot  bližnji  vzroki  samomorov  alkoholizem,  seksualni  ekscesi, 
sploh  neizmerna- sla.  po  uživanju  in  odtod  izvirajoče  prenasičenje, 
gnus  in  stud  nad  življenjem.  Zadnji  vzrok  pa  mora  biti  tisto,  kar 
je  tako  potenciralo  sl6,  in  to  je  poleg  moderne  hiperkulture  —  ne- 
vera. »Svobodna  Misel«  sicer  pravi:  »Mi  ne  vidimo  v  ateizmu 
nikakega  vzroka  za  samomor;  nasprotno  človek,  ki  ne  veruje  v  živ- 
ljenje po  smrti,  tem  bolj  ljubi  življenje  na  zemlji  in  hoče  ustvariti 
tu  nebesa.«  A  prav  to  je  vzrok  samomorov.  Ljubezen  do  življenja 
brez  vere  v  posmrtnost  se  izprevrže  naravno  v  slo,  v  poželjivo  hle- 
penje po  uživanju  —  Nemci  pravijo  jako  dobro  »GenuBsucht«  — ;  če 
ne  more  uteSiti  sle,  se  rodi  prevara,  če  jo  uteši,,  prenasiCfinje.;  v 
obeh  slučajih  pa  zamrza  do  življenja,  tu  sovraštvo, "tam  gnus,  in 
tako  bolestno  razpoloženje  za  samomor.  Kdaj  pa  se  pojavlja  v  zgo- 
dovini samomor  kot  socialna  bolezen?  Ko  je  začelo  rimsko  cesar- 
stvo versko  in  nravno  propadati,  so  se  začeli  množiti  tudi  samomori. 
Zadnje  dneve  poganstva,  ko  je  že  skepticizem  razjedel  vero  v  po- 
smrtno življenje,  je  nastala,  kakor  pravi  kulturni  zgodovinar  Grupp, 
prava  epidemija,  ki  je  gnala  ljudi  v  samomor  (Selbstmordseudie). 
Kakor  hitro  pa  je  nastopilo  krščanstvo,  je  epidemija  začela  giniti. 
V  človeku  srednjega  veka,  ki  je  imel  jasen  in  zadovoljiv  nazor  o 
življenju,  ozarjen  z  vero  v  posmrtno  življenje,  niti  ni  moglo  nastati 
tako  bolestno  razpoloženje.  Masaryk  to  odkrito  priznava.  Tedaj  je 
bil  samomor  le  redek,  izjemen  slučaj.  Moderni  človek  pa  zopet  iz- 
gublja trdna  tla,  skepticizem  mu  je  omajal  podlage  krščanskega  sve- 
tovnega nazora  —  in  zopet  se  množe  samomori;  kakor  nikdar  prej 
postaja  samomor  velika  socialna  epidemija.  Zopet  Masargk  to  od- 
krito priznava  (Der  Selbstmord  als  soziale  Massenerscheinuiig,  85): 
»Moderno  polovičarstvo,  moderna  negotovost  brez  držaja  in  opore 
je  dejansko  nevera  (Irreligiositat),  in  tako  sledi,  da  je  pravi  vir  mo- 
derne samomorne  bolezni  nevera  naše  dobe.  Ce  ima  človek  harmo- 
ničen verski  svetovni  nazor,  mu  življenje  nikdar  ni  neznosno,  tudi 
Jobovo  življenje  ne.  Ce  pa  nima  religioznosti,  mu  v  prvem  sunku 
postane  neznosno.  Vsi,  ki  so  globlje  preučevali  samomorski  pojav 
in  mu  izkušali  priti  do  dna,  Kaspar,  Blanc,  Ušle,  Winslow,  Brierre 
de  Boismont,  Wagner,  Morselli,  Oesterlen,  Hausner,  skratka  statisti- 
čarji  in  zdravniki,  so  zvečine  spoznali,  da  je  nevera  resnični  vzrok 
modernemu  samomorskemu  razpoloženju.  Zlasti  zanimive  in  poučne 
so  Wagnerjeve  študije.  Ta  vestni  preiskovavec  se  je  le  stežka  od- 
ločil, da  prizna  v  tej  stvari  vpliv  religije  in  veroizpovedi;  toda  stati- 
stični material  ga  je  prisilil  do  prepričanja,  da  spadata  religija  in 
konfesija  med  tiste  činitelje,  katerih  vpliv  na  samomorno  razpolo- 
ženje je  najočitnejši.« 


^ 


Nove  knjige. 


Dr.  Jo  s.  Gruden:  Cerkvene  razmere  med  Slbvend  v 
XV.  stolet|u  in  ustanovitev  ljubljanske  škofije.  Založila  »Leo- 
nova družba«.  V  Ljubljani  1908.  80.  146  str. 

Lep  velikonočni  dar  nam  je  dala  letos  »Leonova  družba«. 
Knjiga,  ki  jo  je  napisal  marljivi  raziskovavec  naše  slovenske  zgo- 
dovine, prof.  dr.  Gruden,  je  vesel  pojav  in  vesel  obet.  Kdorkoli  je 
poklican  tolmačiti  dandanes  nasproti  nečuvenim  klevetam  strastnih 
nasprotnikov  kulturni  pomen  katoliške  Cerkve  za  obstoj  in  razvoj 
narodov,  ta  pač  bridko  pogreša  temeljitega  in  objektivno  pisanega 
dela  iz  časa  reformacije  in  protireformacije.  To  dobo  poznamo  iz- 
večine  le  iz  Dimitza,  ki  pa  mu  je  vodila  pero  neprikrita  mržnja  do 
katoličanstva,  ki  ga  ni  umel  in  kot  pristen  otrok  liberalne  dobe 
komaj  umeti  mogel.  Sedaj  pa  nas  navdaja  upanje,  da  je  vstal  mož, 
ki  bo  izpolnil  to  vrzel,  mož  voljan,  vesten  in  zmožen  podati 
nam  podobo  one  dobe,  tako,  kakoršna  je  bila.  Profesor  dr.  Gruden 
je  že  v  več  študijah  pokazal,  da  neumorno  preučuje  tedanje  raz- 
mere, lepa  knjiga  pa,  ki  jo  je  sedaj  podaril  slovenskemu  narodu, 
je  že  nekak  uvod  v  ono  dobo.  Kdor  hoče  umeti  reformacijo,  mora 
poznati  najprej  razmere  pred, reformacijo.  Zato  je  dr.  Gruden  opisal 
v  tej  knjigi  cerkvene  razmere  med  Slovenci  v  XV.  stoletju.  Na  veliko 
ozadje^  splošnih  cerkvenih  razmer  tedanje  dobe  riše  krizo  v  oglejski 
patriarhiji,  razpad  patriarhove  države,  vpliv  bazelskega  cerkvenega 
zbora  na  razmere  v  slovenskih  pokrajinah,  dobo  razkola,  obnovo 
edinstva  in  kot  tvorbo  vseh  tako  zamotanih  razmer  —  ustanovitev 
ljubljanske  škofije.  Potem  nam  opisuje  versko  življenje  tedanje  dobe, 
položaj  duhovščine  in  redovništva,  stanje  šolstva,  znanosti  in  umet- 
nosti. Ko  nam  končno  pokaže  nazaj,  pot,  ki  smo  jo  prehodili,  spo- 
znamo, da  je  bilo  XV.  stoletje  za  slovenske  pokrajine  doba  razvoja 
in  napredka  v  verskem  življenju  in  cerkveni  organizaciji.  Vendar 
tuintam  opazimo  tudi  že  zlonosne  pojave,  ki  jim  je  treba  le  še 
močnejšega  vnanjega  vpliva,  da  provzroče  veliko  gorje.  In  tak  vpliv 
je  prišel  od  luteranstva  .  .  .  Upamo  torej,  da  nas  prof.  dr.  Gruden 
zdrav  in  čvrst  povede  tudi  v  dobo  reformacije  same,  v  Trubarjevo 
dobo.  Zato  smo  imenovali  to  knjigo,  ki  nam  jo  je  pravkar  podal, 
vesel  pojav  in  vesel  obet;  lepa  in  zanimiva  sama  v  sebi,  nam 
obenem  kot  nekak  uvod  obeta  še  zgodovino  reformacije. 

Kar  se  tiče  vsebine  te  knjige,  naj  le  še  pripomnimo,  da  je 
snov  skrbno  po  virih  obdelana   (knjigi   je   dodanih   tudi   22  strani 

listifi  in  regest).  Seveda  bi  želeli,  da  bi  nam  bil  pisatelj  toinono  še 
podrobneje  naslikal,  da  bi  nam  bil  n.  pr.  živeje  .opisal  cerkveno- 
zadružno  življenje  tedanje  dobe,  toda  nekoliko  pač  to  še  ni  mogoče, 
nekoliko  pa  nam  gotovo  poda  o  drugi  priliki.  Vnanja  oprava  knjige 
je  zares  elegantna,  v  čast  »Leonovi  družbi«  in  »Katoliški  tiskarni«. 
Knjigo  krasi  in  obenem  poočituje  vsebino  19  slik  in  sličic.  Stane 
5  K.  Naroča  se  pri  »Katoliški  bukvami«  v  Ljubljani.  — k. 

ni.  slov.  katoliški  shod.  (1906.)  —  Govori,  posveti  in  sklepi. 
Uredil  dr.  E  v  g  e  n  L  a  m  p  e.  Ljubljana  1907.  »Katoliška  bukvama.« 

Nekoliko  zapoznelo  je  izšlo  to  poročilo  o  tretjem  slovenskem 
katoliškem  shodu,  a  ne  prepozno.  Dogodki  sami  so  še  v  živem  spo- 
minu, zato  ima  v  tem  ožim  knjiga  zlasti  kulturnohistorični  pomen 
in  je  namenjena  v  prvi  vrsti  zanamstvu.  Opisan  je  ves  spored  shoda, 
zabeleženi  vsi  govori ,  dodanih  tudi  več  slik  govornikov ,  zboro- 
valiSča  itd.  Govori  imajo  seveda  tudi  za  sedanjost  velik  pomen.  De- 
lovali so  najprej  in  najbolj  kot  živa  beseda,  a  je  v  njih  toliko  lepih 
misli,  da  bodo  tudi  čitani  bogatili  spoznanje  in  budili  zavest  slo- 
venskega ljudstva.  Položenih  je  v  te  govore  tudi  mnogo  zrn,  ki  Se 
čakajo  prijaznega  solnca,  da  bodo  vzklila  iz  naših  tal.  Obenem  pa 
so  ti  govori  tolmač  za  resolucije  katoliškega  shoda.  In  resolucije  s 
tolmačem  so  pravzaprav  tisto,  kar  daje  knjigi  trajno  vrednost  ne  le 
v  kultumohistoričnem ,  ampak  v  kulturnem  ožim  sploh.  Katoliški 
shodi  so  nam  zbori,  kjer  določujemo  program  za  kulturno  delo.  Vsak 
shod  ima  svojo  posebno  nalogo  in  tako  svoj  posebni  pomen.  Zato 
so  poročila  o  teh  shodih  knjige,  ki  jih  mora  vsak  delavec  zopet  in 
zopet  citati,  da  se  vedno  bolj  vglobi  v  program,  da  ga  vedno  bolj 
umeje,  da  ga  vedno  bolj  udejstvuje.  (S  tega  stališča  bi  nam  bilo 
tudi  ljubše,  ko  bi  bila  vnanja  oblika  tretjega  poročila  bolj  priročna, 
četudi  manj  elegantna.  Tudi  kazala  pogrešamo.)  A,  U. 

Leposlovna  knjižnica.  VI.  Champel-V.  Levstik:  Mož  Si- 
mone. Roman. —VII.  T.  Sevčenko-j.  Abram:  Hajdamaki  (Kobzar 
II.  del).  »Katoliška  bukvama«  v  Ljubljani. 

Leposlovna  knjižnica  lepo  napreduje.  Champelov  roman  »Mož 
Simone«  obravnava  težki  psihološki  problem  o  zakonski  ljubezni, 
ki  zajemlje  vso  moč  le  iz  dolžnosti  in  iz  duše  ter  se  počasi  razvije 
iz  strašne  čutne  apatije  tudi  čustveno  v  gorko  simpatijo.  Simono  so 
omožili  z  možem,  ki  ji  vsled  razmesarjenega  obraza  vzbuja  le  stud 
in  v  misli,  da  jo  je  le  vsled  egoizma  privezal  nase,  zamrzo  in  so- 
vraštvo. Polagoma  pa  spozna,  kako  jo  mož  nesebično,  resnično  ljubi, 
in  ta  plemenita  ljubezen,  ta  duševna  lepota  vzbudi  tudi  v  njej  lju- 
bezen, ki  se  hoče  vsa  žrtvovati. 

Hajdamaki  nas  vodijo  zopet  na  tužno  Ukrajino.  Kobzar  Sev- 
čenko  nam  peva  o  starih  časih,  ko  so  se  borili  Ukrajinci  s  posled- 
njimi močmi  zoper  pane  Poljake  za  »pravico  in  svobodo«,  a  niso 
uspeli  in  —  »Ukrajina  je  na  veke,  na  veke  zasnula«,  če  se  morda 
kdaj  »s  Hlodnega  jara  ogenj  nov  ne  razlije« .  .  .  Poem  Hajdamaki 

(Abram  ga  je  mojstrsko  prevedel)  je  poln  pristne  narodne  poezije. 
Seveda  žali  naš  čut  Sevčenkova  mržnja  zoper  vse,  kar  je  poljsko 
in  katoliško.   Abram  v  uvodu  pojasnuje  tedanje  razmere,  da  nas 
zopet  vsaj  nekoliko  sprijazni,  saj  »če  človek  vse  premeri,  ne  zameri.«.. 
Prevod  je  Abram  posvetil  prijatelju  svojemu  in  ukrajinSčine  dr.  Kreku. 

AU. 

Dr.  J.  Kratochvil,  ZAhada  Boha  ve  filosoffl  antick^.  Praga 
1908.  Str.  XIV+188.  (»Knihovna  Noveho  V^ku«,  zv.  2.) 

»Vprašanje  o  Bogu  v  stari  filozofiji«  ni  nov  problem;  mnogi 
so  že  o  njem  pisali.  Dr.  Kratochvil  je  uporabil  uspehe  drugih  raz- 
iskovavcev;  a  zajemal  je  tudi  iz  prvih  virov. 

Brez  posebnega  uvoda  nas  Kratochvil  vede  k  prvim  začetkom 
grške  filozofije.  Prvi  grški  filozofi  so  bili  takoimenovani  jonski  filozofi: 
Tales,  Anaksimander  in  Anaksimen  (ob  koncu  VI.  in  v  Vit.  stol.  pr.  Kr.). 
Polpesniki  polfilozofi  še  niso  govorili  s  precizno  in  dosledno  termino- 
logijo o  najvišjih  vzrokih  vseh  stvari;  a  še  to  je  ohranjeno  le  y 
odlomkih.  Zato  je  težko  dognati,  kako  so  pojmovali  Boga,  prvi 
vzrok  vseh  stvari.  Jonski  filozofi  se  ujemajo  v  tem,  da  imajo  jnateri- 
^^alne.  principe  za  prve  vzroke  vseh  stvari;  prvemu  je  prvi  princip 
voda  in  iz  nje  naj  bi  nastale  vse  stvari,  drugemu  je  nedoločeno 
djteigov  praprvina  vseh  bitij,  tretji  pa  misli,  da  je  vse  sestavljeno  iz 
zraka.  Vsi  torej  mislijo,  da  zadošča  materialni  vzrok  (causa  matc- 
rialis),  o  najvišji  tvorni  sili,  o  prvem  tvornem  vzroku  (causa  effi- 
ciens)  še  nimajo  pojma.  Življenja  in  duševnih  pojavov  ne  taje,  a 
posebnega  principa  za  življenje,  čutenje  in  mišljenje  tudi  ne  poznajo. 
Zato  jih  navadno  prištevajo  materialistom.  Kratochviljih  pa  z  Italija- 
nom Contijem  (in  z  O.  Willmannom)  šteje  med  hilozoiste  (6). 

Tudi  Ksenofanovo  filozofijo  o  Bogu  in  svetu  je  težko  ozna- 
čiti. Da  je  Ksenofan  Boga  pojmoval  kot  enovito  in  neizpremenljivo 
bitje,  o  tem  ni  dvoma.  Težje  je  določiti,  kako  je  pojmoval  svet  in 
odnos  med  Bogom  in  svetom.  Ker  po  njegovi  filozofiji  biva  le  eno. 
večno  in  neizpremenljivo,  zato  bi  sledilo,  da  je  izpremenljivi  čutni 
svet  le  videz  in  prevara.  A  Ksenofan  v  izvajanju  te  posledice  ni 
bil  vselej  dosleden.  Njegova  filozofija  o  Bogu  in  svetu  tvori  prehod 
med  staro  jonsko  in  eleatsko  šolo.  jonski  filozofi  so  imeli  ma- 
terijo za  edini  vzrok  stvarstva  in  reda  v  stvarstvu.  Ksenofan  se  je 
pa  nagibal  v  nasprotno  skrajnost  in  trdil  (dasi  nedosledno),  da  biva 
le  eno  neizpremenljivo  bitje,  vse  drugo  da  je  le  videz.  Toliko  v  do- 
polnilo k  str.  8—10. 

Naslednji  filozofski  sistemi  so  jasneje  opisani.  Najlepše  in  naj- 
podrobneje  je  pisatelj  označil  Sokrata  (52—75),  Platona  (82—107) 
in  Aristotela  (108—156).  V  poglavju  Platonove  filozofije  pogre- 
šam podrobnejšega  in  jasnejšega  opisa  o  odnosu  Boga  do  sveta. 
Platon  sicer  ni  imel  jasnega  pojma  o  stvarjenju,  vendar  se  ne  sme 
kar  naravnost  trditi ,  da  je  učil  večno  materijo  (106).  Priznaval  je 
neko  nedoločeno  prasnov,  ki  ji  je  pripisoval  le  nepolno  bivanje, 
polbivanje;  morebiti  si  je  pri  tem  mislil  nekaj  podobnega  kakor  iz- 

raza  sholastična  »materia  prima« ;  jasnega  pojma  o  prasnovi  ni  imel. 
Tudi  izraz  »polpanteizem«  (106)  ni  zadosti  opravičen.  Take  izraze 
je  treba  previdneje  rabiti,  da  čitateljev  ne  zapeljejo  v  napačno  mnenje 
o  Platonu. 

Aristotelov  dokaz  za  bivanje  božje  iz  gibanja  Kratochvil  premalo 
ceni.  Dokaz  res  ni  Se  tako  jasno  razvit  kakor  pri  sv.  Tomažu  Akv.,  a 
vendar  ni  tako  nepopoln,  kakor  sodi  o  njem  pisatelj  na  str.  144. 

O  stoiški  naravni  teologiji  nam  pove  mnogo  premalo  (162). 
Vsaj  toliko  bi  moral  omeniti,  da  so  pojmovali  Boga  kot  nekaj  svetu 
imanentnega,  svetovno  dušo ;  njih  filozofija  o  Bogu  in  svetu  se  na- 
vadno imenuje  JiUozoize  m. 

KratodivilovfTTnjiga  se  odlikuje  po  lepem,  deloma  vznesenem 
slogu;  iz  nje  veje  ljubezen  in  navdušenje  za  vedo  vseh  ved.  Češka 
filozofska  literatura  more  od  pisatelja  še  mnogo  pričakovati. 

V  knjigi  je  ostalo  še  mnogo  tiskovnih  pomot,  posebno  v  grških 
citatih.  Okrajšave  v  citatih  niso  dosledne  in  zato  včasih  nejasne. 
Aristotela  večinoma  citira  po  izdaji  berolinske  akademije,  kakor  je 
iz  citatov  razvidno  za  one,  ki  to  izdajo  poznajo;  ker  je  pa  knjiga 
namenjena  tudi  drugim,  zato  bi  bil  pisatelj  moral  povedati,  katero 
izdajo  je  rabil. 

Dr.  C.  Sla  deček,  Lourdy  a  jejih  vyznam  pro  naši  dobu. 

-  Olomouc  1908.  Str.  58. 

Ta  »jubilejna  razmišljanja«  o  Lurdu  v  prvih  dveh  poglavjih 
lepo  in  živo  popisujejo  pomen  lurdskih  čudežev  v  dokaz  za  bivanje 
nadnaravnega  sveta  in  za  resničnost  razodete  krščanske  religije.  Na- 
slednja poglavja  so  bolj  ascetičnega  značaja.  Knjiga  je  prav  pri- 
merna svojemu  namenu.  F,  G. 

Dr.  Guido  Rant  O.  F.  M.:  Die  Franziskaner  der  dster- 
reidiisdien  Provlnz  und  ihr  Wirken  in  Niederosterreidi, 
Steiermark  und  Krain  bis  zum  Verfalle  der  Kustodie  Krain 
und  ihrer  Kldster.  (1596.) 

Knjiga  je  zgodovinske  in  apologetiške  vrednosti.  Seznanja  nas 
z  delovanjem  enega  najstarejših  in  najpopularnejših  cerkvenih  redov 
na  Slovenskem.  Kar  je  frančiškane  med  našim  ljudstvom  posebno 
udomačilo  in  mu  jih  omililo,  to  je  lastnost,  da  so  se  znali  siromašni 
bratje  popolnoma  prilagoditi  njegovemu  mišljenju  in  teženju  ,  nje- 
govim skromnim  razmeram.  Seveda  je  mnogo  zgodovinskih  pro- 
blemov, ki  se  tičejo  tega  reda,  še  nerešenih  in  potrebujejo  še  globljih 
študij,  n.  pr.  čas  in  bližnji  povod  njihovega  prihoda  na  Kranjsko. 
Slike  splošnih  cerkvenih  razmer,  ki  so  vpletene  med  redovno  zgo- 
dovino, so  preveč  medle.  Treba  bi  bilo  določnejše  oblike  in  več  kon- 
kretnih podatkov.  Gospodu  pisatelju  bi  svetovali,  naj  svoje  delo  v 
tej  smeri  izpopolni  in  prilično  izda  v  slovenskem  jeziku.  —  Knjiga 
se  dobiva  v  »Katoliški  bukvami«  v  Ljubljani.  Cena  2  K  80  h.    /  G. 

O  Šolski  reformi  je  napisal  prof. 
dr.  D.  LonCar  zanimivo  broSuro.  Šola 
ima  dvojen  namen :  prvi  je  vzgoja,  drugi 
izobrazba.  Vsied  prvega  dr.  Lončar  za- 
meta »sistem  strokovnih  učiteljev,  ki  ne 
vzgaja,  marveč  dresira.«  »Ni  mogoča 
soglasna  vzgoja,  kjer  se  učitelji  drug  za 
drugim  menjavajo«  (22).  A  ta  sistem  je 
škodljiv  tudi  splošni  izobrazbi,  ker  trga 
ure  (»namesto  naravne  pedagogike  go- 
spoduje Šolski  zvonec«,  22),  vzbuja  pri 
učiteljih  enostranost  in  abnormalnosti. 
Zato  se  naj  izpremeni  ne  le  učni  na- 
črt, ampak  tudi  učna  metoda.  Glede 
izobrazbe  mora  dajati  šola  splošno  iz- 
obrazbo, obenem  pa  pripravljati  za 
študije  na  višjih  šolah.  Biti  pa  mora 
vsa  izobrazba  v  organični  zvezi  z  živ- 
ljenjem, zato  bi  morala  ljudska  šola 
podajati  pouko  vzgojeslovju,  zdravstvu, 
us  ta  vozna  nstvu  in  gospodarstvu,  sred- 
nja šola  pa  bi  morala  biti  sinteza  hu- 
manističnih in  realnih  ved,  »kakor  je 
sodobna  kultura  sinteza  teh  dveh  prin- 
cipov« (16).  Na  gimnazijah  naj  bi  se 
poučevala  tudi  filozofija  (»ime  filozo- 
fična  propedevtika  je  nezmisel«).  Izpra- 
ševanje in  klasifikacija  naj  se  omeji  na 
minimum.  Maturo  dr.  Lončar  v  celem 
obsegu  odklanja,  ker  pri  njej  »goli  slu- 
čaj dostikrat  odločuje  za  vse  življenje« 
(30),  in  obenem  priča,  da  šola  še  ne 
pozna  učencev,  ki  jih  je  toliko  let  učila, 
»testi moni um  paupertatis«.  Vseučilišče 
bi  moralo  gojiti  teoretično  znanstvo, 
obenem  pa  pripravljati  za  praktične 
poklice.  Zato  naj  bi  bila  posebna  »fa- 
kulteta za  učitelje«,  kjer  bi  se  govorilo 


o  načelih  vzgoje,  poučevala  se  meto- 
dika in  didaktika,  šolska  higienika  itd. 
Središče  vsemu  vseučiliškemu  študiju 
pa  naj  bi  bila  nova  modroslovna  fa- 
kulteta, ki  naj  bi  spojala  vse  fakultete 
v  enoto,  podajajoč  jim  teoretični  temelj. 
Vsak  vseučiliSčnik  bi  jo  moral  obiska- 
vati  nekaj  let  (41).  Dr.  Lončar  govori 
tudi  o  ženski  izobrazbi  (dualistični  si- 
stem zameta  in  zagovarja  koedukacijo 
dečkov  in  deklic,  54),  in  naposled  o  šolski 
organizaciji.  AVarsikaka  dobra  misel  jev 
tej  knjižici:  po  pravici  poudarja,  daje 
prvi  namen  šole  vzgoja ;  po  pravici  se 
bori  proti  dresuri,  proti  pedantizmu  in 
birokratizmu  v  šolstvu,  za  svobodo 
otroka,  svobodo  učitelja  in  svobodo 
šolske  organizacije.  Kajpada  —  in  tu 
je  tisto,  kar  nas  loči  —  dr.  Lončar 
umeva  svobodno  šolo  v  liberalnem 
in  socialnodemokratskem  zmislu,  kot 
šolo,  prosto  vse  religioznosti,  vsega 
verskega  vpliva  in  pouka.  Zakaj?  Dva 
razloga  navaja  dr.  Lončar.  Prvi :  verska 
vzgoja  »stoji  v  nasprotju  z  moderno 
kulturo,  z  moderno  vedo«  (20);  drugi: 
»konfesionalnost  razdvaja,  je  proti  har- 
moniji Ijudskosti«  (58).  Drugi  razlog, 
to  bo  priznal  dr.  Lončar,  je  le  fraza. 
Dr.  Lončar  zahteva  narodno  vzgojo  - 
ali  ni  narodnost  tudi  nekaj,  kar  raz- 
dvaja narode,  kar  je  proti  harmoniji 
vsečloveSke  Ijudskosti?  —  Sicer  pa,  ali 
krščanstvo  res  razdvaja  ?  Ali  ni  ravno 
krščanstvo  podrlo  mej  med  narodi,  med 
»Grki  in  barbari«?  Ali  ne  govore  Se 
dandanes  liberalci  o  »črni  internatio- 
nali«?  in  ali  ni  v  tej  frazi  to  resnično 

jedro,  da  je  Cerkev  po  svoji  ustanovi 
in  po  svojem  zvanju  katoliška,  to  je 
vesoljna?  Šole  prvi  namen  je,  kakor 
priznava  dr.  Lončar,  vzgoja.  Vzgoja  ni 
mogoča  brez  etičnih  načel.  Etična  na- 
čela pa  so  v  bitni  zvezi  z  religioznimi, 
načeli,  če  hočete,  s  »svetovnim  nazp- 
rom«.  Zato  je  nemogoče  govoriti  o 
vzgoji  brez  ozira  na  svetovni  nazor. 
Svobodna  šola  se  da  potemtakem  ute- 
meljiti le  z  dokazom,  da  je  krščanstvo 
zmota  in  da  je  moderna  veda  odkrila 
nov  resničen  svetovni  nazor,  ki  daje 
človeškemu  življenju  »nove  vrednosti, 
nov  cilj  in  zmisel«.  A  kje  je  tak  do- 
kaz? Kdor  resno  preučuje  resnične  pri- 
dobitve moderne  vede,  ne  vidi  nikjer 
takega  dokaza.  Čuje  pač  fraze  o  no- 
vem svetovnem  nazoru,  a  zaman  išče 
dokaze! 

Haniadi  o  katoliSkih  fakultetah. 
V  berolinski  »Internationale  Wochen- 
sdirift«  (1908,  zv.  9.)  je  povedal  R.  Har- 
nad(  svojo  sodbo  o  katoliSkih  fakul- 
tetah. Mnogi  so  zahtevali,  naj  se  te 
fakultete  kratkomalo  odpravijo,  češ,  da 
so  v  nasprotju  s  svobodno  moderno 
vedo.  »Jaz,«  pravi  Harnack,  »se  ne  mo- 
rem pridružiti  temu  mnenju.  Kjer  je  to- 
liko jMoStenega^^dcIa^  kakor  sedaj  na 
katoliških  fakultetah,  tam  nimamo  pra- 
vice zapirati  delavcem  vseučiliških  vrat. 
Res,  da  so  profesorji  katoliške  teologije 
vezani  na  formulo:  svoboda  v  dogmi 
(svoboda  v  mejah  dogme),  toda  ne  sme- 
mo prezreti,  da  ima  veda  policijo  le 
zoper  brcznačelnost,  laž  in  hinavstvo, 
ne  pa  zoper  načela  in  prepričanje  (Ober- 
zeugungen  und  Voraussetzungen).  Hi- 
navcem in  plagiatorjem  strga  krinko  z 
obraza  ter  jih  vrže  iz  svetišča,  a  na- 
sproti načelom  (Voraussetzungen),  naj 
so  še  tako  čudna,  mora  biti  vztrpna, 
če  so  le  tista  načela  strnjena  s  pre- 
pričanjem in  če  jih  izkušajo  njih  za- 
stopniki z  znanstvenimi  pomočki  do- 
kazati. Seveda  je  med  protestanti  zelo 
razširjen  sum,   da  katoliški  profesorji 


ne  morejo  biti  resno  prepričani  o  tistih 
načelih,  marveč  da  jih  izpovedujejo  le  iz 
slepe  pokorščine  in  da  jim  torej  ni  pri- 
zanašati. Toda  prav  to  je  popolnoma 
neupravičen  predsodek.  Jaz  poznam 
profesorje,  ki  imajo  izredno  znanje  in 
nenavadno  bistroum je,  ki  kritično  motre 
premnoge  naprave  v  Cerkvi  in  jih  nje 
sedanje  stanje  zelo  boli,  a  ki  so  kre- 
menito  prepričani,  da  je  rimsko-katoli- 
ška  Cerkev  Kristusova  Cerkev  in  papež 
Kristusov  namestnik,  ki  bi  šli,  kadar 
bi  šlo  za  bitje  in  nebitje  Cerkve,  skozi 
ogenj  zanjo  in  bi  vse  prenesli,  tudi  za« 
smeh  prijateljev  v  znanstvu.  Kdor  tega 
ne  more  umeti,  naj  išče  krivdo  sam  v 
sebi,  zakaj  on  še  ni  presodil,  kaj  se 
pravi  pripadati  organizmu,  ki  hoče  biti 
organizem  nravnega  in  dobrega,  kar  je 
vedno  res  še  za  nebrojne,  organizemf 
ki  obsega  človeštvo  in  biva  malone, 
odkar  štejemo  čas.  Ce  so  to  predsodki 
—  in  predsodki  so,«  pravi  Harnack  ra- 
cionalist,  »zakaj  tega,  kar  bi  bilo  ,reg- 
num  externum'  dobrega,  ni  in  nikdar 
ni  bilo  —  moramo  biti  nasproti  njim 
vsaj  toliko  vztrpni  kakor  nasprotni  raz- 
nim ,veleitetam*,  .idiosinkrazijam'  in 
,slepim  dogmam*,  ki  jih  moramo  v  boju 
duhov  premagovati.  Katoliške  fakultete 
spadajo  torej  na  vseučilišča,  če  imajo 
le  profesorji  pošteno  prepričanje,  najsi 
tudi  o  Cerkvi  in  papežu  tako  mislijo, 
kakor  zahteva  Vatikanum.«     - 

Dela  sv.  J.  Zlatonsta  ▼  fllolo- 
gičnem  ozira.  H.  Papadopulos, 
rojen  Grk,  profesor  grškega  jezika  v 
Petrogradu,  je  o  jeziku  sv.  J.  Zlatousta 
napisal  kratko  razpravo  v  »Hrist.  Cte- 
niju«  1.1895..  L,  411—21.  Razprava  je 
vredna,  da  iz  nje  povzamemo  vsaj  ne- 
katere misli.  —  Sv.  Zlatoust  je  govoril 
in  pisal  v  govorniško  in  stilistično  do- 
vršenem jeziku,  tako  da  ga  je  obču- 
doval tudi  njegov  učitelj  poganski  retor 
_  i;.ibaBiiie  Vendar  se  ni  suženjsko  držal 
staroklasične  grščine  in  je  večkrat  na- 
lašč prezrl  slovniška  in  leksikalna  pra- 

vila  poganskih  rctorjcv,  da  se  je  mogel 
toliko  bolj  približati  ljudski  govorici  in 
ljudskemu  pojmovanju.  Njegov  jezik  je 
nekaj  novega  in  izrednega,  čudovito 
lep  po  obliki,  svoboden  v  kombina- 
cijah, drzen  v  izražanju  in  zelo  bogat 
v  izrazih,  V  spisih,  ki  jih  je  spisal  pred 
nastopom  cerkveno-govorniSke  službe, 
se  je  bolj  držal  starega  književnega 
jezika;  v  svojih  cerkvenih  govorih  se 
je  pa  bolj  približeval  tedanji  ljudski 
govorici.  R  vedno  je  ostal  klasičen  po 
obliki  in  slogu.  Klasik  po  duhu  in  čutu 
je  »izklesal  jezik  poln  krasote  in  čudo- 
vite harmonije,  jezik,  v  katerem  se  je 
preprostost  narodnih  elementov  moj- 
strsko združila  z  izredno  govorniško 
dovršenostjo ;  vsaka  stran  njegovih  go- 
vorov je  polna  čiste  poezije,  živih  slik 
4n  plastičnih  izrazov.  Pri  Zlatoustu  ni 
najti  niti  besedice,  ki  bi  bila  odveč, 
brez  smotra  ali  na  neprimernem  mestu. 
Pri  njem  se  nahajajo  krasna  mesta, 
kakoršnih  je  težko  najti  pri  starih  kla- 
sikih . . .  Vse  to  je  v  zgodovini  grške 
literature  nekaj  čisto  novega,  original- 
nega in  nedosežnega.«  Zlatoust  je  torej 
res  pravi  Jda^ik,  ki  je  bil  zmožen  ob- 
noviti in  prenoviti  staro  slavo 
grške  kulture;  njegova  dela  so  nepre- 
cenljive važnosti  za  zgodovino  grške 
kulture. 

»Večeri  na  ženevskem  jezeru.« 
Ženialni  poljski  profesor  Morawski  je 
bil  napisal  pod  tem  naslovom  krasno 
apologijo  katoliške  Cerkve.  V  duhovitih 
razgovorih  tolmačijo  na  obrežju  Icman- 
skega  jezera  vsak  večer  predstavniki 
raznih  narodov  in  veroizpovedi  vsak 
svoje  verske  nazore.  Tako  se  kreSe 
misel  ob  misli,  v  prijetnem  pogovoru 
se  poučimo  o  vseh  modernih  verskih 
vprašanjih  in  srce  se  nam  še  žarneje 
ogreje  za  Kristusa  in  njegovo  Cerkev. 
»Zbor  duhovne   mladeži   zagrebačke« 


je  sedaj  prevedel  to  lepo  delo  na  hrvat- 
ski jezik.  Ni  dvoma,  da  je  bi  čital  vsalc 
izobraženec  z  velikim  zanimanjem.  - 
Knjiga  ima  190  strani,  a  cena  ji  je  le 
60  vinarjev. 

»Weimarski  kartel.«  —  V  Weimaru 
so  se  sešla  razna  svobodomiselna  nem- 
ška društva  in  se  zedinila  glede  na  ne- 
katere osnovne  točke  skupnega  pro- 
grama. Ta  društva  so:  Bund  freireli- 
gioser  Gemeinden  Deutschlands,  Bund 
fQr  persdnliche  Religion  (Kassel),  Deu- 
tsdier  Bund  fDr  weltliche  Schule  und 
Moraiunterridit,  Deutsche  Gesellsdiaft 
ffir  ethische  Kultur,  Deutscher  Monisten- 
bund,  Freidenkerbund,  Freie  ethisdie 
Gesellsdiaft  (Jena),  Giordano  -  Bruno- 
Bund,  Jungdeutscher  Kulturbund,  Kar- 
tell  der  freiheitlidien  Vereine  Mundicns. 
Skupne  programnc  točke  pa  so :  1.  Svo- 
boden razvoj  duševnega  življenja  in 
odpor  proti  vsakemu  nasilju.  2.  Ločitev 
Cerkve  in  države.  3.  Ločitev  Cerkve 
in  šole. 

Etično  gibanje  na  Angleškem.  - 
V  »Dokumente  des  Fortschritts«  (4, 
398  si.)  poroča  J.  Me  Cabe  (London)  o 
etičnem  gibanju  na  Angleškem.  Pravi, 
da  slabo  napreduje.  Da  bi  privabile  ljudi, 
so  uvedle  etične  družbe  razne  verske 
obrede,  seveda  brez  vsakega  teizma. 
Ob  nedeljah  se  zbirajo,  poje  himne, 
slušajo  propovedi ;  drugod  pa  čitajo  od- 
lomke iz  Emersona  ali  Carlyla.  A  mnogo 
je  društev,  malo  pa  društvenikov.  Zlasti 
racionalistom  ne  ugaja  verska  oblika. 
Tisti,  ki  potrebujejo  verskih  prireditev, 
gredo  v  cerkev;  oni  pa,  ki  za  cerkev 
ne  marajo,  tudi  ne  marajo  za  verske 
prireditve.  Tudi  »zveza  za  pouk  nrav- 
nosti« le  slabo  napreduje.  Nekateri  vo- 
ditelji že  naravnost  delujejo  za  pouk 
nravnosti  na  verski  podlagi,  torej  ravno 
nasprotno  idealu,  za  katerega  se  je 
liga  ustanovila. 


Uredniki:  dr.  Fr.  Grivec,  prof .  Evg.  Jarc,  dr.  A.  UšeniCnik. 


Problemi  v  sodobnem 
dušeslovju. 

Franc    Tcrscglav. 

IV. 

PsihofiziSki  paralelizem  —  Substancialna  enota. 


v  i  e  r  t  e  r  :       Zweierlei  Dinge  lass'  ich  passieren.  die  WeH 
und  die  Seele; 
Keins  weiss  vom  andern,  und  doch  deuten  sie 
beide  auf  eins. 

F  ii  n  f  t  e  r :      Von  dem  Ding  weiss  ich  nichts  und  weiss  auch 
nichts  von  der  Seele; 
Beide  erscheinen  mir  nur,  aber  sie  sind  doch 
kein  Schein. 
S  e  C  h  s  t  e  r :   Ich  bin  Ich  und  setze  mich  seibst,  und  setz'  ich 
mich  selber 
Ais  nicht  gesetzt.  nun  gut,  hab'  ich  ein  Nicht- 
Ich  gesetzt. 
S  i  e  b  e  n  t  e  r :  Vorstellung  wenigstens  isti  Ein  Vorgestelltes 
ist  aiso ; 
Ein  Vorstellendes  auch,  macht  mit  der  Vor- 
stellung D  r  e  i. 
L  e  h  r  1  i  n  g :    Damit  lock'  ich.  ihr  Herrn,  noch  keinen  Hund 
aus  dem  Ofen ; 
Einen  erklekl.ichen  Satz  will  ich,  und  der  auch 
was  setzt! 
David  Hume:  Rede  nicht  mit  dem  Volk!  Der  Kant  hat  sie 
alle  verwirret: 
Mich  frag',  ich  bin  mir  seibst  in  der  HOlle  noch 
gleich. 


Friedr.  Schiller:  Die  Philosophen. 

|ušni  dcji  —  mislim,  čutim,  hočem  —  so  duhovni,  od 
tvarnih  pojavov  bistveno  različni.  (Geisiiges  und  Korper- 
liches  stellen  beide ganz  unvergleichliche  Erscheinungen  dar: 
jod),  Lehrbuch  der  Psychologie.  Eine  mechanistische  Erkldrung 
der  psychischen  Vorgdnge  ist  sclilechterdings  unmdglich.  Bins- 
wanger,  Lehrbuch  der  Psychiatrie.)  Kakor  pa  imajo  fiziški  procesi 
podstat,  tvar,  na  kateri  se  odigravajo  —  periferiško,  simpatiško 
živčevje,  možganje,  tvarne  atome  —  tako  temelje  tudi  dušni  deji 
na  duhovni  substanci,    kajti    niso    mogoči    občutki,   kojih  bi  nihče 

ne  občutil,  ni  predstav  brez  subjekta,  ki  jih  nosi,  ni  nagonov  brez 
nekoga,  ki  se  nagiba.  Ker  pa  tvar  nima  predstav,  ne  čuti,  ne  more 
hoteti,  zato  je  počelo  dušnim  dejem  duhovna  podstat,  duša.  (L,  II.,  III.) 
Zdaj  pa  nastane  temeljno  vprašanje:  Kakšno  je  razmerje 
med  tvarno  in  duhovno  substanco,  v  kakšni  zvezi  sta  medscboj? 
V  kakšnem  odnosu  sta  telesnost  in  dušnost?  Naša  prva  naloga 
spričo  tega  problema  je,  natančno  ga  orisati. 

1.  Tisto,  kar  v  nas  živi,  se  prehranjuje,  sprejema  čutne  mike 
itd.,   je  telesna    substanca. 

2.  Je  pa  v  nas  tudi  počelo  dušnih  dejev,  refleksije,  višjega 
spoznanja,  samohotnega  gibanja,  teženja  k  dobremu,  razumne  samo- 
odločbe. To  počelo  je,  kakor  smo  obširno  že  dokazali  (11.),  du- 
hovna  podstat. 

Kako  naj  zdaj  razložimo  dejstvo,  da  isti  j  a  z  o  sebi  ve,  da 
je  na  eni  strani  telesna,  na  drugi  duhovna  substanca?  Kajti,  ne 
da  se  tajiti,  da  se  človek  zaveda,  da  je  obenem  telesno  bitje, 
obenem  pa  tudi  nositelj  višjih  razumnih  pojavov.  Celo  Kartezij,  ki 
tako  strogo  ločuje  telesnost  od  dušnosti,  priznava:  »Natora  me 
uči  po  občutkih  bolečine,  gladu,  žeje  itd.,  da  se  ne  nahajam  v 
svojem  telesu  kakor  krmar  na  svoji  ladji,  temveč  da  sem  z  njim 
zelo  tesno  spojen,  zvezan  in  stopljen,  da  z  njim  tvorim  eno  samo 
celoto.«  (Descartes:  Meditation  sixieme,  119—120). 

Dve  dejstvi  treba  torej  razložiti: 

1.  Duša  in  telo  tvorita  eno  samo  substanco,  eno  natoro,  eno 
osebo,  substancialno  enoto. 

2.  Na  vprašanje :  kako  je  to  mogoče  ?  odgovorimo :  Duša  je 
substancialni  lik  (forma),  t. j.:    bistveno   določilo   telesa. 

Kaj  pomeni  prvi  stavek,  prva  teza?^ 

čutno  delujoče  telo  in  razumna  duša  tvorita,  medseboj  spo- 
jena, eno  substanco,  eno  natoro,  eno  osebo.  Nista  dve  substanci, 
vsaka  samazase,  ki  bi  ena  na  drugo  delovali  in  vplivali  zgolj  zu- 
nanje —  takorekoč  fiziško  — ,  kojih  zveza  bi  bila  le  prigodna. 
Duša  ne  biva  v  telesu  kakor  krmar  v  ladji  in  zato  je  čisto  na- 
pačno, ako  si  dušeslovci  stare  in  nove  šole  belijo  um,  da  bi 
razložili,  kako  bi  se  »prepad«  med  dušo  in  telesom  premostil, 
kako  bi  se  dalo  doumeti  medsebojno  učinkovanje  (Wechselwirkung) 
med  dušnostjo  in  telesnostjo.  Pri  tem  problemu  gre  za  medse- 
bojni odnos,  medsebojno  vplivanje  med  različnimi  deji  —  tvarnimi 
in  duševnimi  —  cnegateristega   subjekta,  ne  pa   dveh  druge    od 

»  Mercier:  Psgchologie,  cap.  259,  260,  263. 

druge  ločenih  substanc.  Spoj  med  telesnostjo  in  dušnostjo  je  pod- 
statni,  ne  prigodni  spoj.  Prigodna  zveza  je  n.  pr.  med  različnimi 
kolesi  stroja,  tako  pa  ni  pri  človeku.  Tisto  bitje,  v  katerem  te- 
melje vsi  dušni,  vsi  tvarni,  vsi  tvarnodušni,  psihofiziški  deji,  je 
enotna  substancialna  bitnost;  prvo  počelo,  iz  katerega  izhajajo 
vsi  telesni  in  dušni  deji,  je  ena  sama  natora;  subjekt,  kateremu 
pripisujemo  vse,  bodisi  telesne,  bodisi  duševne  pojave,  je  ena, 
enotna  oseba  —  človek,   človeški  jaz. 

1.  Dokaz  za  substancialno  enoto  med  dušo  in  telesom  po- 
daja samozavest.  Najbolj  točno  ga  je  formuliral  Tomaž  Akvinski 
takole:  ^Idem  ipse  homo  est,  qui  percipit  se  intelligere  et  sentire,* 
(Sum.  Theol.  1  a,  q.  76,  a.  1.)  Človek,  ki  svoje  razumne  dušne 
deje,  svoje  misli,  ideje  itd.  nanaša  nasCi  pripisuje  sebi  —  isti 
človek  pripisuje  sebi  tudi  čutno  delovanje.  Ce  bi  pa  čutno  delo- 
vanje izključno  pripadalo  čutnemu,  telesnemu  subjektu,  raz- 
umno spoznanje  in  hotenje  pa  izključno  drugemu,  dušnemu, 
drugi  netvarni  substanci,  potem  bi  ta  čutni  jaz  zaznaval  čutne 
zaznave,  drugi  jaz  pa  nadčutne  ideje.  Nemogoče  bi  bilo,  da  bi 
eniteristi  jaz  pripisoval  le  sebi  samemu  deje,  ki  pripadajo  različ- 
nim subjektom.  Samozavest  bi  ne  pričala:  Idem  ipse  homo  est, 
qui  percipit  se  intelligere  et  sentire. 

2.  To  jasno  pričevanje  samozavesti  se  izraža  jasno  tudi  v  je- 
ziku. Vsi  pravimo,  da  ta  ali  ona  določena  oseba  misli,  ne  pa : 
dušna  podstat  v  tem  posebnem  slučaju  misli  samazase.  »Mani" 
festum  est  quod  hic  homo  singularis  intelligit^,  »Sokrates  misli« 
n.  pr.  Sokrates  pa  je  človek  s  telesom,  ki  živi,  se  prehranjuje, 
čuti  bolečine,  ima  čutne  nagone.  Ta  telesni  individuum  pa  tudi 
misli,  sklepa.  Isti  individualni  subjekt  je  obenem  telesen,  obenem 
dušen.  Nikakor  se  to  dejstvo  ne  da  razlagati  tako,  kakor  da  bi 
dušnost  in  telesnost  bili  dve  samosvoji  substanci,  ki  se  tesno  do- 
tikata in  ena  na  drugo  neposredno  vplivata:  duša  na  možganje, 
telo  neposredno  na  duha,  kar  je  skoroda  nemogoče »  —  kajti  vzlic 
najtesnejšemu  stiku  bi  samozavest  ne  mogla  pričati  o  eni  natori, 
eni  osebi,  ki  se  zdaj  čutnotelcsno,  zdaj  razumno  —  duševno  udej- 
stvuje.  Ostanimo  pri  klasiški  Kartezijevi  primeri  (rabil  jo  je  že 
Platon):  Duša  je  v  telesu  kakor  krmar  v  ladji.  Duša  vodi  telo, 
krmar  vodi  ladjo.  Krmar  misli,  kako  ladjo  krmariti.  Nikomur  ne 

^  Scotus  meni,  da  se  tomistiško  naziranje,  da  teio  na  duha  nepo- 
sredno ne  more  vplivati  (influxus  physicus),  ne  da  dokazati.  VpraSanje 
ni  lahko. 

pride  na  um  reči,  da  krmar  in  njegova  ladja  mislita.  Ravnotako 
bi  samozavest  ne  mogla  enotni  osebnosti  pripisovati  mišljenskih 
dejcv,  ako  bi  ne  bilo  med  dušo  in  telesom  substancialne  enote. 
Med  dušnostjo  in  telesnostjo  je  pravi  spoj,    ne   stik. 

3.  Izkustvo  jasno  kaže  spoj  med  telesnostjo  in  dušnostjo. 
V  gotovih  mejah  se  tvarno-živčni  procesi  z  dušnimi  takorekoč 
stopijo  v  eno  samo  realnost.  (Glej  izvrstno  delo:  Grundlagen  der 
Seclenstorungen,  L,  II.  Julius  Bessmer.  1906.)  To  se  opazuje  pri 
1 .  Čutnih  zaznavah,  2.  čutnih  predstavah ,  3.  čustvih  in  afektih. 
Vsi  ti  deji  so  ravnotako  deji  možganja  kakor  so  deji  duše:  so 
namreč  deji  oduševljenega  možganja.  Spoj  je  v  tem 
slučaju  tako  popoln,  da  se  živčni  proces  od  dušnega  ali  narobe 
dejansko  ne  da  ločiti,  ampak  samo  v  mislih,  v  abstrakciji ;  seveda 
ta  ločitev  ni  samovoljna,  temveč  temelji  na  čisto  posebnem  zna- 
čaju dejev  čutnega  zaznavanja,  predstav  in  čustev.  Isto  stvar,  isto 
dejstvo  —  n.  pr.  občutek  (die  Empfindung)  —  takorekoč  na  dva 
načina,  od  dveh  strani,  vidimo,  to  pa  le  zato,  ker  ne  doumemo 
njegovega  bistva,  ne,  če  ga  smatramo  za  izključno  tvarno,  ne,  če  ga 
smatramo  za  izključno  psihiško  dejstvo.  Ne  zadostuje  namreč  za 
bistvo  občutka  samo  živčni  proces,  pa  tudi  ni  zadostno,  ako  ob- 
čutek pojmujem  za  neko  zaznavanje :  le  obadva  ta  momenta  skupno 
tvorita  občutek.  In  vendar  je  občutek  nedeljiv  element.  To  velja 
o  čutni  predstavi,  o  čutni  sli,  o  občutku  bolesti  itd.  Treba  pa 
pomniti,  da  so  tudi  taki  dušni  deji,  ki  se  z  živčnimi  ne  spajajo. 
To  so  deji  višjega  spoznanja  in  hotenja,  ki  so  tvarnosti  povsem 
nasprotni.  Take  so  ideje,  splošni  pojmi,  sodbe,  sklepi,  svobodna 
samoodločba  volje.  Imamo  torej  izključno  fiziške  akte  (prehranje- 
vavni  proces,  refleksno  gibanje  itd.),  izključno  dušne  deje.  (spo- 
znanje, hotenje)  in  čutno  spoznanje  ter  čutno  teženje,  ki  jih  pri- 
števamo med  psihofiziške.  Na  teh  pa  se  snuje  tudi  vse  višje  du- 
ševno življenje.  Staro  načelo  je :  Nihil  in  intellectu,  quod  non  fuerit 
in  sensu.  Enako  pri  volji.  Prvič  je  odvisna  od  spoznanja,  ki  te- 
melji na  čutnem,  iz  njega  jemlje  snovi,  drugič  pa  se  nagiba 
k  stvarem  po  čutnem  teženju.  Zunanji  mik  zadene  oko  —  očesni 
živec  prenese  mik  v  možganje  —  vrše  se  tvarni,  kemiški  procesi 

—  nastane  zaznava  —  nastane  čutna  predstava  —  na  podlagi 
teh  nazornih  predstav  snuje  duša  višje  —  abstrahira  iz  čutnospo- 
znanih  stvari  njih  bistvo  —  spoznava  v  idejah,    kar   je  nadčutno 

—  izvaja  nujnoveljavne  zakone,  sklepa  itd.  —  na  drugi  strani  se 
v  zvezi  z  vsemi  temi  procesi  pojavlja  čutno  teženje,  kaže  se  jasno 

vpliv  duha  na  tvar!  Mislim  na  kaj,  na  kako  nadčutno  dobrino, 
Boga  n.  pr.,  intenzivno  mislim  —  pojavijo  se  v  zvezi  s  tem  silna 
čustva,  afekti,  z  njimi  pa  tvarne  izpremembe!  Kri  živeje  kroži, 
volumen  udov  se  poveča,  koža  (epidermis)  in  celo  sluznice  pordeče, 
temperatura  se  poviša.  Dihanje  se  izpremeni,  iz  žlez  stopijo  izlo- 
čine  itd.  (Lehmann :  Hauptgesetze  des  menschlichen  Gef  uhlslebens ; 
Fčre:  Pathologie  des  emotions.)  Na  podlagi  teh  dejstev  se  da 
dokaz  takole  formulirati: 

Vsi  deji  človekovi  so  eden  od  drugega  odvisni,  in  sicer  redno 
in  vedno.  Vsi  skupaj  tvorijo  čudovit  red  in  soglasje  in  merijo  smo- 
trno na  to,  da  se  do  viška  razvije  umsko  življenje.  Prehranje- 
vavni  in  razplojevavni  procesi  so  pogoj  za  zdravo,  normalno  de- 
lovanje čutov,  čuti  dajo  snov  za  višje  spoznanje.  Tako  soglasno 
delovanje  pa  zahteva  enotnega,  stalnega  počela,  ki  jih  uravnava 
k  njihovemu  smotru,  tako  da  pod  vsakimi  pogoji  redno  in  svo- 
jemu smotru  primerno  delujejo.  To  počelo  je  človeška  natora, 
oseba,    substancialna    enota    med   dušo   in    telesom. 

Toliko  o  dejstvu!  Dokazi  so  razvidni.  Nekaj  drugega  je 
razložiti,  kako  je  taka  substancialna  enota  mogoča.  Ta  problem 
je  težaven  —  ne  gre  pa  tajiti  dejstva ! 

Vprašanje,  v  kakšnem  odnosu  sta  medseboj  duša  in  telo,  je 
odnekdaj  zanimalo  dušeslovce.  Začetnik  modernega,  protishola- 
stiškega  modroslovja,  Descartes  je  modroval  takole:  Duša  in 
telo  sta  dve  druga  od  druge  ločeni,  neodvisni,  samostojni  sub- 
stanci ;  duša  —  njeno  bistvo  je  mišljenje  —  in  telo,  ki  je  bistveno 
raztezno,  bivata  drug  poleg  drugega  in  ni  je  enote,  ki  bi  ju  zdru- 
ževala. (»Non  autem  piura  quam  duo  summa  genera  rerum  agnosco ; 
unum  est  rerum  intellectualium  sive  cogitativarum  h.  e.  ad  mentem 
sive  substantiam  cogitantem  pertinentium ;  aliud  rerum  materialium 
sive  quae  pertinent  ad  substantiam  extensam  h.  e.  corpus.«  Prin- 
cipia  philosophica,  p.  1,  No.  48.  Citat  pri  Mercier,  I.  c.)  Kako  pa, 
da  vendar  drug  na  drugega  učinkujeta?  Kartezijev  odgovor  na 
to  je,  da  sploh  ne  vplivata  drug  na  drugega,  temveč  da  se  tvarni, 
telesni  pojavi,  fiziška  gibanja  le  ujemajo  z  gibanji,  teženji  duše, 
jim  odgovarjajo.  Kadar  mik  zadene  telo,  istočasno  —  brez  no- 
tranje vzročne  zv^z^.  —  nastane  občutek,  zaznava.  Ali  slučajno? 
Ne,  to  bi  bilo  brezsmiselno.  Da  se  oboje  ujema,  istodobno  na- 
stopa, to  je  odredila   volja   božja. 

Učenci  Kartezijevi  so  mojstrov  nauk  izpopolnili,  v  prvi  vrsti 
Malebranche.  Učinkovanja  duha  na  telo,  telesa  na  duha  ni.  To  se 

mi  le  dozdeva.  Ako  volja  ukaže,  da  se  giblje  roka,  kdo  je  roko 
ganil,  vprašaš.  Volja?  Ne,  kajti  med  tako  različnimi  stvarmi  ni 
mogoč  noben  odnos.  Kadar  moja  volja  ukaže,  je  to  le  za  Boga, 
ki  je  pravzrok  vseh  stvari  in  tudi  edini  njihov  pravi  vzrok, 
povod  (causa  occasionalis  —  odtod  se  Malebranchov  sestav 
imenuje  o  k  a  z  i  o  n  a  1  i  z  e  m),  da  povzroči  po  svoji  volji,  da  se 
roka  premakne.  Bog  tako  deluje  v  duši,  oziroma  telesu,  da,  kadar 
duša  to  misli,  to  čuti,  to  hoče,  telo  na  to  odgovarja,  oziroma, 
kadar  se  v  telesu  vrši  to  ali  ono  gibanje,  se  v  duši  pojavi  njemu 
odgovarjajoče.  (M.:  De  la  recherche  de  la  verite,  1.  c.)  Male- 
branchov sestav  je  absurden : 

1.  Ima  ravnotisto  hibo  kakor  vsi  —  tudi  moderni  dušeslovci 
—  kadar  gre  za  to,  da  se  razloži  medsebojno  učinkovanje  med 
dušo  in  telesom:  ne  razloži  ga  namreč,  temveč  uniči,  utaji.  2.  ]e 
proti  jasnemu  pričanju  samozavesti.  To  smo  že  razložili.  Mnogo 
sodobnih  psihologov  ravno  v  tem  greši.  Kar  se  pa  Malebrancha 
tiče,  treba  samo  to  poudariti:  Bog  bi  bil  po  nepotrebnem  tako 
čudovito  uravnal  zvezo  med  tvarnočutnimi  organi  in  dušnimi 
pojavi,  ako  bi  v  resnici  med  njimi  nobene  vzročne  zv2z^  ne  bilo, 
temveč  bi  Bog  sam  te  pojave  povzročal.  3.  Leibniz  je  nasproti 
temu  okazionalizmu  poudarjal,  da  nista  v  človeku  telesnost  in 
dušnost  kakor  dve  uri,  od  katerih  bi  se  vedno  ena  po  drugi 
navijala.  4.  Malebranchova  teorija  ne  razloži  enotnosti  človeške 
osebe,  človeške  natore  —  nasprotno,  človek  bi  po  tem  naziranju 
bil  dvojno  bitje,   kar  je  proti  samozavesti. 

Leibniz  je  uvedel  prvi  v  dušeslovje  pojem  takozvanega  preddo- 
ločenega  soglasja  (harmonia  praestabilita)  in  se  močno  bliža  današnji 
podmeni  psihofiziškega  paralelizma,  vzporednosti  med  dušnimi  in 
njim  odgovarjajočimi  telesnimi  deji.  Soglasje  med  delovanjem  te- 
lesa in  duše  je  po  Leibnizu  od  Boga  od  vekomaj  preddoločeno. 
Telo  in  duh  sta  kakor  dve  uri,  ki  sta  tako  sestavljeni,  da  tečeta 
natančno  druga  po  drugi.  (Theodicee,  Essais  sur  la  bonte  de 
Dieu).  Tudi  za  Leibnizovo  teorijo  velja,  da  enote  med  duhom  in 
telesom  ne  razloži,  temveč  utaji.  Dva  stroja,  ki  sta  drug  po  dru- 
gem uravnana,  ne  tvorita  enote!  Da  pa  taka  enota  obstoja,  to  je 
neposredno  dano,  razvidno  dejstvo  samozavesti,  kakor  smo  že  , 
uvodoma  razložili. 

Modcrro  dušeznanstvo  stoji  na  stališču  psihofiziške  vzpored- 
nosti. Preje  so  dušne  deje  izvajali  popolnoma  iz  tvarnih,  zdaj 
oboje  strogo  ločijo,  obenem  pa  nikajo,  da  bi  mogla  med  dušnimi 

in  telesnimi  pojavi  obstojati  sploh  kaka  zveza,  kak  spoj,  kako 
medsebojno  učinkovanje.  Duša  na  telo  ne  more  vplivati,  telo  ne 
povzročiti  dušnih  dejev.  Psihiški  akti  in  fiziološki  procesi  so 
»disparatni«  —  pripadajo  dvema  povsem  različnima  vrstama.  Teko 
pa  medseboj  vzporedno. 

Na  kaj  se  naslanja  ta  podmena?  Na  izkustvo  ne,  to  smo 
že  videli.  Pohaja  odtod,  ker  moderno  dušeznanstvo,  dasi  se  brani 
materializma,  vendar  noče  priznati  duše.  Vse  so  samo  dušni  deji  (II.). 
Razen  teh  poznamo  tvarne,  oziroma  fiziološke  deje,  drugega  ni?. 
Aktualizem  nujno  vede  do  paralelizma.  Kajti  kakšna  naj  bo  zveza 
med  tako  nasprotnimi  si  deji?  Aristotel  in  po  njem  krščansko 
modroslovje  uči,  da  je  duša  forma,  določujoči  lik  telesa,  Male- 
branche  in  Leibniz  sta  vsaj  v  božjem  umu  in  volji  iskala  razloga 
za  dušnotelesni  spoj,  moderni  aktualist  pa  to  seveda  zameta.  Skli- 
cuje se  na  izkustvenost.  (Empiriški  paralelizem.  Wundt:  Physio- 
logische  Pstjchologie.  Ziehen:  Ober  die  allgemeinen  Beziehun- 
gen  zwischen  Gehirn  und  Seelenleben,  1902,  in  dr.)  Wundt  odkrito 
priznava,  da  Aristotelova  teorija  najbolje  razloži  trajno  in  zakonito 
soglasje  med  obema  vrstama  dušnih  in  telesnih  pojavov,  da  pa 
dušeznanec  ne  sme  nič  drugega  poznati  in  nič  postulirati  razen 
dejev  zavesti;  —  substanca,  ki  jih  nosi,  in  medsebojna  učinkovanja, 
bodisi  med  dušnimi  deji  samimi,  bodisi  med  dušnimi  in  vzpo- 
rednimi tvarnimi,  so  neizkustvene  podmene. 

Drugi  so  doslednejši.  Njih  dušnotelesni  paralelizem  je  meta- 
fiziški  (Jodl,  Lehrbuch  der  Psgchologie  1903,  James  SuUg,  Paulsen, 
Einicitungin  die  Philosophie  1896,  Hoffding,  Psgchologie,  Fechner.) 
Temelji  popolnoma  na  spinozizmu.  Po  Ebbinghaususe  imenuje 
ta  podmena  tudi  i  d  e  n  t  i  t  e  t  n  a.  Med  psihiškimi  in  fiziškimi  dejstvi 
je  brczdvomno  čudovito  razmerje  soglasnosti,  z  empiriškim  para- 
lelizmom  pa  tega  ni  moč  razjasniti.  Empiriški  paralelizem  zani- 
kuje  a  priori,  kar  bi  šele  razložiti  moral:  dušnotelesno  enoto. 
Harmonija  med  dušnimi  in  tvarnimi  pojavi  pohaja  odtod,  da  so 
oboji  pojav  eneteriste  substance,  svetovne  prabitnosti,  ki  ima  dva 
nujna  atributa,  dve  določili:  razteznost  in  mišljenje,  dušnost.  Kar 
»odzunaj«  vidimo  kot  živčni  proces,  je  »odznotraj«  občutek  itd. 
Ta  podmena,  ki  smo  jo  sicer  že  zavrgli  (II.),  je  protislovna.  Dočim 
v  nasprotju  z  materializmom  nika,  da  bi  bili  dušni  in  tvarni  deji 
istovetni,  jih  vendar  zopet  po  ovinku  »prasubstance«  izvaja  ene 
iz  drugih.  Med  materializmom  in  spinozizmom  ni  druge  poti  kot 
Aristotelova   teorija  o  substancialni  enoti   med  dušo   in   telesom! 

Dušni  akti  niso  isto  kot  telesni  in  narobe  —  združeni,  spojeni  so  pa  po 
svojem  delovanju  v  eni  substanci,  eni  natori,  v  enem  človeku.  Kako 
tesen  je  ta  spoj,  smo  že  pojasnili  na  temeljnih  življenjskih  aktih. 
Duh  in  tvarno  telo  —  kako   se   more   to  združiti  v  enoto? 
Spinozistovski  paralelizem  —  monizem   ne   ve   za    rešitev,   kajti, 
kaj  je  njegova  mistiška   prasubstanca,   svetovna  duša?  EmpiriSki 
paralelist  ves  problem  taji.  Malebranche  in  Leibniz  se  zatekata  k 
neverojetni   božji   asistenci.    Aristoteliško-sholastiški   nauk  o  duši 
kot  bistvenem  liku  telesa  je  res,  kakor  Wundt  sam  priznava,  naj- 
boljša razlaga  za  to  težavno  vprašanje.  Bessmer  (Grundlagen  der 
Seelenstorungen)   povzema   ta    nauk   nakratko   sledeče:    Duša  je 
bistvena  forma  telesa.  To  se  pravi:   Šele  po  duši  je  telo  to,  kar 
je;  šele  vsled  duše  živi;    le   oduševljeno   telo   vidi  in  sliši, 
čuti  in  tipa;  šele  oduševljeno  možganje  ima  predstave  in  spomin- 
ske podobe,  čuti  slo  in  bolečino.  Med  tvarjo  človeškega  telesa  in 
dušo  je  tak  odnos  kakor  med  tistim,  ki  določila  rabi,  in  elemen- 
tom, ki  ga  določa,  determinuje,  ga  napravi  za  to,   kar  je.   Kakor 
mramor  postane  kip  le  po  formi,  po  kateri  ga  umetnik  vpodobi,  tako 
je  človeško  telo  telo  le  po  duši.    Duša   pa   ni   kakor   lik,  ki  ga 
umetnik  podeli  kamenju,   zgolj  zunanja,   prigodna   oblika,  temveč 
tako  bistveno  spada  k  telesu,  da  slednje  brez  nje  ne  more  živeti 
sebi  primernega,  sebi  bistvenega  življenja   in    da   na  drugi  strani 
tudi  duša  brez  telesa  ni  popolna.  Duša  je  bistveno  določilo  telesa. 
Telo    in    duša    se   spojita    v  eno  počelo,  en  učinkujoči  vzrok,  iz 
katerega    pohaja    čutno    spoznanje    in    zelenje.    Seveda   duša  po 
višjem  spoznanju  in  hotenju  takorekoč  sega  preko  telesa  daleč  v 
kraljestvo  čiste  duševnosti,   toda   temu   nadčutnemu   spoznanju  in 
hotenju  dajeta   snov  čutno   zaznavanje  in   zelenje.    (Zanimivo  je, 
da  spada  filozofski   nauk  o  duši   kot   bistveni   formi   telesa   med 
cerkvene  dogme.   Koncil  viennski  je  1.1312.  definiral:  »Doctrinam 
omnem    seu   propositionem   temere    asserentem  aut  vertentem  in 
dubium  quod  substantia  animae  rationalis  seu  intellectivae  vere  ac 
per  se  humani   corporis  non  sit  forma,  velut  erroneam  ct 
veritati  catholicae  inimicam  fidei,  sacro  approbante  concilio,  repro- 
bamus:  definientes  quod  si  quisquam  deinceps  asserere,  defendere 
seu  tenere  pertinaciter  praesumpserit,   quod   anima   rationalis  seu 
intellectiva  non  sit  forma  corporis  humani  per  se   etessenti- 
a  1  i  t  e  r,  tanquam    haereticus   sit  censendus.«   Poznejši  papeži 
so  se  večkrat  sklicevali    na   viennsko  definicijo;   zadnjič    Pij  IX. 
nasproti  Giintherju  in  Balzerju.) 


Franc  Terseglav:  Problemi  v  sodobnem  duSeslovju.  313 


Nasprotno  pa  je  paralelistiSka  podmena  dejstvom  popolnoma 
nasprotna.  Opozarjamo  na  to,  kar  smo  uvodoma  izvajali  o  tesni 
medsebojni  zvezi  med  fiziološkimi  procesi  in  psihiškimi  deji  in 
narobe.  Samozavest  priča,  da  je  ta  zveza  vzročna.  Zunanji  mik 
in  živčni  proces  je  vzrok  občutku  vida.  Samoodločba  volje  je 
vzrok,  da  se  premikajo  udi,  da  se  izvrši  taalioni  fiziološki  proces, 
najprej  v  živčevju,  potem  potom  tega  mehaniški  v  mišičju  itd. 
Proti  paralelizmu  govori  sledeče: 

1.  Paralelizem  taji  in  nika,  kar  bi  šele  moral  razložiti:  enot- 
nost med  dušnimi  in  telesnimi  deji,  ki  je  vzrok,  da  se  jasno  za- 
vedamo, da  je  en  subjekt,  ena  oseba,  ena  natora,iz 
katere  oboji  pohajajo. 

2.  Paralelisti  trdijo,  da  tvorijo  dušni  deji  na  eni  strani  ne- 
pretrgano vrsto,  telesni  deji  pa  svojo  ravnotako  nepretrgano 
vrsto,  ki  druga  z  drugo  sicer  vzporedno  tečeta,  drugače  pa  druga 
na  drugo  ne  vplivata.  Vsakemu  tvarnemu  procesu  odgovarja  psi- 
hiški,  vsakemu  psihiškemu  tvarni.  Dejstvo  pa  je,  da  teh  dveh 
nepretrganih  vrst  večkrat  ni.  Kar  se  n.  pr.  dušnih  dejev  tiče, 
imamo  čestokrat  stanje  neza vestnosti,  kjer  ni  nič  psihiških  aktov. 
Tu  je  vrsta  že  pretrgana.  Kar  se  pa  telesnih  tiče,  ki  vzporedno 
z  dušnimi  teko,  treba  opomniti,  da  se  vmes  vrine  mnogo  dejev, 
pri  katerih  se  dušni  od  telesnega  in  narobe  dejansko  ne  da  ločiti, 
psihofiziških  aktov.  Pri  teh  čisto  evidentno  ni  nobene  vzporedno- 
sti, temveč  spoj.  V  čutni  zaznavi  n.  pr.  nimamo  tvarnega  deja, 
poleg  tega  pa  dušnega,  temveč  telesrni  dej  je  takorekoč  podu- 
ševljen,  duši  vtelešen.  Nimamo  mrtve  barve,  oziroma  razteznosti, 
ampak  zaznavo  iste,  zaznava  pa  tudi  ni  zgolj  duhovna,  temveč 
raztezna  itd.  V  zaznavi  barve  n.  pr.  ni  mogoče  ločiti  med  telesnim, 
razteznostjo,  in  psihiškim.  Ravnotako  je  občutek  bolečine  raztezen. 
Dveh  druga  od  druge  neodvisnih  nepretrganih  vrst  skratka  ni. 

3.  Vsakemu  dušnemu  deju  odgovarja  fiziški,  vsakemu  fi- 
ziškemu  dušni,  trdijo  paralelisti.  To  je  tudi  dosledno.  Saj  sta  po 
njihovi  podmeni  dušnost  in  telesnost  dva  atributa  eneteriste  bitno- 
sti,  ki  se  v  njih  vedno,  nujno,  povsod  javlja.  Toda,  kako  morejo 
paralelisti  dokazati,  da  z  vsakim  dušnim  pojavom  vzporedno  teče 
tudi  tvarni?  Da  ima,  recimo,  vsaka  sodba,  vsaka  ideja  fiziološki 
korelat?  Na  vsak  način  pa  vsakemu  telesnemu  aktu  ne  odgo- 
varja duševni.  Koliko  fizioloških  procesov  se  odigrava  lahko  n.  pr. 
pri  človeku,  kadar  je  v  stanju  nesvestnosti,  ko  ni  govorq  o  odgo- 
varjajočih psihiških  dejih!  Sicer  pa  je  tudi  drugače  mnogo  tvarnih 

procesov,  ki  jim  noben  psihiški  ne  odgovarja.  Paralelizem  ne  ve 
razloga  za  to,  zakaj  so  le  gotovi  in  določeni  telesni  deji  z  dušnimi 
združeni,  drugi  pa  nikoli.  Takozvani  panpsijchisti,  oziroma  hylo- 
zoisti  (Haeckel,  Fechner)  se  izkušajo  iz  tega  izviti  na  t^  način,  da 
trdijo,  da  je  vse,  kar  sploh  biva,  oduševljeno;  celo  atomi.  Te 
fantastiške  podmene  nam  ni  treba  zavračati:  v  znanstvu  itak  ne 
igra  nobene  vloge. 

4.  Ni  mogoče  dvomiti  o  tem,  da  dušni  deji  vplivajo  na 
dušne,  tako  da  vlada  med  njimi  prava  vzročna  zveza.  Zavedamo 
se  n.  pr.,  da  volja  vpliva  na  razum  ali  pa  da  ta  odlok  volje  po- 
vzroči drugega  itd.  Toda  ravnotako  jasno  kakor  tega,  se  zavedamo 
tudi,  da  naša  volja  giblje  telo.  Ce  nas  v  prvem  slučaju  zavest  ne 
vara,  nas  v  drugem  tudi  ne. 

5.  Zunanji  miki  in  od  njih  povzročeni  fiziološki  procesi  so 
z  dušnimi,  ki  jim  sledijo,  v  določenem  razmerju,  in  sicer  v  loga- 
ritmiškem.i  Odkod  tako  čudovito  uravnano  in  urejeno  razmerje? 
Za  paralelista  je  to  vsekakor  uganka.  Ce  obstoja  med  miki,  ozi- 
roma njim  odgovarjajočimi  fiziološkimi  procesi  in  občutki  zgolj 
vzporednost,  kako  to,  da  je  med  njimi  natančno  logaritmiško 
razmerje?  S  stališča  paralelizma  bi  bilo  tudi  vsako  drugo  mogoče. 
Da  je  proporcija  logaritmiška  in  ne  enostavna,  to  ne  govori  proti 
temu,  da  bi  ne  bilo  vzročnega  razmerja  med  fiziološkim  in  psi- 
hiškim  dejem,  kajti  tudi  pri  vzrokih  v  natori  ni  učinek  povzroča- 
joči sili  enostavno  proporcionalen.  Tako  n.  pr.  privlačnost  pojema 
s  kvadratom  razdalje  itd.  Sicer  pa  se  Weberjev  zakon  zelo 
različno  razlaga  —  nekateri  menijo,  da  je  proporčnost  enostavna, 
drugi  drugače.  Dejstvo  pa  je,  da  je  razmerje  zakonito  in  da  pa- 
ralelizem za  to  zakonitost  ne  ve  razloga.  Drugače  tisti,  ki  pojmuje 
to  razmerje  za  vzročno. 

1  V  eni  roki  držim  utež  A,  v  drugi  utež  B.  Ako  pridenem  k  uteži  B 
malo,  dodatno  utež  d,  čutim  takoj  razloček.  B-r  d  ']^  občutno  težji  kot  A. 
Zdaj  pa  izravnam  zopet  uteži  na  obeh  straneh,  tako  da  d  pridenem  k  A, 
Imam  torej  v  eni  roki  A-\-d  =^B-\-dw  drugi.  Ce  zdaj  pridenem  k  B  -r  tf  Se  drugo 
utež,  enako  dy  ne  čutim  več  razlike  med  utežima  na  obeh  rokah ;  da  jo 
občutim,  je  treba,  da  je  pridejana  utež  večja  kot  je  bila  rf,  n.  pr.  d\.  Šele 
B  +  rf  +  rfi  občutim  težje  kot  i4 -i- £/.  Pozneje  moram  zopet  pridejati  kB-h^/H-i/i 
utež  £/2,  ki  je  zopet  težja  kot  du  da  čutim  težnosti  razloček  med  i4-hrfH-</i 
in  B  ^  d-rdx  vd2  itd.  Ta  poizkus  kaže,  da  občutek  ne  raste  v  enakem 
razmerju  z  mikom.  Takozvani  Weberjev  psihi  firiški  zakon  pravi,  da  inten- 
ziteta občutov  raste  v  aritmetiški  progresiji,  ako  tvorijo  stopnje  intenzitete 
mikov  geometriSko  progresijo.  Ker  stojijo,  kakor  znano  iz  matematike,  vtakem 
razmerju  logaritmi  z  logaritmandi,  se  to  razmerje  imenuje  logaritmiSko. 

6.  Paralclizcm  uniči  enoto  med  dušo  in  telesom.  Zato  ne 
more  razložiti,  kakor  smo  ravnokar  omenili,  zakonitosti,  ki  vlada 
pri  medsebojnem  učinkovanju  duha  na  telo  in  narobe.  Zato  tudi 
ne  more  odgovoriti  na  vprašanje,  zakaj  ima  to  učinkovanje  gotove 
meje.  Zakaj  večkrat,  kadar  obole  telesni  organi,  živčevje,  to 
škodljivo  vpliva  na  dušo,  oziroma  se  izprcmcne  dušni  deji  ?  Zakaj 
dušno  delovanje  postane  anormalno  vsled  gotovih,  določenih  iz- 
prememb,  oziroma  telesnih  poškodb,  ne  pa  vsled  drugih  ali  vseh? 
Paralelizem  ne  more  razložiti  dejstev  psihopatologije, 
dušnih  bolezni. 

7.  Ravnotako  je  za  paralelista  nerazrešljiva  uganka  dejstvo 
podedovanja.  Dušne  lastnosti,  dispozicije  se  podedujejo  od  pred- 
nikov  na  potomce.  To  kaže  na  tesno,  vzročno  zvezo  med  orga- 
niškimi,  tvarnimi  in  dušnimi  dispozicijami,  zmožnostmi.  Paralelizem 
nima  ključa  do  tega  problema. 

Psihofiziški  paralelizem  ima  vsled  svojih  velikih  hib  tudi 
med  modernimi  dušeslovci  veliko  nasprotnikov.  (J.  Rehmke,  Fr. 
Erhardt:  Die  Wechselwirkung  zwischen  Leib  und  Seele,  deloma 
H.  Metscher:  Causalnexus  zwischen  Leib  und  Seele,  Johannes 
Volkelt,  ki  n.  pr.  o  psihofiziškem  paralelizmu  piše,  da  je  »ein 
gedankenloser  Unfug«.  Gutberlet,  Kampf  um  die  Seele  itd.) 

Kaj  se  da  ugovarjati  proti  psihofiziškemu  paralelizmu  smo 
dozdaj  razložili  s  stališča  krščanskega  modroslovja.  Ni  ravno 
slabo  znamenje,  da  se  v  tem  oziru  z  rezultati  sholastiške,  ozi^ 
roma  novosholastiške  šole  strinja  tudi  mnogo  sodobnih  znanstve^ 
nikov,  ki  drugače  ne  gredo  z  nami.  Tu  zopet  omenjamo  globo- 
kega misleca  J.  Rehmkeja,  ki  v  svojem  »Dušesiovju«  v  po- 
sebnem obširnem  poglavju  (§  16.,  str.  86 — 115,  izdaja  od  1894^ 
zavrača  zmoto  dušnotelesne  vzporednosti.  Sledimo  natančno  nje- 
govim izvajanjem,  ki  se  v  bistvu  popolnoma  s  tem  strinjajo,  kar 
uči  v  tej  tvarini  krščanska  filozofija. 

Rehmke  prišteva  vse  pristaše  paralelizma  med  spinoziste; 
gotovo  čisto  upravičeno.  Najizrazitejši  predstavnik  paralelizma  mu 
je  Hoffding  (»Psijchologie«)  in  tega  zavrača  od  konca  do  kraja. 
Za  podlago  mu  služijo  zlasti  sledeča  temeljna  izvajanja  Hoffdin- 
gova  (citat  po  nemški  izdaji  H.  >Dušeslovja«): 

»Wenn  ein  Obergang  von  dem  einen  Gebiet  ins  andere  dem 
Satze  vom  Bestehen   der  phijsischen  Energie  (Bewegung)  wider- 

^  Ali  je  izšla  od  tega  globokozamišljenega  dela  kaka  novejša  izdaja, 
mi  ni  znano.  Pisatelj, 

streitet,  und  wenn  demnach  die  beiden  Gebiete  in  unsrer  Erfahrung 
(Welt  des  Bewusstseins  und  Welt  der  Materie)  als  verschieden 
dastchen,  mussen  sie  sich  jedes  nach  eigcnen  Gesetzen  gleich- 
zeitig  mit  einander  entfalten,  so  dass  es  fiir  jede  Erscheinung  in 
der  Welt  des  Bewusstseins  eine  entspechende  *  in  der  Welt  der 
Materie  giebt  und  umgekehrt.  Wir  haben  kein  Recht,  Seele  und 
Korper  fur  zwei  Wesen  oder  Šubstanzen  in  gegenseitiger  Wcchsel- 
wirkung  zu  halten.  Wir  werden  dagegen  bewogen,  die  korpcrlichc 
Wechselwirkung  zwischen  den  Elementen,  aus  weichen  Him  und 
Nervensijstem  bestehen,  als  eine  auBere  Form  der  inner^n  ideelcn 
Einlieit  des  Bewusstseins  aufzufassen.  Was  wir  uns  in  unsrer 
inncrn  Erfahrung  als  Gedanken,  GefuhI  und  Entschluss  b€wusst 
werden,  hat  aiso  in  der  korperlichen  Welt  seine  Repraesenta- 
tion  (zelo  značilen  izraz)  durch  gewisse  korperliche  Processe 
des  Hirns,  die  als  solche  unter  dem  Gcsetze  vom  Bestehen  der 
Energie  stehen,  wahrend  dieses  Gesetz  keine  Anwendung  auf 
das  Verhaltniss  zwischen  Hirn  und  Bewusstseinsprocessen  finden 
kann.  Es  ist,  als  ware  ein  und  derselbe  Inhalt  in  zwei 
Sprachen  ausgedruckt.  Physiologie  und  Psychologie  behandeln 
denselben  Stoff  von  zwei  verschiedenen  Seiten  gesehen  und  es 
kann  ebensowenig  zwischen  ihnen  Streit  herrschen  wie  zwischen 
dem  Beschauer  der  convexen  und  dem  Beschauer  der  con- 
c  a  v  e  n  Seite  e  i  n  e  s  Kreisbogens.  Jede  Bewusstseinserscheinung 
giebt  zu  einer  doppelten  Untersuchung  Anlass,  bald  ist  uns  die 
psijchische,  bald  die  physische  Erscheinung  am  leichtestcn  zugang- 
lich,  dies  erschiittert  aber  nicht  das  principielle  Verhaltniss  der 
beiden  Seiten.«  (Pag.  80.) 

Iz  teh  Hoffdingovih  izvajanj  jasno  lahko  razberemo,  kaj  je 
vir  spinozistovski  vzporednostni  zmoti.  Sicer  smo  že  v  prejšnjih 
razpravah  (zlasti  II.)  pokazali,  da  je  priljubljena  primera  o  kon- 
kavni in  konveksni  strani  krogovi  prazna  in  brezsmiselna  primera. 
Zato  zdaj  ni  treba  tega  še  delj  razpredati.  Opozarjamo  le  na  to: 
Spinozisti  trdno  stojijo  na  stališču,  da  se  dušni  in  telesni  pojavi 
ne  dado  drugi  iz  drugih  izvajati,  da  se  ne  dado  primerjati,  da  so 
»inkomparabilni«  itd.  Tako  zelo  to  poudarjajo,  da  celo  zanikujejo, 
da  bi  sploh  bila  med  njimi  mogoča  kakoršnakoli  zveza.  In  ven- 
dar jih  istovetijo  medseboj !  Trdijo,  da  so  enoteristo  in  različni  le 

»  »Entsprechende«  —  telesnim  pojavom  odgovarjajoči,  torej  ne- 
povzročeni,  oziroma  neučinkujoči  dušni  pojavi  —  to  je  bistvo  naulia  o 
psihofiziški  vzporednosti. 

vsied  različnega  stališča,  s  katerega  jih  opazujemo.  Prej  posta- 
vijo bistveno  razliko,  potem  pa  jo  skoro  v  isti  sapi  proglašajo  za 
zgolj  nebistveno,  prigodno.  čudna  nedoslednost. 

Kaj  pa  Rehmke  ?  Analizuje  dalje  Hoffdinga,  zelo  ostroumno. 
Kaj  je  tista  vzporednost,  kaj  pomeni  tisto  odgovarjanje, 
kaj  tisto  soglašanje,  ki  vlada  med  telesnimi  in  dušnimi  deji  v 
smislu  paralelistov,  nasprotnikov  vzročne  ZV2Z^  med  telesom  in 
duhom?  Hoffding  pojasnjuje  »na  podlagi  izkustva«,  kje  in  kako 
obstoja  ta  vzporednost. 

1.  Živčevje  —  izvaja  Hoffding  —  je  za  vse  različne  or- 
gane nekak  osrednji,  vezni,  združujoči  organ.  Podeljuje  telesnemu 
delovanju  harmonijo.  Ravnotako  pa  združuje  zavest  vse,  kar  je 
časovno  in  prostorno  ločeno  ( —  naš  duh  je  mikrokosmos,  ki 
odseva  v  sebi  makrokosmos  — ),  v  zavesti  valovi  življenje  od 
sle  do  nesle,  mišljenje  osredotočuje  vse,  kar  čuti  od  zunanjega 
sveta  zaznamujejo  itd.  Evo  lepe  vzporednosti  med  živčnim  in 
dušnim  dejstvovanjem ! 

Res  —  pravi  Rehmke  —  v  besedah  je  tu  pač  čudovit  pa- 
ralelizem!  Živčevje  »združuje«,  »spaja«,  »spravlja  v  soglasjem, 
duša  »ritmiško  valovi*,  »osredotočujec,  »veže«.  Le  analizujmo! 
Živčevje  združuje  posamezne  dele  organizma,  toda  ti  deli  niso 
njega  deli,  deli  živčevja  —  zavest  pa  spaja  »kar  je  prostorno  in 
časovno  ločeno«,  toda  to  je  njeno,  spada  k  njej ;  združuje  namreč 
svoje  zaznave,  lastne  predstave.  Dalje:  Med  posameznimi  deli 
telesa  »vlada  harmonija«  -—  dobro  —  to  se  pravi,  da  ti  deli 
smotrno  delujejo.  In  pri  zavesti,  pri  jazu?  Ali  se  »ritem«  med 
slo  in  neslo,  v  katerem  »valovi«  duša,  da  primerjati  s  harmo- 
niSkim  delovanjem  telesnih  organov  ?  Cisto  naravno,  da  ne ;  živ- 
čevje in  zavest  se  bistveno  mcdseboj  razlikujeta  in  vzporejanje 
njihovih  pojavov  je  zgolj  umetničenje. 

2.  Paralelisti  modrujejo:  Energija  v  živčnem  sistemu  je  v 
labilnem  ravnotežju  (Hoffding,  62—65).  Ako  naj  živčevje  deluje, 
treba  mika,  treba  povoda,  ki  ravnotežje  zmoti  in  izzove  delovanje. 
Ravnotako  pri  zavesti.  Tu  spravijo  zavest  iz  stanja  ravnotežja 
tudi  miki  —  vzbuditi  se  mora  pozornost. 

Upravičeno  poudarja  tu  Rehmke,  da  si  pod  »ravnotežjem 
vsebine  in  energije  zavesti«  nihče  nič  konkretnega  misliti  ne  more. 
Vrhutega  pa  ta  primera  izraža  le  sledeče:  Neko  stanje  se  izpre- 
meni,  ako  nastopi  pogoj  za  to,  nekaj  se  jame  gibati,  ako  kdo 
povzroči  gibanje,  V  tem  oziru  pa  se  da  zavest  primerjati  z  vsemi 

stvarmi  na  svetu,  ne  samo  z  živčevjem.   Iz  tega  bi  sledil  parale- 
lizem  med  dušo  in  vsem,  kar  sploh  biva... 

3.  Ravnoisto  velja  za  sledečo  »vzporednost«:  Ena  čutna 
zaznava  vzbudi  drugo;  —  čutne  zaznave,  predstave  se  vežejo 
medseboj,  se  asociirajo,  druga  drugo  pospešuje  ali  zavira.  Ravno- 
tako  pri  mikih,  ki  vplivajo  na  živčevje.  Zunanji  mik  se  pre- 
nese iz  tega  živčnega  centra  na  drugega,  vzbuja  zopet  druge  itd 
Toda,  ali  ni  to  paralela,  ki  velja  tudi  za  sto  drugih  stvari?  Iskra 
vname  smodnik  —  sunek  povzroči  gibanje  molekul,  ki  se 
javi  kot  toplota  —  to  gibanje  se  prenaša  itd.  Koliko  je  tu 
vzporednosti!  Ni  torej  nobenega  razloga  smatrati  to  vzpored- 
nost med  telesnimi  deji  in  dušnimi  pojavi  za  posebne  vrste 
vzporednost 

4.  Imamo  takozvano  senzorično  živčevje,  ki  prenaša  zunanje 
mike  iz  periferije  v  živčne  centre  ter  motoriško  živčevje,  ki  iz  centra 
vun  deluje  na  organe,  oziroma  mišičevje,  in  jih  giblje,  da  odgovarjajo, 
reflektujejo  na  mike  odzunaj.  (Hoffding,  1.  c.)  Imamo  torej  a)  neko 
gibanje  naznotraj,  t  j.  sprejem  mika,  b)  neko  preosnovo,  pretvorbo 
mika  v  živčnih  centrih,  c)  neko  gibanje  nazunaj,  neko  reakcijo. 
Temu  odgovarjajo  pri  zavesti  deji  spoznanja,  čustva,  volje.  Spo- 
znanje je  pasivno,  sprejema  vase,  čustvo  pretvarja,  volja  je  aktivna, 
gre  nazunaj. 

Kakšno  izmišljanje!  Kaj  naj  si  predstavljamo,  kaj  naj  umemo 
pod  stavkom,  da  sta  spoznanje  in  čustvo  »naznotraj  naravnani 
gibanji?«  Bolje  bi  umeli,  ako  bi  n.  pr.  spoznanje  imenovali  na- 
zunaj naravnano  gibanje  —  gibanje,  ki  si  z  njim  duša  skuša  pri- 
svojiti zunanji  svet.  Sicer  pa  Hdffding  najprej  postavi  paralelo 
med  senzoričnim  živčevjem  in  spoznanjem  na  eni  ter  med  moto- 
riškim  živčevjem  in  voljo  na  drugi  strani.  Ko  pa  vidi,  da  mu  Se 
za  čustvo  paralele  manjka,  si  izmisli  še  tretjo  živčno  funkcijo: 
neko  pretvarjanje  gibanja,  »ki  pride  odzunaj«  (»eine  zentrale  Be- 
^rbeitung  der  dem  Erkennen  entsprechenden  einwartsgehenden 
Bewegung«.)  .  .  . 

Vzporednosti  med  dušo  in  možganjskim  delovanjem  ni  — 
vsaj  take  ne,  ki  bi  dopuščala  sklepati,  da  sta  telo  in  psiha  le  dve 
različni  obliki  enegateristega  principa,  prigodna  pojava  ene  bitno- 
sti.i  Videli  smo  ravnokar,  kako  so  vse  v  to  svrho  navedene  pa- 
ralele brezvsebinske.   So  vzporednostne  primere,  ki  se  lahko  po- 

1  Ebbinghaus  je  za  to  nekako  *novospinozistovsko«  naziranjc  iznašel 
ime  »idcntitetne  podmene«. 

stavijo  med  najrazličnejšimi  predmeti,  pa  nikomur  ne  pade  v 
glavo,  da  bi  vsled  teh  prispodobnosti  te  predmete  smatral'  za 
»dve  strani«  enega  konkreta. 

Da  so  paralelistovske  definicije  le  podobe,  dokazuje  zlasti 
analiza  stalne  spinozistovske  fraze :  Dušnim  dejem  odgovarjajo 
telesni,  oziroma  telesnim  dušni. 

Kaj  se  pa  to  pravi,  da  »odgovarjajo«?  Cc  pravim:  desni 
strani  telesa  odgovarja  leva,  hočem  reči,  da  imata  obedve  strani 
ista  določila  —  toda  dušni  deji  In  telesni  pojavi  ne  kažejo  istih 
določil,  rajši  nasprotna.  To,  da  drug  drugemu  odgovarjajo  —  to 
se  nič  drugega  ne  pravi  kot:  eni  so  pogoj  za  druge.  To  pa 
je  vse  kaj  drugega  kot  paralelizem: 

Hoffding  (1.  c.)  zatrjuje  n.  pr.:  »Misli,  čustva,  sklepi  imajo 
svojega  predstavnika  v  gotovih  tvarnih  procesih  možganja.« 
Ce  kdo  kaj  reprezentuje,  predstavlja  —  odgovarja  Rehmke  —  to 
takoj  spoznamo,  ako  ga  pogledamo,  ga  poslušamo.  Tvarne  pro- 
cese možganja  pa  si  lahko  ogledujemo  kolikor  hočemo,  toda  o 
kakih  mislih,  čustvih  ali  sklepih  ne  bomo  nikoli  nič  na  njih  za- 
pazili, iz  njih  izluščili. 

Absurdne  so  tudi  posledice,  ki  se  izvajajo  iz  spinozistov- 
skega  paralelizma. 

1.  Vzporednosti  med  dušnimi  in  telesnimi  deji  paralelisti  ne 
pojmujejo  tako,  kakor  da  bi  vsak  dej  zavesti  bil  navezan  na  kak 
dej  možganja,  oziroma  da  so  deji  možganja  pogoj  za  deje  zavesti 
—  kar  je  edino  prava  formula  —  temveč  tako,  da  vsakikrat, 
kadar  se  javlja  možganjsko  delovanje,  mora  obenem  vzporedno 
z  njim  teči  psihično,  od  prvega  neodvisno,  nepovzročeno,  toda 
z  njim  vred  izvirajoče  iz  enega  »identiškega  počela«.  Kaj  sledi 
iz  tega?  Kakor  je  delovanje  možganja,  oziroma  živčevja  nepre- 
trgano, tako  bi  moralo  biti  nepretrgano  tudi  delovanje  duše.  Tega 
pa  ni.  V  spanju  brez  sanj,  v  nezavesti  itd.  ni  dušnih  dejev, 
kvečemu  substanca.  (Slednjega  Rehmke  ne  priznava,  kar  pa  v  tem 
slučaju  proti  paralelistom  ne  razveljavi  njegove  argumentacije.) 
Dušne  substance  pa  paralelisti,  ki  so  vsi  aktualisti,  ne  priznavajo. 
Njihova  »nezavestna  duševnost«  je  torej  čisto  protisloven  pojem, 
ki  prav  nič  ne  pomeni.  (O  nekontinuiteti  psihiške  vrste  smo  go- 
vorili sicer  že  v  prvem  delu.) 

2.  Psihofiziški  paralelizem  taji  vzročno,  oziroma  pogojno 
zvezo  med  telesnimi  in  psihiškimi  akti.  Psihiški  akti  vise  v  zraku. 
Zakaj  so,  kako  to,   da  se  pojavjjo,   od   česa   je   odvisna   njihova 

sila,  intenziteta,  kdaj  ponehajo,  po  katerih  zakonih  se  razvijajo  itd.. 
za  to  paraleUst  nima  odgovora.  Vzročne  odvisnosti  od  mikov  zu- 
nanjega sveta,  oziroma  pogojne  odvisnosti  od  fizioloških  procesov 
ne  poznajo;  razlaga,  da  pohajajo  s  fiziškimi  vred  iz  »prasub- 
stance«,  je  metafiziška  izmišljotina.  Paralelizem  uničuje  znanstveno 
dušeslovje,  ker  onemogočujc,  da  bi  se  dušni  pojavi  vzročno 
pojmovali. 

Blodnja  psihofiziškega  paralelizma  pohaja,  kakor  smo  že 
večkrat  poudarjali,  iz  monistovske  podmene.  Dejstva  so  proti  njej. 
Znameniti  dušeslovec  Stumpf  (Berolin)  paralelizma  v  svojih  delih 
ne  omenja.  Zdi  se,  da  je  izgubil  ta  spinozistovski  nauk  svojo 
prejšnjo  veljavo.  Pač  pa  je  neko  drugo  nasprotje  v  sodobnem 
dušeslovju  veleaktualno :  nasprotje  med  determinizmom  in 
indeterminizmom.  O  tem  prihodnjič.  (Dalje.) 

Delavsko  zavarovanje. 

Državni  poslanec  prof.  dr.  K  r  e  k. 

V  socialnopolitiškem  oziru  je  gotovo  sedanjega  državnega 
zbora  najvažnejša  naloga  izvesti  zavarovanje  za  starost  in  one- 
moglost. Izprva  se  je  mislilo  samo  na  delavce,  vštevši  pač  mednje 
kmečke  in  gozdne  delavce  in  posle.  Slo  bi  za  okroglo  pet  mili- 
jonov oseb  (dva  milijona  poljedelskih  in  gozdnih  delavcev,  2,500.000 
obrtnih,  150.000  rudarjev,  500.000  poslov  in  50.000  drugih).  V  no- 
vejšem času  so  pa  na  vso  moč  pritisnili  tudi  zastopniki  kmečkega 
stanu  in  obrtnikov,  ter  zahtevajo,  naj  se  tudi  samostojne  osebe  — 
mali  in  srednji  kmetje  in  mali  mojstri  —  priklopijo  zavarovanju. 
Umljivo!  država  zagotavlja  90  K  vsakemu  delavskemu  zavaro- 
vancu na  leto.  Ta  denar  se  bo  dobil  iz  davkov,  zato  je  pravično, 
da  se  državnega  prispevka  udeleže  tudi  revnejši  invalidi  samo- 
stojnih stanov.  Vlada  v  tem  oziru  še  ni  predložila  ničesar;  v  no- 
tranjem ministrstvu  sedaj  računajo  in  zbirajo  podatke.  Precej 
verjetno  pa  je  že,  da  se  obe  zavarovanji  ne  dasta  izvesti  v  eni 
organizaciji.  Tvarina  za  delavsko  organizacijo  je  zbrana.  Meseca 
decembra  1904  je  že  predložila  vlada  »program  za  preosnovo  in 
izpopolnitev  delavskega  zavarovanja«.  O  njem  so  se  posvetovale 
razne  organizacije.    Posveti  so  končani  in  načrt  zakona  zagleda 

brezdvojbe  v  kratkem  beli  dan.  Moj  članek  ima  namen  na  kratko 
pojasniti  vprašanje  delavskega  zavarovanja  po  vladnem  programu 
in  njegovih  ocenah. i  Zavarovanje  obrtnikov  in  kmetov  si  pri- 
hranim za  drugič. 

1.  Organizacija. 

Vse  delavsko  zavarovanje  se  nasloni  na  že  obstoječe  bolniške 
blagajne.  Te  ostanejo  splošno,  kakoršne  so,  samo  število  članov  se 
zakonito  določi.  Okrajne  bolniške  blagajne  naj  bi  ne  imele  pod 
1000  članov,  prometne,  zadružne  in  društvene  pa  ne  pod  500.. 
V  tem  oziru  so  se  prizadete  korporacije  izrekle,  da  zadostuje  300. 
Državni  načrt  se  bo  skoraj  gotovo  oprijel  te  zadnje  številke.  So- 
cialni demokratje  zahtevajo  enotne  bolniške  blagajne  in  odločno 
nasprotujejo,  da  bi  se  izvun  okrajnih  še  kake  druge  dovoljevale, 
toda  odpor  drugih  strank  proti  tej  zahtevi  je  prevelik,  da  bi  jo 
mogli  izpeljati.  —  V  bolniške  blagajne  so  dozdaj  plačevali  delavci 
dve  tretjini  in  delodajavci  eno  tretjino;  zato  so  imeli  tudi  po  tem 
razmerju  svoje  zastopnike  v  odboru.  Vladni  program  določa,  naj 
bi  po  novem  plačeval  vsak  pol  in  zato  imel  tudi  vsak  pol  za- 
stopnikov pri  upravi.  Proti  temu  sta  se  pa  obe  stranki  —  delavci 
in  delodajavci  —  uprli  in  zato  ostane  skoraj  gotovo  pri  starem. 
Vodivnega  uradnika  pri  bolniških  blagajnah  bo  imenovala  ali  vsaj 
potrjevala  državna  starostna  zavarovalnica. 

Bolniške  blagajne  naj  bi  opravljale  poleg  svojih  poslov  tudi 
važna  dela  za  nezgodno  in  starostno  zavarovanje:  1.  pri  njih  bi 
se  morali  zavarovanci  oglašati;  2.  uvrstili  bi  se  v  plačne  razrede, 
ki  naj  bi  jih  bilo  šest;  I.  do  240  K  letne  plače,  II.  do  480,  III.  do  720, 
IV.  do  1200,  V.  do  1800,  VI.  do  2400.  Zdaj  štejejo  680/0  delavcev 
v  prvih  treh  razredih  in  le  32o/o  v  drugih  treh;  zato  je  umljiva 
zahteva,  naj  se  ti  trije  razredi  še  podrobneje  razdele.  To  se  po 
zakonu  lahko  prepusti  pravilom  vsake  bolniške  blagajne,   ki  naj 

»  Viri:  Programm  fur  die  Reform  und  dcn  Ausbau  der  Arbeitcrvcr- 
sidierung;  Verhandlungen  des  stSndigen  Arbeitsbeirates  o  tem,  in  sicer  pro-- 
tokoti  odsekovih  in  plenarnih  sej;  Verhandlungen  des  Industrierates ;  posebej 
poročilo  H.  Vettra  za  ta  svet.  Poročilo  trgovskih  in  obrtnih  zbornic  in 
osrednje  industrialne  zv^zz\  Stenographisdies  Protokoli  des  VH.  Delegierten- 
tagcs  der  dsterr.  Handels-  und  Gewerbekammern,  Reidienberg,  11.  do  13.  ju- 
nija 1906.  Amtlidie  Nadiriditen  des  k.  k.  Ministeriums  des  Innern.  1908,  1, 
o  seji  zavarovalnega  sveta.  Dve  obširni  poročili  prof.  E.  Czubra  o  tem  vpra- 
šanju in  poročilo  poljedelskega  sveta. 

uredi  stvar  po  svojih  razmerah.  Skoraj  gotovo  se  priklopi  še 
VIL  vrsta  do  3600  K  letnega  dohodka.  3.  Bolniške  blagajne  naj  bi 
pobirale  vse  zavarovalne  doneske,  torej  tudi  za  nezgodno  in  za 
starostno  zavarovanje.  4.  Izvrševale  naj  bi  vsa  pripravljavna  dela 
za  nezgodne  in  starostne  zavarovalnice;  na  njihovem  temelju  bi 
ti  dve  sklepali  o  tem,  ali  in  koliko  naj  se  določi  posamniku  letne 
rente  ali  odpravnine.  5.  Predlagale  naj  bi  v  posamnih  slučajih, 
kako  naj  se  bolniku  omogoči  posebno  zdravljenje  (kopališče,  bol- 
nica itd.);  na  ta  način  bi  se  marsikomu,  ki  bi  sicer  ostal  za  delo 
nezmožen,  vrnilo  zdravje  in  bi  se  s  tem  hkrati  razbremenile  za- 
varovalnice. 

Nezgodne  zavarovalnice  bi  ostale,  kakoršne  so.  Prispevke  naj 
plačujejo  samo  podjetniki.  V  upravi  naj  imajo  eno  tretjino  delavci, 
dve  tretjini  delodajavci.  Načelnik  bodi  zastopnik  delodajavcev,  prvi 
podnačelnik  pa  zastopnik  delavcev.  Novo  bi  bilo  le  to,  da  bi  ime- 
noval minister  notranjih  reči  vodivnega  uradnika,  njegovega  na- 
mestnika in  zavarovalno-tehniškega  strokovnjaka. 

Poleg  svojih  dosedanjih  poslov  bi  pa  nezgodne  zavarovalnice 
tudi  pomiagale  pri  starostnem  zavarovanju  kot  vmesni  član  med 
bolniškimi  blagajnami  in  državno  zavarovalnico.  V  tem  oziru  bi 
imele  te -le  posle:  1.  Nazirale  bi  zapiske  bolniških  blagajn  glede 
na  starostno  zavarovanje.  2.  Opravljale  bi  pisarniška  opravila 
rentnih  komisij.  Pri  vsaki  nezgodni  zavarovalnici  se  ima  ustanoviti 
posebna  rentna  komisija  treh  članov,  zastopnika  vlade,  delavcev 
in  delodajavcev.  Ti  presojajo  vsako  zahtevo,  naj  se  nakaže  komu 
starostna  renta.  3.  Izpeljale  naj  bi  posebno  zdravljenje  na  predlog 
bolniških  blagajn,  seveda  na  stroške  starostne  zavarovalnice. 

Zdaj  so  nezgodne  zavarovalnice  večinoma  pasivne.  Po  vlad- 
nem programu  bi  se  v  bodoče  izpremenile  vsled  nastopnih  določb: 
1.  Kakor  smo  že  omenjali,  bi  se  pri  bolniški  blagajni  vsak  delavec 
uvrstil  v  svoj  plačni  razred.  Dozdaj  so  podjetniki  od  kolektivne 
vsote,  ki  so  jo  izplačali  delavcem,  plačevali  prispevke  za  nezgodno 
zavarovalnico;  odslej  se  bo  računal  prispevek  za  vsakega  delavca 
posebej  z  ozirom  na  njegov  plačni  razred.  2.  Dokler  se  poškodo- 
vanec zdravi,  naj  plačuje  zanj  bolniška  blagajna  do  enega  leta, 
ne  pa  kakor  doslej,  nezgodna  zavarovalnica.  Bolniške  blagajne 
naj  bi  namreč  plačevale  bolniščino  do  enega  leta,  ne  pa,  kakor 
doslej,  samo  do  20  tednov.  3.  Ce  se  poškodovancu  zmanjša  prido- 
bitna zmožnost  za  manj  nego  za  eno  petino,  naj  bi  se  mu  enkrat 
za  vselej  izplačala  primerna  odpravnina.   4.  Kdor  postane  vsled 

nezgode  za  delo  popolnoma  nezmožen,  naj  vleče  rento  od  sta- 
rostne zavarovalnice.  Nezgodna  zavarovalnica  naj  mu  samo  toliko 
dodaja,  kolikor  je  nezgodna  renta  večja  od  starostne.  5.  Poljedelsko 
strojno  delo  naj  bi  se  izločilo  iz  nezgodnega  zavarovanja.  Nasproti 
temu  pa  zahtevajo  delavski  svet  in  nezgodne  zavarovalnice,  naj 
se  vsi  poljedelski  delavci  zavarujejo  proti  nezgodam.  Dosedanje 
skušnje  so  pokazale,  da  so  delavci  pri  poljedelskih  strojih  mnogo 
več  dobili  za  nezgode,  nego  se  je  zanje  plačalo.  Nezgodne  za- 
varovalnice poudarjajo,  da  ravno  vsied  njih  rastejo  njihovi  deficiti. 
Da  je  ž  njimi  težava,  ni  čuda.  Strojno  delo  traja  pri  poljedelstvu 
samo  kratek  čas;  pri  slamoreznicah  n.  pr.  samo  po  par  ur.  Ali  naj 
za  tako  delo  hodi  gospodar  naznanjat  delavce  in  kako  naj  se 
plačuje  od  njih?  6.  Dozdaj  so  se  pri  stavbnem  obrtu  zavarovali 
samo  delavci,  ki  so  bili  pri  stavbi  sami;  odslej  se  bodo  morali  vsi, 
ki  so  nameščeni  pri  kakem  stavbnem  podjetju. 

Na  ta  način  se  upa,  da  bodo  redni  dohodki  nezgodnih  za- 
varovalnic zadostovali  za  v  bodoče,  in  da  se  bodo  vrhutega  še 
lahko  polagoma  amortizirali  sedanji  deficiti,  ki  so  znašali  koncem 
1. 1902.  38,819.700  K. 

Za  starostno  zavarovanje  bi  se  ustanovila  posebna  državna 
zavarovalnica.  Načelstvo  bi  imenoval  minister  notranjih  reči,  in 
sicer  zastopnike  delavcev  in  delodajavcev  v  enakem  številu,  vrhutega 
strokovnjake  v  higieni,  v  obrtni  in  zavarovalni  tehniki,  zastopnike 
prizadetih  ministrstev  in  vodivnega  uradnika.  Prizive  glede  na 
zavarovanje  bi  reševala  razsodišča,  za  vsako  deželo  vsaj  po  eno, 
iz  treh  članov:  en  sodnik,  po  en  zastopnik  delavcev  in  delodajavcev. 
Zadnja  dva  naj  imenuje  deželni  predsednik  ali  namestnik  za  šest 
let  Pritožbe  glede  na  bolniščino  rešuje  razsodišče  definitivno; 
glede  na  druge  pritožbe  je  dopusten  priziv  na  razsodišče  za  de- 
lavsko zavarovanje,  ki  se  ustanovi  na  Dunaju;  polovica  članov  je 
sodnikov,  polovica  pa  upravnih  uradnikov.  Odločajo  v  senatih  po 
štiri  člane. 

Proti  organizaciji,  kakor  sem  jo  opisal,  ni  bistvenih  ugovorov, 
sklepati  se  sme,  da  bo  povečem  taka  tudi  v  sklenjenem  zakonu. 

Le  eno  točko  naj  omenim,  kjer  se  čuje  ugovor.  V  delavskem, 
v  zavarovalnem  in  industrijskem  svetu  se  je  sprejelo  načelo,  naj 
bo  karenca  za  nezgode  13  tednov  in  ne  eno  leto,  kakor  je  v 
programu;  to  se  pravi:  ponesrečenec  bo  dobival,  ko  se  bo  zdravil, 
13  tednov  podporo  iz  bolniške  blagajne,  ne  pa  eno  leto.  Torej 
bodo  nezgodne  zavarovalnice  bolj  obremenjene  nego  po  programu. 

2.  Kdo  bodi  zavarovan? 

Pri  vladnem  programu  bi  moral  biti  za  bolezen,  onemoglost 
in  starost  zavarovan  vsak  dekivec  ali  delavka,  ki  nima  nad  2400  K 
letnih  dohodkov,  čigar  delo  je  vsaj  toliko  stalno,  da  pri  cnciii 
gospodarju  dela  več  nego  po  tri  dni  na  teden.  Poljedelski  delavci, 
ki  ne  spadajo  pod  poselski  red,  bi  tudi  ne  bili  zavarovani.  Za 
mornarje  se  namerava  ustanoviti  posebna  zavarovalnica.  Posli 
naj  bi  se  v  bolniških  blagajnah  samo  delno  zavarovali,  da  bi  ne 
dobivali  nobene  bolniščine,  marveč  samo  zdravniško  pomoč,  zdra- 
vila in  pogrebni  prispevek.  Za  starostno  zavarovanje  se  zahteva 
dovršeno  16.  in  neprekoračeno  60.  leto.  Ob  u velja vljenju  zakona 
nadšestdesetletne  osebe  ne  bi  bile  deležne  starostnega  zavarovanja; 
ravnotako  ne  tisti,  kateri  bi  šele  po  60.  letu  vstopil  V  kako  tako 
delo,  kjer  velja  sicer  zavarovalna  dolžnost. 

Te  določbe  se  bodo  morale  znatno  izpopolniti:  Na  vsak 
način  se  morajo  priklopiti  obligatornemu  zavarovanju  takozvani 
domači  delavci,  ki  delajo  v  trajnem  delavskem  razmerju  za  delo- 
dajavca  v  svojih  stanovanjih;  ravnotako  se  bo  moralo  določiti,  da 
spadajo  vajenci  nujno  k  zavarovanju  podvrženim  osebam.  Tudi 
za  nestalne  delavce,  dninarje,  ki  so  zdaj  tu,  zdaj  tam,  bo  treba 
poskrbeti,  v  kolikor  se  temu  ne  protivijo  tehniško  nepremostljive 
težkoče.  Poljedelski  in  gozdni  delavci  morajo  vsi  med  zavarovance. 
To  ni  samo  v  njihovo  korist,  marveč  tudi  kmetom.  Že  zdaj  manjka 
delavcev;  če  bodo  razmere  po  obrtnih  podjetjih  vsled  starostne 
preskrbnine  še  ugodnejše,  bo  seveda  v  tem  oziru  mnogo  slabše. 
Ugodnosti,  ki  jih  ima  obrtni  delavec,  naj  dobi  tudi  poljedelski, 
ker  se  državni  prispevki  zajemljejo  iz  davkov,  katere  plačujejo 
tudi  kmetje.  Po  kmetih  je  pa  mnogo  malih  posestnikov,  ki  hodijo 
v  dnino;  ti  so  nekoliko  samostojni  kmetovalci,  nekoUko  delavci. 
Poljedelske  korporacije  zahtevajo,  naj  se  tudi  ti,  če  vsaj  tri  mesece 
na  leto  delajo  drugim,  zavarujejo  za  starost.  Dalje  pravijo,  naj 
se  za  bolezen  zavarujejo  vsi  poljedelski  in  gozdni  delavci  s  posli 
vred,  in  sicer  kot  polnopravni  zavarovanci.  V  tem  oziru  se  zlagajo 
tudi  z  drugimi  korporacijami,  ki  vse  vprek  zametavajo  v  programu 
označeno  delno  bolniško  zavarovanje.  S  poljedelskega  stališča  se 
odklanja  splošno  nezgodno  zavarovanje  in  se  zahteva,  naj  se 
samo  delavci  pri  nevarnih  strojih  zavarujejo  proti  nezgodam. 
Poljedelski  svet  zahteva  tudi,  naj  se  bolniško  zavarovanje  za 
kmečke  posle  in  delavce  organizuje  v  posebnih  zavodih. 

Skoraj  gotovo  bo  državna  zbornica  nastavila  spodnjo  mejo 
za  zavarovance  s  14.  leti  in  bo  zvišala  mejo  letnih  dohodkov  na 
3600  K.  Zavarovanje  se  bo  vsied  tega  zelo  raztegnilo.  Po  javnih 
statistiških  podatkih  je  bilo  zdaj  v  bolniških  blagajnah  povprek 
po  2,131.474  oseb  zavarovanih.  Število  se  bo  odslej  več  nego 
podvojilo. 

3.  FinanCni  naCrtJ 

A  Bolniške  blagajne.  Zavarovanec  dobi  do  enega  leta  v 
slučaju  bolezni  60^lo  svoje  plače  po  plačnem  razredu,  ki  spada 
vanj;  vrhutega  zdravnika  in  zdravila.  Ce  umrje,  se  izplača  zanj 
30kratni  znesek  njegove  dnevne  bolniSčine  za  pogreb.  Tedenski 
prispevek,  ki  se  mora  potemtakem  od  zavarovanca  zahtevati,  se 
izračuna  tako-le:  Denimo,  da  je  bolniSčina  K,  m  morbilitetna  šte- 
vilka, ki  označuje,  koliko  dni  povprek  pride  bolezni  na  enega  za- 
varovanca na  leto ;  potem  je  letna  potrebščina  za  bolniščino  =  mK, 

Pogrebnina  znaša  30K;  s  bodi  mortalitetna  številka,  ki  po- 

menja,  koliko  jih  na  leto  med  100  zavarovanci  umrje,  potemtakem 

5  X  SOK 
znaša  potrebščina  za  pogrebnino      -.^      ;  s  se  je  izkazal  (po 

statistiki  v  letih  1890—1902)  096  ali  okroglo  1;  torej  znaša  po- 
trebščina za  pogrebnino  O' 5 K  na  leto. 

Zdravniški  stroški  in  zdravila  so  znašali  za  zavarovano 
osebo  povprek  4 '56  K;  ker  bo  odslej  treba  zdraviti  do  enega 
leta  in  ne  samo  20  tednov,  zvišuje  vladni  načrt  to  številko  na  5  K. 

Upravni  stroški  so  znašali  za  osebo  povprek  po  1*82  K, 
razmeroma  IS^/o  vseh  skupnih  stroškov.  Res,  da  upravni  stroški 
vedno  rastejo,  toda  odslej  bo  vodivnega  uradnika  bolniškim  bla- 
gajnam vedno  plačevala  dfžavna  starostna  zavarovalnica  in  vrhu- 
tega odpadejo  male  bolniške  blagajne;  zato  se  sme  pričakovati, 
da  bo  zadostovalo  15  o/o! 

Državni  program  določa,  naj  vsaka  bolniška  blagajna  nabere 
rezervni  zaklad,  ki  naj  znaša  letne  stroške,  proračunjene  povprečno 
po  zadnjih  treh  letih.  Zato  naj  bi  se  priračunalo  potrebščini  5o/o. 
Z  zneskom  za  upravne  stroške  bi  torej  znašal  prirastek  k  po- 
trebščini za  bolniščino  in  pogrebnino  20^  I  o. 

Morbilitetna  številka  (m)  znaša  po  statistiki  iz  imenovanih 
let  s  podporami  porodnicam  vred  8  58.  Ker  se  ima  odslej  plačevati 

1  Tu  podajem  natančnejše  račune  o  bolniški  podpori,  da  morejo  iz 
njih  dobiti  tudi  razna  podporna  društva  računsko  podlago  za  podpore. 

bolniSana  za  celo  leto,  se  zviša  m  na  10.  Po  teh  podatkih  si  ' 
vsakdo  lahko  izračuna,  koliko  znaša  potrebščina  za  posamezen 
plačilni  razred.  Vzemimo  prvi  plačilni  razred  do  240  K;  bolniščina 
K  (60  o/o  dnevne  plače)  znaša  40  vin.  na  dan ;  potemtakem  znaša 
mK^K;  pogrebnina  0'3K  =  012  vin.  4i2  je  treba  prišteti  5 K 
za  zdravnika  in  zdravila  in  20  o/o  cele  vsote  za  upravne  stroške 
in  rezervni  zaklad  (1*82  K);  torej  skupno  10*94  K;  na  teden  (:52) 
21  vin.  Vladni  program  pridevlje  še  en  vinar.  Po  njem  bi  se  pla- 
čevalo v  prvem  plačilnem  razredu  21  vin.  (6  i  o/o  tedenske  plače), 
v  drugem  32  (4-4 o/o),  v  tretjem  42  (3*5 o/o),  v  četrtem  62  (3-20/o), 
v  petem  88  (2 '9  o/o)  in  v  šestem  112  (2-70/o).  Temu  računu  samo 
pripominjam,  da  se  mi  zdi  m  nekoliko  premajhen;  morbiliteta  vedno 
raste  in  to  se  premalo  vpošteva  zlasti  v  Avstriji,  kjer  je  mnogo 
mlade  industrije  in  zato  tudi  mnogo  čvrstih,  ravnokar  iz  kmetov 
došlih  delavskih  sil.  Bivanje  po  mestih  in  obrtnih  središčih  znatno 
oslabi  zdravje.  Tudi  s  se  mi  vidi  prenizek.  Umrljivost  bo  že  zato 
večja,  ker  bodo  bolniške  blagajne  imele  bolnike  celo  leto  v  breme. 
Jetika  je  itak  pri  delavcih  najnavadnejša  bolezen;  ta  se  pa  vedno 
vleče  nad  20  tednov.  Tudi  5  K  za  zdravnika  in  zdravila  utegne 
biti  kmalu  premalo.  Drugače  je  račun  popolnoma  pravilen.  Ker  pa 
program  tedenske  prispevke  zvišuje  nad  vsoto,  ki  bi  se  dobila  po 
čistem  računu,  smemo  upati,  da  bodo  za  nekaj  časa  preračunani 
prispevki  gotovo  zadostovali. 

B.  Nezgodno  zavarovanje.  Poškodovanec,  ki  je  postal  za 
delo  popolnoma  nezmožen,  dobiva  od  nezgodne  zavarovalnice  po 
sedanjem  zakonu  60 o/o  svoje  letne  plače;  po  novem  ima  dobiti 
300  X  bolniščina  po  svojem  plačnem  razredu;  potemtakem  v  prvem 
razredu  120  K,  v  drugem  240,  v  tretjem  360,  v  četrtem  600,  v 
petem  900  in  v  šestem  1200  K.  Doslej*  se  je  plačevalo  tako -le: 
Pri  vsaki  nezgodni  zavarovalnici  so  se  razdelila  podjetja  po  ne- 
varnostnem odstotku,  ki  velja  za  ondotne  r&zmere.  Tako  se  n.  pr.  pri 
porcelanskih  tvornicah  splošno  računa  4o/o  nevarnosti,  pri  steklar- 
niah  90/o,  v  kamnolomih  870/o,  pri  tesarjih  730/o.  Od  1.  januarja  1900 
je  določeno,  da  vsako  podjetje  za  /f  izplačane  plače  pri  100  o/o  ne- 
varnosti plača  na  leto  na  Dunaju  in  v  Pragi  7 '81  K,  v  Solnogradu 
670,  v  Gradcu  567,  v  Brnu  6i0,  v  Trstu  602,  v  Lvovem  7i0K. 

Denimo,  da  je  ta  temeljna  številka  g,  nevarnostni  odstotek  /?, 
potem  je  zdaj  plačeval  podjetnik  na  leto  ^  ;  tako  torej  na  Du- 
naju in  v  Pragi  v  25  nevarnostnem  odstotku    ^--|^  ^    =  1*95  K 

od  vsakih  100  K.  Odslej  pa  ne  bo  plačeval  več  od  kolektivne 
vsote,  marveč  individualno  glede  na  plačne  vrste.  V  prvi  vrsti 
znaša  letna  renta  200  K;  torej  letni  prispevek  =    ^^    ali  na  teden 

m^9b  ^'^*^  ^^  računa  z  okroglo  50  tedni)  =  ^^^ .  Razmerje  rent 
je  z  ozirom  na  plačne  vrste  v  tem -le  razmerju:  1,  2,  3,  5,  772, 
10;  na  teden  se  bo  torej  plačevalo  v  prvem  razredu  ^^,  v  dru- 
gem   J^,   v  tretjem  -^^  ,  v  četrtem  ^f  ,   v  petem    ^,  v 

šestem  ^^^ .  Na  ta  način  se  bodo  vplačila  mnogo  bolj  prilagodila 
dejanskim  potrebam,  in  kakor  smo  že  rekli,  bo  to  gotovo  dobro 
vplivalo  na  flnančne  razmere  nezgodnih  zavarovalnic. 

C.  Starostna  zavarovalnica.  Po  vladnem  programu,  kise 
v  tej  točki  gotovo  ne  bo  znatno  izpremenil,  bo  imel  pravico  do  inva- 
lidne rente  vsak,  kdor  je  bil  vsaj  20  tednov  zavarovan  in  je  postal  za 
delo  popolnoma  nezmožen.  Važno  je,  da  se  nezmožnost  za  delo 
meri  po  razmerah,  da  se  torej  v  nekem  zmislu  daje  preskrbnina 
v  slučaju  poklicne  nezmožnosti  za  delo.  V  §  84.  vladnega  pro- 
grama stoji  namreč:  »Nezmožen  (invaliden)  je  tisti,  kateri  zavoljo 
starosti,  bolezni  ali  betežnosti  ni  sposoben,  da  bi  si  z  delom,  pri- 
mernim svojim  silam  in  zmožnostim,  ki  se  morejo  glede  na  nje- 
govo izobrazbo  in  dosedanji  poklic  od  njega  pričakovati,  prislužil 
eno  tretjino  tega,  kar  telesno  in  duševno  zdravi  ljudje  te  vrste  z 
enako  izobrazbo  v  dotičnem  kraju  po  navadi  z  delom  zaslužijo.« 
Kdor  doseže  65.  leto,  dobi  starostno  rento,  ki  je  ravno  tolika  kakor 
invalidna.  Za  starostno  rento  mora  biti  zavarovan  vsaj  1200  tednov; 
torej  če  se  šteje,  da  posamnik  na  leto  plačuje  40  tednov  zavaro- 
valnine, mora  biti  za  starostno  rento  zavarovan  30  let.  Za  osebe,  ki 
so  ob  ustanovitvi  starostne  zavarovalnice  že  prekoračile  35.  leto,  se 
poiajša  ta  karenca  toliko,  da  znaša  vsaj  20  tednov,  to  se  pravi:  za 
starost  se  bodo  lahko  zavarovali  vsi,  ki  še  niso  prekoračili  60.  leta. 

Invalidna  in  starostna  renta  se  bosta  odmerjali  po  plačilnih 
razredih,  in  sicer  znaša  temeljni  znesek  v  prvem  120  K,  v  drugem 
150,  v  tretjem  180,  v  četrtem  210,  v  petem  240,  v  šestem  270  K; 
vrhutega  dobi  še  vsak  na  leto  dve  desetini  vseh  doneskov,  kar 
jih  je  vplačal  v  zavarovalnico.  Ce  je  bil  kdo  v  več  plačnih  raz- 
redih, se  mu  bo  temeljni  znesek  preračunal  povprečno.  Ko  zavaro- 
vanec umrje,  dobi  vdova  odpravnino  v  znesku  letnega  temeljnega 
zneska.  Vsak  otrok  dobi  pod  15  leti  pol  temeljnega  zneska;  vendar 
ne  sme  vsota,  ki  jo  prejmejo  vdova  in  otroci,  presegati  trojnega 

temeljnega  zneska.  Splošno  se  zahteva,  naj  bi  se  otrokom  dala 
odpravnina  do  16.  leta  in  naj  bi  je  bili  deležni  tudi  nezakonski 
otroci  po  očetu  in  materi.  Dvojna  sirota  dobi  cel  temeljni  znesek. 
Ce  se  ne  izrabi  trojni  temeljni  znesek-  za  vdovo  in  sirote,  dobe 
en  temeljni  znesek  umrlega  zavarovanca  stariši,  če  teh  ni,  stari  oče 
in  stara  mati,  če  teh  ni,  bratje,  oziroma  nečaki  in  nečakinje  pod 
15  leti,  če  je  prej  skrbel  zanje.  Zavarovana  ženska,  ki  se  omoži, 
dobi  polovico  vplačanih  prispevkov  povrnjenih. 

Stroški  za  starostno  zavarovanje  bi  se  tako^le  pokrili:  K 
vsaki  renti  prispeva  država  290  K  na  leto;  vrhutega  da  za  upravo 
po  2  milijona  kron  na  leto.  Ostali  stroški  se  pokrijejo  s  prispevki, 
ki  jih  pol  plačajo  delavci,  pol  delodajavci. 

Račun  je  jako  težaven,  ker  se  more  naslanjati  samo  na  pro- 
blematične podatke.  Invaliditetna  dozdevnost,  to  je  dozdevnost 
neke  x  letne  osebe,  da  bo  tekom  enega  leta  za  leto  nezmožna,  se 
je  sprejela  po  Zimmermannovih  številkah,  ki  jo  je  preračunal  glede 
na  uradnike  in  uslužbence  nemških  železnic  (izvzemši  vozno  osobje). 
Dozdevnost  umrljivosti,  to  je  dozdevnost  neke  x letne  osebe,  da 
bo  tekom  enega  leta  v  aktivnem  stanju  umrla,  se  je  preračunala 
na  podlagi  splošne  umrljivosti,  vpoštevaje  umrljivost  invalidnih 
oseb.  Obrestna  mera,  po  kateri  se  bodo  obrestovali  zavarovalni 
prispevki,  se  je  določila  s  4o/o.  Pomnoževalni  faktor,  to  je  kvocient 
geometriSke  progresije,  ki  jo  tvori  leto  za  letom  število  zavarovancev, 
se  je  vzel  po  nemški  statistiki  1,013.942.  Glede  na  to,  kako  se  bodo 
zavarovanci  razdelili  po  posamnih  letih,  se  je  sprejelo  načelo,  da 
ostane  število  oseb  enega  leta  relativno  stalno.  Razdelitev  se  je 
vzela  iz  nemške  statistike  dne  14.  junija  1895.  Na  tej  podlagi  se  je 
izračunalo,  koliko  morajo  znašati  prispevki  zavarovancev.  Ti  računi 
so  preobširni,  da  bi  jih  tu  razvijal.  Naj  povem  samo  končne  re- 
zultate: V  prvem  piačnem  razredu  bi  plačala  delavec  in  delo- 
dajavec  po  10  vin.  na  teden,  v  drugem  po  20,  v  tretjem  po  30. 
v  četrtem  po  40,  v  petem  po  50  in  v  šestem  po  60  vinarjev. 
Pri  tem  se  je  za  upravo  računalo  lO^/o  od  zavarovalnega  pri- 
spevka in  še  povprek  7  o/o  varnostne  doklade.  Po  sedanjih  računih 
se  upa,  da  bo  na  leto  4  ^U  milijona  kron  preostajalo  in  da  se  bo 
vsledtega  zavarovalnica  od  prvega  začetka  postavila  na  trdno 
podlago.  Ves  morebitni  dobiček  pride  seveda  samo  zavarovancem 
v  prid.  Država  bo  po  sedanjih  proračunih  plačevala  za  starostno 
zavarovanje  po  tridesetem  letu  njegovega  obstoja  nad  38  milijonov 
kron,  ki  bi  se  zvišalo  na  okroglo  43  milijonov  kron. 

Č  Prostovoljno  zavarovanje.  Po  vladnem  programu 
se  smejo  prostovoljno  zavarovati  samostojni  podjetniki,  ki  nimajo 
več  nego  dva  delavca,  domači  in  nestalni  delavci,  obrtniki,  ki 
večinoma  delajo  na  račun  drugih  podjetnikov,  poljedelski  in  gozdni 
delavci,  —  vsi  ti,  če  ne  znašajo  njihovi  dohodki  nad  3600  K  in 
če  niso  nad  35  let  stari;  prostovoljno  tudi  lahko  nadaljujejo  za- 
varovanje vsi,  ki  so  vsaj  100  tednov  že  plačali  zavarovalnino, 
četudi  po  zakonu  ne  spadajo  več  med  zavarovance.  To  se  sme 
tudi  vzdržati,  če  je  zavarovanec  izvun  naše  države.  V  vseh  teh 
slučajih  se  pa  štejeta  glede  na  karenco  dva  tedna  za  eden.  Pri  ti 
priliki  naj  dostavimo,  da  znaša  karenca  za  zavarovanje  odprav- 
nin po  umrlem  zavarovancu  40  tednov.  —  Pod  prostovoljno  za- 
varovanje bi  se  pač  lahko  spravili  tudi  kmetje,  toda  ta  reč  se 
lepše  bere,  nego  je  v  resnici.  Prostovoljnega  zavarovanja  se  loti  le 
malokdo,  kakor  nas  uče  izkušnje  pri  bolniškem  in  nezgodnem 
zavarovanju.  Pomen  imajo  te  določbe  samo  za  tiste,  kateri  so 
iz  delavcev  postali  samostojni  podjetniki,  da  se  jim  ne  izgubi, 
kar  so  prej  kot  delavci  vplačali. 

D.  Železniški  uslužbenci.  Za  železnice  ostanejo  do- 
sedanje nezgodne  zavarovalnice  po  zakonu  dne  28.  decembra  1887; 
d.  z.  št.  1  ex  1888;  pri  njih  se  morajo  zavarovati  tudi  vsi  pisarniški 
uradniki  in  delavci  in  vsi  državni  uslužbenci,  ki  imajo  svoj  posel 
po  železnicah.  Za  starostno  preskrbnino  se  pustijo  za  železnice 
in  za  javnopravne  korporacije  posebni  zavodi,  če  pri  njih  zava- 
rovanci niso  na  slabšem,  nego  pri  državni  zavarovalnici. 

E,  Bratovske  skladnice.  Dozdaj  dobivajo  zavarovanci 
pri  bratovskih  skladnicah  bolniščino,  zdravnika  in  zdravila  in  pre- 
skrbnino za  starost  in  onemoglost,  najmanj  po  200  K  na  leto; 
preskrbnino  imajo  tudi  vdove  in  sirote.  Odslej  se  bodo  smele  za 
bolniško  zavarovanje  v  zmislu  novega  zakona  ustanoviti  posebne 
prometne  bolniške  blagajne,  če  bodo  imele  vsaj  300  članov.  Pro- 
gram sicer  dovoljuje  zanje  tudi  manjše  število,  toda  tega  zbornica 
brez  dvojbe  ne  bo  potrdila.  Ce  ne  bo  take  blagajne,  bodo  morali 
rudarji  pristopiti  k  okrajnim.  Dalje  se  uvede  za  vse  osebe,  ki 
spadajo  pod  rudarski  zakon,  prisilno  nezgodno  zavarovanje.  Po 
vladnem  programu  naj  bi  spadale  k  sedanjim  nezgodnim  zavaro- 
valnicam, toda  to  pojde  težko,  ker  se  jih  branijo  zavarovalnice 
zavoljo  ogromne  nevarnosti,  ki  je  združena  z  njihovim  delom, 
pa  tudi  rudarski  podjetniki,  ki  nočejo  postati  soodgovorni  za  pri- 
manjkljaj, ki  se  je  pri  teh  zavarovalnicah  nagromadil  brez  njihove 

krivde.  Zato  ne  pojde  drugače,  nego  da  se  za  rudarje  osnuje  eden 
ali  več  nezgodnih  zavarovalnih  zavodov,  seveda  v  zmislu  novega 
zakona.  —  Glede  na  starostno  zavarovanje  pa  sedaj  prevladuje 
misel,  naj  se  bratovske  skladnice  puste,  ker  imajo  zavarovanje 
vdov  in  sirot  in  bi  bili  potemtakem  na  slabšem,  ko  bi  se  razdružilc. 
Delavci  so  pa  bratovskim  skladnicam  nasprotni,  ker  jim  ovirajo 
prosto  preseljevanje.  To  bo  treba  premostiti.  Najprej  bo  potrebno 
sanirati  bratovske  skladnice,  katerih  mnogo  tiči  v  velikem  deficita 
Zvršilo  se  bo  to  brez  težav,  ker  bo  odslej  rudar  zavarovan  za 
nezgode,  in  ker  bo  država  skladnici  prispevala  290  K  za  vsakega 
invalida.  Prosto  preseljevanje  se  pa  vsaj  deloma  lahko  s  tem  za- 
jamči,  da  se  za  vse  bratovske  skladnice  ustanovi  ena  provizijska 
zavarovalnica.  Seveda  ne  more  rudar  brez  svoje  škode  prestopiti 
k  drugemu  delu.  Na  vsak  način  bo  pa  treba  vsled  izpremenjenih 
razmer  novega  zakona  o  bratovskih  skladnicah,  ki  se  bo  moral 
rešiti  obenem  z  novim  zavarovalnim  zakonom. 

Priznajmo  z  veseljem,  da  se  je  naša  industrija  že  sprijaznila 
s  tem,  da  bo  morala  šteti  za  starostno  zavarovanje.  Na  drugi 
strani  pa  moramo  tudi  poudariti,  da  so  socialnodemokraški  de- 
lavski zastopniki  že  večkrat  javno  izjavili,  da  so  pripravljeni 
podpirati  male  kmete  in  obrtnike  v  tem  vprašanju.  Iz  članka  je 
razvidno,  da  se  zavarovanje  teh  slojev  ne  more  priklopiti  delav- 
skemu, ker  to  sloni  vse  na  bolniških  blagajnah  in  je  zvezano  z 
nezgodnimi  zavarovalnicami.  Razvidno  je  pa  tudi,  da  je  finančna 
podlaga  trdna  in  da  torej  delavsko  zavarovanje  ne  potrebuje 
nobenih  novih  darov,  nego  kar  jih  že  zagotavlja  načrt  Dr.  Luegcr 
je,  kakor  je  znano,  predlagal,  naj  da  država  ob  cesarjevem  jubi- 
leju 100  milijonov  kron  za  splošno  starostno  zavarovanje.  Ta 
vsota  naj  se  po  moji  sodbi  določi  kot  državni  prispevek  za  za- 
varovanje kmetov  in  obrtnikov.  Pesimisti  sodijo  črno  o  sedanjem 
državnem  zboru.  Temu  nasproti  pravim,  da  je  že  zdaj  ljudski 
parlament  pokazal  v  važnih  vprašanjih  več  zmisla  in  sposobnosti 
za  delo,  nego  prejšnji  v  najboljši  dobi.  Čaka  ga  pa  še  najvažnejša 
naloga:  izvesti  ljudsko  zavarovanje.  Prepričan  sem,  da  bo  tudi  ti 
nalogi  kos  in  da  bo  ljudstvo  v  njem  dobilo  najlepše  pojasnilo, 
kakšnega  pomena  je  zanj  splošna  volivna  pravica. 

Slovenski  narod,  njegova  inteli- 
genca in  dijaštvo. 

(Hazvo)  od  L  1848.) 

Jos.  Puntar  (Gradec). 
(Dalje.) 

V  zadnjem  zvezku  smo  narisali  splošno  kulturno-razvojno 
sliko  slovenskega  naroda  od  1. 1848.  Dodajmo  sedaj  takoj  še  sliko 
o  razvoju  dijaštva  v  istih  dobah. 

Prva  doba  1848—1890.  -  Do  L  1870.  se  zbira  slovenska 
akadeAiična  mladež  okrog  ravno  nastalih  narodnih  društev,  kjer 
se  druži  tudi  probujena  slovenska  in  druga  slovanska  inteligenca. 
Središče  študija  sta  Dunaj  in  Gradec.  V  Gradcu  prevladuje  štajerski 
element,  na  Dunaju  kranjski.  Značaj  neakademičnih,  pozneje  tudi 
skupnih  akademičnih  društev  je  označen  v  namenu:  boj  za  poli- 
.tične  pravice,  zlasti  jezikovne,  gojitev  vseslovanske,  jugoslovanske 
in  vseslovenske  ideje.  Hrvatje  in  Slovenci  so  bili  od  nekdaj  so- 
bojevniki, dočim  so  severni  Slovani  hodili  kaj  radi  svoja  pota. 
Tako  se  tudi  zdaj  shajajo  in  navdušujejo  v  istih  društvih.  Vsled- 
tega  pa  dobe  več  splošno  -  slovanskega  kakor  le  slovenskega 
značaja. 

R  različne  težnje  in  koristi  poedinih  slovanskih  rodov  so 
silnejše  nego  navdušenje  za  vseslovanstvo,  ki  je  v  tej  dobi  le 
fikcija  brez  realne  podlage.  Naravno,  da  se  okrog  leta  1870. 
pojavijo  samoslovenska  akademična  društva:  na 
Dunaju  »Slovenija«  (1869)  in  v  Gradcu  »Triglav«  (1873).  Prejšnja 
društva  imajo  namen,  da  seznanjajo  inteligenco  s  slovanskim  slov- 
stvom, dajo  članom  priliko  izuriti  se  v  govorništvu,  pesništvu  in 
nuditi  družabno-zabavnega  življenja.  Z  nastopom  samoslovenskih 
društev  preide  zanimanje  na  domače  slovstvo,  goji  se  zlasti  pes- 
ništvo in  govorništvo,  vseslovanski  duh  se  kaže  v  skupnih  za- 
bavnih prireditvah:  veselicah,  sijajnih  plesih,  »besedah«,  slavljenju 
slovenskih  literatov-veljakov  itd.  Graški  »Triglav«  prireja  večkrat 
celo  izlete  v  bližnje  domače  kraje,  da  tako  ohrani  zvezo  z  do- 
movino, a  ti  izleti  so  bolj  poseti  vrlih  rodoljubov,  njih  gospa  in 
dičnih  hčerk.  Višek  »narodnega  dela«  je  delo  za  družbo  sv.  Cirila 
in  Metoda.  Za  to  družbo  se  napravljajo  plesi,  veselice  in  druge 

zabave.  Tudi  prvo  akad.  ferialno  društvo  »Sava«  ima  le  namen, 
da  goji  v  počitnicah  družabno  življenje  med  dijaki. 

Važen  pojav  so  dijaški  »tabori«.  Prvi  se  vrši  leta  1867., 
torej  še  v  dobi  vseslovanske  in'  jugoslovanske  ideje,  in  sicer  v 
Ljubljani.  Drugi  mu  sledi  leta  1869.^  ki  ima  vseslovensko  lice, 
kaže  se  pa  tudi  prav  jasno  mišljenje  in  stremljenje  večine  tedanjega 
dijaštva.  Na  dnevnem  redu  je  namreč  razgovor  o  »slovenski 
omladini«,  ki  naj  bi  se  ustanovila  kot  liberalna  stranka, 
dalje  o  slovenskem  vseučilišču,  zlasti  pa  je  zanimiva  točka:  »Ali 
je  vpliv  duhovščine  na  slovensko  politiko  in  literaturo  narodu 
koristen  ali  ne?«  Navzočih  dijakov  je  okrog  100.  Za  značaj  tega 
shoda  je  tudi  zanimivo  dejstvo,  da  je  hotelo  dijaštvo  prirediti 
demonstracijo  v  čast  Trubarju,  Bohoriču  in  Dalmatinu.  Opomnim, 
da  je  ravno  tedaj  v  Avstriji  triumfiral  liberalizem:  odpravil  se  je 
konkordat,  vzprejele  tri  glasovite  konfesionalne  postave.  Čas  torej 
»protirimskega«  gibanja!  Tretji  shod  (1887.  1.)  se  istotako  vrši  v 
Ljubljani  v  enakem  duhu  kot  drugi. 

Za  razvoj  slovenskega  dijaštva  je  posebne  važnosti  stik  s 
češkim  dijaštvo  m.  2e  okrog  leta  1860.  pride  nekaj  Slovencev 
na  praško  tehniko,  v  večjem  številu  pridejo  v  Prago  šele  leta  1885. 
Od  tega  časa  moremo  zaznamovati  v  slovenskem 
dijaštvu  nov  duh,  nov  tok:  radikalno-narodni,  a 
tudi  radikalno-protiverski.  Tisti  čas  je  mladočeška  stranka 
slavila  zmagoslavje  nad  staročeško  in  njen  narodno-radikalni  pro- 
gram je  moral  vplivati  tudi  na  Slovence.  Ce  spomnim,  da  se  ta 
čas  pojavlja  tudi  pri  nas  »mladoslovensko«  —  liberalno  gibanje 
med  inteligenco,  nam  je  novi  tok  od  severa  še  bolj  umljiv.  Svo- 
bodomiselstvo  Masarijka  in  požrtvovalno  delo  in  zanimanje  Jana 
Lega  za  dijaštvo  tudi  ni  malega  pomena.  To  pričajo  zlasti  prvi 
letniki  »Rimskega  Katolika«.  Ta  češki  vpliv  se  pokaže  posebno  v 
drugi  dobi  po  letu  1890. 

V  tej  dobi  je  bilo  za  akademično  mladino  kaj  lahko,  ko  se 
je  poprijela  le  zabavno-družabnega  »dela«,  zlasti  ko  je  hotela 
povsod  in  pri  vsaki  priliki  pokazati  svoje  narodno  navdušenje.  To 
delo  je  jako  lahko,  a  vendar  velikega  »narodnega«  pomena;  prilike 
dovolj  za  navduševavne  napitnice,  slavnostne  govore  in  poročila 
—  v  časnikih.  R  s  tem  je  v  jako  tesni  zvezi  tudi  dekadenca 
slovenske  akademične  mladine,  živeče  v  velikih 
mestih,  kjer  je  vedno  dovolj  najrazličnejših  zabav. 
In  res  narašča  proti  letu  1890.  propadanje  pravega  akademičnega 

življenja,  ki  zahteva  obilo  resnosti  in  truda  —  za  bodoči  poklic. 
Zabava  in  zunanje  navdušenje  posebno  pa  športi  —  sabljanje  — 
in  drugo  posnemanje  nemških  burševskih  razvad  se  vgnezdi  v 
slovenskih  akademičnih  društvih.  Kako  daleč  je  dospela  tedaj 
slovenska  akademična  mladina,  kaže  posebno  slučaj  v  Gradcu, 
ko  je  bil  precejšen  del  »Triglava«  celo  nezadovoljen  s  premajhno  (!) 
agresivnostjo  društva,  oziroma  članov  proti  nemškim  buršem  ter 
si  ustanovil  svoje  novo  društvo  »Ilirija«  po  vzoru  burševskih 
društev.  Neštete  kontrahaže  in  druge  neprilike  so  ji  kmalu  skraj- 
šale neslavno  življenje.  Umevno  je,  da  pri  takih  razmerah  resno 
delo  nikakor  ni  mogoče.  Prejalislej  bi  se  morala  pojaviti  reakcija 
in  prerojenje  slovenske  akademične  mladine. 

Narodna  in  svobodna  ideja  navdušujeta  torej  tudi  dijaštvo; 
v  prvi  polovici  je  v  ospredju  slovanska  in  jugoslovanska  misel, 
potem  pa  vseslovenska.  Obenem  ž  njo  se  enako  poudarja  takoj 
ob  začetku  svobodna  misel,  ki  proti  letu  1890.  preglasuje  narodno. 
Narodna  ideja  slavi  zmagoslavje,  a  manjka  ji  prave  vsebine,  je 
le  deklamacija.  Središče  je  zunaj,  ki  kaže  v  vsem  bolj  radikalno 
smer,  dokler  ga  ne  prekosi  vpliv  iz  Prage. 

Celoten  razvoj  v  tej  dobi  kaže  smer  od  zgoraj  doli: 
vsemu  dijaškemu  gibanju  daje  pravec  akademična  mladež,  ki 
vpliva  tudi  na  dijaštvo  na  srednjih  šolah.  Prijateljsko  občevanje 
s  srednješolsko  mladežjo  za  akademično  mladino  nima  posebne 
važnosti:  oba  dela  živita  vsak  zase  brez  ožjega  stika. 
Nemškemu  vplivu  se  v  drugi  polovici  pridruži  češki  in  oni  iz 
domovine.  Društva  imajo  literarno-zabavni  značaj,  narodno  delo 
pa  teoretično  lice,  v  načelnem  oziru  stoje  na  naprednem  stališču, 
kar  pa  ne  izključuje  možnosti,  da  ne  bi  vstopali  tudi  drugače 
misleči.  Pomanjkanje  jasnosti  v  enotnem  naziranju  in  enotnem 
določnem  programu  ter  žalostne  razmere  med  dijaštvom  povzro- 
čijo notranje  boje,  ki  so  večalimanj  osebni,  krijejo  pa  —  načelno 
razliko.  Slovenski  dijak  je  sprva  idealist,  panslavist,  svobodomislec 
in  navdušen  narodnjak,  literat-poet,  pozneje  pa  dekadent:  naturaiist 
in  cinik,  kavalir  in  »frakar«.  Znak  vsej  dobi  daje:  nejasnost  v 
pojmih  in  »sloga«,  vse  pa  kaže,  da  se  bliža  kriza  med  tradicijami 
in  novim  gibanjem.  Okrog  leta  1890.  se  pojavi  odpor  proti  vlada- 
jočim razmeram,  in  sicer  v  dveh  smereh,  iz  Prage  in  iz  domo- 
vine: na  eni  strani  Masarijkov,  na  drugi  Mahničev  vpliv. 

Z  bojem  reakcije  s  tradicijami  prične  druga  doba:  doba  secesij, 
ki  traja  do  1. 1908. 

Katoliška  secesija. 

Ta  secesija  ima  svoje  vire  še  pred  letom  1890.,  ko  je  »Rimski 
Katolik«  vzbudil  med  srednješolskim  dijaštvom  obilo  zanimanja  za 
versko  misel.  Odločni  in  brezobzirni  njegov  nastop,  j.asni  nazori 
in  pojmi  pridobivajo  vedno  večji  krog  somišljenikov.  Sveže  gibanje 
preide  z  mladimi  močmi  tudi  v  vseučiliška  mesta,  kar  povzroči 
najprej  boje  v  obstoječih  akademičnih  društvih,  nato  pa  izstop  in 
ustanovitev  katoliškega  akademičnega  društva  »Danica«  na  Dunaju 
(1894)  in  »Zarja«  v  Gradcu  (1900). 

Nova  struja  postavi  —  mala  sicer  po  številu  —  nasproti 
liberalnemu  dijaštvusvoj  program,  ki  poudarja  zlasti  versko  misel, 
obenem  pa  resno  delo  za  bodoči  poklic  in  praktično  delo  med 
slovenskim  ljudstvom.  Poudarja  vedno  potrebo  socialnega  dela, 
narodnosti  pa  priznava  naravno  in  etično  važnost,  zavrača  pa 
»absolutno  narodnost«,  ker  absolutno  je  le  eno  —  Bog.  S  tem 
je  zarisana  teorija  in  praktično  delo  nove  struje.  V  svesti  si,  da 
more  zmagati  le  tedaj,  ako  se  njenih  idej  oprime  vse  slovensko 
dijaštvo,  ali  vsaj  večina  srednješolskega,  posveča  vso  svojo  po- 
zornost na  vzgojo  srednješolskega  dijaštva,  s  katerim  stopi  v 
posredno  in  neposredno  zvezo.  Kako  resno  si  takoj  v  začetku 
misli  svoj  položaj  in  nalogo,  priča  glasilo  »Zora«,  ki  precej  časa 
ostane  edini  od  visokošolcev  urejevani  vsedijaški  slovenski  list 
Tem  potom  se  razširijo  kaj  kmalu  nove  ideje  med  srednješolce 
in  pridobe  vedno  večji  krog  somišljenikov,  povzroče  pa  tudi  boje 
med  liberalnimi  in  »klerikalnimi«  somišljeniki.  Ta  boj  prinese 
zjašnjene  pojme  glede  verskega  mišljenja  in  na- 
raščaj  katoliške  inteligence. 

Da  pokažejo  tudi  z  dejanji  svojo  resno  voljo,  nastopajo 
»reakcionarci«  tudi  javno,  posebno  v  izobraževalnih  dru- 
štvih kot  poljudni  govorniki.  Kasneje  osnujejo  tudi  posebno  dru- 
štvo za  podrobno  počitniško  delo  (Slovensko  Dijaško  Zvezo  1905). 

Po  ponesrečenem  poskusu,  prirediti  v  Ljubljani  leta  1897.  velik 
vseslovenski  dijaški  shod  z  namenom,  da  bi  se  ob  tej  priliki  zasno- 
vala skupna  slovenska  dijaška  organizacija,  nastopi  mlada  četa 
samostojno  istega  leta  v  počitnicah  v  Ljubljani  na  L  sestanku 
krščansko  mislečega  dijaštva.  Temu  slede  skoro  vsako  leto  drugi 
z  raznovrstnim  programom,  vsebujočim  vprašanja,  ki  morajo  za- 
nimati zlasti  katoliški  slovenski  dijaški  naraščaj.  Namen  jim  je: 
razbistriti  pojme,  vzbuditi  zanimanje  za  resno  proučavanje  življen- 


]os.  Puntar:  Slovenski  narod,  njegova  inteligenca  in  dijaštvo.        335 


skih,  zlasti  socialnih  in  kulturnih  vprašanj,  polegtega  pa  tudi 
naloga,  da  razširijo  program,  natančneje  določijo  poedine  pro- 
gramne  točke,  zavzamejo  stališče  do  nasprotnega  dijaštva,  utrde 
in  izpopolnijo  dijaško  organizacijo.  Pri  vsaki  priliki  pa  skuša  ka- 
toliška mladež  priti  v  najožji  stik  s  katoliško  inteligenco,  zlasti  s 
preprostim  ljudstvom  in  delavstvom,  poudarjajoč  svoje  demo- 
kratično mišljenje.  S  tem  se  postavi  z  ljudstvom  in 
»narodom«  v  isto  črto.  In  ravno  v  tem  tiči  vsa 
važnost  katoliške  dijaške  struje,  da  gradi  dalje 
na  podlagi   pravih   narodovih   tradicij. 

Radikalna  secesija. 

Neplodni  boj  liberalnega  dijaštva  proti  pozitivno  delavni 
struji  katoliškega  dijaštva,  žalostni  nastopi  liberalne  stranke  proti 
napredujočemu  organizovanemu  gibanju  v  katoliško-narodni  smeri 
mora  prejalislej  vzbuditi  nevoljo,  zlasti  proti  narodno  -  napredni 
dijaški  struji  in  politični  stranki. 

Reakcija  proti  prodirajočemu  vplivu  verske  zavesti  in  one- 
moglemu liberalizmu  je  utemeljena  v  preveliki  razliki  dejstev.  Zlasti 
mladina,  ki  hoče  videti  uspehe  in  navduševati  se  ob  napredku, 
ne  more  prenesti  disharmonije  v  razvoju.  Vztrajno  delo,  navdušenje 
in  uspehe  pa  je  že  dolgo  zrla  pri  češkem  narodno -radikalnem 
gibanju.  Ko  primerja  razliko  med  domačimi  in  onimi  razmerami, 
ji  privre  na  dan  nezadovoljstvo  z  obstoječim  položajem  v  domovini. 
Sama  liberalno  misleča  ne  more  sicer  izražati  simpatij  ljudem  in 
politični  stranki,  ki  so  veliko  ali  največ  zakrivili,  da  se  je  raz- 
vilo živahno  in  delavno  življenje  na  nasprotni  strani.  Delo  in 
organizovanje  ljudskih  čet  na  podlagi  ljudskih  dosedanjih  tradicij 
ji  radi  principov  ne  ugaja,  češ,  da  narod  zavajajo  v  »rimsko« 
sužnost  In  ko  se  ozre  po  domovini,  ugleda  še  eno  politično,  a 
brezpomembno  stranko  z  gotovim  delavnim  programom,  a  med- 
narodno barvo.  Vzorov  nikjer,  simpatija  razdeljena:  iz  vsega  tega 
se  nujno  porodi  druga  narodno-radikalna  secesija, 
ki  ji  je  boj  proti  obstoječim  razmeram  glavni  klic,  pozitivno  delo 
za  narod  (»Iz  naroda  za  narod«)  glavna  naloga. 

Početek  radikalnega  gibanja  med  slovenskim  dijaštvom  sega 
globlje,  kot  bi  kdo  lahko  sodil.  Temelji  v  domačih  razmerah,  v  boju 
za  obstanek  narodne  osebnosti,  v  idealizmu  mladine  in  hrepenenju 
po  dejanjih.  Že  »Novo  Nado«  (1896)  lahko  smatramo  za  radikalni 

pojav.  To  je  prvi  učinek  češkega  vpliva,  zanesen  po  slovenskih 
praških  slušateljih  med  srednješolsko  mladino,  ki  se  z  velikim 
navdušenjem  oprime  novih  idej.  Kmalu  sledi  med  srednješolsko 
mladino  val,  ki  se  razvije  v  močno  narodno -radikatao  strujo. 
Nastane  sličen  proces  kot  ob  nastopu  prve  »katoliške«  secesije: 
boj  za  vlado  in  posest  v  akademičnih  društvih  je  med  staro 
liberalno  in  novo  radikalno  -  narodno  strujo  nadvse  srdit.  Prvi 
naskok  se  izvrši  na  »Slovenijo«,  in  »stari«  se  morajo  umakniti 
»mladim«  ter  zasnovati  novo  društvo  svobodomiselnih  akademikov 
»Savo«  (1902).  Ta  uspeh  ohrabri  somišljenike  v  Gradcu,  a  tu  se 
morajo  izseliti  mladi  v  svoj  »Tabor«  (1904),  naposled  se  razcepi 
tudi  praška  »Ilirija«,  izstopiti  morajo  zopet  »mladi«  ter  ustanoviti 
lastno  ognjišče  »Adrijo«  (1905).  S  tem  je  končana  druga  secesija. 

V  kratkem*  času  prevlada  radikalno  gibanje  na  celi  črti, 
zlasti  vsled  odločnega  in  agresivnega  nastopa  voditeljev,  resnobnosti 
in  svojih  radikalno-narodnih  zahtev.  Največ  uspeha  ji  donese  vse- 
stransko izpopolnujoča  se  organizacija  v  širšem  in  ožjem  pomenu 
ter  razvita  agitacija.  Veliko  ji  pripomore  tudi  navidezna  indi- 
ferentnost  glede  verskega  mišljenja,  ki  pa  se  od  leta  do  leta  bolj 
odkriva  kot  najbolj  strastno  nasprotje  do  vsega,  kar  nosi  ime  ka- 
toliško in  sploh  versko.  Lahko  ji  je  tudi  stališče  do  obstoječih 
političnih  strank,  ki  jim  vsem  skupaj  odreka  zlasti  v  začetku 
vsako  odobravanje.  Posebno  mnogo  simpatij  si  pridobi,  ko  začne 
sistematično  preiskovati  dijaško  socialno  vprašanje,  ustanavljati 
ljudske  knjižnice,  prirejati  poljudna  predavanja,  poudarjati  potrebo, 
da  se  osnujejo  gospodarske  organizacije  itd.^ 

Vpliv  nove  struje  na  razvojno  smer  slovenskega  dijaštva  je 
gotovo  velepomemben:  pozna  se  na  vsem  dijaštvu  brez  razlike 
mišljenja.  Dočim  ideje  narodno-radikalnega  dijaštva  ne  povzročijo 
v  začetku  posebne  spremembe  pri  liberalnem  dijaštvu,  se  tudi 
pozneje  vedno  bolj  opaža  idejno  zbliževanje  obeh  struj.  Posebno  ob 
prilikah  javnega  nastopa  proti  »klerikalizmu«  pozabljajo  radikalci 
na  svojo  politično  abstinenco:  bore  se  v  prvih  vrstah  za  liberalno 
stranko.  Zbliževanje  obeh  struj  v  idejni  smeri  kaže  tudi  najnovejši 
pojav  med  liberalnim  srednješolskim  naraščajem:  list  »Svoboda«. 

Na  katoliško-narodno  dijaštvo  vpliva  radikalno  dijaštvo  vobče 
v  neznatni  meri,  ker  ima  jasen   in  že   davno   določen  program 

i  Kdor  si  hoče  ustvariti  pravo  sliko  o  mišljenju  narodno-radikalnega 
dijaštva,  naj  si  ogleda  v  »Zori«  (štev.  1.,  2.  in  3.)  objavljene  citate  o  »radi- 
kaiizmu«. 


Jos.  Puntar:  Slovenski  narod,  njegova  inteligenca  in  dijaStvo.        337 


dela,  vendar  pa  opažamo  neko  nagibanje  h  kritiki  in  nezadovoljstvu. 
Ker  to  ni  v  veliki  meri,  je  ta  pojav  nekaj  samoobsebi  umljivega: 
dijaštvo  si  lasti  danes  po  zaslugi  nove  struje,  da  sme  kritikovati. 
Ta  pojav  seve  tudi  temelji  v  splošnem  in  našem  kulturnem  raz- 
voju. 2e  radi  nemirnega  ^ačaja  te  dobe  v  dijaškem  razvoju  se 
nam  vsiljuje  vprašanje,  da-li  je  končano  cepljenje 
slovenskega  dijaštva  v  strogo  ločene  struje,  ali 
pa  se  mogoče  iz  obstoječih  struj  izcimi  prejalislej  nova  struja, 
nastane   nova   secesija. 

Od  tehle  količin  je  zavisen  nadaljni  razvoj:  t.  logične  sile 
idej;  2.  psihološkega  razpoloženja;  3.  razvoja  v  domovini,  zlasti  na 
političnem  obnebju;  4.  vpliva  sodobnega  mišljenja  svobodomiselcev, 
zlasti  nemških  in  čeških. 

Socialno-^demokratična  struja. 

Glavna  smer  kulturnega  sedanjega  teženja  je  v  socializo vanju. 
Na  obzorju  sta  dve  veliki  stranki  s  podrobnim  socialnim  pro- 
gramom: krščansko  -  socialna  in  socialno  -  demokratična  stranka. 
Liberalizem  je  opravil  svojo  nalogo  in  prišel  ob  svojo  nekdanjo 
slavo,  trenotne  uspehe  dosega  le  s  pomočjo  socialne  demokracije. 
Kulturni  boj  je  brez  socialne  demokracije  docela  nemogoč.  In  ali 
ne  teži  ves  program  narodno-radikalne  mladine  za  tem  ciljem? 

In  razmere  v  domovini?  Troje  strank.  Vsaka  ima  nekaj,  kar 
ugaja  narodno -radikalni  mladini,  še  najbolj  simpatična  ji  je  in  ji 
mora  biti  radi  svojega  programa  nižjih  slojev,  torej  tudi  »na- 
roda«, edino-le  socialna  demokracija.  Dejstvo  je  tudi,  da  se  libe- 
ralna inteligenca  že  nagiblje  k  socialni  demokraciji,  posebno  uči- 
tcljstvo.  Tudi  od  narodno-radikalne  mladine  spoštovani  možje,  a-la 
dr.  Tuma,  Ivan  Cankar  itd.  so  v  socialni  demokraciji.  Misli  teh  in 
narodno-radikalne  mladine  se  po  vsebini  ujemajo.  Sicer  pa  je  že 
eno  dejstvo  samo  neprecenljive  važnosti  za  nadaljno  sklepanje  o 
razvoju  slovenske  učeče  se  mladine,  dejstvo  namreč,  da  imamo 
uveljavljeno  načelo  splošne  in  enake  volivne  pravice.  Ta  je  do- 
nesla  v  državnem  zboru  socialni  demokraciji  nepričakovan  uspeh, 
svobodomiselne  ali  liberalne  stranke  pa  je  razdrla  in  strla.  Za  to 
dejstvo  mladina  ne  more  biti  nebrižna,  zlasti  pa  ne,  če  se  v  malem 
kaže  tudi  po  deželah,  da  raste  moč  in  vpliv  socialne  demokracije 
za  .  istotoliko,  kolikor  pada  ugled  liberalizma.  Tudi  pri  nas  se 
opaža  isto. 

23 

Pa  tudi  v  narodno-radikalnem  dijaštvu  samem  je  mnogo  klic, 
ki  se  prejalislej  razraste  v  socialno -demokratične  betvc.  Takoj 
po  »sijajnem«  tržaškem  shodu  narodno -radikalnega  dijaštva  se 
čuti,  da  je  z  njim  dospelo  isto  do  vrhunca  svojih  uspehov:  poslej 
opažamo  vedno  več  resignacije  in  pojemanje  idejne  moči.  Prvotna 
sugestivna  sila  se  polagoma  razblinja,  ker  življenje  sili  radikalno 
dijaštvo,  da  računa  tudi  v  pozitivnem,  ne  samo  negativnem  zmislu 
z  danimi  razmerami  v  domovini. 

Brez  konkretnih  vzorov  mladina  vendar  dolgo  ne  more  biti, 
če  ji  je  res  kaj  do  vzorov  delavnosti  in  do  delavnosti  same.  Vsako 
stremljenje  brez  opore  v  javnosti  je  jalovo.  Kakor  hitro  pa  vpo- 
števa  s  pozitivnega  stališča  dane  razmere,  je  nujno,  da  se  vpraša, 
jeli  tudi  najbolje:  biti  v  izključi vni  opoziciji  ali  pa  v  sodelovanju 
pri  tej  ali  tej  politični  stranki.  In  tako  vidimo,  da  se  jih  mnogo 
oprijema  pomlajenih  liberalnih  strančic,  zlasti  onih,  ki  so  si  privzele 
agresivnost  in  agilnost  v  smeri  narodno -radikalnega  programa, 
nekateri  pa  še  ne  vedo,  komu  bi  zaupali  svoje  simpatije.  Nekaj 
pa  jih  je  postalo  res  radikalnih  tudi  v  logičnem  zmislu  idej  — 
približali  so  se  pred  letom  dni  socialni  demokraciji,  in  s  tem  imamo 
tretjo  secesijo  socialno-demokratične  slovenske 
akademične  mladine.  Uverjeni  smo,  da  to  ni  samo  efemeren 
pojav,  nego  vsestransko  utemeljen.  Priti  je  moral.  Ali  pa  bode 
slovenska  mladina  v  obilem  številu  sledila  novi  struji,  to  ni  tako 
gotovo  in  važno.  Najbrže  se  oklenejo  nove  struje  vsi  malkontenti, 
ki  jim  tako  ali  tako  ni  več  zadostoval  ali  ugajal  narodni  radi- 
kalizem. 

Važno  je  pri  tem  dejstvu  predvsem  to:  pojav  dokazuje, 
da  narodno-radikalni  programne  more  popolnoma 
zadovoljiti  za  resnost  in  delo  vnetega  dela  di- 
jaštva, da  je  torej  narodni  radikalizem  le  prehodna 
stopnja  konsekventnejših  in  treznejših  duhov  v 
socializem,  socialno-demokratične  ali  anarho- 
socialistične   barve. 

Kako  se  je  kmalu  po  dobljeni  premoči  začelo  oglašati  skep- 
tično razmišljanje  svedočijo  besede:  »Naše  gibanje  še  ni  štabi- 
lizovano,  je  pač  gibanje,  ki  kipi  in  vre  v  njem  cel  kompleks 
raznorodnih  idej.  Malo  ustaljenosti,  malo  ujas- 
njenosti!  Da  cesto  ni  metodiško  in  ne  ekonomsko,  se  takisto 
ve:  vse  kipi  in  vre  .  . .  Da  v  praksi  nismo  dosegli  kdove  kakšnih 
uspehov  —  študent  je  že  po  naravi  bolj  teoretik  kot  praktik.  A 1 1 

da  smo  si^ustvarili  še  tako  malo  teoretiškega  te- 
melja, to  je  naša  Ahilova  peta;  temu  moramo  posvetiti 
svoje  sile!«  (»Omladina«  1905,  34.) 

In:  »Naše  programsko  geslo  ni  ne  nacionalizem, 
ne  radikalizem.  Precej  smela  trditev  taka,  zlasti  vočigied 
dejstvu,  da  se  je  to  dosedaj  šablonsko  podajalo  za 
program,  podajal  se  je  namesto  kruha  kamen... 
Nacionalizem  —  radikalizem  —  kamen  .  . .  Milejša,  a  na  videz 
paradoksna  postane  trditev,  če  z  naglasom  pristavim,  da  smo  i 
narodni  (afirmacija  slovenstva;  torišče  naše  socialne  prakse:  naš 
narod!)  i  radikalni  (izkoreninjenje  zla  na  narodnem  telesu!).  Ali 
to  še  daleč  ni  nacionalizem  —  radikalizem.  — 
Obračam  se  torej  proti  postopanju,  ki  hoče  z 
nekakim  hokuspokusom  verbalne  interpretacije 
pritresti  nacionalizem  —  radikalizem  na  beli  dan.« 
(>Omladina«.t905,  35.) 

Niso  li  že  blizu  te  misli  socialno-demokratični  struji?  Po- 
četki  nove  secesije  segajo  torej  v  narodno  -  radikalno  secesijo. 
Narodni  radikalizem  v  svojem  bistvu  ne  zaklju- 
čuje procesa,  a  tudi  ne  onemogočuje  nadaljnjega 
razvoja  iz  lastnega  jedra.  Tako  je  vendarle  naposled  res- 
ničen stavek,  da  se  ekstremi  dotikajo.  Narodni  radikalizem 
pa  —  rdeči  internacionalizem  sta  vendar  disparatna 
pojma.  Mogoče  je,  da  se  pojem  »naroda«  drugače 
misli  ali  »preuredi«  in  potem  večini  narodno-radikalnega  dijaštva 
ni  tako  težka  pot  v  tabor  —  socialne  demokracije.  Ideje  za- 
htevajo to  doslednost.  Sicer  pa  socialna  demokracija  sama 
ni  več  na  svojem  nekdanjem  izključno  mednarodnem  stališču.  (Na- 
rodnostne težnje  češke  socialistične  stranke!)  Končno  pa  tudi  mla- 
dostno narodno  navdušenje  in  idealizem  poneha,  nastopi  suha 
realnost  in  potem  se  vrši  oportunitetno  bližanje  v  politični  smeri. 
Narodni   radikalizem   ide   tudi  to    pot... 

Z  zgodovinskega  stališča  je  važno  le  dejstvo,  da  se  v  raz- 
vojni vrsti  pokaže  učinek  predpogojev  iz  prejšnjega  razvojnega 
stanja,  da  imamo  danes  že  »klub  slovenskih  socialno-demokratičnih 
akademikov«  na  Dunaju,  da  pa  se  tudi  že  pripravljajo  tla  enakim 
klubom  drugod! 

Se  en  zanimiv  in  za  nadaljni  razvoj  prevažen  pojav  moramo 
omeniti,  namreč  postanek  strokovnih  akademičnih 
društev,    oziroma    klubov:    »Kras«,   akademično    društvo 

slovenskih  agronomov  na  Dunaju,  istotam:  »klub  slovenskih  medi- 
cincev«,  v  Pragi  »klub  slovenskih  tehnikov«.  To  je  naravna  po- 
sledica treznejših  nazorov  o  bodočem  stanovskem  poklicu.  Cim 
pasivnejši  postane  taalioni  v  dijaških  bojih,  tem  rajši  se  bo  pridružil 
tem  organizacijam,  ki  mu  obetajo  največ  koristi.  Zdi  se  nam  po- 
trebno opozoriti  na  važnost  teh  organizacij.  Dokler  bodo  na  ne- 
pristranskem stališču  in  imele  pred  očmi  le  stanovsko  korist,  jim 
bo  mogoče  družiti  somišljenike  raznih  struj  v  eno  celloto.  Tudi  ta 
pojav  je  utemeljen  v  modernem  socialnem  razvoju,  ki  stremi  za 
trdno  stanovsko  organizacijo.  Od  njih  pričakujemo  lahko  mnogo 
strokovno  naobraženih  mož  in  bodočih  delavnih 
znanstvenikov  na  domačem  kulturnem  polju.  In  tudi 
ta  pojav  kaže  nadaljno  smer  —  slovenskemu  dijaštvu  brez  raz- 
like mišljenja.  To  je  veselo  znamenje  koncem  nemirne  dobe  in 
secesij. 

Podajmo  splošen  pregled  o  tej  dobi. 

V  idejnem  pogledu  je  zanimivo,  kako  prehaja  naglašanje  z 
narodno-napredne  misli  na  versko,  nato  zopet  na  narodno,  a  kmalu 
se  pomiče  na  gospodarsko  in  končno  na  socialno.  In  concreto 
pomeni  to:  pomen  katoliško-narodne  dijaške  strujc  z  versko  idejo 
na  prvem,  narodno  in  socialno  na  drugem  mestu;  potem  narodno- 
radikalne  struje  z  narodno-gospodarsko-socialnim  programom  in  so- 
cialno-demokratične  s  socialno-gospodarskim  in  deloma  tudi  narod- 
nim programom,  končno  strokovne  organizacije  s  samo  stanovsko- 
socialnim  programom.  S  tem  je  pravzaprav  idejni  krog  zaokrožen 
in  završen.  —  Ločitev  in  kristalizovanje  kaže  v  idejni  smeri  dvoje 
glavnih  struj:  katoliško-narodno  (manjšina)  in  narodnonapredno- 
narodnoradikalno-socialnodemokratično  (»napredni  elementi«). 

Ločitev  se  pojavi  v  verskem  zmislu:  prva  reakcija  na  tedanje 
razmere  med  dijaštvom,  zlasti  proti  njegovim  liberalnim  težnjam. 
Gradi  dalje  na  ljudskih  tradicijah. 

»Katoliška«  reakcija  v  javnosti  in  med  dijaštvom  kmalu  iz- 
zove drugo  reakcijo  z  ofenzivo  proti  sebi  in  ostareli,  nezmožni 
liberalni  inteligenci,  zlasti  ponesrečeni  njeni  akciji  proti  širečemu 
se  »klerikalizmu«.  Zida  iz  lastne  moči  proti  tradicijam  naroda,  dasi 
priznava  pomen  njegove  »samorasle  tradicije«. 

Iz  nesoglasja  med  poedinimi  programnimi  točkami  ter  med 
njimi  in  realnimi  razmerami,  iz  neustaljenih  in  pretiranih  in  zato 
nenaravnih  idej  narodnega  radikalizma  se  porodi  tretja  reakcija 
proti  vsem  dosedanjim  strujam,  a  gre  v  idejno  logični  smeri  naprej. 

Dočim  katoliško-narodna  struja  kaže  napredek  v  številu  in 
naraščajoči  agilnosti,  se  nasprotno  dijaštvo  cepi  v  razne  frakcije, 
ki  so  si  iz  principielnih  in  osebnih  ozirov  sovražne,  a  potem  čas 
in  okoliščine  zabrišejo  prepad,  sorodnost  idej  jih  naposled  zopet 
druži.  To  se  opaža  zlasti  proti  koncu  dobe.  Getrennt  marschieren 
—  vereint  sdilagen! 

Zdi  se,  kot  bi  se  hoteli  celo  združiti  narodno^napredna  ter 
narodno^-radikalna  struja,  nebistvene  ovire  otežujejo  spojitev.  Do- 
sledna je  le  pot  v  socialno-demokratičen  tabor. 

Zanimivo  je  dejstvo,  da  je  Dunaj  vedno  prvi,  ko  se  začenja 
razkol.  Prva,  druga  in  tretja  secesija  se  pojavi  najprej  tu,  se  širi 
v  Gradec  in  končno  v  Prago.  To  kaže,  da  je  tu  največ  nagnjenja 
do  skrajnosti,  največ  življenja  ter  odločnosti.  Prevladuje  pač  kranjsko 
dijaštvo,  v  katerem  se  odsvita  splošni  kulturni  proces  ožje  domo- 
vine, ki  kot  najrazvitejša  slovenska  pokrajina  daje  tudi  drugim 
obmejnim  direktivo  v  razvoju.  Gradec  ima  povečini  štajersko  di- 
jaštvo, ki  živi  v  drugačnih  razmerah  ali  vsaj  veliko  manj  razvitem 
delu  domovine.  Zato  ima  tudi  manj  iniciative.  Obmejni  boj  pa 
posebno  sili  k  narodnemu  radikalizmu.  Praga  se  bori  z  domačimi 
in  češkimi  razmerami :  odtod  zaostajanje  v  razvoju.  —  Prvo  sece- 
sijo  pripravljajo  dr.  Mahničevi  nazdri  v  »Rimskem  Katoliku«,  na- 
ravnost pa  jo  izzove  I.  katoliški  shod  v  Ljubljani.  Direktiva  izide 
torej  izvun  dijaštva,  a  iz  srede  domovine.  Reforma  pa  se  vr^i  po 
srednješolskem  dijaštvu:  vrši  se  torej  v  smeri  od  spodaj 
navzgor. 

Druga  secesija  ima  svoje  početke  v  Pragi,  kjer  je  slovensko 
dijaštvo  izza  leta  1885.  v  ozki  dotiki  z  mladočeškim  gibanjem, 
posebno  pa  z  idejami  Jana  Lega  in  Masaryka.  Nezadovoljnost  z 
obstoječimi  razmerami  med  liberalnim  dijaštvom,  ki  ne  more  para- 
lizovati  naraščajočega  verskega  gibanja  med  dijaštvom,  in  s  po- 
ložajem liberalne  stranke  in  njene  neagilne  inteligence,  ki  je  ne- 
zmožna dati  razvoju  svojo  smer  in  zaustaviti  naraščajočo  »katoliško 
renesanco«.  Gibanje  prihaja  pravzaprav  iz  tujine,  do  močnega  vala 
ga  povzdignejo  razmere  v  domovini:  je  torej  v  najožji  zvezi  z 
domovino.  Elementaren  pojav  pride  šele  iz  srednješolskega  dijaštva: 
od  spodaj  navzgor. 

Tretja  secesija  ima  svoje  početke  tam,  kjer  narodni  radika- 
lizem:  v  tujini  in  domovini.  Pričenja  pa  se  med  akademično  mla- 
dino: torej  od  zgoraj  doli.  Da  se  je  osnovala,  so  vplivali 
zlasti   »Naši  Zapiski«   in  sodelavci,   zlasti   pa   uveljavljena   ideja 

splošne  in  enake  volivne  pravice  za  državni  zbor.  Prva  scccsija 
vsebuje  negacijo  in  afirmacijo,  druga  le  negacijo,  tretja  zopet  ne- 
gacijo in  afirmacijo. 

Dijak  te  dobe  je:  organizator  in  agitator,  socialni  in  politični 
reformator,  ljudski  govornik  in  predavatelj,  ki  se  vglablja  v  go- 
spodarsko-socialne  probleme,  prodira  v  vse  kulturno  delo  svojega 
naroda,  se  uči  pri  drugih  in  premišljuje  o  sintezi  narodove  kulture 
s  splošno  kulturo,  velik  v  idejah  in  načrtih,  večji  teoretik  kot 
praktik,  idealist,  realist,  nezadovoljnež  in  kritik  po  poklicu,  nemiren, 
nestalen,  temperamenten,  nagibajoč  se  k  skrajnostim.  Resne  volje 
mu  ne  more  nihče  odrekati.  Precejšnja  razlika  med  njim  in  onim  iz 
prve  dobe.  So  tudi  drugi  pogoji . . .  Duh  cele  dobe  je  svež  in  re- 
alističen, teženje  na  praktično-socialno  stran,  zato  pa  tudi  dijaštvo  • 
v  tej  dobi  nima  veliko  zmisla  za  pisateljevanje.  Sicer  pa  je  tudi 
res:  inter  arma  silent  Musae  . . . 

Najvažnejše  dejstvo  je:  duhovi  so  ločeni,  pojmi  razjasnjeni, 
na  vrsti  je  poslej  samo  novo  urejevanje  in  usta- 
ijenje  vsaj  za  nekaj  časa.  In  tega  je  tudi  treba, 
ako  se  dijaštvo  resno  zaveda  svoje  važnosti  v 
narodovem   organizmu. 

Ta  znak  nosi  sedanji*  razvoj  izza  leta  1908.  Dijaštvo 
je  razdeljeno  na  št.ri  struje,  ki  vsaka  zase  poudarja  posebno 
važnost  ene  ideje:  ali  versko  ali  narodno  ali  svobodno  ali  socialno. 

Ločita  se  dva  dela  v  zmislu  dveh  nasprotnih  in  svetovnih 
naziranj.  V  tem  oziru  se  nasprotje  poostruje.  Boj  sega  že  prav 
do  poedincev.  Tudi  na  polje  »skupnih  vprašanj«  sili  vsied  ne- 
strpnosti narodno-radikalnega  dijaštva.  Agitacija  sega  globoko  doli 
v  nižje  razrede  srednjih  šol.  2e  ženska  mladina  je  razdeljena  in 
žal  bolj  v  nasprotni  smeri.  Dvigniti  žensko  mladino  na  višjo  stopnjo 
v  intelektualnem  in  etičnem  pogledu  je  od  dne  do  dne  nujnejše. 
V  tem  oziru  delujejo  dijaške  organizacije  z  večjimi  ali  manjšimi 
uspehi. 

Kako  razdeljeni  so  duhovi,  kaže  dejstvo,  da  je  danes  ločitev 
duhov  prešla  iz  petega  razreda  skoro  že  v  drugi  in  prvi.  Gotovo 
je  ta  bolestni  izrastek  nevaren  pojav,  ki  škoduje  pravemu  razvitku 
dijaštva.  Umijiva  posledica  pretirane  agitacije.  Tem  značilnejša  pa 
za  sedanje  razmere  med  dijaštvoni,  čim  neverjetnejša. 

Eno  je  gotovo,  da  dijaštvo  slovensko  ne  bo  nikdar  enih 
misli  in  istih  načrtov.  Ločilo  se  bo  i  v  bodoče,  a  ravnotako 
gotovo  je,  da  se  ohranijo  tiste  struje,  ki  bodo  imele  svoj  obstoj 

dovoljrto  utemeljen  v  slovenski  javnosti.  Mogoče  da  nastopi  ravno- 
težje v  številu,  ali  pride  zbližanje  tudi  v  načelih,  to  je  težje 
vprašanje.  Kje  bo  večina:  ali  na  protiverski  ali  verski  strani,  je 
sicer  zanimivo  vprašanje,  a  mogoč  le  zelo  hipotetičen  odgovor. 
Saj  je  toliko  vplivnih  činiteljev  v  šoli  in  vzgoji,  a  tudi  izvun 
šole  in  naposled  v  mladini  sami,  ki  določajo  Jcončne  rezultate. 
Veliko  pomenijo  posebno  dijaški  listi  (»Zora«,  »Omladina«  in 
>Svoboda«)  in  sorodno  čtivo.  In  naposled  dijaška  organizacija 
tudi  veliko  premore.  Vse  struje  se  trudijo,  da  se  izpopolnijo  na 
to  stran.  Skrb  za  obstoj  in  pomladek  zahteva  to,  še  bolj  pa  boj 
za  zmago  idej. 

Zanimivi  so  v  zadnjem  času  množeči  se  pojavi  med  narodno- 
radikalnim  in  liberalnim  dijaštvom:  narašča  namreč  stremljenje  za 
zbližanje  obeh  struj.  Umevno:  danes  se  pravzaprav  obe  struji  ne 
ločita  več  tako  kot  v  začetku.  Marsikaj  je  popustila,  marsikaj 
izpremenila  radikalna,  mnogo  privzela  liberalna.  Pričelo  pa  se  je  to 
gibanje  najprej  med  srednješolskim  dijaštvom,  ki  ne  more  doumeti, 
kje  je  pravi  bistveni  razloček  med  to  in  ono  strujo.  Saj  se  je 
toliko  izpremenilo  od  prvega  nastopa  v  radikalnem  zmislu  med 
dijaštvom  samim  in  precej  tudi  v  slovenski  javnosti,  činiteljih,  ki 
so  izzvali  narodni  radikalizem  na  bojno  torišče. 

In  zopet  gre  val  od  spodaj  navzgor:  tudi  precej  narodno- 
radikalnih  akademikov  se  strinja  s  tem  gibanjem.  Nedavno  je 
prinesel  »Slovenski  Narod«  (26.  marca  1 1.)  izjavo  iz  »Slovenije« 
izstopivših  članov,  ki  opravičujejo  svoj  izstop  s  tem,  da  hočejo, 
zvesti  svojemu  narodno  -  radikalnemu  načelu:  »Narodni  dolžnosti 
se  klanjajo  vse  druge«,  skupno  z  liberalnimi  tovariši  zasnovati 
novo  akademično  ferialno  društvo  za  Gorenjsko.  Ali  ni  tu  vsaj 
malo  sledu  o  vplivu  javnega  življenja  iz  najnovejše  dobe,  zlasti 
na  Štajerskem  in  Goriškem?  Vprašanje  o  spojitvi  obeh  struj  ostane, 
dokler  ne  pojde  mlajša  generacija  prek  zastarelih  osebnih  nasprotij 
in  časovno  neutemeljenih  tradicij,  ki  so  razdvojile  svobodomiselno 
dijaštvo. 

Druga  pot  vodi,  kot  smo  že  prej  omenili,  v  —  socialno 
demokracijo.  Naravno.  Naše  javno  življenje  hoče  pravzaprav  le 
troje  strank.  Nemogoče  je,  da  bi  ostalo  v  tem  oziru  narodno- 
radikalno  dijaštvo  na  pasivno  -  indiferentnem  stališču  še  dalje 
tudi  v  —  teoriji.  Vse  kaže,  da  je  danes  radikalizem 
v  krizi.  Gotovo  pa  je,  da  nadaljni  razvoj  ne  bo  imel  tako 
elementarnih    pojavov    kot   sta    bili    pri    secesiji:   »katoliška«    in 


344  »Cas 


»radikalna«.  Polagoma  se  bo  vršilo  preurejevanje  in  izenačevanje 
številnega  in  idejnega  razmerja.  Za  nas  je  važno  le  to,  da-li  se 
nagne  številna  moč  na  stran  katoliško  -  narodnega  dijaštva  ali 
ostane  tudi  v  bodoče  večina  dijaštva  bistveno 
drugih   nazorov  kot  večina   slovenskega   ljudstva. 

So  znamenja,  ki  pričajo,  da  pojde  slovensko  dijaštvo  še  en 
korak  naprej,  namreč  v  dveh  za  našo  kulturo  vele  važnih  smereh. 
Zanimanje  za  strokovno  -  znanstveni  študij  narašča,  ponavljajo  se 
tudi  glasovi  po  novi  literarni  struji  v  zmislu  pozitivnega  dose- 
danjega napredka.  Ta  glas  ne  more  zamreti,  ker  ljudstvo  in  vse 
razmere  silijo,  da  se  prične  nova  —  klasična  doba.  To  je  ena 
smer.  Druga  sili  prek  ozkih  meja  naše  domovine:  ideje  in 
ideali  iz  prve  dobe  silijo  k  razrešitvi,  scve  v 
drugačnem  zmislu,  z  drugo  vsebino  in  z  drugimi 
sredstvi. 

Teženje  po  vseobči  slovanski  kulturi  je  že  od  nekdaj  pri- 
rojeno slovenski  mladini.  Notranji  njen  razvoj  in  ž  njim  neločljivi 
boji  so  le  začasno  odvrnili  misli  od  vseslovanske  ideje.  Danes  je 
dijaško  gibanje  skoro  završeno,  ker  je  dospelo  v  isto  črto  z 
glavnim  razvojem  vsega  naroda,  ki  tudi  že  postaja  ekspanziven 
in  agresiven.  Na  to  stran  torej  moči  slovenskega  dijaštva  ne  bodo 
v  toliki  meri  vezane,  da  bi  mu  nedostajalo  časa  in  žrtev  za 
uresničevanje  svojih  starih  idealov. 

Slovensko  dijaštvo  je  že  precej  storilo  tudi  v  tej  smeri. 
Narodno  -  radikalno  in  liberalno  dijaštvo  že  dolgo  goji  stik  s 
češkim  svobodomiselstvom,  katoliško  -  narodno  dijaštvo  pa  išče 
najnaravnejše  in  najbližje  zv^zo,  s  hrvaškim  dijaštvom,  ki  danes 
krepko  nastopa  v  zmislu  istih  idej.  V  najnovejšem  času  se  še  zbli- 
žuje s  katoliškim  češkim  dijaštvom.  Vrše  se  celo  priprave  za  obširno 
skupno  zvezo  med  slovanskimi  katoliškimi  dijaškimi  društvi. 

Vedno  jasneje  se  kažejo  sledovi  sestanka  slovenske  in  hrvaške 
katoliško  misleče  mladine.  Trsatskemu  sestanku  hrvaškega  kato- 
liškega dijaštva,  kjer  so  bili  tudi  Slovenci  sodelavci  pri  organizaciji 
katoliške  hrvaške  mladine,  je  sledil  takoj  prvi  slovensko -hrvaški 
abiturientski  sestanek  ob  priliki  tretjega  slovenskega  katoliškega 
shoda  v  Ljubljani.  V  znamenju  iste  ideje  se  je  vršil  v  preteklih 
velikih  počitnicah  v  Zagrebu  impozanten  splošen  sestanek  slo- 
venskega in  hrvaškega  katoliškega  dijaštva.  Vrše  se  že  priprave 
za  drugi,  ki  bo  najbrže  prihodnje  leto  v  Ljubljani.  Skoro  gotovo 
bo  imel  že  splošno  slovanski  značaj. 

Polagoma,  a  v  vidnih  obrisih  se  bliža  tesna  spojitev  z  enako- 
mislečimi  na  jugu  in  severu.  Slovansko  dijaštvo  postane  prej- 
alislej  združeno  v  dve  bojni  vrsti:  radi  kulturnega  in  svetovnega 
naziranja.  Ko  se  zvrši  med  dijaštvom  poedinih  slovanskih  rodov 
sličen  razvoj  v  smeri  organiziranih  čet,  kot  se  je  zvršil  pri  nas, 
se  vrši  pri  hrvaškem  in  češkem  dijaštvu,  tedaj  bo  to  vprašanje 
splavalo  samoobsebi  z  vso  elementarno  silo  na  površje.  In  do 
tega  ni  več  tako  daleč  .... 

Delo  v  tej  smeri  pomeni  za  slovensko  dijaštvo  prvič  to,  da 
mu  postajajo  meje  domovine  za  delo  preozke,  drugič  pa  je  umijiv 
izraz  idealnega  hrepenenja  po  višjih  idejah  s  širšim  delokrogom 
in  naposled  tudi  ne  najmanj  priča,  da  išče  v  boju  za  svoje  ideje 
zaslombe   pri  istomislečih  med  najbližjimi  sorodniki. 

In  zdi  se,  kot  bi  bila  ravno  slovenskemu  dijaštvu,  ki  je  bilo 
doslej  prisiljeno  na  tujo  hrano  in  miloščino  pri  bratih  za  časa 
svojih  študijev,  poverjena  važna  naloga,  pomenljiva  za  zbližanje 
slovanskih  rodov.  Kot  čin  hvaležnosti  naj  zvrši  to  veliko  delo, 
da  zbliža  najprej  slovansko  inteligenco,  da  bo  bolje  pojmovala 
pravo  idejo  o  slovanski  moči.  Ne  hrvaško,  ne  češko,  ne  poljsko, 
ne  rusinsko  dijaštvo  nima  tako  lahkega  in  ugodnega  stališča  pri 
delu  za  kulturno  vzajemnost  Slovanov,  kakor  ga  ima  ravno  slo- 
vensko dijaštvo.  Ali  mu  ni  s  tem  prisojena  vloga  posredovavca 
in  organizatorja?  Zdi  se  nam,  da  je  to  njegova  najsvetejša  naloga 
sedanjosti ,  a  tudi  bližnje  bodočnosti.  In  to  svojo  nalogo 
mora  izvršiti,  ker  mora  razrešiti  kulturni  problem 
svojega  naroda:  ali  naj  namreč  še  nadalje  pre- 
vladuje vpliv  germanske  kulture,  ali  naj  zmaga  vpliv 
slovanske  kulture. 

Slovensko  katoliško  dijaštvo  mora  že  iz  hvaležnosti 
do  svojega  prebuditelja,  ki  je  v  svojem  »Rim.  Katoliku«  z  veseljem 
pozdravljal  tako  stremljenje,  z  vsem  ognjem  delati  v  zmislu  nje- 
govih idej.  Ne  najdemo  poleg  moči  in  kreposti  svojega  naroda 
lepšega  ideala,  kakor  je:  združitev  vseh  Slovanov  na  osnovi  kr- 
ščanskih načel.  Ko  se  teologi  skušajo  približati  uresničenju  tega 
ideala,  naj  bi  tudi  slovansko  svetno  dijaštvo  zastavilo  vse  sile,  da 
po  svoji  moči  in  nasvoj  način  pripravi  tla  za  mogo- 
čno stavbo  —  slovenske  edinostiv  zmislu  krščan- 
stva. Ako  katoliška  slovenska  mladina  ne  bi  hotela  poprijeti  se 
te  ideje  z  vsem  žarom  mladosti,  prisili  jo  prejalislej  notranja  po- 
treba: mladina   potrebuje  višjih    idej   kot  jih  more  doumeti,   rabi 

nedosežnih  vzorov,  ki  jo  varujejo  na  poti  navzgor.  Velika  je  id 
o  veličini  naroda  svojega,  višja  ona  o  človeštvu,  za  nas  Slovence 
pa  posebno  o  Slovanstvu.  Kako  lahko  se  kdaj  zgodi,  da  ozke 
meje  naše  domovine  postanejo  Se  ožje,  tem  ožje,  čimbolj  se  nam 
razraste  sila  na  vse  strani,  čimbolj  se  zave  —  ozkih  meja.  Kul- 
turno visoko  stoječim  se  hoče  širnega  obzorja,  prostranega  polja 
za  delo. 

Slovensko  katoliško  dijaštvo  stoji  torej  na  prevažnem  mestu. 
Si  je  s  vestno  tega,  čuti  svoj  pomen,  pozna  svojo  nalogo?  Gotovo 
in  neoporečno  je:  slovensko  katoliško  mladino  čaka 
doma  razrešitev  kulturnega  vprašanja,  čaka  pa 
tudi  razrešitev  slovanske  ideje,  ker  ne  podira 
stoletnih  tradicij,  nego  le  zida  in  preraja  vzmislu 
časovnih  potreb. 

Iz  vsega  tega  razberemo  prav  lahko,  da  kaže  glavna  smer 
dijaškega  gibanja  odločno  naprej  innavzgor.  Težišče  postane 
skoro  gotovo  znanstveno  -  literarno  delo  in  ustvarjanje  slovan- 
skega kulturnega  programa.  Z  organizicijo  lahko  mnogo  doseže. 
Ako  nas  ne  vara  sklepanje  po  analogiji  iz  prejšnjih  dejstev,  smemo 
tudi  v  teh  dveh  smereh  pričakovati  večjega  valovanja  od  spodaj 
navzgor,  od  —  srednješolske  mladine.  Upamo  vsaj... 

Ko  smo  razvili  zgodovinsko  -  razvojno  sliko  slovenskega 
naroda,  njegove  inteligence,  podajmo  še  kratek  pregled  važnejših 
momentov  o  poedinih  dobah,  da  nam  bo  soglasje  v  pojavih  splo- 
šnega kulturnega  razvoja  in  dijaškega   posebej,   docela   razvidno. 

Prva  doba: 

Ideje.  Splošno:  narodnostna  in  svobodomiselna;  naglas 
izprva  na  narodnostni,  nato  na  svobodomiselni,  končno  se  naglas 
izenači  »narodno  -  napredna  misel«.  —  Pri  dijaštvu:  iste  in 
v  istem  stopnjevanju. 

Psihološki  oris.  Splošni:  idealno  navdušenje  in  op- 
timizem, fantazija  in  poezija,  proti  koncu  dekadenca.  —  Pri 
dijaštvu:  enako. 

Dejstva.  V  širni  javnosti:  skupna  politična  narodna 
stranka,  pozneje  pojav  »Mladoslovencev«.  Sloga.  —  Med  di- 
j  a  št  v  o  m:  le  »slovensko  dijaštvo«,  proti  koncu  »mladoslovenski 
duh«.  Sloga. 

Glavni  znak.  Prva  kriza  narodnostna :  ali  »narod- 
njak« ali  »nemškutar«. 

Druga  doba: 

Ideje.  Splošno:  narodna,  svoobodomiselna,  verska,  go- 
spodarska, socialna;  naglas  nekaj  časa  na  verski,  se  pomiče  s  te 
proti  gopodarsko  -  socialni,  koncem  dobe  je  že  bolj  na  gospo- 
darsko -  socialni.  —  Pri  dijaštvu:  iste  ideje,  a  naglas  izprva 
na  verski,  nato  na  narodni,  potem  v  prejšnjem  redu. 

Psihološki  oris.  Splošni:  važnost  intelektuelnega  na- 
predka, realistično  mišljenje  in  stremljenje,  veselje  do  pozitivnega 
dela  in  ustvarjenja  novih  vrednot;  boj  med  prejšnjim  in  novim 
mišljenjem,  negacija  in  kritika,  nezadovoljnost  z  obstoječim,  ste- 
rilnost na  tej,  na  drugi  strani  živahnost.  Proti  koncu  zravnavanje 
nasprotij.  —  Pri  dijaštvu:  boj  med  idealizmom  in  razmerami; 
nemirnost,  nezadovoljstvo,  »kritičen  duh«,  negacija;  reakcija  po- 
vzroča reakcijo,  secesija  secesijo,  proti  koncu  umirjevanje. 

Dejstva.  V  širni  javnosti:  nesloga  in  stranke,  narodno- 
napredna,  katoliško-narodna,  socialno-demokratična.  Odloča  v  za- 
četku narodno-napredna,  potem  preide  moč  v  roke  katoliško- 
narodne  ali  Slovenske  Ljudske  Stranke.  Premoč  na  strani  S.  L.  S.  — 
Med  dijaštvom:  narodno-napredna  struja,  katoliško-narodna, 
narodno-radikalna,  socialno-demokratična;  proti  koncu  pojav  stro- 
kovnih organizacij.  Dvoje  glavnih  strank,  namreč:  »napredni  ele- 
menti« in  katoliško-narodno  dijaštvo.  Premoč  »naprednih  elementov«. 

Glavni  znak.  Druga  kriza  načelna:  »Klerikalec«  — 
»liberalec«. 

Tretja  doba: 

Ideje.  Splošno:  iste,  naglas  na  gospodarski  s  težnjo 
proti  socialni  in  novi  —  »kulturni«.  —  Pri  dijaštvu:  iste,  glavni 
naglas  na  socialni,  stranski  na  kulturni. 

Psihološki  oris.  Splošni:  realistično  mišljenje  in  te- 
ženje, obilo  refleksije  in  kritike,  tudi  skepse,  pesimizem  in  resi- 
gnacije,  svitanje  novega  idealizma.  —  Dijaški:  enako. 

Dejstva.  V  širni  javnosti:  prejšnje  stranke.  S.  L.  S. 
na  vrhuncu;  liberalna  pred  razpadom,  socialno-demokratična  odlo- 
čuje zmage  liberalne  stranke,  gospodarske  stranke  kolebajo.  Stro- 
kovne in  stanovske  organizacije.  —  Med  dijaštvom:  prejšnje 
strujc;  zbliževanje  liberalne  in  narodno-radikalne  struje,  ki  zgublja; 
katoliško-narodna  pridobiva.  Strokovna  organizacija  se  širi. 

Glavni  znak.  Tretja  kriza:  socialna  in  kulturna.  Sta- 
novska korist.  Slovansko-germanska  kultura? 

Cemu  ta  kratka  slika  splošnega  in  dijaškega  razvoja  izza 
leta  1848.?  Ali  nam  more  podati  zanesljivo  odgovor  na  uvodna 
vprašanja  in  ona,  ki  so  se  nam  med  razpravo  sama  vrivala?  Eno 
dejstvo  je  gotovo:  splošni  kulturni  razvoj  in  dijaški  posebej  se 
popolnoma  strinjata  v  pojavih,  idejah  in  zapovrstnosti.  To  nam 
je  dokaz,  da  so  narod,  inteligenca  in  dijaštvo  trije  činitelji,  ki  jih 
ni  mogoče  ločiti,  da  ne  bi  se  razrušila  harmonija.  Kadar  je  ravno- 
težje v  nevarnosti,  je  znak,  da  en  činitelj  povzroča  nesoglasje, 
da  s  tem  obenem  moti  vzajemni  nadaljni  tek.  Primerjajmo  le 
drugo  dobo.  Harmonični  tek  in  simetrični  pojavi  na  obeh  straneh 
pričajo,  da  je  slovensko  dijaštvo  res  odsvit  splošnega  kulturnega 
razvoja  domovine. 

Močni  so  tuji  vplivi,  a  še  močnejši  so  oni  iz  domovine:  to  je 
prevažno  dejstvo  in  tudi  veselo,  upapolno.  Kar  je  bilo  iz  tujine 
zanesenega,  je  imelo  sicer  posledice,  a  v  drugi  smeri :  vedno  je 
izzvalo  reakcijo.  To  nas  tolaži,  ker  nam  kaže,  da  je  slovensko 
jedro  zdravo  in  odporno  proti  okuževanju,  ako  so  na  straži 
duhovi    širnega    obzorja. 

Po  nastalih  viharjih  se  napoveduje  mirnejša  doba,  doba 
ustvarjanja,  doba  vsestranskega  dela,  ko  bo  sodeloval  preprost 
delavec  in  kmet,  meščan  in  uradnik,  slovenski  znanstvenik  in  li- 
terat.  i\li  ne  zveni  tako  že  nov  trizvok  sedanjega  razvoja?  Smer 
splošnega  in  dijaškega  gibanja  kaže  navzgor,  kaže  pa  tudi  k 
umirjenju,  treznemu  delu.  Kaj  ne  pomeni  to,  da  potrebujemo  res 
tistega  dela,  ki  utrdi,  poglobi,  razširi,  pojasni  že  dano  in  kaže  k 
novim  ciljem?  Težko,  da  bi  nas  varala  logika  razvoja  in  ne  bi 
nastopilo  tekmovanje  na  znanstvenem,  literarnem 
polju.  Tudi  tu  se  mora  pojaviti  organizovano  vsestransko  delo, 
ker  to  zahteva  naš  čas,  naša  kulturna  doba. 

In  vendar  ne  moremo  pozabiti  besedi,  ki  smo  jih  že  prej 
zapisali,  da  je  docela  v  rokah  slovenskega  in^eligenta,  da-li  se 
poravnajo  nasprotja  in  nesoglasja  in  vznikne  iz  harmoničnega  dela 
inteligence  in  ljudstva  veličina  slovenskega  naroda.  Vodstvo  naroda 
se  mu  obeta,  ako  se  vživi  v  vlogo  požrtvovalnega  vzgojitelja, 
plemenitega  učitelja,  prijateljskega  voditelja,  ki  spoštuje  tradicije 
in  najsvetejše  svetinje  svojega  naroda.  Narod  hoče  duševnih  veli- 
kanov, ki  jim  zaupa,  ki  jih  pa  tudi  mora  spoštovati 
in  —  ljubiti.  Ali  smemo  upati,  da  se  spoprijaznita  in  vzljubita 
slovensko  ljudstvo  in  slovenski  inteligent?  Poiščimo  si  odgovor  v 
dejstvih,  zgodovini. 

Celo  dolgo  pot  izza  leta  1848.  se  je  slovenski  inteligent  od^ 
tujeval  svojemu  narodu,  prihajal  medenj  s  tujimi  nazori.  Ljudstvo 
ga  ni  umelo  in  on  ne  njega :  misli  so  jima  šle  vsaksebi.  In  ljudstvo 
se  dvigne  naenkrat  in  gre  prek  slovenskega  inteligenta,  ki  ne  more 
doumeti  nenadnega  pojava  med  narodom.  Skoro  na  mig  in  tisoči 
so  vstali,  ki  jih  prej  ni  mogla  zbuditi  doba  štiridesetih  let.  Prej 
je  on  črtal  pot,  on  risal  smeri  in  vodil  narod,  zdaj  zamisli 
slovenski  duhovnik  Ijudsko-naroden  program  in  ljudstvo  ga 
z  veseljem  sprejme  za  svojega.  Približal  se  je  tudi  inteligent,  a 
misli  mu  niso  prihajale  odkrito  in  iz  srca.  V  besede  zaplete  svoj 
program,  oprimejo  se  ga  sorodni  duhovi  in  oni,  ki  ne  umejo  pra- 
vega zmisla,  ki  mu  zagotavlja  varnost  in  spoštovanje  njegovih  — 
vzorov.  Prisiliti  hoče  inteligenca,  da  se  vda  narod, 
a  narod  pravi  ne  in  prisili  njo,  da  se  ona  prične  bližati  v  sredo 
—  nižjih  slojev.  Inteligenca  se  vdaja,  a  misel  stara  ostaja :  da  se 
mora  narod  preroditi  v  njenem  zmislu.  Na  zunaj  pri- 
bliževanje, v  srcu  —  mrzlota.  Ljubezen  greje,  ljubezen  se  žrtvuje 
in  se  ne  skriva.  Ljubezen  velike  večine  današnje  slovenske  inteli- 
gence je  izraz  prisiljenosti,  ker  ljubi  to,  kar  je  narod  doslej  od- 
klanjal. In  moti  se,  zelo  se  moti,  če  meni,  da  ljudstvo  ne  pozna 
in  ne  čuti,  kdo  ga  res  ljubi,  kdo  samo  mami. 

In  vendar  je  mogoče  zbližanje. 

Ena  pot  gre  v  smeri  ljudstva  in  tradicij,  druga  gre  poleg 
ljudstva  in  proti  tradicijam  in  še  ena  za  ljudstvo,  dasi  ne  za  tra- 
dicije. Zadnja  pelje  na  nevtralno  polje:  prave,  mirne,  trezne  zna- 
nosti ,  druga  v  monistični  materializem  in  tretja  —  je  pot  katoliške 
inteligence.  Le  v  prvem  in  tem  slučaju  je  možno  zbližanje  naroda 
z  inteligenco,  ker  omogočata  pozitivno  delo.  Kdor  meni,  da  se 
narod  oprime  modernih  ateističnih  nazorov,  da  se  jih  tudi  mora 
oprijeti  in  kreniti  s  svoje  tisočletne  poti  na  drugo,  se  vara. 

In  če  bi  se  zgodilo,  da  bi  se  ljudstvo  in  moderna  ateistična 
inteligenca  kdaj  docela  ujemala  v  svojih  nazorih,  bi  to  prejalislej 
rodilo  dekadenco  tistega  naroda,  ki  mu  hoče  moderna  slovenska 
inteligenca  toliko  dobrin,  toliko  sreče. 

Ali  navzgor,  ali  navzdol:  to  je  moderni  zakon,  je  zakon 
historiškega  razvoja.  Zadržati  in  ovreti  je  mogoče  oboje,  zapre- 
čiti  nikoli,  ako  so  dani  pogoji.  So  lahko  materialnega  značaja,  a 
to  so  le  sredstva  v  rokah  ljudi,  so  pa  tudi  duševno-nravni,  ki 
uravnavajo  in  določajo  razvoj,  končno  pa  je  le  Eden,  ki  vodi 
razvoja  tok. 

Etiški  nazori,  nravno  krepko  življenje  odloča 
pravec,  da  pojde  smer  razvoja  navzgor  ali  navzdol. 

Ali  so  bili  etiški  nazori  slovenskega  naroda  dobri,  koristni, 
ali  kvarni,  uničujoči  ?  Ce  zadnje,  potem  se  le  čudimo,  da  je  mogel 
tako  mal  narod  stoletja  vzdrževati  silo  od  severa,  navale  od  juga 
in  preboleti  najhujše  udarce,  tako  preboleti,  da  še  danes  čil  in 
čvrst  odbija  napade  od  vseh  strani,  se  dviga  in  krepi,  in  celo 
prehaja  v  ofenzivo.  Ali  pa  mogoče  niso  bili  etiški  nazori 
naroda  odločivni,  najbolj  odločivni?  Kaj  pa? 

Odprimo  zgodovino  in  tehtajmo  in  preudarjajmo  in  povejmo 
drugi  vir  —  narodne  odpornosti.  Bili  so  Grki  najbolj  kulturen  narod 
starega  veka  in  so  izginili;  bili  so  Rimljani  vladarji  sveta:  danes 
pričajo  izkopine,  da  je  bila  tudi  v  naši  domovini  rimska  inteligenca. 
Bil  je  tudi  Napoleon,  a  narod,  ki  je  zapovedoval  še  pred  sto  leti, 
danes  izumira,  kar  je  statistično  dokazano.  Bili  so  krivi  materialni, 
a  še  bolj  etični  vzroki  in  so  še  danes.  Evidentno  dejstvo  sicer, 
a  mnogi  slovenski  inteligenti  ga  ne  vidijo  in  ne  priznavajo. 

Jasno  je  torej,  da  so  morali  biti  etiški  nazori  slovenskega 
naroda  taki,  da  so  ohranili  ljudstvo  čilo,  čvrsto  in  močno,  ne- 
upognjeno  in  odporno. 

Kateri  in  kakšni  so  ti  etiški  nazori?  Ljudskošolska  deca  nam 
pove,  ko  moli  preprosto  vdano  deset  božjih  zapovedi.  In  kakšen 
odgovor  bi  bil  tekom  zadnjici  desetletij  večine  slovenske  inteligence 
do  današnjega  dne?  Lahek  odgovor,  kdor  jo  pozna.  In  v  bo- 
doče?  Naraščaj  moderne  slovenske  inteligence, 
večina  slovenskega  dijaštva  trdi,  da  so  te  za- 
povedi le  tvorba  ljudi,  da  niso  absolutno  neiz- 
premenljive  in  nadnaravne  norme,  da  so  le  »umetni, 
oziroma  protinaravno  stvorjeni  jezuitski  stavki 
laži-morale«,  da  celo  »žandarmerijska  morala«! 

Vprašamo:  kdo  ima  prav,  ali  moderni  preurejevavci  ctiSkih 
vrednot,  ali  zgodovina;  preprost  šolarček,  ki  moli  božje  zapovedi, 
ali  svobodomiselni  slovenski  akademik,  ki  oznanja  novo  moralo, 
novo  etiko,  ki  ne  priznava  tem  zapovedim  absolutne  veljave,  ne- 
zavisnc  od  človekove  samovoljnosti?  Jasno  je  kot  beli  dan, 
da  iz  takega  naraščaja  izšla  slovenska  inteligenca 
ostane  tudi  poslej  v  navskrižju  z  etiškimi  načeli 
svojega  naroda  in  s  tem  tudi  v  prekem  razmerju 
do  vsega,  kar  krepi,  utrjuje  in  goji  in  priznava  absolutna 
nravna  načela  krščanstva. 

To  je  resnica  in  je  ne  spremeni  niti  narodno -radikalni  rek 
»iz  naroda  za  narod«,  ki  bi  se  bolje  glasil  »iz  tujine  v  narod,  v 
njegovo  pogubo«.  Ako  trdi  svobodomiselna  slovenska  mladina,  da 
med  načeli  ni  mogoče  sporazumljenje,  ji  radi  pritrdimo,  kakor  tudi 
za  gotovo  vemo,  da  bije  in  bo  bilo  narodno -radikalno  dijaštvo, 
bodoča  narodno-radikalna  inteligenca,  boj  proti  svojemu  narodu 
in  ne  zanj. 

Da, načelnega  sporazumljenja  ne  more  biti,  ker 
je  le  vprašanje,  da-li  je  četrta  zapoved  dekaloga 
eminentne,  absolutne  veljave  ali  ne,  in  sicer  za 
vsaknarod  in  za  slovenski  posebno.  Ali—  ali,  tretjega 
ni !  Tu  tiči  edino  pravi  odgovor  na  vprašanja  o  narodnosti,  narodni 
moči,  slovenski  kulturi,  slovenski  bodočnosti.  Osredite  svoje  misli  le 
na  to  točko  narodnega  vprašanja  in  razmislite  se  na  vse  strani  in 
poglobite  do  skrajnosti,  potem  bi  strmeli,  ako  ne  bi  uvideli,  da 
so  v  najnujnejši  zvezi  z  njo  tudi  druge  zapovedi  dekaloga. 

Prevažno  je  vprašanje,  kako  misli  slovenska  inteligenca, 
slovensko  dijaštvo  o  temeljih  in  pogojih  prave  kulture.  Razvidno 
je,  da  more  to  vprašanje  prav  in  dobro  rešiti  le  tista  inteligenca, 
ki  ne  nasprotuje  tradicijam,  ne  ruje  proti  tisočletnim  nazorom 
krščanstva,  nego  gradi  dalje  in  ustvarja  nove  kulturne  vrednote. 

To  more  izpolniti  le  slovenska  katoliška  inteligenca,  slo- 
vensko katoliško  dijaštvo,  ki  ne  izloča  iz  svojega  pro- 
grama najsvetejših  čuvstev  —  celega  naroda.  Med 
njo  in  narodom  je  popolno  soglasje,  pogoj,  ki  je  potreben  za 
vzajemno  uspešno  kulturno  delo.  In  prav  raditega,  ker  gre  z 
narodom,  mora  iti  tudi  pred  njim. 

Da  krivo  ne  obsodimo  nasprotne  inteligence,  je  nujno,  da 
poznamo  vpliv  »miljeja«. 

Slovensko  dijaštvo  je  bilo  doslej  prisiljeno,  iskati  si  višje 
naobrazbe  izvun  svojega  naroda;  na  tujih  kulturnih  središčih  je 
vsrkavalo  tuje  ide}e.  Iz  tujine  pa  je  prinašalo  s  seboj  tudi  tujo 
duševno  hrano  in  jo  vsiljevalo  svojemu  narodu.  Umevno,  da  se 
je  upiralo  naravnemu  razvoju  svojega  naroda.  Spremenimo 
milje,  prestavimo  slovensko  akademično  mladino 
v  osrčje  njene  domovine,  s  tem  jo  priklenemo 
in  spojimo  s  celim  kulturnim  razvojem  in  omejimo 
čas   in   prilike,    da    bi    se    vdajala    tujim    teorijam. 

Cas  je  že,  potreba  vsesplošna,  da  dobimo  svoje  kulturno 
središče,  Smer  celega  razvoja  kaže  proti  središču.  In  tudi  pogoji 

SO  tu.  Danes  ljudstvo  res  hoče  kulturno  središče,  ker  ga  nujno 
potrebuje.    Pogled  na   vsestransko  razvito  življenje  priča  o  tem. 

In  ni'li  velikega  pomena  dejstvo:  da  je  po  šestdesetih  letih 
ogromna  večina  slovenskega  naroda  združena  na  temelju  vse- 
obsežnega  kulturhega  programa  treh  katoliških  shodov?  Ali  ni 
pomembno,  da  imamo  močno,  enotno  politično  organizacijo  sirom 
cele  domovine?  Se  več:  na  Kranjskem  se  bliža  čas,  ko  bo  Slovenec 
res  svoj  gospodar  brez  ozira  na  levo  ali  desno.  In  vse  to  v 
trenutku,  ko  se  naši  politični  ideali  bližajo  vsied  razmer  okrog 
nas  razrešitvi.  Teh  pogojev  prej  ni  bilo  in  vendar  smo  zahtevali 
za  Ljubljano  svoje  vseučilišče.  Koliko  bolj  moramo  zastaviti  vse 
svoje  moči  danes,  ko  se  cela  domovina  lahko  vzdigne  na  en  klic 
in  zahteva  potom  vseh  organizacij  in  drugih  činiteljev,  da  resno 
hočemo  svojega  kulturnega  ognjišča.  In  raditega  smo  popolnoma 
uverjeni,  da  se  nam  mora  kmalu  uresničiti  en  ideal  izza 
leta  1848.:  slovensko  vseučilišče  v  Ljubljani.  Drugi 
mu  potem  morajo  slediti. 

Da  nam  slovenska  inteligenca  tudi  v  bodoče  ne  ostane  ne- 
spravljiv  element  v  narodnem  organizmu,  uravnajmo  njeno 
vzgojo  tako,  da  bo  od  prve  1  judskošolske  in  do 
zadnje  vseučiliške  ure  v  neposrednem  stiku  s 
svojim   narodom. 

Sirota  je,  ki  nima  staršev.  Slovenski  dijak  v  tujini  prezeba 
in  strada  ljubezni,  diha  tuji  zrak  in  se  vrača  domov  z  gnevom 
v  srcu,  revolucijo  v  mislih .  .  . 

»Dijaško  vprašanje«  je  torej  ključ  k  razrešitvi  problema 
med  narodom  in  inteligenco.  Ker  se  tako  dijaški  in  kulturni  interes 
krijeta,  je  trikrat  sveta  dolžnost  vseh  vplivnih  činiteljev,  da  po- 
spešijo razrešitev  vprašanja  o  —  slovenskem  vseučilišču. 

Razvit  in  zaveden  narod  čuti  ekspanzivno  moč,  stare  meje 
mu  postajajo  preozke,  čim  višja  je  kulturna  stopnja  njegova,  tem 
bolj  raste  v  njem  teženje,  da  izžarja  svoje  kulturne  pridobitve. 
Okrog  njega  nastaja  vedno  večji  kulturni  krog,  vplivi  se  poznajo 
na  sosednjih  narodih.  Paradoksna  misel  sicer,  a  uresničenje  njeno 
ni  tako  nemožno,  da  ima  slovenski  narod,  tlačen  in  poniževan 
od  nekdaj,  danes  vendarle  posebno  nalogo.  Med  tri  kulturne  kroge 
je  potisnjen:  germanski  na  severu  in  zapadu,  romanski  na  jugu 
in  slovanski  na  vzhodu.  Slovenski  narod  se  nam  zdi  kot  posrednik 
med  zapadno  in  vzhodno  kulturo.  Mnogo  je  dejstev,  ki  potrjujejo, 
da  po  Slovencih  prehaja  zapadna  kultura  na  jugovzhod.  Ali  slo- 

vensko -hrvaško  vprašanje  ne  pomeni  pobratiraije  vzhoda  z  za- 
padom?  Težko  sicer,  a  nemogoče  ni,  da  se  ne  bi  tekom  tega 
stoletja  prebudil  slovanski  jug  veno  kulturno  celoto.  Slo- 
venskemu narodu  je  zagotovljeno  prav  gotovo  v  tem  zmislu 
posebno  poslanstvo.  Tekom  stoletja  se  izravnajo  lahko  vse  umetne 
zapreke,  ako  se  narodi  zbližajo  na  temelju  krščanskega  kulturnega , 
dela.  Ustvariti  je  le  treba  skupen,  enoten  kulturen  program  z 
organizacijo  vsakega  naroda  v  zmislu  krščanskih  idej.  Ni  treba 
ravno  politične  enote,  ko  zadošča  že  močna 
kulturna. 

Danes  smo  še  daleč  od  tega  ideala,  ki  je  že  bil  in  ostane 
tudi  v  bodoče  ideal  slovenskega  naroda.  Zares  pomenljivo:  ideje 
in  ideali  izza  leta  1848.  se  po  dolgi  dobi  razvoja  vračajo  in  vedno 
bolj  bližajo  končnemu  uresničenju.  Ni-Ii  znamenje,  da  so  nam  res 
življenjske  važnosti?  Postanejo  pa  še  bolj,  čim  se  ves  slo- 
venski narod   zave  svoje   kulturno-tvorne   sile. 

Kakor  se  je  razjasnilo  narodnostno -versko  vprašanje,  se 
poglobilo  in  razširilo  v  vseh  delih  naroda,  tako  pride  tudi  doba, 
ko  bo  čutil  vsak  poedinec  kulturno  silo  celote,  ko  bo  z  zavestjo 
zrl  na  delo  svoje  in  —  prednikov.  Slovenska  inteligenca  je  po- 
klicana, da  ustvari  čimprej  kulturni  temelj,  da  z  organiziranim 
znanstvenim  delom  omogoči  v  to  potrebne  predpogoje.  Najprej 
pa  nam  je  nujno  treba  kulturnega  središča  —  slo- 
venskega  vseučilišča. 

In  h  koncu  kot  epilog  malo  —  refleksije. 

Ko  zremo  nazaj  in  gledamo  v  daljo,  presojamo  razvoj  po- 
edinih  kulturnih  stopinj,  stopnjevanje  in  harmonijo  med  pojavi  in 
idejami,  kako  se  bore  naziranja,  sorodne  misli  zbližujejo,  nasprotne 
odbijajo,  kako  zmotnim  idejam  slede  zmotna  dejanja  in  padanje, 
nasprotno  pa  pravim  slede  koristna  in  dviganje,  moramo  priznati 
gotov,  naravni,  a  še  bolj  nravni  red,  zavisen  od  drugačnih  za- 
konov kot  so  »železni  zakoni  narave«. 

Seveda,  ako  ne  priznavamo  zavestnega  človekovega  dela, 
njegove  proste  volje,  posebnih  logičnih  in  nravnih  zakonov,  ne 
priznavamo  najvišjega  urejevavca,  potem  nam  preostanejo  za  raz- 
rešitev življenjskih  pojavov  in  ugank  le  »železni  zakoni«,  ki  brez 
smotra  in  brez  namena  vodijo  razvoj . . .  Kam?  In  infinitum,  brez 
končnega  cilja  in  smotra?  Pomeni  li  njegova  smer  krog,  elipso, 
parabolo?  Je-li  res  razvoj  človeške  družbe  isto  kot  razvoj  ne- 
zavestne prirode,  ali  pe  vendarle  zavisen  od  činitelja  višje  kavzalne 

vrste?  Vzemite  človeku  razum  in  prosto  voljo  in  —  vero  v  nad- 
naravni red,  pa  vam  izgine  kosmos,  ostane  —  kaos!  Kultura, 
človeštvo,  narod?  Kako  že  pravi  Gumplowicz?  »Ker  če  nima  ce- 
lota namena,  je  nezmiselno,  da  govorimo  o  smotru  dela . . .«  Torej 
tudi  poedinca  ne,  torej  prcojstane?  ».  .  .  človeku  ne  preostaja  nič 
drugega,  kakor  resignacija,  da  se  zadovolji  in  vda  nujnim  življenj- 
skim potrebam  ter  skuša  življenje  kar  najbolje  olepšati  in  pametno 
uživati.«  In  če  niti  tega  ne  more?  Kaj  potem . . .  Nirvana! 

In  denimo,  da  pridejo  vsi  poedinci  tega  ali  onega  naroda 
prejalislej  do  tega  bridkega  in  mrzlega  zaključka,  ne  ostane  ii  zanje 
le:  ali  uživanje  ali  —  samomor?  In  veličina  naroda,  kultura,  na- 
predek in  druge  take  krasno  zveneče  besede?  Niti  enega  srca  ne 
bi  mogle  ogreti  in  utešiti .  .  .  Ne  čaka  li  ta  logika  moni- 
stično-materialične  slovenske  inteligence?  Dokler 
bo  narodu  njegova  bodočnost  resna  skrb,  življenje  imelo  še  kaj 
zmisla,  bo  moral  najodločneje  zavračati  tisto  moderno  pozitivno 
moralo  mlajše  slovenske  inteligence,  ki  mu  obljubuje  tako  krasno 
bodočnost  —  samomora.  Slovensko  ljudstvo  je  že  neštetokrat  iz- 
razilo svoje  mnenje  in  ga  bo  tudi  v  bodoče,  da  najodločneje 
odklanja  vse  preurejevavce  etiških  vrednot  in  naj  tudi  imajo  na 
čelu  zapisano:  »Iz  naroda  za  narod«. 

Slovenski  narod  hoče  življenja  in  življenje  mu  daje  krščanstvo. 

Označili  smo  pot  do  razrešitve.  V  dveh  smereh  gre:  ali  v 
versko-pozitivni  ali  versko-negativni.  Da-li  ima  ves  razvoj  kulture 
zmisel  ali  ne,  na  to  odgovarja  svetovni  nazor.  Moderni  zanikuje 
možnost  pravega  in  gotovega  odgovora,  zato  vodi  v  resignacijo 
in  propast;  oni  na  podlagi  krSčanske  metafizike  pa  ne  pušča 
človeka  sredi  puščav,  razpotij  in  onemoglosti,  marveč  ga  dviga 
in  krepi  in  mu  daje  življenje,  ker  daje  zmisel  življenju,  delcem 
in  celoti.  Ali  je  res  tako  težka  pot  do  —  Resnice? 

Slovenska  inteligenca  pa  naj  se  sama  odloči,  kateri  smoter 
je  zanjo  prikladnejši  in  upapolnejši.  Slovenska  katoliška  inteligenca 
ne  dvomi  in  ne  išče  zablod,  ker  hoče  resnice  v  svesti  si  besed 
Zveličarjevih:  »Jaz  sem  resnica  in  življenje«! 

V  tem  znamenju  je  rešitev  problema  med  narodom,  inteligenco 
in  dijaštvom. 

Kdaj  spozna  to  resnico  večina  slovenske  in- 
teligence,  in   ali   jo   sploh   kdaj   spozna? 

Se:  ločitev  Cerkve  in  države. 

Dr.  R.  USeniCnik. 

Dr.  Krek  je  v  kratkem,  a  jedrnem  članku  (»Cas«,  zv^z^k  6.) 
pojasnil  svoje  stališče  v  vprašanju  o  ločitvi  Cerkve  in  države.  Ne 
dvomim,  da  bo  ta  članek  razpršil  marsikako  nedoumevanje,  ki  je 
nastalo  po  takozvani  »državnozborski  kulturni  debati«.  Vendar  se 
mi  zdi,  da  problem  niti  v  osnovnih  potezah  še  ni  tako  jasen, 
kakor  bi  bilo  želeti.  Ce  je  torej,  kakor  poudarja  odlični  politik, 
>naša  dolžnost  baviti  se  z  vprašanjem  ločitve  Cerkve  in  države 
resno  in  natančno  v  vseh  podrobnostih,  da  smo  pripravljeni  za 
vsak  slučaj«,  je  gotovo  prva  dolžnost,  pridobiti  si  jasnost  vodivnih 
načel.  Torej: 

1.  Da  ločitev  Cerkve  in  države  ni  in  ne  more  biti  katoliški 
politiki  ideal,  to  je  res  znano  vsakemu  teologu,  in  za  tako  do- 
kazovanje  tudi  jaz  gotovo  ne  bi  tratil  časa.  R  prav  to  je;  — 
meni  se  zdi,  da  je  premalo  rečeno:  »gotovo  ima  cerkvena  oblast 
glede  na  načelno  vprašanje  odločivno  besedo,  glede  na  dejanske 
razmere,  na  fakt,  pa  je  dolžan  vsak,  kdor  ljubi  Cerkev,  opazovati 
in  študirati,  ter  svoje  skušnje  dati  javnosti  na  razpolago;  pred 
,vsem  pa  je  to  dolžnost  katoliško  mislečih  politikov«  (str.  277).  V 
tej  sicer  lepi  trditvi  pogrešam  neke  misli,  ki  je  brez  nje  ves  zmisel 
dvoumen.  Namreč:  pogrešam  misli,  da  je  pa  med  katoliško  misle- 
čimi  politiki  prvi  katoliški  politik  —  papež.  Vprašanje 
o  ločitvi  Cerkve  in  države  ni  zgolj  politično  vprašanje,  ampak  je 
cerkveno-politično  vprašanje;  v  takih  vprašanjih  pa  je  seveda  za 
nas  prvi  politik  papež.  To  se  pravi:  cerkvena  oblast  nima  le  glede 
na  načelno  vprašanje  odločivne  besede,  temveč  je  katoličanom  tudi 
v  dejanskih  razmerah  nje  beseda  avtoritativna,  veljavna  beseda. 
Poglejmo  le  na  Francosko!  V  čisto  konkretnih  vprašanjih  (n.  pr.  še 
zadnjič  v  vprašanju  vzajemno  -  podpornih  duhovskih  društev)  se 
obrača  francoska  cerkev  v  Rim,  in  jamstvo  lepše  bodočnosti  je, 
da  ji  je  tudi  v  takih  vprašanjih  beseda  prvega  katoliškega  politika 
odločivna. 

Politika,  zlasti  cerkvena  politika  je  silno  težavna  reč.  Mi 
navadni  ljudje,  ki  nismo  politiki  po  poklicu,  se  moramo  dostikrat 
zadovoljiti  z  avtoritativnimi  dokazi.  Ce  pa  od  katoliško  mislečih 
politikov  sprejemamo  take  dokaze,  tedaj  nam  je  kajpada  beseda 

prvega  katoliškega  politika  še  bolj  avtoritativna.  Papež,  si  mislimo, 
je  vladar  vse  Cerkve;  njega  je  pred  vsemi  drugimi  skrb,  kakšna 
bo  nje  usoda  v  bodočnosti.  On  zre  z  visokega  vidika  vesoljne 
Cerkve  doli  na  cerkvene  razmere  v  posameznih  državah,  njemu 
je  lažje  presoditi  sovražne  nakane  nasprotnikov  Cerkve.  Njega  pa 
tudi  vodi  duh  božje  modrosti,  in  če  je  njemu  lažje  presoditi,  kaj 
•je  Cerkvi  v  prid,  a  kaj  v  kvar,  je  tudi  nam  lažje  vdati  se  avto- 
riteti njegove  besede. 

To  sem  hotel  poudariti,  ko  sem  v  članku  namenoma  prisodil 
avtoritativnemu  dokazu  odlično  mesto. 

Seveda  ne  morem  trditi,  da  imamo  izrecno  za  Avstrijo 
tako  avtoritativno  besedo.  Zdi  se  mi  pa,  da  je  zopet  premalo,  če 
kdo  trdi,  da  je  Cerkev  obsodila  le  načelo,  da  se  mora  Cerkev 
ločiti  od  države.  In  zdi  se  mi,  da  sem  to  tudi  dokazal.  Leon  XIU 
in  Pij  X.  sta  govorila  v  čisto  konkretnih  slučajih;  in  v  docela 
konkretnem  slučaju,  v  okrožnici  Francozom,  ko  je  šlo  prav  za  to, 
kakšno  stališče  naj  zavzemajo  katoliško  misleči  politiki,  je  rekel 
Leon  XIII.  naravnost:  »Katoličani  se  ne  morejo  dosti  čuvati,  da 
ne  zagovarjajo  ločitve!«  Ce  kje,  so  pa  bile  prav  na  Francoskem 
take  razmere,  da  bi  človek  skoraj  rekel:  Ločitev  je  manjše  zlo. 
Leon  XIII.  je  drugače  sodil:  Ce  država  izsili  ločitev,  bo  seveda 
Cerkev  izkušala  tudi  v  novih  razmerah  vršiti  svoje  zvanje.  V 
ameriških  Zveznih  državah  je  Cerkev  v  takem  položaju,  da,  on- 
dotni  položaj  nudi  Cerkvi  celo  nekatere  ugodnosti.  »Te  ugodnosti 
ne  morejo  sicer  ne  opravičiti  krivega  načela  o  ločitvi,  ne  upra- 
vičiti koga,  da  bi  branil  to  načelo,  so  pa  vendar  take,  da  je 
mogoče  to  stanje  trpeti  (tolerirati)  ...  A  na  Francoskem,  kjer  je 
večina  katoliška.  Cerkev  nikakor  ne  sme  priti  v  tako  negotov 
(prekeren)  položaj.  Tem  manj  pa  morejo  katoličani  oznanjati 
ločitev,  ker  dobro  poznajo  nakane  nasprotnikov,  ki  jo  zahtevajo. 
Za  te  je  ločitev  —  to  nam  dosti  jasno  izpovedajo  —  popolna 
neodvisnost  političnega  zakonodavstva  od  verskega;  popoln  indi- 
ferentizem  socialne  oblasti  nasproti  interesom  Cerkve,  da,  zani- 
kanje nje  biti  (eksistence)  same.«  Ce  me  prav  vse  ne  moti,  je  tu 
Leon  XIII.  na  podlagi  konkretnih  razmer  zavrgel  ločitev  in  pre- 
povedal katoličanom  zavzemati  se  zanjo.  Prav  take  razmere  pa 
so  v  Avstriji.  Tudi  v  Avstriji  je  večina  katoliška.  Tudi  v  Avstriji 
nasprotniki  —  svobodomiselci  in  socialni  demokratje  —  dosti 
jasno  in  glasno  izpovedajo,  kaj  hočejo:  popolno  neodvisnost 
političnega    zakonodavstva   od   verskega,   popoln    indiferentizcm 

socialne  oblasti  nasproti  interesom  Cerkve,  da,  uničenje  Cerkve. 
Ali  ne  velja  torej  tudi  za  Avstrijo  Leonov  opomin:  »Katoličani 
se  ne  morejo  dosti  čuvati,  da  ne  branijo  take  ločitve«! 

Sicer  pa  dokaz  iz  papeSkih  okrožnic  ni  zgolj  avtoritativen. 
Papeži  sami  navajajo  tudi  umske  dokaze,  kažejo  na  strupeno 
korenino,  iz  katere  izvira  zahteva  ločitve,  kakor  tudi  na  usodne 
posledice,  ki  bi  izvirale  iz  ločitve.  Strupena  korenina  je  verski 
liberalizem  in  individualizem,  usodna  posledica  pa  bi  bila,  da  »bi 
se  še  bolj  razširila  kuga  verskega  indiferentizma.«  (Primeri  članek 
v  »Času«,  str.  186—190.) 

Moje  prepričanje  je  torej  slejkoprej:  Za  ločitev  Cerkve  in 
države  se  katoličani  ne  moremo  ogrevati,  ne  načelno  —  to  je 
dognano  in  priznano  — ,  ne  v  dejanskih  razmerah,  kakoršne  so  v 
Avstriji.  Ni  dobro,  a  po  ločitvi  bi  ne  bilo  bolje,  ampak  gorje! 

Dr.  Krek  misli,  da  bi  tako  pridobili  stotisoče,  ki  jih  ima  danes 
še  socialna  demokracija.  Ceš:  »ni  res,  da  mora  biti  socialna  de- 
mokracija načeloma  sovražna  vsaki  veri;  res  je,  da  je  danes  v 
stranki  protiverska  smer  še  silno  močna;  toda  pri  ogromni  večini 
njenih  pristašev  določuje  to  smer  samo  politiški  značaj  verskih 
družb,  predvsem  seveda  katoliške  Cerkve,  ker  da  je  Cerkev  s 
kapitalistiško  državo  sklenjena  in  na  podlagi  (dr.  Krek  dostavlja: 
večinoma  namišljenih)  privilegijev,  ki  jih  ima  od  nje,  vezana  bra- 
niti tudi  krivice  proti  delavstvu«  (str.  278).  Težko  je  dodobra 
presoditi  ta  avtoritativni  dokaz  glede  premis;  to  se  mi  pa  vendar 
zdi,  da  sklepa  ne. 

»Ni  res,  da  mora  biti  socialna  demokracija  načeloma  sovražna 
vsaki  veri.«  To  je  resnično,  pod  enim  pogojem  namreč:  če  socialna 
demokracija  izvrže  načela  marksizma.  Socialna  demokracija,  osno- 
vana na  marksizem,  mora  biti  načeloma  sovražna  vsaki  veri, 
socializem  kar  tak  ne.  To  je  že  jasno  povedal  svoj  čas  znameniti 
državnik  in  sociolog  dr.  A.  Schaffle  (Die  Quintessenz  des  Sozia- 
lismus,  1906 '^  str.  63):  »Dandanašnji  socializem  je  skozinskoz 
brezverski  (irreligios)  in  Cerkvi  sovražen.  Cerkev  mu  je  le  policij- 
ska naprava  kapitala,  ki  da  slepari  proletariat  z  ,menjico  na 
nebesa';  Cerkev  zasluži,  da  pogine.  Mnogi  socialisti  fanatično 
sovražijo  Cerkev,  da,  sploh  vsako  religijo.  Nujna  posledica  gospo- 
darskega socialističnega  načela  pa  ta  tendenca  ni«  . . .  Ali  je  torej 
socialna  demokracija  že  izvrgla  načela  marksizma  in  z  njimi 
sovraštvo  do  vere?  Marksizem  res  propada;  struja  revizionizma 
je   vedno  močnejša,  a  kljub  temu  je,  kakor  priznava  dr.  Krek, 

»protiverska  smer  v  stranki  Se  silno  močna«.  Zakaj?  Dr.  Krek 
pravi,  da  so  pri  ogromni  večini  tega  krivi  samo  politiški  privilegiji 
verskih  družb,  predvsem  katoliške  Cerkve.  KakSni  pa  so  ti  pri- 
vilegiji? Dr.  Krek  pravi:  »večinoma  namišljeni«.  Ce  so  večinoma 
namišljeni,  je  treba  ljudi  samo  poučiti,  saj  namišljenih  privilegijev 
itak  niti  vzeti  ni  mogoče.  Sploh  je  treba  poučiti  ljudi,  da  o  kakih 
posebnih  privilegijih  Cerkve  ni  govora,  če  ni  privilegij  vse,  kar 
komu  gre;  tedaj  pa  bi  bili  privilegiji  vsi  sodalno-politični  zakoni, 
ki  jih  prav  sedaj  sklepa  državni  zbor  delavskim  stanovom  v  prid. 
Ne  vem,  ali  res  ogromna  večina  socialnih  demokratov  sovraži 
Cerkev  in  vsako  vero  samo  radi  večinoma  namišljenih  privilegijev, 
a  če  jo,  jo  po  krivici.  Krivičnega  sovraštva  pa  ne  gre  odpravljati 
s  tem,  da  se  jemlje  pravica.  Sicer  bi  pa  jaz  dvomil  o  trditvi  sami. 
Voditelji  socialne  demokracije  oznanjajo  že  od  Marxa  sem  tako 
fanatično  sovraštvo  do  vsake  religije,  da  bi  ne  bilo  nič  čuda,  če 
se  je  to  sovraštvo  razlezlo  tudi  že  med  mase.  Kaj  je  vse  storil, 
govoril  in  pisal  na  Nemškem  Bebel,  da  bi  vcepil  masam  mržnjo 
do  Cerkve  in  religije!  Ali  so  avstrijski  socialni  demokratje  kaj 
boljši?  Dr.  Ellenbogen  z  Engelsom  oznanja,  da  »religija  nI  nič 
drugega  kakor  fantastični  odsvit  vnanjih  sil  v  glavah  ljudi«. 
Pernerstorfer  trdi,  da  je  »socialna  demokracija  kontradiktorično 
nasprotje  rimskega  klerikalizma«,  in  sicer  ne  radi  kakih  političnih 
privilegijev,  ampak  zato,  ker  rimski  klerikalizem  ne  prizna  »abso- 
lutne duševne  svobode«,  ker  brani  avktoriteto  in  uči  dogme,  »so- 
cialni demokratje  pa  smo  nasproti  vsaki  avktoriteti  skeptični,  zanl- 
kujemo  in  pobijamo  vsako  dogmo  in  zastopamo  absolutno  duševno 
svobodo«.  (H.  SdiAvediler,  Die  osterreidiisdie  Sozialdemokratic 
19083,  str.  167  si.)  In  ko  je  bila  zadnja  kulturna  debata  v  državnem 
zboru,  je  dokazoval  Pernerstorfer,  da  se  morata  ločiti  Cerkev  in 
država  zlasti  zato,  ker  da  je  krščanstvo  v  nasprotju  z  vedo.  Tudi 
voditelji  avstrijske  socialne  demokracije  sodijo  torej  o  religiji  blizu 
tako  kakor  »Neue  Zeit«  (1906,  II.,  644):  »Religija  je  vsakega  tova- 
riša zasebna  reč.  Mi  ne  vprašamo  nikogar,  ali  je  jud,  kristjan, 
mohamcdan  ali  pogan.  Mi  smo  iz  vse  duše  tolerantni.  Toda  kot 
pristaši  nauka  o  razvoju  vemo,  da  vodi  kakor  strokovna  orga- 
nizacija v  socializem,  tako  socializem  v  ateizem  .  .  .  Čimbolj  se 
gospodarski  razvoj  ostri,  tembolj  se  odvrača  proletariat  od  religije.« 
To  se  sicer  glasi  nekoliko  marksistično,  a  glede  religije  tudi  rcvi- 
zionisti  niso  mnogo  boljši.  Sploh  se  socialna  demokracija  vedno 
bolj  bliža  svobodomiselnim  strankam.   Teoretični  materializem  v 

socialni  demokraciji  propada,  praktični  materializem  ima  kakor  v 
v  svobodomiselstvu  tako  tudi  v  socialni  demokraciji  še  vso  moč, 
in  jalovi  idealizem,  kakor  ga  oznanja  n.  pr.  Masaryk,  tega  ma- 
terializma  ne  bo  premagal.  S  praktičnim  materializmom  pa  je 
bistveno  združena  negacija  religije,  in  če  govori  tak  materializem 
o  religiji,  mu  je  to  le  prazna  beseda,  slepilo  za  mase.  Jaz  torej 
ne  morem  verjeti,  da  bi  ločitev  Cerkve  in  države  izvršila  tak 
čudež  in  v  stotisočih  obudila  »zmisel  za  vernost  in  Cerkev«.  Ce 
stotisoči  sovražijo  Cerkev  le  zato,  ker  da  je  Cerkev  radi  politiških 
privilegijev  »vezana  braniti  tudi  krivice  proti  delavstvu«,  zlahka 
spoznajo,  da  se  grdo  motijo.  Krščanski  socialci  ljubijo  Cerkev, 
a  zato  nič  manj  ne  branijo  pravic  delavstva,  da,  ravno  krščanska 
ljubezen,  ki  jo  podžiga  Cerkev,  je  zanje  najmočnejši  nagib,  da  se 
žrtvujejo  za  delavsko  stvar.  Ako  je  delavstvo  »dobre  volje«,  ne 
more  odrekati  Cerkvi  pravičnosti  in  ljubezni  do  delavskih  stanov; 
če  pa  dobre  volje  ni,  tudi  ločitev  Cerkve  in  države  ne  bo  nič 
pomagala:  Cerkev  bo  oškodovala,  delavstvu  pa  koristila  ne  bo. 
2.  Toda  tu  še  tiči  tista  »temeljna  hiba«,  ki  jo  je  našel 
dr.  Krek  v  »Casovem«  članku.  Govori  sicer  o  več  »glavnih  hibah«, 
a  kolikor  vidim,  je  našel,  če  jo  je,  le  eno,  le  da  je  vodivna  v 
vsem  članku.  Katera  je  torej  tista  »temeljna  hiba«?  Vsemu  »Ca- 
sovemu«  članku  je  podstava,  da  ločitev  Cerkve  od  države  vzame 
Cerkvi  javnopravni  značaj.  To,  pravi  dr,  Krek,  pa  »nikakor  ni 
nujno«.  »Tu  je  temeljna  hiba.  Nikakor  ni  nujno,  da  bi  moral  pasti 
javnopravni  značaj  Cerkve,  če  se  loči  od  države«  (str.  278).  Iz 
tega,  se  mi  zdi,  smem  sklepati,  da  dr.  Krek  nikakor  ni  za  tako 
ločitev  Cerkve  in  države,  ki  bi  potisnila  Cerkev  na  zasebnopravno 
stališče.  Ta  sklep  se  mi  zdi  tembolj  upravičen,  ker  dr.  Krek  pri- 
znava mojemu  dokazovanju  proti  taki  ločitvi  dokazno  moč.  »Po 
pravici  pravi  člankar«  —  tako  piše  dr.  Krek  (str.  278)  — ,  »da  pro- 
dira socialno  načelo  proti  individuališkemu.  Katoliška  vera  živi  v 
organizovani  družbi.  Država  mora  to  družbo  s  stališča  verske 
svobode  priznavati  in  s  tem  priznavati  njeno  avtonomijo.  S 
tem,  ko  država  avtonomijo  Cerkve  zakonito  prizna,  je  Cerkev 
že  javnopraven  organizem«  ...  Ce  je  tako,  če  dr.  Krek  obsoja 
kakor  jaz  ločitev  Cerkve  in  države  v  »mojem«  zmislu,  tedaj  sem 
srčno  vesel  te  hibe,  saj  je  razpršila  mnogo  pomislekov  meni  in, 
ne  dvomim,  da  tudi  drugim.  Da,  sramotno  suženjstvo  nasproti 
propadajočemu  liberalizmu  bi  bilo,  da  bi  v  dobi  zmagujoče  so- 
cialne  misli  pospeševali  razdirajoči  verski  individualizem!   Vesel 

sem  tega  rezultata,  naj  sem  zagrešil  očitano  logično. hibo  ali  ne, 
in  vesel  sem,  da  sem  pisal  članek,  ki  je  bil  povod,  da  se  je  tako 
pojasnilo  eno  izmed  poglavitnih  dvoumij  v  tem  vprašanju. 

Vendar  popolne  jasnosti  še  ni  in  le  zato  nekaj  opomb!  »Lo- 
čitev Cerkve  In  države«  je  za  nas  neka  »historična  ideja«,  in  če 
vprašamo,  kakšno  vsebino  ima,  tedaj  se  pokaže,  da  ima  ta  ideja 
v  zgodovini  čisto  določen  pomen.  »Ločitev  Cerkve  in  države« 
pomenja  vsaj  historično  res  to,  kar  je  bilo  podstava  »Casovemu« 
članku:  tako  ločitev,  ki  vzame  Cerkvi  javnopravni  značaj.  Tako 
je  pojmil  ločitev  sicer  globoko  religiozni  Washington,  ko  je  položil 
v  ustavo  ameriških  Zveznih  držav  načelo  verske  svobode  in  lo- 
čitve verskih  družb  od  države.  Tako  je  pojmil  Cavour  geslo:  Li- 
bera  Chiesa  in  libero  Stato  (svobodna  Cerkev  v  svobodni  državi). 
Tako  se  je  uveljavila  ločitev  na  Francoskem  (le  da  so  jakobinci  z 
ločitvijo  združili  še  rop,  ko  so  proti  splošnemu  pravu  oropali 
Cerkev  vsega  imetja).  Tako  ločitev  zahtevajo  svobodomiscici.  Tako 
ločitev  zahtevajo  tudi  socialni  demokratje.  Se  vedno  veljavni  erfurSki 
program  nemške  socialne  demokracije  (1891)  pravi  izrecno:  »Re- 
ligija se  proglasi  za  zasebno  reč.  Vsi  izdatki  za  cerkvene  in  verske 
namene  se  odpravijo.  Cerkvene  in  verske  družbe  se  proglase  za 
zasebne  družbe.  —  Šola  bodi  posvetna.«  Glede  posvetnosti  šole 
je  zanimiv  komentar  Kautskyja  (K.  Kautsky  —  Br.  Sdionlank,  Grund- 
satze  und  Forderungen  der  Sozialdemokratie,  Berlin  1892,  44): 
»Ist  die  Rcligion  Privatsadie  ...  so  ist  folgeriditig  die  Sdiule  eine 
rein  wcltli(iie  Einriditung  . . .  Die  Unterweisung  der  Kinder  mit 
religiosen  Dingen  zu  verquickeYi  ist  ein  grundsatzlidier  Fehler.  Die 
Mitwirkung  kirdilidier  Krafte  beim  Unterricht  ist  deshalb  unzu- 
ISssig.«  Slično  pravi  program  avstrijske  socialne  demokracije  (1901, 
zasnoval  ga  je  dr.  Adler) :  »Religija  naj  se  proglasi  za  zasebno 
reč.  Cerkev  naj  se  loči  od  države.  Cerkvene  in  verske  družbe  naj 
se  proglase  za  zasebne  družbe.  Uvede  naj  se  obvezni  civilni  zakon. 
Šola  bodi  posvetna.«  To  je  tako  jasno  povedano,  da  ni  mogoče 
nobeno  dvoumje.  Je  pa  tako  pojmovanje  tudi  čisto  naravno.  Načelo 
o  ločitvi  Cerkve  in  države  je  izšlo  iz  liberalizma.  Liberalizem  pa 
je  individualizem.  Liberalizmu  je  verska  družba  pravno  družba 
posameznikov,  ki  jih  veže  zgolj  nravna  vez.  Vera  je  nekaj  zgolj 
individualnega  in  obenem  nekaj  zgolj  nravnega.  Zato  verska  družba 
kar  taka  po  načelih  liberalizma  celo  ne  more  biti  juridična  osebnost. 
Juridični  odnosi  morejo  nastati  šele  glede  časnih  pritiklin  dotične 
družbe.  R  ti,  kakor  sploh  vse,  kar  je  juridično,  spadajo  pod  oblast 

družbe,  ki  ima  juridičen  smoter,  to  je,  pod  oblast  države.  (Prim. 
Giobbio,  Diplomazia  Ecclesiastica,  Roma  1899,  str.  47  si.:  Del  li- 
beralismo  giuridico.)  V  tem  oziru  je  torej  socialna  demokracija 
verno  prevzela  dediščino  liberalizma. 

Tako  pa  pojmujejo  ločitev  Cerkve  in  države  tudi  tisti  ka- 
toličani,  ki  se  zavzemajo  zanjo,  češ,  da  je  moderna  oblika  razmerja 
med  Cerkvijo  in  državo.  Že  iz  »Casovega«  članka  je  bilo  razvidno, 
da  jo  tako  pojmujeta  Bonomelli  in  Fogazzaro.  Bonomelli  pravi : 
»Le  to  je  rešitev  velikega  problema  (o  razmerju  med  Cerkvijo  in 
državo):  splošno  pravo;  samo,  a  polno  splošno  pravo!«  Se  bolj 
jasno  govori  Bonomelli  o  tem  v  delu  »La  Chiesa«  (Milano  1900, 
str.  299  si.):  »Tretji  sistem  —  prvi  je  sistem  popolne,  drugi  sistem 
nepopolne  zvez^  —  tretji  sistem  je  torej  sistem  ločitve  Cerkve  in 
države,  ali  kakor  pravijo,  sistem  svobodne  Cerkve  v  svobodni 
državi,  kar  se  pravi  pravzaprav:  sistem  ateistične  države.  Po 
domače  povedano  znači  formula  to-le:  jaz,  država,  se  v  svojih 
zakonih,  v  svojih  ukrepih,  v  svoji  vladi  vedem  in  ravnam,  kakor 
se  mi  bolje  zdi;  jaz  ne  priznavam  ne  poleg  sebe  ne  nad  seboj 
nobene  oblasti.  Jaz  se  ne  brigam  za  nobeno  religijo,  ne  zato,  kaj 
katera  uči  ali  dela.  Jaz  nimam  in  nočem  imeti  nobene  kakoršne- 
koli  vere.  Vera  je  čisto  zasebna  reč,  reč  vesti  vsakega  posamez- 
nika: vsak  naj  misli,  kakor  hoče,  imej  veroizpoved,  katero  hoče, 
način  bogočastja,  katerega  hoče  ali  pa  tudi  nobenega,  meni  je 
vseeno;  glede  na  religijo  jaz  ničesar  ne  ukazujem  in  ničesar  ne 
prepovedujem;  popolna  svoboda  vesti  za  vse;  ne  preganjanja,  ne 
protekcije,  ampak  vsem  zajamčena  popolna  svoboda  v  mejah  za- 
konov in  socialne  blaginje.  Jaz  sem  država,  lajiška  država  (Stato 
laico);  kako  naj  se  zahteva  od  mene,  naj  se  brigam  za  religijo  in 
Cerkev?  ko  bi  to  storila,  bi  segala  na  polje,  ki  ni  moje.  Cerkev 
naj  skrbi  zase,  jaz  bom  skrbela  zase.  Naravni  pomen  teh  formul 
je  torej:  Svobodna  Cerkev  v  svobodni  državi  —  ločitev  Cerkve  in 
države  —  lajiška  država  —  ateistična  država  (Stato  atco).« 

Nič  drugače  ne  pojmuje  ločitve  Cerkve  in  države  Leon  XIIL 
V  okrožnici  francoskim  katoličanom  (1892)  pravi:  »Hoteti,  da  se 
država  loči  od  Cerkve,  bi  bilo  logično  isto,  kar  hoteti,  naj  živi 
Cerkev  svobodno  po  splošnem  pravu  vseh  državljanov.«  V  drugi 
okrožnici  (1882,  De  animorum  concordia)  pa  pravi:  »Nekateri  ho- 
čejo Cerkev  in  državo  ločiti,  da  bi  ne  imela  druga  z  drugo  nič 
skupnega  in  druga  na  drugo  nobenega  vpliva.  Ti  se  ne  ločijo 
mnogo  od  tistih,  ki  hočejo  ateistično  državo.« 

Historično  je  bilo  torej  moje  pojmovanje  vsekako  docela  pravo. 
Zato  meni  ni  bilo  treba  še  posebej  tolmačiti  pojma,  ki  je  priznan 
od  vseh.  Kdor  ločitev  drugače  umeva,  tisti  mora  raztolmačiti  svoje 
ume  vanje,  da  ne  bo  v  vsem  njegovem  govorjenju  dvoumja. 

V  rečeni  Leonovi  okrožnici  sem  podčrtal  besedo:  logično. 
Po  Leonu  torej  načelo  o  ločitvi  Cerkve  in  države  ne  pomeni  tega 
samo  historično,  ampak  tudi  logično.  Ko  bi  bilo  tako,  tedaj  bi 
seveda  sploh  ne  bilo  več  mogoče  govoriti  o  kaki  hibi  v  »Casovem« 
članku  in  hiba  bi  bila  le  očitati  hibo.  Ce  človek  reč  globlje  raz- 
misli, se  skoraj  mora  pridružiti  Leonovemu  pojmovanju.  Ako 
država  zakonito  prizna  avtonomijo  Cerkve  in  potemtakem  nje 
javnopravni  značaj,  tedaj  Cerkev  ni  več  zares  ločena  od  države. 
Nje  eksistenčno  pravo,  nje  organizacija,  nje  javni  socialni  pomen 
je  tedaj  v  državnem  pravu  naravnost  kodificiran.  Država  se  le 
ne  vtika  v  stvari,  ki  spadajo  v  cerkveno  področje,  v  cerkveno 
avtonomijo,  kar  je  čisto  pravo  in  edino  pravo.  To  torej  ni  več 
ločitev,  ampak  le  svoboda  Cerkve. 

Seveda  beseda  je  beseda.  Če  hoče  kdo  na  vsak  način  taka 
stanje  imenovati  ločitev,  mu  tega  ni  mogoče  zabraniti:  češ,  z 
avtonomijo  se  postavi  neka  meja  med  eno  in  drugo  oblastjo, 
vsaka  meja  pa  loči.  Zares  ločiti  Cerkev  in  državo  pa  se  pravi 
izločiti  iz  osnovnih  zakonov  vsak  ozir  na  Cerkev.  Cerkev  se 
more  v  tem  slučaju  sklicavati  le  še  na  splošno  pravo,  n.  pr.  na 
društveni  zakon,  kakor  se  sklicujejo  na  društveni  zakon  vsa 
druga  zasebna  društva. 

Toliko,  da  se  pojasnijo  pojmi.  Dr.  Krek  je  torej  vsekako  za 
to,  da  država  zakonito  prizna  avtonomijo  in  tako  javnopravni 
značaj  Cerkve.  Mimogrede  naj  omenim,  da  mi  ni  prav  jasno, 
kako  si  potem  toliko  obeta  od  ločitve  glede  socialne  demokracije 
»Pri  ogromni  večini  njenih  pristašev,  je  dejal,  določuje  protiversko 
smer  samo  politiški  značaj  verskih  družb,  predvsem  katoliške 
Cerkve.  Ce  pade  podlaga  za  to  sumničenje,  oživi  tudi  v  stotisočih 
zmisel  za  vernost  in  Cerkev.«  Po  ločitvi  v  dr.  Krekovem  zmislu 
ohranijo  verske  družbe  še  vedno  »politiški«  značaj  in  socialna 
demokracija  po  programu  zahteva  drugačno,  popolno  ločitev.  Ta 
moment  torej,  ki  ga  dr.  Krek  proti  »Casovem«  članku  tako  zelo 
poudarja,  ne  kaže,  da  bi  imel  posebno  vrednost,'  in  jaz  sem  že 
odkrito  povedal,  da  temu  razlogu  za  ločitev  ne  verjamem.  Toda 
to  le  mimogrede.  Poglavitno  je,  da  smo  prišli  do  neke  skupne 
točke,  ki  je   avtonomija    Cerkve. 

3.  Avtonomija  Cerkve  mora  biti  nam  katoličanom  svet  paladij. 
Toliko  napredujemo,  kolikor  se  bližamo  resnični  avtonomiji  Cerkve, 
in  kolikor  se  oddaljujemo  v  katerikoli  smeri  od  resnične  avtono-- 
mije,  toliko  nazadujemo.  V  katerikoli  smeri.  Zakaj  proti  resnični 
avtonomiji  ni  le  državni  absolutizem  v  cerkvenih  rečeh  (Staats- 
kirchentum),  ampak  prav  tako  popolna  ločitev,  ki  vzame  Cerkvi 
javnopravni  značaj.  V  modernih  državah  dejansko  ni  mogoče 
Cerkvi  drugače  zajamčiti  avtonomije  kakor  z  načelom  verske 
svobode.  Država  naj  prizna  eminentni  tudi  socialni  pomen  re- 
ligije  in  naj  zato  verskim  družbam  zakonito  zajamči  svobodo  in 
avtonomijo,  da  morejo  po  svojih  načelih  svobodno  vršiti  svoje 
zvanje. 

Ne  da  se  pa  tajiti,  da  stvar  ni  tako  lehka,  kakor  s^  vidi 
na  prvi  pogled  in  kakor  bi  se  zdelo  morda  po  dr.  Krekovem 
članku,  S  tem  problemom  je  v  zvezi  cela  vrsta  problemov  in 
dr.  Krek  sam  je  že  izkušal  pojasniti  tega  in  onega  (n.  pr.  problem 
zakona  v  »K.  O.«,  IX.  [1905],  str.  217  si.).  Jaz  sem  v  »Času« 
omenil  zlasti  tri  probleme:  budget,  zakon  in  šolo.  Seveda  sem 
jih  presojal  z  vidika  popolne  ločitve  v  historičnem  pomenu  besede. 
Dr.  Krek  jih  je  zavračal  s  stališča  javno  priznane  avtonomije  — 
kar  je  naravno  nekaj  drugega  —  a  reči  moram,  da  me  dr.  Kre- 
kovi odgovori  niti  s  tega  vidika  niso  popolnoma  zadovoljili. 

Začnimo  z  budgetom. 

Dr.  Krek  si  misli  stvar  tako,  da  bi  ljudstvo  naravnost  vzdr- 
žavalo  Cerkev.  Saj  tudi  »država  ne  da  iz  svojega  ničesar  za 
Cerkev,  marveč  vse  gre  iz  ljudskega  premoženja,  iz  davkov; 
razmerje  torej  ostane  isto,  katero  je  sedaj,  naj  ljudstvo  po  državi 
ali  naravnost  vzdržuje  Cerkev;  še  ugodnejši  je  drugi  slučaj,  ker 
ne  pride  v  poštev  dragi  državni  upravni  aparat .  .  . ;  potem  se 
pa  danes  s  katoliškega  ljudstva  davki  vzdržuje  tudi  protestantstvo, 
židovstvo,  pravoslavje  itd.;  tudi  to  odpade«  (279).  Zadnji  dokaz 
je  malodobrn,  ker  se  pozivlje  le  na  srce,  a  ne  tudi  na  um.  Ce  se 
z  davki  katoliškega  ljudstva  vzdržuje  židovstvo,  se  pa  tudi  z 
davki  Židov  vzdržuje  katolištvo.  Tu  ni  torej  gmotno  nobene  raz- 
like. Državni  aparat  je  res  drag,  a  potreben  je  reforme  na  vseh 
poljih,  in  upanje  je,  da  se  bo  demokratična  država  lotila  te 
reforme.  Ali  pa  je  razmerje  res  isto,  ali  ljudstvo  naravnost 
vzdržuje  kako  stvar  ali  po  državi,  na  to  si  najložje  odgovorimo, 
če  se  vprašamo,  ali  bi  ljudstvo  toliko  žrtvovalo  za  armado,  kolikor 
zdaj  žrtvuje,  ko  ne  bi  država  sama  iz  davkov  vzdrževala  armade? 


364  »Cas.* 

Pod  enim  pogojem  pač,  to  je,  ne  radovoljno,  ampak  prisiljeno.  Tako 
abstraktno  se  torej  taka  vprašanja  ne  dado  rešiti.   Treba  je  res- 
ničnega navdušenja,  da  ljudstvo   radovoljno   žrtvuje  velike  vsote. 
Ne  dvomim,  da  je  v  našem  ljudstvu  tako  navdušenje  za  Cerkev, 
vendar  bi  bilo  mnogo  negotovosti,  mnogo   prilike  za  grdo  agi- 
tacijo .  .  .   Prav  pa  poudarja  dr.  Krek  s  stališča  javno  priznane 
cerkvene  avtonomije,  da  »imajo  javnopravni  organizmi  pač  pravico 
svojim   članom   nalagati   potrebne    doneske«.    S  tem   je  gotovo 
vprašanje  jako  olajšano.  Rešeno,  kakor  pravi  dr.  Krek,  jaz  ne  bi 
rekel,  ker  je  pač  še  dosti  težak  problem,  kako  naj  bi  se  določevali 
doneski  in   kako  dobivali.  Tudi  z  verskim  zakladom   je  gotovo 
treba    računiti.    Verski    zaklad  je  cerkvena    last,   ki  jo  država 
upravlja,   zato  je  država   dolžna   položiti   račune  in  povrniti  vse, 
kar  je  zaklad  s  svojo  krivdo  oškodovala.  Abstraktno  je  vprašanje 
tako  rešeno,  ne  dvomim   pa,  da  si  tudi  dr.  Krek  ne  taji  velikih 
težkoč,  ki  bi  nastale,  ko  bi  bilo  treba  konkretno  rešiti  vprašanje. 
Ne   rečem  torej,  da   bi   bilo   gmotno   vprašanje  nerešljivo,  če  bi 
zahtevala   Cerkev,  da  ji  da  država   tudi  v  tem   popolno  avtono- 
mijo,  vendar  jaz   sam   zase  dvomim,  da   bi  se  samo   radi  tega 
položaj  Cerkve  kdove  kako  izboljšal!   Eno  pa  moramo   vsekakor 
zahtevati:  Država  je  vzela  Cerkvi   imetje  in  se  je  tako  obvezala, 
da  bo  sama  skrbela  za  dostojen  gmotni  položaj  Cerkve.  Načelo 
verske  svobode  torej  terja,  da  država  vestno  izvršuje  to  dolžnost, 
ne  da  bi  si   radi   tega   lastila   kakoršnihkoli  pravic.   Vsekako  je 
torej  tu  problem,  ki  je  vreden  in  potreben  resnega  in  natančnega 
študija. 

Glede  zakona  dr.  Krek  nič  določnega  ne  oporeka.  Kar 
oporeka,  velja  le  z  javnopravnega  stališča  Cerkve.  Jaz  sem  trdil, 
da  bi  popolna  ločitev  razmere  le  poslabšala,  ker  bi  bil  civilni  zakon 
^isto  naravna  posledica.  Avstrijska  socialna  demokracija  res  za- 
hteva oboje:  ločitev  in  obvezni  civilni  zakon.  S  stališča  avtonomije 
pa  je  treba  reči,  da  je  naša  država  s  postavami  iz  dobe  libera- 
lizma cerkveno  avtonomijo  prekršila.  Tu  torej  treba  avtonomijo 
zopet  izvojevati.  Po  načelu  verske  svobode  mora  država  priznati, 
da  katoliška  Cerkev  avtonomno  določuje  o  veljavnosti  zakona,  ki 
je  po  načelih  katoliške  religije  zakrament.  Država  naj  bi  torej  le 
priznala  zakon,  sklenjen  po  načelih  verskih  družb,  in  urejala  s 
svojimi  postavami  civilne  posledice,  torej  stvari,  ki  spadajo  v  pod- 
ročje državne  oblasti.  Glede  tega  se  docela  strinjam  z  načeli,  ki 
jih  je  postavil  dr.  Krek  leta  1905.  v  omenjeni  izvrstni  razpravi  v 

»Katoliškem  Obzorniku«:  »Katoliške  zahteve  povemo  lahko  na- 
kratko.  Naše  zakonsko  pravo  je  potrebno  izpremembe,  toda  po- 
slabšati ga  ne  pustimo.  Za  državo  bi  bilo  najbolje,  ko  bi  se  za 
vse  državljane  zakonito  določila  nerazrušna  monogamija  kot  edino 
dopustna  oblika  zakona.  Na  vsak  način  pa  se  mora  za  katoličane 
dosledno  izvesti  to,  kar  na  videz  poudarja  naš  zakonik,  da  se 
namreč  ozira  na  religijsko  prepričanje  svojih  članov  glede  na  zakon. 
V  tem  zmislu  bi  se  morali  uzakoniti  vsi  cerkveni  zadržki  in  sodna 
pravica  o  zakonskih  zadevah  bi  se  morala  vrniti  Cerkvi.  Država 
mora  uprav  s  svojega  sedanjega  stališča  kot  paritetiška  država 
priznavati  katoličanom  pravico,  da  sklepajo  zakone,  kakor  zahteva 
Cerkev,  in  to  pravico  tudi  braniti.  Dovolj  zaušnic  smo  že  mirno 
sprejeli.  Kvišku  s  trdnim  sklepom,  da  jih  ne  maramo  več.  Naj 
jamči  zato  naša  trdna  volja  in  probujena  zavest  vsega  katoliškega 
ljudstva!«  (str.  236).  Ce  dr.  Krek  danes  še  prav  tako  misli,  kakor 
tedaj,  ko  je  pisal  te  vrste  —  in  kako  bi  mogel  kdo  le  posumnjati, 
da  ne!  — ,  tedaj  glede  te  točke  ni  med  nami  niti  najmanjšega  ne- 
soglasja. 

Najmanj  zadovoljivo  je,  kar  omenja  dr.  Krek  glede  šolstva. 
Tega  vprašanja  se  je  komaj  doteknil  in  vendar  je  to  vprašanje 
eno  najvažnejših  in  —  najtežjih.  Jaz  sem  dejal,  da  bi  bila  ločitev 
Cerkve  in  države  usodna  za  šolstvo.  Naravna  posledica  take  lo- 
čitve bi  bila  »svobodna  šola«,  kakor  jo  zahtevajo  svobodomiselci^ 
to  je,  ateistična  šola.  Ce  pojmujemo  ločitev  tako,  kakor  se  splošno 
pojmuje,  da  bi  namreč  Cerkev  po  ločitvi  izgubila  javnopravni 
značaj  in  bi  jo  država  popolnoma  »ignorirala«,  ne  razumem,  kako 
more  imenovati  dr.  Krek  ta  sklep  »logiško  neutemeljen«.  Naj  na- 
vedem tu  le  sodbo  nesumnjivega  moža,  velikega  častivca  Cavourja^ 
Fr.  Ks.  Krausa  (Cavour,  Mainz  1902;  str.  94):  »Die  Doktrinars, 
welche  niemals  mit  der  Praxis  der  Regierungskunst  Fiihlung  ge- 
wonnen  haben,  verkiinden  audi  heute  nodi,  dass  jede  geniale  und 
grosse  Kirdienpolitik  von  diesem  Prinzip  (Libera  Chiesa  in  libero 
Stato)  ausgehen  musse.  In  Wirklichkeit  ,kann  man  dieser  Formel 
nur  einen  relativen  Wert  zuerkennen.  Sic  war,  wie  der  20.  Sep- 
tember 1870  bewies,  ein  maditiges,  weite  Tore  offncndes  Schlag- 
wort  Sobald  man  mit  der  Wirklichkeit  der  Dinge  zu  thun  hatte, 
musste  sie  einen  starken  Teil  ihres  Zaubers  sofort  verlieren  .  .  . 
Zweifellos  ist,  dass  in  unsren  alten  Kulturstaaten  ohne  eine  totale, 
in  ihren  Folgen  nidit  abzusehende  Umvvalzung  die  Trennung  von 
Staat  und  Kirdie  vorlaufig  nicht  durchzufflhren  ist.   Die  Berufung 

auf  Belgien,  Engiand,  Nordamerika  beweist  weniger  als  nidits, 
indem  die  Fruchte,  welche  die  Trennung  von  Staat  und  Kirdie 
in  diesen  Landern  hervorgetrieben  hat,  namentlidi  auf  dem  Ge- 
biete  des  Volksunterrichts  und  der  Erziehung 
nichts  weniger  ais  erfreulich  sind.« 

ARo  pa  pojmujemo  ločitev  v  nenavadnem  pomenu  kot  samo- 
svojo Cerkev,  tedaj  ni  mogoč  noben  sklep,  dokler  se  ne  reši 
vprašanje :  kaj  s  šolo  ?  To  vprašanje  pa  je  silno  težko.  Jaz  vidim 
tri  načine,  kako  je  mogoče  odgovoriti.  Prvi :  šola  ostani,  kakoršna 
je  sedaj,  le  zato  naj  se  poskrbi,  da  se  vsaka  mržnja  do  religije 
iz  šole  korenito  iztrebi.  Ta  način  ni  posebno  zadovoljiv,  kakor 
priča  že  dosti  žalostna  izkušnja.  Nekaj  bi  pomagalo,  ko  bi  se 
okrepila  avtonomija  dežel  in  občin  ter  bi  dežele  in  občine  vodile 
šolstvo.  Tako  bi  ljudstvo  lažje  uveljavilo  svojo  voljo  in  učitelji  bi 
se  zavedali,  kaj  so,  da  le  v  imenu  ljudstva  vzgajajo  mladino  in 
da  so  zato  odgovorni  ljudstvu.  Drugi :  država  naj  snuje  svoje  šole, 
Cerkev  lehko  svoje.  Ta  način  je  krivičen,  ker  nalaga  katoličanom 
dvojna  bremena.  Imel  bi  pa  tudi  zle  posledice  popolne  ločitve. 
Nekaj  malega  bi  pomagalo,  ko  bi  se  država  obvezala,  da  bo  pod- 
pirala verske  šole,  kakor  dela  n.  pr.  na  Angleškem.  A  nekaj  ne- 
naravnega v  tem  načinu  vedno  tiči.  Tretji:  država  naj  prepusti 
šolstvo  avtonomnim  verskim  družbam,  to  je,  šola  bodi  konfesi- 
onalna.  Glede  ljudskih  šol  bi  se  to  vprašanje  lehko  hitro  rešOo, 
težji  je  problem  glede  srednjih  šol  in  najtežji  glede  univerz.  Tu 
je  torej  cela  vrsta  problemov,  ki  zopet  še  čakajo  resnega  in  na- 
tančnega študija.  Bonomelli  v  rečenem  delu  (La  Chiesa,  309)  pravi, 
da  je  sploh  vir  vseh  modernih  ateistiških  tendenc  v  politiki  šola. 
Zato,  pravi,  pa  je  tudi  le  eno  sredstvo  proti  temu  velikemu  zlu: 
»šole  naj  bodo  zopet  religiozne,  a  resnično  in  globoko  religiozne! 
to  je  zanesljivo  in  nezmotljivo  sredstvo!«  Seveda  pa  je  problem 
prav  ta,  kako  vrniti  šolam  religioznost 

Kdor  je  pazno  prečital  »Časov«  članek  in  prečita  te  opomnje, 
bo  zlahka  previdel,  da  se  nisem  boril  za  nobene  »teoretiške  ideale«. 
Hotel  sem  v  vprašanju,  ki  ga  je  sprožil  dr.  Krek,  opozoriti  naj- 
prej na  to,  kje  ne  iščimo  ne  idealov,  ne  realnih  ciljev.  Zakaj,  res  je 
»potrebnejše  modro,  previdno,  pa  zraven  navdušenja  polno  prak- 
tiško  delo  v  dosego  idealov,«  kakor  pa  »teoretiške  razprave  o 
idealih«  —  toda,  to  mora  priznati  tudi  dr.  Krek,  potrebne  so  tudi 
te.  Ce  ni  jasnih  ciljev,  ali  če  so  cilji  le  slepivi,  blodni  ideali,  tedaj 
bo  tudi   delo    blodno   in   pogubno!    Nikakor   torej    nisem   hotel 


Dr.  R,  USeniCniki  Sc;  loCitcv  Cerkve  in  države.  367 

»zavirati  za  vsak  slučaj  namer jenega  pripravljavnega  dela,«  marveč 
hotel  pospešiti  pripravljavno  delo,  da  do  tako  usodnih  slučajev 
sploh  nikdar  ne  pride. 

Zadnjič  sem  bral  kritiko  pruskega  osrednjega  vojnega  vodstva 
o  porazu  Rusov  pri  Liaojangu.  Ta  poraz,  pravi  kritika,  je  odločil 
rusko^japonsko  vojsko.  A  kar  je  najbolj  tragično  je  to,  da  je  poraz 
zakrivil  Kuropatkin  sam.  Ves  položaj,  pravi  kritika,  je  bil  tak,  da 
bi  bili  Rusi  gotovo  zmagali,  ko  bi  imel  Kuropatkin  »voljo  zma- 
gati«. Japonska  vojna  je  bila  že  docela  utrujena;  en  krepak  naskok 
od  vrhovnega  vojskovodja  navdušene  ruske  armade  in  zgodovina 
bi  bila  morala  zapisati  zmago  Rusije.  Toda  Kuropatkin  ni  imel 
vere  v  rusko  moč  in  je  le  pripravljal  tla  za  umikanje.  Ta  načrt 
je  Kuropatkin  ženijalno  izvedel,  pravi  kritika,  a  vojska  je  bila  — 
izgubljena. 

Take  misli  so  mene  obhajale,  ko  sem  pisal  tisti  članek.  Ali  se  ni 
bati,  sem  si  mislil,  da  se  ne  bi  katoliški  politiki  začeli  umikati  socialni 
demokraciji  in  svobodomiselcem,  ko  jih  mora  vendar  predvsem  pod- 
žigati vera  v  svojo  moč,  v  moč  krščanske  ideje,  na  boj  in  zmago? 
Ali  se  ni  bati,  da  bi  popustili  socialni  demokraciji  in  se  vdali  v 
usodno  ločitev  Cerkve  in  države  ter  tako  šli  ne  naprej,  ampak 
nazaj?  Morda  ni  bilo  prav,  da  sem  se  vdal  temu  strahu  in  mu 
celo  duška  dal,  vendar  sem  sedaj,  kakor  sem  že  odkrito  povedal, 
tega  vesel,  zakaj  dal  sem  tako  priliko  enemu  prvih  naših  kato- 
liških politikov,  da  je  avtoritativno  razložil  svoja  načela.  Je  sicer 
pri  tem,  in  kakor  sodim  neupravičeno,  zamahnil  po  meni,  a  jasnost 
načel  je  vendarle  pridobila.  Jasno  je  sedaj  vsaj  vrhovno  načelo: 
»Ne  za  popolno  ločitev,  ki  bi  vzela  Cerkvi  avtonomijo,  ampak 
ravno  za  popolno  avtonomijo  Cerkve  mora  biti  naše  politično 
delo!«  Želim  le,  da  bi  mogel  prinesti  »Čas«  še  novih  doneskov 
Izpod  peres  katoliških  inteligentov,  da  se  vsebolj  pojasnijo  na- 
dela in  rešijo  težki  problemi  o  razmerju  med  Cerkvijo  in  državo. 

Liberalizem  v  gospodarstvu. 

Gospodarska  črtica, 

Ivan  Podiesnik  (Ljubljana). 

Kakor  morje  je  svetovni  gospodarski  trg.  Kakor  morje: 
val  se  dvigne  in  široka  plan  neizmerne  vode  zavalovi  do  nedo- 
glednih  daljav.  Kamen  pade  v  vodo  in  iz  enega  kroga  na  zrcal- 
nati  gladini  jih  nastane  sto  in  sto  večjih  in  zmerom  večjih.  In 
kakor  na  vodah  opazujemo  dviganje  in  padanje,  tako  povzroča 
tudi  denar  dvig  in  pad  gospodarskih  vrednosti.  Ena  sama  velika 
moč  je  to,  ki  rodi  iz  mnogokrat  malenkostnih  razburjenj  posa- 
meznikov neizmerno  gorja. 

Preteklo  leto  se  je  možu  neizmernega  bogastva  tam  v  svo- 
bodni, na  višku  gospodarskega  napredka  stoječi  Ameriki  zljubilo, 
da  je  odtegnil  svetovnemu  denarnemu  prometu  del  svojega  veli- 
kega bogastva  —  in  svet  je  zaječal  pod  mogočnim  vtisom  tega 
dejanja.  Ne  samo  v  Ameriki,  temveč  tudi  v  Evropi  smo  čutili 
peklensko  moč  tega  čina.  Stotisoči  so  se  vračali  nazaj  v  domovino, 
zdelani,  bolni,  brezupni;  stotisočem  se  je  zaprla  pot  v  »obljubljeno 
deželo«.  Tovarne  so  prenehale  z  delom,  družbe  so  se  razpuščale, 
vrednost  denarja  je  rastla  kakor  raste  vrednost  žita  po  slabi  letini; 
trgovine  so  se  zapirale  in  tisoč  in  tisoč  družin  je  bilo  postavljenih 
iz  razkošnih  domov  na  cesto.  Koliko  kletev,  koliko  obupa  in  greha 
je  rodilo  to  dejanje!  In  tisti,  ki  je  povzročil  vse  to  —  Rockefeller, 
mož  70  let  —  je  sedel  mirno  v  kraljevskem  svojem  domu  in 
študiral,  kako  bi  razširil  verske  težnje  cerkve  baptistov,  ki  je  nje 
član.  Njegov  sin  je  prav  tedaj  osnoval  v  New  Yorku  nedeljska 
šolo,  v  kateri  pogosto  govori  verske  govore  . . .  Stotisoči  obupanih 
pa  so  ječali  in  stiskali  pesti.  Dolgi  vlaki,  prenapolnjeni  izdelanih 
izseljencev,  so  izvažali  iz  izseljeniških  pristanišč  živo  blago  .  . . 
On  pa  je  študiral  versko  vprašanje  svoje  cerkve.  Ironija!  Ironija, 
ki  nas  sili,  da  moramo  odločno  poudarjati,  kako 
krivo  je  načelo,  da  sta  si  versko  in  gospodarska 
vprašanje  tuji,  da  ne  posezata  in  ne  smeta  pose- 
gati drugo  v  drugo.  Kakor  vsa  druga  vprašanja, 
tako  mora  versko  vprašanje  tudi  gospodarko  pre- 
kvašati   in   pronicati.    Versko  vprašanje  je  prvo  in  glavno 

vprašanje,  ker  je  vprašanje  o  bistvu  človeka  in  sveta.  Samo  dvoje 
je  mogoče:  vera  ali  nevera.  Politično,  socialno,  gospodarsko  in 
še  sto  drugih  vprašanj  na  temelju  vere,  ali  brez  tega  temelja,  na 
temelju  materializma.  Srednje  poti  ni,  in  je  ne  sme  biti.  Vera  je 
moč,  po  kateri  uravnava  človek  svoje  življenje,  ki  obsega  tudi 
njegovo  gospodarstvo,  zato  pa  se  morajo  njegova  verska  načela 
dejstvovati  tudi  pri  njegovem  gospodarskem  delu.  Iz  globokega 
verskega  prepričanja  more  človek  črpati  moč,  s  katero  premaguje 
gospodarske  težave  in  hiti  za  cilji  gospodarskega  napredka.  Vera 
pa  mora  biti  obenem  tudi  jez,  ki  mu  brani  prekoračiti  meje  gospo- 
darskega napredka  in  ga  obvaruje  nepoštenih  stranskih  poti  do 
ciljev  gospodarskega  blagostanja.  Vera  ga  mora  braniti  dalekosežnih 
posledic  gospodarskega  liberalizma,  ki  je  pravzaprav  tiranski 
absolutizem,  absolutizem,  kakoršen  gospodari  samo  v  tako  pro- 
svetljeni,  svobodni,  demokratični  Ameriki,  državi  Vanderbiltov, 
Rockefellerjev,  Carnegiev  in  drugih,  ki  se  predstavljajo  svetu  kot 
ženiji,  nedosežni  talenti,  možje  dela  in  napredka,  so  pa  najhujši  avto- 
kratje,  katerim  se  fevdali  latifundijev  vseh  časov  niti  primerjati 
ne  smejo.  Svobodni  so  v  svoji  moči;  z  denarjem  si  kupujejo 
pravice,  z  denarjem  povzročajo  in  bojujejo  velike  gospodarske 
vojne,  z  denarjem  pa  tudi  namakajo  ^voje  zemlje  s  solzami  sto- 
tisočev  modernih  sužnjev.  Despoti,  ki  mečejo  drobtine  raz  bogatih 
svojih  miz  v  milijonih  za  univerze  in  cerkve,  zato  da  pokrijejo  ž 
njimi  gnusobo  svojih  dejanj  in  namečejo  masam  peska  v  oči. 
Kakor  v  starem  Rimu:  panem  et  circenses!  Ves  svet  strmi  na 
ideal  svobodne  Amerike,  ker  vse  spoznava,  da  jo  obvladujejo 
kruti  absolutisti :  Vanderbilt,  Rockefeller,  Carnegie  i.  dr. 

So  pa  li  res  tako  kruti?  Saj  vemo  n.  pr.  o  Rockefellerju, 
da  se  peča  že  leta  in  leta  izključno  skoraj  samo  z  verskim  vpra- 
šanjem svoje  cerkve.  Saj  beremo  o  njem  vsako  leto  v  časopisih, 
koliko  milijonov  izda  za  dobrodelne,  občekoristne  namene.  Uni- 
verza v  Cikagu  je  n.  pr.  njegovo  delo.  In  ta  mož  naj  je  krut,  naj 
je  absolutist?  Neizmerno  velik!  Dve  veliki  naturi  v  majhnem  telesu. 
Zase  morda  mehak,  prepojen  z  verskim  fanatizmom,  v  svojem 
gospodarstvu  tiran.  Predstavitelj  ameriške,  svetu  idealne  svobode, 
ki  hoče  rešiti  vsa  svetovna  vprašanja  brez  verskega  vprašanja. 
Versko  vprašanje  nima  nobenega  stika  z  gospodarskim  vprašanjem. 
Gospodarsko  vprašanje  se  ne  sme  omejevati  po  verskem.  To 
je  načelo  svobodne  Amerike,  kjer  vlada  brezmejna  gospodarska 
konkurenca,  ki  stresa  svet   in   poraja  gorje  in  gorje.   Oglejmo   si 

25 


370  »C 


as.« 


posledice  te  konkurence  brez  meje  v  njenih  posledicah  po  dveh 
predstaviteljih,  Rockefellerju  in  Carnegieju.i 

John  Rockefeller  si  je  izbral  petroiejsko  industrijo  za  polje 
svojih  špekulacij.  Ustanovil  je  Standard  Oil  Companij  in  pozneje 
Standard  Oil  Trust  Akcijski  kapital  te  družbe  znaša  nominalno 
100  milijonov  dolarjev.  Neizmerni  razvoj  svoje  družbe  si  je  Rodce- 
feller  s  tem  zagotovil,  da  si  je  znal  pridobiti  od  čikaške  Alton- 
železnice  tako  ugodne  vozne  pogoje,  da  je  bila  s  tem  onemo- 
gočena vsaka  konkurenca.  Vsledtega  si  je  pridobil  Oil  Trust 
monopol  za  petrolej,  in  akcije  te  družbe  so  dajale  od  leta  1882. 
do  1906.  dividende  551,922.904  dolarjev,  kar  znaša  240/o  na  leto. 
Ta  vsota  pa  ne  izkazuje  še  vsega  dobička,  kajti  čisti  dobiček  je 
na  leto  SO^/o,  kar  daje  v  teh  letih  750  milijonov  dolarjev. 

V  Ameriki  velja  »antirabatt-postava«,  po  kateri  je  taka  ma- 
nipulacija, kakoršno  je  sklenil  Rockefeller  z  čikaško  Alton-želez- 
nico,  izključena.  Rockefeller  je  kršil  postavo  dolgo  vrsto  let.  Šele 
jeseni  leta  1906.  je  naperilo  čikaško  sodišče  proti  Oil  družbi,  kateri 
predseduje  Rockefeller,  tožbo.  Do  tisoč  dokazov  je  bilo  proti  družbi, 
da  je  ista  kršila  »antirabatt-zakon«,  in  po  ameriških  postavah  se  ne 
more  naložiti  kazen  za  vse  prestopke  skupaj,  temveč  za  vsakega 
posebej.  Kazen  bi  znašala  več  milijonov  dolarjev.  Rockefeller  bi 
moral  pred  sodišče,  pa  se  je  znal  dolgo  skrivati  po  obsežnih 
svojih  posestvih.  Seie  po  dolgem  času  se  je  policiji  posre- 
čilo privesti  ga  pred  sodišče,  odkoder  pa  je  bil  po  podani 
izjavi  odpuščen,  družba  pa  obsojena  na  29  milijonov  dolarjev 
globe.  Rockefeller  pa  je  smeje  se  izjavil,  da  te  globe  družba  nikdar 
ne  bo  plačala.  In  res  je  do  danes  še  ni  in  je  najbrže  tudi  nikdar 
ne  bo,  ker  je  bil  po  družbenih  zastopnikih  takoj  vložen  rekurz, 
kateremu  bo  sledilo  gotovo  še  več  drugih.  Stvar  se  bo  zavlekla 
in  zaspala.  V  Ameriki  to  tudi  ni  nič  čudnega,  ker  »vsako  sodišče, 
vsakega  sodnika  moremo  kupiti«,  kakor  pravi  drugi  amerikanski 
milijonar  Harriman.  Tako  misli  tudi  Rockefeller.  Verjetno  je  to 
tudi  vsledtega,  ker  je  spremenil  svoje  naziranje  o  trustih  v  zadnjem 
času  tudi  predsednik  ameriških  zedinjenih  držav  Roosevelt,  ki  je 
bil  prvi  začel  boj  proti  Rockefellerju.  V  eni  majnikovih  številk  že 
poroča  dunajski  »Vaterland«,  kako  mirno  je  govoril  o  trustih 
Roosevelt,  mož,  ki  je  pravzaprav  povzročil  boj  z  Rockefellerjem, 
iz   katerega   boja  se  je  rodila   lanskoletna   kriza  na   svetovnem 

i  Primerjaj:   Dr.  Ludwig  Psenner  »Christliche  Volkswirtschaftslehre«, 
dritter  Teli. 

denarnem  trgu.  Rockefeller  se  je  hotel  Rooseveltu  maščevati.  Od^ 
tegnil  je  del  svojega  imetja  svetovnemu  prometu,  in  denarni  trg 
se  je  stresel,  zahreščalo  je  na  tisoč  krajih,  vrednost  denarja  je 
rastla,  obrestna  mera  se  je  dvigala,  kredit  je  padal,  tovarne  in 
velika  industrijska  podjetja  so  stala,  delavci  so  bili  odpuščeni,  iz-* 
seljenci  so  bili  brez  kruha,  kapitalistično  časopisje  celega  sveta 
je  hiijskalo  proti  Rooseveltu,  povzročitelju  te  krize,  Rockefeller 
pa  se  je  smejal  in  —  študiral  vprašanje  baptistovske  cerkve, 
njegov  sin  pa  je  govoril  navdušujoče  verske  govore  v  njujorški 
nedeljski  šoli  ...  Bil  je  to  boj  med  dvema  —  med  Rockefeller- 
jem,  zastopnikom  trustov,  in  Rooseveltom,  predsednikom  svobod- 
nih združenih  ameriških  držav,  —  boj  strašen  v  svojih  posledicah, 
boj  kapitala,  boj  moči,  ki  vlada  svet  Če  bi  trajal  še  samo  pol 
leta,  bi  lahko  povzročil  svetovni  gospodarski  polom,  katerega 
posledice  bi  bile  hujše  od  posledic  krvave  vojske. 

Petrolejska  družba  ni  nič  zgubila.  Stanovanja  Rockefellerja 
in  njegovih  kompanov  razsvetljuje  električna  luč,  delavec  v  bornem 
svojem  stanovanju  pa  mora  še  vedno  žgati  in  drago  plačevati 
petrolejsko  luč. 

Roosevelt  govori  pomirjevalne  govore  .  .  .  Rockefeller  pa 
mirno  lahko  študira  še  naprej  cerkev  baptistov  in  vrže  kmalu 
lahko  zopet  par  milijonov  za  kak  dobrodelen  namen,  da  bo  moglo 
časopisje  zopet  poveličevati  blagodušni  njegov  čin. 

Vi  pa,  ki  ste  lansko  leto  trumoma  zapuščali  s  svojimi  dru- 
žinami Ameriko,  pridete  lahko  zopet  nazaj,  delat,  robotat  in 
namakat  zemljo  milijonarjev  s  potom  zdelanih  svojih  teles.  Ce 
morete?  če  ne  morete,  pridejo  drugi,  saj  jih  je  še  stotisoč,  ki 
hrepene  po  svobodi  in  bogastvu  svobodne,  bogate  Amerike  .  .  . 

Rockefeller  ima  brata  Viljema,  ki  je  v  Tarrytovnu  v  državi 
Washington  lastnik  ogromnega  posestva  z  obsežnimi  vrtovi  in 
parki.  Posestvo  obsega  krog  20.000  hektarov.  Toda  Viljemu  se  je 
zdelo  to  posestvo  še  premajhno,  zato  je  kupil  še  drug  ogromen 
kompleks  sveta.  Med  tem  in  njegovim  posestvom  pa  je  ležalo 
malo  mesto  Brandon.  To  mesto  ga  je  jezilo,  ker  je  tvorilo  otok 
na  njegovih  posestvih.  Sklenil  je  torej  in  kupil  je  celo  mesto.  Vsi 
posestniki  so  se  vdali  in  prodali  svoje  domove,  samo  neki  stari 
mož  se  ni  hotel  ločiti  od  svojega  domovanja.  Kaj  stori  Viljem 
Rockefeller?  Ker  je  bil  lastnik  celega  mesta,  je  pričel  zapirati 
pota,  ki  so  vodila  do  domovanja  tega  moža.  Tako  je  bil  ta  mož 
primoran  tičati  doma,  ako  ni   hotel  priti  navskriž  s  postavo,  ki 

govori  o  motenju  tuje  lastnine.  Bil  je  zaprt  v  svoj  dom.  Tožil  je, 
toda  ni  našel  pravice  in  bil  je  primoran  vdati*  se  in  za  nizko 
ceno  prodati  svoj  dom  milijonarju.  Tako  vlada  kralj  dolarjev!  Ali 
ne  spominja  to  na  tragedijo,  ki  se  je  odigrala  pred  leti  v  angleško- 
burski  vojni?  Tamkaj  cel  narod,  tu  en  mož,  prepoden  z  doma 
vsied  pohlepnosti  denarnih  mogotcev,  ki  z  zlatom  vladajo  svet  in 
si  kupujejo  postave  in  sodnike. 

Zelo  zanimiva  je  bila  tudi  denarna  vojna  med  Rockefellerjem 
in  drugim  ameriškim  milijonarjem  Camegiejem,  ki  se  je  odigrala 
pred  nekaterimi  leti. 

Petrolejskemu  kralju  Rockefellerju  ni  zadostoval  samo  mo- 
nopol na  petrolej,  temveč  zaželel  si  je  v  svoji  nezmerni  pohlep- 
nosti po  bogastvu  podjarmiti  si  tudi  ameriško  industrijo  jekla. 

Mali,  energični  in  vztrajni  Sotec  Carnegie  je  povzdignil  s 
svojim  delom  jekleno  industrijo  v  Ameriki  do  največje  višine. 
Rockefeller  pa  je  hotel,  kakor  tovarne  za  petrolej,  združiti  tudi 
podjetja  za  jeklo  v  trust.  Tega  pa  brez  Carnegieja  ni  mogel  storiti. 
Carnegie  je  zahteval  za  svoja  podjetja  nad  200  milijonov  dolarjev. 
Ta  vsota  je  bila  tudi  za  Rockefellerja  prevelika,  zato  je  skušal  na 
drug  način  pridobiti  Carnegieja.  Pričel  se  je  boj,  kakoršnega  še 
ni  videl  denarni  trg.  Najprvo  je  povzročil  Rockefeller,  da  je  naj- 
večja družba  za  koks,  od  katere  ga  je  Carnegie  dobival,  svoje 
cene  povišala.  Carnegie  je  zagrozil  družbi,  da  bo  sam  nakupil 
100  kvadratnih  kilometrov  premogovnega  sveta  in  sam  začel  iz- 
delovati koks.  Rockefeller  je  poskusil  drug  način.  Pridobil  je  zase 
velika  podjetja  in  tovarne,  katere  je  zalagal  Carnegie  z  jeklom. 
Vsa  ta  podjetja  so  Carnegieju  odpovedala  dobavo.  Carnegie  pa 
je  zagrozil,  da  bo  sam  zgradil  enaka  podjetja  in  vpeljal  konku- 
renco na  življenje  in  smrt.  Zmagal  je,  ker  bi  svojo  grožnjo  tudi 
lahko  uresničil.  Rockefeller  pa  še  ni  miroval.  Pridobil  je  Pennsyl- 
vanio-železnico,  da  je  Carnegieju  zvišala  voznino.  Carnegie  je  takoj 
poslal  inženirje  in  pričel  graditi  novo  progo  od  Pittsburga  do 
atlantske  morske  obali.  K  temu  podjetju  je  pritegnil  še  nekatere 
večje  tovarne.  Rockefeller  je  zopet  propadel  in  ni  mu  kazalo  dru- 
gega, nego  da  je  bil  prisiljen  kupiti  od  Carnegieja  njegova  podjetja. 
Carnegie  se  je  vdal,  podvojil  pa  je  prvotno  določeno  prodajno 
ceno,  in  zahteval  pol  milijarde  dolarjev.  To  je  bila  največja  kupčija 
sveta.  Carnegie  je  začel  pred  30  leti  s  6000  dolarji,  sedaj  pa  je 
eden  najbogatejših  mož  sveta. 

V  teh  dveh  zgledih  iz  navidezno  gospodarsko  idealne  Ame- 
rike se  nam  jasno  kaže,  kako  vlada  svet  ne  svoboda,  ne  inteli- 
genca in  nravna  sila,  temveč  samo  denar.  Z  denarjem,  se  dela 
svetovna  politika,  z  denarjem  se  kupuje  pravica,  denar  povzroča 
gospodarske  krize,  denar  kliče  v  svet  probujo  naroda,  denar  cesto 
odločuje  v  javnem  in  zasebnem  življenju.  Denar  pozna  samo  eno 
svobčdo,  svobodo  neomejene  vlade,  absolutistične  vlade  posameznih 
njegovih  sužnjev,  ki  so  si  ga  nakopičili,  da  se  jim  množi  ne  z 
leti,  temveč  z  urami  po  stotisočih. 

Ali  pa  mora  tako  biti?  Ali  mora  res  nebrzdan  pohlep  pre- 
vladovati vse  naše  življenje  in  zastrupljati  našo  javnost? 

Kako  žalostno  je  gledati  časi  najboljše  narodove  može,  kako 
ječe  v  tem  neizmernem  pohlepju  po  bogastvu!  In  kako  velik  je 
mož,  ki  stoji  čistih  rok  med  voditelji  ljudstva  in  ne  zahteva  zase 
drugega  nego  da  ima  jesti  I 

Če  je  pokopan  v  svetovni  politiki  liberalizem,  potem  mora 
izginiti  tudi  iz  gospodarstva.  Tudi  v  gospodarstvu  mora  bolj  in 
bolj  zavladati  ideja  skupnosti,  ideja,  ki  druži  male  v  gospodarsko 
moč,  ki  bo  zopet  prehajala  na  male  in  šibke  nazaj. 

In  kdaj  bo  uresničen  ta  cilj?  kdaj  bomo  gledali  pred  seboj 
ustvarjen  ta  ideal? 

Kadar  bo  versko  vprašanje  prekvasilo  posameznike,  po  njih 
ljudstvo  in  po  ljudstvu  narod.  Kadar  bo  največji  m  najbogatejši 
gospodar,  ki  hrani  v  eni  sami  kaplji  božjega  svojega  srca  več 
bogastva  kakor  zemlja  in  nebo,  postal  po  svojem  Sinu  vzor  malih 
in  velikih,  revnih  in  bogatih. 

Kadar  bogati  ne  bodo  samo  za  zabavo  študirali  vprašanj 
srca  in  duha,  temveč  poslušali  in  se  ravnali  po  besedah  Njega, 
ki  je  bil  in  je  ljubezen. 

Matija  Naglic  in  njegova 
rokopisna  ostalina. 

Prispevki  za  slovensko  slovstveno  zgodovino  L  1680.— 1830. 
PriobCuje  FranCiSek  Rebčl  (Dunaj). 

31-  »Pridige  sa  vfc  nedcle  skusi  Icjtu  .  .  .  juri 
Japcl...  VLublani...  1794.<ci 

Lansko  leto  je  minilo  100  let  od  smrti  slovečega  slovenskega 
pisatelja  Jurija  Japlja,  ki  je  dvesto  let  po  izdaji  Dalmatinovega 
prevoda  Sv.  pisma  začel  na  novo  prevajati  in  izdajati  Sv.  pismo 
(1784—1802).  Naglic  je  imel  v  svoji  bogati  knjižnici  tudi  vseh  10 
zvezkov  Japljevega  Sv.  pisma  (8  zvezkov  Stare  in  2  zvezka  Nove 
Zaveze),  česar  sicer  v  svojih  rokopisih  nikjer  ne  omenja,  a  mi  je 
znano  iz  popolnoma  zanesljivega  vira,  iz  ustmenega  poročila  priče 
Janeza  Bukovnika  (prim.  »Cas«,  L,  str.  319).  Pač  pa  je  Naglic  navedel 
poglavitno  vsebino  znamenitih  Japljevih  nedeljskih  pridig,  ki  so 
izšle  1. 1794.  v  dveh  delih,  od  katerih  je  prvi  del  obsegal  pridige  od 
1.  nedelje  v  adventu.do  1.  nedelje  po  Binkoštih  (praznik  presvete 
Trojice),  drugi  del  pa  pridige  od  2.  nedelje  po  Binkoštih  do  zadnje 
nedelje  cerkvenega  leta.  Naglic  nam  navaja  najprej  vsebino  dru« 
gega  dela,  potem  šele  prvega  dela,  na  kar  pristavlja  (str.  71):  »Od 
tega  drujga  Talla  je  pa  halifhter  fpredei  pred  tem  bukle.  —  Pifou 
fem  to  to  sadne  ta  24 ti  dan  Profmza  u  leti  1825.  en  vezher.« 

32.  »Kerfhanfkiga  navuka  islagaine . . .  u  Latinskima 
od  Joshefa  Jacomina  . . .  prestaulcnu  v  slovenski  jesik 
od  Andrea  Reija  . . .  Lublana  ...  1801.«^ 

»  Prim.  SimoniC  str.  180;  Glaser  li.  55;  Saf.  124.  125;  Voditelj  X. 52-55. 
—  H  str.  58:  »Halifliter  js  Prideg  Juria  Japelna,  Leta  1794,  od  tega  druiga 
tala  po  binkuniteh.«  —  H  str.  64:  »Sdej  je  pa  pervi  Tali  Halifhter  js  Bukuv 
Juria  Japelna,  1794.  Od  Adventa  do  Binkuniti  je  te  (=  tu).« 

2  Prim.  SimoniC  175;  Glaser  1.178;  Saf.  119.  -  H  str.  471:  »Haliflitcr 
]s  Kerfhanfkiga  nauka  bukuv  tega  velikiga  od  tega  perviga  Talla,  Josheffa 
Jacomina,  drukane  leta  1801.«  —  H  str.  478:  »2.  tali  bukov.« 

Razdelitev  tega  katekizma,  o  katerem  nam  Naglic  navaja 
natančno  vsebino,  je  ista,  kakor  v  sedanjem  katekizmu.  Prvi  del 
govori  o  veri  (str.  2—108),  upanju  (str.  109—156),  ljubezni  (str.  157 
do  308).  Pri  razlagi  druge  cerkvene  zapovedi  obravnava  obširno  da- 
ritev svete  maše,  razlaga  pomen  cerkvenih  oblačil  in  posod  ter 
poučuje,  kako  se  je  treba  vesti  pri  posameznih  delih  svete  maše 
(str.  262—293).  V  drugem  delu  je  nauk  o  zakramentih  (sh*.  2—180) 
in  krščanski  »pravici«  (181—284). 

33.  »Sveti  Krishovi  pot,  to  je  premifhluvanje  ter- 
plenja  Jesufa  Kriftufa,  is  Svctiga  Pifma  napravlenu.  V 
Lublani  1808.<c> 

Pri  tem  »Križevem  potu«  se  moramo  nekoliko  dalje  pomuditi. 
Ime  pisateljevo  nam  je  ohranil  Safafik:   križev  pot  iz  Sve- 
tega pisma  je   sestavil  Anton  Klementini   Ta   Klementini  je  bil 
pozneje  ravnatelj   bogoslovnih  študij  na  ljubljanskem  liceju.2  Na- 
I         gličev  »hališter«  pa  nam  je  ohranil  vsebino  1.  izdaje   Klemen- 
I         tinijevega  križevega  pota,  ki  nam  je  bila  doslej  neznana. 
'         Natisnjena  je  bila  1.  izdaja,   kakor  nam  sporoča   Naglic  v  »hali- 
I         štru«,  L  1806.  Ali  se  pa  smemo  tudi  zanesti,   da  nam  je  Naglic 
ohranil  pravo  letnico?  Ali  ni  morda  pomotoma  zapisal  1806  na- 
mesto 1808?  Zakaj  po  Safafiku,  Glaserju  in  Simoniču  je  izšla  1.  iz- 
daja 1. 1808.  —  Dokazati  hočem  najprej,  da  je  bila  izdaja,   ki  jo 
je  imel  Naglic  v  rokah,  različna  od  izdaje  1. 1808.   Primerjal  sem 
namreč  Nagličev  »hališter«  z  izdajo  iz  1.1808.  in  sem  opazil  sle- 
deče:   Obe  izdaji  imata  najprej  predgovor  »o   koristi  premišlje- 
vanja   Kristusovega  trpljenja«,   Naglic  nam  je   navedel   vsebino 
kratko  z  besedami:   »Od  nuza  terplenia  Jefura«,  boljše:  »...pre- 
mišljevanja trplenia  Jezusa«.  —  V  obeh  izdajah  nahajamo  pred- 
govor na   prvih  7  straneh.    Na   str.  8  se  začne  v  obeh  izdajah 
1.  postaja  (štacion),  na  str.  11   pa  nauk  iz  premišljevanja  pri  1.  po- 
staji, na  kar  sledi  na  str.  12  v  izdaji  iz  I.  1808.  kratka   molitvica, 
ki  je  pa  Naglic  ne  omenja. 

Vsakokratni  nauk  in  naslovi  postaj  se  popolnoma  vjemajo 
v  obeh  izdajah.  —  Razlika  se  začne  od  2.  postaje  dalje:  Dočim 

»  Prim.  SimoniC  str.  208;  Glascr  II.  269;  Saf.  136.  -  H  str.  460:  »Ha- 
I         lifhter  js  Krishouga  pota  kje  (=  l(i  je)  noti  od  fpremifhluanja   Kriftufoviga 
f        terplenja,  )s  S.  pifma.  So  drukane  uleti  1806.  na  novizh  sloshen,* 
■\  2  Prim.  »Doneski  k  slov.  liter,  in  kult.  zgod.«  (dr.  Iv.  Prijatelj)  v  Zbor- 

niku M.  SI.  (iX.)  1907.  str.  10. 

se  začne  2.  postaja  v  izdaji  1.  1808.  na  str.  13  spodaj,  pričela  se 
je  v  izdaji,  ki  jo  je  imel  Naglic  v  rokah,  na  str.  14;  nauk  pa  na 
str.  18  v  Nagličcvi  izdaji,  v  izdaji  1. 1808.  pa  na  str.  16.  —  Pri 
14.  postaji  vidimo  sledeče  razmerje:  Izdaja  i.  1808.  ima  »Branje  iz 
sv.  evangelija«  na  str.  89  si.,  »nauk«  pa  na  str.  90  si.  (95  strani 
obsega  ta  izdaja) ;  Nagličeva  izdaja  pa  je  imela  »branje«  na  str.  100, 
»nauk«  pa  na  str.  102  (imela  je  torej  okrog  108  strani).  Iz  tega 
torej  razvidimo,  da  se  je  Nagličeva  izdaja  razlikovala  od  izdaje 
iz  1. 1808.,  ne  sicer  po  vsebini,  pač  pa  po  tisku. 

Ker  navaja  Naglic  letnico  natiska  1806,  moremo  torej  z  go- 
tovostjo reči,  da  je  bila  to  p  r  v^  izdaja  Klementinijevega  »Kri- 
ževega  pota«,  ki  je  torej  izšla  1.  1806.  Natisk  1. 1808.  je  že  2. iz- 
daja; Glaser  navaja,  kot  3.  izdajo  natisk  1.1812.;  Simonič  ne  ve 
za  2.  in  3.  natisk.  V  4.  natisku  je  izšla  močno  pomnožena  in 
popravljena  1.1826.  (str.  184  v  mali  8^);  to  izdajo  je  oskrbel 
Janez  Bedenčič.  Omenja  jo  že  Safafik  in  za  njim  vsi  naši  bi- 
bliografi. 

Naglic  je  pripisal  k  naslovu  svojega  »halištra«  opombo :  »na 
novic  zložen^  (namreč  križcv  pot).  V  izdaji  1. 1808.  te  opombe  nikjer 
ne  najdemo.  Kako  naj  si  razlagamo  Nagličevo  opombo,  ki  jo  je  naj- 
brže  Naglic  našel  na  naslovnem  listu  ?  —  Koncem  XVIII.  stoletja  se 
je  začela  janzeniško-jožefinska  slovenska  duhovščina  —  na  čelu  ji 
po  vrsti  škofa  Herberstein  in  Brigido  —  boriti  zoper  razne  cer- 
kvene pobožnosti,  ki  so  jih  gojili  zlasti  frančiškani  in  drugi  re- 
dovniki po  svojih  cerkvah  in  so  se  ljudstvu  zelo  priljubile.  Jako 
zanimivih  pojasnil  v  tem  oziru  nam  je  podal  prof.  dr.  Fr.  Ilešič  v 
»Izvestjih  muzejskega  društva  za  Kranjsko«  let.  XVI.  (1906),  seš. 
1.  in  2.  v  razpravi:  »Baroni  Brigidi.  (Mihael  baron  Brigido,  nad- 
škof ljubljanski  1787—1806)«,  in  v  seš.  3.  in  4.  v  razpravi  »Novo- 
meški prost  Fran  Nikola  Peršič  (1790 — 1797)«,  kjer  nam  je  narisal 
»sliko  iz  jožefinske  dobe  ljubljanskega  nadškofa  Mihaela  barona 
Brigida«.  Peršič  je  prišel  kot  novomeški  prost  v  hudo  nasprotje 
z  novomeškimi  frančiškani. i  Boril  se  je,  kakor  sploh  janzenisti, 
zoper  pobožnost  »križevega  pota«,  zoper  40 urno  molitev  in 
rožnovenško  pobožnost;  vse  te  pobožnosti  so  bile  pod  njegovo 
vlado  do  1. 1797.  v  Novem  mestu  prepovedane.  —  Nas  zanima 
na  tem  mestu,  zakaj  so  bili  janzenisti  zoper  pobožnost  križevega 

1  Prim.  tudi  dr.  ileSičev  spis :  »Gimnazijske  študije  v  dobi  našega  pre- 
poroda« v  VII.  zv.  »Pedagoškega  Letopisa«,  Ljubljana,  1907,  str.  121  si. 
»Dodatek«. 

pota.  O  križevem  potu  so  trdili,  da  je  »Andaditelei«  in  da  pred- 
očuje  ljudstvu  »neevangelijske  in  neistinite  reči«. 

Križcv  pot,  ki  je  bil  v  XVIII.  stoletju  med  Slovenci  v  navadi, 
je  bil  sestavljen  po  blaženem  Leonardu  PortomavriSkem.  (Prim. 
»Cas«,  II.,  št  1.  in  2.,  str.  59.)  Res  je  sicer  sprejel  blaženi  Leonard 
v  svoj  križev  pot  več  stvari,  ki  so  bile  znane  le  iz  ustnega  izro- 
čila, a  to  je  bilo  staro  izročilo  v  katoliški  cerkvi,  zato  se  nam 
mora  nekako  čudno  zdeti,  da  je  janzeniSka  duhovščina  zaradi  tega 
nastopala  proti  »križevemu  potu«.  Zdi  se  mi,  da  moramo  iskati 
vzroka  še  nekoliko  globlje.  Verjetno  je,  da  je  bil  poleg  Lconar- 
dovega  križevega  pota  v  navadi  še  drug,  recimo  »ljudski«  križev 
pot,  ki  je  bil  znatno  obširnejši  in  so  bila  vanj  sprejeta  tudi  razna 
privatna  razodenja.  —  V  rokopisnem  molitveniku  nam  je  Naglic 
ohranil  na  str.  98—158  tak  »ljudski«  križev  pot,  ki  najbrže  ni 
nastal  šele  v  začetku  XIX.  stoletja,  ampak  se  je  rabil  skoraj  gotovo 
že  v  XVIII.  stoletju  in  je  tako  janzenistom  dal  povod,  da  so  odpra- 
vili sploh  pobožnost  »križevega  pota«.  —  Namen  »ljudskih«  kri- 
ževih  potov  je  bil,  vzbuditi  v  človeških  srcih  kar  najmočnejša 
čustva  usmiljenja  s  trpečim  Zveličarjem  in  čustva  žalosti  nad  last- 
nimi grehi,  pretresti  človeka  do  dna  srca  in  ga  dovesti  do  pokore 
in  poboljšanja.  —  Navesti  hočem  iz  križevega  pota,  ki  ga  nam 
je  ohranil  Naglic,  mesto,  nad  katerim  so  se  umevno  in  to  tudi 
po  pravici  spotikali  janzeniško  nadahnjeni  duhovniki,  mesto,  ki  je 
jako  značilno,  ker  se  v  tedanji  nabožni  literaturi  večkrat  ponavlja 
v  različnih  oblikah.  Na  str.  145  Nagličevega  molitvenika  beremo 
pri  12.  postaji  tole  pretresljiv6  mesto  :i  »Grešnik,  poslušej  Jezusa, 
on  te  sam  nagovori.  —  Poslušej  moj  grešnik,  kaj  sem  zate  terpov : 
u*  vertu  getsemani  sem  62  taužent  292  grenkeh  souz  zate  stoču, 
305  kervavih  kapele  spotiu,  u*  gaižlanju  sem  6666  žlakou  prejev: 
je  tu  še  premalu?  poslušej  dalej:  jest  sem  prestov  110 
žlafernc,  s  pestmi  sem  bi  v  30  krat  bit,  na  urat  sem  bil  120  krat 
udarjen,  na  herbet  300  krat,  na  serce  inu  perse  43  krat,  na  glavo 
85 krat,  na  strani  inu  ledje  38 krat.  Kaj  sem  otev  še  zate 
stri  ti?  Na  rame  sem  biv  62  krat,  na  roke  40  krat,  na  noge  inu 
pisal  32  krat  udarjen.  Smerdlivih  pluncov  je  blu  32  u  moje  obličje 
pluvaneh,  is  nogami  sem  biv  170  krat  sunjen;  na  zemlo  13  krat 
veržen,  300 krat  za  lase  cukan,  za  brado  58 krat;  ternasta  krona 
je    meni  300  luken   naredila,   900 krat  sem    zate   milu   zdihnuv. 

1  Šumnike  in  sičnike  bom  pisal  na  tem  mestu  z  našimi  sedanjimi 
znamenji. 

Mertvičnih  bolečin  sem  160  preje  v.  Kaj  bi  biv  mogov  še 
striti,  inu  nisem  sturov?  Moj  človek,  moj  grešnik,  Cclete 
besede  nagredo  tebi  k'sercu,  če  nažalujeS,  de  s' tvojem  grehatn 
si  tvojga  Dobrotnika  toku  martrov,  toku  rečem  jest,  de  tvoje  scrcc 
je  že  od  pregreh  oterpniiu,  okamnelu,  ja  terši  je  koker  skale, 
katere  so  pokale  « 

To  mesto  se  opira  na  privatna  razodenja  iz  srednjega  veka. 
K  nam  Slovencem  so  najbrže  prišla  vsa  taka  privatna  razodenja 
pod  vplivom  in  po  posredovanju  spisov  pobožnega  nemškega 
kapucina  P.  Martina  Kohemskega.  Sdierer  piše  v  svoji  »Gesdiidite 
der  Deutsdien  Litteratur«  (9.  izdaja,  Berlin  1902)  na  str.  336 :  »Martin 
von  Cochem  .  .  .  sdiopft  aus  der  mystischen  Litteratur  des  Mittel- 
alters;  was  heilige  Mdnner  und  Frauen  uber  das  Leben  des  Erlosers, 
uber  die  Empfindung  seiner  Mutter  durdi  Visionen  erfahren  haben 
wollten,  das  ist  ihm  eine  wichtige  historisdie  Quelle.«  Na  str.  337 
pa  beremo:  »Die  Bestimmtheit  der  Angaben,  weldie  das  Volk 
verlangt,  fehlt  nirgends :  der  Verfasser  kennt  die  Dimensionen  der 
Hohle,  worin  Christus  geboren,  und  die  Zahl  der  Hammersdilage, 
mit  denen  er  ans  Kreuz  genagelt  wurde.«  Sdierer  sploh  mojstersko 
označuje  Kohemovo  pisateljsko  individualnost,  zato  k  sklepu  na- 
vedem z  iste  strani  še  eno  mesto:  »Jede  Situation,  jede  Empfindung 
sudit  er  zu  ersdiopfen.  Das  Ruhrendste  und  das  Sdirecklidiste, 
was  die  geistlidien  Volkssdiauspiele  enthalten  hatten,  wird  uber- 
boten,  die  sentimentale  Betraditung  des  Leidens  Christi,  vor  weldier 
Luther  warnte,  auf  die  Spitze  getrieben.  Die  Geiselung,  die  Kreuzi- 
gung  sind  cntsetzlidi  zu  lesen.  Aber  wie  zart  weiB  Pater  Martin 
hinwiederum  die  Geburt  Jesu  zu  besdireiben !«  Vpliv  Kohemov  na 
naše  nabožno  slovstvo  XVIII.  in  začetkom  XIX.  stoletja  je  bil  sploh 
velik,  na  kar  bom  ob  priliki  še  tuintam  opozarjal  tekom  nadaljnje 
razprave.  Tukaj  le  izrazim  še  željo,  da  bi  se  kdo  potrudil,  v  celoti 
zasledovati  vpliv  pobožnega  nemškega  kapucina  O.  Martina  kohem- 
skega na  naše  nabožno  slovstvo,  kar  bi  bila  pač  hvaležna 
naloga! 

Torej !  Naši  janzenisti  so  se  borili  zoper  pobožnost  »križe- 
vega  pota«,  ker  se  ta  pobožnost  ni  naslanjala  samo  na  sv.  pismo, 
ampak  tudi  na  ustno  izročilo.  Da  bi  bili  janzenisti  zavrgli  samo 
privatna  razodenja,  proti  temu  bi  pač  noben  pameten  človek 
ničesar  ne  imel,  ker  privatnih  razodenj  nismo  dolžni  verovati; 
toda  zavrgli  so  s  privatnimi  razodenji  vsako  ustno  izročilo  sploh 
in  se  držali  le  besedi  sv.  pisma,  v  tem  pa  so  prokoračili  prave  meje. 

A  ljudstvu  se  je  pobožnost  križevega  pota  tako  priljubila, 
da  je  nikakor  ni  hotelo  opustiti.  Zato  pa  se  je  odločil  duhovnik 
Anton  Klementini,  da  sestavi  nov  »križev  pot«,  strogo  na  podlagi 
sv.  pisma.  In  to  označuje  Naglic  z  besedami  >/ia  novic  zložen^. 

Toda  ta  »križev  pot«  se  ni  mogel  udomačiti,  že  zato  ne, 
ker  je  bil  preobširen  in  tako  ni  bilo  mogoče  vseh  14  postaj  na- 
enkrat obiskati.  Sicer  pa  je  vsebina  jako  lepa !  Zopet  je  prišel  do 
popolne  veljave  Leonardov  križev  pot,  ki  je  Se  dandanes  v  navadi 
V  kratkih  in  jedrnatih  odstavkih  nam  slika  blaženi  Leonard  po- 
samezne dogodke  na  potu  trpljenja  iz  hiše  Pilatove  na  goro  Kal- 
varijo.  Kako  lepo  je  porabljeno  ustno  izročilo  o  trikratnem  padcu 
Gospodovem  pod  križem,  a  Klementini  o  tem  nič  ne  ve,  ker  to 
ne  stoji  v  sv.  pismu !  In  zopet,  kako  nas  gane  usmiljena  Veronika, 
ki  sočutno  poda  Zveličarja  potni  prt,  da  si  obriše  z  obraza  krvave 
srage !  R  o  tem  nam  nič  ne  govori  sv.  pismo,  zato  tudi  Veronike 
Klementini  nič  ne  omeni.  Štiri  postaje,  ki  se  nahajajo  v  Leonardovem 
križevem  potu  (trikratni  padec,  prizor  z  Veroniko)  je  Klementini 
izpustil  popolnoma. 

Simona  Cirenejca  in  pobožne  žene  pa  je  strnil  v  eno  postajo, 
a  vendar  je  pridržal  14  postaj,  zato  je  moral  porabiti  še  drugih 
dogodkov  iz  trpljenja  Gospodovega,  da  je  dosegel  število  14  postaj. 
Klementini  nam  popisuje  v  prvi  postaji,  kako  je  Jezus  krvav  pot 
potil,  v  drugi  postaji,  kako  Jezusa  vjamejo  sovražniki,  v  tretji, 
kako  ga  tožijo  pred  Pilatom ;  v  peti  postaji  da  Pilat  Jezusa  bičat, 
v  šesti  postaji  Jezusa  s  trnjem  kronajo,  v  sedmi  izroči  Pilat  Jezusa 
v  smrt,  v  osmi  nese  Jezus  svoj  križ,  v  deveti  pomaga  Simon  križ 
nesti  in  pobožne  žene  Jezusa  milujejo,  v  deseti  Jezusa  na  križ 
pribijejo  itd.  —  Iz  tega  torej  razvidimo,  da  nam  Klementini  ne 
popisuje  samo  križevega  pota,  ampak  tudi  pot  trpljenja  z  vrta 
gezemanskega  do  smrtne  obsodbe  pred  Pilatom.  Za  premišljevanja 
bi  služil  Klementinijev  Križev  pot  prav  dobro,  a  ne  za  pobožnost 
kriiSevega  pota,  kakor  je  v  navadi  v  katoliški  cerkvi ;  v  ta  namen 
služi  najbolje  Križev  pot  Leonarda  Portomavriškega ! 

34.  »Zirkounu  leitu  ali  Evangelski  navuki  sa  ufTe 
nedele  inu  prasnike  zeliga  leita  ...  od  .  .  .  Francisca 
Xav.  Goriuppa  . . .  Labaci.  1806.«' 

»  Prim.  SimoniC  str.  134;  Glaser  1. 178;  Saf.  123;  -  Voditelj  IX.  str.  402.  - 
H  str.  164:  »Halilhter  )s  garjupa,  ali  js  evangelfkiga  nauka  fkusi  zelo  leito  — 
tega  leta  druk.  1806. 


^ 

Prva  izdaja  Gorjupovih  pridig  za  vse  nedelje  in  med  ljudstvom 
znane  praznike  celega  leta  je  izšla  1. 1770.  Druga  izdaja  je  bila 
potrebna  že  1.  1776.  (prim.  Simonič,  str.  612,  spodaj),  I.  1806.  pa  je 
bila  knjiga  zadnjikrat  natisnjena  (prim.  Simonič,  str.  134),  in  to  zadnjo 
izdajo  je  imel  Naglic  v  roki.  —  V  knjigi  je  bilo  zbranih  115  pridig 
za  vse  nedelje,  zapovedane  praznike  in  sopraznike  v  letu.  Prva 
izdaja  je  obsegala  448  strani,  za  zadnjo  pa  nam  Naglic  zazna- 
menjuje  430  strani.  —  Naglic  nam  natanko  navaja  vsebino  posa- 
meznih pridig,  katerih  vsaka  je  obsegala  3 — 4  strani. 

35.  »Kratki  Navuki,  Regelze  inu  Molitve  sa  Sa- 
krament  te  pokore.  Od  Joannesa  Debevza  ...  V  Lublani 
1807.<ci 

Na  95  straneh  poučuje  knjižica  grešnika,  kako  se  mora  spo- 
koriti  in  očistiti  svojih  grehov.  Na  str.  43—72  je  razložen  oCenaš 
»po  potrebi  spokorjeniga  grešnika«.  — 

Debevec  je  izdal  knjižico  prvič  že  leta  1783.;  leta  1807.  je 
izšla  5.  in  zadnja  izdaja,  in  iz  te  je  Naglic  sestavil  »hališter«,  na 
koncu  katerega  je  pripisal  opombo:  »To  jmam  sato  Tpifane,  de 
vejm  rernizo  poijskati.« 

»  Prim.  Simonič  str.  80;  Glaser  II.  223  in  226;  Saf.  135.  -  H  str.  531: 
»Halifhter  js  bukovz  od  pokore,  sloshiu:  joannes  Debevz  —  petiga  dnika  1807.« 


Kulturne  slike  z  Balkana. 

Piše  dr.  J.  Dcbcvcc  (Kranj). 

m.  »Balkanska  carica«. 

»Pred  smrtjo  nikogar  ne  blagruj!«  Da  tiči  globoka  resnica  v 
teh  besedah,  je  občutil  že  stari  tebanski  kralj  Edip,  ki  ga  je  en  sam 
nesrečen  dan  pahnil  s  prestola  in  slave  v  strašno  brezdno  sramote 
in  bede;  spomnil  se  je  pozneje  iste  resnice  kralj  Krez,  ki  je  s  kra- 
ljevega prestola  moral  stopiti  na  grmado,  da  bi  v  dimu  in  plamenu 
izdihnil  dušo  . . .  Spomnilo  se  je  te  resnice  brez  dvoma  še  mnogo, 
mnogo  drugih  »kraljev  in  cesarjev«,  oboževanih,  blagrovanih  nekaj 
časa  od  ljudi,  a  morda  le  prekmalu,  ko  jih  je  zapustila  sreča,  pso- 
vanih,  zasramovanih.  Zdi  se,  kakor  da  bo  moral  staremu  Solonu  pri- 
trditi tudi  sedanji  sosed  starih  Grkov,  vladar  Črne  gore,  knez  Nikola  L, 
ki  od  1. 1900.  nosi  tudi  častni  naslov:  »Kraljevsko  Visočanstvo«  .  .  . 

Gotovo  ga  ni  sedaj  med  živečimi  vladarji  nobenega,  ki  bi  ga 
bile  rojenice  že  v  zibeli  obdarile  s  takimi  vrlinami  kakor  kneza 
Nikolo:  odlikuje  se  po  svoji  osebni  hrabrosti,  ki  jo  je  večkrat 
pokazal  v  krvavih  bojih  s  Turki;  odkar  je  izvojeval  mir  svoji  zemlji, 
deluje  tudi  kot  čislan  pesnik  na  slovstvenem  polju;  vrhutega  si 
je  ustanovil  lepo  rodbinsko  življenje.  Kateri  izmed  vladarjev 
se  more  ponašati  z  vsem  trojim?  Lepo  je  opisan  Nikola  I.  kot 
vojak,  politik  in  pesnik  v  uvodu  »Gorskega  venca«  > :  v  hudih  časih 
je  kot  devetnajstleten  mladenič  (1.  1860.)  nastopil  vlado  po  svojem 
stricu  Danilu,  ki  je  padel  dne  12.  avgusta  1.1860.  na  avstrijskih  tleh 
(v  morskem  kopališču  pri  Kotoru)  kot  žrtev  zavratnega  umora.  2e 
1.  1862.  je  prineslo  krvavo  vojsko  s  Turčijo,  ki  je  bila  sicer  na  enem 
koncu  Črne  gore  poražena,  a  je  s  svojo  premočjo  (50.000  mož!)  na 
drugem  koncu  pridrla  v  Cetinje  ter  ondi  narekovala  svoje  zahteve, 
ki  jih  pa  Črnogorci  niso  izpolnili.  V  letih  1876.  in  1877.  pa  je  Ni- 
kola I.  po  silno  hudih  bojih  izvojeval  kršni  svoji  kneževini  popolno 
neodvisnost  od  Turčije,  priznano  tudi  od  evropskih  velesil  na  be- 
rolinskem  kongresu  (3.  sušca  1878).  Kakšno  veselje  je  moralo  takrat 
prešinjati  srca  Črnogorcem  —  po  toliko  stoletjih  Ijutih  bojev  za  krst 
častni  in  slobodo  zlatno!  S  kakšnim  triumfom  je  pripeljal  knez  svojo 
hrabro  četo  z  bojišča  nazaj  v  svoje  sokolovo  gnezdo,  na  Cetinje! 

1  Gorski  vence  vladike  črnogorskega  Petra  II.  Petroviča -Njcguša. 
Prcvel  .  .  .  Rajko  PeruSck.  Izdala  »Matica  Slovenska«  1907  (IV.  zvezek  pre- 
vodov iz  svetovne  književnosti). 

—  Da  je  tudi  kot  pesnik  dosegel  svoje  lepe  uspehe,  treba  navesti 
en  sam  dokaz:  kjerkoli  prebiva  srbski  rod,  se  prepeva  himna  »Ona- 
mo,  onamo«,  ki  jo  je  zložil  Nikola  L  Kar  je  Rusu  »Bože  carja  bra- 
nji«, kar  je  Poljaku:  »Jeszcze  Polska  nie  zgtjn^a«,  Cehu:  »Kde 
domov  muj«,  Hrvatu:  »Licpa  naSa  domovino«,  Bulgaru:  »Sumi 
Marica«,  Slovencu:  »Naprej  zastave  Slave«,  to  je  Srbu  omenjena 
Nikolina  himna.  <  Pesem  (8  kitic)  navdušuje  srbsko  mladež,  naj  bi 
šla  v  staro  Srbijo,  ki  še  zdihuje  pod  Turkom,  si  osvojila  razvaline 
stare  carske  prestolnice  Prizrena  ter  tako  maščevala  carja  Lazarja, 
Miloša,  Juga  in  njegovih  devetero  sinov,  padlih  na  Kosovem  polju. 

—  Vsebino  lepe  pesnitve  »Hajdana«  (izd.  1.1889.)  pripoveduje 
prof.  R.  Pcrušek  (n.  m.  str.  110).  V  zbirki  »Pjesnik  i  vila«  (izd. 
1. 1894.)  se  pesnik  bridko  pritožuje  o  raznih  narodnih  napakah  Srbov, 
zlasti  o  medsebojni  zavisti  in  neslogi,  v  enodejankl  »Knjaz  Arvanit« 
(napisal  jo  je  v  petih  dneh,  1.  1895.,  za  rodbinsko  gledališče  na  Ce- 
tinju)  pripoveduje,  kak6  so  sredi  XV.  stoletja  Črnogorci  zasedli  grad 
S  kadar  (Scutari):  turška  gospa  Fatima,  ki  je  bila  prej  Crnogorka, 
kristjana,  a  se  je  morala  na  očetovo  povelje  pomohamedaniti  in 
postati  žena  skadarskemu  Ali -begu,  —  še  vedno  ljubi  Cmo  goro, 
zlasti  pa  mladega  kneževiča  Arvanita;  ponoči  zastrupi  vse  vodnjake 
v  mestu  s  tem,  da  pomeče  v  vodovod  gnijoče  glave  kristjanov,  ki 
so  jih  Turki,  nasadivši  jih  na  kole,  razstavili  po  trdnjavskem  ozidju. 
Ko  se  branijo  turški  vojaki  piti  usmrajeno  vodo,  pridero  Črnogorci 
v  mesto,  na  čelu  jim  kneževič  Arvanit,  kakor  mu  je  bila  v  pismu  pri- 
poročila Fatima.  Fatimo  Turki  umore,  a  grad  morajo  izročiti  Arva- 
nitu.  —  L.  1894.  je  izšla  že  v  drugi  izdaji  drama  v  treh  činih 
»Balkanska  carica«.  —  L.  1 860.  (8.  septembra)  se  je  oženil  s 
14  letno  Mileno  Vukotičevo,  hčerko  slavnega  vojvode  Petra  Štefa- 
nova Vukotiča,  zmagovavca  nad  Turki  v  soteski  Dugi  (16.  aprila 
1. 1862.).  Porodila  mu  je  šest  hčera  in  dva  sina:  starejšega  Danila, 
ki  je  prestolonaslednik,  in  mlajšega  Mirka,  ki  sta  se  oba  že  oženila; 
tudi  hčerke  je  že  vse  pomožil,  in  sicer  v  najvišje  dvore:  ruski,  ita- 
lijanski, srbski,  meklenburški.  Zgodilo  se  je,  kakor  poje  pevec  v 
Schillerjevi  baladi  »Graf  von  Habsburg«  pred  novoizvoljenim  ce- 
sarjem: ^g^^  blOhcn  scdis  licblidie  Tfiditer: 

So  mdgen  sie  — 

sediš  Kronen  Eudi  bringen  in  Euer  Haus 

und  gldnzen  die  spdtsten  Gesdilediter!« 

i  Zložil  jo  je  1. 1867.;  uglasbil  jo  je  Davorin  Jenko.  Prva  kitica  se  glasi: 

Ohhmo,  oHaMO  !  .  .  .  8a  op^a  ona, 
rnBope,  ,;a  je  paaopeH  ^Bop- 
Mojera  i^apa,  onaMo  Bcte, 
OHO  je  H^er^a  jvHaHKu  aoop. 


Prepis  v  latinici: 


Onamo,  onamo!...  Za  brda  ona, 
g6vore,  da  je  razoren  dvor. 
Mojega  čara,  6namo  vele, 
bio  je  njegda  junački  zbor. 


I 


I 

i 

Kdo  ne  bi  vzkliknil  ob  tolikih  uspehih:  »Oj  ti  presrečni  knez!« 
In  res!  ko  je  1. 1900.  praznoval  štiridesetletnico  svojega  vladanja, 
je  tudi  njegovo  ljudstvo  pripoznalo,  da  so  se  v  Črni  gori  začeli 
srečnejši  časi,  in  je  ponudilo  knezu  v  zahvalo  častni  naslov  »Kraljevo 
Visočanstvo«,  ki  ga  je  knez  tudi  sprejel. 

A  danes?  Kako  se  je  v  kratkem  času  vse  izpremenilo!  2e  par 
mesecev  se  vleče  na  Cetinju  mučna  preiskava  zaradi  bomb  in  za- 
rotnikov, deloma  iz  najuglednejših  rodbin  Črne  gore,  ki  so  se  baje 
zarotili  zoper  dinastijo;  črnogorska  vseučiliška  mladež,  ki  študira  v 
inozemstvu,  v  okrožnicah  toži  vlado  Nikolino,  tako  n.  pr.  so  črno- 
gorski vseučiliščniki  v  Zagrebu,  katen  v  svoji  resoluciji  »obžalujejo 
starega  kneza  -  pesnika,  ki  je  s  svojo  sebičnostjo  in  tolikerimi  ne- 
lepimi  čini  svoje  vlade  zoper  verne  podanike  stvar  privedel  tako 
daleč,  da  bo  črnogorski  narod  morda  izgubil  vse  spoštovanje  do 
vladarske  hiše;«  inteligenca  se  —  kakor  poročajo  listi  —  trumoma 
seli  iz  Črne  gore;  črnogorski  izseljenci  so  lani  v  Novem  Jorku  imeli 
shod,  na  katerem  so  v  ostri  resoluciji  obsodili  sedanjo  vlado  Ni- 
kole  I.  Protest  je  podpisalo  11.000  ameriških  Črnogorcev  in  194 
Crnogorek! 

Za  božjo  voljo,  tako  po  pravici  vprašamo,  kaj  pa  se  je  zgo- 
dilo v  Črni  gori  v  tem  zadnjem  času?  Se-li  je  knez  zaradi  svoje 
prevelike  sreče  prevzel  ter  začel  kruto  vladati,  ne  več  kot  oče, 
temveč  kot  tiran?  Ali  pa  je  morda  zbok  starosti  njegov  prej  tako 
bistri  um  otemnel  tak6,  da  je  nesposoben  za  vlado?  Ali  morda  vlada 
že  predolgo  in  ga  otroci  izpodrivajo?  Morda  pa  zetje  rujejo  proti 
njemu,  zahtevajoč  doto  za  svoje  žene  in  le-te  hočejo  morda  postati 
»balkanske  carice«? 

Prvi  pogled  na  narodopisni  zemljevid  Balkana  nas  prepriča, 
da  so  Srbi  jako  važen  del  te  živopisane  mešanice  ljudskih  plemen, 
a  so  državnopravno  zelo  razcepljeni:  v  kraljevini  Srbiji,  v  Črni  gori, 
v  stari  Srbiji  pod  Turkom,  v  Bosni,  Dalmaciji,  v  Banatu  itd.  In  da 
bi  —  kakor  pravi  pesnik  —  »zbral  raztresene  ude«,  se  je  pojavil 
v  zadnjih  letih  močan  tok  z  geslom:  vsi  Srbi  naj  se  združijo  v  eno 
politiško  telo,  tvorijo  naj  veliko  Srbijo,  slavno  in  mogočno.  To  gi- 
banje ni  nič  novega.  Začelo  se  je  1.  1806.  pri  Nemcih  —  in  se  še 
nadaljuje;  združili  so  Italijani  (Italia  unita),  a  še  ne  —  vsi;  Grki  so 
zahtevali  v  ime  narodne  enote  Kreto;  albanska  liga  deluje  na  zdru- 
ženje vseh  Albancev  tostran  in  onstran  jadranskega  morja;  čudno 
bi  bilo,  ako  drugi  narodi,  politično  razkosani,  ne  bi  težili  za  istim 
vzorom!  Toda  vsak  napor  rodi  —  odpor.  Ce  naj  bo  v  Belem  gradu 
središče  velike  Srbije,  ali  naj  Črna  gora  vtone  v  velikosrbskem 
morju?!  Vsaka  država  in  državica  skuša  držati  to,  kar  ima.  In 
tako  vidimo  sedaj  prizor:  iz  Belega  grada  —  kakor  kažejo  vsa 
znamenja  —  pljuskajo  silni  valovi  velesrbske  ideje  na  vse  strani 
Balkana,  pljuskajo  tudi  ob  stene  Črne  gore,  toda  to  je  —  skala,  in 
s  te  visoke  skale  knez  Nikola  I.  z  nezaupnostjo  strmi  v  to  raz- 
penjeno  valovje.  Morda  bi  ga  ta  nezaupnost  minila,  ako  bi  njemu 
in    njegovi  dinastiji  ponudili  velesrbsko  krono  in  bi  Milena  postala 

»balkanska  carica«?  Ako  smemo  Nikoli  I.  pesniku  verjeti,  je  on 
zadovoljen  s  svojo  skalnato  kneževino  ter  hoče  biti  vedno  le  po- 
nižen sluga  Srbstva.i 

'  Knez  ljubi  svojo  srbsko  narodnost,  ne  sili  v  ospredje  —  kako 
torej,  da  je  zazijal  prepad  med  njim  in  velikim  delom  črnogorskega 
razumniStva? 

Na  sv.  Nikolaja  dan  L  1905.  se  je  knez  odrekel  absolutizmu 
ter  je  dal  svojemu  narodu  ustavo.  To  je  bil  zanj  usodepoln  dan: 
podal  se  je  s  tem  na  čisto  politično  polje,  na  katerem  pa  je  menda 
nemogoče,  da  bi  se  izpolnjeval  znani  Sdiillerjev  blagor: 

Wohl  dem,  dcr  frei  von  Schuld  und  Fehlc 
bcwahrt  die  kindlidi  rcinc  Seele! 

Le  začniva  pri  —  Temistoklu,  Pavzaniji  .  .  .  Cezar,  Ciceron  . . . 
Politisdi  Lied,  pfui!  ein  garstig  Lied! 

Slovesna  je  bila  prva  seja  skupštine  omenjenega  dne  (6.  de- 
cembra 1905  po  starem  štetju),  ko  je  knez  pred  novoizvoljenimi 
poslanci  (60)  prisegel  na  ustavo  in  so  z  njim  vred  prisegli  tudi  prvi 
odgovorni  ministri:  minister  notranjih  zadev Labud  Gojnič, minister 
vnanjih  zadev  Lazar  AVijuškovič,  finančni  minister  AndtijaRado- 
vič,  justični  in  naučni  minister  Mile  Dožič  in  vojni  minister  bri- 
gadnik  Janko  Vukotič.  Knez  sicer  ni  dal  popolne  demokratske 
ustave,  temveč  je  hotel,  da  se  vrši  prehod  od  prejšnjega  patriar- 
halnega življenja  v  novo  dobo  polagoma;  vendar  nova  sapa  je 
začela  takoj  pihati  preko  teh  nebotičnih  višin.  Dotlej  je  izhajal  na 
Cetinju  edini  politični  časopis  »Glas  Črnogorca«,  ki  je  bil  seveda 
popolnoma  vladen,  zdaj  se  je  pokazalo,  da  je  najbolj  napredno 
mesto  Nikšič,  ki  je  v  njem  začel  izhajati  časopis  »Narodna 
Misao«  —  v  delniški  tiskarni.  Takoj  v  začetku  1.  1906,  komaj  je 
bila  ustava  dana,  se  je  že  vršila  prva  politična  pravda:  vseučiliška 
mladina  črnogorska,  učeča  se  na  vseučilišču  v  Belem  gradu, 
je  bila  tožena,  češ,  da  so  žalili  kneza  v  brošuri:  »Riječ  ano- 
gorske  univerzitetske  omladine«,  kjer  so  grajali  in  kritikovali  mlado 
ustavo:  da  nima  narodna  skupščina  prav  nobene  zakonodajne  moči, 
da  ni  nič   drugega  ko   igrača  v  rokah   vlade,   da   mora   vzprejeti 

»  V  pesnitvi  »Pjcsnik  i  vila«  tako-Ic  govori  Srbom  (str.  28  si.): 

Ja  ne  tražim,  ljudi,  krunu, 
nit'  prvenstva  u  narodu; 
ja  mu  želim  cjelokupnost, 
sreču,  pravdu  i  slobodu.  — 

Pred  Sator  ču  straž  it'  kralju  — 
spoji  li  se  ikad  srpstvo 
i  jcdinstvo  svoje  steče  .  .  . 

Hh  —  u  dio  nama  pade 
za  rod  rvat'  spram  krvnika; 
a  na  Celo  —  mjcsto  krune  — 
nosit'  vjenac  mučenikd! 

vse  vladne  predloge,  da  nima  pravice  interpelirati  ministre,  da  po- 
slanci nimajo  imunitete  itd.  Na  čelu  omladine  je  bil  pravnik  Dakovič, 
iz  slavne  rodbine  črnogorske  (prim.  Pcrušek,  n.  d.,  str.  102).  Knez  v 
brošuri  ni  našel  osebne  žalitve  ter  se  je  zavzel  za  vseučiliščnike, 
da  so  bili  oproščeni. 

Knez  je  morda  mislil:  v  začetku  je  dovolj,  ako  pomolim  prst; 
toda  pokazalo  se  je,  da  polovičarstvo  ne  velja  nikjer.  Pomolil  je 
prst,  a  omladina  je  zagrabila  celo  roko  in  je  ne  izpusti  več.  Vse 
ali  pa  nič!  Popolni  parlamentarizem  nam  daj!  to  zahtevajo.  Pa  ne 
samo  omladina ,  ki  se  uči  po  vseučiliščih  v  tujini,  temveč  tudi  velik 
del  inteligence  v  Črni  gori  sami.  Najobširnejše  reforme  na  vseh  poljih 
zahteva  ta  stranka,  ki  si  je  nadela  oficielno  ime:  »Narodna  stranka«, 
a  jo  privrženci  »starega  režima«  zaničljivo  zovejo  »opančari«,  češ, 
da  je  vsa  njih  politika  —  demagogija.  Na  čelu  »narodne  stranke« 
stoje  delavni  in  ugledni  možje:  nekateri  izmed  najbližjih  sorodnikov 
knezovih,  kakor  Sako  Petrovič,  dalje  Marko  Radulovič,  A.  Radovič, 
med.  dr.  Marušič  i.  dr.  i.  dr.  Svoj  program  je  »narodna  stranka« 
jasno  začrtala  v  adresi  na  kneza  dne  1.  decembra  1906,  kjer  zahteva, 
da  se  razširi  ustava  v  smislu  nove  dobe  in  narodnih  potreb;  ljudstvo 
treba  navajati  na  pametnejšo  izrabo  zemlje;  treba  osuševati  močvirja, 
dvigniti  živinorejo,  ustanavljati  gospodarske  in  obrtne  šole,  podpirati 
raizvoj  hranilnic  in  posojilnic,  podpirati  industrijska  podjetja,  zani- 
mati SG  za  delavsko  vprašanje  itd.  Kar  se  tiče  velike  politike,  pa  za- 
hteva adresa:  naj  bi  vladala  med  Srbijo  in  Črno  goro,  obema  svo- 
bodnima srbskima  deželama,  popolna  solidarnost,  kajti  dokler  bode 
stik  z  brati  iste  krvi  v  kraljevini  srbski  trden  in  prisrčen,  bode 
v  tem  poroštvo  boljše  bodočnosti  srbskega  naroda. 

Tako  torej  opozicija,  »narodna  stranka«  ali  »opančari«.  Takoj 
ob  rojstvu  ustave  pa  je  nastala  tudi  druga  stranka,  ki  je  obžalovala, 
da  je  knez  »pomolil  prst«  in  ki  bi  bila  najrajši  videla,  da  bi  vladal 
kakor  prej,  absolutno.  Nazvala  se  je  ta  stranka:  »prava  narodna 
stranka«.  Njen  voditelj  je  dr.  A.  Lazar  Tomanovič,  predsednik 
velikega  sodišča.  Za  njim  je  metropolit  in  pravoslavna  duhovščina. 
Opoziciji  očita  Tomanovičeva  stranka,  da  tiči  za  tistim  prijatelj- 
stvom s  Srbijo  —  veleizdaja! 

Nekaj  časa  se  je  knez  bolj  naslanjal  na  narodno  stranko  ter 
poveril  vlado  najprej  Raduloviču,  potem  Radoviču  —  končno  pa  je 
zmagal  vpliv  »višjih  krogov«  in  pristašev  »starega  režima«  in  tako 
vlada  sedaj  dr.  Tomanovič  (od  17.  aprila  1907)  s  skupščino,  ki  ni 
v  njej  nobene  opozicije.  Kakor  poroča  »Slovansky  pfehled«,  To- 
manovič neusmiljeno  preganja  opozicionalce,  ki  so  izvečene  bežali 
čez  mejo.  Voda  na  njegov  mlin  pa  so  bile  bombe,  ki  so  jih  lani 
zasačili  pri  »anarhistu«  Rajkoviču.  To  je  delo  »opančarjev«,  delo 
»narodne  stranke«  —  si  je  mislil  Tomanovič,  in  pričelo  se  je  za- 
sledovanje zarotnikov.  Dne  25.  maja  1. 1.  se  je  pričela  obravnava, 
ki,  kakor  omenjeno,  še  ni  zaključena.  Obtoženih  je  nad  40  oseb 
»velcizdaje«,  med  njimi  bivši  ministrski  predsednik  Andrija  Radovič, 
še  nekaj  drugih  bivših  poslancev  in  —  sedem  nižjegimnazijcev! 

javnost  sodi  o  tej  »zaroti«  zelo  različno :  večina  jugoslovanskih 
časopisov  meni,  da  je  bil  Rajkovič  od  Tomanoviča  nalašč  »najet« 
in  da  je  cela  afera  —  humbug,  neslana  šala;  nekaj  pa  jih  je  mnenja, 
da  sledi  zarote  in  bomb  vodijo  v  —  Beli  grad.  Bližnja  bodočnost 
gotovo  razjasni  vso  stvar. 

Vpliv  »višjih  krogov«  je  pomagal  dr.  Tomanoviču  do  zmage 
pri  knezu,  smo  rekli  gori.  Kdo  so  ti  višji  krogi?  Vnet  pristaš  »starega 
režima«  je  —  kneževič  Mirko,  mlajši  sin  knezov,  dočim  je  starejši 
Danilo,  prestolonaslednik,  enih  misli  z  »narodno  stranko«.  Ko  je 
Tomanovič  prevzel  vlado,  je  Danilo  ostavil  Cetinje  ter  odpotoval  v 
tujino;  za  njim  je  odpotovala  kneginja  Milena.  Na  »Gjurgjev  dan« 
24.  aprila  1907,  ko  se  slavi  krstno  ime^  Petrovičev,  se  je  zgodilo 
prvič,  da  knezova  obitelj  ni  bila  zbrana  na  Cetinju  v  domačem 
krogu  . . .  Baje  vojaki  stražijo  palačo  v  Baru ,  kjer  prebiva  Danilo, 
ker  se  Tomanovič  boji,  da  ga  ne  bi  »veleizdajice«  proglasile  mesto 
očeta  za  kneza. 

R  kaj  ima  vsa  ta  dolga  povest  opraviti  s  knezovo  dramo 
»Balkansko  carico«?  Vsebina  v  velikih  potezah  ji  je  ta-lc:  Ivan-beg 
Crnojevič,  gospodar  Črne  gore  (v  XV.  stoletju)  ima  dva  sina:  starejši  je 
Gjorgje,  mlajši  Stanko.  Gjorgje  se  misli  oženiti  v  Benetkah  s  hčerjo 
doževo  ter  mirno  vladati  po  očetovi  smrti  na  Cetinju;  mlajši  Stanko 
pa  je  nemiren  duh:  preozka  mu  je  Črna  gora,  on  bi  rad  imel  ves 
Balkan.  In  ko  mu  tedanji  turški  car  Murat  po  svojem  poslancu 
Ibrahim-begu  tajno  namigne,  da  lahko  dobi  Balkan  v  dar,  ako  izda 
Črno  goro  Turkom,  se  da  Stanko  preslepiti.  O  pravem  času  izve 
oče  za  sinovo  izdajstvo;  sin  zbeži.  Toda  v  trenutku,  preden  zapusti 
domača  tla,  ponudi  svoji  nevesti  Danici,  hčeri  vojvode  Peruna,  da 
jo  naredi  za  balkansko  carico,  ako  pobegne  z  njim.  Težak  je  boj  v 
duši  deve  Danice:  tu  domovina,  tam  ženin  in  carska  krona.  Ljubezen 
do  domovine  zmaga!  Stanko  uskoči  sam  k  Turkom.  V  boju,  ki  se 
vname  nato  med  Črnogorci  in  Turki,  streže  Danica  ranjenim  Črno- 
gorcem; med  ranjenci  dobi  tudi  Stanka,  ki  jo  prosi  vode.  Da  mu 
jo  z  besedami:  »Tvoja  su  mi  mrzna  djela  —  a  mili  mi  tvoji  dani!«  — 
Zmaga  je  na  črnogorski  strani;  Turki  odneso  Stanka,  Danica  pa, 
ko  vidi,  da  je  oteta  domovina,  a  izgubljen  zanjo  izdajica-ženin,  se 
vrže  v  Moračo,  da  jo  odnese  v  Skadarsko  jezero  ... 

je-li  knez  v  preroškem  duhu,  pišoč  dramo,  gledal  razpor  v 
svoji  hiši  ?  Posvetil  je  igro  vernim  Crnogorkam,  ki  je  Danica  le  ena 
izmed  mnogih. 

Najlepša  »balkanska  carica«  bi  bila  —  sloga!  Naj  bi  živela! 

1  Prim.  PeruSck  (n.  d.  str.  287  si.). 

Slovenska  trgovska  šola. 

Ivan  Podlesnik  (Ljubljana). 

Prvi,  za  volilno  preosnovo  najvažnejši  sklep  kranjskega  dežel- 
nega zbora  je  bil  ta,  da  se  ustanovi  v  Ljubljani  slovenska  trgovska 
šola.  Zbornica  je  soglasno  sprejela  nujni  predlog  dr.  J.  Kreka,  ki  je 
poudarjal,  da  je  taka  šola  živa  potreba.  Skoraj  se  nekamo  čudno 
vidi,  da  so  se  poslanci  stranke,  ki  ima  pred  seboj  predvsem  kmctsko 
ljudstvo  in  delavstvo,  s  toliko  vnemo  zavzeli  za  ta  predlog.  Čudno 
se  vidi,  da  ni  sprožil  in  utemeljeval  tega  predloga  kak  poslanec  one 
stranke,  ki  zastopa  po  večini  trgovski  in  obrtniški  stan.  Zakaj 
marsikdo  bi  mislil,  da  bodo  imeli  od  slovenske  trgovske  šole  korist 
v  prvi  vrsti  trgovec,  obrtnik  in  uradnik.  Zakaj  tedaj  takoj  početkom 
dela  zapostavljati  interese  kmetskega  ljudstva?  Toda  to  je  samo 
videz.  Gotovo  je,  da  bo  slovenska  trgovska  šola  koristila,  in  sicer 
jako  koristila,  tudi  našemu  kmečkemu  ljudstvu.  To  bom  skušal  do- 
kazati. Prej  pa  hočem  Se  na  kratko  odgovoriti  na  vprašanje:  kakšen 
namen  ima  trgovsko  šolstvo? 

Trgovsko  šolstvo  ima  dvojen  namen.  Prvi  in  poglaviten  je, 
da  vzgoji  samostojne  trgovce,  drugi  pa,  da  izobrazi  trgovstvu  de- 
lavnih moči,  n.  pr.  knjigovodij  in  poslovodij.  NaS  narod  potrebuje 
obojega.  Srednji  naS  stan  se  zbira  ravno  iz  trgovstva,  zato  so  nje- 
gove naloge  v  socialnem  življenju  naSega  naroda  zelo  važn^.  In- 
dustrija je  pri  nas  Se  v  povojih,  in  veseli  moramo  biti,  da  je  imamo 
vsaj  nekaj,  ako  vpoStevamo,  kako  malo  prilike  so  imeli  naši  trgovci 
pridobiti  si  trgovsko  izobrazbo,  ki  je  gotovo  najvažnejši  činitelj 
trgovstva  in  industrije.  Naši  trgovci  in  maloštevilni  industrijci  so  po 
večini  samouki,  ki  imajo  svoje  naravne  dari  in  vztrajno  pridnost 
zahvaliti,  da  so  svoja  podjetja  spravili  do  lepe  višine.  Sinovom  teh 
trgovcev  in  industrijcev  bo  z  novo  slovensko  trgovsko  šolo  dana 
prilika,  da  bodo  že  doma  dobili  temeljno  izobrazbo,  katero  bodo 
potem  lahko  izpopolnili  v  tujini,  v  očetovi  hiši  pa  praktično  uporabili, 
dokler  ne  prevzcmo  podjetij  v.  lastne  roke. 

Pisarne  naših  trgovcev,  podjetnikov,  naših  denarnih  zavodov 
in  zadrug  bodo  dobile  po  slovenski  trgovski  Soli  v  materinščini 
izvežbanih  moči.  Tako  bo  lahko  izginila  iz  komptoarjev  tujščina  v 
knjigah  in  dopisovanju.  Paziti  bo  treba  seveda,  da  bo  dobil  učenec 
trgovske  šole  tako  podlago,  da  ne  bo,  kadar  zapusti  šolo,  samo 
pomnožil  naSega  pisarniškega  proletariata,  temveč,  da  bodemo  iz 
trgovske  šole '  dobivali  res  moči,  ki  bodo  imele  veselje  za  nadaljno 
teoretično  in  praktično  izobrazbo  in  se  bodo  lahko  pospele  do  sa- 
mostojnih vodij  večjih  podjetij.  Zato  pa  ne  zadostuje  samo  šolska 
izobrazba,  temveč  pridejati  ji  je  treba  tudi  precej  svetovne  izobrazbe. 
In  kar  je  glavno :  misliti  je  treba  ne  samo  na  glavo,  temveč  tudi  na 
vzgojo  in  izobrazbo  volje  in  srca.  Treba  je  izobrazbe  volje.  Nikjer 

morda  tako  ne  potrebujemo  energičnih,  vztrajnih  in  ncplaSljivih 
mladeničev  in  mož,  kakor  ravno  pri  trgovini.  »Kaplja  eneržije  od- 
vaga  mnogokrat  več  kot  cel  sod  učenosti,«  to  velja  in  se  uresničuje 
največkrat  prav  pri  trgovini.  Potem  pa  tudi  srca.  Tudi  izobrazba 
srca  ne  sme  hirati  na  račun  volje  in  razuma.  Tudi  v  trgovini  ne, 
ako  nočemo  postati  narod  kramarjev  in  brezsrčnih  špekulantov. 

In  naš  kmetski  stan  ?  Kakšno  korist  bo  imel  le  ta  od  trgovske 
šole  ?  Tudi  naš  kmetski  stan  potrebuje  več  trgovske  izobrazbe,  kajti 
tudi  naš  kmet  ni  le  producent,  temveč  tudi  konsument.  Tudi  on 
potrebuje  zapiskov,  potrebuje  knjigovodstva  in  duha  podjetnosti, 
duha  trgovine,  če  naj  se  povzdigne  njegov  stan.  Že  se  je  tudi  med 
nami  v  zadnjih  letih  večkrat  pojavila  želja,  da  se  sestavi  navodilo, 
kako  naj  bi  vodil  kmečki  gospodar  zapiske  v  svojem  gospodarstvu, 
in  po  predavanjih  se  je  že  poskušalo  dajati  taka  navodila.  Toda 
vse  to  ne  bo  mnogo  koristilo,  ako  ne  spravimo  med  naše  ljudstvo 
več  gospodarskega  duha.  V  vsakem  kmetskem  našem  gospodarju 
mora  biti  mnogo  trgovca,  ker  se  ravno  kmet  mora  zelo  živahno 
udeleževati  menjav  narodnega  blaga,  pridelkov  svoje  zemlje. 

Po  trgovski  šoli  pa  bo  našemu  kmetu  odprt  tudi  zavod,  kamor 
bo  lahko  pošiljal  tiste  svoje  sinove,  ki  jih  ne  določi  za  dom  in  ki 
do  klasičnih  študij  nimajo  veselja.  Nikdar  sicer  ne  sme  postati  slo- 
venska trgovska  šola  pribežališče  za  tiste,  ki  v  srednjih  šolah  ne 
morejo  ali  nočejo  naprej,  temveč  že  v  srednje  šole  mora  vstopiti 
mladenič  z  namenom,  da  si  pridobi  v  par  razredih  nekaj  temeljne 
izobrazbe,  da  bo  potem  lažje  nadaljeval  strokovno  svojo  izobrazbo, 
za  katero  se  odloči  iz  veselja  in  nagnjenja  do  stvari.  Ako  pa  bodo 
pohajali  v  trgovsko  šolo  izpadki  iz  nižjih  razredov  gimnazij  in 
realk,  potem  bo  trgovska  šola  samo  množila  tisti  pisarniški  prole- 
tariat,  ki  dan  na  dan  za  borno  plačo  po  pisarnah  toči  črnilo,  večere 
pa  preseda  po  zatohlih  gostilnah.  Takim  ne  sme  biti  trgovska  šola 
pribežališče.  Zlasti  naš  kmetski  gospodar  bo  moral  paziti,  da  ne  bo 
dobil  iz  trgovske  šole  »gospoda«,  ki  bo  imel  samo  prve  dni  v 
mesecu  v  žepu  denar.  In  še  nekaj.  Po  slovenski  trgovski  šoli  bo 
nekoliko  tudi  že  rešeno  vprašanje  našega  kmetskega  ženstva.  Kdo 
pa  je  bolj  pripraven  voditi  našim  gospodarjem  gospodarske  zapiske 
kakor  ravno  hčere  in  žene?  Postaviti  se  moramo  na  stališče,  da 
moramo  tudi  našemu  ženstvu  dati  več  duha  za  pravo,  racionalno 
gospodinjstvo.  Tega  slovenske  žene  potrebujejo,  tega  smo  jim  dolžni 
dati,  ker  mnogokrat  bodo  ravno  gospodinje  prenesle  tega  duha  potem 
tudi  na  gospodarje.  S  slovensko  trgovsko  šolo  naj  bo  združen  tudi 
tečaj  za  dekleta.  Pri  tem  pa  je  zopet  paziti  na  to,  da  ne  bodo  iz 
tega  tečaja  izhajale  zgolj  gospodične,  ki  si  bodo  morale  služiti  borni 
kruh  po  pisarnah,  kjer  že  zdaj  delajo  moškim  občutno  konkurenco, 
temveč  da  bo  trgovska  šola  s  tečajem  za  dekleta  vzgajala  v  prvi 
vrsti  zmožne  gospodinje,  ki  bodo  pomagale  lehko  tudi  očetom  in 
možem  pri  gospodarstvu. 

S  trgovsko  šolo  bo  združen  tudi  zadružni  tečaj.  Odveč  bi 
bilo  poudarjati  pomen  zadružništva  za  naše   kmetsko  ljudstvo.   Le 

to  rečemo,  da  se  bo  v  tem  zadružnem  tečaju  gotovo  vzgojilo  za 
naše  zadružništvo  več  sposobnih  moči  in  se  bo  tako  dvignilo  tudi 
naše  zadružništvo. 

Iz  teh  kratkih  opazk  je  razvidno,  da  bo  tudi  naše  kmetsko 
ljudstvo  pridobilo  s  trgovsko  šolo,  in  tako  nam  je  lahko  umevna 
vnema,  s  katero  so  postavili  poslanci  »Slovenske  Ljudske  Stranke« 
temelj  za  to  šolo.  Ali  se  bodo  ti  upi,  ki  jih  v  nas  budi  naša  prva 
slovenska  trgovska  šola,  uresničili?  Bodo  se,  ako  bo  šola  zvesta 
svojim  smotrom;  ako  bodo  izhajali  iz  nje  mladeniči,  ki  se  bodo 
jasno  zavedali,  da  so  vzgojeni  za  stroko,  ki  je  našemu  narodu  živo 
potrebna,  ako  bodo  umevali  težnje  našega  naroda,  ako  bodo  zrli 
preko  ozkih  mej  naše  domovine  tudi  po  svetu,  ki  je  z  njihovega 
stališča  velik  trg,  na  katerem  je  tudi  našemu  narodu  odkazano  igrati 
vlogo  kupca  in  prodajalca.  Toda  ne  samo  to.  Šola  jim  bo  morala 
dajati  tudi  zavest,  da  je  močan  na  tem  trgu  samo  oni,  ki  ima  moč 
v  svoji  vztrajni  volji  in  v  svojem  znanju.  Zares  srečen  pa  samo 
oni.  ki  ima  —  žal,  da  se  to  na  svetovnem  trgu  le  malo  vpošteva! 
—  tudi  pošteno  srce. 

Slovenska  trgovska  šola  bo  obenem  prva  stopnja,  da  dobimo 
Slovenci  sčasoma  tudi  višjo  trgovsko  šolo. 

s.  Gregorčič:  Poezije,  IV.  Založila  »Narodna  tiskarnac 
v  Gorici.  1908.   Str.  180.  Cena  K  220. 

Gregorčič  je  naš  kot  človek  in  kot  pesnik.  Njegovo  nežno, 
globoko  čustvovanje  je  dovzetno  za  vsako  bol,  struna  sočutja  in 
ljubezni  mu  zazveni  v  srcu,  kadar  misli  na  svoj  narod.  Gregorčičev 
pesniški  genij  je  najbolj  soroden  našemu  narodu ;  tudi  naš  preprosti 
človek  živo  čuti;  naše  ljudstvo  ima  mehko,  živo  srce,  ki  se  seveda 
cesto  skriva  pod  trdo  zunanjo  skorjo.  Gregorčič  pa  ima  poleg 
mehkega,  vzprejemljivega  srca  tudi  globoko  pesniško  intuicijo: 
pr.  pesmi  »Poezija«,  »Ohrani  Bog  te  v  cveti«,  »Narave  svatba«. 
Zato  po  pravici  trdimo,  da  je  Gregorčič  najboljši  pesnik  —  glasnik 
narodovega  mišljenja  in  čustvovanja.  Slovenci  nimamo  pesnika,  ki 
bi  znal  vsebino  v  tako  prikladno  obliko  vliti  in  obliko  tako  v  so- 
glasju z  vsebino  v  eni  in  isti  pesmi  menjavati.  V  takozvanem  »pes- 
niškem slikarstvu«  se  naš  Gregorčič  lahko  meri  s  Schillerjem,  ki  je 
njegovemu  umotvoru  »das  Lied  von  der  Glocke«  v  svetovnem  slov- 
stvu težko  najti  kaj  enakega. 

Četrti  zvezek  Gregorčičevih  poezij  nam  nudi  po  večini  pesmi 
iz  novejšega  časa.  Tudi  iz  teh  listov  diha  Gregorčičev  duh,  v  neka- 
terih pesmih  najdemo  zopet  Gregorčiča,  ki  smo  ga  občudovali  v 
prvem  in  drugem  zvezku;  tudi  tu  je  tista  ljubezen  do  domačega 
krova,  tiste  tolažilne  in  bodrilne  besede  milemu  narodu,  tisto  navdu- 
šenje za  vse  lepo  in  idealno ;  kakor  prva  dva  zvezka,  tako  preveva 
tudi  četrti  zbornik  neko  trpeče  hrepenenje  po  idealu,  ki  pa  pesnika 
ne  žene  v  topo  resignacijo,  ko  vidi,  da  se  mu  ideal  ne  bo  uresničil; 
z  mehko  ljubeznijo  se  odpove  uživanju  zaželjenega  ideala,  a  lju- 
bezen do  njega  hrani. 

Če  pa  mi  v  daljnem  sveti 
zatisne  smrt  oči  — 
Bog  tebe  hrani  v  cveti, 
planinska  roža  ti! 

(Ohrani  Bog  te  v  cveti!) 

A  iz  tega  nekoliko  sentimentalnega  razpoloženja  se  kmalu 
vzdrami,  krepko  si  zakliče: 

Usode  ni, 

usoda  svoja  —  to  si  ti! 

(Kljubuj  usodi!) 

Vobče  sta  si  pri  Gregorčiču  umska  in  čustvena  refleksija  v 
ravnotežju ;  le  v  pesmi  »Kdo  je  naš  gospodar  ?«  prevladuje  umsko 
razmišljanje;  s  tem  mogočnim  priznanjem  človeške  minljivosti  se 
Gregorčič  bliža  Medvedu;  tu  ni  skoro  nič  čustva;  mirno  razmišljanje; 
nagrobnica  človekovemu  tostranskemu  življenju.  Neprijetna  resnica 
je,  a  resnica,  in  resnica  je  zadnji  vir  tolažbe. 

V  poznejši  dobi  Gregorčičevega  pesniškega  razvoja  stopa 
vedno  bolj  v  ospredje  umska  refleksija.  Globoki  verskofilozofski 
problem  jobove  knjige,  ki  jo  je  tudi  Medved  prestavil  v  »Dom  in 
Svetu«  (1.1904.),  je  dokaz,  da  si  je  bil  Gregorčič  v  zadnjem  času 
ohladil  gorka  čustva  mladostne  dobe,  ne  da  bi  bil  padel  v  mrzlo 
modroslovno  razmotri vanje.  Saj  ni  kmalu  kaj  iskrenejšega  v  kakem 
slovstvu  kakor  je  psalm  1 1 8.,  ki  ga  je  Gregorčič  pridejal  Jobu  (»Na- 
rodna tiskarna«  v  Gorici,  1904);  poln  pesniške  toplote  je  tudi  prerok 
Jeremija,  ki  ga  je  pesniku  brezobzirna  smrt  iztrgala  iz  roke. 

Morda  s  tem  še  niso  vse  vrline  najnovejših  Gregorčičevih 
poezij  izčrpane ;  a  ker  slovitim  možem  včasih  preradi  prezremo  na- 
pake, bodi  dovolj  hvale. 

Veseli  smo  četrtega  zvezka  Gregorčičevih  poezij;  veseli  tudi 
tistih  biserov,  ki  jih  je  nabral  Gregorčič  na  krajih,  ki  še  niso  bili 
preiskani;  pesnik  pa  je  zašel  tudi  na  shojena,  včasi  tudi  steptana 
pota  dnevnih  dogodkov  —  politike. 

y  tem  zvezku  je  veliko  priložnostnih  pesmi,  ki  se  ozirajo  na 
posamezne  slučajne  dogodke,  ali  pa  so  namenjene  posameznim 
osebam  —  pesnikovim  prijateljem.  Gregorčiču  tega  ne  očitamo,  saj 
jih  skoro  gotovo  tudi  sam  ni  bil  namenil  javnosti;  sodimo  le,  da 
bi  bile  nekatere  brez  škode  lahko  izostale. 

»Politisch  Lied  ein  garstig  Lied.«  Pesem  človek  uživa,  če  ne 
čuti,  da  je  imela  preveč  vsakdanji  namen.  Čimbolj  pesem  abstrahira 
od  vsakdanjih,  navadnih  dogodkov,  čim  manj  materialnega  ima  na 
sebi  in  čim  splošnejšo  idejo  izraža,  tem  bolj  ugaja.  Saj  je  najlepši 
umotvor  oni,  ki  v  kolikor  mogoče  preprosti  čutni  obliki  izraža 
kolikor  mogoče  splošno  idejo.  Pesem,  ki  se  ji  na  prvi  hip  pozna 
značaj  sredstva,  je  proizvod  rokodelstva,  ne  umetnosti. 

»Die  Sterne,  die  begehrt  man  nicht, 

Man  freut  sich  ihrcr  Pracht  .  .  .« 
pravi  Goethe. 

S  tem  še  ne  prisezamo  na  princip  V  art  pour  V  art,  ker  pri- 
znavamo umetnosti  vzvišen  namen,  blažiti  srca,  jih  dvigati  kvišku, 
človeka  tolažiti  in  mu  vsaj  včasih  kak  trenutek  osladiti;  a  ravno 
zato  naj  bo  umetna  pesem  last  vseh,  ki  se  vdajajo  čarom  nebeške 
poezije;  če  pa  berem  na  koncu  pesmi,  da  velja  le  enemu,  me 
to  iz  prijetne  iluzije  potisne  v  realno  vsakdanjost  —  poezija  je 
izginila. 

Ta  tendencioznost  pa  pri  ciklu  »V  obrambo«  tako  ne  moti, 
ravno  zato  ne,  ker  je  vsebina  splošnejša,  objektivno  veljavnejša  in 
ker  je  namen  idealnejši. 

Da  kratko  ponovimo  svojo  sodbo: 

Četrti  zvezek  Gregorčičevih  poezij  ima  marsikaj  lepega,  vendar 
tiste  krasne  poezije,,  ki  jo  ima  prvi  in  drugi  zvezek,  je  v  četrtem 
zvezku  malo.  Vkijub  temu  smemo  imenovati  naše  leposlovje  za  lep 
zvezek  bogatejše.  .Gregorčič  je  mojsterski  v  obliki,  pic- 
menitvvsebini!  J.  S. 

1.  Fr.  Snopek,  Studie  Ciirillo-Methodejsk^.  Brno  1906. 
Str.  170. 

2.  Fr.  Snopek,  Konstantin^Ciirill  a  Methodej,  slovanšti 

apostoli.  Olomouc  1908.  Str.  154. 

3.  Fr.  Snopek,  Methodius  Slavorum  apostolus  quo 
sensu  orthodoxus  declaratus  sit  Praga  1908.  Str.  28. 

Fr.  Snopek,  nadSkofovski  arhivar  v  Kromerižu,  že  od  1.  1880. 
raziskuje  življenje  in  delovanje  sv.  Cirila  in  Metoda.  V  pričujočih 
treh  knjigah  nam  podaje  važne,  deloma  čisto  nove  rezultate  svojih 
raziskav.  Njegovi  uspehi  nam  najlepše  potrjujejo  njegovo  trditev, 
da  more  le  bogoslovsko  izobražen  učenjak  prav  umevati  življenje 
sv.  Cirila  in  Metoda  in  pravilno  presojati  dotične  zgodovinske  vire. 

1.  »Studie  Cyrillo-Methodžjske«  so  spisane  po  povodu  dr.  Von- 
drakove  knjige  »Studie  z  oboru  cirkevnč-slovanskeho  pisemnictvi« 
(Praga  1903,  str.  180).  Vondrak  razpravlja  o  spisih  bulgarskega 
škofa  Klime  nt  a  in  dokazuje,  da  je  Kliment  pisatelj  obeh  panon- 
skih legend  (»Življenje  Konstantina«  in  »Življenje  Metoda«).  Snopek 
je  pa  že  1.  1886.  dokazoval,  da  je  pisatelj  obeh  legend  bulgarski 
menih  Hraber,  ki  je  spisal  znani  spis  o  staroslovenskih 
pismenih.  Vondrakov  dokaz  se  opira  na  veliko  podobnost  med 
panonskima  legendama  in  med  Klimentovimi  spisi;  Snopek  je  pa 
pravtako  prepričevalno  dokazal  podobnost  med  legendama  in  med 
spisom  o  staroslovenskih  pismenih.  Iz  tega  sledi,  da  je  bulgarski 
škof  Kliment  in  menih  Hraber  ena  oseba.  Hraber  je  proti  Grkom, 
ki  so  se  v  X.  stoletju  borili  proti  slovanski  liturgiji  med  Bulgari,  do- 
kazoval, da  so  slovanska  pismena  in  slovanski  liturgični  jezik  delo 
svetega  moža,  ne  pa  iznajdba  hudobnega  duha.  Na  isti  način  se  v 
panonskih  legendah  zagovarja  staroslovenski  bogoslužni  jezik.  Deloma 
resni,  deloma  smešni  ugovori,  s  katerimi  so  v  Bulgariji  grški  du- 
hovniki napadali  slovanski  bogoslužni  jezik,  se  v  panonskih  legendah 
pripisujejo  frankovskim  in  latinskim  duhovnikom.  Panonski  legendi 
sta  popolnoma  odvisni  od  Hrabrovega  spisa  in  sta  njega  nadaljevanje, 
Snopkov  dokaz  je  tako  dobro  podprt,  da  ga  bode  težko  kdo  iz- 
podbil  (13-25). 

V  obeh  panonskih  legendah  se  pa  nahajajo  tudi  odločno 
fotianske  razkolne  tendence.  Ker  nam  je  pa  iz  zanesljivih  listin 
znano,  da  je  bil  Metod  vdan  rimski  Cerkvi,  zato  skoraj  ni  mogoče, 
da  bi  bil  kak  Metodov  učenec  tako  zagrizen  Fotijcv  pristaš.  In  res 
se  da  dokazati,  da  Kliment  ni  bil  Metodov  učenec,  ampak  Bulgar, 
ki  ni  bil  nikoli  na  Moravskem  ali  v  Panoniji  in  ki  tudi  ni  bil  oči- 
videc dogodkov,  katere  popisuje  (25—45).  Odtod  sledi,  da  rimske 

legende  o  sv.  Cirilu  ne  smemo  manj  ceniti  kakor  panonskih,  ampak 
nasprotno,  ako  se  kak  podatek  rimske  legende  ne  nahaja  v  panon- 
skih, še  ne  sledi,  da  bi  bil  napačen  (45—57). 

Ti  dokazi  že  z  veliko  verjetnostjo  dokazujejo,  da  iz  fotianske 
tendence  v  panonskih  legendah  ne  smemo  sklepati  na  cerkveno 
mišljenje  Metodovo.  Ker  so  pravoslavni  zgodovinarji  in  filologi,  v 
zadnjih  letih  pa  dr.  Briickner  dokazovali,  da  sv.  Metod  ni  bil  pristaš 
rimske  Cerkve,  zato  Snopek  na  podlagi  zgodovinskih  listin  obširno 
dokazuje  Metodovo  pravovernost  (57—124).  Isto  dokazuje  tudi  o 
Metodovih  učencih  (124—151).  »Studie«  so  ponatisk  iz  brnske 
»Hlidke*,  1904-1906;  gl.  »Cas*.  1907,  str.  82-84. 

Snopkove  »Studie«  obsegajo  izredno  važne  rezultate,  katerih 
slovanski  zgodovinarji  in  filologi  ne  bodo  smeli  prezreti.  A  Snopek 
se  v  njih  izraža  še  preveč  boječe.  Mnogo  odločneje  in  precizneje 
se  izraža  v  svoji  naslednji  knjigi,  ki  je  spisana  naravnost  proti 
dr.  Briicknerju  (gl.  »Cas«,  1907,  str.  80—82). 

2.  Literatura  o  sv.  Cirilu  in  Metodu  je  že  ogromno  narastla. 
Slovanski  in  neslovanski  učenjaki  so  se  trudili,  da  bi  proslavili 
spomin  slovanskih  apostolov.  Med  temi  učenjaki  je  bilo  le  malo 
duhovnikov,  oziroma  bogoslovsko  izobraženih  mož;  a  nobeden  izmed 
njih  še  ni  temeljito  in  kritično  proučil  panonskih  legend.  To  delo 
je  bilo  prepuščeno  filologom  in  svetnim  zgodovinarjem.  Panonski 
legendi  sta  veljali  za  delo  Metodovih  učencev  in  s  tega  stališča  se 
je  presojala  njuna  verodostojnost.  Zapadni  učenjaki  so  se  mnogo 
trudili,  da  bi  se  izognili  vsemu,  kar  bi  postavljalo  značaj  sv.  Cirila 
in  Metoda  v  neugodno  luč.  Rusi  so  pa  sv.  Cirila  in  Metoda  brez 
posebnega  truda  razglašali  za  nasprotnika  rimske  cerkve  in  za  pri- 
staša »pravoslavja«.  Nazadnje  pa  je  znani  berolinski  slavist  dr.  A. 
Briickner  iz  legend  dokazal  vso  razkolniško  prekanjenost  in  zagri- 
zenost sv.  Cirila  in  Metoda.  Kje  je  resnica?  Ali  je  možno,  da  bi 
legendi,  spisani  od  Metodovih  učencev  v  Metodovem  duhu,  tako 
čudno  in  dvomljivo  opisovali  življenje  in  delo  sv.  Cirila  in  Metoda? 
Ali  se  sploh  sme  dvomiti  o  značaju  in  o  pravovernosti  sv.  Cirila  in 
Metoda?  Nikakor  ne!  Vsa  čast  dosedanjim  učenim  raziskovavcem 
o  sv.  Cirilu  in  Metodu !  A  kljub  vsej  bistroumnosti  in  kljub  vsemu 
trudu  ni  še  nobeden  izmed  teh  učenjakov  pravilno  presodil  panon- 
skih legend.  Večini  je  manjkalo  potrebne  bogoslovske  izobrazbe, 
drugi  so  se  pa  zanašali  na  filologe.  Skromni  učenjak  F  r.  Snopek 
ima  veliko  zaslugo,  da  je  našel  ključ  za  pravilno  ume- 
vanje  panonskih  legend. 

Skromni  in  tihi  glas  Fr.  Snopka  najbrže  ne  bi  bil  še  mogel  po- 
dreti tradicionalne  razlage  panonskih  legend.  Drzni  nastop  dr.  Bruck- 
nerja  mu  je  pripravil  pot  k  zmagi.  Fr.  Snopek  sam  vidi  in  priznava 
to  negativno  zaslugo  svojega  nasprotnika  dr.  Briicknerja.  Zato  po- 
staja pogumnejši.  Prejšnja  knjiga  je  bila  pisana  še  v  neodločnem, 
boječem  tonu.  Pričujoča  knjiga  pa  že  razodeva  pogum  učenjaka- 
zmagovavca,  dasi  v  svoji  skromnosti  še  misli,  da  bodo  učenjaki 
njegov  glas  preslišali  (7). 

Panonski  legendi  sta  spisani  v  Bulgariji;  spisal  ju  je  Hraber- 
Kliment,  ki  je  bil  izobražen  v  fotianskem  duhu.  V  IX.  in  X.  stoletju 
se  je  grška  duhovščina  strastno  upirala  uvedbi  slovanskega  bogo- 
služnega  jezika  med  Bulgari;  razen  tega  so  v  Bulgariji  tudi  Židi, 
Saraceni  in  pavličani  (poznejši  bogomili)  širili  svoje  zmote.  »Življenje 
Konstantina«  in  >2ivljenje  Metoda«  pa  skupno  tvori  nekak  apolo- 
getični  kompendij  v  obrambo  slovanskega  bogoslužnega  jezika  in 
proti  omenjenim  krivovercem.  Pisatelj  panonskih  legend  tendenciozno 
pretirava  vse,  kar  more  služiti  njegovemu  namenu;  sv.  Cirila  in 
Metoda  slika  kot  vzorna  branitelja  sv.  vere  in  slovanskega  jezika 
nasproti  krivovercem  in  latincem.  Latinski  duhovščini  zlobno  podtika 
manihejske  zmote,  dasi  se  v  dobi  sv.  Cirila  in  Metoda  te  zmote  niso 
širile  na  zapadu,  pač  pa  na  vzhodu  (tudi  v  Bulgariji).  Pravtako 
zlobno  latinski  duhovščini  pripisuje  razne  praznoverske  in  proti- 
krščanske  nauke:  o  »veleglavih«  ljudeh  pod  zemljo,  kdor  ubije  kačo, 
temu  je  odpuščenih  devet  grehov,  dovoljenost  malikovavskih  žrtev. 
napačen  nauk  o  sv.  zakonu.  V  vsem  tem  se  že  kaže  način  grške 
polemike  proti  latincem.  Fotianska  tendenca  se  posebno  jasno  kaže 
v  očitanju,  da  so  nasprotniki  sv.  Metoda  učili  »iopatorsko  jeres'«. 
da  je  namreč  Bog  Sin  oče  sv.  Duha. 

Pisatelj  panonskih  legend  je  bil  dobro  poučen  o  vsem,  kar  je 
bilo  v  prilog  slovanski  liturgiji.  Njegovo  poročilo  o  dovoljenju  slo- 
vanske liturgije  na  Moravskem  se  opira  na  zanesljive  vire.  A  to  mu 
ni  zadostovalo.  Da  bi  mogel  slovansko  liturgijo  še  bolj  proslaviti, 
si  je  marsikaj  izmislil.  Izmišljen  je  pogovor  sv.  Cirila  z  grškim  ce- 
sarjem, pismo  grškega  cesarja  Rastislavu,  Cirilov  prepir  z  latinsko 
duhovščino  v  Benetkah,  Metodova  pot  v  Carigrad,  Cirilova  molitev 
pred  smrtjo  in  še  nekatere  druge  podrobnosti. 

Na  podlagi  teh  rezultatov  se  nam  pokaže  življenje  sv.  Cirila 
in  Metoda  v  mnogo  jasnejši  luči;  mnoge  podrobnosti,  ki  so  nam 
bile  dozdaj  zagonetne,  postanejo  razumljive  in  jasne. 

S  n  o  p  e  k  se  torej  ujema  z  Briicknerjem  v  tem,  da  sta 
panonski  legendi  tendenciozni,  deloma  celo  zlobno  in  lažnivo  ten- 
denciozni.  Ker  nam  pa  zanesljive  zgodovinske  listine  kažejo  sv.  Cirila 
in  Metoda  kot  sveta  in  pravoverna  moža,  zato  ni  možno,  da  bi  bil 
sv.  Metod  v  kaki  zvezi  s  pisateljem  panonskih  legend.  Dr.  Briid- 
nerjevi  nazori  so  kričeč  dokaz,  kako  daleč  se  lahko  zaide  s  pre- 
cenjevanjem panonskih  legend.  Fr.  Snopek  je  Briicknerja  tako  temeljito 
in  sijajno  zavrnil,  da  se  ta  gotovo  ne  bo  več  drznil  ponavljati  svojih 
trditev  o  razkolništvu  in  o  neznačajnosti  slovanskih  apostolov.  Za 
slovansko  filologijo  in  zgodovino  bi  bilo  nečastno,  ako  se  ne  bi 
hotela  ozirati  na  sijajne  in  prepričevalne  Snopkove  dokaze. 

3.  Že  v  obeh  prejšnjih  knjigah  je  Fr.  Snopek  dokazal 
pravovernost  sv.  Metoda.  V  svoji  latinski  knjižici  (ponatisk  iz  »Acta 
I.  Conventus  Velehradensis« ;  gl.  >Cas«,  1908,  str.  251)  je  dokaze 
izpopolnil  in  lepše  uredil.  Velike  vrednosti  so  citati,  zbrani  iz  svetih 
očetov  in  cerkvenih  zborov.  Knjižica  je  važna  za  dogmatika  in 
zgodovinarja. 

G.  Fr.  Snopku  častitamo  na  tako  lepih  uspehih.  Njegove 
raziskave  so  že  toliko  dozorele,  da  jih  znanost  ne  more  več  pre- 
zirati. Slovanska  apostola  sv.  Ciril  in  Metod  vstajata  v  novi  luči. 
Zdaj  je  priSel  čas,  ko  je  treba  vse  raziskave  o  sve- 
tem Cirilu  in  Metodu  Se  enkrat  revidirati  in  na 
podlagi  novih  rezultatov  opisati  življenje  in  delo 
slovanskih  apostolov.  Fr.  Snopek  bi  bil  za  to  delo  spo- 
soben.. Češki  katoliški  krogi  naj  bi  se  potrudili,  da  vendar  že  enkrat 
dobimo  vsestransko  zanesljiv  in  temeljit  življenjepis  toliko  slavljenih, 
a  tako  malo  poznanih  slovanskih  apostolov  sv.  Cirila   in  Metoda. 

Dr.  F.  Grivec. 

Dr.  G.  Reinhold.  Der  alte  und  der  neue  Glaube.  Ein  Bei- 
trag  zur  Verteidigung  des  kathol.  Christentums  gegen  seine  modernen 
Gegner.  Wien  1908.  Str.XI+334.  Cena  K  6. 

Znani  racionalist  Strauss  je  v  knjigi  »Der  alte  und  der  neue 
Glaube«  izkuSal  izpodkopati  ali  vsaj  omajati  temelje  krščanstva;  Rein- 
hold pa  hoče  pod  istim  naslovom  dokazati,  da  je  edinole  krščansko 
naziranje,  kakor  ga  uči  katoliška  cerkev,  v  soglasju  z  zdravim  raz- 
umom in  z  zgodovinskimi  dejstvi.  Jedro  Reinholdovega  najnovejšega 
dela  tvorita  dve  osnovni  resnici  krščanske  religije,  bivanje  osebnega 
Boga  in  božanstvo  Kristusovo.  Vmes  pa  obravnava  vse  tiste  pogla- 
vitne resnice  krščanske  filozofije  in  religije,  ki  se  dandanes  najbolj 
napadajo.  Tako  je  pričujoča  knjiga  res  praktično  sestavljena  mo- 
derna apologija  krščanstva. 

Pisatelj  priznava,  da  vzroki  nevere  niso  samo  v  umu.  Zelo 
pogosten  vzrok  nevere  je  n.  pr.  opuščanje  in  zanemarjanje  verskih 
vaj,  molitve  itd.;  zato  se  pri  mnogih  izpreobrnjenje  prične  z  iz- 
vrševanjem verskih  vaj,  še  preden  so  teoretično  zadosti  utrjeni  v 
krščanskem  naziranju  (6).  A  kljub  temu  je  apologetika  v  naši  dobi 
nujno  potrebna. 

Knjiga  najprej  podaje  osnovne  poteze  protikrščanskih  svetovnih 
naziranj  in  protikrščanske  filozofije  (6 — 16).  Potem  v  I.  delu  raz- 
pravlja o  umskem  temelju  krščanstva  (17—159).  Proti  moderni 
filozofiji  je  treba  najprej  dokazati  objektivno  realnost  zunanjega  sveta 
in  veljavnost  načela  vzročnosti;  šele  na  tej  podlagi  se  da  dokazati 
bivanje  božje.  Reinhold  sicer  ne  navaja  novih  dokazov;  a  vendar 
se  vedno  ozira  tudi  na  novejšo  filozofijo.  Nato  slede  poglavja  o 
duši,  o  religiji  sploh  in  o  razodetju. 

Drugi  del  razpravlja  o  zgodovinskem  temelju  krščanstva 
(160—231),  o  božanstvu  Kristusovem,  o  njegovih  čudežih,  o  raz- 
širjanju krščanstva.  V  III.  delu  obravnava  važnejše  krščanske  res- 
nice, stvarjenje,  izvirni  greh,  sv.  pismo,  krščansko  moralo,  krščanstvo 
in  kulturo  itd. 

Knjiga  po  vsebini  sicer  ne  prinaša  mnogo  izvirnega,  vendar 
je  v  nji  zbranega  mnogo  deloma  novega  apologetičnega  gradiva, 
ki  je  na  izviren  način  urejeno  in  času  primerno  obdelano.  V  knjigi 
bi  kaj  več  pričakovali  o  modernizmu,    ki  se  pač  nekoliko  omenja. 

a  le  bolj  mimogrede;  nasproti  modernizmu  bi  se  morala  Kantova 
in  kantovska  filozofija  nekoliko  bolj  vpoStevati  in  podrobneje  za- 
vračati. F,  G. 

P.  Spaldak  S.  J.  Človčk  a  zvife.  Praga  1907.  Str.  154 
(»Vzdelavaci  knihovna  katolicka«,  zv.  ^);  cena  1*60  K. 

Vsestransko  delavni  P.  Spaldak  na  podlagi  krščanske  filozofije 
in  modernega  naravoslovja  raziskuje  o  naravi  živalske  du^e  in  o 
razlikah  med  človeško  in  živalsko  dušo.  Princip  življenja  razlaga 
po  načelih  takoimenovanega  zmernega  vitalizma;  v  organizmih  de- 
lujejo mehanske  in  kemične  sile,  a  njih  delovanje  se  vrši  na  poseben 
način,  ki  je  bistveno  različen  od  delovanja  istih  sil  v  anorgansltem 
svetu.  Vse  delovanje  se  vrši  pod  vodstvom  posebne  forme,  ki  jo 
imenujemo  življenski -princip.  Dosti  podrobno  ocenja  razna  mnenja 
o  formah  organskih  teles;  temeljito  dokazuje,  da  imajo  živali  pač 
čutenje,  ne  pa  razuma.  Drugi  del  knjige  tvorijo  iz  nemščine  pre- 
vedeni članki  o  pticah,  mravljah  in  o  opici.  Knjiga  je  zanimiva  in 
temeljita;  prvi  del  je  posebno  temeljit,  a  za  tiste,  ki  ne  poznajo 
dobro  krščanske  filozofije,  je  nekoliko  pretežek.  /?  q 

Kulturna  debata  v  državnem  zbo-* 

ru.  V  budgetni  razpravi,  dne  4.  junija, 
1. 1,  je  dr.  Masaryk  zopet  sprožil  versko 
vprašanje.  Masargkova  posebnost  je, 
kakor  je  že  pri  lanski  debati  dobro 
povedal  dr.  Krek,  da  dokazuje  s  samimi 
»storijcami«.  Ena,  dvoje  »storijc«,  in 
samozavestno  postavi  svojo  tezo,  kakor 
da  je  nepobiten  rezultat  znanstvene  in- 
dukcije. Mož  mnogo  čita,  ampak  tega 
ni  mogoče  reči,  da  bi  to,  kar  čita,  tudi 
predelal.  Kar  pove,  je  bolj  podobno 
zmedenemu  zamotku,  kakor  pa  enotno 
zamišljenemu  govoru.  Je  za  vero  in  ni 
za  vero,  je  protestant  in  ni  protestant, 
je  liberalec  in  ni  liberalec,  je  vse  in 
nič.  Samo  ena  misel  je  jasna:  med 
moderno  kulturo  in  katoliško  vero  je, 
tako  pravi,  nepremostljiv  prepad,  zato 
naj  se  loči  država  od  Cerkve,  šola  od 
Cerkve.  Zoper  religijo  pravi  Masaryk 
da  ni,  toda  religija,  za  katero  je  on, 
se  snuje  na  evolucionizmu.  »Katolici- 
zem je  bolj  objektivističen,  mi  smo  bolj 
subjektivni,  subjektivistični,  to  je,  vsako 
duševno  delo,  vsak  proizvod  duha  je 
po  Kantu  in  Humeju  nekaj,  kar  izvira 
iz  duha  samega  ...  Mi  smo  individu- 
alisti,  v  zmislu,  ki  ga  poznava  vsak, 
kdor  govori  o  modernem  teženju  in 
mišljenju.  Mi  vidimo  zakonitost  ne  le 
v  naravi,  temveč  tudi  v  zgodovini.  Mi 
izločujemo  vsak  čudež,  teologi  pa  ho- 
čejo čudež  ...  Mi  nimamo  zaupanja, 
mi  nimamo  pokorščine,  mi  nimamo  vere, 
ampak  le  prepričanje  . . .  Nismo  pa 
edini.  Nekateri  filozofi  in  strokovnjaki 
med  nami  mislijo,  da  se  je  religija 
sploh  preživela.  Jaz  mislim,  da  ne.  Na 


podlagi  evolucije  mislim,  da  se  bo  dalje 
razvijala  in  razvila  na  višjo  stopnjo  . . . 
Drugi  pravijo,  da  je  religija  le  stvar 
srca  in  čudi.  To  je  nejasen  misticizem, 
to  je  alkoholizem  religije,  romantizem, 
dekadenca  .  .  .  Tudi  ni  religija  nekaj 
nadmoralnega,  religija  in  nravnost  se 
ne  smeta  narazen  trgati  .  .  .  Religija 
ni  zasebna  reč,  Cerkev,  ki  ima  religijo 
in  dogme,  ni  zasebna  reč,  v  tem  se 
liberalizem  moti.  Mi  napredno  in  svo- 
bodno misleči  se  z  današnjim  libera- 
lizmom v  ničemer  ne  strinjamo,  kveč- 
jemu v  negaciji,  kjer  moramo  sku- 
paj hoditi  .  .  .«  Sklep:  katolicizem  in 
mi  sta  dva  svetova,  zato  naj  se  Cer- 
kev loči  od  države,  šola  in  zakon  na) 
se  postavita  neodvisno  od  Cerkve  na 
temelje  modernih  nazorov!  Masarjjku 
je  odgovarjalo  vsaj  mimogrede  več 
poslancev.  Podrobno  ga  je  zavračal 
J.  Sršmek.  Odkril  je  razne  zgodovin- 
ske zmote  in  mu  dokazal,  da  pači  res- 
nico. Označil  je  tudi  njegovo  metodo : 
češ,  da  navede  par  slučajev  iz  vsak- 
danjega življenja  in  nato  opre  krat- 
komalo  celo  teorijo.  Tako  je  Masargk 
naredil  kneza  Eulenburga  za  »krščan- 
skega mistika«,  in  ker  je  baje  po  kri- 
vem prisegel,  iz  tega  sklepa,  da  mi 
ločimo  nravnost  in  religijo.  In  vendar 
pravi  po  pravici  J.  Srdmek,  prav  to 
loči  katolicizem  od  protest antizma, 
da  je  nam  katoličanom  religija  brez 
religioznega  življenja  mrtva.  Po  pra- 
vici je  J.  Sr^mek  omenil  tudi,  da  ima 
Masarykova  samosvest  in  oholost  že 
nekaj  »patološkega«.  Končno  pa  je 
dejal,  da  v  zbornici  pač  ne  bo  mogoče 

teoretično  rešiti  velikih  vprašanj  sve- 
tovnih naziranj.  Ljudstvo  hoče  kruha. 
Poslancev  čakajo  socialna  in  gospo- 
darska vprašanja,  rešitve  čaka  narodno 
vprašanje.  Kulturne  debate  pa  ne  bodo 
prinesle  tega,  česar  od  nas  pričaku- 
jejo in  zahtevajo  narodi. 

Resnica  o  Ricmanjih.  »Glasnik 
pravoslavne  dalmatinske  crkve«, 
uradno  glasilo  pravoslavne  dalmatinske 
škofije  (Zadar),  zanimivo  in  objektivno 
popisuje  ricmanjsko  afero  (let.  1908., 
str.  37—39).  O  celi  stvari  je  »Glasnik« 
dosti  dobro  informiran;  posebno  za- 
nesljivi in  zanimivi  so  njegovi  podatki 
o  ricmanjski  deputaciji,  ki  je  koncem 
marca  leta  1903.  prišla  k  pravoslavni 
škofijski  oblasti  v  Zadru.  »Člani  te 
deputacije  so  bili  na  videz  dosti  ener- 
gični možje,  ki  so  kazali  odločnost  v 
svoji  nameri;  tudi  v  pravoslavnem  ka- 
tekizmu so  bili  precej  verzirani,  tako 
da  se  je  smelo  sklepati,  da  hočejo  tudi 
njih  mandanti  iz  prepričanja  prestopiti 
v  pravoslavno  cerkev.  Na  podlagi  tega 
je  srbska  cerkvena  oblast  deputaciji 
izjavila,  da  bode  Ricmanjce  in  Ložane 
sprejela  v  pravoslavno  cerkev,  in  je 
deputacijo  poučila,  kake  korake  morajo 
storiti  z  ozirom  na  interkonfesionalni 
zakon.  Ista  oblast  je  v  tej  stvari  s 
svoje  strani  ukrenila  vse,  kar  je  bilo 
potrebno  v  smislu  istega  zakona.«  De- 
putacija  je  odšla;  po  njenem  odhodu 
se  pa  niso  Ricmanjci  nikoli  več  obrnili 
do  pravoslavne  cerkvene  oblasti  v 
Zadru  niti  ustmeno,  niti  pismeno.  Isti 
ljudje,  ki  so  prej  Ricmanjce  nagovarjali, 
naj  prestopijo  v  pravoslavje,  so  se  po 
vrnitvi  te  deputacije  ustrašili  in  jih 
začeli  nagovarjati,  naj  tega  koraka 
nikar  ne  store,  temveč  naj  se  pote- 
gujejo samo  za  glagoljsko  bogoslužje. 
Prošnja  Ricmanjcev  je  bila  v  Rimu 
odbita  z  odlokom  z  dne  11.  februarja 
1908.  Ker  Ricmanjci  celih  pet  let  niso 
storili  nobenega  koraka,  da  bi  prešli 
v  pravoslavje,  dasi  se  jim  je  večkrat 


nudila  prilika,  zato  »Glasnik«  sklepa,  da 
bodo  Ricmanjci  tudi  zdaj  ostali  kato- 
ličani, »ako  to  ne  bode  naspro- 
tovalo namenom  nekaterihpo- 
11 1  i  kov,«  ki  so  krivi  cele  afere! 
»Želja  Ricmanjcev  in  Ložanov, 
da  prestopijo  v  pravoslavno 
cerkev  ni  bila  odkritosrčna  in 
resna,  temveč  je  bila  samo  gro- 
žnja, da  bi  jim  Rim  rajši  do- 
volil glagoljico.  To  naj  bode 
zdaj  v  tolažbo  ljubljanskemu 
knezoškofu  Jegliču  in  v  pouk 
onemu  c.  kr.  notarju,  ki  je  zasto- 
pal ricmanjsko  občino.« 

Tako  »Glasnik«,  uradno  glasilo  one 
pravoslavne  cerkvene  oblasti,  pod  ka- 
tero spadajo  tudi  pravoslavni  verniki 
v  Trstu  in  Istri;  ta  list  gotovo  naj- 
bolje pozna  razmerje  Ricmanjcev  do 
pravoslavja,  pozna  pa  tudi  »vernost« 
tistih  agitatorjev,  ki  so  povzročili  celo 
afero.  Uradno  pravoslavno  glasilo  je 
torej  javno  proglasilo,  da  so  Ricmanjci 
le  igrača  nekaterih  brezvestnih  poli- 
tičnih agitatorjev,  ki  jim  ni  za  vero. 
ampak  za  vse  kaj  drugega. 

Biolog  dr.  J.  Reinke  je  izdal  prav- 
kar štiri  zvezke  prirodoslovnih  preda- 
vanj (Naturwissenschaftliche  Vortrfige). 
V  njih  odgovarja  na  vprašanje:  Kaj 
vemo  in  kaj  moremo  vedeti  o  naravi? 
Odgovor  je  obsodba  materializma. 

V  proslavo  ISOOletnice  sv.Zlato- 
usta  so  se  ob  koncu  1. 1907.  in  v  za- 
četku 1. 1908.  po  vsem  svetu  vršile  ve- 
like slavnosti.  Rimski  slavnostni  odbor 
bo  vse  te  slavnosti  opisal  v  posebni 
knjigi,  ki  bo  v  kratkem  izšla ;  uredil 
jo  je  P.  Ciril  Charon,  duhovnik  grškega 
obreda.  Najbolj  obširno  bodo  opisane 
rimske  slavnosti ;  bolj  kratko  bodo  po- 
pisane slavnosti,  ki  so  se  vršile  v  Cari- 
gradu, v  Rusiji,  Avstriji  (omenjena  bo 
tudi  ljubljanska),  Nemčiji,  Rumuniji  in 
Italiji.  Knjiga  bo  obsegala  okoli  300  str. 
in  več  slik.  Naslov  knjige  je:  Compte 
rendu  des  f^tes  du  guinzieme  cente- 

naire  de  la  mort  de  S.  ].  Chrysostome. 
Naroča  se  pri  tajniku  rimskega  slav- 
nostnega odbora,  P.PIacidu  de  Meester 
(CoUegio  Greco,  Roma,  Via  Babuino 
149).  Cena  za  naročnike  3  fr.,  pozneje 
se  bo  cena  zvišala  na  5  fr. 

Meditace.  —  Pod  tem  značilnim 
naslovom  so  začeli  mladi  češki  pisa- 
telji izdajati  četrtletno  revijo  za  u  met- 
nost  in  filozofijo.  Med  uredniki 
je  znani  filozof  dr.  J.  Kratochvil.  Smer 
novega  časopisa  je  razvidna  iz  nav- 
dušenega Kratochvilovega  članka 
»Novoidealizem«:  ni  nam  treba 
novega  svetovnega  naziranja,  upora- 
biti moramo  resnične  pridobitve  mo- 
derne kulture  in  v  novi  krasoti  pokazati 
staro  krščansko  kulturo.  Teme- 
ljita in  obširna  filozofska  izobrazba 
Kratodivilova  (ki  dobro  pozna  shola- 
stično  in  moderno  filozofijo)  nam  daje 
poroštvo,  da  bodo  filozofski  članki  in 
referati  dobro  urejevani.  —  V  lepo- 
slovno-pesniškem  oddelku  so  zasto- 
pani najboljši  češki  katoliški  pisatelji 
in  pesniki.  VI.  št.  se  nahajajo  tudi  ne- 
kateri prevodi,  med  njimi  prevod  M  e  - 
škove  črtice  »Dolga  je  še  pot«.  Pre- 
gled slovstva,  filozofije,  umetnosti  in 
dramatike  je  zelo  dobro  sestavljen. 
Upamo,  da  bode  novi  časopis  znal 
hoditi  pravo  srednjo  pot  in  se  izogibati 
modernim  pretiranostim.  Kolikor  mo- 
remo soditi  po  1.  št.,  je  smer  »Meditace« 
odločno  katoliška;  zato  bi  bila  za 
katoliško  kulturo  med  Cehi  velika  ško- 
da, ako  bi  katoliški  krogi  to  idealno 
podjetje  krivo  umevali.  —  Naslov  uprav- 
ništva  in  uredništva  je :  Praga  —  Libeh 
č.  444;  cena  10  K. 

Predsodki  proti  »Latiucem«  med 
Srbi  in  Bolgari.  —  O  vzrokih  teh 
predsodkov  bi  se  dale  napisati  obširne 
razprave.  Na  podlagi  panonskih  le- 
gend se  da  dokazati,  da  so  se  že  v  za- 
četku X.  stoletja  širili  predsodki  proti 
Latincem.  Brfickner  in  Snopek  sta 
dokazala,  da  sta  obe  panonski  legendi 


tendenciozni  in  imata  namen  zagovar- 
jati slovansko  bogoslužje,  obenem  pa 
vzbujati  nezaupanje  in  mržnje  nasproti 
»Latincem«.  Legendi  pač  obširno  go- 
vorita o  rimskem  papežu,  a  le  zato, 
ker  je  potrdil  slovansko  bogoslužje. 
Če  je  že  pisatelj  panonskih  legend  Siril 
nezaupanje  nasproti  Latincem,  koliko 
bolj  so  to  delali  Grki,  ki  so  si  prav 
takrat  najbolj  prizadevali,  da  Bulgare 
spravijo  pod  bizantinsko  cerkveno  nad- 
oblast.  Iz  Bizanca  so  med  Bulgare  go-  . 
tovo  prihajali  le  zagrizeni  nasprotniki 
»Latincev«.  Z  bizantinsko  kulturo  in  z 
bizantinsko  cerkveno  nadoblastjo  se  je 
med  Jugoslovani  širilo  tudi  sovraštvo 
proti  Latincem.  Kakor  se  je  to  sovra- 
štvo vkoreninilo  med  Bizantinci  in  pro- 
drlo celo  v  samostane,  tako  se  je  napo- 
sled utrdilo  tudi  med  Srbi  in  Bulgari, 
ki  so  bili  pod  bizantinskim  vplivom. 
»Včra  i  Žiaii.«  —  »Vera  in  življe- 
nje« se  imenuje  novi  katoliški  časopis, 
ki  je  začel  dne  1.  marca  1908  izhajati 
v  Petrogradu  v  dvojni  izdaji,  ruski  in 
poljski.  Katoliški  krogi,  ki  poznajo 
ruske  razmere,  so  bili  že  davno  pre- 
pričani o  potrebi  katoliškega  časopisa 
v  ruskem  jeziku.  Novi  list  je  sicer  samo 
skromen,  a  vendar  zelo  srečen  začetek ; 
v  treh  mesecih  si  je  pridobil  že  ne- 
koliko tisoč  naročnikov.  Izhaja  me- 
sečno na  eni  poli,  smer  je  nabožna; 
urejevan  je  zelo  dobro,  članki  so  po- 
ljudni in  temeljiti,  jezik  je  čist  in  pra- 
vilen, dasi  večina  sotrudnikov  ni  ruske 
narodnosti.  Pregled  cerkvenega  živ- 
ljenja na  zadnjih  straneh  vsake  številke 
je  izvrsten,  objektiven  in  točen.  List 
je  namenjen  ruskim  katoličanom  la- 
tinskega obreda,  ker  grškokatoliški 
obred  v  Rusiji  še  ni  dovoljen.  V  4.  št. 
poroča,  da  je  ruski  dnevnik  »Novoe 
Vremja«  prinesel  že  dva  članka,  ki  pri- 
poročata dovoljenje  grškokatoliškega 
obreda  v  Rusiji.  Sicer  bode  vlada  sama 
kriva,  ako  se  bodo  ruski  katoličani 
latinizirali  in  odtujevali  ruski  narod- 

nosti.  —  Kdor  se  zanima  za  cerkvene 
razmere  v  Rusiji,  na)  si  list  naroČi; 
uredništvo  in  administracija  je  v  Petro- 
gradu,  M.  Masterskaja  d.9.kv.  12;  cena 
je  neznatna  —  50  kopejk  za  celo  leto. 
»Dokumente  des  Fortsdiritts.« 
V  Parizu,  Londonu  in  Berlinu  je  za- 
čela izhajati  nova  revija  v  francoskem, 
angleškem  in  nemškem  jeziku,  v  vsa- 
kem posebej:  Les  documents  du  pro- 
gres,  Revue  Internationale  (F.  Alcan, 
Pariš),  The  International  R  Review  of 
the  World's  Progress  (T.  Fischer  Unwin, 
London),  Dokumente  des  Fortschritts 
(G.  Reimer,  Berlin).  Izhaja  po  enajstkrat 
na  leto  in  stane  10  M.  Vsak  zvezek 
je  posvečen  posebni  stroki.  Četrti  n.  pr. 
obravnava  religiozna  vprašanja.  Znani 
abb^  Naudet  je  napisal  članek:  »Leto 
po  ločitvi« ;  zloglasni  grof  Hoensbroech : 
»Mrtvaško  polje«;  P.  Gfihre:  »Religi- 
ozne vrednote  v  socializmu« ;  E.  Broda : 
»Religiozna  vsebina  razvojne  teorije«; 
dr.  B.  Wille :  *Svobodnoverske  občine 
na  Nemškem« . . .  Taka  revija  bi  bila 
vsekako  dobro  došla,  le  žal,  da  imena 
nekaterih  sotrudnikov  (Hoensbroecha 
i.  dr.)  slabo  jamčijo  za  znanstveno  vred- 
nost. Sicer  pa  je  to  in  ono  jako  zani- 
mivo. Hoensbroech  se  seveda  že  v  tem 
zvezku  bori  proti  Rimu.  Rim  mu  je 
»največja  antikulturna  moč.  ki  jo  pozna 
zgodovina«.  Proti  Rimu  bi  se  moral 
dvigniti  ves  »neultramontanski  svet«. 
A  tega  ni,  toži  Hoensbroech,  in  žalostno 
je.  »Tudi  modernizem  bi  lehko  imel 
bodočnost,  če  bi  mu  od  zunaj  prišla  po- 
moč, če  bi  mu  obupajoče  stegnjene 
roke  prijele  krepke  bratske  roke.  A 
kje  so  tiste  roke?...  Boj  je  končan, 
Rim  je  zmagal.  To  je  facit  modernistov- 
skega  gibanja«  (str.  342  si.)  Ernst  Broda 
(Dunaj)  upa  rešitve  človeštvu  od  evo- 
lucije. Svetovna  moč  krščanstva  misli 
da  je  strta,  a  brez  religije  človeštvo  ne 


more  živeti.  »Nekaj  absolutnega,  neiz- 
premenljivega  potrebujemo,  da  se  mo- 
remo kam  opreti  in  tako  ravnati  hote- 
nje in  moranje  (Wollen  und  SoUen).  A 
kje  je  taka  trdna  točka  ?  Črta  neskonč- 
nega razvoja  je  edino,  kar  je  trdno  v 
vesoljstvu.«  Življenje  brez  religije,  brez 
vere  v  Boga  in  v  posmrtnost  je  strašno 
pusto  in  prazno  (entsetzlich  nuditcrn). 
Kje  je  pomoč  ?  Zopet  v  evoluciji,  »Evo- 
lucija nam  ne  vzame  docela  Boga,  am- 
pak ga  le  prestavi  v  našo  lastno  bo- 
dočnost« (354).  Profesor  dr.  B.  Broda 
(Pariz)  govori  o  veliki  religiozni  krizi. 
Veda,  pravi,  je  modernega  človeka  od- 
vrnila od  religije,  a  »psihološka  po- 
treba, da  se  človek  dvigne  nad  vsak- 
danjost, potreba  tolažbe  v  trpljenju, 
neke  trdne  opore  v  življenju,  globokega 
umevanja  zadnjih  smotrov  vleče  člo- 
veka nezadovoljencga  vedno  zopet  do- 
mov k  poživljajočim  vrelcem  vere.  Tako 
nastaja  v  dušah  velik  razpor...  Na 
Nemškem  so  možje  vede  spoznali  emi- 
nentno  vrednost  religije  za  duševno 
življenje.  Celo  zveza  monistov  išče 
novih  verskih  vrednot.  Tudi  agno- 
stiki hrepene  vedno  bolj  po  novih  reli- 
gioznih vrednotah,  po  novem  svetov- 
nem nazoru,  ki  bi  bil  zasnovan  iz  znan- 
stvenih spoznav  in  socialnih  impera- 
tivov .  .  .«  (364). 

»Himmel  und  Erde.«  Pod  tem  na- 
slovom je  začela  izdajati  dunajska  »Leo- 
Gesellschaft«  veliko  ilustrirano  delo  o 
našem  osolnčju  in  zvezdah,  o  postanku 
zemlje  in  o  življenju  na  zemlji.  Delo  bo 
popularno  pisano.  Izšlo  bo  v  dveh  knji- 
gah. Prvo  knjigo  »Zvezdnato  nebo« 
bodeta  izdala  prof.  dr.  ].  Plasmann  in 
prof.  dr.  J.  Pohle,  oba  vešča  astronoma; 
drugo  knjigo  »Naša  zemlja«  pa  geologa 
prof.  dr.  Ivan  Bebber  in  P.Kreidigaucr. 
Celotno  delo  bo  izšlo  v  kakih  28  sešitkih 
a  K  1-20. 


Uredniki:  dr.  Fr.  Grivec,  prof .  Evg.  Jarc,  dr.  A.  UšeniCnIk. 


Misli  modernega  človeka  o  svetu 
in  življenju. 

Dr.  A.  UScniCnik, 

jedavno  je  umrl  Friderik  P  a  u  1  s  e  n ,  eden  izmed  prvih  mo- 
dernih nemških  miselcev.  Malo  pred  smrtjo  je  še  enkrat 
povzel  svoje  misli  o  svetu  in  življenju.! 
Koga  ne  bi  zanimalo,  kaj  misli  moderni  človek  o  svetu  in 
življenju.  Moderni  človek,  to  je  človek,  ki  stoji  zunaj  krščanske 
Cerkve,  človek,  ki  mu  je  krščanska  religija  tuja;  pozna  jo,  a  ne 
ume  je.  Seveda  so  moderni  ljudje  dvoje  vrste.  Eni  so  šarlatani,  ki  z 
napetim  licem  oznanjajo  svojo  nevero  in  se  bahajo  s  svojo  vedo. 
A  njih  nevera  je  le  izraz  njih  duševnega  bankrota,  in  njih  veda 
le  fraza.  Taki  ljudje  se  pri  nas  zbirajo  okrog  »Svobodne  Misli«. 
Resen  človek  bi  jih  moral  z  zaničevanjem  prezirati,  a  žal,  da  so 
tudi  šarlatani  zmožni  napraviti  veliko  kvari,  zato  je  treba  paziti 
nanje  in  svariti  ljudi  pred  njih  mazaštvom.  So  pa  še  drugi  mo- 
derni ljudje,  ki  jim  ni  moči  odrekati  poštenja  in  resnobe.  Ti  ne 
verujejo,  —  kdo  bi  povedal,  kje  tiči  tragična  krivda  njih  življenja?  — 
a  njih  znanstveno  delo  je  resno.  Tak  moderni  človek  je  bil  Friderik 
Paulsen.  Misli  takega  moža  o  svetu  in  življenju  so  vedno  zani- 
mive, če  so  vernemu  človeku  še  tako  tuje.  Rko  jih  človek  globlje 
razmisli,  najde  navadno  prav  v  njih  novo  apologijo  svoje  vere. 
To  je  tudi  eden  najlepših  notranjih  dokazov  krščanstva,  da  daje 
duhu  neko  vzvišeno  suverenstvo.  Z  visokega  vidika  krščanske 
religije  in  filozofije  je  tako  lahko  ločiti  resnico  in  zmoto  v  zamotanih 
znanstvenih  konstrukcijah  modernih  miselcev. 


1  V  »Internationale Wochcnsdiriftc,  U.  (1908.),  Nr.21, 22 :  »Dic  Zukunfts- 
aufgaben  der  Philosophie«.  Članek  je  natisnjen  tudi  v  velikem  delu :  P.  Hin- 
fieberg,  Die  Kultur  der  Gegenwart,  T.  L,  Ab.VI.  Systematisdie  Philosophie, 
1907,  ki  izide  v  kratkem  v  drugi  izdaji. 

Paulsen  si  je  pravzaprav  stavil  vprašanje:  ima  li  filozofija 
še  bodočnost?,  a  v  odgovoru  na  to  vprašanje  je  izpovedal  vse 
svoje  »svetovno  naziranje«,  ali,  kakor  je  P.  Skrabec  umljivejšc 
podomačil  ta  izraz,  ^  vse  svoje  misli  o  svetu  in  življenju. 

Najprej   Paulsen   poudarja  —  in  to  je  dobro  pomniti  proti 
onim,  ki  vedno  ponavljajo,  da  se  njih  svetovno   naziranje  snuje 
na  moderni  vedi  — ,  da  modema  veda  ni  izpolnila  svojih  obetov, 
ni  dala  enotnega  svetovnega  naziranja  in  ga  ne  bo  nikdar  dala. 
»Oni  pozitivizem,«  pravi  Paulsen,  »ki  je  upal,  da  bo  eksaktna  veda 
razrešila  vse  uganke  sveta  in  življenja,  se  umika  na  vseh  straneh. 
Bila  je   pač  neka  prevara.   Beseda  o  ,bankrotu  znanstva*  v  vsej 
celoti  sicer  ni  resnična  —  zakladnice  vede  niso  bile  še  nikdar  tako 
napolnjene  kakor  so  dandanes,  ko  bi  se  morda  celo  lehko  reklo, 
da  so  prenapolnjene  —  vendar   tiči  v  njej  nekaj  resnice:  vede 
niso    izpolnile   vseh    upov;    niso    dale    trdnih  na- 
zorov  ne   o  svetu,   ne   o   življenju.    Da,   kdo   bi  lehko 
rekel,   da  so,   čim  dalje  so  prodrle,  zavedle  v  tem  večje  teme. 
Biologija,  fiziologija,  anatomija  možganov,  vsak  napredek  znanstva 
nas  je  postavil  pred  nove,  še  večje  uganke;  mislimo  le  na  vpra- 
šanja o  spočetju  in  dedovanju,  o  sestavi  in  življenju  stanic:  kdo  še 
verjame,  da  je  rešil  darvinizem  vse  uganke,  ki  jih  je  položila  na- 
rava v  življenje,  razen  jenskega  metafizika  po  sili  (Haedda)?  Nič 
drugače  ni  v  fiziki  in  kemiji:  vsako  rešeno  vprašanje  je  zastavilo 
nova  in  še  težja  vprašanja;  vsak  novi  napredek  spoznanja  omaje 
stare  podlage,  ki  so  se  zdele  neomajne;  omajali  so  se  malone  vsi 
osnovni  pojmi,  ki  so  jih  imeli  znanstveniki  še  nedavno  za  večne 
resnice  .  .  .  Prav  tako  je  tudi  v  zgodovinskih  vedah  .  . .  Tako  je 
občutje  sedanjosti:  upanje,  da  bo  eksaktna  veda  pojasnila  bistvo 
stvari,  se  je  izjalovilo;  veda  ne  vodi  do  konca  stvari,  v  nobeni 
točki,  ne  v  veliki,  ne  v  mali:   če   naj   se    snuje   svetovno 
naziranje   le   na   eksaktni  vedi,   tedaj   se   mu   le  za 
vedno   odrecimo!«{J.  W.,  642  si.) 

V  tej  stiski  je  le  dvojna  pomoč:  vera  in  filozofija. 

Kaj  je  s  filozofijo?  Se  nedavno  se  je  mislilo,  da  se  je 
filozofija  preživela.  Pričakovali  so  tedaj  pač  vse  od  vede.  Sedaj 
so  se  duhovi  streznili  in  vprašujejo  se:  Morda  bi  pa  vendarle 
filozofija  dala  odgovor  na  zadnja  vprašanja  o  svetu  in  življenju; 
»odgovor,  ki  brez  njega  človeški  duh  ne  more  dolgo  vzdržati« 


i  Cvetje,  1908,  268. 

(1.  C,  644).  Paulsen  omenja,  kako  se  je  res  upanje  v  filozofijo 
utrdilo  in  kako  je  postala  filozofija  v  sodobnem  življenju  zopet 
stvarilna  moč  (sdiaffende  Potenz).  Povsod  se  prebuja  filozofski  čut, 
tudi  v  znanstvenikih;  vede  začenjajo  filozofirati,  prirodoslovje  in 
matematika,  biologija  in  zgodovina,  pravoslovje  in  bogoslovje; 
povsod  povprašujejo  po  zadnjih  podstavah  in  ciljih,  povsod  skušajo 
doumeti  celoto  in  zvezo  stvari. 

Seveda  je  ta  gon  nekaj  subjektivnega;  priča,  da  človeški  duh 
ne  more  živeti  brez  filozofije.  A  tukaj  dostavlja  Paulsen,  da  je 
filozofija  kot  prva  in  zadnja  veda  tudi  objektivno  potrebna  in 
upravičena.  Posamezne  vede  niso  druga  od  druge  neodvisne. 
Najprej  je  med  njimi  umska  logična  enota.  Zato  je  potrebna  neka 
osrednja  veda  o  pojmu  vede  in  potem  o  sistemu  ved  —  logika, 
kritika^  noetika.  Je  pa  med  vedami  tudi  stvarna,  realna  enota. 
Tudi  stvari,  ki  so  predmet  posameznih  ved,  so  v  odnosih  in  zvezi 
med  seboj.  Ti  stvarni  odnosi  se  morajo  odsvitati  tudi  v  razmerju 
ved.  Zato  je  zopet  potrebna  osrednja  veda,  ki  so  ji  predmet 
splošna  počela  (principi)  vsega  bitja  in  splošni  odnosi  posameznih 
bitji,  —  metafizika.  Metafizika  torej  razmišlja  o  bitju  sploh  in 
počelih  bitja  (bitoslovni,  ontološki  problem),  potem  pa  o 
razmerju  stvari  med  seboj  in  k  celoti  (svetovni,  kozmološki 
problem).  Paulsen  bi  moral  dodati  še  tretji  problem:  vprašanje  je  li 
svet  sam  sebi  razlog  ali  pa  mu  je  razlog  v  nadsvetovnem  Prvo- 
bitju  —  Bogu  (teološki  problem).  Poleg  vede  o  vedi  in  vede  o 
bitju  je  pa  potrebna  še  tretja  veda.  Poleg  dopovedkov  »resnično, 
neresnično«  so  povsod  v  človeškem  življenju  in  znanstvu  tudi 
dopovedki  »dobro,  slabo«.  Ti  dopovedki  kažejo,  da  se  merijo 
človeška  dejanja  tudi  po  nekih  vrednostnih  načelih.  Zato  je  po- 
trebna veda,  ki  preiskuje,  odkod  dobiva  človeško  življenje  in 
dejanje  vrednost  in  po  katerih  načelih  se  ta  vrednost  meri  — 
etika  (allgemeine  Wertlehre).  Te  so  naloge  filozofije  in  te  filozo- 
fične  stroke.  »Filozofija,«  sklepa  Paulsen,  »torej  ni  nič  drugega  kakor 
razmišljanje  o  enoti  vsega  znanstvenega  spoznanja  po  obliki  in 
vsebini.«  (Str.  646.) 

Najimenitnejša  med  vsemi  modroslovnimi  strokami  je  meta- 
fizika. Ta  je,  pravi  po  pravici  Paulsen,  prava  »srčna  kore- 
nina« vse  filozofije  (die  eigentliche  Pf ahlwurzcl  der  Philo- 
sophie,  str.  648).  Toda  tu  je  vprašanje:  ali  ni  Kant  za  vedno  po- 
rušil temeljnih  osnov  vsake  metafizike?  ali  ni  vsa  metafizika  le 
samoprcvara  človeškega  duha?  Paulsen  je  prišel  do  prepričanja, 

27* 


404  »Čas.« 

da  je  Kantova  trditev  o  nespoznatnosti  stvari  nevzdržljiva,  O 
vnanjem  svetu,  priznava,  da  ni  mogoče  dobiti  adekvatnega  spo- 
znanja,  ker  vnanji  svet  spoznamo  le  po  čutih,  kakor  se  izraža  v 
čutilih.  Toda,  pravi  Paulsen,  poleg  vnanjega  sveta  je  duševni  svet, 
so  duševni  pojavi,  ki  se  javijo  v  samosvesti.  Tu  ni  mogoče  go- 
voriti o  nobenem  »sredstvu«,  o  nobenem  mediju  med  spoznanjem 
in  stvarnostjo:  če  se  jaz  sam  sebe  zavem,  se  pač  zavem  sam  set)e; 
zavem  se  torej  tako,  kakor  sem.  Jaz  sem  potemtakem  resnično  jaz. 
Tu,  pravi  Pauisen,  je  trdna  točka  za  resnično  spoznanje  stvarnosti 
Tu  je  pravi  realizem  v  spoznanju. 

To  je  prvi  del  Paulsenove  izpovedi.  Človek  je  je  lehko  vesel. 
Krščanski  filozof  more  biti  do  tu  z  mislimi  modernega  človeka 
zadovoljen.  Moderni  človek  je  premagal  materialistični  pozitivizem; 
spoznal  je,  da  eksaktna  veda  ni  vsa  veda,  da  je  nad  eksaktno 
vedo  višja  osrednja  veda,  ki  edina  more  dati  odgovor  na  prva 
vprašanja  človeškega  življenja,  —  filozofija.  Moderni  človek  je  pre- 
magal tudi  Kantov  kriticizem,  ki  mu  je  vsa  metafizika  prazna 
utopija.  Metafizika  je  prava  veda,  ki  korenini  v  duševnem  spo- 
znanju, v  samosvesti.  V  samosvesti  brez  dvoma  duh  spozna  res- 
ničnost. Ni  torej  vse  spoznanje,  kakor  je  trdil  Kant,  le  fenome- 
nalno;  ni  vse  spoznanje  le  spoznanje  pojavov,  ampak  tudi  tega, 
kar  se  javi. 

Toda,  če  more  biti  človek  do  tu  zadovoljen,  ne  more  biti 
zadovoljen  poslej. 


Pričakovali  bi,  da  bo  moderni  človek  prodiral  naprej  do 
jasnin.  Svet  je  tu.  Ne  spoznamo  ga  adekvatno,  temveč  po  pojavih. 
Ampak  pojav  je  pojav.  V  pojavu  vsaj  nekoliko  spoznamo  tudi 
tisto,  kar  se  javi ;  saj  se  javil  Kaj  pa  je  pojav  bitja  kakor  j  a  v  - 
1  j  e  n  j  e  bitja  ?  Torej  moramo  realizem  spoznanja  razširiti  tudi  na 
vnanji  svet  in  Kantovo  teorijo  v  celoti  zavreči.  Le  to  je  dosledno. 
Tako  bi  zadobil  moderni  človek  zopet  stik  z  ono  filozofijo,  ki  jo 
je  prvi  del  v  sistem  Aristotel  in  so  jo  za  njim  po  zakonu  razvoja 
in  kontinuitete  človeškega  napredka  izpopolnjevali  vsi  veliki  miselci 
do  nesrečnega  Descarta,  ki  je  to  zvezo  pretrgal.  Tako  bi  modemi 
človek  zopet  doumel  tudi  umske  podstave  krščanske  religije. 

R  ne!  Paulsen  naenkrat  izgubi  sicer  tako  ostri  bistre  uma 
in  zablodi  zopet  v  stare  zmote.  Ko  bi  moral  kot  mislec  voditi,  se 
da  voditi  od  nemiselcev. 

Dve  struji,  pravi,  sta  v  moderni  filozofiji,  ki  jih  lehko  za- 
znamujemo z  imenoma:  Platon  in  Kant.  Paulsen  sklepa:  a  ne 
moremo  s  Kantom,  torej  moramo  s  Platonom.  Ta  sklep  dela 
modernemu  človeku  malo  časti.  Če  je  Kantova  struja  blodna,  je 
vprašanje,  ni  li  blodna  tudi  Platonova  struja;  če  je  Kantova  eno- 
stranska, ni  li  enostranska  tudi  Platonova  ?  Vprašanje  je  torej,  ni  li 
žo.  alternativa  »Platon  ali  Kant«  nedostatna  in  bi  se  morala  glasiti: 
Platon  ali  Kant  ali  pa  —  Aristotel  ?  In  pokazalo  bi  se,  da  je  pravi 
sklep:  ne  Kant,  ne  Platon,  marveč  Aristotel! 

Ta  predsodek,  ali  Kant  ali  Platon,  ali  kriticizem  brez  meta- 
fizike ali  metafizika  golih  idej,  peha  Paulsena  dalje  od  zmote  do 
zmote.  Kant  ne,  torej  Platonov  idealizem.  Poglejmo,  kako  mu  ta 
predsodek  moti  logiko!  V  samosvesti,  pravi,  je  spoznano  gotovo 
resnično:  torej  je  duševno  bitje  edino  resnično.  »Seelidies  Leben 
im  Selbstbewusstsein  absolut  erkennbar,  also  seelidies  Leben 
a  1 1  e  i  n  absolut  s  e  i  e  n  d.«  (O.  c,  652.)  Ali  ni  to  čisto  navaden 
sofizem?  Odtod  sklepa  dalje:  Duševno-duhovno  (das  Seelisdi- 
Geistige)  je  resnično  -  resnično  (das  wirklidi  Wirklidie).  Torej  je 
vse,  kar  je,  duševno,  psihično.  Dualizem  med  telesnim  in  duševnim 
svetom  je  zmoten;  telesni  svet  je  le  psihična  vsebina  neke  samosvesti. 

Drugi  sklep:  Podmena  (hipoteza)  pluralizma  ne  more  raz- 
ložiti dejstev.  Vse  stvari  so  v  enoti  prostora  in  časa;  en  vesoljni 
prostor  je  in  en  čas.  Vse  stvari  imajo  tudi  enaka  tvarna  svojstva: 
zemeljska  snov  ima  ista  svojstva  kakor  snov  najdaljnje  kozmične 
megle.  Naposled  stvari  vplivajo  druga  na  drugo.  V  vsem  je  vza- 
jemnost, v  vsem  harmonija  (Leibniz  jo  je  imenoval  concomitance 
universelle).  To  harmonijo  je  mogoče  umeti  le  na  podstavi  enot- 
nega načela.  Torej  tvori  vsa  resničnost  substancialno  enoto  (eine  sub- 
stantielle  Einheit)  in  vse  stvari  so  le  določila  enega  enotnega  bitja. 
Torej  je  resnica  monizma  dokazana.  »Also  ist  die  Wahrheit  der 
monistisdien  Auffassung  bewiesen.«  (O.  c,  682.)  Ali  ni  to  zopet 
Cisto  navaden  sofizem?  V  svetu  je  harmonija,  torej  je  svet  ena 
substanca?  Logičen  sklep  je  le  ta:  Harmonija  postulira  enotno 
počelo.  To  je  ali  svetu  imanentno  ali  pa  je  transcendentno.  Torej  je 
ali  svet  ena  substanca,  ali  pa  je  tvorba  ene  substance.  To  bi  bila 
upravičena  alternativa,  a  pokazalo  bi  se  tudi  takoj,  da  je  treba 
izbrati  drugi  del.  Zakaj  ena  substanca  svet  ne  more  biti,  ker  tej 
enoti  nasprotuje  individualnost  posameznih  bitji.  Torej  je  mogoče 
pojmiti  svetovno  harmonijo  le  kot  tvorbo  nadsvetovne,  transcen- 
dentne substance.  Tako  bi  Paulsen  pristal  tam,  kjer  se  začenja 


1 


406  »Čas.« 

krščanski  svetovni  nazor.  S  svojim  sofizmom  pa  seveda  lehko 
čemi  dalje  v  monizmu,  četudi  monizem  tako  očitno  nasprotuje 
samosvesti.  Iz  prvega  in  drugega  sofizma  sklepa,  da  je  pravo 
svetovno  naziranje  —  idealistični  monizem. 

Tretji  sklep:  Ker  je  predmet  vere  bistveno  transcendenten  — 
>v  prirodo  ne  more  nihče  verovati,  verovati  je  mogoče  le  v  nekaj, 
kar  je  nad  prirodo«  (689)  —  zato  je  večno  nemogoče  opreti  vero 
na  umske  dokaze,  n.  pr.  na  dokaz,  da  je  Bog.  Zakaj  ?  Poslušajmo 
Paulsena.  »Bodi,  da  splošna  refleksija  o  svetu,  ki  jo  imenujemo 
metafizika,  vodi  duha  do  enotnega  svetovnega  počela,  do  prabitja 
s  svojstvi  enote,  absolutnosti,  duhovnosti,  samosvesti  itd.,  toda  nikdar 
se  ne  bo  posrečilo  dokazati,  da  ima  to  prabitje  nravna  svojstva 
dobrosti,  modrosti  in  svetosti.  To  pa  je  ravno  pravi  zmisel  reli- 
giozne vere  v  Boga.  Vera  v  Boga  Očeta,  Vsemogočnega,  Stvarnika 
nebes  in  zemlje,  nima  teoretičnega  zmisla,  ne  pomenja,  da  je  Bog 
vzrok  sveta,  ampak  izraža  le  praktično  izvestnost,  da  je  dobro 
cilj  in  razlog  resničnosti.«  (O.c,  687.)  Prvi  sofizem!  Paulsen  tako-le 
sklepa:  Vera  v  Boga  je  vera  v  Boga  Očeta.  Očetovstvo  božje  pa 
izraža  nravna  svojstva  ljubezni,  dobrote,  skrbnosti.  Kdor  torej  do- 
kaže, da  je  neko  prvo  bitje,  počelo  in  vzrok  vsega,  kar  je,  eno,  ne- 
skončno, duhovno,  a  ne  dokaže  nravnih  svojstev  božjih,  ta  dokaže 
nekaj,  kar  je  veri  popolnoma  tuje.  Ta  sklep  je  sofizem.  Po  vseh  pravilih 
elementarne  logike  bi  bil  ta  sklep  pravi  le  tedaj,  ko  bi  se  prvi 
stavek  smel  tako  le  zaobrniti:  Vera  v  Boga  ni  drugega  kakor  vera 
v  Boga  Očeta;  vera  v  Boga  je  samo  vera  v  očetovstvo  božje. 
Tako  pa  se  prvi  stavek  zaobrniti  ne  sme,  ker  bi  bil  zmoten.  Resnica 
je  namreč  le  ta:  Vera  v  Boga  je  tudi  vera  v  Boga  Očeta,  a  ni 
samo  to;  vera  v  Boga  je  tudi  vera,  da  je  Bog  prvo  bitje,  eno, 
neskončno,  duhovno,  počelo  in  cilj  vsega,  kar  je,  a  in  co,  začetek 
in  konec,  kakor  pravi  apokalipsa.  Kdor  torej  to  dokaže,  dokaže 
nekaj,  kar  je  z  vero  v  notranji  zvezi  in  torej  veri  ne  tuje. 

Toda  poslušajmo  dalje!  Kako  Paulsen  more  trditi,  da  nravnih 
svojstev  božjih  ni  mogoče  dokazati?  To,  pravi,  bi  se  moralo  do- 
kazati iz  narave.  »A  narava,  naj  bo  še  taka  umetnica,  naj  s  svojo 
umetelnostjo  neskončno  presega  človeško  umnost,  enega  nima: 
narava  ni  dobra  v  nravnem  zmislu.  Torej  na  spoznanje  narave 
ni  mogoče  opreti  religiozne  vere«  (o.  c,  688).  In  potem  Paulsen 
živo  opisuje,  kako  je  narava  le  tehnično-formalno  smotrna,  kako 
iz  nje  naročja  izhaja  lepo  in  grdo,  ljubeznivo  in  kruto,  vzvišeno 
in  nizkotno.  Narava  vse  neguje  z  isto  smotrno  skrbjo.  Narava  je 

demonska,  kakor  je  dejal  Aristotel,  a  ne  božja;  nje  simbol  je 
sfinga;  pod  nje  doječimi  prsmi  se  skrivajo  deroči  kremplji.  V  na- 
ravi vlada  vsepovsod  stroga  zakonitost.  Tu  ni  nikjer  mesta  za 
»prst  božji«,  ki  ga  je  naivna  čudežna  vera  prejšnjih  časov  povsod 
videla.  Pač  kaže  širok  pogled  na  naravo  in  zgodovino,  da  je 
smoter  vsega  proizvajanja  duhovno  življenje,  toda  dokazati  ni 
mogoče  te  gotovosti.  Tako  Paulsen. 

V  tem  opisovanju  je  toliko  dvoumja,  da  bi  bilo  treba  cele 
posebne  razprave,  ki  bi  vse  prav  ločila  in  porazvrstila.  Narava 
ni  božja,  pravi  Paulsen,  a  takoj  nato  opisuje  veličansko  zakonitost 
vesoljstva.  Ali  veličanski  zakoni  vesoljstva  niso  dokaz  za  neskončno 
obsežnost  božjega  uma?  Toda  pustimo  to.  Z  vsem  dokazom  je 
hotel  Paulsen  le  to  dognati,  da  narava  nima  nravnih  svojstev  in 
da  se  torej  iz  narave  ni  mogoče  povzpeti  do  prvega  bitja,  ki  bi 
imelo  nravna  svojstva.  Ali  je  to  resnično?  Paulsen  je  zagrešil 
zopet  čisto  navaden  sofizem!  Zamolčal  je,  da  je  del,  celo  najod- 
ličnejSi  del  in  višek  narave  —  človek.  A  v  človeku  so  pač 
nravna  svojstva.  Odkod  bi  sicer  sploh  imeli  pojem  nravnih  svojstev? 
No,  tega  niti  Paulsen  ne  taji,  saj  je  napisal  etiko,  celo  knjigo  o 
človeški  nravnosti.  Kakor  tedaj '  iz  fizičnih  zakonov ,  ki  ravnajo 
vcsoljstvo,  s  Paulsenom  moremo  sklepati,  da  je  prvo  bitje,  eno, 
neskončno,  duhovno,  tako  moremo  sklepati  z  isto  pravico  iz 
nravnih  zakonov,  ki  vladajo  duševni  svet,  da  ima  tisto  prvo  bitje 
tudi  nravna  svojstva  svetosti,  dobrosti,  modrosti. 

Tako  Paulsen  bega  od  sofizma  do  sofizma,  da  bi  ušel  spo- 
znanju, kako  je  nemogoče  priznati  metafiziko,  a  ne  priznati  umske 
podlage  religiozne  vere  v  Boga. 

Kaj  je  tedaj  z  vero? 

»To  je  torej,«  pravi  Paulsen,  ko  je  s  sofizmi  zanikal  umsko  pod- 
lago vere,  »to  je  veliki  razpor  v  življenju  človeštva,  v  duši  vsakega 
posameznika,  razpor  med  umskim  spoznanjem  in  religiozno  vero . . . 
In  vendar,  pravi  dalje,  vera  živi,  da,  zopet  in  zopet  se  javi  vera 
kot  najsilnejša  moč  v  življenju.  Brez  vere  se  nikdar  ni  ustvarilo 
nič  velikega  in  trajnega.  Vera  je  prestavljala  v  zgodovini  človeštva 
hribe  ovir,  ki  so  se  upirale  idejam,  ne  veda.  Vsi  veliki  pokreti  v 
življenju  človeštva  so  imeli  verski  izvor;  vera,  da  bijejo  božje 
boje,  da  je  Bog  ž  njimi,  je  dajala  velikim  početnikom  in  gibavcem 
zgodovine  nepremagljivo  moč.  In  nobenega  razloga  ni  za  misel, 
da  v  bodočnosti  ne  bo  več  tako:  vera  bo  vodila  usodo  človeštva.« 
(O.  C,  691.) 

Kaj  tedaj?  Zadnja  naloga  filozofije  je,  sklepa  Paulsen,  po- 
ravnati razpor  med  vedo  in  vero.  Ali  je  mogoča  taka  sprava? 
Na  materialistični  podlagi,  pravi  Paulsen,  ni  mogoča.  Materializem 
je  v  nasprotju  z  vsakim  nravnim  pojmovanjem  človeške  zgodovine. 
A  mogoča  je  sprava  s  stališča  idealističnega  monizma.  Metafizika 
idealizma  priznava  enotno,  smotrno  počelo  sveta.  Da  ima  to  po- 
čelo tudi  nravna  svojstva,  tega  sicer  ne  more  dokazati,  a  tudi  ne 
tajiti,  ker  ni  s  stališča  idealizma  v  tem  pojmu  nobenega  nasprotja. 
Mogoče  je  torej,  da  je  tisto  bitje  tudi  nravno  bitje.  To  možnost, 
ki  jo  metafizika  priznava,  pa  vera  izpolni.  Tako  zavlada  med 
vedo  in  vero  harmonija.  Veda  ne  uničuje  več  vere,  >ki  je  pogoj 
življenja«. 

Lepo  je,  kar  piše  Paulsen  o  velikem  življenjskem  pomenu 
vere.  A  kar  pravi  o  harmoniji  vede  in  vere,  je  zopet  sofizem  in 
iluzija.  Monizem  ni  zmožen  resnične  harmonije  z  vero.  Monizcm 
je  po  svojem  bistvu  zanikanje  transcendentnega  Boga,  a  religiozna 
vera,  kakor  je  dejal  Paulsen  sam,  je  bistveno  transcendentna.  Med 
vero  in  monizmom  je  potemtakem  bistveno  nasprotje.  Ce  je  torej 
vera  res  »pogoj  življenja«,  če  vera,  kakor  zopet  pravi  Paulsen, 
s  svojo  dejavnostjo  dokazuje  svojo  resničnost  (o.  c,  691),  tedaj  je 
.monizem  zanikanje  življenja  in  to  zanikanje  je  dokaz,  da  je  mo- 
nizem —  zmota.  Ta  sklep  bi  bil  logičen.  Paulsen  bi  pa  rad  strnil, 
kar  se  strniti  ne  da,  nevero  moderne  vede  in  vero.  S  svojimi 
sofizmi  je  razpor  in  razdor  v  duši  modernega  človeka  le  zakril 
(maskiral),  a  ni  ga  odpravil.  Količkaj  logičnemu  duhu  se  bo  razpor 
zopet  pokazal  in  kratka  iluzija  bo  uničena. 

Neka  prečudna  tragika  tiči  v  usodi  modernega  človeka.  Tako 
smo  pisali  že  lani  govoreč  o  Paulsenovi  etiki  in  to  moramo  po- 
noviti tudi  sedaj.  Toliko  dela,  toliko  vneme,  toliko  žrtev  —  a 
konec  vsega  je  v  najboljšem  slučaju  —  samoprevara.  Vara  se 
moderni  človek,  da  je  dosegel,  brez  česar  živeti  ni  mogoče,  har- 
monijo med  umom  in  srcem,  med  spoznanjem  in  hotenjem,  med 
resničnostjo  in  ideali,  med  vedo  in  vero.  V  tej  samoprevari  umira, 
a  prvi  hip  večnosti  bo  mu  odkril  vso  grozo  velike  samoprevare. 
Kaj  je  pač  krivo  te  tragične  usode?  Ali  preveliko  zaupanje  sam 
vase,  ali  samoljubje,  prevzetje  duha,  napuh?  Kdo  bi  povedal,  kje 
tiči  tragična  krivda  ?  Zdi  se  pa  vendar,  da  je  krivo  vse  zmote 
prevzetje  duha.  Moderna  veda  je  ošabna :  mnogo  ve,  a  tega  noče 
vedeti,  da  je  še  mnogo  več,  česar  ne  ve.  Zato  zanikuje,  česar 
ne  ve.  Ce  pa  spozna  in  prizna,  da  brez  tega  živeti  ne  more,  pravi. 


J 

da  je  to  postulat  srca,  ki  ga  je  treba  verovati,  a  ga  obrazložiti  ni 
mogoče.  Tako  eni  vero  drzno  zanikujejo, ,  vera  drugih  pa  je  le 
prazna  iluzija.  Kaj  če  vera,  ki  ji  je  edino  jamstvo  čuvstvo,  a  um 
o  njej  nič  ne  ve,  če  ni  ž  njo  celo  v  nasprotju?  Pozitivna  veda, 
to  priznava  moderni  človek,  ne  more  rešiti  uganke  sveta  in  živ- 
Ijenja.  Ali  naj  jo  reši  taka  neracionalna  vera?  Tako  tava  moderni 
človek  v  temi;  ne  ve,  ne  odkod,  ne  kam;  ne  ve,  kaj  hoče  živ- 
ljenje, kaj  svet;  ne  ve,  čemu  vse  hrepenjenje  in  trpljenje:  živi,  a 
ne  ve,  čemu  živi.  Ali  je  tako  življenje  vredno  življenja? 


Nekaj  kulturne  zgodovine 
1.  1907/1908. 

i  Franc  Tcrscglav. 

I  Samo  odlomek  je,  kar  tu  podajamo.  Hoteli  bi  pač  napisati 

'         pregled  o  kulturni  zgodovini  celega  stoletja  ali  pa  vsaj  polstoletja, 

ker  je  to  za  poznavanje  sedanjih  razmer,  sedanjega  družabnega 

sestava,   znanstvenega   in  leposlovnega  življenja,  različnih   njiju 

struj  itd.  bistvene  važnosti,   kar  je  sicer  popolnoma  brezsporno. 

I         Vendar  hočemo  tu  takorekoč  samo  dotckniti  se  razvoja  zadnjih 

I         let,  v  katerih  se  delo  prejšnjih  vekov  zrcali.  Cisto  brezdvomno  je 

namreč,  da  poznavanje  vseh  različnih  teženj,  prizadevanj,  smeri  in 

ciljev,   ki   so   se   pojavili  v  zadnjih   letih   in   ki  nadaljujejo   delo 

prejšnjih  stoletji  v  nepretrgani  zapovrstnosti,  ni  zgolj  teoretiškega, 

ampak  tako  velikega  praktiškega  pomena  kakor  malokatera  druga 

snov.  To  pa  iz  več  vzrokov. 

Večina  od  nas  si  sama  pregleda  o  kaki  dobi  v  celoti  ustvariti 
ne  more.  Posebni  značaj  kake  časovne  skupine,  kake  epohe  v 
zgodovini,  je  težko  zmožen  pojmiti,  si  ga  predstavljati,  o  njem  prav 
soditi,  kdor  nima  časa  posameznih  dogodkov  zasledovati  in  bi- 
stvenih od  prigodnih  ločiti.  Za  to  je  več  stvari,  posebno  prouča- 
vanje  potrebno.  Strokovnjak  pač  more  podati  sliko  o  razvoju 
lastne  stroke,  modroslovec  n.  pr.  celo  o  več  disciplinah,  ki  pose- 
gajo v  njegovo,  recimo  o  bogoslovju,  zgodovini  in  glavnih  rezul- 
tatih izkustvenih  ved,  brez  katerih  je  vsako  modroslovje  brez 
opore  in  njega  raziskovanje  brez  poroka,  da  bi  vedlo  do  izvest- 

nega,  dejstvom  odgovarjajočega  spoznanja,  —  toda,  čeprav  je  modro- 
slovec  v  tem  oziru  pred  drugimi  na  boljšem,  se  njegovo  razglab- 
ljanje nujno  enostransko  razvija,  da  izgubi  pregled,  ki  ni  nič  dru- 
gega v  tem  slučaju  kakor  živi  stik  s  težnjami  in  mislimi  drugih, 
ki  so  si  izbrali  drugo  polje  za  svoje  delo. 

Pomisliti  moramo  namreč  sledeče:  Zdaj  ni  več  mogoče  zgo- 
dovine ene  dobe  takorekoč  citati  iz  ene  same  osebe,  razbrati  iz 
enega  individua,  iz  njega  izvajati,  kaj  ji  bo  sledilo,  kakor  koncem 
XVIII.  in  začetkom  XIX.  stoletja,  ko  so  živeli  in  delovali  njega 
najbolj  tipiški  predstavitclji  Goethe,  Hegel  in  Schleicr- 
macher  itd.,  ki  so  vsi  bili  obenem  modroslovci,  umetniki,  teologi 
in  sociologi.  Hegla  moramo  deloma  izvzeti;  on  je  že  prehod  k  novi 
dobi,  kar  se  najbolj  izrazito  v  tem  javlja,  da  je  njegovo  modro- 
vanje dalo  metafiziško  podlago  Marxu,  teoretiku  socialne  demo- 
kracije. 

Zakaj  je  to  dandanes  težje  ?  Zato,  ker  vzlic  poizkusom  zopet 
ustvariti  nekako  idealistiško  naziranje  o  svetu,  vendar  v  življenju 
gospoduje  realistiška  smer,  popolnoma  nasprotna  težnjam  Heglove 
dobe  in  istodobne,  oziroma  tudi  poznejše  romantike.  Ta  je,  da 
izberemo  en  sam  njen  značivni  znak,  stremila  za  povzdigo  po- 
sameznika, dočim  je  dandanes  vse  na  to  uravnano,  da  se  povzdigne 
in  izboljša  politiška  in  socialna  struktura  cele  družbe.  Nič  več 
drzni  modroslovci  in  pesniki  ne  povzdigajo  človeštva  v  kraljestvo 
idej  in  sanj,  ki  z  življenjem  nimajo  stika,  ampak  vse  današnje 
modrovanje,  vse  znanstvo  je  v  naši,  socialni  dobi,  postalo  resnično 
delo.  Delalo  se  je  tudi  prej  —  ogromni  folijanti  so  se  pisali  — 
toda  delo  ni  bilo  organizirano  in  zato  tudi  ni  služilo  toliko  celo- 
kupnosti  kakor  dandanes,  različnim  socialnim  plastem,  slojem  in 
napredku  družbe.  Današnje  delo  je  organizirano  in  razdeljeno, 
tako  industrijsko  kakor  znanstveno.  Zato  to  delo  tudi  rešuje  po- 
litiške  in  socialne  probleme  človeške  družbe  in  je  v  prvi  vrsti 
praktiško,  kar  delo  prejšnjih  dob  tako  ni  bilo. 

Zato  je  navezan  kulturni  zgodovinar,  ako  ga  tako  hočemo 
imenovati,  na  vire  najrazličnejše  stroke.  Pa  ne  samo  to,  kar  je 
dandanes  samoposebi  umevno,  da  zna  posamezne  dogodke,  re- 
cimo politiške,  za  tem  gospodarske  pojave,  zakonodajo,  delavske 
boje,  tehniške  pridobitve,  različne  publikacije  na  znanstvenem 
polju  itd.  prav  razvrstiti,  bistvene  od  slučajnih  ločiti,  sorodne  spojiti, 
treba  mu  je  tudi  posebnega  zmisla,  ki  pa  gotovo  ne  sestoji  v 
kakem  posebnem  čuvstvu,  ampak  se  pridobi  zlasti  s  proučevanjem 

prejšnjih  dob,  recimo  čisto  podomače:  svetovne  zgodovine.  Ampak 
to  ni  glavno,  kar  smo  hoteli  poudariti:  veliko  večje  važnosti  se 
nam  zdi  opozoriti  na  praktiško  vrednost  takega  spoznanja. 

V  prvi  vrsti  za  razumnika,  za  kulturnega  delavca,  kakor 
pravimo.  Kako  pa  naj  dela,  ako  ne  ve,  kje  začeti,  oziroma  če  ne 
pozna,  kaj  in  koliko  se  je  pred  njim  storilo,  v  kateri  smeri  se  je 
delalo,  kaj  dobro,  kaj  napak?  Pa  še  veliko  drugih  ugodnosti  nudi 
tako  razmišljevanje.  To,  kar  imenujemo  široko  svetovno  obzorje, 
večjidel  sestoji  iz  takega  kulturnopolitiškega,  oziroma  socialnega 
pregleda,  kajti  čisto  naravno,  da  more  posameznik  samo  o  eni 
stroki  in  disciplinah,  ki  neposredno  spadajo  v  njeno  področje,  biti 
temeljito  poučen,  o  drugih  ni  mogoče,  da  bi  več  vedel  kakor  njih 
temeljne  rezultate,  velika  sporna  vprašanja  in  vsakokratno  smer. 
Tudi  tega  ne  smemo  pozabiti;  veliko  več  zmisla  na  ta  način  do- 
bimo za  politiško  časopisje  in  pravo  umevanje  političnih  dogodkov, 
česar  pri  nas  tudi  med  razumništvom  zelo  manjka. 


Omejili  se  bomo,  kar  se  tiče  posameznih  panog,  na  razvoj 
verskega,  oziroma  cerkvenega  življenja  in  na  leti  1907  in  1908.  Te 
dve  leti  tvorita  celoto,  ki  se  od  prejšnjih  ostro  loči  in  je  zato  po- 
sebnega študija  vredna.  Seveda  celota  nista  v  tem  oziru,  kakor 
da  bi  med  njima  in  prejšnjimi  časovnimi  dobami  —  desetletji, 
dvajsetletji  itd.  nobene  zapovrstnosti  ne  bilo  ali  pa  da  bi,  kar  se 
je  v  teh  dveh  letih  porodilo,  zasnovalo  ali  dovršilo,  bilo  izpopol- 
njeno tako,  da  bi  ne  segalo  čreznje  v  bodočnost.  Kajti  kar  se  v 
enem  letu  dogodi  ali  zamisli,  to  je  produkt  različnih  činiteljev,  ki 
segajo  daleč  v  preteklost  na  eni,  v  prihodnjost  na  drugi  strani. 
Posledice  prejšnjih  prednamskih  dogodkov,  bodisi  fiziške,  kakor 
n.  pr.  dispozicije,  ki  jih  ne  samo  posamezne  rodbine,  temveč  tudi 
celi  rodovi  podedujejo  od  prednikov  svojih,  bodisi  duševne,  ki  so 
v  tesnem  spoju  s  fiziškimi,  nadalje  delo  ali  dela  velikih  posamez- 
nikov, takozvani  »duh  časa«,  gotove  družabne  oblike  in  tvorbe, 
obnebje,  predvsem  gospodarske  razmere,  ki  segajo  daleč  nazaj  v 
svojih  početkih  itd.,  vse  to  tvori  preteklost,  predpogoje  gotove 
dobe,  gotovih  let,  gotovega  leta.  Tisti  činitelj  pa,  ki  ga  imenujemo 
prihodnost,  to  so  čini  naše  svobodne  volje,  boljše  rečeno,  cilji,  ki 
si  jih  v  gotovi  dobi  postavljamo  in  po  katerih  stremimo,  dajoč  s 
tem  dobi,  v  kateri  živimo,  gotov  znak,   gotovo  obeležje.   Seveda 

vsi  ti  svobodni  cilji  niso  svojevoljni,  ampak  svobodno  izvoljeni  na 
podlagi  neštetih  razlogov  in  predpogojev,  ki  so  jih  prejšnja  sto- 
letja ustvarila,  prejšnje  generacije  zamislile. 

Kaj  je  torej  poglavitni  znak  naše  dobe,  sosebno  zadnjih  let? 

Brez  obotavljanja  rečemo:  religiozni  Naša  doba  je  religiozna 
doba,  je  doba  idealistiška,  čeprav  bodo  šele  prihodnja  leta  jasno 
pokazala,  kar  se  zdaj  komaj  snuje.  In  zato  je  čisto  brezdvomno, 
da  je  najvažnejši  kulturni  dokument  sedanjih  časov  v  tem  ozini 
okrožnica  »Pascendi  dominici  gregis«  od  8.  septembra  1907  proti 
katoliškemu  modernizmu. 

Ne  spada  v  našo  nalogo,  katoliški  modernizem  oceniti  s 
stališča  katoliškega  bogoslovca  —  naloga  kulturnega  zgodovinarja 
je  nekoliko  širša.  Zato  ne  bomo  tu  zavračali  n.  pr.  takozvanega 
verskega  evolucionizma,  ki  je  temeljna  ideja  modernistov,  nam- 
reč: da  je  tudi  religija  kakor  vse  drugo  plod  razvoja,  da  je  le 
pojav  v  razvoju  človeške  zavesti,  da  je  nekak  nagon,  čuvstvo  o 
neskončnem,  čut  onemoglosti  ali  odvisnosti  od  nekega  nepozna- 
nega Višjega,  da  zato  z  razumom  nič  opraviti  nima,  da  si  idejo 
božjo  ustvari  čuvstvo,  duša,  da  se  pa  razumno  objekti  vere  do- 
kazati ne  dajo,  vzlic  temu  pa  da  so  v  nekem  oziru  opravičeni 
kot  predmeti  verskega  čuvstvovanja,  če  nedokazljivi  pa  tudi  ne- 
ovrgljivi,  da  je  razodetje  božje  le  neka  potencirana,  okrepljena  in 
poglobljena  zavest  o  odnosu  človeštva  k  neskončnemu  itd.  Kdor 
se  za  to  zanima,  je  gotovo  bral  v  »Času«  (1907)  razpravi  o 
»Verskem  evolucionizmu«  in  o  encikliki  »Pascendi«.  Avtoritativna 
stran  tega  vprašanja  ne  spada  semkaj  —  v  kolikor  je  obsojen 
modernizem,  v  čem,  v  kakšem  obsegu,  do  kam  —  to  vsak  lahko 
razbere  iz  papeževe  okrožnice.  Za  nas  nastanejo  povsem  druga 
vprašanja.  In  ta  so  nakratko  sledeča: 

Katoliški  modernizem  je  v  tesni  zvezi  z  religioznimi  pojavi 
naše  dobe.  Kulturnemu  zgodovinarju,  ki  nima  pred  očmi  samo 
enega  veroizpovedanja,  n.  pr.  katoliškega,  temuč  gleda  vse  dogodke 
v  celoti,  ni  v  prvi  vrsti  na  tem,  v  koliko  je  modernizem  s  katoli- 
škega stališča  zmoten,  kar  tudi  v  njegov  delokrog  ne  spada,  temveč 
kakšna  ideja,  kakšno  naziranje  se  v  tem  javlja  in  kako  to  utegne 
vplivati  na  razvoj  in  na  tvorbo  takozvanega  »duha  časa«,  kakor 
radi  imenujemo  vrsto  vseh  vplivov  in  stremljenj  v  kaki  dobi,  ki 
jih  ne  moremo  preračuniti  in  pretehtati. 

S  tega  stališča  premotrivan,  se  nam  katoliški  modernizem 
predstavlja  za  produkt  stremljenja  po  poglobitvi,  ponotranjenju  vse 

prosvcte,  vsega  kulturnega  5^ivljcnja  z  versko  mislijo.  Tudi  moder- 
nizem je  ena  izmed  mnogobrojnih  reakcij  nasproti  materializmu, 
ki  je  posegla  tudi  v  tiste  kroge^  do  katerih  katoličanstvo  nima 
vpliva.  To  pohaja  odtod,  ker  je  modernizem  iskal  ožjega  stika  z 
modernimi  —  najbolje  bi  jih  označil  —  izvencerkvenimi  težnjami 
sosebno  s  protestanti.  Da  je  pa  modernizem  sploh  bil  mogoč,  temu 
je  bil  predpogoj  nekak  povratek  h  krščanstvu  v  izvenkatoliških 
in  izvenkrščanskih  krogih,  ki  seveda  niso  našli  takoj  pota  nazaj 
v  historiško  krščanstvo,  k  pravemu  Kristusu,  kakršen  je  v  evan- 
gelijih, temveč  k  časovno  izpremenjenemu,  času  prilagodenemu, 
čemur  se  ne  smemo  čuditi  v  tako  razkristjanjeni  dobi.  Dobro 
najdemo  to  razpoloženje  označeno  v  delih  Rudolfa  Euckena  — 
naj  navedem  le  eno  mesto  iz  njegove  knjige  »Lebensanschau- 
ungen  der  groBen  D  en  ker«  (Leipzig,  1902),  ki  poleg  zad- 
njega njegovega  dela  »Grundlinien  einer  neuen  Lebens- 
anschauung«  (1907)  tudi  spada  v  pričujoči  pregled.  Govo- 
reč o  trajnem  pomenu  krščanstva,  meni  namreč  ta 
modroslovec  med  drugim  nekako  sledeče: 

če  se  vprašamo,  kaj  je  na  Kristusu  trajnega  pomena,  veko- 
večne  vrednosti,  moramo  predvsem  to  pomisliti:  Nikjer  drugod 
nima  vodivna  osebnost,  veroustanovitelj  večje  važnosti  kakor  ravno, 
kadar  gre  za  religijo.  Zakaj  ?  se  vprašuje  Eucken.  Zato,  ker  nauk 
kake  vere,  če  promatramo  ravno  najbolj  dovršene,  samnasebi 
nalaga  tako  težavne  dolžnosti  in  oznanja  tako  vzvišene  resnice, 
da  so  skoro  neizvedljive.  Če  krščanstvo  pogledamo,  ali  se  ne  zdi 
skoro  nemogoče  človeka  sredi  pozemskih  njegovih  nadlog  in  na- 
ravne slabosti  njegove  povzdigniti  do  bogopodobnosti  ?  Le  čudež 
je  zmožen  tako  zelo  izpremeniti  človeka,  tako  radikalno  izpremeniti 
njegovo  svetovno  naziranje,  da  smatra  za  mogoče  to,  kar  je  tako 
neverjetno,  tako  njegovim  nagnjenjem  nasprotno.  Tak  čudež  pa 
izvrši  osebnost  ustanovitelja  vere.  Ako  on,  kar  uči,  takorekoč  v 
sebi  in  na  sebi  vpodobi,  potem  je  njegova  vera,  naj  bo  še  tako 
čeznatorna,  življenska  vera,  zmožna,  da  se  vdejstvi  —  pa  ne  samo 
to:  vedno  se  taka  vera  lahko  prenavlja,  vsekdar  reformira,  rege- 
nerira,  ako  preti  propasti,  kajti  povratek  k  ustanovitelju,  imi- 
tatio  Christi,  ji  zagotavlja  nadaljnji  razvoj.  Tajiti  pa  se  ne 
da  in  vsak  racionalizem,  vsako  svobodomiselstvo  se  je  na  tem 
razbilo,  da  je  ravno  Kristusova  oseba  v  vsem  svojem  dejanju  in 
nehanju  tako  čreznatorna,  nadčloveška,  da  iz  nje  vera,  občestvo 
vernikov,  cerkev  vsekdar  lahko  črpa  moči  za  nadaljnje  boje  in  za 

poglobljcnje   verskega  življenja  In  v  tem  oziru  se  mora  priznati 
tudi  modernizmu,   pa  tudi  protestantovskemu  bogoslovju  in  ka- 
toliškim   apologetom  takozvane  nove  šole  (govorimo  še  vedno 
2  Euckenom),   da  krščanstvo  ravno  po  Kristusovi  osebnosti  iz- 
kušajo   modernemu  človeštvu  približati.  Dejstvo  je,   zgodovinsko 
se  da  natančno  zasledovati,  da  je  krščanstvo  —  tu  ne  govorimo 
o  posameznih  veroizpovedanjih  —  kadar  je  omagovalo,  ob  Kri- 
stusovem vzoru  se  vnovič  poživilo.   Bilo  je  krščanstvo  takorckoč 
samo  sebi  za  vzor  in  je  vedno.  In  ne  samo  sebi  vzor,  temuč 
celemu  kulturnemu  življenju  v  vseh  dobah,  ne  izvzemši  te,  v  kateri 
zdaj  živimo  in  o  njej  obravnavamo.  Če  bi  tudi  bilo  res,  da  ima 
moderni  človek  v  družabnem,  gospodarskem  in  politiškem  življenju 
vse  drugačne  naloge  kakor  Kristusovi  sodobniki  ali  srednji  vek, 
eno  ostane:  Človek  v  teh  nalogah  tudi  dandanes  ne  zadostuje  sam 
sebi,  kajti  nikoli  ne  more  pozabiti  sredi  socialnega  mehanizma,  ki 
ga  obdaja  in  ga  kvari,  vzgaja  k  samoljubju  in  sebičnosti,  svoje 
duše,  se  ne  more  odreči  hrepenenju  po  sreči  in  lastnem  izpopol- 
njenju  in  ravno  zato  nujno  rabi  vzorov  krščanstva,  ki  mu  v  tem 
oziru  vse  nudi!   Quid  prodest  homini,   si  lucraverit  divitias  totius 
mundi,  animae  autem  suae  detrimentum  capiat?... 

Več  —  mislim,  da  nam  ni  treba  izvajati  o  tej  tvarini.  Tu 
stremljenje  moderne  dobe  najti  zopet  nekako  ravnotežje  med 
realnimi  zahtevami  časa  in  idealnim  poletom  duše,  tam  katoliški 
modernizem,  ki  je  šel  temu  teženju  napol  pota  nasproti,  to  je  eden 
najznačilnejših  pojavov  v  letih  1907  in  1908  in  z  tega  vidika  jih 
mora  kulturni  historik  presojati.  Da  so  pa  ta  teženja  zmotna  in 
so  mesto  h  krščanstvu  vedla  stran  od  njega,  to  smo  svoj  čas  že 
osvetlili,  ko  smo  se  bavili  z  okrožnico  papeževo.  (Glej  »Čas«  1907.) 


Tako  smo  polagoma  prišli  do  tega,  da  premotrivamo  cerkveno 
življenje  'V  letih  1907  in  1908.  Načelno  smo  si  o  tej  stvari  že  na 
jasnem,  zdaj  hočemo  podati  le  pregled  o  posameznih  fazah  v  tem 
razvoju.  Seveda  bomo  skušali  posamezne  dogodke  med  seboj 
spojiti,  ene  iz  drugih  razumeti  in  iz  njihovih  predpogojev  izvesti. 

17.  aprila  1.1907.  je  papež  v  alokuciji  povodom  jav- 
nega konzistorija  pred  kardinali  izjavil,  da  ga  mori  še  hujša  skrb 
kot  je  preganjanje  francoske  cerkve  od  strani  države.  To  da  je 
neka  nova  smer  v  katoličanstvu,  ki  ne  znači  odpada,  ne  pomenja 

nove  verske  ločitve,  ampak  v  sebi  združuje  znake  vseh  krivo- 
verstev,  gibanje,  ki  je  takorekoč  krivoverstvo  vseh  krivo- 
verstev.  3.  julija  istega  leta  je  izdal  sv.  oflcij  dekret  »Lamen- 
tabili  sane  exitu«,  v  katerem  se  je  obsodilo  65  nepravo- 
vernih  trditev.  Nasprotniki  so  pričakovali,  da  bo  sveta  stolica  po- 
dala z  novim  silabom  »Lamentabili«  nekak  politiški,  socialni  in  — 
recimo  —  modroslovni  program  najširše  vrste,  kakor  je  bil  silabus 
Pija  IX.  od  leta  1864.,  toda  dekret  »Lamentabili«  se  je  nanašal 
zgolj  na  nekatere  strogo  znanstvene  teze,  ki  spadajo  v  področje 
eksegeze,  razlaganja  sv.  pisma  in  cerkvene  zgodovine,  n.  pr.  na 
božanstvo  Kristusovo,  nadnaravni  značaj  zakramentov,  duhov- 
ništvo  in  cerkev  sploh  itd.,  o  kakih  politiških  in  socialnih  vpraša- 
njih pa  sploh  ni  bilo  govora.  Znanstveniki  bogoslovci  so  dokazali, 
da  so  obsojeni  stavki  večinoma  vzeti  iz  spisov  francoskega  abeja 
Loisy.  8.  septembra  je  sledila  že  omenjena  okrožnica  »Pascendi 
dominici  gregis«.  Enciklika  spada  v  dva  dela:  prvi  teoretiško  ob- 
soja načela  katoliškega  modernizma,  drugi  predpisuje,  kako  naj 
škofje  po  posameznih  diecezah  izkušajo  disciplinarnim  potom  to 
gibanje  ustaviti.  Zato  smo  šele  nedavno  brali,  da  so  nemški  škofje, 
na  čelu  jim  gotovo  eden  najtolerantnejših  cerkvenih  dostojanstve- 
nikov, kardinal  Kopp,  sklenili  čisto  posebne  odredbe  proti  razšir- 
janju modernizma.  Izpočetka  je  izredna  strogost  okrožnice  prese- 
netila tiste,  ki  resnosti  položaja  niso  poznali  in  tiste  —  ki  ga  po- 
znati niso  hoteli.  Med  te  bi  prišteli  Ehrharda,  profesorja  cerkvene 
zgodovine  na  strasburškenl  vseučilišču,  med  prve  barona  Hertlinga. 
(Govor  njegov  na  občnem  zboru  »Gorresove  družbe«  leta  1907.) 
Ehrhard  se  je  zelo  zaletel,  zato  je  tudi  moral  preklicati,  baron 
Hertling  pa  je  čisto  prav  zadel  razpoloženje  in  je  njegov  govor 
vzbudil  tudi  v  cerkvenih  krogih  veliko  pozornosti  in  odkritosrčnega 
priznanja.  Poglavitna,  vodivna  misel  njegovega  predavanja  je  bila  ta: 
V  katoliških  krogih  je  kriza,  tega  ne  moremo  tajiti,  ampak  ta  kriza 
se  bo  čisto  gotovo  premagala.  Katoličanstvu  se  ni  treba  nič  bati 
—  dobesedno :  »Ein  Grund  zur  Beunruhigung  liegt  f ur  uns  Katho- 
likcn  nidit  vor.«  In  na  kaj  opira  Hertling  svojo  trditev  ?  Takih  kriz 
kot  je  modernistiška  je  v  katoliški  cerkvi  že  več  bilo,  največ  po- 
dobnosti pa  kaže  s  sedanjim  gibanjem  ono  početkom  srednjega 
veka,  ko  sta  se  medseboj  borili  dve  modroslovni  struji:  avgusti- 
nizem,  oziroma  platonizem  in  sholastiška  filozofija,  oziroma  aristo- 
telizem.  Jaz  za  svojo  osebo  mislim,  da  ima  z  modernizmom  največ 
analogije  reformacijsko,  oziroma  predreformacijsko  gibanje  v  XV. 

in  XVI.  stoletju.   Pa  modernistiško  gibanje  nima  niti  toliko  Sans 
zase  kot  reformacijsko,  ker  je  izključno  teoretiškega  značaja  in 
nima  nobene   privlačne  sile  za  široke  mase.  Strogost  papeževe 
okrožnice    je   že   s  stališča  samoobrambe  cerkve,   velikobolj  pa 
zato,  ker  bi  modernizem,  izveden  do  zadnjih  posledic,  krščansko 
učenje  najprej  poluteranil,  potem  pa  brezdvoma  razkristjanil,  po- 
polnoma opravičena.  Nemško-anglikanske  narode  so  na  to  opomnili 
zlasti  romanski  bogoslovci,  ki  so  potem  na  to  opozorili,  kako  ideje 
Loisyjeve,  Tyrellove,   Le   Royjeve,  don  Alurrijeve  itd.  pokvarjajo 
zlasti  duhovniški  naraščaj  v  Italiji  in  Franciji.  Sicer  pa  za  kultur- 
nega zgodovinarja  modernistiško  gibanje  spada  že  v  preteklost, 
ker  se  ni  dalje  razvilo  in  nobene  odporne  moči  pokazalo,  zna- 
menje, da  ni  življenja  zmožno.  Seveda  se  ne  more  na  podlagi  tega 
tudi  že  izvajati,  da  se  nikoli  več  v  tej  ali  drugi  obliki  tu  ali  tam 
ne  bo  vnovič  pojavilo.  Zelo  lahko  bi  to  bilo  mogoče  v  Nemčiji, 
kjer  so   katoliški  bogoslovci   tako   zelo   v  stiku   z   raziskavanji, 
rezultati  in  metodo  protestantovskega  bogoslovja.  Kakršen  je  zdaj, 
je  modernizem  opravil;  najjasnejši  znak  za  to  je,  da  je  Loisgjev 
ugled  popolnoma  in  najbrž  za  vedno  propadel.  Znanstveni  krogi 
brez   ozira   na  načelno  svoje  stališče  so  Loisyja  obsodili,  kakor 
hitro  se  je  izkazalo,  kako  zelo  je  odvisen  od  Renana  in  nekritičen 
v  svoji  metodi.  Med  znanstveniki  mož  ne  šteje  več,  agitatoriške 
moči  za  propagando  pa  nima,  kakor  je  sploh  nimajo  modernisti. 
—  Okrožnici  je  sledil  motuproprio  papežev  od  21. novembra: »De 
praestantia   scripturae   sacrae«,  objavljen  v  »Osserva- 
tore   Romano«.    Ne  samo,   da  se  v  tem   motupropriju  poudarja, 
kako  treba  sveto  pismo,  oziroma  posamezna  njegova  mesta  raz- 
lagati v  zmislu  tradicije  nasproti  lakozvanemu  historiško-kritiškemu 
umevanju,  temveč  se  zaprete  klerikom,  ki  bi  le  količkaj  razodevali, 
da  se  k  modernizmu  samo  nagibajo,  najostrejše  kazni,  oziroma 
najostrejSa,  ki  v  tem  obstoji,  da  jih  škof  ne  posveti  Vesten  opa- 
zovavec  pa  mora  zabeležiti  tudi  to.  da  kažejo  tudi  nekateri  katoliški 
teologi-eksegctje  protestanškemu  raziskavanju  podobne  metode,  ki 
kvarno  vplivajo.  Spominjamo  samo  na  dela  jezuita  Humraelauerja 
o   sestavi   Mozcsovih   knjig.   Ne  smemo   pa  tudi  prezreti,   da  je 
Hummolaucr  našel  i  mnogo  odpora.  Dalj  se  v  to  stvar  spuščati,  ni 
naša  naloga. 

Zavoljo  popolnosti  moramo  omeniti,  katera  dela  so  od  strani 
modernistov  izšla  proti  papeževi  okrožnici  To  so:  II  programma 
dei   modernisti   (anoi:ymus)  —  Quclques   observations   (Loisy)  in 

»Lendemain  de  T  Encyclique«.  Italijansko  publikacijo  je  zavrnil 
kardinal -vikar  Respighi  (29.  oktobra  1907),  francosko  sedanji  pa*- 
riški  nadSkof  Amette  (14.  februarja  1908),  oba  zelo  spretno  in 
uspešno. 

Velikega,  morda  največjega  pozitivnega  pomena  je  kato- 
liški kulturni  program,  ki  ga  enciklika  »Pascendi«  oznanja 
na  koncu.  Vsi  katoliški  znanstveniki  naj  bi  se  združili  v  medna- 
rodni znanstveni  organizaciji.  Prvi  in  dosedaj  edini  korak  k  uresni- 
čenju te  misli  je  imenovanje  ravnatelja  avstrijskega  historiškega 
zavoda  v  Rimu,  dvornega  svetnika  dr.  Pastorja,  za  tajnika  te 
organizacije.  Zgodilo  se  je  to  na  posebno  naročilo  papeževo. 

Cerkveno  življenje  v  letih  1907  in  1908  pa  se  je  drugače 
razvijalo  zelo  plodonosno.  30.  aprila  1907  je  kardinal  RampoUa 
kot  predsednik  papeške  komisije  de  re  biblica  poveril  bene- 
diktinskemu redu  nalogo,  da  nadaljuje  vestno  kritiko  vulgatnega 
teksta,  ki  jo  je  začel  1.1869.  umrli  barnabit  C.  Vercellone.  Sedanje 
latinsko  besedilo  svetega  pisma  nove  in  stare  zaveze,  Hieronimova 
Vulgata,  je  namreč  zelo  izkvarjeno.  Ne  samo,  da  se  je  izkvarilo 
besedilo  tekom  dolgih  let,  ko  je  v  rabi,  temveč  je  tudi  prvotni 
tekst,  ako  bi  se  sploh  dal  popolnoma  repristinirati,  revizije  zelo 
potreben  —  revizije  po  hebrejskem  izvirniku  in  po  grški  tako- 
zvani  septuaginti.  Brezdvoma  bi  poprava  teksta  spravila  s  pota 
mnogo  nesporazumljenj.  Ker  to  delo  zahteva  ogromnega  dela 
in  raziskavanja  deloma  še  neznanih  ali  skoro  neznanih  virov 
in  rokopisov,  je  seveda  takorekoč  v  povojih  in  se  Se  ne  bo  tako 
hitro  dovršilo.  Najvažnejša  pa  je  kodif  ikacija  ka  noniškega, 
cerkvenega  prava.  Z  nobeno  stvarjo  se  v  Vatikanu,  pri  ku- 
riji  tako  intenzivno  ne  pečajo  kot  s  to.  ]e  tudi  nujno  potrebna. 
Kanonično  pravo  do  današnjega  dne  ni  kodificirano,  ni  enotno  in 
posamezne  določbe  je  treba  večkrat  z  velikim  kritičnim  aparatom 
razbrati  iz  nebroja  določb  posameznih  kongregacij,  dekretov,  pa- 
peSkih  okrožnic,  partikularnih  pravnih  običajev  in  navad  po  posa- 
meznih diecezah  itd.  itd.,  kar  seveda  zelo  otežuje  prakso,  ko  gre 
za  rešitev  posameznih  spornih  vprašanj.  To  ogromno  delo  na- 
ravno tudi  zelo  počasi  napreduje,  saj  bo  treba  marsikatere  dose- 
danje pravne  določbe,  ki  so  se  tekom  stoletji  uveljavile  le  potom 
navade,  odpraviti  v  interesu  enotnosti  in  enostavnosti  —  to  pa 
ne  gre  brez  vestnega  preudarka  na  vse  strani.  V  mnogih  zadevah, 
zlasti  zakonskih,  se  bo  treba  ozirati  na  državno  zakonodajo  itd. 
Vendar  sta  se  v  tem  oziru   storila  že  dva   velika  koraka  naprej. 

2.  avgusta  1907  je  papež  izdal  dekret  »Ne  temcre«,  ki  ureja  za- 
konske zadeve  katoličanov  z  ozirom  na  moderne  razmere.  Na- 
sproti katoličanom  dekret  poostruje  prejšnje  določbe,  nasproti  nc- 
katoličanom  pa  je  zelo  toleranten.  Drugi  korak  so  nove  določbe, 
ki  so  šele  nedavno  izšle  glede  delokroga  rimskih  kongregacij; 
njih  tendenca  je  ta,  da  postane  delo  v  kongregacijah,  ki  je  dozdaj 
bilo  zelo  zapleteno  in  vsaka  posamezna  stvar  od  več  instanc  od- 
visna, bolj  enostavno.  Se  nekaj  je,  kar  ne  smemo  pozabiti.  Nove 
določbe  o  kongregacijah  obenem  vsebujejo  neko  zelo  značilno 
izpremembo :  Angleška  in  ameriška  cerkev,  oziroma  hierarhija  v 
severoameriških  Zedinjenih  državah  sta  izločeni  iz  delokroga  tako- 
zvane  propagande,  ki  je  dozdaj  obsegala  vse  misijonske  de- 
žele. Cerkvene  razmere  teh  držav  so  odslej  podvržene  istemu 
pravu  kakor  ostalih  evropskih,  kar  dokazuje,  da  so  se  ondi  cer- 
kvenopolitiške  razmere  zelo  izboljšale  v  prid  katoličanstvu  in  zato 
takorekoč  ne  potrebujejo  več  izrednega  stanja.  Toliko  nasplošno. 

(Dalje  prih.) 

Razpor  v  socialni  demokraciji. 

Dr.  R.  UScniCnik. 

Socialiste  druži  velika  ideja,  da  mora  iz  uničenja  sedanje 
kapitalistične  družbe  vzrasti  nov,  boljši  in  pravičnejši  socialni  red. 
Kdaj  in  kako  —  o  tem  socialisti  niso  edini.  Marx  je  zamislil  ves 
razvoj  materialistično,  kot  nujen  proces  ekonomskih  sil  in  razmer: 
kapitalizem  da  se  bo  sam  ubil,  a  proletariat  se  v  službi  kapita- 
lizma izšolal,  da  bo  mogel  tisti  veliki  dan  prevzeti  vodstvo  družbe. 
Tudi  je  mislil  Marx,  da  je  ta  dan  blizu.  Zato  je  Marx  želel,  da 
se  kapitalizem  čim  najhitreje  razvijaj  —  zakaj  z  razvojem  se  raz- 
vija tudi  kal  njegove  smrti  — ,  in  da  se  v  proletariatu  čim  najbolj 
prebudi  bojna  zavest  in  slojno  nasprotje  proti  kapitalistični  buržo- 
aziji.  Zato  Marx  ni  bil  prijazen  ne  socialnim  reformam,  ki  bi 
omejevale  in  slabile  kapitalizem,  ne  reformam,  ki  bi  proletariat 
nagibale  na  spravo  z  buržoazijo.  Marx  ni  ljubil  zadružne  misli, 
ki  dosega  oboje,   slabi  kapitalizem  in  boljša  položaj  proletariata. 

Marxa  je  zakril  grob,  svet  se  je  razvijal  dalje,  a  socialne 
katastrofe  le  ni  bilo.  Najvernejši  Marxov  tovariš,  Engels,  je  spoznal 

in  priznal,  da  sta  se  z  mojstrom  varala.  Kar  je  prorokoval  Marx 
za  prihodnja  desetletja,  za  to  da  bo  treba  morda  stoletji.  Tedaj 
pa  je  že  1.  1898.  drugi  socialist,  Bernstein,  izvajal  posledico,  da 
treba  vso  Marxovo  teorijo  »revidirati«.  Ce  se  računi  ne  ujemajo, 
mora  biti  nekje  napaka  ali  pa  celo  več  napak.  To  in  ono  so 
potem  v  Marxovem  sistemu  revizionisti  zavrgli:  materialistično 
podlago,  nauk  o  nadvrednosti  itd.,  zlasti  pa  seveda  dosledno 
taktiko.  Če  pričakovane  socialne  katastrofe  še  dolgo  ne  bo  ali 
če  je  v  taki  obliki,  kakor  si  jo  je  mislil  Marx,  sploh  nikoli  ne  bo, 
tedaj  bi  bilo  malo  modro,  uravnavati  taktiko  po  takem  praznem 
upanju  skorajšnje  zmage  socializma.  Kaj  tedaj?  Začeti  je  treba 
pametno  socialno  politiko.  Ne  po  načelu:  vse  naenkrat  ali  pa  nič! 
ampak  počasi,  stopnjema,  z  vednim  pozitivnim  delom  in  podrob-- 
nimi  pridobitvami  se  je  treba  bližati  idealu  bodočnosti.  V  tem 
zmislu  je  dejal  Bernstein:  »Meni  ni  nič  cilj,  gibanje  k  cilju  —  vse!« 
(Primeri:  Ed.  Bernstein,  Die  Voraussetzungen  des  Sozialismus, 
1906,  169  si.) 

Bernstein  ni  ostal  sam.  Tako  razboritemu  možu  so  se  začeli 
bližati  in  pridruževati  tudi  drugi  zrelejši  socialisti,  in  četa  revi- 
zionistov  je  naraščala.  Drugi  pa  so  se  še  dalje  krčevito  držali 
Marxa  in  njegovega  evangelija,  med  njimi  zlasti  stari  Bebel  in 
veliki  teoretik  marksizma,  Kautsky.  (Primeri:  K.  Kautsky,  Bern- 
stein und  das  sozialdemokratische  Programm.  Eine  Antikritik. 
1899.)  Na  strankarskih  shodih  so  se  začeli  pojavljati  razpori. 
Vendar  so  marksisti  še  vedno  v  večini,  in  revizionisti  se  vedno 
s  to  ali  ono  frazo  vdajo.  Tako  vlada  v  stranki  na  zunaj  še  vedno 
sloga.  Dejansko  pa  vsak  ravna  po  svojem  prepričanju.  Pravzaprav 
se  tudi  marksisti  ne  morejo  ustavljati  novemu  toku  in  tu  in  tam 
delajo  po  novi  taktiki.  Le  v  nekaterih  stvareh  so  neizprosni,  da 
morejo  tako  poudarjati,  da  se  niso  nikdar  izneverili  svojemu 
velikemu  mojstru.  Ena  izmed  takih  stvari  je  budgetno  vpra- 
šanje. 

Glasovati  za  državni  budget,  za  državni  proračun  se  pravi, 
dovoliti  vladi  vsa  za  vodstvo  državnega  ustroja  potrebna  sredstva. 
To  pa  je  seveda  obenem  nekaka  zaupnica  vladi.  Kdor  vladi  ne 
zaupa,  ji  ne  more  izročiti  sredstev,  ki  ž  njimi  vlada,  in  zopet, 
kdor  ji  ta  sredstva  da,  ta  ji  zaupa.  Načelo  marksistov  pa  je,  da 
ni  in  ne  sme  biti  med  sedanjo  kapitalistično  družbo  in  med  vlado, 
ki  je  le  organ  te  družbe,  nobene  sprave,  nobenega  kompromisa 
in  nobenega  zaupanja;  kdor  izrazi  vladi  zaupnico,  ta  da  zataji 

Marxa  in  socialistična  načela.  Odtod  bi  sledilo,  da  pravi  socialist 
nikdar  pod  nobenimi  pogoji  ne  bi  smel  glasovati  za  budget 

Nikdar  pod  nobenimi  pogoji?  pravijo  revizionisti.  čemu  pa 
tedaj  parlamentarno  delo?  Parlamentarno  delo  povečini  meri  na 
budget  Marksisti  zato  res  tudi  niso  kaj  prijazni  parlamentarni 
politiki.  A  ne  morejo  si  kaj,  časov  tok  jih  je  potegnil  za  seboj, 
tudi  stari  Bebel  je  parlamentarec.  Isti  časov  tok  pa  jih  je  časi 
prisilil,  da  tudi  proti  budgetu  niso  bili.  Zbornice  so  sklenile 
zakone,  ki  so  bili  ravno  proletariatu  v  največji  prid.  Ti  zakoni  pa 
bi  ostali  brez  budgeta  na  papirju.  Kaj  poreko  volivci,  če  njih 
poslanci  glasujejo  proti  budgetu  in  tako  preprečijo  tako  potrebne 
in  dobre  socialne  reforme?  V  takem  slučaju,  so  dejali  marksisti, 
se  že  sme  glasovati  za  budget,  a  sicer  ne.  Načelo  bodi,  da  ne, 
v  praksi  pa  so  mogoče  izjeme.  Tako  je  sklenila  n.  pr.  nemška 
socialna  demokracija  1.  1901.  na  shodu  v  Lubecku.  Južnonemški 
poslanci  so  začeli  v  deželnih  zborih  pridno  rabiti  to  izjemo. 
Povsod  v  zbornicah  se  dela  sedaj  tudi  socialna  politika  delavskim 
stanovom  v  prid,  torej  —  tako  so  sklepali  ti  poslanci  —  so  dani 
vsi  pogoji  za  izjemo,  in  so  glasovali  za  proračun.  Tako  so 
delali  socialno-demokratični  poslanci  na  Wurtemberškem,  Baden^ 
skem  in  Bavarskem.  SevernoncmSki  socialni  demokratje  —  po 
večini  marksisti  —  so  pisano  gledali,  češ,  da  je  tako  ravnanje 
izdajavsko.  Na  letošnjem  strankarskem  shodu  v  Niirnbergu  so  se 
spopadli.  Marksiste  je  vodil  v  boj  stari  Bebel,  ravnanje  južno- 
nemških  poslancev  sta  namesto  obolelega  voditelja  Vollmarja  bra- 
nila dr.  Frank  in  Timm.  Predsedoval  je  shodu  marksist  Singer. 
Po  dolgem  prerekanju  in  pogajaniu  je  shod  sprejel  resolucijo,  ki 
obsoja  ravnanje  južnonemških  poslancev:  »Položaj  brezposestnih 
ljudskih  mas  nujno  zahteva  neizprosno  opozicijo  proti  obstoječi 
kapitalizmu  vdinjani  državni  oblasti  in  zato  načelno  odklonitev 
državnega  proračuna  (razen  če  bi  se  vsled  tega  sprejel  za  de- 
lavce še  slabši  proračun).  S  to  resolucijo,  sklenjeno  že  v  Liibecku 
in  Draždanih,  ni  v  soglasju,  da  se  je  v  wiirtemberškem,  baden- 
skem  in  bavarskem  deželnem  zboru  proračun  sprejel.«  Za  to  re- 
solucijo je  bilo  217  glasov,  proti  njej  116.  Južni  Nemci  so  izjavili, 
da  so  za  načelo  resolucije,  v  deželne  razmere  pa  da  se  osrednje 
vodstvo  nima  vtikati.  Shod  je  vzel  to  izjavo  na  znanje.  To  se 
pravi:  Na  zunaj  bo  sloga,  v  notranjščini  pa  se  bo  razpor  med 
marksizmom  in  reformizmom  dalje  razvijal.  Sedaj  še  zmaguje 
terorizem  marksistov,  a  ne  ve  se  več,  doklej  še. 

Ta  razpor  pa  ni  le  krajeven.  Isti  proces  se  vrši  drugod. 
Javno  se  je  pokazal  tudi  letos  na  Francoskem.  Tam  je  Jules 
Breton  še  z  nekaterimi  tovariši  glasoval  za  državni  proračun. 
Vsled  tega  ga  je  hudo  napadel  Jean  Lorris,  češ,  da  je  »odklonitev 
proračuna  simbolična  gesta,  ki  z  njo  socialistična  stranka  ozna- 
čuje parlamentu  neizprosno  nasprotje  proti  izkoriščajočemu  kapi- 
talizmu in  proti  državi,  ki  je  le  izraz  in  orodje  tega  kapitalizma.« 
Stvar  je  prišla  pred  strankarski  narodni  svet  Nekateri  so  zahte- 
vali, da  se  Breton  iz  stranke  izključi,  Jaures  je  skušal  posredo- 
vati. Sklenilo  se  je  predlagati  prihodnjemu  strankarskemu  shodu, 
da  Bretona  izključi.  Breton  je  izjavil,  da  mirno  čaka  razsodbe,  a 
da  bo  na  shodu  temeljito  pojasnil  svoja  načela. 

Kako  socii  Breton  o  vprašanju,  je  razvidno  iz  razprave,  ki  jo 
je  objavil  v  »Sozialistisdie  Monatshefte«  (1908,  zv.  3.,  str.  152—160). 

»Jaz  sovražim  vse  simbolične  geste,«  pravi  tu  Breton,  »jaz 
nočem  biti  brezzavesten  avtomat,  ki  bi  mu  za  vse  previdene  in 
neprevidene  slučaje  kar  naprej  določili,  kakšno  glasovnico  mora 
oddati  .  .  .«  Taka  letna  manifestacija  proti  buržoaziji,  pravi  dalje, 
je  brez  pomena,  slabi  parlamentarno  delovanje  stranke,  obsoja  jo 
v  sterilno,  brezplodno  politiko  in  je  skrajnje  smešna.  Breton  s 
sarkazmom  biča  tako  taktiko.  Glejte  ga,  pravi,  takega  socialista! 
Z  zdravim  človeškim  razumom,  praktičnim  čutom  in  gorečo  vnemo 
dela  in  se  trudi,  da  bi  se  budget  izboljšal.  Ko  je  delo  morda 
srečno  končano,  ko  je  parlament  sklenil  prekoristne  nove  socialne 
zakone  in  treba  le  še  dovoliti  sredstva,  da  se  ti  zakoni  tudi 
izvrSe,  tedaj  plane  mož  kakor  Don  Quijote  proti  mlinom  na  sapo 
in  udari  proti  budgetu,  češ,  za  budget  nikdar  I  A  prizor  še  ni 
končan.  Glejte  sedaj  moža,  kako  grozno  se  boji,  kaj,  če  budget 
ne  bo  sprejet  in  bi  zmagali  nazadnjaki,  ki  so  proti  vsem  socialnim 
reformam!  Srečal  sem  enkrat  takega  moža,  pravi  Breton,  in  sem 
ga  vprašal,  kako  gre  glasovanje.  Veselo  mi  je  odgovoril :  »Dobro, 
dobro !«  Razumel  sem,  da  gre  dobro,  to  je,  da  bo  budget  sprejet, 
socialist  pa  tcpen,  a  srečen.  »Ali  ni,«  pravi  Breton,  »tako  ravnanje 
naše  velike  stranke  nevredno?  Glasovati  proti  budgetu,  a  samo 
zato,  ker  vemo,  da  bo  budget  kljub  temu  sprejet!«  Čim  bi  bilo 
gotovo,  da  brez  njih  budget  pade,  bi  glasovali  za  budget.  (Breton 
misli  pred  vsem  na  francoske  razmere,  ker  bi  tam  z  budgetom 
padla  tudi  jakobinska  vlada.) 

Budgetno  vprašanje,  pravi  Breton,  to  ne  more  biti  sociali- 
stično načelno  vprašanje,   ki  bi  se  enkrat  za  vselej   kratkomalo 

rešilo.  Finančni  zakon  je  zakon,  kakor  so  drugi  zakoni.  Treba  ga 
je  presojati,  skušati  je  treba  izboljšati  ga,  doseči'  kar  največ  re" 
form,  izbiti  iz  njega,  kar  največ  mogoče.  Potem,  ko  pride  hip,  da 
ga  sprejmemo  ali  zavržemo,  moramo  pretehtati,  kaj  je  zanj,  kaj 
zoper  njega.  Če  pomeni  budget  kljub  vsem  hibam  vendarle  na- 
predek,  tedaj  ga  moramo  vzprejeti ;  če  pomeni  nazadovanje,  ga 
moramo  zavreči;  če  ne  to,  ne  ono,  se  vzdržimo  glasovanja.  Tako 
je  imel  n.  pr.  ravno  budget  za  1. 1908.,  za  katerega  sem  glasovalin 
se  mi  to  bridko  očita,  mnogo  dobrega :  vsega,  kar  želimo,  seveda 
ne  da,  mnogo  pa.  V  njem  je  mnogo  socialno -političnih  reform: 
glede  podpore  za  starost,  varstva  otrok,  pokojnine  rudarjev;  v 
njem  je  postavljen  1  milijon  za  zboljšanje  hrane  vojakom,  1 V2  mi- 
lijona  .za  podporo  družinam  rezervistov  itd.  Za  nekatere  teh  točk 
sem  se  jaz  že  dolgo  boril,  tri  leta  sem  že  zahteval,  da  se  skraj- 
šajo vaje  rezervistov.  Tudi  to  se  je  letos  sprejelo.  Sedaj  naj  pa 
glasujem  zoper  budget,  ki  uresniči  moje  zahteve!  Ali  bi  ne  bilo 
to  smešno?  Ali  bi  se  ne  reklo,  da  delamo  kakor  Penelopa:  po- 
noči razparamo,  kar  podnevi  natkemo! 

Če  smo  načelno  proti  budgetu,  pravi  drugod,  tudi  ne  mo- 
remo zahtevati,  da  nas  volijo  v  budgetni  odsek,  češ,  kaj  boste, 
vi  ste  itak  proti  budgetu.  Tudi  ne  moremo  resno  posegati  v  de- 
bato. Kako  naj  bo  kdo  za  naše  predloge,  če  bomo  sami  proti 
njim?  Taka  politika  je  smešna,  brezplodna  in  nedosledna. 

Jules  Breton  je  vsekako  vsaj  dobro  pojasnil  to  zanimivo 
vprašanje.  Seveda  pravih  marksistov  ne  bo  pridobil.  Dasi  je  namreč 
razpor  taktičen,  vendar  ni  zgolj  taktičen.  Taktika  se  ravna  po 
načelih.  Breton  in  njegovi  stoje  na  stališču  evolucije:  socializem 
more  biti  le  plod  dolgotrajnega  pozitivnega  dela ;  skrajnji  marksisti 
pa  stoje  na  stališču  revolucije:  socializem  mora  izbruhniti  iz 
neizprosnega  boja  proti  sedanji  družbi.  Za  usodo  človeške  družbe 
ta  razpor  ni  brez  pomena.  Z  revizionisti  in  reformisti  od  časa  do 
časa  ni  nemogoče  skupno  delo  —  mnogokaj  zahtevajo  oni,  kar 
zahtevamo  mi  — ,  iz  skrajnjega  marksizma  pa  se  bodo  razvijale  le 
revolucionarne  stranke. 


Frančišek  Rebčl:  Matija  Naglic  in  njegova  rokopisna  ostalina.      425 


Matija  Naglic  in  njegova 
rokopisna  ostalina. 

Prispevki  za  slovensko  slovstveno  zgodovino  L  1680. — 1830, 
Priobčuje  Frančišek  Reb61  (Dunaj). 

36.  »Pasion ...  od  Andreja  . . .  Drabosnika ...  181 1.« 

Popoln  naslov  se  glasi:  »Pasion  tu  je  popisvanie  od  terplienia 
Jesusa  Kristusa  inu  niegove  shalostne  matere  Marie  Deviza.  Tae 
pasion  je  venka  ufet  is  tajstih  Bukou,  katere  se  jemenujajo  Kri- 
stusaua  shiulenja  ali  Christe  Leben-budi  inu  u*  druk  dane  u'  tem 
lete  od  Andreja  Shuerterja  Drabosnika,  eniga  poredniga  Paura  u* 
Koratane.  181 1.<^^ 

S  to  knjigo  koroškega  kmeta  Drabosnjaka  nas  je  seznanil 
najprej  list  »Kres«  1.  1885.  Naglic  nam  ne  podaja  natančnejše 
vsebine.  Knjižica  je  prirejena  po  popisu  Kristusovega  življenja 
o.  Martina  Kohemskega.  Na  tem  mestu  ne  mislim  podrobneje 
govoriti  o  slovečem  delu  pobožnega  nemškega  kapucina,  ker  bom 
imel  za  to  priliko  pozneje  pod  št.  45.  Omenjam  samo,  da  je  natančno 
proučil  dela  koroškega  kmeta-pisatelja  Drabosnjaka  gosp.  dr,  Franc 
Kotnik,  cand.  prof.  v  Gradcu,  ki  namerava,  kakor  mi  je  sporočil, 
napisati  daljšo  razpravo  o  pisatelju  samem,  kakor  tudi  še  posebej 
o  »Pasionu«.  Upajmo,  da  se  nam  bo  kmalu  mogoče  podrobneje 
seznaniti  z  zanimivo  osebnostjo  koroškega  kmečkega  pisatelja! 

37.  »Perpomozhik  Bogd  prav  fposnati  in  zhaftiti . . . 
(Matevsh  Ravnikar) ...  V  Lublani  1813.<c2 


i  Prim.  Simonič  369  pod  »Pasion«;  Glaser  H.  274:  »Kres«  V.  (1. 1885). 
str.  424  si.  —  Opozarjamo  zlasti  na  članek,  ki  ga  je  napisal  dr.  Fr.  Kotnik 
v  »Miru*  štev.  20  (16.  maja  1908)  pod  naslovom:  »Naš  kmet  in  pesnik  Andrej ^ 
Šuster-Draboznjak*  v  spomin  140  letnice  njegovega  rojstva.  Pisatelj  nam 
je  naslikal  v  glavnih  potezah  tek  življenja  in  pisateljskega  delovanja  koro- 
škega kmeta-pesnika  in  nam  obenem  obeta  obSirnišo  razpravo  na  drugem 
mestu.  —  H  str.:  »Pafjon  od  Marije  matere  boshje,  je  od  nje  vfe  shalofti, 
kar  je  ona  terpeva  per  vfe  matre  nje  syna  jefufa  vef  zait.  je  lepi  nauk  sanaf. 
(vfega  72  plat.]« 

2  Prim.  Glaser  H.  str.  75  in  220;  Saf.  136;  Simonič  118  pod  »Gall  Anton, 
škof«.  —  H  str.  463:  »Halifhter  js  bukou:  Perpomozhik  boga  prou  fposnati 
in  zhaftiti,  inu  pot  prave  frezhe  po  jefufovim  vuku  inu  shivlenjf.  So  drukane 
ulublani  leta  1813.« 

Nemški  izvirnik  te  knjige  je  spisal  linški  škof  Anton  Gall 
in  ga  izdal  1.  1805.  na  Dunaju  (Saf.),  Matej  Ravnikar  pa  je  knjigo 
prestavil  na  slovenski  jezik.  Prvi  del  popisuje  razmerje  človekovo 
do  Boga  Stvarnika,  ki  vse  dobro  povračuje  in  hudo  kaznuje.  V 
drugem  delu  nam  je  zarisana  »pot  prave  sreče  po  Jezusovem 
nauku  in  življenju«,  popisujejo  se  nam  lastnosti  božje,  na  kar  sledi 
opomin,  da  moramo  Boga  ljubiti.  Pisatelj  nas  nadalje  poučuje, 
kakšne  dolžnosti  imamo  do  bližnjika  in  do  predstojnikov,  in  nas 
slednjič  opominja,  kaj  moramo  verovati,  da  se  zveličamo. 

38.  »Nedclfke  pridige  ...  P.  Pafhkal  Skerbinz  . . . 
VLublani...  1814.  —  Prasniftikc  pridige...  P.  Pafhkal 
Skerbinz...  1814.«  ^ 

Na  prvem  mestu  Nagličevega  zbornika  stoji  hališter  o  pri- 
digah slovečega  cerkvenega  govornika  o.  Paskala  Skerbinca,  ki 
je  izdal  v  slovenščini  le  dve  knjigi  cerkvenih  govorov,  v  nemščini 
pa  po  letu  1814.  na  Dunaju  celo  vrsto,  kakor  razvidimo  iz  Simo- 
ničeve  bibliografije  (str.  465—467).  Pomen  o.  Paskala  Skerbincaza 
cerkveno  govorništvo  nam  je  lepo  označil  prof.  dr.  Ant  Medved 
v  Voditelju  n.  n.  m.  —  Naglic  je  zapisal  na  koncu  halištra  dru- 
gega dela  pridig  sledečo  opombo:  »teh  ufeh  prideg  je  48  uteh 
Bukleh,«  to  se  pravi:  v  obeh  knjigah,  nedeljskih  in  prazniSkih 
pridig  je  skupaj  48.  VI.  knjigi  so  vse  nedeljske  pridige  od  l.ad- 
ventne  nedelje  do  4.  nedelje  po  Binkoštih,  v  2.  knjigi  pa  pridige 
za  zapovedane  praznike  od  praznika  brezmadežnega  spočetja 
Marije  Device  do  praznika  sv.  Petra  in  Pavla,  na  kar  sledijo  štiri 
nedeljske  pridige:  za  5.,  8.,  10.  in  11.  nedeljo  po  Binkoštih;  zadnja 
(16.)  pridiga  druge  knjige  je  pridiga  za  praznik  Velikega  Šmarna. 

39.  »Sgodbe  fvetiga  pifma  sa  mlade  ljudi.  Is  nem- 
fhkiga  preftavil  Matevsh  Ravnikar . . .  Prvi  del.  Sgodbc 
ftariga  sakona.  V  Lublani.  1815.«^ 


»  Prim.  Glaser  11.  str.  87  in  227  si.;  Saf.  125;  SimoniC  466;  Voditelj  X. 
str.  55—59.  —  H  str.  1 :  »Kaj  sen  Nauk  fe  najde  u  Pridigah  ali  u  Bukvah 
Panikala  Skerbinza,  drukane  1814.«  —  H  str.  15:  »Drugi  Tali  Pridig  od 
Prasnikou  jnu  nedel,  P.  PaHikal  Skerbinz,  drukane  uleti  1814.« 

2  Prim.  Glaser  H.  str.  75  in  220;  Saf.  128;  SimoniC  str.  457  pod  »Sdimid 
Christoph  von«.  —  H  str.  533:  »HaliOiter  js  bukou,  Sgodbe  S.  pifma  sa  mlade 
ludi,  js  ftarga  tellamenta,  drukane  leta  1815.« 

Kronologično  sledi  pričujoča  knjiga  takoj  za  Skerbinčevimi 
pridigami,  v  Nagličevem  zborniku  pa  stoji  hališter  te  loijige  na 
zadnjem  mestu,  dočim  je  postavil  Naglic  haliSter  Skerbinčevih 
pridig  na  prvo  mesto.  —  Zgodbe  sv.  Pisma  za  mlade  ljudi  je 
spisal  sloveči  nemški  mladinski  pisatelj  Krištof  Sdimid,  pa  ne  le 
zgodbe  S.  Z.,  ampak  tudi  N.  Z.  Oboje  je  poslovenil  marljivi  Matej 
Ravnikar,  a  Naglic  je  imel  menda  le  zgodbe  S.  Z.  v  rokah,  ker 
je  priredil  samo  o  teh  hališter;  a  mogoče  je,  da  je  imel  tudi 
zgodbe  N.  Z.  —  Naglic  je  navedel  jako  natančno  vsebino  posa- 
meznih zgodeb.  Pisava  je  prav  posebno  lična. 

40.  »Ena  lepa  lubesniva  inu  brania  vredna  historia 
od  te  po  nadoushnu  ven  isgnanc  svete  Grafnie  Geno- 
fcfe  is  tega  mesta  Pfalz,  je  is  nemshkiga  na  kranjski 
jcsik  preobrnena.  V  Krainu  per  Ign.  Kremshari.«* 

Legenda  o  pobožni  grofici  Genovefi  je  jako  znamenita,  in 
zanimiva  je  tudi  zgodovina  njenega  razvoja  tekom  stoletij.  Te- 
meljno razpravo  o  tej  legendi  je  napisal  dr.  Bernhard  Seuffert, 
od  1.  1886.  vseučiliški  profesor  v  Gradcu.2  Seuffertovo  razpravo 
je  izpopolnil  Bruno  Golz^  s  tem,  da  je  obravnal  v  obširni  raz- 
pravi umetne  pesnitve  o  palatinski  grofici  Genovefi.  V  listu  »Kultur«  4 
(7.  letnik,  2.  zvezek),  je  priobčil  E.  H.  Bliimml  1 1906.  pesem  o  Ge- 
novefi: »Genovefalied  aus  Steiermark«  in  je  ob  tej  priliki  tudi  na- 
pisal zanimiv  uvod. 

Ker  se  nam  je  ohranila  legenda  o  palatinski  grofici  Genovefi 
tudi  v  Nagličevem  legendariju  (L),  zato  nameravam  obširneje  go- 
voriti o  tej  legendi  v  slovenskem  slovstvu  sploh  pozneje  v  tretjem 
delu  razprave,  ko  pridemo  do  L  Vendar  pa  je  potrebno,  da  že 
sedaj  na  kratko  predočim  cenjenemu  bravcu  razvoj  legende  v 
poglavitnih  obrisih.  Seuffert  je  prišel  do  zaključka,  da  je  legenda 
nastala  med  leti  1325—1423.  Spisal  jo  je  v  latinskem  jeziku  neki 
menih  v  samostanu  Maria  Laadi.   Najstarejši  rokopis  je   iz  leta 

»  Prim.SimoniC  148  pod  »Histerija« ;  Saf.150;  Glascr  H.  str.  67  in  219.— 
H  str.  211:  »Halifhter  )s  tmi^ouz  fvete  Genofefe,  od  nje  lepa  Histerija  sa  brati.« 

2  Die  Legende  ven  der  Pfalzgrflfin  Genovefa.  Habilitationsschrift  der 
philosophisdien  FaltultSt  der  Universitflt  V^arzburg.  —  V^arzburg,  1877.  8». 

3  Pfalzgrdfin  Genovefa  in  der  deutsdien  Diditung  von  Bruno  Golz. 
Leipzig,  1897.  8°. 

«  Kultur.  Vierteljahrsdirift  fflr  V^issensch^ft,  Literatur  und  Kunst,  her- 
ausgegeben  von  der  5sterreidiischen  Leogesellschaft. 


^ 

1448.  Do  začetka  XVn.  stoletja  je  nastalo  več  latinskih  rokopisov, 
ki  umevno  niso  našli  pota   med  širše  občinstvo.    Splošno  znana 
pa  je  postala  legenda  šele,  ko  jo  je  obdelal  v  francoskem  jeziku 
jezuit  Rene  de  Cerisiers;  natisnjena  je  bila  v  Parizu  1.  1638.  pod 
naslovom:  »LMnnocence  reconnue,   ou  Vie  de   sainte   Gcnicvevc 
de  Brabant«.  —  Cerisiers  je  legendo  zelo  razširil,  vpletel  je  mnogo 
čudežnih  dogodkov  in  sestavil  tudi  zgodbo  Genovefine  mladosti, 
katere  dotlej  legenda  ni  poznala.   Cerisiersovo  razširjeno  legendo 
je  prevedel  na  nemško  že  leta  1648.  jezuit  o.  Mihael  Staudadier; 
na  novo  jo  je  prestavil  drug  jezuit,  katerega  ime  ni  znano,  1. 1683. 
—  Najznamenitejša  pa  je  postala  legenda  v  obliki,   kakor  jo  je 
obdelal   pobožni   kapucin .  o,  Martin  Kohemski,  zakaj   prav  v  tej 
obliki  je  bila  legenda  neštetokrat  natisnjena  ko  ljudska  knjižica. 
Kohem  je  legendo   izdal  v  svojem  »Auserlesenes   History-Budi« 
v  mestu  Dillingen  1. 1687.   Izpustil  je  o.  Martin   Genovefino  mla- 
dostno zgodbo,  ki  jo  je  iznašel  Cerisiers,  kakor  tudi  več  čudežnih 
dogodeb,  ki  jih  je  vpletel  Cerisiers.  Ljudska  knjižica  o  Genovcfi  v 
Kohemovi  obliki  je  bila*  prestavljena  na  vse  kulturne  jezike;  izšla 
je  v  francoskem,   ruskem,  poljskem,  češkem,  hrvatskem,  laškem, 
angleškem  jeziku  in  se  je  razširila  celo  po  Ameriki.  Tudi  slovenska 
izdaja,  ki  je  izšla  v  Kranju  pri  Kremžarju,   kakor  mčni  Simonič, 
okrog  I.  1800.,  je  prestava  Kohemove  legende.   Glaser  domneva, 
da  je  to  prestavo  priredil  po  svojih  slabih  pesnitvah  prosluli  Pavel 
Knobel  Na  to  izdajo  se  nanaša  Nagličev  hališter.  Kohemova  le- 
genda je  najlaže  pristopna  v  vzorni  Karol  Simrockovi  zbirki  ljud- 
skih knjižic  (13  zvezkov,  Frankfurt  a.  Main  1845—1867),  in  sicer 
v  1.  zvezku,  str.  381  si.  —  Gled6  razmerja  med  slovensko  roko- 
pisno   legendo  v  L  iz  1. 1818.  in  ono,   ki  je   izšla  v  Kranju  pri 
Kremžarju,  omenjam  tu  kratko,  da  se  v  mnogem  oziru  razlikujeta; 
rokopis  je  namreč  od  Kohemove  izdaje  popolnoma  neodvisen  in 
se  naslanja  tesno  na   Cerisiersovo  razporedbo,  v  posameznostih 
pa  je  slovenska  rokopisna   legenda  zelo  okrajšana.    To  je  jako 
zanimivo  dejstvo,   pa  o  tem  več  na  svojem   mestu!   Omenim  še 
mimogrede,  da  se  je  Cerisiersova  legenda  razširila  tudi  na  Nizo- 
zemskem in  je  bila  tam  enako,  kakor  na  Nemškem,  prirejena  ko 
ljudska  knjižica.  R  nizozemska  ljudska  knjižica  o  Genovefi  je  od- 
pravila vse   čudežne   dogodbe  in  se  tudi   sicer  zelo  razlikuje  od 
nemške  ljudske  knjižice.   Naj  še  opozorim,   da  je  po  nizozemski 
ljudski  knjižici  priredil  Genovefino  zgodbo  slavni  mladinski  pisatelj 
Krištof  Schmid.  h  tudi  o  tem  več  pozneje! 


Frančišek  Reb61:  Matija  Naglic  in  njegova  rolcopisna  ostalina.      427 

Razen  Kremžarjeve  izdaje  imamo  iz  začetka  XIX.  stoletja 
še  eno  slovensko  izdajo  legende  o  Genovefi,  namreč  celjsko 
izdajo,  ki  je  bila  natisnjena  v  Celju  1.  1818.  >per  Joshephu  od 
Bacho,  zerarfke  krajleve  krafije  Stifkavzu«. 

O  razmerju  teh  dveh  natiskov  hočem  na  tem  mestu  nekaj 
več  izpregovoriti ;  pri  tem  bom  zaznamenjeval  kranjski  natisk  z 
značnico  K,  celjski  pa  z  značnico  C.  —  Vsebina  legende  je  sicer 
znana,  vendar  naj  zarišem  tu  na  kratko  razvoj  cele  zgodbe:  Pa- 
latinski  grof  Sigfrid  se  poroči  z  brabantsko  princezinjo  Genovefo. 
Nekaj  časa  srečno  živita  v  zakonu,  izbruhne  pa  vojska,  in  Sigfrid 
mora  zapustiti  Genovefo  in  iti  v  boj ;  Genovefo  izroči  v  varstvo 
dvorniku  Golu,  dozdevno  svojemu  najzvestejšemu  prijatelju.  Toda 
Golo  kmalu  začne  nadlegovati  grofico  in  jo  hoče  zapeljati.  Geno- 
vcfa  ostane  stanovitna,  zato  Golo  misli  na  maščevanje  in  sporoči 
Sigfridu,  češ,  da  mu  je  Genovefa  postala  nezvesta.  Sigfrid  v  prvi 
razburjenosti  zapove  nedolžno  in  zvesto  Genovefo  umoriti.  Geno- 
vefa porodi  v  tem  času  sinu,  a  neusmiljeni  Golo  ukaže  dvema 
hlapcema,  Genovefo  s  sinčkom  v  gozdu  obglaviti.  Toda  hlapca 
se  usmilita  Genovefe  in  njenega  sinčka  ter  prevarita  Gola,  kakor 
da  bi  bila  povelje  v  resnici  izvršila.  Sedem  let  živi  Genovefa  s 
sinčkom  v  gozdu,  tu  pa  priredi  Sigfrid,  ki  je  ves  ta  čas  bridko 
žaloval  za  Genovefo,  velik  lov  in  na  lovu  pride  do  jame,  v  kateri 
je  stanovala  Genovefa  s  sinčkom.  Sigfrid  in  Genovefa  se  spo- 
znata,  na  kar  sledi  veliko  veselje  in  gostovanje,  Gola  pa  zadene 
zaslužena  kazen. 

Kranjski  (K)  in  celjski  (C)  natisk  nam  podajata  legendo  oba 
v  Kohemovi  obliki.  V  K  beremo  na  naslovnem  listu,  da  je  legenda 
»is  nemshkiga  na  krajnski  jesik  preobrnena«,  v  C  pa  »is  nemfhkiga 
na  Sloven/ki  jesik  preobrnena«.  A  v  resnici  bi  se  v  C  moralo  pra- 
vilneje glasiti :  preložena  »iz  kranjskega  na  slovenski  jezik«,  zakaj 
C  nam  ne  zastopa  nove  prestave,  ampak  samo  nov  natisk  izdaje 
K,  le  s  toliko  razliko,  da  so  »kranjski«  izrazi,  ki  na  Štajerskem 
niso  navadni,  nadomeščeni  s  »slovenskimi«  celjske  okolice.  Iz  tega 
tudi  sledi,  da  Je  K  starejši  nego  C,  torej  vsekako  nekaj  let  pred 
L  1818.  prirejena  izdaja!  V  obeh  izdajah  je  mnogo  germanizmov 
in  jezik  je  tudi  drugače  slab,  o  čemer  se  bomo  v  naslednjem  pre- 
pričali. Dokazati  hočem  sedaj  najprej,  da  je  C  res  samo  ponatisk 
izdaje  K  z  malimi  popravki  nekaterih  oblik  in  manj  razumljivih 
besedi  v  K.  Najbolj  zanimiva  so  pač  ona  mesta  v  C,  pri  katerih 
se   kaže  napačno   umevanje   mest  v  izdaji  K;  zato  navedem  tu 

najprej  te  slučaje:  K  str.  13,  v.  9  beremo:  »koker  en  skushen 
vesvauz« ;  prirejevavec  celjskega  natiska  ni  razumel  besede  »ves- 
vavc«  (=  vasovavec),  zato  je  to  mesto  takole  priredil:  »koker 
en  fkuihnijauz«.  —  Posebno  zanimivo  je  sledeče  mesto:  K  13, 
18  »on  (je)  otu  perjafnu  is  nio  vesvati«;  C  »on  hotu  perjasnoft 
is  njo  vesvati«  (=  vez  vati,  sklepati) !  V  K  pomeni  »vesvati«  va- 
sovati!  —  Zopet  K  13  v  zadnji  vrsti  »vesvauza«,  C  »Ikulhnijauza«. 
—  K  37,  26:  »bramba  pruti  ufsem  pfhizam«  (=  puščicam);  C 
»bramba  pruti  vfim  pefam«  (psom!).  Izdajatelj  je  najbrže  v  K 
bral  »psicam«  namesto  »pSicam«  in  je  zato  vstavil  dostojniSi  izraz 
»psom«.  —  Tudi  ni  razumel  izraza  »telkai«  namesto  »tolikanj« 
(tolikaj),  kakor  kažejo  sledeči  primeri:  K  13,  14  »telkai«]  delej 
(=  dalje)  C;  K  42,  16  »telkai  bel«)  tukaj  bol  C;  v  isti  vrstici 
»telkai  vifhi«)  po  ti  vishi  C  (in  tudi  sicer  večkrat).  —  Iz  tega 
razvidimo,  da  se  je  izdajatelj  celjskega  natiska  sklavično  naslanjal 
na  K,  ne  da  bi  bil  šel  v  dvomnih  slučajih  pogledat,  kako  se  do- 
tično  mesto  glasi  v  nemškem  izvirniku.  Da  pa  je  moral  imeti 
nemški  izvirnik  v  rokah,  sklepam  iz  tega,  ker  je  lastna  imena  Golo 
in  Hidolf  pisal  v  pravilni  obliki,  dočim  so  bila  v  predlogi  K  na- 
pačno natisnjena:  Gala  ali  Galo  in  Hidiilph:  K  73,  12  »Hidiilpha« 
namesto  Hidolf  a  (C).  —  Razen  tega  še:  K  3,  10  »tririrtinarfkiga«] 
trijerfkiga  C. 

V  C  pa  najdemo  nekaj  izprememb  tudi  v  glasoslovnem  in 
oblikoslovnem  oziru:  ven)  von  C;  vunostaniej  vonostajanje  C; 
ogenj)  ojgen  C;  nieh,  pregananiej  njih,  pregajnanje;  kreij  kraj  C; 
nozh]  nuzh  C;  govari,  damu,  dapouniti]  govori,  domu,  dopouniti 
C;  popounima,  oboukla,  obiskou]  popolnema,  oblekla,  objiskau  C; 
nadoushnuj  nadolshnu  C  —  K  21,  17  gcrlhilaj  gr^Ihila  C;  K  30, 
16  fe  pregerfhte  (=  pregršte)]  fe  pregrcfhte  (=  pregreš(i)t6)  C; 
primerjaj  zgoraj  »obof/kla«]  obfekla  C I  K  in  C  pišeta  vedno  »pre- 
Ihf(/7rtniza«;  K  30,  24  krv)  kri  C.  —  V  prvi  osebi  dvojine  rabi  K 
končnico  va,  C  končnico  ma:  ozhva,  morva,  bova,  sua  (=  sva), 
delava]  hozhma,  morema,  boma,  sma,  delama.  —  To  bi  bile  po- 
glavitne razlike  med  K  in  C !  —  Za  zgled  hočem  navesti  še  dvoje 
germanizmov,  katerih  sicer  kar  mrgoli  v  prestavi:  K  8,  13  »naprei 
useu,  to  svunainu  vagati«  =  sidi  vorgenommen,  das  Aufierste  zu 
wagen;  K  13,  11  »on  je  postava  is  dobrimi  inu  hudimi  besedami 
na  nio^  =  er  setzte  ihr  mit  guten  und  bosen  Worten  zu. 

*     *     * 

Legenda  o  Genovefi  torej  v  začetku  XIX.  stoletja  nikakor 
ni  prišla  med  slovensko .  ljudstvo  v  lepi  obliki,  a  vkljub  temu  je 
bila  velikega  pomena  in  značilna  za  ono  dobo,  ki  jo  nazivamo 
dobo  romantike!  In  odkritosrčno  obžalujem,  da  prijatelj  mi  pro- 
fesor  Ivan  Grafenauer  ni  omenil  v  svoji  »Zgodovini  novejšega 
slovenskega  slovstva«'  tudi  legende  o  Genovefi,  katero  je  slo- 
vensko ljudstvo  z  velikim  zanimanjem  prebiralo !  Prof.  Grafenauer 
pravi  na  str.  38  o  Janezu  Ciglerju,  da  je  važen  »kot  pripovednik«, 
ker  se  z  njim  »začne  slovensko  pripovedništvo«.  »Leta  1836,  je 
namreč  izdal  povest  ,Sreča  v  nesreči'.«  Proti  koncu  iste  strani 
sklepa  pisatelj:  »Cigler  je  znal  pogoditi  okus  kmetiških  bravcev, 
ki  so  knjigo  z  veseljem  prebirali.  Čeprav  knjiga  nima  estetske 
vrednosti,  ima  vendar  to  zaslugo,  da  je  vsaj  enkrat  podala  kme- 
tiškemu  ljudstvu  —  leposlovnega  berila.«  —  A  mislim,  da  prav 
to  trdimo  lehko  že  o  Genovefi,  ki  je  izšla  v  1.  izdaji  še  pred 
letom  1818.!  —  Leta  1841.  je  izšla  v  1.  izdaji  »Genovefa.  Poveft 
is  rtarih  zhafov  sa  vfe  dobre  ljudi,  slafti  pa  sa  matere  in  otroke. 
Is  pifem  Krifhtofa  Sdimida,  poflovenil  Fr.  M.«  (Franc  Malavašič). 
Upam,  da  se  prof.  Grafenauer  ob  priliki  dotakne  te  poVesti,  in  takrat 
na  kratko  spomni  tudi  prvotne  slovenske  izdaje. 

Res,  da  je  Genovefa  prišla  med  slovensko  ljudstvo  v  borni 
obleki,  pa  moramo  pomisliti,  da  bi  je  ljudstvo  nikdar  ne  bilo 
pozdravilo  s  tolikim  veseljem  in  zanimanjem,  ako  bi  bila  prišla 
takoj  v  umetni  obleki  in  obliki!  Ne  morem  si  kaj,  da  ne  bi  na- 
vedel ob  sklepu  še  sodbe  nemškega  pesnika  Heineja  o  Genovefi, 
sodbe,  ki  sta  jo  navedla  tudi  že  Seuffert  in  Golz  in  se  takole 
glasi:  »Diese  alten  Sagen  (namreč  »Oktavian«,  »Genovefa«,  »For- 
tunat«),  die  das  deutsdie  Volksbuch  nodi  immer  bewahrt,  bat  hier 
der  Diditer  (namreč  Tieck)  in  neuc  kostbare  Gewande  gekleidet 
(=  dramatisiert).  Aber,  ehrlich  gestanden,  idi  liebe  sie  mehr  in 
der  alten  naiven,  treuherzigen  Form.  So  schon  auch  die  Tiecksdie 
Genovefa  ist,  so  habe  idi  doch  weit  lieber  das  alte,  zu  Koln  am 
Rhein  sehr  sdiledit  gedruckte  Volksbudi  mit  seinen  sdilediten 
Holzschnitten,  worauf  aber  gar  riihrend  zu  sdiauen  ist,  wie  die 
arme,  nackte  Pfalzgrafin  nur  ihre  langen  Haare  zur  keuschen  Be- 
deckung  hat,  und  ihren  kleinen  Sdimerzenreich  an  der  Zitzen 
einer  mitleidigen  Hirsdikuh  saugen  laBt«  (Heine,  »Romantisdie 
Sdiule«,  1833,  -  Golz,  str.  171,  172.) 

i  Jahresberidit  des  k.  k.  KaiserFranz  Joseph-Ggmnasiums  inKrainburg 
far  das  Sdiuljahr  1907/1908,  str.  3-49. 

V  obeh  izdajah  slovenske  Genovefe,  v  K  in  C,  je  natisnjeno 
na  koncu  knjižice  »Spiraine,   katiru  je  Jesus  Christus  letem  trem 
fravam   Elifabethi,   Brigiti    inu  Meditildi   refodeu,   kateru  fo  Dcus 
neh  profhno,   inu  rhele  od  Jesusa  pogiervale  veiditi  od  negovga 
velkiga  terplenja,   inu  Tmerti,    inu  on  je  nem  sam  nasnaine  dau 
rekozh  .  .  .«   Na   čelu  tega  >Spisanja«  stojijo  črke:  J.  N.  R  J., 
pod  črkami  pa  so  natisnjeni  trije  križi.   Za  »Spisanjem«  sledi  še 
sklepno    »Sdihvanje    k' Jesusu«.   —    Znano   je,   da   je  pobožni 
o.  Martin  Kohemski  posebno  cenil  razodetja  sv.  Brigite  in  jih  po- 
gosto  navajal  v  svojih   spisih   ko  zgodovinska  dejstva;  zato  je 
zanimivo,  da  najdemo  tako  razodenje  tudi  na  koncu  po  Kohemu 
obdelane  legende  o  Genovefl.   Neposredno  pač  to  »Spisanje«  ne 
izvira  od  Kohema,  vendar  pa  je  nastalo  morda  pod  vplivom  nje- 
govih spisov.   Prestavljavec  izdaje   K  je  pač  že  našel  to  »Spi- 
sanje«  v  svoji  nemški  predlogi,   iz  katere  je  prestavljal.  —  Naglic 
je  v  halištru  omenil  tudi   »rpifanje  od  terplenja  Jefuroviga,  kar  je 
blo   refode//  trem   fravam  od  Krirtufa  —   Elifabethi,   Brigitti  in 
Mechtihli«.  Naglic  je  pa  to  razodetje  tudi  prepisal  popolnoma  na- 
tančno iz  knjižice  o  Genovefi,  zato  je  bomo  našli  še  enkrat  med 
Nagličevimi  prepisi  in  ob  tisti  priliki  hočem  dostaviti  (v  II.  delu) 
nekaj  opomb.  Tu  omenjam  le  Se,  da  je  prištel  J.  Navratil  v  spisu 
»Slovenske  narodne  vraže  in  prazne  vere«  (L.  M.  S.,  1894,  str.  182) 
»Spisovanje  1. 1823«  (list  —  pisan  —  40)  med  bajila  (=  Zauber- 
mittel),  prof.  Grafenauer  pa  je  pisal  o  »Spisuvanju«  v  »Časopisu 
za  zgodovino  in  narodopisje«,  4.  letnik,  1907,  v  razpravi  o  »Du- 
hovni brambi«  in  nje  postanku   (str.  1—70).    »Duhovna  bramba« 
ima  namreč  tudi  »Anu  lepu  resojenje   katere  je  Chrishtush  tam 
SS.  3  Devizam   Elisabethi,   inu   Brigithi   inu  Meditildisi  refodeu« 
(str.  12).  Prof.  Grafenauer  razpravlja  o  tem  razodenju   na  str.  12 
do  13,  16—17.  —  V  razodenju  našteva  Jezus,  koliko  udarcev  je 
prejel  v  trpljenju  itd.,  kakor  sem  navedel  zadnjič  podobno  mesto 
iz   Nagličevega   Križevega   pota   (prim.  »Čas«,  il.,  str.  377).   Nato 
sledi  obljuba  Kristusova  za  one,  ki  nosijo  pri  sebi  ta  list  in  molijo 
predpisano  molitev. 


o  položaju  ruske  cerkve  v  sedanjem  času. 

Poroča  dr.  A.  Pavlica  (Gorica). 

O.  Avrdij  Palmieri,  avguštincc  pri  Sv.  Katarini  v  Krakovu,  ki 
je  slovanskim  bogoslovcem  dobro  znan  iz  »Slavorum  littcrae  thco- 
logicae«,  je  izdal  letos  v  italijanskem  jeziku  temeljito  knjigo:  La  chiesa 
russa,  le  sue  odierne  condizioni  e  il  suo  riformismo  dottrinale.  V 
njej  govori  o  položaju  ruske  cerkve  v  sedanjem  času.  Spis  je  zelo 
natančen  in  zajet  naravnost  iz  ruskih  virov.  Delo  so  hvalili  listi  zelo.  ^ 
S  to  knjigo  hočemo  tu  ob  kratkem  seznaniti  slovenske  izobražence. 
Razume  se,  da  ne  moremo  poročati  o  vseh  zanimivostih  in  podrob- 
nostih, ki  so  skrbno  zbrane  v  devetih  poglavjih  te  temeljite  knjige. 
Omejiti  se  hočemo  le  na  podatke,  ki  jih  je  zbral  pisatelj  zlasti  v 
prvem  in  devetem  poglavju,  ki  kažejo  v  jasni  luči  ves  položaj  ruske 
cerkve  v  sedanjem  času. 

*      *      * 

L.1905.  je  objavilo  v  »Cerkovnem  Vestniku«  (št.11.), 
glasilu  profesorjev  cerkvene  akademije  v  Petrogradu,  dvaintrideset 
duhovnikov  spomenico,  v  kateri  pravijo,  da  je  v  ruski  cerkvi  nujno 
potrebna  reforma,  ki  naj  jo  izvede  prihodnji  narodni  koncilij  v  zmislu 
kanoničnega  prava.  Pravoslavna  cerkev  se  mora  osvoboditi  verig  po- 
litične oblasti,  ker  drugače  ne  more  vršiti  svoje  naloge. 

Ministrski  predsednik  Witte  je  javno  odobraval  zahteve  te  spo- 
menice in  je  izdal  sam  v  sporazumljenju  s  petrograjskim  metropo- 
litom  Antonijem  novo  spomenico,  v  kateri  razkriva  rane  ruske  cerkve. 
V  njej  priznava,  da  je  ruska  cerkev  od  Petra  Velikega  dalje  pod- 
jarmljena.  Peter  Veliki  je  odpravil  sinodalni  zistem  in  ustanovil  cer- 
kveni kolegij  (birokratični  zistem),  s  katerim  si  je  podjarmil 
cerkev.  Cerkev  je  prva  opora  državi,  zato  ji  je  treba  dati  svo- 
bodo, da  more  uspešno  vršiti  svojo  nalogo  itd.  Petrograjski  metro- 
polit  in  drugi  škofje  so  javno  odobravali  Wittejevo  spomenico. 

Dne  17.  marca  1905  je  sklical  Witte  ministrski  svet,  da  bi  se 
o  tem  razpravljalo.  Pobjedonoscev,  prokurator  birokratičnega  svetega 
sinoda,  je  predložil  takrat  svojo   spomenico,  v  kateri  je  zavračal 


1  Knjiga  je  izšla  v  Florenciji :  Librcrla  cditricc  Fiorentina  in  jo  toplo 
priporočamo  vsem,  ki  umejo  italijanščino.  Cena  s  poštnino  je  6  K  40  vin. 
O.  R.  Palmieri  je  pravičen  zagovornik  slovanske  liturgije  in  nasprotnik  latini- 
zatorjem,  ki  zamenjujejo  latinski  obred  s  katoliškim  naukom. 

Wittejeve  trditve  gkde  sv.  sinoda.  Witte  se  mu  je  upri  zagovarjajoč 
svojo  trditev,  da  je  namreč  sv.sinod  birokratična  ustanova,  ki  jemlje 
cerkvi  svobodo. 

Dne  15.  marca,  t.  j.  dva  dni  prej,  je  imel  sv.  sinod  sejo,  v  kateri 
so  izrazili  cerkveni  dostojanstveniki,  ki  so  udje  sv.  sinoda,  željo,  naj 
bi  se  naprosilo  carja,  da  skliče  generalno  sinodo.  Prošnjo  v  tem 
zmislu  je  odposlal  na  carja  metropolit  Antonij.  V  seji,  ki  jo  je  imel 
sv.  sinod  dne  18.  marca,  izrazila  se  je  spet  potreba  sklicati  generalno 
sinodo,  in  sicer  v  Moskvo.  Sinoda  naj  bi  izvolila  patriarha  kot 
poglavarja  ruske  cerkve.  Metropolit  petrograjski  Antonij  se 
je  v  svojem  in  drugih  Škofov  imenu  zahvalil  ministrskemu  pred- 
sedniku Witteju  za  prizadevanje  v  korist  ruski  cerkvi.  Medtem  sta 
se  Witte  in  Pobjedonoscev  ves  čas  javno  napadala  in  pobijala  za- 
govarjajoč  vsak  svoje  trditve.  Pobjedonoscev  je  čutil,  da  mu  je  stolček 
v  sv.  sinodu  po  25  letni  strahovladi  nad  Škofi,  nad  duhovščino  in 
nad  redovniki  omajan. 

»Cerkovnija  Vedomosti«,  glasilo  sv.  sinoda,  so  objavila  dne 
31.  marca  1905  carsko  pismo  kot  odgovor  na  pismo  metropolita  An- 
tonija, v  katerem  pravi  car,  da  naj  bi  se  počakalo  s  cerkvenim 
zborom,  ker  da  so  časi  sedaj  za  Rusijo  nevarni.'  Ta  odgovor  je 
navdihnil  brez  dvojbe  Se  Pobjedonoscev,  ki  je  v  seji  sv.  sinoda  dne 
28.  junija  1905  prosil  škofe,  naj  počakajo. 

Ko  je  proglasil  car  dne  1 7.  oktobra  1 905  ustavo  in  svobodo 
vesti,  je  odstopil  Pobjedonoscev  po  25  letih  svoje  strahovlade.  Du- 
hovščina se  je  oddahnila.  Na  njegovo  mesto  je  bil  imenovan  knez 
A.  Obolenski,  ki  je  navdihnjen  z  idejami,  katere  je  zastopal  veliki 
ruski  mislec  in  posredni  katoliški  apologet  Solovjev. 

V  mesecu  decembru  1905  je  sprejel  car  ponovno  metropolite 
Antonija  iz  Petrograda,  Vladimira  iz  Moskve  in  Flavijana  iz  Kijeva, 
ki  so  mu  priSU  osebno  priporočit  predlog  sv.  sinoda,  da  naj  se  skliče 
narodni  cerkveni  zbor.  Pravico  izročati  carju  predloge  sv.  sinoda  je 
imel  do  takrat  glavni  prokurator,  to. pot  pa  so  metropoliti  prvikrat 
sami  izrazili  carju  svoje  želje. 

Car  je  odgovoril  metropolitu  Antoniju  in  drugoma  v  pismu  z 
dne  27.  decembra  1905  (oziroma  9.  januarja  1906).  da  priznava  po- 
trebo cerkvenega  zbora,  ki  naj  bi  preustrojil  pravoslavno  cerkev,  in 
da  naj  se  določi  čas,  ko  se  ima  vršiti  cerkveni  zbor.  Metropoliti  so 
na  to  odgovorili,  da  bodi  cerkveni  zbor  v  1. 1906. 

Nastalo  je  vprašanje,  kdo  naj  skliče  koncilij?  Pokazalo  se  je 
takoj,  da  ga  ni  v  ruski  cerkvi  moža,  ki  bi  se  mu  mogla 
pripisovati  ta  oblast  Car  je  naročil  dne  16.  januarja  1906 
(oziroma  29.  januarja)  petrograjskemu  sinodu,  da  naj  imenuje  po- 
seben odbor,  ki  bi  proučil  potrebne  reforme  v  ruski  cerkvi,  ki  bi 
se  predložile  v  potrjenje  prihodnjemu  konciliju.  Nastalo  pa  je  spet 
vprašanje,  ali  ima  sinod  pravico  sestaviti  tak  odbor  in  kdo  naj  pride 
v  odbor?  Sv.  sinod  je  namreč  po  mnenju  ruskega  episkopata  in 


Zadivjala  je  vojska  z  Japonci. 

ruske  duhovščine  protipostavna  ustanova.  Glasilo  cerkvenega  sinoda 
»Ccrkovnija  Vedomosti«  se  je  tolažilo  s  tem,  da  je  namreč  car  na- 
slednik bizantinskih  cesarjev,  ki  imajo  po  pravoslavnem  kanoničnem 
pravu  pravico  sklicevati  ekumenične  koncilije,  ki  bi  bili  nemogoči, 
ako  bi  posvetna  oblast  ne  pomagala,  oziroma  ne  nadzorovala.  Kot 
zgled  navajajo  bizantinskega  cesarja  Justinijana,  ki  se  smatra  kot 
vzor  cesarjev  —  teologov  in  kanonistov. 

Dne  6.  marca  (oziroma  19.  marca)  je  imel  svojevoljno  izbrani 
pripravljavni  odbor  v  lavri  Aleksandra  Nevskega  v  Petrogradu  prvo 
sejo.  Predsedoval  je  petrograjski  metropolit  Antonij.  Odbor  se  je 
razdelil  v  sedem  odsekov.  Nastala  pa  je  koj  v  začetku  velika  zmeda. 
Gospodje  so  se  začeli  prepirati  o  tem,  kdo  naj  pride  na  cerkveni 
zbor.  Škof  volinski  Antonij  in  skoraj  vsi  škofje  so  bili  mnenja, 
da  imajo  po  božjem  razodetju  pravico  priti  na  cerkveni  občni  zbor 
in  tam  odločevati  le  škofje.  Uprli  so  se  mu  odločno  drugi  člani  pri- 
pravljavnega  odbora  in  celo  nekateri  škofje  trdeč,  da  morajo  imeti 
odločilen  glas  tudi  duhovniki  in  lajiki.  Monsignor  Sergij,  škof  v 
Finlandiji,  je  predlagal,  da  naj  se  skličeta  dve  zbornici.  V  spodnji 
zbornici  naj  bodo  tudi  duhovniki  in  lajiki,  ki  naj  imajo  le  posveto- 
valen glas.  »Cerkovni  Golos«  iz  Petrograda  je  pisal  proti  monsignoru 
Sergiju  tako-le:  »Poznamo  namene  episkopata.  Škofje 
hočejo  odstraniti  od  cerkvenega  zbora  duhovščino. 
Mi  verujemo  v  nezmotljivost  cerkve,  a  ne  verujemo 
v  nezmotljivost  episkopata.  Episkopat  ni  cerkev, 
ampak  le  del  cerkve  in  v  moralnem  oziru  ne  vselej 
najboljši  del,  čeprav  poglaviten  radi  časti  in  službe. 
Njihova  namera,  da  bi  si  osvojili  na  cerkvenem 
zboru  oblast  cele  cerkve  in  da  bi  postavili  namesto 
glasu  cele  cerkve  svoj  glas,  je  grešna,  ker  je  se- 
bična. V  zmislu  sv.  evangelija  se  morajo  udeleževati 
vsi  udje  po  meri  svojih  moči  razvoja  in  življenja 
sv.  cerkve.  Želja  škofov,  naj  bi  sami  bili  parlament 
in  naj  bi  sami  svojevoljno  narekovali  postave  v 
verskem  pogledu,  je  prevzetna  in  ni  nič  drugega 
ko  dviganje  enega  dela  nad  celoto.  Glava  se  hoče 
odcepiti  od  telesa,  ki  ji  daje  soka  in  hrane.  Epi- 
skopat pozablja,  da  je  njegovo  odcepljenje  od  telesa 
njegova  smrt  in  obenem  smrt  telesa.  Le  če  je  glava 
združena  s  telesom,  more  opravljati  organizem  svoja 
dela.  To  velja  tudi  glede  najglavnejših  del  tega 
organizma,   namreč   glede  misli   in   izraza.« 

Pripravljavni  odbor  se  je  izjavil  po  dolgih  sejah  meseca 
marca  in  aprila  1906  končno  za  udeležitev  duhovnikov  in  lajikov. 
Sklenil  je  pa  z  12  glasovi  proti  7,  da  naj  imajo  duhovniki  in  lajiki 
le  posvetovalen  glas.  Izključil  je  dalje  iz  koncilija  s  16  glasovi 
proti  6  škofe-vikarje  ali  pomožne  škofe.  Le  aktivni  škofje  imajo 
pravico  priti  na  koncilij.  Pomožni  škofje  se  bodo  smeli  udeležiti,  če 
dobe  povabilo  od  sv.  sinoda.  Odbor  se  je  izrekel  s  polovico  glasov, 

da  morajo  škofje  duhovnike  in  lajikc  odposlance  prej  potrditi,  dočim 
je  druga  polovica  bila  temu  nasprotna.  Pri  drugem  glasovanju  je 
bilo  11  glasov  za  potrditev  in  10  proti.  Proti  temu  sklepu  pa  se  je 
dvignilo  vse  cerkveno  časopisje.  S  carskim  ukazom  z  dne  12.  januarja 
1907  je  bil  raditega  postavljen  ves  cerkveni  tisk  pod  strogo  cenzuro. 

Dne  25.  aprila  (8.  maja)  1907  je  izdal  car  ukaz  glede  sestave 
prihodnjega  koncilija.  V  zmislu  tega  ukaza  pojde  na  koncilij  škof 
in  iz  vsake  škofije  po  en  duhovnik  in  en  lajik.  Predsednik  koncilija 
bo  predsednik  sv.  sinoda,  t.  j.  metropolit  petrograjski.  Njemu  na  strani 
bosta  dva  podpredsednika,  t.  j.  metropolit  kijevski  in  metropolit  mo- 
skovski. Koncilij  ima  biti  v  Moskvi.  Cas  ni  določen,  kar  je  zelo 
značilno.  Škofje,  ki  res  vladajo  škofijo,  se  morajo  udeležiti;  izključeni 
so  vikarji,  škofje  ne  vladajoči  ali  odstavljeni,  če  jih  sv.  sinod  izrecno 
ne  pozove.  Aktivni  škofje,  ki  se  ne  morejo  udeležiti,  pošljejo  lahko 
duhovnika,  ki  bo  imel  odločujoč  glas.  Drugi  duhovniki  in  lajiki  bodo 
imeli  le  posvetovalen  glas.  Na  koncilij  u  se  bodo  sestavili  odseki  za 
posebne  stroke.  Vojaška  in  dvorna  duhovščina  bo  imela  dva  zastopnika. 
Volitve  škofijskih  (eparhialnih)  zastopnikov  se  bodo  vršile  tako -le: 
Najprej  izvolijo  župljani  po  enega  lajika.  Ta  in  župnik  pojdeta  potem 
na  blagočinni  (dekanijski)  shod,  na  katerem  se  izvoli  en  duhovnik  in 
en  lajik.  Ta  dva  pojdeta  potem  na  eparhijski  shod,  kjer  se  izvolijo 
trije  duhovniki  in  trije  lajiki.  Izmed  teh  izvoli  škof  enega  duhovnika 
in  enega  lajika,  ki  pojdeta  na  koncilij.  Sv.  sinod  ima  nalogo,  da 
določi  red,  ki  bo  veljal  za  cerkveni  zbor.  Koncilija  se  udeleže  tudi 
zastopniki  edinoverja  (družbe,  ki  goji  stare  obrede,  pa  hoče  biti  v 
dogmah  edina  s  pravoslavjem),  samostanov,  cerkvenih  akademij, 
cerkvenih  zavodov  in  priznani  učenjaki  v  bogoslovskih  vedah.  Sveti 
sinod  ima  pravico  poklicati  na  shod  tudi  druge  osebe.  Koncilij  bo 
imel  svoje  tajništvo,  t.  j.  uradnike  sv.  sinoda  in  druge  bogoslovce  in 
kanoniste.  Seje  bodo  deloma  tajne,  deloma  javne.  Sv.  sinod  bo  od- 
ločeval, komu  se  imajo  dati  vstopnice  in  komu  ne.  Tajništvo  bo 
izročevalo  stenografske  zapiske  in  uradne  vesti  listom.  —  Tako 
ukazuje  car! 

Ta  ukaz  je  zelo  pomenljiv.  Zatrjuje  se  vedno,  da  je  car  ubogljiv 
sin  pravoslavne  cerkve  in  da  si  ne  prisvaja  nobene  vrhovne  oblasti 
kakega  patriarha  ali  papeža.  V  tem  ukazu  pa  se  kaže  car  v  drugačni 
luči.  Car  odločuje  v  njem  v  cerkvenih  in  verskih  zadevah  nastopajoč 
kot  najvišji  glavar  in  sodnik  ruske  cerkve.  Škofje,  duhovniki  in  lajiki, 
ki  so  člani  pripravljavnega  odbora,  so  se  prepirali  na  dolgo  in  široko 
o  raznih  stvareh,  zadevajočih  prihodnji  koncilij.  Car  pa  je  sedaj  od- 
ločil. Vprašamo:  Kdo  je  dal  carju  oblast  odločevati  v  verskih  in 
cerkvenih  rečeh? 

Pravijo,  da  so  tudi  bizantinski  cesarji  sklicevali  ekumenične 
koncilije,  vabili  škofe  in  se  udeleževali  tudi  sami! 

Prav  res!  Ukaz  carja  Nikolaja  pa  presega  vse  meje.  Car  določa 
v  svojem  ukazu  ustavo  koncilija,  določa  člane,  t.  j.  škofe,  duhovnike 
in  lajike,  kar  je  proti  navadam  in  naukom  krščanskega  izročila  in 
prvotne  cerkve.  Bizantinsko  pravo,  ki  kaže  neomejeno  spoštovanje 

do  bizantinskih  cesarjev  in  jim  odkazuje  izredne  prednosti  v  via-* 
danju  sv.  cerkve,  ne  daje  duhovnikom  in  iajikom  vstopa  v  koncilij. 
Carjev  ukaz  vsebuje  torej  veliko  novotarijo  v  cerkveni  disciplini. 

Car  daje  sv.  sinodu  popolno  svobodo  vabiti  na  koncilij.  Koncilij 
bodo  torej  sestavljali  po  večini  somišljeniki  sv.  sinoda,  proti  kateremu 
bi  moral  biti  pravzaprav  naperjen,  ker  je  sv.  sinod  protikanonična 
ustanova  in  vir  vsega  zla  v  ruski  cerkvi. 

Uradniki  sv.  sinoda  bodo  izročili  stenografske  zapiske  in  uradne 
vesti  listom.  Razume  se,  da  jih  bodo  prikrojevali  po  svoje  ter  jih 
skrajševali.  Koncilij  torej  ne  bo  svoboden.  Njegov  glas  bo  le  glas 
sv.  sinoda,  ne  pa  ruske  cerkve.  Ta  koncilij  bi  se  moral  zvati  po  vsej 
pravici  kongres  cerkveno-lajične  birokracije. 

Cerkveni  koncilij  ni  parlament,  katerega  člane  bi  volilo  ljudstvo 
ali  politična  oblast  Koncilij,  ki  daje  za  vse  vernike  obvezne  zakone, 
sestoji  iz  oseb,  ki  so  dobile  od  Kristusa  oblast  učiti  in  ukazovati. 
Po  besedilu  carskega  ukaza  pa  ne  bo  prihodnji  koncilij  drugega  ko 
politična   duma,   ki  bo  razpravljala  o  verskih  zadevah. 

V  Rusiji  se  bliža  verski  razkol.  Duhovenstvo  se  bo  razcepilo 
v  dva  tabora:  V  prvem  bo  cerkvena  birokracija,  v  drugem  napredna 
in  demokratična  nižja  duhovščina.  Škofje  niso  sedaj  drugega  ko 
vladni  hlapci,  ki  stiskajo  vladi  na  ljubo  nižjo  duhovščino.  Vzeti  so 
sicer  le  iz  vrst  redovnikov,  a  so  pravi  dvorjani,  ker  nima  redovništvo 
v  Rusiji  prav  nič  cerkvenega  duha.  Nerazumljivo  je,  kako  se  je 
mogel  uvesti  v  Rusiji  običaj,  da  so  primorani  poročiti  se  vsi,  ki 
hočejo  stopiti  v  duhovski  stan,  pa  niso  zapisani  v  kakem  samostanu 
med  redovnike,  in  da  se  duhovnika-vdovca  sme  posvetiti  v  škofa  le 
tedaj,  ko  je  stopil  v  redovno  življenje.  Tako  je  duhovščina  obsojena 
biti  na  veke  na  nižji  stopinji.  Iz  te  okoliščine  si  razlagamo  veliko 
mržnjo  duhovščine  do  hierarhije.  Prepad  med  duhovščino  in  hier- 
arhijo je  nepremostljiv.  Ako  se  duhovščini  ne  ustreže,  bo  nastal  v 
ruski  cerkvi  strašen  razkol.  Oholost  in  strahovladje  škofov  presega 
vse  meje.  Skoraj  vsi  cerkveni  listi  dvigajo  javno  svoje  ugovore  proti 
škofom. 

Razen  razkola  pa  je  še  drugo  zlo  v  ruski  cerkvi.  Za  denar, 
za  čast  prodajajo  škofje  resnico.  Apostolskega 'duha  ni  prav  nič. 
Episkopat  hoče  rešiti  svojo  čast,  zato  postaja  birokratičen  in  krut, 
zato  se  zavezuje  s  civilno  oblastjo  in  išče  pri  njej  zaščite  in  pod- 
pore. Cerkev  v  Rusiji  je  pokorna  dekla  državi  in  bo  morala  z  državo 
prestati  vse  krize,  ki  bodo  zadele  poslednjo.  Zavladala  bo  v  Rusiji, 
kakor  vse  kaže,  liberalna  ustavna  doba.  Kaj  bo  takrat  s  cerkvijo  — 
deklo  liberalne  vlade  ? !  Izbraženi  krogi  sovražijo  cerkev  že  sedaj  in 
tudi  ljudstvo  se  odvrača  polagoma  od  nje  zamenjujoč  jo  s  policijo. 

Mnogi  upajo  v  nižjo  duhovščino,  a  ta  je  zelo  nevedna  in 
vdana  alkoholizmu.  Duhovniki-vdovci  bi  se  radi  spet  poročili,  ker 
hočejo  biti  v  vsem  enaki  Iajikom,  upajoč,  da  se  tako  bolje  prikupijo 
ljudstvu.  Strašna  zmota!  Tudi  v  tisti  duhovščini,  ki  se  postavlja  na 
čelo  krščansko-socialnemu  gibanju,  ni  apostolskega  duha.  Ta  duhov- 
ščina hoče  le  zboljšati  svoj  gmotni   položaj  in  strmoglaviti  oholi  in 

kruti  episkopat.  Zato  Sirijo  socialistične  nazore.  Vsi  ruski  listi  so  v 
tem  edini,  da  prekaSa  katoliška  duhovščina  pravoslavno  neizmerno. 

Glavni  vzrok  neplodnega  delovanja  in  razpadanja  ruske  cerkve 
je  družinsko  življenje  njene  duhovščine  in  pa  ake- 
falija.  Nimajo  glave!  Nimajo  sodnika,  ki  bi  končno  razsojal  v 
verskih  resnicah  in  cerkvenih  zadevah,  odkoder  bi  ne  bilo  priziva. 
Nobena  ustanova  na  zemlji  ne  more  obstojati  dolgo,  če  nima  glave. 
To  priznavajo  celo  demokratične  države,  ki  imajo  svoje  predsednike. 

Pravoslavni  zatrjajo,  da  je  Kristus  njih  glavar.  Toda  Kristusa 
ni  več  na  zemlji,  on  je  neviden  glavar.  Zato  je  postavil  škofe, 
ki  jim  je  izročil  svoje  oblasti.  Te  oblasti  si  prisvajajo  tudi  ruski  škofje 
in  duhovniki.  Med  te  oblasti  spada  tudi  vrhovna  oblast,  ki 
jo  je  imel  Kristus  kot  glavar  krščanstva.  Bilo  bi  čudno,  ko  bi  bil 
izročil  Kristus  vse  druge  svoje  oblasti  apostolom,  le  te  vrhovne  ob- 
lasti, ki  je  cerkvi  najpotrebnejša,  pa  ne!  Ce  je  Kristus  ustanovil  hier- 
arhijo, t  j.  različna  dostojanstva,  ki  imajo  različne  oblasti,  kakor  pri- 
znavajo tudi  pravoslavni,  bi  bilo  res  čudno,  ko  bi  ne  bil  postavil 
najvišjega  dostojanstva,  t.  j.  vidnega  glavarja.  Se  ko  je  bival  Kristus 
na  zemlji  med  apostoli,  je  imel  sv.  Petra  za  prvega  med  njimi,  kar 
je  očitno  kazal  ob  raznih  prilikah,  kako  da  ne  bi  bil  postavil  Petra 
za  prvaka  med  apostoli  za  čas,  ko  bodo  apostoli  sami  sebi  prepuščeni 
in  ne  bo  Njega  več  na  zemlji  ?  Cerkev  je  vidna  družba  in  kot  taka 
ne  more  obstojati  brez  vidnega  glavarja,  kar  se  očitno  kaže  prav 
sedaj  v  pravoslavni  cerkvi. 

Pravijo,  da  je  v  cerkvi  glavar  Kristus,  ki  druži  na  tajinstvcn 
način  s  svojo  milostjo  vse  vernike  v  eno  telo  in  je  vlada.  To  je  res, 
a  mi  vidimo,  da  vlada  v  vseh  krščanskih  cerkvah  in  tudi  v  ruski 
cerkvi  direktno  nekdo  drug,  vidimo,  da  sklicuje  škofe  na  koncili) 
ruski  car.  Ruska  cerkev  mora  torej  sama  priznati  potrebo  vidnega 
glavarja,  ker  se  poslužuje  carja  mesto  nevidnega  glavarja  Jezusa 
Kristusa.  Vprašanje  je,  kdo  je  dal  carju  to  oblast,  in  če  je  car  nima, 
kdo  pa?  Ali  sv.  sinod?  Ta  je  protikanonična  ustanova,  kakor  do- 
kazujejo škofje  in  duhovniki  ruski!  Tu  je  kamen,  ob  katerem  se 
razbija  pravoslavje!^  V  ruski  cerkvi  ni  nobenega,  ki  bi  mogel  sklicati 
koncili  j,  katerega  sklepi  bi  bili  obvezni  za  vernike  in  duhovščino. 

Recimo  pa,  da  bi  bil  ta  koncilij  zakonito  sklican.  Kakšno  vred- 
nost naj  imajo  njega  sklepi?  Rusko  cerkveno  časopisje  zatrjuje,  da 
episkopat  ni  nezmotljiv.  Na  konciliju  se  bodo  prepirali 
škofje,  duhovniki  in  lajiki.  Na  koncu  bodo  odločili  škofje.  Ali  se 
bodo  sprejeh  njihovi  odloki?  Ker  niso  škofje  nezmotljivi,  nastal  bo 
odpor  in  miru  ne  bo.  Ruska  cerkev  stoji  torej  neizogibno  pred 
velikim  preobratom:  Ali  luteranstvo  ali  katoličanstvo. 
Upanje  je,  da  se  odločijo  za  katoličanstvo. 

Po  carskem  ukazu  z  dne  17.  oktobra  1905,  s  katerim  je  bila 
proglašena  ustava  in  svoboda  vesti,  začelo  se  je  množiti  število 
katoličanov.  »Cerkovnija  Vedomosti«  so  pisale  1. 1905.,  da  se  je 
spreobrnilo  h  katoličanstvu  v  helmski  škof iji  110.000  duš;  v 
yilnski   30.000,   v    minski  10.000   in  v   grodenski  10.000. 

»Cerkovni  vcstnik«  pravi,  da  je  pravoslavje  izgubilo  200.000  duš. 
drugi  listi  pa  računajo  izgubo  na  300.000.  Med  temi  niso  le  Rusini, 
ki  trpe  preganjanje  od  strani  ruske  vlade,  ampak  tudi  pravi  Rusi. 
»Cerkovni  vestnik«  priznava,  da  je  mnogo  župnij,  v  katerih  imajo 
pravoslavni  duhovniki,  ki  so  sicer  mastno  plačani  (po  1200  rubljev 
na  leto  in  130  desetin  zemlje),  samo  Se  po  10  vernikov,  ki  pa  pri- 
padajo njihovi  družini. 

Rusija  je  strašno  preganjala  katčliSko  cerkev.  Na  stotine  kato- 
liških cerkva  je  premenila  s  silo  v  pravoslavne.  Potoki  katoliške  krvi 
so  tekli,  dočim  ne  morejo  pravoslavni  navesti  proti  katoličanom  niti 
enega  slučaja. 

V  Želvi,  v  okraju  volkovijskem,  deželi  grodcnski,  so  bili  od 
2,— 15.  januarja  1.1907.  pravi  poboji  katoličanov.  Te  pregrehe  ima 
na  vesti  Pobjedonoscev.  Ko  je  umrl  Pobjedonoscev  dne  10.  (23.) 
marca  1907,  ga  je  proklinjala  cela  Rusija. 

Da  se  Siri  katoličanstvo  v  Rusiji,  povzroča  največ  pravoslavna 
duhovščina  sama.  Mnogi  duhovniki  so  le  pevci,  ki  so  dovršili  pri- 
pravljavnico  v  seminarjih.  Vlada  jih  je  poslala  med  ex-unijate,  kjer 
so  pa  dosegli  po  svoji  nevednosti  in  neprevidnosti  nasprotne  uspehe. 
Ti  nevedneži  se  niso  prav  nič  menili  za  poduk  v  krščanskem 
nauku,  ampak  so  bili  le  orodje,  s  katerim  je  hotela  vlada  porušiti 
te  pokrajine. 

Katoliško  propagando  psujcjo  pravoslavni  s  poljsko  propa- 
gando, ki  je  nevarna  državi.  »Ccrkovnija  Vedomosti«  imenujejo 
celo  katoliški  katekizem  političen  katekizem,  ker  je  iz  njega  raz- 
vidno, da  je  pravoslavna  cerkev  r  a  z  k  o  1  n  a.  Ruska  cenzura  izroča 
celo  sestavo  katoliških  šolskih  molitev   pravoslavnim   duhovnikom. 

Pod  vodstvom  vilnskega  škofa  barona  Edvarda  Ropp-a  sesta- 
vili so  katoličani  v  Litvaniji  in  v  Beli  Rusiji  ustavno  politično 
stranko  ter  so  naznanili  ruski  vladi  te-le  zahteve: 

1.  Občevanje  s  sv.  stolico  mora  biti  prosto  in  volitev  škofov 
se  mora  vršiti  po  kanoničnih  predpisih  katoliške  cerkve.  Lajike  treba 
odstraniti  iz  konzistorijev. 

2.  Škofje  morajo  biti  prosti  glede  ustanavljanja  novih  župnij, 
zidanja  novih  cerkva  in  kapel  in  sklicevanja  škofijskih  in  deželnih 
sinod.  Obema  koledarjema  naj  se  prizna  enakost. 

3.  Postave,  ki  jemljejo  škofom  prostost  v  sprejemanju  duhov- 
nikov, ki  omejujejo  število  bogoslovccv  po  bogoslovnicah  in  obtc- 
žujejo  bogoslovske  nauke,  treba  odpraviti. 

4.  Pravoreki  cerkvenih  sodnij  v  zakonskih  rečeh,  ki  zadevajo 
duhovščino,  se  morajo  priznavati. 

5.  Prostost  vesti  mora  biti  sveta.  Postave,  ki  omejujejo  delo- 
vanje katoliških  misijonarjev  in  žalijo  pravice  katoličanov  pri  skle- 
panju zakona,  treba  odpraviti. 

6.  Verskim  redovom,  družbam  in  cerkvenim  zedinbam  se 
mora  dati  prostost,  da  se  smejo  ustanoviti  kjerkoli  v  Rusiji. 

7.  Zatrte  škofije  naj  se  obnove.  Cerkve,  ki  so  bile  vzete  s 
silo  katoličanom,  naj  se  vrnejo  ali  naj  se  da  odškodnina. 


8.  Ugrabljeno  cerkveno  premoženje  naj  se  povrne.  Škof  naj 
razpolaga  s  kapitali,   ki  jih  upravlja  sedaj  »cerkveni  kolegij«. 

9.  »Cerkveni  kolegij«  naj  se  odpravi. 

10.  Ustanovijo  naj  se  ljudske  šole,  v  katerih  bodi  krščanski 
nauk  obvezen.  Učni  jezik  bodi  jezik,  ki  se  govori  v  družinah  šol- 
skih gojencev. 

11.  Krščanski  nauk  naj  učijo  le  take  osebe,  ki  jih  je  pripo- 
znala  cerkvena  oblast  za  sposobne. 

Leta  1877.  je  bila  izdala  sv.  stolica  odlok,  v  katerem  je  pre- 
povedala uvajati  ruski  jezik  mesto  poljščine  pri  dodatni  službi  božji. 
Ta  odlok,  ki  je  zelo  užalil  Rusine,-  je  preklicala  sv.  stolica  1. 1906. 
Za  ruske  katoličane  se  je  uvedla   ruščina  pri   dodatni  službi  božji. 

Po  ljudskem  štetju  1.  1897.  je  v  zapadni  Rusiji  v  devetih  gu- 
bernijah  1.028.000  katoliških  Belorusov,  340.000  katoliških  Jttalo- 
rusov,  866.000  katoliških  Litvanov,  448.000  katoliških  Zmudinov, 
866.000  Poljakov  in  300.000  Letonov  in  Cehov.  Ruska  vlada  je  v 
poslednjem  času  izzvala  litvansko  narodnost  proti  Poljakom,  da  bi 
razcepila  katoličane.  Litvanska  narodnost  se  razvija  čedalje  bolj  na 
škodo  Poljakom. 

Ruski  kazenski  zakonik  smatra  katoliške  duhovnike  za  hudo- 
delce, ukazuje  nad  njimi  posebno  policijsko  nadzorstvo  in  predpisuje 
proti  njim  celo  vrsto  najstrožjih  določb. 

Take  so  razmere  v  Rusiji.  Delovanje  za  spreobrnjenje  Rusov 
je  težavno.  Poljska  duhovščina,  ki  je  napojena  z  mržnjo  do  ni- 
skega  naroda,  je  za  to  delovanje  nesposobna  in  tudi  premalo  izob- 
ražena. To  priča  zlasti  početek  smešne  sekte  Marijanitov  ali  Manki- 
jetnikov.  Prav  tako  je  tudi  rusinska  katoliška  duhovščina  nesposobna. 
Rusinski  bazilijanci  sami,  ki  so  imeli  nekdaj  velik  vpliv,  so  vsied 
političnih  borb  zelo  nazadovali,  čeprav  so  jih  jezuitje  refor- 
mirali. Da  propada  med  Rusini  katoličanstvo,  so  krivi  v  veliki  meri 
Poljaki  in  latinska  duhovščina,  ki  zamenjujejo  cerkveni 
obred  s  krščanskim  naukom.  Latinski  škofje  so  si  hoteli 
na  vsak  način  podvreči  unijatske  škofe  in  niso  ravnali  pravilno  z 
unijatskim  metropolitom.  Unijatska  duhovščina  je  morala  celo  dese- 
tino plačevati  latinski  duhovščini  in  latinskim  škofom.  Ni  čuda,  da  je 
vera  med  Rusini  omrzela,  in  da  je  rusinska  duhovščina  vsledtega 
malo  sposobna  za  razširjevanje  katoliške  vere  med  Rusi. 

Največ  zaslug  za  katoličanstvo  v  Rusiji  v  zadnjih  štirih  sto- 
letjih imajo  jezuitje.  V  XIX.  stoletju  so  stopili  naslavnejši  ruski  kon- 
vertiti :  Galicin,  Gagarin  in  Martinov  po  spreobrnjenju  v  jezuitski  red. 
Za  razširjevanje  katoliške  vere  v  Rusiji  delujejo  sedaj  jezuitje  iz  Kra- 
kova  in  Lvova.  Ko  so  začeli  pravoslavni  redovniki  v  Počajevu  izdajati 
»Počajevske  listke«,  v  katerih  so  sramotili  katoličanstvo,  so  začeli 
jezuitje  iz  Krakova  in  Lvova  izdajati  brošurice:  »Katoličeski  odveti«. 
V  jezuitskem  novicijatu  na  Velehradu  je  bil  prvi  kongres  od  25.  do 
27.  julija  1907,  na  katerem  se  je  odkritosrčno  obravnalo  vprašanje  o 
združenju  ruske  cerkve  s  katoliško.  Jezuitje  bi  bili  torej  po  mnenju 
P.  Palmieri-ja  najsposobnejši  za  razširjevanje  katoliške  vere  v  Rusiji. 

Vsem  pa  veljajo  besede,  ki  jih  je  zapisal  P.  Palmieri  v  uvodu 
svoje  knjige:  »Kdor  hoče  resnično  in  pravično  govoriti  o  pravo- 
slavnih cerkvah,  ki  so  ločene  od  katoliškega  središča,  mora  jih 
pred  vsem  ljubiti.  Nič  ni  tu  bolj  na  mestu  kot  ljubezen.  Saj  imajo 
pravoslavne  cerkve  veljavno  duhovenstvo,  ki  daruje  na  altarju  ne- 
krvavo daritev  Jezusa  Kristusa,  v  katerega  srcu  so  združeni  na 
skrivnosten  način  vsi  kristjani.  To  duhovenstvo  je  duhovni  vodi- 
telj milijon  duS,  ki  častijo  z  veliko  gorečnostjo  Marijo  Devico.  Pra- 
voslavna cerkev  zajemljc  torej  vode  iz  večnih  studencev  kato- 
liškega življenja  in  svetosti,  iz  studencev  sv.  Rešnjega  Telesa  in 
Marijinega  čcSčenja.  Zato  je  kljub  vsemu  sovraštvu  in  mržnji,  ki 
izvira  iz  človeških  strasti  in  slavohlepnosti,  vedno  združena  s  ka- 
toličanstvom  na  skrivnosten  način  .  .  .  Katoličanstvo,  ki  uči  vso 
resnico,  katero  je  učil  Kristus,  mi  narekuje  neprenehoma  le  lju- 
bezen. Ljubezen  bo  zedinila  razdvojeno  cerkev  ob  času,  ki  je 
po  božji  previdnosti  določen,  in  bo  napravila  mir  med  Vzhodom 
in  Zapadom.«  • 


^  ^^m^mi 


Izkopine  Menovega  svetišča.' 

Poroča  prof.  dr.  Jos.  Gruden. 

Delo  Kaufmannovc  arheološke  ckspedicije  je  dovršeno.  O 
uspehih  svojih  izkopavanj  v  zadnjem  letu  (1907.)  poroča  marljivi 
učenjak  v  imenovanem  zvezku,  ki  je  s  slikami  bogato  opremljen. 
Preiskavanja  zadnjega  časa  so  docela  potrdila  mnenje,  da  imamo 
v  Menovcm  svetišču  ohranjen  staroegiptovski  Lourdes  v  pravem 
pomenu  besede.  Vse  stavbe  so  v  zvezi  z  rabo  čudodelne  vode,  ki 
je  romarjem  služila  za  pitje  in  kopanje.  »Mena  pankalon  labe  hy- 
dor  odyne  apedra«  (»vzemi  prelepo  Mcnovo  vodo  in  bolečina  bode 
zbežala«)  je  zapisal  neki  popotnik  iz  Smirne  na  steno  bazilike.  Na 
tesno  zvezo  čudodelne  vode  z  Menovim  kultom  spominja  skrivnostni 
studenec  v  kripti  Menovega  svetišča,  razprežena  kanalizacija,  go- 
stinjci  z  mnogoštevilnimi  kopalnicami  in  zlasti  posebna  kopa- 
liščna  bazilika,  katero  je  Kaufmann  preteklo  leto  razkril.  Ta 
cerkev  je  stala  sredi  Menovega  mesta  in  je  bila  najbrže  sezidana 
v  V.  stoletju  po  Kristusu.  Kar  jo  posebno  označuje,  so  vodnjaki  in 
kopališča,  ki  so  bila  v  njej  nameščena.  Dva  taka  vodnjaka  z  mar- 
mornato ograjo  sta  bila  v  glavni  ladji.  Nebroj  razbitih  ilnatih  vrčcv 
s  svetnikovo  podobo  (»evlogijev«)  in  malih  posodic  (ampul)  priča, 
da  so  romarji  tu  zajemali  sveto  vodo,  katera  je  dohajala  po  vodo- 

1  Kaufmannova  izkopavanja  v  letu  1907.  (Dritter  Beridit  flbcr  dic 
Ausgrabung  der  Menashciligtumer  in  der  Mareotiswflste.  Cairo  1898.)  Prim.: 
»Cas«,  zvezek  4.  in  5.,  str.  232  si. 

vodu  od  studenca  v  kripti.  Oblika  zajemalncga  vrča  je  Se  ohra- 
njena na  nekem  reliefu,  obili  »grafiti«  (črkarije)  in  poetiški  napisi 
pa  poveličujejo  čudežne  učinke  svete  vode.  Se  zanimivejša  so  ko- 
pališča v  južni  stranski  ladji,  neposredno  v  samem  svetem  prostem. 
Vidi  se,  da  so  jih  bolniki  rabili  med  božjo  službo  in  zaupajoč  v 
nadnaravno  moč  čudodelne  vode. 

Gradivo,  katero  je  triletno  trudapolno  izkopavanje  spravilo  na 
dan,  je  Kaufmann  v  treh  zvezkih  podal  učenjaškim  krogom.  Zdaj 
bo  treba  to  obilno  gradivo  sistematično  obdelati  in  iz  njega  izločiti, 
kar  je  važnega  za  zgodovino  krščanske  umetnosti,  bogočastja  in 
verskega  življenja.  Šele  tako  sistematično  delo  bode  širšemu  občin- 
stvu razkrilo  veliki  pomen  starodavnega  Menovega  svetišča  v  puščavi 
Mariut  Kaufmann  sam  se  hoče  lotiti  tega  dela.  Brez  dvoma  bodo 
uspehi  za  krščansko  arheologijo  obilni. 


^  ^^^^gge  m 


Zadružna  šola. 

Poroča  Ivan  Podlcsnik. 

Poleg  nameravane  trgovske  šole,  o  kateri  smo  govorili  v  zadnji 
številki  tega  lista,  se  že  letošnjo  jesen  otvori  v  Ljubljani  šestme- 
sečna zadružna  šola.  Namen  te  šole  bo,  dati  učencem  poleg  ele- 
mentarne splošne  izobrazbe  tudi  izobrazbo  v  strokovnih  vedah  za- 
družništva. Zadružništvo  se  ne  samo  pri  nas  Slovencih,  temveč  pri 
Jugoslovanih  sploh  v  zadnjih  letih  krasno  razvija  in  že  sedaj  kaže 
najlepše  sadove,  tako  da  smemo  po  pravici  pričakovati,  da  se  bo 
jugoslovansko  zadružništvo  razvilo  z  leti  v  velepomembno  gospo- 
darsko velemoč,  ki  bo  odločevala  o  gospodarskem  in  političnem 
napredku  narodov  na  jugu  avstrijske  monarhije.  2e  samo  ogromno 
število  zadrug,  združenih  v  ljubljanski  »Zadružni  zvezi«,  priča,  da 
so  naša  tla  za  zadružno  misel  rodovitna.  Ako  bi  pa  hoteli  analizi- 
rati pomen  in  pa  posledice  zadružnega  dela  ne  samo  na  gospo- 
darskem, temveč  tudi  na  političnem  in  splošno  kulturnem  polju,  bi 
brezdvomno  ostrmeli  nad  tem  ogromnim  fundamentom,  na  katerem 
se  razvija  narodovo  delo  enotno,  disciplinirano  in  tako  vsestransko, 
da  že  sedaj  vsrkava  najboljše  narodove  moči  ter  jih  hrani  z  močjo 
sile  načel:  delati  in  žrtvovati  se  ne  v  osebno  korist, 
temveč   v   korist  bližnjega. 

Z  zadružno  šolo  se  bo  to  delo  samo  popolnilo  in  poglobilo, 
kajti  gotovo  je,  da  bodo  iz  te  šole  ponesli  učenci  med  ljudstvo 
poleg  praktičnega  znanja,  ki  si  ga  bodo  v  šoli  pridobili,  tudi  go- 
spodarskega in  zadružnega  duhd.  In  to  je  glavno!  Se  več  kakor 
dosedaj  potrebuje  naš  narod  gospodarskega  umevanja  in  še  bolj  se 
mora  narodov  duh  potopiti  v  misel  združenega,  discipliniranega  go- 
spodarskega dela.  To  je  tudi  glavni  namen  snujoče  se  zadružne 
šole.   Ni  glavni  namen,   da  dobimo  iz  te  šole  vsako  leto  toliko  in 

toliko  uradništva  za  naše  zadruge,  temveč  zadružna  šola  naj  da 
priliko  onimt  ki  nimajo  časa  ali  sredstev,  da  bi  mogli  obiskovati 
trgovsko  šolo,  da  se  v  temeljnih  gospodarskih  vedah  izobrazijo. 
Zato  pa  bo  zadružna  šola  v  prvi  vrsti  dobro  došla  sinovom  naših 
kmetovalcev,  ki  se  bodo  pri  dobri  volji  v  teku  šest  mesecev  gotovo 
priučili  toliko,  da  jim  bo  jasen  gospodarski  tok  našega  naroda  in  da 
bodo  mogli  uspešneje  nastopati  kot  samostojni  gospodarji  pri  naših 
zadrugah  v  različnih  poslih  funkcijonarjev  načelstva  ali  nadzorstva. 

Temu  namenu  primerno  mora  biti  seveda  razdeljena  učna 
snov  na  zadružni  šoli.  Z  ozirom  na  to  je  popolnoma  umestno,  da 
se  odobri  nasvetovani  učni  načrt ,  ki  vsebuje  te  -  le  predmete : 
A.  Splošni  predmeti:  1.  Zgodovina,  organizacija  in  temeljni  pojmi 
o  zadružništvu.  2.  Zadružno  pravo.  3.  Splošno  in  zadružno  knjigo- 
vodstvo.  4.  Zadružno  spisje,  združeno  s  poukom  slovenščine.  5.  Bla- 
goznanje  in  trgovski  zemljepis.  6.  Denarno  in  kreditno  stanje. 
7.  Trgovsko  računstvo.  8,  Splošno  pravoznanje  z  ozirom  na  civilno, 
trgovsko  in  menično  pravo.  B,  Specialni  predmeti:  1.  Uprava  hra- 
nilnice in  posojilnice,  konsumnega  društva,  obrtnih  zadrug.  2.  Nauk 
o  revizijah.  3.  Železniško  in  tarifno  znanje. 

Kar  tiče  uradništva,  ki  bo  izšlo  iz  zadružne  šole,  pride  v 
poštev  vprašanje,  ali  ne  bo  naš  narod  že  čez  par  let  trpel  na  hiper- 
produkciji  uradništva  za  zadruge.  Mislimo  da  ne.  Vpoštevajmo,  da 
ne  bodo  zadružne  šole  obiskovali  samo  Slovenci,  temveč  sploh 
Jugoslovani,  ker  bo  to  prva  zadružna  šola  v  Avstriji.  Zadružništvo 
pa  se  je  začelo  med  Jugoslovani  šele  razvijati  in  od  leta  do  leta 
se  množi  število  zadrug.  Starejše  zadruge  pa  se  razvijajo  tako  lepo, 
da  ne  bo  pri  njih  več  zadostovalo*  požrtvovalno  uradno  vodstvo 
gg.  župnikov  in  kapelanov,  temveč  bo.  treba  misliti  na  plačane 
uradniške  moči.  In  tu  pride  v  poštev  v  prvi  vrsti  stan,  za  katerega 
socialno  in  gospodarsko  povzdigo  se  je  v  našem  narodu  še  malo 
storilo,  to  so  organisti.  Naj  merodajni  faktorji  premišljujejo,  ali  ne 
bi  kazalo  vpeljati  za  učence  orglarske  šole  v  Ljubljani  obligatni 
obisk  zadružne  šole.  Brezdvomno  je,  da  bi  tudi  orglarska  šola 
dobila  s  tem  boljši  učeči  se  mateMal,  ker  bi  se  marsikak  nadarjen 
učenec  posvetil  stanu  organista,  ki  ga  pa  sedaj  odbija  gospodarska 
mizerija  organistov  na  deželi,  ako  mu  bo  dana  prilika  izvežbati  se 
tudi  v  zadružniškem  poslovanju  in  s  tem  tudi  upanje,  da  si  bo 
mogel  prislužiti  poleg  svoje  plače  kot  organist  še  nekaj  denarja  kot 
uradnik  v  zadružni  pisarni. 

S  stališča  napredka,  ki  ga  bo  zadružna  šola  zadružništvu  in 
in  pa  splošnemu  narodnemu  gospodarstvu  gotovo  prinesla,  in  pa  s 
stališča,  da  bo  mnogim  dana  prilika  se  izvežbati  in  se  seznaniti  s 
temeljnimi  gospodarskimi  vedami ,  moramo  prvo  avstrijsko 
slovensko  zadružno  šolo  z  odkritim  veseljem   pozdravljati. 


Nove  knjige. 


Dr.  K.  G u t b e r  1  e t.  Der  Kosmos.  Sein  Ursprung  und  seine 
Entwicklung.  Paderborn,  Sdioningh  1908.  Str.  VII  -i-  625.  Cena  10  Al. 

Gutbcrlet  je  gotovo  eden  najboljših  danaSnjih  filozofov  in 
apologetov.  Vsi  njegovi  spisi  razodevajo  globoko  filozofsko  in  ob- 
širno naravoslovsko  izobrazbo,  odlikujejo  se  po  duhovitem  in  zani- 
mivem slogu.  Stare  probleme  rešuje  na  nov,  originalen  način;  dobro 
pozna  aristotelsko-sholastično  filozofijo,  a  prav  tako  pozna  tudi 
novejšo  filozofijo  in  razne  naravoslovske  znanosti. 

V  prvem  poglavju  novega  dela  >Der  Kosmos«  dokazuje,  da 
svet  ni  sam  od  sebe.  Bitje,  ki  je  samo  od  sebe,  je  enovito,  eno, 
neizpremenljivo,  vsepopolno ;  svet  pa  nima  teh  svojstev.  To  so  sicer 
stari  dokazi,  a  Gutberlet  jih  je  razvil  na  nov  način  in  jim  pridcjal 
mnogo  novega  naravoslovskega  gradiva.  Posebno  originalno  doka- 
zuje, da  svetovna  snov  ni  sama  od  sebe,  ker  je  navezana  na  prostor, 
obliko  in  agregatno  stanje.  Iz  astronomije  dokazuje,  da  svetovje 
ni  samo  od  sebe,  ker  je  prostorno  omejeno.  Zanimivo  je,  da  tudi 
tukaj  Gutberlet  še  vzdržuje  svoje  mnenje  o  možnosti  dejansko  ne- 
skončnega števila  (str.  37—44);  to  mnenje  podpirajo  tudi  nekateri 
znameniti  matematiki  (Cantoi',  L.  Couturat).  —  V  drugem  poglavju 
dokazuje,  da  svetovno  gibanje  ni  večno  in  ne  samo  od  sebe.  Sve- 
tovno gibanje  ima  svoje  meje,  svoj  konec,  torej  ima  tudi  začetek; 
torej  tudi  svet  ni  sam  od  sebe,  ni  nujen,  ni  večen.  Zelo  zanimivo 
in  temeljito  razpravlja  o  entropij;  krasen  je  odstavek  o  končnosti 
in  omejenosti  našega  sončnega  sistema.  —  Tretje  poglavje  razpravlja 
o  različnih  kozmogonijah.  Gutberlet  se  odloči  za  Kant-Laplace-ovo 
teorijo;  v  nekaterih  točkah  jo  korrgira  z  astronomom  Braunom  S.  J., 
pred  vsem  v  tem,  da  suponira  več  prvotnih  plinastih  obel.  Čudovit 
red  v  stvarstvu,  čudovita  smotrnost  v  organskih  in  anorganskih 
bitjih  pa  dokazuje,  da  je  svet  delo  umnega  bitja.  Obširno  razpravlja 
o  smotrnosti  v  rastlinstvu ;  celih  20  strani  navaja  iz  M,  Maetcr- 
linckove  razprave  >Um  cvetic«  (gl.  >Cas«,  L,  383).  >Red  v  naravi  je 
tako  umeten,  da  je  treba  izredno  visoko  razvite  naravoslovske  vede 
in  najbistroumnejših  poizkusov  že  samo  zato,  da  ga  moremo  od- 
kriti in  pojasniti.  Kako  je  mogoče,  da  bi  bilo  vse  to  nastalo  slu- 
čajno s  pomočjo  slepih  naravnih  sil  (317)!« 

V  četrtem  poglavju  do  sedmega  razpravlja  o  vzniku  življenja, 
o  rastlinskem  in  živalskem  življenju ;  tukaj  se  večinoma  ujema  z 
Wasmannovo  »Biologie«,  a  vendar  je  tudi  ta  del  knjige  popolnoma 
izvirno  sestavljen  in  podprt  z  najnovejšimi  naravoslovskimi  rezultati. 
Kakor  Wasmann,  tako  tudi  Gutberlet  dobro  loči  med  darvinizmom 

in  med  razvojno  teorijo;  z  Wasmannom  priznava  možnost  nekega 
omejenega  razvoja  rastlinskih  in  živalskih  vrst.  Z  vso  odločnostjo 
(bolj  kakor  Wasmann)  pa  poudarja  bistveno  razliko  med  rastlinami 
in  živalmi.  Obširno  dokazuje,  da  živali  nimajo  razuma.  Zelo  drzno 
pa  je  mnenje  o  neminljivosti  živalske  duše  (624—625).  To  mnenje, 
kakor  pravi  Gutberlet,  ne  nasprotuje  tcističncmu  svetovnemu  nazi- 
ranju,  vendar  pa  je  v  nasprotju  z  dejstvi.  Celo  razvoj  človeške  duše 
iz  živalske  samposcbi  ne  nasprotuje  teističnemu  svetovnemu  nazi- 
ranju;  v  tem  slučaju  bi  bil  še  posebno  potreben  vpliv  umnega 
Stvarnika.  O  človeku  Gutberlet  v  tej  knjigi  ne  razpravlja,  ker  je  o 
njem  že  spisal  posebno  knjigo  »Der  Mensdi,  sein  Ursprung  und 
seine  Entwicklung«  (2.  izd.,  1. 1903). 

Iz  tega  pregleda  je  razvidna  velika  vrednost  in  zanimivost 
Gutberletove  knjige.  Poleg  Wasmannove  »Die  moderne  Biologie« 
je  to  gotovo  najtemeljitejša  katoliška  knjiga  o  naravoslovsko-filo- 
zofskih  problemih.  Gutberlet  je  z  uspehom  uporabil  vse  najno- 
vejše naravoslovske  rezultate  o  kozmologičnih  vprašanjih;  njegovi 
naravoslovski  podatki  so  zanesljivi.  Knjiga  je  velike  važnosti  za 
vsakega  apologeta.  Dr.  F,  Grivec, 

Dr.  F.  G  r  i  v  e  C ,  Sv.  Janez  Zlatoust.  Doneski  v  proslavo 
1500  letnice  njegove  smrti.  Ponatisk  iz  »Voditelja«.  Maribor  1908. 
Str.  66.  Cena  1  K. 

V  predgovoru  se  omenja,  da  je  pričujoča  knjiga  prvi  znatnejši 
uspeh  »znanstvenega  seminarja«  v  ljubljanskem  bogoslovskem  se- 
menišču. Objavljeni  članki  so  izpopolnjena  predavanja  slavnostne 
akademije,  ki  se  je  dne  27.  januarja  1.  1908.  priredila  v  ljubljanskem 
semenišču. 

Latinska  pesem  »S-  Chrysostomus  —  lux  ex  oriente« 
je  primeren  slavnosten  uvod  k  naslednjim  člankom.  Vodilna  misel 
»Ex  oriente  lux«  je  krasno  izpeljana ;  sploh  je  pesem  tako  dovršena 
po  vsebini  in  obliki,  da  se  je  po  pravici  marsikdo  čudil  spretnosti 
mladega  pesnika  -  bogoslovca.  —  Sv.  Janez  Zlatoust  je  najbolj  slaven 
vsled  svoje  zgovornosti ;  članek  »Sv.  Janez  Krizostom  kot 
govornik«  (A.  Bukovič)  dokazuje,  da  je  ta  slava  opravičena. 
Pisatelj  naslednje  razprave  (A.  S.)  je  temeljito  dokazal,  da  je  sveti 
Janez  Zlatoust  največji  e  k  s  e  g  e  t  med  cerkvenimi  očeti.  »Zname- 
nito je  to,  da  je  staroslovanski  prevod  svetega  pisma  nastal  po 
rokopisih  iz  onih  krajev,  kjer  je  živel  in  deloval  sv.  Janez.  Zato 
je  za  umevanje  in  kritično  raziskavanje  cerkvenoslovanskega  pre- 
voda svetega  pisma  tekst  sv.  Janeza  Zlatousta  največje  važnosti.« 
(27.)  Gotovo  važno  za  naše  filologe.  —  Jedro  cele  knjige  tvori  raz- 
prava »Sveti  Janez  Zlatoust  v  cerkveni  in  kulturni 
zgodovini«  (F.  Trdan).  Pisatelj  je  z  veliko  marljivostjo  zbral  vse 
značilne  poteze,  ki  pojasnujejo  veliki  cerkveno-  in  kulturno -zgodo- 
vinski pomen  sv.  Zlatousta.  Posebno  zanimivo  in  res  izvirno  opisuje 
idealno  zvezo  med  sv.  Zlatoustom  in  med  sv.  Cirilom  in  Metodom; 
tudi  Zlatoustovo  razmerje  do  Rima  nam  pisatelj  temeljito  pojasnuje 

na  podlagi  govorov  in  pisem  velikega  branivca  cerkvene  svobode 
in  edinosti.  —  T.  Klinar  iz  Zlatoustovih  spisov  dokazuje,  da  se 
sv.  Janez  Zlatoust  po  pravici  imenuje  >Doctor  Eucharistiae«. 
—  Kratka  razpravica  o  >filologični  strani  Zlatoustovih 
spisov«  je  posneta  po  ruski  razpravi  profesorja  H.  Papadopula; 
rezultati  te  razprave  so  zelo  zanimivi  za  filologe  in  bogoslovce, 
posebno  še,  ker  je  v  zapadni  znanosti  to  vprašanje  še  domala  ne- 
raziskano. Kot  nekak  dodatek  k  omenjenim  razpravam  je  pridejano 
vestno  in  točno  poročilo  o  znanstvenih  študijah  raznih  evropskih 
učenjakov,  zbranih  v  knjigi  Z^i;aoatro^4xa  (Roma  1908,  str.  VI  -»  242), 
ki  jo  je  izdal  rimski  odbor  za  proslavo  1500  letnice  sv.  Zlatousta. 
Kdor  to  knjigo  prečita,  mora  z  veseljem  priznati,  da  so  v 
njej  Slovenci  postavili  dostojen  spomenik  velikemu  svetniku  in  pisa- 
telju, ki  je  ljubljenec  vzhoda  in  zapada,  posebno  pa  ljubljenec 
vzhodnih  Slovanov.  Vsi  članki  so  spisani  z  izredno  marljivostjo  in 
temeljitostjo.  Knjiga  je  v  čast  mladim  pisateljem,  obenenf  pa  naj- 
boljše priporočilo  za  >znanstveni  seminar«.  Tako  se  res  najprimer- 
neje vzgaja  znanstveni  naraščaj.  Z 

Dr.  Ivan  Svetina,  Katoliški  verouk  za  višje  razrede  sred- 
njih šol.  Prva  knjiga:  resničnost  katoliške  vere.  Ljubljana.  Katoliška 
bukvama.  1908.  Str.  229.  Cena  2*80  K. 

To  je  prva  knjiga  za  slovenski  pouk  krščanskega  veronauka 
na  naših  srednjih  šolah  in  je  z  novim  šolskim  letom  že  v  rabi. 
Kritiko  s  pedagoškega  stališča  moramo  prepustiti  šolnikom.  Znan- 
stveno je  knjiga  lepo  delo.  Dokaz  resničnosti  katoliške  vere  je 
jasno,  logično  in  temeljito  izveden.  V  uvodu  tolmači  pisatelj  pojem 
in  naravo  vere,  v  prvem  poglavju  govori  o  virih,  iz  katerih  se  do- 
kazuje resničnost  katoliške  vere  (to  poglavje  je  posebno  zanimivo 
obdelano),  v  II.  in  III.  poglavju  pa  razvija  dokaz:  Katoliška  vera 
je  vera,  ki  jo  oznanja  katoliška  Cerkev.  Ta  Cerkev  je  božja  usta- 
nova, ustanovil  jo  je  Kristus  Bog  in  ji  dal  s  svojim  Duhom  ka- 
rizmo  nezmotljivosti.  Dokaz  ima  torej  tri  dele,  ki  jih  pisatelj  po 
vrsti  pojasnuje:  Jezus  Kristus  je  pravi  Bog  (II.  poglavje).  Jezus  Kristus 
je  ustanovil  vidno  Cerkev  za  vse  narode  in  vse  čase  (III.  pogl.,  A), 
dal  ji  uredbo  in  značilna  znamenja  (III.  pogl.,  B),  ki  jih  ima  edino 
katoliška  Cerkev,  ki  je  torej  prava  Kristusova  Cerkev  (III.  pogl.,  C). 
Sv.  Duh  pa  razsvetljuje  in  vodi  katoliško  Cerkev,  ki  je  torej  v 
verskih  in  nravnih  naukih  nezmotljiva  in  zato  verno  hrani  in  zvesto 
tolmači  edino  zveličavni  evangelij  (III.  p.,  2.  del).  Na  koncu  je  »Berilo«, 
kjer  je  nekoliko  več  povedanega  o  svetem  pismu  starega  zakona. 
Mislimo,  da  smemo  pisatelju  na  tem  delu  čestitati.  Želeli  bi  sicer 
tuintam  še  več  pozitivnih  podatkov  (naša  doba  je  še  vedno  poziti- 
vistična),  a  odločevali  so  pač  pri  izberi  učni  oziri.  Za  drugo  izdajo 
dvoje  opomb!  Dokaz  iz  znamenj  (str.  112  —  121),  da  je  katoliška 
Cerkev  edino  prava  Kristusova  Cerkev,  ni  vse  do  pičice  logično 
izveden.  N.  pr.  v  dokazu,  da  ima  katoliška  Cerkev  znak  Kristusove 
Cerkve,   svetost,   pravi  pisatelj:   »Svet  je  njen  nauk,   ki  ga  je  prc- 

jda  od  najvišjega  vzornika  vse  svetosti,  Jezusa  Kristusa«.  To  je 
ravno  vprašanje,  katera  cerkev  ima  nauk  Kristusovi  Prav  tako: 
»Katoliška  Cerkev  je  resnično  katoliška.  Jezus  Kristus  ji  je  zagotovil 
vcdni  obstanek.«  To  velja  za  Kristusovo  Cerkev,  vprašanje  pa  je 
ravno,  kateri  cerkvi  dejansko  pristoji  to  znamenje.  Ta  dokaz  bo  torej 
treba  še  nekoliko  predelati,  da  se  ne  bo  zdel  »circulus  vitiosus«. 
Zdel,  pravimo,  ker  le  izrazi  so  manj  dobro  zasuknjeni.  Na  str.  152. 
bi  želeli  za  naš  čas  nekoliko  več  o  dogmah  in  ne-dogmah.  Gotovo 
je  n.  pr.  nauk  o  vnebovzetju  Marije  Device  v  drugem  zmislu  »po- 
božno mnenje«,  kakor  pa  kaka  legenda.  Sicer  pa  moremo  zopet  le 
ponoviti,  da  nas  je  delo  v  resnici  razveselilo.  Naj  bi  skoraj  dobili  še 
druga  dela  katoliškega  verouka  za  višje  srednje  šole  (dogmatiko  in 
nravoslovje)!  A.  U, 

Druge  uredništvu  »Časa«  doposlane  knjige: 

Dr.  K.  Verstovšek,  Dr,  Matija  Prelog,  2ivljenjepisna  in 
kulturnozgodovinska  črtica.  Maribor  1908.  Cena  s  poštnino  030  K. 
To  je  zanimiva,  iz  zapiskov  dr.  Preloga  in  drugih  virov  sestavljena 
slika  o  prvem  uredniku  »Slovenskega  Gospodarja«. 

G.  Majcen,  Zgodovina  Jarenine  v  Slov.  gor.  in  zajedno  kmet- 
skega  stanu  na  Spod.  Štajerskem.  Maribor.  Zgodovinsko  društvo. 
1908.  Cena  s  poštnino  0*35  K.  Tudi  to  delce  ima  mnogo  zanimi- 
vega iz  kulturne  zgodovine  slovenskega  naroda. 

Dr.  Fr.  Detcla,  Prihajač,  Povest  (Ljudska  knjižnica  7.  zvezek.) 
Ljubljana.  Katoliška  bukvama.  1908.  Cena  090  K  (vez.  170  K). 
Ta  povest  izpod  peresa  priljubljenega  našega  pisatelja  je  silno  živa 
slika  iz  polpretekle  dobe.  Tuintam  pa  se  ponavlja  ta  zgodba  tudi 
Se  sedaj.  Delo  je  izdala  svoj  čas  že  »Slov.  Matica«,  a  prav  je,  da 
se  je  dalo  sedaj  ljudstvu,  ker  njemu  je  pisano,  v  razvedrilo,  a  še 
bolj  v  pouk. 

Knjige  družbe  sv.  Mohorja  za  leto  1908,  Zopet  je  poslala  naša 
družba  6  lepih  knjig  kot  letni  dar  med  slovensko  ljudstvo:  1.  Dr.  Krek, 
Zgodbe  sv.  pisma.  15.  snopič.  Ta  zvezek  obsega  prvi  večji  del  tako 
zanimivih  Dejanj  apostolov.  —  2.  P.  J.  Pristov  D.  J.,  Presveto  Srce 
Jezusovo  kralj  in  središče  vseh  src.  To  je  poučna  in  obenem  mo- 
litvena knjižica  za  slovensko  ljudstvo,  ki  tako  vneto  časti  presveto 
Srce.  —  3.  Fr.  Lakmaijer,  Umni  čebelar.  II.  del.  Napredno  čebelar- 
stvo. —  4.  S.  Gregorčič,  Poezije.  Pesnik  A.  Medved  je  priredil 
zbirko  najlepših  Gregorčičevih  pesmi  in  družba  je  oskrbela  lepo 
vnanjo  opremo.  —  5.  Slovenske  Večernice  (61.  zvezek).  V  tem 
zvezku  je  poleg  Cankarjeve  črtice  »V  samoti«  lepa  povest  dr.  Fr. 
Detela  »Novo  življenje«,  zajeta  iz  prve  dobe  socialnih  poskusov 
med  našim  ljudstvom.  Naj  bi  jo  brali  zlasti  »nadzorniki«  denarnih 
zavodov!  —  6.  Koledar  za  leto  1909.  Tudi  letošnji  koledar  ima 
bogato  vsebino,  mnogo  leposlovne  in  poučne  tvarine. 

L.  H.  Tolstoj  ob  svoji  SOletnicL 

Dne  28.  avgusta  (10.  septembra)  1. 1.  je 
praznoval  slavni  ruski  pisatelj  Tolstoj 
svojo  osemdesetletnico.  Vse  rusko  ča- 
sopisje ga  je  ob  tej  priliki  proslavljalo 
kot  enega  največjih  umetnikov.  Glede 
na  njegove  verske  in  filozofske  ideje 
so  pa  mnenja  zelo  različna.  Večina 
treznomislečih  ga  v  tem  oziru  obsoja. 
Nekateri  z  Zdziecliowskim  trdijo,  da  je 
Tolstoj  anarhist,  drugi  podpisujejo 
sodbo  Turgenjeva:  »Tolstoj  je  v  svoji 
religiji  brez  Boga  najnavadnejši,  samo 
nekoliko  zakasneli  in  zato  sramežlji-- 
vejši  ruski  nihilist  iz  dobe  okoli  1.1860.« 
V.  Rozanov  piše :  »Kakor  njegova  umet- 
nost v  meni  rodi  solnce  in  veter,  suši 
mojo  dušo,  jo  osvežuje,  povzdiguje; 
tako  mi  postaja  po  čitanju  njegovih 
moralnih  razprav  težko,  moja  duša  se 
stara,  obdaja  jo  dim  in  skoraj  jokaje 
moram  priznati :  ničesar  ne  morem.  Ne 
kreposti  in  požrtvovalnosti,  ne,  sploh 
ničesar  noče  Tolstoj.  Truden  sem,  tru- 
den od  čitanja  . .  .  Tolstojeva  morala 
izžema  sile,  njegova  umetnost  jih  po- 
množuje.  Prva  brezmoralna  Tolstojeva 
dela  vodijo  človeka  k  dobremu,  po- 
znejša dela  pa  z  moraliziranjem  vodijo 
ali  sploh  nikamor  ali  —  kakor  sam  pri 
sebi  mislim  — •  vodijo  k  hudemu.« 

Jugoslovanska  znanstvena  or- 
ganizacija in  vzhodno  cerkveno 
vpraSanje.  Glede  na  vzhodno  cer- 
kveno vprašanje  je  nastal  v  katoliških 
krogih  važen  preobrat.  Prevladalo  je 
prepričanje,  da  je  to  vprašanje  veliko 
versko-kulturno  vprašanje,  da  se  torej 
mora  na  versko-kulturnem,  posebno  na 
bogoslovsko- znanstvenem  polju   pri- 


pravljati pot  za  njega  rešitev.  Vcliici 
Leon  XIIL  je  že  začel  intenzivno  de- 
lati v  tem  zmislu.   Pred  nekoliko  leti 
se  je  pa  tudi  med  katoliškimi  Slovani 
organizirala  velika  akcija  za  rešitev 
vzhodnega  cerkvenega  vprašanja  na 
versko  -  kulturni,    bogoslovsko  -  znan- 
stveni podlagi  pod  geslom  »Ideje  Ciril- 
Metodijske«.  Ta  akcija  ima  svoje  sre- 
dišče v  vseslovanski  reviji  »Slavorum 
litterae  theologicae«.  Vsa  stvar  je  tako 
trezno  in  previdno  urejena,  da  ne  more 
biti  brez  uspeha.  To  ni  nikak  opti- 
mističen ali  fantastičen  načrt  za  zedl- 
njenje,  ampak  pozitivno  delo  za  na- 
predek bogoslovske  znanosti  in  krSCan- 
ske  kulture  med  katoliškimi  Slovani, 
združeno  s  proučavanjem  vzhodne  teo- 
logije in  kulture.  Na  ta  način  delamo 
v  svojo  korist  in  izkušamo  obenem  po- 
lagoma vplivati  na  nezedinjene  krist- 
jane. Poseben  ozir  na  vzhodno  kulturo 
pa  daje  obenem  podlago  za  versko- 
kulturno  organizacijo  vseh  katoliških 
Slovanov.  —   Mnogim  Jugoslovanom 
je  bila  ta  akcija  še  malo  znana.  Da  se 
zbudi  večje  zanimanje  za  to  velevažno 
akcijo,  se  je  vršil  50.  in  31.  avgusta 
t.  1.  vZagrebu  poseben  shod  »prija- 
teljev versko-kulturne  organizacije  med 
Jugoslovani«.  Na  shodu  so  govorili  Slo- 
venci :  dr.  Jos.  Gruden,  dr.  F.  KovaCič, 
dr.  F.  Grivec;   Hrvati:   dr.  J.  Pazman, 
dr.  S.  Rittig,  dr.  D.  Njaradi,  dr.  M.  Mar- 
chetti  in  Bolgar  P.  H.  Jardkov.  Shoda 
so  se  udeležili  vsi  najodličnejši  hrvaški 
in  slovenski  zastopniki  cerkve  in  bogo- 
slovske znanosti.   Uspeh  shoda  je  bil 
nepričakovano  velik.  Omenjena  akcija 
si  je  pridobila  simpatije  jugoslovanskih 

cerkvenih  in  znanstvenih  krogov  in  kar 
je  najvažnejše,  tudi  mnogo  novih  so- 
delavcev. Sklenile  so  se  važne  stvari 
za  napredek  in  organizacijo  jugoslo- 
vanske znanosti.  Govorilo  se  je  tudi  o 
popularizaciji  naših  idej.  V  kratkem 
bode  stvar  toliko  dozorela,  da  se  bode 
mogla  razširiti  na  najširše  sloje.  Zato 
ima  skrbeti  izvrSevalni  odbor  (petnajst 
članov  Slovencev  in  Hrvatov).  »Čas« 
kot  glasilo  slovenske  »Leonove  Družbe« 
z  veseljem  pozdravlja  sklepe  tega  shoda 
in  želi,  da  bi  se  kmalu  uresničili.  Po- 
drobnejše poročilo  o  shodu  je  prinesel 
»Slovenec«  dne  3.  in  7.  septembra  1. 1. 
Narava  —  laboratorij.  ^  2e  Ari- 
stotel in  sv.  Tomaž  Akv.  sta  učila,  da 
se  organska,  živa  bitja  od  neživih  ne 
ločijo  po  materiji  in  materialnih  silah, 
ampak  le  po  nekem  višjem  principu, 
ki  na  poseben  način  vodi  in  organizira 
delovanje  materialnih  sil;  snovi  živih 
bitij  so  podvržene  istim  zakonom  kakor 
nežive  snovi.  To  naziranje  o  življenju 
se  imenuje  zmerni  vitalizem  ali  na- 
turalistični organicizem.  Pristaši  pre- 
tiranega vitalizma  so  pa  učiH, 
da  v  živih  bitjih  delujejo  sile  bistveno 
različne  od  fizičnih  in  kemičnih  sil, 
da  se  torej  snovi  živih  bitij  ne  izpre- 
minjajo  po  fizičnih  in  kemičnih  zako- 
nih. Naravoslovska  veda  XIX.  stoletja 
je  dokazala,  da  so  žive  snovi  sicer 
mnogo  bolj  komplicirano  sestavljene 
kakor  pa  anorganske,  a  da  so  vendar 
sestavljene  iz  istih  prvin,  ki  se  naha- 
jajo v  anorganskem  svetu.  Organske 
kemične  spojine  in  izpremembe  se  dajo 
vsaj  deloma  umetno  posnemati.  S  tem 
je  za  vselej  ovržen  p  r  e  t  i  r  a  n  i  vita- 
lizem, zakaj  »contra  experimentum 
—  nullum  argumentum«.  Ali  je  pa  s 
tem  potrjeno  mehanistično  poj- 
movanje življenja?  Ali  se  da  življenje 
razlagati  brez  posebnega  vodilnega, 
življenskega  principa?  Nikakor  ne! 
S  tem  je  le  potrjeno  naziranje  zmer- 
nega vitalizma. 


Kemikom  se  je  posrečilo  v  labora- 
torijih izdelati  razne  organske  snovi 
in  spojine,  le  najvažnejše  beljakovine 
doslej  Se  ne  morejo  umetno  narediti. 
Morebiti  se  jim  tudi  to  posreči.  Takrat 
bode  gotovo  zavladalo  veliko  veselje 
v  taboru  materialistov,  češ,  da  so  doka- 
zali mehanski  razvoj  življenja  iz  anor- 
ganske materije.  Toda  to  je  velikanska 
brezmiselnost,  pravi  znani  dr.  E.  Den- 
nert  v  lepi  knjižici  »Das  Geheimnis 
des  Lebens«  (str.  32).  Kar  je  o  tem 
doslej  in  kar  bode  še  dokazala  kemija, 
to  snfo  že  davno  vedeli;  da  so  namreč 
organska  bitja  sestavljena  iz  istih  prvin 
kakor  neorganska  in  da  se  v  organ- 
skih snoveh  vrše  procesi  in  izpremembe, 
ki  se  dajo  v  laboratorijih  posnemati. 
Materialisti  organska  bitja  primerjajo 
malim  laboratorijem.  Tudi  mi  radi 
sprejmemo  to  primero.  Kakor  se  dajo 
v  laboratoriju  izdelati  nekatere  organ- 
ske snovi,  a  le  pod  bistroumnim 
vodstvom  umnega  kemika,  tako 
se  tudi  v  živih  bitjih  vrše  kemični  pro- 
cesi pod  vodstvom  nekega  višjega 
vodilnega  principa,  kakršnega 
ni  v  anorganskem  svetu.  Ta  vodilni 
princip  se  imenuje  življenski  princip, 
po  njem  se  živa  bitja  bistveno  razli- 
kujejo od  neživih.  Poizkusi  v  labora- 
torijih bi  potrjali  mehanično  pojmo- 
vanje življenja  le  tedaj,  ako  bi  do- 
kazali, da  se  isti  pojavi  ponavljajo 
zunaj  laboratorijev  v  anorganskem 
svetu  (prim.  Dennert,  str.  37—39).  Tega 
pa  niso  in  ne  bodo  dokazali;  naravo- 
slovska veda  je  nasprotno  dokazala, 
da  iz  anorganskih  snovi  življenje  in 
organska  snov  Se  nikoli  ni  sama  od 
sebe  nastala  in  ne  more  sama  po  sebi 
nastati.  F.  G. 

»Nesmotrne«  naprave  v  člove- 
škem telesu.  —  Darvinizem  se  snuje 
na  dveh  načelih:  prvo  je  descendenca, 
drugo  selekcija.  Lamarkizem  priznava 
prvo,  a  zanikuje  drugo,  češ,  da  brez 
notranje  smotrnosti  s  samim  slučajnim 

prirodnim  izborom  ni  mogoče  razložiti 
razvoja  organizmov.  Darvinisti  so  do 
zadnjega  ugovarjali,  da  take  smotrnosti 
ni.  To  in  ono,  so  dejali,  je  v  človeškem 
organizmu  nesmotrno  in  nepotrebno, 
drugo  nepopolno  in  neprimerno,  tretje 
pa  naravnost  škodljivo.  Dr.  H.  Dekker 
(Kosmos,  1907,  H.  6)  presoja  te  ugovore 
in  jih  odločno  zavrača.  »No,  danes,« 
pravi,  »so  že  darvinisti  sami  zelo  umolk- 
nili.« Trditve  so  bile  pač  drzne.  Veda 
odkriva  bolj  in  bolj,  kako  globoka 
smotrnost  tiči  v  vsaki  Se  tako  ne- 
znatni napravi  človeškega  telesa.  Dek- 
ker navaja  za  zgled  pomen  raznih  žlez 
(Thymus),  vranice,  možganskega  pri- 
veska, trebušne  mreže,  sirila  (Labfer- 
ment)  itd.  Vse  Se  ni  jasno,  a  jasno  je 
to,  da  naj  videz  ne  sodi  o  nesmotr- 
nosti stvari  I 

Materija  in  forma.  —  V  »Philo- 
sophisches  Jahrbuch«,  XXI.  (1908),  zv.2. 
in  3.,  dokazuje  F.  Budde,  da  atomska 
sestava  teles  ni  dognana  in  ko  bi  tudi 
bila  dognana,  da  ne  reši  vprašanja  o 
prvinah  teles.  Tudi  ne,  če  pristanemo 
na  podmeno  o  elektronih.  Težkoča  je 
ista  kakor  za  atome.  Ko  bi  bili  atomi 
prvina,  odkod  to,  da  imajo  n.  pr.  atomi 
zlata  drugo  težo  kakor  pa  atomi  že- 
leza ?  Odkod  različne  sile?  Masa  bi  bila 
v  vseh  atomih  enaka,  od  nje  torej  ne 
more  priti  razlika.  Če  vzamemo  elek- 
trone, odkod  to,  da  ima  en  atom  več 
elektronov  kakor  drugi?  Odkod  zopet 
to,  da  pa  imajo  atomi  ene  prvine  vedno 


isto  število  elektronov?  Odkod  to.  da 
so  elektroni  v  različnem  razmerju  do 
atomov?  Potem:  ali  more  le  razliCno 
število  elektronov  izpremeniti  svojstva 
atomov?  ali  le  različna  lega?  Se  bol) 
globoko  mora  torej  tičati  osnovna  raz^ 
lika.  Različna  svojstva  morajo  imeti 
zadnjo  korenino  v  nekem  substancial- 
nem  počelu.  Ker  je  torej  snov,  tvar 
enaka  v  vseh  telesih,  mora  biti  poleg 
snovi  še  drugo  počelo  —  forma,  lik 
enteleheja,  dej,  kakor  je  to  počelo 
imenoval  Rristotel.  (F.  Budde  doka- 
zuje, da  je  potrebno  Se  tretje  počelo, 
počelo  gravitacije,  a  to  pač  ne  bo  ob- 
veljalo.) 

Mentor.  —  V  zavodu  sv.  Stanislava 
v  St.  Vidu  nad  Ljubljano  je  začel  s 
1.  oktobrom  izhajati  nov  list  mesečnik 
za  srednješolsko  dijaStvo,  »Mentor«. 
List  hoče  biti  dijakom,  kar  je  zvesti 
Mentor  v  Odiseji  Telemahu,  učitelj, 
voditelj,  branitelj.  Kot  skrben  Mentor 
hoče  list  sodelovati  pri  izobrazbi  njifa 
duha  in  srca.  Prvi  zvezek  ima  doneske 
našega  krasoslovca  F.  S.  Finžgarja,  um- 
nega filologa  R.  Breznika,  svetovnega 
potnika  in  potopisca  J.  Lavtižarja,  rav- 
natelja dr.  J.  Gnidovca,  prof.  dr.  Josip 
Demšarja,  dr.  J.  Ev.  Zoreta.  Cela  vrsta 
književnikov  je  torej  zastavila  svoje 
moči  za  list,  zato  ne  dvomimo,  da  se 
bo  res  Ichko  »oziral  na  vse  zahteve, 
ki  jih  stavi  nanj  mlad,  vedoželjen  um 
in  živo,  iskreno  srce«.  (Naročnina  za 
dijake  2  K,  za  druge  4  K  na  leto.) 

Glasnik  Leonove  družbe. 


Nov  podporni  član:  Dr.  Karol  Glaser,  c.  kr.  profesor  v  pokoju  v  Hočah. 


Uredniki:  dr.  Fr.  Grivec,  prof .  Evg.  Jarc,  dr.  A.  USeničnik. 


»Svobodna  misel.« 

Dr.  AlcS  USeniCnik. 

^o  je  bil  1.1904.  v  Rimu  mednarodni  shod  svobodomiselcev, 
je  pisal  vplivni  liberalni  list  »Popolo  Romano«,  *  da  je  pač 
»Svobodna  Misel«^  (S.  M.)  le  drugo  ime,  druga  »etiketa« 
(marka)  za  »framasonstvo«.  Fraraasonstvo  je  zadnji  čas  izgubilo 
mnogo  simpatij  in  zato  izkuša  doseči  svoje  namene  pod  novo, 
modernemu  človeku  bolj  simpatično  zastavo  svobodne  misli.  Zdi 
se  nam,  da  je  s  tem  dobro  označeno  razmerje  med  tema  organi- 
zacijama, ki  sta  obe  mednarodni.  Organizaciji  sta  ločeni;  masonska 
društva  bivajo  še  vedno  dalje  sama  zase;  a  troje  je,  kar  ji  druži: 
imata  isti  smoter;  framasonstvo  pospešuje  z  vsemi  močmi  težnje  in 
organizacije  svobodne  misli;  in  najvplivnejši,  vodivni  člani  »Svo- 
bodne Misli«  so  framasoni. 

Namen  framasonsWa  je,  z  bojem  proti  vsaki  pozitivni  religiji 
uveljaviti  v  človeštvu  naturalizem.  Sicer  se  je  mnogo  pisalo  o 
nekakem  kultu  satana  v  masonstvu,  a  to  so  le  bajke,  ki  so  nastale 
po  neumevanju  masonskega  simbolizma.  Morda  je  bila  kje  v  južnih 
deželah  kaka  loža,  ki  je  v  svojem  perverznem  sovraštvu  do  Boga 
zapadla  v  nekak  satanizem,  kakor  tudi  ni  nobenega  dvoma,  da 
je  loža  sploh  mogočen  del  satanovega  kraljestva,  vendar  o  pravem 
čaščenju  satana  po  ložah  ni  govora.  Kdor  ne  veruje  več  v  Boga, 
tudi  v  satana  verovati  ne  more.  Vera  v  Boga  je  zadnje,  kar  ostane 
v  duši  človeka  na  poti  v  brezverstvo.  Ko  človek  izgubi  še  to,  je 
naturalist  in  naturalizem  je  vsa  njegova  vera.  Res,  da  framasoni 
večkrat  v  svojih  govorih  in  spevih  imenujejo  satana,  —  znana  je 
Carduccijeva  »himna  satanu«  — ,  toda  to  besedo  umevajo  le  ale- 
gorično. Satan  jim  je  simbol,  simbol  revolucije,  simbol  upora 
proti  Cerkvi,  proti  krščanstvu,  proti  krščanskim  državam.  To  je 
razvidno  zlasti  iz  Carduccijeve  himne: 

Salute,  o  Satana, 
O  ribellionc, 
O  forza  vindice 
De  la  ragione. 

1  Primeri:  La  Civilta  Cattolica  ann.  55  (1904),  vol.  4,  pg.  221. 

»Pozdravljen  mi,  Satan,  ti  duh  upora,  ti  moč  maščevalna  člo- 
veškega uma«  ...  1  Odtod  je  prišla  satanova  podoba  kot  simbol 
tudi  na  zastave,  ki  jih  nosijo  framasoni  tuintam  ob  brezversko- 
revolucionarnih  sprevodih,  kakor  n.  pr.  9.  junija  1889  v  Rimu  ob 
slavnostih  na  čast  menihu-odpadniku  Giordanu  Brunu  ali  že  1.1884. 
v  Genui  dne  20.  septembra,  t.  j.  ob  spominski  obletnici,  ko  so 
uropali  papežu  Rim.  2  Taki  znaki,  taki  emblemi  so  torej  le  simbol 
tistega  sovraštva,  ki  prešinja  framasonstvo  proti  krščanskemu  Bogu. 
Sicer  pa  framason  veruje  le  v  prirodo,  v  prirodne  sile,  v  boga 
v  človeku.  In  to  je  naturalizem. 

Tak  naturalizem  je  pa  tudi  vera  »Svobodne  Misli«.  »S.  M.« 
nikakor  noče  svobode  vesti  in  mišljenja,  da  bi  bil  vsak  človek 
svoboden  misliti  in  verovati,  kar  spozna  za  pravo,  n.  pr.  katoličan 
katoliško  dogmo,  ki  je  o  njej  prepričan  in  je  zanjo  pripravljen 
dati  kri  in  življenje.  Ne,  »S.  M.«  kakor  framasonstvo  ima  le  na- 
men »osvoboditi«  človeštvo  vsake  vere  v  nadnaravni  svet,  celo 
vere  v  naravne  religiozne  resnice  o  Bogu,  posmrtnosti  in  odgo- 
vornosti človeškega  življenja,  torej  priboriti  zmago  in  svobodo 
naturalizmu.  Tega  svobodomiselci  niti  sami  več  ne  taje,  kakor 
bodemo  videli. 

Celo  naravno  je,  da  zato  framasonske  lože  kar  morejo  pod- 
pirajo težnje  »Svobodne  Misli«.  Na  rimskem  kongresu  je  bila  cela 
vrsta  framasonpv  (našteli  so  nad  60  framasonskih  zastav).  Kakor 
je  poročala  češka  »Volna  Mgšlenka«  še  letos  meseca  februarja, 
je  veliki  framason  Ernesto  Nathan,  poznejši  veliki  mojster  in  sedanji 
rimski  župan,  na  rimskem  kongresu  mnogo  občeval  z  inozemskimi 
delegati  in  se  veselil  svetovne  organizacije  »Svobodne  Misli«;  tudi 
je  poslal  italijanski  Veliki  Orient  najsrčnejše  pozdrave  praškemu 
kongresu,  češki  odsek  »S.  M.«  pa  je  čestital  Nathanu,  ko  je  bil 
izbran  za  župana.  »Zakaj,«  pravi  češko  glasilo  »S.  M.«,  »Nathanova 
oseba  predstavlja  idejo  zmagovalnega  napredka.  Da  ta  napredek 
doseže  končni  triumf,  se  družijo  vsi  pošteni  sodelavci  z  onimi,  ki 

i  Primeri:  Fr.  Tcrseglav,  »Giosue  Carducci«  (»Cas«  1.11907),  str.  243). 

2  Če  kdo  še  o  tem  dvomi,  naj  čita  delo  »Leo  Taxirs  Palladismus- 
Roman  oder  die  »EnthuHungen«  Dr.  Bataille's,  Margiotta's  und  Miss  Vaughans 
Ober  Freimaurerei  und  Satanismus,  kritisdi  beleuchtct  von  Hildebrand  Gcrber 
[P.  H.  Gruber  S.  J.)  (dva  dela.  Berlin.  Veri.  Germania,  1892).  Tu  uCeni  jezuit 
kritično  preiskuje  tudi  razne  zgodbe,  n.  pr.  kako  da  se  prikazuje  satan  v 
ložah,  kar  da  je  videl  okrog  1. 1865.  na  svoje  oči  dominikanski  general  P.  Jan- 
del  v  Lyonu;  potem  kako  da  so  odkrili  v  rimski  framasonski  loži  v  palači 
Borghese  1. 1895.  satanov  tempel,  o  masonski  črni  maši,  o  zlorabi  hostij  itd. 

grade  tempelj  človeštva  na  stebrih  lepote,  modrosti  in  moči«  (to  je 
s  framasoni).! 

Da  pa  so  framasoni  tudi  člani  mednarodne  organizacije  »S.  M.«, 
to  je  razvidno  odtod,  ker  se  dejavno  udeležujejo  njenih  shodov. 
Sicer  pa  je  letos  izšel  v  francoskem  jeziku  prvi  Almanah  inter- 
nacionalne »S.  M.«,  ki  to  potrjuje.  O  Fumemontu,  osrednjem 
tajniku  vse  organizacije,  pravi:  »Furnžmont . . .  bivši  predsednik 
»S.  M.«  v  Bruslju,  od  1.1900.  glavni  tajnik  mednarodne 
Zv2ZQ  >S.  M.«,  v  belgijski  zbornici  glavni  predstavnik  antikleri- 
kalne  in  demokratične  blokove  politikie,  delegat  na  mednarodnih 
shodih  »S.  M.«  v  Antwerpnu,  Londonu,  Parizu,  Madridu,  Bruslju, 
Genfu,  Rimu,  Buenos  Aijres  in  Pragi...  mojster  lože  Les 
Amis  Phiianthropes  v  Bruslju,  delegat  Velikega  Orienta 
v  Belgiji.«  2 

Ce  je  verjeti  precej  bahaškemu  uvodu  Leona  Furnemonta  v 
^Almanahu«,  bi  bila  Z.  S.  M.  celo  nekaka  osrednja  organizacija, 
v  kateri  bi  bile  tudi  vse.lože.  Tako  pravi  glavni  tajnik:  »Z.  S.  M. 
je  največja  moralična  moč  na  svetu.  Obsega  namreč  vse  narodne 
zveze  »S.  M.«,  vsa  društva  svobodomiselcev,  framasonske  lože, 
ljudske  univerze,  svobodno-religiozne  zvzzz,  družbe  za  etično  kul- 
turo, društva  za  politične  in  socialne  študije,  pozitivistične  družbe; 
društva  za  sežiganje  mrličev,  antiklerikalna  dijaška  društva,  libe- 
ralne, republikanske  . . .  (anarhistične)  odbore,  z  eno  besedo  vse 
one  združbe,  ki  spoznavajo  zlobnost  cerkva  in  branijo  načelo  o 
svobodi  vesti«  . . . 

Med  »Svobodno  Mislijo«  in  framasonstvom  je  torej  vsekako 
pravo  notranje  sorodstvo.  Na  zunaj  sta  organizaciji  ločeni,  a  isti 
duh  oživlja  obe.  Najbrže  se  ne  bomo  zmotili,  če  pravimo,  da  hoče 
v  Avstriji  »Svobodna  Misel«  s  svojimi  odseki  nadomestiti  frama- 
sonska  društva,  za  katera  radi  njih  formalizma  ni  pravih  simpatij.  3 

Oglejmo  si  sedaj  nekoliko  bližje  »S.  M.«  in  nje  nakane! 
^►Mednarodna  Zveza  Svobodne  Misli«  (Z.  S.  M.)  se 
je  osnovala  1. 1880.  Nje  sedež  je  Bruselj.  Zveza  druži  organizacije 
»S.  M.«  raznih  dežela  in  narodov.  Med  nje  ustanovitelji  so  bili 
možje,  ki  se  jim  ne  more  odrekati  slovesa  na  tem  ali  onem  polju 

»  Primeri  praško  »Bonifatius-Korrcspondenz«,  II.  1.  (1908),  zv.  5.  Ta 
list  sploh  kaj  pazno  zasleduje  gibanje  framasonstva  in  »Svobodne  Misli«. 
zlasti  v  Avstriji. 

'  Bonifatius-Korrcspondenz,  II.  (1908),  zv.  15  in  16. 

'^  Tudi  so  v  Avstriji  masonska  društva  prepovedana. 

Človeškega  delovanja,  različnih  strok,  različnih  nazorov,  edini  le 
v  odporu  proti  krščanstvu ;  tako  n.  pr.  Herbert  Spcncer,  Molesdiott, 
W.  Liebknecht,  Giovanni  Bovio  i.  dr.  Doslej  je  imela  štirinajst  sve- 
tovnih kongresov:  London  1882,  Amsterdam  1883,  Antwerpen  1885, 
London  1887,  Pariz  1889,  Madrid  1892,  Bruselj  1895,  Pariz  1900, 
Genf  1902,  Rim  1904,  Pariz  1905,  Buenos-Aares  1906,  Praga  1907. 

Pravila  »Z.  S.  M.«  so: 

Čl.  1.  —  Svobodomiselci,  zbrani  na  mednarodnem  kongresu 
v  Bruslju,  so  ustanovili  29.  avgusta  1880  racionalistično  svetovno 
zvezo. 

CL.  2.  —  Namen  te  zvzz^.  je :  1 .  olajšati  propagando 
racionalističnih  idej  z  enotnim  ravnanjem  vseh,  ki  sodijo, 
da  treba  oprostiti  človeštvo  verskih  predsodkov  in 
zagotoviti  mu  svobodo  vesti;  2.  zediniti  svobodomiselce. 

Cl  3.  —  Zveza  postavi  osrednji  svet.  Sedež  mu  določijo 
poedini  kongresi. 

Cl.  4.  —  Osrednji  svet  ima  naloga  pospeševati  propagando 
s  tem,  da  osredotoči  sredstva  ter  jih  potem  porazdeljuje  med  razna 
društva.  Dolžan  je  tudi  ustanoviti  med  svobodomiselci  raznih  dežela 
prijateljske  odnošaje  in  vzajemnost. 

Cl.  5.  —  Osrednji  svet  sestoji  iz  zbora  delegatov  posameznih 
narodov,  ki  odpošiljajo  vsak  po  deset  delegatov  kot  svoje  zastop- 
nike. Društva,  ali  če  jih  ni,  svobodomiselci  vsakega  naroda,  do- 
ločijo delegate  po  skupnem  dogovoru.  Ta  volitev  naj  se  izvrši 
pred  1.  januarjem  po  vsakem  kongresu.  Osrednji  svet  ima  pravico 
pozvati  v  zbor,  seveda  le  s  posvetovalnim  glasom,  može  vseh 
narodov,  ki  so  si  pridobili  za  »S.  M.«  posebnih  zaslug. 

Cl.  6.  —  Osrednji  svet  organizira  kongrese  in  izvaja  njih 
sklepe.  Poročati  mora  o  napredku  in  gmotnem  stanju  zvzi^, 

Cl.  7.  —  Vsako  društvo  ima  popolno  avtonomijo.  Osrednji 
svet  se  ne  sme  mešati  v  zasebne  zadeve  pridruženih  društev. 
Vsaka  narodna  zveza  in  vsako  pridruženo  društvo,  ki  še  ne  pri- 
pada taki  organizaciji,  a  ima  vsaj  100  članov,  dopisuje  osrednjemu 
svetu  po  članu,  ki  ga  svobodno  imenuje  in  vedno  tudi  lehko  odstavi. 

Cl.  8.  —  Da  se  pokrijejo  upravni  stroški  osrednjega  sveta, 
plačuje  vsak  član  pridruženih  društev  letni  davek  10  cts.  Prebitek 
se  porabi  za  propagando  ali  za  podporo  tistim  svobodomiselcem, 
ki  so  morda  žrtev  svojega  filozofičnega  prepričanja.  Tista  društva, 
ki  ne  plačujejo  tega  zveznega  davka,  se  ne  morejo  udeleževati 
razprav  na  kongresih. 

Cl.  9.  —  Vsi  člani  mednarodne  zv^ze  se  moraliCno  zavežejo, 
da  se  bodo  vzajemno  podpirali  in  branili. 

Cl.  10.  —  Odborništvo  osrednjega  sveta  traja  od  enega  kon- 
gresa do  drugega. 

Cl.  11.  —  Osrednji  svet  porazdeli  posle  med  posamezne 
odbornike. 

Cl.  12.  —  Vsak  mesec  mora  imeti  vsaj  po  eno  sejo.  Dan  in 
dnevni  red  sporoče  posameznim  društvom  dopisujoči  člani.  Člani 
društev  se  lehko  udeležujejo  sej. 

Cl.  13.  —  Vsako  društvo  je  dolžno  poročati  vsako  leto  osred- 
njemu svetu  o  svojem  delovanju.  Poročilu  naj  priloži  tudi  po  en 
izvod  svojih  publikacij. 

Cl.  14.  —  Zveza  bo  imela  vsaj  vsako  drugo  leto  kongres. 
Društva  tiste  dežele,  kjer  se  bo  vršil  kongres,  osnujejo  komite 
(odbor),  ki  sprejme  delegate.  Potem  pa  prevzame  vse  posle  drugi 
komite,  ki  ga  imenuje  kongres. 

Cl.  15.  —  Člani  osrednjega  sveta  imajo  na  kongresu  le  tedaj 
sklepajoč  glas,  če  jih  je  kaka  skupina  delegirala;  sicer  imajo  le 
posvetovalen  glas. 

Cl.  16.  —  Vsak  kongres  določi  čas  in  kraj  prihodnjega  kon- 
gresa. Določi  tudi  vprašanja,  ki  naj  se  denejo  na  dnevni  red.  V 
tem  času  do  kongresa  ima  tudi  vsako  društvo  pravico  sporočiti 
osrednjemu  svetu  vprašanja,  ki  jih  mora  dostaviti  dnevnemu  redu; 
mora  jih  pa  sporočiti  vsaj  tri  mesece  prej,  razen  v  nujnih  slu- 
čajih, v  čemer  pa  razsoja  kongres. 

Cl.  17.  —  Ta  pravila  mora  izprcmeniti  le  kak  kongres  s 
sklepom  večine. 

Dodatek.  —  Določevati  red  na  kongresih  in  način,  kako  se 
glasuje,  je  notranja  (interna)  stvar. 

Revizija  teh  pravil  se  je  izvršila  na  kongresu  v  Londonu 
12.  septembra  1887  in  v  Genfu  20.  septembra  1902.  —  Osrednji 
tajnik:  Leo  Furnemont.  Bruselj.' 

Od  25.  decembra  1907  izhaja  osrednje  glasilo  Z.  S.  M. 
»Courrier  Europeen«  po  dvakrat  na  mesec.  Posamezni  na- 
rodni odseki  pa  imajo  svoja  narodna  glasila.  Tako  imajo  Nemci 
celo  vrsto  listov  z  naslovom  »Freidenker«,  Cehi  list  »Volna  Myš- 
lenka«  (svobodna  misel),  Slovenci  od  1.  1907.  »Svobodno  Misel«. 

*  Ta  pravila  so  povzeta  iz  omenjenega  koledarja:  fllmanadi-Hnnuarie 
de  la  Libre  Pens^e  Internationale,  1908,  pg.  8—10.  (Bonifatius  -  Korrespon- 
denz,  II.  [1908],  zv.  19,  str.  282.) 

Splošna  pravila  posamezni  odseki  bolj  natanko  določujejo, 
kakor  pač  kažejo  razmere.  V  nekaterih  deželah  delujejo  še  bolj  s 
frazami,  drugod  odkrito  izražajo  svoje  namene.  Poučna  so  v  tem 
oziru  pravila  rimskega  odseka.  Glase  se: 

Član  I.  —  Društvo  ima  namen,  da  ljudsko  vest  osvobodi 
vseh  predsodkov  s  tem,  da  bo  preganjalo  versko  misel, 
naj  se  pojavi  kakorkoli,  in  se  bo  posluževalo  vseh  sredstev,  ki 
jih  spozna  za  umestna  in  uspešna,  da  se  zagotovi  zmaga  razumu. 

Član  2.  —  Ne  priznava  drugih  resnic,  kakor  le  tiste,  ki  so 
dokazane  po  vedi  in  razumu,  ne  pripoznava  drugega  nravnega 
zakona,  kakor  tistega,  ki  je  postavljen  v  vesti. 

Član  3.  —  Kdor  hoče  biti  sprejet  v  društvo,  poda  svojo 
prošnjo  na  posebni  tiskovini.  Ta  prošnja  mora  obsegati  izjavo,  da 
hoče  prosilec  živeti  in  umreti  v  kultu  Svobodne  Misli, 
in  mora  biti  potrjena  od  dveh  društvenih  članov  kot  porokov. 

Član  4.  —  Kdor  je  sprejet  v  društvo,  poda  izjavo,  v  kateri 
hkrati  pooblasti  kakega  društvenega  člana,  da  bo  navzoč  ob 
poslednjih  trenutkih  njegovega  življenja,  in  zlasti 
še  tedaj,  ko  bo  že  izgubil  zavest  —  in  da  ta  zabrani  s  pomočjo 
drugih  tovarišev  in  z  vsako  silo  tudi  proti  članom  lastne  rodbine, 
da  bi  bila  ta  njegova  volja  izpremenjena.  To  izjavo  poda  dru- 
štvenemu  odboru,  ki  sprejem  potrdi.  Tajnik  je  odgovoren  za  iz- 
javo, ki  jo  je  sprejel.  Hrani  se  v  društvenem  arhivu. 

Član  6.  —  Kot  društveniki  morejo  biti  sprejeti  vsi,  ki  služijo 
Svobodni  misli  in  propagandi  razuma. 

Član  8.  —  Društveniki  se  zavezujejo,  da  bodo  živeli  in 
umrli  izvun  vsake  cerkve  ali  dogmatične  vere  in 
da  se  bodo  po  tem  ravnali  pri  vseh  uradnih  dejanjih,  ki  se  tičejo 
rojstva,  življenja  ali  smrti  svojih  otrok. 

Član  9.  —  Društveniki  se  zavežejo  ne  le  javno  zastopati 
teh  načel,  ampak  jih  tudi  širiti  po  rodbinah  in  v  družbi  in  se 
potegovati  za  to,  da  bodo  sprejeta  tudi  v  postavodajalnih  zastopih. 

Član  11.  —  Društvo  se  zavezuje,  da  bo  navzoče  pri  članih 
ves  čas  bolezni  in  bo  skrbelo  za  to,  da  se  izvrši  izjava,  podana 
za  slučaj  smrti. 

Član  18.  —  Društvo  skrbi,  da  se  na  javnem  pokopališču  po- 
stavi sežigalnica  za  mrliče. 

Pri  volitvah  so  dolžni  društveniki  voliti  kandidate  najskraj- 
nejših struj.i 


Objavil  »Slovenec«  7.  septembra  1907,  St.  206. 

Slovenska  »Svobodna  Misel«  je  v  prvi  številki  (januarja  1907) 
objavila  sledeči  program: 

Naš  program. 

Ideal  Svobodne  Misli,  mednarodne  zvnzz  za  obrambo 
pravice  za  svobodno  izražanje  vsake  človeške  misli  na  verskem, 
političnem  in  socialnem  polju,  je  približno  tako-le  stanje  družbe: 

I.  Znanost,  kot  stremljenje  po  absolutni  resnici,  naj  urav- 
nava in  urejuje  razmerje  posameznika  napram  družbi  in  celemu 
vsemirju;  naj  vodi  človeštvo  k  delu,  vzorom,  radostnemu  življenju. 

II.  Njena  nravstvena  posledica  bo  pa  morala,  sogla- 
šajoča z  znanstvenim  spoznanjem  in  družabno  vestjo,  izvajana  s 
človekoljubjem  in  človeško  solidarnostjo  z  vsakim  naših  bližnjih 
ter  učeča  razumno  omejitev  osebne  svobode  v  prospeh  celote. 

III.  Ta  etika  se  sociologiški  izrazi  v  družbi,  ki  jo  bo 
upravljala  volja  ljudi  brez  nasilja  predpravic  staležev  ali  razredov, 
in  sicer,  v  svrho  gibkejše  in  pravilnejše  družabne  organizacije,  v 
kolikor  mogoče  malih  in  federativnih  oblikah. 

Sredstev  in  metode  za  dosego  tega  vzora  Svobodna  Misel 
ne  predpisuje,  ker  ne  mara  biti  dogmatična;  skrbeti  hoče  za  sintezo 
stremljenj,  vodečih  do  tega  smotra,  toda  prepuščaje  vsakemu  so- 
mišljeniku, da  bi  deloval  zanj  po  svoji  zmožnosti  in  vesti;  stoji 
izvun  strank  in  zahteva  od  njih  samo  svobodo  mnenja,  ker  je  pre- 
pričana, da  je  samo  s  svobodnim  razmišljanjem  mogoče  najti  fak- 
torje in  zaključke,  na  katerih  bo  mogoče  snovati  boljšo  prihodnjost 
človeštva. 

Kot  načrt  za  delo  si  določa  Svobodna  Misel  to-le: 

I.  Vsakršno  podporo  vsakemu  stremljenju,  ki  ima  za  namen 
zavednost,  plemenitost  in  blagor  človeštva,  kakor  v  etičnem,  tako 
tudi  v  družabnem  oziru;  kolikor  mogoče  širiti  vse  misli,  katerih 
smoter  je  nravna,  razumska  in  telesna  povzdiga  čloVeka. 

II.  Boj  proti  klerikalizmu,  t.  j.  proti  kakršnemukoli 
nasilstvu  proti  mislim  ali  njih  nositeljem  v  prospeh  kakršnekoli 
dogme  kot  zapreke  razvitka  in  vsledtega  zadrževanja  človeštva 
na  poti  k  popolnosti;  ta  boj  naj  se  vrši  z  navajanjem  misli  na 
samostojno  razmišljanje  kot  najboljše  sredstvo  proti  vplivu  in  moči 
dogem,  ali  pa  s  potrebno  obrambo. 

III.  Odstranjevanje  nasilništva  sploh,  naj  si  že  bo  na  polju 
dela  ali  osebne  svobode;  razume  se  samoposebi,  da  obsoja  Svo- 
bodna Misel  kapitalistiške  ali  militaristiške  se  polastitve  posamez- 

nika,  ker  smatra  to  za  evolučno  stopinjo  doslej  barbarskega  člo- 
veštva, ki  bo  premagana  in  nadomeščena  s  popolnejšo.  Svobodna 
Misel  ne  plostavlja  nikakih  načrtov  v  tej  spremembi,  prepuščajc 
prihodnjim  dobam  njih  uresničenje  in  izpeljavo,  pač  pa  podaja 
vsem  roko  v  pomoč,  ki  delujejo  za  ta  smoter. 

Vsled  tega  vzora  in  dela,  opirajočih  se  s  svojimi  temelji  na 
neuničljivo  hrepenjenje  človekovo  po  sreči,  je  Svobodna  Misel 
opravičena,  da  obstoji,  ker  je  vsled  obojega  logična  in  nepre- 
magljiva potreba  dosedanjega  mišljenskega  razvitka  človeštva. 

V  Slovanski  Pragi,  dne  1.  prosinca  1907. 

Uredništvo  Svobodne  Misli. 

Program  slovenske  Svobodne  Misli  je  potemtakem  precej 
frazast,  vendar  količkaj  izkušenega  poznavalca  modemih  fraz  ne 
more  premotiti.  Tudi  v  tem  programu  tiči  gol  naturalizem  in  se 
napoveduje  sovražen  boj  krščanstvu.  To  je  začela  »Svobodna  Misel« 
takoj  tudi  izvrševati.  Že  prvi  letnik  je  ves  napolnjen  s  psovkami, 
karikaturami  in  klevetami  zoper  »klerikallzem«,  katoliško  Cerkev, 
papeštvo,  zoper  vero,  zakramente,  čudeže  ...  Se  bolj  odkrit  boj 
zoper  vsako  pozitivno  religijo  je  začela  »S.  M.«  po  praškem  kon- 
gresu, ki  se  je  vršil  8.— 12.  septembra  1907.  V  št.  8.  in  9.  je  po- 
vzela razprave  s  kongresa.  V  članku  »V  znamenju  praškega  kon- 
gresa« piše:  »Pričel  se  je  kulturni  boj  tudi  v  Avstriji.  Svobodo- 
miselci  ga  sprejemajo  z  navdušenjem...  Prva  faza  tega  boja  je 
naperjena  proti  hierarhiji  in  naj  bo  to  hierarhija  katerekoli  kon- 
fesije,  ker  vse  so  zavore  kulturnega  razvoja  ter  zatiralke  napredka 
in  ljudskega  blagostanja . . .  Prvi  kongres  »S.  M.«  so  posetili  tudi 
slovenski  delegatje  kot  člani  tistega  naroda,  ki  takorekoč  že  s 
početka  svojega  bivanja  na  današnjem  ozemlju  vzdihuje  pod  rim- 
skim jerobstvom.  In  v  znamenju  praškega  kongresa  se 
bo  začel  tudi  na  Slovenskem  sistematičen,  odkrit 
boj  proti  cerkvi  in  d  o  g  m  i ...  Skupaj  vse,  kar  čuti  in  misli 
v  resnici  napredno  ter  svobodomiselno,  skupaj.  Združimo  se  tesno! 
Na  boj  v  znamenju  praškega  kongresa  z  geslom:  Proč  od  Rima 
—  vun  iz  cerkve!« 

Potem  objavlja  posamezne  govore.  Dr.  Krejči  je  ponavljal 
tiste  stare  fraze,  ki  jih  tako  ljubijo  framasoni,  češ,  da  je  temelj 
»S.  M.«  »čisto  etične  vrednosti  in  nje  ideja  najvišji  nravstveni 
princip.«  »Naša  zvezda  voditeljica  je  ideal  humanitete,  ena- 
kosti in  bratstva  vseh  ljudi . . .  »S."  M.«  ima  nravstveno  sankcijo. 

Zato  n€  prihajajte  nad  nas  s  sofizmom,  da  razdiramo  vero  in  raz- 
dirajoč vero,  da  razdiramo  nravnost! . . .  Taktika  S.  M.  obstoji  v 
propagiranju  humanitetnih  idej . . .«  Jasneje  je  govoril  dr.  Bartošek: 
"»Glavna  naloga  S.  M.  je  praktična  laicizacija  družbe... 
Ni  se  nam  treba  bojevati  z  vso  silo  proti  zastarelim  nazorom, 
cerkvenim  pojmom  in  dogmatom ...  te  zmote  so  odstranjevali  naši 
predniki,  raučeniki  nove  dobe,  moderna  veda  pa  mirno  uničuje 
€no  zmoto  za  drugo;  eksistirajo  edino  še  v  zanemarjenih  vrstah 
družbe.  Važnejše  delo  nas  čaka  pri  laicizaciji  našega  življenja,  da 
bi  ljudstvo  opustivši  srednjeveške  nazore  opustilo  tudi  navade, 
izvirajoče  iz  teh  nazorov:  Ljudje  nosijo  svoje  otroke  h  krstu, 
dajo  se  cerkveno  pokopavati,  plačujejo  maše,  proslav- 
ljajo znamenite  jše  življenjske  dogodke  po  cerkvenem  obredu... 
Dalje,  da  se  izlooijo  iz  naših  zakonov  srednjeveški  prožitki.  Zlasti 
so  tri  legislativna  vprašanja,  za  katerih  razrešitev  stremimo  v 
sedanji  dobi:  svobodna  šola,  civilni  zakon  in  ločitev 
cerkve  od  države...  Zlasti  otrok  cerkvam  ne  smemo  pustiti, 
kajti  otroci  so  —  naša  bodočnost.  Zato  naš  boj  za  svobodno  šolo. 
Ne  smemo  pripustiti,  da  bi  se  otroci  silili  k  verovanju  raznih 
babilonskih  pravi jic...  o  izmišljc  nem  posmrtnem 
svetu...« 

A  na  praškem  kongresu  so  sestavili  svobodomiselci  tudi  bojni 
načrt.  Ker  se  njegov  vpliv  kaže  tudi  v  slovenski  »Svobodni  Misli«, 
denimo  sem^e  ta  načrt. 

Točke  bojnega  načrta  sta  sestavila  glavni  tajnik  Z.  S.  M. 
Leon  Furnemont  in  pravni  zastopnik  češke  in  slovenske  S.  M. 
dr.  Bartošek. 

Načrt  je  ta:  • 

1.  Svobodomisleci  se  obvežejo,  da  se  bodo  borili  proti 
vsaki  veri.  —  2.  Preprečijo  naj  vojske  in  naj  delajo  za  od- 
pravo armad.  —  3.  Odpravijo  naj  se  po  državi  plačani  misijonarji. 
—  4.  Država  imej  monopol  šol,  iz  katerih  se  mora  izločiti 
vera.  —  5.  Prepovejo  naj  se  cerkveni  izprevodi;  glede 
na  higijeno  naj  se  uvede  stroga  revizija  po  samostanih  in  po 
božjih  potih.  —  6.  Odpravi  naj  se  verska  prisega  pri  sodi- 
ščih. —  7.  Odpravijo  naj  se  samostani  sploh.  —  8.  Odpravijo 
naj  se  vse  olajšave  za  duhovščino  glede  na  vojaško  službeno 
dolžnost.  —  9.  Neomejena  enakopravnost  ženske  z  moškim  in 
enakopravnost  vseh  otrok  (tudi  nezakonskih).  —  10.  Po  dobro- 
delnih zavodih  naj  se  nastavijo  izključno  laiki.  —  11.  Uvede  naj 

se  sežiganje  mrličev  in  civilne  matrike.  —  12.  Podpirajo  naj 
se  duhovniki,  ki  odpadejo  od  cerkve.  —  13.  Odpravijo  naj  se  vsi 
odloki  in  paragrafi,  ki  onemogočujejo  javno  delovanje  brezvercev. 

—  14.  Ustanovi  naj  se  svetovno  glasilo  »Svobodne  Misli«  v  Rimu. 

—  15.  Svobodomisleci ,  ki  pripadajo  postavodajalnim  zastopom, 
naj  izkušajo,  da  uveljavijo  sklepe  shoda. —  16.  Pri  volitvah  v  po- 
stavodajalne  zastope  se  morajo  podpirati  edinole  svobodomisleci 

—  17.  Posebna  skrb  se  mora  obračati  na  dijake  in  na  mlado- 
letne delavce.  —  18.  Načela  »Svobodne  Misli«  se  morajo 
širiti  ob  vsaki  priliki  osobito  po  časopisju.  —  19.  Kolegiji  zaup- 
nikov in  potovalne  komisije  imajo  dolžnost,  da  nadzorujejo  javne 
verske  manifestacije  in  delovanje  duhovnikov. 

Izza  praškega  kongresa  je  S.  M.  čisto  odkrito  brezverska  in 
naravnost  ateistična.  Le  nekaj  zgledov  in  dokazil!  V  št.  1.  (1908) 
piše:  »Pride  vprašanje:  katera  vera  je  prava?  Odgovor:  Nobena 
cerkvena  vera  ni  prava.  Prava  je  samo  svobodna  vera . . .«  V 
št.  4.:  »Mi  poznamo  izvir  mita  o  smrti  in  vstajenju  boga . . .  Vera 
v  čudeže  je  nezmisel  ...  To  je  najprej  treba  razjasniti  otroku. 
Potem  ko  čuje  v  šoli  zgodbe  o  stvarjenju,  o  raju  itd.,  mu  bo  treba 
povedati,  da  so  to  same  pravljice.  Tako  bo  otroku  verska  ura 
prijetno  razvedrilo  . . .  Kakšno  pa  je  razmerje  lajičnega  svetovnega 
naziranja  k  verstvom  ?  Nikako.  Posameznih  verstev  veda  ne  more 
pripoznati ,  takoimenovano  zenačcnje  med  verstvom  in  vedo  je 
nemogoče  . . .  Samo  sebi  namen,  t  j.  središče  našega  mišljenja  ni 
bog,  ampak  človek,  svoja  dejanja  ne  ravnamo  z  ozirom  na  boga, 
ampak  z  ozirom  na  človeka  in  družbo.  Naš  nazor  je  antropocen- 
tričen, t.  j.  njega  središče  in  težišče  je  človek.  Moderni  človek  ve, 
da  je  človek  ustvaril  boga,  namreč  onega,  ki  ga  ima 
cerkev,  cerkev  uči,  da  je  bog  ustvaril  človeka.  Človek  naše  dobe 
je  višji  nego  cerkveni  bog.  Iz  istega  nazora  sledi  to,  da  moderni 
človek  ne  moli,  ker  molitev  človeku  nič  ne  koristi  in  bogu 
tudi  ne.  Namesto  molitve  je  stopilo  delo . . .  Moderni  človek 
veruje  v  svojo  silo  in  ne  v  višjo  pomoč.  Božja 
volja  za  nas  ne  eksistira,  eksistira  samo  še  naša  volja. 
Moderni  človek  ne  čaka,  da  mu  vlada  božja  volja,  ampak  vladati 
hoče  sam . . .« 

Gol  naturalizem  in  frivolen  ateizem! 

Dalje! 

Čredo,  vero  »Svobodne  Misli«  je  izpovedal  v  letošnji  3.  št  tudi 
pesnik  A.  Aškerc.  Pesem  slove: 

Ahasver   oznanja   novo  vero. 

Jaz  Ahasver,  popotnik  večni, 

jaz  stari  modrijan  nesrečni, 

ki  premišljujem  svet 

že  tisoč  let, 

ki  gledam  bliskoviti  čas 

s  preroškimi  očmi 

in  vidim  vse,  karkoli  se  godi; 

heretik  trdovratni  jaz 

oznanjam  vam  Izmučenim  ljudem, 

blodečim  v  mraku  po  planetu  tem, 

nov  nauk  danes,  novo  vero. 

Poslušajte  me,  kakšno  in  katero  I 

Verujte  samo  v  svojega  bogš, 

ki  ne  kraljuje  vrh  nebš! 

Ta  bog  se  ni  rodil  iz  fantazij 

preteklih  dnij[. 

Ta  bog  edino  pravi, 

resnični,  zdravi, 

neumrjoči 

in  vsemogoči  — 

to  vaš  je  duh  in  vaš  razum 

in  vaša  moč  in  vaš  pogum 

in  vaša  vest 

in  vaša  pest 

in  vaša  dlan, 

ki  delate  ž  njo  dan  na  dan  — 

to  bog  je  vaši  Le  vanj  verujte, 

pred  drugim  pa  ne  poklekujtel 

V  vas  samih  le  živi  vaš  bog! 

Ni  drugega  nikjer  okrog! 

Verujte  v  svojega  bogi, 

verujte  v  svojega  duhA! 

Le  v  prsih  vaših  bog  živi 

in  v  duši  vaši  plameni. 

O,  ljubite  mi  zemljo,  to  edino, 

resnično  svojo  domovino! 

Iz  zemlje-matere  se  plodovite 

vi  porodite. 

Na  njej  prebivate, 

po  njej  prelivate 

svoj  vroči  znoj 

in  tu  uživate 

življenja  delež  svoj  .  .  ^ 

Na  zemlji  se  končava, 

v  gomili  se  nehava 

va$  trudoviti  pot  — 

drugje  nikod! 

Kdor  z  »onim«  svetom  vas  tolaži, 

vam  l(aže  ra)  vaS  v  lepi  lažil 

Kdor  z  »onim«  svetom  straSi  vas 

in  plaSi  vas, 

on  vas  slepari. 

O,  ne  zaupajte  prevari  I 

Kdo  videl  kdaj  je  »oni«  svet? 

Pa  vendar  vam  že  tisoč  let 

o  njem  pripovedujejo 

in  pridigujejo  .  .  . 

Ne,  ne  I  Posmrtni  mistični  nagradi, 

ki  vam  obetajo  jo  po  navadi, 

vi  ne  verujte 

in  po  fantomih  rok  ne  iztegujtel 

Posmrtne  kazni, 

ki  ž  njo  grozijo  vam  preroki  razni, 

ne  bojte  se  poslej  I 

Ne,  ne!  Na  zemlji  tej 

se  mora  poravnati 

veliki  obračun!  In  tukaj  greh 

se  mora  kaznovati! 

2e  v  svojega  življenja  dneh 

zahtevajte  plačilo 

in  povračilo 

za  trud  pošteni  svoj 

in  za  preliti  znoj! 

Tako  borite  se, 

tako  potite  se 

nesoči  s  sabo  svojega  bogd 

na  dnu  srcš  — 

in  vi  ustvarite  si  raj  sami! 

To  novo  svojo  vero  vas  uči 

vaš  stari  modrijan  nesrečni, 

vaS  flhasver,  popotnik  večni. 

Tudi  tu  gol  naturalizem! 

Višek  sovraštva  proti  Cerkvi  in  krščanstvu  pa  je  dosegla 
slovenska  Svobodna  Misel  na  prvem  zaupnem  sestanku  v  Ljubljani 
7.  septembra  1. 1.  Ta  shod  je  pozdravil  tudi  osrednji  svet  Z.  S.  M. 

Na  tem  sestanku  se  je  oznanjalo,  da  so  »verstva  le  sad  člo- 
veške domišljije« . . .  Oznanjal  se  je  boj  proti  Cerkvi.  »Pri  nas  je 
svobodnomiselno  gibanje«  —  tako  je  klical  urednik  »S.  M.«  Lotrič 
—  »v  prvi  vrsti  in  skoro  izključno  naperjeno  proti  klerikalizmu.  Klc- 
rikalizem  počiva  na  veri  v  gotove  nauke,  katere  se  mora  verovati. 

Katolicizem,  organizirana  konfesija  katoliške  cerkve,  je  dandanes 
v  praksi  klerikalizem.  Če  mi  pravimo  torej,  da  naš  boj  velja 
klerikalizmu,  smo  s  tem  tudi  že  izrekli,  da  smo  nasprotniki 
katolicizma,  nasprotniki  katoliške  cerkve.  Mi  smo 
zavrgli  vero  svojih  očetov  ..,  Cerkev  je  navadno  ljud- 
sko, delo;  vemo,  iz  katerih  elementov  se  je  razvilo  krščanstvo... 
Klerikalizem,  to  je  tisti  bramor,  ki  izpodjeda  zdrave  korenike 
našega  plemena.  Zato  pa  moramo  naš  narod  osvoboditi  od 
rimskega  boga...  Vsak  pošten  Slovenec  mora  preklinjati,  ko 
zasliši  ime  Vatikan  . . .  Priporočati  je  vsakemu  pristašu  S.  M.,  da 
bi  svoj  duševni  razkol  s  cerkvijo  dopolnil  tudi  s  formalnim.  Kdor 
pa  tega  radi  svoje  eksistence  ne  more  storiti,  naj  se  postavi  proti 
cerkvi  na  stališče  pasivne  resistence.  (Tudi  urednik  »S.  M.«  uživa 
štipendijo  katoliškega  župnika  že  nekaj  let  in  jo  bo  še  par  let.  — 
Tako  pravi  Lotrič  sam  v  3.  zv.  »S.  M.«)  ...  V  politiki  so  zaenkrat 
glavne  zahteve  svobodomiselcev  v  Avstriji:  ločitev  cerkve  od 
države,  svobodna  šola  in  razporoka...  Vsak  svobo- 
domislec  naj  misli,  da  je  vsaj  druga,  če  že  ne  prva  njegova  živ- 
ljenjska naloga,  boj  proti  klerikalizmu,  katolicizmu,  cerkvi.« 

Glasilo  »S,  M.«  v  poročilu  o  tem  sestanku  dostavlja:  »Svo- 
bodomiselci  priznavajo  odkrito,  jasno  in  odločno  to,  da  ne  veru- 
jejo v  katoliško  maiikovanje,  da  so  odločni  protikleri- 
kalci  in  protikatoličani.«  Potem  pa  objavlja  poziv:  »Ona 
društva,  čitalnice  in  organizacije,  ki  niso  samo  napredne,  ampak 
tudi  protiklerikalne,  protikatoliške,  protirimske  ter  nočejo  veljati  le 
po  imenu  kot  svobodomiselne,'  ampak  dejansko  delovati  proti 
katolicizmu,  naj  se  priglase  našemu  uredništvu,  da  bo  mogoče 
osnovati  zvezo  svobodomiselnih  slovenskih  društev,  katera  bi  lehko 
započela  uspešno  delo  proti  cerkvi  in  njenim  organom.  Slovenija 
mora  dobiti  protirimsko  lice.  Proč  s  krinkami  bojazljivosti,  hinav- 
stva in  bogomoljstva!  Začnimo  odkrit  boj  proti  krščan- 
stvu, da  zmaga  Svobodna  Misel!«  Dalje  poroča  uredništvo 
>S.  M.«,  da  se  dobivajo  pri  njem  »odznaki  svobodomiselcev«,  ki 
naj  jih  osvobodomiselci  naročajo  in  nosijo  kot  »vidno  znamenje 
protikatoličanstva«. 

Mislimo,  da  ne  more  biti  več  dvoma  o  namenih  in  nakanah 
»Svobodne  Misli«.!  Vprašanje  bi  bilo  le  še  to,  kakšen  odmev 
dobiva  »S  M.«  v  ljudstvu. 

^  Poleg  boja  proti  pozitivni  religiji  ima  pa  S.  M.  tudi  politične  namene. 
Na  rimskem  kongresu  je  vzbujalo  pozornost  veliko  Število  republikancev. 

Glede  osrednje  organizacije  pravi  Leon  Furnemont  v  »Alma- 
nahu«: »Racionalistične  ideje  mogočno  napredujejo.  Dogmatičnc 
in  metafizične  ideje  se  vedno  bolj  izločujejo  iz  političnega  in  so- 
cialnega življenja.«  Za  kongres  v  Rimu  se  je  oglasilo,  kakor  je  po- 
ročala »La  Civilta  Cattolica«,  okrog  3000  članov:  polovica  Italijanov, 
kakih  1000  Francozov,  300  Spancev,  in  kakih  200  drugih  narod- 
nosti. Za  praški  kongres  nimamo  natančnih  podatkov.  j^S.  M.«  pravi, 
da  >so  si  podali  v  Pragi  roke  tajniki  mnogoštevilnih  narodnih 
sekcij«,  zastopan  da  je  bil  stari  in  novi  svet  po  delegatih  skoro 
vseh  kulturnih  narodov.  »Mnogoštevilne  delegate  so  poslale  vse 
češke  učiteljske  organizacije;  nadalje  delavske,  sokolske,  profesor- 
ske; znanstvena  in  strokovna  društva;  napredni  občinski  sveti.« 
Češka  »Svobodna  Misel«  ima,  kakor  je  poročal  »Slovenec«  (30.  no- 
vembra 1907,  št  251)  852  članov,  med  njimi  312  tajnih.  Zaupnike 
ima  v  43  mestih.  Osnovala  se  je  tudi  že  dijaška  sekcija.  Poleg 
tega  se  je  s  pomočjo  S.  M.  ustanovilo  društvo  »Jednota  Komen- 
skeho«,  ki  ima  namen  laicizirati  šolo. 

Kaj  pa  slovenska  »S.  M.«?  »Ni  še  10  mesecev, c  je  pisalo 
glasilo  »S.  M.«  v  oktobrovi  številki  1. 1907.,  »ko  se  je  sešla  šestorica 
v  Pragi  bivajočih  Slovencev  v  prostorih  češke  sekcije  S.  M.,  da 
bi  se  posvetovala  glede  propagiranja  svobodomiselnih  idej  po 
slovenski  domovini  in  kot  sad  tega  posvetovanja  je  kmalu  na  to 
zagledala  beli  dan  prva  številka  ,Svobodne  Misli'  kot  glasilo  slo- 
venske sekcije  Svobodne  Misli«.  Na  praškem  kongresu,  pravi 
»S.  M.«,  da  so  bili  Slovenci  »glede  na  razmere  že  častno  in  šte- 
vilno zastopani.«  Anton  Aškerc  je  bil  izvoljen  v  častno  predsed- 
ništvo.  Priznanje  izreka  »S.  M.«  predvsem  »radikalno  na- 
prednemu ter  naprednemu  slovenskemu  visokošolskemu 
d  i  j  a  š  t  v  u , «  češ,  da  je  pokazalo  odkrito  in  neustrašeno,  da  je 
v  taboru  Svobodne  Misli.  Častno,  pravi,  da  so  bile  zastopane  tudi 
slovenske  socialnodemokratične  delavske  organizacije. 
Dalje  je  bilo  zastopano  tudi  »Splošno  izobraževalno 
žensko   društvo«.  Poleg  tega  je  bilo  še  nekaj  »posameznih 

na  praškem  kongresu  španski  anarhisti.  Osrednje  glasilo  »Courrier  Europeen« 
(25.  decembra  1907)  pravi,  da  podpira  S.  M.  vse  demokratične  težnje,  naj  se 
skušajo  uveljaviti  na  ustavnih  tleh  ali  pa  s  pomočjo  krvave  revolucije;  tako 
da  podpira  že  leta  ruske  revolucionarje ...  V  »Almanahu«  pa  pravi  Raphael 
Rens,  tajnik  stalne  pisarne  Z.  S.  M.  (ki  je  pozdravil  tudi  sestanek  »ilirskih 
svobodomiselcev«  v  Ljubljani),  da  ima  Z.  S.  M.  tudi  nalogo  »uničiti 
državo  Habsburžanov.«  (Primeri:  Bonifatius-Korrespondenz,  11.(1908], 
ZV.6.  in  zv.  15,  16,  str.  92,  233.) 

neustrašenih  značajev,  ki  so  se  shoda  udeležili  osebno  ali  ga  pa 
pozdravili.«  Na  zaupnem  shodu  v  Ljubljani  je  bilo,  kakor  je  po- 
ročala >S,  m.^  (1908,  št.  9  in  10),  nad  100  udeležencev  iz  vseh 
slovenskih  dežel.  Sklicatelji  so  bili  ob  tolikem  številu  »presenečeni«. 
Pozivu  na  shod  se  je  odzvalo  slovensko  ženstvo  po  svojem 
ženskem  izobraževalnem  društvu  (zastopnica  Pranja 
dr.  Tavčarjeva) ,  narodno-radikalno  in  napredno  svobodomiselno 
dijaštvo,  nabrežinska  čitalnica  in  nekaj  »uglednih  obmejnih  slo- 
venskih narodnih  delavcev,  učiteljev,  učiteljic,  trgovcev  itd.« 
V  predsedstvu  so  bili  menda  sami  dijaki,  med  njimi  Lotrič,  Zalar, 
Berce.  Značilna  je  izpoved  urednika  Lotriča  na  tem  sestanku: 
»Izmed  izobraženih  stanov  se  je  odzval  našemu  gibanju  še  najbolj 
učiteljski  stan.  Započelo  pa  je  to  akcijo  pri  nas  dijaštvo. 
Svoj  delokrog  bomo  razširili  tudi  na  srednješolce.  Imamo 
tudi  med  kmetsko  maso  precej  pristašev,  toda  so  redki . . . 
Opirala  se  bo  S.  M.  pri  nas  na  dijaštvo,  delavce,  učitelje;  šele 
potem  pride  v  poštev  ostala  inteligenca«...  Sredstva:  »največ 
pripomore  tisk...;  podpirati  moramo  ustanavljanje  ljudskih 
knjižnic;  prirejati  protiklerikalna  predavanja;  svobodo- 
miselci  naj  se  udeležujejo  povsod  društvenega  življenja; 
ako  se  že  ne  da  v  nekaterih  drušfvih  direktno  delati  za  S.  M.,  se 
pa  da  gotovo  indirektno.  Tako  bomo  sejali  seme  protiklerikalizma ; 
ako  bomo  delovali  vztrajno  in  z  ljubeznijo,  bodimo  prepričani,  da 

bo  to  seme  obrodilo  stoteren,  da,  tisočeren  sad.« 

Ce  vse  povzamemo,  vidimo  troje: 

1.  Slovenska  S  v  obodna  Misel  je  sekcija  med- 
narodne organizacije,  ki  ima  isti  namen  kakor 
framasonstvo.  namreč  uničiti  Cerkev,  zatre 
krščanstvo,  izrvati  iz  duš  celo  vero  v  Boga, 
osnovati  vse  zasebno  in  javno  življenje  na  načela 
golega   naturalizma  (»laicizirati  družbo«). 

2.  Število  slovenskih  svobodomiselcev  doslej  še  ni  znatno. 
Pripadniki  Svobodne  Misli  se  zbirajo  zlasti  izmed  narodno-radi- 
kalnih  in  liberalnih  dijakov,  učiteljev,  socialnodemo- 
k  r  a  t  i  č  n  i  h  delavcev  in  iz  liberalnega  slovenskega 
ženstva.  Razširiti  pa  hoče  Svobodna  Misel  svoj  delokrog  tudi 
med  kmetiško   ljudstvo,  zlasti  pa  med   srednješolce. 

3.  Za  najboljše  sredstvo  propagande  smatra  Svobodna  Misel 
organizacijo,  tisk,  knjižnice,  predavanja.  Na  Češkem 
širi  Svobodna  Misel  svoje  ideje  zlasti  po  sokolski  organizaciji. 

To  je  torej  j^Svobodna  Misel«,  organizacija,  ki  hoče  v  našem 
narodu  zatreti  misel  krščansko,  božjo  resnico,  in  dati  narodu  na- 
mesto nje  par  prirodoslovnih  resnic,  pomešanih  z  najrazličnejšimi 
nasprotujočimi  si  hipotezami.  Zakaj,  če  si  ogledamo  svobodo- 
miselce,  vidimo,  da  jih  druži  samo  negacija,  bogomrznost,  neka 
teofobija,  sicer  pa  da  imajo  komaj  kaj  skupnega:  ti  so  materialisti,. 
oni  psihični  monisti,  vsi  morda  le  še  evoluciotiisti.  A  katera  za- 
bloda more  biti  večja  kakor  je  evolucionizem  brez  Boga?  Kako 
naj  se  kal  razvija  brez  toplih  žarkov,  kako  vesoljstvo  brez 
božjega  Solnca? 

Svobodomiselcev  pri  nas  še  ni  veliko  in  zaupamo  resnobni 
miselnosti  našega  naroda,  da  se  ne  bo  dal  zbegati  od  šarlatanov, 
ki  ponujajo  fraze  za  resnico.  Skrb  nas  je  le  mladine,  ki  tako  ljubi 
svobodo  in  bi  utegnila  misliti,  da  ji  nudijo  svobodo,  ko  jo  le 
hočejo  vpreči  pod  sužni  jarem  zmote  in  sovraštva.  Zato  pozdrav- 
ljamo mladinsko  organizacijo,  ki  je  jasno  spoznala  svoje  resnične 
ideale:  krepost,  neomadežano  poštenje,  ljubezen  do  katoliške  Cerkve. 
Taka  mladina  ne  bo  zaprla  duha  in  srca  resnici  in  ne  bo  šla  za 
maliki  novodobnega  poganstva,  ki  so:  uživanje,  prevzetje  duha 
in  sebemoljstvo! 


Nekaj  kulturne  zgodovine 
L  1907/1908. 

Franc    Tcrscgla v. 
(Konec.) 

Kar  se  Nemčije  tiče,  samo  tole:  Leto  1907.  je  tu  bilo  iz- 
polnjeno v  notranjecerkvenem  življenju  s  takozvanim  sporom 
zaradi  Schella.  Schell  je  bil  profesor  apologetike  na  vseuči- 
lišču v  Wurzburgu,  in  sicer  naslednik  velikega  Hettingerja.  Nakratko 
se  je  ta  stvar  vršila  takole:  Schell  je  umrl  31.  maja  1906.  Njegov 
kolega,  cerkveni  zgodovinar  Merkle  je  v  nekem  govoru  rajnemu 
v  čast  primerjal  Sdiella  z  apostolom  narodov,  Pavlom.  Pri  tem 
opomnimo :  Takih  govorov,  kjer  na  govornike  in  poslušavce  vpliva 
toliko  osebnih  momentov,  toliko,  dejal  bi  gorkih  čuvstev,  ne  smemo 

devati  na  tehtnico,  kakor  pravijo.  Seveda  Mcrkle  je  ta  govor 
dal  natisniti  in  to  je  bilo  neprevidno,  če  ne  celo  nepotrebno.  Do 
sv.  Pavla  je  dn  Sdiellu  pač  veliko  manjkalo.  Pavel  je  bil  pravi 
demokrat,  Sdiell  aristokrat,  ne  oster  in  obenem  praktičen  mislec 
kot  apostol  narodov,  temuč  velikobolj  pesnik,  fantast  in  zelo  n  e  ^ 
empiričen.  Veliko  je  vedel  n.  pr.  o  verskih  sestavih  starih 
kulturnih  in  poganskih  narodov,  pa  je  ta  dejstva  čisto  po  svoje 
razlagal,  svojim  podmenam  primerno,  ne  da  bi  se  opiral  na  do-* 
kazana  dejstva.  Kdor  se  hoče  poučiti,  kaj  so  n.  pr.  stari  Egipčani 
pojmovali  pod  Amon  Rajem,  Judje  pod  Jehovo,  ta  naj  se  ne  gre 
k  Sdiellu  učit!  .  .  .  Merklovi  knjigi  je  sledil  meseca  julija  oklic 
za  Sdiellov  spomenik,  ki  sta  ga  podpisala  tudi  dva  ugledna  nemška 
škofa.  Tudi  tu  so  Sdiella  slavili  za  enega  največjih  bogoslovcev 
nove  dobe.  Pri  vsem  tem  ne  smemo  enega  pozabiti,  to  je  na- 
cionalnega momenta,  ki  večkrat  verskega  prevlada.  Sdieli 
pa  je  bil  German  skozinskozi.  V  katoličanstvu  se  mu  je  zdelo, 
da  prevladuje  romanizem,  rimstvo.  Ta  da  obstoja  v  nekem  te- 
ženju po  zgolj  vnanjih  ceremonijah,  sijaju  in  čutnosti,  dočim  so 
germanski  narodi  odnekdaj  polagali  večjo  važnost  na  intenzivnost 
notranjeverskega  čuta.  To  mu  je  seveda  na  eni  strani  pri  Nemcih, 
pri  katerih  kakor  sicer  tudi  drugod  poudarjanje  nacionalnih  po- 
sebnosti raste  z  vedno  izrazitejšim  narodnim  čuvstvovanjem  od 
leta  do  leta  bolj,  pridobilo  veliko  simpatij,  na  drugi  pa  jako  kvarno 
vplivalo  na  njegovo  metodo  pri  dogmatiki,  pa  tudi  na  bistvene 
stvari,  kar  so  sicer  Sdiellovi  častivci  izkušali  prikriti,  pa  se  ni- 
kakor ne  da  utajiti.  Ni  čuda,  da  je  dunajski  profesor  bogoslovja 
Commer  o  »Sdiellu  in  takozvanem  naprednem  katoličanstvu« 
(Dunaj  1907,  2.  izdaja  1908)  spisal  celo  debelo  knjigo,  ki  so  jo 
sicer  zaradi  njenega  tupatam  zelo  ostrega  tona  in  tega  ali  onega 
podtikovanja  zlasti  v  Nemčiji  hudo  napadali,  pa  je  vendar  veliko 
dobrega  storila,  čeprav  nekoliko  bolj  indirektno,  menj  po  svoji 
vsebini  kot  po  polemiki,  za  katero  je  dala  povod.  Pij  X.  je 
namreč  v  brevu  od  14.  junija  Commerja  pohvalil  zlasti  zaradi  ple- 
menite tendence  njegove  knjige.  To  je  vzbudilo  veliko  razburjenja, 
nasprotniki  so  iz  tega  spora  kovali  bogat  kapital,  naposled  pa  je 
objava  dveh  Sdiellovih  pisem  v  monakovski  »Ali g.  Zeitung« 
in  »Tagliche  Rundschau«,  slednje  naslovljeno  na  eksjezuita 
Hoensbroedia,  storilo  vsej  polemiki  namah  konec.  Pismi  sta  po- 
kazali Sdiellov  značaj  v  ne  preveč  lepi  luči,  oziroma  razkrili, 
kako  je   bil  .omahljiv  in   negotov  v  temeljnih  zadevah  svojega 

katoliškega  veroizpovedanja.  Zelo  značUno  za  zavednost  nemških 
katoličanov  je,  da  so  celo  Sdiellovi  pristaši  po  objavi  teh  dveh 
pisem  moža  zapustili.  Odtedaj  je  konec  tega  spora.  Nekatere 
sporne  teološke  točke,  zlasti  kar  se  tiče  bistva  smrtnega  greha, 
večnih  kazni  itd.,  katere  je  Sdiell  v  svoji  »Dogmatiki«  takorekoč 
načel,  obravnavajo  nekateri  teologi  še  zdaj,  toda  strogo  stvarno 
in  teoretiško.  Sdiellovo  stališče  brani  vseiičiliški  profesor  KiefI, 
dočim  T.  Pesdi  in  P.  Stufler  zagovarjata  tradicionalno.  Ta  zadeva 
pa  ni  nobenega  načelnega  pomena,  temveč  je  teološki  študij  v 
nekaterih  posameznih  problemih  le  poglobila. 

S  tem  končamo  s  tem  gibanjem  in  se  bomo  omejili  glede 
na  druge  faze  cerkvenopolitiškega  in  notranjecerkvenega  razvoja 
po  ostalih  državah  le  na  bistvene  točke.  Lani  se  je  vršil  54. 
nemški  katoliški  shod  v  Wurzburgu,  letos  pa  se  pravkar  vrši  v 
Diisseldorfu.i  Wurzburški  shod  se  je  zlasti  pečal  s  praktiškim 
organizatoričnim  delom  na  gospodarskem  in  Ijudskoizobraževalnem 
polju,  zlasti  veliko  se  je  ugibalo  o  vprašanju  dijaštva  in  naraščaja 
sploh.  Dr.  Hans  Rost  je  letos  v  zelo  uvaževani  brošuri  šel  ha 
dno  problemu,  ki  so  ga  v  Wurzburgu  izkušali  vsestransko  osvet- 
liti. Katoličani  v  Nemčiji  so  sicer  mnogoštevilni,  tudi  politiško 
prav  vzorno  organizirani,  niso  pa  gospodarsko  še  dovolj  okrep- 
ljeni in  nimajo  zadostnega  zmisla  za  praktiške  poklice,  da  bi 
mogli  s  protestanti  na  vseh  poljih  konkurirati.  Rost  navaja  tudi 
nekaj  zanimivih  številk.  —  Zelo  zanimiv  in  poučen  je  bil  občni 
zbor  znanstvene  Goressove  družbe  24. —  26.  septembra  v 
Paderbornu.  Bilo  je  navzočih  500—600  oseb,  med  njimi  90  vse- 
učiliških  in  semeniških  profesorjev.  Kar  se  je  pri  tej  priliki  v  po- 
sameznih sekcijah  predavalo,  je  znanstveno  delo  prve  vrste,  največ 
je  zgodovinskega.  Sekcija  za  pravne  in  socialne  vede,  ki  je  zadnja 
leta  spala,  se  je  poživila.  V  literarnem  oziru  je  znamenit  Her- 
derjev  kon verzacijski  leksikon,  delo  šestih  let.  Največ 
vneme  kažejo  nemški  katoličani  za  karitativno-socialno 
delo,  kar  je  zopet  pokazal  takozvani  »Charitas  ^  kursus«  od  21. 
do  26.  oktobra  1. 1.  v  Strassburgu.  Najbolj  pereče  vprašanje  je  tu 
bila  nadomestna  vzgoja  sirot  in  skrb  za  delavke.2  S  tem  je  zdru- 
žena skrb  za  takozvano   diasporo,   to  je  za  katoličane,  njih  cer- 


>  DOsseldorfski  katoliški  shod  je  seveda  zdaj  že  precej  za  nami;  ta 
razprava  pa  je  bila  sestavljena  že  prej.  (Op.  pis.) 

2  Nekaj  podobnega  je  bil  naš  tečaj  za  izurbo  bolniških  postrežnic  za 
deželo  v  Ljubljani,  ki  je  bil  prvi  te  vrste  v  Avstriji.  (Op.  pi^.) 

kvene  in  tudi  ostale  kulturne  potrebe  v  protestantovskih  krajih. 
Kar  se  v  tem  oziru  stori,  je  zato  velike  važnosti,  ker  ohranja  v 
katoličanih  konfesionalno  zavest,  kar  je  gotovo  velikega  kultur- 
nega pomena,  saj  preprečuje  prodiranje  pruskega  protestantovstva, 
ki  je  skrajno  nestrpno  in  dejal  bi  bizantinsko:  nazunaj  ofidelno- 
versko,  strogo  uniformirano,  s  centralistiško  tendenco,  katere  pred- 
stavnik je  konservativni  junker,  ki  je  še  zdaj  v  državnem  upravnem 
življenju  najmočnejši  element,  naznotraj  pa  poliberaljeno  in  v  večjih 
industrijskih  centrih  tudi  že  popolnoma  razkristjanjeno.  V  namene 
katoliške  diasporS  je  takozvani  »Bonifatius-Sammelverein«  izdal 
lani  približno  4V2  milijona  mark. 

Kar  se  Francoske  tiče,  je  zadnja  faza  ondotnega  cerkveno- 
politiškega  položaja  ta:  Bati  se  je  resno  za  duhovniški  naraščaj 
in  drugič  za  vzdrževanje  bogoslužja  sploh,  dve  vprašanji  torej, 
ki  sta  za  cerkev  usodnega  pomena.  Stvar  je  tale :  duhovniški  na- 
raščaj se  tam  izključno  rekrutira  iz  takozvanih  deških  semenišč, 
podobno  kakor  v  Italiji.  Leta  1906./07.  je  bilo  poprečno  v  vsaki 
škofiji  v  deških  semeniščih  350  gojencev,  L  1907./08..  pa  je  to  šte- 
vilo padlo  že  na  135.  Tudi, ni  čudno,  ker  država  glasom  ločitve- 
nega zakona  za  vzdrževanje  cerkvenih  zavodov,  naprav  in  slu- 
žabnikov ne  skrbi  več,  katoličani  pa  niso  tako  požrtvovavni,  da 
bi  sami  kaj  prida  prispevali.  Tu  se  vidi  nekaj,  kar  zasluži,  da  se 
krepko  poudari.  Ako  bi  se  bili  katoličani  na  Francoskem  vzgojili 
v  šoli  organizacije,  bi  bilo  sicer  tudi  prišlo  do  ločitve  in  najbrž 
tudi  do  takega  ali  vsaj  podobnega  ločitvenega  zakona,  kakoršen  je 
sedanji,  ne  bilo  bi  pa  prišlo  do  takih  posledic,  kot  se  sedaj  kažejo. 
Sicer  pa  francoski  katoličani  ne  kažejo  niti  tistega  odpora,  ki 
bi  se  tudi  v  neorganizirancih  ob  tolikem  zatiranju  in  ponižanju 
lahko  javil.  Nasprotno  —  v  srednjih  in  nižjih  slojih  raste  mržnja 
do  vsega,  kar  je  katoliško,  oziroma  krščansko.  Predzadnji  udarec 
je  bil  zakon,  25.  oktobra  I.  I.  zbornici  predložen  in,  če  se  ne  mo- 
timo, letos  spomladi  sprejet,  glasom  katerega  si  država  prilasti 
premoženje  pobožnih  ustanov,  zadnji  udarec  pa  bo,  dolgo  pri- 
pravljen, padel  letos  ali  drugo  leto,  ko  se  bodo  zatrle  še  zadnje 
»svobodne  šole«,  ustanovljene  po  Jules  Ferryjevem  zakonu,  kolikor 
jih  še  vzdržujejo  posamezni  privatniki,  kongregacije  in  podobna 
društva.  Katoličani  pa  še  za  bogoslužje  ne  spravijo  skupaj,  kaj  še 
za  izvenšolsko  katehezo  ali  mladinsko  izvenšolsko  izobraževavno 
delo,  ki  je  nujno  potrebno,  ako  hočejo  še  kaj  naraščaja  rešiti. 
Takozvani  »bogoslužni  vinar«  ni  veliko  izdal,  celo  bogata  pariška 

nadškofija,  na  katero  so  računale  revnejše  dieceze  po  deželi,  je 
že  pjrvo  leto  izkazala  deficit  Kako  bodo  tu  našli  primerne  odpo- 
moči,  sam  Bog  vedi ;  od  mladinskega  gibanja,  kakor  se  kaže  v 
takozvanem  »sillonu«,  si  ni  veliko  obetati,  ker  ti  ljudje  po  načinu, 
ki  ga  tudi  med  italijanskimi  katoličani  opažamo,  na  svojih  kon- 
gresih veliko  teoretizirajo  in  sestavljajo  nebroj  »ordini  del  giorao«, 
praktiškega  zmisla  pa  nimajo.  Mimogrede  omenjeno,  so  italijanski 
katoličani  vendarle  veliko  na  boljšem.  Zadnji  čas  se  snujejo  po 
Francoskem  »lige  družinskih  očetov«,  ki  izkušajo  izpod- 
nesti  vpliv  svobodomiselnemu  učiteljstvu.  O  teh  ligah  kaj  proro- 
kovati  je  seveda  še  prezgodaj.  Več  upanja  za  prihodnjost  dajo 
takozvani  »socialni  tedni«  —  kurzi,  ki  katoliško  razumništvo  vsaj 
kolikortoliko  združujejo. 

Vse  drugačen  je  razvoj  na  Angleškem  in  v  severnoameriških 
Zedinjenih  državah,  pa  celo  v  Rusiji.  Zelo  važno  je  seveda  miši- 
jonstvo  katoliške  cerkve,  žal,  da  nam  različna  misijonska  poro- 
čila, kakor  jih  izdajajo  različna  društva  in  zavodi,  ne  nujajo  točnih 
informacij  in  vrhutega  časi  celo  o  splošni  situaciji  pouče  na- 
pačno. Najboljši  vir  za  to  stroko  je  Herman  Krosejeva  »Katho- 
lisdie  Missionsstatistik«  (Freiburg  1908).  Pa  še  nekaj  je:  misijonsko 
delo  katoliške  cerkve  odpira  pogled  globoko  in  široko  v  nebroj 
drugih  kulturnih  problemov,  ki  so  z  njim  v  zvezi.  Zato  je  to  po- 
glavje tudi  jako  zanimivo. 

Misijonstvo  je  v  najožjem  stiku  s  kolonizacijo.  Zanimivo  bi 
bilo  odkriti  to  zvezo,  v  čem  obstoji,  kako  eno  delo  podpira  drugo 
ali  je  drugo  brez  drugega  mogoče  ali  ne  itd.,  toda  zato  je  po- 
treben posebni  študij.  Naj  glede  na  to  omenuno  le,  da  poizku- 
šajo francoski  svobodomisleci  v  najnovejšem  času  kolonizirati  brez 
katoliškega,  oziroma  protestantovskega  misijonstva.  Ne  gre  tu  se- 
veda za  kolonizacijo  v  teritorialnem  oziru,  ampak  za  trajno  ko- 
lonizacijo, za  pokulturjenje,  poevropljenje  bi  dejali  —  podjarm- 
Ijenih  narodov,  kar  šele  pravo  kolonizacijo  omogočuje.  Pokristja- 
njenje  se  je  dozdaj  povsod  in  vedno  izkazalo  za  početek  pokul- 
turjenja,  kar  ni  težko  pojmiti,  če  pomislimo,  da  je  krščanska  reli- 
gija najpopolnejša  v  etiškem,  nravnem  oziru,  kar  tudi  svobodo- 
misleci ne  tajijo  in  zato  tako  vneto  skušajo  ustvariti,  osnovati 
etiko,  ki  bi  mogla  krščansko  nadomestiti  tudi  med  ljudstvom.  Fran- 
coska svobodomiselna  misijonska  družba  je  tudi  nekaka  »etiška 
družba«,  kakor  se  to  zdaj  imenuje:  če  bo  imela  kaj  uspehov,  je 
drugo  vprašanje.  Opasna  pa  je  vsaj  v  tem  oziru,  ker  snuje  veliko 

šol  v  orientu,  Palestini  in  Siriji,  saj  razpolaga  z  velikimi  sred- 
stvi. Predsednik  tega  društva  je  Brisson—  mimogrede  ome- 
njeno. Njih  taktika  je  sledeča :  V  šolah  ali  o  verstvu  sploh  nič  go^ 
voriti,  gojiti  nekak  indiferentizem,  vzgajati  nevtralno,  laiško,  kakor 
pravijo,  ali  pa  uvesti  na  njih  takoimenovane  civilne  etike,  učila 
za  laiško  moralo,  ali  pa  končno,  kjer  bolj  kaže,  zasnovati  pouk  na 
konfesiji  dotičnih  učencev,  ki  so  povečini  mohamedanci.  Toliko  o 
tem.  Pozabiti  pa  ne  smemo  na  neizmerno  korist,  ki  jo  misijonstvo 
doprinaša  vedi,  zlasti  etnografski,  filološki,  verskozgodovinski,  na- 
ravoslovju, dušcslovju  in  še  mnogim  drugim*  Bogoslovec,  posebno 
apologet  in  cerkveni  zgodovinar  na  razširjenju  krščanstva  merita 
njega  življenjsko  moč,  skrivnosti  apostolskega  dela,  cerkev  sama 
pa  se  okrepi ja  ne  samo  nazunaj,  temveč  morda  še  bolj  naznotraj, 
ker  se  versko  življenje  ponotranjuje  in  duhovništvo  vzgaja  k  hc- 
roizrau  in  samozataji,  brez  katere  ni  velikih  del.  Toda  nekaj  treba 
tu  poudariti  še  prav  posebno :  Moč  krščanstva,  posebno  pa  kato- 
lištva  se  ne  sme  meriti  zgolj  po  misijonskem  delu  med  nekultur-^' 
nimi  pogani,  temveč  ravnotako  po  apostolatu  med  novodobnim 
»kulturnim«  poganstvom  in  ravno,  ker  je  naloga  te  notranje  misije 
—  protestantje  imajo  to  delo  organizirano  v  takozvani  >Innere 
Mission«,  —  dandanes  tako  narastla,  pri  zunanji  misiji,  če  je  ta 
izraz  primeren,  ne  vidimo  povsod  takih  uspehov,  kakor  bi  jih 
pričakovali.  So  pa  tu  vmes  —  ne  da  se  tajiti,  še  mnogi  drugi 
vzroki,  katerih  se  bomo  tudi  dotaknili. 

Velikansko  misijonsko  delo  se  je  izvršilo  v  zadnjih  deset- 
letjih predvsem  v  Zedinjenih  državah.  Popravici  se  to  delo  sme 
imenovati  misijoniranje.  Bilo  je  treba  izpreobračati  napoldivje  avto- 
htonno  indijansko  prebivalstvo,  nič  menj  truda  pa  ne  stane  iz- 
preobračevanje  zamorcev,  ki  so  etično  zelo  defektni.  Protestanški 
misijonarji  se  imajo  z  istimi  težavami  boriti,  imajo  pa  veliko  več 
gmotne  podpore  in  opore,  zlasti  anglikanski.  Kar  se  severnoame- 
riške države  same  tiče,  ni  ne  enih  ne  drugih  podpirala,  oziroma, 
kjer  je  misijonarjenje  pospeševalo  podjarmljevanje,  to  se  pravi 
ga  znatno  olajšalo,  tam  ni  dala  prednosti  eni  krščanski  konfesiji 
pred  drugo.  Misijoniranje  se  pa  v  Združenih  državah  razteza  še 
velikobolj  na  evropske  priseljence  kot  na  rdečekožne  domačine  in 
pozneje  vseljene  zamorce,  mestice,  mulate  itd.  Premagati  verski 
indiferentizem  evropskih  naseljencev,  obrniti  njihov  pogled  od 
težke  grude,  zlatokopa,  temnega  rudnika  in  žganjarne  k  idealom 
vere,  to  je  mukepolno  delo,  za  katerega  je  potrebno  spričo  tolikih 

neuspehov  silno  veliko  optimizma.  Pa  to  delo  ni  ostalo  brez  sadov! 
Ameriška  katoliška  cerkev  je  res  kakor  svetopisemsko  gorCično 
zrno,  ki. se  je  v  mogočno  drevo  razrastlo.  Kako  gigantsko  pa  je 
bilo  misijonsko  delo  tudi  v  Kanadi,  Mehiki  in  južni  Ameriki!  Leta 
1906.  je  oficielna  statistika  v  Združenih  državah  naštela  13,089.353 
katoličanov,  1. 1907.  pa  že  13,877.426,  torej  skoro  1  milijon  več.  Cc 
prištejemo  katoličane  na  Filipinah,  Portoriku  in  Sendviških  otokih, 
imamo  22  milijonov,  torej  eno  tretjino  vsega  prebivalstva,  ki  je  sploh 
verno.  Mnogo  je  namreč  v  Zedinjenih  državah  —  morda  toliko  kot 
nikjer  drugod  takozvanih  akontesionalcev.  Priča  velike  delavnosti 
ameriških  katoličanov  tudi  na  znanstvenem  polju  je  takozvana 
»C  a  t  h  o  1  i  C  E  n  C 1}  C 1  o  p  ed  i  a«,  ki  je  preračunana  na  15  zvezkov 
s  30.000  članki  in  2000  kartami  in  ilustracijami.  Dozdaj  sta  čisto 
po  programu  izšla  prva  dva  zvezka. 

.  Za  ameriško  pride  najbolj  v  poštev  azijska  misija,  ki  je  zelo 
interesantna,  pa  žalibog  nič  kaj  uspešna.  Sprednja  Indija  je  za 
misijoniranje  danes  še  ravnotako  nehvaležno  polje  kot  je  bila  za 
časa  sv.  Franca  Ksaverja,  če  ne  še  bolj.  Že  Ksaver  v  svojih  po- 
ročilih označuje  za  največjo  oviro  pokristjanjenju  sanjavi,  mch- 
kotni  in  čutnosti  vdani  indijski  narodni  značaj,  modemi  misijonarji 
pa  tožijo  o  verskem  konservatizmu  hindujcev,  o  brezmejni  moči 
bramancev  in  o  kastovstvu,  ki  še  zdaj  mori  ondotno  ljudstvo,  da 
se  nikamor  višje  ne  more  povzpeti.  Sicer  ustvarjajo  mnogobrojne 
ljudske,  srednje  in  celo  visoke  šole,  ki  jih  ustanavljajo  Angleži, 
neko  novo  hinduško  inteligenco,  toda  ta  čudna  angleško^indijska 
prosveta  ve  z  modernimi  idejami  in  težnjami  staro  bramansko 
religijo  spraviti  dobro  v  sklad:  Brahma-Samadsdi  se  imenuje  to 
pomodernizirano  bramanstvo . . .  Tudi  kastovstva',in  malikovavstva 
ta  nova  kultura  ne  odpravi,  dasi  inteligenca  v  bogove  in  vse  raz-- 
lične  brahme  ne  veruje,  temveč  jih  ima  le  za  simbole  gotovih  ab- 
straktnih idej  in  fantastiških  špekulacij.  Pa  še  dva  momenta  sta, 
zakaj  ne  angleški  ne  katoliški  misijonarji  med  Indijci  veliko  ne 
opravijo :  Evropski  raziskovavci  sanskrta  in  ved,  svetih  knjig  bra- 
manskih  ter  budistovskih,  te  verstvi  visoko  povzdigujejo,  hočejo 
z  njimi  celo  krščanstvo  nadomestiti,  kar  Indijci  seveda  dobro  vedo. 
Drugič  pa  je  nravno  življenje  Evropcev  v  Indiji  tako,  da  ne  pri- 
poroča domačinom,  katerih  vera  je  tako  prastara  in  združena  z 
vso  njihovo  zgodovino,  vere  njihovih  gospodarjev,  tlačitcljev. 
Poleg  Indijcev  pa  biva  še  60  milijonov  mohamedancev,  ki  hindujcc 
zaničujejo,  kristjane  pomilujejo.  V  novejšem  času  se  je  pokristja- 

nJGvanju  postavila  na   pot  še  veliko  večja  ovira  na  eni  strani  v 
panizlamskem  gibanju,   ki  teži  za  politiško  in  kulturno  edinstvo 
vseh  spoznavavcev  izlama  od  sprednjeindijskega  polotoka  pa  preko 
Perzije,  Afganistana,  Arabije  in  Male  Azije,  Angležem  podvrže- 
nega Egipta  pa  do  Balkana,   na  drugi  strani  pa  temu  analogno 
gibanje  rumenega  plemena,  ki  teži  po  gospostvu  v  tihomorskih 
deželah  in   indijskem   ozemlju  in   propagira  zvezo  vseh   azijskih 
plemen   proti   belokožim  gospodarjem,  tujcem.   Obe  gibanji  nista 
samo  nacionalni,  ampak  tudi  verski,  oziroma  se  ta  dva  momenta 
niti  ločiti  ne  dasta.  Zato  misijonstvo  zanje  kaj  malo  uspehov,  dasi 
je  že  Štiristo  let  minulo,   odkar  so  začeli  tu  apostoli  krščanstva 
oznanjati  blagovestje.  Sprednja   Indija  šteje  285  milijonov  prebi- 
valstva,   katoličanov   pa  je   1,900.000,    torej  komaj  lo/o.   Od  teh 
1,900.000  katoličanov  pa  jih  1,600.000  odpade  na  južni  del  Indije, 
torej  tam,  kjer  je  katoličanstvo  oznanjal  že  sv.  Franc  Ksaver  in  je 
dolgo  prevladoval  portugiški  vpliv,   kar  je  pospeševalo  tudi  rast, 
oziroma  ohranitev  katoličanstva.  Čimbolj  gremo  proti  severu,  bolj 
pojema  katoličanstvo;  v  srednji  Indiji  jih  je  137.000,  torej  0'\9^lo 
vsega  prebivalstva  (60  milijonov),  na  severu  na  velikanskem  obrežju 
Inda,  Ganga  in  Brahmaputre  pa  je  134.000  katoličanov,  torej  0'080/o, 
kar  izgine  med  170  milijoni  poganov  in  mohamedancev.  Ampak  vse 
ni  brez  solnčnih  strani!  Katoliška  cerkev  je  v  Indiji  krepko  organizi- 
rana, 4000  je  operacijskih  opirališč;  misijonskih  postaj,  katoliških  šol 
in  zavodov  pa  3000,  med  njimi  mnogo  visokošolskih  kolegijev,  ki 
jih  posečajo  tudi  hindujci,  mohamedani  in  Perzijci,  čestilci  svetega 
ognja.  Eden  teh  zavodov  —  koleg  sv.  Jožefa  v  Tričinopolu  —  je 
vzgojil  celo  krščanski  naraščaj  iz  bogate  braminske  kaste.   Zelo 
ovira  prodiranje  krščanstva  —  ne   samo  v  Indiji,  ampak  v  Aziji 
sploh,  to,  da  je  žena  reva  sužnja,   nesvobodna,   nesamostojna  in 
zaničevana.  Misijoni  ne  segajo  do  žen.  Končno  pa  hi  podpore  od 
države  —  ki  je,   naj  reče  kdo  karkoli  hoče  —  potrebna  vsaj  za 
prve  početke.  Anglija  pa  —  tako  dela  po  vseh  svojih  kolonijah 
—  se  skrbno  in  previdno  ogiba  vsega,  kar  bi  moglo  izzvati  kon- 
fesionalne  ali  nacionalne  konflikte,  za  pokristjanjenje  pa  ji  tudi  ni 
veliko,  ker  od  svojih  kolonij  ne  zahteva  nič  drugega  kot  to,   da 
ji  veliko  nesejo. 

Kar  se  tiče  ostale  Azije,  ima  katoliško  misijonstvo  najhujše, 
pa  tudi  najbolj  neuspešno  delo  na  Japonskem  in  na  Koreji;  na 
Kitajskem  je  dobro.  Veliko  bi  se  dalo  tudi  o  tem  povedati,  ome- 
nimo le  sledeče:  Japonec  je  materialist  oziroma  ateist  že  sampo- 

sebi  in.  njegove  šole  so  brezkonf esionalne ,  sploh  vsa  njegova 
takozvana  moderna  kultura,  ki  je  kar  črez  noč  nastala.  Tudi  to 
je  značilno,,  da  tu  prospevajo  bolj  protestanški  angleški  in  ame- 
riški  misijoni.  Zakaj?  Ti  misijonarji  so  podjetni  in  razpolagajo  z 
velikimi  sredstvi,  gledajo  veliko  bolj  kot  na  religioznost  na  šole  in 
tisk  ter  jim  je  silno  lahko  dobiti  pastorski  naraščaj  iz  domačinov, 
ker  se  za  to  veliko  ne  zahteva,  zlasti  ker  ni  celibata  itd.  Pred- 
očevati  si  je  tudi  treba,  da  so  katoliški  misijonarji  na  Japonskem 
skoro  izključno  sami  Francozi,  ki  ne  znajo  in  se  ne  učijo  ne  ja- 
ponščine, ne  angleščine,  ki  je  na  Japonskem  močno  razširjena  in 
se  na  vseh  šolah  uči.  Tudi  to  je  pri  francoskih  misijonih  ve- 
like graje  vredno,  da  ne  posvečajo  dovolj  skrbi  šoli.  Domačega 
duhovniškega  naraščaja  ni,  vrhutega  pa  je  gmotno  stanje  francoskih 
misijonov  vsled  kulturnega  boja  v  domačiji  zelo  prekerno.  Nekaj 
pa  je  važno  in  gotovo  bistvenega  pomena:  azijski  katoličani  so 
se  vedno  v  verskih  preganjanjih  izkazali  za  prave  Kristove  učence 
in  nebroj  jih  je  pretrpelo  mučeništvo. 


To  je  pregled  v  velikih  potezah.  Morale  bi  se  ne  samo 
posameznosti  izpopolniti;  glavno  bi  bilo,  da  se  razvoj  cerkve- 
nega, verskega  življenja  odkrije  v  zvezi  z  razvojem  drugih  panog 
kulturnega  življenja:  modroslovja,  znanstva,  lepih  ved,  kar  je  vse 
medseboj  v  organiškem,  bistvenem  stiku.  Za  informacijo  zadostuje. 


Trubar  v  jubilejnem  slovstvu. 

Prof.  dr.  J  os.  Gruden. 

Lepo  število  spisov  o  Trubarju  in  reformaciji  nam  je  rodilo 
letošnje  leto.  Skoraj  vsem  se  pozna,  da  so  slavnostni  spisi,  za- 
početi  v  navdušenju  za  prvega  slovenskega  književnika  ali  bojev- 
nika proti  Rimu  in  pisani  z  namero,  pridobiti  si  aplavz  čitajočega 
občinstva.  Zato  se  zgodovinska  dejstva  ne  vpoStevajo  dovolj, 
temveč  prevladuje  težnja,  o  slovenskem  reformatorju  ustvariti  neko 
idealno  podobo  in  nam  dobo  reformacije  predstaviti  kot  junaško 
dobo  našega  naroda.  Tu  nima  mesta  trezni  razum,  ki  išče  resnice. 

temveč  le  afekt,  ki  poveličuje  osebe  in  gibanje,  ne  glede  na  temjne 
sence,  ki  se  jih  drže.  Iz  takega  slavnostnega  razpoloženja  so  se 
rodili  po  večini  letošnji  spisi  o  Trubarju.  Zato  se  lahko  deloma 
že  naprej  presodi,  koliko  trajne  vrednosti  je  v  njih  in  koliko  bodo 
pripomogli  k  boljšemu  razumevanju  naše  preteklosti. 

Najprej  je  stopila  »Svobodna  Misel«  na  plan,  kajti  njej  gre 
za  proslavo  »protirimskega  junaka«.  Trubarjeva  štiristoletnica  ji 
je  ugodna  priložnost,  da  se  zanese  nekaj  protirimskega  gibanja 
ali  vsaj  mržnje  med  narod.  Kako  je  pri  tem  z  zgodovinsko  resnico, 
zato  se  brezimni  avtor  agitatorske  broSurice  (»Primož  Trubar 
in  naša  reformacija«)  ne  briga.  Kolika  je  znanstvena  vred^ 
nost  in  resnicoljubnost  njegova,  naj  pojasni  par  zgledov.  Trubar 
je  »prvoboritelj  proti  tujcu  (!)  in  Rimu.  Tako  se  piše  o  možu,  ki 
je  sicer  slovensko  govoril  in  pisal,  a  bil  ves  in  ves  prešinjen  od 
nemškega  duha.  »Reformacija  je  vodila  k  narodu  in  demokratizmu«, 
menda  zato,  ker  so  jo  plemiči  z  vso  vnemo  razširjali.  »Predikantje 
so  imeli  ^/4  naroda  za  seboj«  (!)  i.  t.  d.  Ni  ga  kmalu  spisa,  ki  bi 
tako  zelo  grešil  na  nerazsodnost  svojih  čitateljev  in  slepivost 
praznih  fraz,  kakor  ta  »kulturno-historična  študija«. 

Z  druge  strani  osvetljuje  reformacijsko  dobo  avtor,  ki  se 
skriva  pod  psevdonimom  »ilbditus«  (»Reformacija  in  soci- 
alni boji  slovenskih  kmetov.«)  Pisatelj  povzema  iz  verskega 
prevrata  socialne  momente  in  skuša  pokazati  stik  med  tedanjim 
verskim  in  socialnim  gibanjem.  Toda  poslednje  ni  prav  jasno  iz- 
raženo. Gotovo  je  Lutrov  spis  »Von  der  Freiheit  des  Christen- 
menschen«  zelo  podnetil  kmečki  upor  1.  1525.  in  notranja  zveza 
med  versko  in  socialno  revolucijo  se  jasno  kaže  v  zahtevah  kmečkih 
upornikov  (»Die  zw61f  articul«).  To  gibanje  pa  ni  seglo  do  naših 
dežel.  Komaj  sledove  imamo  o  nekaterih  lokalnih  pojavih  iz  tega 
leta  (poročilo  knezoškofa  Ravbarja).  Drugi  kmečki  upor  1.  1573. 
pa  je  razširjanje  protestantstva  po  naših  deželah  še  oviral.  Naravno 
je,  da  ob  hudem  socialnem  nasprotstvu,  ki  je  takrat  vladalo  med 
plemiči  in  kmeti,  ti  niso  bili  voljni  poslušati  grajskih  predikantov 
tem  manj,  ker  so  opazili,  da  vnema  plemičev  za  »čisti  evangelij« 
izvira  večinoma  iz  dobičkaželjnosti,  iz  pohlepa  po  cerkvenem 
premoženju.  Pridružili  so  se  rajši  »zamaknjencem«  in  »skakačem«, 
kakor  da  bi  pristali  na  novo  vero  grajske  gospode. 

Tretjo  brošuro  je  spisal  k  Trubarjevemu  jubileju  dr.  Ivan 
Prijatelj  (»O  kulturnem  pomenu  slovenske  reforma- 
cije«). Bojevit  spis  za  Trubarjevo   herojstvo!    Za  uvod  najprej 

poudarja,  »da  oni  redko  sejani  Slovenci,  ki  se  ponašajo  s  Trubarjem, 
hranijo  pod  signaturo  tega  imena  le  kup  prašnih  predstav,  meša- 
nico  zrnja  resnice  in  plev  potvar«  in  kratkomalo  odklanja  sodbo  >eno- 
stranskih  konfesionalcev«.  Ko  je  tako  označil  tmino  nevednosti, 
ki  je  doslej  ležala  nad  nami,  in  si  izgovoril  monopol  v  presojanju 
kulturnega  dela  reformacijske  dobe,  pričenja  nas  nevedne  Slo- 
vence poučevati,  kdo  je  bil  Trubar  in  kakšnega  pomena  je  njegovo 
delo.  Ton  je  prav  profesorski.  S  čudovito  smelostjo  meče  trditve 
v  svet  in  namesto  dokazov  se  ti  glasi  vedno  tisti  mogočni  »sic 
volo,  sic  iubeo  .  .  .«  Vsakega,  ki  se  je  drznil  kdaj  o  Trubarju  iz- 
reči kako  manj  povoljno  kritično  opazko,  pa  ozmerja  in  obrca,  pa 
naj  je  živel  v  XVI.  ali  XX.  stoletju.  Ko  človek  prebira  ta  slavnostni 
spis,  se  mu  zdi,  da  je  spričo  jasne  podobe,  katero  nam  je  avtor  na- 
risal, vsako  daljnje  raziskavanje  reformacijske  dobe  odveč.  »Matica« 
bode  s  svojim  »Zbornikom«  došla  že  prepozno  . .  .  Toda  pustimo 
šalo.  Ako  bi  tako  govoril  slavnostni  govornik,  ki  hoče  doseči 
trenotni  učinek,  ali  pa  pisal  publicist,  da  pripravi  občinstvo  v 
slavnostno  razpoloženje,  potem  bi  taka  izvajanja  še  prezrli,  toda 
zahtevati,  da  se  sprejmejo  kot  z  n  a  n  s  t  v  e  n  e  pridobitve,  kot 
neizpodbitna  dejstva,  je  pa  malo  preveč.  Do  kakšnih  za- 
ključkov pride  pisatelj,  naj  priča  nekaj  zgledov:  >flko  je  danes 
verski  čut  tako  razvit  v  našem  ljudstvu,  niso  bili  zadnji,  ki  so  ga 
budili,  ampak  morebiti  prvi  baš  slovenski  protestantje!«  Dobro. 
Kako  pa  je  to,  da  je  bil  verski  čut  že  tako  mogočno  razvit  pred 
XVI.  stoletjem  in  da  ga  je  tam  zdaj  najmanj,  kjer  so  ga  prote- 
stantje  budili,  namreč  na  gradovih,  po  nekaterih  mestih  in  trgih. 
Pravtako  bije  resnici  v  obraz  sledeča  trditev:  »Reformacija  je  prva 
spoznala  velikansko  važnost  šolstva«,  in  v  dokaz  navaja  stavek, 
ki  ga  je  pred  tridesetimi  leti  zapisal  Dimitz:  »Keine  Spur  einer 
niederen  oder  hoheren  Schule  im  Lande.«  Toda  kdor  hčče  danes 
o  teh  stvareh  soditi,  mora  biti  že  malo  bolje  poučen.  Slično  drugod. 
Ni  je  skoraj  strani  v  brošuri,  ki  bi  ne  izzvala  odpora.  Znanosti 
se  takim  načinom  ne  služi. 

Omeniti  je  še  dvoje  nemških  spisov:  »Zu  Primus  Trubers 
400jahrigen  Geburtstag.  Von  Dr.  O.  Hegemann«  in  pa  istega 
pisatelja:  »D.  M.  Primi  Truberi«. 

V  teh  dveh  nemških  spisih  govori  zastopnik  evangelijske  kon- 
fesije  o  prvem  njenem  propovedniku  na  Kranjskem,  in  odkrito  mo- 
ramo reči,  da  se  sodba,  ki  jo  čujemo  s  te  strani,  splošno  bolj  strinja 
z  resnico,  kakor  pa  izvajanja  Trubarjevih   slovenskih  slaviteljev. 

Zlasti  opozarja  prvi  spis  na  oni  prehod  iz  cvinglijanstva  v  lutrovstvo, 
ki  se  opaža  pri  Trubarju  od  času  preselitve  na  Nemško  (1548). 

Povzemimo:  jubilejno  slovstvo  o  Trubarju  in  lutrovski  refor- 
maciji je  le  malo  pripomoglo  k  boljšemu  razumevanju  te  viharne 
dobe  naše  zgodovine,  temveč  utegne  le  še  pomnožiti  ono  »me- 
šanico zrnja  resnice  in  plev  potvar«,  ki  je  bila  doslej.  Navzlic 
temu  ostane  ta  doba  zanimiva  in  vredna  preiskavanja,  tembolj 
ker  v  njej  tiči  še  cel  kup  nerešenih  problemov.  Seveda  moramo 
pri  tem  znanstvenem  delu  odklanjati  ono  delitev  dr.  Prijatelja  v 
»konfesionalce«  in  »nekonfesionalce«.  Za  nas  je  merodajno  ono 
pravilo  Ciceronovo,  katero  je  proglasil  tudi  pokojni  papež  Leon  XIII. 
»prima  historiae  lex  es't,  ne  quid  falsi  dicere  audeat  deinde,  ne 
quid  veri  non  audeat«.  Resnica  mora  biti  voditeljica  pri  znan- 
stvenem delu,  pa  naj  je  komu  ljuba  ali  pa  ne. 


^  =^gg^s^g^  ^ 


Problemi  v  sodobnem 
dušeslovju. 

Fran  c  Terscglav. 

^  V. 

Detenninizem  —  Indetemiinizem. 

Sodobno  dušeslovje  je,  kar  tiče  krščanskemu  svetovnemu 
naziranju  nasprotnih  modroslovcev,  docela  deterministiško. 
Kakor  smo  v  teku  teh  razprav  dokazovali,  izvaja  današnje  duše- 
slovje vsled  napačno  umevanega  bistva  dušnih  dejev,  da  se  tudi 
duševno  življenje  odigrava  tako  kakor  materialni  procesi:  Kadar 
so  dani  gotovi  pogoji,  nujno  iz  njih  sledi  učinek;  če  pogojev  ni, 
ni  učinka ;  če  so,  mora  nastopiti,  in  sicer  vedno  enako,  če  pogoji 
ostanejo  isti.  Ni  napačna  ta  misel,  toda  ne  sme  se  pojmovati 
tako,  da  bi  izključevala  temeljno  dejstvo  našega  dušnega  delo- 
vanja, namreč,  svobodno  voljo,  ki  človeka  odlikuje  pred 
vsemi  bitji,  ki  je  takorckoč  počelo  vsej  kulturi,  vsemu  napredku, 
vsemu  stremljenju  navzgor  in  ki  je  jasno  izpričana  po  naši  samo- 
zavesti, tako  jasno,  kakor  nobeno  drugo  dejstvo  ne! 

Sodobno  dušeslovje  povečini  taji  svobodo  volje;  ni  pa  to 
modernemu  modroslovju  svojsko,  kajti  že  materialisti  in  panteisti 

iz  starega  veka  so  bili  v  tem  oziru  deterministi ;  kar  pa  zadeva 
modroslovce  naše  dobe,  se,  kakor  skoro  povsod,  tudi  v  tem  vpra- 
šanju ne  strinjajo  in  ni  ga,  ki  bi  učil  to,  kar  uči  drugi ;  celo  takih 
ne  manjka,  ki  izkušajo  deterministiško  stališče  z  indetermini- 
s  t  i  š  k  i  m  na  ta  ali  oni  način  spojiti,  spraviti  nujnost  v  soglasje  s 
svobodo,  pri  čemer  pa  seveda  največ  trpi  svoboda.  O  teh  poiz- 
kusih in  različnih  deterministiških  podmenah  bomo  govorili  posebej. 
Zazdaj  smo  si  začrtali  za  nalogo,  da  kolikor  mogoče  jasno 
in  točno  obrazložimo,  kaj  je  volja  in  kaj  njena  svoboda,  podali 
bomo  za  to  tudi  poglavitnejše  dokaze.  Jasneje  si  nam  bo  moč 
svobodo  volje  predočiti,  ko  se  bomo  posebič  bavili  z  neštcvilnimi 
ugovori  proti  njej  in  ko  bomo  raziskovali,  kako  in  pod  katerimi 
okoliščinami  se  volja  v  navadnih  razmerah  udejstvuje,  kako  se 
človek  normalno  odločuje.  Zato  se  bomo  po  ugovorih  različnih 
modroslovccv  in  njih  sestavov  pečali  s  takozvano  moralno  stati- 
stiko, z  »rojenim«  zločinstvom  in  psihopatiškimi  dejstvi,  v  kolikor 
spadajo  v  naš  problem. 

.  Zdi  se  nam  pa  potrebno,  preden  preidemo  do  stvari  same, 
omeniti  troje.  Prvič:  Vprašanje  o  svobodi  je  težavno  zategadelj, 
ker  ga  nehote  vsi  premotrivamo  in  izkušamo  rešiti  deterministiško. 
Razglabljamo,  zakaj  se  pač  volja  ravno  tako  in  ne  drugače  od- 
loči in  ne  da  bi  se  držali  po  zavesti  izpričanega  dejstva,  da  se 
odloči  sama  prav  zato,  ker  se  tako  hoče,  dasi  bi  se  tudi  dru- 
gače mogla,  iščemo  drugega  vzroka  in  se  tako  že  a  priori  po- 
stavimo na  deterministiško  stališče.  Seveda  je  to  pogrešeno,  kajti 
dušeslovec  mora  dejstva  zavesti  preiskovati,  kakršna  so,  ne  sme 
jih  pa  predrugačevati  in  razlagati  po  kakšni  predpostavljeni  pod- 
meni.^ Zato  je  nevzdržljivo,  kar  piše  Hoffding,  ki  smo  se  z 
njim  že  večkrat  pečali,  v  svoji  »Psihologiji«:  »Psihologija  mora 
kakor  vsaka  druga  znanost  biti  tudi  deterministiška ;  izhajati  mora 
iz  predpostave,  da  se  zakon  povzročevanja  ravnotako  nanaša  na 
delovanje  volje  kakor  na  vse  druge  pojave  življenja  in  materialno 
naravo.«  Ladd  mu  nato  opravičeno  odgovarja: 2  »Dušeslovje  do 
take  predpostave  nima  pravice.  Baviti  se  mora  z  dejstvi  zavesti, 
kakršna  so,  jih  razlagati,  opisovati  in,  če  moč,  razložiti.  Ne  sme 
jih  pa  izpreminjati,  pretvarjati.  Med  ta  dejstva  spada  tudi  dejstvo 
zavedne  in  preudarjene  izbere  (svobodnega  hotenja).  To  dejstvo 

1  Glej :  Problemi  v  sodobnem  duSeslovju  II.,  str.  167  (Čas,  zv.  4,  5.  L.  O.). 

2  Outlincs  of  descriptive  psychoIogy,  Ncw-York  1898,  str.  365  (citirano 
pri  Mcrcier,   Psydioiogie) 

se  nam  seveda  ne  predočuje  kakor  pojav,  za  katerega  bi  zakon 
vzročnosti  veljal  pod  takimi  pogoji,  kakor  vladajo  v  materialni 
naravi.  Nasprotno :  ona  (svobodna  izbera)  pohaja  iz  globočin  duše, 
ki  samasebe  določuje.«  Drugič  povzroča  točnemu  pojmovanju 
tega  problema  precejšnjo  težavo  to,  da  ni  moč  do  dna  razkrojiti 
tistih  razumovih  in  voljinih  dejev,  'ki  pridejo  pri  svobodnem  ho- 
tenju v  poštev,  ker  so  medseboj  v  ozkem  stiku;  razum  in  volja 
se  takorekoč  prepajata,  drug  v  drugega  prehajata  tako,  da  ju 
ne  moremo  ločiti.  Končno  pa  naj  omenimo,  da  se  indeterminist 
mora  naslanjati  vseskozi  na  to,  kar  o  bistvu  svobodnega  hotenja 
izvaja  sholastika  in  v  tem  oziru  ni  moč  bogvekaj  novega  pove- 
dati; v  vsej  svoji  sili  se  to  modrovanje  pokaže,  kadar  gre  za  to, 
da  se  odkrijejo  zablode  modernega  deterministiškega  dušeslovja  in 
takrat  bo  tudi  mogoče  v  tem  ali  onem  oziru  to,  kar  bomo  tukaj 
zazdaj  fiksirali,  izpopolniti  morda  tudi  z  novih  vidikov. 

Predvsem  treba  razložiti,  kaj  je  bistvo  volje.  Teženje  po 
dobrem.  Volja  se  definuje  po  dobrem,  dobro  po  volji.  Kaj  je  dobro  ? 
To,  po  čemer  teže  vsa  bitja,  id  quod  omnia  appefunt,  kakor 
je  dejal  Aristotel.  Za  tistega,  ki  priznava  smotrnost,  je  to  jasno 
tudi  za  neživeča  in  čuteča  bitja,  v  katerih  je  neko  teženje 
(appetitus  naturalis^)  po  dobrem,  pa  tudi  nasprotnik  smotrnosti  mora 
vsaj  za  čuteča  bitja  priznati,  da  teže  po  dobrem,  po  tem,  kar  jim 
prija,  četudi  ni  —  kakor  on  meni  —  prednamenjeno,  ampak  slu- 
čajno in  je  nastalo  po  prilagodbi .  živih  sestavov  na  vnanje  raz- 
mere, po  natorni  izberi,  kakor  to  razlagajo  darvinisti.  Za  razumna 
bitja  o  tem  ni  dvoma,  opazovanje  živali  pa  tudi  vede  nujno  do 
enakega  zaključka.  Govedo,  ki  se  je  na  paši  nasitilo,  si  nekako 
predstavlja  domači  hlev,  teži  po  njem  in  si  želi  počitka.  Žival 
teži  in  hoče  stvari,  ki  mu  prijajo  ter  se  odvrača  od  nasprotnih  po 
nekem  nagonu,  ki  sloni  na  nekaki  razsodivni  zmožnosti,  na  čutni 
sodbi,  ki  jo  je  staro  modroslovje  dobro  imenovalo  vis  aestima- 
tiva.  Zakaj  in  vsled  česa  pa  je  predmet  teženju  dober,  oziroma 
slab,  tega  žival  ne  ve,  in  zato  teži  le  po  posamezni,  konkretni 
dobrini,  dočim  človek  pojmuje  abstraktno  dobroto,  dobro  kot 
tako  in  je  zato  tudi  razumno  ljubi.  To  je  značivno  za  voljo,  da 
ljubi  dobroto,  dobro  samonasebi,  to  je:  tisto,  vsled  česar  so  stvari 
ljubezni  vredne.  In  ker  so  stvari  dobre  zato,  ker  odsevajo  dobro 

1  Quaedam  enim  inclinantur  in  bonum  per  šolam  naturalem  habitu- 
dinem  absque  cognitione  sicut  plantae  et  corpora  inanimata,  je  dejal 
Hkvinec.  (S.  Th.  la,  q.  99,  art.  1,  C.) 

Sploh,  višek  vsega  dobrega,  do  katerega  um  pride  po  nadaljni  ab- 
strakciji, zato  je  pravi  predmet  volji  splošno  dobro.  Ni  nam  tukaj 
razlagati,  da  je  ta  vzor  uresničen  v  osebnem  Bogu ;  več  ali  manj, 
četudi  nedoločno  hrepeni  po  njem  vsaka  človeška  volja  brez  izjeme. 

Volja  je  torej  tisti  dej,  ki  ima  za  predmet  abstraktno  do- 
bro, dobro  sploh;  razumna  volja  označuje  zdaj  zmožnost 
počelo  dejev,  s  katerimi  človek  teži  po  abstraktnem  in  splošnem 
dobrem,  zdaj  naravo  samo,  iz  katere  ta  zmožnost  (potenca)  poteka. 

Natora  naravnava  človeško  voljo  nujno  k  splošno  dobremu: 
popolnoma  počiva  volja  le  v  njem,  le  to  dobro  jo  more  popol- 
noma zadovoljiti.  Ker  pa  to  dobro  v  življenju  ni  dosegljivo  — 
vzori  so  nedosežni  in  kaj  še  vzor  vzorov!  —  se  mora  volja  pač 
ustaviti  pri  posameznih  dobrinah.  Vendar  so  ji  te  le  sredstva 
k  zadnjemu  namenu,  relativne  dobrine,  ki  so  v  odnosu  k  ab- 
solutni. In  že  tukaj  moramo  poudariti,  dasi  bo  razvidno  šele 
pozneje,  da  so  predmet  svobodni  volji  le  sredstva.  K  splošno 
dobremu  teži  volja  nujno,  k  tistemu  odnosnemu  pa,  ki  si  ga  v 
posameznem,  določenem  slučaju  postavi  za  cilj,  za  katerega  se 
odloči,  tudi  teži  nekako  nujno,  oziroma  ta  cilj  ni  več  predmet 
svobodnemu  izbiranju;  svobodno  izbira  le  sredstva,  ki  vodijo  k 
njemu.  1  Na  primer  X  se  odloči,  da  potuje  \z  A  \  B  —  to  mu 
je  cilj  —  potuje  pa  do  B  lahko  skozi  a  ali  pa  skozi  ft  —  to  so 
sredstva.  Cilj  A — B  je  v  tem  slučaju  izven  svobode,  ker  sem  si 
ga  že  izbral,  v  tem  določenem  slučaju  se  svobodna  izbera  suče  le 
okoli  sredstev  a  in  b,  A—B  je  zazda)  cilj,  dobro,  do  katerega  sta 
ain  b  v  nekem  odnosu;  ker  pa  A — B  ni  dobro  sploh,  dobro  samo- 
nasebi,  si  lahko  za  drugo  odločbo  svobodno  izberem  drugi  cilj, 
za  katerega  je  A — B  samo  sredstvo.  Vedno  lahko  posamezne  cilje 
podrejam  drugim,  višjim,  seveda  ne  morem  tega  v  neskončnost, 
kajti  vsem  posameznim  ciljem  postavi  mejo  vsesplošno  dobro,  fi- 
nis  ultimus.  če  bi  tega  ne  bilo,  če  bi  si  posamezne  cilje  lahko 
postavljali  poljubno  v  neskončnost,  bi  sploh  nobeno  hotenje  ne 
bilo  mogoče.  (Si  non  esset  finis  ultimus,  nihil  appeteretur,  nec 
aligua  actio  terminaretur,  nec  etiam  guiesceret  intentio  agcntis,  pravi 
Akvinec.)  Nekaj  si  postavim  za  cilj,  potem  pa  sredstva,  ki  vodijo  do 

1  Finis  in  operabilibus  habet  rationem  principii:  eo  quod  rationes 
eorum,  quae  sunt  ad  finem,  ex  fine  sumuntur.  Principium  autem  non 
cadit  sub  quaestione,  sed  principia  oportet  supponere  in  omni  ingui- 
sitione.  Unde  cum  consilium  (preudarjanje)  sit  quaestio,  de  fine  non  est 
consilium,  sed  solum  de  his,  quae  sunt  ad  finem.  (Gr.  de  Nyssa.) 

njega,  svobodno  izbiram.  Zato  se  svoboda  hotenja  definuje  tudi: 
zmožnost  izbirati,  kar  vodi  k  cilju.  Pa  to  le  nasplošno,  da  pojas- 
nimo, kaj  je  splošno,  kaj  absolutno,  kaj  odnosno  dobro. 

Razločujemo  pa  še  objektivno  in  prijetno  dobro  (bo- 
num  objectivum,  bonum  delectabile).  Ko  volja  teži  po  dobrem,  ji  to 
prijetno  de,  kajti  čim  bolj  se  kak  subjekt,  ki  se  obenem  zaveda 
svojega  delovanja,  udejstvujc,  tem  večjo  slast  mu  to  prizadeva. 
Volja  se  obrača  k  objektivni  dobrini,  pa  tudi  k  tisti  slasti,  prijet- 
nosti, ki  ji  to  teženje  prizadeva. 

Dva  druga  pojma,  ki  pri  tem  problemu  prideta  v  poštev,  sta 
nujnost    in    svobodnost. 

Kaj  je  nujno  ?  Nujno  je  to,  v  čigar  naravi,  bivstvu  je,  da  se 
mora  udejstviti.  V  tem  zmislu  je  nujnemu  nasprotno  nemogoče 
ki  je  tako,  da  se  udejstviti  ne  more.  V  nekem  oziru  je  nujno  to, 
kar  je  natorno  in  v  tem  zmislu  je  nujnemu  nasprotno  prisi- 
ljeno, kar  je  proizvedeno  po  neki  vnanji  sili,  ki  je  protivna  na- 
tornemu  razvoju  in  teženju.  Primer:  Zametek  se  razvije,  kakor 
mu  njegova  natora  določuje,  znanstvenik  pa  s  svojimi  poizkusi 
temu  razvoju  prizadene  silo  in  proizvede  izrodek.^  Hoten  o  v 
strogem  pomenu  besede  je  to,  kar  nujno  iz  volje  poteka  pod 
vodstvom  razuma.  Na  ta  način  hoteni  deji  izključujejo  silo,  pa 
tudi  svobodo.  Kajti  naravno  teži  volja  po  dobrem  in  zato  nujno, 
ne  pa  prisilno.  Svoboda  izključuje,  kakor  bomo  razložili,  to, 
da  bi  bila  volja  določena  k  enemu  določenemu  hotenju. 

Razmatranje  o  tem,  kaj  je  nujno,  kaj  natorno,  kaj  prisiljeno 
in  kaj  hoteno  v  strogem  pomenu  besede,  nas  nagiblje,  da  že  zdaj 
zarišemo  v  temeljnih  potezah,  kaj  z  ozirom  na  problem  hotenja 
trdi  determinizem.  Opomnili  smo  že,  da  ni  determinist  deterministu 
podoben  in  determinizma  razločujemo  sila  veliko  vrst;  imamo 
mehaniški,  fiziški,  dušeslovni  determinizem,  in  tudi  ti  se  delijo  v 
več  podvrst  Kadar  bomo  razmatrali,  kaj  različni  modroslovci  uče 
o  bistvu  in  načinu  hotenja,  bo  moč  umeti  posamezna  determini- 
stiška  stališča.  Tudi  to  smo  že  poudarili,  da  je  popolnoma  po- 
grešeno,  dušna  dejstva  že  a  priori  premotrivati  z  deterministiške 
podmene,  ker  more  le  razkroj  postanka  in  deja  hotenja  ter  empi- 


1  Glej  Mercicr  (Psijdiogic,  str.  97— 104).  Kar  se  poglavja  o  dobrem 
in  odnosih  volje  do  njega  tiče,  je  Mercier  zelo  jasen  in  točen,  pozneje 
utegne  biti  nepoznavavcu  skolastike  nekoliko  težaven.  Tudi  Gutberlet  v 
2.  izdaji  Willensfreiheit  načelno  vprašanje  o  svobodi  obravnava  presplošno, 
mojstra  pa  se  pokaže  v  polemiki.  (Op.  pis.) 

riško  opazovanje  samozavesti  privesti  do  resničnega   pojmovanja 
dejstvovanja  volje. 

Da  pa  bomo  lažje  umeli,  kar  bomo  pozneje  izvajali  podrob- 
neje, naglašamo  že  zdaj  dvoje: 

1.  Determinizem  uči,  da  je  vsako  delovanje,  bodisi  tvanio, 
bodisi  dušno,  določeno  po  njega  predpogojih,  vzrokih.  Ta  določba 
je  nujna.  Ce  so  dani  ti  pogoji,  nastopi  ta  učinek,  če  so  dani 
drugi  pogoji,  nastopi  drug  učinek,  če  niso  dani  vsi  pogoji,  ki 
so  bili  dani  pri  gotovem  deju,  učinku  A,  jim  sledi  učinek,  ki 
odgovarja  delnim  pogojem;  učinek  ^  je  le  deloma  tak,  kakor 
je  bil  v  slučaju  A.  Ce  se  izpremene  pogoji,  se  izpremeni  tudi  uči- 
nek, in  sicer  vedno  v  stalnem,  nujnem  odnosu  z  izpremembo  vzro- 
kov, oziroma  pogojev. 

Brez  dvoma  velja  ta  zakon  pri  tvarnih  pojavih,  nikakor  pa 
ne  velja  za  gotovo  vrsto  dušnih  dejev,  med  katere  spada  tudi 
.hotenje.  Pred  refleksijo,  pred  ugibanjem  razuma,  nastanejo 
v  nas  deji  hotenja,  ki  nujno  teže  po  kaki  dobrini.  Ce  umetnik 
opazuje  Raffaelovo  »madonno  della  sedia«,  ni  mogoče,  da  je  ne  bi 
občudoval,  še  bolj  pa  je  nujno  hotenje,  kadai:  mu  razum,  refle- 
ksija pokaže  najvišje,  popolno  dobro.  Seveda  mi  je  svobodno  o 
tej  dobrini  razmišljati  ali  ne  razmišljati,  toda  če  razmišljam,  ni 
mogoče,  da  bi  ne  težil  za  njo.  Tako  volja  tudi  ravna,  mora  rav- 
nati, če  gre  za  stvari,  ki  so  s  popolno  dobrino  v  bistveni  zvezi, 
torej  za  bivanje,  življenje,  razumnost  itd. 

2.  Kadar  pa  ima  volja  izbirati  med  posameznimi  dobrinami, 
ki  so  le  sredstvo  k  cilju,  ni  več  nujana,.  ni  več  determinirana,  ka- 
kor bomo  pozneje  dokazali.   Predočimo  si  zopet  sledečo  primero. 

X  se  nameni  potovati  v  B.  Na  izber  sta  mu  dve  poti,  re- 
cimo skozi  a  in  skozi  b.  Razum  osvetli  obedve  poti,  pokaže,  v 
kakšnem  oziru  sta  dobri,  v  kakšnem  pa  ne.  Ce  bi  bili  absolutno 
dobri,  bi  razum  ne  mogel  biti  v  dvomu  iii  tudi  volja  bi  ne  mogla 
izbirati,  temveč  bi  se  zanji  morala  nujno  odločiti.  Toda  dveh  ab- 
solutnih dobrin  sploh  ni ;  če  je  več  sredstev,  je  že  jasno,  da  sta 
to  le  relativni  dobrini.  Tu  opozarjamo  nato,  kar  smo  že  uvo- 
doma o  tem  izvajali.  Ali  ni  razvidno,  da  volja  v  tem  slučaju 
more  svobodno  izbirati  ?  Izbere  n.  pr.  b.  Skozi  b  bom  potoval  v  B. 
Nič  je  k  temu  ni  primoralo.  Razumno  razglabljanje  pokaže,  da 
je  n.  pr.  pot  skozi  a  ugodna  v  tem  oziru,  v  drugem  pa  ne- 
ugodna. Ravnoto  velja  glede  na  b.  Za  nekaj  se  volja  mora  odlo- 
čiti, nekaj  mora  hoteti,  izbere  si  torej  recimo  b.  Pomniti  moramo, 

da  tudi  že  umsko  razglabljanje,  tisti  dve  sodbi, 
ki  si  jih  razum  napravi,  preden  volja  izbere,  in  razlogi,  ki  jih 
najde  zato,  da  je  n.  pr.  b  bolj  pripravno  sredstvo,  da  se  B  do- 
seže, stoje  že  pod  vplivom  volje,  in  sicer  svobodne  volje. 
To  je  ravno  posebnost  svobodne  volje,  da  ima  popolno  gospo- 
stvo nad  svojimi  deji,  dominium  sui  actus,  kakor  so  dejali  shola- 
stiki!  Volja  vedno  lahko  zavrže,  zakar  se  je  odločila. 

Tako  smo  prišli  do  tega,  da  obrazložimo,  kaj  je  svobodno 
hotenje,  svobodni  dej  volje. 

Sholastiško  modroslovje,  ki  mora  za  vsakega  indeterminista 
v  tem  oziru  biti  merodajno,  podaje  veliko  točnih  definicij.  ^  Raz- 
ločujemo dvojno  svobodo:  svobodnost  od  fiziške  in  moralne  sile, 
svobodnost  od  notranje  nuje.  Svoboden  od  fiziške  sile  sem  tedaj, 
ako  me  nobena  zunanja  sila  ne  ovira,  da  kaj  storim,  za  kar  sem 
se  svobodno  namenil.  Če  sem  na  primer  v  ječi,  ali  če  me  kdo 
zadržuje,  ne  morem  storiti  tega  ali  onega,  za  kar  je  nujni  pred- 
pogoj, da  sem  prost.  Svoboden  od  moralne  sile  sem,  ako  me  kdo 
n.  pr.  s  kako  nevarno  pretnjo  ne  prisili  proti  moji  volji  storiti, 
česar  bi  sicer  ne  storil.  Svoboda  hotenja,  za  katero  nam  tu  gre, 
se  ne  sme  zamenjati  s  svobodo  od  zunanje  fiziške  ali  moralne 
nuje,  kajti  ta  ni  prava  svoboda,  kar  je  razvidno.  Kar  pa  je 
natdrno,  kar  leži  v  bistvu  kake  stvari,  to,  kar  smo  že  uvodoma  iz- 
vajali, ne  nasprotuje  pravi  svobodi,  in  zato  pravi  Akvinec,  da  n.  pr. 
volja,  čeprav  nujno  teži  po  sreči,  jo  vendar  svobodno  hoče,2  kar  se 
zdi  protislovno,  ako  se  ne  umeva,  kaj  sholastika  s  tem  hoče  reči. 

Prava  svoboda  je  torej  svoboda  od  notranje  nuje, 
(libertas  a  necessitate),  ki  se  uresničuje  v  svobodnem  hotenju, 
izbiralni  zmožnosti  fv/s  efecf/vq)  ali  svobodi  indiference, 
kakor  pravi  drugi  tehniški  izraz  aristoteliškega  modroslovja.  Svo- 
bodna torej  ni,  če  volja  teži  po  vsesplošno,  absolutno  dobrem. 
Absolutno  dobro  je  le  eno,  kjer  pa  je  samo  eno,  tam  ni  izbire. 
Ce  Akvinec  pravi,  da  volja  svobodno  teži  po  splošno  dobrem,  s 
tem  le  hoče  reči,  da  teži  po  njem  vsled  svoje  natore,  ker  je  po 
svojem  bistvu  na  to  naravnana. 

Svobodo  hotenja  definuje  Akvinec:  zmožnost,  vsled  katere 
se,  ako  je  cilj  postavljen,  izbirajo  sredstva.  (Primera :  X  potuje  v  B 

^  Glej :  Philosophia  Lacensis:  Institutiones  psi| diologicae/ vol. 3. 
(Till.  Pesdi)  MDCCCXCVni.  Str.  321  ssq. 

2  »Voluntas  libere  appetit  felicltatem,  licet  necessario  appetat  illam.« 
(Quaest.  disp.  q.  10  de  pot.  a.  1  ad  1.) 

ali  skozi  a  ali  b).  Se  jasneje' nam  bistvo  volje  razloži  definicija: 
Svoboda  (hotenja)  je  tista  zmožnost,  potenca,  vsled  katere  se  kdo 
sam  za  kaj  odloči  tako,  da  je  sam  svojemu  deju  vzrok 
in  gospodar  (potentia,  qua  quis  ita  movei  seipsum,  ut  sit  actus 
sui  causa  et  dominus.  S.  theol.  1,  q.  19,  a.  10  in  drugod.)  Nadalje 
označuje  Akvinec  svobodo  hotenja,  da  je  zmožnost  razuma  in 
volje,  da  deluje  ali  ne  deluje,  deluje  to  ali  ono.  V  tem  je  torej 
bistvo  svobode,  da.  volja  sama  povzroči  svoje  deje.  Gospodar 
svojih  dejev  pa  je  volja  na  ta  način,  da  ji  razum  pokaže  raz- 
lična sredstva,  različne  motive,   za  katere  se  potem  sama  odloči. 

Če  se  ta  svoboda  dokaže  iz  analize  dušnih  dejev,  oziroma 
iz  razmotrivanja  bistva  dobrega,  potem  nima  deterministiški  ugo- 
vor, češ,  da  volja  na  ta  način  ni  povzročena,  nobenega  zmisla. 
Dokazati  je  treba,  da  volja  sama  nad  seboj,  nad  svojimi  deji,  nad 
svojimi  odločitvami  gospoduje.  Ce  je  to  res,  sledi  iz  tega,  da  se 
determinizem,  kakor  ga  moderni  povečini  pojmujejo,  na  duševne 
deje,  vsaj  kar  se  volje  tiče,  ne  da  uporabiti.  Sicer  pa  tudi  ni  res, 
kar  deterministi  sklepajo.  Ugibajo:  Kaj  pa  povzroči  pravzaprav 
deje,  dejanja  volje,  njene  odločitve?  Ce  volja  sama,  kakor  hoče, 
potem  so  nepovzročeni,  nemotivirani,  nastanejo  takorekoč  iz  nič. 
Pa  to  ne  odgovarja  dejstvu.  Kajti  dejanje,  odločitev  volje  je  po- 
polnoma motivirana.  Le  vzemimo  zopet  konkretni  zgled !  X  je  na- 
menjen potovati  v  B,  Na  razpolago  sta  mu  dve  poti  a  in  6.  Svo- 
bodno si  izbere  b.  Da  si  je  b  izbral,  to  je  popolnoma  motivirano 
in  sicer  v  tem,  da  je  b  sredstvo  za  A  ravnotako  kakor  a.  Isto 
velja  za  vsako  drugo  odločbo.  Volja  si  lahko  izbere  najbolj 
ali  najmanj  pripravno,  in  to  pa  temelji  v  tem,  da  nobeno 
sredstvo  ni  popolnoma  pripravno,  da  se  ta  ali  oni  cilj 
doseže,  ker  so  z  ozirom  na  absolutno  dobro  —  h 
kateremu  pripadajo  sredstva  in  vsi  posredni  cilji,  le  re- 
lativne dobrine.  S  tem  smo  že  podali  dokaz  za  svobodo  volje, 
ki  ga  bomo  pozneje  le  nekoliko  natančneje  fiksirali. 

Ravno  s  posebnim  ozirom  na  determinizem  se  na  podlagi  tega, 
kar  smo  do  zdaj  izvajali,  za  bistvo  svobodnega  deja  označuje  to, 
da  je,  če  so  dani  zanj  vsi  za  to  potrebni  pogoji,  od 
volje  same  in  samo  od  volje  odvisno,  ali  ga  hoče 
ali    noče. 

Determinizem  ugovarja  na  to  večjidel  takole:  Gotovi  razlogi, 
ki  jih  um  spoznava  za  dobre  in  primerne,  nagibajo  voljo.  Ta  se 
odloči.  Odločiti  se  pa  mora  vsled  razlogov,  spoznanih  in  podanih 

od  razuma,  tako  da  volja  vsaj  temu  mora  slediti,  kar  um  —  ki 
je  seveda  tudi  pod  gotovimi  vplivi  —  spozna  za  boljše.  Vrhu- 
tega  pa  so  človeku  gotova  nagnjenja  prirojena,  druga  pridobljena, 
pri  marsikom,  če  ne  celo  pri  vsakem,  je  dejstvovanje  volje  v  tem 
ali  onem  oziru  bolestno  izkvarjeno,  da  ne  odločuje  normalno, 
kakor  povprečno  vsi  zdravi  ljudje,  temveč  nenormalno.  Ta  ne- 
normalnost ima  zopet  svoje  zakone.  Da  se  tu  more  ločiti  dejansko 
od  nedejanskega,  treba  dej  volje  razkrojiti,  kajti  vir  vsem  blodnjam 
na  tem  polju  je  pogrešena  analiza  deja  hotenja. 

Nil  volitum  nisi  praecognitum.  Le  to  hočem,  kar  spoznam, 
in  ker  je  hotenje  teženje  po  dobrem,  hočem  le,  kar  je  dobro,  ozi- 
roma, kar  se  mi  dobro  dozdeva.  Zaraditega  je  možno,  da  hočem 
včasih  tudi,  kar  je  dejansko  slabo.  Iz  tega  je  razvidno,  da  volja 
ne  bi  mogla  biti  svobodna,  ako  bi  razumno  spoznanje,  ako  bi 
sodbe  ne  bile- svobodne.  (Et  ideo  si  judicium  cognitivae  virtutis 
non  sit  in  potestate  alicuius,  sed  sit  aliunde  determinatum,  nec 
appetitus  eius  erit  in  potestate  eius  et  per  conseguens  nec  motus 
vel  operatio  absolute).  Toda  kako  more  neki  sodba  biti  svo- 
bodna? Boga  treba  častiti:  to  je  vendar  razvidno  itd.  Toda  to 
abstraktno  misel  treba  prenesti  na  konkretno  življenje.  Ta  ali  oni 
posameznik  mora  Boga  častiti,  ga  mora  častiti  na  tem  kraju,  v 
tem  času,  v  teh  okoliščinah.  Njegov  praktiški  razumi,  ki  na 
podlagi  spekulativnega  razmotrivanja  izvaja  načela  za  praktiško 
uporabo,  odobruje,  da  treba  Boga  častiti  v  teh  ali  onih  okoliščinah, 
za  ta  ali  oni  slučaj,  in  volja  se  nehote  in  nujno  k  temu  nagiba, 
toda^v  posameznem  slučaju  to  vendarle  lahko  odkloni,  noče.  S 
tega  stališča,  ugibam,  bi  bilo  dobro  Boga  častiti,  s  tega  zopet 
slabo,  utegnil  bi  s  tem  morda  življenje  tvegati.  Končno  se  odločim, 
za  kar  se  hočem. 

Ce  si  ta  ali  oni  predmet  predstavljamo,  se  vzbujajo  v  nas 
čutne  sodbe  o  njem  in  nehotena  nagnjenja,  čutna  teženja.  Posta- 
jamo pozorni.  Razum  se  jame  baviti  s  predmetom,  ki  voljo  nagiba, 
jo  privlačuje  takorekoč  k  sebi.  Refleksija  razuma  opazuje  pred- 
mete, njih  dobre  in  slabe  strani  (objektivna  refleksija),  oziroma 
dobre  in  slabe  vtise ,  ki  jih  od  njih  prejemamo  (subjektivna  refle- 
ksija), to  ugibanje  se  poljubno  nadaljuje,  vedno  bolj  se  v  predmet 
vglobimo,  dokler  se  ne  odločimo.   Odločitvi  sledi  neposredno 

^  Ratio  practica  universalis.  Ratio  practica  particularis  imenujejo 
Aristoteiiki  tisto  zmožnost,  ki  načela  sploSnega  praktiSkega  razuma  uporablja 
za  vsak  posamezni  slučaj. 

32* 

zavedno  hotenje.  Kje  je  tu  svoboda?  Radicaliter  in  intellectu^ 
formaliter  in  voluntate,  pravi  Akvinec.  In  res:  V  ugibanju  in  odlo- 
čitvi se  svoboda  takorekoč  poraja,  izhaja  pa  pravzaprav  iz  volje. 
Kajti,  to  treba  pomniti,  da  volja  globoko  posega  v  razuraovo  de- 
lovanje. Mi  se  zavedamo,  da  sami  vodimo  ugibanje,  sami  obra- 
čamo pozornost  na  to  ali  ono  stran  predmeta,  da  pozornost  od 
njega  tudi  lahko  odvrnemo,  da  ugibanje  lahko  ustavimo,  kadar 
hočemo,  skratka,  da  sami  pripravljamo  svojo  končno 
odločbo.  Delovanje  razuma  in  volje  posega  tako  eno  v  drugo, 
da  je  ločitev  nemogoča.  Samoodločba  volje  iz  vseh  teh  aktov 
poteka,  kakor  rastlina  iz  korenine,  kakor  pravi  pregnantno  Mer- 
cier.  Hotenje  je  v  oblasti  volje.  y>Secundum  hoc  aliguid  Ubere  fieri 
dicitur,  quod  est  in  potestate  facientis.^  (Th.  De  veritate  q.  22, 
a.  6.  q.  24,  a.  3.)  Abstraktnemu  spoznanju  se  volja  vedno  lahko 
upira.  1  Domina  sui  —  samovladarica. 

Tako  smo  prišli  do  prvega  dokaza  za  svobodo  volje.  Dokaz 
je  v  nekoliko  moderni  obliki  sledeči  (glej:  Mercier,  1.  c.): 

1.  Izkustvo  nuja  volji  le  posamezne,  relativne,  prigodne  do- 
brine, to  ali  ono  dobro,  ne  pa  dobro  samonasebi. 

Reflektujoči  razum  primerja  to  posamezno  dobrino  z  dobrim 
kot  takim,  z  vzorom  vsega  dobrega. 

Razum  vidi,  da  se  to  oboje  ne  strinja,  da  ni  identiško. 

Zato  razum  sklepa,  da  to  ali  ono  posamezno  dobrino,  ki  se  te- 
ženju nuja,  voljo  nagiba,  volja  lahko  hoče,  ker  je  dobrina,  da  pa  jo 
tudi  lahko  noče,  ker  ni  dobrina  samanasebi,  ker  ni  absolutno  dobra* 

Reflektujoči  razum  si  torej  napravi  dve  sodbi.  Volja  ostane 
torej  spričo  tega  indiferentna.  Cese  odloči,  odločbe  ne  po- 
vzroči predmet  zelenja  sam,  temveč  se  mora  končno  volja  sama 
odločiti  ali  zanj  ali  proti  njemu:  volja  je  svobodna. 

Dokaz  se  lahko  jasneje  in  ražvidneje  tudi  takole  formulira: 

Hotenje  kake  dobrine,  naj  bo  Se  tako  popolna,  nas  ne  pri- 
vede do  prilastitve  popolno  dobrega,  ampak  je  samo  sredstvo, 
ki  nas  absolutnemu  dobru  približuje. 

Toda  volja  po  svoji  natori  nujno  teži  po  popolno  dobrem 
in  ne  miruje,  dokler  je  ne  doseže. 

Reflektujoči  razum  primerfa  teženje  po  kaki  posamezni  do- 
brini s  posestjo  popolno  dobrega  in  vidi  njuno  neidentičnost 

^  Nekoliko  smo  o  teženju,  oziroma  o  hotenju  ter  njega  razmerju  do 
spoznanja  izvajali  že  v  »Probl.  v  sod.  dušeslovju«  (III.)  v  6.  zv.  »Časa«,  1908, 
zl.  str.  270.  272  in  273. 

Zato  sklepa,  da  to  ali  ono  dobrino  lahko  hočem  z  ozirom 
na  popolno;  kajti  ona  je  le  sredstvo,  ki  vodi  k  cilju;  sklepa  pa 
tudi,  da  te  dobrine  z  ozirom  na  popolno  lahko  nočem,  ker  je  le 
sredstvo,  ki  me  cilju  približuje,  ni  pa  cilj  samnasebi.i 

Ta  dvojna  sodba  pusti  voljo  nedoločeno;  od  nje  same  je 
torej  odvisno,  da  se  določi  ali  ne  določi,  kakor  pravi  Renou- 
vier:   Razlogi   hotenja  so   moji  razlogi. 

Ta  dokaz  se  opira  na  natoro  hotenja  in  hotenih 
predmetov.  Sholastiki  ga  podajajo  kratko  in  jedrnato  po  zmisiu 
Tomaževih  izvajanj  takole  (Glej :  Inst  psgch.  P  e  se  h.  str.  338—351): 

Predmet,  na  katerega  je  volja  po  svojem  bistvu  naravnana 
in  ki  voljo  nagiba  kot  njen  končni  cilj,  je  edinole  neskončno  dobro 
ali  s  subjektivnega  stališča,  blagor  (beatitudo).  Le  to  more  voljo 
docela  utešiti.  Zato  se  volja  k  posameznim,  končnim  dobrinam 
nagiba  le  z  ozirom  na  splošno  dobro.  Toda  splošno,  abso- 
lutno dobro  in  neskončni  blagor  nista  v  nujnem  ko- 
neksu  z  ostalimi,  posameznimi  dobrinami.  Zato  se 
volja  zanje  ne  odloči  nujno,  temveč  svobodno. 

Drugi  dokaz,  ki  je  moderni  miselnosti  morda  bolj  primeren, 
je  dokaz  iz  deja  samozavesti. 

2.  X  je  namenjen  potovati  v  B.  V  B  lahko  potuje  skozi  a 
ali  skozi  6.  Ugiba.  Pot  skozi  a  mu  nuja  to  ugodnost,  da  hitreje 
dospe  do  svojega  cilja,  vrhutcga  sreča  tam  prijatelja,  ki  ga  že  dolgo 
ni  videl.  Pot  skozi  b  je  daljša,  ugodna  pa  zaraditega,  ker  ondi  ne 
bo  srečal  prijatelja  iz  a,  kateremu  je,  recimo,  nekaj  dolžan,  dasi 
bi  ga  zopet  iz  drugih  ozirov  rad  videl.  Odloči  se  končno,  da  potuje 
skozi  b.  Razlogi  za  a  in  b  so  bili,  kakor  se  iz  te  primere  vidi, 
objektivno  precej  enaki.  X  se  sam  zaveda,  da  bi  se  bil,  dasi  se 
je  za  b  odločil,  lahko  odločil  tudi  za  a  in  da  ga  razlogi  za  b 
niso  nujali,  zaveda  se,  da  se  je  sam  odločil,  samega  sebe 


^  Akvinec  dokazuje  podobno:  »Homo  non  ex  necessitate  eligit.  £t 
hoc  ideo,  quia  quod  possibile  est  non  esse,  non  necesse  est  esse.  Quod 
autem  possibile  sit  non  eligere  vel  eligere,  huius  ratio  ex  duplici  hominis 
potestate  accipi  potest.  Potest  enim  homo  velle  et  non  vclle,  agere  et  non 
agere;  potest  etiam  velle  hoc  aut  illud,  et  agere  hoc  aut  illud.  Cuius 
ratio  ex  ipsa  virtute  rationis  accipitur.  Quidquid  enim  ratio  po- 
test apprehendere  ut  bonum,  in  hoc  voiuntas  tendere  potest.  Potest  autem 
ratio  apprehendere  ut  bonum  non  soium  hoc,  quod  est  velle  aut  agere; 
sed  hoc  etiam,  quod  est  non  velle  et  non  agere  . . .  Et  ideo  homo  non 
ex  necessitate,  sed  Ubere  eligit«.  (Sum.  Theol.  la  qae  q  13.  art.  6.) 

Kar  se  tega  dokaza  tiče,,  glej  tudi:  Dr.  Gutberlet:  Die  Willens- 
freiheit  und  ihre  Gegner.  II.  ilufl.,  Fuld&»1907,  str.  27—31. 

determiniral.    Self-determination   pravijo    Angleži    temu    zelo 
dobrp.  Te  zavesti  se  ne  more  utajiti. 

I.  Si  Mili  ugovarja  temu  dokazu  sledeče:  Samozavest  more 
pričati  le  o  tem,  kar  delam,  kar  čutim,  kar  mislim  dejansko,  o 
tem  pa,  kar  bi  bil  zmožen  storiti  ali  ne  storiti,  pa  samoza- 
vest ne  more  pričati.  Lahko  se  zavedam,  da  to  hočem,  ne  morem 
se  pa  zavedati,  da  bi  tudi  drugače  hoteti,  drugače  storiti  mogel. 

Ta  ugovor  je  niče  v.  Ce  se  moja  volja  za  kaj  odloči,  se  za- 
vedam, da  to  hoče,. ker  je  volja  sama  v  to  privolila.  In  če  voljo 
kaj  nagiba,  pa  se  volja  temu  nagibu  ne  vda,  ostane  nagib,  odlo- 
čitve pa  ni,  oziroma  se  odločim  za  nekaj  nasprotnega.  Torej  se 
volja  sama  odločuje,  se  sama  določuje,  se  zaveda,  da  vkljub 
temu  ali  onemu  motivu,  nagibu  lahko  sledi  ali  pa  ne.  Kdo  more 
trditi,  da  se  tega  ni  moč  zavedati? 

Drugi  ugovor  je  ta,  da  samozavest  zato  izpričuje,  da  hočem 
to  ali  ono  svobodno,  ker  ne  pozna  nagibov,  ki  so  me  za  to 
nujali.  Zavest  da  se  torej  moti. 

Ta  ugovor  je  najbolj  razširjen,  pa  tudi  ne  velja.  Narekuje 
ga  deterministiška  p  red  postav  a,  ki  se,  kakor  se  je  pokazalo, 
na  deje  hotenja  ne  da  kar  tako  aplicirati.  Svoje  svobode  se  človek 
najbolj  zaveda,  kadar  najbolj  in  najbolj  tehtno  ugiba,  preračuna 
sredstva  in  jih  primerja  medseboj,  takrat  torej,  ko  najbolj  pozna 
in  spozna  razloge,  ki  ga  nagibajo.  Nasprotno  pa,  če  kaj  nepre^ 
mišljeno  in  v  naglici  storimo,  če  se  vseh  razlogov  zadostno  ne 
zavedamo,  takrat  pravimo,  da  za  svoje  dejanje  ali  nismo  nič  ali 
pa  le  deloma  odgovorni.  Torej  ravno  takrat,  ko  nagibov  ne  pre- 
tehtamo, se  tudi  zavedamo,  da  smo  malo  ali  nič  svobodni,  na- 
sprotno pa,  čim  jasneje  se  motivov  zavedamo,  tembolj  se  zave- 
damo, kadar  se  gre  za  odločitev,  svoje  svobode.  Ugovor  je  torej 
čisto  brez  podlage. 

Toliko  na  splošno.  O  splošni  zavesti  človeštva  o  svobodi 
in  o  nravstvenem  življenju,  čustvu  krivde,  povračila,  kazni  itd.,  ki 
so  le  na  podlagi  svobode  mogoča,  bomo  posebič  obravnavali,  ko 
se  bomo  pečali  z  modernimi  kazenskopravnimi  teorijami. 
Determinizem  bomo  bolj  na  podrobno  premotrivali  prihodnjič, 
ravnotako  bomo  drugikrat  tudi  razglabljali  o  drugih  socialnih  in 
etiških  pojavih  ter  zakonih,  ki  so  s  tem  problemom  v  nujni  zvezi. 


^Med  Slovenci.^^ 

(črtice  iz  socialnega  delovanja  naših  pobratimov.) 
Poroča  dr.  Leopold  Lenard  (Ljubljana). 

Pod  tem  naslovom  je  izšla  pred  kratkim  časom  v  Varšavi 
knjiga,  ki  opisuje  Slovence  s  popolnoma  novega  stališča,  namreč 
s  stališča  socialnega  vprašanja  in  zadružništva. 

Jugoslovani,  zlasti  Hrvatje  in  Slovenci,  uživajo  pri  Poljakih 
posebne  simpatije;  poljski  popotniki  in  turisti  si  radi  izbirajo  naše 
kraje,  in  poljski  pisatelji  so  si  radii  zbirali  predmete  svojim  povestim 
iz  življenja  in  iz  zgodovine  južnih  Slovanov  ali  pa  so  opisovali 
našo  zemljo  in  ljudstvo.  Od  kneza  Sapiehe,  ki  je  v  začetku  prete- 
čenega  stoletja  prepotoval  naše  zemlje  in  potem  opisal  svoje  poto- 
vanje (žalibog  je  drugi  del  njegovega  opisa  še  do  dandanes  ostal 
v  rokopisu),  pa  do  najnovejših  časov  je  med  Poljaki  izšel  marsi- 
kateri spis  o  Slovencih  ali  Hrvatih.  Skoda,  da  so  dotična  dela  med 
nami  samimi  še  tako  malo  znana.  Nekatere  jugoslovanske  povesti 
znanega  poljskega  vstaškega  generala  Milkowskega,  ki  je  pisal  pod 
psevdonimom  »Jež«,  bi  se  gotovo  —  na  naš  jezik  prestavljene  — 
med  nami  rade  čitale.  Potopise  iz  naših  krajev  sta  v  novejšem  času 
priobčila  zlasti  g.  Ostaszewski-Baranski  in  g.  Lukaszewicz,  pred 
njima  pa  učeni  jezuit  Badeni. 

Samonasebi  ni  torej  nič  novega,  da  si  je  g.  Adam  Lach- 
Szgmahski  izbral  Slovence  za  predmet  svojega  opisovanja,  novo  pa 
je  njegovo  stališče.  Szi|manski  namreč  ni  prišel  k  nam,  kakor  pri- 
hajajo drugi  popotniki,  da  si  ogledajo  od  daleč  svet  in  ljudi,  ter 
jih  potem  opišejo  svojim  radovednim  rojakom.  On  je  prišel  z  do- 
ločenim in  jasnim  načrtom,  študirat  naše  organizacije  ter  jih  potem, 
v  kolikor  bi  to  kazalo,  presaditi  na  poljska  tla. 

Gospod  Szgmahski  je  sin  trdne  varšavske  meščanske  družine, 
najstarejši  sin  in  ljubljenec  svojih  staršev.  Več  njegovih  najbližjih 
sorodnikov  se  je  udeležilo  poslednje  poljske  vstaje  leta  1863.,  en 
stric  mu  je  padel  v  boju  z  Rusi,  drugi  se  je  po  večletnem  pre- 
gnanstvu v  Sibirijo  povrnil  v  Varšavo,  kjer  živi  še  sedaj  v  domu 
njegovega  očeta  in  pripoveduje  mladini  o  davnih  poljskih  vstajah, 
o  trpljenju  pregnanstva.  V  družini  je  vladal  torej  vedno  pristni 
poljski  domoljubni  duh  in  poljski  ideali  so  se  podedovali  od  staršev 
na  otroke.  Toda  že  njegov  oče,  dasiravno  je  staroplemenitega  rodu 

z  grbom  »slepovran«,  se  ni  zadovoljil  s  plemenitaškimi  tradicijami 
in  s  praznimi  sanjarijami,  ampak  se  je  vsega  posvetil  treznemu  in 
napornemu  delu.  Se  preden  je  mladi  Adam  dovršil  tehniko,  se  je 
pridružil,  kakor  skoraj  izključno  vsa  narodno  čuteča  poljska  mla- 
dina v  kraljestvu  poljskem,  takozvani  narodno -demokratični  stranki, 
ter  je  izkazal  stranki  zlasti  med  volitvami  s  svojim  peresom,  kot 
urednik  nekega  šaljivega  lista,  znatne  usluge.  Vkratkem  je  prišel 
v  sloves  izvrstnega  časnikarja,  a  s  svojim  odprtim,  vedno  šaljivim 
vedenjem  in  mirnim,  premišljenim  nastopom,  si  je  pridobil  mnogo 
prijateljev.  Toda  kmalu  je  izprevidel,  da  je  potrebno  za  trajno  in 
trezno  narodno  delo  nekaj  več,  kakor  šumečih  političnih  hasei,  — 
da  je  treba  reorganizirati  narod  na  krščanskih  načelih,  ter  se  je  po- 
polnoma posvetil  ravno  nastajajočemu  krščansko -socialnemu  gi- 
banju. Da  bi  se  bolje  poučil  o  socialnem  delu,  se  je  odpravil  lansko 
poletje  na  Slovensko,  stanoval  tri  mesece  v  Ljubljani  v  hotelu 
Union,  potoval  po  deželi  in  študiral  naše  organizacije.  Plod  nje- 
govih opazovanj  je  bila  gori  navedena  knjižica. 

Ker  bi  morda  Slovence  zanimalo  vedeti,  kak  vtis  napravi  naše 
socialno  delovanje  na  tujega  slovanskega  gosta,  hočem  navesti  iz 
knjige  nekaj  odstavkov.  — 

V  prvem  poglavju,  ki  je  naslovljen  »Na  potu«,  začenja  go- 
spod Szamanski  svoje  opisovanje  naglo,  >en  abrupto«,  takole: 

». . .  Torej  najprej  pojdite  k  Slovencem!  To  je  sicer  majhen 
kraj,  narod  tudi  ni  ravno  številen,  toda  zato  pa  tako  organiziran, 
da  Bog  daj,  da  bi  mi  za  nekaj  desetletij  bili  tako  daleč! 

Začel  sem  torej  premišljevati,  če  bi  ne  poslušal  tega  nasveta, 
zlasti  ker  mi  ga  je  dal  človek,  ki  nikdar  ne  svetuje  brezmiselno. 

Ko  sem  pa  še  prečital  misli  nadškofa  J.  Teodoroviča  v  anketi 
>Przeglqda  Powszechnega«,  —  ko  sem  pregledal  brošuro  g.  Leo- 
polda Lenarda  »Krščansko -socialno  delovanje  med  južnimi  Slovani«, 
—  nisem  se  več  premišljal,  ampak  sem  kar  odpotoval  čez  Krakov 
in  Dunaj  v  Ljubljano.« 

Kakšen  je  bil  potem  njegov  prvi  vtis  med  Slovenci  v  beli 
Ljubljani? 

»Prvi  vtis  je  bil  dober.  Mesto  je  čisto.  Tramvaji  električni. 
Razsvetljava  tudi.  Vse  nove  hiše  so  v  slogu  »moderne«,  brez  kari- 
katuralnega  pretiravanja.  Skozi  mesto  teče  reka  Ljubljanica,  dotok 
Save.  Veliko  nepremernih  lipovih  in  kostanjevih  drevoredov  ob  bregu 
reke  in  okrog  mesta.  A  to  vse  je  obdano,  kakor  s  prstanom,  z 
verigo  gor,  obraščenih  z  gozdovi  .  . . 

Ce  sem  prvega  dne  iz  splošnega  ogleda  mesta  odnesel  dober 
vtis,  se  je  ta  vtis,  kolikor  bolj  sem  se  razgledal,  še  poglobil  in  po- 
večal, in  v  moji  duši  je  povstalo  čuvstvo  spoštovanja  in  občudo- 
vanja onih  mož,  ki  so  spet  priborili  narodu  to  skoraj  že  izgubljeno 
stolico. 

Ta  vtis  mora  dobiti  vsak  Poljak,  navajen  na  vihrave  razmere 
v  svoji  domovini,  ako  si  dobro  ogleda  veliko,  resno,  zbrano  so- 
cialno delo  med  Slovenci. 

Čudovito  so  znali  zediniti  v  svojem  značaju  pridobljeno  nemško 
praktičnost  in  sistematičnost  s  prirojeno  slovansko  živahnostjo  iti 
lahnostjo. 

Temu  je  treba  pripisovati  v  veliki  meri  njihovo  tako  naglo 
in  tako  slavno  narodno  zmago  v  boju  z  Nemci.  Ko  so  Slovenci 
sprejeli  v  sebe  lastnosti  svojega  nasprotnika,  so  ga  prevtšali  s  celo 
vrsto  lastnosti  lastnega  značaja. 

Tako  si  moremo  razložiti  njihovo  zmago  nad  nasprotnikom, 
toda  za  zmago  samo  morajo  Slovenci  predvsem  zahvaliti  svoje 
duhovništvo  s  škofi  na  čelu. 

Duhovniki  so  bili  glavni  voditelji  pri  narodnem  prerojenju  in 
istotako  so  datfdanes  duhovniki  glavni  delavci  na  polju  gospodar-- 
skega  organiziranja  ljudstva. 

Ko  je  proti  sredini  preteklega  stoletja  med  južnimi  Slovani 
vzplapolala  ideja  narodnega  probujenja  —  je  duhovništvo,  ki  je 
tvorilo  skoraj  edino  inteligenco  med  narodom,  razumelo  svojo  na- 
logo, ter  se  je  lotilo  možato,  lotilo  z  vnemo,  a  ko  se  je  je  lotilo, 
izpeljalo  jo  je  tudi  do  konca  z  vztrajnostjo  in  trdovratnostjo. 

Danes  je  prvo  pokolenje  teh  bojevnikov  za  probujajočo  se 
narodnost  že  poleglo  v  grobe.  Malo  število,  kar  jih  je  še  ostalo, 
je  oddalo  delo  mlajšim  rokam  in  preživajo  svoje  dni  po  delavnem 
življenju  v  zasluženem  pokoju.  A  njihovi  nasledniki,  mlado  pokolenje, 
ni  za  las  manj  delavno,  kakor  so  bili  predniki.  Ko  so  zasedli  po 
prednikih  priborjcne  postojanke,  —  si  priborivajo  leto  za  letom  nove. 

Toda  tega  še  ni  dovolj!  Sedanje  slovensko  duhovništvo,  v 
semenišču  primerno  vzgojeno,  da  more  razumevati  potrebe  našega 
časa,  se  ni  zadovoljilo  s  samim  narodno- prosvetnim  delom,  temveč, 
ne  da  bi  je  opustilo,  je  posvetilo  svoje  sile  predvsem  delu  na  polju 
materialnega  razvoja  in  organiziranja  ljudstva. 

Kakor  so  njihovi  predniki  vztrajno  vršili  svojo  dolžnost  z 
ozirom  na  narodnost,  tako  izvršujejo  sedanji  nasledniki  vestno  svojo 
dolžnost  na  gospodarsko -socialnem  polju. 

Kar  se  tiče  Slovencev,  mora  to  priznati  vsakdo,  ne  samo  kdor 
hoče  biti  nepristranski,  ampak  tudi  človek,  ki  bi  bil  »načeloma«  naj- 
bolj nasproten  duhovništvu. 

Zdaj  stoji  pri  socialnem  delu  duhovništvu  na  strani  že  pre- 
cejšnje število  inteligence,  toda  spet  je  treba  pripomniti,  da  je  vzgo- 
jevanje  in  pripravljanje  mlade  inteligence  za  socialno  delo  istotako 
zasluga  duhovništva  . .  . 

Ko  sem  na  poti  v  Ljubljano  tuintam  slišal  hvaliti  duhovništvo 
slovensko  s  pohvalo,  ki  se  je  glasila  brez  vsakih  pridržkov,  sem 
sodil  skoraj  nehote  —  pod  vplivom  skušenj  svojega  življenja  — , 
da  igra  pri  tem  hvaljenju  tudi  strankarstvo  svojo  vlogo.  Toda  ko 
sem  prišel  sam  med  Slovence  in  sem  dolgo  časa  in  vsestransko 
preiskaval  razmere  —  vidim,  da  je  pohvale,  katero  sem  slišal,  bilo 
rajši  premalo,  kakor  pa  preveč. 

Naj  torej  govore  sama  dejstva,  naj  govore  stvarni  razlogi, 
kajti  jasno  je,  da  delo  samo  najbolje  hvali  svojega  mojstra  . . .« 

Nato  našteva  in  opisuje  gosp.  Szi|mafiski  razna  društva,  ka- 
tera so  ustanovili  ali  katera  vodijo  slovenski  duhovniki,  kakor: 
»Ljudska  posojilnica«,  »Zadružna  zveza«,  »Kat.  tiskovno  društvo«, 
»Gospodarska  zveza«,  »Slovenska  krSč.- socialna  zveza«,  »Kmečke 
zveze^  itd.  NajobširnejSe  je  poglavje  o  našem  najvažnejšem  socialnem 
društvu  — ,  o  »Zadružni  zvezi«.  Dalje  sledi  poglavje  o  »Ljudski  po- 
sojilnici«, potem  o  »Gospodarski  zvezi«,  nato  o  »Prosveti  med  Slo- 
venci«. V  tem  poglavju  omenja  zlasti  »Katoliško  tiskovno  društvo« 
in  »Mohorjevo  družbo«.  Prvemu  je  posvetil  cel  pododdelek  in  z 
velikim  navdušenjem  pripoveduje  o  velikih  zaslugah,  katere  si  je 
omenjeno  društvo  pridobilo  za  širjenje  prosvete  med  Slovenci.  Na- 
daljni  oddelki  so  posvečeni  »Ciril -Metodovi  družbi*,  »Matici  Slo- 
venski« in  nato  sledi  poglavje,  ki  se  peča  s  slovenskimi  šolskimi 
razmerami  in  šolami  sploh.  Šesto  poglavje  govori  o  protialkoholnem 
gibanju  med  Slovenci,  sedmo  opisuje  slovensko  vas,  a  osmo  slo- 
venskega delavca,  v  katerem  se  opisuje  na  široko  in  simpatično 
delavnost  slovenskega  delavskega  poslanca  Gostinčarja;  deveto  po- 
glavje je  celo  posvečeno  slovenskemu  dijaštvu  in  deseto  karakte- 
ristiki iri  delavnosti  slovenskega  duhovništva.  Iz  tega  poglavja  na- 
vajam še  nekaj  odstavkov: 

»Med  slovenskim  narodom  igrajo  doslej  duhovniki  veliko  vlogo, 
in  dvomim,  da  bodo  kdaj  prenehali  igrati  to  vlogo.  Brez  dvoma 
bodo  sčasoma  prenehali  biti  skoraj  edini  vodniki  ljudstva;  toda  ve- 
čina duhovščine  si  sama  želi,  da  bi  nastopilo  kolikor  veliko  mo- 
goče svetnih  delavcev,  ki  bi  dalje  na  ravnotako  pošten  in  raz- 
umen način  nadaljevali  začeto  delo.  Sedaj  mora  namreč  mnogo 
duhovnikov  delati  nad  človeške  moči,  da  bi  zadostili  vedno  se  mno- 
žečim  potrebam  svojega  ljudstva. 

Slovensko  duhovništvo  zavzema  prvo  mesto  med  slovenskim 
narodom,  ne,  ker  si  je  vsled  svoje  vladohlepnosti  to  priborilo,  temveč 
to  je  nastalo  čisto  naravnim  potem,  ker  so  slovenski  duhovniki  stali 
v  prvih  vrstah  narodnih  in  socialnih  delavcev.  Naravno  je  torej,  da 
so  oni,  ki  so  bili  prvi  pri  delu,  postali  tudi  prvi  med  narodom: 
drugače  ni  moglo  biti . . .« 

V  sklepni  besedi  navaja  še  pisatelj  vse  slovenske  krščanske 
časnike  in  časopise,  omenja  za  Poljake  med  Slovenci  čudno  pri- 
kazen, da  je  pri  nas  tako  malo  »Judov  in  beračev«,  pripomni,  da 
je  pisal  tako  malo  o  Slovencih,  ki  ne  stoje  v  taboru  slovenske 
ljudske  stranke:  1.  ker  jih  je  le  neznatno  število  in  2.  ker  nimajo 
nič,  kar  bi  zaslužilo,  da  se  omenja,  na  koncu  se  pa  toplo  zahva- 
ljuje dr.  Kreku,  dr.  Lampetu,  Regaliju  in  Gostinčarju  za  prijaznost 
in  pomoč. 

Na  koncu? 

Poroča  Ferdinand  Cilenšek  (Praga). 

Pred  dvajsetimi  leti  se  je  zdelo,  da  se  bo  dala  hitrost  parnih 
železnic  in  parnikov  vedno  in  vedno  zvečevati.  Res  se  je  dala  nekdj 
časa,  a  sedaj  je  izpopolnjevanja  konec.  Vsaj  s  te  vrste  stroji,  kakršni 
so  bili  v  rabi  doslej,  se  ne  da  več  hitreje  voziti. 

Morda  bo  bravča  zanimalo,  ako  razložimo,  zakaj  to  ni  možno, 
in  ako  hkrati  omenimo  najnovejša  sredstva,  s  katerimi  sedaj  hočejo 
doseči  večje  hitrosti  kot  so  bile  mogoče  z  dosedanjimi  stroji. 

V  povečanje  hitrosti  dva  stroja  vpreči  pred  vlak,  bi  bilo  pre- 
drago. To  bi  bilo  podobno  zapravljanje,  kakor  če  se  za  eno  družino 
kuha  v  dveh  različnih  kuhinjah.  Posamezen  stroj  n^  sme  biti  daljši, 
kakor  je  sedaj,  ker  bi  se  sicer  na  ovinkih  ne  mogel  obračati.  Višji 
in  širji  ne  sme  biti  radi  predorov. 

Cim  hitreje  železniški  stroj  vozi,  tem  silnejše  uteži  mora  imeti 
na  platiščih  svojih  gonilnih  koles,  kajti  sicer  bi  se  stroj  »premetaval«, 
to  je  obrnil  bi  se  vsak  hip  ali  nekoliko  na  desno,  ali  nekoliko  na 
levo.  R  čim  silnejše  so  platiščne  uteži,  tem  močnejše  morajo  biti 
koleje,  da  jih  udarci  teh  uteži  ne  prelomijo  —  in  tu  je  najobčutlji- 
vejša rana.  Močnejše  koleje  stanejo  ogromne  vsote,  ako  jih  je  treba 
položiti  na  razdaljo  več  sto  kilometrov. 

Samo  na  en  način  se  še  da  nekoliko  pomagati,  namreč  tako, 
da  se  kotlu  dajo  močnejše  stene,  ki  morejo  vzdržati  večji  parni 
pritisk.  Razentega  tudi  novejši  čaš  radi  odzunaj  zakrijejo  kotel  in 
vse  dele,  po  katerih  se  pretaka  par.  To  pa  zato,  da  se  ne  izgublja 
gorkota.  Izguba  gorkote  je  izguba  moči. 

Ako  kotel  zakrijejo  na  tak  način,  da  okrog  njega  nasujejo 
premog,  je  dobiček  dvojen.  Kotel  ne  izgubi  toliko  gorkote,  in  premog 
se  znatno  ogreje.  Toplo  gorivo  pa  mnogo  več  izda  kot  mrzlo. 

Vendar  se  z  vsemi  temi  izboljšavami  dosežejo  le  malenkostni 
uspehi.  — 

Do  nekakega  viška  svoje  hitrosti  so  dospeli  tudi  parniki. 

Cim  večje  mere  ima  parnik,  tem  hitreje  lahko  vozi.  A  velikost 
parnikov  ima  tudi  meje.  Ce  bi  bil  parnik  le  predolg,  bi  se  v  slučaju 
nevarnosti  ne  mogel  dosti  hitro  obrniti.  Ako  bi  bil  v  razmerju  z 
dolgostjo  preširok,  bi  že  celo  ne  mogel  hitro  voziti.  Med  prve  pogoje 
spada  namreč,  da  mora  biti  širina  v  pravem  razmerju  z  dolžino.  Glo- 
bokost  parnika  je  prav  posebno  omejena.  Ako  vozi  v  Indijski  ocean 
ali  na  Kitajsko  in  Japonsko,  skoro  ne  sme  segati  v  vodo  globlje 
kot  kakih  Sest  metrov.  Po  tistih  krajih  luke  in  pristanišča  niso  pri- 
merna globoko  tekočim  ladjam.  Sueški  prekop  je  še  posebno  plitev. 

Dalje  tudi  ni  mogoče  sedanjih  največjih  parnikov  opremiti  s 
š€  večjimi  stroji  kot  jih  že  imajo.  Potem  bi  stroj  in  premog  zavzela 
skoro  ves  prostor. 

Kar  je  doživela  angleška  parobrodna  družba  »Cunard  Line« 
zadnja  leta,  nam  očividno  dokazuje,  da  je  hitrost  parnikov  res  dospela 
do  nekakega  vrhunca.  Pred  dobrimi  tremi  leti  je  dala  londonska 
vlada  družbi  »Cunard«  več  milijonov  podpore  za  gradbo  dveh  par- 
nikov, ki  naj  bi  bila  kolikor  mogoče  obsežna  in  naj  bi  tekla  hitreje 
kakor  najhitrejši  tedanji  parniki.  Najhitrejše  so  takrat  imeli  Nemci. 
Slo  je  torej  zato,  da  bi  prekosili  nemško  mornarico.  Angleška  vlada 
je  dala  podporo  s  tem  pogojem,  da  morata  parnika  biti  zgrajena  v 
kaki  angleški  ladjedelnici.  In  glej,  spočetka  je  kazalo,  da  si  nobena 
angleška  ladjedelnica  ne  bo  upala  prevzeti  naročila !  Parnika  sta  se 
naposled  vendar-le  zgradila,  in  sicer  res  na  Angleškem.  Pred  kratkim 
so  ju  spustili  v  morje.  Toda  niso  si  jima  upali  dati  navadnih  (batskih) 
parnih   strojev ,   ampak  opremili  so  ju  s  parnimi   turbinami. 

Zgodovina  strojne  tehnike  bo  označila  ta  dogodek  kot  začetek 
nove  faze  v  razvoju  parnih  strojev. 

Zelo  stara  je  že  misel,  da  bi  par  ravnotako  lahko  gnal  tur- 
bino, kakor  jo  žene- voda.  Vendar,  dokler  so  batski  parni  stroji 
ustrezali  potrebam,  ni  nihče  maral  eksperimentirati  s  parnimi  tur- 
binami. Taki  poizkusi  so  silno  draga  reč.  A  sedaj  je  potreba  po- 
klicala parne  turbine  v  življenje. 

Sestavi  parnih  turbin  so  bravcu  znani.  Zadnjih  pet  let  se  je 
po  časopisih  mnogo  pisalo  o  njih  samih  in  o  njihovih  prednostih. 
Zato  brez  dvoma  ustrežemo,  ako  omenimo  samo  senčne  strani,  ki 
jih  je  izkušnja  zanjih  let  pokazala  na  parnih  turbinah. 

Nekaj  jako  neprijetnega  je  divja  hitrost,  s  katero  se  vrte  neka- 
tere manjše  Lavalove  turbine:  Do  štirindvajset  tisoč  zavrtov.  v  eni 
minuti!  Kako  to,  sicer  hitro  delujočo,  toda  šibko  silo  vjeti  in  jo 
brez  izgube  pretvoriti,  da  bi  delovala  s  potrebno  močjo  in  potrebno 
hitrostjo?  —  Nepraktično  je,  da  mora  v  turbini  imeti  par  vedno 
enako  toploto.  —  Težko  je  spoznati,  kdaj  se  turbina  prehitro  vrti. 
Za  oko  je  vseeno,  se-li  zavrti  v  sekundi  SOkrat,  ali  400krat.  To 
more  kontrolirati  le  poseben  stroj.  —  Ladje  s  parnimi  turbinami 
dostikrat  porabijo  primeroma  več  premoga  kot  ladje  z  batskimi 
stroji.  —  Parna  turbina  gre  samo  na  eno  stran.  Ladja  mora  imeti 
torej  dva  stroja,  ako  je  opremljena  s  parnimi  turbinami :  En  stroj 
za  vožnjo  naprej,  drugi  stroj  zato,  da  lahko  vozi  nazaj.  —  Ob  času 
nevarnosti  je  večkrat  treba  parni  stroj  hipoma  ustaviti.  Toda  kako 
ustaviti  maso,  ki  se  v  eni  sami  sekundi  zavrti  štiristokrat?! 

V  viharju  se  ladja  mnogokrat  nagne  tako,  da  iz  parnega  kotla 
steče  kaj  vode  v  parne  cevi  in  odtod  v  prostore,  v  katerih  par  vrši 
svoje  delo.  In  voda  ima  to  neprijetno  lastnost,  da  ni  prožna.  Kaj 
torej,  če  pride  med  najhitrejšo  vožnjo  voda  v  tiste  neštevilne,  drobne 
predale,  ki  se  nahajajo  med  lopaticami  parne  turbine?  V  takem 
slučaju  je  eksplozija  skoro  neizogibna.  In  res  se  je  že  pripetilo;  da 
se  je  kar  razpočila  ladja,  katero  je  gnala  parna  turbina.  Tako  se  je 
zgodilo  dne  19.  septembra  1901  z  angleškim  torpedolovcem  »Cobra«. 
Bilo  je  ob  sipini  Outer-Downing  v  Severnem  morju.  V  hudem  viharju 
se  je  tu  >Cobra«  kar  črez  sredo  prelomila  in  hipoma  izginila  pod  vodo. 

Torej  kakor  vsak  stroj ,  tako  ima  tudi  parna  turbina  solnčne  in 
senčne  strani.  2eleti  je  samo ,  da  bi  bilo  mogoče  njene  slabe  last'- 
nosti  brez  velikih  žrtev  upoznati  in  paralizirati.  Dokler  sfe  to  ne 
zgodi,  parna  turbina  na  ladjah  ne  bo  izpodrinila  batskih  strojev.  V 
elekričnih' centralah  si  je  pa  že  doslej  priborila  odlično  mesto. 


Proti  pričakovanju. 

(O  tekočem  zraku.) 

Poroča  V.  S  v  C 1 1  i  C  i  C. 

2e  v  XVIII.  stoletju  je  bilo  čuti  mnenje,  da  bi  v  velikem  mrazu 
zrak  mogel  postati  kapljivo  tekoč  (Lavoisier).  A  tedaj  se  je  to  ravno- 
tako  malo  verjelo,  kakor  če  bi  danes  kdo  trdil,  da  bo  sčasoma  člo- 
veku mogoče,  na  perotih  preleteti  Atlanski  ocean.  Toda  glej,  že  leta 
1823.  je  Faraday  dal  kapljivo  tekočo  obliko  raznim  plinom,  ki  so 
jih  do  tistega  časa  imenovali  trajave  (permanentne).  In  odtlej  se  je 
vršil  poizkus  za  poizkusom  glede  na  to  vprašanje,  dokler  se  ni  v 
poslednjih  letih  Nemcu  Lindeju  posrečilo,  celo  zrak  razkapljiti. 
Današnjim  fizikom  je  v  tej  stvari  mogoče  praktično  izvršiti  nekaj,  o 
čemer  je  fizik  XVIII.  stoletja  znal  teoretično  dokazati,  da  ni  mogoče. 

Tudi  pričakovanja  tistih  se  niso  obistinila,  ki  so  sicer  že  pred 
sto  leti  napovedovali,  da  se  bodo  plini  dali  razkapljiti,  a  so  menili, 
da  se  bo  to  dalo  doseči  samo  potom  znižanja  temperature.  Sčasoma 
se  je  namreč  pokazalo,  da  je  skoro  vselej  treba  treh  faktorjev  za 
razkapljenje  plina:  1.  znižanja  temperature;  2.  pritiska,  včasih  pri- 
tiska, ki  znaša  stotine  atmosfer;  3.  adiabatične  izpremembe  stanja. 

To-le  poslednje  naj  razložim  z  zgledom. 

Bravec  naj  se  potrudi  z  menoj  v  poslušalnico  kemije  k  večer- 
nemu predavanju.  Uprav  je  vstopil  profesor  kemije  ter  z  njim  njegov 
azistent  in  njegov  sluga,  ki  neseta  veliko  črno  bombo  iz  litega 
železa.  Bojita  se  jo  prijeti  z  golo  roko.  Držita  jo  z  robačo.  Je 
namreč  silno  mrzla.  Dvigneta  bombo  na  kateder.  Vrh  bombe,  ki  se 
končuje  v  pipo,  obrneta  proti  poslušalstvu.  Vse  je  pozorno.  Se 
plinove  luči  trepljejo,  kakor  človek,  ki  v  silni  pazljivosti  napenja 
oči.  Profesor  ob  kratkem  pove,  da  je  vsebina  bombe  razkapljen 
plin,  ogljikova  kislina;  nato  s  poizkusom  razloži,  kako  se  pri  raz- 
kapljeni  ogljikovi  kislini  krasno  kaže  vpliv  adiabatične  izpremembe 
stanja.  Pipo  bombe  nastavi  v  vrečico  iz  močnega  rjavega  platna 
in  pipo  malce  odpre.  Gledavec  pričakuje,  da  se  bo  tekoča  ogljikova 
kislina  ob  prihodu  iz  bombe  izpremenila  v  plin.  Pa  glej!  Izpremeni 
se  v  trdo  telo,  podobno  belemu  snegu,  iz  katerega  lahko  stlačiš 
kepico,   ako  se  ne  bojiš,   da  bi  si  ne  opekel  rok.   To  je   navidez 

vendar  vsem  naravnim  zakonom  nasprotno.  Zgodi  se  tako-le:  Ko 
tekoča  ogljikova  kislina  stopi  iz  bombe,  pride  izpod  silnega  pritiska 
v  navadni  zračni  pritisk.  Vsaka  najmanjša  kaplja  ogljikove  kisline 
se  torej  za  kratek  hip  z  veliko  naglico  raztegne,  a  raztegljaj  kapljico 
toliko  ohladi,  da  zmrzne.  In  to  imenujemo  adiabatično  izpremembo 
stanja.  Kako  je  vse  to  mogoče,  bo  bravec  razumel,  ako  vzame 
košček  železa  in  tolče  nanj  s  težkim  kladivom.  Ob  udarcih  se  bo 
godilo  isto  (samb  v  nasprotnem  zmislu),  kar  smo  ravnokar  povedali 
o  ogljikovi  kislini.  Ko  udariš  na  železo,  se  vsak  delec  železa  z 
veliko  naglico  skrči  in  se  vsledtega  ogreje.  Ako  le  dolgo  tolčeš 
po  železu,  se  ogreje  toliko,  da  postane  rdeče  in  belo  in  se  nazadnje 
raztopi.  Torej  kadar  se  zelo  stisnjen  plin,  sploh  zelo  stisnjeno  telo 
nagloma  razširi,  se  mu  temperatura  jako  zniža.  Na  podlagi  tega  so 
zgrajeni  Lindejevi  stroji,  s  katerimi  se  razkapljuje  zrak.  Procedura 
je  jako  enostavna  in  zato  zelo  poceni.^  Stroj  vsrkava  po  posebni 
cevi  zrak.  Vsrkava  ga  več  kakor  se  ga  naposled  izpremeni  v  kap- 
Ijivo  tekočino.  Med  proceduro  se  namreč  mnogo  zraka  izgubi. 
Vsrkani  zrak  v  krepkih  pumpah  bati  stiskajo  skup.  Ko  je  zelo 
stisnjen,  ga  hipoma  nekoliko  vun  izpuste.  In  to  se  vsled  takšne 
adiabatične  izpremembe  stanja  jako  ohladi,  se  vleže  okrog  zunanje 
stene  tiste  posode,  v  kateri  se  nahaja  stisnjeni  zrak,  vsledtega  se 
posoda  ter  njena  vsebina  ohladita;  v  posodi  se  nahajajoči  zrak  gre 
zaraditega  še  bolj  vkup.  In  ta  zrak  se  v  stroju  zopet  dalje  deloma 
stiska  z  bati,  deloma  ohlaja  s  pomočjo  adiabatične  izpremembe 
stanja  —  dokler  naposled  ne  privre  iz  stroja  tekoči  zrak.2 

Tekoči  zrak  je  koj  vsled  ogljenčeve  kisline,  ki  jo  ima  v  sebi. 
mlečne  barve,  prečiščen  je  pa  kakor  voda,  nekoliko  sinjkast.  V  njem 
je  50^/o  kisika  in  ima  specifično  težo  0*98  (normalno  sestavljen 
zrak  le  0*83— 0*84).  Ce  tak  zrak  stoji,  izhlapi  ogljik  in  vsebina 
kisika  se  poviša  do  900/o.  Zavre  pri  183/1870  Rabi  se  za  hladilnice 
(prej  ledenice).  3 

Nekdaj  so  trdili,  da  bi  se  tekoči  zrak  ne  mogel  hraniti.  Menili 
so,  da  bi  izhlapel  v  malo  sekundah  in  da  bi  razgnal  najmočnejšo 
posodo,  ako  bi  bil  v  njej  trdo  zaprt.  Edino  poslednje  je  res,  a  še 
to  se  ne  zgodi  hipoma.  Ce  bi  v  topovo  cev  nalili  tekočega  zraka 
in  cev  trdo  zamašili,  bi  se  šele  polagoma  razvil  v  cevi  tolikšen 
pritisk,  da  bi  se  top  razletel. 

S  tekočim  zrakom  se  torej  ne  da  streljati,  in  ni  mogoče  resno 
misliti  na  to,  da  bi  tekoči  zrak  sam  gonil  železnice  ter  avtomobile. 


1  Kilogram  tekočega  zraka  velja  tovarno  12  helerjev. 

2  Tekoči  zrak  se  lahko  naroči  pri  berolinski  tvrdki  »Gesellsdiaft  ftir 
Markt-  und  KDhlhallen«.  Razpošilja  se  v  dvoliterskih  steklenicah  po  1*50  M. 
V  steklenici  te  vrste  ostane  1  /  tekočega  zraka  14  dni,  preden  popolnoma 
izpuhti. 

3  Herdcrs  Konversations-Lexikon,  V..  1027.  —  Primeri  tudi  članek: 
»Kdlteerzeugungsmaschinen.  K.-L.  IV.,  s  slikami.  —  O  tej  priliki  opozorimo 
zopet  na  ta  izvrstni  naučni  slovnik,  ki  je  zlasti  v  pozitivno  znanstvenih 
rečeh  jako  točen  in  zanesljiv  ter  ima  najnovejše  podatke. 

Pa?  pa  se  potemtakem  da  porabiti  teKoči  zrak  kot  razstreljivo. 
Bata  se  napolni  z  ogljenim  prahom  in  prepoji  s  tekočim  zrakom. 
Potem  se  zabaSc  v  patronsko  cev.  Užge  se  s  takoimenovanim  raz- 
počnim  živim  srebrom  (Knallquecksilber),  to  je  z  nekako  soljo,  ki  se 
izloči  iz  zmesi  živega  srebra,  salpetrove  kisline  in  alkohola,  Hg(CN0)2. 
Imenuje  se  to  razstreljivo  »oxyliquid«.  Rabili  so  je  n.  pr.  pri  gradnji 
velikega  simplonskega  predora.^ 

Tudi  marsikaj  drugega  so  $e  upali  od  tekočega  zraka.  Zlasti 
za  zdravilstvo  so  upali  da  bo  velikega  pomena. 

Menilo  se  je,  da  bi  kapljivo  tekoči  zrak  vsled  silno  nizke 
temperature  lahko  služil  kot  zdravilo,  s  katerim  bi  se  uničevale 
bakterije  nalezljivih  bolezni.  K  ni  se  obistinilo.  Mnoge  bakterije  se 
v  tekočem  zraku  zelo  dobro  počutijo. 

Kar  se  je  nekdaj  vse  pričakovalo  glede  na  praktično  uporabo 
tekočega  zraka,  je  čudovito!  In  danes,  ko  tekoči  zrak  imamo?  Sedaj 
je  treba  polje,  na  katerem  se  bo  tekoči  zrak  uporabljal,  šele  najti  ^ , 

Tako  hiti  človeštvo  dalje  po  poti  napredka.  Menjajo  se  upi  in 
prevare.  Ko  bi  upov  ne  bilo,  bi  tudi  napredka  ne  bilo,  2elj^  po 
novih  iznajdbah,  up,  da  odkrije  priroda  nove  tajnosti,  ki  jih  doslej 
še  zakriva  človeškim  očem  in.  človeškemu  umu,  ta  ždja  in  up  sta 
gonilo  vsega  napredka.  Seveda  tudi  brez  prevar  ni.  Es  irrt  der 
Mensdi,  solang  er  strebt,  je  dejal  veliki  nemški  pesnik.  A  iz  mnogih 
prevar  se.  vendar  od  časa  do  časa  ukreše  kaka  zlata  resnica.  Ali 
je  mogoča  večja  prevai-a  kakor  je  bila  prevara  alkimistov?  Od  De- 
mokrita,  ki  je  napisal  menda  prvo  alkimistično  delo  De  arte  magna 
(O  veliki  umetnosti)  pa  do  zagonetnega  Džabira,  in  vse  do  učenega 
Rogera  Bacona,  koliko  truda  in  koliko  prevar!  h  vendar  te  pre- 
vare niso  bile  brez  uspehov.  »Kamena  modrih«  še  vedno  nimamo, 
toda  kako  je  napredovala  kemija! 

Tako  hiti  človeštvo  naprej;  vsega  ne  doseže,  a  v  teku  stoletji 
si  je  vendarle  priborilo  silno  bogastva.  Klasična  priča  je  ponosna 
moderna  kultura! 


*  Glej  Hcrders  K.-L.,  VI.,  1903,  pod  Oxyliquid. 


^^^^?r=^ 

Dr.  J.  G  e  y  s  e  r :  Lehrbnch  der  allgemeinen  Psgdbologle. 
Munster,  Sdičningh,  1908.  Str.  XVIII +  526.  Cena  M.  T50. 

Kakor  sta  trdila  Aristotel  in  sv.  Tomaž,  se  more  duSa  spozna- 
vati le  na  podlagi  duševnih  pojavov  in  dejstev;  ti  pojavi  pa  spa- 
dajo v  izkustvo,  torej  je  napredek  dušeslovja  v  zvezi  z  napredkom 
izkustva  in  Izkustvenih  ved.  Tako  si  lahko  razlagamo,  zakaj  je 
dušeslovje  v  novejšem  času  tako  napredovalo.  Izmed  krščanskih 
modroslovcev  je  posebno  kardinal  Mercier  spretno  uporabil  pri- 
dobitve moderne  psihologije  in  fiziologije.  Geyser  (laik)  tudi  stoji 
na  stališču  aristotelsko-sholastične  filozofije,  a  vendar  se 
zelo  razlikuje  od  drugih  novosholastikov;  ni  si  namreč  prisvojil 
samo  modernih  pridobitev,  ampak  tudi  moderno  metodo  in  termi- 
nologijo, v  kolikor  se  to  dš  spraviti  v  soglasje  z  aristotelsko  sho- 
lastično  filozofijo.  S  tem  se  je  približal  pojmovanju  modernih  proti- 
sholastičnih  modroslovcev. 

2e  na  prvih  straneh  srečamo  popolnoma  moderno  metodo  in 
terminologijo.  Psihologija  je  nauk  o  dejstvih  zavesti  (BewuBtseins- 
tatsadien).  Mi  bi  rekli,  da  je  dušeslovje  nauk  o  človekovem  čutnem 
in  umskem  življenju;  s  tem  je  izraženo  isto,  kar  izraža  kartezijansko- 
moderni  izraz  »dejstva  zavesti«.  Geaser  teh  izrazov  seveda  ne  rabi  v 
kartezijanskem  zmislu.  Aristotelsko-sholastični  filozofiji  je  bil  predmet 
psihologije  nauk  o  življenju  sploh;  tega  se  drži  tudi  Mercier.  Geyser 
pa  pravi,  da  je  treba  nauk  o  vegetativnem  in  o  živalskem  čutnem 
življenju  prepustiti  drugim  strokam,  ker  bi  sicer  imela  psihologija 
preobširno  polje. 

V  prvem  delu  (10—72)  prve  knjige  razpravlja  o  živčevju 
in  raznih  modernih  metodah.  V  drugem  delu  (73  —  118)  na  po- 
polnoma modern  in  originalen  način  dokazuje  bivanje  duše,  ki 
jo  imenuje  »unbewuBtes  Realprinzip  der  BewuBtseinstatsachen« ; 
razpravlja  o  njeni  realnosti,  substancialnosti  in  breztvamosti.  Tretji 
del  (119  —  175)  obravnava  o  spoznavanju  sploh  (die  allgemeinen 
Verhaltnisse  und  Gesetze  der  Seelenvorgange).  Tukaj  nas  posebno 
zanima  Geyserjevo  stališče  glede  na  sholastično  »species  intentio- 
nalis«;  Geyser  se  pridružuje  Mercieru  in  »species«  prevaja  z  na- 
zivom »determinanta«;  determinante  so  »die  informierenden  Prin- 
zipien  der  Seelentdtigkeiten«. 

V  drugi  knjigi  razpravlja  o  posameznih  stopnjah  našega 
spoznavanja.  Najprej  govori  o  spoznavanju  zunanjih  čutov,  o  ka- 
kovosti in  intenzivnosti  občutov,  o  čutnem  teženju  (180—278);  vse 

1  Vse  tu  ocenjene  knjige  se  dobe  v  »Katoliški  Bukvami«  v  Ljubljani. 

tO  SO  mu  »die  seelischcn  Funktionen  dcr  crsten  Entwicklungsstufc«. 
O  objektivnosti  čutnih  kakovosti  ne  razpravlja,  pač  pa  o  kakovosti 
naših  občutov.  Odkod  kvalitativna  razlika  med  posameznimi  občuti? 
Geyser  z  Wundtom  trdi,  da  mora  biti  razlog  za  razliko  v  speci- 
fično različnih  mikih  in  v  organih.  To  se  popolnoma  sklada  s  sho- 
lastično  psihologijo.  Geyser  gre  pa  predaleč  za  Wundtom.  ko  za 
njim  trdi.  da  se  organi  polagoma  razvijejo  in  prilagodijo  specifično  raz- 
ličnim mikom  (209);  tak  razvoj  organov  je  nerazložljiv  in  nepotreben. 

Gegser  sicer  omenja  tudi  sholastično  mnenje  o  notranjih  čutih 
(292—293);  sam  pa  pozna  v  tem  oziru  samo  predstave  in  spomin  kot 
duševne  funkcije  druge  stopnje  (279—358).  Tukaj  bi  pričakovali, 
da  bi  nekoliko  podrobneje  govoril  o  sholastični  razdelitvi  notranjih 
čutov  ali  da  bi  vsaj  povedal  svojo  sodbo  o  stari  razdelitvi.  V  tret- 
jem delu  druge  knjige  (385—487)  govori  o  umskem  spoznavanju 
in  o  volji.  Ob  koncu  primeroma  prav  na  kratko  obravnava  zvezo 
med  dušo  in  telesom;  odloči  se  za  aristotelsko-sholastično  substan- 
cialno  enoto. 

Geaserjevo  delo  je  vredno  največje  pozornosti  in  priznanja. 
Doslej  ni  še  noben  ^krščanski  psiholog  tako  temeljito  in  tako  izvirno 
uporabil  modernih  pridobitev.  V  tem  Gegser  presega  Merciera.  Umevno 
pa  je,  da  Gei^serjevo  delo  ni  v  vsakem  oziru  dovršeno.  V  knjigi  se 
nahaja  marsikaka  netočnost  in  nejasnost;  obširno  gradivo  je  na  ne- 
katerih mestih  premalo  predelano  in  premalo  sistematično  urejeno. 
Knjiga  je  večinoma  pisana  v  težkem  slogu  in  se  nikakor  ne  more 
primerjati  z  Mercierovo  spretnostjo,  jasnostjo  in  preglednostjo. 

Dr.  F,  Grivec, 

H.  Sohnrey:  Wegweiser  fur  Landlidhe  VITohlfahris-  und 
Heimatpflege.  3.  Aufl.  Berlin  1908.  Str.  494.  6  M. 

Se  vedno  beže  ljudje  z  dežele  v  mesta  ali  pa  preko  morja  v 
tujino.  Zakaj?  Ali  je  po  kmetih  premalo  dela  in  po  mestih  premalo 
delavcev?  Prav  narobe!  Po  kmetih  je  premalo  delavcev  in  po  me- 
stih premalo  dela.  Zakaj  torej?  To  je  veliko  vprašanje,  ki  mu  je 
posvečena  cela  knjiga  prof,  H.  Sohnreya,  >kmetiško  delavsko  vpra- 
šanje«. To  vprašanje  ni  ne  samo  vprašanje  plač,  ne  samo  stano- 
vanjsko vprašanje,  ampak  mnogo  širše  kulturno  vprašanje.  Ce  je 
hočemo  rešiti,  je  moramo  tako  zastaviti:  Kako  ohranimo  zdravo  in 
veselo  prebivalstvo  na  rodni  zemlji?  Kako  ohranimo  vir,  ki  iz  njega 
poteka  vedno  mlada  ljudska  moč?  Splošni  odgovor  je:  Treba  je 
ustanoviti  na  kmetih  take  splošne  razmere,  da  bodo  ljudje  veseli 
svoje  zemlje,  svojega  doma.  Ta  namen  imajo  po  Nemškem  razna 
društva  »fur  Wohlfahrtspflege«.  Prof.  Sohnrey  pa  je  napisal  sistema- 
tično delo,  ki  v  njem  podaje  vse,  kar  se  je  v  tem  oziru  že  praktično 
obneslo  in  kar  bi  bilo  treba  torej  le  še  bolj   izpopolniti  in  razširiti. 

Knjiga  ima  tri  dele.  V  prvem  (34 — 176)  govori  o  tem,  kako 
zboljšati  gospodarske  razmere  po  kmetih;  zakaj  če  se  bo  kmetu 
bolje  godilo,  se  bo  tudi  kmetiškim  delavcem.  Prvo  je:  boj  oderuštvu 
v  vseh   oblikah.    (Pouk  v  izobraževalnih   društvih,   pravovarstvena 

društva,  rajfajzenovkc).  Potem:  boj  zoper  oderuško  razkosavanje 
zemljišč  (Giiterschlachtcrei).  (Naloga  posojilnic,  občin,  vlade.)  Tretje: 
zadružništvo  (zadruge:  kreditne,  njih  naloga  za  razbremenjenje  do- 
mov; nakupovalne,  prodajalne,  proizvajalne  zadruge;  društva:  iz- 
obraževalna, za  bolniško  oskrbo,  za  vzgojo  zanemarjene  mladine; 
čebelice;  društva  za  oskrbo  cerkva  itd.)  Potem:  hranilne  ustanove; 
zavarovalnice.  Dalje:  povzdiga  ali  obnovitev  posameznih  poljedel- 
skih panog  in  z  njimi  združenih  obrti  (pridelovanje  lana  in  plat- 
narstvo;  nasajanje  vrb  in  pletarstvo;  čebelarstvo;  umetno  ribar- 
stvo  itd.).  Končno:  preskrba  z  vodo,  lučjo  in  silami.  V  drugem 
delu  opisuje  Sohnreg,  kako  zboljšati  socialne  razmere  na  deželi: 
notranja  kolonizacija;  skrb  za  bivše  vojake;  zboljšanje  delavskih 
razmer  (plača,  stanovanje,  skrb  za  živež,  kozarstvo);  boj  alkoho- 
lizmu; reforma  dednega  prava;  reforma  šolstva;  občinske  naprave 
(bolnišnice,  sirotišča  itd.).  V  tretjem  delu  razpravlja,  kako  ohraniti 
ljudski  značaj  (Volkstum)  in  ljudstvu  omiliti  dom:  1.  ljudske  igre; 
ljudski  prazniki;  petje;  glasba;  vaški  muzej;  naloga  šole.  2.  odstra- 
niti, kolikor  mogoče  vse,  kar  pokaži  celotno  krajevno  sliko  (kvar 
velike  industrije);  gojiti  žive  meje  in  nasade;  varstvo  ptičkov.  3.  ohra- 
nitev spomenikov;  ljudska  umetnost  (stavbni  slog;  domača  umet- 
nost); narodne  noše. 

Delo  je  torej  jako  bogato  in  nudi  obilno  nasvetov  in  misli. 
Vedno  opozarja,  kje  se  je  že  to  ali  ono  praktično  izvedlo.  Pisano 
je  sicer  za  Nemčijo,  a  razmere  so  tudi  pri  nas  dosti  podobne.  Zato 
bo  dobro  došlo  tudi  pri  nas  vsem,  ki  se  jim  »ljudstvo  smili«,  ki  bi 
radi  po  svoji  moči  pomagali,  da  bi  bilo  tudi  naše  ljudstvo  veselo 
svojega  doma  in  lepe  rodne  zemlje.  Dr  A.  U. 

P.  M.  Gander  O.  S.  B.:  Ameisen  und  Ameisenseele.  Ein- 
siedeln  1908.  Veri.  Benzinger.  (Naturvvissensdiaftlidie  Bibliothek  11.) 
32  ilustr.,  str.  170.  180  K. 

2e  Aristotel  je  občudoval  umnost  mravelj,  Plutarhu  so  se  zdele 
zrcalo  vseh  kreposti,  veliki  mirmekolog  Lubbock  pa  pravi,  da  stoje 
na  lestvi  inteligence  takoj  za  človekom.  Vsekako  je  torej  intere- 
santno  od  blizu  opazovati  dejanje  in  nehanje  teh  živalc,  katerih 
možgani  so  majhna  mikroskopična  kepica,  a  sedež  take  inteligence. 
Gandrovo  delo  nam  odpira  pogled  v  kraljestvo  mravelj,  njih  delo- 
vanje in  snovanje,  njih  žalost  in  veselje.  V  osmih  poglavjih  nam 
opisuje  Gander  organizem  mravelj,  razvoj  v  državo,  gnezdo,  gostje 
mravelj,  hranitev,  vojske,  mravlje  kot  varhinje  rastlin  in  naposled 
govori  o  duši  mravelj.  Snov  ni  nova  —  zbrala  sta  jo  zlasti  Forel 
in  Wasmann  —  a  v  tem  delu  je  dobro  izrabljena  in  bolj  popu- 
larno-znanstveno  obdelana.  Za  modroslovca  je  študij  mravelj  zato 
tako  zanimiv,  ker  mravlje  z  vso  svojo  nezavestno  »inteligenco« 
pričajo,  kako  je  vsako  materialistično  pojmovanje  sveta  —  brez- 
umno.. Mravlje  nimajo  uma  -—  to  dokazuje  cela  vrsta  dejstev  (Gander 
mimogrede  opozarja  na  take  pojave)  —  a  njih  instinkt  je  neovržna 
priča  Uma.  Dr.  A.  U. 


Nove  knjige.  499 


Fr.  W.  Foerster:  Christentum  und  Klassenkampf.  Sozial- 
cthisdie  und  sozialpaedagogisdic  Betraditungcn.  Ziiridi  1908.  Ver- 
lag  Sdiulthcss.  Str.  246.  Cena  4  M. 

Foerster  je  že  med  Slovenci  dobro  znan.  Vsako  njegovo  delo 
vzbudi  pozornost.  Mož  ni  katoličan,  a  njegovi  etični  in  pedagogični 
nazori  so  domala  katoliški.  Odlikuje  se  pa  pred  tem  in  onim  kato- 
loškim  pisateljem  z  globokim  zmislom  za  moderne  probleme,  idealnim 
poletom  in  neustrašeno  izpovedjo  krščanskih  načel  kot  edino  re- 
šilnih tudi  za  moderno  družbo.  V  tej  knjigi  obravnava  socialni  pro- 
blem. Pravi,  da  se  je  celo  vrsto  let  bavil  z  modernim  delavskim 
gibanjem,  pohajal  socialistične  družbe,  razgovarjal  se  z  voditelji, 
opazoval  socialne  razmere,  preučeval  socialne  spise.  Prišel  je  do 
spoznanja,  da  je  socialno  vprašanje  predvsem  religiozno  vprašanje 
in  da  se  zgolj  socialno  rešiti  ne  da.  Socialna  reforma  zahteva  naj- 
prej individualno  reformo,  vnanja  socialna  reforma  notranjo  nravno 
reformo.  To  je  ideja  vodnica  tega  dela.  Delo  ni  sistematično,  temveč 
je  le  zbirka  posameznih  razprav.  Tako  v  prvi  razpravi  govori  o 
radikalno -socialnih  protcstantovskih  pastorjih,  ki  vedno  poudarjajo 
krščanski  socializem,  a  je  vse  njihovo  krščanstvo  neko  socialno 
poganstvo  brez  ozira  na  drugo  življenje.  Prav  iz  te  transcendence, 
iz  ozira  na  posmrtnost  pa  zajema  resnično  krščanstvo  vso  moč, 
»pedagogika,  ki  jo  rabi  krščanstvo  za  ta  svet,  je  vsa  v  tem,  da 
vzgaja  za  drugi  svet«.  »Kristus  križani  je  rešitev  socialnega  pro- 
blema. Kjer  živi  njegov  duh,  tam  jenja  prepir  interesov,  tam  zmaga 
diaritas  nad  sebičnostjo,  solidarnost  nad  samovoljo.  Le  v  tem  zmislu 
je  krščanstvo  največja  socialna  stvariteljna  moč  vseh  časov.«  A  ni- 
kakor noče  Foerster,  da  bi  se  zanemarjalo  socialno  delo.  Takoj  v 
drugem  članku  (Soziale  Arbeit  der  studierenden  Jugend  in  England 
und  Amerika)  se  toplo  zavzema  zanje.  Potem  slede  razprave:  Klas- 
senkampf  und  Ethik.  —  Psydiologische  und  padagogischc  Gesidits- 
punkte  fur  Unternehmer  und  Betriebsleiter.  —  Konnen  Attentate  den 
gesellschaftlichen  Fortsdiritt  befordern?  —  Die  Dienstbotenfrage  und 
die  Hausfrauen.  —  Der  Bildungsvvert  des  hauslichen  Berufes.  — 
Opozarjamo  torej  na  to  zanimivo  knjigo,  ki  je  ne  bo  nihče  čital 
brez  prida.  ^  Dr.  A.  i/. 

Geza  Plitt.  Roman  von  M.  Sdiarlau.  Koln.  Verlag  Bachem. 
Cena  6  K  (vez.  7  20  K). 

Zanimiv  pojav  na  nemškem  katoliškem  leposlovnem  polju.  — 
Romani  in  novele  so  dandanes  tista  sredstva,  po  katerih  se  najložjc 
in  najuspešneje  širijo  življenski  nazori  med  svet.  Preko  tiste  staro- 
kopitne  trditve,  da  se  pri  umetnini  ne  sme  pojavljati  nikaka  ten- 
denca, so  leposlovci  že  davno  prešli  na  dnevni  red.  Odkar  je  Zola 
učil  v  svojih  romanih  moderno  moralo,  je  tudi  tendenca  zopet  po- 
stala moderna,  da  je  le  umetniško  izvedena.  Zato  je  v  imenu  kato- 
liških pisateljev  znani  Coloma  javno  izjavil,  da  njemu  služi  roman 
za  prižnico.  raz  katero  uči  one,  ki  nikdar  v  cerkev  ne  hodijo.  Ime- 
novani roman  »Geza  Plitt«  je  moderno   umetniško -tendenčno  delo 

najboljše  vrste.  Koncepcija,  razvrstitev  tvarine,  slog,  vse  odgovarja 
zahtevam  moderne  tehnike.  Glavna  oseba  je  zapuščena  deklica 
:»Geza  Plitt«,  vzgojena  v  luteranstvu,  katero  ji  pa. ob  glavni  krizi  v 
življenju  ne  da  potrebne  opore.  Zato  se  zateče  h  katoličanstvu  in 
postane  organizatorka  katoliškega  ženstva.  V  snov  je  vpletenih  ne- 
broj  apologetskih  vprašanj,  pa  vendar  na  tak  način,  da  nikjer  ne 
ovirajo  razvoja  dejanja,  temveč  ga  le  še  pospešujejo.  Vsak  omikanec 
bode  čital  knjigo  s  slastjo  in  napetim  zanimanjem.  Delo  toplo  pri- 
poročamo. G. 

Druge  uredništvu  >Casa«  doposlane  knjige: 

Dr.  Engelb.  Kaser:  Das  Paradies  der  Sozialdemokratie,  so 
wie  es  wirklich  sein  wurde.  6.  Aufl.  Freiburg.  Herder.  20  Pf.  Bro- 
šura o  bodoči  socialno -demokratični  državi,  kakršno  obetajo  soci- 
alni demokratje  (citati  iz  njih  del)  in  kakšna  bi  bila  v  resnici. 

Anton  Jeršinovič.  Livijev  komentar,  Ljubljana  1908.  I.  knjiga. 
To  je  nekaka  priprava  k  prvi  Livijevi  knjigi:  podomačeni  so  težji 
izrazi,  pojasnjene  fraze,  zapletene  sestave  razrešene,  dodejane  slov- 
niške  opombe. 

Dr.  K.  Glaser:  Sakuntald  ali  »Prstan  spoznanja^.  Drama  v 
sedmih  dejanjih.  Sanskrtski  spisal  Kdlidasa.  Maribor  1908.  Tisk 
Cirilove  tiskarne.  Založil  dr.  K.  Glaser.  (Zbirka  indijskih  gledališčnih 
iger,  111.  zv.)  Prevod  ene  izmed  najlepših  indskih  iger.  Občudoval  jo 
je  že  Goethe.  Dasi  se  radi  tujih  podob  nekam  težko  čita,  ima  vendar 
toliko  lepot,  da  ni  škoda  truda  in  časa. 

M.  Majevič:  Sveti  Pavao.  Zagreb  1908.  Hrvatsko  tiskovno 
društvo.  Str.  ?32.  1*20  K.  Lep  prevod  krasnega  dela  kneza  in  škofa 
ekscel.  dr.  M.  Napotnika.  Prevajalec  je  prevajal  z  ljubeznijo  in  z 
navdušenjem  za  velikega  apostola,  in  ni  dvoma,  da  bo  tudi  prevod 
širil  to  ljubezen  in  navdušenje  med  Hrvati,  kakor  ju  izvirnik  med 
Slovenci. 

Dr.  Fr.  Barac:  »Hrvatsko/  Straži,  na  kritična  pisma  mladom 
apologetu«.  Zagreb  1908.  Str.  48.  Katol.  tisk.  društvo.  Preštampano 
iz  »Katoličkog  Lista«.  To  je  odgovor  kritiki  »H.  S.«  o  Barčevi  štu- 
diji »O  modernoj  katoličkoj  apologetici«.  Ker  te  študije  nismo  do- 
bili v  oceno,  ne  moremo  soditi  o  kritikah. 

Listek. 

Prvi  mednarodni  kongres  za  re- 
formo nravne  vzgoje  je  zboroval  od 
25.  do  29.  septembra  1. 1.  na  london- 
skem vseučilišču.  Zanimanje  vseh  zbo- 
rovalcev  je  bilo  osredotočeno  na  raz- 
prave o  temeljnem  vzgojnem  vprašanju : 
ali  bodi  pouk  versko -nraven  ali  pa 
zgolj  splošno  moralen  brez  vsake  ver- 
ske primesi.  V  prvi  seji  je  govoril  o 
tem  prof.  Adler  (New  York),  in  sicer 
popolnoma  v  verskem  zmislu.  Boutroux 
iz  Pariza  pa  se  je  ravno  nasprotno  iz- 
javil za  načelo  brezkonfesionalne  mo- 
ralne vzgoje.  V  naslednjih  sejah  se  je 
razpravljalo  o  raznih  pomožnih  vzgoj- 
nih sredstvih,  o  vplivu  angleških  ele- 
mentarnih in  visokih  Šol  na  mladino  -v 
etičnem  oziru,  o  koedukaciji,  o  disci- 
plini v  šoli  in  njeni  odvisnosti  od  sa- 
movladanja  učencev,  o  avtoriteti  uči- 
telja in  njenem  razmerju  k  nagradam 
in  kaznim,  o  neposrednem  in  posred- 
nem nravnem  pouku,  o  uporabi  prak- 
tičnih vaj,  študij,  zgodovine  in  litera- 
ture za  etično  vplivanje  na  mladino. 
5.  in  6.  seja  sta  bili  posvečeni  temelj- 
nemu vprašanju :  vera  in  moralni  pouk. 
V  6.  seji  se  je  dognalo,  da  bi  na  po- 
samezne ure  določen  sistematičen  mo- 
ralni pouk  potisnil  šolo  pod  praznoto 
verskega  pouka,  o  kateri  je  sedaj  sli- 
šati toliko  tožba.  7.  seja  je  obravna- 
vala med  dnigim  o  složnem  delovanju 
šole  in  doma  ter  se  je  zlasti  poudarjalo, 
da  šola  nikakor  ne  more  in  nima  na- 
mena nadomestiti  domače  vzgoje.  V 
S.  seji  se  je  razpravljalo  o  vzgoji  v 
otroškem  vrtcu,  v  dekliških  šolah,  na 
vseučiliščih,  v  trgovsko-izobraževalnih 
zavodih,  tehniških  poklicih  in  v  nada- 


ljevalni šoli.  Istodobno  se  je  vršila  seja 
o  razmerju  med  biologijo  in  moralno 
pedagogiko. 

Uspeh  tega  zanimivega  zborovanja  je 
bil  v  splošnem  ta,  da  se  je  nasproti  seda- 
nji večinoma  intelektualni  izobrazbi  za- 
htevalo večjega  poudarka  etične  smeri, 
ki  izobražuje  značaj.  Nauk  o  morali 
se  je  zahteval  le  kot  izpopolnitev  in 
poglobitev  posameznih  učnih  predme- 
tov, zavrgel  pa  se  je  sistematičen  mo- 
ralni pouk.  Le  Francija  zavzema  v  tem 
vprašanju  svoje  posebno  stališče,  ker 
večina  njenih  zastopnikov  zahteva,  da 
se  namesto  verskega  pouka  uvedo  ure 
za  moralo.  Angleži  so  zlasti  poudarjali, 
da  se  lahko  ves  pouk  uporabi  za  mo- 
ralno vzgojo,  in  prof.  Peabody  je  po- 
ročal, kako  s  pomočjo  sociološkega 
muzeja  med  vseučiliščniki  budi  zmisel 
za  socialno  delo.  Nemci  so  naglašali 
veliko  važnost  nadaljevalne  šole,  ki 
vodi  človeka  preko  najnevarnejše  raz- 
vojne dobe  v  zrelejšo  starost.  Semi- 
narsko vzgojo  so  vobče  hvalili  ter 
poudarjali,  da  so  njeni  dobri  ali  slabi 
uspehi  odvisni  od  dobrega  ali  slabega 
v^odstva.  O  telesni  kazni  je  govoril 
tajni  svetnik  Milndi.  Telesna  kazen  se 
ne  sme  nikoli  uporabiti  tako,  da  bi 
otroka  ogorčila,  pač  pa  je  to  na- 
ravno sredstvo,  da  se  otrok  privadi 
dobremu  in  se  mu  pomaga  samega 
sebe  vladati.  Proti  pornografiji  sta  ostro 
nastopila  rektor  Wolgast  iz  Hamburga 
in  ravnatelj  Johannessohn  iz  Berolina 
ter  zahtevala  oblastvenega  postopanja 
proti  njej;  šolska  mladež  naj  se  od- 
vrača od  nakupovanja  potrebščin  v 
manjvrednih  knjigarnah. 

Sploh  je  glede  pomožnih  vzgojnih 
sredstev  vladal  precejšen  sporazum; 
ostro  pa  so  se  ločili  duhovi  v  pogla^ 
vitnem  vprašanju:  vera  in  morala  v 
medsebojnem  razmerju.  Ob  tej  priliki 
so  se  razbistrila  naziranja  in  pojasnilo 
stališče  posameznih  narodov  glede  na 
to  vprašanje.  Že  v  prvi  seji  je  izjavil 
Adler:  Etika  je  odvisna  od  priznanja 
zadnjega,  absolutno  najvišjega  smotra; 
morale  brez  vere  ni.  Francoz  Boutroux 
pa  se  mu  je  takoj  postavil  po  robu, 
češ,  od  slovničarja,  ki  uči  jezikovna 
pravila,  naj  se  nikar  ne  zahteva  teo- 
rije jezikoznanstva ;  tako  mora  biti 
možno  tudi  moralne  zakone  učiti  brez 
religije.  Proti  Boutrouxu  je  nastopil 
Lutoslavski  (Krakov)  ter  povedal,  da 
se  je  v  njegovi  okolici  že  napravil  po- 
izkus v  zmislu  BoutrouKOvih  izvajanj, 
a  uspeh  je  bil  popolnoma  negativen. 
V  5.  seji,  v  kateri  se  je  ta  predmet 
izrecno  obdelaval,  se  je  večina  izrekla 
v  zmislu  Lutoslavskcga,  in  dr.  Gies- 
wein  je  pozdravil  zahtevo,  naj  bi  se 
mladina  nravno  vzgajala  na  podlagi 
vere  kot  skupnem  torišču,  kjer  bi 
mogli  složno  delovati  različni  nazori. 

Ta  izid  razprave  je  silno  spekel  za- 
stopnike nemškega  društva  za  etiško 
kulturo;  v  svoji  razdraženosti  so  po- 
zabili na  vse  ozire  takta  in  stvarnosti 
in  dr.  Penzig  in  dr.  Pfungst  s  svojim 
nastopom  nista  imela  sreče.  Takoj  ju 
je  odločno  zavrnil  sivi  Wilson,  rekSi, 
da  nemško  društvo  za  etiško  kulturo 
ne  spoštuje  načel  drugih,  da  ni  iskalo 
skupnega  torišča,  marveč  ga  je  na- 
menoma zapustilo;  brezverska  vzgoja 
ustvarja  le  umetne  stroje,  nikdar  pa 
ne  daje  nravne  delovalne  moči.  V  ena- 
kem zmislu  je  govoril  z  judovskega 
stališča  M.  Joseph.  Celo  znamenito  in 
mirno  dokazovanje  J.  Russella  o  iz- 
vrstnih uspehih,  ki  jih  je  baje  tekom 
svojega  25  letnega  delovanja  brez  po- 
moči vere  dosegel  na  polju  vzgoje,  ni 
moglo  navdušiti  skupščinarjev;  toliko 


bolj  pa  so  pozdravljali  izjavo  tokijskega 
profesorja  Inouheja,  češ,  da  je  prišel* 
da  bi  porušil  mnenje  Evrope,  kakor  da 
bi  se  na  Japonskem  vzgajala  mladina 
v  brezverskem  moralnem  pouku.  To 
ni  res,  marveč  temelj  vsega  njihovega 
moralnega  pouka  je  to,  kar  v  praksi 
zahteva  njih  narodna  vera:  spoštova- 
nje do  prednikov,  cesarja  in  države.  V 
debato  je  posegel  tudi  znameniti  cu- 
riški  profesor  dr.  F.  W.  Focrst^r.  Iz- 
javil se  je  za  versko-nravno  vzgojo. 
Le  preradi  pozabimo,  je  dejal  Focrster, 
da  tudi  najboljša  utemeljitev  morale  ne 
daje  zadostne  moči  za  prizadevanje  v 
dobrem,  da  marveč  izvira  moč  za  iz- 
vrševanje dobrega  edinole  iz  vere. 

K  temu  predmetu  seje  oglasil  tudi 
Meyer  iz  Berolina,  ki  hoče,  da  se  na- 
mesto vere  postavi  estetska  ideja  o 
popolnosti  sveta  kot  cilj  človeškega 
delovanja.  Nato  je  poleg  drugih  na- 
stopila zastopnica  nemških  katoliških 
učiteljskih  zv^z  in  izvajala,  da  se  hoče 
tu  nekaj  ločiti,  kar  se  ločiti  ne  da: 
etične  -  estetične  vrednosti  dosežejo 
svoje  najvišje  usovršenje  in  najglobljo 
utemeljitev  ravno  v  veri.  Dramatičen 
vtis  je  napravil  nastop  profesorja  bel- 
gijske šole  v  Rimu,  Kurtta,  ki  je  ob 
glasnem  protestu  navzočih  zastopnikov 
Francije  zahteval  v  imenu  svobode, 
vere  in  pravic  staršev  svobodo  za  Šole 
ria  Francoskem  nasproti  tamkajšnjemu 
^vobodomiselstvu.  Stališče  Ogrske  je 
označil  pl.  Karmans  in  se  isto  pribli- 
žuje francoskemu. 

Katoličani  smemo  biti  z  uspehom 
tega  shoda  zadovoljni;  vendar  pa  je 
nujno  potrebno,  da  neumorno  delujemo, 
da  bomo  pri  vprašanju  o  nravni  vzgoji 
mladine  tudi  v  bodoče  uveljavljali  svoja 
načela  nasproti  težnjam  brezvorskega 
svobodomiselstva. 

ObCni  zbor  zveze  nentSkih 
ženskih  druStev,  ki  se  je  nedavno 
vršil  v  Wiesbadenu,  je  naložil  prav- 
nemu odseku  ZV2Z2,  da  natančno  pro- 

uči  nemški  kazenski  zakonik  in 
določi,  kaj  je  v  njem  potrebno  reforme 
s  stališča  ženske  enakopravnosti.  Odsek 
je  sedaj  delo  dokončal  in  razposlal 
društvom  brošuro:  »Ženske  za- 
hteve k  reformi  kazenskega 
zakonika«,  ki  naj  služi  društvom 
kot  kažipot  za  tozadevne  razprave  na 
prihodnjem  občnem  zboru  zveze.  Ta 
brošura  nam  jasno  priča,  v  kako  usodne 
zmote  vodi  svobodomiselstvo,  ki  ne 
priznava  božjega  zakona.  Poleg  dru- 
gega se  je  namreč  odsek  bavil  tudi  s 
§  218.  nemškega  kazenskega  zako- 
nika, ki  določa  strogo  kazen  od  šestih 
mesecev  do  pet  let  za  zločine  zo- 
per kaleče  življenje  (nasilni  splav  ali 
zator  telesnega  plodu).  Odsek  stavi 
predlog,  da  se  ta  paragraf  popol- 
noma črta  iz  kazenskega  zakonika. 
To  se  pravi,  da  bodi  odslej  ženski 
dovoljeno  in  nekaznjivo,  da  zamori 
kaleče  življenje  kadarkoli  in  kakor- 
koli hoče,  bodisi,  da  stori  to:  1.  zaradi 
neugodnih  družinskih  razmer,  2.  iz 
strahu  pred  sramoto  ali  pa  3.  iz  strahu, 
da  bi  otrok  podedoval  duševne  ali  te- 
lesne hibe  staršev.  Pa  ne  le  z  ozirom 
na  vse  to  sme  ženska  uničiti  svoj 
telesni  plod,  marveč,  pravi  odsek,  ona 
sme  tudi  kot  svobodna  osebnost  raz- 
polagati s  svojim  telesom  popolnoma 
neovirano  po  svoji  lastni  volji  in  torej 
tudi  s  svojim  telesnim  plodom,  ki  se 
je  iz  njega  razvil. 

Hujšo  in  osodepolnejSo  moralno  in 
pravno  zmoto  si  je  težko  misliti.  Po 
tej  poti  pridemo  nazaj  do  poganskih 
načel,  ki  dajejo  starišem  neomejeno 
pravico  nad  življenjem  in  smrtjo  otrok 
in  gospodarjem  nad  sužnji.  In  to  po 
skoro  dvatisočletnem  napredku  kr- 
ščanske kulture!  Na  tem  lahko  uvidi 
vsakdo,  kako  potreben  je  boj  proti 
svobodomiselstvu,  ki  ni  več  zadovoljno 
s  svobodno  ljubeznijo,  marveč  hoče 
človeka  potisniti  Se  pod  žival,  ki  vendar 
nosi  posledice   oplemenitve  in  z  lju- 


beznijo odgaja  svoje-  mladiče.  Sicer 
pa  ne  smemo  zamolčati,  da  je  trez- 
nejše  nemško  liberalno  ženstvo  že 
dvignilo  svoj  glas  proti  temu  deka- 
dentnemu  pojavu  na  polju  ženskega 
vprašanja  in  je  izključeno,  da  bi  ta 
predlog  pravnega  odseka  bil  sprejet 
na  občnem  zboru  zveze.  Na  vsak  način 
pa  je  ta  pojav  obžalovati  že  radi  tega, 
ker  bo  pogubno  vplival  na  nerazsodne 
elemente. 

Bolgarska  umetnost.  —  Bolgari 
sami  še  malo  poznajo  starejše  spo- 
menike bolgarskega  stavbarstva  in  ki- 
parstva. Po  osvoboditvi  Bolgarije  so 
se  Bolgari  z  mrzlično  naglico  priza- 
devali, da  bi  na  vseh  poljih  dohiteli 
evropske  kulturne  narode.  Tudi  v  sli- 
karstvu in  kiparstvu  so  posnemali  naj- 
novejše evropske  vzorce.  Pri  tem  so 
pa  popolnoma  prezrli  in  zanemarili 
domače  bolgarske  umetniške  tradicije. 
Nihče  ni  mislil,  da  je  imela  Bolgarija 
v  prejšnjih  stoletjih  izvirno  domačo 
umetnost,  ki  bi  mogla  biti  sedanjim 
umetnikom  vzorec  in  podlaga  za  raz> 
voj  umetnosti  v  narodnem  duhu.  — 
Po  naročilu  bolgarske  vlade  so  začeli 
pripravljati  in  zbirati  gradivo  za  vse- 
stranski popis  Bolgarije  po  vzorcu 
avstrijske  zbirke  »Osterreidi  in  Wort 
und  Bild«.  Ruski  Nemec  Božidar 
Schmit,  dober  poznavavec  bizan- 
tinske umetnosti,  je  prevzel  nalogo, 
da  sestavi  oddelek  o  bolgarski  umet- 
niški zgodovini.  Schmit  se  je  takoj 
prepričal,  da  je  to  polje  popolnoma 
neraziskano.  Zato  je  sam  prepotoval 
celo  Bolgarijo,  da  dobi  vsaj  površen 
pregled  o  spomenikih  bolgarske  umet- 
nosti. V  svoje  veliko  začudenje  je  takoj 
spoznal,  da  stara  bolgarska  umetnost 
ni  pokrajinska  bizantinska  umetnost, 
ampak  izvirna  domača  umetnost;  sicer 
je  bila  ta  umetnost  pod  bizantinskm 
vplivom,  a  pri  tem  pa  tako  izvirna, 
krepka  in  zdrava,  da  se  je  celo  pod 
turškim  jarmom  dalje  razcvetala  in  Še 

ustvarjala  prave  umotvore.  V  »Bgzan- 
tinische  Zeitsdirift*  (1908,  121—128)  je 
Sdimit  objavil  mal  odlomek  iz  bol^ 
garske  umetniške  zgodovine,  namreč 
površen  popis  slikarij  (približno  iz 
leta  1500.)  v  bolgarskem  samostanu  Po- 
ganovo.  Slovanski  napisi  in  slike  na- 
rodnih bolgarskih  in  srbskih  svetnikov 
pričajo,  da  je  bil  slikar  Slovan,  Bolgar. 
Slikar  se  je  naslanjal  na  grSko-vzhodne 
tradicije;  na  slikah  ni  nobenega  sledu 
zapadnih  vplivov.  Slog  teh  slik  je  slog 
nekake  »zgodnje  renesanse«.  Pokrajina 
je  slikana  ljubko  in  s  pravim  čutom 
za  naravo,  človeške  podobe  razodevajo 
svobodno  kretanje  in  živo  individu-. 
alnost,  perspektiva  je  dosti  dobra, 
barve  so  krepke  in  okusne.  — •  (Sdimit 
izraža  željo,  da  bi  se  med  strokovnjaki 
zbudilo  zanimanje  za  to  novo  in  ne- 
raziskano polje  umetniške  zgodovine.) 
Spanje.  Med  psihologi  in  fizio- 
logi prevladuje  mnenje,  da  je  spanje 
potrebno  za  počitek  in  okrepčanje  mo- 
žganov; Bunge  imenuje  spanje  »počitek 
možganov«.  Res  je  spanje  v  tesni  zvezi 
z  nekaterimi  možganskimi  izpremem- 
bami.  Utrujeni  možgani  potrebujejo 
spanja,  prenapeti  in  vznemirjeni  mo- 
žgani pa  ovirajo  spanec;  v  spanju 
doteka  v  možgane  manj  krvi.  Vendar 
se  zveza  med  spanjem  in  možgani  ne 
sme  pretiravati.  V  najnovejšem  zvezku 
(VIL,  1908)  zbornika  »Ergcbnisse  der 
Physiologie«  zagovarja  znameniti  fizio- 
log H.  Zwaardemaker  (Utreht) 
mnenje,  da  spanja  ne  povzročajo  samo 
možganske  in  živčne  izpremembe,  am- 
pak izpremembe  v  celem  telesu.  Spanje 
je  potrebno,  da  vzdrži  ravnotežje  med 
raznimi  silami  in  energijami  v  člo- 
veškem telesu;  organizem  bi  opešal, 
ako  se  ne  bi  večkrat  odpočil.  Spanje 
povzroča,  da  se  organizem  povrača  v 
normalno  stanje  in  ravnotežje. 


Svoboda  vede.  Nemški  vseučiliški 
profesorji  so  postavili  na  letošnjem  zbo- 
rovanju v  Jeni  to-le  načelo:  »Znanstveno 
raziskovanje  in  priobčevanje  znanstve- 
nih pridobitev  mora  biti  po  svojem 
smotru  svobodno  vsakega  ozira,  ki  ga 
ni  v  znanstveni  metodi  sami,  torej  ne- 
odvisno zlasti  od  tradicij  in  predsodkov 
mase,  neodvisno  od  avktoritet  in  dru- 
žabnih skupin,  neodvisno  od  interesen- 
tov.« Vatikanski  zbor  (De  fide,  c  4.)  Je 
izjavil  tako:  »Cerkev  ne  brani,  da  rabi 
vsaka  veda  v  svojem  področja  svoja 
načela  in  svojo  metodo:  to  pravično 
svobodo  priznava.  Le  tega  ne,  da  bi 
znanstveniki  segali  preko  mej  na  ver- 
sko polje  in  tu  z  zmotami  delali  zmedo.« 
Ono  je  teorija,  to  življenje.  Znanstve- 
niki niso  znanstvo.  Družbi  gre  pravica 
samoobrambe  nasproti  ljudem,  ki  morda 
taje  prve  življenjske  resnice. 

Redovl   in   kongregacije    kato- 
liške cerkve.  Na  strani  384.  lanskega 
letnika  te  revije  sera  poročal  kratko  o 
novi  izdaji  dr.  Heimbucherjevega 
dela  »Die  Orden  und  Kongrega- 
tionen  der  katholischen  Kirche«, 
čigar  prvi  zvezek  je  bil  tedaj  ravnokar 
izšel.  Sedaj  je  delo  popolno,  zakaj  2.  in 
3.  zvezek  sta  sledila  nepričakovano  hi- 
tro (2.  zvezek  Paderborn,  F.  Schoningh, 
1907  [VII,  629.],  3,  zvezek  ravnotam  [VII, 
635).   Cena  vsakemu  zvezku  M  6*—). 
Drugi  zvezek  obsega  redove,  ki  imajo 
pravila  avguštincev  ali  od  teh  odvisna, 
potem  frančiškanski  in  karmelitski  red, 
tretji  zvezek  pa  regularne  klerike  in 
kongregacije.  Povsod  poda  pisatelj  naj- 
prej   slovstvo,    potem   pripoveduje   o 
ustanovitvi  in  ustroju  dotične  družbe, 
poroča  o  delovanju  in  slika  sedanje 
stanje.  Koliko  dela  je  v  teh  knjigah, 
more  presoditi,  kdor  jih  rabi.  Zato  so 
pa  tudi  zanesljiv  kažipot  na  tem  polju. 

Lukman. 


Uredniki:  dr.  Fr.  Grivec,  prof .  Evg.  Jarc,  dr.  A.  USeničnik. 

